O ABARI MA OA 
O MATIUS WA TO TULI-TULIHI 


MA NGONGOTAKA 


O Matius ai buku i na hi ddono ngone ino o Abari ma Oa, o 
Yesus genanga o Koano Wo hi ho halamati ma Jou Madutu wo 
hi ja jaji oka. De o Yesus genangala ma Jou Madutu wa ganapu 
ai jaji, ai umatika o Jaji ma Hiraka. Ngaroko o Yesus wo ma 
kilau o Yahudi ma nyawa ino, de” wo wango hoka o Yahudi ma 
nyawa, ma” o Abari ma Oa genanga, ka o Yahudi ma nyawa ika 
ua dika, ma o Abari ma Oa genanga, duga-duga ma dumutu o 
nyawa ika 0 dunia ma gilolitino. 

O Matius ai buku nenanga i hi diai de ma datoro, muldenge 
de o Yesus wo ma kilau, i paha wo ma ohiki de’ o co coba 
wa make, de? ai manarama o Galilea ma daera oka. O Galilea 
ma daera oka una wo riwayati, wo dotoko de” wa hi togumu o 
nyawa manga panyake. I paha de genanga o buku nenanga i hi 
ade-ade o Yesus ai do dagi o Galilea de o Yerusalem ika, de’ 
okia i dadi de o Yesus o minggu ma bahaka o Yesus ai wo wango 
o duniaka nenanga hi ädono ai honenge de’ ai momiki. 

O hali moi o Matius duru wa ka i goungu, genangala o 
Yesus genangala o Guru wo amo-amoko, wo dotoko, kiaka ma 
Jou Madutu wo pareta hoki o Koano. O Yesus de ma kumati 
wo hi tararono de wo hi guti ma Jou Madutu ai Tita ma 
mangarati. I woe, o Yesus ai do dotoko genanga ya diai o 
doomu i moteke de ma titi. Naga o doomu motoa: (1) O riwayati 
o tonaka i Totoporonoka, ya korona nanga goko ile de nanga 
gogeruku, nanga kewajiban, nanga haku, de’ ma Jou Madutu 
ai umati manga wo wango ma dumutu (ma hidoku 5-7); (2) o 
hi dumutu i wi no ni nikika ya ngimoi de ya hinoto, sarakia 
ya diai manga manarama (ma hidoku 10); (3) hi totero-hi totero 
mangale sarakia i dadi nako ma Jou Madutu wo pareta hoka o 

Koano (ma hidoku 13); (4) o do dötoko mangale ma do dagi 
sarakia nako i dadi o Yesus hi niki (ma hidoku 18); (5) o do 
dötoko mangale o öraha ma baha de” mangale o Nyawa manga 
Ngohaka ai boa (ma hidoku 24-25). 


Ma dola 

O Yesus Kristus ai ahali de? wo ma kilau  1:1-2:23 
O Yohanis Wo ohi-ohiki ai manarama 3:1-12 
O Yesus wo ma ohiki de’ i wi goda 3:13-4:11 
O Yesus ai leleani o Galilea ma kawaha manga 

hi dogoronaka 4:12-18:35 
O Galilea de o Yerusalem ika  19:1-20:34 
O minggu hi bo baha o Yerusalem oka de’ 

ma gilolitino 21:1-27:66 
O Yesus ai momiki de? wo ma hi matoko 28:1-20 


O Yesus Kristus ai ete de ai tohora manga roma-romanga 
(Luk. 3:23-38) 
Nenanga o Yesus Kristus ai ete de ai tohora manga roma- 
romanga, o Yesus Kristus, o Daud ai difa uku, o Abraham 
ai difa uku. O Abraham oka hi ädono o Daud o Yesus ai ete de 
ai tohora manga roma-romanga hoko nenanga: 

60O Abraham ai ngohaka o Ishak, o Ishak ai ngohaka 
o Yakub, o Yakub ai ngohaka o Yehuda de” ai ria dodoto, 
o Yehuda ai ngohaka o Peres de? o Zerah (manga ayo ami 
romanga o ngo Tamar), o Peres ai ngohaka o Hezron, o Hezron 
ai ngohaka o Ram, o Ram ai ngohaka o Aminadab, o Aminadab 
ai ngohaka o Nahason, o Nahason ai ngohaka o Salmon, o 
Salmon ai ngohaka o Boas (ngoi ayo o ngo Rahab), o Boas ai 
ngohaka o Obed (ngoi ayo o ngo Rut), o Obed ai ngohaka o 
Isai, o Isai ai ngohaka ma Koano Daud. 

€b-11(0) Daud oka hi Adono ma oraha o Israel ma nyawa yä umo 
o Babel ika, i tulihi o roma-romanga hoko nenanga: O Salomo 
(ngoi ayo i hira o Uria ngoi hekata) ai ngohaka o Rehabeam, 
o Rehabeam ai ngohaka o Abia, o Abia ai ngohaka o Asa, o 
Asa ai ngohaka o Yosafat, o Yosafat ai ngohaka o Yoram, o 
Yoram ai ngohaka o Uzia, o Uzia ai ngohaka o Yotam, o Yotam 
ai ngohaka o Ahas, o Ahas ai ngohaka o Hiskia, o Hiskia ai 

ngohaka o Manasye, o Manasye ai ngohaka o Amon, o Amon 
ai ngohaka o Yosia, o Yosia ai ngohaka o Yekhonya de’ ai ria 
dodoto. 

12-160 Israel ma nyawa ya umo o Babel ika, gangoka de ya ino 
hi Adono o Yesus wo ma kilau i tulihi o roma-romanga nënanga: 
O Yekhonya ai ngohaka o Sealtiel, o Sealtiel ai ngohaka o 
Zerubabel, o Zerubabel ai ngohaka o Abihud, o Abihud ai 
ngohaka o Elyakim, o Elyakim ai ngohaka o Azur, o Azur ai 
ngohaka o Zadok, o Zadok ai ngohaka o Akhim, o Akhim ai 
ngohaka o Eliud, o Fliud ai ngohaka o Eleazar, o Eleazar ai 
ngohaka o Matan, o Matan ai ngohaka o Yakub, o Yakub ai 
ngohaka o Yusuf o ngo Maria ami rokata. 

De’ o ngo Maria ino genanga o Yesus wo ma kilau i wi hi 
ahoko o Kristus. 

Ho’ o Abraham oka de ya ino hi ädono o Daud, mata-mata 
naga o bata ngimoi de iata. O Daud oka de ya ino hi adono o 
Israel ma nyawa ya umo o Babel ika naga o bata ngimoi de iata. 
De’ o Israel ma nyawa ya umo o Babel ika de yä ino hi adono o 
Kristus wo ma kilau naga oli o bata ngimoi de iata. 


O Yesus Kristus wo ma kilau 
(Luk. 2:1-7) 


O Yesus Kristus wo ma kilau ma jarita hoko nënanga. Ngoi 
ayo o ngo Maria, i mä mäne de o Yusuf. Ma’ o Yusuf de 
ngo Maria yo kawingowahi i nyata oka o ngo Maria o ngohaka 
mo hi aoka. O Yusuf wo hi orikua o ngo Maria o ngohaka 
mo hi ao karana ma Jou Madutu ai Womaha ma kuaha. TO 
Yusuf, ami ma mäne gënanga, o nyawa moi salalu wo hi 
ngounu o agama ma mau. Ho” una wo mau wa töaka manga 
ma mäne, ma’ ka wa pongono, hupaya o ngo Maria o maleke 
ma mike ua yo wöe-wöe manga himangoka. YO Yusuf ka wa 
tiba-tibangohi o hali gënanga, yo hutuku una wo nanere. Ai 
nanere ma goronaka, una wa make ma Jou ai malaekat wo ma 
tengo de i wi temo unangika, “Yusuf, o Daud ai difa uku, 
uha no hawana no kawingi de o ngo Maria: hababu o ngohaka 
ami roehoka genanga i dadi de ma Jou Madutu ai Womaha ma 
kuaha. ?'O ngo Maria aha mo ma gilianga de’ ami ngohaka o 
ngohaka o nauru wo ma tëngo. O ngohaka genanga ko kiani ni 
hi romanga o Yesus, karana una aha wa hi halamati ai umati yo 
bo baradohaka.” 

2Mata-mata genanga i dadi hoko ge@nanga hupaya i ma dadi 
hoka okia ma Jou wo temo, ai nabi i hi ngahu, ena genanga, 
3 “Mo ma tengo o moholehe ma boro muna aha o ngohaka mo 
hi ao, de” mo ma gilianga ami ngohaka o nauru wo ma tengo. O 
ngohaka genanga aha i wi hi romanga Imanuel.” (Imanuel ganga 
o Ibrani oka manga demo ma mangarati, “Ma Jou Madutu naga 
de de ngone”.) 

40 Yusuf wo momikino, de wa diai hoka ma Jou ai malaekat 
i wi hi ngahu unangika. O Yusuf wo kawingi de o ngo Maria. 
Ma” hoko kia ma dekana o ngo Maria mo ma giliangowahi, 
o Yusuf wo ma hi ganu ua de o ngo Maria. De” o ngohaka 
genanga wo ma hi adonino, o Yusuf wi romanga o Yesus. 


Yo so sawaro 0 wange ma Hiwariha 


O Yesus wo ma kilau o Betlehem ma kotaka o Yudea ma 
bereraka, ma Koano Herodes ai 6raha wo pareta. Oraha 
genanga ya muruono naga o wange ma hiwariha, yo so sawaro 
ya tailako o murumu o dihangoka yo boda o Yerusalem ma kota 
ino. “Onanga yo leha yo geto-getongo, “Kiaka wa ika o ngohaka 
genanga, wo ma kilau oka la wo dadi o Yahudi ma nyawa manga 
koano? Ngomi mia make ai murumu o dihangoka i boda o wange 
ma hiwaroko, de” ngomi mia ino la mi wi huba unanga.” 
“Ma Koano Herodes wo ihene o hali gënanga, ünanga duru 
i wi todokana, ko genangoli o Yerusalem ma nyawa mata-mata. 
Una wa huloko mata-mata o imam manga haeke de” o Yahudi 
ma nyawa manga guru-guru agama ya ino i ma toomu. De’ una 
wa leha onangika, “O Koano ma Jou Madutu wi ni hi ja jaji 
kiaka aha wo ma kilau?” 
SOnanga yo haluhu, “O Betlehem ma kotaka o Yudea ma 
bereraka. Hababu ma nabi wo tulihi hoko neEnanga, 
6 “Ngona Betlehem, o Yehuda ma bereraka, 
o Yehuda ma kota ya iri-irikika ma hi dogoronaka, ha 
kali-kali ngona duru no etekua. 
Karana ngona ino aha wo boda wo ma tëngo o tutuda, 
aha wä tuda ahi umati o Israel oka.”” 
"De wa mike oka o hi tararono genanga, o Herodes wä 
ahoko yo so sawaro ya tailako o murumu o dihangoka o wange 
ma hiwariha genanga, ka wa pongono. De” unanga wä leha 

O manyanyi ma utu ma jaga. (2:11) 


onangika, kahuruono ma murumu genanga mulaenge ya make. 
8] böto gënanga una wä huloko 6nanga o Betlehem ika de” wo 
behehongo, “Ni oiki, ni wi lingiri o ngohaka gënanga ni hi do 
diai. De” nako ngini ni wi make oka tinanga, ni hi hi ngahu 
ngohi ino, hupaya ngohi 6 toiki ti huba tinanga.” 

93-10PDe” onanga yoiki. Onanga ya make oli ma murumu o 
dihangoka, ya mö mäke-mäke i hira o wange ma hiwaroko. 
Onanga duru yo morene ya make o murumu genanga! O 
murumu genanga ya hi hira, de” i ma togumu ya totäna o 
ngohaka genanga ai ngi ma loku ile. "Onanga yo wohama o 
tau genanga ma gorona ika de’ 1 wi make o ngohaka genanga 
de ngoi ayo, o ngo Maria. Onanga ya tilabuku de” i wi huba 
o ngohaka genanga, de” ya helenga manga arata ma ngi, de’ i 
hi huba unangika o gurasi,o manyanyi, de o mur. "Ma Jou 
Madutu wa hitiari 6nanga, o nanere ma goronaka, hupaya uha i 
ma kilioro o Herodes ika. Ho” onanga yo lio ya nonu o ngekomo 
ma homoa. 

I ma hi ditoko o Mesir ika 


BI paha de yo so sawaro yo tö tajlako o murumu o dihangoka 
yo lio, o Yusuf wo nanere ma Jou ai malaekat wo ma hi matoko. 
O malaekat gënanga wi temo, “O Herodes wo mau wi lingiri 
o ngohaka genanga, la wi toma ünanga. Karana gënanga no 
momiki, ni ao o ngohaka genanga de ngoi ayo, ni ma hi ditoko 
o Mesir ika. Ni gogere dokengoka hi ädono ngohi ti ni temo oli 
ngini ika.” 

MO Yusuf wo momiki, de” o hutu genanga dika ünanga wi 
ao o ngohaka ginanga de ngoi ayo i ma hi ditoko o Mesir ika. 
SOnanga yo gogere dokengoka hi adono o Herodes wo honenge. 

Hoko genangala i dadi hoka ai nabi wo hi ngahu ma Jou 
ai demo hoko n#nanga, “Ngohi ti ahoko ahi Ngohaka o Mesir 
ino.” 


O ngoha-ngohaka ya toma 


16O Herodes wa nako yo so sawaro ya tailako o murumu o 
dihangoka ginanga i wi tipu, una duru wo ngamo. De” unanga 
wo hi pareta, mata-mata o ngoha-ngohaka manga umuru o 
taongo hinoto de hi kauku ya toma o Betlehem ma kota oka 
de” ma date-datekino. G#nanga i ma tero de yo so sawaro manga 
hi tararono, mangale ma draha o murumu o dihangoka genanga 
ya make. 

"Hoko genangala i dadi okia ma Nabi Yermia wo temoka, 
genanga, 

8 “O Rama ma bereraka yo ihene o ilingi, 
o dodora de o gari ma ilingi. 
O ngo Rahel ma gari ami ngoha-ngohaka: 
i mi laru moluku muna 
hababu 6nanga moi oka ua.” 


O Mesir de i ma ki lioro yo lio 


PO Herodes wo honenge i paha ika, o Yusuf ka o Mesir 
okahi, ma Jou ai malaekat wo ma tingo wo ma hi matokoli 
unangika o nAanere ma goronaka. “O malaekat gënanga wo 
temo, “Yato yo mau i wi toma-toma o ngohaka gënanga 
wo honengoka. Karana genanga no momiki, na lé o ngohaka 
genanga de ngoi ayo, de” nä ao ni ma ki lioro ni lio o Israel 

ika.” “O Yusuf wo momiki, de” wi ao o ngohaka genanga de 
ngoi ayo, i ma ki lioro yo lio o Israel ika. 

Ma” i paha o Yusuf wo ihene, o Herodes ai ngohaka ai 
romanga o Arkelaus, wi tagali oka ai ama wo dadi o koano o 
Yudea ma bereraka. Ho” o Yusuf wo hawana woiki genangika. O 
nanere ma goronaka o Yusuf wa mike o hi dumutu ma Jou ino, 
una woiki o Galilea ma daera ika. #“Genangoka una wo gogere o 
kota oka ma romanga o Nazaret. De hoko genanga i dadi hoka 
okia o nabi-nabi yo temoka: “Una aha i wi hetongo o Nazaret 
ma nyawa.” 


O Yohanis Wo ohi-ohtki ai riwayati 
(Mrk. 1:1-8: Luk. 3:1-18, Yoh. 1:19-28) 


O öraha genanga o Yohanis Wo ohi-ohiki wa ino o tonaka 

i ko kakaha ino o Yudea ma bereraka de” mulienge wo 
riwayati. “Wo temo, “Ni toba bdotohi o baradoha ni dial,” 
“karana ma Jou Madutu de ma japati oka aha wo pareta hoka 
o Koano!” 3O Yohanis ne iinanga ma nyawa ma Nabi Yesaya wo 
hi dungutu ai demo-demo nenanga ma goronaka, 

“Naga o nyawa yo pöa-pöaka o tonaka i kö kakahaka, 

“Ni hi diai o ngfEkomo mangale ma Jou; 
mangale una o ngekomo ni hi rata.”” 

10 onta ma gogo ya diai o baju, genanga o Yohanis wo ma hi 
baju. O aiwani ma kai ya diai o Yohanis ai gorona ma ninikutu, 
de” ai inomo o kahoho de” o honganika ma ohungu ma gula. 35O 
Yerusalem ma nyawa manga ngbe, de’? i ngodumu o Yudea ma 
berera, de’ o Yordan ma Ngairi ma gilolitino, 6nanga yo böa 
o Yohanis ino. “Onanga yo ma ngaku manga baradoha, de’ o 
Yohanis wa ohiki o Yordan ma Ngairoka. 

"Manga ngöe oli o Farisi de o Saduki ma nyawa yo boa 
o Yohanis ino la wa ohiki. Ma” o Yohanis wä make önanga 
ya ino, Unanga wä temo onangika, “Ngini o nyawa ma dorou! 
O nagona i ni hi ngahu ngini aha i ni korona ua ma Jou 
Madutu ai hukumanga aha i böa-böa genanga? 8Ni hi dumutu 
nia manarama, ngini ni tobaka o baradoha ni diai oka ua. "Uha 
ni ato bote ngini ni akunu ni ma hi rehene de o hukumanga, de 
ni temo o Abraham ganga nia ete de nia tohora. Nio ho hininga, 
o helewo-helewo nenang9, ma Jou Madutu wakunu wo diai o 
Abraham ai difa uku! ?O bahuku i kelenga uku oka o gota ma 
pengoka la ma gota ya tolanga hi ädono ma ngutu-ngutuku. O 

O Israel ma nyawa ma hira ino manga biaha o pine yo taloko. (3:12) 


gota-gota i hohokua o hohoko ma oa aha ya tolanga de” ya timo 
o uku ika. "Ngohi ti ni ohiki de o akere, la i nyata ngini o 
baradoha ni diai oka ua de ni tobaka, ma” i paha de ngohi aha 
wo ma tengoli wo boda, una aha wi ni ohiki de ma Jou Madutu ai 
Womaha de” o uku. Unangohi wo lamoko de ngohi. Ai hapato 
dika to ao, genango de to patutua. "Ai giamoka naga o tatapa, 
la o pine de ma akemoka aha ya toomu, ma tau ika, ma” ma afa 
aha ya tuhuku o uku ika, ma uku i hone-honengua.” 


O Yesus i wi ohiki 
(Mrk. 1:9-11: Luk. 3:21-22) 

BO draha genanga o Yesus o Galilea de woiki o Yordan ma 
Ngairika. Dokengoka una wa ino o Yohanis ino, de” wo gahoko 
wi ohiki. “Ma” o Yohanis wo hi taili wa tila ai go gahoko 
genanga. O Yohanis wo temo, “Ngohi ko kiani ngona Bapa no 
hi ohiki. Ino de o 6raha nenanga Bapa na ino ngohi ino.” 


O MATIUS 3, 4 9 


SMa’ o Yesus wo haluhu, “Mala ika dika, öraha nënanga. 
Hababu de hoko genanga, ngone ha diai oka mata-mata ma Jou 
Madutu ai mau.” Ho” o Yohanis wi ohiki o Yesus. p 

Wï ohiki i böto, de ma japati o Yesus wo hupu o akerile. 
I tedekanua o dihanga i helenga de o Yesus wa make ma 
Jou Madutu ai Womaha i uti hoki o namo dara i tangi 
unanguku. "I paha yo ihene ma Jou Madutu ai ilingi i hi ngahu, 
“Nenangala ahi Ngohaka ti dora-dora. Unanga ahi hininga ya 
daene.” 


O Yesus o Ibilihi i wi taili 
(Mrk. 1:12-13: Luk. 4:1-13) 


4 I paha, ma Jou Madutu ai Womaha i wi ao o Yesus, o 

tonaka i ko kakaha ika la o Ibilihi i wi taili. “O wange 
moruata de o hutu moruata, o Yesus wolomua. De’ una wa mao 
i wi hahini. JO Ibilihi ya ino de’ i temo, “Ko i goungua ngona 
ma Jou Madutu ai Ngohaka? Aa, na huloko o helewo-helewo 
nenanga i dadi o roti.” 

4O Yesus wo haluhu, “O Buku i Tebi-tebini ma goronaka 
i tulihi: O nyawa ya make ua yo wango de o roti dika, ma’ 
yakunoli, de o demo moi de moi, ma Jou Madutu wo hi do 
demo-demo.” 

5] boto de genanga o Ibilihi i wi ao o Yesus o Yerusalem ika, 
o kota i tebi-tebini, de” i wi kelenga uku ma Jou Madutu ai Tau 
ma ponatoka. “De” o Ibilihi i temo unangika, “Ko i goungua 
ngona ma Jou Madutu ai Ngohaka? No ma ngumo daenguku, 
hababu o Buku i Tebi-tebini ma goronaka naga i tulihi hoko 
nenanga, 

“Ma Jou Madutu aha wa huloko ai malaekat-malaekat i ni 

g0ana ngona, 

ona aha i ni lëgono de manga giama, 

hupaya ani lou ma uha i peleke o helewo ika. 

7O Yesus wo haluhu, “Ma” o Buku i Tebi-tebini ma goronaka 
i tuliholi, ‘Uha ngona ni taili ani Jou Madutu.”” 

8] paha o Yesus i wi ao oli o Ibilihi o Toku ile, de o loku 
gënanga duru i kurutile, de’ i wi hi dumutu unangika mata-mata 
o duniaka ma po pareta de to ënanga ma kaya. °De’ o Ibilihi 
i temo o Yesus ika, “Mata-mata nënanga ngohi to ni hi döaka 
ngona ika, nako ngona na tilabuku no hi huba ngohi.” 

WO Yesus wo haluhu, “Noiki, no piringana ngona, hei No 
goda-goda! O Buku i Tebi-tebini ma goronaka i tulihi: Ni wi 
huba ma Jou, nia Jou Madutu, de’ ni wi leleani tinanga dika!” 

"Ma baha o Ibilihi i wi malaka o Yesus, de” o malaekat- 
malaekat ma ya ino i wi leleani ünanga. 


O Yesus wo mulaenge ai manarama o Galilea ma daeraka 
(Mrk. 1:14-15: Luk. 4:14-15) 
"Ma Oraha yo ihene o Yohanis i wi hi ngohama o bui ika, 
o Yesus wo ma hi ditoko o Galilea ika. BUna wa mala o 
Nazaret, de" wo gogere o Kapernaum ma bereraka, o Galilea ma 
Taaga ma datekoka, o Zebulon de” o Naftali manga daera oka. 
Karana o Yesus wa diai o hali genanga, i dadi hoki okia ma 
Nabi Yesaya wo temo, 
Is “O Zebulon ai tonaka de” o Naftali ai tonaka, 
o ngekomo o taaga ika, o Yordan ma Ngairi ma honongaka, 
o Galilea o Yahudi oka ua manga tonaka! 
6 O hoana ma nyawa yo wango o hu hutu ma goronaka 
o dararono i to tararono ya make oka! 
Yo go gogere o honenge ma hu hutu ma bereraka 
ya du pudaka o dararono ma cahaya!” 
"Ma dero o öraha ge@nanga, o Yesus wo muläenge wo hi 
ngahu, “Ni toba botohi o baradoha ni diai, karana aha de ma 
japati oka, ma Jou Madutu wo pareta hoki o Koano!” 


O Yesus wa ahoko o nawoko yo lingi-lingiri ya ruata 
(Mrk. 1:16-20: Luk. 5:1-11) 


"Ma Oraha o Yesus ma go giriaka wo tagi o Galilea ma Taaga 
ma hohanino, ünanga wa make ya hinoto o nawoko yo lingi- 
lingiri, ena gënanga o Simon (i wi hi romangoli o Petrus) de ai 
dodoto, o Andreas. Onanga ma go giriaka o nawoko yo tagoko, 
de o homa, o taaga oka. PO Yesus wa temo onangika, “Nia ino 
ni hi niki ngohi. Ngohi ti ni dotoko ngini o nyawa ni homa.” 
#Onanga ka hi gila ya mala ika manga homa de’ i wi niki o 
Yesus. 

TO Yesus wo tagi gila-gila, de wa make oli ma homoa o ria 
dodoto, ena gënanga o Yakobus de” o Yohanis, o Zebedeus ai 
ngoha-ngohaka. Onanga de manga ama ma go giriaka manga 
homa i hi diai manga ngotiroka. O Yesus wä ahoko onangö, 

O nawoko yo Iingi-lingiri o Galilea ma Taaga oka. (4:18) 


2de’ onanga ka hi gila ya mala ika manga ngotiri de” manga 
ama, de’ i wi niki o Yesus. 


O Yesus wo dotoko, wo riwayati, de’ wa hi togumu o nyawa 
(Luk. 6:17-19) 


30 Yesus wa kiloliti o Galilea ma berera mata-mata ika, de” 
wo dotoko o pu puji ma tau oka. Unanga wo hi ngahu o Abari 
ma Oa, ma Jou Madutu aha wo pareta. De unangod wa hi 
togumu o nyawa yo po panyake de” manga roehe i ahu-ahumua. 
240) abari mangale o Yesus genanga yo do gilianga o Siria ma 
berera mata-mata ika, hi Adono manga ngöe o nyawa ya ino 
unangino. Onanga ya ao o nyawa ya tago-tagongo hagala rupa o 
panyake, de” o huha. O nyawa ya ngoha-ngohama o womaha ma 
dorou, ya hö hohomu, de’ yo lugu-lugu, mata-mata o Yesus wa 
hi togumu. 51 wi no ni niki o Yesus o 6raha genanga duru ka 

manga ngoe. Naga o Galilea de ya ino, o Kota Ngimoi de ya ino, 
o Yerusalem de ya ino, o Yudea ino, de” naga oli o Yordan ma 
Ngairi ma honongaka de ya ino. 


O riwayati o doporonoka 


Ma oraha o Yesus wa make manga ngöe o nyawa genanga, 

unanga wo doa o doporonile. De wo gogeruku oka, i wi 
no ni niki ya ino unangino, “de” unanga wo muliaenge wä dotoko 
Onanga: 


O utumu ma dutu 
(Luk. 6:20-23) 


3 “Yo utumu o nyawa ya mao i ma gakunua, de’ duga-duga i 
ma hi gagao ma Jou ika dika; 
onanga ganga ma Jou Madutu ai umati! 
4 Yo utumu o nyawa manga hininga i huha: 
ma Jou Madutu aha wa laru 6nanga! 
5 Yo utumu o nyawa manga hininga i poluluku: 
ma Jou Madutu aha wa totomo ai jaji onangika! 
6 Yo utumu o nyawa duru yo hininga ya diai ma Jou Madutu 
ai mau: 
ma Jou Madutu aha wa hi doaka hi adono ya wedono! 
7 Yo utumu o nyawa yä dora o nyawa ma homoa; 
ma Jou Madutu aha wä dora onango! 
8 Yo utumu o nyawa manga hininga i tebini: 
ona aha i wi nako ma Jou Madutu. 
9 Yo utumu o nyawa yo ao o dame o nyawa ika, 
ma Jou Madutu aha wo ma ngaku 6nanga hoki ai 
ngoha-ngohaka! 
10 Yo utumu o nyawa o aniaya ya make karana yo diai ma Jou 
Madutu ai mau: 
Onanga ganga ma Jou Madutu ai umati! 

"Ni utumu ngini, nako i ni ho hohedu, i ni aniaya, de’ o 
romanga ma dorou i ni diai mangale ngohi. 20 nabi-nabi yo 
wango i hiraka de ngini, ya aniaya oka hoko genanga. Ni mörene 
de” ni garago, hababu ti ngini nia hewa ka hä amoko ma Jou wa 
sadia uku oka mangale ngini.” 

Ma hira ino manga hilo de manga rube. (5:15) 


O gahi ma waja de’ o dararono 
(Mrk. 9:50; Luk. 14:34-35) 


13 “Ngini ganga o dunia ma gahi ma waja. Nako o gahi ma 
waja i dadi i akere, yakunu i gahi oli? Koiwaka ma faida, duga- 
duga ya umo de” o nyawa ya doko-doko. 

14Ngini ganga o dunia ma dararono. O kota i ko kelenga 
uku o doporonoka, ha make ua ya iunu. “Koiwa naga o nyawa 
ya wango manga hilo, de” ya tamunuka ma hilo genanga de o 
rube. Ma una aha wa kelenga o hilo genanga, o hilo ma ngi 
oka, hupaya o tau ma goronaka ma nyawa ya dararono. "Ko 
genangoli nia dararono ko kiani ya di hiwara o nyawa manga 
himangoka, hupaya nia manarama-manarama ma oa Onanga ya 
make, de” nia Ama o horogakai wi hi giriri.” 


O do dötoko mangale o Yahudi oka manga agama ma tita 


“Uha ni ato bote ngohi neEnanga ta ino ta ho hihanga o 
Musa ai tita de” o nabi-nabi manga do dötoko. Ngohi ta ino 
ta ho hihangua, ma’ to hi dumutu to ëna ma mangarati ma 
goungu. Nio ho hininga! Hoko kia ma dekana o dihanga de’ o 

dunia ka naga ohi, ka ma dulihi moi 6 de ekola ma titiki moi 
ma 1 teteke o tita genanga ma goronaka ma aha ko i ehe ua, 
nako mata-mata gënanga ko i dadi owahi! "Karana genanga, o 
nagona hönanga moi dika ya tilakuru, o pareta-pareta genanga, 
ngarok9 duru ma i teteke, de? ya dotoko o nyawa ma homoa 
yo diai hoko genanga, aha i dadi duru yo eteke ma Jou Madutu 
ai umati ma hi dogoronaka. De o nagona hönanga ya moteke o 
pareta-pareta genanga, de ya dotoko o nyawa ma homoa hoko 
genangoli yo diai, aha i dadi yo lamoko ma Jou Madutu al 
umati ma hi dogoronaka. “Ho”, nio ho hininga: Ngini yakunua 
ni dadi ma Jou Madutu ai umati, nako ni ma hi holoi ua o 
agama ma guru-guru, de” o Farisi ma nyawa mangale nia diai ma 
Jou Madutu ai mau!” 


O nasihati mangale o ga ngamo 
(Luk. 12:57-59) 


1 “Neini nia nako nanga ete de nanga tohoraka ngone ha 
make o do dotoko hoko nenanga: Uha ni toma, o nagona 
honanga yo toma, ko kiani ya tailako ya hi dero o hukumanga. 
2Ma' oraha nenanga ngohi ti ni temo ngini ika, o nagona 
honanga ya ngamo o nyawa ma homoa, aha ya tailako ya 
howono ekola ya tiai; de” o nagona honanga ya döana o nyawa 
ma homoa, aha ya tailako ya howono ekola ya tiai o Agama ma 
Juru Hakimi ma himangoka. De’ o nagona honanga ya temo o 
nyawa ma homoa ika, ‘Fuma,’ i patutu ya umo o naraka ma 
uku ika. “#Hababu genanga, nako ngini nia hi dogoronaka wo 
ma tengo, ma go giriaka wo hi huba ai ngongike ma Jou Madutu 
ika, de? wo ma hininga naga o nyawa manga hininga yo hiri 
unangika, “ko kiani iinanga wa mala ikahi ai huba genanga o 
huba ma ngi ma himangoka, de” woiki wi dame ohi o nyawa 
genanga. I boto de genanga, iinanga yakunu wo ma ki lioro de’ 
wo hi huba ai ngongike ma Jou Madutu ika. 

25 Ade-ade naga o nyawa i ni kalaki ngini o juru hakimika, ni 
ma ka dame oka de una, nako nagahi o @raha, i hira de o juru 
hakimika nia adono. Nako kowali, o nyawa genanga aha wi ni 
ao, wi ni hi lapahi o hakimika, de aha o hakimi i ni ao, i ni hi 
lapahi o polisi ika. De’ o polisi aha i ni hi ngohama ngini o bui 
ika. “De” nio ho hininga: Marai oka aha ni akunua ni hupu o 
bui oka genanga, i hira de nia bo bangu nia mata ni fangu.” 

Mangale o howono 


27 “Ngini ni hi 6riki naga o do dötoko hoko nenanga: Uha 
ni howono. 4Ma” oraha nënanga ngohi ti ni temo ngini ika: o 
nagona honanga i mi pulono o ngoheka mo ma tengo de i mi 
nahihu, o nyawa genanga yo howonoka de o ngoheka genanga 
manga hiningaka. “Nako ani lako ma niraka i dadi o hababu 
ngona no baradoha, na tubalenge de” na timo ani lako genanga! 
De ani r6ehe ma gahumu ya timo o naraka ika, i holoi ya oa 
nako ani roehe o hidoku moi i hihanga. Nako ani giama ma 
niraka i dadi o hababu ngona no baradoha, na tobiki de? na 
imo ani giama genanga! De ani rdehe ma gahumu i wohama o 
naraka ika, i holoi ya oa ani giama ma hononga i hihanga.” 


Mangale o ngo ngoluku 
(Mat. 19:9: Mrk. 10:11-12, Luk. 16:18) 


3 “Naga 6 o do dotoko hoko nënanga: o naguna wo mi oluku 
ngoi hekata, ko kiani wo mi hi döaka o ngo ngoluku ma hurata 
munangika. “Ma? oraha nenanga ngohi ti ni temo ngini ika: o 
nagona hönanga ya oluku manga hekata, ena hioko o ngoheka 
genanga mo howonua, i dadi hababu o ngoheka genanga mo 
howono, nako ngoi hekata genanga mo kawingoli o nyawa ma 
homoa ika. De” o nagona honanga yo kawingi de o ngoheka i mi 
olu-olukika genanga, onango ka yo howono.” 


Mangale o koboto 


33 “Noini ni hi öriki, nanga ete de nanga tohoraka ha make 
o do dotoko hoko nenanga: uha ani jaji na tilakuru. Okia no 
jaji oka de ma koboto ma Jou Madutu ai himangoka, ko kiani 
ngona na diai. “Ma?” oraha nenanga ngohi ti ni temo ngini ika: 
ha kali-kali uha ni koboto, ka ya oa de o dihanga, hababu o 
dihanga gënanga ma Jou Madutu ai kuruhi ma ngi, #ekola de 
o dunia, hababu o dunia ganga ai lou ma hohole, ekola de o 
Yerusalem, hababu genangala o Koano yo lago-agomo manga 
kota. #Uhali no koboto de ani haeke, hababu ngona mahirete 
nakunua na dial ani tadauru i dadi i arehe ekola i taromo, ngaro 
ka o utu ma ngai moi. “Ni temo dika ‘I goungu' ekola ‘Kowali’ 
- i holoi de genanga o Ibilihi oka de ya ino.” 


16 O MATIUS 5, 6 


O nasihati mangale o balaha 
(Luk. 6:29-30) 


#“Ngini ni hi öriki naga 6 o do dotoko hoko nenanga: o 
lako ma dagali o lako, o ingiri ma dagali o ingiri. Ma’ oraha 
nenanga ngohi ti ni temo ngini ika: o nyawa o dorou yo diai 
ngini ika, onangika uha nia janggutu nia balaha. Nako o nyawa 
ya poka nia gotoaka ma niraka, mala ika la ya poka oli nia 
gotoaka ma higili. #De” nako o nyawa i ni kalaki o hakimika de’ 
yo mau ya lë nia baju, nia juba ma nia hi döaka dika. “Nako 
wo ma tengo o po pareta wi ni pakisa ai baranga nia moku, ma 
gurutika o kilo moi, nia moku ma gurutika o kilo hinoto. “Nako 
o nyawa yo gahoko nia kia naga, nia hi doaka onangika. De” uha 
oli ni oluku o nyawa yo mau yo bau okia naga ngini ino.” 


Nia dora nia haturi 
(Luk. 6:27-28, 32-36) 


8 Ngini ni hi öriki naga 6 o do dotoko hoko nenanga: 
nia dora nia dodiawo de” nia dohata nia haturii. “Ma' oraha 
nenanga ngohi ti ni temo ngini ika: nia dora nia haturti, de” nia 
hi hubayanga o nyawa i ni o aniaya, #hupaya ngini ni dadi nia 
Ama o horogaka ai ngoha-ngohaka. Hababu ma Jou Madutu ai 
wange wa boa, o nyawa ma oa ika de” o nyawa ma dorou ika 
0. Una wo hi guti o awana, o nyawa o oa ya do diai ika de’ 
o nyawa o dorou yo do diaika 6. #Hababu nako ngini mia dora 
duga-duga ka o nyawa i ni dora-dora oka dika, wo hi dodoa 
ma Jou Madutu ko kiani wa balaha nia manarama genanga? 
Mode ko i goungua o soungu yo gaho-gahoko ma ka hoko 
genangoli yo diai? “De” nako ngini ni hi döaka o tabea duga- 
duga nia dodiawo ika dika, okia nia boloi? O nyawa i wi nako- 
nako ua ma Jou Madutu ka hoko genanga yo diai! #Nia Ama 
o horogaka wa dora o nyawa ma kuranga okia-kia ua. Ngini ko 
kiani hoko genangoli.” 


O nasihati mangale o hadaka 
6 “Ni ma ho hininga, uha ngini ni diai o agama ma mau- 
mau, o nyawa yo woe-woe manga himangoka, hupaya o 
nyawa ya make. Nako ngini hoko gënanga ni diai, nia Ama o 
horogaka wo hi dd akua o hewa ngini ika. 

“Ho”, nako ngini ni hi döaka nia hadaka o nyawa mihikini 
ika, uha genanga ni hi ngahu-ngahu, hoki o nyawa yo elu- 
eluku yo diai. Ona yo igo yo diai o pu puji ma tau oka, de’ 
o ngekomo ma amokoka, hupaya o nyawa yä hi giriri. Nio ho 
hininga, 6nanga ya tarimaka manga hewa. 3Ma' ngini, nako ni hi 
doaka nia hadaka, ko kiani ka nia pongono, hi adono moi ua i 
hi 6riki. “Mala ika la nia manarama genanga o nagona dika ma 
i hi orikua, duga-duga nia Ama o horogaka. Una wa pulono nia 
manarama i iu-iunu genanga de” aha wo hi döaka nia hewa ngini 
ika.” 


O nasihati mangale o hubayanga 
(Luk. 11:2-4) 

S“Nako ngini ni hubayanga, uha hoki o nyawa yö igo i ma 
do diai. Onanga yo igo yo hubayanga i hi goko ino o pu puji 
ma tau oka de” o ngekomo ma dupukoroka hupaya o nyawa ya 
make. Nio ho hininga, genangala o hewa 6nanga ya tarimaka. 
6Ma” nako ngini ni hubayanga, ni wohamika nia kamari ma 
goronaka, de” o ngorana nia beno ino, de” ni hubayanga nia 
Ama ika ni wi mäke-mäke ua genanga. Done nia Ama wa 
pulono nia manarama i iu-iunu genanga, aha wo hi döaka o 
hewa ngini ika. 

"Nako ngini ni hubayanga, uha nio go gi lio, hoka o nyawa 
i wi nako-nako ua ma Jou. Ona yato bote manga go gahoko 
aha wo ihene, hababu manga hubayanga genanga i kurutu. “Uha 
hoka 6nanga. Ni gahokowahi, nia Ama wa nako okia nia paralu. 
“Ho” ni hubayanga hoko nenanga, 

“Mia Ama o horogaka: 

Ngona ma Jou Madutu no ma tengo-tengoka. 
Tanu ngona i ni huba de’ i ni horomati. 
10 Ngona mia Koano. 
Tanu ngona no pareta o duniaka, de’ ani mau ya moteke 
hokä o horogaka. 
11 No mi hi döaka o wange nënanga mia inomo ngomi mi pë 
paralu. 
2 No mi apongo ngomi to ngomi mia howono, 
hokä ngomi mia hi apongoka o nyawa ya howo-howonoka 
ngomi ino.” 
13 Uha no hi gumala i hihanga mia ngongaku ma öraha ngomi i 
mi taili 

ma” o Dorou ma kuaha no mi hi rehene. 
[Ngona o Koano no ko kuaha de’ no mulia ka hi 
ado-adonika. Amin.]” 

“Nako ngini nia hi apongo o nyawa ya howono ngini ika, 
nia Ama o horogaka 6 aha wa apongo nia howono. SMa” nako 
ngini nia apongua o nyawa ma homoa manga howono, nia Ama 
o horogaka 6 aha wa apongua nia howono.” 


O nasihati mangale o puaha 


le “Nako ngini ni puaha, uha nia biono i huha, hoki o nyawa 
yo igo 1 ma do diai. Onanga ya ngali manga biono hupaya mata- 
mata o nyawa i hi 6riki 6nanga yo puaha. Nio ho hininga, 
genangala o hewa 6nanga ya to tarima oka. !'Ma' nako ngini ni 
puaha, ni ma mahau, de” nia tadauru nia wuhi oka, '“hupaya 
mol ua i hi Oriki ngini ni puaha, nia Ama i wi make-make ua 
dika. Una wa make nia manarama i iu-iunu genanga, de’ aha wo 
hi ddaka o hewa ngini ika.” 


O arata o horogaka 
(Luk. 12:33-34) 


19 “Uha ni ma doomu o arata o duniaka, kiaka o buteteke de’ 
o parlama aha ya bodito, de” yo tohi-tohiki ya ino ya tohiki. 
“Ko aho ya oa, nia toomu o arata o horogaka, kiaka o buteteke 
de’ o pariama ya bodito ua, de” yo tohi-tohiki ya ino ua ya 
tohiki. ?!Karana kiaka nia arata, genangoka 6 nia hininga.” 


O r6ehe ma dararono 
(Luk. 11:34-36) 


2? “O lako genanga o roehe ma hilo. Nako nia lako i tararono, 
nia röehe ma gahumu i tararono. “Ma” nako nia lako i gawa, 
nia roehe ma gahumu i hu hutu. Ho? nako nia lako nia diri oka 
genanga i hu hutu, done duru i hu hutu o hu hutu genanga!” 


Ma Jou Madutu de’ o arata 
(Luk. 16:13, 12:22-31) 


4 “Moi ua yakunu yo manarama o tuanga hinoto ika. Hababu 
unanga aha i holoi wi dora wo ma tengo de wo ma tengo i 
kuranga wi dora. Ekola unanga aha i holoi wo setia moi ika 
de mol ika 1 kuranga wo setia. Ko genangoli ngini. Ngini ni 

yakunua ni manarama mangale ma Jou Madutu de’ mangale o 
arata oli. 

“Hababu gënanga nio ho hininga, uha ni hawatere mangale 
nia ngango, ena gënanga okia aha nia olomo de’ okia nia okere, 
ekola okia aha nia pake. Mode ko i goungua o ngango i holoi 
de o momo, de o roehe i holoi de o pakeanga? % Nia pulono o 
totaleo o gitawaka. Enanga i datomua, i utukua, de’ ya toomu 
ma dumule ma hasili ma tau ika ma kowali. Ngaroko6 hoko 
genanga nia Ama o horogaka Enanga wa paliara! Mode ko i 
goungua ngini i holoi i kurutile nia ija de o totaleo? ??O nagona 
ngini oka, de manga hawatere, yakunu ya kurutu manga umuru 
ngaroka ka ma huhutulu? 

#Ya dodoa ho ngini ni hawatere mangale nia pakeanga? Nia 
tailako ni hi do diai o bunga-bunga i wango o golowa ika. O 
bunga-bunga genanga i manaramua, de” o pakeanga i diai ua: 
“ma ma Koano Salomo hoko genanga ai kaya ma, wa pake 
ua o pakeanga, ma halloa hoka o bunga genanga! YO momo o 
golowa ika o wange n#nanga i wango de” yarehino ya tuhuku ho 
koiwaka. Ma” ma Jou Madutu wa pake wo hi do diai o momo 
genanga ho duru i hailoa. Holoi ngini! Ma” ngini kuranga ni 
ngaku! Uha ni hawatere de” ni temo, ‘Okia aha ha olomo’, 
ekola “okia aha ha okere’, ekola “okia aha ha pake”? #Mata- 
mata o hali gfnanga o nyawa 1 wi nako-nako ua ma Jou Madutu 
salalu ya kiniki. Ena hioko nia Ama o horogaka wo hi 6riki 
mata-mata ge#nanga ngini ni paralu. #Ho”, i hira nia usaha 
hupaya nia wo wangoka ma Jou Madutu wo pareta, de” nia 
dial ai mau. Done ma homoa mata-mata aha ma Jou Madutu 
wi ni hi döaka ngini ika. #Hababu genanga, uha ni hawatere 
mangale yarehe ma wange. Hababu yarehino naga oli to #na ma 
hawatere. O wange nenanga ya oaka to Ena ma huha, ngaro uha 
ho dogo oli.” 


Hoka o hakimi o nyawa ika 
(Luk. 6:37-38, 41-42) 


1 “Uha ni ma dadi hakimi o nyawa ma homoa ika, hupaya 

ngini mahirete, uha wi ni hi hakimi ma Jou Madutu. 
Hababu hoka sarakia ngini nia hi hakimi o nyawa ma homoa, 
hoko genangoli aha ma Jou Madutu wi ni hi hakimi. De’ o 
duduga nia hi pake-pake o nyawa ma homoa ika, aha ma Jou 
Madutu wi ni hi pake 6 ngini ika. 3Ya dodoa ho ngini nio lega 

o gota ma wale nia ria dodoto ai lako ma goronaka, barikua 
o balaki nia lako mahirete ma goronaka ngini nia tailako ua? 
#Sarakia ngini yakunu ni temo nia ria dodotika, “Na ino ngohi 
to hi hupu o gota ma wale genanga ani lako oka,” barikua ani 
lako ma goronaka mahirete naga o balaki? “Hei tengeluku! No 
hi hupu okahi o balaki ani lako mahirete oka, dahas ngona no 
lega de ma diai, de” yakunu no hi hupu o gota ma wale ani ria 
dodoto ai lako oka. 

“Uha no hi döaka o baranga ma debi-debini o kaho ika, 
hupaya o kaho gënanga uha i ma idulino de’ i ni goli. De’ uha 
no hi döaka o muhutika o ode ika, hupaya o ode gënanga uha ya 
doko-doko o muhutika gënanga.” 


Ni gahoko, ni lingiri, de’ ni tolo 
(Luk. 11:9-13) 

"Ni gahoko, ngini aha nia tarima. Ni lingiri, ngini aha 
nia make. Ni tolo, o ngorana aha i ni dobelenga. “Karana o 
nyawa yo gahoko aha ya tarima, o nyawa yo lingiri aha ya 
make, de’ o nyawa yo tolo aha yä dobelenga o ngorana. “Ngini 
nia hi dogoronaka mode naga o ama wa hi doaka o helewo 
ai ngohakika, nako o roti yo gahoko? !'“Ekola wa hi döaka o 
dodiha, nako o nawoko yo gahoko? "Ngaroko ngini i torou, 
ngini ka nia nako ni hi döaka okia naga ma oa nia ngoha- 
ngohakika. Ma bo boloi oli nia Ama o horogaka! Una i holoi 
oli aha wa hi döaka okia naga ma oa o nyawa yo gaho-gahoko 
unangika. 

“Nia hi diai o nyawa ma homoa ika hoka ngini nio igo 
onanga 1 ni hi diai. Genangala o Musa ai tita ma titi de” o nabi- 
nabi manga do dotoko.” 


O ngorana i po peneto 
(Luk. 13:24) 


13 “Ni wohama nia nonu o ngorana i po peneto, hababu o 
ngorana de” o ngfEkomo yo dumutu o naraka ika, i lamoko de? 
i w0ata, de” manga ngoe o nyawa ya nonu. !'4Ma' i peneto de’ i 
huha o ngorana de” o ngekomo ya ao o nyawa o ngango ika. De’ 
ka manga huhutulu o nyawa ya make.” 

O angguru ma hohoko. (7:16) 


O gota ma utu de” ma hohoko 
(Luk. 6:43-44) 


PNI ma hi do diai mangale o nabi-nabi ma dutua. Onanga 
ya ino ngini ino i ma hi biono o duba, ma” i moteke ma diai 
önanga hoki o kaho honganika i totualono. ''Ngini aha nia 
nako 6nanga, to 9nanga manga manarama ma hasiloka. O gota 
i ho hihika i hohokua o angguru, de’ o momo ma ho hihika 
i hohokua o ara. ''O gota ma utu i bo burere ino ha make o 
hohoko ma oa, de” o gota ma utu i po pelelakino ha make o 
hohoko ma dorou. O gota ma utu ma bo burere ha make ua 
ma hohoko i torou, de” o gota ma utu i po pelelaka, ha make ua 
ma hohoko ya oa. "O gota ma utu moi-moi i hohokua o hohoko 
ma oa, ya tolanga de’ ya tuhuku. “@Hoko genangoli de o nabi- 

nabi ma dutua. Ngini aha nia nako 6nanga manga manarama 
ma hasil oka.” 


Ma manarama uha ka ma demo 
(Luk. 13:25-27) 


1 “Mata-mata ua o nyawa i hi ahoko ngohi, ‘Jou, Jou,’ aha 
yo dadi ma Jou Madutu ai umati, ma” duga-duga o nyawa ya 
do diai ahi Ama o horogaka ai mau. 220 Kiamati ma Wange 
oka manga ngöe o nyawa aha yo temo ngohi ino, ‘Jou, Jou, 
ko 1 goungua de ani romanga ngomi mi hi ngahu oka ma Jou 
Madutu ai behehongo? De” ko i goungua de ani romangoli Jou, 
ngomi mia duhu oka o womaha ma dorou de mi diai ma ngöe 
o nonako i hera-heranga?” “Ma? ngohi aha to haluhu, ‘Ngohi 
komaiwa ti ni nako ngini! Ni oiki nenangoka dau, ngini ni do 
diai o dorou!”” 


O tau yo do diai yo so sawaro de” o tau yo do diai 
yo bodo-bodo 
(Luk. 6:47-49) 


“Aa, o nyawa yo ihene ahi demo nenanga, de’ ya moteke, 
1 ma tero hoki o nyawa yo so sawaro i hi goko manga tau o 
helewo ma loku oka. Ma draha o awana i uti, de” o nguihi i 
boa de” o hidaloko i puturungu ya Ghana o tau genanga, o tau 
genanga 1 ruba ua, hababu hi gokoka o helewo ma loku oka. 

'6De” o nyawa yo ihene ahi demo nenanga, ma’ ya motekua, 
önanga i ma tero hoka o nyawa yo bodo hi goko manga tau o 
dowongi ma loku oka. Ma oraha o awana i uti, de” o nguihi i 
boda, de” o hidaloko i puturungu ya dhana o tau gënanga, o tau 
genanga i ruba. De’ i kilianga duru ka ha giria!” 


O Yesus ai kuaha 


#Ma baha o Yesus wo dotoko i boto, de” o nyawa naga 
genangoka duru yo hëranga yo ihene ai do dötoko. V Hababu 
unanga wo dotoko de ma kumati, hoka manga guru-guru agama 
ua. 

O Yesus wi hi togumu wo ma têngo i wi pado-pado 
(Mrk. 1:40-45, Luk. 5:12-16) 


O Yesus o doporonoka de wo uti, de” manga ngöe o nyawa 

i wi niki. 20 6raha genanga wa ino wo ma tëngo i wi 
pado-pado. Unanga wa tilabuku o Yesus ai himangoka, de’ wo 
temo, “Bapa, nako Bapa nö modeke, Bapa yakunu no hi hi 
togumu ngohi.” _ 

30 Yesus wi palanga o nyawa gënanga de wo temo, “Ngohi 
to mau. No togumu!” Oraha gënanga dika ai panyake i hihanga. 
4De’ o Yesus wï temo, “No ho hininga! Ka moika 6 de uha no 
hi ade-ade. Ma’ noiki ma imam ika, de? no gahoko ünanga wo 
hi goungu ngona no togumoka. I böto gënanga no hi huba o 
hu huba o Musa wo hi po pareta, hoka ma nonako i goungu o 
nyawa ika, ngona i gou-goungu no togumoka!” 


O Yesus wi hi togumu wo ma tëngo o Roma ma tentara manga 
kapita ai gilaongo 
(Luk. 7:1-10) 


5Ma öraha o Yesus wo wohama o Kapernaum ma kota ika, 
wo ma tëngo o Roma manga kapita wa ino i ma mäke de una, 
de’ wo gahoko wi riwo. “Ma kapita gënanga wo temo, “Bapa,” 
“wo hi lö leleani wo panyake ahi tau oka. Una wo lulu iha ai 
dangiroka, wakunua wo mä dagi de’ duru ka i hiri.” 

TO Yesus wato, “Ngohi aha toiki ti hi togumu.” 

#“Ngaro uha Bapa,” ma kapita gënanga wo haluhu, “Ngohi 
to patutua, Bapa to ni tarima ahi tau oka. Bapa no pareta dika. 
Done aha wo hi lö leleani gënanga wo togumu. °Hababu ngohi 
ö nënanga ka ta moteke ahi loku ile manga pareta. De’ ahi timi 
uku naga o tentara-tentara ko kiani ya moteke ahi pareta. Nako 
ngohi ti huloko o tentara oka wo ma tëngo, “Noiki!” unango 
woiki. Ngohi tä temo ma homoa ika, ‘Na ino nengino!” Unangö 
wa ino; de’ nako ngohi ti pareta ahi gilaongo, “Na diai nënanga!’ 
unangö wa diai.” 

WO Yesus wo ihene okia ma kapita gënanga wo temo, una 
duru wo kiriri. De una wä temo o nyawa i wi no ni nikika, 
“Gogule ua o nyawa nënanga. O Israel ma nyawa manga hi 
dogoronaka ö de komaiwahi ngohi ta mäke o ngongaku hoko 
nenanga ma ämoko! "I goungu! Manga ngöe o nyawa aha yo 
böa o wange ma hiwariha de” o wange ma dumunoko la yo 

more-morene de o Abraham, o Ishak, de” o Yakub, ma Jou 
Madutu ai Dunia ma Hungi ma goronaka. Ena hioko o nyawa 
ko kiani yo dadi ma Jou Madutu ai umati, aha ya umo ma 
ho hu hutu ika, doka ma poretoka. Genangoka önanga aha yo 
ari de” yo hangihara.” "De o Yesus wi temo ma kapita ika 
genanga, “No lio, okia ngona no ngaku genanga aha i dadi.” 

De’ o öraha genanga dika wi lo leleani genanga wo togumu. 


O Yesus wa hi togumu manga ngoe o nyawa 
(Mrk. 1:29-34, Luk. 4:38-41) 


MO Yesus woiki o Petrus ai tau ika. Genangoka una wo 
mi make o Petrus ngoi toroa ma go giriaka i mi gogama ami 
dangiroka. SO Yesus wa palanga ami giama, de’ ami panyake i 
hihanga. Miinanga mo momiki de’ mulaenge mi leleani o Yesus. 

60 Graha mulaenge bimaoa, o nyawa yä ao o Yesus ika, 
manga ngöe o nyawa ya ngohamika o womaha ma dorou. De’ 
o demo d5aka moi dika, o Yesus wa diihu o womaha ma dorou 
genanga de” wa hi togumoli mata-mata o nyawa yo po panyake. 
NO Yesus wa diai mata-mata genanga, de” hoko gënanga i dadi 
hoka okia ma Nabi Yesaya wo temo hoko nenanga, “Unanga 
wo ma hi tagongo, nanga huha de nanga hangihara, de’ wo hi 
togumu nanga panyake.” 


O nyawa yo mau yo dadi i wi no ni niki o Yesus 
(Luk. 9:57-62) 


#Naga duru manga ngöe o nyawa o Yesus 1 wi kilolitino. O 
Yesus de wi make 6nanga mata-mata, ünanga wa huloko i wi 
noni niki, yoiki o taaga ma hononga ika. "De" o agama ma guru 
wo ma tengo wa ino unangino de” wo temo, “Bapa Guru, ngohi 
to mau to ni niki Bapa kia ika dika!” 

200) Yesus wo haluhu, “O kaho honganika de ma aruku, de’ o 
totaleo de ma igutu, ma” o Nyawa manga Ngohaka koiwa ai ngi 
wo ma hi ruba-ruba.” 

"De wo ma tengo i wi no ni niki ma homoa wo temo, 
“Bapa, no hi hi gumala to liohi la ahi ama ti lungunohi.” 

2Ma’ o Yesus wo haluhu, “No hi niki ngohi, de” mala ika o 
nyawa ma honenge ya lungunu mahirete manga nyawa yo hone- 
honenge.” 

O Yesus wo hi ridi o rato 
(Mrk. 4:35-41: Luk. 8:22-25) 


230) Yesus de” i wi no ni niki yo harene o ngotirile yoiki o 
taaga ma hononga ika. “Ma hoanika o Yesus wo ma idu oka. 
I todokanino o rato duru ka ha giria yo du guti o taaga uku, 
hi adono manga ngotiri o moku-moku hi boha-boha. “SI wi no 
ni niki yoiki unangika, de” i wi tbmanga. “Bapa! No nä riwo! 
Ngone ho bodito!” önanga yo poaka. 

26 “Ya dodoa ho ngini ni hawana?” o Yesus wo temo. “Ngini 
i kuranga ni ngaku ngohi ino!” I paha o Yesus wo ma oko ile 
de” wa taaere o hidaloko de” o taaga genanga. De’ o taaga i dadi 
duru i ridi. 

YI wi no ni niki o Yesus yo htranga. Onanga yo temo, “O 
nyawa okia ne tinanga, hi ädono o hidaloko de” o moku-moku 
ma ya moteke ai pareta!” 


O Yesus wa hi togumu ya hinoto, ya ngohamika 
o womaha ma dorou 
(Mrk. 5:1-20, Luk. 8:26-39) 


280) Yesus wo ma hi adono o taaga ma hononga ika, o Gadara 
ma daera oka. Dokengoka ya hinoto ya ngohamika o womaha 
ma dorou. Ya ino unangino o nyawa ya hinoto genanga duru 
yo kiniki, hi Adono moi ua ya morotne genangino ya ka ino. 
“Onanga o jere ma bai-baitino de yo hupu, de” yo poaka, 
“Jou Madutu ai Ngohaka aha ngona no mi sarakia ngomi? 
Boteka ngona no mi mau oka no mi hangihara ngaroko ko ma 
orahowahi?” 

3##Genangoka de hoko kia ua ma gurutika, naga o ode duru 
ka ha ngöe ma go giriaka o inomo i ma lingiri. “!O womaha ma 
dorou genanga i gahoko o Yesus ika, “Nako ngona no mau no 
mi huloko mi hupu, no mi huloko ngomi mi wohama o ode ika 
genanga.” 

320) Yesus wo temo, “Ni oiki!” O womaha ma dorou genanga 
i oiki ya tingaka o nyawa ya hinoto genanga, de” i wohama o 
ode ika. De” o ode ma ngoe genanga i piringana de” i ma ngumo 
o taaga ma bakoruku, de’ ya lutu. 

30O ode yo göa-göana genanga i ma popäta o kota ika, de’ 
hi jarita mata-mata 1 dä dadi oka gënanga, de okia i dadi oka 
de o nyawa ya hinoto o womaha ma dorou ya ngoha-ngohamika 

genanga. #Ho” mata-mata o nyawa o kota oka genanga yoiki i 
ma ka make de o Yesus, ma Oraha 6nanga i wi make o Yesus, 
Onanga duru yo gahoko hupaya wa mala manga daera. 


O Yesus wi hi togumu wo ma tengo wo lugu-lugu 
(Mrk. 2:1-12, Luk. 5:17-26) 


Manga ngotiri ya hitomoko, o Yesus wo doa o ngotirile 

de” ya töaka o taaga, i ma ki lioro manga kapongika. 
'Genangoka dau o nyawa i wi ao unangika wo ma tengo wo 
lugu-lugu ka wo ruba iha ai dangiroka. Oraha o Yesus wa make 
hoko kia ma amoko manga ngongaku, una wi temo wo lugu- 
lugu ika genanga, “Ani hininga na bitumu, ahi ngohaka! Ani 
baradoha i apongoka.” 

3Genangoka dau o agama ma guru-guru ya muruono naga 
manga hiningaka yo temo, “O nyawa nënanga wi hi kauku ma 
Jou Madutu!” 

4O Yesus wa nako manga dibanga, de” una wo temo, “Ya 
dodoa ho nia dibanga ma mo dorou ino genanga? “Kiaka i holoi 
gapanga: to temo, “Ani baradoha i apongoka', ekola to temo, 
“No momiki de” no ma dagi’? “Ma” oraha nenanga ngohi aha 
to hi nyata i goungu ngini ika, o dunia ma loku oka nënanga 
o Nyawa manga Ngohaka wo kuaha wa apongo o baradoha.” 
De’ o Yesus wi temo wo lugu-lugu ika gënanga, “No momiki, na 
goraka ani tikara, de’ no lio!” 

70 nyawa wo lugu-lugu 6 genanga wo momiki de” wo lio ai 
tau ika. “Oraha o ayawa ya make i da dadi oga genanga, önanga 
yo hawana de' i wi hi giriri ma Jou Madutu, hababu ma Jou 
Madutu wo hi ddakoka o kuaha hoko genanga ma amoko o 
nyawa ika. 


O Yesus wi ahoko o Matius 
(Mrk. 2:13-17: Luk. 5:27-32) 


9] paha o Yesus wa tingaka o ngi genanga. Yo tagi ma go 
giriaka, una wi make wo ma tengo o soungu wo gaho-gahoko, ai 
romanga o Matius, ka wo gogeruku ohi ai kantor oka. O Yesus 
wi temo unangika, “Na ino no hi niki ngohi!” 

De o Matius wo ma oko de’ wi niki o Yesus. 

WMa öraha o Yesus wolomo ma go giriaka o Matius al tau 
oka, o soungu yo gaho-gahoko manga ngöe ya ino de’? o nyawa 
i moteke o kawaha manga lo legaka o nyawa ma dorou, ya ino 

i ma hi kolomo de o Yesus de” i wi nd ni niki. “Naga o Farisi 
ma nyawa ya make o hali gënanga. De’ onanga yo leha o Yesus 
i wi no ni nikika, “Okia ma hababu nia guru wolomo i ma ko 
ngolomo moi de o soungu yo gaho-gahoko, de” o nyawa ma 
dorou?” 

20) Yesus wo ihene manga lo leha genanga de” wo haluhu, 
“O nyawa yo po panyake ua yo paralu ua o dotere, duga-duga 
o nyawa yo po panyake dika. Nia tailako okia ma mangarati o 
Buku i Tebi-tebini ma demo nënanga: ‘Ngohi tö mau o hayanga 
de o dora, ma” o hu huba de o aiwani ua’. Hababu ngohi ta 
ino ta ahokua o nyawa i ma mao manga diri ya oaka, duga-duga 
Onanga o nyawa manga lo legaka okia ua ya daene.” 


O lo leha mangale o puaha 
(Mrk. 2:18-22, Luk. 5:33-39) 


14] paha de genanga i wi nd ni niki o Yohanis Wo ohi-ohiki 
ya ino o Yesus ino. De” ona yo leha, “Ya dodoa ho ngomi de” o 
Farisi ma nyawa mi puaha ho dei ni no ni niki Bapa kowali?” 

150) Yesus wo haluhu, “Sarakia ngini nia da make? Yakunu ya 
ino-ino O kawingi ma rameangino manga hininga i huha nako o 
nauru wo kawi-kawingi una naga de de onangohi? Marai kowali! 
Ma” aha ma 0raha i boda o nauru wo kawi-kawingi onangoka de i 
wi ngoho. O 9raha genanga daha önanga yo puaha. 

'eMoi ua O nyawa manga baju ma dorou, 1 hi tapa de o 
ngöere ma hungi. Hababu done o dadapa genanga ya kakihi, 
de’ ma kakthi i holoi i lamoko. "Ko genangoli moi ua o nyawa 
ya uhe o angguru ma hungi, o ngi ma dorouku. Hababu o ngi 
gënanga aha i pooteke de” i bodito, de? ma angguru i kopoa. 
O angguru ma hungi ko kiani yö guhe ma ngi ma hungi uku, 
hupaya hinotö ya dodoa ua.” 


O pu puji ma tau ma baluhu ngoi ora 0 ngoheka mi 
palanga o Yesus 
(Mrk. 5:21-43; Luk. 8:40-56) 
8O Yesus ka wä temo-temohi o Yohanis Wo ohi-ohiki 1 wi 
nö ni niki, wo ma tëngo o pu puji ma tau ma baluhu wa 
ino. Unanga wa tilabukuku o Yesus ai himangoka de” wo temo, 

“Ngohi ora genanga dahad mo honenge. Ma’ tanu na ino no mi 
palanga hupaya muna mo wangoli.” 

90) Yesus wo ma oko de’ i wi no ni niki onango yoiki, de o 
nyawa genanga. 

0-19 ngekomo ma hi dogoronaka o ngoheka mo po panyake 
mo ma tëngo, o taongo ngimoi de hinoto mo ko kopoa, ma ino 
mo ma hi tigi o Yesus ai poretino. Muna ami hiningaka mato, 
“Ngohi ngaro ka ta palanga ai juba, ngohi aha to togumu.” De 
munanga ma palanga o Yesus ai juba ma barene. 

20 Braha genanga o Yesus wo ma lega ai poretoko de” wo 
mi make o ngoheka genanga, de” wo mi temo munangika, “Ani 
hininga na bitumu, ngohi ora! Karana ngona no ngaku ngohi 
ino, ngona no togumu!” O braha genanga dika ma ngoheka 
genanga mo togumu. 

3] paha o Yesus wo ma hi adono o pu puji ma tau ma 
baluhu, ai tau ika. Ma öraha Unanga wa make yo ule-ule o duka 
ma gogule, de” manga ngöe yo gi gigoro, “Unanga wa temo 
onangika, “Ni hupu ngini mata-mata! O ngohaka nenanga mo 
honengua, minanga i mi kiokoka dika.” 

Onanga mata-mata i wi go giete o Yesus. “I boto o nyawa 
genanga yo hupu, o Yesus wo wohama o ngohaka genanga ami 
kamarika de? wa sö ami giama. De mo momiki o ngohaka 
ngoheka genanga. “O abari genanga yo do gilianga ma daera 
genanga mata-mata ika. 


O Yesus wa hi togumu ya hinoto yo pilo-piloko 


2710) Yesus genangoka de wo ma jobo, de” o ngëkomo ma 
hoanoka ya hinoto o nyawa yo pilo-piloko i wi niki. Onanga yo 
pöaka, “Daud ai Ngohaka, no mi dora ngomi!” 

De o Yesus wo wohama o tau ika, ya hinoto yo pilo-piloko 
genanga ya ino unangino. O Yesus wä leha onangika, “Mode 
ngini ni ngaku ngohi takunu ti ni hi togumu?” 

“Mi ngaku, Bapa!” önanga yo haluhu. 

#De” o Yesus wa palanga manga lako de wo temo, “Karana 
ngini ni ngaku, i dadi hoki okia ngini nio nganono.” #Ho' 
onanga yakunu i ma hi öriki. O Yesus wa hi poma-poma hupaya 
o hali nenanga moika 6 de uha i hi ngahu. 

“Ma” onanga yoiki de” i hi ngahu-ngahu o abari mangale o 
Yesus, o daera genanga mata-mata ika. 


O MATIUS 9, 10 29 


O Yesus wi hi togumu wo mou-mou 

32 Ya hinoto yo pilo-piloko gënanga yoikoka, wo ma tëngo 
wo mou-mou, O womaha ma dorou i wi ngohamika i wi ao o 
Yesus ika. JO Yesus wa duhu o womaha ma dorou genanga, 
de o öraha genanga dika o nyawa gënanga wakunoli wo 
temo. O nyawa manga ngöe gënanga yo htranga de” yo temo, 
“Komaiwahi ngomi mia make i dadi hoko nënanga, o Israel ma 
tonakoka!” 

4Ma” o Farisi ma nyawa yo temo, “O womaha ma dorou 
manga haeke wi hi döaka o kuaha la wa duhu o womaha ma 
dorou genanga.” 


O Yesus wä dora wa pulono o nyawa manga ngöe 


JHoko genanga o Yesus woiki wo kiloliti, o kota wo geto- 
getongo de” o kapongo wo geto-getongo. Unanga wo dotoko o 
pu puji ma tau oka, de” wo hi ngahu o Abari ma Oa mangale 
sarakia ma Jou Madutu wo pareta hoka o Koano. Unanga wa 
hi togumu o nyawa ya tago-tagongo hagala rupa o panyake, 
de” manga röehe i ahumua. #Oraha o Yesus wi make o nyawa 
manga ngöe genanga, linanga wa dora, hababu önanga yo bingu 
de” okia ua yakunu, hoka o duba ma go göana koiwa. ”De' o 
Yesus wa temo 1 wi no ni nikika, “I o utu-utuku i woe, ma’ 
yo utu-utuku ka manga huhutulu. #Hababu genanga ni gahoko 
ma dumule ma dutu ika, hupaya wo hi dingoto yo utu-utuku yo 
utuku.” 


O rasul ya ngimoi de ya hinoto 
(Mrk. 3:13-19: Luk. 6:12-16) 


1 O wange moi uku o Yesus wä ahoko ya ngimoi de ya 

hinoto i wi no ni niki i ma toomu. De’ unanga wa hi 
doaka onangika o kuaha la ya duhu o womaha ma dorou de’ 
ya hi togumu hagala rupa o panyake, de’ hagala rupa o röehe 
ma kuranga. "O rasul ya ngimoi de ya hinoto manga romanga; 
ma do di hiraka, o Simon (i wi hetongoli o Petrus) de ai 
dodoto o Andreas, daha o Yakobus de ai dodoto o Yohanis, 
ganga o Zebedeus ai ngoha-ngohaka. 3I paha o Filipus de” o 
Bartolomeus, de o Tomas, de” o Matius, o soungu wo gaho- 
gahoko, de o Yakobus o Alfeus ai ngohaka, de” o Tadeus: “de” 

ma bo baha o Simon, o berera ma Go gdana de” o Yudas 
Iskariot wi huku-hukunu o Yesus. 


O rasul-rasul manga manarama 
(Mrk. 6:7-13: Luk. 9:1-6) 


SO rasul-rasul ya ngimoi de ya hinoto genanga o Yesus wä 
huloko de ya make o behehongo hoko nenanga, “Uha ni oiki 
genangika nako o Yahudi oka ua manga daera. De uha nia ika o 
Samaria ma kota-kota ika. “Ma” ni oiki o Israel ma nyawa ika, 
nia dumutu Snanga yo ho hi hihanga. "Nia hi ngahu onangika 
ma Jou Madutu wo mulaengoka wo pareta hoki o Koano. 8Nia 
hi togumu o nyawa yo po panyake, nia hi wango o nyawa yo 
hone-honengoka, nia hi togumu o nyawa ya pado-pado, de’ nia 
duhu o womaha ma dorou. Ngini nia tarima oka mata-mata 
genanga de ma bo bangu koiwa. Ho”, ngini 6 nia hi döaka de 
ma bo bangu koiwa. "Uha ni ao o tiwi gurasi, o tiwi haäka ekola 
o tiwi tabaga. @Uhali ni ma gao o popoje o tiwi ma ngi, ekola 
o pakeanga dobiki hinoto nia do dagi ma goronaka, ekola o 
hapato, ekola o diki-diki. Hababu o nyawa yo mo manarama, ko 
kiani ya hi ddaka, okia manga paralu. 

Nako ngini ni ädono o kota ekola o kapongo, ni wi lingiri 
wo ma tengo ka wo modeke wi ni tarima ngini. Ni gogere de de 
unanga hi Adono ngini ni ma gorakoli. "Nako ngini ni wohama 
o tau ika, ni temo o tau ma dutu ika, “Tanu ma Jou wi ni 
hi barakati ngini.” "Nako o tau ma nyawa gënanga i ni tarima 
ngini, mala ika nia tabea genanga i gogere onangoka. Ma” nako 
oOnanga i ni tarima ua ngini, nia ki lioli nia tabea genanga. 
“Nako naga o tau ekola o kota i ni tarima ua ngini ekola i ni 
hi gihenua ngini, nia mala o ngi ge#nanga de” o kafo nia lou ma 
hoatile nio hurero uku. "Nio ho hininga! O Kiamati ma Wange 
oka, O Sodom de” o Gomora ma nyawa aha i holoi i gapanga ma 
Jou Madutu wa apongo, ngaro de o berera genanga ma nyawa!” 


O aniaya aha i b6a 
(Mrk. 13:9-13: Luk. 21:12-17) 
le “Nio hininga nenanga: Ngohi ti ni huloko hoki o duba 
1 ma gaku-gakunua, o kaho honganika i ho hatera ma hi 
dogoronaka.Ngini ko kiani ni sawaro de ni ma gbana hoka o 
dodiha de” nia hininga i rikoto hoki o namo dara. I'Ni mä 
goa-g0ana, hababu ngini aha i ni tagoko de” i ni ao o juru 





O MATIUS 10 31 


hakimi manga himangoka. Ngini aha i ni hangihara o pu puji 
ma tau oka. “Ngini aha i ni ao o po pareta de” o ko koano 
manga himangoka, karana ngini ni hi no ni niki. De” genanga o 
ngekomo moi ngini ika la ni hi ddaka o hakihi mangale ngohi, 
onangika de” o nyawa i wi nako-nako ua ma Jou Madutu. PMa 
nako ngini i ni ao la ya lingiri nia howono ekola nia diai, uha ni 
hawatere okia aha ngini ko kiani ni temo, ekola sarakia ko kiani 
ngini ni temo. Hababu okia ko kiani ngini ni temo genanga aha i 
ni hi ngahu ngini ika nako ma draha yadono. Karana yo temo- 
temo o öraha genanga ngini ua, duga-duga o Ama ai Womaha o 
horogaka, i ni hi ngahu ngini ika, de aha ni temo-temo. 

2 Aha i dadi o nyawa aha ya hi lapahi manga ria dodoto 
mahirete la yi toma. De” genanga aha i dadi o ama de o 
ngohaka manga hi dogoronaka. O ngoha-ngohaka aha ya lawani 
manga ayo de manga ama, de’ ya hi lapahi önanga la ya toma. 
2Ngini aha mata-mata o nyawa i ni dohata, karana ngini ni 
hi niki ngohi. Ma” o nyawa yo tongohono hi adono ma baha 
aha yo halamati. “Nako ngini i ni aniaya o kota moi oka, ni 
piringana o kota ma homoa ikali. Ngohi ti ni hi ngahu ngini 
ika: Ko nia mata ua nio dulu o Israel ma kota mata-mata, de o 
Nyawa manga Ngohaka wo böaka. 

240) muri wo holoi ua wo lamoko de ai guru, de” wo lö leleani 
wo holoi ua wo lamoko de ai tuanga. “Ya oaka nako o muri wo 
ma tengo wo dadi hoki ai guru, de” wo ma tëngo wo lö leleani 
hoki ai tuanga. Nako o ama o tau oka i wi hi romangoka o 
Beelzebul, okiali done ma tau ma dola. Ona aha ya hi romanga i 
holoi i torou!” 


Hi modongo ma Jou Madutu 
(Luk. 12:2-7) 


26 “Uha nia modongo o nyawa ika. Koiwa naga i iu-iunu, aha 
ko ya mäke ua, de’ koiwa naga i rö rahasia aha ko hi orikua. 
Okia naga ngohi ti ni hi ngahu ngini ika o haga hutu oka, 
ko kiani nio gi lioli ni hi ngahu o wange-wange. De’ okia ti 
ni hi hudu nia ngaukika, ni hi ngahu okia ika dika ni hi ado- 
adono! Uha nia modongo ya toma nia röehe, ma” yo kuaha 
ua, ya toma nia jiwa. Ni wi modongo ma Jou Madutu wo 
kuaha wa binaha ka ya oa o röehe, ya oa o jiwa o naraka ma 
goronaka. “O totoai ngai hinoto yakunu ya ija o rupia ratuhu 
moi. Ma’ ngaro hoko gënanga, ka o ngai moi 6 de ma gogo i 

O totoai. (10:29) 


tifa ua o tonakuku, nako nia Ama ai mau owahi. Nia tadauru 
nia haekoka mata-mata i etongoka. 3'Hababu genanga, uha ni 
hawana! Ngini nia ija i-holoi de o totoai!” 


Ho ma ngaku o Yesus yo wöe-wöe manga himangoka 
(Luk. 12:8-9) 


“O nagona honanga i ma ngaku yo wöe-wöe manga 
himangoka bnanga i hi nö niki ngohi, ngohi 6 aha to ma ngaku 
onanga ahi Ama o horogaka ai himangoka, 6nanga i hi nö niki 
ngohi. “Ma' o nagona honanga yo wöe-wöe manga himangoka 
i ma hi pongono önanga i hi no niki ngohi, onangö aha ta hi 
pongono ahi Ama o horogaka ai himangoka.” 


O dame ua ma' o ga lawani 
(Luk. 12:51-53, 14:26-27) 
“Uha ni ato bote, ngohi to ao o dame o dunia ino. Ngohi to 


ao ua o dame, ma’ o ga lawani. Ngohi to boa i dadi o hababu 
o ngohaka o nauru wi lawani ai ama, de o ngohaka o ngoheka 

mo mi lawani ngo mi ayo, de” ma moloka mo mi lawani ngo mi 
hunungu. #1 goungu, aha i dadi o haturu ma ago-agomo, ganga 
ka o roria dodoto mahirete. 

3/0 nyawa o nagona yä dora manga ama ekola manga ayo, i 
holoi de ngohi, i patutua yo dadi ihi nd ni niki. Ko genangoli o 
nagona ya dora manga ngohaka o nauru, ekola manga ngohaka 
o ngoheka, i holoi de ngohi ihi dora. #De” o nagona yoluku ya 
moku manga salib de’ i hi niki ngohi, i patutua yo dadi i hi nö 
ni niki. 30O nyawa yo riwo manga ngango, aha 1 hihanga manga 
ngango, ma” o nyawa i hihanga manga ngango karana yo setia 
ngohi ino, aha ya mäke manga ngango.” 


O manarama ma 0a ma hewa 
(Mrk. 9:41) 


@“Q nyawa o nagona i ni tarima ngini, ganga i hi tarima 
ngohi. De’ o nagona i hi tarima ngohi, ganga i wi tarima una 
wo hi hulo-huloko ngohi. “O nyawa o nagona yä tarima o nabi 
karana ünanga o nabi, aha ya tarima o nabi ma hewa. De’ o 
nagona yä tarima o nyawa ma oa wo ma tëngo, karana Unanga 
ya oa, aha ya tarima o nyawa ma oa ma hewa. 20 nagona 
hönanga ya hi okere, ngaro ka o akere ma mata dika, o nyawa 
wo hina de wo hu huha ika, karana una wo hi nö ni niki ngohi, 
ni ngaku marai oka aha ya tarima manga hewa!” 


O Yohanis Wo ohi-ohiki ai hu huloko 
(Luk. 7:18-35) 


1 1 I paha o Yesus wo hi döaka o hi dumutu-hi dumutu ya 

ngimoi de ya hinoto i wi nö ni nikika gënanga, Unanga 
wa mala o ngi genanga. Unanga woiki wo dotoko de” wo hi 
ngahu ma Jou Madutu ai behehongo, o kota i ma ko ka dateke 
wo getongo. 

20 Yohanis Wo ohi-ohiki naga o bui ma goronakahi, wo ihene 
mangale o Kristus ai manarama. De” unanga wä huloko i wi no 
ni niki yoiki o Yesus ika la i wi leha, 3 “Bapa ngona nënanga aha 
no boa i moteke ma Jou Madutu ai jaji, ekola ngomi ko kiani 
mia dama o nyawa ma homoa?” 

40 Yesus wo haluhu, “Ni ma ki lioro o Yohanis ika, de’ ni wi 
hi ngahu okia nia make de” okia ni ihene: 5O nyawa yo piloko i 
ma hi 6riki, o nyawa yo lugu-lugu i mä dagi, o nyawa ya pado 
yo togumu, de o nyawa ya topongono 1 ma hihene, o nyawa yo 

honenge yo wango okali, de o Abari ma Oa ma Jou Madutu 
oka 1 hi ngahu o nyawa mihikini ika. “Yo utumu o nyawa yo mau 
1 hi tila ngohi de ma hababu i hi make ua!” 

"De o Yohanis ai hu huloko genanga yo pahaka, o Yesus wo 
mulaenge wa temo o nyawa manga ngöe-ngöe ika mangale o 
Yohanis, wato, “Ngini ni oiki o tonaka i ko kakaha ika okia nio 
lega? O momo o utu moi o hidaloko ya wi wuwu? #Ngini ni 
oiki okia nio lega? Wo ma tengo wa pake o pakeanga ma ho 
hailoa? O nyawa ya pake-piake o pakeanga ma hö hailoa genanga 
yo gogere o kadato oka! “Ho? ya dodoa ho ngini ni oiki o tonaka 
1 ko kakaha ika? La ni wi lega ma nabi wo ma tengo? I tiai, i 
holoi oli de o nabi moi. ''Hababu o Yohanis genangala o Buku i 
Tebi-tebini oka i hi ngahu, 

Ma Jou Madutu wo temo, “Ne tinanga ahi hu huloko, 

ngohi ti huloko inanga wo hira de ngona 

hupaya unanga wo ni belenga o ngékomo mangale ngona.” 

"Nio ho hininga! O duniaka nënanga moi ua naga o nyawa 
1 holoi yo lamoko de o Yohanis Wo ohi-ohiki. Ngaro hoko 
genanga, o nyawa duru yo eteke ma Jou Madutu ai umati ma 
hi dogoronaka, 6nanga genanga i holoi yo lamoko de o Yohanis. 
Ma dero o Yohanis wo hi abari ai do dötoko hi adono o 6raha 
nenanga, o nyawa i hi dailako ya kuaha de yi tatoko ma Jou 
Madutu ai umati. “Hi adono o Yohanis ai böa mata-mata o 
Musa ai tita de o nabi-nabi manga do dötoko, i hira ka i hi 
ngahu mangale o hali-o hali ko kiani i dadi. “De” nako ngini 
ni mau ni ngaku o Yohanis genangala o Elia, kiaka ai böa i hi 
ngahu oka 1 hira. “Nako de nia ngauku ni ihene! 

De okia ko kiani ngohi ta hi tero o nyawa o öraha nenanga? 
Onanga hoki o ngoha-ngohaka yo gogeruku o paharoka. O 
doomu moi ya böaka o doomu ma homoa ika, "‘Ngomi mi 
musik oka mia rame-rame oko, ma’ ngini ni rongge ua! Ngomi 
mi hi nyanyi oka o duka ma nyanyi mia inga-ingara ma’ ngini ni 
ari ua!” O Yohanis wa ino - iinanga wo puaha de” wokerua o 
angguru; de’ o nyawa yato, “Unanga o hetanga i wi ngohamika!” 
Oraha nanga o Nyawa manga Ngohaka, wa ino - ünanga 
wolomo de’ wokere, ho o nyawa yato, “Nia make o nyawa 
genanga! Wo kalilu, wo toba daluku, o soungu yo gaho-gahoko 
manga dodiawo, de’ o baradoha ma nyawa manga dodiawo.” 
Ngarokö hoko genanga, ma Jou Madutu ai sawaro to ëna ma 
hasiloka aha i nyata i goungu.” 

O kota i ngaku-ngaku ua 
(Luk. 10:13-15) 


#De' o Yesus wo mulaenge wo ngelo o kota-kota, kiaka 
genangoka iinanga i wöe wo diai o nonako i hera-heranga. 
Hababu o kota ma nyawa genangoka yoluku yo toba, mangale 
o baradoha. ?'#Ni bodito ngini, Korazim! De” ngini Betsaida 
ma ni bodito! Ho hi ade nako o nonako i hera-htranga i 
diai o Tirus de” o Sidon ma kota oka, hoka i diai oka ngini 
nia hi dogoronaka, marai o Tirus de? o Sidon ma nyawa, ma 
dekanoka yo toba mangale manga baradoha de” ya pake o huha 
ma pakeanga inoli yo gelenga o kafo manga häekuku. “Nio ho 
hininga o Kiamati ma Wange oka o Tirus de” o Sidon ma nyawa 
de ngini, ahao o Tirus de” o Sidon ma nyawa i holoi i gapanga 
ma Jou Madutu wa apongo! “De” ngini, Kapernaum! Boteka 
ngini aha i ni tede hi ädono o horoga ile? Kowali! Ma’ ngini aha 
i ni umo o naraka ika! Hababu ade-ade nako o nonako i hera- 
heranga, i do diai oka nia hi dogoronaka genanga de i diai o 
Sodom ma kota oka, o Sodom genanga ka naga ohi hi adono o 
öraha nenanga! “Nio ho hininga, o Kiamati ma Wange oka, o 
Sodom ma nyawa de ngini, ahao o Sodom ma nyawa i holoi i 
gapanga ma Jou Madutu wa apongo!” 


Nia ino ngohi ino 
(Luk. 10:21-22) 

250) 6raha genanga o Yesus wo mä niata, “Ama, o Jou na 
ko kuaha o dihanga de” o dunia! Ngohi to temo tarima kasi 
ngona ika karana mata-mata genanga ngona na rahasia o nyawa 
yo so sawaro ika, de” o nyawa yo ho hakola ika, ma” ngona na 
hi dumutu o nyawa yo ho hakola ika ua. #Genangala Ama ani 
hininga i sanangi.” 

“De o Yesus wo temo, “Hagala moi-moi o Ama wo hi lapahi 
oka ngohi ino. Ma homoa de o Ama, ka moi 6 de o nyawa i wi 
nako ua ma Ngohaka. Ma homoa de ma Ngohaka, moi ua i wi 
nako ma Ama, de” o nyawa o nagona ma Ngohaka wa hi nako ai 
Ama ge 6nanga 1 wi nako ma Ama. 

Nia ino ngohi ino, ngini mata-mata i ni bole-bole oka, de’ 
nia mao nia gina ma dubuho:, ngohi aha to hi döaka ngini 
ika o r6ehe ma guwini. “Nia moteke ahi pareta de” ni ma 
dotoko ngohi ino. Hababu ngohi nenanga ahi hininga i bole de’ 

i poluluku, de ngini aha nia mao nia roehe i uwini. “Karana to 
ngohi ahi pareta ni sanangi, de” o gina ti ni hi tagongo ngini ika 
1 uwini.” 


O lo leha mangale o Yahudi oka manga Puji ma wange 
(Mrk. 2:23-28: Luk. 6:1-5) 

12 Ma moi uku o Yahudi oka manga Puji ma wange oka, 

ma oraha o Yesus wa ka ino o pine ma dumule ma 
datekino, de i wi no ni niki ya utuku o pine genanga, de” yo 
olomo, hababu 6nanga ya hahini. “Ma öraha o Farisi ma nyawa 
ya make, nanga i wi temo o Yesus ika, “Na make! i ni no ni 
niki ya tilakuru nanga agama ma tita, de yo diaji i lara-laranga o 
Yahudi oka manga Puji ma wange oka.” 

'O Yesus wo haluhu, “Komaiwahi ngini nia basa maagale 
okia o Daud wo diai ma draha tinanga de” ai nyawa ya hahini? 
“Una wo wohama ma Jou Madutu ai Tau ika, de” wa olomo 
o roti i hi huba-huba ma Jou Madutu ika. Ena hioko i moteke 
nanga agama ma tita, o Daud de ai nyawa yakunua ya olomo 
O roti genanga - duga-duga o imam-imam dika yakunu ya 
olomo. “Ekola komaiwahi nia basa o Musa ai tita oka, kiaka o 
Yahudi oka manga Puji ma wange ma getongo o imam-imam yo 
manarama ma Jou ai Tau oka, ya tilakuru o Yahudi oka manga 
Puji ma datoro, ma’ ya hi howonua? ‘Nia takihiri okia ngohi 
to temo nenanga: nengoka naga i holoi i lamoko de ma Jou 
ai Tau. 7O Buku i Tebi-tebini ma goronaka i tulihi: O hayanga 
de o dora dika ngohi tö mau, ma’ o aiwani hi huba-huba ua. 
Nako naga i gou-goungu ni mangarati o demo nenanga, marai 
ngini aha nia hi howonua o nyawa ya howo-howonua. “Karana o 
Nyawa manga Ngohaka wa kuaha o Yahudi oka manga Puji ma 
wange.” 


Wo ma tengo ai giama ma hononga i honenge 
(Mrk. 3:1-6: Luk. 6:6-11) 

"O Yesus wa mala o ngi genanga de” woiki o pu puji ma 
tau ika. ''Genangoka naga wo ma tengo ai giama ma hononga 
1 honenge. Ya muruono naga yo mau ya lingi-lingiri o Yesus ai 
howono, yo leha unangika, “Yakunu o nyawa ha hi togumu o 
Yahudi oka manga Puji ma wange oka?” 

NO Yesus wo haluhu, “Ho hi ade naga nia hi dogoronaka wo 
ma tengo ai duba gahumu moi, de? o Yahudi oka manga Puji 

ma wange oka o duba genanga i tifa o baiti ma luku-luku uku; 
sarakia ma duba ma dutu genanga wo hi dailako ua, wo hi hupu 
o duba genanga o baiti ma gorona ile? "Aa, o nyawa i holoi i 
ragane de o duba! Ho”, nako hoko genanga, yakunu o nyawa hä 
riwo o Yahudi oka manga Puji ma wange oka.” PI paha o Yesus 
wi temo O nyawa al giama i hone-honengika génanga, “No hi 
doakino ani giama.” 

O nyawa genanga wa toakika ai giama, de” ai giama genanga i 
togumu, hoka ai giama ma honongal. “Ma” o Farisi ma nyawa 
ya mala o pu puji ma tau genanga de? i ma teke fakati la i wi 
toma o Yesus. 


O hu huloko ma Jou Madutu wi iri-iriki 


50) Yesus wo hi 6riki o Farisi ma nyawa manga adekati i 
torou unangika. Ho” unanga genangoka dau de wo ma jobo de’ 
manga ngöe o nyawa i wi niki. De” unanga wa hi togumu mata- 
mata o nyawa yo po panyake. ‘Ma’ unanga wa duhunu 6nanga 
hi ngahu o nyawa ma homoa ika mangale iinanga. De” hoko 
genanga i dadi hoki okia ma Jou Madutu wo temo, de ma Nabi 
Yesaya wo hi ngahu, 

18 “Ne tnanga ahi hu huloko ti irikoka, 
o nyawa ti dora-dora de" ahi hininga ya daene. 
Ahi womaha aha ti hi ddaka unangika, 
ahi adili aha wo hi ngahu hagala o hdana ma nyawa ika. 
19 Unanga aha wo ributu ua ekola wo poaka, 
ekola wo pidato o ngëkomo ma ago-agomoka. 
2 Ọ tiba i pugi-pugiluku aha ko i tobikua 
o posi ka i rongo uku aha ko i honengua. 

Una aha wo gegoto hi adono o adili i hi gogere: 

21 hagala o hdana ma nyawa aha i ma hi nganono unangika.” 


O Yesus de” o Beelzebul 
(Mrk. 3:20-30, Luk. 11:14-23) 


2] paha ika i wi ao o Yesus ika wo ma tengo wo piloko de” 
wo mou karana o womaha ma dorou i wi kuaha. O Yesus wi hi 
togumu o nyawa genanga hi adono tinanga wakunu wo temo de” 
wo ma hi öriki. “Mata-mata o nyawa yo hetranga de” yo temo, 
“Boteka tinanga nënanga o Daud ai Ngohaka i na hi jä jaji 
genanga?” 

40 Farisi ma nyawa yo ihene genanga, de 6nanga yo haluhu, 
“O nyawa nenanga wakunu wa duhu o womaha ma dorou duga- 
duga, karana o Beelzebul, o womaha ma dorou manga haeke, i 
wi hi doakoka o kuaha genanga unangika.” 

SO Yesus wa nako o Farisi ma nyawa gënanga manga 
dibanga. Ho” unanga wa temo onangika, “Nako o negara moi i 
ma ko ki tingaka, o doomu-o doomu ma goronaka i ma teke ro 
ributu, o negara genanga aha i tedekanua de’ i kiliangoka. De’ 
moi o kota ekola o tau moi ma dola, de i ma ko ka fara, de i 
ma ko ka lawani aha i wedere. “Ko genangoli o Ibilihi ma po 
pareta ma goronaka; nako o doomu moi ya duhu o doomu ma 
homoa, done o Ibilihi ma pareta gënanga i tinga-tingakoka, de’ 
aha i ruba. ” Ngini ni temo ngohi ta duhu o womaha ma dorou 
karana o Beelzebul ma kuaha. Nako hoko gënanga de o nagona 
manga kuaha, i ni nö ni niki ya duhu o womaha ma dorou? I 
ni nö ni niki mahirete, i hi nyata i goungu ngini nia howono! 
#Ma” ngohi ta duhu o womaha ma dorou de ma Jou Madutu ai 
Womaha ma kuaha. De” genanga ma mangarati ma Jou Madutu 
wo mulaengoka wo pareta nia hi dogoronaka. 

#Sarakia o nyawa yakunu yo ngohama wo ma tengo wo kua- 
kuata ai tau ma gorona ika, de ya ora ai arata, nako iinanga i 
hira ua i wi liko o nyawa wo kua-kuata gënanga? I wi liko oka, 
daha una wakunu wa ora ai arata. 

WO nyawa ngohi ino ua yo boa, i goungu i hi lawani ngohi. 
De’ o nyawa i hi riwo ua ngohi, i goungu ya kilianga ahi 
manarama! “'Hababu genanga, la ni hi driki, nako o nyawa o 
baradoha yo diai i hi demo o hi kauku, 6nanga ka ya make 
o apongo! Ma” nako b6nanga i hi kauku ma Jou Madutu ai 
Womaha, 6nanga ya make ua o apongo! Nako o nyawa yo 
temo okia naga i wi lawani o Nyawa manga Ngohaka, önanga ya 
make o apongo, ma” nako d6nanga i hi kauku ma Jou Madutu 
ai Womaha, 6nanga ya make ua o apongo, ka ya oa o draha 
nenanga de ma bahaka!” 


O gota ma utu de to ena ma hohoko 
(Luk. 6:43-45) 


4 “Nako ho mau ha make ma hohoko ya oa, ko kiani ma gota 
ma utu i burere. Nako ma gota ma utu i burere ua, ma hohoko 
ma i torou. O gota o utu moi i burere de i burere ua, ha nako 

ma hohokoka. 4Ngini o nyawa ma dorou, sarakia ngini yakunu 
ni hi demo okia naga ma oa, nako ngini i torou? Okia nia uru 
iha o demo i hupu, genangala nia hiningaka de i hupu i kopoa! 
350 nyawa ma oa, i hi demo okia naga ma oa, karana Onanga ya 
omanga de o oa. Ho de o nyawa ma dorou ihi demo okia naga 
ma dorou, karana 6nanga ya omanga o dorou. 

Ho”, nio ho hininga: o Kiamati ma Wange oka, o nyawa 
moi-moi ko kiani i ma hi tagongo yo haluhu moi-moi manga 
demo ma faida koiwa-iwa. ”” Hababu nia demo-demo mahirete, 
aha ya pake de ya putuhu ngona na howono ekola kowali.” 


O Farisi ma nyawa yo gahoko o Yesus wo diai o nonako 
i hera-heranga 
(Mrk. 8:11-12, Luk. 11:29-32) 

3] paha ino ya muruono naga o agama ma guru de’ o Farisi 
ma nyawa yo temo, “Bapa Guru, ngomi mio nahihu mia make 
Bapa no diai o nonako i hera-heranga.” 

“Duru i torou de” yo toba lawani, o nyawa o Oraha 
nenanga!” o Yesus wo haluhu. “Ngini ni gahoko ngohi to 
diai o nonako i hera-heranga? Ngini aha ka moi 6 de i ni 
hi ddakua o nonako i hera-heranga, duga-duga moi ma Nabi 
Yunus ai nonako i hera-heranga. #O Yunus wo gogere o wange 
hange de o hutu hange o nawoko ma ago-agomo ma mamata 
ma goronaka. Ko genangoli o Nyawa manga Ngohaka aha wo 
gogere o wange hange de o hutu hange o dunia ma mamata 
ma goronaka. "O Kiamati ma Wange oka, o Niniwe ma nyawa 
aha yo momiki ka ma moi i ma ku tuono de o nyawa o öÖraha 
nenanga de’ ya hi howono 6nanga. Hababu o Niniwe ma nyawa 
yo toba yo diai oka ua o baradoha, ma öraha o Yunus wo 
riwayati onangika. Ma’ oraha nenanga nengoka naga i holoi wo 
lamoko de ma Nabi Yunus! 20 Kiamati ma Wange oka, ma 
Jou Boki (o koano ngoheka) o Korehara uku aha mo momiki ka 
ma moi i ma ku tuono de o nyawa o 6raha nenanga, de’ muna 
ma hi howono. Hababu mangale mo mau mo ihene ma Koano 
Salomo wo bo barija ai do dotoko, ma koano ngoheka genanga 
ma diai o do dagi ma go gurutika, o dunia ma bo bahaka de ma 
ino. Ma’ o @raha nenanga nengoka naga i holoi wo lamoko de 
ma Koano Salomo!” 

O womaha ma dorou i lioli 
(Luk. 11:24-26) 

8 Oraha okia o womaha ma dorou i wi malaka wo ma têngo, 
o womaha ma dorou gënanga ya ko kiloliti o ngi ma dii dudungu 
1 ma hi lingiri o ngi la i ma hi batongo, ma’ i ma hi make 
ua o ngi. #Hababu genanga Enanga i temo, ‘Ngohi aha to gi 
lioli o tau kiaka ngohi ta tinga-tingakoka.' De i ma hi adonika 
dokengoka, o tau genanga i homoa, i tebini, de” i hi diai oka. 
SDe” enanga i oiki, de” yao oli o womaha tumidi ma homoa i 
holoi i torou de #nanga. I paha o womaha ma dorou genanga 
i wi ngohamoli ma nyawa ika genanga, de” i gogere genangoka. 
De’ ma baha o nyawa genanga i holoi i torou de ma do di 
hiraka. Ko genangoli aha i dadi de o nyawa ma dorou o draha 
nenanga.” 


O Yesus ngoi ayo de’ ai ria dödoto 
(Mrk. 3:31-35: Luk. 8:19-21) 


“O Yesus ka ma go giriahi i ma ko ke temo de o nyawa 
manga ngoe genanga, ngoi ayo de” ai ria dddoto yo bda. Onanga 
i hi goko ino ma poretoka de i hi dailako la yakunu i ma 
teke ade-ade de iinanga. “Wo ma tëngo yo wöe-wöe manga hi 
dogoronaka genanga wi temo o Yesus ika, “Bapa, ngo ni ayo de? 
ani ria dodoto naga doka ma poretoka. Onanga yo nahihu i ma 
teke ade-ade de ngona Bapa.” 

#Ho” o Yesus wo haluhu, “O nagona ngohi ayo? O nagona 
ahi ria dddoto?” “Daha iinanga wa tumutu i wi no ni nikika 
de’ wo temo, “Nenangala ngohi ayo de” ahi roria dödoto. #O 
nyawa ya do diai ahi Ama o horogaka ai mau, ge 6nanga ahi ria 
dodoto o nauru, de ahi biranga, de” ngohi ayo.” 


O hi totero mangale wo ma tengo wo hi bari-barihi o gihihi 
(Mrk. 4:1-9: Luk. 8:4-8) 

1 O wange gënanga dika o Yesus wa mala o tau 

genanga de woiki o taaga ma datekika de” wo gogeruku 
genangoka dau. “Duru manga ngöe o nyawa i ma toomu i wi hi 
gilolitino o Yesus, karana genanga tinanga wo harene o ngotirile 
de wo gogeruku o ngotiri ma goronaka, ho de o nyawa yo wöe- 
woe genanga i ma oko ino o dowongi oka. 3Ho” o Yesus wä 

dotoko o hali ma ngöe onangika de wa pake o hi totero. 

“Wo ma tengo wo to tumule woiki wo hi barihi o gihihi,” 
hoko genanga o Yesus wo mulaenge ai jarita. ““Wo hi barihi ma 
go giriaka, naga ma gihihi i tifa o ngekomuku. Ho” o totaleo ya 
ino de” o gihihi gfnanga ya mataka ya olomo. “Naga oli i tifa i 





O pine ma dumule. (13:4) 


ho helewo uku, ma tonaka ma huhutulu. O gihihi gEnanga i taiti 
i wango karana ma tonaka i kuranga. “Ma” de o wange i boa 
ile, ma gihihi i tori-tori oka gënanga i muläenge i maai, i paha 
i toolenge de” i honenge, karana ma ngutuku i wohama i luku 
uku ua. "Naga oli ma gihihi i tifa o momo ma ho hihika uku. O 
momo ma ho hihika gënanga i wango de” i hi dehoto ya pakiti, 
ma gihihi i tori-tori oka genanga hi ädono i honenge. “Ma” naga 

oli ma gihihi i tifa o tonaka i bo burere uku, ho” i hohoko; naga 
i lio hara ma ratuhu moi, naga hara ma mori butanga, de” naga 
oli hara ma moruange.” 

“I boto wo hi jarita o hi totero genanga, o Yesus wo temo, 
“Nako de nia ngauku, ni ihene!” 


Ya dodoa ho o Yesus wa pike o hi totero 
(Mrk. 4:10-12, Luk. 8:9-10) 


19] paha ino o Yesus i wi nö ni niki ya ino de’ yo leha 
unangika, “Ya dodoa ho Bapa na pake o hi totero, nako no ade- 
ade de o nyawa yo woe-woe genanga?” 

0) Yesus wo haluhu, “Hababu ngini i ni hi d6akoka o 
ngongike la nia nako ma Jou Madutu wo pareta ma rahasia, ho 
de onangika kowali. Karana o nyawa de ma enangoka, aha ya 
hi döaka i holoi i woe oli, de” onanga aha yo holoi. Ma” o nyawa 
manga kia-kia ua, de naga ma huhutulu onangoka ma aha ya Ie. 
13 Hababu genangala ngohi ta pake o hi totero nako to ade-ade 
de o nyawa yo woe-woe, karana ona yo lega, ma’ hoka o nyawa 
i ma hi make ua, de ona yo ihene ma hoka o nyawa yo ihenua 
de” i mangarati ua. “De genanga i dadi hoki ma Nabi Yesaya 
ma hirahi de wo hi ngahu oka, 

“Ma Jou Madutu wo temo: 

Onanga aha ka hoko genangika yo ihene ma’ i mangarati ua; 

önanga aha ka hoko genangika ya pulono ma’ okia i dadi ko 
ya nako ua. 
15 Hababu manga dibanga o nyawa ne 6nanga i dadi oka i 
bongono, 
manga ngauku i dadi oka ya topongono de” manga lako i 
ruhutoka. 

Nenanga i dadi hupaya manga lako uha i ma hi make, 

manga ngauku uha i ma hihene, 

manga dibanga uha i mangarati 
de” uha yo lio ngohi ino, 

la ngohi ta hi togumu.”” 

160) Yesus wä temo i wi no ni nikika, “Ma” hoko kia ngini nia 
utumu,” “hababu i goungu ngini nia make de’ ni ihene. "Nio ho 
hininga, manga ngoe o nabi de” o nyawa yo to to moteke ma Jou 
Madutu ika, yö nahihu ya mike, okia ngini o öraha neEnanga nia 
make, ma” onanga ya make ua. Onanga yö nahihu yo ihene, okia 
ngini o raha nénanga ni ihene, ma” onanga yo ihenua.” 

O momo ma ko hihika. (13:22) 


O Yesus wo hi tararono o hi totero mangale wo ma tengo 
o gihihi wo hi bari-barihi 
(Mrk. 4:13-20, Luk. 8:11-15) 

#8 “Ni ihene okia ma mangarati o hi totero mangale o gihihi 
wo hi bari-barihi genanga. "O gihihi 1 tifa o ngekomuku, ho hi 
tero o nyawa yo ihene o abari mangale sarakia ma Jou Madutu 
wo pareta, ma’ 1 mangarati ua. O Dorou 1 do diai genanga 
ya ino de” ya ora, okia hi bari-barihoka manga hininga ma 
goronaka. “O gihihi i tifa o tonaka i ho helewo uku, ho hi 
tero o nyawa yo ihene o abari genanga, de’ gila-gila ya tarima 
de manga hininga i sanangi. Ma’ o abari genanga i ma hi 
ngutukua manga hininga ma goronaka, hi adono i tongohonua. 
Hoko gënanga önanga ya tagongo o huha ekola o aniaya karana 
o abari gënanga, gila-gila önanga i ma dohuku de yo setia oka 
ua. 20 gihihi i tifa o momo i ho hihika ma hi dogorona uku 
gënanga ho hi tero o nyawa yo ihene o abari genanga, ma’ yo 
hawatere mangale manga wo wango, de’ yo nahihu yo wango 
okia-kia ua yo kuranga. Karana genanga o abari ma Jou Madutu 
ino i hi dehoto manga hininga ma goronaka hi adono i hohokua. 
3 De’ o gihihi i tifa o tonaka 1 bo burere uku gënanga ho hi tero 
o nyawa yo ihene o abari gënanga de’ ya nako ma mangarati. 

Onanga manga hohoko 1 woe, naga o ratuhu moi, naga mori 
butanga, de” naga moruange ma hasili.” 


O hi totero mangale o nguhumu o pine ma hi dogoronaka 


40 Yesus wo hi jarita oli moi o hi totero o nyawa yo woe- 
woe ika, wato, “Oraha okia ma Jou Madutu wo pareta, ma 
do dagi hoka o hi totero nenanga: Wo ma tengo wo to tumule 
wo hi barihi o gihihi ma oa ai dumule oka. “O hutu moi uku, 
mata-mata o nyawa i ma ko ki idu oka, wo to tumule ai haturu 
genanga wa ino de” wo hi barihi o nguhumu ma hohoko o pine 
ma hi dogorona ika, de” wo mä joboka. “Ho de o pine gënanga 
i wango de” i mulaenge i huputu, ma nguhumo ma ya make. 
“De' wo to tumule ai hewa ma nyawa ya ino ma dumule ma 
dutu ino de” yo temo, “Tuanga, mode ko i goungua Tuanga no 
datomo o gihihi ma oa ani dumule oka Tuanga? Sarakia i ma 
dadi hi Adono naga o nguhumu genangoka?” “Wo to tumule 
genanga wo haluhu, “Genanga ahi haturii ai manarama.” De’ ai 
hewa ma nyawa yo leha oli, ‘Tuanga no mau ngomi mi oiki mia 
rahuku o nguhumu genanga?” Ma dumule ma dutu wo haluhu, 
‘Ngaro uha.’ “Hababu nako o nguhumu genanga nia rahuku, 
done ma pine i ma hi da rahuku. Nia mala ika o nguhumu 
genanga 1 bori wango de o pine hi adono o gu gutuku ma draha. 
Dahad ngohi aha ta temo yo utu-utukika: Nia toomu i hira ma 
nguhumu, nia liko, de” nia tuhuku. I boto ge@nanga nia toomu 
ma pine, de” nia gogono ma tau ika.”” 


O hi totero mangale o sawi ma mui 
(Mrk. 4:30-32, Luk. 13:18-19) 


“O Yesus wo hi jarita oli moi o hi totero o nyawa yo wöe- 
woe ika, wato, “Oraha okia ma Jou Madutu wo pareta, ma do 
dagi hoka o hi totero nënanga: O sawi ma mui gahumu moi, 0 
nyawa ya le, de” ya datomo manga dumule oka. 20 sawi ma 
mui genanga o gihihi duru ma alu-aluhu. Ma’ nako i wangoka, 
enanga i ma dadi o gota ma ago-agomo, i holoi i ago-agomo de 
o gota i dato-datomo ma röehe i bole-bole ma homoa. Enanga i 
ma dadi o gota, hi adono o totaleo ya ino i mä igutu ma jaga- 
jaga ika.” 

O hi totero mangale o ragi 
(Luk, 13:20-21) 


“Naga moi o hi totero ma homoali o Yesus wo hi jarita 
o nyawa yo woe-woe ika. “O öraha okia ma Jou Madutu wo 
pareta, ma do dagi hoki o ragi o ngoheka mo ma tëngo ma lë, 
mo hi ganu ino de o tarigu o litere moruata hi adono mata-mata 
1 hero!” 


Ya dodoa ho o Yesus wa pake o hi totero 
(Mrk. 4:33-34) 


“Mata-mata o Yesus wo dotoko o nyawa yo woe-wde ika wa 
pake o hi totero. “De hoko genanga i dadi hoka o nabi yo temo, 
“Nako de önanga to temo-temo ngohi ta pake o hi totero: 
ngohi aha to hi ngahu okia naga i iu-iunu ka de 
ma dero i dadi o dunia nEnanga.” 


O Yesus wo hi tararono o hi totero mangale o nguhumu o pine 
ma hi dogoronaka 


36] paha de genanga o Yesus wä mala o nyawa manga ngöe 
genanga, de” wo wohama o tau ika. | wi nd ni niki ya ino de” yo 
temo, “Beika Bapa no hi tararono ngomi ino ma mangarati o hi 
totero mangale o nguhumu o pine ma hi dogoronaka.” 

310) Yesus wo haluhu, “O nyawa wo hi bari-barihi o gihihi ma 
oa ganga o Nyawa manga Ngohaka. 3O dumule gënanga ganga 
o dunia nënanga. O gihihi ma oa, genanga ganga o nyawa yo 
dadi oka ma Jou Madutu ai umati. O nguhumu genanga ganga o 
nyawa i wi mote-moteke o Ibilihi. 3O haturii wo dato-datomo o 
nguhumu gënanga ganga o Ibilihi. O gu gutuku ma öraha ganga 
o Kiamati ma Wange, de” o nyawa yo utu-utuku gënanga ganga 
o malaekat-malaekat. #Hoka sarakia o nguhumu ya toomu de’ 
ya tuhuku o uku ika, hoko genangoli o Kiamati ma Wange oka. 
410 Nyawa manga Ngohaka aha wa huloko ai malaekat-malaekat 
ya toomu mata-mata ai umati ma hi dogoronaka yo dö da dadi o 
hababu o nyawa o baradoha yo diai, de” o nyawa ma homoa ohi 
mata-mata o dorou yo do diai. Onanga mata-mata aha ya umo 
o uku 1 toka-tokara ma ngi ika, genangoka ona aha yo ari de” ya 
tagongo o hangihara. #De” o nyawa ya do diai ma Jou Madutu 
ai mau aha yo cahaya hoka o wange ma lako, ma Jou Madutu ai 

Dunia ma Hungi ma goronaka, to ona manga Ama. Ho", nako 
de nia ngauku, ni ihene!” 


O hi totero mangale o arata o tonaka ma goronaka 


44O 6raha okia ma Jou Madutu wo pareta, ma do dagi hoka 
o hi totero nënanga: Naga o arata o tonaka ma goronaka i ma 
hi baituku, de” wo ma tengo wo fai-faiti de wa make, de" wo hi 
baitokali o tonaka ma gorona uku. I paha ika karana ai morene, 
o nyawa genanga woiki wa hukunu mata-mata ai arata, de” wo 
ma ki lioro wa ija o tonaka genanga.” 


O hi totero mangale o muhutika i hö hailoa 


4 “O 6raha okia ma Jou Madutu wo pareta, ma do dagi 
hoka o hi totero nenanga: Wo ma tengo o dagangoka wo lingiri 
o muhutika ma ija i hali-hali. “Ma draha tinanga wa make o 
muhutika moi duru ka ha hailoa, wo ma taiti tinanga woitki de’ 
wa hukunu mata-mata ai arata, de” wa ija o muhutika gahumu 
moi genanga.” 


O hi totero mangale o homa 


4 “O öraha okia ma Jou Madutu wo pareta, ma do dagi i hi 
tero hoka o homa ya umo o taaga oka, de” ya make o nawoko i 
rupa-rupa. “Ma homa genanga i omangoka, o nawoko yo lingi- 
lingiri gënanga ya göraka o homa genanga o dudungiha. I paha 
önanga yo gogeruku de” ya tinga-tingaka o nawoko genanga: 
O nawoko ma oa yo nda o karaja uku, de” ma nawoko ma 
dorou ya umo. “Hoko genangoli o Kiamati ma Wange oka, o 
malaekat-malaekat aha yoiki yä tingaka o nyawa ma dorou de’ o 
nyawa ya do diai ma Jou Madutu ai mau. 1 paha o nyawa ma 
dorou genanga ya umo o uku ma ngi ika. Genangoka ona aha yo 
ari de” ya tagongo o hangihara.” 


O baranga ma hungi de’ o baranga i hira-hira 


s1 “Sarakia naga ngini ni mangarati oka mata-mata genanga?” 
o Yesus wa leha. 

“Mi mangarati Bapa!” 6nanga yo haluhu. 

De o Yesus wä temo, “Genanga ma hababu moi-moi o 
agama ma guru yo dadi oka ma Jou Madutu ai umati, ganga 
hoki wo ma tengo o tau ma dutu, wo hi hupu ai arata ma ngi 
ino, o baranga ma hungi, de’ i hira-hira.” 

O Yesus i wi tarima ua o Nazaret ma bereraka 
(Mrk. 6:1-6: Luk. 4:16-30) 


3] pahaka o Yesus wo hi jarita o hi totero-hi totero genanga, 
unanga wa mala o ngi genanga, “#de wo ma ki lioro ai 
kapongika. Dokengoka ünanga woiki wo dotoko o pu puji ma 
tau oka, de” o nyawa hi gihe-gihene ai do dötoko genanga, 
duru yo heranga. Onanga yo temo, “O nyawa nenanga kia ino 
wa make o barija hoko nenanga? De” kia ino tinanga wa make 
o kuaha ho wo diai o nonako i hëra-hëranga? “Mode ko i 
goungua unanga o gota ma tukanga ma ngohaka? Ko i goungua 
o ngo Maria genanga ngoi ayo, de” ai ria dodoto ganga o 
Yakobus, o Yusuf, o Simon de” o Yudas? *De’ ko i goungua 
ai bira-biranga yo gogere nenangoka? Kia ino iinanga wa make 
mata-mata genanga?” 5 De bnanga i wi tarima ua o Yesus. De’ 
o Yesus wä temo onangika, “O nabi wo ma tëngo kiaka dika i 
wi horomati, sowali ua ai kapongoka de’ ai tau oka mahirete.” 
“Ho” genanga o Yesus woluku wo diai o nonako i hëra-hëranga 
ma ngöe genangoka hababu 6nanga yo ngaku ua. 


O Yohanis Wo ohi-ohiki ai honenge 
(Mrk. 6:14-29, Luk. 9:7-9) 


1 Ma orahoka genanga o Herodes, o Galilea ma berera 

wa ko kuaha, wo ihene mangale o Yesus. 2O Herodes 
wa temo o hae-haekika, “Marai oka nënanga o Yohanis Wo ohi- 
ohiki wo wango okali! Genanga ma hababu iinanga de ai kuaha 
wo dial o nonako i hera-heranga.” 

3Hababu i hira de genanga o Herodes wo huloko o Yohanis 
i wi tagoko de” unanga i wi liko de i wi hi ngohama o bui ika. 
O Herodes wo diai hoko genanga karana o ngo Herodias, ai 
dodoto ai romanga o Filipus, ngoi hekata. “Hababu o Yohanis 
wi temoka o Herodes ika hoko nenanga, “Yakunua ngona no 
kawingi de o ngo Herodias!” 5I moteke ma diai o Herodes wo 
nahihu wi toma o Yohanis, ma” o Herodes wi modongo o nyawa 
ika, hababu önanga i wi nako o Yohanis genanga o nabi. 

“Ma orahoka o Herodes wo hi rame ai taongo ma wange wo 
dadi, o ngo Herodias ngo mi ora mo selo o tamu-tamu manga 
himangoka. Ami selo o Herodes duru ai hininga ya sanangi, 'hi 
adono o Herodes wo jaji munangika de ma koboto, okia dika 
mo gahoko aha wo mi hi ddaka. 

gënanga. Onanga mata-mata yolomo hi ädono yä punuhu. I 
böto de gënanga i wi nö ni niki o Yesus ya toomu o inomo 
ma boloi gënanga; naga o karaja ngimoi de hinoto ya omanga. 
Yo olo-olomo o 6raha genanga done ho ya ribuhu motoa, ya 
etongowahl o ngoheka de” o ngoha-ngohaka. 


O Yesus wo ma dagi o akere ma loku ika 
(Mrk. 6:45-52: Yoh. 6:15-21) 


“Dei boto genanga o Yesus wa huloko i wi no ni niki yo 
harene manga ngotirile de” yo hira yo toaka o taaga, inanga 
ma go giria wi huloko o nyawa yo wdoe-wde genanga yo lio. 
3O nyawa yo wöe-wöe genanga yoikoka, o Yesus wa doa moi 
o doporono la wo mä niata wo ma tengoka. Yo hutu oka, o 
Yesus ka o doporonokahi wo ma tengoka. “Hoko kia owahi, o 
ngotiri yö bare-barene o Yesus i wi no ni niki, ma gurutikaka, o 
taaga ya to gorona ikaka. Manga ngotiri genanga o moku-moku 
hi boha-boha ya umo ya ika ya ino, karana o hidaloko manga 
himangino. “O takoro hange de” o takoro butanga ma hi gorona 
ka ma ho hutu ohi, o Yesus wa ino onangino ka o akere ma loku 
ika wo boa. “1 wi no ni niki i wi make ünanga wo ma dagi ka o 
akere ma loku ika wo boda, 6nanga duru ya todokana, yo hawana 
de” yo pdaka, “O Tokata!” 

“Ma” o Yesus gila-gila wo haluhu, “Ni ma ridi! Ngohi o 
Yesus. Uha ni hawana!” 

Ika de o Petrus wo temo, “Nako ngona i goungu o Yesus, 
no hi huloko ngohi ta ika to mi dagi o akere ma loku ika.” 

20 Yesus wo haluhu, “Na ino.” Ho” o Petrus o ngotiroka de 
wo uti, wo ma dagi o akere ma loku ika, de” wa ika o Yesus ika. 
“Ma” ma öraha o Petrus wa make o hidaloko ma buturungu o 
taaga oka genanga, Uunanga wo hawana de” mulaenge i wi lutu. 
“Jou no hi riwo!” o Petrus wo pöaka. 

310) Yesus wo ma taiti wo hi döakika ai giama de” wi tagoko 
unanga, de” wi temo, “Petrus, Petrus, ngona nenanga kuranga 
no ngaku. Ya dodoa ho no hi dodato?” 

Ika de ya hinoto 6 yo harene o ngotirile gënanga, de’ ma 
hidaloko ma i ridi. #De o Yesus i wi nö ni niki ya tilabuku i wi 
huba o Yesus. Onanga yo temo, “I goungu o Jou ganga ma Jou 
Madutu ai Ngohaka!” 

O Yesus wa hi togumu o nyawa yo po panyake 
0 Genesaret ma bereraka 
(Mrk. 6:53-56) 


344Ma 6raha 6nanga i ma hi adono o taaga genanga ma 
hononga ika, 6nanga yo uti o Genesaret ma hohaniha. #De” ma 
nyawa genangoka ya make, ya ino-ino gënanga o Yesus, Onanga 
i hi ngahu o abari genanga o daera yo getongo, o kota genanga 
ma gilolitino. Ho o nyawa yo po panyake mata-mata ya ao 0 
Yesus ika. #De” onanga yo gahoko o Yesus ika, hupaya yakunu 
ya sö ai juba, ngaro ka ma dekara dika. De” o nagona honanga 
ya tigi o Yesus ai juba 6nanga mata-mata yo togumu. 


O ete de o tohora manga adati de manga biaha 


(Mrk. 7:1-13) 
1 O Farisi ma nyawa o doomu moi de o agama ma guru 
ya muruono naga o Yerusalem ino, ya ino o Yesus ino. 


Onanga yo leha unangika, ?“Ya dodoa ho i ni no ni niki ya 
tilakuru nanga ete de nanga tohora manga adati? Ma öraha aha 
yolomo, 6nanga ya ihorua manga giama i moteke o datoro!” 

30O Yesus wo haluhu, “De” ya dodoa ho ngini 6 nia tilakuru 
ma Jou Madutu ai pareta, duga-duga karana nia moteke nia ete 
de nia tohora manga adati? “Hababu ma Jou Madutu wo temo, 
“Nia horomati nia ama de nia ayo,” de” “O nagona honanga ya 
te temo manga ama de” manga ayo, ko kiani dnanga ya hukumu 
hi Adono yo honenge.” “Ma” ngini ni dotoko, nako o nyawa ya 
temo manga dimonika, ‘Okia ko kiani ngohi ta hi ddaka ahi ama 
de” ngohi ayo ika, ngohi to hi huba oka ma Jou Maditu ika,’ 
“ho o nyawa genanga wi hi patutoka ua, wa horomati ai ama de’ 
ngoi ayo. Ho’, karana nia ete de nia tohora manga adati, ngini 
nio lega ika ua ma Jou Madutu ai demo. 'Ngini o nyawa ni elu- 
eluku! I tiai hoka ma Nabi Yesaya ma hirahi de wo hi ngahu oka 
mangale ngini, hoko nEnanga, 

8 “Ma Jou Madutu hoko neEnanga wo temo: 
O nyawa ge 0nanga i hi horomati ngohi duga-duga 
ka manga demo, 
ma” manga hininga i kurutika de de ngohi. 
9 Parahaja Onanga ngohi i hi huba, 
hababu yo dotoko o nyawa manga datoro hoka genanga to 
ngohi ahi datoro.”” 

O hali kiaka o nyawa ya peseke 
(Mrk. 7:14-23) 


l0] paha o Yesus wä ahoko o nyawa yo wöe-wöe de” wä temo 
onangika, “Ni ihene hupaya ni mangarati! !!Okia naga i wohama 
nanga uru oko, gënanga yä pesekua o nyawa; duga-duga okia 
naga i hupu-hupu nanga uru iha, gënanga doka ya diai i dadi o 
nyawa yo peseke.” 

De i wi no ni niki o Yesus ya ino de’ yo temo o Yesus ika, 
“No hi öriki Bapa o Farisi ma nyawa gënanga manga hininga i 
kuranga, yo ihene Bapa no temo hoko gënanga?” 

BO Yesus wo haluhu, “Okia naga i dato-datomo nako ahi 
Ama o horogaka unangua wo datomo, aha i rahuku. "Ngaro 
uha nia lega ika o Farisi ma nyawa gënanga. Ona gënanga o 
tutuda yo pilo-piloko; de nako o nyawa yo pilo-piloko yä tuda o 
nyawa yo pilo-piloko, aha ya hinoto ö yä otaka o goti uku.” 

ISO Petrus wo temo, “Bapa no mi hi tararonohi o hi totero 
gënanga ngomi ino!” 

16O Yesus wo haluhu onangika, “Ngini 6 ma ni mangarati 
owahi? "Nia nako ua ngini, okia naga i wohama nanga uru oko 
i uti nanga mamata uku, de’ i paha i hupu oli? Ma” okia naga 
i hupu nanga uru iha, ma ahali nanga hininga ile; de’ genanga 
ya diai o nyawa yo peseke. "Hababu nanga hininga ile i puda 
o dibanga ma do dorou, 1 dadi o hababu o nyawa yo toma, 
yo howono, o nahihu ma dorou, yo tohiki, o hakihi i elu-eluku 
de’ o fitana. “Genanga dau hönanga i dadi o hababu o nyawa 
yo peseke, ma’ holomo de’ nanga giama ha ihorua i dadi ua o 
hababu o nyawa yo peseke.” 


O Kanaan ma ngoheka mo ma tëngo ami ngongaku 
(Mrk. 7:24-30) 


| paha gënanga o Yesus wa mala o ngi gënanga de’ o 
daera ya tigi-tigino o Tirus de” o Sidon ma kota genangika o 
Yesus woiki. “Ma daera ino genanga o Kanaan ma ngoheka mo 
ma tEngo, ma ino o Yesus ino de mo poba-pdaka, “Daud ai 
Ngohaka, no hi dora ngohi! Ngohi ora o womaha ma dorou i mi 
ngohamika. Duru ka ha giria.” 

50 Yesus wo mi baluhua ma ngoheka genanga. Ho’ i wi no 
ni niki o Yesus ya ino unangino de’ yo gahoko, “Bapa, no mi 

huloko ma ngoheka genanga moiki. Münanga duga-duga mo gi 
gigoro dika nanga poretino!” 

240) Yesus wo mi baluhu, “Ngohi i hi huloko duga-duga o 
Israel ma nyawa ika, ma bo boloi bnanga yo hi hihangika.” 

250) ngoheka genanga ma ino de” ma tilabukuku o Yesus al 
himangoka de” mo temo, “Tuanga, no hi riwo.” 

60 Yesus wo mi baluhu, “I torou o ngoha-ngohaka manga 
inomo ha le de” ho dotumo o kaho ika.” 

27“] soungu, Tuanga,” o ngoheka gënanga mo haluhu, “ma' o 
kaho ma ka ya olomo o inomo ma hou-hou, i tifa-tifa uku ma 
dutu ai mejaka.” 

#De' o Yesus wo mi temo, “Ayo, i goungu ani ngongaku i 
amoko! Mala ika la i dadi hoka okia ngona no nahihu!” Ka o 
Oraha genanga dika de ngo mi ora genanga mo togumu. 


O Yesus wa hi togumu manga ngoe o nyawa yo po panyake 


90O Yesus wa mala o ngi genanga, de” wo tagi wo towongi 
o Galilea ma Taaga ma datekino. I paha Unanga wo doa o 
doporonile de” wo gogeruku genangoka. #Manga ngoe o nyawa 
ya ino unangino, o nyawa manga lou i hone-honengoka, yo 
piloko, yo lugu, yo mou, de” manga ngöe ohi o panyake ma 
homoa. Onanga ya kelenga uku o nyawa yo po panyake gênanga 
o Yesus ai himangoka, de” o Yesus wa hi togumu. JO nyawa 
manga ngöe genangoka dau duru yo heranga, ma öraha önanga 
ya make o nyawa yo mou yakunu yo temo, manga lou i hone- 
honengoka yo tagi i tiai oka, yo lugu-lugu i ma dagi, de’ yo 
piloko i ma hi 6riki. De” onanga i wi hi giriri o Israel oka manga 
Jou Madutu. 


O Yesus wa hi olomo o nyawa ya ribuhu iata 
(Mrk. 8:1-10) 


2] paha o Yesus i wi no ni niki wä ahoko de’ wa temo, 
“Ngohi duru tä dora o nyawa manga ngöe nenanga. O wange 
hange i boto, 6nanga de de ngohi, de” o draha nenanga 6nanga 
manga inomo koiwa. Ngohi toluku ha mala ika 6nanga yo lio 
de manga mamata ma dola koiwa, done 6nanga yo kiditoko o 
ngekomo ma hoanika.” 

3Hoọo i wi no ni niki o Yesus i wi leha unangika, “Kia ino 
ngone yakunu ha make o inomo, ma hoanoka nenanga la ha hi 
olomo o nyawa manga ngöe nenanga?” 

344 “Naga ngini oka o roti muruono?” o Yesus wä leha 
onangika. 

“Tumidi,” 6nanga yo haluhu, “de” o nawoko ma ho hu 
mujuru o ngai muruono naga.” 

De o Yesus wa huloko o nyawa manga ngöe genanga yo 
gogeruku o tonakoka. #De' unanga wa le o roti tumidi de” o 
nawoko genanga, i paha wo hi döaka o sukur ma Jou Madutu 
ika. I boto de gënanga wa bela-belaka ma roti de ma nawoko 
genanga de ai giama, de” wo hi döaka i wi no ni nikika. De’ 
onanga i hi kodoku o nyawa yo woe-wbe ika genanga. #Mata- 
mata 6nanga yolomo hi ädono ya punuhu. De yolomoka i wi 
no ni niki o Yesus ya toomu o inomo ma boloi genanga. Mata- 
mata naga o karaja tumidi i ömanga. Manga ngöe yo olo- 
olomo o öraha gënanga o nau-nauru dika naga ya ribuhu iata, 
yä etongowahi o ngo ngoheka de’ o ngoha-ngohaka. 

#] paha o Yesus wä huloko o nyawa manga ngöe gënanga yo 
lio. Unanga mahirete wo harene o ngotirile de” woiki o Magadan 
ma daera ika. | 


O Farisi ma nyawa yo gähoko o Yesus wo diai o nonako 
i hera-heranga 
(Mrk. 8:11-13: Luk. 12:54-56) 
1 Naga ya muruono naga o Farisi de” o Saduki ma nyawa 
ya ino o Yesus ino yo mau i wi budi. Onanga yo 
gahoko unanga wo diai o nonako į hera-heranga, la i nyata i 
goungu Uunanga ma Jou Madutu oka de wa ino. ?O Yesus wo 
haluhu, (“Nako o wange tigi-tigi i tumunu, ngini ni ato, “Gitawa 
ya oa hababu ma dihanga i tokara.” “De” o ngorumino, ngini ni 
ato, “O wange nënanga aha i awana, hababu o dihanga i tokara 
de ya hö hohongo.” Ngini ni akunu de ma hirahi nia niko oka 
o gitawa nako nia tailako dihanga ma do dagi, ena hioko o 
nonako-nonako o 6raha neEnanga, ngini nia nako ua okia aha i 
dadi:”] ““Duru i torou de” yo toba lawani, o nyawa o draha 
nenanga. Ngini ni gahoko ngohi to diai o nonako i hera-heranga. 
O nonako i hera-heranga ka moi 6 de aha ko i ni hi doakua, 
sowali ua o nonako i hëra-hëranga ma Nabi Yunus.” 
De hoko genanga o Yesus wo temo oka wa mala ika de wo ma 
jobo oka. 

O Farisi de’ o Saduki ma nyawa manga ragi 
(Mrk. 8:14-21) 


SO Yesus 1 wi no ni niki i ma hi adonika o taaga ma 
honongaka, dahaö 6nanga ya nako ya wohanga o roti i ma gao. 
6O Yesus wä temo onangika, “Ni ma hi do diai mangale o Farisi 
de” o Saduki ma nyawa manga ragi.” 

"Yo ihene o Yesus ai demo-demo genanga, i wi no ni niki yo 
mulaenge i ma ke temo, “Unanga wo temo hoko genanga karana 
ngone ho ma gao ua o roti.” 

80O Yesus wa nako okia 6nanga i hi ade-ade. Ho” unanga wa 
temo, “Ya dodoa ho ngini ni ma ko ke leha mangale nia roti 
koiwa? Ngini i kuranga ni ngaku! "Ngini ni mangarati owahi? 
Mode ngini nio hininga ua, o roti motoa ngohi ta bela-belaka 
de ya ribuhu motoa ya olomo? O karaja muruono ma boloi nia 
toomu? “De” sarakia oli de o roti tumidi, de ya ribuhu iata ya 
olomo? O karaja muruono ma boloi nia toomu? '! Ya dodoa ho 
hi Adono ngini ni mangarati ua, ngohi to ade-ade ua de de ngini 
mangale o roti? Ni ma hi do diai mangale o Farisi de” o Saduki 
ma nyawa manga ragi.” 

Ma baha o Yesus i wi no ni niki gënanga i mangarati o 
Yesus wa huloko nanga i ma hi do diai mangale o ragi o roti 
ika ua i hi pake-pake, ma’ o Farisi de o Saduki ma nyawa 
manga dodotokika. 


O Petrus ai ma ngaku mangale o Yesus 
(Mrk. 8:27-30, Luk. 9:18-21) 


13 Yesus woiki o Kaisaria Filipi ma kota ma daera ma 
datekoka. Genangoka dau i ma hi adonika o Yesus wa leha i 
wi no ni nikika, “I moteke o nyawa yo temo, o Nyawa manga 
Ngohaka genanga o naguna?” 

14] wi no ni niki yo haluhu, “Naga utu yato o Yohanis Wo 
ohi-ohiki. Naga oli yato o Elia. Ma homoali yato o Yermia, 
ekola moi ani ma nabi.” 

IS “Ma” i moteke ngini mahirete, ngohi nënanga o naguna?” 

160) Simon Petrus wo haluhu, “Bapa ngona o Koano Wo hi ho 
halamati, ma Jou Madutu ai Ngohaka No Wango-wango.” 

“No utumu duru ngona, Simon o Yona ai ngohaka!” o 
Yesus wato. “Hababu o hali nenanga o nyawa ua i ni hi ngahu 
ngona ika, duga-duga ahi Ama o horogaka. “Hababu genanga 

la no hi öriki, ngona ganga o Petrus, o nuha i kua-kuata. De’ 
o nuha nenanga ma loku oka ngohi aha to hi goko ahi gereja, 
ya hihanga yakunua, ngarok6 o honenge ma kuaha. #Ngohi aha 
to hi doaka ngona ika ma Jou Madutu ai Dunia ma Hungi to 
ena ma kusi. Okia ngona no duhunu o dunia ma loku oka, o 
horogaka 6 yö duhunu. De’ okia nato i tiai o dunia ma loku 
oka, o horogaka 6 yato i tial.’ 

2I paha de gënanga o Yesus wa hi poma-poma i wi nö ni 
nikika hupaya önanga ka moika 6 de uha i hi ngahu, ünanga 
gënanga o Koano Wo hi ho halamati. 


O Yesus wo hi ade-ade mangale ai hangihara de’ ai honenge 
(Mrk. 8:31-9:1; Luk. 9:22-27) 


21 Muläenge o öraha gënanga, o Yesus wä temo wo hi to tiaika, 
1 wi nö ni nikika, ünanga ko kiani woiki o Yerusalem ika de’ 
wa mäke ma ngöe o hangihara, o tutuda-tutuda ino, o imam- 
imam manga häeke de’ o agama ma guru-guru ino. Unanga aha 
i wi toma, ma’ o wange hange ya batingi ünanga aha i wi hi 
momikoli. 

2De’ o Petrus wi tauru o Yesus ai datekino de’ wi taaere 
wato, “Tanu ma Jou Madutu wo hi tingaka o hali gënanga Jou! 
Uha hi ädono o hali gënanga i dadi ngona ika Jou!” 

50 Yesus wo mä lega ai poretoko de wï temo o Petrus ika, 
“Noiki nenangoka, No goda-goda! Ngona no hi tä tatoko ngohi. 
Ani dibanga gënanga o nyawa ma dibanga; ma Jou Madutu ua 
ai dibanga!” 

41] paha o Yesus wä temo 1 wi no ni nikika, “O nyawa yo 
mau i hi niki ngohi, ko kiani ya wohanga manga diri ma paralu, 
ya moku manga salib de hi gila-gila 1 hi niki ngohi. #Hababu 
o nyawa yo mau yo riwo manga ngango, aha i hihanga manga 
ngango. Ma” o nagona i hi döaka manga ngango mangale ngohi, 
aha ya make manga ngango. “Okia ma utumu onangika nako i 
ngodumu o dunia nënanga, i dadi ka to önanga, ma’ i hihanga 
manga ngango? Yakunu o ngango gënanga hi tagali de okia naga 
moi? 

21 tedekanoka ua, o Nyawa manga Ngohaka ka ma moi de ai 
malaekat-malaekat aha yo boda de al Ama ai kuaha. Ma orahoka 
genanga, Uunanga aha wa balaha o nyawa moi-o nyawa moi 
manga manarama. “Nia nako! Ngini nia hi dogoronaka nengoka 

naga aha utu yo honengowahi, i hira de i wi make o Nyawa 
manga Ngohaka wo boa hoka o Koano.” 


O Yesus wi hi mulia 
(Mrk. 9:2-13: Luk. 9:28-36) 


1 O wange butanga i paha ika o Yesus wa ao o Petrus, o 

Yakobus de” ai dodoto o Yohanis, i ma tingaka o loku 
moi ika, ma loku genanga ka ha gurutile. “Manga himangoka, i 
todokanino o Yesus ai rupa i ngali: Ai biono i dadi 1 tararono 
hoki o wange ma lako de ai pakeanga ma ma garehe de i leto- 
letongo. JI paha ya ruange o Yesus i wi no ni niki genanga ya 
make o Musa de” o Elia i ma teke ade-ade de o Yesus. “De” 
o Petrus wo temo o Yesus ika, “Jou nenangoka ngone duru 
ho sanangi. Nako Jou nd igo, ngohi aha to hi goko o tau-tau 
nenangoka gahumu hange: moi to ngona Jou, moi to Musa de’ 
moi oli to Elia.” 

5O Petrus ka wo temo-temo ohi, o lobi duru ma do dararono 
ya hawo o Yesus, o Musa, de” o Elia, de’ o lobi ino genanga 
yo ihene o ilingi i temo, “Nenangala ahi Ngohaka ti dora-dora. 
Unanga ahi hininga ya daene. Ni wi hi gihene ünanga!” 

6O Petrus, o Yakobus de” o Yohanis, yo ihene o ilingi 
genanga 6nanga duru yo hawana, hi ädono i ma hi tudukuku 
o tonakuku. 'Ma' o Yesus wa ino de” wa sö 6nanga de wä temo, 
“Ni momiki,” “uha ni hawana!” “Ho de 6nanga i ma lega oli, 
moi oka ua 6nanga ya make sowali ua o Yesus dika. 

Ma öraha önanga o loku oka de yo uti, o Yesus wa hi poma- 
poma, “Uha ni hi ngahu ka moika 6 de uha okia kangano ngini 
nia make nako o Nyawa manga Ngohaka wo momikowahl o 
honenge ma hi dogoronaka.” 

WO Yesus i wi nd ni niki yo leha unangika, “Ya dodoa ho o 
agama ma guru-guru yato o Elia ko kiani wo hira ino wo boda?” 

NO Yesus wo haluhu, “I goungu o Elia wo boa de” unanga 
aha wo hi diai i tiai hagala mata-mata. Ma’ ngohi ti ni 
temo ngini ika, o Elia wo bdaka, ma” o nyawa i wi nako ua 
Unanga, 6nanga i wi dial manga hininga ma huka dika. De’ hoko 
genangoli 5nanga aha i wi diai o Nyawa manga Ngohaka.” 

13Ho” o Yesus i wi no ni niki i mangarati, o Yesus wo ade-ade 
mangale o Yohanis Wo ohi-ohiki. 

O Yesus wi hi togumu o ngohaka wo ma têngo i wi ngohamika 
o womaha ma dorou 
(Mrk. 9:14-29: Luk. 9:37-43q) 


14Ma öraha o Yesus de” i wi no ni niki ya ruange i ma ki lioro 
o nyawa yo woe-woe ino genanga, o nauru wo ma tengo wa ino, 
wo huba o Yesus ai himangoka, de’ wo temo, “Bapa ni dora 
ahi ngohaka. Unanga i wi hohomu. Nako ai hohomu i boa duru 
ka i hiri, hi adono ma moi-ma moi wo du ruba uku ika ekola o 
akeruku. Ngohi ti ao oka i ni nö ni nikika Bapa, ma” onanga 
yakunua i wi hi togumu Unanga.” 

NO Yesus wo haluhu, “Gogule ua ngini nënanga! Ngini i 
goungu nia hininga 1 rehene, de” ni ngaku ua. Hi adono hoko 
kia ma dekana ko kiani ngohi to gogere de de ngini de' ti ni 
hi sabari? Ni wi ao ino o ngohaka gënanga!” “De” o Yesus wa 
huloko o womaha ma dorou o ngohaka ai goronaka genanga i 
hupu. De” o womaha ma dorou genanga i hupu, de” o ngohaka 
genanga o 6raha genanga dika wo togumu. 

19] paha o Yesus i wi no ni niki ya ino o Yesus ino, wo ma 
tengo oka de’ i wi leha, “Bapa, okia ma hababu ho ngomi mi 
akunua mia duhu o womaha ma dorou genanga?” 

00 Yesus wo haluhu, “Hababu ngini nia ngongaku i kuranga. 
Nio ho hininga! Nako ngini de nia ngongaku ma pako hoka o 
sawi ma mui, ngini yakunu ni temo o loku ika nenanga, “No 
ma tururu dokengika!” marai o loku ne@nanga aha i ma tururu. 
Koiwa moi okia naga la ngini ni akunua ni diai! P!Ma' o 
womaha ma dorou ma rupa hoko nenanga, yakunu i duhu, ko 
kiani o hubayanga de o puaha dika.]” 


O Yesus wo hi ade-ade oli mangale ai honenge 
(Mrk. 9:30-32, Luk. 9:43b-45) 


2Ma öraha o Yesus i wi no ni niki i ma toomu o Galilea oka, 
o Yesus wa temo onangika, “I tedekanoka ua, o Nyawa manga 
Ngohaka aha i wi hi lapahi o nyawa manga kuaha ika. #Unanga 
aha i wi toma, ma” o wange hange oka inanga aha i wi hi 
momiki.” 

Dei wi nd ni niki duru manga hininga 1 huha. 


58 O MATIUS 17 





O kota o Galilea ma Taaga ma datekoka. (17:22) 


Ma Jou Madutu ai Tau ma soungu ma bo bangu 


4Ma öraha o Yesus de” i wi no ni niki i ma hi Adono o 
Kapernaum ma kota ika, ma Jou Madutu ai Tau ma soungu yo 
gaho-gahoko ya ino o Petrus ino de” yo leha, “Ani Guru wo 
fangu ma Jou Madutu ai Tau ma soungu ekola kowali?” 

50 Petrus wo haluhu, “Wo fangu!” 

O Petrus wo lio ino, de o Yesus i hira wi leha, “Simon, 
sarakia to ngona ani da make? O nagona ko kiani yo fangu o 
bea ekola o soungu o dunia ma ko koano ika? O rayati ekola o 
nyawa ma poretino?” 

% “O nyawa ma poretino,” o Petrus wo haluhu. 

“Nako hoko genanga,” o Yesus wato, “o rayati ngaro uha 
yo fangu. “Ma” uha ngone o nyawa manga hininga ha kuranga. 
Ho”, noiki o taaga ika la no memekana. Na lé o nawoko ma do 
di hiraka na tago-tagoko. Ma uru ma goronaka genanga aha na 
make o tiwi, la yakunu no hi fangu nanga soungu i na hinoto. 
Na lé o tiwi genanga de” no fangu onangika nanga soungu, ma 
Jou Madutu ai Tau ma soungu.” 

O nagona i holoi yo lamoko? 
(Mrk. 9:33-37, Luk. 9:46-48) 
1 O öraha genanga o Yesus i wi nö ni niki ya ino o 
Yesus ino de" yo leha, “O nagona ya hetongo i holoi yo 
lamoko ma Jou Madutu ai umati manga hi dogoronaka?” 

“O Yesus wi ahoko o ngohaka ma i teteke wo ma tengo, de’ 
wi oko ile manga himangoka. 3De” o Yesus wo temo, “Ni ngaku! 
Duga-duga nako ngini ni ma gali de ni dadi hoki o ngoha- 
ngohaka, ngini aha ni dadi ma Jou Madutu ai umati. “O nyawa i 
hi tipoko uku manga diri de” yo dadi hoki o ngohaka nenanga, 
unanga 1 holoi wo lamoko ma Jou Madutu ai umati manga hi 
dogoronaka. “De” o nyawa yä tarima o ngohaka hoko nënanga 
mangale ngohi, ma mangarati i hi tarima ngohi.” 


O hali-o hali i dadi o hababu o nyawa o baradoha yo diai 
(Mrk. 9:42-48: Luk. 17:1-2) 


“O nagona yo dadi o hababu iti i ma tëngo o ngohaka ma 
alu-aluhu ne@nanga yo ngaku oka ua ngohi ino, i holoi ya oa 
nako manga tomarino i hi liko o tapu de ma guminoka de? 
ya doda o ngöto ma luku-luku uku. 'Hoko kia ma bodito o 
dunia nEnanga karana o hali ma ngöe i dadi hababu o nyawa yo 
baradoha. I tiai ma ngöe o hali hoko genanga aha salalu naga, 
ma’ yo bodito o nyawa yo da dadi o hababu! 

“Nako ani giama ekola ani lou i diai o hababu ngona no 
baradoha, na tobiki de na umoka. I holoi ya oa ngona no 
wango de ma Jou Madutu ngaroko ani giama de” ani lou ka ma 
hononga, i ma tero ua nako de ani giama de ani lou hinoto 6 
i ni umo o naraka ma uku ma gorona ika. “De” nako ani lako 
1 dadi o hababu ngona o baradoha no diai, na tubalenge de' 
na umoka. I holoi ya oa ngona no wango de ma Jou Madutu 
ngaroko ani lako ka ma hononga, ma tero ua nako de ani lako 
hinoto ö i ni umo o naraka ma uku ma gorona ika.” 


O hi totero mangale o duba i hi hihanga 
(Luk. 15:3-7) 

WANGI ma hi do diai! Uha nia hi kauku iti moi o ngoha- 
ngohaka manga alu-aluhu nenanga. Hababu nio ho hininga to 
ona manga malaekat-malaekat salalu naga ahi Ama o horogaka 
ai himangoka. 

O hi totero mangale o gilaongo wo ma têngo woluku wi hi 
apongo ai dodiawo 


"De i paha o Petrus wa ino o Yesus ino de” wo leha, “Jou, 
nako ahi ria dodoto wo baradoha ngohi ino, hi ädono ma 
muruono ngohi ko kiani ti hi apongo tinanga? Hi adono ma 
tumidi?” 

20 Yesus wo haluhu, “Kowali, hi adono hi gali ma tumidua, 
ma” ma tumidi hi gali ma mori tumidi! “#Hababu o draha 
okia ma Jou Madutu wo pareta, ma do dagi hoki o hi totero 
nenanga: O koano wo ma tingo wo mau ai go gilaongo manga 
nagimi yo fangu mata-mata. “Ma Oraha iinanga wo mulaenge 
wo tailako, wo ma tëngo ai gilaongo ai nagimi de ma juta-juta, 
wi himangika ma koano, “de” wakunua wa fangu wa mata-mata. 
Ho", ma koano genanga wo hi pareta hupaya o gilaongo gënanga 
i wi hukunu ka ma moi de ai ngohaka de ngoi hekata de” hagala 
ai arata la ai nagimi i hi fangu. “O gilaongo genanga wo ma 
ruku wo huba ma koano ai himangoka, de” wo gahoko, “Tuanga, 
no hi hi sabarohi ani gilaongo. Ani gilaongo aha ta fangu ta 
mata-mata ahi nagimi.’ Ma koano genanga wi dora unangika, 
hi adono ma koano wa ehe mata-mata ai nagimi ho koiwaka. 

#] paha o gilaongo genanga wo hupu ika, iinanga i ma make 
de ai dodiawo wo ma teingo ka o gilaongoli, ai nagimi unangika 
o ribuhu muruono naga. Unanga wi tagoko ai dodiawo genanga 
de wi goodongo de” wi temo, “No fangu mata-mata ani nagimi!’ 
»De’ ai dodiawo genanga wo ma rukuku ai himangoka de” wo 
gahoko, “Ahi dodiawo no hi hi sabarohi, aha to fangu ta mata- 
mata!” #Ma' o gilaongo genanga woluku. De inoli, iinanga wi 
hi ngohama ai dodiawo o bui ika hi ädono tinanga ai nagimi 
wo fangu. 31O go gilaongo ma homoa ya make okia i dä dadi 
oka genanga, 9nanga manga hininga i huha, de’ i hi ngahu o 
hali gënanga ma koano ika. Ho ma koano genanga wi ahoko 
o gilaongo ma dorou genanga de’ wi temo unangika, “Gilaongo 
ma dorou! Mata-mata ani nagimi ta ehe oka duga-duga karana 
ngona no gahoko ngohi ino. “Mode ko i goungua ngona 6 ko 
kiani ni dora ani dodiawo ika hokä ngohi ma to ni dora oka 
ngona ika?” Ma koano gënanga duru wo ngamo. O gilaongo 
ma dorou genanga i wi hi ngohama o bui ika hi adono ünanga 
wo fangu ai nagimi wa mata-mata.” 

SO Yesus wo hi bo baha ai jarita de o demo-demo nënanga, 

“Hoko genangoli ahi Ama o horogaka aha wo diai ngini ika moi- 
moi, nako ngini nia hi apongua nia ria dodoto de nia hininga i 
tebini.” 


O Yesus ai do dötoko mangale o ngo ngoluku 
(Mrk. 10:1-12) 


1 O Yesus i boto wo hi ade-ade oka mata-mata genanga, 

iinanga wa mala o Galilea de” woiki o Yudea ma daera 
ika o Yordan ma Ngairi ma honongaka. "Manga ngöe o nyawa 
i wi niki iinanga, de” unanga wa hi togumu yo po panyake 
genangoka dau. 

3De” o Farisi ma nyawa ya ino la i wi budi iinanga. Onanga 
yo leha, “I moteke nanga agama ma tita, ka i dadi o nyawa ya 
oluku manga hekata, de okia dika ma titi?” 

40 Yesus wo haluhu, “Mode ngini nia basa owahi o Buku 1 
Tebi-tebinoka, nanga Do dadi, wo diai o nyawa, ma hirahi wa 
diai 6nanga o nauru de” o ngoheka? 5De” wa diai oka unanga wo 
temo, “Genanga ma hababu o nauru wä mala ngoi ayo de ai ama 
de” yo dadi moi de ngoi hekata, 6nanga ya hinoto yo dadi moi." 
“Ho”, 6nanga ya hinoto ua ma i ma têngo. Genanga ma hababu 
okia naga ma Jou Madutu wo hi rimoi oka yakunua o nyawa i hi 
ki tingaka.” 

7De' o Farisi ma nyawa yo leha unangika, “Nako hoko 
genanga ya dodoa ho o Musa wo huloko, i hi ddaka o ngo 
ngoluku ma hurata manga hekata ya olu-olukika?” 

SO Yesus wo haluhu, “O Musa wo hi gumala ngini nia 
oluku nia hekata, hababu i huha holi ngini hi ni dotoko. Ma' 
i moteke ma diai hoko genangua ma do di hirakahi. Ho”, ni 
ihene nenanga: O naguna wo mi oluku ngoi hekata - ena hioko 
o ngoheka genanga mo howonua - i paha wo kawingoli de o 
ngoheka ma homoa, o nyawa ge linanga wo howono.” 

WO Yesus i wi no ni niki yo temo unangika, “Nako mangale 
o rimoi o rokata de o hekata hoka hoko genanga, i holoi ya oa 
ngaro uha ho kawingi.” 

110) Yesus wo haluhu, “Mata-mata ua o nyawa yakunu 
ya tarima o ade-ade n#nanga, duga-duga o nyawa ma Jou 
Madutu wo datoroka onangika. Karana naga o nyawa yakunua 
yo kawingi, hababu 6nanga i ma hi dotao manga ayo ami 
roehokahi. Naga oli yakunua yo kawingi, hababu o nyawa ma 
homoa ya diai hoko genanga. De’ naga oli i ma ngiriki mahirete 

la yo kawingua, hupaya yakunu ma Jou Madutu i wi leleani. O 
nyawa ya aku-akunu ya tarima o do dotoko nenanga, mala ika 
6nanga ya tarima.” 


O Yesus wa hi barakati o ngoha-ngohaka 
(Mrk. 10:13-16, Luk. 18:15-17) 


Naga o nyawa ya ao manga ngoha-ngohaka o Yesus ika, 
hupaya inanga wo gelenga ai giama manga mumukuku de’ wa 
hi niata 6nanga. Ma” o Yesus i wi no ni niki ya ngamo ya ao- 
ao o ngoha-ngohaka genanga. “Ma o Yesus wo temo i wi no 
ni nikika, “Nia mala ika o ngoha-ngohaka genanga ya ino ngohi 
ino. Uha nia duhunu 0nanga, hababu o nyawa hoko nenanga yo 
dadi ma Jou Madutu ai umati.” 

ISDe” o Yesus wo gelenga ai giama o ngoha-ngohaka genanga 
manga mumukuku de’ wa hi barakati 6nanga. | paha ünanga 
woiki genangoka de wo ma jobo. 


Mangale o kaya ma nyawa 
(Mrk. 10:17-31: Luk. 18:18-30) 


16O wange moi uku wo ma tengo o nauru wa ino o Yesus ino, 
de wo temo, “Bapa Guru,” “o manarama ma oa okia ko kiani 
ngohi ta diai hupaya ngohi ta tarima o ngango ma dutu de’ i ko 
kakali?” 

NO Yesus wo haluhu, “Ya dodoa ho ngona no leha ngohi ino 
okia naga ma oa? Duga-duga naga Wo ma tengo ya oa. Nako 
ngona nö nahihu no wango, ngona ko kiani no to moteke ma 
Jou Madutu ai pareta-pareta ika.” 

8 “O pareta hoko kiaka genanga?” o nyawa genanga wo leha. 

O Yesus wo haluhu, “Uha no toma, uha no howono, uha 
no tohiki, uha no hakihi i elu-eluku, “na horomati ngo ni ayo 
de’ ani ama, de’ na dora o nyawa hoki ngona nö dora ani diri 
mahirete.” 

“Mata-mata o pareta genanga ta motekoka,” ma goduru 
genanga wo haluhu. “Okiahi i paralu?” 

210) Yesus wi temo unangika, “Nako ngona nd nahihu i dadi 
no totomo, noiki de” na hukunu ani arata mata-mata. Ma tiwi 


arata o horogaka. | boto genanga, na ino la no hi niki ngohi!” 

Ma? ngini yakunua hoko genanga, o nagona yo mau yo dadi yo 
lamoko nia hi dogoronaka, ko kiani yo dadi yo 16 leleani ngini 
ika. 7 De” o nagona yo mau yo dadi yo ho hi hira, ko kiani yo 
dadi nia gilaongo. “Hoka o Nyawa manga Ngohakoli, ünanga 
wo boa wo nahihu ua i wi leleani, ma” unanga wä leleani, de” wo 
hi döaka ai nyawa, la o nyawa manga ngöe wa tuhuhu.” 


O Yesus wa hi togumu yo pilo-piloko ya hinoto 
(Mrk. 10:46-52: Luk. 18:35-43) 


Ma öraha 6nanga ya mala o Yerikho ma kota, o nyawa 
manga ngöe i wi niki o Yesus. Ya hinoto yo pilo-piloko yo 
gogeruku o ngekomo ma datekoka. Onanga yo ihene o Yesus 
wa ka ino, 6nanga yo pöaka, “Daud ai Ngohaka, no mi dora 
ngomi!” 

310 nyawa manga ngöe genangoka ya ngamo bnanga de’ ya 
huloko, bnanga i ma ridi. Ma” onanga yo poaka i holoi i kuatile, 
“Jou o Daud ai Ngohaka, no mi dora ngomi.” 

#De' o Yesus wo ma togumu de’ wa ahoko 6nanga, de wa 
leha, “Ngini okia nio nahihu to diai ngini ika?” 

3Onanga yo haluhu, “Tuanga, ngomi mio nahihu mi ma hi 
oriki!” 

340) Yesus wä dora 6nanga, de” wa palanga manga lako. O 
öraha genanga dika önanga yakunu i ma hi 6riki. De’ onanga i 
wi niki O Yesus. 


O Yesus wo wohama o Yerusalem ika hoka o koano 
(Mrk. 11:1-11, Luk. 19:28-40, Yoh. 12:12-19) 


2] Ma oraha yo tigi oka o Yerusalem ika, nanga i ma hi 

ädono o Betfage ma kota ika o Zaitun ma Doporonoka. 
Genangoka dau o Yesus wa huloko ya hinoto i wi nö ni niki i ma 
dagi yo hira. ? “O kapongo nanga himangoka genanga, genangika 
ni oiki,” o Yesus wa hi behehongo onangika. “I tedekanua ngini 
aha nia mike moi o keledai i liko ika de ma ngohaka. Nia hohe 
hinoto 6 de ni ao nengino. 3Nako naga o nyawa okia naga i ni 
leha, ni hi ngahu ma dutu ika, “Ma Jou wo paralu wa pake”, 
done o nyawa genanga de ma japati aha wo hi gumala ma 
keledai genanga i ao.” 

“O hali gënanga hoko genanga hupaya i dadi okia ma nabi wo 

temoka hoka hoko nënanga, 
5 “Ni hi ngahu o Sion ma mo moholehika, 
nia Koano naga wi ni adono ngini. 

I poluluku unanga ai hininga, de’ wo barene o keledai, 

ma go o keledai ma ngohaka.” 

“I paha ya hinoto o Yesus i wi no ni niki genanga yoiki de” 
ya diai hoka o Yesus wa hi behehongo onangika. "Onanga yao o 
keledai genanga de ma ngohaka. Dahao 6nanga o keledai-keledai 
genanga ma poretuku yo nao de to ona manga juba. I paha o 
Yesus wo doa ma keledai ile. “Manga ngöe dokengoka i hi hohe 
manga juba o ngekomika, utu oli ma homoa ya tobiki o gota ma 
raraga, de hi barihi o ngekomo ma hoanika. ?O nyawa manga 
ngöe i ma dagi ma himangoka de” o Yesus ai poretino yo poa- 
poaka, “No wango o Daud ai Ngohaka! Unanga wo böa-böa de 
ma Jou ai romanga wa make o barakati! Ni wi puji ma Jou 
Madutu wo ko Kurutile!” 

"De’ ma draha o Yesus wo wohama o Yerusalem ika, o kota 
genanga mata-mata ika i burakituku. “Ne iinanga o naguna?” o 
kota ma nyawa yo leha. 

!!“Unanga o Yesus ma Nabi, o Nazaret ino o Galilea ma 
daeraka,” o nyawa manga ngöe i wi no ni niki o Yesus ya 
baluhu. 


O Yesus wo wohama ma Jou ai Tau ika 
(Mrk. 11:15-19; Luk. 19:45-48: Yoh. 2:13-22) 


RI paha o Yesus wo wohama ma Jou ai Tau ika, de wa duhu 
mata-mata o nyawa i ma huku-hukunu de yo ija-ija genangoka 
dau. O tiwi i hi to tagali ma meja de” o namo dara yo huku- 
hukunu manga bangku o Yesus wa lulu momiki de wo hi ka 
barihi. De” unanga wä temo onangika genanga, “O Buku i 
Tebi-tebini ma goronaka i tulihi ma Jou Madutu wo temo, “Ahi 
Tau aha ya hetongo o Tau o ni niata ma ngi.” Ma’ ngini nia diai 
oka o nyawa yo ora-ora manga igutu!” 

MO nyawa yo pilo-piloko de? yo lugu-lugu ya ino o Yesus ino 
ma Jou ai Tau oka, de” unanga wa hi togumu 6nanga. 'SMa' o 
imam-imam manga häeke de” o agama ma guru-guru yo ngamo 
ya make o Yesus wo do diai o nonako i hera-heranga genanga. 

Moi o ngekomo o Yerusalem ma kota ma goronaka. (21:10) 


De’ onanga yo ngamo oli yo ihene o ngoha-ngohaka i ma nere- 
nere ma Jou ai Tau oka, “No wango o Daud ai Ngohaka!” 

1I9Onanga yo temo o Yesus ika, “Ngona no ihene okia 6nanga 
ya hetongo genanga?” 

“la, ngohi to ihene,” o Yesus wo haluhu. “Komaiwahi ngini 
nia basa o Buku i Tebi-tebini ma ayat nënanga: “O ngoha- 
ngohaka ka yo hü huhu ohi de’ o ngoha-ngohaka ma gilau ngona 
na dotokoka la i hi demo o puji ma goungu de ma diai??” 

U] paha o Yesus wä mala ika Onanga de’ wo hupu de o 

Yerusalem ma kota de woiki o Betania ika, de” genangoka hi 
adono yo hutu de i ma idu. 


O Yesus wa lolai o ara ma gota 
(Mrk. 11:12-14, 20-24) 


Yarehino o ngoru-ngorumino, i ma ki lioro o Yerusalem ma 
kota ika, o do dagi ma hi dogoronaka o Yesus i wi hahini. 
P"Unanga wa make o ara ma gota o utu moi o ngekomo ma 
datekoka. Unanga woiki ma gota ika genanga, ma’ ka moi 6 de 
wa make ua ma hohoko, sowali ua ka ma hoka dika. Ho o Yesus 
wa temo o gota ika genanga, “Ngona aha no hohokoka ua!” 
Gila-gila o ara ma gota genanga i maai. 

#O Yesus i wi no ni niki ya make okia i dä dadi oka genanga, 
onanga duru yo hëranga. “Sarakia ho o ara ma gota genanga 
yakunu gila-gila i honenge ka ma moi?” nanga yo leha. 

14) goungu,” o Yesus wo haluhu, “nako ngini ni ngaku nia 
gou-goungu, ngini ni akunu ni diai hoki okia ngohi to diai o 
ara ma gota ika nenanga. De” ka genangua dika, ma’ ngini aha 
yakunu ni temo o tonaka i to toporonika nenanga, ʻI göraka de” 
i umo o ngotuku”: done o hali genanga i dadi. 2Okia dika ngini 
ni gahoko nia hubayanga ma goronaka, ngini aha nia tarima, iti 
yakunu ngini ni ngaku.” 


O lo leha mangale o Yesus ai haku 
(Mrk. 11:27-33, Luk. 20:1-8) 


3] paha o Yesus woikoli ma Jou ai Tau ika, de” wo dotoko 
genangoka. Ma braha ünanga wo dotoko ma go giriaka, o imam- 
imam manga häeke de’ o Yahudi oka manga tutuda ya ino o 
Yesus ino de” yo leha, “De okia ma titi ngona no diai mata-mata 
nenanga? O nagona i ni hi döaka o haku genanga ngona ika?” 

“O Yesus wo haluhu, “Ngohi 6 to mau to leha ngini ika. 
De” nako ngini nio baluhu, ngohi aha ta hetongo ngini ika de 
o nagona manga haku ngohi takunu to diai o hali nenanga. SO 
Yohanis wo ohiki de o nagona manga haku? ma Jou Madutu 
ekola o nyawa?” 

Ho o imam-imam manga haeke de” o Yahudi oka manga 
tutuda, yo mulaenge i ma ki tibanga de hi ade-ade manga hi 
dogoronaka, “Nako ngone hato, “De ma Jou Madutu ai haku', 
unanga aha wo temo, “Nako hoko genanga ya dodoa ho ngini 
ni ngaku ua unangika?” #Ma” nako ngone hato, “De o nyawa 

manga haku', ngone ha modongo o nyawa manga ngoe, hababu 
i moteke 6nanga o Yohanis o nabi moi.” “Ho” onanga yo 
haluhu, “Ngomi mi hi orikua.” 

Ho o Yesus wä temo onangika, “Nako hoko genanga ngohi 0 
ma aha ta hetongua ngini ika, de o nagona manga haku ngohi to 
diai mata-mata nenanga.” 


O hi totero mangale o ngohaka ya hinoto 


“O 6raha nenanga sarakia nia da make mangale o hali 
nenanga?” o Yesus wo temo wo hi gila-gila. “Naga o ama wo 
ma tengo ai ngohaka ya hinoto o nauru. O ama genanga woiki 
ai ngohaka ma riakika de” wi temo, “Ngohaka, o wange nenanga 
noiki no karajanga o angguru ma dumule oka.” ? ‘Ngohi toluku,” 
ma ngohaka genanga wo haluhu. Ma’ i paha iinanga wa ngali ai 
dibanga genanga de” woiki ma angguru ma dumule ika. YI paha 
ma ama genanga woiki ai ngohaka ma dodotika, de” wi temo, 
hoka ma riakika wi temo. “Ka ya oa toiki, Ama,” ma ngohaka 
ma dodoto wo haluhu. Ma” unanga woikua. “ Aa, ya hinoto o 
ngohaka nënanga, o nagona ya diai manga ama ai mau?” 

“Ma riaka,” o imam-imam manga häeke de’ o Yahudi oka 
manga tutuda yo haluhu. 

Ho o Yesus wa temo onangika, “Ni ngaku: O soungu yo 
gaho-gahoko de” o ngoheka o hu hutu ya ni niki, aha i hira yo 
dadi ma Jou Madutu ai umati done ngini ka ni turu. #Karana o 
Yohanis Wo ohi-ohiki wo boa ino, de” wo hi matoko ngini ika 
ma do dagi sarakia nia wo wango hupaya i ma moteke de ma 
Jou Madutu ai mau, ma” ngini nia ngaku ua ai do dotoko, ma’ 
o soungu yo gaho-gahoko de” o ngoheka o hu hutu ya ni niki ya 
ngaku to ünanga ai do dotoko. Ma” ngaroko ngini nia make oka 
mata-mata genanga, nia dibanga i ngali ua de? ni ngaku ua ma 
Jou ika.” 


O hi totero mangale yo manarama o angguru ma dumule oka 
(Mrk. 12:1-12: Luk. 20:9-19) 


33 “Ni ihene o hi totero moi ohi nEenanga,” o Yesus wo temo. 
“Wo ma tengo o tonaka ma dutu wo datomo o angguru o 
dumule moi. Unanga wo hi beloho o pagara i kilolitino, de” wo 
haiti o guhu la genanguku ya teo ma angguru, i paha wo hi goko 
o tau o gahumu moi ma gö gurutile, la genangoka dau önanga 
yo gbana. I boto de genanga Unanga wo hi hewa o angguru 


kd 

ma dumule génanga yo mo manaramika, de’ i paha iinanga 
woiki o berera ma homoa ika. “Ma draha yadonoka o angguru 
ma hohoko genanga i pagele, o tonaka ma dutu genanga wa 
hi dingoto i wi 16 leleani o dumule yo mo manaramika, la ya 
tarima ai hidoku. Ma’ o dumule yo mo manarama genanga ya 
tagoko o tonaka ma dutu i wi lö leleani gënanga: Wo ma tengo 
i wi gohara, ma homoa yä toma, de” ma homoa ohi ya kaweli 
de o helewo. #O tonaka ma dutu genanga wa hi dingotoli yo 
lö leleani ma homoa, i holoi yo wöe de ma do di hiraka. Ma’ 
onanga ya diai hoka yo hira-hira oli. “Ma bo baha o tonaka 
ma dutu genanga wi hi dingoto ai ngohaka mahirete onangika. 
‘Marai ahi ngohaka aha i wi horomati,” ai hiningaka. Ma’ o 
dumule yo mo manarama genanga de i wi mike o tonaka ma 
dutu ai ngohaka genanga, 6nanga i ma ke temo, “Aa, nënanga 
ünanga o puhaka ma dutu. Nia ino ngone hï toma ünanga, 
hupaya ngone ha make ai puhaka!’ #Ho ma ngohaka gënanga i 
wi tagoko, de i wi umo ma poretika, de’ i wi toma.” 

“QO Yesus wä leha, “Aa, nako ma angguru ma dumule ma 
dutu wo lio ino, ünanga aha okia wo diai o dumule yo mo 
manaramika gënanga?” 

“Onanga yo haluhu, “Marai ünanga aha wä toma o nyawa 
ma dorou genanga, dahaö o angguru ma dumule gënanga wa 
hi hewa o nyawa ma homoa ika, kiaka 6nanga yo modeke i hi 
doaka ma tonaka ma hasili ma hidoku ka de yadono ma draha.” 

“De o Yesus wa temo onangika, “Komaiwahi ngini nia basa o 
Buku i Tebi-tebini ma goronaka i tulihi? 

“O helewo ya pake-pake ua o tau yo do diai 

1 dadi oka o helewo ya iri-irikika. 

Nenanga ma Jou wa diai: 

hoko kia to Enanga ma hailoa!”” 

8 “Ho” nio hininga,” o Yesus wä temo, “mata-mata o haku 
ma Jou Madutu ai umati aha wa rahuku onangoka de’ wa hi 
doaka moi o hoana ma homoa ma nyawa ika kiaka aha i hi 
dagi ya diai ma Jou Madutu ai pareta mata-mata. [“O nyawa 
ya otaka de yo tifa o helewo uku genanga, aha yo wedere, de” 
o nyawa ya banga o helewo genanga aha ya tapalu yo dadi o 
kafo.]” 

“Ma oraha o imam-imam manga haeke de’ o Farisi ma nyawa 
yo ihene o Yesus ai hi totero-hi totero g#nanga, onanga ya nako 
o Yesus wo ade-ade mangale 6nanga. “Ho” onanga i hi dailako 

1 wi tagoko. Ma’ onanga ya modongo o nyawa manga ngöe, 
hababu o nyawa manga ngöe genanga ya nako o Yesus o nabi 
moi. 


O hi totero mangale o kawingi ma rameanga 
(Luk. 14:15-24) 


2 O Yesus wo ade-ade oli o nyawa manga ngöe ika de 

wa pake o hi totero, “wato, “Ma öraha okia ma Jou 
Madutu wo pareta, ma do dagi hoka o hi totero nenanga: Wo 
ma tëngo ma koano, wo dial ai ngohaka o nauru ai kawingi 
ma rameanga. “Ma koano genanga wa huloko yo lö leleani 
yoiki ya ngoho, yö hima-himanga o rameanga genanga. Ma’ 
yo hima-himanga o rameanga genanga yoluku ya ino. 4I paha 
ma koano genanga wa hulokoli yo lö leleani ma homoali. Wa 
temo onangika: “Nia hi ngahu yö hima-himanga o rameangika 
genanga: O kawingi ma rameanga ma inomo, ma hiode, ma hi 
okere, mata-mata i tiai uku oka. O hapi de’ ahi hapi ma ngoha- 
ngohaka, 1 bo burere ya töakoka. Mata-mata 1 bötuku oka. Nia 
ino ni boda o kawingi ma rameangino!” “Ma yo hima-himanga 
o kawingi ma rameangino genanga ko i ma lega ika ua. Onanga 
yoiki moi-mol manga manaramika, - wo ma téngo ai dumule 
ika, ma homoa yoiki i hi dailako manga usaha, “de” ma homoa 
oli, ya tagoko 1 wi lo leleani ma koano genanga, de? ya gohara 
de’ ya toma 6nanga. 'Ma öraha ma koano genanga wo ihene o 
hali gënanga, Uunanga duru wo ngamo. Unanga wo hi dingoto ai 
tentara la ya toma, yo toma-toma genanga de’ ya tuhuku manga 
kota. 8I boto de genanga ma koano wa ahoko 1 wi lö leleani, de” 
wa temo, “O kawingi ma rameanga 1 sadia uku oka, ma” kiani ya 
ino-ino o kawingi ma rameangino i patutoka ua ya ino. “Ni oiki 
o 6raha nënanga, o ngëkomo ma ago-agomika, de” nia ahoko ya 
ino i ma woe-woe ino o kawingi ma rameangino nenanga.” "De 
yo lö leleani gënanga onango yoiki. Onanga yoiki o ngëkomo 
ma ago-agomika de” ya toomu mata-mata o nyawa i ma ko ka 
make genangoka dau, o nyawa ma oa de o nyawa ma dorou. Ho 
ma kawingi ma rameanga ma ngi i 6manga de o nyawa yä aho- 
ahoko ya ino o kawingi ma rameangino. 

1] pahama koano genanga wo wohama la wa tailako o nyawa 
ya ino-ino o kawingi ma rameangino. Ma koano wi make naga 
wo ma tEngo o rameanga ma goronaka genanga, wa pake ua o 
kawingi ma rameanga ma baju. 2De' ma koano wo leha o nyawa 

ika gfenanga, “Hobata, ya dodoa ho ngona yakunu no wohama 
nenangino, de ko na pake ua o kawingi ma rameanga ma baju?” 
O nyawa genanga wakunua okia naga wo temo. “De' ma koano 
genanga wa temo i wi 16 leleani ika, “Nia liko ai lou de” ai giama 
o nyawa neEnanga, de” ni wi umo ma poretika o ngi ma ho hu 
hutu ika. Dokengoka aha naga o gari de” o hangihara.”” 

De’ o Yesus wo hi bo baha o hi totero genanga hoko 
nenanga, “Manga ngöe yä ahoko, ma” manga huhutulu dika ya 
iriki.” 


O soungu ma bo bangu ma lo leha 
(Mrk. 12:13-17: Luk. 20:20-26) 


5] paha o Farisi ma nyawa yoiki i ma ka tatoro mangale 
sarakia 6nanga yakunu ya tagoko o Yesus ai howono de to 
ona manga lo leha-lo leha. ''Ho 6nanga ya huloko ya no ni 
niki, yoiki o Yesus ika, i ma teke rimoi de ya muruono naga o 
Herodes, ai doomu oka. Onanga genanga ya ika, de i wi temo 
o Yesus ika, “Bapa Guru, ngomi mia nako, ngona Bapa ani 
hininga i rikoto. Bapa no dotoko no hi to tararonika o nyawa 
ika mangale ma Jou Madutu ai mau, de no lega ika ua o 
nagona dika manga da make. Hababu Bapa ngona no irikua de 
na pulonua o nyawa. "Karana genanga beika Bapa na hetongo 
ngomi ino: I moteke nanga agama ma datoro, yakunu o soungu 
ho fangu ma Kaisar ika ekola yakunua?” 

BO Yesus wa nako manga hininga ma dola i to torou 
genanga, ho” unanga wa temo, “Hei, o nyawa ni elu-eluku! Ya 
dodoa ho ngini ni mau nia lingi-lingiri ahi howono? "?Beika ni hi 
dumutu ngohi ino o tiwi okia ngini nia pake la ni ma hi fangu o 
soungu!” 

De” onanga i hi d6aka unangika o tiwi haäka gahumu moi. 
WO Yesus wä leha onangika, “O tiwi oka neEnanga, to nagona 
manga dulada de” manga romanga?” 

n «To ma Kaisar,” 6nanga yo haluhu. 

Ho o Yesus wa temo onangika, “Nako hoko genanga, ni 
hi ddaka ma Kaisar ika okia naga to ma Kaisar, de” ma Jou 
Madutu ika, okia naga to ma Jou Madutu.” 

"Ma 6raha 6nanga yo ihene o Yesus wo hi tararono hoko 
genanga, 6nanga yo heranga. De önanga yoiki i wi mala ika o 
Yesus. 

Yo honengoka de yo momiki ma lo leha 
(Mrk. 12:18-27; Luk. 20:27-40) 


50 wange genanga dika, o Saduki ma nyawa ya muruono 
naga ya ika o Yesus ika. Onanga ganga to ona manga doomu ma 
da make, o nyawa yo honengoka aha yo momikoka ua. ?““Bapa 
Guru,” Onanga i wi temo, “O Musa wo dotoko hoko nënanga: 
Nako o nauru wo ma tengo wo honenge, de” ai ngohaka koiwa, 
ai dodoto ekola ai riaka ko kiani wo kawingi de ngoi fao, hupaya 
naga de manga difa uku. “Naga 1 dadi oka o ria dodoto ya 
tumidi, yo gogere nengoka naga. Manga riaka wo kawingi de’ 
koiwahi ai ngohaka, linanga wo honenge. Ho ngoi fao wo mi 
mala ika la ai dodoto wo mi kawingi. “#1 paha ai dodoto gënanga 
wo honengoli, de koiwa ai ngohaka. O hali gënanga i dadi oli de 
ai dodoto ma homoa, hi adono ya tumido yo honenge, de” moi 
ua de manga ngohaka. “Ma baha o ngoheka gënanga mahirete 
mo honenge. “Aa, ma 6raha o nyawa yo hone-honengoka de yo 
momikoli, o naguna ngoi hekata, o ngoheka genanga? Hababu 
ya tumido yo kawingoka de muna.” 

20 Yesus wa baluhu, “Ngini duru nia tibanga i howono, 
hababu ngini ni mangarati ua o Buku 1 Tebi-tebini ma demo, 
de ma Jou Madutu ai kuaha. #Hababu o oraha okia o nyawa 
yo honengoka dahao yo momikoli, önanga yo kawingoka ua, 
duga-duga 6nanga aha yo wango hoka o malaekat o horogaka. 
3'Komaiwahi ngini nia basa okia ma Jou Madutu wo temo 
oka mangale o nyawa yo honengoka de yo momikoli? Ma Jou 
Madutu wo temo, 7? “Ngohi o Abraham ai Jou Madutu, o Ishak 
ai Jou Madutu, de” o Yakub ai Jou Madutu.” Ma Jou Madutu 
genanga, o nyawa yo hone-honengua manga Jou Madutu. 
Unanga o nyawa yo wango-wango manga Jou Madutu!” 

3Ma 6raha o nyawa manga ngöe genanga yo ihene o Yesus 
wo hi d6aka mangale, 6nanga duru yo kiriri mangale ai do 
dotoko. 


O pareta ma titi 
(Mrk. 12:28-34, Luk. 10:25-28) 


14Ma o Farisi ma nyawa yo ihene o Yesus wa paluhoka o 
Saduki ma nyawa de okia-kiaka ua yakunu yo temo, Onanga i 
ma toomu. 3 Wo ma tengo onangoka, genangala wo ma tengo o 
agama ma guru, wo hi taili wa lingi-lingiri o Yesus wa howono, 

de o lo leha moi. # “Bapa Guru,” wi temo, “o pareta okia nanga 
agama ma goronaka 1 dadi o pareta ma titi?” 

370) Yesus wi baluhu, “Ni dora ani Jou Madutu de ani hininga 
ma gahumu, de ani jiwa ma gahumu, de’ ani akali i ngodumu. 
#Genangala o pareta ma titi de” ho hi-ho hi hira! 3O pareta 
ma hinoto i ma tero de ma do di hiraka genanga: Na dora ani 
dodiawo hoka ngona no dora ani diri mahirete. #I ngodumu o 
agama ma tita o Musa wo hi doa-ddaka de’ o nabi-nabi manga 
do dotoko, ma titi o pareta hinoto oka genanga.” 


O Koano Wo hi ho halamati ma lo leha 
(Mrk. 12:35-37: Luk. 20:41-44) 


“Ma go giriaka o Farisi ma nyawa ka i ma toomu inohi 
genangoka dau, o Yesus wä leha onangika, ? “Okia ngini nia da 
make mangale ma Koano Wo hi ho halamati? O nagona manga 
difa uku iinanga?” 

“O Daud ai difa uku,” 6nanga yo haluhu. 

8 “Nako hoko genanga,” o Yesus wä leha, “okia ma hababu 
ma Jou Madutu ai Womaha i hi ngahu o Daud ika la ma Koano 
Wo hi ho halamati wi hetongo “Ma Jou’? Hababu o Daud wo 
temo, 

4 Ma Jou wi temo ahi Jou ika: 
no gogeruku ahi nirakoka, hi adono ngohi ta diai ani haturii 
ngona ika yo taaluku.” 
“Ho” nako o Daud wi hetongo ma Koano Wo hi ho halamati 
genanga “Ma Jou”, sarakia yakunu Unanga o Daud ai difa uku?” 

#0 nyawa moi 6 de yakunua i wi baluhu o Yesus. De’ ka de O 
Oraha genanga, moi oka ua naga yo barani yo leha oli okia naga 
unangika. 


O ho hininga hupaya i ma hi do diai o agama ma guru, de’ 
o Farisi ma nyawa ika 
(Mrk. 12:38-39: Luk. 11:43, 46, 20:45-46) 


2 De o Yesus wa temo o nyawa yo woe-woe ika de’ i 

wi no ni nikika, ? “O agama ma guru-guru de’ o Farisi 
ma nyawa ya make o kuaha la 1 hi guti mangale o Musa ai 
tita. 3Hababu genanga ni hi ngounu de nia moteke mata-mata 
okia 6nanga hi paretaka. Ma’ uha nia duru nia diai, okia naga 
Onanga ya do diai, hababu nanga ya diai ua okia 6nanga yo 
dotoko. “Onanga 1 ni hi patutu o hali ma hu huha, de’ i hi 

doaka o datoro-datoro ma do dubuho, ma’ ka ma huhutulö 
de Onanga ya riwo ua o nyawa ya do diai o hali de o datoro 
genanga. “Mata-mata, 6nanga ya do diai, duga-duga hupaya o 
nyawa ya make. Hangaja 6nanga ya pake manga hubayanga ma 
gumini ma ngoa-ngoata, de? ya kurutu manga juba ma rami- 
ramini! Onanga yö igo o ngi duru ya oa-oa o rameangoka de” o 
kuruhi ya iri-irikika o pu puji ma tau oka. 'Onanga yo sanangi 
o nyawa ya horomati o paharoka, de” yä ahoko ‘Bapa Guru". 
“Ma” ngini, uha nio modeke i ni ahoko “Bapa Guru”, hababu nia 
Guru duga-duga naga wo ma tengo, de” ngini mata-mata o ria 
dodoto. "Wo ma tengo 6 de uha ni wi ahoko o duniaka nenanga 
‘Bapa’, hababu nia Ama duga-duga moi, ena genanga nia Ama 
o horogaka. !'De” uha ngini ni mau ini ahoko “Tutuda”, hababu 
nia tutuda duga-duga naga moi, ena gënanga ma Koano Wo hi 
ho halamati ma Jou Madutu wi ni hi jä jaji oka. NO nyawa duru 
yo amoko nia hi dogoronaka ko kiani yo dadi i ni lo leleani. 20 
nyawa i hi kurutile manga diri aha ya hi tipoko uku, de” o nyawa 
i hi tipoko uku manga diri aha ya hi kurutile.” 


O Yesus w6 ngelo o biaha i to tengeluku 
(Mrk. 12:40, Luk. 11:39-42, 44, 52, 20:47) 


B “Ni bodito ngini o agama ma guru-guru de” o Farisi ma 
nyawa! Ngini ni biaha ni elu-eluku. Ngini nia tatoko o nyawa yo 
dadi ma Jou Madutu ai umati. Ngini mahirete ni oluku ni dadi 
ma Jou Madutu ai umati, de o nyawa ma homoa yo modeke, 
ngini nia tatoko. 

(Ni bodito ngini o agama ma guru-guru de’ o Farisi ma 
nyawa: Ngini ni biaha ni elu-eluku. Ngini nia tipu o ngoheka 
bobao de” nia ora manga tau de’ ni hi tamunu nia dorou 
genanga, ngini nia hubayanga nia kuru-kurutu. Genanga ma 
hababu nia hukumanga aha i tubuho!] 

ISNi bodito ngini o agama ma guru-guru de” o Farisi ma 
nyawa! Ngini nia biaha ni elu-eluku! Ngini ni oiki ma go 
gurutika o ngoto nia taka, de’ o dudungu nia möde-mödeke 
la i ma têngo ani yo wohama nia agama. De” ma nyawa genanga 
yo wohamoka nia agama ino, ngini nia diai önanga o naraka ma 
hidoku, hi gali ma hinoto i holoi i torou de ngini mahirete! 

Ni bodito ngini o tutuda ni pilo-piloko! Ngini ni dotoko 
hoko nenanga, “Nako o nyawa yo koboto de ma Jou ai Tau, 
o nyawa ge nanga ya daenua manga koboto gënanga; ma’ o 

nagona yo koboto de o gurasi ma Jou ai Tau oka, manga koboto 
genanga ya diene.” "Ngini o nyawa ni bodo-bodo de ni piloko! 
Kiaka i holoi i amoko: ma gurasi, ekola ma Jou ai Tau, ya dial o 
gurasi genanga i tebini? 'Ngini ni dotokoli hoko nenanga, “Nako 
wo ma tengo wo koboto de o hu huba ma ngi, o nyawa genanga 
i wi daenua ai koboto, ma” nako tinanga wo koboto, de o hu 
huba, i ko kelenga uku o hu huba ma ngi oka, inanga aha i 
wi däene ai koboto.” '"Ngini duru ni piloko! Kiaka i holoi ho hi 
amo-amoko? Ma hu huba ekola ma hu huba ma ngi, ya dial i 
dadi ma huba genanga i tebini? >? Hababu genanga, nako wo ma 
tengo wo koboto de o hu huba ma ngi, genanga ma mangarati 
unanga wo koboto de o hu huba ma ngi de’ mata-mata o hu 
huba, o hu huba ma ngi ma loku oka i ko kelenga uku. ” De’ 
nako wo ma téngo wo koboto de ma Jou ai Tau, genanga ma 
mangarati ünanga wo koboto de ma Jou ai Tau, de” de ma 
Jou Madutu wo go gogere genangoka dau. #De' nako wo ma 
tengo wo koboto de o horoga, genanga ma mangarati ünanga wo 
koboto de ma Jou ai kuruhi i mo mulia, de” de ma Jou Madutu 
wo go gogere o kuruhi i mo muliaka genanga. 

3Ni bodito ngini o agama ma guru-guru de” o Farisi ma 
nyawa! Ngini biaha ni elu-eluku. O rampa-rampa hoka o hulahi, 
o momongere, de” o jintan 6, ngini ni hi döaka o regu ngimol 
ma Jou ika. Ena hioko o hali ho hi amo-amoko nanga agama 
ma tita ma hi dogoronaka, hoka hoko neEnanga: O adili, o dora, 
de’ o setia, ngini nia diai ua. Ena hioko genanga doka ko kiani 
ngini nia diai, de ma homoa uha ni alipa. “#Ngini o tutuda ni 
pilo-piloko! O guhuru nia akere ma goronaka nia tafi, ena hioko 
o onta o aiwani i lago-agomo ngini nia lahiri! 

Ni bodito ngini o agama ma guru-guru de” o Farisi ma 
nyawa! Ngini biaha ni elu-eluku! Nia udo-udomo de” nia dodai 
ngini nia ihoro ma poretino nia tebi-tebini, ena hioko ma gorona 
uku duru i peseke, de o hali ngini nia make okia naga, de ma 
pakisa de” nia rusi. @Farisi i pilo-piloko! Nia ihorokahi i hira nia 
tebi-tebini nia udo-udomo de” nia dodai ma gorona uku, hupaya 
ma poretino 1 dadi oli i tebini! 

“Ni bodito ngini o agama ma guru de” o Farisi ma nyawa! 
Ngini biaha ni elu-eluku! Ngini hoka o lungunu i hi ehe oka de o 
dofae ho ma gare-garehe, ma poretino hö lega-lega i hailoa, ma’ 
ma goronaka i 6manga de o kobongo, de” mata-mata i mö mela- 
mela. #Hoko genangoli ngini. Ma poretino o nyawa yo lega-lega 

ya oa, ma’ ma goronaka i ömanga de o tengeluku de o dorou, 
de” o do dilakuru.” 


O Yesus wo hi ngahu mangale o agama ma guru-guru de’ 
o Farisi ma nyawa manga hukumanga 
(Luk. 11:47-51) 


WNI bodito ngini o agama ma guru-guru de” o Farisi ma 
nyawa! Ngini biaha ni elu-eluku! Ngini nia diai o nabi-nabi 
manga jere ma ro rahai de o nyawa manga ngango ya oa-oa, 
manga tugu nia diai ni hi do diai. “De” ngini ni temo, “Ade- 
ade nako ngomi mi wango mia ete de mia tohora yo hö hira- 
hira manga orahoka, ngomi mi ma hi motekua de de 6nanga 
mia toma o nabi-nabi.” Ho” ngini mahirete ni ma ngaku ngini 
ganga o nyawa ya toma-toma o nabi-nabi, manga difa uku! 
2 Nako hoko genanga o baradoha nia ete de nia tohora ya 
mulaengoka, genanga ni hi gila-gila de’ nia diai hi Adono i 
bato! 3Ngini i torou de” o nyawa ma dorou manga difa uku! 
Sarakia ngini ni akunu nia diri ni hi halamati de o naraka ma 
hukumanga? “Ni ihene ni hi do diai: Ngohi aha ta hi dingoto 
ngini ika o nabi-nabi, o nyawa yo so sawaro, de” o guru-guru; 
o hidoku moi 6nanga ngini aha nia toma, de’ o hidoku moi oli 
aha nia salib. Naga aha ngini nia hangihara o pu puji ma tau 
ma goronaka, de’ aha nia kiniki o kota moi oka de o kota moi 
ika. #Hababu genanga, ngini aha i ni hukumu, karana ngini nia 
toma o nyawa manga howono koiwa-iwa - muliaenge o Habel 
wa howo-howonua i wi toma hi adono o Zakharia o Berekia ai 
ngohaka i wi toma, kiaka ngini nia toma ma Jou ai Tau de’ o hu 
huba ma ngi ma hi dogorona. #Ni ngaku: mata-mata genanga, 
aha o nyawa o 6raha nEnanga ya tagongo!” 


O Yesus ai dora o Yerusalem ika 
(Luk. 13:34-35) 


“Yerusalem, Yerusalem! O nabi-nabi ngona na toma. Ma 
Jou Madutu ai hu huloko-hu huloko ngona na kaweli de o 
helewo hi adono yo honenge. Ma muruono i boto ngohi tö 
nahihu ta toomu ani nyawa hoka o kuru-kuru ma ayo yo 
moduku ma ngoha-ngohaka ma gahuhu ma timi ino, ma” ngini 
ni oluku! “karana genanga ma Jou Madutu de de ngini oka ua. 
$La ni hi öriki: Mulaenge o draha nenanga ngona aha no hi 

make oka ua ngohi hi adono ngona no temo: “Unanga wo bba- 
boa de ma Jou ai romanga wa make o barakati.”” 


O Yesus wo hi ade-ade mangale ma Jou ai Tau aha i kilianga 
(Mrk. 13:1-2, Luk. 21:5-6) 


2 Ma öraha o Yesus wa mala ma Jou ai Tau, i wi no ni 

niki ya ino unangino de’ i wi hi dumutu ma Jou ai Tau 
genanga. “O Yesus wä temo onangika, “Mode ngini nia make 
mata-mata genanga? La nia nako, o tau ma helewo nënanga ka 
moi 6 de koiwa, aha i ma teke kalape uku to ëna ma ngi oka. 
Mata-mata aha i ruba iha.” 


O huha de’ o aniaya 
(Mrk. 13:3-13; Luk. 21:7-19) 


“I paha o Yesus woiki o Zaitun ma Doporonika, de’ wo 
gogeruku ma go giriaka, i wi nö ni niki ya ino la i ma teke ade- 
ade de de ünanga hokä biaha dika. “No mi hi ngahu ngomi ino 
muruonoka mata-mata gënanga aha i dadi,” önanga i wi temo o 
Yesus ika. “O nonako-nonako okia, i hi dumutu Bapa ani böa 
de’ o öraha ma baha?” 

4O Yesus wä baluhu, “Ni mä göana, uha hi ädono ngini i 
ni tipu. “Hababu manga ngöe o nyawa aha yo böa ya pake ahi 
romanga de’ yo temo, ‘Ngohi nënanga ma Koano Wo hi ho 
halamati!” Onanga aha yä tipu manga ngöe o nyawa. “Ngini aha 
ni ihene i ma teke parangi ma ilingi, de? o parangi ma abari, 
ma” uha ni hawana. Hababu o hali gënanga ko kiani i dadi, ma’ 
genanga ma mangarati owahi o kiamati ma orahoka. 7O höana 
moi aha yä parangi yä lawani o höana ma homoa ika, de’ o 
negara moi yä ngika yä lawani o negara ma homoa ika. Kiaka 
dika aha i dadi o habirokata de’ o ohu. “Mata-mata gënanga aha 
ma do di hiraka i muläenge, hokä o ngoheka mo ma tëngo ma 
mäo ma hiri ma öraha ami ngohaka i mau i ma kilau. 

9] paha ngini i ni tagoko de’ i ni hi lapahi la i ni hangihara 
de’ i ni toma. O dunia mata-mata ika aha i nï dohata ngini 
karana ngini ni hi nö ni niki. VO öraha gënanga manga ngöe o 
nyawa aha yo setia oka ua manga agama ika de’ i ma ki tipu la 
i botohi yo setia de i ma ko dohata moi de moi. "Manga ngöe 
o nabi-nabi ma dutua yo böa ino i ma hi matoko yä tipu manga 
ngöe o nyawa. PO dorou aha i tagi i hora hoko gënanga ma 
giria hi ädono manga ngöe o nyawa yakunoka ua i ma ko dora. 

BMa” o nyawa yo to tongohono hi adono ma baha, aha ya hi 
halamati. ''De” o Abari ma Oa mangale sarakia ma Jou Madutu 
wo pareta aha i hi ngahu o dunia mata-mata ika, hupaya mata- 
mata o nyawa yo ihene genanga. I boto de genanga dahaö o 
kiamati i bda.” 


O dorou ya hi w0 wede-wedere 
(Mrk. 13:14-23: Luk. 21:20-24) 


I5 “Ngini aha nia make “O dorou ya hi wo wede-wedere”, 
hoka ma Nabi Daniel wo hi do demoka, wo ma oko ino o 
ngi ma debi-debinoka. (O dulihi nenanga ma dumutu yo basa- 
basa ika: Nia tailako okia ma mangarati!) 1O öraha genanga o 
nyawa o nagona o Yudea ma daera oka ko kiani yo piringana i 
loku-loku ile. "O nyawa nagona naga o tau ma katu ma loku 
oka uha yo uti yo mau ya lë manga kia naga manga tau ma 
goronaka. ISO nyawa nagona o dumule oka uha yo lio yo mau ya 
lé manga juba. “Duru ho borohono o wange genanga mangale 
o ngo ngoheka o ngohaka i hi ao-aohi manga r6ehoka, de” o 
ayo-ayo ka ya hii huhu ohi manga ngohaka! “Ni ma nia-niata 
hupaya uha hi adono ngini ko kiani ni oara o awa-awana ma 
orahoka ekola o Yahudi oka manga Puji ma wange oka! 310 
wange ho bo borohono genanga ahao naga o huha ma amoko 
hoka komaiwahi i dadi ka de ma dero o dunia i dadi hi adono o 
öraha nenanga de’ aha komaiwaka i dadi. “Nako hoki ma Jou 
Madutu wa tipoko ua ma öraha; done ka moi 6 de o nyawa yo 
halamati ua. Ma’ karana ai umati, ma Jou Madutu wa tipoko o 
huha ma öraha genanga. 

230 6raha genanga nako naga i ma tëngo-tëngo i ni temo ngini 
ika, “Ni wi lega, ma Koano Wo hi ho halamati genanga nengoka 
naga!” ekola “Unanga gangoka naga!” - uha ni ngaku unangika 
genanga. #Hababu ya ino i ma hi dumutu i hi ho halamati ma 
dutua de” o nabi-nabi ma dutua. Onanga aha ya karajanga o 
manarama biaha-biaha ua, de” i hera-heranga la ya tipu, nako 
yakunu ma Jou Madutu ai umati 6. Ho” nio ho hininga! Ngohi 
ti ni hi ngahu oka ngini ika i hira de o hali gënanga i dadi. 

2 Nako o nyawa i ni temo ngini ika, “Ni wi lega, Unanga naga 


doka o tonaka i ko kakahaka!” - uha ngini ni oiki genangika. 
Ekola nako i ni temo ngini ika, “Ni wi lega, unanga wo ma 
ngiunika o kamari nenanga ma goronaka!” - uha ni ngaku. 


“Hababu o Nyawa manga Ngohaka ai boa hoka o leletongo ma 

letongo 1 hi toimi o wange ma hiwaroko hi adono o wange ma 
dumuniha. 

#Kiaka naga o aiwani ma honenge, genangoka naga o totaleo 
o aiwani ma honenge i olo-olomo.” 


O Nyawa manga Ngohaka ai boa 
(Mrk. 13:24-27: Luk. 21:25-28) 


29 “1 paha ika tedekanua o huha ma bdraha genanga, o wange 
aha i dadi 1 hu hutu, de” o mede 1 tararonoka ua. O murumu- 
o murumu aha o dihangoka de ji tifa, de” o kuaha-kuaha o 
gitawa ma amokoka aha i burakituku. #1 paha de genanga aha 
o Nyawa manga Ngohaka ai nonako ya make o dihangoka. O 
Oraha genanga mata-mata o höana de ma nyawa o duniaka aha 
yo ari. Onanga aha i wi make o Nyawa manga Ngohaka wo 
boa o lobi ma loku oka de ai kuaha de ai mulia ma amoko. 
310) trompet ma ago-agomo aha ya wuwu de” o Nyawa manga 
Ngohaka aha wa huloko ai malaekat-malaekat ya toomu ai umati 
o dunia ma libuku iatino, o dihanga ma baha moi oka hi adono 
o dihanga ma baha ma homoa ikali.” 


O do dötoko o ara ma gota ino 
(Mrk. 13:28-31, Luk. 21:29-33) 


3 “Nia le o do dötoko o ara ma gota ino. Nako ma jaga ma 
alu-aluhu ma ijo-ijo de” ya bole, de” i mulaenge i tori, ngini ni hi 
Oriki i hiwara ma öraha i tigi oka. “Ko genangoli nako ngini nia 
make o hali-hali genanga i dadi, ngini ni hi 6riki ma öraha duru 
i tigi oka. “La ni hi öriki! O hali-hali genanga aha i dadi i hira 
de o nyawa yo wango-wango o Oraha nënanga mata-mata yo ko 
ki honengoka. “O dihanga de” o dunia aha i hihanga, ma’ ahi 
demo 1 tatapu ka hi ado-adonika.” 


Moi ua i hi 6riki ma wange de” ma jam 
(Mrk. 13:32-37, Luk. 17:26-30, 34-36) 
3e Mol ua i hi 6riki muruonoka ma wange de’ ma jam, o 
malaekat-malaekat o horogaka i hi orikua, ma Jou Madutu ai 
Ngohaka ma’ kowali, duga-duga ahi Ama dika wo hi Oriki. 
3'Oraha okia o Nyawa manga Ngohaka dahab wo boa, ma do 
dagi hoka ma hira ino o Nuh ai orahoka. “Ma wange o nguihi 

ma ago-agomo i böa owahi, o nyawa yolomo de yokere de’ 
yo kawingi. Hoko genanga gila-gila ka i taurika, hi ädono ma 
wange o Nuh wo wohama o kapa ma gorona ika. “Ma braha 
o nguihi gënanga ya olu 6nanga mata-mata, dahaö b6nanga ya 
mao de ya nako okia aha i dadi ma go giriaka de de 6nanga. 
Hoko genangoli ma do dagi, nako o Nyawa manga Ngohaka wo 
boda. VO draha genanga, o nyawa ya hinoto yo karajanga ma go 
giriaka o dumule oka: Wo ma tëngo 1 wi ao, de’ wo ma tengoli 
aha i wi mala ika. “'O ngoheka ya hinoto manga pine yo tutuku 
ma go giriaka: Mo ma tëngo aha 1 mi ao, de” mo ma tengoli 
i mi mala ika. #Ho', ni ma göa-göana, hababu ngini nia nako 
ua muruonoka nia Jou aha wo boda. “Nio ho hininga ntnanga! 
Demo ma ade ma tau ma dutu nako wa nako o takoro muruono 
o hutu-hutu yo tohi-tohiki aha yo boda, linanga aha wo ma idu 
ua, hupaya yo tohi-tohiki yo ngohamua ai tau ma gorona ika. 
4#Hababu genanga, ngini 6 ko kiani ni ma sadia ni ma göana. 
Karana o Nyawa manga Ngohaka aha wo boda ma öraha ngini 
nia nako-nako ua.” 


Wo lö leleani wo so setia de” wo lo leleani wo so setia ua 
(Luk. 12:41-48) 


40) Yesus wo temo oli, “Nako hoko gënanga, kiaka wo lo 
leleani wo so setia de” wo so sawaro? Ganga linanga ai tuanga 
wi g0raka wo dadi yo lö leleani ma homoa manga haeke, hupaya 
o ngolomo ma orahoka iinanga wa hi ddaka önanga yolomo. 
#Done duru wa mao wo sanangi wo lö leleani gënanga ma draha 
okia ai tuanga wo ma idulu wo lio, de” wi make ino Unanga ma 
go giriaka ai manarama wa diai. “Ni ngaku, ma tuanga ginanga 
aha wo hi ddaka wo göana ai arata mata-mata wo lö leleani 
ika genanga. Ma’ nako wo lö leleani g#nanga i torou, aha wo 
temo ai hiningaka. #@“Ahi tuanga ma dekanohi dahat; wo lio,’ 
ho’ unanga wo muläenge wä gohara ma homoa yo lö leleani, 
de” wolomo de wokere de” o nyawa ya dalu-daluku. 91 paha ai 
tuanga ahad wo ma ki lioro wo lio ma wange de’ ma jam wa 
nako-nako ua. S!'Done wo lö leleani gënanga aha ai tuanga wi 
gohara genango ya ika ma go gohara, de” wi umo yo elu-eluku 
manga ngi ika. Dokengoka önanga aha yo ari de" ya tagongo o 
hangihara.” 

O hilo de o gorohokaha ma ngi. (25:4) 


O hi totero mangale o moholehe ya ngimoi 


25 “Oraha okia o Nyawa manga Ngohaka wo boda hoka 

ma Jou, ma do dagi hoki o hi totero ma goronaka 
nenanga: O moholehe ya ngimoi i wi to to moteke wo kawi- 
kawingi, o nyawa moi-nyawa moi ya le manga hilo de” yoiki 
i wi buhuku o nauru wo kawi-kawingi. “Ya motoa onangoka 
yo bodo, de” ma homoa ya motoa yo sawaro. 3Ya motoa ma 
moholehe yo bodo-bodo yao manga hilo, ma” 1 ma gao ua 
ma gorohokaha ma dogo. “Ya motoa yo so sawaro yao manga 
hilo de ma gorohokaha ma dogo ma i ma gao. “Ma nauru wo 
kawi-kawingi genanga wo böa i tedekana, ho ma mo moholehe 
genanga mulaenge ya kioko de” i ma idu oka. 

“Hutu gorona, dahao yo ihene o ilingi 1 hi böaka, “Ma nauru 
wo kawi-kawingi wo boaka! Nia ino ni wi buhuku!” 7O moholehe 
ya ngimoi genanga yo momiki de” ya tuhuku manga hilo. “Ma 
moholehe yo bodo-bodo genanga yä temo yo so sawaro ika, “Ni 
mi hi döaka ngomi ino nia gorohokaha ma huhutulu, hababu 

mia hilo i mau i honenge.” ?'I dadi ua!” ma moholehe yo so 
sawaro genanga yo haluhu, “hababu done ngone mata-mata ho 
ma kadonua nanga gorohokaha. Ni oiki ni ma ija o toko ika.” 
De ma moholehe yo bodo-bodo genanga yoiki o gorohokaha i 
ma ija. Ho de 6nanga yoikoka, ma nauru wo kawi-kawingi wo 
ma hi adono. Ma moholehe ya motoa 1 ma sö sadiaka genanga 
yo wohama i ma ku tuono de ma nauru wo kawi-kawingi o 
rameanga ma ngi ika, de” ma ngorana ma ya beno! 

11] paha ma moholehe ma homoa yo bodo-bodo genanga i ma 
hi Adono. Onanga yo poaka, ‘Tuanga, Tuanga, o ngorana no mi 
belenga.” 2? Ma’ ma nauru wo kawi-kawingi gënanga wo haluhu, 
‘Ngohi ti ni nako ua ngini!””: 





Yunani manga tiwi. (25:15) 


#De o Yesus wo hi bo baha o hi totero gënanga hoko 
nenanga, “Ma hababu genanga la ni ma göa-göana, hababu 
ngini nia niko ua ma wange ekola ma jam.” 


O hi totero mangale yo 16 leleani ya ruange 
(Luk. 19:11-27) 


4 “Qraha okia o Nyawa manga Ngohaka wo boba hoka ma Jou 
ma do dagi hoki o hi totero nenanga ma goronaka. Wo ma 
tengo o nauru wo mau woiki o berera i ko kurutika. Unanga 
wa ahoko i wi lö leleani, de? wa hi ddaka yo göana al arata 

onangika. “Yo lo leleani ika genanga wa hi döaka i moteke 
manga da gakunu moi-moi. Wo ma tengo wi hi ddaka o ribuhu 
motoa o tiwi gurasi. De ma homoa ikali iinanga wi hi döaka o 
ribuhu hinoto o tiwi gurasi. De” wo ma tengoli tinanga wi hi 
doaka o ribuhu moi o tiwi gurasi. De’ unanga wo ma joboka. 
Wo lö leleani wa to tarima o ribuhu motoa o tiwi gurasi 
genanga tai-taiti woiki wo ma hi daganga, ho” wa mike oli 
ma utumu o ribuhu motoa o tiwi gurasi. "Ko genangoli wo lö 
leleani wa to tarima o ribuhu hinoto o tiwi gurasi, wa make oli 
ma utumu o ribuhu hinoto. “Ma” wo lö leleani wa to tarima o 
ribuhu moi o tiwi gurasi genanga woiki wa haiti wa pidaha o 
tonakuku, de” wa gogono ai tuanga ai tiwi genangoka. 

BI boto de gënanga duru ma dekana i paha ika, yo lö leleani 
genanga manga tuanga wo lio, de? wo mulaenge i ma ketongo 
de de 6nanga. Wo lö leleani wa to tarima o ribuhu motoa o 
tiwi gurasi genanga wa ino, de” wo hi doaka o ribuhu ngimoi. 
‘Tuanga,’ unanga wo temo, ‘Tuanga no hi ddaka ngohi ino o 
ribuhu motoa o tiwi gurasi. No lega ngohi to hasili ta make ma 
utumu o ribuhu motoa oli.” 211 rahai,” ma tuanga gënanga wato, 
“ngona ganga yo lö leleani ma oa de’ no setia. Karana ngona 
yakunu ho ni ngaku de” okia naga ma huhutulu, ngohi aha to ni 
hi ddaka okia naga i wöe-wöe ngona ika. No wohama de” no ma 
hi so sanangi de de ngohi” 

De” wo lö leleani wa to tarima o ribuhu hinoto o tiwi gurasi 
genanga wa ino, de” wo temo, “Tuanga, Tuanga no hi d6akoka 
o ribuhu hinoto o tiwi gurasi ngohi ino, ngohi to hasili ta make 
ma utumu O ribuhu hinoto oli.” 21 rahai, ma tuanga gënanga 
wato, “ngona yo lö leleani ma oa de” no setia. Karana ngona 
yakunu ho ni ngaku de” okia naga ma huhutulu, ngohi aha to hi 
doaka okia naga i wöe-wöe ngona ika. No wohama de” no ma hi 
so sanangi de de ngohi”? I paha wo lö leleani wa to tarima o 
ribuhu moi o tiwi gurasi genanga wa ino, de” wo temo, ‘Tuanga, 
ngohi ta nako Tuanga o nyawa moi no togowini. Tuanga no 
utuku o hohoko, o ngi kiaka Tuanga genangoka no datomua, 
de” na lë o hasili, o ngi kiaka Tuanga genangoka no hi barihua 
o gihihi. #Ngohi to hawana, ho” ngohi toiki ta gogono ani 
tiwi Tuanga o tonaka ma goronaka. Nenanga ani tiwi Tuanga.’ 
'“Ngona yo lö leleani ma dorou de” no tebeturu! ma tuanga 
genanga wato. “Mode ko i goungua ngona no hi orikoka ngohi 
to utuku o hohoko, o ngi kiaka ngohi to datomua, de’ ta lë o 

hasili, o ngi kiaka ngohi to hi barihua o gihihi? 7 Nako hoko 
genanga, ko kiani ngona na gogono ahi tiwi o bang ika, hupaya 
ma orahoka ngohi to lio, ngohi yakunu to tarima oli ahi tiwi 
de ma bunga. #Karana genanga nia lë o tiwi gënanga unangoka, 
de” o ribuhu ngimoi ai tiwi o gurasi genanga unangika ni wi hi 
döakoka. “Karana o nyawa to 6nanga de ma enangoka, aha ya 
hi doaka 1 holoi 1 woe oli, de” unanga aha de ma boloi oka. Ma’ 
o nyawa ko manga kia-kia ua, ma huhutulohi naga onangoka 
aha ya lë oli. #De” wo lö leleani ai faida koiwa genanga, i wi 
umo ma poretika ma ho hu hutu ika. Dokengoka tinanga aha wo 
ari de” wa tagongo o hangihara!”” 


O adili i hi gogere o Kiamati ma Wange oka 


31 “QOraha okia o Nyawa manga Ngohaka wo boda hoki o 
koano 1 wi to moteke mata-mata ai malaekat, tinanga aha wo 
gogeruku ai kuruhi i mo mulia ma loku oka. #Hagala o hoana 
ma nyawa aha ya toomu ai himangoka. De” unanga aha wä fara 
Onanga yo dadi o doomu hinoto, hoki o aiwani ma go göana 
wa fara o duba de o kabingi. JO nyawa ya do diai ma Jou 
Madutu ai mau aha wa toomu al nirakoka, de’ ma homoa ohi 
ai higiloka. “I paha ma koano genanga aha wä temo o nyawa 
ai nirakoka, “Nia ino ngini wi ni hi bö barakati ahi Ama. Ni 
wohama ahi Pareta ika, kiaka i sadiaka mangale ngini ma dero 
o dunia ma do di hiraka i dadi. #Hababu ma 6raha ngohi i 
hi hahini, ngini ni hi hi ddaka ngohi tolomo, de” ma öraha 
ngohi ahi kiriti ma dudungu, ngini ni hi hi döaka ngohi tokere. 
Ngohi o nyawa dagi-dagino, ngini ni hi tarima ngohi nia tau 
oka. #Ngohi to ma pakeangua, ngini ni hi hi döaka o pakeanga. 
Ngohi to panyake, ngini ni hi houru de ni hi paliara ngohi. 
Ngohi i hi buika, ngini ni hi riwo ngohi.’ 

De’ o nyawa ge 6nanga aha yo temo, ‘Jou, kahuruono de 
ngomi mi ni make Jou i ni hahini de’ ngomi mi ni hi döaka 
Jou nolomo, ekola ani kiriti ma dudungu de’ ngomi mi ni 
hi döaka Jou nokere? #Kahuruono de ngomi mi ni make Jou 
hoka o nyawa dagi-dagino, de’ ngomi mi ni buhuku Jou no 
wohama mila tau ika? Kahuruono de ngomi mi ni make Jou 
no ma pakeangua de’ ngomi mi ni hi ddaka Jou o pakeanga? 
3 Kahuruono de mi ni make Jou no panyake ekola no buika de’ 
ngomi Jou mi ni riwo?” #Ma koano genanga aha wo haluhu, “La 
ni hi Oriki: ma 6raha ngini nia diai o hali genanga, ngarokö wo 

ma tengo ahi ria dodoto duru yo hina-hina ika, ma mangarati 
ngini nia diai oka ngohino!” 

“De” ma koano genanga aha wä temo o nyawa ai higiloka, 
“Ni oiki nenangoka, o nyawa ma dorou! Ni wohama o uku i 
hone-honengua ma gorona ika, o Ibilihi de” ai malaekat-malaekat 
manga ngi ika ya sö sadiaka genanga! #Hababu ma öraha ngohi 
i hi hahini, ngini ni hi hi döakua ngohi tolomo: ma b6raha 
ngohi ahi kiriti ma dudungu ngini ni hi hi ddakua ngohi tokere. 
8Ngohi o nyawa o dagi-dagino, ngini ni hi tarima ua nia tau 
ika. Ngohi to ma pakeangua, ngini ni hi hi ddakua o pakeanga. 
Ngohi to panyake de’ to buika, ngini ni hi houru de’ ni hi 
paliara ua.” “De” onanga aha yo haluhu, ‘Jou, kahuruono de mi 
ni make Jou i ni hahini, ekola ani kiriti ma dudungu ekola o 
nyawa dagi-dagino, ekola no ma pakeangua, ekola no panyake, 
ekola no buika, de” ngomi Jou mi ni riwo ua?” “Ma koano 
genanga aha wo haluhu, “La ni hi öriki: ma öraha ngini ni 
oluku nia riwo i ma tëngo dika duru yo hina-hina nenanga, ma 
mangarati ngini ni oluku ni hi riwo ngohi.’ #Ho” o nyawa ge 
önanga aha ya hukumu de o hukumanga i ko kakali, ho de o 
nyawa ya do diai ma Jou Madutu ai mau aha ya make de ya 
mao o ngango ma dutu de' i ko kakali.” 


O hi dailako ma dorou o Yesus ika 
(Mrk. 14:1-2: Luk. 22:1-2: Yoh. 11:45-53) 


2 Ma öraha o Yesus wa bötoka wo dotoko o hali gënanga 

mata-mata, ünanga wä temo i wi nö ni nikika, ?“Ngini 
ni hi öriki o wange hinotohi o Paskah ma Wange ma Amoko, de’ 
o Nyawa manga Ngohaka i i wi hi lapahi la i wi salib!” 

“Oraha genanga o imam-imam manga häeke de’ o Yahudi oka 
manga tutuda 1 ma toomu o Kayafas ma Imam wo mo Mulia ai 
kadatoka. “Onanga moi ua ya hi öriki i ma ka aturu i hi dailako 
la i wi tagoko o Yesus de i wi toma. 5“Ma’,” 6nanga yato, “o 
hali gënanga uha i dadi o wange ma amoko ma orahoka, hababu 
done i puda o huru-hara o rayati manga hi dogoronaka.” 


O Yesus iwi gopöa o minya ma bounu ma hëmo-hëmoro 
o Betania ma bereraka 
(Mrk. 14:3-9; Yoh. 12:1-8) 


6Ma öraha o Yesus o Betania ma bereraka, o Simon ma hira 
i Wi pado-pado, ai tau oka, 'o ngoheka mo ma tëngo ma ino 

o Yesus ino. Mtinanga mo ao o boto gahumu moi ma dola o 
minya ma bounu ma hëmo-hëmoro de ma ija ka ha hali. Ma 
Oraha o Yesus wo gogeruku wolomo ma go giriaka, o ngoheka 
genanga mi gopda o minya ma bounu ma hëmo-hëmoro genanga 
o Yesus ai mumukuku. 58I wi no ni niki o Yesus, ya make 
okia naga i da dadi genanga, de” onanga yo ngamo. “Okia ma 
faida mata-mata gënanga ami minya mo hi gogule?” 6nanga yo 
temo. ? “O minya ma bounu ma hëmo-hëmoro genanga yakunu i 
hukunu de ma jja i kurutile, de” ma tiwi ma ija ino yakunu ya hi 
doaka o nyawa yo mö mihikinika!” 

WO Yesus wa nako manga dibanga, ho” unanga wä temo, “Ya 
dodoa ngini ni mi diai o huha o ngoheka nënanga? Miunanga mo 
diai okia naga ma oa de’ i dadi o puji ngohi ino. "O nyawa 
mihikini salalu naga nia hi dogoronaka, ma’ ngohi salalu ua de 
de ngini. “De mo hi gopda o minya ma bounu ma hemo-he#moro 
genanga ahi roehuku, miinanga mo hi sadia ngohi mangale aha i 
hi lungunu. PNI ngaku! O dunia i kilolitino, kiaka dika o Abari 
ma Oa ma Jou Madutu ino i hi ngahu, o ngoheka nenanga 
ami manarama aha i hi ade-ade oli de ka i ma ho hininga 
munangika.” 


O Yudas wo ma hi moteke o Yesus i wi tagoko 
(Mrk. 14:10-11: Luk. 22:3-6) 


“Ya ngimoi de ya hinoto, i wi no ni niki o Yesus, de wo ma 
tengo ai romanga o Yudas Iskariot, woiki o imam-imam manga 
haekika. "Unanga wä temo onangika, “Okia aha ngini ni hi hi 
döaka ngohi ino nako ngohi ti hi lapahi o Yesus ngini ika?” 
Ho 6nanga ya ttongo o tiwi haäka moruange, de” i wi hi ddaka 
unangika. '"Mulaenge o öraha genanga o Yudas wo lingiri o 
Oraha ma oa la 1 wi tagoko o Yesus. 


O Yesus wa olomo o Paskah ma inomo de i wi no ni niki 
(Mrk. 14:12-21: Luk. 22:7-14, 21-23: Yoh. 13:21-30) 


NO wange ma do di hiraka o Roti i Ragi-ragi Ua ma 
Rameanga ma goronaka, i wi no ni niki o Yesus ya ino 
unangino. Onanga yo leha, “Kiaka Bapa nd igo ngomi mi hi diai 
o Paskah ma inomo mangale ngona Bapa?” 

180 Yesus wo haluhu, “Ni oiki o kota ika, ni wi make wo ma 
tengo de” ni wi hi ngahu unangika, “Ma Bapa Guru wato, ahi 

öraha yadonoka, ngohi to mau to hi amoko o Paskah ani tau 
oka dei hi nd ni niki ka ma moi.”” 

90) Yesus i wi no ni niki yo diai hoki o Yesus wa huloko 
onangika. Onanga yoiki de hi diai o Paskah gënanga ma inomo. 

#Yo hutuku, o Yesus de” ya ngimoi de ya hinoto i wi no ni 
niki yo gogeruku yolomo. ?'Yolomo ma go giriaka, o Yesus wä 
temo. “Ni ihene: wo ma tengo nia hi dogoronaka aha wo setia 
oka ua ngohi ino.” 

2 Yo ihene genanga o Yesus i wi no ni niki manga hininga 
duru i huha. Ho önanga muläenge i ma têngo-têngo i wi leha o 
Yesus, “Marai ngohi ua Bapa ani hininga yo dagi?” 

30 Yesus wo haluhu, “O nagona ya tono o roti o udo- 
udomuku mi ma tuono de ngohi, ge unangala aha wo setia oka 
ua ngohi ino. “Done o Nyawa manga Ngohaka aha wo honenge 
hokä i tulihi o Buku i Tebi-tebini ma hiraka. Ma’ yo bodito o 
nyawa ya setia oka ua o Nyawa manga Ngohakika! I holoi ya oa 
o nyawa gënanga ngaro uha wo ma kilau o dunia ino!” 

25De’ o Yudas wo so setia oka ua gënanga wo temo, “Marai 
ngohi Bapa Guru ani hininga yo dagi?” 

O Yesus wï baluhu, “Hoko gënanga hokä ani demoka!” 


Ma Jou wo hi tita o ngolomo de o ngokere i tebi-tebini 
ma doomu 
(Mrk. 14:22-26; Luk. 22:15-20; 1Kor. 11:23-25) 


“Ma öraha önanga yolomo, o Yesus wa lë o roti, de” wo 
hubayanga wo sukur. I paha ünanga wa bëla-bëlaka o roti 
gënanga de ai giama de’ wa hi döaka i wi nö ni nikika de wo 
temo, “Nia Te, de” nia olomo; nënanga to ngohi ahi röehe.” 

YI boto de gënanga ünanga wa lë o angguru ma galahi o 
gahumu moi, de? wo hubayanga wo sukur ma Jou Madutu ika. 
I paha tnanga wo hi döaka o galahi genanga i wi no ni nikika 
de wo temo, “Ni okere ngini mata-mata. #Hababu nenangala 
ahi awunu i hi goungu i tiai ma Jou Madutu ai jaji - o awunu 
i kopoaka mangaie o nyawa manga ngöe la 6nanga ya make 
to 6nanga manga baradoha ma apongo. “Ni ngaku: Ngohi aha 
tokeroka ua o angguru nënanga hi adono ma braha ngohi tokere 
o angguru ma hungi de de ngini mata-mata ahi Ama ai Dunia 
ma Hungi oka.” 

WI paha 6nanga yo nyanyi i hi nyanyi o puji ma nyanyi moi. 
De’ i boto de genanga onangb yoiki o Zaitun ma Doporonitka. 

Wo hi do demoka o Petrus aha wi hi pongono o Yesus 
(Mrk. 14:27-31, Luk. 22:31-34, Yoh. 13:36-38) 


De’ o Yesus wä temo i wi no ni nikika, “O hutu nenanga 
dika ngini mata-mata aha ni oara ni hi mala ika ngohi: hababu 
o Buku i Tebi-tebini ma goronaka i tulihi, ma Jou Madutu wo 
temo, ‘Ngohi aha ti toma o duba ma go göana gënanga, de’ o 
duba de ma tikaka aha i ma ko ki tingakoka.” Ma’ i paha de 
ngohi to momikoka, ngohi aha toiki to ma ti hira de ngini o 
Galilea ika.” 

3O Petrus wi temo o Yesus ika, “Ngaro mata-mata ma 
homoa i ni mala ika Bapa, ngohi ha kali-kali kowali!” 

34 “No ho hininga,” o Yesus wi temo unangika, “O hutu 
nenanga dika, o kuru-kuru i horenowahi ngona no hi hi pongono 
no hi gali ma hange.” 

33O Petrus wo haluhu, “Ngaroko ko kiani ngohi to honenge 
de de ngona Bapa, ngohi aha ko to temo ua, ngohi to ni nako ua 
Bapa!” 

De” mata-mata i wi nö ni niki ma homoa ma yo temo hoko 
genanga. 


O Yesus wo ma niata o Getsemani oka 
(Mrk. 14:32-42, Luk. 22:39-46) 

WI boto de genanga o Yesus de i wi no ni niki yoiki o ngi 
moi ika ma romanga o Getsemani. Dokengoka tinanga wa temo, 
“Ni gogeruku nengoka dau jai-jai ngohi toiki to mä niata.” “De? 
unanga wa hi garo o Petrus de” o Zebedeus ai ngohaka ya hinoto 
yoiki de de nanga. Unanga mulaenge wa mao ai hininga i huha 
de” wo baliha. 4Unanga wa temo i wi no ni nikika, “Ahi hininga 
duru i huha, ta mao hoki aha to honenge dika. Ni gö gogere 
ngini nenangoka, de” ngini 6 ni ma göa-göana de de ngohi.” 

»I paha o Yesus woiki i holoi ma huhutulu i kurutika, de’ 
unanga wo ma hi tudukuku o tonakuku de wo ma niata. Wato, 
“Bapa,” “nako ka yakunu, no hi rehene de de ngohi o huha de 
o hangihara kiaka ngohi ko kiani ta tagongo. Ma” uha i moteke 
ahi mau, duga-duga i moteke dika ani mau Ama.” 

WI boto de genanga o Yesus wo ma ki lioroli ya ruange i wi 
nö ni nikino de’ wa make ino Onanga i ma idu oka. Unanga 
wi temo o Petrus ika, “Duga-duga o jam moi dika ngini i ni 
ruange ni akunua ni gdana de de ngohi? “Ni ma göa-göana, de’ 

ni ma niata hupaya ngini uha nia ohana o co coba. I goungu 
nia womaha i mau ya diai o diai, ma” ngini ni akunua, karana o 
nyawa genanga nanga biaha ho bole.” 

Ma moi oli o Yesus woiki wo mä niata, wato, “Bapa, nako 
o huha de o hangihara nenanga ko kiani ngohi ta tagongo, de’ 
yakunua i hi rehene, mala ika ani mau Ama i dadi.” $1 boto de 
genanga iinanga wo ma ki lioroli i wi nd ni nikino de? wa make 
ino i wi no ni niki ka i ma idu okahi, karana önanga duru ya 
kioko. B 

“Ma moi oli o Yesus wa mala ika 6nanga de” ma hi gali ma 
hange oka wo ma niata, ma demo ka i ma tero de ma hinotoka. 
41 boto de genanga Unanga wo ma ki lioroli i wi no ni nikino 
de” wa temo, “Ka ni ma idu okahi de” ka ni ma hi batongohi? 
Nio lega, ma draha yadonoka o Nyawa manga Ngohaka i wi hi 
lapahi o nyawa yo bo baradoha manga kuaha ika. “Ni momiki, 
nia ino ngone hoiki. Nia lega! O nyawa yo so setia oka ua ngohi 
ino yo bdaka.” 


O Yesus i wi tagoko 
(Mrk. 14:43-50, Luk. 22:47-53, Yoh. 18:3-12) 


40 Yesus ka wo temo-temohi, o Yudas i wi no ni niki manga 
dodiawo Unanga wa ino. I ma ko moteke de de inanga, ya inoli 
manga ngöe o nyawa i mä gao o oworo de” o boboha. Onanga 
o imam-imam manga haeke de” o Yahudi oka manga tutuda yä 
huloko. YO Yudas wo so setiaka ua o Yesus ika, wa hi ngahu 
oka onangika o nonako nenanga, “O nyawa ngohi ti ame, ge 
Unanga doka ma nyawa. Unanga ni wi tagoko!” 

Ka de i ma hi Adono genangika o Yudas gila-gila woiki o 
Yesus ika de’ wi temo, “Tabea, Bapa Guru!” De’ unanga wi ame 
o Yesus. 

500) Yesus wi baluhu, “Ria dodoto, mangale okia Ria dodoto 
na ino nenangino?” 

I paha o nyawa manga ngöe gënanga i wi dagi de” i wi 
tagoko o Yesus. 53!'Wo ma tëngo i wi nö ni niki manga dodiawo 
genangoka dau de o Yesus, wa rahuku ai oworo de” wi hi gohara 
ma imam wo mo mulia ai gilaongo, hi adono o gilaongo genanga 
ai ngauku wa toaka. 2O Yesus wi temo wi ni nikika genanga, 
“No hi ngohamoli ani oworo ma harunguku, hababu mata-mata 
o nyawa nako ya pake o oworo aha yo honenge de o oworo. 
33 Nato bote ngohi takunua to gahoko o ro riwo ahi Ama ika, de” 

unanga de ma japati oka aha wo hi dingoto o tentara malaekat 
o doomu ngimoi de hinoto? ““Ma' nako hoko genanga, yakunua 
i dadi hoka i hi ngahu oka o Buku i Tebi-tebini ma goronaka, 
kiaka ko kiani i dadi hoka i dadi oka o draha nenanga?” 

“De o Yesus wä temo o nyawa yo woe-woe ika genanga, 
“Boteka ngohi nënanga o nyawa ma dorou, hi adono ngini nia 
ino de ni ma gao o oworo de” o boboha la ngohi ni hi tagoko? O 
wange hi getongo ngohi to dotoko ma Jou Madutu ai Tau oka, 
de” ngini ni hi tagokua! Ma’ i tiai oka ko kiani hoko gënanga 
hupaya i dadi hoka okia o nabi-nabi ya tulihoka o Buku i Tebi- 
tebini ma goronaka.” 

I paha de genanga, mata-mata i wi no ni niki yo piringana i 
wi do gumala ika o Yesus. 


O Yesus 0 Agama ma Juru Hakimi ma himangoka 
(Mrk. 14:53-65, Luk. 22:54-55, 63-71: Yoh. 18:13-14, 19-24) 


5O nyawa i wi tago-tagoko o Yesus i wi ao o Kayafas ma 
Imam wo mo Mulia al tau ika. Dokengoka o agama ma guru- 
guru de? o Yahudi oka manga tutuda-tutuda i ma toomu inoka. 
380 Petrus ka i gurutika wi niki o Yesus hi ädono ma imam wo 
mo mulia ai löa ika, daha o Petrus wo wohama o löa ma gorona 
ika genanga de” wo gogeruku de yo gda-g9ana. Unanga wo igo 
wa nako sarakia aha mata-mata genanga hi adono ma baha. 
50 imam-imam manga häeke de’ mata-mata o Agama ma Juru 
Hakimi i hi dailako ya make o hakihi yo elu-eluku la yakunu o 
Yesus 1 wi hukumu, o honenge ma hukumanga. ®Ma’ onanga 
ya mäke ua ma nyonyata i goungu o Yesus wa howono, ngaroka 
manga ngöe yä tumutu yo dadi hokä o hakihi yo elu-eluku. Ma 
baha naga ya hinoto ma himangoka ya ino. “'Onanga yo temo 
yato, “O nyawa nënanga wo temo, ‘Ngohi takunu ta kilianga ma 
Jou Madutu ai Tau, de” o wange hange ma goronaka takunu to 
hi gikoli.”” 

De’ ma imam wo mo mulia wo ma oko, de” wi temo o Yesus 
ika, “Boteka ngona nakunua no baluhu o galaki ma dumutu 
ngona ika genanga?” $Ma' o Yesus wo ma ri ridoka dika. Ma 
moi oli ma imam wo mo mulia wi temo unangika, “De ma Jou 
Madutu wo wango-wango, no hi ngahu ngomino, boteka ngona 
ma Koano Wo hi ho halamati ma Jou Madutu ai Ngohaka?” 

1 horenowahi, ngona no hi gali ma hange no hi hi pongono 
ngohi.” De” o Petrus wo .hupu, de’ wo ari de ai hininga i huha. 


O Yesus o Pilatus ai himangoka 
(Mrk. 15:1; Luk. 23:1-2, Yoh. 18:28-32) 


27 Duru o ngoru-ngorumino, mata-mata o imam manga 

haeke de o Yahudi oka manga tutuda ya putuhu la o 
Yesus i wi toma. “Onanga ai giama ya liko de o rante, de” i wi 
ao, de” 1 wi hi lapahi o Pilatus ika, ma gubernur o Roma manga 
po pareta. 


O Yudas ai honenge 
(Orr. 1:18-19) 


“Ma 06raha o Yudas wo so setia oka ua genanga wa make 
o Yesus ai hukumanga ya putuhoka, Unanga wo ma toduba. 
De’ unanga wo hi gi lio o tiwi haaka moruange genanga o 
imam-imam manga haekika de” o Yahudi oka manga tutuda ika. 
4Unanga wo temo, “Ngohi to baradohaka ti hininga dorou oka o 
nyawa ai howono koiwa-iwa ika, hi Adono ünanga ai hukumanga 
i wi ho honenge!” 

Ma” onanga i wi baluhu, “Mi haduli okia ngomi? Ge#nanga 
ani hi dailako ngona!” 

SO Yudas wo hi kaweli o tiwi genanga ma Jou ai Tau ma 
gorona ika, de” woiki de wo ma liko ho wo honengoka. 

60 imam-imam manga haeke wa kobu wa toomu o tiwi 
genanga de” wo temo, “O tiwi nenanga o awunu ma tiwi. I 
moteke o agama ma tita, o tiwi nenanga yakunua i hi ngohama 
o hu huba ma ngi uku ma Jou Madutu ai Tau oka.” "Ho mata- 
mata i ma teke fakati oka, 6nanga ya pake o tiwi genanga i hi 
ija o tonaka i hi romanga o Bohoko yo Do diai manga Tonaka. 
O tonaka genanga ya pake o nyawa ma poretino manga jere. 
8Genanga doka ma hababu hi ädono o wange nënanga o tonaka 
genanga i hi romanga “O Awunu ma Tonaka”. 

De genanga, i dadi hoka okia ma Nabi Yermia wo temoka, 
ena gënanga, “Onanga ya tarima o tiwi haaka moruange, ena 
genanga o ija o Israel ma nyawa ya fo fakati oka, hoki o bo 
bangu unangika. “De” o tiwi genanga 0nanga ya pake la hi ija o 
bohoko yo do diai manga tonala, hoka ma Jou wo hi paretaka 
ngohino.” 

O Pilatus wa tailako o Yesus ai parakara 
(Mrk. 15:2-5; Luk. 23:3-5: Yoh. 18:33-38) 


"Ma öraha o Yesus wi himanga o Pilatus, o berera genanga 
ma gubernur, o Pilatus wi leha, “Boteka ngona o Yahudi ma 
nyawa manga koano?” 

“Hoko genanga hoka ani demoka,” o Yesus wo haluhu. "Ma" 
ma öraha o imam-imam manga häeke de’ o Yahudi oka manga 
tutuda, i hi ddaka o galaki ma ngöe o Yesus ika, nanga ko wo 
haluhua. 

BHababu genanga o Pilatus wi temo unangika, “Boteka 
ngona no ihenua mata-mata, kiaka 6nanga i ni kalaki genanga?” 

14Ma'” o Yesus ka ma huhutulo de wo haluhua, hi adono ma 
gubernur genanga duru wo heranga. 


O Yesus ai hukumanga ya putuhu i wi ho honenge 
(Mrk. 15:6-15: Luk. 23:13-25, Yoh. 18:39-19:16) 


150) Paskah ma Rameanga ma gettongo, ma biaha ma gubernur 
wa lapahi i ma tëngo o bui ma nyawa i moteke o nyawa yo 
wöe-wöe manga ngo ngiriki. 14O öraha genanga naga wo ma 
tengo o hukumanga ma nyawa i wi heto-hetongo. Ai romanga 
o Yesus Barabas. ''Ho', de o nyawa manga ngöe i ma toomu 
ino, o Pilatus wa leha onangika, “O nagona ngini nia mau ngohi 
ta lapahi mangale ngini? O Yesus Barabas ekola o Yesus 1 wi 
hetongo o Kristus?” 30 Pilatus wo temo hoko genanga hababu 
unanga wa nako, o Yahudi oka yo ko kuaha i wi hi lapahi o 
Yesus unangika karana 6nanga manga hininga 1 wi dohata. 

Ma 6raha o Pilatus wo gogeruku ohi o adili ma tau oka, 
ngoi hekata mo hi dingoto o behehongo nenanga unangika, 
“Uha ngona no sapuru o nyawa ai howono kolwa-iwa gënanga 
ai parakara, hababu mangale karana lnanga, o wange nenanga 
ngohi to nänere, ahi nänere genanga ho borohono.” #@Ma' o 
imam-imam manga haeke de” o Yahudi oka manga tutuda ka 
hoko genangika ya hi ngohama o demo 1 to torou o nyawa 
yo woe-wbe ika genanga la yo gahoko o Pilatus ika hupaya o 
Barabas i wi lapahi de’ o Yesus ai hukumanga i wi ho honenge. 
De ma gubernur genanga wa leha oli 6nanga, “Ya hinoto 
o nyawa ne b6nanga, o naguna ngini ni mau ngohi ti lapahi 
mangale ngini?” 

“Barabas,” 6nanga yo haluhu. 

22“Nako hoko genanga, okia ko kiani ngohi to dial de o Yesus 
i wi heto-hetongo o Kristus?” o Pilatus wo leha onangika. 

“Unanga ni wi salib!” mata-mata 6nanga yo haluhu. 

23 “Ma” okia ai dorou?” o Pilatus wo leha. 

De” onanga yo pdaka i holoi i kuatile oli, “Unanga ni wi 
salib!” 

Ma baha o Pilatus wo ma nako, Unanga wakunoka ua okia 
naga wo diai, de” o nyawa manga ngöe gënanga yakunu aha yo 
ngamo. Ho” unanga wa lë o akere, de” o nyawa yo wöe-wöe 
manga himangoka genanga Unanga ai giama wa ihoro de” wo 
temo, “Ngohi toluku to ma hi tagongo ma bo baluhu, mangale o 
nyawa ne ünanga ai honenge! G#nanga ngini ni hi dailako!” 

235 Mata-mata o nyawa yo wöe-wöe gënanga yo haluhu, “Ta, 
mala ikala ngomi de” to ngomi mia ngoha-ngohaka mia tagongo 
ma hukumanga mangale ai honenge!” 

%De’ o Pilatus wi lapahi o Barabas mangale önanga, de’ wa 
huloko o nyawa i wi gohara o Yesus; de” wi hi lapahi iinanga la i 
wi salib. 


O tentara oka i ma hi gogule o Yesus 
(Mrk. 15:16-20, Yoh. 19:2-3) 


YI paha o Pilatus ai tentara oka i wi ao o Yesus yo wohama 
ma gubernur ai kadato ika, de mata-mata o tentara oka manga 
doomu i ma toomu o Yesus i wi kilolitino. Onanga ya huputu 
o Yesus ai pakeanga, de” i wi hi pake unangika o juba ma 
goguhurungu. “Onanga ya le o gota ma raraga ma ho hihika, 
de” ya diai ai makota, de” i hi tamunuku o Yesus ai haekuku. I 
paha 6nanga i wi hi jojo o diki-diki o gahumu moi ai giama ma 
nirakoka, de” ya tilabuku ai himangoka, de’ i wi hohedu Unanga. 
“Tabea o Yahudi ma Nyawa manga Koano!” önanga yo temo. 
3 Onanga i wi obiri, de” ya lé o diki-diki gEnanga, de” ya gohara 
ai mumukuku de o diki-diki. 3'1 boto i ma hi gogule oka ünanga, 
Snanga ya huputu ma juba ma goguhurungu geinanga, de’ i wi hi 
pake oli ai pakeanga mahirete. I paha Unanga i wi hi hupu i wi 
ao lai wi salib. 


O Yesus i wi salib 
(Mrk. 15:21-32: Luk. 23:26-43, Yoh. 19:17-27) 


20 ngekomo ma hoanoka, 6nanga 1 ma ka make de wo 
ma tengo o Kirene ma nyawa ai romanga o Simon. Onanga 

i wi pakisa o nyawa genanga wa moku o Yesus ai salib. 3I 
paha önanga i ma hi adono o ngi moi ma romanga o Golgota, 
ma mangarati “O häeke ma Kabelanga ma Ngi”. 4#Genangoka 
Onanga i wi hi döaka o Yesus i wi hi okere o angguru hi sapurino 
okia naga ma mali-mali. Ma’ o angguru genanga o Yesus wa 
tailoka, ünanga woluku wa okere. 

“I paha önanga i wi salib, de’ ai pakeanga i mä ko ke 
regu i moteke o undi. “1 paha de gënanga b6nanga yo gogeruku 
dokengoka i wi gdana Unanga. 3 Ai haeke ma Toku ile önanga yo 
nune uku o dulihi, ya korona o galaki unangika, ena genanga: 
“Nenangala o Yesus, o Yahudi ma Nyawa manga Koano”. 31 hi 
do moteke de de tinanga 6nanga yä salib oli ya hinoto yo ora-ora 
de’ yo toma-toma, wo ma tëngo ai nirakoka, de” wo ma tengoli 
al higiloka. 

YO nyawa ya ko ka ino genangino manga häeke ya giwi-giwi, 
de’ i wi hohedu o Yesus. #Onanga yato, “Ngona no mau na 
kilianga ma Jou Madutu ai Tau, de” o wange hange dika de no 
hi gokokali! Nako ngona ma Jou Madutu ai Ngohaka, o salib 
oka genanga de no uti, de’ no hi halamati ani diri!” 

“Ko genangoli o imam-imam manga haeke de' o agama ma 
guru-guru inoli o Yahudi oka manga tutuda i wi hohedu o Yesus. 
Onanga yo temo, ? “Unanga wa hi halamati o nyawa ma homoa, 
ena hioko ai diri mahirete wakunua wo hi halamati. Nako o 
Israel oka manga koano, ka ya oa de draha nenanga ngona 
no uti o salib oka genanga, dahao ngomi mi ni ngaku ngona. 
“Unanga wi ngaku ma Jou Madutu ika de wo ma hetongo 
unanga ma Jou Madutu ai Ngohaka. Aa, nia ino ngone hi lega 
boteka ma Jou Madutu wo mau 6raha nënanga wi hi halamati.” 

“Yo ora-ora de yo toma-toma ya so salib de tinanga genanga 
ka hoko genangoli i wi hohedu iinanga. 


O Yesus ai honenge 
(Mrk. 15:33-41: Luk. 23:44-49: Yoh. 19:28-30) 


SO wange i korona, ma dekana o jam hange o Yerusalem ma 
berera gfenanga mata-mata ika i hu hutu. YO takoro hange o 
bimaoa, o Yesus wo poaka de ai ilingi ka ha kuatile, “Eli, Fli, 
lama sabakhtani?” ma mangarati, “Ya ahi Jou Madutu, ya ahi 
Jou Madutu, ya dodoa ho ngona no hi mala ika ngohi?” 

“Ya muruono naga genangoka dau yo ihene o bdaka genanga, 
de” yo temo, “Unanga wi ahoko o Elia!” #Wo ma tengo manga 

dodiawo wo ma tai-taiti woiki wo lë o bunga karang, de” wa 
tono o angguru ma gogiohikuku. I paha Unanga wo hi hakarika 
o didipo ika, de” wo hi peke o Yesus al uru ma kaika. 

Ma’ ma homoa yo temo yato, “Ho dama, nia ino ngone hi 
lega boteka o Elia wa ino wi hi halamati Uunanga!” 

s9] paha o Yesus wo poakoli de ai ilingi ka ha kuatile, de” wo 
womaha wo hi bo baha. 

SO guba i nü nune uku ma Jou ai Tau oka i kakihi i bêlaka 
hinoto daku de ya uku. O dunia i giwi de” o loku ma helewo 
1 bëlaka. “20 lungu-lungunu i helenga, de” manga ngöe ma Jou 
Madutu ai umati yo hone-honengoka yo wango okali. SI paha 
de o Yesus wo momiki o honenge ma hi dogoronaka, önanga 
yo hone-honengoka yo hupu manga lungunino, de? onanga yo 
wohama o Yerusalem ma kota ika. De’ dokengoka manga ngöe o 
nyawa yä mäke önanga. 

540 tentara oka de manga doomu ma häeke 1 wi göa-göana 
o Yesus önanga duru yo hawana, ma Oraha ya make o ohu de 
mata-mata i dä dadi gënanga. Onanga yo temo yato, “I goungu, 
ünanga nënanga ma Jou Madutu ai Ngohaka!” 

5Genangoka naga oli manga ngöe o ngo ngoheka, ma 
gurutoka de yö lega-lega. Onanga gënanga i wi nikoka o Yesus 
la i wi riwo o Yesus ma dero ka o Galilea okahi. “Manga hi 
dogoronaka genangala o ngo Maria Magdalena, o ngo Maria o 
Yakobus ngoi ayo de” o Yusuf, de” o Zebedeus ai ngoha-ngohaka 
manga ayo. 


O Yesus i wi lungunu 
(Mrk. 15:42-47; Luk. 23:50-56; Yoh. 19:38-42) 


570) hutu gënanga wo böa ino wo ma tëngo wo kaya-kaya o 
Arimatea ma kota ino ai romanga o Yusuf. Unangö o Yesus wi 
nö ni niki. #Unanga woiki o Pilatus ika, de? wo gahoko o Yesus 
ai mayeti. Ho o Pilatus wo hi pareta hupaya o Yesus ai mayeti 
i hi döaka unangika. “Ho o Yusuf wa lë o mayeti gënanga, 
de” wo hi hawo ino de o ngöere ma gare-garehe, o hutara ma 
hungi. #De” o Yusuf wa kelenga o Yesus ai mayeti o lungunuku, 
o lungunu gënanga tö Yusuf mahirete, de o lungunu gënanga 
ya diai o doporono i ho helewoka. I boto gënanga Unanga wo 
du lulu o helewo moi ma amo-amoko wo hi beno o lungunu 
g#nanga ma ngorana, de” o Yusuf wo ma joboka. “O ngo Maria 

Magdalena de" o ngo Maria ma homoahi yo gogeruku genangoka 
dau yo himangika ma lungunu genanga. 


Yo göa-göana o lungunu 


“Yarehino ma wange, o Yahudi oka manga Puji ma wange 
oka, o imam-imam manga häeke de” o Farisi ma nyawa yoiki 
ka ma moi, o Pilatus i wi himanga “de” yo temo, “Tuanga, 
ngomi mio hininga ma 6raha wo tipu-tipu gënanga ka wo ma 
ngango ikahi, unanga wo temoka, “I paha ika o wange hange 
ngohi aha to momiki”. “Karana genanga, nä huloko o nyawa yö 
göana o lungunu genanga i hi do diai, hi ädono o wange hange 
oka, hupaya i wi nö ni niki yakunua ya tohiki ai mayeti de’ ya 
hetongo o nyawa ika, iinanga wo momikoka, o honenge ma hi 
dogoronaka. De” o tipu ma bo baha nënanga aha i holoi i torou 
de ma do di hiraka.” 

6 “Ngini de ma Enanga nia tentara yo gda-g6ana,” o Pilatus 
wa temo onangika, “ni oiki la nio gdana o lungunu genanga, ka 
genango ma go göana.” 

“Ho 6nanga yoiki o lungunika de ya segeluku ma da damunu 
o helewo uku, de” yö gdana ma himangoka, hupaya koiwa naga 
ya burakiti o lungunu genanga. 


O Yesus ai momiki 
(Mrk. 16:1-10: Luk. 24:1-12: Yoh. 20:1-10) 


3 Ma 6raha o Yahudi oka manga Puji ma wange ya tioka, 
,0 Minggu ma wange oka duru o ngoru-ngorumino, o 
ngo Maria Magdalena, de” o ngo Maria ma homoahi genanga 
yoiki yo lega o lungunu genanga. ?I todokanino o ohu duru ka 
ha giria. Ma Jou ai malaekat wo ma tengo, o horogaka de wo 
uti, de” wa lulu ma helewo o lungunu ma be beno genanga, de’ 
wo gogeruku ma helewo ma Joku oka. 3O malaekat genanga ai 
biono hoka o le letongo, de” ai pakeanga duru ka ha ma garehe. 
“O tentara yo gda-g6ana genangoka, duru yo hawana hi ädono 
onanga yo hahara, de’ i ma dadi hoki o nyawa yo honengoka. 
"O malaekat genanga wä temo o ngo ngoheka ika genanga, 
“Uha ni hawana! Ngohi to hi driki ngini ni wi lingiri o Yesus i 
wi so salib oka genanga. “Unanga ko i wiwa nenangoka. Unanga 
wo momikoka hoka ma hira wi ni hi ngahu oka. Nia ino nio lega 

ai ngi iinanga i wi kelenga. ?Oraha nenanga, ni oiki ni ma tai- 
taiti, ni hi ngahu i wi no ni nikika, “Unanga wo momikoka de 
nenanga naga iinanga woiki wo hiraka o Galilea ika ngini ni wi 
hi duru. Dokengoka ngini aha ni wi make iinanga!” Nio hininga 
okia wi ni hi ngahu oka nginika.” 

SO ngo ngoheka genanga i ma tai-taiti ya mala o lungunu 
genanga. De ya mao yo hawana i ma ganu yo morene, Onanga 
i ma popata la i hi ngahu o hali genanga o Yesus i wi no ni 
nikika. 

9] todokanino o Yesus wa ino ima ka make de o ngo ngoheka 
genanga, de’ wä temo, “Tabea!” De” onanga ya ino i ma hi tigi 
unangika, i paha ai lou ya kololo de” i wi huba ünanga. “Uha 
ni hawana,” o Yesus wä temo onangika, “ni oiki nia hi ngahu 
ahi roria dodotika hupaya önanga yoiki o Galilea ika, dokengoka 
önanga aha i hi mäke ngohi.” 


O tentara yo göa-göana i hi ngahu 


NO ngo ngoheka gënanga yo soboka, ya muruono naga ma 
tentara yo göa-göana o lungunu genanga i ma ki lioro o kota 
ika de’ i hi ngahu o imam-imam manga häekika mata-mata okia 
naga i dä dadi oka. "O imam-imam manga häeke gënanga i ma 
ka tatoro i hi dailako de o Yahudi oka manga tutuda, de’ ya 
hi döaka o tiwi ka hä amoko o tentara yo göa-göanika gënanga, 
Bde yä temo yato, “Ngini ko kiani nia hëtongo, ngomi i mi 
kiokoka de? o Yesus i wi nö ni niki ya ino o hutu-hutu de’ ya 
tohiki o Yesus ai mayeti. #De' nako ma gubernur wo ihene o 
hali genanga, ngomi aha mi wi baja ünanga hupaya ngini ma o 
huha okia-kia ua nia make.” N 

I5De” o tentara yo göa-göana gënanga ya lë o tiwi gênanga, 
de’ ya diai hokä okia ya hi behehongo onangika. Mangale 
karana gënanga o ade-ade gënanga ka hi ade-ade ohi o Yahudi 
ma nyawa manga hi dogoronaka hi ädono o wange nënanga. 


O Yesus wo ma hi matoko ai diri i wi nö ni nikika 
(Mrk. 16:14-18; Luk. 24:36-49; Yoh. 20:19-23; Orr. 1:6-8) 

Isya ngimoi de moi i wi nö ni niki o Yesus gënanga yoiki o 
Galilea ma doporonika i ma moteke de o Yesus wa hi paretaka 
onangika. "Ma öraha 6nanga i wi make o Yesus dokengoka, 
önanga i ma ruku i wi huba ünanga. Ma’ naga manga hi 
dogoronaka yo ngaku i kiria owahi. SO Yesus wo ma hi tigi 

onangika de” wa temo, “I ngodumu o kuaha o horogaka de’ 
o duniaka i hi döakoka ngohi ino. ?Hababu genanga ni oiki 
hagala o hoana de o berera o dunia mata-mata ika, nia hi dadi 
Onanga i hi no ni niki. Nia ohiki 6nanga de nia hëtongo ma Ama 
ai romanga, de” ma Ngohaka, de” ma Jou Madutu ai Womaha. 
Nia dotoko 6nanga ya moteke mata-mata ti ni hi po paretaka 
ngini ika. De” nio hininga ngohi aha salalu ti ni to moteke ngini 
hi adono o wange ma baha.” 


O ABARI MA OA 
O MARKUS WA TO TULI-TULIHI 


MA NGONGOTAKA 


O Abari ma Oa o Markus wa tö luli-tulihi wo muläenge de o 
nyonyata: “Nenangala o Abari ma Oa mangale o Yesus Kristus, 
ma Jou Madutu ai Ngohaka”. O Abari ma Oa ma goronaka 
genanga o Yesus i wi hi hi hira hoka o nyawa moi ma ngoe 
okia naga wo diai de’ ai kuaha oka. Ai kuaha i nyata iinanga 
wo dotoko ma do dagi ma goronaka, de ai kuaha o womaha ma 
dorou ika, de? o baradoha wa apongo. O Yesus wo hi hi hira 
ai diri hoka o Nyawa manga Ngohaka kiaka wo hi doaka ai wo 
wango hupaya o nyawa uha i ma hi tagongo manga baradoha. 

O jarita mangale o Yesus o buku nenanga ma goronaka i hi 
ngahu i hi to laika. Ai demo de’ ai do dotoko, ai manarama 1 
holoi i woe ya ka i goungu i hi ade-ade. De i paha o demo ma 
di hira ma bo bolulu mangale o Yohanis Wo ohi-ohiki de” ya 
korona o Yesus i wi ohiki aha oli o co coba ai diri ika, o Markus 
ai buku nenanga gila-gila i hi jarita o Yesus ai leleani, ma bo 
boloi mangale o Yesus wa hi togumu, de? mangale ai do dotoko. 
Ma hidoku-ma hidoku ma bo baha yo nda o jarita mangale o 
hali i dä dadi, kiaka i dadi minggu ma bo baha ma Jou Yesus ai 
ngango ma goronaka o duniaka nenanga, ma bo boloi mangale o 
Yesus i wi salib, de” wo honengoka de wo momiki. 

O Markus ai Buku ma hidoku ma baha hinotö, kiaka i hi 
ngohama o kurung ma amoko ma hi dogoronaka, biaha ya 
nakoka o dulihi genanga o Markus ai Buku wa tö tuli-tulihi, una 
ua wo tulihi, duga-duga o nyawa ma homoali. 

Ma dola 
Ma do di hira 1:1-13 
O Yesus ai leleani o kawaha Galilea ma 
hi dogoronaka 1:14-9:50 
O Galileaka de o Yerusalem ika 10:1-52 
O minggu ma bo baha o Yerusalem oka de' 
ma datekino. 11:1-15:47 
O Yesus ai momiki 16:1-8 
Wo ma hi matoko de’ o Yesus i wi goraka 
o horoga ika 16:9-20 


O Yohanis Wo ohi-ohiki ai riwayati 
(Mat. 3:1-12, Luk. 3:1-18, Yoh. 1:19-28) 
1 Nenangala o Abari ma Oa mangale o Yesus Kristus, ma 
Jou Madutu ai Ngohaka. ?O Abari ma Oa genanga i 
mulaenge hoka ma Nabi Yesaya wo tulihi, hoko nEnanga, 
“Ma Jou Madutu wo temo, “Ne inanga ahi hu huloko,” 
‘Ngohi ti huloko unanga wo hira de ngona, 
hupaya unanga wa helenga o ngfkomo mangale ngona.’ 
3 Naga o nyawa yo poa-poaka o tonaka 1 ko kakahaka, 
“Ma Jou ai ngekomo nia sadia; ni hi rata ma ngekomo aha 
genangino wa ko ka ino.”” 

“Hoka genanga i tulihoka, ko genangoli o Yohanis wo hupu 
wo ma hi nyata o tonaka i ko kakahaka. Unanga wa ohiki o 
nyawa de” wo hi ngahu o abari ma Jou Madutu ino. “Ngini ko 
kiani ni toba yakunoka ua o baradoha ni diai, de” ko kiani i 
ni ohiki hupaya ma Jou Madutu wi ni apongo,” hoko genanga 
o Yohanis wo temo. 5O Yudea ma berera de” o Yerusalem ma 
nyawa mata-mata yoiki i hi gihene o Yohanis wo temo-temo. 
Onanga i ma ngaku manga baradoha, de” o Yohanis wa ohiki 
onanga o Yordan ma Ngairoka. 

‘O onta o alwani ma ago-agomo to Enanga ma gogo de 
ya dial o Yohanis ai pakeanga, genanga wo ma hi baju. Ai 
gorona ma ninikutu o aiwani ma kai, de” ai inomo o kahoho 
de” o chungu honganika ma gula. "Unanga wo hi ngahu o abari 
nenanga, “Dahao ngohi de i boto, aha wo boda wo ma tengo i 
holoi wo lamoko de ngohi. To ma ruku ta hohe ai hapato ma 

li liko, ka gango de to patutua. “Ngohi ti ni ohiki ngini de o 
akere, ma” unanga aha wi ni ohiki ngini de ma Jou Madutu ai 
Womaha.” 


O Yohanis wi ohiki o Yesus 
(Mat. 3:13-17: Luk. 3:21-22) 

9O 6raha genanga o Yesus wo boda o Nazaret o Galilea ma 
daeraka de wa ino, de” o Yohanis wi ohiki nanga o Yordan ma 
Ngairoka. "Hoko genanga o Yesus o ngairile wo puda de wo ma 
boa, iinanga wa make o dihanga 1 helenga de ma Jou Madutu 
ai Womaha i uti unanguku hoka o namo dara. "1 paha yo ihene 
ma Jou Madutu ai ilingi i hi ngahu, “Ngona ahi Ngohaka to ni 
dora-dora. Ngona na sanangi ahi hininga.” 


O Yesus o Ibilihi i wi taili 
(Mat. 4:1-11: Luk. 4:1-13) 


2Gënanga i boto, de gila-gila ma Jou Madutu ai Womaha i wi 
ao o Yesus yoiki o tonaka i ko kakaha ika. NO wange moruata 
unanga wo gogere genangoka dau, o Ibilihi i wi taili. O aiwani- 
aiwani ma huhuhuko naga ka ma moi de de unanga genangoka 
dau, de” o malaekat-malaekat 1 wi leleani unanga. 


O Yesus wa ahoko o nawoko yo lingi-lingiri ya ruata 
(Mat. 4:12-22: Luk. 4:14-15, 5:1-11) 


40) Yohanis de i wi bui oka, o Yesus woiki o Galilea ika de’ 
dokengoka iunanga wo hi abari o Abari ma Oa ma Jou Madutu 
ino. '5Wato, “Ma Jou Madutu i tedekanoka ua aha mulaenge wo 
pareta. Ni toba yakunoka ua o baradoha ni diai, de” nia ngaku o 
Abari ma Oa ma Jou Madutu ino!” 

6Ma Oraha o Yesus wo towongi o Galilea ma Taaga ma 
hohanino, unanga wa make ya hinoto o nawoko yo lingi-lingiri, 
ena genanga o Simon de” ai dodoto o Andreas. Onanga manga 
go giriaka o nawoko yo tagoko o taagaka genanga de o homa. 
170) Yesus wa temo onangika, “Ni hi niki ngohi. Ngohi aha ti ni 
dotoko ngini o nyawa ni homa.” 'Gila-gila bnanga ya mala ika 
manga homa de 1 wi niki o Yesus. 

NO Yesus wo towongi gila-gila, de wa make oli o ria dodoto 
ya hinoto ma homoa, ena genanga o Yakobus de” o Yohanis, o 
Zebedeus ai ngoha-ngohaka. Onanga naga manga ngotiroka, de” 

manga go giriaka yo boro manga homa. “O Yesus gila-gila wa 
ahoko 6nanga. De’ onanga i wi mala ika manga ama o ngotiroka 
de to ona manga hewa ma nyawa. De’ o Yakobus de” o Yohanis 
yoiki i wi niki O Yesus. 


Wo ma tengo i wi ngohamika o womaha ma dorou 
(Luk. 4:31-37) 


210) Yesus de” i wi no ni niki i ma hi Adono o Kapernaum ma 
kota ika. O Yahudi oka manga Puji ma wange moi oli, o Yesus 
wo wohama o pu puji ma tau ika de” mulaenge wo dotoko. “O 
nyawa yo ihe-ihene, yo kiriri mangale linanga wo dotoko ma 
do dagi. Hababu, inanga wo dotoko de ma kumati, 1 ma ko 
howono de o guru-guru agama yo dotoko. 

RO Graha genanga wo ma tengo i wi ngohamika o womaha 
ma dorou, wo wohama o pu puji ma tau ma gorona ika, de wo 
poaka, “““Hei Yesus, o Nazaret ma nyawa, ngona no mau okia 
no diai de de ngomi? Ngona na ino lä no mi binaha ngomi? 
Ngohi to hi Oriki ngona o nagona: Ngonala o hu huloko no tebi- 
tebini ma Jou Madutu ino!” 

“No ma ridi!” o Yesus wo dorohu o womahika genanga, 
“No hupu de o nyawa nënanga!” 

“Ho ma womaha ma dorou genanga 1 wi giwi duru ya kua- 
kuata, i paha o womaha ma dorou genanga i hupu ma nyawaka 
genanga, de wo poaka. “Mata-mata o nyawa duru yo hëranga, 
hi adono 6nanga i ma ko ke temo, “Uwee, ka okia nenanga? O 
do dotoko ma hungi oli! De ma kumati de” ma kuaha unanga wa 
pareta o womaha ma dorou 1 hupu, de” onanga i wi hi moteke!” 

#De” o abari mangale o Yesus de ma japati yo do gilianga o 
Galilea ma daera mata-mata ika. 


O Yesus wa hi togumu manga ngoe o nyawa 
(Mat. 8:14-17: Luk. 4:38-41) 

NO Yesus de” i wi no ni niki ya mala o pu puji ma tau 
genanga, de” yoiki o Simon de’ o Andreas manga tau ika. O 
Yakobus de” o Yohanis onangö yoiki i ma ki niki de de ona. XO 
Simon ngoi toroa i mi gogama ma go giriaka ami ngidu-ngidu 
oka. Ho' ma öraha o Yesus de” 1 wi no ni niki yo wohama o 
tau genanga, o Yesus ika i wi hi ngahu o hali genanga. “Ho o 
Yesus woiki o Simon ngoi toroa ika, de” wa sö ami giama, de’ 

wo mi hi moteke munanga mo momiki. Ami gogama i hihanga, 
de” munang6 mo mulaenge ma leleani Onanga. 

20 bo bimaoa, o wange de i tumunoka, o nyawa manga 
ngöe ya ao o Yesus ika mata-mata o nyawa yo po panyake de’ 
o womaha ma dorou ya ngohamika. “Mata-mata o kota oka 
genanga i ma toomu ino O tau genanga ma himangoka. %* De’ 
o Yesus wa hi togumu manga ng0e o nyawa ya tago-tagongo 
de ya dae-daene rupa-rupa o panyake, de? wa duhu Oo ma ngoe 
wo womaha ma dorou. Unanga wo hi gumala ua o womaha 
ma dorou genanga yo temo, hababu önanga 1 hi öriki ünanga o 
naguna. 


O Yesus wo riwayati o Galilea ma daeraka 
(Luk. 4:42-44) 


35Yarehino, ka ma ho hu hutu ohi, o Yesus wo momiki de” wa 
mala o tau genanga. Unanga woiki o ngi o gigoro koiwa-iwa ika 
o kota ma poretoka, de” dokengoka wo ma niata. “Ma o Simon 
de” ai dodiawo yoiki i wi lingiri inanga. ” De” onanga i wi make 
oka, 6nanga i wi temo, “Mata-mata o nyawa naga i ni lingir 
Bapa.” 

3Ma' o Yesus wo haluhu, “Nia ino ngone ho hi gila-gila 
nanga do dagi o kota-kota ma homoa ika ha kokiloliti o daera 
nenanga. Ngohi ko kiani to riwayati genangoka 6, hababu ma 
dungutu ganga ho ngohi ta ino.” 

“Karana genanga o Yesus woiki o Galilea wa mode-modeke, 
de” wo riwayati o pu puji ma tau oka de wa duhu o womaha ma 
do dorou. 


O Yesus wi hi togumu wo ma tëngo i wi pado-pado 
(Mat. 8:1-4, Luk. 5:12-16) 


“Wo ma tengo i wi pado-pado ho bo borohono wo boda o 
Yesus ika. O nyawa genanga wa tilabuku de” wo temo, “Nako 
Bapa nd modeke, Bapa yakunu ngohi no hi hi togumu.” 

410) Yesus wi dora o nyawa genanga. Ho’, iinanga wi palanga 
o nyawa genanga de wo temo, “Ngohi to mau, no togumu!” 20 
Oraha genanga dika ai panyake i hihanga de” unanga wo togumu. 
#Dahad o Yesus wi huloko unanga woiki, wo hi döaka o ho 
hininga nenanga, #“Ka o nagona ika 6 de yakunua no hi ade- 
ade, ma” noiki ma imam ika, de” no gahoko unangika la wo 
hi goungu ngona no togumoka. Dahab mangale no togumoka 

gënanga, no hi döaka o hu huba, i moteke o Musa wo hi po 
pareta, hoka o nonako moi o nyawa ika i gou-goungu ngona no 
togumoka.” 

“Ma” o nyawa gënanga woiki de’ gila-gila wo hi ade-ade kiaka 
dika, okia i da dadi oka gënanga, hi ädono o Yesus wakunua wo 
ma hi to tararonuku wo wohama o kota ika. Unanga duga-duga 
wo go gogere o kota ma poretoka o ngi kiaka o gigoro koiwa. 
Ma’ o nyawa gila-gila dika yo böa unangika okia ino hönanga. 


O Yesus wi hi togumu wo ma tëngo wo lugu-lugu 
(Mat. 9:1-8, Luk. 5:17-26) 

O wange muruono naga i paha ika o Yesus wo ma idulu o 

Kapernaum ma kota ika. O abari ya ika ya ino yo ihene o 
Yesus naga o tau oka. “Ho manga ngöe o nyawa yo boda. Onanga 
1 ma toomu dokengoka hi adono o ngi koiwaka. O ngoranoka 
0 i Omanga 1 ehoto de o nyawa. Dahad o Yesus wo hi ngahu 
onangika o abari ma Jou Madutu ino. “Unanga ma go giriaka 
WO temo-temo, ya ruata i ma teke li goraka wo ma tëngo wo 
lugu-lugu la i wi ao o Yesus ika. “Ma” karana o nyawa yo woe 
holi, yakunua i ma hi tigi unangika. Ho” onanga ya döa ma tau 
de ya kilianga ma katu o Yesus i wi totanile. I paha de g#nanga 
Onanga 1 wi wora o nyawa wo lugu-lugu genanga ka ma moi de 
al tikara. “O Yesus wa make hoko kia ma amoko to ona manga 
ngongaku, lUnanga wi temo wo lugu-lugu ika genanga, “Ahi 
ngohaka, ani baradoha mata-mata i apongoka.” 

“Ya muruono naga o agama ma guru kanganohi yo gogeruku 
genangoka mulaenge manga hiningaka i leha-leha, 7“Duru wo 
barani o nyawa nenanga wo temo hoko genanga! Unanga wi 
hi kauku ma Jou Madutu. Ma homoa de ma Jou Madutu, o 
nagonahi yakunu ya apongo o baradoha?” 

8O 6raha genanga dika o Yesus wo hi 6riki to 6nanga manga 
dibanga. Ho ünanga wa temo, “Ya dodoa ho nia hiningaka i 
leha-leha hoko genanga? "Kiaka i holoi i gapanga: ma demo, 
“Ani baradoha i apongoka”, ekola ma demo “No momiki na 
goraka ani tikara de” no mä dagi’? Ma” o 6raha nënanga ngohi 
aha to hi matoko ma diai nginika, o dunia ma loku oka nenanga 
o Nyawa manga Ngohaka wo kuaha wa apongo o baradoha.” 
Dahao o Yesus wi temo o nyawa wo lugu-lugu ika genanga, 
“No momiki, na goraka ani tikara de” no lio!” 

'Unanga wo momiki de” wo ma taiti wa le ai tikara daha 
wo hupu de 6nanga mata-mata ya hakihi. O nyawa manga ngöe 
genanga yo kiriri de” 1 wi hi girin ma Jou Madutu. Onanga yato, 
“Komaiwahi ngone ha make hoko nënanga i dadi!” 


O Yesus wi ahoko o Lewi 
(Mat. 9:9-13: Luk. 5:27-32) 


BO Yesus wo ma ki lioroli o Galilea ma Taaga ma dowongino. 
Manga ngöe o nyawa ya ino unangika, de” unanga wa dotoko 
Onanga. “Ma go giriaka o Yesus wo tagi genangino, ünanga 
wi make wo ma tengo o soungu wo gaho-gahoko ai romanga 
o Lewi, o Alfeus ai ngohaka, wo gogeruku ohi o soungu ma 
kantor oka. O Yesus wi temo unangika, “No hi niki ngohi.” Ho 
o Lewi wo ma oko de’ wi niki o Yesus. 

“Ma 6raha o Yesus wolomo ma go giriaka o Lewi ai tau oka, 
yo boda ino manga ngöe o soungu yo gaho-gahoko de” manga 
ngöe 1 moteke o kawaha manga da make bnanga gënanga i torou 
manga wo wango, mata-mata yolomo | ma ko moteke de o Yesus 
de” 1 wi no ni niki. Hababu manga hi dogoronaka manga ngöe i 
wi niki O Yesus. Ya muruono naga o agama ma guru o Farisi 
ma nyawa ino i wi make o Yesus wolomo i ma ko moteke de 
o soungu yo gaho-gahoko de” o nyawa manga wo wango i to 
torou. Ho” onanga yo leha o Yesus i wi no ni nikika, “Ya dodoa 
ho nia guru wolomo i ma ko moteke de o soungu yo gaho- 
gahoko de” o nyawa ma dorou genanga?” 

ITO Yesus wo ihene manga lo leha genanga, ho wa baluhu, “O 
nyawa yo panyake ua yo paralu ua o dotere; duga-duga o nyawa 
yo po panyake dika. Ngohi to boa tä ahokua o nyawa i ma mdo 
manga diri ya oaka, duga-duga o nyawa ya pulo-pulono 6nanga 
genanga okia ua ya daene.” 


O lo leha mangale o puaha 
(Mat. 9:14-17: Luk. 5:33-39) 


BMa moi uku i wi no ni niki o Yohanis Wo ohi-ohiki de o 
Farisi ma nyawa yo puaha ma go giriaka. De” naga o nyawa ya 
ino o Yesus ino de? i wi leha, “Ya dodoa ho o Yohanis Wo ohi- 
ohiki 1 wi nG ni niki de” ya ni niki o Farisi ma nyawa yo puaha, 
ho” de Bapa i ni no ni niki kowali?” 

NO Yesus wa baluhu, “O kawingi ma rameangoka, boteka o 
nyawa ya ino-ino o kawingi ma rameangino ko yolomua? Nako 

o nauru wo kawi-kawingi ka de de onangohi, marai 6nanga 
yolomo. #Ma” aha i boda to Ena ma Oraha o nauru wo kawi- 
kawingi genanga manga hi dogoronaka de i wi ngoho. O 6raha 
genanga dahaö onangb ko yolomua. 

"Koiwa o nyawa i ma dapa manga baju ma dorou dei hi 
tapa de o ngöere ma hungi ma belaka. Hababu ma da dapa 
ma ngöere genanga aha ya tingi, hi adono ma kakihi i holoi i 
lamoko. ? Hoko genangoli moi ua o angguru ma hungi ya uhe 
o angguru ma ngi hira-hira uku. Karana o angguru ma hungi 
genanga aha ya pooteke ma ngi i hira-hira. Ma baha hinotö ka i 
umo. O angguru ma hungi ko kiani yö guhe o angguru ma ngi 
ma hungi uku!” 


O lo leha mangale o Yahudi oka manga Puji ma wange 
(Mat. 12:1-8: Luk. 6:1-5) 


“Ma moi uku o Yahudi oka manga Puji ma wange oka, o 
Yesus wa ka ino moi o pine ma dumule ino, i wi nö ni niki yo 
mulaenge ya utuku ma pine. “Ho o Farisi ma nyawa i wi temo o 
Yesus ika, “Ya dodoa hoi ni nö ni niki ya tilakuru nanga agama 
ma tita, de” ya diai okia i lara-laranga o Puji ma wange oka?” 

"60 Yesus wa baluhu, “Komaiwahi ngini nia basa okia o 
Daud wa dial, ma 6raha o Abyatar wo dadi o imam wo mo 
mulia. O 6raha genanga o Daud de’ ai nyawa yä hahini, de’ 
koiwa manga inomo, ünanga wo wohama ma Jou ai Tau ika, 
de’ wa olomo ma roti i hi huba oka ma Jou Madutu ika. 
De’ ma roti gënanga wa hi döakoli ai nyawa ika. Ena hioko i 
moteke nanga agama, o imam-imam dika yakunu ya olomo o 
roti genanga.” 

“De” o Yesus wa temoli, “O Puji ma wange ya diai mangale 
o nyawa; ma” ko nyawa ua mangale o Puji ma wange. Ho’, 
o Nyawa manga Ngohaka wo kuaha ma bo boloi oli o Puji ma 
wange ma wa kuaha.” 


Wo ma tengo ai giama ma hononga i honenge 
(Mar. 12:9-14: Luk. 6:6-11) 


O Yesus wo ma ki lioroli o pu puji ma tau ika. Genangoka 
naga wo ma tëngo ai glama ma hononga i honenge. 
“Genangoka naga o nyawa yo mau ya lingiri o Yesus ai howono, 
hupaya yakunu iinanga i wi kalaki. Ho” onanga salalu i wi to 
tailako unanga boteka ünanga aha wa hi togumu o nyawa o 

Yahudi oka manga Puji ma wange oka. “O Yesus wi temo o 
nyawa ai giama ma hononga i hone-honenge gênanga, “Na ino 
no ma oko ino nengoka dau, ma himangoka.” “Daha ünanga wa 
leha genangoka dau ma nyawa, “I moteke nanga agama, ngone 
yakunu okia ho diai o Puji ma wange oka? O oa ho diai ekola o 
dorou ho diai? Ha hi halamati o nyawa ekola ha toma?” 

Onanga ka i ma ri ridoka. 5O Yesus de ai dohata wo ma lega 
i kilolitino ma” unanga ai hininga ka i huha dika, karana 6nanga 
manga häeke ma dogowini. Ho wi temo o nyawa ika genanga, 
“No hi ddakika ani giama.” O nyawa genanga ai giama wo hi 
döakika, de” ai giama ma i togumu. “O Farisi ma nyawa ya mala 
o pu puji ma tau gënanga, de” de ma japati i ma hi ka dailako 
de o Herodes ai nyawa ya muruono naga, la’ 1 wi toma o Yesus. 


O nyawa manga ngoe o taaga ma datekoka 


TO Yesus de” i wi no ni niki yoiki i ma dohuku o Galilea 
ma Taaga ika. Duru ka manga ngbe o Galilea ino ma nyawa 
yoiki i wi niki o Yesus. Manga ngoe oli o Yudea de ya ino, “o 
Yerusalem ino, o Idumea ma daera ino, de’ o Yordan o wange 
ma hiwaroko ma hononga ino, de” o Tirus de” o Sidon ma kota 
ma gilolitino. Onanga mata-mata yo bda o Yesus ika, hababu 
Snanga yo ihene o hali ma ngöe wa diai oka. “O nyawa yo boa- 
boda genanga duru ka manga ngöe, hi ädono o Yesus wa huloko 
i wi no ni niki ya sadia o ngotiri, hababu uha hi adono o nyawa 
manga ngöe genanga i wi hi dehoto. “Unanga wa hi togumu 
duru ka manga ngöe o nyawa, hi ädono mata-mata o nyawa 
yo po panyake i ma hi eho-ehoto i ma hi dailako 1 ma hi tigi 
unangika la yakunu i wi sö iinanga. 'De” o nyawa ya ngoha- 
ngohama o womaha ma dorou ka de i wi make iinanga, gila-gila 
i ma ruku ai himangoka de” yo pdaka, “Ngona ma Jou Madutu 
ai Ngohaka!” 

Ma” o Yesus wo duhunu i kiria o womaha ma dorou 
genanga i hi ngahu ünanga o naguna. 


O Yesus wo mi ngiriki i wi no ni niki ya ngimoi de ya hinoto 
(Mar. 10:1-4: Luk. 6:12-16) 

13] paha o Yesus wo dba o doporonile, de” wä ahoko o nyawa 
ya muruono naga i moteke ai mau. O nyawa genanga ya ino, 
“Jaha manga hi dogoronaka lUnanga wä iriki ya ngimoi de ya 
hinoto. Wato, “Ngohi ti ni iriki ngini, hupaya ngini ni hi niki 

ngohi, hupaya ngini ti ni huloko ni hi ngahu o Abari ma Oa ma 
Jou Madutu ino, de’ ngini aha nia make o kuaha la nia duhu o 
womaha ma dorou.” 

16 Nënanga ya ngimoi de ya hinoto genanga manga romanga: 
o Simon (i wi hi ahokoli o Petrus), "o Yakobus de” ai dodoto 
o Yohanis ena gënanga o Zebedeus ai ngoha-ngohaka (önanga 
nenanga ya hi romanga Boanerges ma mangarati “o dotereke ma 
ngohaka”), “o Andreas, o Filipus, o Bartolomeus, o Matius, o 
Tomas, o Yakobus, o Alfeus ai ngohaka, o Tadeus, o Simon o 
berera ma Go göana, Vde’ o Yudas Iskariot wo so setia ua o 
Yesus ika. 


O Yesus de’ o Beelzebul 
(Mart. 12:22-32: Luk. 11:14-23, 12:10) 


2] paha o Yesus wo lio o tau ika. Ma” o nyawa manga ngöe 
yo boa oli 1 ma toomu, hi Adono o Yesus de’ i wi nö ni niki i ma 
hi daenua yolomo. 2!O nyawa manga ngöe yo temo, “Unanga i 
wi togohangoka!” De” ai roria dodoto yo ihene o hali genanga, 
Onanga yoiki yo mau i wi ngoho lnanga. 

20 agama ma guru-guru o Yerusalem de ya ino-ino yo temo, 
“Unanga o Beelzebul i wi ngohamika! O womaha ma dorou ma 
dimono genanga i wi hi ddaka o kuaha unangika la wa duhu o 
womaha ma dorou.” 

3O Yesus wa ahoko o nyawa yo woe-woe genanga, de” wo 
ade-ade onangika o hi totero muruono naga. “Sarakia yakunu 
o womaha ma dorou ya duhu o womaha ma dorou,” o Yesus 
wato. “Nako o negara moi, i regu-regu de i ma ko ka lawani, o 
negara genanga aha i tedekanua. “De” nako o tau moi ma nyawa 
de” manga rimoi koiwa de” i ma ko ka lawani, o tau moi ma 
nyawa genanga aha yo kilianga. “Nako o Ibilihi ma pareta ma 
goronaka i dadi o gi tingaka de” o ga lawani, o pareta gënanga i 
tedekanua, de” marai aha i hihanga. 

2? Moi ua o nyawa yakunu yö ngohama wo ma tengo wo kua- 
kuata ai tau de’ wa ora ai arata nako ünanga wo hira ua wi liko 
o nyawa wo kua-kuata genanga. Wi liko i boto, dahaö inanga 
yakunu wa ora al arata. 

23 Nia nako! Okiaka o nyawa o baradoha yo diai de’ i hi demo 
o hi kauku, 6nanga yakunu ya apongo. “Ma' kiaka 6nangai hi 
kauku ma Jou Madutu ai Womaha, 6nanga yakunua ya apongo! 
Hababu o hi kauku genanga ganga o baradoha i ko kakali.” (O 

Yesus wa hetongo hoko gënanga hababu naga o nyawa yo temo 
0 Yesus i wi ngohamika o womaha ma dorou.) 


O Yesus ngoi ayo de” ai ria dodoto 
(Mat. 12:46-50, Luk. 8:19-21) 


3] paha de genanga o Yesus ngoi ayo de” ai ria dodoto yo 
boa. Onanga yo tama ma poretoka de” ya huloko o nyawa i wi 
ahoko o Yesus. O öraha genanga manga ngoe o nyawa ma go 
giriaka yo gogeruku i wi hi gilolitino o Yesus. Onanga i wi temo 
unangika, “Bapa, ngo ni ayo de” ani ria dödoto Bapa naga ma 
poretoka. Onanga i ni lingiri Bapa.” 

NO Yesus wo haluhu, “O nagona ngohi ayo? O nagona ahi ria 
dodoto?” “MI paha iinanga wa pulono o nyawa yo go gogeruku i 
wi hi go gilolitino de” wo temo, “Ne 6nanga ngohi ayo de’ ahi 
ria dodoto! #O nyawa ya do diai ma Jou Madutu ai mau, ge 
Onanga ahi ria dödoto o nauru de" ahi biranga de” ngohi ayo.” 


O hi totero mangale wo ma tëngo wo hi bari-barihi o gihihi 
(Mat. 13:1-9: Luk. 8:4-8) 


O Yesus wo dotokoli o Galilea ma Taaga ma hohanoka. 
Duru manga ngoe o nyawa i wi hi doomu ino. Karana 
genanga o Yesus woiki wo harenuku o ngotiroka de ya hitomoko 
o akeroka, de” o nyawa yo wöe-wöe ginanga i ma oko ino o 
taaga ma datekoka. “Daha o Yesus wa dotoko o hali ma ngoe 
onangika de wa pake o hi totero. Hoko nEnanga iinanga wa 
dotoko. 
3“Ni ihene! Naga wo ma tengo wo to tumule woiki wo hi 
barihi ai gihihi. “Ma Graha ma go giriaka iinanga wo hi barihi, 
naga ma gihihi i tifa o ngekomuku. Ho” o totaleo ya ino de’ 
o gihihi gënanga ya olomo ya mataka. “Naga oli i tifa o ngi 
i ho helewo uku ma tonaka i pirinua. O gihihi-gihihi genanga 
i tedekanua de i wangoka karana ma tonaka i pirinua, ‘ma’ 
de o wange i boa, i tori-tori oka gënanga i muläenge i maai i 
paha i toolenge de’ i honenge karana ma ngutuku i wohama i 
kurutukua. Naga oli ma gihihi i tifa o momo ma ho hihika uku. 
O momo ma ho hihika gënanga i wango de’ ya rakutu i tori-tori 
oka genanga hi adono ko 1 hohokua. “Ma' naga oli ma gihihi i 
tifa o tonaka i bo burere uku. O gihihi gënanga i wango, de’ i 
dadi i pako de” i hohoko, naga moruange, naga mori butanga, 
de’ naga i dogo hi gali ma ratuhu moi.” 

9] boto wo hi ade-ade o hi totero genanga, o Yesus wo temo, 
“O nagona de nia ngauku, ni ihene!” 


Ya dodoa ho o Yesus wa pake o hi totero 
(Mat. 13:10-17: Luk. 8:9-10) 


Ma 6raha o Yesus wo ma tengoka, o nyawa yo ihe-ihenoka 
ai do dotoko ya ino unangino i ma ko moteke de’ ya ngimoi 
de ya hinoto 1 wi no ni niki. Onanga yo gahoko iinanga wo hi 
tararono o hi totero ma mangarati genanga. 'De' o Yesus wä 
temo onangika, “Ngini 1 ni hi ddakoka o ngongike la” nia nako 
o rahasia mangale sarakia ma Jou Madutu wo pareta. Ma' o 
nyawa ma pore-poretoka ya dotoko de’ o hi totero, "hupaya 

“Onanga aha ya tailako hoko genangika, 

ma’ ya nako ua okia i da dadi, 

Onanga aha yo ihene hoko genangika, 

ma” i mangarati ua, 

nenanga i dadi hupaya uha önanga ya make de’ i mangarati 

de” uha yo bda ma Jou Madutu ika 
de’ ma Jou Madutu wa apongo dnanga.”” 


O Yesus wo hi tararono o hi totero mangale wo ma tengo 
o gihihi wo hi bari-barihi 
(Mat. 13:18-23: Luk. 8:11-15) 

13] paha o Yesus wä temo onangika, “Nako ngini ni mangarati 
ua o hi totero gënanga, sarakia ngini yakunu ni mangarati o hi 
totero ma homoa? !“O gihihi wo hi bari-barihi gënanga ganga 
o nyawa i hi ngahu-ngahu o abari ma Jou Madutu ino. JO 
gihihi i tifa o ngekomuku, ho hi tero o nyawa yo ihene o abari 
mangale sarakia ma Jou Madutu wo pareta. Hoko genanga yo 
ihene, o Ibilihi i böa de’ ya le okia i hi barihoka manga hininga 
ma goronaka. 1O gihihi i tifa o ngi i ho helewo uku, ho hi 
tero o nyawa yo ihene o abari genanga, de" gila-gila ya tarima 
de manga hininga i sanangi. ''Ma' o abari gënanga i ma hi 
ngutukua manga hininga ma goronaka, hi ädono i tongohonua. 
Hoko genanga 0nanga ya tagongo o huha ekola o aniaya karana 
o abari genanga, gila-gila 6nanga i ma dohuku de yo setia oka 
ua. PO gihihi i tifa o momo ma ho hihika uku gënanga ho 
hi tero o nyawa yo ihene o abari genanga, "ma' yo hawatere 
mangale to 6nanga manga wo wango de’ yö nahihu yö wango 
okia-kia ua yo kuranga. O nahihu mangale o hali ma ngbe i 

wohama manga hininga ma goronaka. Karana genanga o abari 
ma Jou Madutu ino ya rakutu manga hininga ma goronaka, hi 
ädono i hohokua. # De’ o gihihi i tifa o tonaka i bo burere uku 
gënanga ho hi tero o nyawa yo ihene o abari gënanga de’ ya 
tarima, önanga manga hohoko i wöe, naga moruange, naga mori 
butanga de’ naga i dogo i hi gali ma ratuhu moi manga hasili.” 


O hilo i hi tamunuku de o rube 
(Luk. 8:16-18) 


21]noli o Yesus wo temoli, “Ma muruono de o nyawa ya 
tuhuku manga hilo de” ya tamunuku de o rube, ekola ya kelenga 
uku manga ngidu-ngidu ma timi oka? Boteka iinanga wa kelenga 
ukua o hilo genanga, o hilo ma totodengoka? #Koiwa i iu- 
junu aha ko ya make ua, de’ koiwa i rö rahasia, aha ko yö di 
giliangua. “Hababu gënanga, nako de nia ngaukoka, ni ihene!” 

4Pe” o Yesus wo temoli, “Ni ihene ni hi do diai okia ngini ni 
ihene nenanga! O duduga ngini nia hi pake o nyawa ma homoa 
ika, aha ma Jou Maditu wi ni hi pake oli nginika - de” i goungu 
i holoi i woe oli. #Hababu o nyawa de ma enangoka, aha ya hi 
doaka i holoi i woe oli, ma” o nyawa koiwa onangoka, de ma 
huhutulohi naga onangoka aha ya lë oli.” 


O hi totero mangale o gihihi i wango 


260) Yesus wa dohangoli ai ade-ade, “Nako ma öraha ma Jou 
Madutu wo pareta hoka o koano, ma do dagi yakunu ho hi tero 
hoki wo ma tengo wo hi barihi o gihihi ai dumule oka. YO 
hutu iinanga wo mä idu; o wange-wange iinanga wo momikino. 
De’ hoko kia ua o gihihi gënanga i wango de’ i dadi i pako. Ma’ 
sarakia ma do dagi o gihihi-gihihi gënanga i wango de” i dadi 
i pako, o nyawa gënanga wa nako ua. “O tonaka genanga ena 
mahirete i hi hupu ma hasili: ma do di hiraka ma dubo, i paha i 
röehe, dahad ma hohoko. “De” nako o pine gënanga i ohakoka, 
o nyawa gënanga wo muläenge wo utuku karana ma Oraha o 
gugutuku yadonoka.” 


O hi totero o sawi ma gihihi 
(Mat. 13:31-32, 34; Luk. 13:18-19) 


#“Qraha okia ma Jou Madutu wo pareta, de okia ngone 
yakunu ho hi totero?” o Yesus wo leha oli. “Ma rupa okia 
yakunu ngone ha pake la” ho hi tararono? ?!Oraha okia ma Jou 

Madutu wo pareta, ma do dagi hoka o hi totero nenanga: O 
sawi ma mui o gahumu moi wo ma tengo wa le de” wa datomo 
o tonakuku. O sawi ma mui ganga o duniaka sowali ua enanga 
o gihihi ma alu-aluhu. Ma’ nako i wangoka, o gota i dato- 
datomo ma hi dogoronaka, sowali ua o sawi i holoi i lamoko ma 
utu. Ma jaga-jaga duru i rubu hi ädono o totaleo yakunu ya ino, 
de” i ma diai ma igutu ma hohongo ma timi uku.” 

“Hoko genanga o Yesus wa dotoko o nyawa de wa pake ma 
ngoe o hi totero hoki hoko genanga, hoko kia ma gurutika 
Onanga yakunu i mangarati. #O Yesus salalu wa pake o hi totero 
nako unanga wa dotoko o nyawa manga ngde genanga. Ma’ 
nako unanga mahirete de i wi no ni niki, inanga wo hi ddaka 
ma mangale mata-mata onangika. 


O Yesus wo hi ridi o rato 
(Mat. 8:23-27, Luk. 8:22-25) 


“SO wange genanga dika o bo bimaoa, o Yesus wä temo i wi 
no ni nikika, “Nia ino ngone ho hidete o taaga ma hononga 
ika.” 

“O Yesus wo harene o ngotirile, de” i wi no ni niki yä mala 
o nyawa yo woe-woe o taaga ma datekoka, de yo härene ka 
genanga ma ngotirile. O ngotiri ma homoa 6 naga genangoka 
dau. De i paha o Yesus de” i wi no ni niki yo mulaenge yo 
hidete. YI paha ika i tedekanua o hidaloko i po puturungu i boa. 
O moku-moku i mulaenge i hi boha-boha manga ngotiri de” 1 
harene ma gorona ile hi adono o ngotiri genanga ngade i bmanga 
de o akere. O ngotiri gënanga ma di hiraka, o Yesus wo ma 
idu oka de ai häeke o gogerena ma Joku oka. I wi no ni niki i 
wi t0manga iinanga. Onanga yo temo, “Bapa Guru, boteka Bapa 
no haduli ika ua ngone ho bodito?” 

PO Yesus wo momiki, de” wo dorohu o hidaloko genanga, de” 
wa temo o taaga, “No ma ridi, no ogoro!” Ma hidaloko i ridi 
de” ma taaga i dadi duru i ogoro. “De? o Yesus wä temo i wi nö 
ni nikika, “Ya dodoa ho ngini ni hawana? Ya dodoa ho ngini ni 
ngakua ngohino?” 

Onanga yo hawana de? i ma ke temo moi de moika, “I 
moteke ma diai o naguna o nyawa nënanga, hi ädono o hidaloko 
de” o moku-moku ma i wi hi moteke unangika.” 

O Yesus wi hi togumu wo ma tengo o womaha ma dorou 
i wi ngohamika 
(Mat. 8:28-34, Luk. 8:26-39) 

ka I paha o Yesus de” i wi no ni niki i ma hi adono o Galilea 

ma Taaga ma hononga ika, o Gerasa ma daera oka. "O 
Yesus ka de wo uti o ngotiroka, wi ngino unangino o nauru wo 
ma têngo o jere ma arukino de wo hupu. JO nyawa genanga o 
womaha ma dorou i wi kuaha de’ wo gogere o jere oka. Unanga 
i wi liko yakunoka ua; ngaro de o rante. “Ma ngaroka ai lou de’ 
ai giama ya liko de o rante, ma’ salalu ma rante-rante gênanga 
wa t0aka, de’ o behi ai lou oka wa tobiki. Unanga hoko genanga 
ai kuata moi oka ua o nyawa yakunu i wi tatoko. 5O hutu de’ o 
wange unanga wa ka ika wa ka ino o jere ika de’ i to toporonika, 
daha wo poa-pdaka de’ ai röehe o helewo ika wo hi boha-boha 
hi adono 1 wi labo-labo. 

“Ma gurutokahi linanga wi make o Yesus wo boa, unanga wo 
ma popata de wo ma ruku o Yesus ai himangoka. 'De” ai ilingi 
ma kuatile iinanga wo pdaka, “Yesus ma Jou Madutu wo kö 
Kurutile ai Ngohaka! Aha ngona no hi dodoa ngohi nënanga? 
De ma Jou Madutu ngohi to gahoko, uha no hi hangihara 
ngohi!” (€O nyawa genanga wo temo hoko genanga hababu o 
Yesus wi temo unangika, “Womaha ma dorou, no hupu de o 
nyawa nenanga!”) 

De’ o Yesus wi leha unangika, “Ani romanga okia?” 

O nyawa genanga wo haluhu, “Ahi romanga ‘Legiun’ - 
hababu ngomi nënanga duru ka mia ngbe!” PWO go gi lio 
iinanga wo ributu wo gahoko hupaya o Yesus uha wa huloko o 
womaha ma dorou gënanga i hupu de o daera genanga. 

"| tigika de o ngi genanga naga duru ka ha ngoe o ode ma go 
giriaka o inomo i ma lingiri o gelehoroka. IO womaha ma dorou 
genanga i gahoko o Yesus ika, “No mi huloko ngomi mi-wohama 
o ode ika genanga.” BDe’ o Yesus wo modeke. Ho”, o womaha 
ma dorou genanga i hupu de o nyawa genanga de” i wohama o 
ode ika. Mata-mata o ode de ma tika gênanga i piringana de' 1 
ma ngumo o bakoro ma datekoka de o taaga uku ho ya lutu - 
mata-mata naga o dutu o ribuhu hinoto. 

40) ode yo gba-gdana genanga yo piringana, de” i hi ngahu o 
abari genanga o kota ika de” o desa-desa o kota ma gilolitino. 
Ho o nyawa yo hupu la’ yo lega okia i dä dadi oka. “Onanga 

ya ika o Yesus ika, ho iwi make o nyawa hoko kangano i wi 
ngoha-ngohamika o womaha ma dorou gënanga, wo gogeruku 
genangoka. Unanga wo ma pakeangoka, de” ai hininga i tiai 
oka. Onanga mata-mata yo hawanoka. SO nyawa ya make-make 
de manga lako mahirete i da dadi mangale o nyawa de” o ode 
genanga 1 hi ade-ade okia i da dadi oka. "Ho o daera genanga 
ma nyawa yo gahoko hupaya o Yesus wa mala o daera genanga. 

Ma oraha o Yesus wo harene o ngotirile, o nyawa ko 
kangano i wi kuaha o womaha ma dorou genanga wo gahoko 
o Yesus ika, hupaya yakunu wo niki. 

Ma’ o Yesus wi hi gumala ua, wi temo, “No lio de’ no hi 
ngahu ani ria dodotika okia ma Jou wo diai oka mangale ngona 
de” hoko kia inanga ai oa ngona ika!” 

00) nyawa genanga woiki, de’ mulaenge wo ade-ade o Kota 
Ngimoi ma daera oka, okia o Yesus wo diai oka unangika. Mata- 
mata o nyawa yo heranga yo ihene genanga. 


O Yairus ngoi ora - O ngoheka mo ma tengo ma tigi 
o Yesus ai juba 
(Mat. 9:18-26, Luk. 8:40-56) 


TO Yesus wo ma ki lioroli o taaga ma hononga ika. O taaga 
ma datekoka genanga manga ngoe o nyawa i wi hi doomu i 
wi kilolitino o Yesus. “Wo ma tengo ai romanga o Yairus wo 
boa ino. Unanga ganga o pu puji ma tau ma tutuda o kota ma 
goronaka genanga. Ma Oraha tnanga wi make o Yesus, unanga 
wo ma ruku al himangoka, “de” wo gahoko wo ributu, “Bapa, 
ngohi ora mo panyake duru ka mi hiri. Ka ya oa de no boa 
la no mi palanga, hupaya miinanga mo togumu de” uha mo 
honenge!” 

“Ho o Yesus de o Yairus yoiki i ma tuono. Manga ngöe o 
nyawa 1 wi niki unanga de’ i wi hi dehoto ai higili de ai niraka, 
al himanga de ai porete. 

“Manga hi dogoronaka naga oli mo ma têngo o ngoheka o 
taongo ngimoi de hinoto ma dekana, mo panyake mo ko kopoa. 
“Mata-mata ami tiwi de” ami arata koiwaka ma mataka ma pake 
ma hi fangu i mi hou-houru, ma’ ko moi ua yakunu i mi hi 
togumu duga-duga ami panyake i dogo i tubuho. ?'O ngoheka 
genanga mo ihenoka ma ngöe mangale o Yesus. O nyawa yo 
woe-woe manga hi dogoronaka gënanga miinanga mo ma hi tigi 

o Yesus ika ai poretino mo boda, karana muna ami hiningaka, 
“Iti ngohi ta tigi dika ai juba ngohi aha to togumu!” 

#Miinanga ma tigi o Yesus ai juba, de” o 6raha gënanga dika 
ami awunu 1 togumiu mo kopoa oka ua. Miinanga ma mao muna 
mo togumoka. #O öraha gënanga dika o Yesus wa mao naga o 
kuata i hupu ai diri ino. Unanga wo ma lega o nyawa yo woc- 
woe ika ginanga de” wo leha, “O nagona ya tigi ahi juba?” 

31) wi no ni niki yo temo, “Bapa ngona mahirete na make 
naga hoko kia manga ngöe o nyawa i ma ko kehoto. De’ Bapa 
ka no lehahi, o nagona i ni tigi Bapa?” 

#Ma”' o Yesus ka hoko genangika dika wo tailako ai gilolitino 
de wa lingiri o nyawa 1 wi tigi-tigi oka genanga. “O ngoheka 
genanga ma nako okia i dadi oka ami diri oka, mo hahara 
de’ ami hawana mo ma ruku o Yesus ai himangoka de’ mo 
ma ngaku mata-mata okia 1 dadi oka. “De o Yesus wo mi 
temo ma ngoheka gënanga, “Ngohi ora, karana ngona no ngaku 
ngohino, ngona no togumu! Noiki de ma halamati. Ngona duru 
no togumoka!” 

“Ma go girlaka o Yesus ka wo temo-temohi, o hu huloko ya 
MUTUONO naga o Yairus al tau Oka de ya ino. “Ngo ni moholehe 
Tuanga mo honengoka,” 6nanga yo temo o Yairus ika. “Ngaro 
uha Tuanga o huha ni diai oli ma Bapa Guru.” 

“Wo haduli ika ua okia i hi ngahu o nyawa gënanga, o Yesus 
wi temo o Yairus ika, “Uha no hawana, no ngaku dika!” “De 
o Yesus wo tagi gila-gila, ma” moi 6 de wa hi gumala ua i wi 
niki, sowali ua o Petrus de o Yakobus de’ ai dodoto o Yohanis. 
#Ma öraha 1 ma hi Adono o Yairus ai tau ika, o Yesus wa make 
i burakituku, de” wo ihene o gari de o do dora ma kuatile. De 
o Yesus wo wohama de' wä temo onangika, “Ya dodoa ho ni 
gigoro de’ ni ari? O ngohaka genanga mo honengua, muna duga- 
duga mo ma idu!” 

#Onanga 1 wi go giete o Yesus. Unanga wä huloko 6nanga 
mata-mata yo hupu. De Unanga wa ao o ngohaka gënanga ngo 
mi ayo de ami ama de’ ya ruange i wi no ni niki yo wohama 
o ngohaka genanga ami kamarika. “O Yesus wa sö o ngohaka 
gënanga ami giama de’ wo mi temo munangika, “Talita kum,” 
ma mangarati, “Ngohaka ngoheka, ngohi to ni temo ngona ika: 
no momiki!” 

1Q ngohaka moholehe gënanga de ma japati mo momiki de’ 
mo ma dagi. (Ami umuru o taongo ngimoi de hinoto i boto.) 

Mata-mata ya ho hakihi i da dadi genanga duru yo kiriri! #Ma' 
o Yesus wa hi poma-poma ka moika 6 de yakunua i hi ngahu o 
hali genanga. De” wa temo, “Ni mi tofo o ngohaka genanga.” 


O Nazaret ma bereraka o Yesus i wi oluku 
(Mat. 13:53-58: Luk. 4:16-30) 


Ka genangoka de o Yesus wo lio i ma ko moteke de i 
wi no ni niki, ai kapongika. ?O Yahudi oka manga Puji 
ma wange oka unanga wo mulaenge wo dotoko o pu puji ma 
tau oka. Naga o nyawa manga ngöe genangoka dau. Ma öraha 
o nyawa genanga yo ihene o Yesus ai do dotoko, önanga duru 
yo heranga. Onanga yo temo, “O nyawa nenanga okia ino wa 
make mata-mata nenanga? O sawaro ma rupa sarakia nenanga 
naga unangoka? Sarakia ho iinanga wo diai i hëra-hëranga? 
“Mode ko i goungua iinanga nënanga o gota ma tukanga, o ngo 
Maria ami ngohaka, de” ai dodoto o Yakobus, o Yosis, o Yudas 
de’ o Simon? I goungu ai bira-biranga ma naga yo gogere ka 
nenangoka dau.” Karana genanga 6nanga i wi oluku iinanga. 
“Ho o Yesus wä temo onangika, “O nabi wo ma tëngo okiaka 
dika i wi horomati, sowali ua ai kapongoka, de” ai ria dodoto de? 
ai ayo de ai biranga manga hi dogoronaka, i wi horomati ua.” 
SO ngi genangoka o Yesus wakunua wo diai okia naga i hera- 
herang0, sowali ua wa hi togumu ya muruono naga o nyawa yo 
po panyake de wa gelenga ai giama manga loku oka. “O Yesus 
wo heranga Onanga yo ngaku ua. 


O Yesus wi huloko i wi no ni niki ya ngimoi de ya hinoto 
(Mat. 10:5-15, Luk. 9:1-6) 

I paha o Yesus woiki wo kiloliti o kapo-kapongika genanga, 
de? wo dotoko. "Unanga wa ahoko i wi no ni niki ya ngimoi 
de ya hinoto, de wa huloko @nanga yä ho hinoto de” wa hi 
doaka o kuaha onangika la? ya duhu o womaha ma do dorou. 
“Unanga wa hi doaka o hi dumutu ne#nanga onangika, “Ngaro 
uha ni ma gao okia naga nia do dagi ma goronaka, sowali ua 
o diki-diki. Uha ni ao o inomo ekola o hadaka ma popoje, 
ekola o tiwi. “Nia pake o hapato, ma’ uha ni mä gao o baju o 
dobiki hinoto.” 'Unango wa temo, “Nako ngini ni wohama o 
tau moika, ni gogere genangoka dau hi ädono ngini nia mala o 
kota genanga. 'Ma” nako ngini ni adono o ngi moi oka, de” o 
nyawa genangoka dau yoluku i ni tarima de’ i ni hi gihene ngini, 

O pu puji ma Tau ma goronaka. (6:2) 


nia mala o ngi genanga. De” o kafo nia lou oka nia hurero uku 
hoka o ho hininga onangika!” 

2De i wi no ni niki o Yesus ya ngimoi de ya hinoto genanga 
1 ma goraka. Onanga yoiki de 1 hi ngahu o abari, o nyawa ko 
kiani yo toba de ya mala o baradoha genanga. BI wi no ni niki o 
Yesus genanga ya duhu ma ngöe o womaha ma dorou, ya hi ehe 
o zaitun ma minya o nyawa yo po panyake ika de” ya hi togumu 
Onanga. 


O Yohanis Wo ohi-ohiki ai honenge 
(Mat. 14:1-12: Luk. 9:7-9) 

40 abari-abari mangale mata-mata i dä dadi oka genanga 
yadonoli ma Koano Herodes ika, hababu o Yesus ai romanga i hi 
orikoka kiaka dika. Naga o nyawa yo temo, “O Yohanis Wo ohi- 
ohiki wo wangokali! Genanga ma hababu iinanga de ai kuaha 
wo dial i hera-heranga genanga.” 

SMa” o nyawa ma homoa yato, “Unanga o Elia.” 

Naga oli yato, “Unanga o nabi, hoka o nabi wo ma tengo 
kahuruonino.” 

IbMa 6raha o Herodes wo ihene gënanga, unanga wo temo, 
“Marai nenanga o Yohanis Wo ohi-ohiki, kiaka kahuruono ngohi 
ta hulokoka ya tobiki ai haeke. Oraha nenanga Unanga wo 
wangokali!” 

[/Hababu ko i dadi owahi genanga o Herodes wa hulokoka o 
nyawa i wi tagoko o Yohanis, de” i wi hi ngohama o buika. O 
Herodes wo diai hoko genanga karana mangale o ngo Herodias, 
ai dodoto mahirete ngoi hekata, ena genanga o Filipus. Hababu 
o Herodes wo mi kawingoka o ngo Herodias, de? ya korona de 
o hali genanga o Yohanis wo go gi lio wi taaere o Herodes hoko 
nenanga, “Yakunua ngona no kawing] de ani dodoto ngoi hekata 
genanga!” 

NGEnanga ma hababu o ngo Herodias mi jJanggutu o Yohanis 
ika de mo nahihu o Yohanis i wi toma, ma” munanga makunua 
ma diai o hali genanga, karana o Herodes wo mi ta tatoko. 
#Hababu o Herodes wa hulokoka o nyawa i wi göana i hi do 
diai o Yohanis uha wo bodito, karana linanga wi modongo o 
Yohanis ika. Unanga wo hi 6riki o Yohanis o nyawa ma oa moi, 
wi hulokoka ma Jou Madutu. De hoko genanga o Yohanis wo 
temo, o Herodes ka wo igo wo hi gihene, ngaroko6 ünanga duru 
wo baliha karana genanga. 

“Ma baha o ngo Herodias ma make o ngekomo o Herodes al 
wange wo ma kilau ma taongoka. O öraha genanga o Herodes 
wo diai o rame iti yo po pareta i kö kurutile, o pareta ma 
kuahaka, de” o kapita-kapita de” o Galilea ma kawaha ma balu- 
baluhu. 20 rame oka genanga o ngo Herodias ngo mi ora 
moholehe mo selo, de” ami selo genanga o Herodes ai hininga 
ya sanangi de ai tamu-tamu. Ho” o Herodes wo mi temo ma 
moholehika genanga, “Ngona okia no igo, no gahoko dika. 
Ngohi aha to ni hi döaka ngona ika!” 3 Daha o Herodes wo 
jaji o moholehika genanga de” ma koboto. O Herodes wo mi 
temo, “Okia dika ngona no gahoko aha to ni hi doaka, i goungu 
ngaroko ahi pareta ma hononga!” 

Ho o moholehe genanga mo hupu de” mo mi leha ngo mi 
ayo ika, “Ayo okia ya oa ko kiani ngohi to gahoko?” 

Ngo mi ayo mo haluhu, “No gahoko o Yohanis Wo ohi-ohiki 
ai haeke.” 

250) moholehe genanga tai-taiti mo ma ki lioro o Herodes ika 
de’ mo temo, “Ngohi to gahoko o Yohanis Wo ohi-ohiki ai 

haeke no hi hi ddaka ngohino öraha nënanga dika moi o dulanga 
ma loku oka!” 

Wo ihene o go gahoko genanga o Herodes duru ai hininga 
i huha. Ma’ unanga wakunua wa tila o go gahoko genanga 
karana unanga wo kobotoka ai tamu-tamu manga himangoka. 
Ho” unanga gila-gila wi pareta wo ma tëngo ai go göana wa 
Te o Yohanis Wo ohi-ohiki ai haeke. De ma tentara oka genanga 
woiki o buika, daha wa tobiki o Yohanis Wo ohi-ohiki ai häeke. 
#] paha unanga wao o häeke genanga o dulanga ma Toku oka 
de’ wo hi lapahi ma moholehika gënanga. De’ o moholehe 
genanga mo hi doakoli ngo mi ayo ika. “Ma öraha i wi no 
ni niki o Yohanis yo ihene o hali genanga, 6nanga yoiki ya lë o 
Yohanis ai mayeti, de” ya lungunu. 


O Yesus wa hi olomo o nyawa ya ribuhu motoa 
(Mat. 14:13-21: Luk. 9:10-17: Yoh. 6:1-14) 


0 rasul-rasul wa hulo-huloko o Yesus genanga i paha i ma ki 
lioroli, de” i ma toomu de o Yesus. Onanga i hi ngahu unangika 
mata-mata Onanga ya do diai oka, de” yo dotokoka. "Manga 
ngoe duru o nyawa yo boa de’ yoiki, hi ädono iti yolomo ma’ o 
Yesus de’ i wi nö ni niki yakunua. Hababu gënanga o Yesus wä 
temo i wi nö ni nikika, “Nia ino la? ngone hoiki o ngi ma gigoro 
koiwa-iwa ika kiaka ngone yakunu ho ma tëngoka de’ ngini 
yakunu ni ma hi batongo jai-jai.” 2 Ho onangö i ma göraka 
yoiki de o ngotiri yö dumutu o ngï ma gigoro koiwa-iwa ika. 

3Ma” manga ngöe o nyawa ya make oka önanga ya mala o 
ngi gënanga, de? ya nako önanga o nagona. Ho’, mata-mata o 
kota ma daera gënanga, ma nyawa i ma po popäta ya niki o 
dudungika ma ngekomo, yä rorebe o Yesus de’ i wi nö ni niki. 
“Ma öraha o Yesus o ngotiroka de wo uti, iinanga wa make o 
nyawa manga ng6e. Unanga ai dora onangika, hababu 6nanga 
hoka o duba ma go goana koiwa. Ho unangd wo mulaenge wa 
dotoko ma ngöe o hali onangika. “Ma draha o bimaoaka, o 
Yesus i wi no ni niki yo temo unangika, “I tigi-tigi yo hutu de’ 
o ngi nenanga i tingakino. “1 holoi ya oa Bapa na huloko o 
nyawa ne Onanga yoiki, hupaya önanga yakunu i ma ija o inomo 
o desa-desa ika de’ o kapo-kapongo i kilolitino nenanga.” 

“Ma” o Yesus wo haluhu, “Ngini dika nia hi olomo 6nanga.” 

“Owe, boteka ngomi ko kiani mi oiki mi ija o roti ma ija 
o ratuhu hinoto o tiwi haäka iti mia hi olomo o nyawa ne 
onanga?” yato hoko genanga o Yesus i wi nö ni niki genanga. 

383 Daha o Yesus wä leha, “Naga o roti muruono ngini oka? 
Beika ni oiki nio lega.” 

I boto 6nanga yo lega, Onanga yato, “Naga o roti motoa de’ 
naga o nawoko o ngai hinoto.” 

“Daha o Yesus wa huloko o nyawa mata-mata genanga yo 
gogere o doomu-doomu moi o momo ma ijo-ijoka. “Onango 
genanga yo gogere de ma datoro, o doomu-o doomu moi. Naga 
ya ratuhu moi o doomu moi, de? naga 6 ya moritoa o doomu 
moi. “I paha o Yesus wa Ie o roti motoa de” o nawoko hinoto 
genanga, de” wo ma mataga o dihangile de” wo temo tarima kasi 
ma Jou Madutu ika. I boto de gënanga, ünanga wa bela-belaka o 
roti genanga de ai giama de” wo hi döaka i wi nd ni nikika la’ hi 
kodoku o nyawa yo woe-woe ika genanga. De” o nawoko hinoto 
genanga i hi kodoku oli onangika mata-mata. #Onanga yolomo 
hi adono ya punuhu. SI paha o inomo ma boloi genanga o 
Yesus 1 wi no ni niki ya toomu - mata-mata naga o karaja 
ngimoi de hinoto i omanga. “0O nau-nauru ya olo-olomo o roti 
genanga ya takihiri naga ya ribuhu motoa. 


O Yesus wo ma dagi o akere ma loku ika 
(Mat. 14:22-33: Yoh. 6:15-21) 


$I] paha de genanga o Yesus wo ma taiti wa huloko i wi no 
ni niki yo sobo yo ngotiri yo hira o Betsaida ika o taaga ma 
honongaka, unanga ma go giriahi wä huloko o nyawa yo woe- 
woe genanga yo lio. #O nyawa yo woe-wboe genanga wa pidiloka, 
o Yesus woiki o tonaka i to toporonika la? wo ma niata. “Yo 
hutu oka, i wi no ni niki o Yesus manga ngotiri o taaga ma 
hi dogoronaka ya ikaka, ho de o Yesus ka o dudungokahi. 
#Unanga wa make onanga ka manga hangihara de yo kangela ya 
Oru O ngotiri genanga, karana o hidaloko ya puhukika. Hababu 
genanga, takihiri o takoro hange de” o takoro butanga o hutu 
inohi ma hi gorona, unanga wa ino onangino wo ma dagi o 
akere ma loku ika. De’ unanga wo tagi wo gila-gila hoka aha 
wa tilakuru 6nanga. “Ma braha 6nanga i wi make wo ma dagi 
o akere ma loku ika, 6nanga yato bote o tokata, “hi adono 
Onanga yo poa-pdaka yo hawana. Hababu 6nanga mata-mata i 
wi make iinanga de” onanga duru ya todokana. 

Ma’ gila-gila o Yesus wä temo onangika, “Ni ma ri ridi! 
Ngohi o Yesus. Uha ni hawana!” 3'Dahao unanga wo dba manga 
ngotirile, de’ ma hidaloko ma i ridi. | wi no ni niki o Yesus duru 
yo heranga. #1 hera-heranga de o roti motoa genanga kowahi 
ohi 6nanga i mangarati. Ma huhahi onangika la” i mangarati. 


O Yesus wa hi togumu o nyawa yo po panyake 
o Genesaret ma bereraka 
(Mat. 14:34-36) 


3 Ma öraha i ma hi adono o taaga ma hononga ika, 6nanga i 
ma tapu o Genesaret ma hohanoka. “Ma öraha önanga yo hupu 
o ngotirile, o nyawa ya make ya ino-ino gënanga o Yesus. “Ho 
Onanga 1 ma po popata o daera genanga ya mode-modeke, de’ 
yo mulaenge ya ao o nyawa yo po panyake o Yesus ika o tikara 
ma loku oka. Nako Onanga yo ihene o Yesus naga O ngi moi 
oka, 6nanga ya ao o nyawa yo po panyake dokengika. #Kiaka 
dika o Yesus wo boda - ka ya oa o kapongoka, o kotaka ekola o 
desaka - genangino o nyawa salalu ya ino de” ya kelenga manga 
nyawa yo po panyake o lapangoka. Dahad 6nanga yo gahoko ya 
gegoto hupaya o nyawa yo po panyake genanga ya hi gumala ya 
tigi O Yesus al juba, ngarok6 ma barenika dika. Mata-mata ya 
tigi-tigi al juba, yo togumu. 


O ete de o tohora manga adati de manga biaha 
(Mat. 15:1-9) 


O doomu moi o Farisi ma nyawa de’ ya muruono naga 

o agama ma guru o Yerusalem ino, yo boa o Yesus ika. 
Onanga ya make ya muruono naga o Yesus i wi no ni niki 
yolomo de manga giama i tebinua moteke o agama, ena genanga 
| hira ua ya ihoro manga giama i moteke o agama ma datoro. 

30 Farisi ma nyawa ko genangoli mata-mata o Yahudi ma 
nyawa, duru yo setia ya niki manga ete de manga tohora manga 
adati. Onanga aha yolomua, nako 1 hira ua manga glama ya 
ihoro, i moteke ma do dagi i hi gogeroka. “Okia yo ija o 
paharoka aha ko ya olomua, nako ya ihorua i hira. De’ ma ngöe 
o datoro ma homoahi manga ete de manga tohora ino kiaka 
Onanga ka 1 keketohi ya sö; hoka mangale ma datoro, o galahi 
ya ihoro, o udo-udomo, de” o pakakaha o tabaga. 

“Hababu genanga o Farisi ma nyawa de’ o agama ma guru- 
guru genanga yo leha o Yesus ika, “Ya dodoa hoi ni no ni niki 

genanga yolomo de manga giama ya ihorua? Ma hababu okia 
Onanga ya motekua nanga ete de nanga tohora manga adati?” 

6O Yesus wo haluhu, “Ngini o nyawa ni elu-eluku! Ya korona 
duru okia o Yesaya wo hi ngahu oka mangale ngini, ena 
genanga, 

“Ma Jou Madutu wato hoko nenanga, 

O nyawa ge nanga duga-duga de o demo-demo 

ngohi i hi huba, 
ma” manga hininga i kurutika de ngohi. 
7 Parahaja 6nanga 1 hi huba ngohi, 
hababu o nyawa manga datoro 6nanga ya dotoko 
ma tero-tero genanga ahi datoro!" 

“Ma Jou Madutu ai pareta-pareta ngini nio lega ika ua, de o 
nyawa manga dato-datoro ngini nia sö nia ke kekete.” 

“De o Yesus wo temoli, “Ngini duru ni sawaro nia tila ma 
Jou Madutu ai pareta hupaya yakunu nia tumunguku nia do 
dotoko mahirete. ''O Musa wo hi doakoka o pareta nenanga, 
“Nia horomati nia ama de nia ayo,” de? “O nagona honanga 
ya te temo manga ama de manga ayo, ko kiani ya hukumu yo 
honenge.” '!Ma” ngini ni dotoko: Nako o nyawa ya temo manga 
dimonika, ‘Okia ko kiani ngohi to hi döaka ahi ama de’ ngohi 
ayo ika, ngohi to hi hubaka ma Jou Madutu ika,” "ho manga 
manarama yä riwo manga ama de manga ayo, ngini nia hi lapahi 
oka o nyawa ge Onanga. JHo' de nia do dötoko mahirete kiaka 
ngini nia hi döakoka o nyawa ge onangika, ngini nia ho hihanga 
ma Jou Madutu ai demo. Ka ha ngoe ohi o hali hoko nënanga 
ugini nia dial.” 


O hali kiaka o nyawa yä peseke 
(Mat. 15:10-20) 


“De o Yesus wä ahoko wo hi gali oli o nyawa yo woe-woe 
genanga de’ wa temo onangika, “Ni ihene hupaya ni mangarati! 
ISKoiwa naga okia naga moi ma poretino de i wohama o nyawa 
manga gorona uku yakunu ya diai dnanga yo peseke. Haidulu ya 
ino, i hupu-hupu o nyawa moino genangala ya diai Onanga yo 
peseke. [''Ho', nako de nia ngauku, ni ihene.]” 

"Ma oraha o Yesus wa mala o nyawa yo woe-wbe gënanga 
de wo wohama o tau ika, i wi no ni niki yo leha unangika 
mangale o hi totero genanga ma dungutu. De o Yesus wa 
temo onangika, “Mode ngini ni mangarati owahi? Mode ngini 

yakunua ni mangarati i w6 woha-wohama o nyawa moi nanga 
gorona uku yakunua ya dia o nyawa genanga wo peseke? 
#Hababu i wo woha-wohama genanga ya nonu ua nanga 
hininga, ma’ ya nonu nanga mamata, de” i paha i hupu oli.” De 
o demo-demo genanga o Yesus wo hi nyata mata-mata o inomo i 
halali. 

#De o Yesus wo temoli, “I hupu-hupu o nyawa ino, genanga 
doka i wi peseke iinanga. “'Hababu ma gorona ile ena gënanga 
nanga hininga ile, i puda o diba-dibanga ma dorou, i dadi o 
hababu o nyawa yo diai o manarama de o demo i sö safarune, 
yo tohiki, yo toma, Zyo howono, yo tipu, o nyawa ya hi ade- 
ade i to torou, de” ya diai hagala moi-moi i to torou, i dadi 
yo kallu, yo tingkai, yo taleana, i ma edenge, de’ i huha ya 
dotoko. #Mata-mata o dorou genanga i puda nanga gorona ile, 
de” genanga doka ya diai o nyawa yo peseke.” 


O ngoheka mo ma tengo ami ngongaku 
(Mat. 15:21-28) 


24] paha o Yesus wa mala o ngi genanga, de” woiki o daera 
i tigittigika de o Tirus ma kota. Unanga wo wohama O tau 
moi ma gorona ika de” woluku o nyawa i hi Oriki unanga naga 
genangoka. Ma” unanga wakunua ai diri wa iunu. “O ayo mo 
ma tengo, ngo mi ora o womaha ma dorou i mi ngohamika, mo 
ihene mangale o Yesus. Miinanga ma ino o Yesus ino de’ mo ma 
ruku ai himangoka, “de” mo gahoko hupaya o Yesus wa duhu o 
womaha ma dorou ngo mi oraka genanga. O ngoheka genanga o 
Yahudi ma nyawa ua, mo ma kilau o Fenisia ma daeraka o Siria 
oka. YO Yesus wo mi temo munangika, “O ngoha-ngohaka ko 
kiani i hira ha hi olomo. I torou ha le o ngoha-ngohaka manga 
inomo de ho dotumo o kaho ika.” 

28 “Tuanga,” o ngoheka gënanga mo haluhu, “hagala o kaho 
o meja ma timi uku ma ya olomo o inomo ma hou-hou kiaka o 
ngoha-ngohaka ya tifa-tifa uku!” 

#Paha o Yesus wo mi temo munangika, “Karana ani bo 
baluhu genanga, no lio, o womaha ma dorou i hupu oka ngo ni 
ora ino!” 

#Ma ayo genanga mo lio. O tau oka, miinanga mo mi make 
ino ngo mi ora mo ma hi ruba-ruba o dangiroka de” o womaha 
ma dorou i gou-goungu i hupu oka o ngohakino genanga. 


128 O MARKUS 7, 8 


O Yesus wi hi togumu wo ma têngo wo mou de' wi topongono 


3] paha o Yesus wa mala o Tirus ma daera, de’ ai do dagi 
wo hi gila-gila wa nonu O Sidon de o Galilea ma Taaga ika. 
Unanga wa le o ngekomo wa tilakuru o Kota Ngimol ma daera. 
32 Genangoka dau o nyawa i wi ao unangika wo ma têngo wo 
mou de wi topongono. Onanga yo gahoko o Yesus wo gelenga ai 
glama o nyawa uku genanga. JO Yesus wi ao o nyawa genanga o 
nyawa yo woe-woe oka de wi tingakika wo ma tengoka dahab o 
Yesus wa kelenga al hagarara o nyawa genanga ai ngauku hinoto 
ma gorona ika. Daha o Yesus wobiri, de’ wa palanga o nyawa 
genanga ai akiri. 34I boto de gënanga o Yesus wo ma mataga o 
dihangile, daha wo womaha wa kua-kuata de” wi temo o nyawa 
ika genanga, “Efata,” ma mangarati, “1 helenga!” 

“SO nyawa genanga ai ngauku i helenga de’ ai akiri i dadi 
ya bole okali, de unanga wo mulaenge wo temo-temo de ma 
gapanga. “Daha o Yesus wa duhunu 6nanga mata-mata i hi ade- 
ade o hali genanga o nagona ika dika. Ma' i holoi o Yesus wa 
duhunu, genanga hongoli 6nanga i hi ngahu-ngahu. De’ mata- 
mata o nyawa yo ihe-ihene genanga duru yo htranga. Onanga yo 
temo, “Mata-mata wo dial ka ya oa! | gou-goungu o nyawa ya 
topongono 1 ma hihene de’ o nyawa yo mou yo temo-temo!” 


O Yesus wa hi olomo o nyawa ya ribuhu iata 
(Mat. 15:32-39) 


8 I paha ika tedekanua, naga oli o nyawa manga ngöe o 

doomu moi ya ino 1 ma toomu ino. Karana 6nanga manga 
momo koiwa, o Yesus wa ahoko i wi no ni niki de” wa têmo, 
?“Ngohi ta dora o nyawa manga ngöe nenanga. O wange hange 
i boto ma dekana önanga de de ngohi, de? o öraha nenanga 
Onanga manga inomo koiwa. 3Nako ngohi ta huloko 6nanga yo 
lio de manga mamata ma dola koiwa, 6nanga aha yo kiditoko o 
ngekomo ma hi goronaka. Daha oli manga hi dogoronaka naga 
ma go gurutoka de ya ino.” 

“O Yesus i wi no ni niki yo haluhu, “O ngi ma hoanoka i 
tingakino nenanga kiaka o nyawa yakunu ya make o inomo la’ 
iti ya wedono o nyawa manga ngöe nenanga?” 

3 “Naga hoko kia ma ngoe o roti ngini oka?” o Yesus wä leha. 

“Tumidi,” 6nanga yo haluhu. 

“Ho o Yesus wa huloko o nyawa yo woe-woe genanga yo 
gogeruku o tonaka ma loku oka, dahad iinanga wa lë o roti 
tumidi genanga de” wo temo sukur ma Jou Maadutu ika. I paha 
unanga wa bela-belaka o roti gEnanga de ai giama de” wo hi 
döaka i wi nö ni nikika la hi kodoku o nyawa ika. Hoi wi no ni 
niki ya diai hoko ganga. "Onanga manga nawoko ma alu-aluhu 
o ngai muruono nagali. O Yesus wo temo sukur ma Jou Madutu 
ika mangale o nawoko genanga, daha wa huloko 1 wi no ni niki 
i hi kodoku ma nawokoli genanga. #?Onanga yolomo hi Adono 
ya punuhu - ya takihiri naga o nyawa ya ribuhu iata yolomo. I 
paha i wi no ni niki o Yesus ya toomu o inomo ma boloi - 0 
karaja tumidi i 9manga. De’ o Yesus wa huloko o nyawa yo woe- 
woe genanga yo lio, ''de” unanga de i wi nd ni niki yo harene o 
ngotirile de” yoiki o Dalmanuta ma daera ika. 


O Farisi ma nyawa yo gahoko o Yesus wo diai nonako 
i hera-heranga 
(Mat. 16:1-4) 


"Ya muruono naga o Farisi ma nyawa yo bda o Yesus ika, 
de” mulaenge i ma teke ributu de iinanga la” iti ya lingi-lingiri ai 
howono. Onanga yo gahoko o Yesus wo diai i hera-heranga hoka 
o nonako iinanga ma Jou Madutu oka de wa ino. 20 Yesus wo 
ma ri demo ho wo haluhu, “Okia ma hababu o nyawa o 0raha 
nenanga yo gahoko ngohi to diai i hëra-hëranga? Kowali! Ngohi 
aha ta hi ddakua o nonako ma rupa hoko genanga onangika!” 

Ho o Yesus wa mala ika 6nanga, de” wo harene o ngotirile, i 
paha ima jobo o taaga genanga ma hononga ika. 


O Farisi ma nyawa de’ o Herodes manga ragi 
(Mat. 16:5-12) 


14] wi nö ni niki o Yesus ya wohanga i ma gao o roti 
ya wedono. Onanga duga-duga o gahumu moi manga roti o 
ngotiroka. "Ni ma hi do diai itike o Farisi ma nyawa manga 
ragi de” o Herodes ai ragika,” o Yesus wa temo onangika. 

tHo i wi no ni niki o Yesus genanga mulaenge i ma ko ke 
temo mangale o hali genanga. Onanga yo temo, “Unanga wo 
temo hoko genanga, hababu koiwa nanga roti.” 

70) Yesus wa niko okia 6nanga i ma ko ke leha. Hababu 
genanga lnanga wa leha onangika, “Ya dodoa ho ngini ni ma 
ko ke leha mangale koiwa o roti? Boteka ngini nia nako ua de’ 
ni mangarati owahi? Hoko genanga ma bongono nia dibanga? 
'#Ngini de nia lakoka - ya dodoa ho nia make ua? Ngini de nia 
ngaukoka - ya dodoa ho ni ihenua? Ngini nio hininga ua "o 
roti motoa genanga kiaka ngohi ta bëla-bëlaka la” iti o nyawa ya 
ribuhu motoa? O karaja muruono i ömanga ma momo ma boloi 
ngini nia toomu?” 

“Ngimoi de hinoto,” 6nanga yo haluhu. 

“De ma 6raha ngohi ta bela-belaka o roti tumidi la” iti o 
nyawa ya ribuhu iata,” o Yesus wa lehali, “o karaja muruono 
ma inomo ma boloi ngini nia toomu?” 

“Tumidi,” 6nanga yo haluhu. 

21 “Aa, ngini ko ni mangarati owahi?” o Yesus wa temoli. 


O Yesus wi hi togumu wo pilo-piloko o Betsaida ma kota oka 


2Onanga i ma hi ädono o Betsaida ma kota ika. Genangoka 
dau o nyawa i wi ao wo ma tengo wo pilo-piloko o Yesus ika, de’ 
yo gahoko hupaya iinanga wi palanga o nyawa wo pilo-piloko 
genanga la” wi hi togumu. “Ho o Yesus wa sö o nyawa wo pilo- 
piloko genanga ai giama de’ wi tuda lnanga o kota ge@nanga 
ma poretika. I paha o Yesus wa obiri o nyawa gënanga ai lako. 
Unanga wo gelenga ai giama o nyawa genanga ai lako uku, de’ 
wi leha unangika, “Ka yakunu ngona na mike okia naga o draha 
nenanga?” 

40) nyawa genanga wo mä lega ma himangika, dahab wo 
temo, “la. Ngohi ta make o nyawa yo tagi-tagi, ma” onanga ta 
lega-lega hoka o gota.” 

3O Yesus wo gelenga oli ai giama o nyawa genanga ai lako 
uku. NEnanga ma moi o nyawa gënanga wo hi dailako wo ma 
lega wo hi do diaino. Ai lako i togumu, de” unanga wa make 
mata-mata de duru i tiai. “De ika o Yesus wi temo unangika, 
“No lio, de” uha no ma ki lioro o kota ika genanga.” 


O Petrus ai ma ngaku mangale o Yesus 
(Mat. 16:13-20: Luk. 9:18-21) 


210) Yesus de’ i wi no ni niki yoiki o desa-desa ika o Kaisaria 
Filipi ma gilolitino. O ngfkomo ma hoanika o Yesus wä leha 
onangika, “I moteke o nyawa yato, o naguna ngohi nënanga?” 

#Onanga yo haluhu, “Naga yato: O Yohanis Wo ohi-ohiki, 
naga oli yato o Elia, de ma homoali yato: o nabi moi.” 

2 “Ma” i moteke ngini mahirete, ngohi nenanga o naguna?” o 
Yesus wo leha. 

O Petrus wo haluhu, “Bapa ngona ganga o Koano Wo hi ho 
halamati!” 

#De ika o Yesus wä poma 6nanga, hupaya o nagona ika dika 
ma uha ihi ngahu mangale ai diri. 


O Yesus wo hi ade-ade mangale ai hangihara de” ai honenge 
(Mat. 16:21-28, Luk. 9:22-27) 


31] paha de genanga, o Yesus wo mulaenge wa dotoko i wi no 
ni niki, aha5 o Nyawa manga Ngohaka ko kiani wa tagongo o 
hangihara ma ngöe, de’ o tutuda-tutuda, O imam-imam manga 
häeke, de’ o agama ma guru-guru aha i wi lawani. Unanga aha 
i wi toma, ma” o wange hange oka ünanga aha wo momikoli. 
32De wo hi to tiaika duru o Yesus wo hi ngahu o hali gënanga i 
wi no ni nikika. De o Petrus wi tauru o Yesus ai datekoka, de’ 
wi taaere o Yesus. #Ma' o Yesus wo mä lega ai poretoko de’ 
wa pulono i wi no ni niki, ika de? wi taaere o Petrus, “Noiki 
nenangoka, No goda-goda! Ani dibanga gënanga o nyawa ma 
dibanga; ma Jou Madutu ua ai dibanga!” 

4] paha o Yesus wä ahoko o nyawa yo wöe-wöe genangoka ka 
ma moi de’ i wi nö ni niki. Ika de wä temo onangika, “O nyawa 
yo mau i hi niki ngohi, ko kiani ya wohanga manga paralu 
mata-mata, i paha ya moku manga salib, de’ gila-gila i hi niki 
ngohi. 3Hababu o nyawa yo mau yo riwo manga ngango, aha i 
hihanga manga ngango. Ma’ o nyawa i hi döaka manga ngango 
iti ngohi de’ iti o Abari ma Oa ma Jou Madutu ino, aha ya hi 
halamati. #Okia ma utumu o nyawa ika, nako mata-mata ika o 
dunia nënanga i dadi ka to önanga, ma’ onanga manga ngango i 
hihanga? “Ka yakunu o ngango gënanga i hi tagali de okia naga 
moi? S 

3 Nako wo ma tëngo i wi maleke i hi hi goungu ngohi de’ ahi 
do dötoko de o dorou ma orahoka nënanga, o Nyawa manga 
Ngohakö aha i wi maleke wa hi goungu o nyawa gënanga, ma 
orahoka ünanga ahao wo böa de ai Ama ai kuaha, i ma ki niki 
de o malaekat-malaekat yo tebi-tebini.” 

0 “La ni hi 6riki!” o Yesus wato. “Ngini nia hi dogoronaka 
nenangoka naga aha ko yo honengua, nako ya make owahi 
ma Jou Madutu wo pareta de ma kuaha!” 


O Yesus wi hi mulia 
(Mat. 17:1-13; Luk. 9:28-36) 


"O wange butanga i paha ika o Yesus wä ao o Petrus de o 
Yakobus de” ai dodoto o Yohanis, i ma tingaka, o loku ile moi 
ma gö gurutile. Manga lako ma himangoka o Yesus ai rupa i 
ngali. “Ai pakeanga i dadi i arehe i leto-letongo. Koiwa naga moi 
yo foka-foka o duniaka nenanga yakunu yo foka hoko genanga 
ma garehe. “I paha ya ruange i wi nö ni niki genanga i wi make 
O Yesus 1 ma teke ade-ade de o Elia de” o Musa. “De o Petrus wo 
temo o Yesus ika, “Bapa Guru, ngone nenangoka dau duru ho 
sanangi. Ka ya oa de ngomi mi hi goko o tau-tau hange: moi iti 
ngona Bapa, moi iti o Musa, de” moi ohi iti o Elia.” 51] moteke 
ma diai o Petrus wo hi orikua okia ko kiani wo temo, hababu 
unanga de’ ai dodiawo ya hinoto duru ma go giria yo hawana. 

7I paha o lobi ya hawo önanga de’ o lobi ino genanga yo 
ihene yato, “Nenanga ahi Ngohaka ti dora-dora. Ni wi hi gihene 
unanga!” 3Tai-taiti bnanga ya tailako manga gilolitino, de” o 
nagona ma Ya make oka ua genangoka de de dnanga, sowali ua 
o Yesus dika. “Ma 6raha önanga yo uti o Toku uku genanga, o 
Yesus wa poma 6nanga, “Ka moi ika 6 de uha nia hi ngahu okia 
ngini nia make-make kangano, nako o Nyawa manga Ngohaka 
wi hi momikowahi o honengino.” 

Onanga i hi ngounu o behehongo genanga, ma’ manga hi 
dogoronaka mahirete 6nanga yo mulaenge i ma teke ade-ade 
okia ma dungutu o Yesus “wo wangokali o honengino”. "Ho 
onanga i wi leha unangika, “Ya dodoa ho o agama ma guru-guru 
yo temo o Elia ko kiani i hira wo boa?” 

PO Yesus wo haluhu, “O Elia i goungu i hira wo boa la’ 
iti wo hi diai hagala moi-moi. Ma’ sarakia de o Nyawa manga 
Ngohaka ai hali? Hababu okia o Buku i Tebi-tebini ma goronaka 
i tulihi inanga aha wa tagongo i hü huha ma ngoe de” o nyawa 
i Wi hi kauku? Ma’ ngohi ti ni temo nginika: O Elia wo boaka, 
ma o nyawa i wi diai unanga i moteke manga mau. Genanga i 
tiai i ma tero de i tuli-tulihoka o Buku i Tebi-tebini ma goronaka 
mangale ai diri.” 

O Yesus wi hi togumu o ngohaka wo ma têngo i wi ngohamika 
o womaha ma dorou 
(Mat. 17:14-21, Luk. 9:37-43a) 


I4Ma 6raha o Yesus de” ya ruange i wi no ni niki i ma 
idulokali ka ma moi de i wi nö ni niki ma homoa, önanga 
ya make manga ngbe o nyawa genangoka. Ya muruono naga o 
agama ma guru-guru i ma teke ributu ma go giriaka de” i wi no 
ni niki o Yesus genanga. "Hoko genanga o nyawa ge 6nanga i 
wi make o Yesus, 6nanga yo hëranga, ho i ma po popata i wi 
buhuku iinanga. '” “Okia ngini ni ma ko ke leha de o agama ma 
guru-guru genanga?” o Yesus wa leha i wi no ni nikika. 

Wo ma tengo o nyawa manga ngöe manga hi dogoronaka 
genanga wo haluhu, “Bapa Guru, ngohi ti a0 ahi ngohaka ngona 
ika Bapa. Unanga wo mou karana o womaha ma dorou i wi 
ngohamika. Nako o womaha genanga i wi dubukika, ai röehe 
i hi boha-boha o tonakuku, ai uru i abo, ai ingiri i boriti, de’ 
ai rbehe ma gahumu i tirihi. Ngohi to gahoko i ni no ni niki 
ya duhu o womaha ma dorou gënanga, ma” onanga yakunua ya 
dial.” 

De o Yesus wä temo onangika, “Gogule ua ngini nënanga! 
Ngini i gou-goungu o nyawa ni ngaku-ngaku ua. Hi adono hoko 
kia ngohi ko kiani to gogere de de ngini de” to sabari nginika? 
Ni ao o ngohaka gënanga nengino!” #@Onango i wi ao o ngohaka 
genanga o Yesus ika. 

Hoko genanga o womaha ma dorou gënanga i wi make o 
Yesus, ënanga ya diai o ngohaka genanga ai röehe 1 topa-topa, 
hi ädono o ngohaka genanga wo ruba wo lü lulu o tonakika. Ai 
uru i abo. De ika o Yesus wo leha ai ama ika, “Hoko kia ma 
d#kana ünanga hoko nënanga?” 

“Unanga ka i ete-etekohi!” ai ama wo haluhu. ?“Hara ma 
ngöe oka o womaha ma dorou gënanga i hi dailako i wi töma 
unanga de” o uku ma gorona uku i wi tifa ekola o akeruku. Ma’ 
nako Bapa yakunu no mï riwo, no modeke Bapa no mi dora 
ngomi de” no mi riwo ngomi!” 

3 “kia nato? Nako Bapa yakunu?” o Yesus wo haluhu. 
“Hagala mata-mata yakunu, iti o nyawa yo ngaku!” 

4Gila-gila o ama gënanga wo poaka, “Jou, ngohi to ngaku, 
ma” ahi ngongaku i kuranga. No hi riwo ngohi hupaya 1 holoi to 
ngaku oli!” 

“Ma 6raha o Yesus wa make o nyawa manga ngöe mulaenge 
yo boa i ma toomu, linanga wa pareta o womaha ma dorou 
genanga de’ wo temo, “O dopongono de’ o mou ma womaha, 
ngohi to ni pareta ngona no hupu de o ngohaka ne#nanga de” uha 
ha kali-kali no wohamoli ai gorona ika!” 

“O womaha ma dorou genanga i pdaka, dahaö ya diai o 
ngohaka genanga ai roehe i topa-topa, i paha i hupu de o 
ngohaka genanga. O ngohaka genanga i wi lega-lega hoka o 
mayeti hi adono mata-mata o nyawa yo temo, “Unanga wo 
honengoka!” 7 Ma’ o Yesus wa so ai giama de’ wi riwo unanga 
wi momiki. O ngohaka genanga wo momiki. 

O Yesus o tau oka wa ikaka, i wi no ni niki ya ino i ma 
tengo-tengo unangika de” yo leha, “Okia ma hababu ngomi mi 
akunua mia duhu o womaha ma dorou gënanga?” 

JO Yesus wo haluhu, “O womaha ma dorou ma rupa hoko 
genanga, ma homoa de o hubayanga, de ma do dagi okiali ma 
yakunua nia duhu.” 


O Yesus wo hi ade-ade oli mangale ai honenge 
(Mat. 17:22-23: Luk. 9:43b-45) 

WO Yesus de” i wi no ni niki ya mala o ngi genanga de’ i 
hi gila-gila manga do dagi ya nonu o Galilea. O Yesus woluku 
o nyawa i hi Oriki kiaka iinanga naga, #hababu iinanga ma go 
giriaka wa dotoko i wi nö ni niki. “O Nyawa manga Ngohaka 
aha i wi hi lapahi o nyawa manga kuaha ika,” hoko genanga o 
Yesus wato, “de” unanga aha i wi töma, ma’ o wange hange oka 
unanga aha wo momiki!” 

1] wi no ni niki i mangarati ua okia wa dotoko o Yesus, ma’ 
onanga yo hawana i wi leha unangika. 


O nagona i holoi yo lamoko? 
(Mat. 18:1-5: Luk. 9:46-48) 


3Onanga i ma hi ädono o Kapernaum ma kota ika. O tau oka 
ya ikaka, o Yesus wa leha i wi no ni nikika, “Ngini okia ni ma 
ko ke leha o ngekomo ma hoanino kangano?” 

“Onanga yo haluhua, hababu o ng#komo ma hoanino Onanga 
i ma teke ributu mangale o nagona i holoi yo lamoko. 350 Yesus 
wo gogeruku, daha wa ahoko ya ngimoi de ya hinoto i wi nö 
ni niki genanga. Unanga wa temo onangika, “O nyawa wo mau 
wo dadi ma do di hiraka, tinanga ko kiani wo dadi ma bo bo 

bahaka de” ko kiani wo dadi mata-mata o nyawa wa Io leleani.” 
#] paha o Yesus wa le o ngohaka moi ma i teteke, de" wa diai 
o ngohaka genanga wo ma oko ino 6nanga mata-mata manga 
himangoka. O Yesus wa kololo o ngohaka genanga de’ wä temo 
| wi no ni nikika, 37 “O nyawa yä tarima o ngohaka moi hoki o 
ngohaka nënanga karana ngohi, ma mangarati i hi tarima ngohi. 
De’ o nyawa i hi tarima ngohi, ünanga ka ngohi ua dika wo hi 
tarima, ma’ wi tarima oli linanga wo hi hulo-huloko ngohi.” 


O nagona i nä lawanua ngone i na hi b6a ngone ino 
(Luk. 9:49-50) 


#De ika o Yohanis wi temo o Yesus ika, “Bapa Guru, ngomi 
mi wi mike wo ma tëngo wa duhu o hetanga de to ngone Bapa 
ani romanga. De’ ngomi mi wi duhunu ünanga hababu ünanga 
ngone ino ua.” 

3Ma’ o Yesus wo temo, “Uha ni wi duhunu linanga, hababu 
moi ua o nyawa ya do diai i hëra-hëranga de to ngohi ahi 
romanga, yakunu gila-gila ahi romanga ya dadi dorou. #Hababu 
o nyawa i na lawanua ngone, ma mangarati i na hi böa ngone. 
“Nio ho hininga! O nyawa i ni hi oke-okere ngini karana ngini 
ma Koano Wo hi ho halamati ni wi ni niki, unanga marai oka 
aha wa tarima ai hewa.” 


O hali-o hali kiaka i dadi o hababu o nyawa o baradoha yo diai 
(Mat. 18:6-9: Luk. 17:1-3) 


440) nagona yo dadi hababu moi o ngoha-ngohaka manga 
alu-aluhu nEnanga yo ngaku oka ua ngohino, i holoi ya 0a nako 
o helewo ya bihi-bihi i hi di liko ino manga tomarino de’ ya 
umo o ngotuku. “Nako ani giama i diai ngona no baradoha, 
na tobiki ani giama genanga! I holoi ya ða ngona no wango 
de ma Jou Madutu de ani giama ka ma hononga, nako ino de 
ngona de ani giama hinot9 no wohama o naraka ika, ënanga 
genanga o uku i ko kakali. [#Dokengoka o uku yakunua 1 
honenge, de’ o gaili yakunua i honenge.] #De” nako ani lou i 
diai ngona no baradoha, na tobiki ani lou gënanga. | holoi ya 
Sa ngona no wango de ma Jou Madutu ani lou ma hononga 
koiwa, nako ino de ngona de ani lou hinotö ini umo o naraka 
ika. [@Dokengoka o uku yakunua i honenge, de’ o gaili yakunua 
i honenge.] “Nako ani lako i dadi hababu ngona no baradoha, 
na tubalenge ani lako gënanga! | holoi ya Ga ngona no wohama 

ma Jou Madutu ai Dunia ma Hungi, de ani lako ma hononga 
koiwa, nako ino de ngona de ani lako hinotö i ni umo o naraka 
ika. #“Dokengoka o uku yakunua i honenge de” o gaili yakunua i 
honenge. 

#0 nyawa mo moi aha ya tebini de o uku, hoki o hu huba i 
hi tebini de o gahi. 

#0) gahi gënanga ya Oa, ma’ nako i dadi i akere, ka yakunu i 
gahi oli? Ho”, ko kiani ngini hoka o gahi - ni wango ni ma ko 
moteke de” ni ma hi teke do diai.” 


O Yesus ai do dotoko mangale o ngo ngoluku 
(Mat. 19:1-12: Luk. 16:18) 


10 | paha o Yesus wa mala o ngi genanga, de” woiki 

o Yudea ma daera ika de” o Yordan ma Ngairi ma 
honongaka ma daera. O nyawa manga ngo? yo boa oli yo toomu 
o Yesus i wi kilolitino. De hoki biaha o Yesus wa dotoko 
Onanga. 

“Ya muruono naga o Farisi ma nyawa 0 ya ino la’ iti ya lingiri 
o Yesus ai howono. Onanga yo leha, “I moteke nanga agama ma 
tita, boteka yakunu o nyawa va oluku manga hekata?” 

30 Yesus wo haluhu, “O Musa wo hi doaka o pareta okia 
nginika?” 

#“O Musa wo hi gumala o nyawa ya oluku manga hekata, iti 
yakunu i hira yo tulihi o ngo ngoluku ma hurata,” 5nanga yo 
haluhu. 

““O Musa wa tulihi o pareta genanga hababu ngini i huha 
holi i ni dotoko,” o Yesus wato onangika. ““Ma' ma do di 
hiraka, ma öraha ma Jou Madutu wo diai o nyawa, ya hetongo 
‘Ma Jou Madutu wa hi dadi 6nanga o nauru de” o ngoheka. 
'Genanga ma hababu o nauru aha ya mala manga ayo de" 
manga ama de’ yo rimoi de ngoi hekata, ho” ya hinoto yo dadi 
moi.” “Ho”, önanga o nyawa ya hinoto oka ua, duga-duga i ma 
tengo. “Génanga ma hababu, okia ma Jou Madutu wo hi rimoi 
oka, yakunua o nyawa i hi ki tingaka!” 

#Onanga yo wohamoka o tau ika, i wi no ni niki yo leha o 
Yesus ika mangale o hali gfnanga. "O Yesus wä temo onangika, 
“O nagona ya oluku manga hekata de” yo kawingi de o ngoheka 
ma homoa, o nyawa gênanga wo howono ngol hekata mo hira- 
hira ika genanga. “Ko genangoli o ngoheka mi oluku ami rokata 
de” mo kawingi de o nauru ma homoa, munango mo howono.” 

O Yesus wa hi barakati o ngoha-ngohaka 
(Mat. 19:13-15, Luk. 18:15-17) 


Naga o nyawa ya ao manga ngoha-ngohaka o Yesus ika 
hupaya iinanga wa palanga de’ wa hi barakati nanga. Ma’ i wi 
no ni niki o Yesus yä ngamo o nyawa ge 6nanga. “Wa make 
o hali gënanga, o Yesus wo ngamo daha Unanga wa temo i wi 
nö ni nikika, “Nia mala ika o ngoha-ngohaka geEnanga ya ino 
ngohino! Uha nia duhunu 6nanga, hababu o nyawa hoka hoko 
nenanga yo dadi o ge getongo ma Jou Madutu ai umati. Nio 
ho hininga nenanga! O nagona i wi himangua ma Jou Madutu 
hoka o ngohaka moi, 6nanga aha yo dadi ua o ge getongo ma 
Jou Madutu ai umati.” !'?I boto o Yesus wo temo hoko genanga, 
o Yesus wa kololo o ngoha-ngohaka genanga, 1 paha iunanga wa 
kelenga ai giama onanguku wa geto-getongo de” wa hi barakati 
oOnanga. 


Mangale o kaya ma nyawa 
(Mat. 19:16-30, Luk. 18:18-30) 


Ma öraha o Yesus wo hi gila-gila oli ai do dagi, wo ma 
tengo wa ino wo ma po popata o Yesus ika. O nyawa genanga 
wo ma ruku o Yesus ai himangoka de’ wo leha, “Guru ma oa, 
ngohi ko kiani okia to diai hupaya yakunu ta make o ngango ma 
dutu de” i kakali?” 

18“ Ya dodoa ho ngona nato ngohi ya oa?” o Yesus wo leha. 
“Ma homoa de ma Jou Madutu mahirete, koiwa naga ya ba. 
#Ngona na nakoka ma Jou Madutu ai pareta-pareta, ‘Uha no 
toma, uha no howono, uha no tohiki, uha no hakihi i elu-eluku, 
uha no tipu, nA horomati ani ama de’ ngo ni ayo.”” 

0“Bapa Guru,” o nyawa genanga wato, “Mata-mata o pareta 
genanga ngohi ta motekoka ma dero ka to ma goduru ohi.” 

21O Yesus wi pulono o nyawa genanga de’ ai hayanga daha 
wi temo, “I kuranga o hali moi ohi ngona nö paralu. Noiki na 
hukunu mata-mata ani arata; la” ma tiwi na hi ddaka o nyawa 
mihikinika, de’ ngona aha no ma make o arata o horogaka. | 
boto de genanga na ino la” no hi niki ngohi.” ?Wo ihene o 
Yesus wo temo hoko genanga, o nyawa gënanga wo liwolu, daha 
wa tingaka o ngi genanga de ai hininga i huha karana Uunanga 
duru wo kaya. 

De o Yesus wa pulono i wi no ni niki daha wä temo 
onangika, “I huha duru itike o nyawa yo kaya-kaya yo dadi o ge 
getongo ma Jou Madutu ai umati!” 

41 wi no ni niki yo heranga yo ihene o Yesus ai demo 
genanga. Ma’ o Yesus wa temoli, “Ahi ngoha-ngohaka i goungu 
1 huha itike ho dadi o ge getongo ma Jou Madutu ai umati! 
SGahumu moi o onta i wohama o populaki ma pidahika i holoi 
gapanga de o nyawa yo kaya-kaya yo wohama ma Jou Madutu al 
Dunia ma Hungi ika.” 

60) Yesus ai demo-demo nenanga ya diai i wi no ni niki 
yo heranga, hi adono önanga i ma ko ke leha, “Nako hoko 
genanga, o nagona daha yakunu yo halamati?” 

220) Yesus wä pulono 6nanga de” wo haluhu, “Ka o nyawa 
genanga de ma dudukoro ma? ma Jou Madutu koiwa ma 
dudukoro, ke ma Jou Madutu mata-mata ka i yakunu.” _ 

#Daha o Petrus wo temo, “Na pulono, ngomi mia malaka 
hagala mata-mata iti mi ni niki Bapa.” 

20 Yesus wo temo, “Ni ngaku: o nyawa ya malaka manga tau 
ma dola, ekola ai ria dodoto o nauru de” ai biranga, ekola ngoi 
ayo, ekola ai ama, ekola ai ngoha-ngohaka, ekola manga dumule 
karana ngohi de” karana o Abari ma Oa ma Jou Madutu ino, 
300 nyawa genanga aha wa tarima i holoi i wöe draha nënanga. 
Unanga aha wa make i hi gali ma ratuhu moi ma tau i holoi 
i woe, ai ria dodoto o nauru, ai biranga, ngoi ayo, ai ngoha- 
ngohaka, ai dumule - de? o huha de hangihara 6. De’ aha o 
Oraha aha i böa-böa genanga, o nyawa genanga aha wa tarima o 
ngango ma dutu de’ i kakali. “Ma? o nyawa manga ngöe o draha 
nenanga yo ho hi hira aha yo dadi yo to toturu de? manga ngöe 
Oraha nEnanga yo to toturu aha yo dadi yo ho hi hira.” 


O Yesus wo hi ade-ade ma hi gali ma hange oka mangale 
ai honenge 
(Mat. 20:17-19: Luk. 18:31-34) 

20 Yesus de” i wi nö ni niki naga manga do dagi ma 
goronaka o Yerusalem ika. O Yesus wo ma dagi ma himangoka, 
de” i wi no ni niki mata-mata manga hininga i Eteke. De’ o 
nyawa ya ni niki manga poretino ma ya mao yo hawana. I paha 
o Yesus wa ahokoli 1 wi no ni niki wa tingakika de” wa hi 
ngahu onangika okia aha i dadi ai diri ika. “Ni ihene,” una 
wo temo, “ngone 6raha ne#nanga ho dumutu o Yerusalem ika. 

Dokengoka o Nyawa manga Ngohaka aha i wi hi lapahi o imam- 
imam manga haekika, de’ o agama ma guru-guru. Unanga aha i 
wi hukumu i Wi ho honenge, i paha i wi hi lapahi o Yahudi ma 
nyawa ika ua. #Onanga aha i wi hohedu iinanga, i wi obiri, i wi 
hangihara, de” unanga i wi salib. Ma' de o wange hange unanga 
aha wo momiki.” 


O Yakobus de’ o Yohanis manga go gahoko 
(Mat. 20:20-28) 


3Paha o Yakobus de” o Yohanis, ena gënanga o Zebedeus 
ai ngoha-ngohaka, yoiki o Yesus ika, “Bapa Guru,” 6nanga yo 
temo, “naga o hali moi ani ngomi mio nahihu Bapa no dial iti 
ngomi.” 

36 “Qkia ngini nio nahihu ngohi to diai iti ngini?” o Yesus wä 
leha. 

3 Onanga yo haluhu, “Ngomi mio nahihu mi gogere ani 
niraka de ani higili Bapa, ma 6raha okia Bapa no dadi o koano 
de ani mulia.” 

3 “Neini ni hi orikua okia ngini ni gahoko,” o Yesus wä 
temo onangika. “Ka ni akunu ngini nio ngokere o huha de o 
hangihara ma galahi oko, kiaka aha ngohi t6 ngokere, de” nio 
ngohama o huha de o hangihara ma ngi ika kiaka aha ngohi to 
ngohama?”” 

3? “Ka yakunu,” 6nanga yo haluhu. 

De o Yesus wa temoli onangika, “I goungu ngini aha nio 
ngokere o huha de o hangihara ma galahi oko kiaka aha ngohi 
tö ngokere, de” nio ngohama o huha de o hangihara ma ngi ika 
kiaka ngohi aha tö ngohama. #Ma’ i ma korona o nagona aha 
yo gogere ahi niraka ekola ahi higiloka, gënanga ngohi ua ahi 
haku to hi gogere. Ma Jou Madutu wo hi gogere o nagona de o 
nagona aha yö gogere o ngi-o ngi genanga.” 

“Ma 6raha ya ngimoi i wi no ni niki o Yesus ma homoa 
genanga yo ihene o hali gënanga, 6nanga ya ngamo o Yakobus 
de’ o Yohanis. “Ho?” o Yesus wä ahoko 6nanga mata-mata, daha 
wo temo, “Ngini ni hi öriki o hoana de o berera ma tutuda i wi 
nako-nAako ua ma Jou Madutu manga rayati ya tuku. De” manga 
gikiri yo ago-agomo ya tuku 6nanga. #Ma” ngini yakunua hoko 
genanga! Ngini hara moi oli, o nyawa yo mau yo dadi yo lamoko 
nia hi dogoronaka, 6nanga ko kiani yo dadi i ni lö leleani. “De' 
o nagona yo mau yo dadi ma do di hiraka nia hi dogoronaka, ko 

kiani yo dadi nia gilaongo. “Hababu o Nyawa manga Ngohaka 
ma wa ino ua iti i wi leleani. Unanga wo bda wo ma hi lapahi ai 
nyawa iti wa hi bebasi manga ngöe o nyawa.” 


O Yesus wi hi togumu o Bartimeus wo pilo-piloko 
(Mat. 20:29-34, Luk. 18:35-43) 


“Onanga i ma hi ädono o Yerikho ma kota ika. De” ma draha 
o Yesus de i wi no ni niki inoli o nyawa yo wde-woe ya mala o 
kota genanga, wo ma têngo wo pilo-piloko ka wo gogeruku wo 
gaho-gahoko o ngëkomo ma datekoka. Ai romanga o Bartimeus, 
o Timeus ai ngohaka. “Ma öraha ünanga wo ihene ya ko ka ino 
genanga ganga o Yesus o Nazaret ma nyawa, ünanga wo pdoaka, 
“Yesus, o Daud ai Ngohaka! No hi dora ngohi!” 

#[nanga i wi ngamo manga ngöe o nyawa, de” i wi huloko 
wo ma ridi. Ma” unanga i holoi i kuatile oli wo ma poaka, 
“Daud ai Ngohaka, no hi dora ngohi!” 

“De o Yesus wo ma togumu daha wä temo, “Ni wi ahoko 
unanga.” 

Ho” onanga i wi ahoko o nyawa wo pilo-piloko genanga. 
Onanga i wi temo unangika, “No ma ri ridi! Ngona o Yesus wo 
ni ahoko, no momiki!” 

WO nyawa wo pilo-piloko genanga wo hi kaweli ai juba, daha 
wo ma tai-taiti wo ma oko de” woiki o Yesus ika. 

Ss! “Okia ngona no nahihu ngohi to diai ngona ika?” o Yesus 
wi leha unangika. 

O nyawa wo pilo-piloko gënanga wo haluhu, “Bapa Guru, 
ngohi t6 nahihu to ma hi 6riki.” 

5? Noiki,” o Yesus wi temo, “karana ngona no ngaku 
ngohino, ngona no togumu.” 

Ka oraha genanga dika o nyawa wo pilo-piloko gënanga 
yakunu wo ma hi öriki. Daha iinanga wi niki o Yesus o 
ngekomika. 


O Yesus wo wohama o Yerusalem ika hoka o koano 
(Mat. 21:1-11: Luk. 19:28-40, Yoh. 12:12-19) 


1 Ma Oraha yo tigi oka o Yerusalem ika, 6nanga i ma hi 

adono o Betfage de” o Betania ma kota ika, o Zaitun 
ma Doporono ma gelehoroka. Gangoka ya hinoto i wi nö ni 
niki yo hira o Yesus wa huloko. 2“Ni oiki ma kapongo hö 
hima-himangika genanga,” o Yesus wä temo onangika. “Hoko 

genanga ngini ni wohama o kapongika genanga, ngini aha nia 
make o keledai moi ma ngohaka ya liko ika, komaiwahi o nyawa 
yo barene. Nia hohe o keledai gënanga de” ni ao nenangino. “De” 
nako naga o nyawa i ni leha nginika okia ma hababu ho ngini 
nia hohe o keledai genanga, nia he#tongo, “Ma Jou wo paralu, 
de” unanga de ma japati aha wo hi gi lio.” ” 

#Ya hinoto 6 i wi no ni niki o Yesus yoiki, de” ya make ika 
moi o keledai ma ngohaka ya liko ika o tau ma ngoranoka o 
ngekomo ma datekoka. Onanga ya hohe o keledai genanga. 5O 
nyawa 1 ma oko-oko ino genangoka ya leha onangika, “Hei, 
okia ngini ni diai? Ya dodoa ho nia hohe o keledai ma ngohaka 
genanga?” 





O Betania ma kota. (11:1) 


“Onanga yo haluhu hoka sarakia o Yesus wa hetongoka 
onangika. Ino ma nyawa genanga ya hi gumala dnanga yao o 
keledai genanga. "Ma öraha i ma hi Adono o Yesus ika, o keledai 
ma porete gënanga yo nao de to Onanga manga juba, daha o 
Yesus w0 barenuku. “Manga ngöe o nyawa i hi hohe manga juba 
o ngekomika, naga oli i hi hohe o ngëkomo ma hi gorona oko 0 
gota ma jaga-jaga kiaka 6nanga manga dumule oka de yo lë. 70 
nyawa yo tagi ma hima-himangoka, de” o nyawa yo ni niki ma 
poretino, mata-mata yo pba-pdaka, “Ni wi puji ma Jou Madutu! 

I wi hi barakati iinanga wa ino-ino de ma Jou ai romanga! 
"I wango ai po pareta aha i böa-böa - o Daud nanga ete de 
nanga tohora ai po pareta! Ni wi puji ma Jou Madutu wo ko 
Kurutile!” 

"De ma bo baha o Yesus wo ma hi ädono o Yerusalem ika, 
daha wo wohama ma Jou ai Tau ika. Gangoka ünanga wa tö 
tailako ma gilolitino. Ma” karana ngade-ngade i hu hutu oka, 
unanga 1 paha wo ma goraka o Betania ika ka ma moi de ya 
ngimol de ya hinoto i wi no ni niki. 


O Yesus wa lolai o ara ma gota 
(Mat. 21:18-19) 


NYarehino ma wange, ma 6raha 6nanga yo tagi ma go giriaka 
o Betaniaka de yo hupu, o Yesus i wi hahini. "Ma gurutikahi 
unanga wa make o ara ma gota o utu moi de ma hoka ka ha 
rubu. Ho” unanga woitki ma utu ika gënanga iti wo lega boteka 
naga ma hohoko. Ma” ma öraha ünanga wo ma hi ädono ma 
utu ika genanga, Unanga okia-kia ua wa make, sowali ua ma 
hoka-hoka dika, hababu o draha gënanga ma orahowahi o ara 
i hohoko. #“Daha o Yesus wa temo o ara ma utu ika genanga, 
“Mulaenge o öraha neEnanga ka o nyawa moi 6 de koiwa naga 
aha ya olomoli o hohoko ngona ino!” 

I wi no ni niki o Yesus yo ihene o demo genanga. 


O Yesus wo wohama ma Jou ai Tau ika 
(Mat. 21:12-17: Luk. 19:45-48: Yoh. 2:13-22) 


5] paha 6nanga i ma hi ädono o Yerusalem ika, de? o 
Yesus woikoli ma Jou ai Tau ika. Genangoka linanga mulaenge 
wa duhu mata-mata o nyawa 1 ma huku-hukunu de” yo ija- 
ija gangoka. Unanga wa motumu bitikanga o tiwi yo to tururu 
manga meja de’ o namo dara yo huku-hukunu manga bangku. 
“De ka o nyawa moi 6 de wa hi gumala ua yo ao okia dika 
ya nonu ma Jou ai Tau ma löa ino genanga. "I paha o Yesus 
wa dotoko o nyawa genangoka dau. Unanga wato, “O Buku i 
Tebi-tebini ma goronaka i tulihi hoko nEnanga: ma Jou Madutu 
wo temo, “Ahi Tau aha ya hetongo o tau o hoana de o berera 
manga hubayanga ma ngi.” Ma” ngini nia diai yo ora-ora manga 
igutu!” 

BO imam-imam manga häeke de” o agama ma guru-guru yo 
ihene o demo genanga. Onanga yo mulaenge o ngekomo yo 

lingiri iti o Yesus i wi t6ma. Onanga i wi modongo unangika, 
karana mata-mata o nyawa yo heranga de yo kiriri yo ihene ai do 
dotoko. 

19] tigi-tigi yo hutu, o Yesus de” i wi no ni niki ya mala o kota 
genanga. 


O do dbotoko o ara ma utu ino 
(Mat. 21:20-22) 


0 Yarehino o ngoru-ngorumino, ma 6raha 6nanga ya ka ino o 
ara ma utu ino genanga, 6nanga ya make o ara ma utu genanga 
i honengoka hi adono ma ngutu-ngutukuku. “'Daha o Petrus wo 
ma hininga okia i dadi oka o wange mol 1 paha ika. De o Petrus 
wi temo o Yesus ika, “Bapa Guru, beika no lega! O ara ma utu 
kiaka Bapa na lolai gënanga i honengoka!” 

20 Yesus wo haluhu, “Ni ngaku ma Jou Madutu ika. FI 
goungu yakunu nia temo o tonaka i to toporonika gënanga, ʻI 
goraka de” i umo o ngötuku!’ done o hali gënanga aha ngini 
nia diai i dadi; iti yakunu ngini ni bingu ua, de” ngini ni ngaku 
okia ngini ni temoka gënanga aha i gou-goungu i dadi. “Hababu 
gënanga nio ho hininga nënanga: O öraha okia ngini ni mä niata 
de” ni gahoko okia naga moi, ni ngaku ma Jou Madutu wo hi 
döakoka nginika okia ngini ni gahoko, de ngini aha nia tarima. 
5De’ nako ngini ni mä niata, ma’ nia hininga i sanangi ua o 
nyawa moika, nia hi apongohi o nyawa ge önanga, hupaya nia 
Ama o horogaka 6 wa apongo nia baradoha. | Nako ngini nia 
hi apongua o nyawa ma homoa, nia Ama o horogaka 6 aha wa 
apongua nia baradoha.])” 


O lo leha mangale o Yesus ai haku 
(Mat. 21:23-27: Luk. 20:1-8) 


QOnanga i ma ki lioroli o Yerusalem ika. De” ma öraha o 
Yesus wo tagi wo kokiloliti ma Jou ai Tau ma goronaka, o 
imam-imam manga häeke, de” o agama ma guru-guru de” o 
Yahudi oka manga tutuda ya ino unangino. Onanga yo leha, 
“Okia ma titi ho ngona no diai mata-mata nënanga? O nagona i 
ni hi döaka o haku genanga ngona ika?” 

290) Yesus wo haluhu, “Ngohi 6 to mau to leha ngini ika. Nio 
baluhu de” ngohi aha ta hetongo nginika de o nagona manga 
haku ngohi ta diai o hali-hali nEnanga. #O Yohanis wo ohiki de 
o nagona manga haku, ma Jou Madutu eko o nyawa?” 

“II paha o imam-imam manga haeke de” o Yahudi oka manga 
tutuda yo mulaenge i hi ade-ade manga hi dogoronaka. Onanga 
yato, “Nako ngone ha hetongo, “De ma Jou Madutu ai haku,’ 
unanga aha wo temo, “Ya dodoa ho ngini ni ngaku ua o Yohanis 
ika?” “Ma ka i huha dika nako hato, “De o nyawa manga 
haku.”” Hababu o6nanga ya modongo o nyawa yo woe-woe, 
karana mata-mata o nyawa ya nako o Yohanis o nabi moi. 
3Ho”, 6nanga yo haluhu, “Ngomi mia nako ua.” 

I paha o Yesus wa temo onangika, “Nako hoko genanga, 
ngohi 6 toluku ta hetongo nginika de o nagona manga haku 
ngohi to diai mata-mata nEnanga.” 


O hi totero mangale yo mo manarama o angguru ma dumule oka 
(Mat. 21:33-46, Luk. 20:9-19) 


12 I paha o Yesus wo mulaenge wo ade-ade de o hi totero 

o imam-imam manga haeke, o agama ma guru-guru de’ 
o Yahudi manga tutuda ika. O Yesus wo temo, “Naga wo ma 
tengo, wo datomo ai angguru ma dumule, daha wo datomo o 
pagara ya kilolitino. I böto gënanga ünanga wo haiti o guhu, 
iti o angguru ma dedeo ma pakakaha, daha iinanga wo hi goko 
yo mo manarama manga ngi. I paha de genanga ünanga wo hi 
hewa o angguru ma dumule genanga ya muruono naga yo mo 
manaramika, daha wo ma joboka o berera ma homoa ika. ?De 
ma orahoka o angguru ma hohoko i pagele, ma dumule ma dutu 
genanga, wi hi dingoto wo ma tengo wi lo leleani, o dumule 
yo mo manaramika genanga, iti wa tarima ai hidoku. 3Ma’ yo 
mo manarama genanga i wi tagoko wo lö leleani genanga. I 
paha önanga i wi gohara, daha i wi huloko wo lio de ai giama 
i homoa. “Daha o dumule ma dutu genanga wi hi dingotoli 
wo ma tengo wo lo leleani ma homoa, daha yo mo manarama 
genanga ya gohara wo lö leleani genanga ai häeke, daha i wi 
duhu de i wi doa-doana. 5O dumule ma dutu genanga wi hi 
dingotoli wo ma tengo wo lö leleani ma homoa. Ma’ onanga i 
wi toma wo lö leleani genanga. De’ hoko genanga ka i taurika 
onanga ya hi diai manga ngoe yo 16 leleani ma homoali: naga ya 
gohara de’ naga 6 ya toma. “Ka o nagonali ma dumule ma dutu 
genanga, 6raha nënanga yakunu wa hi dingoto? Duga-duga ma 
hou wo ma tengokahi, ena genanga ai ngohaka mahirete wi ho 
hininga. Ho” ma baha iinanga wi hi dingoto ai ngohaka genanga 
o dumule yo mo manaramika genanga. “Marai ahi ngohaka aha 

O angguru ma dumule yo goa-goana manga ngi. (12:1) 


i wi horomati,” ai hiningaka. "Ma” yo mo manarama genanga i 
wi make wa ino, de i ma ke temo, “Ne iinanga ma puhaka ma 
dutu. Nia ino ngone hi toma iinanga, hupaya ngone ha make ai 
puhaka.” #De ma ngohaka genanga i wi tagoko daha i wi toma. 
Ai mayeti 5nanga ya umo o dumule genanga ma poretika.” 
“Daha o Yesus wa leha, “Okia aha wo diai o dumule ma 
dutu genanga? Marai iinanga aha wo böa de’ wa toma yo mo 
manarama genanga, daha wo hi lapahi o dumule gënanga yo mo 
manarama ma homoa ika. !''Ngini marai nia basa oka o ayat 
nenanga o Buku i Tebi-tebini ma goronaka, 
“O helewo ya pake-pake ua o tau yo do diai 
i dadi oka o helewo o liate ma hohole. 
11 NEnanga ma Jou ai manarama, 
duru ka ha halloa!”” 
2De o Yahudi oka manga balu-baluhu yo ihene o hi totero 
genanga, i hi dailako i wi tagoko o Yesus, hababu onanga ya 
nako o hi totero genanga o Yesus wo hi dungutu onangika. Ma’ 
onanga ya modongo o nyawa yo woe-woe. Ho’, onanga yoiki 1 
wi mala o Yesus. 

O soungu ma bo bangu ma lo leha 
(Mat. 22:15-22: Luk. 20:20-26) 


“Ya muruono naga o Farisi ma nyawa de” ya muruono naga o 
Herodes ai doomu ino ya huloko ya lingiri o Yesus ai howono, 
de o lo leha-o lo leha. “Onanga ya ino o Yesus ino de” yo temo, 
“Bapa Guru, ngomi mia nako Bapa no ma oko no to tiaile, de” 
no lega ika ua o nagona dika manga da make. Bapa no dotoko 
no hi to tiaika i ma daene de ma Jou Madutu ai mau itike o 
nyawa ika, hababu Bapa ngona na pulonua o rupa. Aa, beika 
Bapa na hetongo ngomino, ‘I moteke nanga agama ma datoro, 
ka yakunu ho fangu o soungu ma Kaisar ika ekola yakunua? Ko 
kiani ngone ho fangu o soungu genanga ekola ngaro uha?’ ” 

BO Yesus wo hi öriki manga toba lawani. Unanga wo haluhu, 
“Okia ma hababu ngini ni mau ni hï budi ngohi? Beika ni hi hi 
matoko ngohino o tiwi haäka o gahumu moi.” 

De önanga i hi döaka unangika o tiwi haäka o gahumu moi. 
Daha o Yesus wä leha, “O naguna ai dulada de” ai romanga 
nenanga?” 

“Ma Kaisar,” 6nanga yo haluhu. 

«Aa, nako hoko genanga,” o Yesus wato, “ni hi d6aka ma 
Kaisar ika okia naga to ma Kaisar, de” ma Jou Madutu ika okia 
naga to ma Jou Madutu.” Onanga yo hëranga yo ihene ai bo 
baluhu. 


Yo honengoka de yo momiki ma lo leha 
(Mat. 22:23-33, Luk. 20:27-40) 


BYa muruono naga o Saduki oka manga doomu ino yo boda 
o Yesus ika. (Onanga manga doomu ganga manga da make, o 
nyawa yo honengoka aha ko yo momikoka ua.) !? “Bapa Guru,” 
Onanga yo temo o Yesus ika, “O Musa wo tulihi o tita nenanga 
itike ngone: “Nako o nauru wo ma tëngo wo honenge de” unanga 
ai ngohaka koiwa, done ai dodoto ko kiani wo kawingi de 
ngoi fao, hupaya wo hi döaka o ngohaka o nyawa wo hone- 
honengoka ika ge@nanga.” “I dadi oka naga ya tumidi o ria 
dodoto. Ma riaka wo kawingi, i paha wo honenge ai ngohaka 
koiwa. “'I paha ai dodotuku wo kawingi de ngoi fao, ma’ 
unango wo honenge ai ngohaka koiwa. I ma tero i dadi oli de ai 
dodoto ai dodotuku ”?de gila-gila hi adono ya tumidö. Ma baha 
ma ngoheka genanga mahirete ka mo honenge. JO nyawa yo 

hone-honenge yo momikoli to éna ma wange oka, o naguna ngoi 
hekata o ngoheka genanga? Hababu ya tumido yo kawingoka de 
muna!” 

240) Yesus wo haluhu, “Ngini nia pikiri i howono. Hababu 
ngini ni mangarati ua o Buku 1 Tebi-tebini, de ma Jou Madutu 
ai kuaha ma ni mangarati ua. #Hababu ma 6raha okia o nyawa 
yo hone-honengoka yo momikoli, 6nanga aha yo kawingoka 
ua, duga-duga Onanga aha yo wango hoka o malaekat o 
horogaka. #De” mangale o nyawa yo hone-honenge yo momikoli, 
komaiwahi ngini nia basa o Musa ai buku ma goronaka, ya 
daene o momo de o gota ma alu-aluhu 1 toka-tokara gênanga? O 
ayat-ayat ma goronaka genanga 1 tulihi ma Jou Madutu wi temo 
o Musa ika, ‘Ngohi o Abraham ai Jou Madutu, o Ishak ai Jou 
Madutu de” o Yakub ai Jou Madutu.” Ma Jou Madutu genanga 
o nyawa yo hone-honengua manga Jou Madutu. Unanga o 
nyawa yo wango-wango manga Jou Madutu. Ngini duru nia 
pikiri i howono!” 


O tita i lamo-amoko 
(Mat. 22:34-40: Luk. 10:25-28) 


#Daha o agama ma guru wo ma tEngo wa ino wo hi gihene o 
Yesus de o nyawa Saduki manga doomu ino gEnanga manga ade- 
ade. O agama ma guru genanga wa make o Yesus wa baluhoka o 
nyawa ge Onanga ka ya oa. Ika de unanga wo leha o Yesus ika, 
“O tita okia duru i lamoko de hagala o tita?” 

290) Yesus wo haluhu, “O tita ma do di hiraka, genangala: 
“Ni ihene, hei o Israel ma nyawa! Nanga Jou Madutu, ma Jou 
genanga wo ma tengo-tengoka. “NI dora ani Jou Madutu de 
ani hininga ma gahumu, de ani jiwa ma gahumu, de ani akali 
ma gahumu de” de hagala ani kuata.’ O tita ma hinotoka ena 
ganga: “Na dora ani dodiawo, hoka ngona nö dora ani diri 
mahirete. Koiwaka o tita ma homoa i holoi i lamoko de o tita 
hinoto genanga.” 

3? Daha o agama ma guru genanga wi temo o Yesus ika, “Duru 
ya koronaka, Bapa Guru! I goungu i tiai okia Bapa na hetongo: 
Ma Jou Madutu wo ma tengo-tengoka, de’ koiwa naga ma Jou 
Madutu ma homoahi. 3De” o nyawa ko kiani i wi dora ma 
Jou Madutu de manga hininga ma gahumu de manga akali ma 
gahumu de” de hagala manga kuata. De’ unango ko kiani wa 
dora ai dodiawo hoki ai diri mahirete. Genanga i holoi ya oa 

ngaro i hi huba o hu huba ya tuhu-tuhuku de” o hu huba-hu 
huba ma homoahi ma Jou Madutu ika.” 

40 Yesus wa make o agama ma guru genanga duru ya oa wo 
haluhu. De” o Yesus wi temo unangika, “Ngona ngade-ngade no 
dadi o ge getongo ma Jou Madutu ai umati.” 

I boto de genanga moi oka ua o nyawa yo barani oli i wi leha 
o Yesus ika. 


O Koano Wo hi ho halamati ma lo leha 
(Mat. 22:41-46, Luk. 20:41-44) 


“Ma go giriaka wo dotoko ma Jou ai Tau oka, o Yesus wo 
leha, “Sarakia ho o agama ma guru-guru yakunu ya hetongo ma 
Koano Wo hi ho halamati genanga o Daud ai difa uku? *Ena 
hioko o Daud mahirete - karana ma Jou Madutu ai Womaha i 
wi hi ngahu - wo temo, 

“Ma Jou wo temo ahi Jou ika: 

no gogeruku ahi nirakoka 
hi adono ngohi ta diai ani haturii-haturi 
ngona ika i ma ponu.’ 
“Ho” nako o Daud wi hëtongo ma Koano Wo hi ho halamati 
genanga “Ma Jou', sarakia yakunu iinanga o Daud ai difa uku?” 


O ho hininga hupaya i ma hi do diai o agama ma guru-guru ika 
(Mat. 23:1-36, Luk. 20:45-47) 


O nyawa yo woe-wde genanga naga ma Jou ai Tau oka 
genanga yo sanangi yo ihene o Yesus wo dotoko. #Unanga wä 
temo onangika, “Ni ma hi do diai o agama ma guru-guru ika. 
Onanga yo igo yo tagi-tagi de manga juba 1 kurutuku, de” yo 
igo ya horomati o paha-paharoka. #Onanga yo igo o ngi 1 ho 
horomati o pu puji ma tau oka de” o rame-rame oka. Onanga 
yä tipu o bo bobao de’ yä ora manga tau. De’ iti hi tamunu 
manga dorou gënanga, önanga yo hubayanga ya kuru-kurutu. To 
önanga manga hukumanga ahaö i tubuho!” 


O ngoheka o bobao ami hu huba 
(Luk. 21:1-4) 

“Ma öraha wo gogeruku wo ma hi totäna de o huba ma 
ngi ma Jou ai Tau oka, o Yesus wä lega-lega o nyawa yö nöa 
manga tiwi o huba ma ngi uku gënanga. Manga ngöe o nyawa 
yo kaya-kaya yö nda ma ngöe o tiwi; daha mo ma tëngo o 

bobao mo mö mihikini munang mo boa. Miinanga mo nda o 
tiwi tabaga gahumu hinoto, ena gEnanga o tiwi ma gilianga ma 
ija ma huhutulu. #Daha o Yesus wä ahoko i wi no ni niki, daha 
wa temo onangika, “Nio lega ni hi do diai nenanga: O bobao 
mo mö mihikini gënanga mö nda o huba ma ngi uku genanga 
i holoi i wöe de yo nda-nda mata-mata o nyawa ma homoa 
gënanga. #“Hababu 6nanga mata-mata i hi daka de manga arata 
ma boloi. Ma’ o bobao genanga ngaroko duru mo huha mo hi 
daka mata-mata okia naga munangoka - i ma korona de okia 
munanga mo paralu itike ami wo wango.” 


O Yesus wo hi ade-ade mangale ma Jou ai Tau aha i kilianga 
(Mat. 24:1-2: Luk. 21:5-6) 


1 Ma 6raha o Yesus wa mala ma Jou ai Tau, wo ma 

tëngo i wi no ni niki wato, “Bapa Guru, beika no lega 
o tau i ma oko-oko ino genanga. Na tailako no hi do diai ma 
helewo. Gogule ua ma rahai!” 

20 Yesus wo haluhu, “Ngona na make o tau i ma hi goko- 
goko ino ma pako-pako gênanga? O tau i ma oko-oko ino 
genanga ma helewo aha ka moi 6 de i ma teke tapalukua ma ngi 
oka. Mata-mata aha ya ruba.” 


O huha de” o aniaya 
(Mat. 24:3-14: Luk. 21:7-19) 


3] paha o Yesus woiki o Zaitun ma Doporonika, de’ wo 
gogeruku i ma teke ri himanga de ma Jou ai Tau. Daha o 
Petrus, o Yakobus, o Yohanis, de’ o Andreas ya ino unangino 
iti i ma teke ade-ade i ma hi teke do diai. ““Beika Bapa no hi 
ngahu ngomino,” 6nanga yo temo unangika, “Muruonoka mata- 
mata genanga aha i dadi? De” o nonako-nonako okia hoka i hi 
dumutu ma öraha yadonoka?” 

s “Ni ma hi do diai,” o Yesus wo haluhu, “uha hi adono ngini 
i ni tipu. SO nyawa manga ngöe aha yo boda de ya pake ahi 
romanga de” yo temo, ‘Ngohi nanga una!” daha wä tipu manga 
ngöe o nyawa. "Nako ngini ni ihene o kudoti ma ilingi de' o 
parangi ma abari, uha ni hawana. O hali-hali gênanga ko kiani 
i dadi, ma” genanga koiwa ma mangarati o kiamati ma Oraha 
yadonoka. “O hoana de o berera moi aha yä parangi ya lawani 
o hoana de o berera ma homoa. O negara moi aha ya ino ya 
lawani o negara ma homoa. Okiaka dika aha i dadi o ohu de" 

o habirokata. Mata-mata gënanga daha ma mulienge dika, hoki 
o hiri o ngoheka mo ma têngo ma mio, nako mo mau ami 
ngohaka i ma kilau. 

?Ngini ko kiani ni ma hi do diai, hababu ngini aha i ni tagoko 
de? i ni ta tauru o juru hakimika. Ngini aha i ni gohara o pu 
puji ma tau oka. Ngini aha i ni a0 ni ma teke ri himanga de 
yo ko kuaha de” o ko koano karana ngini ni hi no ni niki. 
De” genangala nia öraha iti ni hi ddaka o hakihi mangale ngohi 
onangika. WO Abari ma Oa ma Jou Madutu ino genanga ko 
kiani i hi barihi i hira hagala o hoana de o berera ika. "De 
nako ngini i ni tagoko de” i ni ao o pengadilan ika, uha ni 
hawatere mangale okia ko kiani ngini ni temo. Nako yadonoka 
ma Oraha itike ni ade-ade, nia hetongo dika okia i ni hi ngahu 
nginika to #na ma orahoka. Karana o demo-demo kiaka ngini 
ni hi demo genanga, ganga ti ngini ua nia demo-demo, duga- 
duga i bba ma Jou Madutu ai Womahoka de ya ino. "O nyawa 
aha ya diai o huha manga dodotika mahirete la” iti ya toma. 
Genango aha i dadi o ama de o ngohaka ma hi dogoronaka. O 
ngoha-ngohaka aha yä lawani manga ayo de manga ama, de’ ya 
hi lapahi 6nanga la” iti yä toma. Mata-mata o nyawa, aha i ni 
dohata ngini, karana ngini ni hi nö ni niki. Ma’ o nyawa yo to 
tongohono hi adono ma baha, aha ya hi halamati.” 


O dorou ya hi wo wede-wedere 
(Mat. 24:15-28: Luk. 21:20-24) 


4“Ngini aha nia make “O Dorou ya hi Wo wede-wedere” i 
ma oko ino o ngi i lara-laranga mangale #na. (O dulihi ma 
dungutu yo basa-basa ika: Nia tailako okia ma mangarati!) O 
oraha genanga o nagona naga o Yudea ma daera oka ko kiani 
yo piringana i loku-loku ile. SO nagona naga o katu ma loku 
oka uha yo uti de” yo wohama o tau ma gorona ika itike ya lë 
manga kia naga moi. '9O nagona o dumule oka uha i ma ki lioro 
itike ya l8 manga juba. "O ngoheka o ngohaka ihi a0-a0 de’ o 
ayo ka ya huhu ohi manga ngohaka, duru ya porohono o wange 
genanga! "Ni ma niata hupaya o hali-hali gënanga uha i dadi o 
awa-awana ma oraha. PO wange yo bo borohonoka genanga aha 
naga o huha moi komaiwahi i dadi ka ma dero ma Jou Madutu 
wo hi dadi o dunia hi ädono o draha nenanga, de” komaiwaka 
aha i dadi oli. @Ade-ade nako ma Jou Madutu wa tipoko ua 
ma Oraha genanga done ka moi 6 de koiwa naga o nyawa yo 

halamati. Ma” karana ai umati, ma Jou Madutu wa tipoko ma 
Oraha. 

Ma orahoka genanga nako o nyawa wo ma tëngo wi ni temo 
nginika, “Ni wi lega, ma Koano Wo hi ho halamati genanga naga 
nenangoka!” ekola “Ni wi lega, iinanga naga dokengoka!” - uha 
ni wi ngaku o nyawa genanga. @Hababu wo hi ho halamati ma 
dutua de’ o nabi-nabi ma dutua aha yo boa. Onanga aha yo diai 
o manarama-manarama biaha-biaha ua, de” i hëra-hëranga iti yo 
tipu nako yakunu, ma Jou Madutu 6 ai umati. > Ho”, ni ma göa- 
göana! Mata-mata genanga ngohi ti ni hi ngahu oka nginika 1 
hira de o hali genanga i dadi.” 


O Nyawa manga Ngohaka ai boa 
(Mat. 24:29-31: Luk. 21:25-28) 


24] paha de o huha ma Oraha genanga, o wange ma lako 
aha i dadi i hu hutu, de” o mede i tararonoka ua. “Hagala o 
murumö aha o dihangoka de i tifa, de” yo ko kuaha o gitawa ma 
amokoka aha i dadi yo burakituku. “O öraha genanga o Nyawa 
manga Ngohaka aha i wi make wo böa o lobi-lobi ma goronaka 
de’ ai kuaha i amoko de” ai mulia. “'Unanga aha wa huloko o 
malaekat-malaekat iti ya toomu ai umati wa iri-irikoka o dunia 
ma libuku iatino, o dunia ma bahaka hi ädono o dihanga ma 
baha-baha ika.” 


O do dotoko o ara ma gota ino 
(Mat. 24:32-35: Luk. 21:29-33) 


28 “Ni ma le o do dotoko o ara ma utu ino. Nako ma jaga- 
jaga i ijo de? ya bole, de” i mulaenge i tubo, ngini nia nako 
o hiwara ma 6raha i tigi oka. ?Hoko genangoli nako ngini nia 
make o hali-hali genanga i dadi, ngini nia nako duru i tigi oka 
ma 6raha. La nia nako! O nyawa yo wango-wango o Oraha 
nenanga yo honengowahi mata-mata, okia naga i da dadi mata- 
mata nenanga aha i dadi. !'O dihanga de” o dunia aha i hihanga, 
ma’ ahi demo i gö gogere ka hi ado-adonika.” 


Moi ua i hi oriki ma wange de” ma jam 
(Mat. 24:36-44) 
# “Ngaro hoko genanga, moi ua o nyawa ya nako ma wange 
hoko kia ekola ma jam hoko kia. O malaekat-malaekat o 
horogaka ya niko ua de” ma Ngohaka ma kowali, duga-duga 

ma Ama dika wa nako. #Ho” ngini ko kiani ni ma göa-göana 
de’ ni ma hitiari, hababu ngini nia nako ua ma öraha hoko kia. 
“Ma do dagi ho hi tero o nyawa wo ma tengo wa mala ika 
ai tau daha woiki o ngi ma gö gurutika. Unanga wä huloko i 
wi lö leleani yo göana de’ ya tatoro ai tau de” wo hi ddaka o 
manarama onangika o nyawa moi-nyawa moi. O ngorana ma go 
goanika, unanga wo hi behehongo hupaya wo göana wo hi do 
diai. #Hababu genanga ngini ko kiani ni ma göa-göana, hababu 
ngini nia nako ua muruonoka o tau ma dutu genanga aha wo ma 
ki lioro - yakunu o bo bimaoa, yakunu o hutu gorona, yakunu 
tigi-tigi i tebini ekola yakunu o wange i bia. #Nako iinanga i 
todokanino wo boa, uhala hi adono ünanga wi ni make ino ngini 
nia gogiokoka. Okia ta hetongo nënanga nginika, nia hetongoli 
o nyawa mata-mata ika: ni ma göa-göana!” 


O hi dailako ma dorou o Yesus ika 
(Mat. 26:1-5, Luk. 22:1-2, Yoh. 1 1:45-53) 


14 O wange hinotohi o Paskah ma Wange de” o Roti 

1 Ragi-ragi Ua ma Rameanga. O imam-imam manga 
haeke de” o agama ma guru-guru manga go giria yo lingiri o 
ngekomo la” iti i wi tagoko o Yesus ka ya pongono, de” iti 
unanga i wi toma. ? “Ma” uha ngone ha diai gënanga o rameanga 
ma orahoka,” 6nanga yato, “hababu done i puda o huru-hara.” 


O Yesus iwi gopda o minya ma bounu ma hemo-he#moro 
0 Betania ma bereraka 
(Mat. 26:6-13, Yoh. 12:1-8) 


“Ma 6raha o Yesus naga o Betania ma kapongoka, o Simon 
ma hira i wi pado-pado ai tau oka, o ngoheka mo ma tengo 
mo boa o Yesus ika. Münanga mo ao o boto gahumu moi ma 
dola o minya ma bounu ma hëmo-hëmoro i hali-hali, o ngutuku 
ma bounu ma hemo-hemoro de ya diai. Ma draha o Yesus wo 
gogeruku wolomo ma go giria, o ngoheka genanga ma pooteke o 
boto genanga de” ma uhe o minya ma bounu ma he#mo-h#moro 
genanga o Yesus ai haekuku. “Ya muruono naga, genangoka dau 
yo ngamo de i ma ko ke temo, “Okia ma faida o minya ma 
bounu ma hemo-hemoro genanga i hi gogule? 5O minya genanga 
yakunu i hukunu de” ma ija i holoi de o ratuhu hange o tiwi 
haaka, de” ma tiwi ya hi döaka o nyawa yo mö mihikinika!” De 
Onanga i mi ngamo ma ngoheka ika genanga. 

O bohoko o dodai, o udo-udomo ya do diai de 
o helewo ma do dogowini. (14:3) 


6Ma' o Yesus wa temo, “Ni mi mala ika miinanga! Ya dodoa 
ho ngini ni mi hi huha miinanga? Miinanga mo dial okia naga 
moi ma oa-0a, de” o hi giriri ngohino. "O nyawa mihikini salalu 
naga nia hi dogoronaka. Oraha hi geto-getongo nako ngini ni 
mau, ngini yakunu nia riwo 6nanga. Ma’ ngohi salalua de de 
ngini. O ngoheka nënanga mo diai oka okia yakunu muna mo 
diai. Miinanga mo hi bö botoka ngohi de o minya ma bounu 
ma hëmo-hëmoro iti i hi lungunu ngarok6 ma orahowahi. “Ni 
ngaku! O dunia ma gilolitino, okiaka dika o Abari ma Oa ma 
Jou Madutu ino i hi ngahu, o ngoheka nënanga ami manarama 
aha i hi ade-ade oli hoka o ho hininga munangika.” 


O Yudas wo ma hi moteke o Yesus i wi tagoko 
(Mat. 26:14-16: Luk. 22:3-6) 


Daha o Yudas Iskariot, i wi nö ni niki o Yesus ya ngimol de 
ya hinoto manga dodiawo, woiki o imam-imam manga haekika, 
de ma dungutu o Yesus wi hi lapahi onangika. "Onanga duru yo 
sanangi yo ihene o doabutu genanga, de” yo jaji aha o tiwi i wi 
hi ddaka o Yudas ika. De” o Yudaso wo muläenge wo lingiri o 
raha ma ro rahai la’ iti wi hininga dorou o Yesus. 


O Yesus wa olomo o Paskah ma inomo de' i wi no ni niki 
(Mat. 26:17-25: Luk. 22:7-14, 21-23: Yoh. 13:21-30) 


2O wange ma do di hiraka o Roti i Ragi-ragi Ua ma 
Rameangoka - ma draha o nyawa ya t9aka o Paskah ma duba - 
i wi no ni niki o Yesus yo leha unangika, “Kiaka Bapa no mau 
ngomi mi hi diai o Paskah ma inomo iti ngona Bapa?” 

De’ o Yesus wa huloko onangino ya hinoto, “Ni oiki o kota 
ika, dokengoka aha ngini ni ma ka make de o nauru wo ma 

tengo wo ao o rube gahumu moi ma dola o akere. Ni wi niki 
unanga, "o tau ika kiaka unanga wo ngohama de’ nia hëtongo 
o tau ma dutu ika genanga, “Ma Bapa Guru wo leha, kiaka ma 
ngi unanga de’ i wi no ni niki aha yolomo o Paskah ma inomo.” 
NO nyawa genanga aha wo hi matoko nginika moi o ngi ma 
amo-amoko daku i loku-loku ile. O ngi gënanga i hi diai oka, 
ma meja de ma homoahi i bo botoka. Ni hi diai mata-mata 
dokengoka iti ngone.” 

'#Daha ya hinoto i wi no ni niki o Yesus genanga yoiki o kota 
ika. Dokengoka 6nanga ya make mata-mata i tiai hoki o Yesus 
wa heto-hetongoka. Daha onangö ya sadia o Paskah ma inomo. 

"Yo hutuku, o Yesus de ya ngimoi de va hinoto i wi no ni 
niki yo boda. ''De” onanga yo gogeruku yolomo ma go giriaka, 
o Yesus wa temo, “Ni ihene: wo ma tengo nia hi dogoronaka, 
kiaka o 6raha nenanga wolomo de de ngohi, aha wo hi hi lapahi 
ngohi o nyawa ma dorou ika.” 

Yo ihene genanga, i wi nö ni niki o Yesus manga hininga 
duru 1 dadi 1 huha. Ho i ma tengo-tengo vo mulaenge yo leha o 
Yesus ika, “Marai ngohino ua Bapa ani dungutu?” 

“O Yesus wo haluhu, “Unanga ganga wo ma tengo i ni 
ngimoi de hinoto nia hi dogoronaka nenanga, kiaka wolomo o 
dodai moi de de ngohi. ?!] goungu o Nyawa manga Ngohaka aha 
wo honenge hoka 1 tulihi o Buku i Tebi-tebini ma goronaka. Ma’ 
hoko kia manga bodito o nyawa i wi hi lo lapahi o nyawa ma 
dorou ika, o Nyawa manga Ngohaka genanga! I holoi ya oa o 
nyawa ge tinanga, nako iinanga komaiwa wo ma kilau o dunia 
ino!” 


Ma Jou wo hi tita o ngolomo de o ngokere i tebi-tebini 
ma doomu 
(Mat. 26:26-30: Luk. 22:14-20, IKor. 11:23-25) 


Ma öraha 0nanga manga go giriaka yolomo, o Yesus wa lé 
o roti de” wo ma niata wo sukur ma Jou Madutu ika. I paha 
unanga wa bela-belaka o roti gënanga de ai giama, daha wa hi 
daka i wi no ni nikika de wo temo, “Nia le de? nia olomo, 
nenanga ahi roehe.” 

33] boto de genanga inanga wa le gahumu moi o angguru ma 
galahi. Unanga wo ma niata wo sukur ma Jou Madutu ika, daha 
wa hi doaka o galahi genanga i wi no ni nikika. I paha 6nanga 
mata-mata ya okere o angguru genanga. “1 boto genanga o 

Yesus wo temo, “Nënanga ahi awunu kiaka i hi goungu ma Jou 
Madutu ai jaji, o awunu i ko kopoaka la’ iti o nyawa manga 
ngöe. >Ni ngaku: Ngohi aha tokeroka ua o angguru nënanga, hi 
ädono ma öraha ngohi tokere o angguru ma hungi de de ngini 
ahi Ama ai Dunia ma Hungi oka.” 

26] paha 6nanga i hi nyanyi o puji ma nyanyi moi. De’ i boto 
gënanga 6nanga yoiki o Zaitun ma Doporonika. 


Wo hi do demoka o Petrus aha wi hi pongono o Yesus 
(Mat. 26:31-35; Luk. 22:31-34; Yoh. 13:36-38) 


YI paha o Yesus wä temo onangika, “Ngini mata-mata aha ni 
piringana ni hi mala ika ngohi. Hababu o Buku i Tebi-tebini ma 
goronaka i tulihi, ‘Ma Jou Madutu aha wï toma ma go göana, 
de’ ai duba de ma tikaka aha i kerewoto.” 4Ma' i paha ika ngohi 
i hi hi momikokali, ngohi aha toiki to hira o Galilea ika.” 

2“Kowali,” o Petrus wato, “mala la? önanga mata-mata 1 ni 
mala ika Bapa, ngohi ha kali-kali kowali.” 

# “No ho hininga,” o Yesus wato, “o hutu nënanga dika, o 
kuru-kuru i horenowahi ma hinoto, ngona no hi gali ma hange 
no hi hi pongono ngohi.” 

310) Petrus wo haluhu wa goungu, “Mala la ngohi ko kiani to 
honenge de de ngona Bapa, ha kali-kali ngohi aha to temo ua 
ngohi to ni nako ua Bapa!” 

De’ i wi no ni niki ma homoa hoko genangoli, yo temo. 


O Yesus wo mä niata o Getsemani oka 
(Mat. 26:36-46; Luk. 22:39-46) 


#Onanga yadono o ngi moi ma romanga o Getsemani, de’ o 
Yesus wä temo i wi nö ni nikika, “Ni gogeruku nenangoka ngohi 
to hi jai-jai toiki to mä niata.” 

3 Daha o Yesus wa hi garo o Petrus, o Yakobus, de” o Yohanis 
yoiki i ma ko moteke de de ünanga. Unanga i muläenge wa 
mao ai hininga i huha de’ wo baliha. ““Ahi hininga duru ka 
hä huha,” o Yesus wä temo onangika, “ta mäo hokä to mäu to 
honenge dika. Ni gö gogere nenangoka de’ ni mä göana!” 

359 Yesus woiki i holoi i kurutika ma huhutulu daha wa 
tilabukuku de wo ma hi tudukuku o tonakuku de’ wo mä niata. 
Ai hubayanga ma goronaka ünanga wo gahoko nako yakunu 
ünanga ngaro uha wa mäo o huha de o hangihara gënanga. 
3“Una wo temo, “Ama, ya Ama,” “okia naga moi 6 de koiwa 

naga nakunua na diai Ama. Na goraka ngohi oka o huha de o 
hangihara nenanga. Duga-duga uha i moteke ahi mau duga-duga 
ani mau Ama.” 

YI boto de genanga o Yesus wo ma ki lioro de wa mike 
ino i wi no ni niki i mä idu oka. Unanga wi temo o Petrus 
ika, “Simon, ngona ka no ma idu? Duga-duga o jam moi dika, 
ngona nakunua no mä göa-göana?” #Daha o Yesus wä temo 
onangika, “Ni ma g6a-g6ana, de” ni hubayanga hupaya ngini nia 
ohanua o co coba. I goungu nia womaha i mau ya diai o diai, 
ma” ngini ni akunua karana o nyawa nanga biaha genanga ya 
bole.” 

“Ma moi oli o Yesus woiki wo ma niata de wa hetongo ma 
betongo i ma tero. “I boto genanga iinanga wo ma ki lioroli i wi 
no ni nikika de” wa make ino 6nanga, ka i ma idu okahi, karana 
onanga kiria holi ya kioko. De 6nanga ya nako ua okia ko kiani 
Onanga yo temo o Yesus ika. 

“Ma öraha o Yesus wo ma ki lioro onangika wo hi gali ma 
hange oka, iinanga wa temo, “Ka ni ma idu okahi ngini de’ ni 
ma hi batongo? Ya oaka! Yadonoka ma 6raha o Nyawa manga 
Ngohaka i wi hi lapahi o nyawa bö baradoha manga giama ma 
hoatika. “Ni momiki, nia ino ngone hoiki. Nia lega! O nyawa 
wo hi hi lo lapahi o nyawa ma dorou ika wo boaka!” 


O Yesus i wi tagoko 
(Mat. 26:47-56, Luk. 22:47-53: Yoh. 18:3-12) 


8O Yesus ka wo temo-temohi, o Yudas wo boa, ya ngimoi 
de ya hinoto i wi no ni niki manga dodiawo genanga. I ma ko 
moteke de de iinanga yo boda 6 o nyawa manga ngöe, i ma gao 
o oworo de’ o boboha. Onanga o imam-imam manga häeke, o 
agama ma guru-guru de” o Yahudi oka manga tutuda ya huloko. 
“O Yudas ai hininga i to torou genanga wo hi tantu oka moi o 
nonako onangika. “O nyawa ngohi ti ame,” wa temo onangika, 
“ge unanga ma nyawa. Unanga ni wi tagoko de” unanga ni wi ao 
de ma go goana ni hi do diai duru.” 

“Ma braha o Yudas wa ino, iinanga gila-gila woiki o Yesus 
ika de” wo temo, “Bapa Guru!” i paha iinanga wi ame o Yesus. 
“Daha o nyawa ya ino-ino de o Yudas genanga i wi tagoko o 
Yesus de” i wi liko de o rante. “Ma” genangoka naga wo ma 
tengo wa tauru ai oworo de” wi hi boha ma imam wo mo mulia 
ai gilaongika hi adono ai ngauku i pagele. Daha o Yesus wa 

temo onangika, “Boteka ngohi nënanga o nyawa ma dorou, hi 
adono ngini nia mo de ni ao o oworo de” o boboha la? ni hi 
tagoko ngohi? PO wange hi getongo ngohi to dotoko ma Jou 
ai Tau oka nia himangoka, de’ ngini ni hi tagokua ngohi. Ma" 
1 goungu hoko genanga i boto ko kiani, hupaya i dadi okia 1 
tulihoka o Buku 1 Tebi-tebini ma goronaka.” E 

#Mata-mata i wi nö ni niki yo piringana i wi mala ika o 
Yesus. 

5IWo ma tengo o goduru, ka duga-duga wa pake o ngoere ai 
roehe wo hi hawo ino, wi niki o Yesus. O nyawa yo mau 1 wi 
tagoko, #ma” unanga wa huputu ai ngöere gënanga, daha wo 
piringana ka 1 hekonoka. 


O Yesus o Agama ma Juru Hakimi ma himangoka 
(Mat. 26:57-68, Luk. 22:54-55, 63-71: Yoh. 18:13-14, 19-24) 


SO Yesus i wi ao ma imam wo mo mulia ai tau ika. 
Dokengoka mata-mata o imam manga haeke, o Yahudi oka 
manga tutuda, de’ o agama ma guru i ma toomu ma go giria. 
540 Petrus ka ma gö gurutoka de wi niki o Yesus, hi adono wo 
wohama ma imam wo mo mulia ai löa ika. Dokengoka ünanga 
wo gogeruku wo ma rauku wo ma hi tigi-tigika o uku ika, i ma 
ka ganu ino de yo gda-gdana. YO imam-imam manga haeke de’ 
mata-mata o Agama ma Juru Hakimi i hi dailako la ya make 
1 nyata 1 goungu 1 wi hi howono o Yesus hupaya yakunu o 
honenge ma hukumanga i wi hi tapalu unanguku. Ma” onanga 
ka moi 6 de ya make ua ma nyonyata. “Manga ngöe o hakihi ya 
ahoko la” iti i hi ddaka o hakihi i Elu-#luku o Yesus ika, ma’ to 
Onanga manga hakihi i ma ko ko howono. 

5 Daha o hakihi ya muruono naga i ma oko ino de’ i hi ddaka 
o hakihi yo Elu-fluku nenanga mangale o Yesus, 34 “Ngomi mi 
hene o nyawa nënanga wo temo, ‘Ngohi aha ta kilianga ma Jou 
Madutu ai Tau nEnanga, o nyawa ya do diai, de” o wange hange 
1 paha, ngohi aha to hi goko ma homoa, ko o nyawa ua yo 
diat1. ” Ma’ o nyawa ge onang6 ma manga hakihi i ma ko ko 
howono. 

“De ma imam wo mo mulia wo ma oko ino mata-mata 
manga himangoka de? wo leha o Yesus ika, “Okia ho ngona nä 
baluhua 1 ni ko kalaki genanga?” 

6IMa” o Yesus wo ma ri ridi dika. Unanga wo haluhua 
mata-mata. Daha ma imam wo mo mulia wi leha ma moi oli 

unangika, “Boteka ngona ma Koano Wo hi ho halamati, ma Jou 
Madutu ai Ngohaka Wo Tebi-tebini?” 

6? “Ngohi nEnanga,” o Yesus wo haluhu, “de” ngini mata-mata 
aha ni wi make o Nyawa manga Ngohaka wo gogeruku ma Jou 
Madutu wo ko Kuaha ai nirakoka, de” wo boa o lobi-lobi ma 
goronaka o dihanguku!” 

3 De ma imam wo mo mulia wa ka kakihi ai pakeanga de’ wo 
temo, “ĮI paralu oka ua o hakihi! #Ngini ni ihenoka mahirrete ai 
demo-demo wi hi kauku ma Jou Madutu. Oraha ne#nanga okia 
nia putuhu?” 

Onanga mata-mata ya putuhu o Yesus wa howono de’ i patutu 
i wi hukumu 1 wi ho honenge. 

6” Daha ya muruono naga yo muläenge i wi obiri o Yesus, de’ 
al lako ya tamunoko de’ i wi göhara ünanga, daha yo temo, 
“Beika na hetongo, o nagona i ni göhara?” Yo goa-goand ma i 
ma hi moteke i wi poka o Yesus. 


O Petrus wi hi pongono o Yesus 
(Mat. 26:69-75; Luk. 22:56-62; Yoh. 18:15-18, 25-27) 


60 Petrus naga ka o löa okahi, mo ma tëngo mo lö leleani 
ma imam wo mo mulia oka ma ino genangika. “Ma öraha mi 
mäke o Petrus wo ma rauku o uku ma datekoka, münanga ma 
tailako mo hi do diai o Petrus ai biono de” mo temo, “Ko i 
goungua ngona 6 ni ma ko ki niki de o Yesus o Nazaret ma 
nyawa gënanga?” 

8Ma” o Petrus wo ma hi pongono, “Ngohi to hi orikua, de” 
to mangarati ua okia ani dungutu,” wo temo mo lö leleanika 
genanga. Daha o Petrus woiki ma imam wo mo mulia ai tau ma 
ngoranika. [O öraha gënanga o kuru-kuru i horene.] 

90 ngoheka mo lö leleani gënanga mi make oli o Petrus, 
de’ mä temoli ma nyawa genangoka dau, “Unanga marai oka 
önanga manga dodiawo!” ?Ma' o Petrus wo ma hi pongonoli. 

Tedekanua i paha ika, ma nyawa genangoka yo temoli o 
Petrus ika, “No ma hi pongono nakunoka ua, marai ngona 
manga dodiawo, hababu ngona o Galilea ino!” 

“Daha o Petrus wo muläenge wo ma hi lolai de? wo temo, 
“Ngohi ti nako ua ma nyawa kiaka ngini nia dungutu genanga!” 

20 6raha genanga dika o kuru-kuru i horene ma hinoto. De’ 
o Petrus wo ma hininga o Yesus wo temoka unangika, “O kuru- 

kuru 1 horenowahi ma hinoto, ngona no hi gali ma hange no hi 
hi pongono ngohi.” De o Petrus 6 wo ari i wi h6 howo-howo. 


O Yesus o Pilatus ai himangoka 
(Mat. 27:1-2, 11-14, Luk. 23:1-5, Yoh. 18:28-38) 


15 O ngoru-ngorumino duru, yo ngodumu o Agama ma 

Juru Hakimi, o imam-imam manga hileke, o Yahudi 
oka manga tutuda de” o agama ma guru-guru tai-taiti 1 ma hi ka 
dailako. Onanga i wi rante ika o Yesus, i paha tinanga i wi ao de 
i wi hi lapahi o Pilatus ika. “O Pilatus wi leha o Yesus ika, “I 
goungu ngona o Yahudi oka manga koano?” 

“Hoko genanga hoka ani demo,” o Yesus wo haluhu. 

“O imam-imam manga häeke yao ma ngbe o galaki o Yesus 
ika. “Daha o Pilatus wo lehali o Yesus ika, “Ngona noluku no 
haluhu? Beika no lega hoko kia ma ngbe o galaki 6nanga yao 
ani himangoka!” 

“Ma' o Yesus wo haluhoka ua, hi adono o Pilatus wo htranga. 


O Yesus ai hukumanga ya putuhu i wi ho honenge 
(Mat. 27:15-26: Luk. 23:13-25: Yoh. 18:39 - 19:16) 


"O Paskah ma Rameanga ma hi geto-getongo, ma biaha o 
Pilatus wa lapahi o bui ma nyawa i ma tengo i moteke o nyawa 
yo woe-woe manga ngo ngiriki. 7O bui ma goronaka, yo t6 toba 
lawani yo do diai o doma o huru-hara ma orahoka manga hi 
dogoronaka naga wo ma tëngo ai romanga o Barabas. #O nyawa 
yo wöe-wöe i ma toomu de" yo gahoko o Pilatus ika, hupaya 
unanga wa lapahi o bui ma nyawa 1 ma tengo hoka biahali. 70 
Pilatus wo leha onangika, “Ngini ka ni6 rnodeke, ngohi ti lapahi 
o Yahudi manga koano genanga mangale ngini?” "Hababu o 
Pilatus wa nako 1 tiai o imam-imam manga häeke 1 wi hi lapahi 
o Yesus unangika karana manga hininga yo hiri. 

UMa’ o imam-imam manga hiAeke o demo ya hi ngohama o 
nyawa yo woe-woe ika hupaya yo gahoko o Pilatus wi lapahi o 
Barabas mangale 6nanga. "De o Pilatus wä temoli o nyawa yo 
woe-woe ika gEnanga, “Nako hoko genanga, ma nyawa ni wi 
heto-hetongo o Yahudi oka manga koano, ngohi ko kiani okia to 
diai de de unanga?” 

#Onanga yo pdaka, “Unanga ni wi salib!” 

l4“Ma" okia ai dorou?” o Pilatus wo leha. 

O Roma ma tentara wo ma tengo. (15:16) 


Daha onanga yo pöaka i holoi i kuatile oli, “Unanga ni wi 
salib!” 

BO Pilatus wo mau o nyawa yo wde-wde genanga yo sanangi, 
ho unanga wi lapahi o Barabas mangale 6nanga. I paha dnanga 
wa huloko o nyawa i wi gohara o Yesus, daha wi hi lapahi la i wi 
salib. 


O tentara oka i ma hi gogule o Yesus 
(Mat. 27:27-31, Yoh. 19:2-3) 


KO tentara oka i wi ao o Yesus o pengadilan ma tau ika, ma 
gubernur ai kadatoka. I paha mata-mata o tentara oka ya ahoko 
i ma toomu. "Daha 6nanga i wi hi pake o juba ma goguhurungu 
o Yesus ika, de? o raraga ma ho hihika ya diai o makota, i 
paha i hi nda o Yesus ai haekuku. $1 paha de génanga önanga 
1 Wi tabea, “Ani horomati o Yahudi ma Nyawa manga Koano!” 
Onanga yo temo. '"Onanga ya gohara o Yesus ai häeke de o 
diki-diki, daha dnanga i wi obiri de” yo huba ai himangoka. #I 

boto 1 ma hi gogule o Yesus, 6nanga ya huputu ma juba ma 
goguhurungu genanga daha i wi hi n6ali ai pakeanga mahirete. I 
paha unangai wi ao i wi hi hupu la i wi salib. 


O Yesus i wi salib 
(Mat. 27:32-44: Luk. 23:26-43: Yoh. 19:17-27) 


TO ngekomo ma hoanoka önanga i wi pakisa wo ma tëngo 
wa möku o Yesus ai salib. O nyawa genanga i ma teke korona 
genanga dahao desaka de wa ino wo mau wo wohama o kota 
ika. (Ai romanga o Simon, - ai ahali o Kirene ma kapongino 
- 0 Aleksander de’ o Rufus manga ama.) 20 Yesus i wi ao o 
ngi mol ika ma romanga o Golgota, ma mangarati “O haeke ma 
Kabelanga ma Ngi”. “Genangoka dau 6nanga yo mau i wi hi 
doaka unangika o angguru ya sapuroka de o mur, ma’ o Yesus 
woluku wa okere o angguru genanga. “1 paha önanga i wi salib 
unanga de” ai pakeanga i hi kodoku de o undi la i hi Oriki 
moi-moi manga hidoku. “I wi salib genanga i dadi o takoro 
hiwo ngorumino. “Aj salib ma Toku ile ya nune uku o dulihi ya 
korona o galaki unangika, ena genanga: “O Yahudi ma Nyawa 
manga Koano”. “'I ma ki niki de o Yesus önanga ya salib oli 
yo toma-toma de yo ora-ora ya hinoto, wo ma têngo o nirakoka 
de’ wo ma tengoli ai higiloka. [De hoko genanga i dadi hoka i 
tulihoka o Buku i Tebi-tebini oka; ena gfnanga: “Unanga wo ma 
dadi o nyawa ma dorou.”] 

220) nyawa ya ko ka ino genangino manga haeke ya giwi-giwi 
de’ i wi hohedu o Yesus. Onanga yo temo, “Hei, ngona no mau 
na kilianga ma Jou Madutu ai Tau, de’ no hi gokoli o wange 
hange ma goronaka. #Beika o salib oka genanga de no uti de’ no 
hi halamati ani diri!” 

3! Hoko genangoli o imam-imam manga häeke de” o agama ma 
guru-guru 1 wi hohedu o Yesus. Onanga i ma ke temo, “Unanga 
wa hi halamati o nyawa ma homoa, ma’ ai diri mahirete iinanga 
wakunua wo hi halamati! #Nako iinanga o Israel oka manga 
koano, ma Koano Wo hi ho halamati, ka ya oa de hoko 
nenangohi lUnanga o salib oka genanga de wo uti, hupaya ngomi 
mi wi make de’ mi ngaku unangika!” 

O nyawa ya so salib de o Yesus genanga ma i wi hohedu o 
Yesus. 

O Yesus ai honenge 
(Mat. 27:45-56, Luk. 23:44-49: Yoh. 19:28-30) 


3O wange i korona iha, ma dekana o jam hange ino o berera 
genanga mata-mata ika i dadi i hu hutu. #“De” o takoro hange o 
bimaoa, o Yesus wo poaka de ai ilingi ka ha kuatile, “Eloi, Eloi, 
lama sabakhtani?” ma mangarati, “Ya ahi Jou Madutu, ya ahi 
Jou Madutu, ya dodoa ho ngona no hi mala ika ngohi?” 

“Ya muruono naga genangoka yo ihene o böaka gênanga, de’ 
yo temo, “Ni ihene, inanga wi ahoko o Elia!” 3#Wo ma tengo 
onangino wo ma tai-taiti woiki wo le o bunga karang daha wa 
tono o angguru ma gogiohikuku. I paha o bunga karang genanga 
wo hi bilatu ika o gota ma botika, daha wo hi peke o Yesus al 
uru ma kai ika, de wo temo, “No tama, nia ino ngone hi lega o 
Elia boteka wa ino, wi hi guti ünanga o salib oka genanga.” 

“Daha o Yesus wo poaka, de” wo honenge. 

330) guba i nii nune uku ma Jou ai Tau ma goronaka 1 kakihi 
i bêlaka hinoto daku de ya uku hi adono daukuku. O tentara 
oka manga baluhu wo ma oko-oko ino o salib ma himangoka 
genanga,.wa make sarakia o Yesus wo honenge. O tentara oka 
manga baluhu genanga wo temo, “Marai i tiai o nyawa nenanga 
ma Jou Madutu ai Ngohaka!” 

#@Genangoka 6 naga o ngo ngoheka ya muruono naga, ka ma 
gurutoka de ya make mata-mata genanga. Manga hi dogoronaka 
naga o ngo Salome, o ngo Maria Magdalena, o ngo Maria o 
Yakobus ma goduru de’ o Yosis manga ayo. “Onangala o ngo 
ngoheka i wi no ni niki de’ i wi riwo o Yesus ma Oraha unanga o 
Galilea ma daeraka. De” naga manga ngöe oli o ngo ngoheka ma 
homoa genangoka yo b6aka o Yerusalem ino, i ma ko moteke de 
o Yesus. 


O Yesus i wi lungunu 
(Mat. 27:57-61, Luk. 23:50-56, Yoh. 19:38-42) 


#43Ma 6raha o Yusuf o Arimatea ino wo boda o wange i 
mulaenge yo hutu. Unanga o Agama ma Juru Hakimi ma ge 
getongoka duru i wi horomati. Unango wo do dama ma öraha 
ma Jou Madutu wo mulaenge wo pareta hoka o Koano. O 
wange genanga o Hidiai ma wange (ena gënanga o Yahudi oka 
manga Puji ma wange owahi). Hababu gënanga o Yusuf de ai 
barani wi himanga o Pilatus de” wo gahoko o Yesus ai mayeti. 

40) Pilatus wo hëranga wo ihene o Yesus wo honengoka. Ho’ 
o Pilatus wa huloko o nyawa 1 wi ahoko o tentara oka manga 
baluhu de” wi leha unangika boteka o Yesus ma dekanoka wo 
honenge. “Wo ihenoka o tentara oka manga baluhu genanga 
ai hi ngahu, o Pilatus wi hi gumala o Yusuf wa le o Yesus 
ai mayeti. “Daha o Yusuf wo ija o ngöere ma gare-garehe ma 
aluhu de” wo hi guti oka o Yesus ai mayeti, unanga wa hawo de 
o ngoere genanga. I paha unanga wa kelenga o mayeti genanga 
o lungunuku, o lungunu gënanga ya diai o helewo i to toporono 
ma goronaka. | paha de genanga iinanga wo du lulu o helewo 
gahumu moi ma pako-pako i hi beno o lungunu genanga ma 
ngorana. “O öraha genanga o ngo Maria Magdalena de’ o ngo 
Maria o Yosis ngoi ayo ya tailako hi do diai kiaka o Yesus i wi 
kelenga. 


O Yesus ai momiki 
(Mat. 28:1-8, Luk. 24:1-12: Yoh. 20:1-10) 


1 Ma b9raha o Yahudi oka manga Puji ma wange i 

pahaka, o ngo Maria Magdalena, o ngo Maria o 
Yakobus ngoi ayo, de” o ngo Salome yoiki yo ija o rampa-rampa 
la iti ya minya o Yesus ai mayeti. “O ngoru-ngorumino duru, 
o wange i boda, o wange ma do di hiraka o minggu genanga, 
önanga yoiki o jere ika. 34O ngëkomo ma hoanika 6nanga i ma 
ko ke temo, “O nagona yakunu 1 na riwo ngone ya heloro ma 
helewo o lungunu ma pidaha ma dadamunu?” Hababu o helewo 
genanga duru ka ha pako. Ma i ma hi adonika genangoka 
Onanga ya make o helewo genanga i lulu oka. “Daha 6nanga 
yo wohama o lungunu genanga ma gorona ika. Ma goronaka o 
nirakoka, i wi make wo ma tengo o goduru wa pake o juba ma 
gare-garehe wo gogeruku, de” onanga ya todokana. 

6O goduru genanga wa temo, “Uha ni hawana! Ngohi to hi 
Oriki ngini ni wi lingiri o Yesus o Nazaret ma nyawa i wi so salib 
oka. Unanga ko i wiwa nenangoka. Unanga wo momikoka! Nio 
lega dika, nenanga ma ngi önanga i wi idu. 'Oraha nënanga ni 
oiki, ni hi ngahu o abari nenanga i wi no ni nikika de o Petrus 
ika 6. Nia hetongo, “Unanga woiki wo hira de ngini o Galilea 
ika. Dokengoka ngini aha ni wi make unanga, hoka unanga wi ni 
hi ngahu oka nginika.”” 

8De 6nanga o lungunoka de yo hupu daha i ma popata 
karana ya todokana de” yo hawana. Onanga ka moi ika 6 de 
ya hetongua karana yo hawana. 


O ABARI MA OA O MARKUS WA TO TULI-TULIHI MA 
BO BAHA I MOTEKE MA DULIHI MA HIRA INO 


O Yesus wo ma hi matoko ai diri o ngo Maria Magdalena ika 
(Mat. 28:9-10, Yoh. 20:11-18) 


PI paha ika o Yesus wo honenge de wo momiki o ngoru- 
ngorumino o Minggu ma wange oka, lnanga ma do di hiraka 
wo ma hi matoko ai diri o ngo Maria Magdalena ika. (O ngo 
Maria ino genanga o Yesus wo hi hupu oka tumidi o womaha ma 
dorou.) "De o ngo Maria Magdalena mo hi ngahu i da dadi oka 
genanga o Yesus ai dodiawo ika, ma go giria yo haharu de’ yo 
ari. "Ma” ma 6raha 6nanga yo ihene o Yesus wo wango de’ o 
ngo Maria mi make oka unanga ona yo ngakua. 


O Yesus wo ma hi matoko ai diri i wi no ni nikika ya hinoto 
(Luk. 24:13-35) 


12] paha de genanga o Yesus wo ma hi matoko ai diri i wi no 
ni nikika ya hinoto de ma do dagi hara moi oli. Genanga i dadi 
ma öraha o nyawa ya hinoto genanga yo tagi ma go giriaka o 
kapongo moika. Ho” onanga i ma ki lioro de” i hi ngahu o hali 
genanga ma homoa ika. Ma” onanga yo ngakua. 


O Yesus wo ma hi matoko ai diri i wi nö ni nikika 
(Mat. 28:16-20: Luk. 24:36-49: Yoh. 20:19-23, Orr. 1:6-8) 


“Ma bo baha o Yesus wo ma hi matoko ai diri i wi no 
ni nikika ya ngimoi de ya moi, ma 9raha 6nanga yolomo ma 
go giriaka. Unanga wa taaere 6nanga hababu onanga manga 
ngongaku i kuranga de” manga hileke i togowini holi hi adono 
ya ngakua o nyawa i Wi make-make oka o Yesus wo wango. 
ISDaha o Yesus wä temo onangika, “Ni oiki o dunia nia möde- 
modeke de’ ni hi nga ngahu o Abari ma Oa ma Jou Madutu 
ino genanga o nyawa ika nia geto-gttongo mata-mata. O nyawa 
yo ngaku ua aha ya hukumu. Ma o nyawa yo ngaku de' ya 
ohiki, aha yo halamati. "Hoka ma nyonyata i goungu 6nanga yo 
ngaku, o nyawa ge 6nanga aha ya duhu o womaha ma dorou 

de to ngohi ahi romanga, 6nanga aha yo temo-temo de o demo- 
o demo kiaka ma hira önanga ya nako ua. “Nako 6nanga ya sö 
o dodiha ekola ya okere o rasongo, 6nanga aha ya make ua o 
bodito. Nako 6nanga ya kelenga manga giama o nyawa yo po 
panyake uku, o nyawa ge 6nanga aha yo togumu.” 


O Yesus i wi goraka o horoga ile 
(Luk. 24:50-53, Orr. 1:9-11) 


BMa Jou Yesus wo ade-ade de de 6nanga i paha, iinanga i wi 
goraka o horoga ika. Dokengoka iinanga wo pareta de ma Jou 
Madutu. #@De” i wi no ni niki yoiki de” i hi ngahu o abari ma 
Jou Madutu ino o ngi yo geto-gttongo. De” ma Jou 6 wo ma hi 
moteke wo manarama de de nanga de’ o nonako i hëra-hëranga 
i dadi ma nyonyata i goungu to 6nanga manga hi ngahu i tiai.] 


O DULIHI MA HIRA INO MA HOMOA MA BO BAHA 


PO ngo ngoheka genanga yoiki o Petrus de” ai dodiawo ika, 
daha yo ade-ade de ma dipoko mata-mata wa hi ngahu-ngahu 
oka onangika ma goduru genanga. “I paha de genanga o Yesus 
mahirete mangale de i wi no ni niki i hi abari o wange ma 
hiwaroko hi adono o wange ma dumuniha o abari ma debi- 
debini de” i ko kakali ya korona mangale o halamati i ko kakali.] 


O ABARIMA OA 
O LUKAS WA TO TULI-TULIHI 


MA NGONGOTAKA 


O Abari ma Oa ma buku o Lukas wa tö fuli-tulihi wo hi hi 
hira o Yesus hokä o Koano Wa hi ho halamati ma Jou Madutu 
wo hi ja jaji oka la iti o Israel ma nyawa de’ iti o nyawa mata- 
mata. Ai buku ma goronaka nenanga o Lukas wo tulihi ma Jou 
ai Womaha i hi ddakoka o manarama o Yesus ika la wo hi ngahu 
o Abari ma Oa ma Jou Madutu ino o nyawa mihikinika. O 
Abari ma Oa nenanga i omanga de o ho hininga o nyawa ika de 
ma ngoe to ona manga paralu. I make oli o morene ma ilingi 
o Lukas ai buku ma goronaka nenanga, ma bo boloi o hidoku- 
hidoku ma do di hiraka ya korona o Yesus ai boa, i paha ma 
hidoku ma bo bahaka 0 ya korona i wi goraka o Yesus wo doa 
o horoga ika. O jarita mangale i wango de?’ yo do gilianga o 
Harani ma agama i paha ika o Yesus wo doa o horoga ika, O 
buku wa tö luli-tulihi nënanga wo hi ade-ade oli o Rasul-rasul 
manga Jarita ma Buku ma goronaka. 

Ma hidoku 2 de’ 6 (nio lega o Buku ma dola ma timi oka 
nenanga) ma dola ma ngoe o jarita ma titi duga-duga i make 
o Abari ma Oa ma Buku nenanga ma goronaka. Hoka o jarita 
mangale o malaekat-malaekat manga nyanyi de o duba ma go 
goana manga boa ino ma Oraha o Yesus wo ma kilau, o Yesus 
ma Jou ai Tau oka ma Oraha ka o ngohakohi, de? o hi totero 
mangale o Samaria ma Nyawa ai Hininga i Ho hailoa de’ o 
Ngohaka wo hi Hihanga. O buku nenanga duru i hi duku oli 
mangale o hubayanga, ma Jou Madutu ai Womaha, de o ngo 
ngoheka manga jojobo o Yesus ai leleani ma goronaka de’ o 
baradoha ma apongo mangale ma Jou Madutu. 

Ma dola 
Ma do di hira 1:1-4 
O Yohanis Wo ohi-ohiki de' o Yesus i ma kilau de” 
o ngohakohi 1:5-2:52 
O Yohanis Wo ohi-ohiki ai leleani 3:1-20 
O Yesus i wi ohiki de’ o co coba ai dirika 3:21-4:13 
O Yesus ai leleani o kawaha Galilea manga 
hi dogoronaka 4:14-9:50 
O Galilea de o Yerusalem ika 9:51-19:27 
O Minggu ma bo baha o Yerusalem oka de’ 
ma gilolitino 19:28-23:56 
O Yesus wo honengoka de wo momiki, wo hi matoko ai diri 
de’ i wi goraka o horoga ika 24:1-53 


Ma do di hira 


Teofilus no bo barija, 

Manga ngöe o nyawa i hi dailakoka ya tulihö de yó datoro 
hagala okia naga 1 da dadi oka nanga hi dogoronaka. ?Onanga 
ya tulihi 1 ma daene de o nyawa ya make-make mahirete okia 
naga i da dadi oka genanga mulaenge ma hira de i na ade-ade 
ngone ino, de’ i paha i hi nga ngahu to Ena ma abari. “Ngohi ta 
talakoka to hi do diai mata-mata i dä dadi oka genanga ma titi 
oka de ya ino, de i paha, ngohi ta pulono ka ya oa hö ta tulihi 
o buku ika to hi do diai ta tatoro la iti ngona Tuanga. “Ngohi ta 
diai genanga hupaya Tuanga na nako, okia i ni dotokoka ngona 
ika Tuanga, marai i tiai. 


I hi ngahu o Yohanis Wo ohi-ohiki wo ma kilau 


“Ma Oraha o Herodes wo dadi o koano o Yudea ma bereraka, 
naga wo ma tëngo ma imam ai romanga o Zakharia. Unanga wo 
wohama o Abia ma imam-imam manga do doomu. Ngoi hekata 
ami romanga o ngo Elisabet, o imam manga difa uku oli. SO gia 
hekata gënanga manga wo wango ma Jou Madutu ai hininga ya 
sanangi. Ya hinotö ya moteke mata-mata ma Jou ai pareta de’ ai 
tita ya ngodumu. "Onanga manga ngohaka koiwa hababu o ngo 
Elisabet mo fatua de’ onanga ya hinoto ya pereki oka. 

58O wange moi uku, ma öraha o Abia ai do doomu ya make 
o hidoku, o Zakharia wo hi dagi o manarama hoka ma imam 
ma Jou Madutu ai himangoka. "De o undi kiaka biaha o imam- 
imam ya diai, o Zakharia i wi tumutu la wo wohama ma Jou ai 
Tau ma gorona ika de” wo tuhuku o manyanyi. Ma go giriaka 
o manyanyi ma duhuku 1 diai, o nyawa yo woe-woe i mä niata 
ma poretoka. "O öraha genanga ma Jou ai malaekat i ma hi 
matoko ma diri o Zakharia ika. O malaekat genanga i ma oko 
ino O mëja o manyanyi ya tuhu-tuhuku ma ngi ma nirakoka. 
NMa öraha o Zakharia wa make o malaekat genanga, ünanga 
wo bingu de” wo hawana. Ma’ o malaekat genanga i wi temo, 
“Uha no hawana, Zakharia! Ma Jou Madutu wo ihenoka ani 
hubayanga. Ngo ni hekata o ngo Elisabet aha mo ma gilianga wo 
ma tengo o ngohaka o nauru. Ngona ko kiani ni hi romanga o 
Yohanis unangika. “Ngona aha duru no mörene de” manga ngöe 
o nyawa aha yo more-morene nako o ngohaka genanga wo ma 
kilau! SUnanga aha wo dadi o nyawa yo lago-agomo i moteke 
ma Jou ai lo legaka, de? unanga yakunua o angguru wokere 
ekola o daluku i biha-biha. Ka de wo ma kilau iinanga aha ma 
Jou Madutu ai Womaha i wi kuaha. “Manga ngöe o Israel ma 
nyawa aha wa tuda i ma ki lioro ma Jou Madutu ika, to 6nanga 
manga Jou. 'Unanga aha wo dadi ma Jou ai hu huloko wo kua- 
kuata de” wo kuaha hoka o Elia. Unanga aha wa hi ka dame o 
ngohaka de o ama, de” o nyawa yo to to motekua aha wa tudai 
ma ki lioro o dibanga ma diai ma ngekomika. De hoko gënanga 
unanga wa sadia o umati moi, kiaka i bö bötoka mangale ma 
Jou.” 

I8 “Sarakia ngohi to hi driki o hali genanga aha i dadi?” o 
Zakharia wo leha o malaekat ika genanga. “Ngohi i hi pereki 
oka, de” ngohi hekata ma i mi pereki oka.” 

NO malaekat genanga wo haluhu, “Ngohi nënanga o Gabriel. 
Ngohi ti leleani ma Jou Madutu de” unanga wo hi huloko ngohi 
to hi adono o abari ma oa nënanga ngona ika. “@Okia ngohi ta 
hetongo, aha i dadi ma orahoka. Ma’ karana ngona no ngakua, 
ngona aha nakunua no temo; ngona aha no mou hi adono okia 
ta heto-httongoka genanga i dadi.” 

210) 6raha genanga, o nyawa ka i wi do dama ohi o Zakharia. 
Onanga yo heranga ya dodoa ho iinanga hoko genanga ai dekana 
ma Jou ai Tau ma goronaka. 2De ma 6raha iinanga wo hupu, 
unanga wakunua wo temo onangika. Unanga de ai giama wo 

Moi o humu o Nazaret ma berera oka. (1:26) 


tumu-tumutu, de’ ka hirahi wo mou. De o nyawa ge önanga ma 
ya nako, iinanga wa make oka okia naga moi i hera-heranga ma 
Jou ai Tau ma goronaka. 

3De i paha i mataka ai manarama ma öraha ma Jou ai Tau 
oka, o Zakharia 6 ma wo lio ai tau ika. 241 paha ika i tedekanua, 
ngoi hekata o ngo Elisabet o ngohaka mo hi ao, daha ka mo ma 
go gogono o tau oka o mede motoa ino ma dekana. #Munanga 
mo temo, “Ma bo bahaka ma Jou wo hi riwo ngohi de” wa ehe 
ahi maleke.” 


I hi ngahu o Yesus wo ma kilau 


#Ma oraha o ngo Elisabet mo hi aoka o ngohaka o mede 
butanga, ma Jou Madutu wa huloko o malaekat Gabriel i oiki o 
Nazaret ika moi o kota o Galilea ma daera oka. 7O Gabriel i wi 
huloko o moholehika mo ma tëngo, ami romanga o ngo Maria. 
O moholehe gënanga mo mane oka de wo ma tëngo ai romanga 
o Yusuf ma Koano Daud ai difa uku. 30O malaekat genanga ya 
ika o ngo Maria ika de’ i mi temo, “Halamati, ngona wo ni hi 

barakati ma Jou de ma do dagi ka biaha ua! Ma Jou naga de de 
ngona!” 

#Mo ihene o malaekat gënanga ma demo, o ngo Maria i mi 
todokana, hi Adono ami hiningaka i leha-leha okia ma dungutu 
O tabea nEnanga. “De o malaekat gënanga i mi temo o ngo 
Maria ika, “Uha no hawana, Maria, hababu ngona ma Jou 
Madutu ai hininga ya daene. ?'Ngona aha o ngohaka no hi ao 
de no ngohaka wo ma tengo o ngohaka, de ko kiani ngona ni 
hi romanga o Yesus. 3“Unanga aha wo dadi wo mulia de’ aha i 
wi hetongo ma Jou Madutu wo ko Kurutile ai Ngohaka. Ma Jou 
Madutu aha wi hi dadi iinanga o koano hoka ma Koano Daud, 
ai ete de ai tohora. #De” unanga aha wä pareta o Yakub ai difa 
uku ka hi ado-adonika hoki o koano. Ai Pareta aha ma baha 
koiwa.” 

34“Ma” ngohi o moholehe ma boro,” o ngo Maria mo temo o 
malaekat ika genanga, “Sarakia o hali genanga yakunu i dadi?” 

330 malaekat gënanga i mi baluhu, “Ma Jou Madutu ai 
Womaha aha i boda ngona ino, de” ma Jou Madutu ai kuaha 
aha 1 ni hawo ngona. Genanga ma hababu o ngohaka aha wo 
ma ko kilau genanga aha i wi hetongo wo Tebini, ma Jou 
Madutu ai Ngohaka. “No hininga: O ngo Elisabet, ngo ni ria 
dodoto genanga o ngohaka mo hi aoka o mede butanga, ngarok6 
minanga i mi pereki oka de” o nyawa yato mo fatua. #Hababu 
ke ma Jou Madutu koiwa la naga 1 dadi ua.” 

“Daha o ngo Maria mo temo, “Ngohi ne#nanga ma Jou ai 
gilaongo: mala ika la i dadi ngohino hoki ngona na hetongoka.” 
Daha o malaekat genanga woiki wo mi mala ika o ngo Maria. 


O ngo Maria mo mi adono o ngo Elisabet 


3I boto de genanga mo ma taiti o ngo Maria moiki o kota 
moika o Yudea ma daera i loku-loku oka. #Miinanga moiki o 
Zakharia ai tau ika, de ma @raha mo wohama miinanga mo 
mi tabea o ngo Elisabet. “De hoko genanga o ngo Elisabet mo 
ihene o ngo Maria ami tabea, o ngohaka doka o ngo Elisabet 
ami roehoka genanga i ma kelu. De o ngo Elisabet ma Jou 
Madutu ai Womaha i mi kuaha, #daha mo poaka, “Ngona duru 
1 ni hi barakati o ngo ngoheka mata-mata manga hi dogoronaka! 
I wi hi barakati o ngohaka aha ngona ni hi ngohaka genanga! 
3O nagona ngohi nënanga hi adono ma Jou ngoi ayo no bda 
ngohino? #Hoko genanga ngohi to ihene ani tabea, o ngohaka 

ahi röehe ma goronaka gënanga i ma kelu i more-morene. “NO 
utumu ngona, karana no ngaku okia ma Jou wa hetongo ngona 
ika genanga aha i dadi!” 


O ngo Maria ami sukur ma demo 


40 ngo Maria mo temo, 
“Ahi hininga ti puji ma Jou, 
sa de” ahi jiwa ka i more-morene karana ma Jou 
Madutu ahi Juru Halamati. 
8 Unanga wo hi hininga ngohi, ai gilaongo ko to bo 
baraguna ua! 
Mulaenge o draha nenanga mata-mata o hoana de o berera, 
ya hetongo ngohi to utumu. 
4 Karana ma Jou Madutu Duru wo ko Kuaha wo dial o hali 
ma ago-agomo ngohino. 
I Tebini ai romanga. 
so O ahali de o ahaluku ma Jou de ai hayanga de ai dora 
o nyawa ika i wi modo-modongo unangika. 
sı De ai giama i po puturungu iinanga wa hi gerewoto o nyawa 
manga hininga i ko kurutile, 
de” wa burakiti to dnanga manga datoro. 
s2 O ko koano wa hi guti manga kuruhi i mo muliaka 
de” o nyawa yo bo baraguna ua wa hi kurutile. 
s3 O nyawa yä hä hahini aha ya punuhu de hagala o oa-oa, 
yo kaya-kaya wa duhu de manga kia-kia ua. 
s4 Unanga wa riwo o Israel oka ai gilaongo, 
i moteke ai jaji wa do diai de nanga ete de nanga tohora. 
ss Ma Jou wa wohangua ai jaji, inanga ai hininga i mura o 
Abraham ika 
de” ai difa uku ka hi ado-adonika.” 
56 Done ho mede hange ma dekana o ngo Maria mo gogere de 
o ngo Elisabet, dahad miinanga mo lio ami tau ika. 


O Yohanis Wo ohi-ohiki wo ma kilau 


Ami 6raha yadonoka o ngo Elisabet mo ma gilianga. 
Miinanga ami ngohaka i ma kilau o ngohaka o nauru. SI ma 
ko ka dateke de” ami ria dodoto yo ihene hoko kia ma Jou ai oa 
o ngo Elisabet ika, de onanga ma yo mörene de de munanga. 

“Ma öraha o ngohaka ma gilau genanga ma umuru o wange 
tufange, 6nanga ya ino la iinanga i wi huna. Onanga yo mau o 
ngohaka ma gilau genanga i wi hi romanga o Zakharia i moteke 
al ama ai romanga, ““ma' ngoi ayo mato, “Kowali! Unanga ko 
kiani hi hi romanga o Yohanis.” 

6|“Moi ua ani ria dodotino manga romanga hoko genanga,” 
Onanga yo temo munangika. Ho’ i wi mou-mou 6nanga yo leha 
o Zakharia ika o romanga okia i wi hi romanga ai ngohakika. 

60O Zakharia wo gahoko o aoto ma belaka de o du dulihi, 
daha wo tulihi, “Ai romanga o Yohanis.” Onanga mata-mata 
yo heranga. #Oraha genanga dika o Zakharia wakunoli wo temo 
de” ma Jou Madutu wi puji. SI ma ko ka dateke mata-mata yo 
hawana, de” o abari genanga yo do gilianga o Yudea i loku-loku 
oka ma daera mata-mata ika. “Mata-mata o nyawa yo ihe-ihene 
o hali gënanga manga hiningaka i leha, “Aha wo dadi okia o 
ngohaka genanga?” Hababu ma Jou i wi to moteke iinanga. 


O Zakharia wo hi ngahu o abari ma Jou ino 


670) Zakharia o ngohaka genanga ai ama, ma Jou Madutu ai 
Womaha i wi kuaha hi adono inanga wo hi ngahu o behehongo 
ma Jou ino, Unanga wo temo, 

68 “Nia ino ngone hi puji ma Jou, o Israel oka manga Jou 
Madutu! 
Unanga wo bdaka wa riwo ai umati de” wä tuhuhu 6nanga. 
69 Unanga wo na hi döaka o juru halamati wo po puturungu, 
ai gilaongo, o Daud ai difa uku. 
70 Kahuruonino ai nabi-nabi wä iri-irikoka, i hi ngahu, 
ma Jou wo hi doakoka ai jaji 
1 la wo na hi halamati ngone nanga haturu manga giama ma 
hoatoka, 
de’ o nyawa i na doha-dohata manga kuaha ino. 
2 La wo hi matoko ai hininga ma mura nanga ete de nanga 
tohora ika, 
ai jaji i tebi-tebini genanga aha wa totomo. 
13-4 Unanga wo koboto o Abraham nanga ama ika, 
de’ wo jaji la wo na hi halamati nanga haturii manga giama 
ma hoatoka, 
hupaya ngone ho hawanua hi leleani unanga 

75 salalu ho ma gilaongo unangika de” ha sanangi ai hininga 
nanga wo wango ma gurutu. 
% Ngona, hei ahi ngohaka, aha 1 ni hetongo ma Jou Madutu wo 
k6 Kurutile ai nabi. 
Ngona i ni huloko ma Jou ni hi hira la no hi pairi ai 
ngekomo, 
7 la wo hi ngahu ai umatika 6nanga aha ya hi halamati, 
nako ma Jou Madutu wa apongoka to ona manga 
baradoha. 
18 Nanga Jou ai hininga i mura de” wo to dora; 

unanga wo boa ma titi wo na hi halamati ngone. 

Hoka o wange ma lako i bda o ngorumino, 

7 hoko genangala inanga wo hi döaka ai dararono o nyawa 
mata-mata ika 
yo wango o hu hutu de” o modongo ma goronaka. 

Unanga wo na tuda ngone o ngekomika 

ma dumutu o dame ika.” 

#() Zakharia ai ngohaka genanga i dogo wo lamoko de’ i 
dogo i kuata ai womaha. Unanga wo gogere o tonaka ma ko 
kakahaka, hi adono ma draha yadono iinanga wo ma hi matoko 
ai diri o Israel ma nyawa ika. 


O Yesus wo ma kilau 
(Mat. 1:18-25) 


O öraha gënanga ma Kaisar Agustus wo hi pareta hupaya 
mata-mata o rayati o Roma ma Po pareta ma goronaka 
i hi ngohama manga romanga la ya etongo. 20 ge getongo ma 
do di hiraka nEnanga i hi dagi ma öraha o Kirenius wo dadi 
gubernur O Siria ma bereraka. “Mata-mata o nyawa o draha 
genanga yoiki moi-moi manga berera ika la i hi ngohama manga 
romanga. 
10 Yusuf 6 wo ma jobo o Nazaret o Galilea ma daera oka, de 
o Betlehem ika o Yudea ma bereraka, ma Koano Daud ai ngi wo 
ma kilau; hababu o Yusuf o Daud ai difa uku. 5O Yusuf wo hi 
ngohama manga romanga, de o ngo Maria ngoi ma mane kiaka 
munanga o ngohaka mo hi aoka. “Ma 6raha önanga 1 ma hi 
adono o Betlehem ika ami Oraha 1 ma hi adono o ngo Maria mo 
ma gilianga. "Miinanga mo ma gilianga moi o ngohaka o nauru, 
ami ngohaka ma riaka. O ngohaka geEnanga i wi hawo ino de o 

ngoere, daha i wi kelenga uku, o aiwani ma inomo ma ngi oka i 
hi nao ile de o pine ma r6ehe; hababu 6nanga i ma make ua do 
dogumu ma ngi. 


O aiwani ma go goana de” o malaekat 

SO hutu genanga naga o aiwani yo göa-göana ma go giria 
yo göana manga duba-duba o daera gënanga ma golowaka. “1 
todokanino ma Jou ai malaekat i ma hi matoko onangika, de’ 
o dararono ma Jou ino ma letongo ya di hiwara ya hi tararono 
onanga de’ onanga duru yo hawana. Ma’ o malaekat gënanga i 
temo, “Uha ni hawana! Hababu ngohi to böa ti nï gao o abari 
ma oa mangale ngini - o abari gënanga ya diai mata-mata o 
nyawa duru yo mörene. !!O wange nënanga o Daud ai bereraka 
wo ma kilau oka ma Koano Wi ni hi ho halamati ena gënanga o 
Kristus, ma Jou. “Nénanga ai nonako: Ngini aha ni wi make wo 
ma tengo o ngohaka ma gilau i wi hawo ino de o ngöere, de” wo 
ma idu o aiwani ma inomo ma ngi ma goronaka.” 

VI todokanino o malaekat genanga ya nikino ma ngöe o 
malaekat ma homoa i wi puji ma Jou Madutu. Onanga yo temo, 
4 “O puji ma Jou Madutu ika o dihanga i ko kurutile oka! 

De” o dunia ma loku oka, yo halamati o nyawa ya so 
sanangi ma Jou ai hininga!” 

SI paha o malaekat-malaekat ya mala o aiwani yo g6a-g6ana 
de’ i ma ki lioro o horoga ika, o aiwani yo g6a-g6ana genanga 
i ma ke temo, “Nia ino ngone hoiki o Betlehem ika de” ho lega 
okia naga i dä dadi g#nanga, kiaka ma Jou wo na hi ngahu 
ngone ino.” 

‘Onanga i ma taiti yoiki, daha ya make o ngo Maria de’ o 
Yusuf, de ma ngohaka ma gilau genanga wo ma idu iha o aiwani 
ma nomo ma ngi ma goronaka. 

"Ma öraha o aiwani yo göa-göana i wi make o ngohaka ma 
gilau genanga, 6nanga yo ade-ade okia o malaekat-malaekat ya 
hetongoka mangale o ngohaka ma gilau genanga. “De” mata- 
mata o nyawa yo heranga yo ihene o aiwani yo gda-g6ana manga 
ade-ade genanga. Ma o ngo Maria ma gogono mata-mata 
genanga ami hininga ma goronaka de” ma tö takihiri. YO aiwani 
yo goa-g0ana gënanga i ma ki lioro o momo i go golowa ika 
daha i wi puji de? i wi hi mulia ma Jou Madutu, karana mata- 
mata okia yo ihenoka de” ya make oka, i tiai hoki o malaekat ya 
hetongo. 

O Yesus ai romanga i hi doaka 


2 Ai umuru o wange tufange i boto, o ngohaka genanga i wi 
huna. De” onanga i wi hi romanga o Yesus, o romanga kiaka o 
malaekat i hi ddaka unangika, i hira de ngoi ayo mi hi ao unanga 
ami roehoka. 


O Yesus i wi hi lapahi ma Jou ika ma Jou ai Tau oka 


"Yadonoka ma öraha o Yusuf de’ o ngo Maria ya dial o 
debini ma adati i moteke o Musa ai tita. Ho” onanga i wi ao 0 
ngohaka genanga o Yerusalem ika la i wi hi lapahi ma Jou ika. 
3 Hababu ma Jou ai Tita oka i tulihi hoko nenanga, “O ngohaka 
o nauru ma riaka ma hi getongo, ko kiani i hi lapahi ma Jou 
ika.” “Onango6 manga dungutu i hi huba manga hu huba, ena 
genanga o habi moi o pombo furu ekola o dutu hinoto o namo 
dara ma ngohaka, hoka hi gogeroka ma Jou ai Tita oka. 

5Qraha genanga o Yerusalem oka naga wo ma tengo O bereki 
ai romanga o Simeon. Unanga o nyawa ma oa, de wi modongo 
ma Jou Madutu de” wo to tama ma draha ma Jou Madutu wa 
hi halamati o Israel ma nyawa. Ma Jou Madutu ai Womaha 
de de iinanga “de” ma Jou Madutu ai Womaha i wi hi ngahu 
oka unangika, iinanga aha wo honengua, nako wi make owahi o 
Koano Wo hi ho halamati ma Jou wa hi jä jaji oka. ” Mangale 
ma Jou Madutu ai Womaha ma tutuda, o Simeon wo wohama 
ma Jou ai Tau ika. Oraha genanga o Yusuf de’ o ngo Maria i wi 
ao i wi hi ngohama o Yesus, ka ai ete-etekohi gënanga la ya dial 
o agama ma mau-mau, kiaka hi paretaka o agama ma tita oka. 
80 Simeon wi le o ngohaka genanga de” wi totiri daha wi puji 
ma Jou Madutu, 

29 “Qraha nenanga, Jou, ngona na totomoka ani jaji. 
Mala ikala ani gilaongo nënanga to honenge de ahi hininga i 
ridi. 
30 Hababu ahi lako mahirete ngohi ta make oka o Juru Halamati 
ngona ino. 
3 O Juru Halamati genanga ngona na sadiaka hagala o hoana 
de o berera ma nyawa manga himangoka: 
3? hoka o dararono ya tararono o hoana de o berera ma homoa 
mangale yo böa ngona ika, 
o dararono genangala o horomati i ao ani umati o Israel ma 
nyawa ika.” 

3 A1 ama de’ ngoi ayo o ngohaka genanga, yo heranga okia 
o Simeon wo temo mangale to 6nanga manga ngohaka. #O 
Simeon wa hi barakati 6nanga, de” o ngo Maria o ngohaka 
genanga ngoi ayo ika wo mi temo, “O ngohaka nenanga ma Jou 
Madutu wi irikoka la wa hi binaha de” wa hi halamati o Israel 
ma nyawa manga ngöe. Unanga aha wo dadi o nonako ma Jou 
ino, aha 1 wi lawani manga ngbe o nyawa, de’ hoko genanga i 
kilianga to 6nanga manga hininga ma dola. O hininga ma huha 
aha ya tohoko ani hininga hoka o oworo ma doto-doto.” 

“Naga mo ma tengoli ma nabi o ngoheka duru i mi pereki 
oka. Ami romanga o ngo Hana o Fanuel ngoi ora o Asyer ai 
batuku. O taongo tumidi mo kawingino, “o ngo Hana mo fao, 
de’ oraha gënanga ami umuru O taongo mori tufange de jata. 
Komaiwa minanga ma tingaka ma Jou ai Tau. O hutu de’ o 
wange munanga mo leleani genangoka ma Jou Madutu ika, de 
mo ma niata de’ mo puaha. “I ma teke korona 6raha genangö 
munanga mo boa, daha mi puji ma Jou Madutu de” mo hi ade- 
ade mangale o ngohaka gënanga o nyawa mata-mata ika, kiaka 
yo do dama ma öraha ma Jou Madutu wa lapahi o Yerusalem. 


I ma ki lioro o Nazaret ika 


WI paha o Yusuf de” o ngo Maria ya diai oka mata-mata ma 
Jou ai Tita ya hi patu-patutoka, 6nanga yo lio o Nazaret ika o 
Galilea oka. #O ngohaka geEnanga i dogo-dogo wo lamoko de’ 
wo kuata. Unanga duru wo sawaro de” ma Jou Madutu duru wi 
dora unanga. 


O Yesus ma Jou ai Tau oka 


“O taongo hi geto-gttongo o Yesus ai dimono yoiki o 
Yerusalem ika la i hi rame o Paskah ma Wange ma Amoko. 
“De” ma öraha o Yesus ai umuru o taongo ngimoi de hinoto, 
Onanga yoiki o rame ika gënanga i moteke ma biaha. “O 
rame genanga 1 paha önanga yo lio, ma” o Yesus o ngohaka 
genanga ka wo go gogerohi o Yerusalem oka, de” ai ama de 
ngoi ayo 1 hi orikua. #“Onanga yato bote inanga wa nikoka 
ai dodiawo yo wöe-wöe. Yo tagi o wange moi i boto de ahaö 
Onanga 1 wi lingiri tinanga manga ria dodoto de” i ma ko ka 
nako manga hi dogoronaka. “Ma” onanga i wi make ua ho’ 
onanga i ma ki lioro o Yerusalem ika i wi lingiri inanga. #0 
wange hange 1 boto i wi lingiri de aha6 i wi make ünanga ma 

Jou ai Tau ma goronaka. Unanga ma go giria wo gogeruku 
wo hi gihene o agama ma guru-guru de’ manga lo leha-lo 
leha unangika. “Mata-mata o nyawa yo ihe-ihene ai bo baluhu 
genanga yo heranga karana wo sawaro wo baluhu. #Ai dimono 
ma yo heranga i wi make iinanga. Ngoi ayo mi temo unangika, 
“Ngohaka ya dodoa ho no diai hoko nenanga ngomino? Ani 
ama de’ ngo ni ayo mia hininga i huha mi ni lingiri ngona!” 

PO Yesus wo haluhu, “Ya dodoa ho ahi ama de” ngohi ayo 
ni hi lingiri ngohi? Okia ho ahi ama de’ ngohi ayo nia nako 
ua ngohi ko kiani naga ahi Ama ai tau ma goronaka?” “Ma? 
onanga 1 mangarati ua o Yesus ai bo baluhu. 

`I paha o Yesus wo lio de de 6nanga o Nazaret ika, de” 
wa hi moteke onangika. Mata-mata o hali nenanga ngoi ayo ma 
gogono ami hiningaka. 32O Yesus i dogo-dogo wo lamoko de” 
i dogo wo sawaro, de ma Jou Madutu wi dora iinanga de” o 
nyawa i wi igo. 


O Yohanis Wo ohi-ohiki ai abari 
(Mat. 3:1-12; Mrk. 1:1-8: Yoh. 1:19-28) 


Ma taongo ngimoi de motoaka ma Kaisar Tiberius ai 
pareta, o Pontius Pilatus wo dadi gubernur o Yudeaka, 
de’ o Herodes wo pareta o Galileaka. O Filipus o Herodes ai 
dodoto wo pareta o Iturea de” o Trakhonitis ma daeraka, ma o 
Lisanias wo pareta o Abilene oka. ? Yo dadi o imam-imam wo 
mo mulia genangala o Hanas de” o Kayafas. O taongo genanga 
ma goronaka ma Jou Madutu wi temo Yohanis ika, o Zakharia 
ai ngohaka o tonaka i ko kakahaka. “De o Yohanis woiki o 
Yordan ma Ngairi ma daera mata-mata ika, wa mode-modeke 
de” wo hi ngahu o abari ma Jou Madutu ino. O Yohanis wo 
poaka, “Ni toba bötohi o baradoha ni diai, de” ngini ko kiani i 
ni ohiki, hupaya ma Jou Madutu wi ni apongo.” “Genanga i ma 
daene de i tuli-tulihi ma Nabi Yesaya ai buku oka: 
“Naga o nyawa yo pöa-pöaka o tonaka i kö kakahaka, 

“Ni hi diai o ngekomo la iti ma Jou, 

mangale ünanga o ngekomo ni hi rata. 
5 Moi-moi o wai ko kiani nio pohuku, 

moi-moi o loku de” o doporono ko kiani ni hi rata. 

O ngekomo i po peleoko ko kiani ni hi rikoto, 

de” o ngekomo i guhu-guhu ni hi rata. 

6 O nyawa o dunia mata-mata ika aha ya make 

ma Jou Madutu o nyawa wa hi halamati 

Manga ngöe o nyawa yo boda o Yohanis ika la wä ohiki. 
O Yohanis wä temo onangika, “Ngini o nyawa ma dorou! O 
nagona ya hetongo, ngini yakunu i ni rehene o hukumanga ma 
Jou Madutu ino aha i böa-böa genanga? 8Ni hi matoko de nia 
manarama bari ngini ni tobaka de ni diai oka ua o baradoha! 
Uha ni mulaenge ni temo bari o Abraham ganga nia ete de nia 
tohora. Nio ho hininga: O helewo-helewo nënanga ma ma Jou 
Madutu wakunu wa diai o Abraham ai difa uku! °O bahuku | 
kelenga uku oka la ya tolanga ma gota ma utu hi adono ma 
ngutu-ngutuku. Moi-moi o gota ma utu i hohokua o hohoko ma 
oa aha i tolanga de” i umo o uku ma gorona ika.” 

l0“Ho”, okia ko kiani ngomi mi diai?” o nyawa i wi leha o 
Yohanis ika. NO Yohanis wo haluhu, “O nyawa nagona manga 
baju hinoto, ko kiani ihi ddaka moi o nyawa koiwa-iwa ika, de’ 
o nyawa nagona de manga inomoka, ko kiani i hi kodoku koiwa- 
iwa ika.” 

20 soungu yo gaho-gahoko yo böa o Yoharis ika la wa ohiki. 
Onanga yo leha, “Bapa Guru, okia ko kiani ngomi mi diai?” PO 
Yohanis wo haluhu, “Uha ni gahoko i holoi i lamoko de okia i 
hi tatapu oka.” 

“Naga 6 o tentara Oka yo leha, “Sarakia de ngomi? Okia ko 
kiani ngomi mi diai?” 

O Yohanis wo haluhu, “O nagona dika uha nia hokoto de’ 
uha nia ora manga tiwi de nia galaki i tiai ua. Ni hi tero-tero 
uku de nia gaji!” 

150) öraha genanga o nyawa yo mulienge yo leha-leha, boteka 
o Yohanis o Koano Wo hi ho halamati önanga i wi do dama. 
16G#nanga ma hababu o Yohanis wä temo onangika mata-mata, 
“Ngohi ti ni ohiki ngini de o akere, ma” ni tama aha wo böa wo 
ma tengo i holoi wo lamoko de ngohi. Ta hohe ai hapato ma li 
liko 6 ma ngohi to patutua. Unanga aha wi ni ohiki ngini de ma 
Jou Madutu ai Womaha de” o uku. "Ai giamoka naga o tatapa 
la wa taloko ma pine mata-mata hi ädono i tebini. O pine aha ya 
toomu o pine ma tau ika, ma? mata-mata ma afa aha ya tuhuku 
o uku ika, ma uku i hone-honengua!” 

1 Hoko genanga o Yohanis wa nasihati o nyawa de ma do 
dagi ma ngöe, ma draha unanga wo hi ngahu o Abari ma Oa. 
Ma? o Herodes, o Galilea wa ko kuaha, o Yohanis wi taaere 
i ma korona ai gogilaka de o ngo Herodias, ai dodoto ngoi 


t? 53 

hekata, de” ya korona mata-mata o dorou ma homoa wa do diai 
oka. “Ma” o Herodes ka wo dogo ai dorou de o Yohanis wi hi 
ngohama o bui ika. 


O Yesus i wi ohiki 
(Mat. 3:13-17, Mrk. 1:9-11) 

1] pahaka mata-mata o nyawa genanga wa ohiki, o Yesus 
O wi ohiki. De” ma Oraha Uunanga ma go giriaka wo ma niata 
o dihanga 1 helenga, "de ma Jou Madutu ai Womaha i uti 
unanguku ma rupa o namo dara. Daha yo ihene ma Jou Madutu 
al ilingi 1 hi ngahu, “Ngona ahi Ngohaka to ni dora-dora. Ngona 
na sanangi ahi hininga.” 


O Yesus Kristus ai ete de ai tohora manga roma-romanga 
(Mat. 1:1-17) 


“Ma braha o Yesus wa mulaenge ai manarama, Uunanga ai 
umuru takihiri o taongo moruange. I moteke o nyawa manga da 
make, unanga o Yusuf ai ngohaka, o Eli ai ngohaka, “o Matat 
al ngohaka, o Lewi ai ngohaka, o Malkhi ai ngohaka, o Yanai ai 
ngohaka, o Yusuf ai ngohaka, “o Matica ai ngohaka, o Amos ai 
ngohaka, o Nahum ai ngohaka, o Hesli ai ngohaka, o Nagai ai 
ngohaka, “o Maat ai ngohaka, o Matica ai ngohaka, o Simei ai 
ngohaka, o Yosekh ai ngohaka, o Yoda ai ngohaka, 70o Yohanan 
ai ngohaka, o Resa ai ngohaka, o Zerubabel ai ngohaka, o 
Sealtiel ai ngohaka, o Neri ai ngohaka, “o Malkhi ai ngohaka, o 
Adi ai ngohaka, o Kosam al ngohaka, o Elmadam ai ngohaka, 
o Er ai ngohaka, “o Yesua ai ngohaka, o Eliezer ai ngohaka, o 
Yorim ai ngohaka, o Matat ai ngohaka, o Lewi ai ngohaka, “o 
Simeon ai ngohaka, o Yehuda ai ngohaka, o Yusuf ai ngohaka, o 
Yonam ai ngohaka, o Elyakim ai ngohaka, 3'0 Melea ai ngohaka, 
o Mina al ngohaka, o Matata ai ngohaka, o Natan ai ngohaka, 
o Daud ai ngohaka, #o Isai ai ngohaka, o Obed ai ngohaka, o 
Boas ai ngohaka, o Salmon ai ngohaka, o Nahason ai ngohaka, 
30 Aminadab ai ngohaka, o Admin ai ngohaka, o Arni ai 
ngohaka, o Hezron ai ngohaka, o Peres ai ngohaka, o Yehuda ai 
ngohaka, “o Yakub ai ngohaka, o Ishak ai ngohaka, o Abraham 
ai ngohaka, o Terah ai ngohaka, o Nahor ai ngohaka, #o Serug 
ai ngohaka, o Rehu ai ngohaka, o Peleg ai ngohaka, o Eber 
ai ngohaka, o Salmon ai ngohaka, “o Kenan ai ngohaka, o 
Arpakhsad ai ngohaka, o Sem ai ngohaka, o Nuh ai ngohaka, 

o Lamekh ai ngohaka, o Metusalah ai ngohaka, o Henokh ai 
ngohaka, o Yared ai ngohaka, o Mahalaleel ai ngohaka, o Kenan 
ai ngohaka, #0 Enos ai ngohaka, o Set ai ngohaka, o Adam al 
ngohaka, ma Jou Madutu ai ngohaka. 


O Yesus o Ibilihi i wi taili 
(Mat. 4:1-11: Mrk. 1:12-13) 


O Yesus i wi kuaha ma Jou Madutu ai Womaha ma Oraha 

inanga wa mala o Yordan ma Ngairi. Ma Jou Madutu ai 
Womaha i wi ao linanga o tonaka i ko kakaha ika. “Genangoka 
iinanga o Ibilihi i wi taili o wange moruata ma dekana. O Graha 
ma dékana genanga, iinanga okia-kia ua wa olomo. Ho” ma 
baha inanga wa mao i wi hahini. 

30 Ibilihi iwi temo unangika, “Bari ngona ma Jou Madutu ai 
Ngohaka? Ho’, na huloko o helewo nenanga i ma dadi o roti.” 

40 Yesus wo haluhu, “O Buku i Tebi-tebini ma goronaka i 
tulihi, “O nyawa yakunua yo wango ka de o roti dika.”” 

“Daha o Ibilihi i wi ao o Yesus o ngi ma go gurutile oka, 
de” o lako dadawi o Ibilihi wi hi dumutu unangika mata-mata o 
kuaha o po pareta o duniaka de ma karamata. “Mata-mata o 
kuaha de” o kaya nenanga aha ngohi to ni hi d6aka ngona ika,” 
o Ibilihi i temo o Yesus ika, “Hababu mata-mata nEnanga ii hi hi 
d6akoka ngohino, de” ngohi takunu to hi d6aka nagona ika dika, 
ngohi to mau ta hi ddaka. “Mata-mata genanga aha i dadi ka to 
ngona, nako ngona no ma ruku no hi huba ngohi.” 

8O Yesus wo haluhu, “O Buku i Tebi-tebini ma goronaka i 
tulihi, “Ni wi huba nia Jou Madutu de” ni wi leleani ünanga 
dika.” |, 

“Daha o Ibilihi i wi ao o Yesus o Yerusalem ika de’ i wi 
kelenga inanga ma Jou ai Tau ma ponatoka de? i wi temo 
unangika, “Bari ngona ma Jou Madutu ai Ngohaka? Ho' 
nenangoka de no ma ngumo. “Hababu o Buku i Tebi-tebini ma 
goronaka i tulihi, “Ma Jou Madutu aha wa huloko ai malaekat- 
malaekat i ni gana ngona i hi do diai.” 'De” ikali, “O malaekat- 
malaekat aha i ni legono ngona de manga giama, hupaya ani lou 
ma uha i peleke o helewo ika.’ ” 

2O Yesus wo haluhu, “O Buku i Tebi-tebini ma goronaka i 
tulihi, ‘Uha ni wi taili nia Jou Madutu.”” 

BI pahaka o Ibiliki i wi taili o Yesus de hagala rupa ma do 
dagi, ënanga i wi malaka o Yesus, de” yo dama o Oraha ma oa. 

Mor o buku ı lu lulu ino. (4:17) 


O Yesus wo mulaenge ai manarama o Galilea ma daeraka 
(Mat. 4:12-17: Mrk. 1:14-15) 


#] paha o Yesus wo ma ki lioro o Galilea ika, de unanga ma 
Jou Madutu ai Womaha 1 wi kuaha. O abari mangale ai diri yo 
do gilianga o daera gënanga mata-mata ika. SUnanga wo dotoko 
o pu puji ma tau oka, de” mata-mata o nyawa i wi hi giriri 
unanga. 


O Yesus i wi tarima ua 0 Nazaret ma bereraka 
(Mat. 13:53-58: Mrk. 6:1-6) 


16Ọ Yesus woikoli o Nazaret ika, o ngi unanga i wi paliara hi 
adono wo lamoko. O Yahudi oka manga Puji ma wange oka i 
moteke ma biaha inanga wotki o pu puji ma tau ika. Unanga wo 
ma oko la wa basa o Buku i Tebi-tebini, de”? i wi hi ddaka ma 
Nabi Yesaya ai buku. Unanga wa helenga o buku i li lulu ino 
genanga, daha wa make o hidoku neEnanga, 

i8 “Ma Jou ai Womaha naga ngohi oka, 
hababu iinanga wo hi gorakoka ngohi la to hi ngahu 
o Abari ma Oa o nyawa mihikinika. 
Unanga wo hi huloko ngohi la to hi ngahu 
o du duhuhu o nyawa ya tago-tagokika 
de” o nyawa yo piloko i ma hi orikol:, 

la ta hohe o nyawa ya hi dapara 1 to torou 
9 de to hi ngahu ma Jou ai böa ma öraha 

wa hi halamati to una ai umati.” 

WO Yesus wa lulu okali o buku genanga, de’ wo hi gi lio wo lö 
leleanika, daha wo gogere. Mata-mata o nyawa o pu puji ma tau 
ma goronaka genanga i wi pulono. “'De' o Yesus wo mulaenge 
wo ade-ade onangika hoko nenanga, “O Buku i Tebi-tebini ma 
dola kangano ni ihe-ihene gënanga o wange nenanga i ganapu 
oka ma 6raha ngini ni hi gihene.” 

20 demo-demo wo hi dd demo-demo genanga duru i rahai, hi 
adono 6nanga yo kiriri de” i wi hi goungu iinanga. Onanga yo 
temo, “Mode ko i goungua inanga o Yusuf ai ngohaka?” 

3De o Yesus wä temo onangika, “Marai ngini aha nia 
pake o hi totero ma demo nenanga ngohino, “Dotere, no hi 
togumu ani diri mahirete. Ngomi mi ihene i hera-heranga no 
diai o Kapernaum oka, no diai oli ani kapongoka mahirete.”” 
4O Yesus wé dogo, “Nio ho hininga, koiwa naga o nabi 1 
wi horomati ai kapongoka mahirete. “Ma” ni ihene: o Elia ai 
orahoka, ma orahoka i awanua o taongo hange de ma hononga 
ma dékana, i dadi o habirokata duru ka ha giria o berera 
mata-mata ika. O 6raha genanga naga manga ngbe o ngoheka 
bobao o Israel oka. “#Ngaroko6 hoko genanga, ka moika 6 de ma 
Jou Madutu wi hulokua o Elia woiki o bo bobao ika genanga 
ma” duga-duga woiki o bobao ika mo ma tengo, o Sarfat ma 
bereraka o Sidon ma daera oka. ?'Ko genangoli ma Nabi Elisa 
ai orahoka naga manga ngöe o nyawa o Israel oka yä pado i to 
torou, ma” manga hi dogoronaka ka moi 6 de wa hi togumua, 
sowali ua o Naaman o Siria ma nyawa gënanga.” 

#Mata-mata o nyawa o pu puji ma tau oka genanga duru 
yo ngamo, yo ihene o hali genanga. POnanga i ma oko daha 
i wi duhu o Yesus o kota ma poretika, de” i wi ao o loku ma 
bakorika, kiaka genangoka i hi goko manga kota. Onanga yo 
mau i wi tila iinanga o wai uku. “Ma' o Yesus wo ma hi bilatu o 
nyawa manga ng6e ika gila-gila woiki. 

Wo ma tengo i wi ngohamika o womaha ma dorou 
(Mrk. 1:21-28) 


N1] paha o Yesus woiki o Kapernaum ma kota ika o Galileaka. 
Dokengoka inanga wa dotoko o nyawa o Yahudi manga Puji 
ma wange oka. POnanga yo kiriri ya make ma do dagi iinanga 
wo dotoko, hababu ünanga wo temo-temo de ma kumati. 
3Genangoka o pu puji ma tau oka wo ma tëngo o womaha ma 
dorou 1 wi kuaha. O nyawa genanga wo ma poa-pdaka, 3? “Hei 
Yesus, o Nazaret ma nyawa, ngona no mau okia no diai de 
de ngomi? Ngona na ino la no mi binaha ngomi? Ngohi to hi 
Oriki ngona o nagona: ngona o hu huloko no tebi-tebini ma Jou 
Madutu ino!” 

35 No ma ridi!” o Yesus wo dorohu o womaha ma dorou ika 
genanga. “No hupu de o nyawa nénanga!” Daha o womaha ma 
dorou genanga 1 wi hi paka o nyawa genanga manga himanguku 
mata-mata, 1 paha i hupu de o nyawa genanga de wo hiri ua. 

“Mata-mata o nyawa yo hëranga, de’ i ma ke temo, “Gogule 
ua ai demo-demo. De ma kumati de” ma kuaha, ünanga wa 
pareta o womaha ma do dorou i hupu, de? onanga ma yo 
hupu!” “De o abari mangale o Yesus yo do gilianga o daera 
genanga mata-mata ika. 


O Yesus wa hi togumu manga ngöe o nyawa 
(Mat. 8:14-17, Mrk. 1:29-34) 


380) Yesus wa mala o pu puji ma tau genanga, daha woiki o 
Simon al tau ika. O Simon ngoi toroa ma go giria i mi gogama 
mo panyake, de’ o nyawa i hi ngahu o hali gënanga o Yesus ika. 
JO Yesus woiki o ayo genanga ami dangirika, daha o Yesus wa 
duhu o gogama genanga. O gogama genanga i hihanga, de’? o 
Simon ngoi toroa gila-gila mo momiki de” ma leleani nanga. 

WO wange tigi-tigi i tumunu, mata-mata o nyawa ya ao o 
Yesus ika manga ria dodoto ya dae-daene o panyake i rupa-rupa. 
O Yesus wa kelenga ai giama onanguku moi-moi de” onanga 
wa hi togumu. “O womaha ma do dorou ma i hupu o nyawa 
yo woe-woe ino genanga, de yo poda-pdaka, “Ngona ma Jou 
Madutu ai Ngohaka!” A 

Ma’ o Yesus wä dorohu önanga de’ wa hi gumala ua önanga 
yo ade-ade, hababu 6nanga ya nako bari ünanga ma Koano Wo 
hi ho halamati. 

O Yesus wo riwayati o pu puji ma tau ma goronaka 
(Mrk. 1:35-39) 


£O wange tipi-tipi i böa o Yesus wa mala o kota genanga de 
woiki o ngi moika ma gigoro koiwa-iwa. O nyawa yo mulienge i 
wi lingiri nanga, de” onanga i wi make oka, 6nanga i hi dallako 
hupaya iinanga uha wa mala önanga. #Ma' o Yesus wa temo, 
“O Abari ma Oa mangale sarakia ma Jou Madutu wo pareta, ko 
kiani ngohi to hi ngahu oli, o kota-kota ma homoa ika, hababu 
ma titi gënanga ma Jou Madutu wo hi huloko ngohi o dunia 
ino.” 

“Karana genanga o Yesus wo riwayati O pu puji ma tau ma 
goronaka o Yudea ma berera mata-mata ika. 


O Yesus wo ma ngiriki i wi n6 ni niki ma do di hiraka 
(Mat. 4:18-22: Mrk. 1:16-20) 

Ma moi uku, o Yesus wo ma oko ino o Genesaret ma 

Taaga ma dowongi oka. Manga ngöe o nyawa 1 ma ko 
kehoto la iti yo ihene o abari ma Jou Madutu ino. "O Yesus wa 
make hinoto o ngotiri o hohanoka genanga, ma nawoko yo lingi- 
lingiri yo uti oka de” manga go giria manga homa ya ihoro. 3O 
Yesus WO barene moi o ngotiri, genangala o Simon ai ngotirl, 
daha o Simon wi huloko wa tila oko ai ngotiri gënanga hatoli 
i kurutika de o hohana. O Yesus wo gogeruku o ngotiri ma 
goronaka genanga de’ wa dotoko o nyawa manga ngoe. 

“Ho de wo dotoko i boto, iinanga wi temo o Simon ika, “No 
hi oru i luku-luku oko, de” no do tumo ani homa la no tagoko o 
nawoko.” 
s“Bapa Guru,” o Simon wo haluhu, “o hutu moi i mi 

haiwatiki ngomi mi karajanga ka ha giria, ma’ okia-kia ua mia 
tagoko! Ma’ karana Bapa no huloko, ka ya oa, ngohi aha 
ma homa to do tumoli.” Onanga i boto ya diai oka genanga, 
6nanga ya make o nawoko hoko genanga ma ngöe hi ädono 
manga homa i mulaenge i kakihi. "Hababu gënanga 6nanga i ma 
gahoko o ro riwo manga dodiawo ika o ngotiri ma homoaka. 
Manga dodiawo genanga ya ino daha 6nanga i ma ki riwo 
yö noa o ngotiri hinoto gënanga i 9manga de o nawoko hi 
adono ngotiri genanga ngade i woro. “O Simon ka de wa make 
genanga, iinanga wo ma rukuku o Yesus ai himangoka, daha 

Moi o homa de o ngotiri o nawoko yo lingi-lingiri. (5:2) 


wo temo, “No hi mala ngohi Jou! Hababu ngohi o nyawa 
baradoha!” 

JO Simon de? mata-mata i ma ko moteke de iinanga yo 
heranga ya make ma ngoe o nawoko b6nanga ya tagoko. ''Hoko 
genangoli o Simon de ai dodiawo, genanga o Yakobus de” o 
Yohanis, o Zebedeus ai ngoha-ngohaka. O Yesus wi temo o 
Simon ika, “Uha no hawana! Mulaenge o draha nënanga aha no 
dadi no homa-homa o nyawa.” 

NO Simon de” ai dodiawo ya tauru manga ngotiri genanga o 
hohaniha, i paha ya mala ika mata-mata ganga, daha i wi niki o 
Yesus. 


O Yesus wi hi togumu wo ma tengo i wi pado-pado 
(Mat. 8:1-4, Mrk. 1:40-45) 


20) wange moi uku, o Yesus naga o kota moi oka. Dokengoka 
naga wo ma tëngo o nauru ai röehe ya 6manga de o pado. Ma 
Oraha unanga wi make o Yesus, linanga wo ma rukuku o Yesus 

ai himangoka de wo gahoko, “Bapa, nako Bapa nd modeke, 
Bapa yakunu no hi hi togumu ngohi!” 

NO Yesus wi palanga o nyawa genanga de wi temo, “Ngohi 
to modeke, no togumu!” O 6raha genanga dika ai panyake i 
hihanga. '“Daha o Yesus wi duhunu o nyawa genanga wo hi ade- 
ade o hali genanga, o nagona ika dika, wato, “Noiki ma imam 
ika, de” no gahoko ünanga wo hi goungu ngona no togumoka. 
Daha noiki no hi huba ani hu huba hoki o Musa wo hi po 
paretaka, hoka ma nyonyata i goungu o nyawa ika ngona i gou- 
goungu no togumoka.” 

ISMa” o abari mangale o Yesus i dogo-dogo yo do gilianga, 
kiaka dika, de” manga ngbe o nyawa yo bba iti yo ihene de” iti to 
ona manga panyake i togumu. !“I paha de gënanga o Yesus woitki 
wo ma niata o ngi ma gigoro koiwa-iwa ika. 


O Yesus wi hi togumu wo ma tengo wo lugu-lugu 
(Mar. 9:1-8, Mrk. 2:1-12) 


70) wange moi uku O Yesus ai go giria wo dotoko, naga 
o Farisi oka ya muruono naga de’? o agama ma guru-guru yo 
gogeruku genangoka. Onanga o Yerusalem oka de ya ino, de o 
Galilea de o Yudea ma kotaka de ya ino. Ma Jou ai kuaha 
naga o Yesus oka la wa hi togumu o nyawa yo po panyake. SO 
oraha genanga ya muruono naga yo boa ino i wi ao wo ma tengo 
wo lugu-lugu wo lulu iha o tikara ma loku oka. Onanga i hi 
dailako i wi ao o nyawa geEnanga o tau ma gorona ika hupaya 
yakunu iinanga i wi kelenga o Yesus ai himangoka. Ma” karana 
o nyawa yo woe holi dokengoka, 6nanga yakunuai wi ao i wi hi 
ngohama. Ho mangale genanga 6nanga i wi hi doa unanga o tau 
ma katu ma loku ino. Daha önanga ya kilianga ma katu, de’ i 
wi hi guti unanga ka ma moi de ai tikara o Yesus ai himanguku 
o nyawa yo wboe-woe genanga manga hi dogorona uku. “Ho 
de” o Yesus wa make hoko kia ma amoko manga ngongaku, 
unanga wi temo o nyawa ika genanga, “To ngona ani baradoha i 
apongoka.” 

210) agama ma guru-guru de” o Farisi ma nyawa yo mulaenge 
i ma ko ke temo, “O naguna o nyawa nënanga wo barani 
wi hi kauku ma Jou Madutu? Ma homoa de ma Jou Madutu 

mahirete, o nagona yakunu ya apongo o baradoha?” 

"O Yesus wo hi oriki manga lo leha. Ho” unanga wa 
temo, “Ya dodoa ho ngini nia leha-leha hoko genanga nia 
hiningaka? “Kiaka i holoi i gapanga, ta hetongo, “Ani baradoha 
i apongoka', eko to temo, “No momiki de” no ma dagi”? “Ma 
Oraha nenanga ngohi aha to hi matoko ma goungu nginika, o 
dunia ma loku oka nënanga o Nyawa manga Ngohaka wo kuaha 
wa apongo o baradoha.” Daha o Yesus wi temo o nyawa wo 
lugu-lugu ika genanga, “No momiki, na goraka ani dangiri, de” 
no lio!” 

SWo ma taiti o nyawa ginanga wo momiki manga himangoka 
mata-mata, daha wa goraka al dangiri, de” wo lio daha wi hi 
giniri ma Jou Madutu. 

% Onanga mata-mata duru yo hëranga daha i wi hi giriri ma 
Jou Madutu. De” manga modongo, önanga yo temo, “l hëranga 
duru okia i dä dadi oka o wange nënanga ngone ha hakihi!” 


O Yesus wi ahoko o Lewi 
(Mat. 9:9-13; Mrk. 2:13-17) 


“I paha de gënanga o Yesus wo hupu de? wi make wo 
ma tëngo o soungu wo gaho-gahoko, al romanga o Lewi, wo 
gogeruku ai kantor oka. O Yesus wī temo unangika, “No hi niki 
ngohi.” 30 Lewi wo ma oko de” wa mala ika mata-mata, gila- 
gila wi niki o Yesus. 

91] boto gënanga o Lewi wo dial o rame ai tau oka mangale 
o Yesus. Manga ngöe o soungu yo gaho-gahoko de” o nyawa ma 
homoa yolomo ka ma moi de de önanga. Ya muruono naga o 
Farisi ma nyawa de’ o agama ma guru-guru ya mao yo sanangi 
ua, ho yo temo o Yesus i wi nö ni nikika, “Ya dodoa ho ngini 
mata-mata ni olomo de’ ni okere de o soungu yo gaho-gahoko 
de’ o nyawa ma dorou?” 

NO Yesus wo haluhu, “O nyawa yo to tumuloa yo paralua o 
dotere, duga-duga o nyawa yo po panyake dika. 2? Ngohi to böa 
ta ahokua o nyawa ya nako manga diri o nyawa ma oa, duga- 
duga o nyawa yo bö baradoha hupaya önanga yo toba de önanga 
yo diai oka ua o baradoha.” 

O lo leha mangale o puaha 
(Mat. 9:14-17: Mrk. 2:18-22) 


3O nyawa i wi temo o Yesus ika, “I wi no ni niki o Yohanis 
de” ya nö ni niki o Farisi ma nyawa hara ma ngöe yo puaha de’ i 
ma niata. Ma' i ni no ni niki yolomo de” yokere.” 

340 Yesus wo haluhu, “Mode ngini yakunu nia huloko yo 
puaha o nyawa yo hima-himangika, o kawingi ma rameanga, 
nako ma nauru wo kawi-kawingi naga ka de de onangohi? Marai 
kowali! #Ma” aha ma draha i boda o nauru wo kawi-kawingi 
genanga manga hi dogoronaka de i wi ngoho. Oraha genanga 
aha 6nanga yo puaha.” 

“Daha o Yesus wo ade-ade onangika o hi totero nënanga, 
“Koiwa naga o nyawa o baju ma dorou yo tapa de yö kakihi 
o baju ma hungi de i hi tapa. Hababu Enanga ya kakihi o baju 
ma hungi. Inoli o da dapa o ngdere ma hungi i ma ka daenua 
de o baju ma dorou. “Ko genangoli koiwa naga o nyawa yö 
guhe o angguru ma hungi o angguru ma ngi ma dorouku, karana 
o angguru ma hungi genanga aha ya repa o angguru ma ngi 
genanga. Ho ma angguru i kopoa, de ma ngi i repa. 44O angguru 
ma hungi ko kiani yo guhe o angguru ma ngi ma hungi uku oli. 
“Ko genangoli koiwa naga o nyawa yo mau ya okere o angguru 
ma hungi, nako ya okeroka o angguru i hira-hira. ʻO angguru i 
hira-hira genanga i holoi i hfmoro,” ünanga wato.” 


O lo leha mangale o Yahudi oka manga Puji ma wange 
(Mat. 12:1-8; Mrk. 2:23-28) 


Ma moi uku o Yahudi oka manga Puji ma wange oka, o 

Yesus wa ka ino moi o pine ma dumule ino, i wi nö ni niki 
ya utuku ma pine. Onanga ya hidoro ma pine gënanga de manga 
giama, daha ya olomo. 2Ya muruono naga o Farisi ma nyawa yo 
temo, “Ya dodoa ho ngini nia tilakuru nanga agama ma tita de 
nia diai yö duhu-duhunu ha diai nanga Puji ma wange oka?” 

“O Yesus wo haluhu, “Komaiwahi ngini nia basa mangale 
wa do diai o Daud, ma öraha ünanga de ai nyawa yä hahini? 
“Unanga WO wohama ma Jou ai Tau ma gorona ika, de’ wa lë o 
roti i hi hubaka ma Jou Madutu ika, gila-gila wa olomo. I paha 
wa hi doakoli o roti genanga ai nyawa ika. Ena hioko moteke 
nanga agama ma tita, o imam-imam dika yakunu ya olomo o 
roti genanga.” 

“Daha o Yesus wa temo, “O Nyawa manga Ngohaka wa 
kuaha o Puji ma wange!” 


Wo ma tengo ai giama ma hononga i honenge 
(Mat. 12:9-14, Mrk. 3:1-6) 


6O wange moi uku o Yahudi oka manga Puji ma wange moi 
oli, o Yesus woiki wo dotoko o pu puji ma tau oka. Genangoka 
naga o nyawa ai glama ma hononga i honenge. "Ya muruono 
naga o agama ma guru de’ o Farisi ma nyawa yo mau ya lingiri 
o Yesus ai howono hupaya yakunu ünanga i wi kalaki. Ho’ 
onanga ka hoko genangika yo t0 tailako boteka iinanga aha wa 
hi togumu o nyawa o Puji ma wange oka. “Ma” o Yesus wa 
nako to Onanga manga dibanga. Ho unanga wi temo o nyawa 
al glama ma hononga i hone-honengika genanga, “Na ino no 
ma oko ile nengoka dau ma himangoka!” O nyawa genanga wo 
momiki daha wo ma oko ile genangoka dau. 71 paha o Yesus 
wa leha genangoka dau ma nyawa, “I moteke o agama, ngone 
yakunu okia ho diai o Puji ma wange oka? Ho diai o oa ekola 
ho diai o dorou? Ha hi halamati o nyawa ekola ha hi bodito?” 
WO Yesus wo ma lega wa kiloliti onangika mata-mata, daha wi 
temo o nyawa ika genanga, “Na toakika ani giama.” O nyawa 
genanga wa toakika ai glama, de” ai giama i togumu. 

UMa' o agama ma guru-guru de” o Farisi ma nyawa duru yo 
ngamo, de” yo mulaenge i ma hi ka dailako, okia 6nanga yakunu 
yo diai o Yesus ika. 


O Yesus wä iriki o rasul ya ngimoi de ya hinoto 
(Mat. 10:1-4: Mrk. 3:13-19) 

20 öraha genanga o Yesus wa doa moi o doporono la wo 
ma niata. Genangoka unanga wo hubayanga ma Jou Madutu ika 
o hutu moi i wi haiwatiki. "De o wange i tararonoka, ünanga 
wä ahoko i wi nö ni niki, daha wä iriki ya ngimoi de ya 
hinoto onangino. Unanga wa hi romanga ya ngimoi de ya hinoto 
genanga o rasul-rasul. Onanga ganga: “O Simon (i wi hetongoli 
o Petrus), de” o Andreas o Simon ai dodoto; o Yakobus de’ o 
Yohanis, o Filipus de? o Bartolomeus, Po Matius de” o Tomas, 
o Yakobus o Alfeus ai ngohaka, de’ o Simon (o berera ma Go 
göana), fo Yudas o Yakobus ai ngohaka de’ o Yudas Iskariot, i 
paha ika wo setia oka ua. 

O Yesus wo dotoko de’ wa hi togumu o nyawa 
(Mat. 4:23-25) 


VI paha o Yesus o doporonuku genanga de wo uti i ma ko 
moteke de o rasul-rasul genanga, daha i ma togumu de’ i ma oko 
ino O ngi ma do diai oka. Genangoka naga 6 ka manga ngöe i wi 
no ni niki ma homoa de’ manga ngöe yo boa okia ino honanga o 
Yudea ma daera ino, o Yerusalem ino, de” o Tirus ma kota-kota 
ino, de” o Sidon o gahi ma datekoka. #Onanga yo boda mangale 
yo ihene o Yesus wo dotoko, de” wa hi togumu to Onanga manga 
panyake. Ya ngoha-ngohama o womaha ma dorou onango ma 
yo boa de’ wa hi togumu. Mata-mata o nyawa i ma hi dailako i 
wi palanga o Yesus, karana naga o kuaha i hupu ai diri ino de ya 
hi togumu 6nanga mata-mata. 


O mbrene de’ o hininga ma huha 
(Mat. 5:1-12) 


#O Yesus wa pulono i wi no ni niki de wä temo, 
“Ni utumu ngini o nyawa ni m6 mihikini, 
karana ngini ganga ma Jou Madutu ai umati! 
21 Ni utumu ngini i ni ha hahini o 6raha nenanga, 
ngini aha i ni punuhu! 
Ni utumu ngini ni ari-ari o raha nEnanga: 
ngini aha ni iete! 
2 Ni utumu ngini nako i ni dohata, i ni oluku, ini hohedu de’ 
o romanga ma dorou i ni diai, karana o Nyawa manga Ngohaka! 
30 nabi-nabi yo hira-hira ko genangoli ya hi diai. Nako o hali 
genanga i dadi ko kiani ngini nia hininga i sanangi de” ni hola 
de’ nia morene, hababu o hewa ma amoko ya sadia o horogaka 
mangale ngini. 
24 Ma” ni bodito ngini ni kaya-kaya o draha nEnanga, 
hababu ngini nia maoka o sanangi! 
25 Ni bodito ngini i ni punu-punuhu o 6raha nEnanga, 
hababu ngini aha i ni hahini! 
Ni bodito ngini ni ie-iete o 6raha nEnanga, 
hababu ngini aha nia hininga 1 huha de” ni ari! 
“Ni bodito ngini, nako mata-mata o nyawa i ni hi giriri: 
hababu hoko genango nia ete de” nia tohora 6nanga ya hi giriri o 
nabi yo elu-eluku ma hira ino.” 

Nia dora nia haturu 
(Mat. 5:38-48, 7:12a) 

2? Ma” ni hi hi gihe-gihene ngohi o 6raha nënanga, ngohi to 
hi d6aka nginika o behehongo nenanga: nia dora nia haturu, 
de” ni diai o oa o nyawa i ni doha-dohatika. “Nia hi barakati 
o nyawa i ni lo lolai, de” nia hi hubayanga o nyawa manga 
hininga i to torou nginika. “Nako o nyawa ya poka nia gotoaka 
ma hononga, mala ika 6nanga ya poka oli nia gotoaka ma 
honongahi. Nako ya 6ra nia juba nia baju 6 nia hi d6aka. 
WNako o nyawa yo gahoko okia naga ngini ika, nia hi doaka 
genanga onangika, de’ nako ti ngini de ya Ora, uha nio gahoko 
i hi gi lioli. /'Nia hi diai o nyawa ma homoa hoka ngini nio igo 
Onanga yo dial nginika. 

Nako ngini nia dora o nyawa ka i ni dora-dora dika, okia 
nia pahala? O nyawa yo bö baradoha ma ka yä dora o nyawa 
va dora-dora 6nanga! “De nako ngini ni diai o oa ka o nyawa 
yo do diai o oa nginika dika, okia nia pahala? O nyawa yo bo 
baradoha ma hoko genanga yo diai. #De” nako ngini nia hi bau 
o tiwi duga-duga ka o nyawa yaku-akuntka i hi gi lio nia tiwi, 
okia nia pahala? O nyawa baradoha 6 ya hi bau manga tiwi o 
nyawa yo bo baradoha ika, daha yo gahokoli i hi gi lio! “Ko 
kiani uha hoko genanga! I lio ya mo ngini ko kiani nia dora 
nia haturii de” ni diai o oa onangika. Ko kiani ngini nia hi bau, 
de” uha nio nganono yakunu i hi gi lio. Nako hoko genanga nia 
hewa aha i lamoko, de” ngini aha ni dadi ma Jou Madutu wo ko 
Kurutile ai ngoha-ngohaka. Hababu ma Jou Madutu ai hininga 
ya oa o nyawa ya nako-nako ua ika yo tarima kasi, de” o nyawa 
ma dorou ika 6. “Ko kiani ngini de nia dora de nia hayanga, 
hoka nia Ama 6 de ai dora de ai hayanga.” 


Hoka o hakimi o nyawa ika 
(Mat. 7:1-5) 


3 “Jha ni ma dadi hoka o hakimi o nyawa ma homoa ika, 
hupaya nginika 6 ma Jou Madutu uha hoka o hakimi. Uha nia 
hukumu o nyawa ma homoa, hupaya ngini 6 ma Jou Madutu 
uha wi ni hukumu. Nia hi apongo o nyawa ma homoa, hupaya 
ma Jou Madutu 6 wi ni apongo ngini. “Nia hi ddaka o nyawa 
ma homoa ika, hupaya ma Jou Madutu 6 wi ni hi döaka 
nginika, ngini aha nia tarima o ngongike de ma bo boloi ya 

tugaka de yo duku-dukuku ti ngini. Hababu o duduga kiaka 
ngini nia hi tugaka o nyawa ma homoa, ma Jou Madutu aha wa 
pake wi ni hi tuga ngini.” 

91 paha o Yesus wo ade-ade onangika o hi totero nënanga, 
“Nako o nyawa yo pilo-piloko ya tuda o nyawa yo pilo-piloko 
ma homoa, marai oka ya hinoto aha ya otaka o goti uku. 
#Koiwa naga o hakola ma nyawa 1 holoi wo amoko de ai guru. 
Ma” o hakola ma nyawa nako hi do dogumoka i mä dotoko, aha 
yo dadi i ma ka daene hoka ai guru. E 

“Ya dodoa ho ngini nia tailako o gota ma wale nia ria dodoto 
ai lako ma goronaka, ena hioko o balaki nia lakoka mahirete 
ngini nia tailako ua? @Sarakia ngini ni akunu ni temo nia ria 
dodotika, ‘Na ino ria dodoto, ngohi to hi hupu o gota ma wale 
ani lakoka gënanga,’ ena hioko ani lako ma goronaka mahirete 
naga o balaki kiaka ngini nia mäke ua? Hei tengeluku! Ni hi 
hupu i hira o balaki naga nia lakoka mahirete. Dahad ngini ni 
akunu nio lëga de ma diai de’ yakunu ni hi hupu o gota ma wale 
nia ria dodoto ai lakoka.” 


O gota ma utu de’ ma hohoko 
(Mat. 7:16-20, 12:33-35) 


8“O gota ma utu i bo burere i hohokua o hohoko ma do 
dorou. Ko genangoli o gota ma utu i bo burere ua i hohokua 
o hohoko ma oa-oa. “O gota ma utu yo getongo ha nako ma 
hohokoka. O gota ma ho hihika 1 hohokua o ara, de” o momo 
ma ho hihika i hohokua o angguru. SO nyawa ma oa i hi hupu 
o hali ma oa-0a karana manga hiningaka i oma-omanga de o oa. 
O nyawa ma dorou 1 hi hupu o hali ma dorou, karana manga 
hininga i omanga de o dorou. Hababu okia o uru 1 hi demo 
genangala o hininga ino 1 kopoa.” 


O tau yo do diai yo so sawaro de’ o tau yo do diai 
yo bodo-bodo 
(Mat. 7:24-27) 


““Ya dodoa ho ngini ni hi ahoko ngohi, ‘Jou, Jou, ma’ 
nia diai ua okia ta heto-hetongo nginika? “De o nagona yakunu 
ngone ha hi tero o nyawa ya ino-ino ngohino de” yo ihene ahi 
demo, de ya diai? - Ka ya oa de ngohi ti ni hi matoko nginika 
- . #Unanga hoka o nyawa ma braha i hi goko manga tau ya 
faiti ya luku-lukuku, daha yo diai ma hohole o helewo ma loku 

oka. Ma Oraha naga o nguihi, de’ o ngairi ma akere ya olu o 
tau genanga, o tau genanga ya këlu yakunua, hababu hi gokoka 
o hohole ma oa-0a ma loku oka. #Ma' o nyawa yo ihe-ihene ahi 
demo de’ ya diai ua, ganga hoka o nyawa i hi goko manga tau 
de ma hohole koiwa. Nako o nguihi ya olu o tau genanga i taiti i 
ruba; de’ ma gilianga duru ka ha giria!” 


O Yesus wi hi togumu wo ma tengo o Roma ma tentara manga 
kapita ai gilaongo 
(Mat. 8:5-13) 


7 1 paha wo hi ade-ade 1 boto o hali genanga o nyawa yo 

woe-woe ika, o Yesus woiki o Kapernaum ika. “Gangoka 
naga o Roma ma nyawa manga kapita ai gilaongo duru wi dora- 
dora. O gilaongo genanga wo panyake de” ngade wo honenge. 
3O 0raha ma kapita genanga wo ihene mangale o Yesus, unanga 
wa huloko ya muruono naga o Yahudi oka manga tutuda yoiki o 
Yesus ika la yo gahoko hupaya linanga wa ino de" wi hi togumu 
ai gilaongo. “Ma öraha i ma hi adono o Yesus ika, 6nanga 
yo gahoko ya gou-goungu hupaya Uunanga wi riwo ma kapita 
genanga. “Ma kapita nenanga i patutu Bapa ni riwo,” 6nanga yo 
temo o Yesus ika, ““hababu inanga wa dora nanga nyawa de’ 
wo hi gokoka to ngomi mia pu puji ma tau.” 

$De o Yesus woitki i ma ki niki de de 6nanga. Ngade-ngade o 
Yesus wa adono o tau genanga, ma kapita genanga wä huloko 
ai dodiawo o Yesus ika la yo temo, “Ngaro uha Bapa no ma hi 
huha to ngohi ahi tau ika. Ngohi to patutua Bapa to ni tarima 
ahi tau oka. "Genanga ma hababu ngohi mahirete i hi moroenua 
to ni himanga Bapa. Ho” o pareta dika no hi d6aka hupaya ahi 
gilaongo wo togumu. “Hababu ngohi ma ka to ihenoli ahi loku 
ile manga pareta de” ahi timi uku naga 6 o tentara oka ko kiani 
yo ihene ahi pareta ika. Nako ngohi ti huloko o tentara oka wo 
ma tengo, “Noiki!” unango woiki, de” nako ngohi ta temo ma 
homoa ika, “Nia ino nengino!” unango wa ino. De” nako ngohi 
ta pareta ahi gilaongo, “Na diai nenanga!” unango wa diai.” 

O Yesus wo heranga wo ihene genanga. Unanga wo ma lega 
ai poretoko de” wa temo o nyawa yo woe-woe ika ma go giria i 
wi niki, “Gogule ua o nyawa nenanga. O Israel ma nyawa manga 
hi dogoronaka ma komaiwahi ngohi ta make o ngongaku ma 
amoko nenanga!” 

“Ma öraha o nyawa ya hulo-huloko genanga i ma idulu ma 
kapita genanga ai tau ika, o gilaongo gënanga wo togumoka. 


O Yesus wi hi wangokali o ngoheka bobao ami ngohaka 


'Tedekanua i paha ika, o Yesus woiki o Nain ma kota ika. 
| wi nG ni niki de” o nyawa yo woe-woe yoiki i ma ko moteke 
de de iinanga. "Ma öraha o Yesus wadono i tigi oka o kota ma 
ngoranika, naga o nyawa yo totaka o mayeti o kota ma poretika. 
Wo hone-honenge ganga o bobao mo ma tëngo ami ngohaka o 
nauru wo ma tengo-tengoka. Manga ngöe o kota ma nyawa i mi 
niki o ayo bobao genanga. "Ma 6raha o Yesus wo mi make o 
ngoheka bobao genanga, linanga wo mi dora de wo temo, “Uha 
no ari, Ayo!” "I paha o Yesus wo ma hi tigi o mayeti ma mo 
moku ika ge#nanga de’ wa palanga. De yo moku-moku 6 i ma 
togumu. O Yesus wo temo, “Hei goduru, ngohi to ni huloko no 
momiki!” Ma goduru wo hone-honengoka genanga, wo momiki 
wo gogeruku de” wo mulaenge wo ade-ade. De o Yesus wi hi 
lapahi ngoi ayo ika. 

'#Mata-mata o nyawa yo hawana de” yo mulaenge i wi hi giriri 
ma Jou Madutu. Onanga yo temo, “Wo ma tengo ma nabi wo 
lamo-amoko wo boaka nanga hi dogoronaka! Ma Jou Madutu 
wo b6aka la wa hi halamati ai umati!” 

0) abari mangale o Yesus nënanga yo do gilianga o Yudea 
ma berera mata-mata ika de’ ma daera ya kilolitino. 


O Yohanis Wo ohi-ohiki ai hu huloko 
(Mat, 11:2-19) 


BO Yohanis i wi no ni niki i hi ngahu o Yohanis ika mata- 
mata okia i da dadi oka genanga. De o Yohanis wa ahoko ya 
hinoto i wi no ni niki "daha wa huloko 6nanga yoiki ma Jou 
Yesus ika de” yo leha, “Bapa ngona ma nyawa aha no böa-böa 
i moteke ma Jou Madutu ai jaji, ekola ko kiani ngomi mi wi 
dama wo ma tengoli ma homoa?” 

vya hinoto o Yohanis i wi no ni niki genanga yoiki o Yesus 
ika de” yo temo, “O Yohanis Wo ohi-ohiki wo mi huloko mi ni 
leha ngona ika Bapa, boteka Bapa ngona ma nyawa aha wo bba- 
boa i moteke ma Jou Madutu ai jaji, ekola ko kiani ngomi mi wi 
dama wo ma tengoli ma homoa?” 

10) öraha genanga o Yesus wa hi togumu manga ngöe o 
nyawa, de” wa duhu o womaha ma dorou ma ngöe inoli wa diai 

manga ngöe o nyawa yo pilo-piloko yakunu i ma hi 6riki. “Ho? 
o Yesus wo haluhu, “Ni ma ki lioro o Yohanis ika de” ni hi 
ngahu okia ngini ni ihene de’ nia make: o nyawa yo pilo-piloko 
i ma hi öriki, o nyawa yo lugu-lugu i mä dagi, o nyawa ya 
pado-pado yo togumu, o nyawa ya to topongono i ma hihene, o 
nyawa yo honengoka yo wangokali, de? o Abari ma Oa ma Jou 
Madutu ino i hi ngahu o nyawa yo mö mihikinika. ? Yo utumu 
o nyawa nagona ma hababu i hi make ua mangale i hi oluku 
ngohi.” 

4] paha o Yohanis wa hulo-huloko genanga yoiki, o Yesus wo 
mulaenge wo ade-ade o nyawa yo wöe-wöe ika, wato, “Ngini ni 
oiki o tonaka i ko kakaha ika la okia nio lega? O tiba o ngahiri 
moi o hidaloko ya wü wuwu? “Ngini ni oiki la okia nio lega? 
Wo ma tëngo ai pakeanga ma ro rahai? O nyawa ya pake-pake o 
pakeanga ma ro rahai, de” yolomo de yokere ka i hëmo-hëmoro 
yo gogere o kadatoka! “Ho”, ngini ni hupu okia nio lega? La ni 
wi lega ma nabi wo ma tengo? I goungu, ma” unanga wo holoi 
de o nabi moi. “Hababu o Yohanis genanga hoka o Buku i Tebi- 
tebini ma goronaka i tulihoka hoko nEnanga, 

“Nenanga ahi hu huloko,” ma Jou Madutu wato, 

‘Ngohi aha ti huloko, de ngona ünanga wo hira, 

hupaya unanga wo ni hi pairi ani ngfEkomo!”” 

“Nio ho hininga,” o Yesus wo temoli, “o duniaka nE#nanga 
komaiwa naga o nyawa i holoi yo amoko de o Yohanis Wo ohi- 
ohiki. Ma” o nyawa yo ete-eteke ma Jou Madutu ai umati manga 
hi dogoronaka, i holoi yo amoko de o Yohanis Wo ohi-ohiki.” 

Mata-mata o nyawa - de o soungu yo gaho-gahoko - yo 
ihene o Yesus wo temo-temo o hali genanga, ge 6nanga ma 
nyawa ya mote-moteke ma Jou Madutu ai huloko de” yo modeke 
o Yohanis wa ohiki. #?Ma'” o Farisi ma nyawa de” o agama ma 
guru-guru yoluku ya tarima ma Jou Madutu ai datoro mangale 
manga diri. Onanga yoluku o Yohanis wa ohiki. 

Daha o Yesus wo ade-ade oli, wato, “De okia ko kiani 
ngohi ta hi tero o 9raha nenanga ma nyawa? Hoka okia 6nanga? 
#Onanga hoka o ngoha-ngohaka yo gö gogeruku o paharoka, 
o doomu moi ya böaka, ma homoa ika, “Ngomi mi hi nyanyi 
oka o rame-rame ma nyanyi, ma” ngini ni oluku ni selo! Ngomi 
mi hi nyanyi oka o huha ma nyanyi mia inga-ingara, de” ngini 
ni ari ua!” JO Yohanis Wo ohi-ohiki wo boda - linanga wo 
puaha de” o angguru wokerua - de” ngini ni temo, “Unanga 

o tokata wi ngohamika!” “O Nyawa manga Ngohaka wo böa 
- ünanga wolomo de’ wokere - daha ngini ni temo, ‘Ni wi 
lega o nyawa gënanga! Wo kalilu, wo toba daluku, o soungu 
yo gaho-gahoko manga dodiawo, o baradoha ma nyawa manga 
dodiawo.” #Ngarok6 hoko genanga, ma Jou Madutu ai sawaro 
ma nyonyata i goungu o nyawa oka ya to tarima mata-mata 
genanga.” 


O Yesus 0 Simon ai tau oka 


“#0 Farisi ma nyawa wo ma tengo, ai romanga o Simon, 
wi ahoko o Yesus yolomo. O Yesus woiki ai tau ika de” wo 
gogeruku yolomo. O kota ka gënanga nagali mo ma tengo 
o ngoheka mo wango o baradoha ma goronaka. Ma öraha 
munanga mo ihene o Yesus ma go giria wolomo o Farisi ma 
nyawa ai tau oka genanga, miinanga ma ino de mo ao o 
boto gahumu moi ma dola o minya ma bounu i hemo-hemoro. 
#Miinanga mo ma oko ino o Yesus ai poretoko ai lou ma 
datekoka daha ma pëhaka o Yesus ai lou de ami kongo. I paha 
o Yesus al lou ma toraha ma dudungu de ami tadauru daha ma 
ame de” ma tuagi de o minya ma bounu i hemo-hemoro. ?O 
Farisi ma nyawa wi aho-ahoko o Yesus wa make o hali gënanga, 
unanga wo temo ai hiningaka, “Ade-ade o nyawa nenanga o 
nabi, marai linanga wo mi nako o ngo kia o ngoheka genanga, 
mi peke-peke iinanga, de” o ngoheka ge@nanga mo wango o 
baradoha ma goronaka!” 

@Daha o Yesus wi temo o Simon ika, “Simon naga okia naga 
moi to mau ta hetongo ngona ika.” 

“Ia, Bapa Guru,” o Simon wo haluhu, “na hetongo dika.” 

0) Yesus wo temo, “Naga o nyawa ya hinoto manga nagimi 
o tiwi wa hi bau-bau ika. Wo ma tengo wo nagimi o ratuhu 
motoa o tiwi haaka, de” wo ma tengoli moritoa o tiwi haaka. 
# Ya hinotö yakunua ya fangu manga nagimi genanga, ho manga 
nagimi wa ehe oka. Aa, ya hinoto genanga o nagona aha i holoi 
i Wi dora o tiwi wa hi bau-bau ika genanga?” 

4 Ngohi tato o nyawa ai nagimi duru i lamo-amoko ya ehe!” 
o Simon wo haluhu. 

“Ani da make i tiai,” o Yesus wo haluhu. “Daha o Yesus wo 
mi lega o ngoheka genanga de” wi temo o Simon ika, “Ngona 
no mi make o ngoheka n#nanga? Ngohi to boda ani tau ino, de” 
ngona na sadia ua o akere la ta tebini ahi lou, ma” o ngoheka 

nenanga ma tebinoka ahi lou de ami kongo, de” ma dudungu ma 
toraha de ami tadauru. #Ngona no hi buhukua de no hi ame 
ua ngohi, ma’ o ngoheka nënanga mo ma togumua ma ame-ame 
ahi lou ka de to boda nenangino. #Ngona nö gopoa ua o minya 
ahi haekuku, ma” o ngoheka nënanga mo gopoaka o minya 
ma bounu i hémo-hémoro ahi louku. 71 goungu: ami dora ma 
amoko genanga i hi matoko ami baradoha ma ngöe genanga i 
apongoka! Nako o nyawa ya hi apongo ma huhutulu, unang9 
aha ai dora ma huhutulu dika.” 

#Daha o Yesus wo mi temo ma ngoheka ika g#nanga, “Ani 
baradoha i apongoka.” 

#O nyawa ma homoa yo g6 gogeruku yolomo de o Yesus, i 
ma ko ke temo, “O naguna o nyawa nënanga hi ädono wakunu 
o baradoha wa apongo?”” 

#Ma” o Yesus wo mi temo ma ngoheka ika genanga, “Karana 
ngona no ngaku ngohino, ngona no halamati. Noiki de o 
dame!” 


O ngo ngoheka i wi riwo-riwo o Yesus 


R I paha ika i tedekanua, o Yesus woiki o kota-kota ika de’ 

o kapo-kapongika, la wo hi ngahu o Abari ma Oa ma Jou 
Madutu wo muläenge wo pareta hokä o Koano. Ya ngimoi de 
ya hinoto 1 wi nö ni niki 1 ma ki niki de de ünanga. Hoko 
genangoli o ngoheka ya muruono naga wa hi togu-togumoka 
manga panyake de’ wa duhu oka o womaha ma dorou onangoka. 
Onanga ganga o ngo Maria i mi hetongo o ngo Magdalena (wo 
hi hupu oka munangino tumidi o womaha ma dorou): Jo ngo 
Yohana, o Khuza ngoi hekata, wo mo manarama o Herodes ai 
kadatoka, o ngo Susana, de manga ngöe ohi o ngoheka ma 
homoa. De to ona mahirete manga tiwi, önanga i wi riwo o 
Yesus de’ i wi nö ni niki. 


O hi totero mangale wo ma tëngo wo hi bari-barihi o gihihi 
(Mat. 13:1-9; Mrk. 4:1-9) 


10 nyawa ka hoko genangika dika, o kota-kota ino, ya ino o 
Yesus ino. De’ ma öraha manga ngöe oka o nyawa i ma toomu, 
o Yesus wa ade-ade onangika o hi totero nënanga: ““Wo ma 
tëngo wo to tumule woiki wo hi barihi o gihihi. Unanga ma go 
giriaka wo hi barihi, naga o gihihi i tifa o ngekomuku. Utu o 
nyawa ya doko-doko, de utu oli o totaleo ya olomo. “Naga 6 

i tifa o tonaka i ho helewo uku. Ma öraha o gihihi genanga 1 
tori, i taiti i maai hababu ma tonaka ma dii dudungu. 'Naga oli 
ma gihihi i tifa o momo ma ho hihika ma hi dogorona uku. O 
momo ma ho hihika genanga i wango ka ma moi de ma gihihi 
genanga, de” ya rakutu hi Adono ma gihihi i honenge. “Ma' 
nagali ma gihihi i tifa o tonaka i bo burere uku ho i wango de’ i 
hi hasili ma hohoko i lape i hara ma ratuhu moi.” 

I boto o Yesus wo hi ade-ade o hi totero genanga o Yesus wa 
temo, “Nako de nia ngauku, ni ihene!” 


Ya dodoa ho o Yesus wa pike o hi totero 
(Mat. 13:10-17: Mrk. 4:10-12) 


9] wi no ni niki o Yesus i wi leha unangika ma mangarati o 
hi totero genanga. O Yesus wo haluhu, “Ngini i ni hi d6akoka 
o ngongike la nia nako ma rahasia mangale sarakia ma Jou 
Madutu wo pareta hoka o Koano. Ma’ o nyawa ma homoa ta 
dotoko de o hi totero, hupaya 6nanga ya tö tailako, ma” ya nako 
ua okia 1 dadi; de’ onanga yo ihene, ma” i mangarati ua.” 


O Yesus wo hi tararono o hi totero mangale wo ma tengo 
o gihihi wo hi bari-barihi 
(Mat. 13:18-23, Mrk. 4:13-20) 

I “Nénanga o hi totero gënanga ma mangarati: O gihihi 
genanga ganga ma Jou Madutu ai demo. PO gihihi i tifa-tifa 
o ngekomuku ho hi tero hoki o nyawa yo ihe-ihene ma Jou 
Madutu ai demo genanga. Ma” o Ibilihi ya ino de ya ora o 
abari gënanga manga hiningaka, hupaya 6nanga uha yo ngaku 
de” yo halamati. PO gihihi i tifa-tifa o ngi i ho helewo uku, ho 
hi tero o nyawa ma draha yo ihene o abari genanga, ya tarima 
de manga hininga i so sanangi. Ma’ o abari gënanga i ma hi 
ngutukua manga hininga ma goronaka. Onanga yo ngaku i hi 
jai-jai dika, de” ma draha o co coba i boda, 6nanga i ma dohuku 
de yo setia oka ua. !“O gihihi i tifa-tifa o momo 1 ho hihika 
uku, ho hi tero hoka o nyawa yo ihene o abari genanga, ma’ yo 
hawatere mangale manga ngango inoli yö nahihu yo wango okia- 
kia ua yo kuranga de’ yo sanangi o dunia ma goronaka nënanga. 
Mata-mata genanga ya hi dehoto 6nanga hi ädono koiwa manga 
hohoko ma ro rahai. TO gihihi i tifa-tifa o tonaka 1 bo burere 
uku ho hi tero hoka o nyawa yo ihene o abari genanga, daha ya 

Ku ho 
> 


O momo i ho hihika. (8:14) 


gogono manga hininga ya oa-0a, de 1 riko-rikoto ma goronaka. 
Onanga yo tongohono hi adono yo hohoko.” 


O hilo i hi tamunuku de o rube 
(Mrk. 4:21-25) 


lo “Koiwa naga o nyawa ya tuhuku o hilo daha ya tamunuku 
de o rube, ekola ya kelenga uku manga dangiri ma timi 
uku. Unanga aha wa kelenga o hilo genanga o hilo ma 
totodengoka, hupaya o nyawa yo woha-wohama yakunu ya make 
ma dararono. ''Koiwa naga i ma nglu-ngiunika aha ko ya make 
ua; de” koiwa naga o rahasia aha i kiliangua de’ i hi orikua. 

Hababu gënanga ni hi gihene ni hi do diai okia ngini ni 
ihene. Hababu o nyawa de ma ena-enangoka, aha ya hi döaka i 
holoi i woe oli, ma” o nyawa manga kia-kia ua, ma huhutulohi 
naga onangoka, aha ya Ie oli.” 

O Yesus ngoi ayo de’ ai ria dodoto 
(Mat. 12:46-50: Mrk. 3:31-35) 


NO Yesus ngoi ayo de” ai ria dddoto, yo bba o Yesus ika, ma’ 
onanga yakunua i wi adono unangika karana o nyawa yo woe 
holi. De naga wo ma tëngo wi temo o Yesus ika, “Bapa, ngo ni 
ayo de" ani ria d6doto naga ma poretoka. Onanga yo mau ni ma 
ka make de ngona Bapa.” 

2 Ma’ o Yesus wä temo onangika, “O nyawa yo ihe-ihene ma 
Jou Madutu ai demo de” ya diai gënanga, ge 6nanga ngohi ayo 
de’ ahi ria dödoto.” 


O Yesus wo hi ridi o rato 
(Mat. 8:23-27: Mrk. 4:35-41) 


20 wange moi uku o Yesus de i wi nö ni niki yo harene 
manga ngotirile. “Nia ino ngone hoiki o taaga ma hononga 
ika,” o Yesus wä temo onangika. De onango i ma jobo. Ma 
öraha 6nanga yo hidetile ma go giriaka, o Yesus i wi kiokoka. 
I todokanino o rato yo du guti o taaga uku genanga. O akere 
i mulaenge i wohama manga ngotirile, hi adono yakunu ya hi 
bodito 6nanga mata-mata. 24] wi no ni niki o Yesus yoiki o 
Yesus ika de” i wi tomanga lnanga. Onanga yo temo, “Bapa 
Guru, Bapa Guru, ngone ho bodito!” ii 

O Yesus wo momiki de wo dorohu ma hidaloko de” ma moku- 
moku ma ago-agomo genanga. Ma hidaloko de” ma moku-moku 
6 gEnanga i ma togumu daha ma taaga gënanga duru i dadi ma 
ngogo-ngogoro. “Daha o Yesus wä temo i wi no ni nikika, “Ya 
dodoa ho ngini ni ngakua ngohino?” 

Onanga i dadi yo hëranga de” yo hawana. De’ onanga i ma ko 
ke temo, “I moteke ma diai o naguna o nyawa nënanga hi ädono 
wo hi pareta o hidaloko de’ o moku-moku ika, de’ enango i wi 
hi moteke!” 


O Yesus wi hi togumu o nyawa i wi ngoha-ngohamika 
o womaha ma dorou 
(Mat. 8:28-34; Mrk. 5:1-20) 
260) Yesus de i wi no ni niki yo hidete yo gila-gila hi adono 
o Gerasa ma daera ika o Galilea ma Taaga ma honongaka. ?'Ma 
Oraha o Yesus wo uti o dudungiha, o nauru wo ma tëngo o 
womaha ma dorou wï ngohamika wa ino o Yesus ino. O nyawa 

genanga o kota ino. Ma dekanoka iinanga wo ma pakeangua de’ 
woluku wo gogere o tau oka. Unanga duga-duga wo mau wo 
gogere o aru-arukoka o jere ma ngi oka. “Ma draha wi make 
o Yesus, tinanga wo pdaka daha wo ma rukuku o Yesus ai 
himangoka de? wo pöaka, “Yesus, ma Jou Madutu ai Ngohaka 
wo ko Kurutile! Aha no hi dodoa ngohi nenanga? Ngohi to 
gahoko uha no hi hangihara ngohi!” ?O nyawa genanga wo 
temo hoko genanga hababu o Yesus wo hi pareta o womaha ma 
dorou gënanga i hupu unangoka. Ka ha manaroka inanga i wi 
kuaha o womaha ma dorou genanga hi Adono ngaroko ai glama 
de” ai lou ya likoka de o rante de” unanga i wi göana i hi do diai, 
inanga ka wakunohi wa töaka o rante gënanga daha o womaha 
ma dorou i wi ao iinanga o tonaka i ko kakaha ika. 

300) Yesus wi leha ma nyawa ika genanga, “O naguna ani 
romanga?” 

“Ahi romanga o “Legiun,” o nyawa genanga wo haluhu - 
hababu naga ma ngde o womaha ma dorou i wohamoka ai diri 
ika. 31O womaha ma dorou genanga i gahoko de ma giria hupaya 
o Yesus uha wä duhu önanga o Honenge ma Wal ma gorona 
uku. 

32] ma hi tigi-tigika de o ngi gënanga naga duru ka ha ngoe o 
ode ma go giria o inomo i ma lingiri o doporono ma gelehoroka. 
O womaha ma dorou genanga yo gegoto yo gahoko o Yesus 
ika hupaya wa hi gumala yo wohama o ode ika genanga. De 
o Yesus wé; modeke. “Daha o womaha ma dorou genanga o 
nyawaka genanga de i hupu de i wohama o ode ika genanga. 
Daha o ode genanga i piringana de” o wai ma datekoka de i ma 
ngumo o taaga ma gorona uku, i paha ya lutu. 

40) ode yo gba-gdana genanga ya make okia i da dadi oka. 
De” onanga yo piringana de” i hi ngahu o abari genanga o kota 
de’ o desa ma gilolitino. Daha o nyawa yo ko ki hupu la 
yo lega okia i dä dadi oka. Onanga yo bda o Yesus ika de” 
genangoka 9nanga i wi make o nyawa wo lo lapahi oka de o 
womaha ma dorou genanga wo gogeruku wo ma hi tigi-tigika o 
Yesus ai lou ika. Unanga wo ma pakeangoka de’ ai dibanga i tiai 
oka. Onanga yo hawana. #Onanga ya md make-make i da dadi 
oka genanga, yo ade-ade o nyawa ika sarakia o nyawa genanga ] 
wi hi togumu. “Daha mata-mata o Gerasa ma daera ma nyawa 
gënanga yo gegoto yo gahoko hupaya o Yesus wa mala o ngi 
genanga, hababu 6nanga duru yo hawana. Ho” o Yesus wo 

harene manga ngotirile wo mau wo lio. #O nyawa wo lo lapahi 
oka de o womaha ma dorou ge#nanga, wo gahoko o Yesus ika 
hupaya Uunanga yakunu wo niki. 

Ma’ o Yesus wi huloko unanga woitki, wi temo, ? “No lio de’ 
no hi abari okia ma Jou Madutu wo dial oka ngona ika.” 

De o nyawa genanga wo hi ngahu o ngi yo getongo o kota ma 
goronaka, okia o Yesus wo dial oka unangika. 


O Yairus ngoi ora - O ngoheka mi peke-peke o Yesus 
(Mat. 9:18-26, Mrk. 5:21-43) 


#Ma 0raha o Yesus wo ma ki lioro o taaga ma hononga ika, o 
nyawa i wi buhuku inanga de manga mbrene karana 6nanga ma 
go giriaka i wi do dama iinanga. “Daha wo boda wo ma tengo 
O pu puji ma tau genangoka ma baluhu. Ai romanga o Yairus. 
Unanga wo ma rukuku o Yesus ai himangoka de” wo gahoko de 
ma giria hupaya o Yesus wo bba ai tau ika, “karana ngoi ora mo 
ma tengo-tengoka ami umuru o taongo ngimoi de hinoto ngade- 
ngade mo honenge. 

Ma go giriaka o Yesus wo ma dagi o Yairus al tau ika, o 
nyawa i wi hi dehoto Uunanga okia ino honanga. “Manga hi 
dogoronaka naga oli o ngoheka mo ma te#ngo mo panyake mo 
ko kopoa o taongo ngimoi de hinoto i boto, i ma dohanga de 
ami mede yadono. Miinanga ma mataka hagala ami tiwi de ami 
arata mol-mol ma titi mo ma houru ma doterika, ma” koiwa 
naga yakunu 1 mi togumu. “O ngoheka genanga mo ma hi tigi 
o Yesus ai poretino, daha ma tigi o Yesus ai juba ma barene. O 
öraha genanga o ngoheka mo ko kopoa genanga i togumu. SO 
Yesus wo leha, “O nagona ihi tigi ngohi?” 

O nyawa mata-mata i ma hi pongono. De o Petrus wo temo, 
“Bapa naga o nyawa duru manga ngbe i ni kilolitino, 6nanga i ni 
eho-ehoto Bapa!” 

#0 Yesus wo temo, “Ma' naga o nyawa i hi tigi ngohi. Ngohi 
to hi Oriki genanga, hababu naga o kuata 1 hupu ngohi oka.” 
“O ngoheka genanga mo ma nako ami manarama i hi orikoka. 
Ho' munanga ma ino de mo hahara daha mo ma rukuku o 
Yesus al himangoka. De miinanga mo hi ade-ade o nyawa mata- 
mata manga himangoka, ya dodoa ho miinanga mi tigi o Yesus, 
de’ ami panyake i togumu o Oraha gënanga dika. $O Yesus 
wo mi temo munangika, “Ngohi ora, karana ngona no ngaku 
ngohino ngona no togumu. Noiki de ma halamati.” 

“Ma go giria o Yesus ka wo temo-temohi, wo ma tengo o hu 
huloko o Yairus ai tau oka de wa ino. Unanga wi temo o Yairus 
ika, “Ngo ni ora Tuanga mo honengoka. Ngaro uha Tuanga ni hi 
dadi huhali ma Bapa Guru.” 

5Ma 6raha o Yesus wo ihene genanga, inanga wi temo O 
Yairus ika, “Uha no hawana. No ngaku dika, de” ngo ni ora aha 
mo togumu.” 

51] ma hi adonika o Yairus ai tau oka, ka o nyawa mol 6 de 
o Yesus wa hi gumala ua yo wohama de de iinanga sowali ua o 
Petrus, o Yohanis, o Yakobus de” o ngohaka ginanga ngo mi ayo 
de ami ama dika. “Mata-mata o nyawa manga go giria yo ari 
de’ yo do dora karana o ngohaka gênanga ami honenge. Ma’ o 
Yesus wa temo, “Uha ni ari. O ngohaka gënanga mo honengua, 
minanga duga- duga mo ma idu!” 

30Onanga i wi go giete o Yesus, hababu 6nanga i hi Oriki o 
ngohaka o ngoheka genanga mo honengoka. “1 paha o Yesus wa 
sö o ngohaka genanga ami giama de’ wo temo, “No momiki, 
Ngohaka!” 5O ngohaka genanga ami nyawa i lioli munangika, 
de’ o öraha genanga dika miinanga mo momiki. I boto de 
genanga o Yesus wa huloko i mi tofo o ngohaka genanga. #O 
ngohaka g#nanga ami dimono duru yo heranga. O nagona ika 
dika o Yesus wii duhunu ami dimono i hi ngahu 1 da dadi 
genanga. 


O Yesus wi huloko i wi no ni niki ya ngimoi de ya hinoto 
(Mat. 10:5-15: Mrk. 6:7-13) 

O Yesus wa ahoko i wi no ni niki ya ngimoi de ya hinoto, 

daha wa hi ddaka onangika o kuaha la ya duhu o womaha 

ma dorou de’ i hi togumu o panyake. 71 paha iinanga wa huloko 

önanga yoiki ya hi togumu o nyawa yo po panyake de’ i hi 

ngahu o abari mangale sarakia ma Jou Madutu wo pareta hoka 

o Koano. ““Uha ni ao okia naga nia do dagi oka,” o Yesus wa 

temo onangika. “Uha ni ma gao o diki-diki, ekola o hadaka ma 

popoje, ekola o inomo, ekola o tiwi, ekola o pakeanga hinoto. 

#Kiaka dika ngini i ni tarima, ni gogere genangoka hi adono 

ngini nia mala o kota genanga. “De kiaka ngini i ni tarima ua, 

ma 6raha ngini nia mala o kota gênanga, nia parihuku nia lou 
ma hoatile ma kafo, hoka o ho hininga onangika.” 

“I wi no ni niki o Yesus i mä jobo, daha yoiki o desa-desa ika 
la i hi ngahu o Abari ma Oa genanga de’ ya hi togumu o nyawa 
yo po panyake kiaka de kiaka dika. 


O Herodes wo bingu 
(Mat. 14:1-12: Mrk. 6:14-29) 


'Ma öraha o Herodes, wo po pareta o Galileaka, wo 
ihene mangale mata-mata i dä dadi genanga, unanga wo 
bingu. Hababu naga utu yo temo o Yohanis Wo ohi-ohiki wo 
wangokali. “Naga oli yo temo o Elia wo bdakali. O nyawa ma 
homoali yo temo, o nabi-nabi kahuruonino wo ma tengo wo 
wangoli. ?O Herodes wo temo, “Ngohi ta hulokoka o nyawa 
ya tobiki o Yohanis ai häeke. Ma’ o nyawa nenanga 1 moteke 
ma dial o naguna iinanga genanga? Naga ma ngöe to ihenoka 
mangale ünanga.” De o Herodes wo hi dailako la iti wi make o 
Yesus. 


O Yesus wa hi olomo o nyawa ya ribuhu motoa 
(Mat. 14:13-21, Mrk. 6:30-44, Yoh. 6:1-14) 


WO Yesus ai rasul-rasul i ma ki lioro de’ yo ade-ade o Yesus 
ika mata-mata 6nanga ya do diai oka. O Yesus wa hi garo 
Onanga, la woiki de de 6nanga i ma tingaka o Betsaida ma 
kota ika. "Ma' ma braha o nyawa i hi 6riki mangale o hali 
genanga, Onanga i wi niki o Yesus. Unanga wä tarima Onanga, 
daha wa ade-ade onangika mangale sarakia ma Jou Madutu wo 
pareta hoka o Koano. De’ unang6 wa hi togumu o nyawa yo po 
panyake manga hi dogoronaka. 

Ma öraha o wange i mulaenge i tumunu, ya ngimoi de ya 
hinoto o Yesus i wi no ni niki ya ino o Yesus ino de’ yo temo, 
“Bapa, o ngi nenanga i ma tingakino. I holoi ya oa Bapa na 
huloko o nyawa ne 6nanga yoiki, hupaya 6nanga yakunu i mä 
lingiri o inomo de” o do dogumu o kapo-kapongika de” o desa- 
desa ika i kilolitino nenanga.” 

Ma’ o Yesus wo haluhu, “Ngini dika nia hi olomo 6nanga.” 

I wi no ni niki o Yesus yato, “Ngomi duga-duga mia roti 
motoa de” o nawoko ngai hinoto. Boteka ngomi ko kiani mi 
oiki mi ija o inomo la iti o nyawa mata-mata nenanga?” (Ya 
takihiri naga ya ribuhu motoa o nau-nauru genangoka.) 

O Yesus wä temo i wi no ni nikika, “Nia huloko o nyawa 
ne önanga yo gogere i ma to toomu, ya takihiri ya moritoa o 
doomu moi.” 

ISI wi no ni niki o Yesus genanga ya dial okia o Yesus wa 
hetongoka onangika. ''Daha o Yesus wa le o roti motoa de” 
o nawoko o ngai hinoto gênanga, i paha wo ma mataga o 
dihangile de’ wo temo tarima kasi ma Jou Madutu ika. I paha 
de genanga Unanga wa bela-belaka o roti de? o nawoko genanga 
de ai giama daha wo hi döaka i wi no ni nikika la 1 hi kodoku 
o nyawa yo wöe-wöe ika genanga. "Onanga mata-mata yolomo 
hi adono ya punuhu. Daha 1 wi no ni niki o Yesus ya toomu o 
momo genanga ma boloi ma ngoe o karaja ngimoi de hinoto. 


O Petrus ai ma ngaku mangale o Yesus 
(Mat. 16:13-19, Mrk. 8:27-29) 


SO wange moi uku, ma öraha o Yesus ma go girlaka wo ma 
niata wo ma tengoka, de i paha i wi no ni niki ya ino unangino. 
O Yesus wa leha onangika, “I moteke o nyawa yato, ngohi 
nenanga o naguna?” 

SOnanga yo haluhu, “Naga yato o Yohanis Wo ohi-ohiki. 
Naga 6 yato o Elia, ma homoali yato o nabi kahuruonino wo ma 
tengo wo wangoli.” 

#0 “Ma” i moteke ngini mahirete, ngohi nënanga o naguna?” o 
Yesus wo leha. 

O Petrus wo haluhu, “Bapa ngona o Koano Wo hi ho 
halamati ma Jou Madutu wo hija jaji oka.” 


O Yesus wo hi ade-ade mangale ai hangihara de’ ai honenge 
(Mat. 16:21-28: Mrk. 8:31 - 9:1) 


2 Daha o Yesus wä temo i wi no ni nikika, “O nagona ika 
dika ma ha kali-kali uha ni hi ngahu o hali genanga.” “O Yesus 
wo temoli, “O nyawa manga Ngohaka marai ko kiani ma ngöe o 
huha wa tagongo de’ o tutuda-tutuda de” o imam-imam manga 
haeke, daha o agama ma guru-guru aha i wi lawani 1 ma teke 
ributu. Unanga aha i wi toma, ma’ o wange hange oka aha i wi 
hi momikoli.” 

3] paha o Yesus wä temo o nyawa ika mata-mata naga i 
ma toomu ino genangoka, “O nyawa yo mau i hi niki ngohi, 
ko kiani ya wohanga manga diri mahirete ma paralu, ya moku 
manga salib o wange hi geto-getongo, de? ma do dogumua i hi 
niki ngohi. “Hababu o nyawa yo mau yö riwo manga ngango, 
aha manga ngango i hihanga. Ma’ o nyawa i hi huba manga 
ngango mangale ngohi ahi paralu, aha manga ngango i halamati. 
Okia ai utumu wo ma tëngo nako dunia mata-mata nënanga i 
dadi ka to ünanga, ma’ unanga ai ngango i bodito de’ i hihanga? 
“Nako o nyawa yä maleke i ma ngaku mangale ngohi de” ahi do 
dötoko, o Nyawa manga Ngohakö aha i wi maleke wo ma ngaku 
o nyawa ge Onanga, ma öraha ünanga wo böa aha de ai kuaha, 
de ai Ama ai kuaha, de o malaekat-malaekat yo tebi-tebini 
manga kuaha! “La ni hi öriki: nengoka dau nia hi dogoronaka 
naga yo honengua nako önanga ya make owahi ma Jou Madutu 
wo pareta.” 


O Yesus wi hi mulia 
(Mat. 17:1-8; Mrk. 9:2-8) 


80 Yesus wä dotoko o hali gënanga done o minggu moi i 
paha ika ünanga wä ao o Petrus, o Yohanis de’ o Yakobus o 
loku ile la wo mä niata. “Ma go giria o Yesus wo mä niata 
genangoka ai biono i ngali, de? ai pakeanga i arehe de i leto- 
letongo. 33] todokanino o nyawa ya hinoto, gënanga o Musa 
de’ o Elia i hi matoko manga diri de o horoga ma cahaya. 
Onanga i ma teke ade-ade de o Yesus mangale ai honenge kiaka i 
tedekanoka ua aha i dadi o Yerusalem oka. 20 öraha gënanga o 
Petrus de” ai dodiawo yä kiokoka, ma’ i todokanino yo momiki, 
de’ i wi mäke o Yesus wo cahaya, de’ o nyawa ya hinoto gënanga 
1 ma oko ino de de ünanga. “Ma é6raha o nyawa ya hinoto 
gënanga yo mau i wi mala o Yesus, o Petrus wo temo o Yesus 
ika, “Bapa Guru, duru i rahai ngone nenangoka. Ka ya oa de 
ngomi mi hi goko o tau gahumu hange: moi to ngona Tuanga, 
moi to Musa de? moi oli to Elia.” (O Petrus wo temo hoko 
gënanga ma wo mangarati ua okia wo temo.) 

340) Petrus ma go giria ka wo temo-temohi, moi o lobi i 
boa, de” yä hawo önanga hi ädono o Petrus de ai dodiawo yo 
hawana. “I paha o lobino gënanga yo ihene o ilingi ma betongo, 

360) ilingi gEnanga i ma togumu i paha, 9nanga 1 wi make o 
Yesus wo ma tengokahi genangoka. | wi nö ni niki o Yesus 1 ma 
ri ridoka mangale mata-mata genanga, de” o nagona ika 6 de i hi 
ngahua, okia 6nanga ya make-make oka. 


O Yesus wi hi togumu o ngohaka wo ma tengo i wi ngohamika 
o womaha ma dorou 
(Mat. 17:14-18, Mrk. 9:14-27) 


3” Yarehino ma wange o Yesus de’ i wi no ni niki ya ruange 
genanga o lokuku de yo uti, de” o nyawa yo wöe-wöe yo böa o 
Yesus ika. 3Wo ma tëngo o nauru yo woe-woe genanga manga 
hi dogoronaka wo pdaka, “Bapa Guru, no hi riwo ni lega ahi 
ngohaka - iinanga wo ma tëngo-tëngoka ahi ngohaka! “Nako o 
womaha ma dorou i wi ngino, unanga i todokanino wo poaka 
de” ai röehe i tiri-tirihoka hi Adono ai uru i abo. O womaha 
ma dorou genanga ka hoko genangika i wi hangihara unanga 
de” i oluku i hupu unangoka! #Ngohi to gahokoka i ni no ni 
niki Bapa ya duhu o womaha ma dorou genanga, ma’ onanga 
yakunua.” 

410) Yesus wo haluhu, “Gogule ua ngini nënanga. Ngini duru 
o nyawa ni tö toba lawani de’ ni ngakua! Hi ädono muruonoka 
ngohi ko kiani to gogere de de ngini de’ to sabari nginika? Ni ao 
nengino ani ngohaka genanga!” 

“De o ngohaka genanga wo ma dagi wi dumutu o Yesus, O 
womaha ma dorou genanga i wi hi boha de” ai roehe i tiri- 
tirihoka. Ma’ o Yesus wa pareta o womaha ma dorou gënanga i 
hupu de’ o ngohaka genanga wo togumu. De o ngohaka genanga 
wi hi lapahi oli ai ama ika. #“Mata-mata o nyawa yo hëranga ya 
make ma Jou Madutu ai kuaha hoko genanga ma amoko. 


O Yesus wo hi ade-ade oli mangale ai honenge 
(Mat. 17:22-23, Mrk. 9:30-32) 


Ma öraha o nyawa ka yo hera-herangohi ya make mata-mata 
wa do diai, o Yesus wä temo i wi nö ni nikika, #“Nia tailako 
ni hi do diai de uha nia wohanga ahi demo-demo nënanga. O 
Nyawa manga Ngohaka aha i wi hi lapahi o nyawa manga kuaha 
ika.” #Ma' i wi no ni niki o Yesus gënanga i mangarati ua 
ai demo genanga. O hali genanga wa rahasia onangika hupaya 
önanga i mangarati ua. Ma’ onanga yo hawana yo leha o hali 
genanga unangika. 

O nagona i holoi yo lamoko? 
(Mat. 18:1-5, Mrk. 9:33-37) 


#] wi no ni niki o Yesus manga hi dogoronaka i puda o ributu 
mangale manga hi dogoronaka o nagona i holoi yo lamoko. “O 
Yesus wo hi Oriki to 6nanga manga dibanga, hababu genanga 
iinanga wa le o ngohaka ma i teteke wo ma tengo, de’ o ngohaka 
genanga wi oko ile ai datekoka. #“Daha iinanga wä temo i wi 
nö ni nikika, “O nyawa yä tarima o ngohaka nenanga karana 
ngohi, ma mangarati i hi tarima ngohi. De” o nyawa hi to tarima 
ngohi, i wi tarima iinanga wo hi hö hulo-huloko ngohi. Hababu 
o nyawa yo ete-eteke nia hi dogoronaka, ge linanga 1 holoi wo 
amoko!” 


O nyawa i ni lawanua ngini, i ni hi boa nginika 
(Mrk. 9:38-40) 

40O Yohanis wo temo, “Tuanga, ngomi mia make o nyawa 
ya duhu o hetanga de to ngona ani romanga, de’ ngomi mi wi 
duhunu nanga, hababu ünanga ngone ino ua.” 

“““Uha ni wi duhunu inanga,” o Yesus wi temo o Yohanis ika 
de’ i wi nö ni niki o Yesus ma homoahi, “hababu o nyawa i ni 
lawanua, ma mangarati 1 ni hi boa ngini.” 


Moi o kapongo o Samaria ma bereraka yoluku i wi 
tarima o Yesus 


SsIMa 6raha i tigi oka o Yesus i wi goraka o horoga ika, 
unanga wa putuhu la woiki o Yerusalem ika. “Ho inanga wa 
huloko o nyawa yoiki yo hira, unanga wo turu. O nyawa wa 
hulo-huloko genanga yoiki, de yo wohama o kapongo moi o 
Samaria ma bereraka la ya sadia o Yesus ai kia honanga. #Ma' o 
nyawa o kapongoka genanga yoluku i wi tarima o Yesus, hababu 
i nyata-nyata duru inanga ai dumutu o Yerusalem ika. “Ma 
6raha 1 wi no ni niki o Yesus ena genanga o Yakobus de” o 
Yohanis i hi Oriki o hah gënanga, 6nanga yo temo, “Jou, boteka 
Jou no mau, ngomi mi gahoko o uku i uti o dihanguku la ya 
binahaka o nyawa ne 6nanga?” 

“SO Yesus wo ma iduloko, daha wa ngamo b6nanga. ““I paha 
de genanga önanga yoiki o kapongo ma homoa ika. 

O nyawa yo mau yo dadi i wi no ni niki o Yesus 
(Mat. 8:19-22) 

NO Yesus de’ i wi no ni niki ma go giria i hi gila-gila manga 
do dagi, naga o nyawa i wi temo o Yesus ika, “Bapa, ngohi to 
mau to ni niki Bapa kia ika dika!” 

“SO Yesus wo haluhu, “O kaho honganika de ma arukoka, de’ 
o totaleo de ma igutoka, ma” o Nyawa manga Ngohaka koiwa 
ai ngi wo ma hi ruba-ruba.” “Daha o Yesus wi temo wo ma 
tengoli, “No hi niki ngohi.” 

Ma" o nyawa genanga wo temo, “Bapa no hi hi gumala ngohi 
to liohi la ti lungunohi ahi ama.” 

#0 Yesus wo haluhu, “Mala ika o nyawa yo hone-honengoka 
ya lungunu mahirete manga nyawa yo hone-honengoka. Ma 
ngona, noiki de” no hi ngahu-ngahu o abari ma Jou Madutu wo 
mulaengoka wo pareta.” 

6INaga o wo ma tengo ma homoa wo temo, “Bapa ngohi to 
mau to ni niki Bapa, ma’ no hi hi gumala ngohi to liohi la to ma 
hi ngahu ohi.” 

620) Yesus wi temo o nyawa ika genanga, “O nyawa yo 
mulaengoka yo pajeko, de i ma lega manga poretoko, 1 patutua 
yo dadi o ge getongo ma Jou Madutu ai umati.” 


O Yesus wa huloko i wi nö ni niki ya mori tumidi 


10 I paha genanga ma Jou wä iriki ya mori tumidoli i wi 

nö ni niki, daha wa huloko ya ho hinoto, 8nanga yo 
hira o kota yo getongo de” o ngi kiaka o Yesus wo mau wé dulu. 
2 “Ma hasili aha ya utu-utuku i woe,” wä temo onangika, “ma 
yo ko karajanga yo utuku duga-duga manga huhutulu. Hababu 
genanga, ni gahoko ma dumule ma dutu ika hupaya ünanga wo 
hi dingoto yo mo manarama la ya utuku ma joro ma hasili. 
3 Na, ni mä jobo! Ngohi ti ni huloko ngini hoki o duba o kaho 
honganika ma hi dogoronaka. “Uha ni ao o tiwi ma ngi ekola o 
bilaono, ekola o hapato. O ngëkomo ma hoanika, ka o nyawa 
moika 6 de uha ni ma togumu nia horomati. 3Nako ngini ni 
wohama o tau moika, 1 hira ni temohi, “Tanu naga o dame o tau 
nenanga ma goronaka.” “Nako genangoka naga o nyawa yo igo o 
dame, nia dame ma tabea gënanga aha i gogere onangoka, nako 
kowali, nia ki lioli nia dame ma tabea gënanga. 'Ni gogere o tau 
moi oka dika. Nia tarima okia i ni hi daka nginika genangoka, 

hababu o nyawa yo manarama manga haku ya tarima manga 
hewa. Uha ni ma to tururu o tau moi oka de o tau moika. #Nako 
ngini nia ika o kota moi oka de’ dokengoka ngini 1 ni buhuku 
ka i ro rahai, nia olomo okia i ni hi ddaka nginika genangoka. 
“Nia hi togumu o nyawa yo po panyake o kota genanga ma 
goronaka, de” nia hi ngahu genangoka dau ma nyawa, “Ma Jou 
Madutu de ma japati aha wo mulaenge wo pareta hoka o Koano 
nia hi dogoronaka.” Ma’ nako ngini nia ika o kota moi oka 
de’ genangoka dau i ni tarima ua ngini, ni hupu o ngekomika 
de’ nia hetongo, !!'I goungu nia kota ma kafo ya tau-taulika 
mia lou oka, ngomi mia hurero hoki o ho hininga nginika. Ma’ 
ni hi 6riki i tigi oka ma 6raha ma Jou Madutu wo muläenge 
wo pareta hoki o Koano, ngini nia hi dogoronaka!” "Nio ho 
hininga, o kiamati ma wange oka, ngaro de o kota genanga ma 
nyawa, ma o Sodom ma nyawa ohi aha i holoi 1 gapanga ma Jou 


1” 


Madutu wa apongo! 


O kota i ngaku-ngaku ua 
(Mat. 11:20-24) 


3 “Ni bodito ngini, o Korazim ma kota! De” ni bodito ngini 
o Betsaida ma kota! Ho hi ade i hëra-hëranga i do diai nia 
hi dogoronaka genanga nako i diai oka o Tirus de” o Sidon 
ma kotaka, marai ma nyawa genangoka ma dekanoka yo toba 
yo diai oka ua o baradoha, de” ya pake o huha ma pakeanga 
de inoli o kafo yo gelenga manga mumukoka. “O kiamati ma 
wange oka, nako de ngini, o Tirus de” o Sidon ohi ma nyawa 
aha i holoi i gapanga ma Jou Madutu wa apongo. “De” ngini, o 
Kapernaum ma kota! Ngini ni ato bote, ngini aha 1 ni tede ile hi 
adono o horoga ika? Kowali! Ma” ngini aha i ni umo o naraka 
ika!” 

“Daha o Yesus wä temo i wi no ni nikika, “O nyawa i ni hi 
gihene ngini, i hi hi gihene ngohi. O nyawa ni tila ngini, i hi tila 
ngohi. De” o nyawa hi tila ngohi, i wi tila 6 itinanga wo hi hulo- 
huloko ngohi.” 


I wi no ni niki ya mori tumidi i ma ki lioro 
Ya mori tumidi i wi no ni niki 1 ma ki lioro de manga 
morene duru. “Jou,” Onanga yo temo, “o womaha ma dorou ma 
i mi hi moteke ngomino nako ngomi mia pareta önanga de to 
ngona ani romanga Jou!” 

Mot o kokakatama. (10:19) 


8O Yesus wo haluhu, “Ngohi ta make o Ibilihi i tifa o 
dihanguku hokä o leletongo. “La ni hi 6riki! Ngini ti ni hi 
döakoka o kuaha hupaya ngini yakunu nia doko o dodiha de’ 
o kokakatama de inoli nia tobiki hagala o haturü manga kuata, 
de koiwa naga okia naga moi 6 de yakunu i ni bodito ngini. 
#Ngaro hoko genanga ma uha ni mdorene karana o womaha ma 
dorou i ni hi moteke nginika. I holoi ya oa ngini ni mörene 
karana nia romanga ya tulihi o horogaka.” 


O Yesus wo morene 
(Mat. 11:25-27, 13:16-17) 


210) öraha genang9, o Yesus wo morene karana ma Jou 
Madutu ai Womaha i wi kuaha. O Yesus wo temo, “Ama, o 
Jou na ko kuaha o dihanga de” o dunia! Ngohi to tarima kasi 
ngona ika karana mata-mata g#nanga ngona na rahasia o nyawa 
yo so sawaro ika de” de manga do dotokoka ika, ma” ngona no 
hi matoko o nyawa yo ho hakola ika ua. Genangala ya sanangi 
ani hininga Ama. 

2Hagala mata-mata no hi ddakoka ngohino Ama. Ma homoa 
de ngona Ama, ka o nyawa moi 0 de koiwa i wi nako ma 
Ngohaka, ma homoa de ma Ngohaka ka o nyawa moi 6 de 
koiwa i ni nako ngona Ama.” 

“JDaha o Yesus wo ma lega 1 wi no ni nikika, i paha wa 
temo onangika mahirete, “Ni utumu ngini karana nia make oka 
okia nia make-make o öraha nenanga. “Hababu ni ma hininga: 
Manga ngöe o nabi de” o koano yo nahihu ya make ngini nia 
make-make o 6raha nënanga, ma’ onanga ya make ua. Onanga 

yo nahihu yo ihene ngini ni ihe-ihene o öraha nënanga, ma 
onanga yo ihenua.” 


O hi totero o Samaria ma nyawa ai hininga ya oa-0a 


“I paha wo ma tengo o agama ma guru wo ma oko de wi taili 
o Yesus. Unanga wo leha, “Bapa Guru, ngohi ko kiani okia to 
diai hupaya yakunu ta tarima o ngango ma dutu de’ i kakali?” 

60) Yesus wo haluhu, “Okia i tulihoka o Buku i Tebi-tebini 
ma goronaka? Sarakia ani da make mangale o hali gfnanga?” 

“O nyawa genanga wo haluhu, “ “Ni dora ani Jou Madutu de 
ani hininga ma gahumu, de’ ani jiwa ma gahumu, de ani kuata 
mata-mata, de? de ani akali i to tiai,’ de’ “Na dora ani dodiawo 
hoki ngona no dora ani diri mahirete.”” | 

8“ Ani bo baluhu genanga i tiai,” o Yesus wato. “Na diai 
genanga, done ngona aha no wango.” 

“Ma” o agama ma guru genanga wo mau ai diri i tiai. Unanga 
wo leha, “O nagona to ngohi ahi dodiawo gënanga?” 

WO Yesus wo haluhu, “Naga o nauru wo ma tëngo o 
Yerusalem oka de wo uti o Yerikho uku. O ngëkomo ma 
hoanoka unanga i wi tagoko o nyawa ma dorou oka yo ora- 
ora, de ya ora mata-mata ai kia honanga, i wi gohara ngade wo 
honenge, daha i wi mala ika wo bitikangile o ngekomoka de ai 
nabo ma ago-agomo. 3'1 ma teke korona ma imam wo ma tëngo 
wa ka inoli o ngekomino gënanga. De wi mike o nyawa genanga 
wo bitikangile, iinanga wo rehene o ngekomo ma hononga ika, 
daha ka wo gila-gila. #Ko genangoli de o Lewi ma nyawa wo 
ma tengo, wa ka ino genangino, de wi make o nyawa genanga, 
unanga wo ma hi tigi-tigika la wi tailako. Ma’ unanga ma ka 
wo rehene o ngfkomo ma hononga ika, daha ka wo gila-gila. 
3Ma’ i paha o Samaria ma nyawa wo ma tengo, ai do dagi ma 
go girlaka, genangino wa ka inoli. Ma öraha wi make o nyawa 
genanga wo bitikangile, ai hininga duru i wi tora karana wi dora. 
340) Samaria ma nyawa genanga wo ma togumu, de wi ukeruku 
o nyawa genanga daha wa tebini ai nabo-nabo de o angguru de? 
wa houru de o minya, i paha wa pakiti ai nabo-nabo genanga. 
I boto genanga ünanga wi hi doa o nyawa genanga ai jara ile, 
daha wi ao o du dulu ma tau ika de? wi paliara. 3 Yarehino 
ma wange iinanga wa Ie o tiwi o rupia ribuhu hinoto de’ wo hi 
doaka o du dulu ma tau ma dutu ika de wo temo, “Ni paliara 
ne unanga, de” nako ni paliara de ma tiwi nenanga yadonua, na 

pake ohi dika ani tiwi, aha ngohi ta fangu dama nako ngohi to 
ma ki lioro nengino.”” 

36] paha o Yesus wo hi bo baha o ade-ade genanga de o lo 
leha nenanga, “O nyawa ya ruange neEnanga, i moteke ani da 
make o nagona yo dial hoki ai dodiawo o nyawa i wi ora-ora ika 
genanga?” 

310) agama ma guru i wi leha-leha genanga wo haluhu, “O 
nyawa 1 wi riwo-riwoka o nyawa i wi ora-ora genanga.” 

“Aa, noiki de na diai hoka hoko genangoli!” o Yesus wo 
temo. y 


O Yesus wä dulu o ngo Marta de’ o ngo Maria 

33] paha o Yesus de’ i wi no ni niki i hi gila-gila manga do 
dagi, de 1 ma hi ädono o desa mol oka. Genangoka o ngoheka 
mo ma tëngo ami romanga o ngo Marta, mï ahoko o Yesus wo 
tulu manga tau ika. O ngo Marta ngo mi dodoto mo ma tëngo 
ami romanga o ngo Maria. O ngo Maria nënanga mo gogeruku 
mo ma hi tigi-tigika ma Jou Yesus ika mo hi gihene ai do 
dötoko. “Ma o ngo Marta duru mo ka ika mo ka ino mo leleani 
manga tau oka. Münanga moiki o Yesus ika de” mo temo, “Jou 
boteka Jou no haduli ua o ngo Maria mo hi mala ika ngohi dika 
mahirete to karajanga? No mi huloko münanga mo hï riwo!” 

s#t“Marta, Marta!” ma Jou wo haluhu. “Ngona no hawatere 
de” no tasibu na pikiri nënanga de’ genanga; “ena hioko duru i 
paralu duga-duga moi. De’ o ngo Maria ma irikoka ma oa-oa, 
de aha yakunua ya lë munangoka.” 


O Yesus wä dotoko 0 hubayanga 
(Mat. 6:9-13, 7:7-11) 


11 O wange moi uku o ngi moi oka o Yesus wo ma niata. 
I boto wo ma niata wo ma têngo i wi no ni niki manga 
dodiawo wo temo, “Jou, abe ika no mi dotoko ngomi mi ma 
niata hoka o Yohanis wä dotoko | wi no ni niki i ma niata.” 
De o Yesus wa temo onangika, “Nako ngini ni ma niata, ni 
temo hoko nenanga, 
“Ama, 
Ngona ma Jou Madutu no ma Têngo-têngoka. 
Tanu ngona 1 ni huba de” 1 ni horomati. 
3 No mi hi ddaka o wange hi getongo 
0 inomo ngomi mi po paralu. 

4 No hi apongo mia baradoha, 
hababu ngomi 6 mia hi apongo o nyawa ya howo-howonoka 
ngomino. 

De” uha no hi gumala ngomi i hihanga mia ngongaku ma 

Oraha ngomi i mi taili.”” 

5O Yesus wä temo 1 wi nö ni nikika, “Ade-ade ngini nia hi 
dogoronaka wo ma tengo woitki ai dodiawo ai tau ika o hutu i 
gorona ika, de” wo temo, “Hobata, no hi hi bau ohi ani roti o 
gahumu hange, “hababu ahi dodiawo ai do dagi ma goronaka, 
nenanga dahaö wo tulu ahi tau ino de” ngohi ahi nomo koiwa 
ti hi daka unangika!” 7 Ade-ade ani dodiawo na ika-ika unangika 
genanga ai tau ma goronaka de wo haluhu hoko nënanga, ‘Uha 
no hi diai o huha! O ngorana i kusi oka de” ngohi de ahi ngoha- 
ngohaka mi ma idu oka. Ngohi takunua to momiki de” to ni hi 
d6aka okia naga ngona ika.”” 

8 “Daha sarakia?” o Yesus wo temoli. “Ngohi tato, 1 goungu 
hoko gënanga! Ngarokd ngona ganga ai dodiawo, ünanga aha 
woluku wo momiki de” wo ni hi döaka okia naga mol ngona 
ika. Ma’ i ma teke korona karana ngona i ni malekua no gahoko 
unangika no go gi lio, ho” unanga aha ka wo momiki de’? wo 
ni hi ddaka ngona ika okia ngona no po paralu. "Ho”, ngohi ti 
ni temo nginika: Ni gahoko, ngini aha i ni hi doaka, nia lingiri, 
ngini aha nia make, ni tolo, o ngorana aha 1 ni do belenga 
nginika. “Karana o nyawa yo gaho-gahoko aha ya tarima; o 
nyawa ya lingi-lingiri aha ya make, de’ o nyawa yo tolo-tolo aha 
ya do belenga o ngorana. "Ngini nia hi dogoronaka naga o ama 
wo hi döaka o dodiha ai ngohakika nako wo gahoko o nawoko? 
Ekola wo hi döaka o kokakatama, nako wo gahoko o gohi? 
3 Ngaroko ngini 1 torou, ngini ka ni hi 6riki nia hi ddaka ma oa- 
oa nia ngohakika. Okiali o Ama o horogaka! Unanga aha wa hi 
döaka ai Womaha onangika yo gö gaho-gahoko unangika!” 


O Yesus de o Beelzebul 
(Mat. 12:22-30: Mrk. 3:20-27) 


40 wange moi uku o Yesus wa duhu o womaha ma dorou 
wo mou-mou oka wo ma tengo de 1 hupu. O womaha ma dorou 
genanga i hupu oka, o nyawa genanga mulaenge wo temo-temo. 
Manga ngöe yo hetranga, “ma' naga utu yo temo, “Unanga 
wakunu wa duhu o womaha ma dorou karana o Beelzebul o 
womaha ma dorou genanga manga haeke ai kuaha.” 


O LUKAS 11 215 


Naga 6 o nyawa ma homoa yo mau i wi taili o Yesus, ho’ 
onanga yo gahoko iinanga wo dial 1 hëra-hëranga moi hoka o 
nonako ünanga wo boda ma Jou Madutu ino. ''Ma” o Yesus 
wo hi Oriki to 6nanga manga dungutu. De Uunanga wa temo 
onangika, “Nako o negara mol 1 tinga-tingaka o doomu moi- 
doomu moi i ma teke haturii, o negara genanga aha i tedekanua. 
De’ o tau moi ma dola i ma tinga-tingaka de i ma teke 
haturi, aha yo kilianga. ''Hoko genangoli o Ibilihi ma pareta 
ma goronaka, nako o doomu moi 1 ma ka ngamo de o doomu 
ma homoa, ma pareta genanga aha 1 kilianga. Ngini ni ato bari 
ngohi ta duhu o womaha ma dorou karana o Beelzebul ma 
kuaha. Nako hoko genanga, de o nagona manga kuaha i ni ni 
niki ya duhu o womaha ma dorou genanga?” | ni ni niki genanga 
mahirete i hi nyata 1 goungu ngini nia howono! ?Ma' ngohi 
ta duhu o womaha ma dorou de ma Jou Madutu ai kuaha, 
de” genanga ma mangarati ma Jou Madutu wo mulaengoka wo 
pareta ti ngini nia hi dogoronaka. 

Nako wo ma tengo wo kua-kuata, de ai dat 1 ngodu- 
ngodumu, wo göana ai tau mahirete, done mata-mata ai kia 
honanga aha i halamati. “Ma nako wo ma tengo wo ora-ora 
1 holoi wo kuata de” wi utumu, done o nyawa 1 holoi wo kua- 
kuata genanga aha wa ora mata-mata ai dat o tau ma dutu 
genanga wo ngano-nganono, daha wo hi ko kodoku mata-mata 
ai kia honanga. 

30 nyawa i hi hi boda ua ngohi, 1 gou-goungu i hi lawani 
ngohi, de” o nyawa i hi riwo ua ngohi, i gou-goungu ya kilianga 
ahi manarama!” 


O womaha ma dorou i lioli 
(Mat. 12:43-45) 


“Nako o womaha ma dorou ya malaka i ma tengo ani, o 
womaha ma dorou genanga i kokiloliti o ngi ma du dudungoka 
mangale i mä lingiri o do dogumu, ma Enanga i ma make ua. 
Mangale o hababu genanga, ënanga i temo, “O tau ta mala- 
malaka genangika aha ngohi tö gi lio!” “Ma draha ënanga i ma 
hi adonika dokengoka, #@nanga ya make ika o tau gënanga ma 
debi-debini de” i hi diai oka. “Daha Enanga i oiki de? yao o 
womaha ma dorou ma homoa gahumu tumidi de i holoi i torou 
de #nanga. | paha 6nanga yo wohama ma nyawa ika genanga 

daha yo gogere genangoka. De’ ma baha o nyawa genanga wo 
dadi 1 holoi i torou de ma do di hiraka de.” 


O utumu ma dutu 


10) Yesus wo temo hoko genanga i paha, o ngoheka mo ma 
tengo yo wo0e-w0e manga hi dogoronaka genanga mi temo o 
Yesus ika, “I goungu mo utumu o ngoheka mo ni hi ngoha- 
ngohaka de’ mo ni hu huhu ngona!” 

#Ma' o Yesus wo haluhu, “I holoi oli yo utumu o nyawa yo 
ihe-ihene ma Jou Madutu ai demo de’ ya diai!” 


Manga ngoe o nyawa yo gahoko o Yesus wo diai i hera-heranga 
(Mat. 12:38-42) 


"Manga ngöe o nyawa ka wi hi doomu inohi o Yesus, ünanga 
wo hi gila-gila ai demo, wato, “I torou holi o nyawa o draha 
nenanga. Onanga yo gahoko okia naga i hera-heranga hupaya 
Onanga yakunu i hi ngaku, ma’ aha ka moi 6 de ya hi döakua 
1 hera-heranga onangika, sowali ua i hera-heranga mangale ma 
Nabi Yunus. #Hoka ma Nabi Yunus i ma hi rupa i hera-heranga 
o Niniwe ma nyawa ika, ko genangoli o Nyawa manga Ngohaka 
aha i dadi okia naga i hëra-hëranga mangale o nyawa o öraha 
nenanga. 'O kiamati ma wange oka, ma Jou Boki (o koano 
ngoheka) o Korehara ma berera uku aha mo momiki de o nyawa 
o Oraha nënanga, de” mo hi daaere manga howono. Hababu, 
Iti mo ihene o Salomo wo so sawaro ai do dotoko, ma Koano 
ngoheka genanga mo diai o do dagi ma go gurutika o dunia ma 
batingoka de ma ino. Ma’ oraha nënanga nenangoka naga i holoi 
wo lamoko de ma Salomo! “20 kiamati ma wange oka, o Niniwe 
ma nyawa aha yo momiki de o nyawa o Oraha nënanga, de’ i 
hi daaere manga howono, hababu o Niniwe ma nyawa yo toba 
de’ o baradoha yo diai oka ua ma 6raha o Yunus wo riwayati 
onangika. Ma’ oraha nenanga nengoka naga i holoi wo lamoko 
de o Yunus!” 


O dararono de” o hu hutu 
(Mat. 5:15, 6:22-23) 

3 “Moi ua o nyawa ya tuhuku manga hilo de ya iunika ekola 
ya tamunuku de o rube. Unanga aha wa kelenga o hilo g#nanga 
ma totodengoka, hupaya o nyawa yo woha-wohama yakunu ya 
make ma dararono. 34O lako ganga o röehe ma hilo. Nako ani 

lako i dodono, ani rdehe ma gahumu i to tararono. Ma" nako 
ani lako i gawa, ani rdehe ma gahumu i hu hutu. #Hababu 
genanga, ni ma hi do diai, uha hi adono o dararono ngonaka 
genanga i dadi i hu hutu. #Nako ani rdehe ma gahumu i 
tararono, de” ma hononga 6 ma i hu hutua, done ani röehe ma 
gahumu genanga ka i to tararono hoka o hilo ma dararono yo di 
hiwarino.” 


O Yesus wa hi daaere o Farisi ma nyawa de' o agama ma 
guru-guru 
(Mat. 23:1-36, Mrk. 12:38-40) 


310) Yesus wo ade-ade i boto, o Farisi ma nyawa wo ma tengo 
wi ahoko o Yesus wolomo ai tau oka. O Yesus woiki wolomo 
genangika. 44O Farisi ma nyawa genanga wo hëranga wi make o 
Yesus wolomo de ai giama wa ihorua i hira i moteke o agama ma 
datoro. 3?Hababu genanga ma Jou wi temo unangika, “I goungu 
ngini o Farisi ma nyawa biaha nia tebini nia udo-udomo de’ nia 
dodai ma poretino, ma” nia diri mahirete ma goronaka i 9manga 
de o biaha ni ora-ora de” o dorou. @Ngini ni bodo! Mode ko 
i goungua ma Jou Madutu wa do diai ma poretino genanga wa 
diai oka ma goronaka 6? “Naga nia udo-udomo de’ nia dodai 
ma goronaka genanga, ko kiani gënanga doka nia hi döaka o 
nyawa yo mö mihikini ika. De hoko genanga ma do dagi mata- 
mata aha i dadi i tebini mangale ngin. 

42 Ni bodito ngini, o Farisi ma nyawa! Ni dato-datomo ma 
hasili hoka o hulahi, de’ o bawa de” o gau-gauku ma homoah!, 
O regu ngimoi, ngini ni hi ddaka ma Jou Madutu ika o regu 
moi, ma” o adili de” o dora ma Jou Madutu ika ngini ni ma lega 
ika ua. Ena hioko genanga doka ko kiani ngini nia diai, de ma 
homoahi yakunua ni alipa. 

83 Ni bodito ngini, o Farisi ma nyawa! Ngini nio igo o ngi-o 
ngi duru de ma horomati o pu puji ma tau ma goronaka, de’ 
nio igo i ni horomati o paha-paharoka. #Ni bodito ngini! Ngini 
hoka o lungunu o jere oka, koiwa ma nonako kiaka ya mao ua o 
nyawa ya doko-doko ma ko i hi do dogumua.” 

Wo ma tengo o agama ma guru wi temo o Yesus ika, 
“Bapa Guru, de o demo-demo gënanga, Bapa ngomi 6 no mi hi 
kauku!” 

40 Yesus wo haluhu, “Ni bodito ngini 6, o agama ma guru- 
guru! Ngini nia hi patutu o hali ma hi huha de’ ni hi doaka o 

datoro ma do dubuho, ma’ ngini mahirete ka ma huhutuld ma 
ni oluku nia riwo o nyawa i hi dagi-dagi o datoro genanga. “Ni 
bodito ngini! Ngini ni hi goko o nabi-nabi manga jere, kiaka 
nia ete de nia tohora mahirete ya toma. “Ho” ngini mahirete ni 
ma ngaku kiaka ngini ni hi moteke okia nia ete de nia tohora 
ya do diai oka; hababu i goungu 6nanga yä tomaka o nabi- 
nabi genanga de nginila nia oko manga jere. “Hababu genanga 
ma Jou Madutu ai Sawaro i temo, ‘Ngohi aha to hi dingoto 
onangika o nabi-nabi de” ahi hu huloko-hu huloko: o hidoku 
moi aha ya toma de’ o hidoku moi aha yä aniaya!” “Ma Jou 
Madutu wo diai gënanga hupaya o nyawa o 6raha nënanga yä 
hukumu karana o doma ya do diai oka o nabi mata-mata ika ka 
de ma dero o dunia i dadi, #'mulaenge de o Habel i wi töma hi 
adono o Zakharia i wi toma, kiaka i ma dadi o hu huba ma ngi 
de” ma Jou ai Tau ma hi dogorona. Ni ngaku: O nyawa o draha 
nenanga marai aha ya hukumu karana mata-mata genanga. 

“Ni bodito ngini, o agama ma guru-guru! O kusi la i hi 
helenga o sawaro ma ngorana i gogonika ngini oka, ma” ngini 
mahirete ni oluku ni wohama ma gorona ika la nia lingiri o 
sawaro genanga. I lio ya ino ngini nia ta tatoko o nyawa i ma hi 
do dailako yo wohama ma gorona ika!” 

“Ma öraha o Yesus wa mala o ngi genanga, o agama ma 
guru-guru de’ o Farisi ma nyawa i wi ngelo o Yesus de ma giria. 
Onanga yo mulaenge manga demo ya umo-umo o Yesus ika 
hupaya tinanga wo mau wo ade-ade o hali ma ngöe. 5 De’ oraha 
genanga 6nanga i wi tailako i hi do diai la ya tagoko iti moi wo 
hi demo i h6 howo-howono. 


O ho hininga o nyawa yo elu-elukika 
(Mat. 10:26-27) 


1 O nyawa de ma ribu-ribuhu i ma kehoto hi ädono 

naga i ma ko doko manga lou. O nyawa manga ngde 
genanga ma go giriaka i ma toomu, o Yesus wä temo i wi no 
ni nikika, “Ni ma hi do diai mangale o Farisi ma nyawa manga 
ragi, ahi dungutu, to 6nanga manga tengeluku. ?Koiwa naga i 
lu-lunu aha ko i make ua, de” koiwa i ro rahasia de aha ko 
1 kiliangua. SO hutu-hutu ngini nia hetongo, aha yo ihene o 
wange-wange, de” ngini ni hi hudu o nyawa manga ngaukika o 
kamari 1 beno-beno ino ma goronaka, aha i hi ngahu-ngahu kia 
ika honanga.” 

Ni wi modongo ma Jou 
(Mat. 10:28-31) 


#“Nio ho hininga, ahi dodiawo! Uha nia modongo onangika 
ya toma-t0ma nla rdehe ma’ yakunua yo dial i holoi de genanga. 
“Ka ya oa de ngohi ti ni hi dumutu nginika o naguna ko kiani 
ngini ni wi modongo. Ni wi modongo ma Jou Madutu ika! 
Hababu wi ni toma i boto, linanga wo kuaha 6 wi ni umo o 
naraka ika! Ni ngaku, Unanga ko kiani ngini ni wi modongo. 

“Gahumu motoa o totoai ya hukunu o rupia ratuhu hinoto. 
Ngaroko hoko genanga ka moi 6 de ma Jou Madutu wa 
wohangua. 'Nia tadauru nia haekoka 6 ma i etongoka mata- 
mata, hababu genanga uha ni hawana; ngini nia ija i holoi i 
kurutile de o totoai!” 


Hi hi goungu o Kristus o kawaha manga himangoka 
(Mat. 10:32-33, 12:32, 10:19-20) 

8 “Nio hininga ni hi do diai: O nyawa i ma hi nyata o 
kawaha manga himangoka i goungu bnanga i hi no ni niki, o 
Nyawa manga Ngohako aha wa hi goungu ma Jou Madutu ai 
malaekat-malaekat manga himangoka. “Ma” o nyawa i ma hi 
pongono o kawaha manga himangoka 9nanga i hi nd ni niki, o 
Nyawa manga Ngohako aha wa hi pongono ma Jou Madutu ai 
malaekat-malaekat manga himangoka. 

WNako o nyawa okia naga moi yo temo i wi lawani o 
Nyawa manga Ngohaka, Unanga yakunu i wi hi apongo, ma’ 
nako unanga wo hi kauku ma Jou Madutu ai Womaha, ünanga 
yakunua i wi hi apongo. 

"Nako ngini i ni ao o pu puji ma tau ika la ya lingiri nia 
howono ekola nia dial o po pareta ekola yo ko kuaha manga 
himangoka, uha ni hawatere mangale aha sarakia nia diri nio 
riwo ekola mangale okia ko kiani ngini ni temo. "Hababu okia 
ko kiani ngini ni temo genanga ma orahoka aha ma Jou Madutu 
ai Womaha i ni dotoko nginika.” 


O hi totero o kaya ma nyawa wo bodo-bodo 


Yo wöe-wöe manga hi dogoronaka wo ma tëngo wi temo o 
Yesus ika, “Bapa Guru, no hi taili Bapa ni huloko ahi dodoto 
wo hi hi dd aka ngohino o arata o hidoku moi mia ama wa mala- 
mala ika.” 

MO Yesus wo haluhu, “Ria dodoto, o nagona 1 hi goraka 
ngohi to dadi o hakimi ekola to hi ko kodoku 1 ni hinoto nia 
puhaka?” Pl paha genangoka dau ma nyawa mata-mata o Yesus 
wa temo, “Ni ma hi do dial de” ni ma göana, uha hi adono ngini 
ni kalilu. Hababu o nyawa manga wo wango i ma hi gagao ua de 
ai kaya, ngaroko ai arata duruë i woe.” 

“PDaha o Yesus wo ade-ade o hi totero nenanga, “Naga wo 
ma tengo wo kaya. Unanga de ai tonakoka, de ma hasili 1 woe. 
UO nyawa kaya genanga mulaenge wo ma pikiri ai hiningaka, 
“Tato ta gogono ahi tonaka ma hasili koiwakali o ngi. Okia to 
hi akali o 9raha nenanga?” !8] paha iinanga wa pikiroli de’ wa 
temo al dirika mahirete, “Aa, ngohi naga ahi akali; ahi gudanga 
aha ta huloko ya kilianga daha to hi goko 1 holoi i lamoko. 
La genangoka aha ta gogono mata-mata ahi pine de ahi bara- 
baranga ma homoa.’ PI paha aha ta temo ahi dirika mahirete, 
“Ngona no utumu! Hagala ma oa-oa ngona na paretaka, de” aha 
ko i mata ua de ma tao-taongo. No ma hi batongo o 6raha 
nenanga! Nokere de nolomo de’ no ma hi so sanangi!” ? Ma” ma 
Jou Madutu wi temo unangika, “Hei bodo! O hutu nënanga dika 
ngona aha no honenge, daha o nagona aha ya puhaka ani kaya 
mata-mata ngona na to toomu oka mangale ani diri genanga?' 

2? Hoko genanga i ma dadi de o nyawa moi-nyawa moi kiaka i 
ma hi dailako yo dadi kaya mangale manga diri mahirete, ma’ i 
ma hi dailako ua yo dadi kaya ma Jou Madutu ai lakoka.” 


Ni wi ngaku ma Jou Madutu ika 
(Mat. 6:25-34) 


20) Yesus wä temo i wi no ni nikika, “Genanga ma hababu 
ngohi to temo, “Uha ni hawatere mangale nia ngango, ena 
genanga okia aha ngini nia olomo, ekola okia aha ngini nia 
pake.” “O ngango ganga i holoi de o inomo, de? o röehe i 
holoi de o pakeanga. “Nia tailako o totaleo o wogono! Enanga 
i datomua, i utukua, ma gudanga ekola ma inomo ma tau 
0 ma koiwa. Ma’? ma Jou Madutu wa paliara ënanga! Ngini 
i holoi i kurutile nia ragane de o totaleo! 50 nagona ngini 
nia hi dogoronaka de ai hawatere yakunu wa kurutu ai umuru 
ngaroka ma huhutulu? “Nako o hali ma i teteke gënanga dika ni 
akunoka ua nia diai, ya dodoa ho ni hawatere mangale o hali ma 
homoa? “Nia tailako sarakia o bunga i wango; o bunga-bunga 
genanga i manaramua, o baju i uriti ma kowali. Ma’ ma Koano 

Salomo hoko genanga ai kaya ma wa pake ua o pakeanga ma 
hailoa hoki o bunga genanga! SO momo o golowaka i wango o 
wange nenanga de" yarehino ya tuhuku i mataka. Ma’ ma Jou 
Madutu hoko genanga ma halloa wa pake wo hi do diai o momo 
genanga. Okiali ngini! Ma” ngini kuranga ni ngaku! ”Ho' uha ni 
hawatere de” ni bingu mangale okia aha ngini nia olomo de nia 
okere. O hali hoko genanga o nyawa 1 wi nako-nako ua ma Jou 
Madutu ya ni niki ya lingiri. Ena hioko nia Ama wa nako mata- 
mata g#nanga ngini ni paralu. “Ma ngini ko kiani ni ma hi 
dailako hupaya ma Jou Madutu wa pareta nia ngango, done ma 
homoahi genanga aha ma Jou Madutu wi ni hi doakol: nginika.” 


O arata o horogaka 
(Mat. 6:19-21) 


32«“Ngini duga-duga o doomu ma i teteke, uha ni hawana! 
Hababu nia Ama wo sanang] wo hi doaka nginika o barakati ai 
Po pareta ino. “Nia hukunu nia arata de” nia hi ddaka ma tiwi o 
nyawa mihikinika. Ni ma diai mangale nia diri o tiwi ma popoje 
i ba babitua, ena genanga o arata i g9 gogono o horogaka. O 
arata gënanga yakunua i hihanga, karana yo tohi-tohiki yakunua 
ya le de” o buteteke yakunua ya bodito. #Hababu kiaka nia 
arata genangoka 0 nia hininga!” 


Yo lö leleani i ma go goa-g0ana 

35 “Ni ma goa-g6ana nio himanga o hali moi-moi. Ngini ko 
kiani ka hoko genangika ni ma göana ni ma pakeanguku de’ nia 
hilo ka i wango-wango, *i ma tero hoka yo lö leleani manga go 
giria yo göana i wi dama manga tuanga wo ma ki lioro o kawingi 
ma rameangino. Nako ma tuanga genanga wo ma ki loro de’ o 
ngorana wo tolo, 6nanga aha de ma japati o ngorana ya helenga. 
3" Hoko kia manga utumu yo lö leleani ma draha ma tuanga wo 
böa de wa make ino ma go giria yo tama. Ni ngaku: o tuanga 
genanga aha wo ma hi diai de? wa huloko 1 wi lö leleani genanga 
yo gogeruku, daha iinanga wä leleani önanga. Hoko kia manga 
utumu yo lö leleani genanga nako to ona manga tuanga genanga 
wa make ino 6nanga manga go giria 1 ma sadia 1 wi dama, 
ngaroko iinanga wo boa o hutu gorona ekola 1 holoi i tedekana 
de genanga! “Nio ho hininga nEnanga! Ade-ade o tau ma dutu 
wo hi 6riki o takoro muruono yo tohi-tohiki aha yo boa, unanga 
aha wo ma göana hupaya yo tohi-tohiki yakunua yo wohama al 

tau ma gorona ika. #Hababu genanga ngini 6 ko kiani ni ma 
goa-g0oana, karana o Nyawa manga Ngohaka aha wo boda ma 
Oraha ngini nia nako-nako ua.” 


Wo lo leleani wo so setia de” wo lo leleani wo so setia ua 
(Mat. 24:45-51) 


““Jou, boteka o do dötoko gënanga Jou no hi dungutu 
ngomino ekola o nyawa mata-mata ika?” o Petrus wo leha. 

“Ma Jou wo haluhu, “O nagona yo lö leleani yo setia de’ 
yo sawaro hi adono ai tuanga wi goraka wo dadi yo lo leleani 
ma homoa manga haeke hupaya iinanga wa hi ddaka 6nanga o 
momo ma orahoka? #Hoko kia ai utumu wo lö leleani gënanga 
nako ma orahoka ai tuanga wo ma ki lioro de wi make ino ai go 
giria wa diai ai manarama! “Ni ngaku: O tuanga ge#nanga aha 
wi hi go göana hagala ai arata wo lö leleanika genanga. “Ma 
nako wo lö leleani gënanga wo temo ai hiningaka, ‘Ahi tuanga 
ma dekanohi dahao wo ma ki lioro,’ de iinanga wa gohara yo lö 
leleani mata-mata de” wolomo de wokere hi ädono i wi daluku, 
“done ai tuanga aha wo ma ki lioro ma wange de” ma 6raha wa 
nako-nako ua. De” wo lö leleani genanga ai tuanga wi duhu wo 
hupu wi dial 1 ma ke tero manga hangihara de o nyawa yo to to 
motekua ma Jou Madutu ika. 

“Wo lö leleani wa nako ai tuanga ai mau, ma? wo ma gba- 
goanua de” wa diai ua ai tuanga ai mau genanga, aha i wi 
gohara ka ha kuata. #Ma' wo lö leleani wa nako ua ai tuanga 
ai mau, i paha wa diai okia naga moi i howono hi Adono ko 
kiani i wi gohara aha i wi gohara ma huhutulu dika. Hababu o 
nyawa ya hi doakoka 1 woe, onangino aha yo gahoko i woe. De” 
o nyawa ya hi go göanoka i woe, onangino aha ya gahoko i woe 
oli.” 


O dame ua ma’ o ga lawani 
(Mat. 10:34-36) 


“Ngohi to boa la ta puda o nguku o duniaka nenanga. Duru 
ya oa nako ma uku i tokaroka! #Ka naga ohi o huha de o 
hangihara ma ago-agomo ko kiani ngohi ta toku-toku. De” ahi 
hininga duru i huha i hira de gënanga i ma dadi. “'Boteka ngini 
ni ato bote ngohi to b6a mangale to ao o dame o dunia ino? 
Kowali, o dame ua duga-duga o ga lawani. #Mulaenge öraha 
nenanga, o tau moi ma dola ya motoaka aha i ma teke ributu, ya 

ruange ya lawani ya hinoto ekola ya hinoto ya lawani ya ruange. 
“O ama aha wi lawani ai ngohaka o nauru, de’ o ngohaka o 
nauru aha wi lawani ai ama. O ayo mo mi lawani ngo mi ora de? 
o ngohaka o ngoheka mo mi lawani ngo mi ayo. Ma dunungu o 
ngoheka aha mo mi lawani ngo mi moloka, de” ma moloka aha 
mo mi lawani ngo mi hunungu.” 


Ya nako o öraha ma nonako 
(Mat. 16:2-3) 


“O Yesus wa temoli o nyawa yo wöe-wöe ika, “Nako ngini 
nia make o lobi i dda o wange ma dumuniha, gila-gila ngini ni 
temo, “Aha o awana.” De’ i gou-goungu o awana. #Nako ngini 
nia mao o hidaloko i böa o korehara uku, ngini ni ato, “Aha i 
hiwara.” De’ i gou-goungu i hiwara. #Ngini o nyawa nio igo ni 
ma do diai! De nio lega o dihanga de” o dunia ma do dagi o 
gitawa aha i dadi ngini ni akunu ni hi ngahu. Ya dodoa ho o 
raha nEnanga ma nonako ngini ni akunua ni hi ngahu okia aha 
1 dadi?” 


Ni ma ka dame de nia haturii 
(Mat. 5:25-26) 


“Ya dodoa ho ngini nia akunua nia putuhu okia naga ma 
diai? “Nako naga o nyawa i ni kalaki ngini o hakimika, ni hi 
dailako nia gou-goungu la nia tiai nia parakara genanga de de 
una, kiaka ngini ka o ngekomo ma hoanikahi. Nako kowali, 
done ünanga wi ni tauru ngini o hakimi manga himangoka, de’ o 
hakimi genanga aha wi ni hi lapahi ngini o polisika, de” o polisi 
wi ni hi ngohama ngini o bui ma gorona ika. “Ni ngaku! Ngini 
aha ni hupua o bui oka nako nia bo bangu nia mata uahi ni 
fangu.” 


Nako nia mala ua o baradoha done ni binaha 


1 O 6raha genanga o nyawa i wi ade-ade o Yesus ika, ya 

korona o Galilea ma nyawa ya muruono naga o Pilatus 
wa toma, ma 6raha önanga i hi huba manga hu huba ma Jou 
Madutu ika. “Wa tö takihiri o ade-ade genanga, o Yesus wato, 
“Karana o Galilea ma nyawa ya toma hoko genanga, ngini ni ato 
bote genanga ma nyonyata i goungu Onanga i holoi yo baradoha 
de mata-mata o Galilea ma nyawa ma homoa? 3Ha kali-kali 
kowali! Ma” nio ho hininga: Nako ngini ni toba ua o baradoha 

ka ni diai chi, ngini mata-mata aha ni honenge, hoka onangoli. 
“Sarakiali de ya ngimoi de ya tufange yo hone-honenge o Siloam 
oka, ma Oraha o candi genanga ya tapalu 6nanga? Ngini ni 
ato bote genanga i hi dumutu 6nanga i holoi i lamoko manga 
baradoha de mata-mata o nyawa ma homoa yo go gogere o 
Yerusalem oka? “Ha kali-kali kowali! Ma moi ohi ngohi to temo: 
Nako ngini ni toba ua o baradoha ka ni diai ohi, ngini mata- 
mata aha ni honenge hoka onangoli.” 


O hi totero o ara ma utu i h6 hohokua 


5] boto genanga o Yesus wo hi ade-ade 6 o hi totero nënanga, 
“Naga wo ma tEngo ai ara ma utu ai angguru ma dumule oka. 
O wange moi uku tinanga woiki wo ma lingiri o ara ma hohoko 
ma utu ika genanga, ma” gahumu moi 6 de wa make ua. 'Ho', 
unanga wi temo o dumule wo goa-g6anika, “Na make, o taongo 
hange 1 boto ngohi ta ino ta lingiri o ara ma hohoko ma utu 
oka nenanga, ma' ka moi 6 de ta make ua. Na tolangoka dika 
o ara ma utu genanga! Enanga duga-duga ya mata o tonaka ma 
haki!” $#Ma' o dumule wo göa-göana ge#nanga wo haluhu, “Mala 
ikala ënanga i wango o taongo moi ohi nenanga, Tuanga. Ngohi 
aha ta pasolo ma tonaka i kilolitino de? ta houru ma tonaka. 
°Mudukua ënanga done i hohoko o taongo nanga himangoka. 
Ma’ nako kowali ka i dadi Tuanga nä huloko ya tolanga.”” 


O Yesus wo mi hi togumu mo ma tëngo mo hugu-hugu o Yahudi 
oka manga Puji ma wange oka 


Ma moi uku o Yahudi oka manga Puji ma wange oka, o 
Yesus wo dotoko o pu puji ma tau moi oka. 'Genangoka naga 
o ngoheka mo ma tëngo o taongo ngimoi de tufange i böto 
mo panyake, karana naga o womaha ma dorou ami diri oka. 
O ngoheka gënanga mo hugu de’ ha kali-kali makunua mo ma 
oko mo ma to tiaile. "Ma öraha o Yesus wo mi make, wo mi 
ahoko de wo mi temo munangika, “Ayo, to ngona ani panyake 
1 togumoka!” Daha o Yesus wa kelenga ai giama munanguku 
genanga, de” o öraha genanga dika münanga mo ma oko mo ma 
to tiaile daha mi puji ma Jou Madutu. 

40) pu puji ma tau ma baluhu gënanga wo ngamo, hababu 
o Yesus wa hi togumu o nyawa o Yahudi oka manga Puji ma 
wange oka, karana genanga ünanga wä temo o nyawa yo wbe- 
woe ika, “Naga o wange butanga la ho manarama, ni boba o 

wange butanga ino la i ni hi togumu, uha o Puji ma wange 
oka!” 

Ma Jou wo haluhu, “Ni elu-eluku ngini nënanga! O Puji 
ma wange oka o nyawa mata-mata i hi hupu manga hapi ekola 
manga keledai ma kurungaka de” yao i hi hupu la i hi okere. 
I6Aa, o öraha nenanga nengoka naga o ngoheka mo ma tengo 
o Abraham ai difa uku, o taongo ngimoi de tufange i boto o 
Ibilihi i mi liko ika. Ya dodoa ho miinanga yakunua 1 mi hohe 
ami li liko genanga o Puji ma wange oka?” VO Yesus ai bo 
baluhu gënanga ya diai o Yesus i wi lawa-lawani duru ya maleke, 
ma” o nyawa ma homoa mata-mata yo sanangi ya make hagala 1 
hera-heranga o Yesus wa do dial. 


O hi totero o sawi ma mui 
(Mat. 13:31-32: Mrk. 4:30-32) 


18O Yesus wo leha, “Ma orahoka ma Jou Madutu wo pareta, 
ka sarakia ma do dagi? De okia yakunu ngohi to hi tero? "Ma 
do dagi hoki o hi totero nenanga. Wo ma tengo wa lë o sawi 
ma mui gahumu moi daha wa datomo ai dumule oka. O mui 
genanga i wango daha i dadi o gota ma utu, de” o totaleo 1 ma 
diai ma igutu o gota genanga ma jaga-jaga ika.” 


O hi totero o ragi 
(Mat. 13:33) 


#Ma moi oli o Yesus wo leha, “Nako ma Jou Madutu wo 
pareta, de okia yakunu to hi tero ma do dagi? "!Ma do dagi 
hoka o ragi o ngoheka mo ma tengo ma lé de mo hi ruae de o 
tarigu o litere moruata, hi ädono mata-mata i hero.” 


O ngorana i po peneto 
(Mat. 7:13-14, 21-23) 


20 do dagi ma goronaka o Yerusalem ika, o Yesus wa ka ino 
o kota-kota de” o kapo-kapongino de wo dotoko. “De naga o 
nyawa i wi leha unangika, “Bapa, boteka duga-duga ka manga 
huhutulu dika o nyawa aha ya hi halamati?” 

240) Yesus wo haluhu, “Ni ma hi dailako la ni wohama nia 
nonu o ngorana i po peneto. Hababu, nio hininga! O nyawa 
manga ngöe i ma hi dailako yo wohama ma’ ya make ua. “Ma 
orahoka o tau ma dutu wo momiki de” wa beno ai ngorana, 
ngini ni ma oko ino ma poretoka de” mulaenge ni tolo-tolo daha 

ni temo, ‘Tuanga o ngorana no mi belenga!” Ma Tuanga genanga 
aha wo haluhu, ‘Ngohi ti ni nako ua ngini okia ino!” #Ngini 
aha ni haluhu, “Ngomi mi okere de” mi olomoka de de ngona 
Tuanga, de” Tuanga no dotokoka mia kota ma ngekomoka 6! 
7 Ma’ ma Tuanga genanga aha wo temoli, ‘Ngohi ti ni nako ua 
ngini okia ino. Ni oiki nenangoka, ngini ni do diai o dorou!” 
“Ma orahoka ngini nia make o Abraham, o Ishak de” o Yakub 
de o nabi mata-mata yo more-morene ma Jou Madutu ai Dunia 
ma Hung] oka, ngini aha ni ari de? nia tagongo o huha de o 
hangihara, karana ngini mahirete i ni duhu ni hupu. 20 nyawa 
manga ngöe aha yo boa o wange ma hiwariha, de? o wange 
ma dumunoko, o koremiele de” o korehara uku, de” aha yo 
more-morene ma Jou Madutu ai Dunia ma Hungi oka. #I gou- 
goungu, naga o nyawa yo to to turu aha yo dadi ma do di 
hiraka, de” naga o nyawa ma do di hiraka aha yo dadi yo to to 
turu.” 


O Yesus ai dora o Yerusalem ika 
(Mat. 23:37-39) 


310 6raha genanga dika, naga o Farisi ma nyawa ya muruono 
naga yo boa o Yesus ino de” yato, “Uha nenangoka no gogere! 
Noiki o ngi ma homoa ika, hababu o Herodes wo mau wo ni 
toma.” 

32O Yesus wo haluhu, “Ni oiki ni wi hi ngahu o nyawa ai 
fo faida ua ika gënanga, “O wange nenanga de” yarehe ngohi 
ta duhu o womaha ma dorou de” ta hi togumu o nyawa yo 
po panyake, ma’ o wange ma hange oka, ngohi aha to hi 
do dogumu ahi manarama.” 3Ngarokö hoko genanga ngohi ko 
kiani to hi gila-gila dika ahi do dagi o wange nenanga, yarehe 
de’ midiringi, hababu i torou o nabi wo ma tëngo i wi toma o 
Yerusalem ma poretoka. 

“Yerusalem, Yerusalem! O nabi-nabi nA toma! Ma Jou 
Madutu ai hu huloko-hu huloko ngona na kaweli de o helewo hi 
adono yo honenge. Ma muruono i boto ngohi to mau ta toomu 
mata-mata ami nyawa hoka o kuru-kuru ma ayo ya gogono ma 
ngohaka ma gahuhu ma timi oka, ma” ngona noluku! Karana 
genanga ma Jou Madutu de de ngona oka ua. La no hi 6riki, 
mulaenge o öraha nenanga ngona aha no hi make oka ua ngohi, 
hi adono ngohi to temo, “Ni wi hi barakati iinanga wo böa-böa 
de ma Jou ai romanga.’ ” 

O Yesus wi hi togumu wo ma tengo wo po panyake 


1 O Yahudi oka manga Puji ma wange ma moi uku o 
Yesus woiki wolomo wo ma tengo o Farisi ma nyawa 

manga baluhu a: tau oka. Genangoka o nyawa manga ngbe i wi 
to tailako o Yesus 1 hi do diai. “Wo ma tengo i wi rube ai giama 
de’ ai lou i lobo-loboho wa ino o Yesus ino. “Daha o Yesus 
wa leha o agama ma guru-guru ika de’ o Farisi ma nyawa naga 
genangoka, “I moteke nanga agama ma tita, ka 1 dadi ngone ha 
hi togumu o nyawa yo po panyake o Puji ma wange oka ekola 1 
dadi ua?” 

“O agama ina guru-guru de" o Farisi ma nyawa genanga ka 
i ma ri ridoka. Daha o Yesus wi ahoko o nyawa genanga de 
wi hi togumu, i paha wi huloko ünanga woiki. “I boto genanga 
o Yesus wa temo o nyawa yo wöe-wöe ika, “Ade-ade nia hi 
dogoronaka wo ma tengo ai ngohaka wo ma teingo, ekola ai hapi 
gahumu moi ya otaka o humuku o Puji ma wange oka, boteka 
unanga de ai japati oka ua wi tauru wi hi hupu ai ngohaka 
genanga ekola o hapi genanga ka o wange genanga dika?” 

“Ma' ka o nyawa moi 6 de yakunua i wi baluhu o Yesus 
mangale o hali genanga. 


O hininga i poluluku de’ yo igo i hi doaka 

TO Yesus wa make naga o tamu-tamu i ma ngiriki o ngi duru 
ma oa-o0a. Hababu genanga iinanga wo hi doaka o do dotoko 
nenanga o nyawa mata-mata ika. 3 “Nako ngini i ni ahoko o 
kawingi ma rameangika, uha ni oiki ni gogere o kuruhi 1 ho 
horomati uku. Hababu uha-uha ma homoa wo ma tengo i wi 
ahokoli i holoi i wi horomati de ngona, "hi Adono ma tau ma 
dutu i ni aho-ahokoka i ni hinoto genanga, pakisa wa ino ngona 
ino de? wato, ‘Uha ani hininga i kuranga, o ngi nenanga i 
sadiaka mangale o tamu gënanga.’ Done duru de ani maleke 
pakisa ngona no gogere o ngi ma pore-poretoka. “Hababu 
genanga, nako ma orahoka ngini i ni ahoko o ngolomika, nia 
iriki o ngi ma pore-poretoka, hupaya o tau ma dutu aha wa ino 
de” wo ni temo ngona ika, “Hobata, na ino no gogere o ngi i 
holoi ya oa-0a.” De hoko genanga ngini 1 ni horomati o tamu 
ma homoa mata-mata manga himangoka. 'Hababu moi-moi o 

nyawa i hi kurutile manga diri aha ya hi tipoko uku, ma’ i hi 
tipoko uku manga diri aha ya hi kurutile.” 

Daha o Yesus wi temo o tau ma dutu ika, “Ma öraha 
okia ngona na ahoko o nyawa o wange oka ma ngolomo ma 
rameangika ekola o hutu-hutu ma ngolomo, uha na ahoko ani 
dodiawo ekola ani dodoto, ekola ani roria dodoto, ekola ni ma 
ko kukere yo kaya-kaya. Hababu done 6nanga aha i ni ahokoli 
ngona, de” hoko gënanga ngona na tarimaka ma balahi mangale 
ani manarama. “Ho”, ma öraha okia ngona no diai o rameanga, 
na ahoko o mihikini ma nyawa, o nyawa manga röehe i tö 
totomua, o nyawa yo lugu-lugu de? o nyawa yo pilo-piloko. 
“Ngona aha i ni hi barakati, hababu o nyawa ge 6nanga aha 
yakunua ya balahi ani oa-0a. Ani oa-0a aha ma Jou Madutu wa 
balahi ma orahoka o nyawa ma oa-0a yo hone-honengoka de yo 
momikoli.” 


O hi totero o rameanga i lago-agomo 
(Mat. 22:1-10) 


“Wo ma tengo i ma ko ngolomo moi genangoka dau, ma 
öraha wo ihene o Yesus ai demo, iinanga wo temo, “Duru yo 
utumu o nyawa aha yo olo-olomo de ma Jou Madutu nako ma 
Oraha unanga wo boda hoka o Koano!” 

ttMa’ o Yesus wi temo o nyawa ika ge#nanga, “Oraha ma 
moi uku naga wo ma tëngo wo diai o rame i lago-agomo de’ 
wa ahoko o nyawa manga ngöe. "O 6raha yadonoka ma draha 
yo mulaenge yo rameanga, o nyawa genanga wa huloko i wi lo 
leleami yoiki o go gahoko ya make-make ika de” ya temo, “De ma 
horomati mi gahoko ni böa, mata-mata hi diai uku oka!” #Ma' 
onanga mata-mata moi-moi i ma hi looa. Ma do di hiraka wo 
temo yo lö leleanika genanga, ‘Ngohi nenanga dahab to ija ino o 
tonaka o dumule moi, de” i paralu toiki ta tailakohi. Uha ni hi 
ngamo.” “Ma homoa yato, “Ngohi daha to ija ino o hapi habi 
motoa, de” to mau to hi taili o hapi gënanga. Uha ni hi ngamo.’ 
“Ma homoali yato, ‘Ngohi nenanga dahaö to kawingi, karana 
genanga ngohi takunua to boa.” 

“Yo lö leleani genanga yo lio de" i hi ngahu o hali genanga 
manga tuangika. Ma tuanga genanga duru wo ngamo de” wa 
temo 1 wi lö leleanika, ‘Taiti ni oiki o ngeko-ngekomika de” o 
ngekomo i po peneto ika o kota ma goronaka. Nia ao nengino 

dau o mihikini ma nyawa, o nyawa manga roehe 1 t0 totomua, 
o nyawa yo pilo-piloko de” o nyawa yo lugu-lugu.” 21 paha yo 
lö leleani gënanga yo temo, ‘Tuanga, ani pareta Tuanga mi hi 
dagi oka, ma” ka ha ngöe ohi o ngi.” #Daha o tuanga gënanga 
wä temo, ‘Ni oiki o ngëkomo i ago-agomika de’ o ngëkomo ma 
hoa-hoanika o kota ma poretika de’ nia gegoto o nyawa ya ino, 
hupaya ahi tau i ömanga. “Nio ho hininga! O nyawa tä aho- 
ahokoka ya ino gënanga ka moi 6 de moi ua aha ya jame ma 
hëmoro ahi rameanga nënanga ma inomo!”” 


I ma tëngo i wi nö ni niki i ma hi döaka de manga hininga 
ma gahumu 
(Mat. 10:37-38) 

250) nyawa manga ngöe yo tagi 1 ma ki niki de o Yesus. O 
Yesus wo mä lega ai poretoko de’ wä temo onangika, 2? “Nako o 
nyawa yo boa ngohino, ma’ i holoi 1 mi dora manga ayo, manga 
ama, manga hekata, manga ngoha-ngohaka, manga ria dodoto, 
ma bo boloi manga diri mahirete, önanga yakunua yo dadi i hi 
no ni niki. 7O nyawa yolu-oluku ya moku manga salib de’ i hi 
niki ngohi, yakunua yo dadi i hi nö ni niki. “Nako ngini oka wo 
ma tëngo wo mau wo hi goko o dumule yo göa-göana manga ngi 
o gahumu moi, marai iinanga aha wo gogeruku wa etongo i hira 
hoko kia ma amoko ai tiwi wo hi pake, hupaya Unanga wa nako 
boteka ai tiwi ka yadono hi adono wa boto yo göa-göana manga 
ngi genanga ekola kowali. “Hababu nako i nyata ünanga wa 
bötua, ena hioko ma hohole i diai oka, done o nyawa mata-mata 
ya make o manarama genanga aha yo go giete. #Onanga aha 
yo temo, “Fi, o nyawa nënanga wo hi goko, ma” ko wa botua!" 
3|Nako o koano wo ma tëngo ai tentara ya ribuhu ngimoi wo 
mau wo parangi de ma koano ma homoa de ai tentara ya ribuhu 
monaoko, marai ma koano genanga aha wo gogeruku wa tiba- 
tibanga i hira, boteka iinanga ai kuata ka ya oa wi lawani ai 
haturii genanga. 3?Nako ünanga wo hi Oriki ünanga wo kuatua, 
marai ma Oraha ai haturii gfnanga manga gurutikahi, una aha 
wo hi dingoto ai hu huloko la wo gahoko i ma ka dame.” “Wo 
hi bo baha o Yesus wo temo, “Hoko genangoli de ngini. Moi ua 
ngini oka wo ma tëngo wakunu wo dadi i hi no ni niki, nako 
unanga wo ma hi döakua hagala mata-mata de ai hininga ma 
gahumu.” 

O gahi ma waja i ake-akere 
(Mat 5'13: Mrk 9:50) 

“PO gani ma waja gënanga ya ca, ma’ nako i dadi i akere, 
ka i dadi i gahi oli? “Koiwaka ma raida ka ya oa o dumule ihi 
pake ka ya oa o tonaka ma houru. Ho? ka ya umo dika. Nako de 
nla ngauku, ni ihene!” 


O dubai hi hihanga 

(Mat. 18:12-14) 
1 O wange moi uku, o soungu yo gaho-gahoko manga 
ngoe de” o nyawa o kawaha yä pulono o nyawa ma oa- 
oa ua, yo boa i wi hi gihene o Yesus. “O Farisi ma nyawa de’ 
o agama ma guru-guru yo mulaenge yo kurubungu. Onanga yo 
temo, “Cei, o nyawa nenanga wä tarima o nyawa ma dorou de” 
inoli wolomo de de önanga!” “Ma hababu gënanga o Yesus wä 

ade-ade onangika o hi totero nënanga, 

““Ade-ade ngini oka wo ma tëngo ai duba o ratuhu moi, ino 
de gahumu moi i hihanga - okia aha ünanga wo diai? Marai 
ünanga aha wa mala ika ma duba mori hiwo de hiwo o momoka, 
de” woiki wa lingiri i hi hihanga gënanga hi ädono wa make. 
“De” nako ünanga wa make okali ai duba genanga, ünanga hoko 
genanga wo mörene hi ädono o duba gënanga wa moku ino 
ai belekaka, ‘daha wo lio wao. I paha imanga wä ahoko ai 
dodiawo de? i ma ko kukekere, de” wa temo, ‘Nia ino ngone 
ho more-morene. Ahi duba i hi hihanga ta make okali” "Aa, 
hoko genangoli o horogaka hababu i ma tëngo o nyawa yo bo 
baradoha yo toba naga o mdrene i holoi i lamoko, de ya mori 
hiwo de hiwo o nyawa ma oa de’ i paralu ua yo toba.” 


O tiwi i hi hihanga 

““Ekola ade-ade, mo ma tengo o ngoheka ami tiwi haaka 
o gahumu ngimoi, de ino moi i hihanga - okia aha mo diai? 
Munanga aha ami hilo ma wango de’ ma hehara ami tau daha 
ma lingini kia ika honanga hi adono ma make o tiwi genanga. 
"Ma oraha miinanga ma make oka o tiwi genanga, minanga ma 
ahoko ami dodiawo de” i ma ko kukere, daha mato, “Ngohi duru 
to sanangi to make okali ahi tiwi i hi hihanga. Nia ino ngone 
ho more-morene!” Hoko genangoli ma Jou Madutu ai malaekat 

O duba 1 hi hihanga. (15:4) 


yo morene nako naga o nyawa ma dorou i ma tengo yo toba o 
baradoha yo diai oka ua. Ni ngaku!” 


O ngohaka wo ho hi hihanga 


NO Yesus wo temoli, “Naga o ama wo ma tengo ai ngohaka 
o nauru ya hinoto. "Ma dodoto ma kiditoko wo temo ai ama 
ika, “Ama, to ngone nanga kaya no hi hi ddaka ngohino o draha 
nenanga ahi hidoku.” Ho manga kaya gënanga ai ama wa hidoku 
ai ngohaka ya hinoto. NO wange muruono naga i paha ika ma 
ngohaka ma dodoto ma kiditoko genanga ai hidoku genanga 
wa hukunu daha woiki o berera ma go gurutika. Dokengoka 
unanga wo hi gogule ai tiwi de wo wango ka wo rame-rame. 
#Ma 6raha ai tiwi i mataka mata-mata, o habirokata ma amoko 
i dadi o bereraka genanga, hi adono iinanga wo muläenge wo 
huha. “Daha lnanga woiki wo karajanga o berera genanga ma 
nyawaka wo ma tengo, kiaka unanga wi huloko o dumule ika 

wō goana ai ode. ''Unanga hoko genanga i wi hahini hi Adono 
wé nahihu wa dola ai mamata de o ode ma inomo genanga. 
Ngarokö hoko genanga inanga i wi hahini, koiwa moi o nyawa 
i wi hi ddaka o inomo unangika. "Ma baha iinanga wo ma mao 
de wo temo, “O nyawa yo mo manarama ahi ama oka manga 
momo ka de ma bo boloi, de” ngohi nenangoka ngade o hahini 
to hi honenge! 14 Ngohi aha to ma goraka de’ toiki ahi ama ika 
de” to temo unangika: Ama, ngohi to baradoha ma Jou Madutu 
ika de” ahi Ama ika. "PI patutoka ua ngohi no hi hetongo ani 
ngohaka Ama. No hi pulono ngohi hoka wo ma tengo wo ni ko 
karajanga.” “De wo ma goraka iinanga wo lio ai ama ika. 

O tau oka de ma gurutikahi, ai ama wi make oka iinanga. Ai 
ama wo ma popata wi make inanga de duru 1 wi tora, daha wi 
kololo de” wi ame. “'O ngohaka genanga wato, “Ama,” ‘ngohi to 
baradohaka ma Jou Madutu ika de’ ngona ika Ama. I patutoka 
ua ngohi no hi hetongo ani ngohaka Ama.” “Ma ai ama wä 
ahoko i wi lö leleani de” wä temo, (1 taiti! Nia lë o pakeanga 
duru i rö ro rahai, de’ ni wi hi pake unangika. Ni hi noa o ali- 
ali ai hagarara oko, de” o hapato ai lou ile. #I bato genanga nia 
le o hapi ma ngohaka i bo bo burere de’ nia t9aka. Ngone aha 
holomo de’ ho more-morene. “Hababu ahi ngohaka n#nanga 
wo honengoka, o 6raha nenanga wo wangokali, ünanga wo 
hihangoka, o öraha nënanga ti make okali. Daha yo muliaenge 
yo rame-rame. 

SO öraha gënanga ma ngohaka o riaka naga o dumule oka. 
Ma öraha inanga wo lio de wo tigi oka o tau ika, iinanga 
wo ihene o musik ma ilingi de” o selo-selo. ““Unanga wi ahoko 
yo 16 leleani wo ma tengo, de wo leha, “Naga okia o tau 
oka nenanga?” 7 Wo lö leleani genanga wo haluhu, ‘Tuanga ani 
dodoto wo bdaka! De’ Tuanga ani ama wa hulokoka yo töaka o 
hapi ma ngohaka i bo bo burere, hababu tinanga wi make okali 
ai ngohaka ka wo ho halamati!” 

80 ngohaka ma riaka genanga duru i wi tohata hi adono 
unanga woluku wo wohama o tau ika. Ho ai ama wo hupu de' 
wi baja nanga wo wohama. ?Ma' unanga wato, “Ma dekana de 
ma tao-taongo ngohi to karajanga to ma ho honenguku mangale 
ngona Ama. Komaiwa ngohi ta lawani ani pareta Ama. De’ okia 
no hi ddaka Ama ngohino? O kabingi moi 6 ma komaiwa Ama 
no hi hi ddaka ngohino la to rame-rame de ahi dodiawo! Ama 
ani ngohaka gënanga wa mataka ani kaya Ama, de o ngoheka 

manga wo wango i to torou, ma” hoko genanga iinanga wo lio, 
Ama ngona na t9aka o hapi ma ngohaka i bö bo burere mangale 
una!” #Ai ama wi baluhu, ‘Ahi ngohaka,” “ngona salalu naga 
nengoka dau de de ngohi. Mata-mata o arata ngohi oka, ganga 
ka to ngona ani arata. “Ma' ngone ko kiani ho rame-rame de’ 
ho mörene, hababu ani dodoto gënanga wo honengoka, ma 
oraha nenanga wo wangoli, linanga wo hihangoka ma’ oraha 
nenanga hi make okali.”” 


O tiwi ma jojo wo so sawaro 


1 O Yesus wa temoli i wi no ni nikika, “Naga wo ma 

tengo o kaya ma nyawa. Ai tiwi ma jojo wo ma tengo, 
wo hi dö dailako ai kaya. O nyawa wo kaya-kaya genanga wo 
hene o nyawa i wi hi ngahu, ai tiwi ma jojo, wo hi gogule 
ai tiwi. ?Ho' unanga wi ahoko ai tiwi ma jojo genanga de’ wi 
temo, ‘Ngohi to ihene ya korona ngona okia nënanga? O Graha 
nenanga, no hi ddaka ngohino o hi ngahu i tö totomo ya korona 
ani manarama no hi do dailako ahi arata. Ngona yakunoka ua 
no dadi ahi tiwi ma jojo.” “De o tiwi ma jojo genanga wo 
ma pikiri, ‘Okia ko kiani ngohi to diai o 9raha nenanga? Ahi 
tuanga wo mau wo hi aiki. To pasolo ngohi to kuatua, to gaho- 
gahoko o nyawa ika i hi maleke. “Ngohi naga ahi akali, nako 
ngohi wo hi aikoka, ko kiani ngohi ahi dodiawo yo woe kiaka 
yö modeke manga tau oka to ma hi do dogumu!” “Ho” o tiwi 
ma jojo genanga wa ahoko o nyawa moi-moi yo nagi-nagimoka 
ai tuangika. Wo hira-hira ika, iinanga wi temo, ‘Okia moi ani 
nagimi ahi tuangika?” “O nyawa gënanga wo haluhu, “O igono 
ma gohaka o rube ratuhu moi.” O tiwi ma jojo genanga wi temo 
unangika, “Nenanga ani nagimi ma hurata. No gogeruku de’ i 
taiti na tulihi: moritoa.” 7I paha iinanga wi temo o nyawa ma 
hinoto ika, “De” ahi dodoto, okia moi ani nagimi?’ O nyawa 
genanga wo haluhu, “O pine o karongo o ribuhu mol.” O tiwi ma 
jojo genanga wi temo unangika, “Nenanga ani nagimi ma hurata. 
Na tulihi: o ratuhu tufange.'” 

80 tiwi ma jojo ai hininga i riko-rikotua genanga ai tuanga 
wi hi giriri ai tiwi ma jojo gënanga karana wo sawaro wo hi 
dailako: hababu o dunia nënanga ma nyawa ya tatoro o hi 
dailako i holoi yo sawaro ngaro de o nyawa yo wo wango-wango 
o dararono ma goronaka.” 

“Daha o Yesus wo ade-ade oli, wato, “Ni ihene! Nia pake o 
dunia nEnanga ma arata de ma tiwi la iti ni ma make o dodiawo, 
hupaya nako o dunia nënanga ma arata de ma tiwi koiwaka 
ma ija, ngini aha i ni tarima o ngi i ko kakali oka. O nyawa 
kiaka yakunu ya hi go gdana o hali ma alu-aluhu ma goronaka, 
yakunu ya hi go goanoli o hali ma ago-agomo ma goronaka. 
Ho”, nako ya korona o dunia nënanga ma arata de ma tiwi 
ngini yakunoka ua i ni ngaku i ni hi go gana, o nagona yo 
mau i ni ngaku i ni hi go göana o rohani ma arata de ma tiwi? 
"De" nako ya korona o nyawa ma homoa manga arata, ngini ma 
nyonyata i goungu i ni ngaku oka ua i ni hi go gdana, o nagona 
yo modeke i ni hi ddaka nginika, okia i dadi ti ngini nia arata? 

BMoi ua o nyawa yakunu yo karajanga o tuanga ya hinoto 
ika, hababu wo ma tengo ünanga aha i holoi wi dora, de ma 
homoa, ekola ünanga aha i holoi wo setia ai tuanga moi ika de o 
tuanga ma homoa. Hoko genangoli de ngini. Ngini ni akunua ni 
manarama ma Jou Madutu ika de’ o arata ika 6.” 


O Yesus ai demo-demo 
(Mat. 11:12-13, 5:31-32; Mrk. 10:11-12) 


40) Farisi ma nyawa yo ihene mata-mata o Yesus wa hö heto- 
hetongo. De önanga i wi go giete, hababu onanga yo igo o tiwi. 
Ma’ o Yesus wä temo onangika, “O nyawa ma homoa manga 
himangoka ngini i ni lega-lega ni tiai, ma” ma Jou Madutu wo 
hi öriki nia hininga ma dola. Hababu o nyawa ya pulono okia i 
kurutile, ma Jou Madutu wa pulono i tipoko uku. 

O tita o Musa wo hi dda-doaka de’ o nabi-nabi manga 
do dotoko ka ya motekohi hi adono o Yohanis Wo ohi-ohiki 
ai 9raha. Mulaenge o öraha gënanga o Abari ma Oa mangale 
sarakia ma Jou Madutu wo pareta hoka o Koano i hi ngahu i 
hi gila-gila. De? o nyawa ya pakisa manga diri la yo dadi o ge 
getongo ma Jou Madutu ai umati. 'Ma' i holoi i gapanga o 
dihanga de” o dunia i hihanga, de o dulihi moi ma Jou Madutu 
ai Tita i hihanga. 

ISO nagona ya oluku manga hekata de yo kawingi de o 
ngoheka ma homoa, o nyawa genanga yo howono. De o nagona 
yo kawingi de o ngoheka i mi olu-olukika gfnanga, onangö yo 
howono.” 

O kaya ma nyawa de' o Lazarus 

“Naga wo ma tengo wo kaya. Ai pareanga : hali-hali, de’ ai 
sangu de ma boloi o wange hi getongo. “Ai tau ma ngorana 
ma himangoka 1 wi relenga uku wo mo milikin: wo ma tengo 
ai romanga o Lazarus. O ngako-ngako ya omanga ai roehe, TY 
momo ma wale i :ifa-tifa o kaya ma nyawa ai meja uku genanga, 
wa nah.hu ai mamata wo hi dola. O kaho ma ya moli ya alane 
ai ngako-ugako. 

"O nyawa mihikini genanga 1 paha wo honenge, daha o 
malaekat i wi ao o ngi ma ho hatioa ika o horogaka o Abraham 
a: daiekoka. O xaya ma nyawa ġ wo honenge de’ i wi lungunu. 
"O nyawa yo hone-honenge manga ngi! oka linanga duru wə 
nangihara. De’ ma 6raha unanga wo ma lega wa ka ile, unanga 
wi make o Abraham ka ha gurutika ai ngi, de' o Lazarus naga 
© Abraham ai datekoka. “O kaya ma nyawa genanga wo poaka, 
“Bapa Abraham!" “No hi dora ngohi. Ni auloko o Lazaras al 
hugarara wa tono o akeruku daha wa ino wa pehaka ahi akiri, 
Ngohi duru to hangihara o uku nenanga ma goronaka!” 

Ma’ o Abraham wo haluhu, 'Ahi ngohaka no ma hininga: 
ani umuru no wango, na make oka ma oa-9a mata-mata, ena 
hioko o Lazarus wa make ma do dorou. O öraha nenanga 
unanga wo sanangi nenangoka, de” ngona no hangihara. #Ma 
homoali de genanga ngona de’ ngomi nanga hi dogorona i diai 
oka o wal moi ka ha amoko, hupaya nenangoka ma nyawa 
vakunua ya ika dokengika, de’ dokengoka ma nyawa yakunua ya 
ino nenangino!” “O kaya ma nyawa genanga wato, “Nako hoko 
genanga, Bapa,” “ngohi ta goungu to gahoko, Bapa ni huloko 
o Lazarus ahi ama ai tau ika. > Naga ahi dodoto ya motoa 
genangoka. Ni huloko o Lazarus wa hi döaka o ho hininga 
onangika, hupaya uha hi adono onango yo tifa o hangihara ma 
ngi uku nenanga." 

20 Abraham wo haluhu, “Onangoka de ma ënanga o Musa ai 
buku-buku, de’ o nabi-nabi manga buku! Mala ikala önanga ya 
moteke okia i tuli-tulihoka o buku genanga ma goronaka.” ?Ma' 
o kaya ma nyawa gënanga wo haluhu, “Genanga ko i ngodumua, 
Bapa Abraham. Ma' nako naga o nyawa yo hone-honenge yo 
wangoli de” yo böa onangika, 6nanga aha yo toba yo diai oka 
ua o baradoha.” Ma" o Abraham wato, “Nako onanga yo lega 
ika ua O Musa al pareta de’ o nabi-nabi, marai oka 6nanga aha 

yo ngakua dika, ngarok6 naga o nyawa yo honengoka de yo 
wangoli.”” 


O hali-o hali i dadi o hababu o nyawa o baradoha yo diai 
(Mat. 18:6-7, 21-22: Mrk. 9:42) 


1 O Yesus wi temo i wi no ni nikika, “O hali-o hali i 

dadi o hababu o nyawa o baradoha yo dial marai oka 
aha de ma Enanga. Ma’ yo bodito o nyawa yo dadi hababu. 
2] holoi ya oa nako manga tomarino i hi liko o tapu de ma 
guminoka de ya doda o ngöto ma luku-luku uku, nako 6nanga 
yo dadi o hababu i ma tengo o nyawa yo ho hu mujuru nenanga 
o baradoha yo diai. 3 Hababu genanga ni ma hi do diai! 

Nako ani dodoto wo baradoha, ünanga ni taaere. Nako 
unanga wo ma toduba, ni hi apongo. “Nako inanga wo 
baradoha ngona ika wo hi gali ma tumidi o wange moi de’ 
wa ino wo hi geto-getongo ngona ino de” wo temo, “Ngohi to 
gahoko maaf,” iinanga ni hi apongo.” 


Mangale o ngongaku 


30 rasul-rasul yo temo ma Jou Yesus ika, “Jou no hi kuata 
mia ngongaku.” “Ma Jou wa baluhu, “Nako ngini de ma ënanga 
nia ngongaku ho sawi ma mui ani, ngini yakunu nia temo o 
gota o waringi nenanga, “Ngona no rahuku de” o ngdtuku no ma 
datomo,” marai oka o gota genanga aha i hi moteke ani pareta.” 


Wo lö leleani wo ma tengo wo diai wa do diai 


1“ Ade-ade nia nyawa wo ma tëngo, de ai lö leleani ai dumule 
wo po pajeko ekola ai duba ma go göana. O öraha okia wo 
lö leleani genanga wo lio, mode Unanga wi temo unangika, “Na 
ino i taiti nolomo”? #Marai oka kowali! Ma done iinanga aha 
wi temo unangika, “No hi hi diai ahi momo. No ma hi noa 
o pakeanga ma debi-debini, de no hi g6ana ngohi tolomo de’ 
tokere ma go giriaka, i boto de gënanga yakunu ngona nolomo!” 
?Ko 1 goungua wo lö leleani genanga 1 paralu ua i wi hi giriri, 
karana wa motekoka ai tuanga ai pareta? Hoko genangoli 
ngini. Nako ngini nia diai oka mata-mata okia i ni hi po pareta 
ngini ika, ni temo, “Ngomi duga-duga 16 leleani biaha, ngomi 
duga-duga mia diai okia naga i mi hulo-huloko ngomi ino.” ” 

O Yesus wa hi togumu ya ngimoi 


NO do dagi ma goronaka o Yerusalem ika, o Yesus wa ka ino 
o Samaria de’ o Galilea ma batingi ma daera ino. “Ma draha 
wo ngohama moi o kapongo, ya ngimoi ya pado-pado ya ino 
unangino. Onanga 1 ma oko ino manga gurutika, de” yo pdaka, 
“Yesus! Tuanga! No mi dora ngom!!” 

“Ma öraha o Yesus wa make 6nanga, inanga wä temo, “Ni 
oiki o imam-imam ika, ni gahoko bnanga ya tailako nia rdehe.” 

Ma go giriaka 6nanga yo tagi, manga panyake i hihangoka. 
“Ma öraha wo ma tengo manga dodiawo wa mao inanga wo 
togumoka, unanga wo ma ki lioro wo uli-ulili de wo mdrene wi 
hi giriri ma Jou Madutu. 'SGila-gila o Yesus ai himangoka, wo 
ma rukuku de” wo temo tarima kasi unangika. O nyawa genanga 
o Samaria ma nyawa wo ma tengo. "I paha o Yesus wo temo, 
“Mode ko 1 goungua naga i ni ngimol ni togumu? Kiaka ya hiwo 
ohi? # Ya dodoa ho duga-duga o nyawa ma poretino nenanga wo 
ma ki lioro wo temo tarima kasi ma Jou Madutu ika?” "Daha 
o Yesus wi temo o nyawa ika gënanga, “No momiki, de” noiki. 
Karana ngona no ngaku ngohi ino, ngona no togumu.” 


Ma Jou Madutu ai oraha wo böa la wo pareta 
(Mat. 24:23-28, 37-41) 


#0 Farisi ma nyawa ya muruono naga yo leha o Yesus ika 
muruonoka ma Jou Madutu wo boa la wo pareta. O Yesus 
wo haluhu, “Ma Jou Madutu ai po pareta i mulaengua de 
o nonako-nonako o nyawa ya mö make-make, "hi ädono o 
nyawa yakunu yo temo, “Nia ino nio lega, nenanga una!” ekola, 
“Dokena Unanga!” Hababu ma Jou Madutu wo mulaengoka wo 
pareta nla hi dogoronaka.” 

22] paha de genanga o Yesus wä temo 1 wi nd ni nikika, 
“Ma öraha aha 1 boba ngini nio igo nia make moi o wange o 
Nyawa manga Ngohaka ai wange, ma’ ngini yakunua nia make. 
3 Ahao o nyawa aha yo temo ngini ika, “Nio lega, genangoka!” 
ekola, “Nio lega, nengoka dau!” Ma’ ngini uha ni hupu nia lingiri 
ënanga. #Hoka sarakia o leletongo 1 hi hupu ma dararono o 
dihangoka, de” ya tararono ma barenoka de ma barenika, hoko 
genangoli ahao ma do dagi o Nyawa manga Ngohaka ai wange 
oka. “Ma” i hira ko kiani Unanga wa tagongo o huha de o 
hangihara de” o nyawa o draha neEnanga 1 wi tarima ua. #Ahao 

i hi nyata o Nyawa manga Ngohaka ai wange oka, ma do dagi 
hoka ma hira o Nuh ai orahoka. 7O nyawa yokere yolomo, de 
yo kawingi, hoko genanga-ka hoko genangika hi adono o Nuh 
wo wohama o kapa ma gorona ika de 9 nguih. i boda de maia- 
mata o nyawa genanga yo honenge. “#Hoko genangoii o Lot al 
orahoka. O nyawa yokere de” yolomo, yo ija de i ma hukunu, yo 
datomo de o tau yo diai. ? Ma” ma oraha o Sodom ma bereraka 
de o Lot wo hupu, o wange genanga o uku de” o walira 1 uti 
o dihanguku de” ya binaha 6nanga mata-mata. #Hoko genangoli 
ahaö ma do dagi ma wange i hi nyata o Nyawa manga Ngohaka. 

3|Ma wange oka genanga o nyawa naga o tau ma katu ma 
loku oka uha yo uti ya le manga kia honanga o tau ma 
goronaka. Ko genangoli o nyawa naga o dumule oka uha i ma ki 
lioro manga tau ika. “NI ma ho hininga okia i da dadi oka de O 
Lot ngoi hekata! #O nyawa yo riwo i hi halamati manga ngango, 
aha 1 hihanga manga ngango. Ma’ o nyawa manga ngango i 
hihanga aha ya hi halamati. “Ni ngaku: O hutu gënanga, ya 
hinoto 1 ma idu oka o dangiri moi, wo ma tëngo aha i wi ao 
de” wo ma tengoli i wi mala ika. 53O ngoheka ya hinoto ma go 
girlaka o pine yo tutuku, mo ma tëngo aha i mi ao, de mo ma 
tengoli i mi mala ika. [??Ya hinoto yo karajanga ma go giriaka 
o dumule oka, wo ma tengo aha i wi ao de” wo ma tengoli i wi 
mala ika.]” 

31O Yesus i wi nd ni niki yo leha, “Kiaka genanga aha i dadi, 
Jou?” 

O Yesus wo haluhu, “Kiaka naga o aiwani ma honenge, 
genangoka naga o tot ale i olo-olomo o aiwani ma honenge.” 


O hi totero o ngoheka bobao de ma hakimi 


18 I paha de genanga o Yesus wo ade-ade moi o hi totero 

la wa dotoko i wi no ni niki hupaya 6nanga salalu yo 
hubayanga de’ uha manga nganono i t9aka. 'O Yesus wato, “O 
berera mol oka naga wo ma tengo ma hakimi wi modongua ma 
Jou Madutu ika, de” o nagona ika dika ma wo haduli ua. JO 
bereraka gënanga naga oli mo ma tengo o bobao, mo hi gali- 
gali mi himanga ma hakimi ge#nanga mo gahoko ami parakara 
wo riwo. “No hi riwo ngohi na himanga to ngohi ahi lawani,' 
o bobao genanga mato. “O draha muruono naga ma dekana 

ma hakimi genanga woluku wo mi riwo o bobao gënanga. Ma’ 
ma baha ma hakimi genanga wo ma pikiri, “Ngarokd ngohi ti 
modongua ma Jou Madutu ika de ka moika 6 de to haduli 
ua, “ma” karana o bobao nënanga ka hoko genangika dika mo 
hi burakiti, i holoi ya oa ngohi tö riwo ami parakara. Nako 
kowali, aha miinanga ka hoko genangika ma ino de” mo hi diai o 
huha.”” 

‘De ma Jou wo temo, “Nia tailako okia ma hakimi wo adi- 
adilua genanga wo temo! 'Aa, boteka ma Jou Madutu aha ko 
wa riwo ua ai umati mahirete manga parakara kiaka yo pöa- 
poaka unangika o hutu de” o wange? Boteka iinanga aha ma 
oraha wa dohu-dohuku mangale wä riwo önanga? 8Ni ngaku: 
Unanga aha de ma japati oka wo riwo manga parakara! Ma” ma 
oraha o Nyawa manga Ngohaka wo böa, boteka ka wa make ohi 
o duniaka nenanga o nyawa yo ngaku-ngaku unangika?” 


O hi totero o Farisi ma nyawa de o soungu wo gaho-gahoko 


O Yesus wo hi ade-ade 6 o hi totero nenanga wo hi dungutu 
o nyawa ika kiaka ya pulono o nyawa ma homoa okia ua ya 
daene, ma’ ya nako de ma diai manga diri mahirete ya oa. "O 
Yesus wato, “Naga o nyawa ya hinoto yoiki ma Jou ai Tau ika 
la yo ma niata. Wo ma tëngo o Farisi ma nyawa, de ma homoa 
wo ma tengo o soungu wo gaho-gahoko. VO Farisi ma nyawa 
genanga wo ma oko ino wo ma tëngoka de? wo hubayanga, 
‘Ya Jou Madutu, ngohi to temo tarima kasi ngona ika, hababu 
ngohi hoka o nyawa ma homoa ua, yo ko kalilu, yo rusi-rusi, 
ekola yo howo-howono. Ngohi to sukur karana ngohi hoka o 
soungu wo gaho-gahokua genanga. "Ngohi to puaha ma hinoto 
o minggu moi, de” ngohi to hi huba ngona ika, o regu ngimoi 
okia naga ngohi ta mäke-mäke ino. "Ma o soungu wo gaho- 
gahoko genanga wo ma oko ino ma gurutika de” wo ma mataga 
o dihangile ma ko wi morotnua. Ino de ai ale ma ngunungu wa 
tino de unanga wo temo, “Ya Jou Madutu, no hi dora ngohi, o 
baradoha ma nyawa neEnanga!” ” 

HỌ Yesus wato, “Ni ngaku,” “ma öraha yo lio o tau ika, o 
soungu wo gaho-gahoko genanga ma Jou Madutu wi tarima de’ 
o Farisi ma nyawa ua genanga. Hababu o nyawa moi-o nyawa 
moi i hi kurutile manga diri aha ya hi tipoko uku; de” o nyawa 
mo1-0 nyawa moi i hi tipoko uku manga diri aha ya hi kurutile.” 

O Yesus wa hi barakati o ngoha-ngohaka 
(Mat. 19:13-15, Mrk. 10:13-16) 


ISNaga o nyawa ya ao manga ngoha-ngohaka ma ho hu 
mujuru o Yesus ika hupaya iinanga wä palanga de” wa hi 
barakati önanga. Ma draha o Yesus i wi no ni niki genanga ya 
make, o nyawa ge 9nanga ya ngamo. ''Ma' o Yesus wa ahoko 
o ngoha-ngohaka genanga daha wä temo i wi no ni nikika, “Nia 
mala ika o ngoha-ngohaka ya ino ngohi ino! Uha nia duhunu 
Onanga, hababu o nyawa hoko nenanga ma rupa yo dadi o 
ge getongo ma Jou Madutu ai umati. "Ni ma ho hininga! O 
nyawa i wi himangua ma Jou Madutu, hoka o ngohaka moi, aha 
yakunua yo dadi o ge getongo ma Jou Madutu al umati.” 


Mangale o kaya ma nyawa 
(Mat. 19:16-30: Mrk. 10:17-31) 


Wo ma tengo o Yahudi oka manga tutuda wo leha o Yesus 
ika, “Bapa Guru ma oa, ngohi ko kiani okia to diai hupaya 
yakunu ta tarima o ngango ma dutu de” i kakali?” 

“Ya dodoa ho ngona nato ngohi ya oa?” o Yesus wi leha 
unangika. “Ma homoa de ma Jou Madutu mahirete, koiwa naga 
ma oa. “Ngona na nakoka ma Jou Madutu wo hi po pareta: 
‘Uha ni howono, uha ni toma, uha ni tohiki, uha ni hakihi ni 
elu-eluku, de” nia horomati nia ayo de’ nia ama.’ ” 

1140 pareta gënanga mata-mata ngohi ta motekoka ka to ma 
goduru ikahi,” o nyawa genanga wo haluhu. 

2 Wo ihene genanga o Yesus wi temo, “Ka naga ohi o hali 
moi ko kiani ngona na diai: Na hukunu mata-mata ani arata, ma 
tiwi na hi ddaka o nyawa mihikini ika, de” ngona aha na make 
o arata o horogaka. I boto genanga no bsa no hi niki ngohi.” 
33Ma"” o nyawa genanga ma draha wo ihene genanga, ünanga al 
hininga i huha karana Unanga duru wo kaya. 

40 Yesus wo hi driki o nyawa genanga ai hininga 1 huha, 
hababu genanga unanga wo temo, “I huha holi o kaya ma nyawa 
yo dadi o ge getongo ma Jou Madutu ai umati! “I holoi i 
gapanga o onta o aiwani ma ago-agomo i wohama o populaki 
ma pidahika, de o kaya ma nyawa wo ma tengo wo wohama ma 
Jou Madutu ai Dunia ma Hungi ika.” 

%0 nyawa yo ihe-ihene o Yesus wa hetongo hoko genanga yo 
leha, “Nako hoko genanga, o nagona yakunu yo halamati?” 

270) Yesus wo haluhu, “Ka o nyawa i dadi ua, ma” ma Jou 
Madutu ka 1 dadi!” 

#Daha o Petrus wo temo, “Na make! Ngomi mia malaka mia 
tau ma dola la mangale mi ni niki Bapa.” 

9 “Ni ngaku!” o Yesus wato. “O nyawa ya malaka manga tau 
ekola manga hekata, ekola manga ria dodoto ekola manga ayo 
de” manga ama ekola manga ngoha-ngohaka karana i wi leleani 
ma Jou Madutu, #o nyawa genanga aha wa make ma balaha de 
i lape-lape o draha nenanga, de” o draha aha i böa-böa Unanga 1 
wi hi ddaka o ngango ma dutu de’ i kakali.” 


O Yesus wo hi ade-ade ma hi gali ma hange oka 
mangale ai honenge 
(Mat. 20:17-19, Mrk. 10:32-34) 


310) Yesus wa toomu i wi no ni niki ya ngimoi de ya hinoto 
wa tingakika, daha wä temo, “Ni ihene! Ngone o öraha nënanga 
ho dumutu o Yerusalem ika. Dokengoka, o nabi-nabi ya tuli- 
tulihi mata-mata ya korona o Nyawa manga Ngohaka aha i dadi. 
2 Unanga aha i wi hi lapahi o Yahudi ma nyawa ika ua, aha i 
wi hohedu, i wi hi kauku, de? unanga i wi obiri. #Onanga aha 
i wi hangihara de” unanga i wi toma, ma’ o wange hange oka, 
unanga aha wo momtki.” 

34Mata-mata i wi no ni niki o Yesus genanga, ka ma huhutulö 
de i mangarati ua. Ai demo-demo ma mangarati gênanga wa 
rahasia onangika. Onanga yo hi orikua mangale okia inanga wo 
ade-ade. 


O Yesus wi hi togumu wo ma te#ngo wo gaho-gahoko 
de wo piloko 
(Mat. 20:29-34, Mrk. 10:46-52) 


3Ma öraha o Yesus tigi-tigi wo ma hi Adono o Yerikho ma 
berera ika, wo ma tëngo wo pilo-piloko wo gogeruku o ngekomo 
ma datekoka wo gaho-gahoko. “Ma öraha inanga wo thene o 
nyawa manga ngöe ginanga ya ka ino unanga wo leha, “Naga 
okia?” 

31O Yesus o Nazaret ma nyawa geinanga, wa ka ino,” 5nanga 
yato unangika. 

#De o nyawa wo pilo-piloko genanga wo poaka, “Yesus, o 
Daud ai ngohaka! No hi dora ngohi!” 

YO nyawa ma hima-himangoka, i wi ngamo de” i wi huloko 
unanga wo ma ridi. Ma’ unanga wo poaka i holoi i kuatile oli, 
“Daud ai ngohaka! No hi dora ngohi!” 

00) Yesus wo ma togumu de” wo huloko o nyawa i wi ao 
o nyawa wo pilo-piloko genanga unangika. Unanga wo ma hi 
adonika, o Yesus wi leha, #' “Okia ngona no mau ngohi to diai 
ngona ika?” 

“Tuanga,” o nyawa wo pilo-piloko gënanga wo haluhu, 
“ngohi to mau to ma hi 6riki.” 

2Daha o Yesus wo temo, “Nako hoko geEnanga, no lega! 
Karana ngona no ngaku ngohi ino, ngona no togumu.” 

HO öraha genanga dika unanga yakunu wo ma hi driki, daha 
unanga wi niki o Yesus inoli wo temo tarima kasi ma Jou 
Madutu ika. Ma draha o nyawa manga ngöe gënanga ya make o 
hali genanga, 6nanga mata-mata i wi hi giriri ma Jou Madutu. 


O Yesus de o Zakheus 


19 Ma öraha o Yesus wo ma hi Adono o Yerikho ma 

berera ika, Uunanga wo tagi gila-gila wa tilakuru o 
berera genanga. “O bereraka gënanga naga wo ma tëngo o 
soungu wo gaho-gahoko manga haeke wo kaya-kaya. Ai romanga 
o Zakheus. 3Unanga wo igo wi make o Yesus o naguna genanga, 
ma’ karana o nyawa yo woe holi de” unanga mahirete wo 
poluluku, ho unanga wakunua wi make o Yesus. “Ho”, ünanga 
wo ma popata wa rorebe o nyawa manga ngöe, daha wa doa 
o gota o utu moi, hupaya yakunu wi make o Yesus kiaka ma 
hutu ohi aha wa ka ino genangino. “Ma draha o Yesus wadono o 
gota genanga, unanga wo ma lega wo ma mataga daha wo temo, 
“Zakheus, no uti i taiti! Hababu ngohi ko kiani to tulu ani tau 
ika o wange ne#nanga.” 

6O Zakheus wo ma tai-taiti wo uti de? wi buhuku o Yesus 
de ai mörene. 7O nyawa mata-mata ya make o hali gënanga 
mulaenge yo kurubungu. Onanga yo temo, “Hedeke! Unanga 
woiki wo tamu o nyawa ma dorou manga tau ika!” 

8] paha ai tau oka, o Zakheus wo ma oko de” wo temo o 
Yesus ika, “Jou, ahi arata ma hononga aha ngohi ta hi hadaka o 
mihikini ma nyawa ika, de” o nagona dika tä rusi oka, aha ngohi 
to fangu to hi gi lio onangika hi gali ma iata!” 

“Daha o Yesus wato, “O wange nënanga ngona de” mata-mata 
ani tau ma dola ma Jou Madutu wi ni hi halamati de? wi ni hi 

O ara ma utu ma jaga-jaga. (19:4) 


daka o ngango ma hungi, hababu ngona 6 o Abraham ai difa 
uku, VO Nyawa manga Ngohaka wa ino la wa lingiri de” wa hi 
halamati o nyawa yo hi hihanga o ngekomo.” 


O hi totero o tiwi gurasi 
(Mat. 25:14-30) 


"Ma go giria o nyawa ka yo ihe-ihenohi o Yesus wo ade-ade, 
unanga wo hi ade-ade moi o hi totero. Hababu, o 6raha genanga 
unanga naga wa tigi ikaka o Yerusalem ika, de” o nyawa yato 
bote ma Jou Madutu de ma japati oka aha wo pareta hoka o 
Koano o duniaka. PO Yesus wato, “Naga wo ma tengo o ko 
koano manga ngohaka woiki o berera ma go gurutika la i wi tede 
wo dadi o koano, i paha wo lioli. “Wo sobo uahi, iinanga wä 
ahoko i wi lö leleani ya ngimoi, daha wa hi döaka onangika o 
tiwi O gurasi o nyawa moi o gahumu moi. ‘Ngohi toikohi ho ni 
ma hukunu de o tiwi nenanga,” iinanga wa temo onangika. Ma’ 
ai berera ma nyawa genanga i wi dohata unangika. Ho’, iinanga 
de wo soboka, 6nanga i hi dingoto manga hu huloko la i hi 
ngahu, “Ngomi mi oluku o nyawa nënanga wo dadi mia koano.’ 

SMa’ o koano ma ngohaka genanga i wi tede wo dadi o 
koano, i paha wo lioli ai berera ika. De ma japati iinanga wä 
ahoko i wi lö leleani i wi himanga la wo hi oriki okia moi ma 
utumu 6nanga ya make oka. !íWo lö leleani ma do di hiraka wa 

ino de” wo temo, “Tuanga, o tiwi o gurasi o gahumu moi Tuanga 
no hi hi döa-döakoka genanga, ta dadi oka ngimoi.” "‘I rahat,” 
ma tuanga genanga wato, “ngona yo lö leleani ma oa! Karana 
o hali ma ho hu mujuroka ngona yakunu ho ni ngaku, ngohi 
aha to ni goraka o kota ngimoi ma po pareta.’ “Wo lö leleani 
ma hinotoka wa ino de? wo temo, ‘Tuanga, o tiwi o gurasi o 
gahumu moi no hi döa-döakoka genanga, ta dadi oka motoa.’ 
Wo lo leleani ika gEnanga ma koano genanga wi temo, “Ngona 
aha no dadi o kota motoa ma po pareta.’ Wo lö leleani ma 
homoa wa ino de” wo temo, ‘Tuanga, ne#nanga ani tiwi Tuanga; 
ngohi ta gogono o leso oka. 2INgohi to ni modongo Tuanga, 
hababu Tuanga o nyawa no to togowini. Tuanga na le okia naga 
ko to ngona ua, de’ Tuanga na le o hasili o ngi kiaka no dato- 
datomua.” ? Ma koano genanga wi temo unangika, “Ngona yo lö 
leleani ma dorou! I ma däene de ani demo-demo mahirete ngohi 
aha to ni hukumu ngona. Ngona no hi öriki ngohi o nyawa yo 
to togowini: ngohi ta lë okia naga ko to ngohi ua, de’ ta le 
ma hasili o ngi kiaka to dato-datomua. “Nako hoko gënanga 
ya dodoa ho ngona no hi ngohamua o tiwi gênanga o bang 
ika hupaya o öraha kia ngohi to lioli ngohi yakunu ta tarima 
ahi tiwi de ma bunga?” “I paha ma koano genanga wa temo 
o nyawa i ma oko-oko ino genangoka, “Nia le o tiwi genanga 
unangoka de” ni hi ddaka wo lö leleanika wa mo make-make o 
tiwi o gurasi ngimoi gEnanga.” “Ma” o nyawa genanga yo temo, 
‘Tuanga, iinanga wa make oka ngimoi.” Ma koano gEnanga wo 
haluhu, “Nio ho hininga: o nyawa de ma enangoka, unangika 
aha i holoi i woe oli i wi hi ddaka. Ma” o nyawa manga kia-kia 
ua, okia naga unangoka aha ya Ie oli unangoka. De’ o 6raha 
nenanga nia ao ino nengino ahi haturii-haturi genanga yo olu- 
oluku ngohi to dadi manga koano. Nia toma Onanga mata-mata 
ahi himangoka!”” 


O Yesus wo wohama o Yerusalem ika hoka o koano 
(Mat. 21:1-11: Mrk. 11:1-11, Yoh. 12:12-19) 


B] paha o Yesus wo temoka mata-mata genanga manga 
himangoka ünanga wo ma jobo wo dumutu o Yerusalem ika. 
Ma öraha i tigi-tigi yadono o Betfage de? o Betania ma 
berera o Zaitun ma Doporonoka, ünanga wa huloko ya hinoto 
i wi nd ni niki yoiki yo hira. 3? “O kapongo nanga himangika 
genangika ni oiki,” o Yesus wä temo onangika, “Oraha okia 

O keledai ma ngohaka o dutu moi. (19:30) 


ngini ni wohama dokengika, ngini aha nia make moi o keledai 
ma ngohaka i liko ika. O keledai gënanga komaiwahi o nyawa 
yo barene. Nia hohe o keledai gënanga de” ni ao nenangino. 
3|Nako o nyawa i ni leha ngini ika, “Ya dodoa ho ngini nia hohe 
o keledai gënanga?’ nia hetongo, “Ma Jou wé paralu.”” 

32 Ya hinoto i wi no ni niki genanga yoiki, de ya make 
ika mata-mata i ma tero hoki wa heto-hetongoka. “Ma go 
giriaka nanga ya hohe o keledai ma ngohaka gEnanga, ma dutu 
wa temo onangika, “Ya dodoa ho ngini nia hohe o keledai 
genanga?” 

40nanga yo haluhu, “Ma Jou wé paralu.” “Daha 6nanga 
yao o keledai ma ngohaka gënanga o Yesus ika. I paha 6nanga 
i hi parono manga juba o keledai genanga ma poretuku, de” o 
Yesus i wi hi doa o keledai ile. #Ma go giriaka o Yesus wa ka ino 
de wo barenuku o keledai gënanga, o nyawa manga ngöe manga 
juba ihi hohe o ngekomika. 

37 Ma öraha o Yesus ngade wo ma hi ädono o Yerusalem ika, o 

Zaitun ma Doporonoka ma ngëkomo i uti-uti, mata-mata i wi nö 
ni niki yo w6e-w0e genanga yo muläenge yo poda-pdaka i wi hi 
giriri ma Jou Madutu de” yo temo tarima kasi unangika karana 
mata-mata i héra-héranga 6nanga ya hakihi oka. #Onanga yo 
poaka, “I wi hi barakati ma Koano wo böa-böa de ma Jou ai 
romanga! O lola o horogaka, de i wi hi giriri ma Jou Madutu!” 

90 nyawa yo woe-woe manga hi dogoronaka genanga ya 
muruono naga o Farisi ma nyawa 1 wi temo o Yesus ika, “Bapa 
Guru, i ni no ni niki Bapa na huloko i ma ridi.” 

WO Yesus wo haluhu, “Ni ngaku! Nako 6nanga i ma ridi, o 
helewo-0 helewo nënanga aha i pöaka.” 


O Yesus wo gari o Yerusalem 


Ma öraha o Yesus ka wo tigimonga de o Yerusalem, de” wo 
lega o berera genanga, Unanga wo gari. #Wato, “Hioko, hoko 
kia ma oa nako o wange nënanga ngona no hi 6riki okia yakunu 
i ni gao o dame! Ma’ oraha nenanga ngona ko na make ua. 
43 Ngona aha na mao moi ma öraha, kiaka ani haturii yo diai o 
da datoko-da datoko i ni hi gilolitino, 6nanga aha i ni hi giloliti 
de” i ni hi dehoto de hagala o libuku. “Onanga aha i ni wedere 
ngona ka ma moi de ani berera ma nyawa; de’ koiwa moi o 
helewo aha 6nanga ya mala ika i ma teke tapaluku ma rioka, 
hababu ngona no lega ika ua o 6raha ma Jou Madutu wo boa la 
wo ni hi halamati ngona!” 


O Yesus wo wohama ma Jou ai Tau ika 
(Mat. 21:12-17: Mrk. 11:15-19, Yoh. 2:13-22) 


#0 Yesus wo wohama ma Jou ai Tau ika de” mulaenge wa 
duhu i ma ho huku-hukunu genangoka. # “O Buku i Tebi-tebini 
ma goronaka,” wa temo onangika, “i tulihi hoko nenanga: Ma 
Jou Madutu wo temo, “Ahi tau aha i dadi o ni niata ma ngi ma 
tau.” Ma’ ngini nia diai yo ora-ora manga igutu!” 

“O wange hi getongo o Yesus wo dotoko ma Jou ai Tau ma 
goronaka. O imam-imam manga hêeke, de” o agama ma guru- 
guru, de o Yahudi oka manga tutuda, yo mau i wi toma iinanga, 
48ma” ya make ua ma ngekomo la ya diai o hali gënanga, karana 
o nyawa mata-mata hoko genangika dika i wi hi gihene iinanga, 
de” ya tauru manga hininga ai demo-demo ika. 

O lo leha mangale o Yesus ai haku 
(Mat. 21:23-27: Mrk. 11:27-33) 


2) O wange moi uku, o Yesus wo dotoko ma go giriaka 

de” wo hi ngahu o Abari ma Oa ma Jou Madutu ino 
o nyawa yo woe-wbe ika ma Jou ai Tau ma goronaka. O imam- 
imam manga haeke, o agama ma guru-guru, de o Yahudi oka 
manga tutuda, yo boda “de” i wi temo o Yesus ika, “Beika no mi 
hi ngahu ngomi ino okia i dadi ma titi ngona no diai nenanga 
mata-mata? O nagona i ni hi ddaka o haku genanga ngona ika?” 

JO Yesus wo haluhu, “Ngohi to igo to leha. Beika ni hi ngahu 
ngohi ino, “o Yohanis wo ohiki de o nagona manga haku? Ma 
Jou Madutu ekola o nyawa?” 

“Onanga yo mulaenge i ma ki tibanga, “Nako ngone hato, 
“De ma Jou Madutu ai haku,’ Unanga aha wo temo, “Nako hoko 
genanga, ya dodoa ho ngini ni wi ngaku ua unangika?” “Ma 
nako ngone hato, “De o nyawa manga haku,’ o nyawa manga 
ngöe aha i na kaweli ngone de o helewo, hababu 6nanga yo 
ngaku o Yohanis ganga o nabi moi.” 'Ho” onanga yo haluhu, 
“Ngomi mi hi orikua.” 

“O Yesus wa temo onangika, “Nako hoko genanga ngohi 6 
aha ta hetongua ngini ika de o nagona manga haku ngohi ta diai 
mata-mata nenanga.” 


O hi totero yo mo manarama 0 angguru ma dumule 
(Mat. 21:33-46, Mrk. 12:1-12) 


'O Yesus wo ade-ade o nyawa ika genanga, o hi totero moi 
oli, “Naga wo ma tengo wé datomo ai angguru ma dumule, 
o dumule moi. Unanga wo hi hewa o dumule gënanga yo mo 
manaramika ya muruono naga daha wo sobo o berera ma 
homoa ika de” ka i dekana dokengoka wo gogere. "Ma d6raha 
yadonoka yo pagele o angguru ma hohoko, ma dumule ma 
dutu gënanga wa hi dingoto i wi lö leleani, yo mo manaramika 
genanga la ya tarima ai hidoku. Ma” yo mo manarama genanga 
ya gohara yo lö leleani gënanga de’ ya huloko 6nanga yo lio 
de manga giama i homoa. "De o dumule ma dutu ge#nanga wa 
hi dingotoli ma homoa wo ma tëngo i wi lö leleani: ma” wo 
lö leleani genang6 yo mo manarama i wi goharoli de” i wi hi 
kauku, daha 1 wi huloko wo lio de ai giama i homoa. PI paha o 
dumule ma dutu genanga wi hi dingotoli wo lö leleani ma hange 


248 O LUKAS 20 


oka. Ma” yo mo manarama gënanga i wi goharoli de i wi umo 
o dumule gënanga ma poretika. "Ma baha o dumule ma dutu 
genanga wato, “Ngohi ko kiani okia oli to diai? Ngohi aha ti hi 
dingoto ahi ngohaka mahirete ti dora-dora. Marai oka inanga 
aha 6nanga 1 wi horomati!' Ma” ma raha yo mo manarama 
o dumule gënanga i wi mike ma dumule ma dutu gënanga al 
ngohaka, 6nanga i ma ke temo, “N#nanga una ma puhaka ma 
dutu. Nia ino ngone hi toma Unanga, la ngone ha make ai 
puhaka.” “De 6nanga i wi li liara linanga o dumule gënanga ma 
poretika daha i wi toma.” 

De o Yesus wo leha, “Aa, nako ma dumule ma dutu gënanga 
wo lioli, iinanga aha okia wo diai yo mo manaramika gënanga? 
le Marai oka ünanga aha wa ino de” wä toma yo mo manarama 
genanga, daha o dumule gënanga wo hi lapahi yo mo manarama 
ma homoa ika.” 

Yo ihene genanga, o nyawa yo wöe-wöe i wi temo o Yesus ika, 
“Ha kali-kali kowali!” 

70) Yesus wä pulono önanga de wo temo, “Nako hoko 
gënanga, okia ma mangarati o Buku i Tebi-tebini ma demo 
nënanga? 

“O helewo ya päke-päke ua o tau yo do diai, i dadi oka o 

helewo ya iri-irikika.” 
130) nyawa mata-mata yo tifa-tifa o helewo uku gënanga aha yo 
wedere: de” o nagona ya tapalu o helewo genanga aha yä kiroiti 
yo dadi o kafo.” 


O soungu ma bo bangu ma lo leha 
(Mat. 22:15-22, Mrk. 12:13-17) 


90) agama ma guru-guru de” o imam-imam manga häeke i 
hi 6riki o hi totero gënanga o Yesus wa hi dungutu onangtka. 
Karana genanga 6nanga yo igo iinanga i wi tagoko o öraha 
genanga dika, ma’ onanga yä modongo o nyawa yo wöe-wöe. 
Ho önanga yo lingiri o öraha ma oa. Onanga yä hewa o nyawa 
la 1 ma diai hoki o nyawa manga hininga 1 tebini, de’ o nyawa 
ge 6nanga yä huloko i wi budi o Yesus de o lo leha-lo leha 
hupaya önanga yakunu i wi hi lapahi ünanga ma gubernur ai 
wewenanga de’ ai kuaha ika. ?!O nyawa ya hewa-hewaka genanga 
i wi temo o Yesus ika, “Bapa Guru, ngomi mi hi 6riki na heto- 
hetongoka de’ no doto-dotokoka gënanga mata-mata Bapa i tiai. 
Ngomi mia näko oli Bapa no dotoko no hi to tiaika ya korona 

ma Jou Madutu ai mau mangale o nyawa, hababu Bapa na 
pulonua ma nyawa. ?Karana genanga beika Bapa na hetongo 
ngomi ino, i moteke nanga agama ma datoro, ka yakunu o 
soungu ho fangu ma Kaisar ika ekola uha?” 

3Ma’ o Yesus wo hi oriki manga hininga ma dorou. Karana 
genanga iinanga wa temo, ““Beika ni hi hi matoko ngohi ino o 
tiwi o haaka o gahumu moi. O dulada de” o romanga nenanga to 
naguna?” 

“Ma Kaisar,” 6nanga yo haluhu. 

25 “Nako hoko genanga,” o Yesus wato onangika, “ni hi doaka 
ma Kaisar ika, okia naga to ma Kaisar de” ma Jou Madutu ika, 
okia naga to ma Jou Madutu.” 

260) nyawa yo woe-wbe manga himangoka genanga i nyata 
Snanga yakunua ya make ka o howono moi 6 de o Yesus oka. 
Onanga duga-duga ka i ma ri ridoka dika de” yö giriri ai bo 
baluhu genanga. 


Yo honengoka de yo momiki ma lo leha 
(Mat. 22:23-33: Mrk. 12:18-27) 


2710) Saduki ma nyawa manga doomu ino ya muruono naga 
ya ino o Yesus ino. (Onanga ganga o doomu kiaka manga da 
mike o nyawa yo honengoka aha yo momikoka ua.) Onanga 1 
wi leha o Yesus ika, “Bapa Guru, o Musa wa tulihi o tita 
nenanga mangale ngone: Nako wo ma tengo wo honenge de' 
unanga ai ngohaka koiwa, ai dodoto ko kiani wo kawingi de 
ngoi fao hupaya wo hone-honengoka genanga i wi hi doaka naga 
ai difa uku. ?'I dadi oka naga yä tumidi o ria dodoto. Wo ria- 
riaka wo kawingi, de koiwahi ai ngohaka iinanga wo honenge. #I 
paha ai dodoto wo kawingi de ai riaka ngol fao, ma’ unango ai 
ngohaka koiwahi de wo honenge. ?!O hali hoko genanga i dadi 
oli de ai dodoto ma hange oka de” gila-gila hi 4dono ya tumido. 
32 Ma baha o ngoheka genanga mo honenge. 3O nyawa yo hone- 
honenge yo momikoli ma wange oka, o ngoheka genanga to 
nagona manga hekata? Hababu ya tumido yo kawingoka de 
muna.” 

340) Yesus wo haluhu, “O nyawa yo wo wango-wango o Oraha 
nenanga yo kawingi, ma o nyawa yo hone-honengoka de i 
patutu yo momikoli, de” yo wango o öraha aha i bo böa-böa, 
önanga yo kawingua. “Ma do dagi önanga hoka o malaekat, 
de’ yo honengua. Onanga ganga ma Jou Madutu ai ngoha- 

ngohaka, hababu 6nanga yo honengoka de yo momikoli. 70 
Musa mahirete wo hi nyata ma do diaika o nyawa yo hone- 
honenge aha yo momikoli. Ai dulihi ma goronaka ya korona o 
momo O golowaka 1 toka-tokara genanga ünanga wi hetongo ma 
Jou hoka “o Abraham ai Jou Madutu, o Ishak ai Jou Madutu, 
de’ o Yakub ai Jou Madutu”. #Aa, ma Jou Madutu gënanga o 
nyawa yo hone-honengua manga Jou Madutu! Unanga o nyawa 
yo wango-wango manga Jou Madutu! Hababu mangale ma Jou 
Madutu, o nyawa mata-mata yo wango.” 

#Ya muruono naga o agama ma guru yo temo, “Bapa Guru 
ani bo baluhu duru ya oa.” #Hababu genanga önanga yo 
moroenoka ua yo leha okia naga o Yesus ika. 


O Koano Wo hi ho halamati ma lo leha 
(Mat. 22:41-46, Mrk. 12:35-37) 


"O Yesus wa leha onangika, “Sarakia yakunu ya hetongo ma 
koano Wo hi ho halamati o Daud ai difa uku? @Fna hioko o 
Daud mahirete wo temo o Mazmur ma buku ma goronaka, 

“Ma Jou wi temo ahi Jou ika: 

No gogeruku ahi nirakoka, 
3 hi adono ngohi ta diai ani haturii-haturii 

ngona ika i ma kadunu.’ 
“#Ho' nako o Daud wi hetongo ma Koano Wo hi ho halamati 
genanga “Ma Jou’, sarakia yakunu iinanga o Daud ai difa uku?” 


O ho hininga hupaya i ma hi do diai o agama ma guru-guru ika 
(Mar. 23:1-36, Mrk. 12:38-40) 


“O nyawa manga ngöe yo ihene ma go giriaka o Yesus wo 
ade-ade, iinanga wä temo i wi no ni nikika, #“Ni ma hi do diai 
o agama ma guru-guru ika. Onanga yö igo yo tagi-tagi de manga 
juba ma gö gurutuku, de’ yo igo ya horomati o paharoka. 
Onanga yö igo o ngi ma ho horomati o pu puji ma tau oka de’ 
o rame-rame oka. “Onanga ya elu-eluku o ngoheka bobao de’ 
ya ora manga tau. De” iti hi tamunu manga dorou, önanga yo 
hubayanga ya kuru-kurutu! Manga hukumanga ahao i tubuho!” 

O ngoheka o bobao ami hu huba 
(Mrk. 12:41-44) 


2 Ma Jou ai Tau oka, o Yesus wa lega-lega o nyawa 

yo kaya-kaya yo nda manga tiwi o hu huba ma ngi 
uku. “Unanga wo mi make oli mo ma tëngo o bobao duru mo 
mihikini m6 nda hinoto o tiwi tabaga. “Daha o Yesus wo temo, 
“Ni ihene: o bobao ne#nanga mö ndai holoi i woe, ngaro de 
ma homoa mata-mata. “Hababu b6nanga i hi döaka manga arata 
ma boloi. Ma’ o bobao nënanga, ngarokö duru mo mihikini, mo 
hi ddaka mata-mata naga munangoka kiaka muna mahirete mo 
paralu la iti mo wango.” 


O Yesus wo hi ade-ade mangale ma Jou ai Tau aha i kilianga 
(Mat. 24:1-2: Mrk. 13:1-2) 


“Naga o nyawa manga ngöe i hi ade-ade ya korona hoko kia 
ma rahai ma Jou ai Tau i hi diai de o helewo ma ho halloa de’ 
okia naga 1 hi huba-huba ma Jou Madutu ika. O Yesus wa temo 
onangika, ““Ahao naga ma d@raha, mata-mata nia make-make 
nenanga aha ya kilianga, nenangoka ka o helewo moi 9 de koiwa 
naga i ma kalape uku ma rioka!” 


O huha de' o aniaya 
(Mat, 24:3-14: Mrk. 13:3-13) 


"Onanga yo leha o Yesus ika, “Bapa Guru, muruonoka o hali 
genanga aha i dadi? De’ okia ma nonako ganga yadonoka ma 
6raha o hali gEnanga aha i dadi?” 

80 Yesus wa temo, “Ni ma hi do diai, uha hi Adono ngini i ni 
tipu. Manga ng6e o nyawa aha yo böa de ya pake ahi romanga, 
de’ yo temo, “NEnanga ngohi!” de’ “Ma orahoka.” Ma’ uha ngini 
nia niki önanga. "Uha 6 ni hawana nako ngini ni ihene o kudoti 
de’ o ga lawani ma abari. Mata-mata g#nanga ko kiani i hira i 
dadi. Ma’ genanga ma mangarati ua kiamati ma orahoka.” 

Daha o Yesus wo hi gila-gila ai ade-ade, wato, “Moi o 
hoana ma nyawa aha yo kudoti yä lawani o hoana ma nyawa ma 
homoa de’ moi o negara aha yä ngika yä lawani o negara ma 
homoa. !!Kiaka dika aha i dadi o ohu i kua-kuata, o habirokata 
de” o panyake i hora-hora. Aha i dadi o dihangoka o hali hö 
bo borohono de” hö modo-modongo. “Ma' mata-mata g#nanga 
i dadi owahi, ngini aha i nï tagoko de’ i ni aniaya. Ngini aha ya 

tailako nia howono o pu puji ma tau oka de” i ni hi ngohama 
o bui ika. De” ngini aha i ni ta tauru i ni ao o ko koano de’ 
yo ko kuaha manga himangoka karana ngini ni hi nö ni niki. 
BGeEnanga ti ngini nia raha la ni hi ngahu o Abari ma Oa 
ma Jou Madutu ino. “De nia hininga ma gahumu ngini aha ni 
hawaterua mangale okia ko kiani ngini ni temo la nio riwo nia 
diri. “Ngohi mahirete aha ti ni hi ddaka ngini ika o demo-demo 
de” o sawaro genanga, hi Adono moi ua nia haturü ino yakunu i 
ni lawani ekola i hi pongono okia naga ngini ni temo. ! Nia ayo 
de” nia ama, nia dodoto, nia roria dodoto de” nia dodiawo aha 
ngini i ni nakoka ua. Utu nginino aha 6nanga yä toma. ""Ngini 
aha manga ngoe o nyawa 1 ni dohata karana ngini ni hi no ni 
niki. Ma” nia tadauru nia haekoka ma ngai moi 6 de aha ko 
1 hihangua. “Nako ngini ni tongohono de’ i taitua i ni tohata, 
ngin! aha ni halamati.” 


O Yesus wo hi ade-ade mangale o Yerusalem aha i kilianga 
(Mat. 24:15-21, Mrk. 13:14-19) 


#“Oraha kia ngini nia make o Yerusalem i hi gilolitino o 
tentara, ngini aha ni hi öriki o berera genanga i tedekanoka ua 
aha i binaha. ?'O öraha genanga o nyawa o Yudea ma daera 
oka ko kiani yo piringana o loku-loku ika. Onanga o kota ma 
goronaka ko kiani ya mala o kota, de” onanga o kota ma 
poretoka uha yo wohama o kota ika. #Hababu o wange-o wange 
genanga ganga “Ya putuhu o Hukumanga ma Wange’, hupaya 
de hoko genanga i dadi okia naga i tulihoka o Buku i Tebi- 
tebinoka. “Hoko kia ma borohono o wange gënanga mangale 
o ngoheka de manga rdehoka, de” o ayo ka ya hü huhu ohi 
manga ngohaka ma gilau! O berera nenanga aha ya Chana o 
huha ma amoko, de” ma Jou aha wa hukumu o hoana ma nyawa 
nenanga. “Naga aha ya toma de o oworo, naga oli aha ya ao 
hoka o tabuanga ma nyawa o nyawa ma homoa manga berera 
ika; de” o nyawa i wi näko-näko ua ma Jou Madutu aha ya pito- 
pitoko o Yerusalem hi Adono ma öraha i mata ma Jou wo hi 
gogeroka mangale 9nanga.” 


O Nyawa manga Ngohaka ai boa 
(Mat. 24:29-31; Mrk. 13:24-27) 


3 “Ahao o wange ma lako oka, o mede, de’ o murumu o 
dihangoka aha ya make o nonako-nonako. O duniaka o hoana 

de o berera ma nyawa aha yo hawana de’ yo bingu yo himanga 
o moku-moku ma ruruhu de” o moku-moku ma lulu o ngotoka. 
260) nyawa aha yo hawana yatoka yo honenge yo himanga okia 
aha i dä dadi o dunia mata-mata ika nenanga, hababu ya ko 
kuaha o gitawa aha i ruae uku. “Oraha genanga o Nyawa 
manga Ngohaka aha wo böa o lobi ma goronaka de ai kuaha 
de’ ai mulia ma amoko. “O öraha okia o hali-o hali genanga i 
muläenge i dadi, ni momiki de” nia häeke nia goraka, hababu 
botino dika ngini aha i ni hi halamati.” 


O do dötoko o ara ma gota ino 
(Mat. 24:32-35: Mrk. 13:28-31) 


Daha o Yesus wo ade-ade onangika o hi totero mol oli 
nenanga, wato, “Nia tailako o ara ma utu ma gota de’ mata- 
mata o gota ma homoa ma utu. #Oraha okia ma dubo-dubo 1 
mulaenge ni 6riki, ngini nia nako, ngade-ngade oka ma öraha 
i hiwara. 3#'Hoko genangoli nako ngini ni 6riki o hali-o hali 
genanga i dadi ngini aha ni hi 6riki ma Jou Madutu de ma japati 
oka aha wo pareta hoka o Koano. 

la ni hi 6riki! O hali-o hali genanga aha i dadi, o nyawa yo 
wango-wango O 6raha nënanga yo honengowahi mata-mata. JO 
dihanga de’ o dunia aha i hihanga ma’ ahi demo 1 tatapu ka hi 
ado-adonika.” 


Paralu ni ma goa-g0ana 


34 “Nio göana nia diri, uha hi Adono ngini talalu ni tasibu ni 
rame-rame de’ ni okere o daluku i biha-biha, ekola kalioli nia 
pikiri nia ngango ma do dagi, hi ädono ngini ni ma sadia ua ma 
öraha i böa o wange genanga i todokanino. #Hababu ma Wange 
genanga aha i boba hoki o aiwani ma da dagoko o nyawa mata- 
mata ika o dunia nënanga ma himangoka. “Ni ma göa-göana, 
de” ni mä niata salalu hupaya ngini ni kuata nio himanga o hali 
mata-mata aha i do da dadi de’ ngini yakunu ni wi himanga o 
Nyawa manga Ngohaka.” 

3710) wange oka o Yesus wo dotoko ma Jou ai Tau oka, de’ 
yo hutuku iinanga woiki o Zaitun ma Doporonika de’ genangoka 
wo gogere. 33O ngorumino ma getongo manga ngoe o nyawa 
yoiki ma Jou ai Tau ika la yo ihene o Yesus wo dotoko. 

O hi dailako ma dorou o Yesus ika 
(Mat. 26:1-5: Mrk. 14:1-2: Yoh. 11:45-53) 


2 O Roti i Ragi-ragi Ua ma Rameanga ya hetongoli o 

Paskah i tigi oka. “O imam-imam manga häeke de’ o 
agama ma guru-guru yo lingi-lingiri o ngëkomo la i wi toma o 
Yesus de moi ua i hi öriki, karana önanga yä modongo o nyawa 
yo wöe-wöe ika. 


O Yudas wo ma hi moteke o Yesus i wi tagoko 
(Mat. 26:14-16; Mrk. 14:10-11) 


“| paha o Ibilihi i wi ngohama o Yudas i wi hetongoli o 
Iskariot, ena gënanga ya ngimoi de ya hinoto o Yesus i wi nö ni 
niki manga dodiawo. “Karana gënanga o Yudas woiki de’ i ma 
teke ade-ade de’ o imam-imam manga häeke de’ ma Jou ai Tau 
ma go göana manga häeke mangale sarakia ünanga yakunu wi 
hi lapahi o Yesus onangika. 5Onanga duru yo sanangi de’ yo jaji 
aha i wi hi döaka o tiwi unangika. “O Yudas ö wo hi moteke de’ 
wo mulaenge wo lingiri o öraha ma oa la wi hi lapahi o Yesus 
onangika, de moi ua o nyawa i hi öriki. 


O Paskah ma inomo i hi diai 
(Mat. 26:17-25; Mrk. 14:12-21; Yoh. 13:21-30) 


7O Roti i Ragi-ragi Ua ma Rameanga ma wange i ma hi 
adonoka done o duba o Paskah ma inomo ya töaka. $O Yesus 
wa huloko o Petrus de” o Yohanis, “Ni oiki ni hi diai nanga 
Paskah ma inomo.” 

?“Kiaka Bapa no mau ngomi mi hi diai?” 6nanga yo leha. 

"O Yesus wo haluhu, “Ma 6raha ngini ni wohama o kota ika, 
o nauru wo ma tengo wo ao moi o rube-rube ma dola o akere 
aha ni ma ka make de ngini. Ni wi niki ma tau kiaka iinanga 
wo ngohama, ''de” nia hetongo ma tau ma dutu ika genanga: 
Mia Guru wato, ‘Kiaka ma ngi la iti i hi nö ni niki de” ngohi 
mi olomo o Paskah ma ngolomo?” “Ma tau ma dutu genanga 
aha wi ni hi matoko ngini ika o ngi moi ma amo-amoko o 
lotengoka, ma meja de ma go gogere i to tiai. Ni hi diai mata- 
mata dokengoka.” 

"De o Petrus de” o Yohanis yoiki daha ya make mata-mata i 
tiai hoki o Yesus wa heto-hetongoka. Onang6 i hi diai o Paskah 
ma ngolomo genanga. 

Ma Jou wo hi tita o ngolomo de o ngokere i tebi-tebini 
ma doomu 
(Mat. 26:26-30, Mrk. 14:22-26, IKor. 11:23-25) 


14] tedekanua o Paskah ma inomo ma ngolomo yadonoka ma 
öraha o Yesus wo gogeruku de i wi no ni niki o Jamuanga 
ma ngi oka. “De iinanga wä temo onangika, “O huha de’ o 
hangihara ta tagongowahi ngohi duru tö igo ta olomo o Paskah 
ma inomo ne#nanga de de ngini! “Hababu ni ngaku: Ngohi 
aha ta olomoka ua nEnanga hi ddono o Jamuanga nenanga ma 
mangarati i hi nyata ma Jou Madutu ai Dunia ma Hung] oka.” 

17] paha de genanga o Yesus wa goraka o angguru ma galahi, 
daha wo ma niata wo sukur ma Jou Madutu ika, i paha wo 
temo, “Nia lë nënanga, de” ni hi kodoku, 'ŝkarana nia nako: 
mulaenge o öraha nënanga ngohi aha tokeroka uali o angguru 
nenanga hi adono ma Jou Madutu wa kuaha oka mata-mata 
ika.” 

HI boto de genanga o Yesus wa Ie o roti. De’ wo mä niata 
de wo sukur i paha, iinanga wa bela-belaka o roti gEnanga de ai 
giama daha wa hi döaka onangika, de’ wo temo, “Nenanga ahi 
roehe [to hi lapahi mangale ngini. Nia diai nënanga mangale ni 
hi hininga ngohi.” Hoko genango yolomo i paha, unanga wo 
hi ddaka o angguru ma udo-udomo genanga de’ wo temo, “Udo- 
udomo ne#nanga ganga ma Jou Madutu ai jaji ma hungi, i hi 
goungu de ahi awunu - o awunu i ko kopoa mangale ngin]].” 

21 “Ma nia lega! O nyawa yo setia oka ua ngohi ino naga 
nengoka dau de de ngohi! 20 Nyawa manga Ngohaka marai aha 
wo honenge hoka sarakia ma Jou Madutu wo hi tantu oka, ma' 
yo bodito o nyawa yo so setia ua unangika!” 

3())nanga yo muläenge i ma ko ke leha, manga hi dogoronaka 
o nagona o hali genanga aha yo dial. 


O ributu mangale o nagona i holoi yo lamoko 


240) Yesus i wi no ni niki manga hi dogoronaka i puda 
o ributu mangale to 6nanga manga hi dogoronaka o naguna 
ko kiani i wi pulono i holoi wo lamoko. “O Yesus wa temo 
onangika, “O hoana de o berera ma nyawa manga ko koano 1 wi 
nako-nAako ua ma Jou Madutu ya tuku manga kawaha, de’ yo ko 
kuaha ya hetongo “O Kawaha manga Ho hohongo'. “Ma' ngini 
yakunua hoko genanga. Hara moi oli, o nyawa yo lago-agomo 

nia hi dogoronaka ko kiani yo dadi hoki yo ho hu mujuru, de” 
o tutuda ko kiani yo dadi hoka yo lö leleani. 7O nagona i holoi 
yo lamoko: o nyawa yo gö gogeruku yolomo o mejaka ekola o 
nyawa i wi lö leleani nanga? Marai o nyawa wo gö gogeruku 
genanga. Ma” ngohi naga ti ngini nia hi dogoronaka hoka wo 16 
lelean1. 

#Hagala ahi huha ma goronaka, ngini salalu de de ngohi. 
Hoka sarakia o Ama wo hi hi d6akoka ngohi ino la to pareta, 
hoko genangoli ngohi aha to hi ddaka o haku genanga ngini ika. 
“De hoko genanga ngini yakunu ni moteke ni ma hi so sanangi 
de de ngohi ma orahoka ngohi to dadi o Koano. De” ngini aha ni 
gogeruku ngimoi de hinoto o kuruhi i mo mulia ma loku oka, la 
nia pareta o Israel ma nyawa o hoana ngimoi de hinoto.” 


Wo hi do demoka o Petrus aha wi hi pongono o Yesus 
(Mat. 26:31-35, Mrk. 14:27-31: Yoh. 13:36-38) 

Ii “Simon, Simon, no ihene! O Ibilihi i hi gumalaka la i ni 
taili ngini, hoki o pine ma akeme i hi tingaka ma afa, hi adono 
ma oa i hi tingaka de ma dorou. 3?Ma” ngohi to hubayangoka 
mangale ngona, Simon, hupaya ani ngongaku ma Jou ika uha i 
hihanga. De” nako ngona no ma ki lioroka ngohi ino, ko kiani 
ngona na hi kuata ani roria dodoto.” 

30 Petrus wo haluhu, “Jou, ngohi ka tö modeke to wohama 
o bui de’ to honenge de de ngona Jou!” 

“No ngaku, Petrus,” o Yesus wato, “o wange nënanga o 
kuru-kuru i horenowahi ngona no hi hi pongono no hi gali ma 
hange.” 


O tiwi ma ngi, o popoje ekola o oworo 


3] paha de gënanga o Yesus wä temo onangika, “Ma hira ma 
öraha ngohi ti nï huloko ngini ti ni hi gumala ua ngini ni mä gao 
o tiwi ma ngi, o popoje ekola o hapato, boteka ngini okia naga 
ni kuranga?” 

“Kowali!” önanga yo haluhu. 

%“Ma’ o öraha nenanga,” o Yesus wato, “o nagona de manga 
tiwi ma ngi ekola o popoje, ko kiani i mä gao; de” o nagona 
koiwa manga oworo, ko kiani manga juba ya hukunu la i mä 
ija o oworo. #Hababu, ni ngaku, o Buku i Tebi-tebinoka i tulihi 
hoko nënanga, ‘Unanga i wi pulono hokä o nyawa ma dorou 
moi,’ ko kiani i dadi ahi diri uku. Hababu okia i tuli-tulihoka o 

Buku i Tebi-tebinoka ya korona ngohi o öraha nenanga ma go 
giriaka 1 dadi.” 

38“ Jou,” o Yesus i wi no ni niki yo temo, “no lega, nenangoka 
naga o oworo hinoto.” 

“| boto dika!” o Yesus wo haluhu. 


O Yesus wo ma niata, o Zaitun ma Doporonoka 
(Mat. 26:36-46: Mrk. 14:32-42) 


WO Yesus wa mala o berera de” woiki hoki biaha o Zaitun 
ma Doporonika, de” i wi no ni niki yoikoli de de unanga. “Ma 
öraha i ma hi adono genangoka, iinanga wä temo onangika, “Ni 
ma niata hupaya uha ni baradoha nako ngini i ni taili.” 

4] paha inanga woitki i holoi i kurutika ma huhutulu de 
de 9nanga, ma gurutika done ngade-ngade hö ho kawelika de 
o helewo, daha wa tilabukuku de” wo ma niata. # “Ama,” wo 
temo, “nako yakunu, no hi hi tingaka de de ngohi o huha de 
o hangihara kiaka ko kiani ta tago-tagongo nënanga. Ma’ uha i 
moteke ahi mau, duga-duga i moteke ani mau dika Ama.” [$0 
malaekat wo ma tëngo wa ino unangino de” wi hi kuata. “O 
Yesus ai hiningaka duru wa mao o huha de o hangihara hi adono 
inanga i holoi wa ka i goungu wo ma niata. Ai gahauku i tututu 
hoka o awunu o tonakuku.] 

4] boto wo ma niata, o Yesus wo ma ki lioroli i wi no ni 
nikino. Unanga wa make ino 6nanga 1 ma idu oka karana manga 
hininga duru i huha. * De iinanga wä temo onangika, “Ya dodoa 
ho ngini ni ma idu? Ni momiki de’ ni mä niata hupaya ngini i ni 
korona ua o bo baja.” 


O Yesus i wi tagoko 
(Mat. 26:47-56; Mrk. 14:43-50; Yoh. 18:3-11) 


410 Yesus ka wo ade-ade ohi ma go giriaka, o nyawa o doomu 
moi yo böa. Onanga wä hi hira o Yudas o Yesus i wi nö ni 
niki manga dodiawo. I paha o Yudas woiki o Yesus ika daha wi 
ame. #Ma' o Yesus wi temo unangika, “Yudas, mode de o game 
gënanga ngona no mau ni hi bodito o Nyawa manga Ngohaka?” 

#Ma öraha o Yesus i wi nö ni niki naga genangoka ya 
mike okia aha i dadi, 6nanga yo temo, “Jou, ngomi mia 
goharoka dika de mia oworo!” #Gila-gila wo ma tengo manga hi 
dogoronaka, wi gohara ma imam wo mo mulia ai gilaongo, de o 
oworo, hi Adono ai ngauku ma nirakoka i töaka. 

“Ma” o Yesus wo temo, “I botohi!” Daha iinanga wa palanga 
o nyawa genanga ai ngauku de” wo hi togumoka. 

2) paha o Yesus wä temo o imam-imam manga häekika de’ 
ma Jou ai Tau ma go gbana ma balu-baluhika inoli o Yahudi 
oka manga tutuda ya ino-ino genangino la i wi tagoko iinanga, 
“Mode ngohi nenanga o nyawa ma dorou, hi Adono ngini ni boda 
de nia oworo de” nia boboha la ni hi tagoko ngohi? $0 wange 
hi getongo ngohi naga de de ngini ma Jou ai Tau oka, ngini ni 
hi tagokua. Ma” nenanga to ënanga ma braha ngini nia diai nia 
mau, 0 hu hutu ma kuaha ma braha i dadi o tutuda.” 


O Petrus wi hi pongono o Yesus 
(Mat. 26:57-58, 69-75: Mrk. 14:53-54, 66-72: Yoh. 18:12-18, 25-27) 


“Onanga i wi tagoko o Yesus de” i wi ao ma inam wo mo 
mulia ai tau ika. O Petrus wi niki wo ma ko kurutoko. SO Iba 
genanga ma hi dogoronaka o uku i tofo-tofo ino i tokarile oka 
de? o Petrus woiki wo gogeruku de de 6nanga de ma nyawa 
yo go gogeruku ma gilolitino. “Mo ma tengo o ngoheka mo lö 
leleani mi make o Petrus wo gogeruku o uku i tofo-tofo ino ma 
datekoka genanga, daha o ngoheka mo lö leleani genanga mi 
tailako o Petrus, i paha mato, “O nyawa ne unango kangano 
naga de o Yesus!” 

“Ma” o Petrus wo ma hi pongono. Unanga wo temo, “Ngohi 
ha kali-kali ti niko ua o nyawa ge iinanga!” 

#] paha ika hoko kia ua wo ma tengo ma homoa wi make o 
Petrus de? wato, “Ngona 6 to 6nanga manga dodiawo!” 

Ma’ o Petrus wo haluhu, “Kowali, ngohi ua!” 

“Done ho o jam moi i paha ika, wo ma tengo ma homoa oli 
wo temo wa kua-kuatile, “Marai oka o nyawa nenanga wi ni niki 
o Yesus, hababu unango o Galilea ma nyawa!” 

“Ma” o Petrus wo haluhu, “Okia ani mau, ngohi to hi 
ortkua!” 

O Oraha genanga dika, o Petrus ka wo ade-ade ohi, o kuru- 
kuru i horene. “O Yesus wo ma lega de” wi pulono o Petrus. 
Gila-gila o Petrus wo ma hininga ma Jou wi temo oka unangika, 
“O wange nënanga o kuru-kuru i horenowahi, ngona no hi gali 
ma hange no hi hi pongono.” “De o Petrus wo hupu genangoka 
de" wo ari i wi h6 howo-howo. 

O Yesus i ma hi gogule de” i wi gohara 
(Mat. 26:67-68, Mrk. 14:65) 


60O nyawa manga ngöe i wi gö göa-göana o Yesus, i ma hi 
gogule de’ i wi gohara ünanga. ““Onanga ya tamunoko ai lako de 
yo leha unangika, “Abe ika nä hetongo o nagona i ni gohara?” 
6Ma ngöe oli o hi kauku ma demo-demo i wi hi temo unangika. 


O Yesus o Agama ma Juru Hakimi ma himangoka 
(Mat. 26:59-66; Mrk. 14:55-64; Yoh. 18:19-24) 


66Ma ngoru-ngorumino, o Yahudi oka manga tutuda, de’ 
o imam-imam manga häeke de’ o agama ma guru-guru i ma 
toomu, de o Yesus i wi ao manga Agama ma Juru Hakimika. 
6| “No mi hi ngahu ngomi ino,” i wi temo unangika, “mode 
ngona nënanga ma Koano Wo hi ho halamati?” 

O Yesus wo haluhu, “Nako ngohi ti ni hi ngahu ngini ika, 
ngini aha ni ngakua. ‘De’ nako ngohi ti ni leha ngini ika, ngini 
aha ni haluhua. “Ma' muläenge o 6raha nënanga, o Nyawa 
manga Ngohaka aha wo gogeruku ma Jou Madutu Duru wo ko 
Kuaha ai nirakoka.” 

#Onanga mata-mata yo temo, “Nako hoko gënanga, ngona 
nënanga ma Jou Madutu ai Ngohaka?” 

O Yesus wo haluhu, “Hoko gënanga ngini ni ato.” 

"De önanga yo temo, “I paralu oka ua o hakihi ohi! Ngone 
ho ihenoka ai uru iha mahirete!” 


O Yesus o Pilatus ai himangoka 
(Mat. 27:1-2, 11-14; Mrk. 15:1-5; Yoh. 18:28-38) 

23 Mata-mata o juru hakimi yo hima-himanga gënanga i 

ma oko daha i wi ao o Yesus o Pilatus ika. “Genangoka 
önanga yo muläenge i wi kalaki ünanga. Onanga yato, “Ngomi 
mi wi mäke o nyawa nënanga wä ao o kawaha o ngëkomo i 
howo-howonika. Unanga wa hi garo o nyawa hupaya uha yo 
fangu o soungu ma Kaisar ika, hababu wato unanga ganga O 
Kristus, o koano moi.” 

“De o Pilatus wi leha o Yesus ika, “I goungu ngona o Yahudi 
oka manga koano?” 

O Yesus wo haluhu, “Hoko gënanga ani demo.” 

“O Pilatus wä temo o imam-imam manga hiekika, de” o 
nyawa yo w0e-woe genanga, “O nyawa nënanga ai howono ka 
moi ö de ta make ua la yakunu hi hukumu iinanga.” 

"Ma" onanga i holoi yo gegotoli, “De ai do ddtoko iinanga wa 
hi garo o Yudea ma daera oka ma nyawa la yo lawani: ma do 
di hiraka o Galilea ma daera oka, de” o raha nenanga yadonoli 
nenangino.” 


O Yesus o Herodes ai himangoka 


“Ma Oraha o Pilatus wo ihene genanga, tinanga wo leha, 
“Mode o nyawa nenanga o Galilea ma nyawa?” 71 wi hi ngahu 
oka o Yesus ai ahali o Herodes wa ko kuaha ma daera ino, 
o Pilatus wi hi dingoto o Yesus o Herodes ika, kiaka o 6raha 
genanga unango6 o Yerusalem ma bereraka. SO Herodes duru 
wo sanangi wi make o Yesus, karana ma dekanoka iinanga wo 
ihene mangale o Yesus de” wo igo wi make. Unanga wo nganono 
yakunu wa hakihi o Yesus wo diai i hera-heranga. "Hababu 
genanga o Herodes wi le leha o lo leha ma ngoe unangika, ma’ 
o Yesus mata-mata w6 baluhua. YO imam-imam manga hieke 
de’ o agama ma guru-guru onango yo himangika genangoka de? 
i wi kalaki o Yesus ka ha giria. "O Herodes de’ ai tentara i ma 
hi gogule de’ i wi hi kauku o Yesus, daha i wi hi nda o gikiri 
yo ago-agomo manga pakeanga, 1 paha linanga i wi hi dingotoli 
o Pilatus ika. "O wange genango o Herodes de” o Pilatus i ma 
hobatokali, ma hira i ma haturii. 


O Yesus ai hukumanga ya putuhu i wi ho honenge 
(Mat, 27:15-26, Mrk. 15:6-15: Yoh. 18:39 - 19:16) 


BO Pilatus wä toomu o imam-imam manga hieke, o tutuda- 
tutuda, de’ o kawaha, "daha wä temo onangika, “Ngini ni wi 
ao 0 nyawa ne unanga ngohino de’ nia hetongo tinanga wa ao 
o nyawa o dorou ika. O 6raha nënanga nia himangoka ngohi ti 
tallakoka tinanga, ma” ngohi ha kali-kali ta make ua ka o dorou 
moi 6 de kiaka ngini ni wi ko kalaki oka. #Hoko genangoli 
o Herodes ai da make, hababu unango o Yesus genanga wi hi 

dingotokali ngomi ino. O nyawa ne inanga ka okia naga moi 
6 de ko wo diai ua i patutu hi hukumu de o ho honenge ma 
hukumanga. "Karana genanga ngohi aha ti gohara iinanga i 
paha ti lapahi.” 

[O Paskah ma rameanga hi geto-getongo, o Pilatus ko kiani 
wa lapahi o bui ma nyawa i ma tengo mangale o kawaha.] SO 
nyawa mata-mata i ma to toomu ino genangoka dau yo pöaka, 
“Unanga ni wi toma! O Barabas ni wi lapahi mangale ngomi!” 
(PO Barabas i wi bui karana o huru-hara i da dadi o bereraka 
de” karana o doma.) 

20O Pilatus wo mau wi lapahi o Yesus, hababu genanga 
unanga wa temo wo hi gali ma moi oli o nyawa yo wöe-wöe ika 
genanga. “IMa' onanga yo pdaka, “Unanga ni wi salib! Unanga 
ni wi salib!” 

“Daha wo hi gali ma hange oka o Pilatus wo pdaka onangika, 
“Ma” okia ai howono? Ka o howono moi 6 de i patutu hi 
hukumu de o honenge ma hukumanga ngohi ko ta make ua. 
Ngohi aha ti g6hara unanga, daha ti lapahi.” 

3Ma’ onanga gila-gila yo pöaka genang6 manga kuata o 
Yesus ko kiani 1 wi salib. De’ ma baha manga böaka gënanga i 
hasili. “Daha o Pilatus wi gelenga o honenge ma hukumanga o 
Yesus uku 1 moteke de o nyawa manga ngöe gënanga manga go 
gahoko, “de” wi lapahi o Barabas kiaka önanga yo gahoko, ena 
genanga o nyawa 1 wi bui-bui karana o huru-hara de’ o doma. 
I paha o Yesus wi hi lapahi onangika la i wi diai i moteke to 
Onanga manga mau. 


O Yesus i wi salib 
(Mat. 27:32-44, Mrk. 15:21-32; Yoh. 19:17-27) 


60 Yesus 6 6nanga i wi ao. O ngikomo ma hoanoka, önanga 
i ma ka make de o nyawa wo ma tëngo ai romanga o Simon, ai 
ahali o Kirene ma berera ino, wo mau wo wohama o kota ika. 
Onanga i wi tagoko ünanga, daha ünanga i wi pakisa wa moku o 
salib ma gota gënanga o Yesus ai poretino. 

“Manga ngöe o nyawa i mä dagi ya niki o Yesus ai poretino - 
manga hi dogoronaka naga ö ya muruono naga o ngo ngoheka. 
O ngo ngoheka gënanga i wi gari de’ 1 wi do dora o Yesus. 28 Ma’ 
o Yesus wo mä lega onangika de’? wä temo, “O Yerusalem ma 
ngo ngoheka! Uha ngohi ni hï gari. Nio gari nia diri mahirete de’ 
nia ngoha-ngohaka. “Hababu ma öraha aha i böa o nyawa aha 

yo temo, ‘Duru yo utumu o ngo ngoheka komaiwa o ngohaka 
i hi a0-a0, kiaka komaiwa de manga ngohaka de’ komaiwa o 
ngohaka ma gilau ya huhu!” #O 6raha genanga o nyawa aha ya 
temo o loku ika, “Ni mi tapalu ngomi!” De” o do doporonika, 
“Ni mi pohuku ngomi!” 3'Hababu nako o gota ma ngango ika o 
nyawa yo diai oka hoko neEnanga, okiali aha 6nanga yo diai de o 
gota i to toolengoka ika!” 

“Naga oli o nyawa ya hinoto ma homoa - ya hinot6 o nyawa 
ma dorou - 9nanga yä ao la ya hukumu ya ho honenge ka ma 
moi de o Yesus. “Ma braha yadono o ngi ya heto-hetongo “O 
haeke ma kabelanga”, 6nanga i wi salib o Yesus de” ya hinoto o 
nyawa ma dorou genanga - wo ma tengo o Yesus ai nirakoka de” 
wo ma tengoli ai higiloka. “De o Yesus wo hubayanga, “Ama, 
Onanga na hi apongo! Onanga i hi orikua okia 6nanga yo diai.” 

O Yesus ai pakeanga genangoka 6nanga i ma ko ke regu i 
moteke o undi. “Manga ngöe o nyawa i ma oko ino genangoka 
de 1 ma domina, o Yahudi oka manga tutuda i wi hohedu de” yo 
temo, “Unanga wa hi halamatoka o nyawa ma homoa: abe ika 
o Oraha nënanga wo hi halamati ai diri mahirete, nako iinanga 
1 gou-goungu ma Koano Wo hi ho halamati ma Jou Madutu ai 
ngo ngiriki!” 

“O tentara-tentara oka ma i wi hohedu iinanga. Onanga ya 
ino de? 1 wi hi ddaka o angguru ma gogiohiki unangika “inoli 
yato, “Nako ngona o Yahudi oka manga koano, no hi halamati 
ani diri!” 

33O Yesus ai salib ma gota ma Joku ile i hi tulihi o demo-demo 
nenanga: “Nenanga o Yahudi ma Nyawa manga Koano.” 

“Ma nyawa ma dorou oka wo ma tengo i wi so salib 
genangoka wi hi kauku o Yesus. Unanga wo temo, “Ko i 
goungua ngona ma Koano Wo hi ho halamati? Aa, no hi 
halamati ani diri de” ngomi!” 

#Ma' ma nyawa ma dorou oka wo ma tengoli wi taaere ai 
dodiawo genanga, wato, “Mode ngona ni modongua ma Jou 
Madutu? Ngona ka ma moi i ni hukumu i ni ho honenge hoki 
unanga. “Duga-duga nanga hukumanga i na hinoto i goungu i 
ma daene de to ngone nanga manarama. Ma’ unanga ha kali-kali 
ko wa howonua!” #Daha iinanga wo temo, “Yesus no hi hininga 
ngohi, nako ngona no boa hoka o Koano!” 

#“No ngaku,” o Yesus wi temo unangika, “O wange nenanga 
aha ngona de de ngohi o Firdaus oka.” 

O Yesus ai honenge 
(Mat. 27:45-56, Mrk. 15:33-41, Yoh. 19:28-30) 


“#Mudukua o takoro ngimoi de hinoto o wange i korona, o 
wange ma lako i tararonua, de” o berera mata-mata ika i dadi 
i hu hutu duru hi Adono o takoro hange bimaoa. SO guba ya 
nu nune uku ma Jou ai Tau ma goronaka, i kakihi 1 belaka 
hinotoka. #Daha o Yesus wo poaka de ai ilingi ma kuatile, 
“Ama! Ani giama ma hoatika ahi diri to hi lapahi!” Wo temo 
hoko genanga i paha, iinanga wo honenge. 

“Ma oraha o tentara oka ma doomu manga baluhu wa make 
okia i da dadi oka, iinanga wi hi giriri ma Jou Madutu. Daha 
unanga wo temo, “I goungu, ünanga wa howonua!” 

#Q nyawa manga ngoe ya ino-ino yo to tomina genangino, ya 
make okia naga i da dadi. Onanga mata-mata yo lio de manga 
hininga duru i ma toduba. “De” mata-mata i ma ko ka nako de 
o Yesus, de o ngo ngoheka i wi nd ni niki tinanga o Galilea de ya 
ino, i ma oko ino ma gurutika, de” ya make mata-mata genanga. 


O Yesus i wi lungunu 
(Mat. 27:57-61: Mrk. 15:42-47, Yoh. 19:38-42) 


s#-5INaga wo ma tengo ai romanga o Yusuf, ai ahali o 
Arimatea ma berera ino o Yudea ma daera oka. Unanga o 
nyawa ma oa de o nyawa i wi horomati, de” wo do dama ma 
6raha ma Jou Madutu wo mulaenge wo pareta hoka o Koano. 
Ngaroko ünanga o Agama ma Juru Hakimi ma ge getongo, ma’ 
unanga wo hi motekua o Juru Hakimi manga manarama ma 
do dagi de manga putuhu genanga. ¥O Yusuf nenanga woltki 
wi himanga o Pilatus de” wo gahoko hupaya o Yesus ai mayeti 
i hi ddaka unangika. SI paha ünanga o salib oka de wo hi 
guti o Yesus ai mayeti, daha wa hawo ino de o mayeti ma ha 
hawo o hutara. I boto g#nanga iinanga wa kelenga o lungunuku, 
kiaka o lungunu genanga o doporono i ho helewo ma goronaka 
- o lungunu gënanga komaiwahi ya pake. “YO wange genanga 
o Jumati ma wange; de? o Yahudi oka manga Puji ma wange 
ngade 1 mulaenge. 

“O ngo ngoheka ya ino-ino de o Yesus o Galilea ino i wi 
niki o Yusuf de” ya make o lungunu genanga. Onango ya make 
sarakia o Yesus i wi kelenga o lungunu ma goronaka. “1 paha 

Onanga yo lio daha yo turunga o rampa-rampa de’ o minya ma 
bou-bounu la o Yesus ai mayeti ya minya. 

O Yahudi oka manga Puji ma wange oka, 6nanga i ma 
togumu yo manarama mangale ya moteke o agama ma tita. 


O Yesus ai momiki 
(Mat. 28:1-10; Mrk. 16:1-8: Yoh. 20:1-10) 


2 O Minggu ma wange oka duru o ngoru-ngorumino, o 

ngo ngoheka genanga yoiki o lungunika yao o rampa- 
rampa kiaka Onanga ya sö sadiaka. "O lungunoka, 6nanga ya 
make ma helewo ma da damunu i lulu ika. “Daha 6nanga yo 
wohama o lungunu genanga ma gorona ika, ma” ya make ua 
ma Jou Yesus ai mayeti genangoka. “Onanga ka i ma oko inohi 
genangoka de’ yo bingu ya pikiri o hali gënanga, i todokanino o 
nyawa ya hinoto de manga pakeanga ma leto-letongo 1 ma oko 
ino manga datekoka. “Onanga duru yo hawana, de i ma ruku hi 
adono o tonakuku, o nyawa ya hinoto gënanga ka ma go giriahi 
ya temo onangika, “Ya dodoa ho ngini nia lingiri o nyawa yo 
wango-wango yo hone-honenge manga hi dogoronaka? “Unanga 
ko 1 wiwa nengoka dau. Unanga wo momikoka! Nio ho hininga 
okia iinanga wi ni hi ngahu oka ngini ika ma 6raha iinanga ka 
o Galilea ma daera okahi. "Kiaka o Nyawa manga Ngohaka ko 
kiani i wi hi lapahi o nyawa baradoha ika, daha i wi salib, de’ o 
wange hange oka iinanga aha wo momiki!” 

“De o ngo ngoheka genanga i ma hininga o Yesus ai demo- 
demo. "Yo lio ino o lungunino genanga, Onanga yo ade-ade 
mata-mata i da dadi genanga o rasul ya ngimoi de ya moi ika 
de” mata-mata i wi nö ni niki ma homoahi. O ngo ngoheka i hi 
ngo ngahu-ngahu mata-mata gënanga o Yesus i wi no ni nikika, 
genangala: o ngo Maria Magdalena, o ngo Yohana de’ o ngo 
Maria o Yakobus ngoi ayo, inoli o ngo ngoheka ma homoahi 
i ma ko ko moteke de de 6nanga. !!Ma’ o rasul-rasul genanga 
yato bote o ngo ngoheka genanga yo ade-ade ma fo faida ua. 
Onanga yo ngaku ua o ngo ngoheka genanga manga ade-ade. 
Ma’ o Petrus wo momiki de’ wo ma popita o lungunika. De 
wo ma ponu Unanga wa tailako ma gorona ika, de wa make 
duga-duga o mayeti ma ha hawo genangoka. O Petrus duru wo 
heranga, gila-gila wo lio de o lo leha ma ngöe ai hininga ma 
goronaka, ya korona okia i da dadi oka. 

O Emaus ma ngekomo ma hoanika 
(Mrk. 16:12-13) 


BO wange genango, ya hinoto o Yesus i wi no ni niki yoiki 
1 ma dagi o desa moi ika ma romanga o Emaus, o Yerusalem 
oka de ngade-ngade o kilo ngimoi de moi ma gurutika. “Yo tagi 
ma go giriaka 6nanga i mä ade-ade mangale hagala okia naga i 
da dadi oka genanga. 5I ma temo-temo de o dibanga i ma hi 
bori döa-döaka ma go giriaka, o Yesus mahirete wa ino de” wo 
tagi de de 6nanga. Onanga i wi make o Yesus, ma” naga okia 
naga moi ya diai hi adono 6nanga i wi nako ua ünanga. "Gila- 
gila o Yesus wä temo, “Okia ngini ni hi ade-ade o ngekomo ma 
hoanino nEenanga?” 

Onanga i ma togumuku de manga biono i huha. “Daha wo 
ma tengo manga dodiawo ai romanga o Kleopas, wi leha o 
Yesus ika, “Bapa ngona o nyawa ma poretino moi o Yerusalem 
oka ho na nako ua okia naga i da dadi dokengoka 1 paha-paha 
nenanga?” 

«Okia i da dadi?” o Yesus wo leha. 

“Okia naga i dä dadi de o Yesus, o Nazaret ma nyawa 
genanga,” 6nanga yo haluhu. “Unanga o nabi. Ai demo-demo 
de” ai manarama duru de ma kuaha - ya oa i moteke ma Jou 
Madutu ai lo legaka ekola 1 moteke o nyawa mata-mata manga 
lo legaka. XO imam-imam manga häeke de’ nanga hoana de 
nanga berera ma tutuda i wi hi lapahi iinanga la i wi hukumu 1 
wi ho honenge, de” onanga i wi salib iinanga! “Ena hioko ngomi 
mi wi nganono ünanga aha o Israel oka wa hi bebasi! De” o 
wange nenanga o wange hange i boto ma dero o hali genanga i 
dadi. ? Ino oli, mia ngo ngoheka ya muruono naga yo dial oka 
ngomi i mi todokana. Duru o ngoru-ngorumino 6nanga yoiki 
o lungunika, 3ma' ya make ua ai mayeti dokengoka. Gila-gila 
6nanga i ma ki lioro de” ya hetongo 6nanga ya make o malaekat, 
de o malaekat genanga ya hetongo o Yesus wo wango. “Ya 
muruono naga mia dodiawo yoiki o lungunika de” ya make hoka 
okia o ngo ngoheka gënanga ya hetongo i goungu hoko ganga, 
duga-duga 6nanga i wi make ua o Yesus.” 

3Gila-gila o Yesus wä temo onangika, “Ngini i goungu ni 
bodo! I taitua holi nia ngaku mata-mata okia o nabi-nabi ya 
heto-hetongoka. “Mode ko i goungua ma Koano Wo hi ho 
halamati ko kiani wa ohanohi i hira o huha de o hangihara 

genanga dahao wa make ai mulia?” YI paha o Yesus wo hi 
tararono onangika okia ya tuli-tulihi o Buku 1 Tebi-tebini ma 
goronaka ya ko korona ai diri, mulaenge o Musa ai buku-buku 
oka de o nabi-nabi manga buku. 

83 Hoko kiaka ua b6nanga ya tigi oka ma desa 6nanga yö dumu- 
dumutu. O Yesus wo ma diai hokä wo mau wo tagi wo gila- 
gila, “ma” onanga i wi tumungu, “No gö gogerohi mia ngi oka,” 
Onanga 1 wi temo unangika, “o öraha nënanga i tigi oka yo hutu 
de’ 1 mulaengoka i hu hutu.” De o Yesus wo wohama la wo ma 
hi du hutu manga ngi oka. “Ma orahoka wo gogeruku wolomo 
de de önanga, o Yesus wa lë o roti wo temo sukur ma Jou 
Madutu ika, wa bëla-bëlaka o roti gënanga de ai giama, daha wa 
hi doaka onangika. ?!I paha önanga ya nako gënanga o Yesus. 
Ma” unanga wo hihangoka to ona manga lo legaka. #Onanga i 
ma bori temo, “Mode ko i goungua ha mao nanga hininga hoka 
1 ruae, ma 6raha inanga ho ma teke ade-ade o ngekomo ma 
hoanoka de” wo hi tararono o Buku i Tebi-tebini ma dola ngone 
ino?” 

3O öraha genanga dika 6nanga i ma oko gila-gila i ma ki 
lioro o Yerusalem ika. Dokengoka 6nanga ya make ika ya ngimoi 
de ya mol 1 wi no ni niki o Yesus, i ma toomu ino de ma 
homoahi. ““Onanga genanga yato, “I goungu i tiai ma Jou wo 
wangokali! Unanga wo ma hi matokoka ai diri o Simon ika!” 

“Ya hinoto i wi no ni niki o Yesus aha yo bda-bda genanga, 
gila-gila i hi ade-ade önanga ya mäke-mäke manga do dagi ma 
hi dogoronaka, de’ sarakia önanga i wi nako ma Jou ma draha 
unanga wa bela-belaka o roti. 


O Yesus wo ma hi matoko ai diri i wi no ni nikika 
(Mat. 28:16-20, Mrk. 16:14-18: Yoh. 20:19-23: Orr. 1:6-8) 


#Onanga ka i ma teke ade-ade ohi i todokanino o Yesus 
mahirete wo ma oko ino manga hi dogoronaka de” wo temo, “Ni 
halamati ngini!” 

3'Onanga ya todokana de’ yo hawana, karana yato bote 
Onanga ya make o tokata. #Ma” o Yesus wa temo, “Ya dodoa 
ho ngini ni hawana? Ya dodoa ho nia hininga ile i puda hoka 
ni ngakua? “Nio lega ahi giama de’ nio lega ahi lou. Nia 
nako nenangala ngohi mahirete! Ni hi palanga de’ ni hi tailako, 
karana o tokata koiwa ma akeme ekola ma kobongo, hoka ngini 
nia make ngohi oka.” 

#O Yesus wo temo hoko gënanga inoli wo hi matoko 
onangika ai giama de’ ai lou. De’ onanga hoki yo ngaku 
owahi, karana yo morene holi de” yo h#ranga, o Yesus wä 
leha onangika, “Boteka ngini naga de nia inomo nenangoka?” 
“Onanga i wi hi ddaka unangika o nawoko i ho hinanga o luiti 
moi. JO Yesus wa le o nawoko genanga, gila-gila wa olomo to 
Onanga manga himangoka. 

44] paha de genanga inanga wa temo onangika, “Nenangala o 
hali ti ni hi ngahu-ngahu oka ngini ika ma draha ngohi ka de de 
ngini ohi: o hali moi-moi ya tulihi ya korona ngohi o Musa ai 
Buku-buku ma goronaka, o nabi-nabi, de” o Mazmur, ko kiani i 
dadi.” 

“| paha o Yesus wa helenga manga dibanga, la i mangarati 
o Buku i Tebi-tebini ma dungutu. #Daha iinanga wa temo 
onangika, “O Buku 1 Tebi-tebini ma goronaka ya tulihi ma 
Koano Wo hi ho halamati genanga ko kiani wa ohana o huha 
de o hangihara, de” ko kiani wo momikoli o honenge ma hi 
dogoronaka o wange ma hange oka. “Inoli de ma Koano Wo hi 
ho halamati ai romanga ko kiani 1 hi abari hagala o hoanika de 
o berera ma nyawa ika, kiaka o nyawa ko kiani yo toba de” ma 
Jou Madutu wa apongo manga baradoha. De’ o abari g#nanga 
ko kiani i hi ngahu o Yerusalem oka de i mulaenge. #Mata-mata 
genanga ngini ma hö hakihi. “De” ngohi mahirete aha to hi 
dingoto ngini ika okia o Ama wo jä jaji oka. Ma’ ngini ko kiani 
ni tatapu ni tama o bereraka nenanga hi Adono ma Jou Madutu 
ai kuaha i ni hawo ngini.” 


O Yesus i wi goraka o horoga ile 
(Mrk. 16:19-20: Orr. 1:9-11) 


w1] paha gënanga o Yesus wä ao Onanga o berera ma poretika 
hi adono o Betania ika. Genangoka dau ünanga wa göraka ai 
giama, daha wa hi barakati önanga. “'Ma go giriaka wa hi 
barakati, iinanga i wi goraka o horoga ika, de wo ma tingaka de 
de onanga. ¥ Onanga i ma rukuku i wi huba inanga, i paha i ma 
ki lioro o Yerusalem ika de manga hininga duru i mörene, Sde’ i 
hi gila-gila i wi hi go giriri ma Jou Madutu, ma Jou ai Tau oka. 


O ABARI MA OA 
O YOHANIS WA TO TULI-TULIHI 


MA NGONGOTAKA 


O Abari ma Oa ma goronaka nenanga, o Yesus wo hi do di 
hira hokä ma Jou Madutu ai Demo i ko kakali i ma dadi oka o 
nyawa, de” i gogere nanga hi dogoronaka. Hokä i hi ade-ade o 
buku nenanga ma goronaka, o Abari ma Oa nenanga i tulihi de 
ma dungutu, hupaya yo bo basa-basa yakunu yo ngaku o Yesus 
ganga o Koano Wo hi ho halamati i wi hi jaji oka - iinanga 
ma Jou Madutu ai Ngohaka mahirete. Hupaya de i wi ngaku 
unangika Onanga ya make o ngango (20:31). 

I paha ma mulaenge i hi ngahu ma Jou Madutu ai Demo i ko 
kakali genanga ganga o Yesus, o hidoku ma do di hiraka o buku 
nenanga i.hi ade-ade i rupa-rupa i hera-heranga wo diai o Yesus. 
I hera-heranga genanga i hi matoko o Yesus ganga o Koano 
Wo hi ho halamati i wi hi jaji oka, iinanga ma Jou Madutu ai 
Ngohaka. Moi-moi i hi ade-ade mangale i he@ra-heranga i ma niki 
manga ade-ade ma Jou Yesus de o nyawa. O ade-ade genanga de 
ma diai oka i hi demo mangale i hera-heranga genanga. Hidoku 
nenanga ma goronaka, i hi ti hiraka naga o nyawa i wi ngaku- 
ngaku o Yesus ika de" yo dadi i wi no ni niki, ma’ nagali i wi 
lawani iinanga de’ yoluku i wi ngaku unangika. Ma hidoku 13-17 
i tulihi i kurutu de i woata sarakia ma kekete o Yesus de’ i wi no 
ni niki, ma Oraha o hutu genanga 6nanga yo mau i wi tagoko de’ 
i wi adili, sarakia iinanga i wi salib, wo honenge de’ wo momiki, 
de’ sarakia iinanga wo ma hi matoko i wi no ni nikika, iinanga 
wo wangoka i paha ino. 

O ade-ade mangale o ngoheka i mi tagoko ma go giriaka 
mo diai 0 howono (8:1-11), i hi ngohama o batingi hinoto ma 
ago-agomo ma hi dogoronaka, hababu ma demo i tuli-tulihi 
de’ ma hi guti-hi guti i hera-heranga, yo noa ua ma ade-ade 

genanga, ma homoa de gênanga yo noa hagala o ngi. 

O Buku nenanga ma hi dogoronaka o Yohanis wo hidoku i 
tubuho o ngongike, ena genanga o ngango ma dutu i ko kakali, 
ma Jou Madutu wo hi döaka mangale o Kristus. O ngongike 
genanga i mulaengoka o duniaka, de’ yakunu ya mio o nyawa 
i wi to tarima o Yesus hokd o ngekomo, ma Jou Madutu ika, 
hoka wo hi matoko ma diai ma Jou Madutu, de’ hokä wo 
hi doa-ddaka o ngango. Ai biaha o Yohanis ena genanga o hi 
totero-hi totero wa lë hagala o hali ha mike-miike o wange ma hi 
getongo mangale ma dumutu o jiwa ma hidoku ma diai, hoki o 
akere, o roti, o dararono, o go g6 ana de’ ai duba, o angguru ma 
utu de” ma hohoko. 


Ma dola 
Ma do di hira 1:1-18 
O Yohanis Wo ohi-ohiki de’ o nyawa ma do di hiraka yo dadi 
i wi no ni niki o Yesus 1:19-5] 
O Yesus ai leleani o kawaha manga 
hi dogoronaka 2:1-12:50 
O wange ma bo bahaka o Yerusalem oka de’ i tigi oka 
o Yerusalem ika 13:1-19:42 
Ai momiki o Yesus de’ wo ma hi matoko ai diri 20:1-31 
Ma bo baha: ma moi oli wo ma hi matoko ai diri 
o Galileaka 21:1-25 


O Demo i hi döa-döaka o ngango 


Ka ma do di hirakahi o dunia i dadi uahi, o Demo nagaka. 
O Demo naga de ma Jou Madutu 
de’ o Demo ka i ma tero de ma Jou Madutu. 
2 Ka ma hirahi ünanga de ma Jou Madutu. 
3 Hagala mata-mata i dadi kiani de de ünanga, 
de’ hagala nënanga naga, 
de ka moi 6 de koiwa i dadi nako de de unangua. 
4 O Demo gënanga o ngango ma titi, 
de” o ngango i hi döaka o dararono o nyawa ika. 
5 O dararono gënanga i tararono o hu hutu ma goronaka, 
de’ o hu hutu yakunua ya ho honenge. 

6 Wo boda o nyawa wi hulo-huloko ma Jou Madutu, 
o Yohanis ai romanga. 
Unanga wo boda wo hi abari mangale o dararono genanga, 
hupaya o nyawa mata-mata yo ngaku. 
Unanga mahirete gênanga o dararonua, 
unanga duga-duga wo hi abari. 
O dararono ma dutu ya tararono mata-mata o nyawa, 
1 boa o dunia uku. 
10 O Demo naga o duniaka, 
o dunia i dadi kiani de de tinanga, 
ma” o dunia i wi nako ua ünanga. 
11 Unanga wo bba ai berera ika mahirete 
ma” al roria dodoto i wi tarima ua iinanga. 
2 Ma naga 6 o nyawa i wi tarima iinanga 
de 1 wi ngaku unangika, 
ya hi dd aka o haku yo dadi ma Jou Madutu ai 
ngoha-ngohaka, 
13 i wi hi ngohaka o nyawa oka ua de ya ino, 
hababu o ngango ma hungi genanga, ma ahali ma Jou Madutu 
oka de ya ino. 
14 O Demo i ma dadi oka o nyawa, 
de Enanga i gogere nanga hi dogoronaka, 
de” ngone ha make oka ma mulia. 
Ma mulia genanga wa tarima 
hoka o Ama ai ngohaka wo ma tEngo-tengoka. 
Unangoka ngone hi make ma Jou Madutu 
de” ai dora ngone ino. 
I5 O Yohanis wo boda hoka ai hakihi, 
Uunanga wo hi abari: 
“Nenangala ünanga to hi do do demoka: 
Unanga aha wo böa wo hi hi duru ino, 
ma” i holoi wo lamoko de de ngohi, 
hababu ngohi koihiwahi iinanga nagaka.” 
l6 Unanga i wi omanga de o dora, 
koiwa ma do dogumu, 
unanga wo na hi barakati ngone. 
17 Ma Jou ai pareta ngone ha tarima, o Musaka de ya ino. 
Ma' ai dora de ai setia ma Jou Madutu 
wo hi matoko o Yesus Kristus oka de ya ino. 
18 Komaiwahi naga i wi make ma Jou Madutu, 

ma homoa de ma Ama ai ngohaka wo ma tengo-tengoka, 
ka 1 ma tero de ma Ama de’ duru wo tigi unangika. 
Unangala wo na hi matoko o Ama ngone ino. 


O Yohanis ai hakihi 
(Mat. 3:1-12, Mrk. 1:1-8, Luk. 3:1-18) 
Yo ko kuaha o Yahudi oka o Yerusalem oka ya huloko o 
imam-imam de’ o Lewi ma nyawa yoiki o Yohanis ika de’ i wi 
leha unangika, “Ngona nënanga o nagona?” 





O Yerusalem ma kota. (1:19) 


200) Yohanis wo ma ngaku wo hi to tiaika, “Ngohi ua o 
Koano Wo hi ho halamati.” 

“Nako hoko gënanga, ngona o nagona?” yo leha önanga. 
“Bote ngona o Elia?” 

“Kowali,” o Yohanis wo haluhu. 

“Bote ngona o Nabi wo amo-amoko?” yo leha önanga i hi 
gali oli. 

“Kowali,” wo haluhu. 

2 Onanga yato, “Nako hoko genanga, no mi hi ngahu 
ngomino o nagona ngona nënanga,” “hupaya ngomi mi akunu 
mi hi döaka o bo baluhu o nyawa i mi hulo-huloko ngomi. Okia 
ani demo mangale ani diri mahirete?” 


3 

30 Yohanis wo haluhu, “Ngohi ne tinanga ma Nabi Yesaya 
wo temoka: 

“O nyawa ya poa-podaka o tonaka ma ko kakahaka: 

Ni hi tiai o ngfkomo mangale ma Jou.”” 

240) Farisi oka ya hulo-huloko o nyawa genanga, “yo lehali, 
“Nako ngona o Koano Wo hi ho halamati ua, o Elia ua, o Nabi 
wo amo-amokua, ya dodoa ngona na ohiki?” 

60) Yohanis wo haluhu, “Ngohi to ohiki de o akere. Ma’ nia 
hi dogoronaka naga o nyawa ngini ni wi nako ua. 7” Unanga wo 
boda wo hi hi duru ino, ma’ ngohi to patutua ta hohe to unanga 
ai hapato ma li liko.” 

23 Mata-mata genanga i dadi o Betania, o wange ma hiwara o 
Yordan ma Ngairi, o ngi o Yohanis wo ohiki. 


Ma Jou Madutu ai Duba ma Ngohaka 


22 Yarehino ma wange, o Yohanis wi make o Yesus wa ika 
unangika. Daha o Yohanis wä temo, “Ni wi lega, ge ünanga 
ma Jou Madutu ai Duba ma Ngohaka ya o ehe-ehe o dunia ma 
baradoha. #Unanga ngohi to hi do demoka aha wo böa wo hi hi 
duru ino, ma? unanga i holoi wo lamoko de de ngohi, hababu 
ngohi to ma kilauahi, iinanga nagaka. 3'Kowahi de genanga, 
ngohi ti nako ua o nagona iinanga genanga. Ena hioko ngohi to 
böa to ohiki de o akere, hupaya o Israel oka ma nyawa i wi nako 
unanga.” 

320) Yohanis 6 wo hi döaka o hakihi nenanga, “Ngohi ta make 
ma Jou Madutu ai Womaha i uti hoki o namo dara o dihanguku 
de” i tangi ai lokuku. #Oraha genanga ngohi ti nako uahi o 
nagona inanga. Ma” ma Jou Madutu wo hi huloko to ohiki 
de o akere wo temoka ngohino, “Nako ngona na make ma Jou 
Madutu ai Womaha i uti, de” i tangi ai loku oka wo ma tengo, 
unanga aha wo ohiki de ma Jou Madutu ai Womaha.” 3% Ngohi 
mahirete ta make oka,” o Yohanis wato, “de” ngohi to hi ddaka 
hakihi ünanga ma Jou Madutu ai Ngohaka.” 


O Yesus i wi no ni niki ma do di hiraka 


35 Yarehino ma wange, o Yohanis naga o ngi genangokali 
de i wi nö ni niki ya hinoto. “Ma braha ünanga wi make o 
Yesus wa ka ino, inanga wato, “Ni wi lega! Genanga ma Jou 
Madutu ai Duba ma Ngohaka.” 





O YOHANIS | 213 


3 Ya hinoto 1 wi nd ni niki o Yohanis yo ihene o demo 
genanga, yoiki i wi niki o Yesus. #O Yesus wo ma idulu al 
poretoko, de” wa make 6nanga 1 wi niki lnanga. Unanga wa 
leha, “Ngini nia lingiri okia?” 

Onanga yo haluhu, “Rabi, kiaka Rabi ani gogere?” (Ma demo 
“Rabi” ma mangarati guru.) 

3O Yesus wato, “Nia ino nio lega mahirete.” Onanga yoiki 
de de tinanga de” ya make kiaka inanga wo gogere. O draha 
genanga o takoro lata o bimaoa. O wange genanga nanga yo 
gogere de de iinanga. 

“Wo ma tengo, ya hinoto manga hi dogoronaka wo ihene 
okia o Yohanis wo temo 1 paha wi niki o Yesus, ganga o 
Andreas, o Simon Petrus ai dodoto. “Wo ma tai-taiti o Andreas 
wi lingiri o Simon ai riaka, de” wo hi ngahu unangika, “Ngomi 
mi ma ka make oka de o Mesias!” (O Mesias ka i ma daene de o 
Kristus, ena gënanga o Koano Wo hi ho halamati.) #O Andreas 
wi ngotaka o Simon o Yesus ika. 

O Yesus wi pulo-pulono o Simon, de? wi temo, “Ngona o 
Simon, o Yona ai ngohaka. Ngona aha 1 ni hetongo o Kefas.” 
(O Kefas ka i ma diene de o Petrus ma mangarati: o loku o 
helewo.) 


O Yesus wa ahoko o Filipus de’ o Natanel 


83 Yarehino ma wange o Yesus wa putuhu woitki o Galilea 
ika. Unanga i ma ka make de o Filipus, de” wato unangika, 
“Na ino no hi niki ngohi!” #O Filipus ai ahali o Betsaida ino, 
ena genanga i ma teke berera moi o Andreas de” o Petrus. 
50) Filipus i ma make de o Natanel de wi hi temo unangika, 
“Ngomi mi wi make oka o nyawa kiaka o Musa wa hetongoka 
ma Jou Madutu ai Tita ma Buku oka, de” kiaka o nabi-nabi i 
hi abari oka. Unanga genanga o Yesus Nazaret ino, o Yusuf al 
ngohaka.” 

Ma’ o Natanel wo haluhu, “Ka i yakunu ma oa-oa moi 1 
böa o Nazaret ino?” 

O Filipus wo haluhu, “Na ino la” no lega mahirete.” 

10O Yesus wi make o Natanel wo bda, de” unanga wo temo 
mangale iinanga, “Ni wi lega, gënanga o Israel oka ma nyawa 
ma dutu. Koiwa o tengeluku unangoka.” 

#“Sarakia Bapa no hi nako ngohi?” O Natanel wo leha o 
Yesus ika. 

O Yesus wo haluhu, “O Filipus wo ni ahokuahi ngona, ngohi 
to ni make oka ngona, o ara ma utu ma timi uku genanga.” 

#“Bapa Guru,” o Natanel wato, “Bapa nagala ma Jou 
Madutu ai Ngohaka! Bapa o Israel oka ma nyawa manga 
Koano!” 

0 Yesus wato, “Ngona no ngaku, hababu duga-duga ngohi 
to ni hi ngahu ngohi to ni make oka ngona o ara ma utu ma timi 
uku genanga? Ma homoahi i holoi 1 lamoko de genanga ngona 
aha na make!” 310 Yesus wo temo oli, “I goungu, no ngaku, 
ngona aha na make o dihanga i helenga, de” ma Jou Madutu ai 
malaekat-malaekat yo uti yo doa o Nyawa manga Ngohakuku.” 


O kawingi ma rameanga o Kana ma bereraka 


O wange hinoto 1 paha naga o kawingi ma rameanga o 

Kana ma bereraka o Galilea ma tonakoka, de” o Yesus 
ngoi ayo naga genangoka. 70 Yesus de” i wi no ni niko ya ahoko 
o rameangika genanga. “Ma öraha manga angguru i mataka, o 
Yesus ngoi ayo mi temo o Yesus ika, “To 6nanga manga angguru 
i mataka.” 

4O Yesus wo haluhu, “Ayo, uha no hi huloko ngohi. Ma 
6raha yadonuahi ngohi to hi matoko ahi diri.” 

5Ma’ o Yesus ngoi ayo ma temo o nyawa yo lö leleanika, “Nia 
diai dika okia wi ni temo nginika.” 

“Gengoka naga o rube o gahumu butanga i sadiaka i hi iho- 
ihoro manga lou i moteke o Yahudi oka manga adati. O rube 
genanga moi-moi ma dola done ho litere o ratuhu moi. 'O 
Yesus wä temo yo lö leleanika gënanga, “Nio guhe o rube- 
rube genanga de o akere.” Onango yo guhe hi ädono 1 omanga. 
8Dahao o Yesus wa temo onangika, “Nia lë o akere ma huhutulu 
genanga de? ni ao o rameanga ma haekika.” De 6nanga yao o 
akere gënanga o rameanga ma haekika, “de” unanga wa taili o 
akere i da dadi oka o angguru. (Ma iinanga wo hi orikua kia 
ino o angguru genanga, duga-duga yo lö leleani dika gënanga i hi 
6riki 6nanga yo guhe.) O rameanga ma häeke genanga wi ahoko 
o nauru wo kawi-kawingi, ''de” wi temo unangika, “Ma biaha 
o nyawa ya guhe i hira o angguru 1 hëmo-hëmoro, de? nako 
6nanga yokere ya dugaka, dahao o angguru biaha. Ma’ ngona 
na gogonika o angguru duru ma hëmo-hëmoro hi adono öraha 
nenanga!” 


O YOHANIS 2 275 


"“Genanga o nonako i hëra-hëranga ma do di hiraka gënanga 
o Yesus, ünanga wo diai genanga o Kana ma bereraka o Galilea 
ma tonakoka. De o nonako genanga inanga wo hi matoko to 
unanga ai mulia. Ho” i wi nö ni niki iwi ngaku unangika. 

12) paha genanga o Yesus woiki o Kapernaum ika i ma ki niki 
de ngoi ayo, ai roria dodoto de i wi nd ni niki. De 6nanga vo 
gogere dokengoka o wange muruono naga ma dekana. 


O Yesus wo wohama ma Jou ai Tau ika 
(Mat. 21:12-13, Mrk. 11:15-17: Luk. 19:45-46) 


BMa 9raha o Yahudi oka manga Wange ma Amoko o Paskah 
i tigi oka, o Yesus woiki o Yerusalem ika. “Ma Jou ai Tau oka 
o Yerusalem oka unanga wa make 1 ma huku-hukunu o hapi, 0 
duba, de? o namo dara, de i hi to tagali o tiwi yo gogeruku 
genangoka. JO Yesus o dewili wo ma diai ai go gohara moi de’ 
wa duhu mata-mata aiwani genanga, ya oa o duba, o hapi, ma 
Jou ai Tau ma goronaka. Manga meja-meja o tiwi i hi to tagali 
wa bitikanga hi Adono manga tiwi 6nanga ho hi bari-barihi kia 
ika honanga. Daha inanga wa temo o namo dara yo huku- 
hukunika, “Nia goraka mata-mata nenangoka. Uha ahi Ama ai 
Tau, nia diai o bubukunu ma ngi!” YI wi no ni niki ahao i 
ma hininga o Buku 1 Tebi-tebini ma demo ne@nanga, “Ahi ngigo 
mangale ani Tau, ya Jou Madutu, ya tuhuku ahi hininga.” 

BO Yahudi oka ma nyawa yo ko kuaha i wi temo de ma 
dohata o Yesus ika, 6nanga yato, “Abe ika no diai i hera- 
heranga hoka o nonako ngomino, 1 goungu ngona de ani haku 
no diai hoko nenanga.” 

NO Yesus wo haluhu, “Nia kilianga o Tau nenanga, de” o 
wange hange ma dogoronaka aha to hi goko okali.” 

20 De” onanga yato, “O taongo moruata de butanga ino i hi 
dailako mangale i hi goko ma Jou ai Tau nënanga. De’ ngona no 
mau no hi gokokali o wange hange ma dogoronaka?"” 

Ma ma Jou ai Tau o Yesus ai dungutu gangala ai 
roehe mahirete. #Ho' ma duru ino, o Yesus wo momikoka o 
honengino, i ma hininga i wi no ni niki o hali genanga unanga 
wo hi do demoka. De yo ngaku 6nanga okia i tulihoka o Buku i 
Tebi-tebini ma goronaka de" okia o Yesus wo temo-temoka. 

O Yesus wä näko mata-mata o nyawa 


23 Ma öraha o Paskah ma Rameanga o Yesus naga o Yerusalem 
oka, de o nyawa manga ngöe i wi ngaku unangika, hababu wo 
diai o nonako i hëra-hëranga. “Ma” o Yesus mahirete wa ngakua 
6nanga, hababu ünanga wa nako o nyawa mata-mata. 75 Ngaro 
uha o nyawa i wi hi tararono unangika o nagona dika, hababu 
ünanga mahirete wo hi 6riki okia naga o nyawa manga hininga 
ma goronaka. 


O Yesus de’ o Nikodemus 


Naga wo ma tëngo o agama ma baluhu o Farisi oka ma 

nyawa, ai romanga o Nikodemus. 'O hu hutu moi uku 
ünanga wa ika o Yesus ika de? wo temo, “Bapa Guru, ngomi 
mi hi öriki Bapa wo ni huloko ma Jou Madutu. Hababu moi ua 
yakunu yo diai i hëra-hëranga hokä Bapa no diai, nako ma Jou 
Madutu wi to motekua ünanga.” 

3O Yesus wi baluhu, “No ngaku, o nyawa moi ua yakunu yo 
dadi ma Jou Madutu ai umati, nako ünanga wo ma kilau wo hi 
gali oli.” E 

4“Sarakia o nyawa yo baluhoka yakunu i ma kilau i hi gali 
oli,” o Nikodemus wato o Yesus ika, “Ka i yakunu iinanga wo 
wohamoli ngoi ayo ami mämata ma gorona ika de” mi hi kilau 
oli?” 

5O Yesus wi baluhu, “I goungu i tiai ahi demo nënanga: 
nako o nyawa i ma kilaua o akerino de” ma Jou Madutu ai 
Womahino, o nyawa gënanga yakunua yo dadi ma Jou Madutu 
ai umati. “Nanga röehe o nyawa i na hi kilau ena gënanga nanga 
dimono, ma” de ma do dagi nanga rohani i na hi kilau de ma 
Jou Madutu ai Womaha. "Uha no hëranga nako ngohi to temo: 
ngini mata-mata kiani ni ma kilau ni hi gali oli. $O hidaloko i 
wuwu kia ika ënanga ya ka ika; ngone ho ihene to ënanga ma 
ruruhu, ma? ha nako ua kia ino i böa de’ kia ika ya ka ika. 
Hoko genangö o nyawa ya kilau ma Jou Madutu ai Womaha.” 

”O Nikodemus wo leha, “Sarakia gënanga yakunu i dadi?” 

00) Yesus wo haluhu, “Ngona o Israel oka manga guru, de 
sarakia ngona no hi orikua? "No ngaku: ngomi mi hi ade-ade 
okia ngomi mia nako, de” ngomi mi hi döaka o hakihi okia 
ngomi mia make oka; ma” ngini ni oluku nia tarima to ngomi 
mia hakihi. ?Ngini ni ngakua nako ngohi to hi ade-ade nginika 

mangale o dunia ino ma hali, sarakia ngini yakunu ni ngaku, 
nako ngohi to hi ade-ade nginika mangale o horoga ma hali? 
BKoiwahi o nyawa moi 6 yo doa o horoga ile, ma homoa de ge 
unanga wo uti oka o dunia uku, ena genanga o Nyawa manga 
Ngohaka. 

#Hoka i ma tero o Musa wo hi döaka o dodiha tabaga de 
0 gota ma booto o tonaka ma ko kakahaka, hoko genangoli o 
Nyawa manga Ngohaka kiani i wi hi doa, “hupaya mata-mata i 
wi ngaku unangika ya make o wo wango ma dutu de’ i kakali.” 

lbKarana ma Jou Madutu hoko genanga wa dora o nyawa 
o duniaka nenanga, hi adono inanga wo hi döaka ai Ngohaka 
wo ma tengo-tengoka, hupaya moi-moi o nyawa i wi ngaku 
unangika yo binaha ua, ma’ ya make o wo wango ma dutu de’ 
i kakali. 'Hababu ma Jou Madutu wi hi dingoto ai Ngohaka 
wa hukumua o dunia nenanga, ma? wo hi halamati ënanga. 
BO nyawa i wi ngaku unangika ya hukumua. Ma’ o nyawa i 
wi ngakua ma Jou Madutu wa hukumoka, hababu inanga i 
wi ngakua ma Jou Madutu ai Ngohaka wo ma tengo-tengoka. 
"Unanga i wi hi ributu de ma hohole nënanga: O dararono 
genanga i bdaka o duniaka, ma’ o nyawa i holoi yo igo o hu 
hutu ngaro de o dararono, hababu manga manarama b9nanga i 
torou. 20 nyawa yo do diai o dorou, yo dohata o dararonika, 
de yoluku ya ika o dararonika, hupaya manga manarama i to 
torou uha ya make. ?!Ma' o nyawa ya mote-moteke ma Jou 
Madutu ai mau, ya ika o dararonika hupaya i dadi i tararono 
okia yo diai oka genanga naga i ma moteke de ma Jou Madutu 
ai mau. 


O Yesus de” o Yohanis Wo ohi-ohiki 

2] paha de genanga o Yesus de’ i wi nö ni niki yoiki o Yudea 
ika. Unanga wo gogere dokengoka draha muruono naga ma 
dekana de de onanga de’ wa ohiki. #Oraha gënanga o Yohanis 
i wi hi ngohamuahi o bui ika. Unanga wa ohiki o Ainon oka, i 
kurutika ua de o Salim, hababu dokengoka naga o akere | woe. 
O nyawa yo woe yo bda unangika, de” unanga wa ohiki 6nanga. 

“Ya muruono naga o Yohanis i wi no ni niki yo mulaenge i 
ma teke ributu de o Yahudi oka ma nyawa mangale o debi-debini 
ma datoro. “Onanga yoiki o Yohanis ika, de yato, “Bapa Guru, 
bote Bapa ka no hiningahi, o nyawa de ngona Bapa o Yordan 
ma Ngairi ma honongaka genanga, Bapa no mi hi matokoka 

ngomino kahuruono? Oraha ne@nanga unango wa ohiki, de’ 
mata-mata o nyawa yoiki unangika!” 

“O Yohanis wo haluhu, “O nyawa ya mike ua okia naga, 
nako ma Jou Madutu wa hi döakua onangika. #Ngini mahirete 
ni ihenoka ngohi to temo, “Ngohi o Koano Wo hi ho halamati 
ua. Ngohi i hi huloko ti hi hira ino nanga.” YO ngoheka mo 
kawi-kawingi naga to miinanga ami nauru wo kawi-kawingi. O 
nauru wo kawi-kawingi ai dodiawo genanga duga-duga wo ma 
oko wi tiniaile de” wo ihene, de unanga wo mörene nako wo 
ihene o nauru wo kawi-kawingi ai ilingi. Hoko genango de ngohi. 
Oraha nënanga ahi hininga duru i sanangi. #Unanga duru kiani i 
holoi, wi hi amo-amoko, de’ ngohi ka i dogo to kuranga.” 


Unanga wo böa o horoga ino 


31] böa-böa dakuku i holoi ya tilakuru mata-mata. I böa-böa 
o dunia ino ya etongo o dunia ma nyawa, de’ i hi demo mangale 
o dunia ma hali. Unanga i böa-böa dakuku i holoi ya tilakuru 
mata-mata. “Unanga wo temo mangale okia wa make oka de’ 
wo ihenoka, ma’ o nyawa moi ua ya ngaku ai hakihi. “O nyawa 
ya ngaku ai hakihi ika gënanga, yo ngaku ma Jou Madutu wo 
tiai. “Hababu o nyawa ma Jou Madutu wa huloko i hi ngahu 
ma Jou Madutu ai demo, karana ma Jou Madutu ai Womaha 
ma mata-mata i wi hi döakoka unangika. 50O Ama wi hininga 
ai Ngohaka, de’ wi hi lapahi oka hagala o kuaha unangika. #O 
nyawa i wi ngaku-ngaku o Ngohakika gënanga, aha ya mäke o 
ngango ma dutu de i kakali. Ma’ o nyawa i wi hi ngounua ma 
Ngohakika gënanga ya mäke ua o ngango. Onanga wa hukumu 
ma Jou Madutu ka hi ado-adonika. 


O Yesus de o Samaria ma ngoheka 


O Farisi oka ma nyawa yo ihene o Yesus wa make de” wa 

ohiki 1 holoi yo woe de ngaro 1 wi no ni niki o Yohanis. 
(Ka 1 moteke ma diai o Yesus mahirete wo ohikua duga-duga 
1 wi no ni niki dika.) “Ma öraha o Yesus wo hi Oriki o Farisi 
oka ma nyawa yo ihenoka mangale o hali genanga, tinanga wöiki 
o Yudea ika de wo ma idulu o Galilea ika. “Ai do dagi ma hi 
dogoronaka genanga ünanga kiani wa tilakuru o Samaria. 5O 
Yesus wo ma hi adono o berera moi o Samariaka ma romanga o 
Sikar, 1 kurutika ua de o tonaka ma hira o Yakub wi hi d6aka ai 
ngohakika o Yusuf. “Genangoka naga o Yakub ai humu. O Yesus 

i wi bole oka duru karana i ma dagi, mangale genanga tnanga 
wo gogeruku o humu ma datekoka. Oraha genanga done ho 
wange i korona, "S“de” 1 wi no ni niki o Yesus yoikoka o berera 
ika yo ija o inomo. 

Ahao o Samaria ma nyawa ngoheka mo ma tengo mo boda mo 
ma guiti o akere. O Yesus wo mi temo munangika, “Ayo, ka i 
yakunu ngohi to ma gahoko tokere?” 

?O Samaria ma ngoheka genanga mo haluhu, “Tuanga o 
Yahudi oka ma nyawa, ngohi o Samaria ma nyawa, ya dodoa 
Tuanga no gahoko nokere ngohino?” (Hababu o Yahudi oka ma 
nyawa i ma teke rahai ua de o Samaria ma nyawa.) 

WO Yesus wo haluhu, “Nako ngona no hi 6riki ma Jou 
Madutu ai ngongike de” o naguna wo gahoko wokere ngona ika, 
marai ngona mahirete no gahoko nokere unangika, de” unanga 
aha wo ni hi doaka ngona ika o akere ma ngango.” 

NO ngoheka genanga mato, “Tuanga koiwa ani hia-hia, de’ 
o humu nënanga duru ko ha lukuku. Okia ino Tuanga na make 
o akere ma ngango? 20 Yakub, mia tohora ngomi, wo mi hi 
döaka ngomi o humu nënanga. Unanga mahirete wo ma le o 
akere wokere nenangino, hoko genangoli ai ngoha-ngohaka de ai 
aiwani. Okia Tuanga nato bote Tuanga i holoi no lamoko de o 
Yakub?” 

BO Yesus wato, “O nyawa ya okere o akere n#nanga aha 
manga kiriti ma dudungoli,” '““ma” o nyawa yokere o akere aha 
ngohi ta hi ddaka, manga kiriti ma dudungoka ua ka hi ado- 
adonika. Hababu o akere aha ngohi ta hi ddaka genanga aha i 
dadi o jobubu manga diri ma goronaka i hahuru i hupu de’ i hi 
döaka onangika o ngango ma dutu de’ i kakali.” 

ISO ngoheka gënanga mato, “Tuanga, no hi hi döaka ngohi o 
akere genanga, hupaya ngohi ahi kiriti ma dudungoka ua, la i 
bötohi to go gi lio nenangino to lë o akere.” 

6O Yesus wato, “Noiki, ni ahoko ani rokata, daha na inoli 
nangino.” 

1O ngoheka gënanga mo haluhu, “Ngohi koiwa ahi rokata.” 

O Yesus wato, “Ani demo gënanga i tiai.” !8“Hababu ngona 
no kawingoka no hi gali ma motoa i böto, de’ o nauru ni wango 
de de ngona nënanga naga ani rokata uahi.” 

NO ngoheka gënanga mato, “Oraha nënanga ngohi to hi öriki 
Tuanga ngona o nabi moi.” “To ngomi mia ete de mia tohora i 
wi huba ma Jou Madutu o doporono oka nënanga, ma’ Tuanga 

ani nyawa yato, duga-duga o Yerusalem oka dika ma ngi o 
nyawa 1 wi huba ma Jou Madutu.” 

“No ngaku,” o Yesus wato munangika, “Sraha moi uku o 
nyawa aha i wi huba o Ama, o doporonoka ua nenanga, de’ o 
Yerusalem oka ua 6. @Ngini o Samaria ma nyawa nia huba okia 
naga ngini nia nako ua, ma” ngomi o Yahudi oka ma nyawa mia 
huba Enanga ngomi mia nako, hababu o halamati i bda o Yahudi 
ma nyawaka de ya ino. #Ma' ma draha aha i boda, de’ i böaka de 
ma Jou Madutu ai Womaha ma kuaha o nyawa aha i wi huba o 
Ama hoka sarakia iinanga naga. Onanga aha yo puji de ma dial 
oka, hoki o Ama wo igo-igo. “Hababu ma Jou Madutu gënanga 
o Womaha, de’ ka de ma Jou Madutu ai Womaha dika ma 
kuaha, o nyawa yakunu i wi huba o Ama hoki sarakia iinanga 
naga.” 

0 ngoheka genanga mo temo o Yesus ika, “Ngohi to hi driki 
o Koano Wo hi ho halamati (i wi hetongo o Kristus) aha wo böa. 
Nako iinanga wo boda, iinanga aha wo hi ngahu hagala mata- 
mata ngone ino.” 

2% “Ngohi nanga iinanga,” o Yesus wato, “ngohi öraha 
nënanga ho ma ade-ade ma go giria de de ngona.” 

“Oraha nënanga o Yesus i wi nö ni niki yo boda. Onanga yo 
hëranga 1 wi mäke o Yesus 1 ma ade-ade de o ngoheka mo ma 
tëngo. Ma’ ko moi ua ö onangino i mi leha o ngoheka gënanga, 
“Ayo ani paralu okia?” ekola i wi leha o Yesus ika, “Ya dodoa 
Bapa ni ma ade-ade de o ngoheka gënanga?” 

#Ma ngoheka gënanga ka ma mala ami rube genangoka, de’ 
mo ma popäta o berera ika de? mo hi ngahu hagala o nyawa 
dokengoka, ??#Nia ino ni wi legahi, wo ma tëngo wo hi hi 
ngahu ngohino hagala mata-mata ngohi ta do diai oka. Bote 
iunanga genanga o Koano Wo hi ho halamati?” #Hagala o 
nyawa genangoka ka ya mala manga berera de yoiki o Yesus ika. 

si Oraha genanga o Yesus i wi no ni niki i wi ahoko wolomo. 
Onanga yato, “Bapa Guru,” “ika nolomohi.” 

20 Yesus wo haluhu, “Naga o inomo ngohi oka, ngini ni hi 
Srikua.” 

33Ma' o Yesus i wi no ni niki mulaenge i ma ke leha, “Bote 
naga o nyawa yo ao o inomo mangale iinanga?” 

“Daha o Yesus wato, “Ahi inomo ngohi ganga ta moteke 
ai mau iinanga wo hi hulo-huloko ngohi, de” to hi totomo o 
manarama wo hi hi lapahi oka ngohino. #Ngini ni ato, “O mede 

latohi o gugutuku ma öraha.’ Ma’ ngohi ti ni temo nginika: Nia 
pulono o dumule-o dumule i kurati oka, i ma hi diai mangale i 
utuku! 32O nyawa yo utu-utuku i mulaenge yo dahongo manga 
hewa de yo to toomu ma hohoko mangale o ngango ma dutu 
de” i kakali. Hi adono yo dato-datomo de” yo utu-utuku yakunu 
yo ko ki morene. YO hi ade nEnanga de ma diai oka, “Moi yo 
datomo, ma homoa yo utuku.’ #Ngohi ti ni huloko ngini ni oiki 
ni utuku o dumule ika ngini ni tumule ua, o nyawa ma homoa 
yo manaramoka dokengoka, de” ngini nid dahongo ma utumu to 
Onanga manga manaramino.” 

“Manga ngöe o Samaria ma nyawa o bereraka gënanga i wi 
ngaku o Yesus ika, hababu o ngoheka genanga mato, “Unanga 
wo hi hi ngahu ngohino hagala mata-mata ngohi to do diai 
oka.” #Ma d6raha o Samaria ma nyawa genanga i ma ka make 
de o Yesus, 9nanga yo gahoko duru i wi ributu, hupaya ünanga 
wo gogerohi de de 9nanga. Ho” o Yesus wo gogere genangoka o 
wange hinoto ma dekana. 

“Ma duru ino 1 holoi yo woe oli o nyawa 1 wi ngaku o Yesus 
ika, hababu okia wa dotoko mahirete onangika. #Onanga yo 
temo o ngoheka ika gënanga, “Ngomi mi ngaku 9raha nEnanga, 
i goungua hababu okia no mi hi ngahu ngomino, ma’ karana 
ngomi mahirete mi ihenoka mangale Unanga, de’ mi hi 6riki 
unanga i goungu o dunia Wo hi ho halamati.” 


O Yesus wi hi togumu o kadatoka wo mo manarama ai ngohaka 


O wange hinoto i paha wo gogere o Sikar, o Yesus woitki 
o Galilea ika. “O Yesus mahirete wo temoka, “O nabi wo ma 
tengo i wi horomati ua to Unanga ai berera ma dutu oka.” #Ma' 
ma 6raha ünanga wo ma hi adono o Galilea ika, o nyawa manga 
ngöe dokengoka i wi buhuku de manga hininga i more-morene, 
hababu 6nanga naga o Yerusalem oka ya make oka ma ngbe o 
Yesus wo diai o Paskah ma Wange ma Amokoka. 

6 Ahao o Yesus wo ma idulu o Kana ma berera ika o Galilea 
ma tonakoka, kiaka iinanga wo hi dadi oka o akere i dadi 
o angguru. O Kapernaum oka naga wo ma tengo o kadatoka 
wo mo manarama ai ngohaka wo panyake. “Ma” oraha unanga 
wo ihene o Yesus wo böa inoka o Galileaka o Yudea de wa 
ino, Unanga woiki o Yesus ika de wo gahoko o Yesus wa 
ika o Kapernaum ika la wi hi togumu ai ngohaka ngadeke wo 

honenge. #O Yesus wi temo o kadatoka wo mo manaramika 
genanga, “Nako nia make uahi i hëra-hëranga, ngini ni ngakua.” 

#@“Tuanga,” o kadatoka wo mo manarama wo haluhu, “i taiti 
no boda ahi ngohaka wo honenguahi de.” 

O Yesus wi temo unangika, “Noiki, ani ngohaka wo 
togumoka.” 

O nyawa genanga wa ngaku o Yesus ai demo ika, de” unanga 
woiki. 50O ngëkomo ma hi dogoronaka, i wi lö leleani yo 
bua unangika de” i wi hi ngahu, “Ani ngohaka Tuanga wo 
togumoka.” 

“Daha inanga wä leha onangika, o takoro muruono o 
ngohaka ge@nanga muläenge wo togumu. Onanga yo haluhu, 
“Kanugono mudukua ho takoro moi o wange 1 korona ai 
gogama i hihanga.” #Daha o ngohaka ai ama genanga wo 
hininga ma 9raha hoko genanga o Yesus wo temo unangika, 
“Ani ngohaka wo togumoka.” Ho” unanga de’ ai tau ma dola 1 
wi ngaku o Yesus ika. 

5Gënanga o nonako i hëra-hëranga ma hinoto o Yesus wo 
diai o Galileaka, ma öraha ünanga o Yudea de wa ino. 


O Yesus wi hi togumu wo ma tëngo o Betesda ma akere 
ma lupangoka 


A I böto de gënanga, naga o Yahudi oka manga wange ma 

ago-agomo, O Yesus woiki o Yerusalem ika. “O Yerusalem 
“O Duba ma Ngorana” ma datekoka naga o akere ma lupanga 
moi, de o Ibrani oka manga demo i hi romanga Betesda. 
Genangoka naga o kamari motoa. 3De o kamari-kamari gënanga 
manga ngöe o nyawa yo po panyake i ma idu oka; naga yo 
piloko, yo suga de” naga yo lugu. [Onanga mata-mata yö dama 
o akere ma lupangoka i luluaka. “Hababu naga ma moi-ma moi 
ma Jou ai malaekat i uti o akere ma lupanguku gënanga de’ ya 
luluaka ma akere. De’ o nyawa yo po panyake ma do di hiraka 
yo wohama o lupanguku gënanga ma öraha o akere i luluaka aha 
yo togumu o panyake okia dika önanga ya däene.] 5O ngï oka 
gënanga naga o nauru wo ma tëngo wo po panyake oka o taongo 
moruange de tufange ma dekana. "O Yesus wi make ünanga 
wo ma idu oka dokengoka, de? wo hi öriki ünanga duru ka i 
dekana wo panyake; o Yesus wi leha unangika, “No igo ngona 
no togumu?” 

Moi o ngekomo o Yerusalem ma kotaka. (5:1) 


70 nyawa wo po panyake genanga wo haluhu, “Bapa, moi ua 
o nyawa nenangoka i hi noa ngohi o akere ma lupanguku ma 
Oraha ma akere i luluaka. De’ ma öraha ngohi ta meta o akere 
ma lupangika, o nyawa ma homoa yo hiraka i ma noa.” 

sO Yesus wi temo unangika, “No momiki, na goraka ani 
tikara de no ma dagi.” “De 6raha gënanga dika o nyawa 
genanga wo togumu oka. Unanga wa goraka ai tikara de” wo 
ma dagi. 

O hali genanga 1 dadi o Yahudi oka manga Puji ma wange 
oka. “Hababu genanga o Yahudi oka ma nyawa yo ko kuaha, 

i wi temo o nyawa ahao wo togumino genanga, “O wange 
nenanga o Puji ma wange. Ngona i yakunua nao ani tikara.” 

Ma’ o nyawa genanga wo haluhu, “O nyawa wo hi hi togu- 
togumu ngohi kangano wo hi huloko ngohi ta goraka ahi tikara 
de’ to ma dagi.” 

2 Yo leha 6nanga, “O naguna ge#nanga wo ni huloko ngona na 
goraka ani tikara de” no ma dagi?” 

3Ma' o nyawa wo togu-togumoka genanga wo hi orikua o 
nyawa nagona, hababu o Yesus wo ma hihangoka o nyawa yo 
wöe-wöe manga hi dogoronaka genanga. 

4Ma duru ino o Yesus i ma make de o nyawa genanga ma 
Jou ai Tau ma goronaka, de” wi temo unangika, “Oraha nEnanga 
ngona no togumoka. Uha no baradohali, hupaya uha na ohana o 
hali i holoi i torou.” 

“De woiki o nyawa genanga, daha wo hi ngahu o Yahudi 
oka ma nyawa yo ko kuaha ika o Yesus wi hi togumu. !“De' 
ma hababu genanga, önanga i hi dailako 1 wi aniaya o Yesus, 
hababu tnanga wa hi togumu o nyawa o Yahudi oka manga Puji 
ma wange oka. 

Ma" o Yesus wa temo onangika, “Ahi Ama hoko genangika 
wo manarama hi ädono d@raha nenanga, de’ ngohi ö to 
manarama.” 

B Ai demo-demo genanga i dadi o Yahudi oka ma nyawa 
yo ko kuaha duru i hi dailako la i wi toma. Onanga yo dial 
genanga, i goungua hababu inanga wa tilakuru o agama ma 
datoro mangale o Yahudi oka manga Puji ma wange, ma’ 
hababu ünanga wo temo ma Jou Madutu ge#nanga ai Ama, 
mangarati tinanga wo ma hi tero ai diri de ma Jou Madutu. 


O Ngohaka ai kuaha 


NO Yesus wo haluhu hagala o nyawa ika gënanga hoko 
nenanga, “Ni ngaku, o Ngohaka genanga okia-kia ua wakunu 
wo diai de ai kuaha mahirete. Unanga duga-duga wo dial okia 
unanga wa make de wa diai ma Ama. Hababu okia ma Ama 
wa diai hoko genang5 ma Ngohaka wa diai. #Hababu ma Ama 
wi hininga ma Ngohaka de? wi hi matoko unangika mata-mata 
wa diai oka mahirete. De ma Ama aha wi hi matoko unangika 
o manarama-o manarama i holoi i lamokoli, hi adono mata- 
mata yo héranga. “Ma Ama genanga wa hi momiki o nyawa 
yo honengoka, de” wa hi ddaka önanga o ngango ma dutu de’ 

i kakali; hoko genangoli ma Ngohaka wa hi ddaka o ngango 1 
kakali hagala o nyawa ika yo igo ya hi ddaka o ngango. “Ma 
Ama mahirete wa hi hakimua o nagona dika. Hababu mata-mata 
kuaha mangale wa hi hakimi wi hi lapahi oka ai Ngohakika. 
Ma Ama wo diai genanga, hupaya mata-mata o nyawa i wi 
horomati ma Ngohaka hoki bdnanga 1 wi horomati ma Ama. O 
nyawa i wi horomati ua ma Ngohaka, 1 wi horomati ua 9, o 
Ama wi hulo-huloko ma Ngohaka. 

24] soungu i tiai ahi ade-ade nenanga: O nyawa yo hininga 
hagala ahi demo de” i wi ngaku unangika wo hi hulo-huloko 
ngohi, o wo wango ma dutu de” i kakali ka to önanga. Onanga 
aha ya hukumua, önanga yo lapahi oka de o honenge de” ya 
make o wo wango. “Ni ngaku: Aha i boba ma öraha - de 
yadonoka ma draha - o nyawa yo honengoka aha yo ihene ai 
ilingi ma Jou Madutu ai Ngohaka. De’ o nyawa yo ihe-ihene aha 
yo wango. #Hoka o Ama mahirete o ngango ma titi, Unanga wi 
hi dadi ai Ngohaka o ngango ma titi oli. 7” Unanga wi hi ddakoka 
ai Ngohakika o haku mangale wa hi hakimi hababu ünanga o 
Nyawa manga Ngohaka. Uha ngini ni he@ranga ni ihene o hali 
nenanga, hababu ma braha aha 1 böa o nyawa mata-mata yo 
hone-honengoka yo ihene ai ilingi, #daha yo hupu o lungunino. 
O nyawa yo do diai oka o oa aha yo momiki mangale o ngango. 
Ma’ o nyawa yo do diai oka o dorou, aha yo momiki mangale ya 
hukumu.” 


O nyonyata-o nyonyata mangale o Yesus 


30“Ngohi takunua to diai okia naga 1 moteke ahi hininga ma 
huka mahirete. Ngohi duga-duga ta hi hakimi i ma moteke de 
ma Jou Madutu ai pareta. De’ ahi putuhu ngohi i adili, hababu 
ngohi ta motekua ahi hininga ma huka mahirete, ma’ ai hininga 
ma huka o Ama wo hi hulo-huloko ngohi. 

“Demo ho hi ade ngohi mahirete to hi ddaka o hakihi 
mangale ahi diri, o hakihi gënanga yakunua ya ngaku. “Ma 
naga o nyawa ma homoa i hi döaka o hakihi mangale ngohi, 
de” ngohi to hi driki manga hakihi genanga i tiai. #Ngini nia 
hi dingoto nia hu huloko o Yohanis ika, de? unanga wo hi 
d6akoka o hakihi ma diai mangale ngohi. 34O hali nënanga ngohi 
to temoka, ngohi to lingirua o hakihi o nyawa ino, ma” hupaya 
ngini ni hi halamati. JO Yohanis genanga hoka o hilo i wango 
de” i tararono ma dararono. Oraha ma huhutulu ngini ni mörene 

nio dahongo o dararono gênanga. “Ma” ahi hakihi ngohi i holoi 
1 lamoko de o Yohanis ai hakihi. Okia 6raha nënanga ngohi 
to diai, ena gënanga o manarama wo hi hi ddakoka o Ama 
ngohino, ma nyonyata o Ama wo hi huloko ngohi. 3 De’ o Ama 
wo hi huloko ngohi 6, wo hi doaka o hakihi mangale ngohi. 
Ngini ni ihenuahi ai ilingi, ekola de ni wi make uahi ai rupa. Ai 
demo nia gogonua nia hininga ma goronaka, hababu ngini ni hi 
ngakua ngohino, Unanga wo hi huloko. “Ngini ni ma dotoko o 
Buku i Tebi-tebini ma dola, hababu ni ato bote de ma ngekomo 
genanga ngini nia make o ngango ma dutu de’ i kakali. De’ o 
Buku i Tebi-tebini mahirete gênanga i hi ddaka o hakihi mangale 
ngohi. #Ma' ngini ni oluku nia ino ngohino la nia make o 
ngango 1 ko kakali. 

“Ngohi to lingirua o horomati o nyawa ino. #Ngohi ti ni 
nako ngini. Ngohi ti ni hi 6riki ngini ni wi hininga ua ma Jou 
Madutu nia hininga ma goronaka. #Ngohi to boda de to ngohi 
ahi Ama ai kuaha, ngaro hoko genanga ngini ni hi tarima ua 
ngohi. Ma’ nako o nyawa ma homoa yo boda de manga kuaha 
mahirete, ngini nia igo nia tarima 9nanga. #Sarakia ngini i 
yakunu ni ngaku, nako ngini ni lingiri o hi giriri nia dodiawo 
o nyawa ino, de? ni ma hiaha ua nia lingiri o horomati ma 
Jou Madutu wo ma Tëngo-tëngoka ino? #Uha ni ato bote ngohi 
aha ti ni hi howono ngini ahi Ama ai himangoka. Aha wi ni hi 
howono ngini ganga o Musa, iinanga ngini ni wi ngano-nganono. 
“Demo hi ade ngini ni wi ngaku o Musa ika, ngini aha ni hi 
ngaku ngohino, hababu mangale ngohi iinanga wa tulihi. “Ma 
nako ngini nia ngakua okia o Musa wa tulihoka, sarakia ngini i 
yakunu ni ngaku okia ngohi to temoka?” 


O Yesus wa hi olomo o nyawa ya ribuhu motoa 
(Mat. 14:13-21, Mrk. 6:30-44: Luk. 9:10-17) 


I boto de gënanga o Yesus wo ma idulu o Galilea ma 

Taaga ma hononga ika, ya hetongo Tiberias ma Taaga. 
“De wo ma hi ädono dokengoka, o nyawa manga ngöe i wi 
ni niki nanga, hababu 6nanga ya make oka i he#ra-heranga wa 
diai, de wa hi togumu o nyawa manga ngöe yo po panyake. 
3O Yesus wo doa o doporonile, daha iinanga wo gogeruku 
genangoka de 1 wi no ni niki. “Oraha genanga, o Yahudi oka 
manga Wange ma Amoko o Paskah i tigi oka. “Ma draha o 
Yesus wo ma lega i wi kilolitino, iinanga wa make o nyawa de 

ka manga do duduono yo boa unangika. De ünanga wi temo 
o Filipus ika, “Kia ika ngone hakunu ho ija o inomo, hupaya 
mata-mata o nyawa nënanga yakunu yolomo?” (O Yesus wo 
temo hoko genanga hababu ünanga wo mau wi uji o Filipus; 
hababu iinanga mahirete wo hi orikoka okia aha wo diai.) 

7O Filipus wo haluhu, “O roti ma ija o tiwi o haaka o 
ratuhu hinoto aha i ma kadonua, o nyawa manga ngoe nenanga, 
ngaroka o nyawa moi duga-duga ya make ma huhutulu dika.” 

8Wo ma tëngo i wi no ni niki o Yesus ma homoa ena genanga 
o Andreas, o ria dodoto de o Simon Petrus wato, ? “Nenangoka 
naga o ngohaka o nauru wo ma tengo ai roti motoa de o 
nawoko hinoto. Ma’ okia ma mangarati genanga mangale o 
nyawa manga ng6e nenanga?” 














O Galilea ma Taaga. (6:1) 


00 Yesus wato, “Nia huloko o nyawa mata-mata genanga yo 
gogeruku.” O ngi genanga naga o momo ko ha rubu, ho hagala 
o nyawa genanga yo gogeruku o momoka - mata-mata naga 
mudukua ya ribuhu motoa o nyawa o nau-nauru dika. 'Dahao o 
Yesus wa lé o roti gënanga, wo sukur ma Jou Madutu ika. I boto 
de ge#nanga iinanga wa hi kodoku o roti genanga o nyawa yo 
woe-woe ika. I paha iinanga wa hi kodoku o nawoko genanga, 
de 6nanga ya olomo ko ya matakua. PI paha mata-mata yolomo 
hi Adono ya punuhu, o Yesus wa temo i wi no ni nikika, “Nia 

toomu ma boloi o inomo gënanga; uha hi adono naga 1 umo.” 
Daha 6nanga ya toomu o karaja ngimoi de hinoto i omanga, 
ma boloi o inomo, o roti motoa ya olomo o nyawa yo wöe-wöe 
genanga. 

#Ma öraha o nyawa yo wöe-wöe ya make i hera-htranga o 
Yesus wa diai, 9nanga yato, “I goungu, ne ünanga o Nabi hi 
ngano-nganono wo bda o dunia ino!” “O Yesus wo hi driki 
Onanga yo mau ya ino i wi ributu ünanga wo dadi to dnanga 
manga koano. Mangale genanga wotki unanga wo ma hi ditoko 
ma daera de ma do doporonoka ika. 


O Yesus wo mä dagi o akere ma loku ika 
(Mat. 14:22-33, Mrk. 6:45-52) 

leMulaenge yo hutu, o Yesus i wi no ni niki yo uti o taaga 
uku. "De yo harene o ngotiri ya toaka o taaga gënanga yoiki ma 
hononga ika ya meta o Kapernaum ma berera ika. O wange yo 
hutu oka, ma’? o Yesus ma ko wo böa uahi onangika. “Oraha 
genanga o taaga i mulaenge i lo lopaka hababu o rato. "Yo 
hidete done ho kilo motoa ekola butanga ma gurutika, 6nanga 
i wi make o Yesus wo boda manga ngotirika wo ma dagi o 
akere ma loku ika. Onanga duru yo hawana. “O Yesus wa 
temo onangika, “Uha ni hawana, nënanga ngohi!” ?!De' manga 
hininga 1 more-morene dnanga i wi buhuku Unanga wo harene o 
ngotiruku ma gorona ile, de” oraha gënanga dika manga ngotiri 
Onanga genanga i ma hi adonoka o ngi manga meta ika. 


O nyawa yo wbe-woe i wi lingiri o Yesus 

“Yarehino ma wange o nyawa manga ngöe ka yo go gogerohi 
o taaga ma honongaka, ya make hoko kangano duga-duga naga 
ngotiri moi dokengoka. Onanga i hi driki o Yesus i wi no ni 
niki yo pahaka de o ngotiri genanga, ena hioko o Yesus wo 
nikua. Daha ino o ngotiri muruono naga o Tiberias ino 1 ma 
leotino 1 ma hi tigi-tigiha de o ngi kiaka o nyawa yo wode-wde 
genanga yolomo o roti ma Jou wo sukur de i boto. “Ma draha o 
nyawa vo woe-woe genanga i wi make o Yesus de i wi nd ni niki 
genangoka ko ya iwa, onangb yo harene o ngotiroko de’ yoiki o 
Kapernaum ika i wi lingiri o Yesus. 

O Yesus, o roti i hi doaka o ngango 


235 Ma 6raha o nyawa manga ngöe-ngöe genanga i ma ka make 
de o Yesus o taaga ma honongaka, nanga i wi leha unangika, 
“Bapa Guru, hoko kia Bapa ni ma hi adono nenangino?” 

260) Yesus wo haluhu, “I goungu, ngini ni hi lingiri ngohi 
i goungua hababu ngini ni mangarati oka ma do dagi i hera- 
heranga ngohi ta diai, ma’ karana ngini ni olomoka hi adono 
i ni punuhu. ?Uha ni manarama mangale nia make o inomo i 
yakunu i mata de i mela. Ni manarama mangale nia make o 
inomo i yakunua i amiri de’ i ni hi ddaka o ngango ma dutu de’ 
i kakali. O inomo genanga aha wi ni hi ddaka o Nyawa manga 
Ngohaka nginika, hababu iinanga wi tede oka ma Jou Madutu o 
Ama.” 

8 Daha önanga i wi leha unangika, “Ngomi kiani mi diai okia 
la mia moteke ma Jou Madutu ai hininga ma huka?” 

90 Yesus wo haluhu, “Nenanga ma Jou Madutu wo igo 
nginino: ni wi ngaku unangika wi hulo-huloko ma Jou Madutu.” 

W#Onanga yato, “Nako hoko genanga,” “ma nyonyata okia i 
yakunu Bapa no mi hi daka hupaya ngomi mia make de” mi 
ni ngaku ngona ika Bapa? Okia Bapa aha no diai? ?!Mia ete de 
mia tohora ngomi yolomo o manna o tonaka ma ko kakahaka, 
hoki o Buku i Tebi-tebini ma goronaka 1 tulihoka, “Unanga wa 
hi ddaka nanga yolomo o roti o horoga uku.’ ” 

3? Daha o Yesus wa temo onangika, “I goungu, kiani ni ngaku; 
o Musa ua, ma” to ngohi ahi Ama wi ni hi ddaka nginika o roti 
ma gou-goungu o horoga uku. #Hababu o roti wi ni hi döa- 
döaka ma Jou Madutu ganga iinanga o horogaka de wo uti de’ 
wo hi döaka o wo wango o nyawa ika o duniaka.” 

4Qnanga yato, “Bapa,” “no mi hi döaka ngomino hoko 
genangika o roti genanga.” 

35“Ngohi o roti i hi döaka o ngango,” o Yesus wato onangika. 
“O nyawa yo böa ngohino aha ya hahinoka ua ka hi ado- 
adonika. De’ o nyawa i hi ngaku ngohino aha manga kiriti ma 
dudungoka ua ka hi ado-adonika.” 

36s “Ma” hoka ngohi to temoka nginika, ngaro ngini ni hi 
make oka ngohi, ma ngini ni ngakua. ”O nyawa mata-mata 
o Ama. wo hi döaka ngohino, aha yo bda ngohino. Ngohi ta 
tila ua o nagona honanga yo boa ngohino. #Hababu ngohi to 
uti o horogaka de ta uku, ta motekua ahi hininga ma huka 

ma” ai hininga ma huka ünanga wo hi hulo-huloko ngohi. ? De’ 
nenangala ai mau linanga wo hi hulo-huloko ngohi: hupaya o 
nyawa wo hi hi d6a-d6akoka ngohino, ka moi 6 de yo hihangua, 
ma’ hupaya ngohi ta hi momiki 6nanga o Kiamati ma Wange 
oka. #Hoko nenangala, to ngohi ahi Ama ai mau: Hupaya mata- 
mata 1 wi make o Ngohaka de” i wi ngaku unangika, o ngango 
ma dutu de” 1 kakali ka to 6nanga, de” ngohi ta hi wangokali o 
Kiamati ma Wange oka.” 

“O Yahudi oka ma nyawa mulaenge yo kurubungu o Yesus 
ika, hababu iinanga wato, “Ngohi o roti o horoga uku i uti”. 
“Onanga yato, “Ko i goungua o Yesus ne#nanga, o Yusuf ai 
ngohaka? Ngomi mia nako ngoi ayo de ai ama! Sarakia iinanga 
yakunu wo temo Unanga wo uti o horogaka de wa uku?” 

“Daha o Yesus wä temo onangika, “Uha ni kurubungu. “O 
nyawa moi 6 de koiwa yakunu yo boda ngohino, nako o Ama 
wo hi hulo-huloko ngohi, wä ao ua 6nanga ngohino: de” o 
nagona yo boa, aha ta hi momiki o Kiamati ma Wange oka. 
8QO Nabi-nabi manga Buku ma goronaka naga i tulihi hoko 
nenanga, “Mata-mata o nyawa aha wa dotoko ma Jou Madutu.” 
Ho” mata-mata o nyawa i wi hi gihene o Ama de” i ma dotoko 
unangino, yo boda ngohino. #G#nanga koiwa ma mangarati naga 
o nyawa i wi make oka o Ama. Duga-duga iinanga wo böa-böa 
ma Jou Madutu ino, wi make oka o Ama. 

“I goungu, ni hi öriki: O nyawa yo ngaku-ngaku, o ngango 
ma dutu de” i kakali ka to 6nanga. Ngohi o roti i ni hi d6aka 
o ngango. “Nia ete de nia tohora yolomo o manna o tonaka 
ma ko kakahaka de? onanga ka yo honenge dika. #Ma” hoko 
genangua O roti 1 uti-uti o horoga uku; o nyawa ya olomo o 
roti genanga aha yo honengua. “INgohi o roti i uti-uti o horoga 
uku - O roti i hi döa-döaka o ngango. O nyawa yolomo o roti 
nenanga aha yo wango ka hi ado-adonika. Roti ngohi aha ta 
hi d6aka ganga to ngohi ahi akeme mangale o dunia ma wo 
wango.” 

` Yo ihene gënanga, o Yahudi oka ma nyawa i ma teke ributu 
moi de moi. “Sarakia o nyawa nenanga wakunu wo na hi ddaka 
ai akeme ngone ino la ha olomo?” 6nanga yato. 

“Daha o Yesus wa temo onangika, “I goungu, ni ngaku: 
Nako ngini nia olomua o Nyawa manga Ngohaka ai akeme de” 
nia okerua ai awunu, ngini aha i gou-goungu ni wango ua. “O 
nyawa ya olomo to ngohi ahi akeme de” ya okere to ngohi ahi 

awunu O wo wango ma dutu de” i kakali ka to 6nanga, de” ngohi 
aha ta hi momiki o Kiamati ma Wange oka. #Hababu ahi akeme 
to ngohi o inomo ma goungu, de’ ahi awunu to ngohi o akere 
ma goungu. 34O nyawa ya olomo to ngohi ahi akeme de’ ya 
okere ahi awunu, yo tatapu ka moi de de ngohi, de” ngohi de 
Snanga. O Ama wo wango-wango gënanga, wo hi huloko ngohi 
de’ ngohi 6 to wango o Ama ino. Hoko genango o nyawa ya 
olomo to ngohi ahi akeme, aha yo wango ngohino. #Nenanga o 
roti i uti-uti o horoga uku: o roti hoka ya olo-olomua nia ete de 
nia tohora. Karana ya olomo i boto o roti genanga, 6nanga ka 
yo honenge dika. Ma’ o nyawa ya olomo o roti iénanga, aha yo 
wango ka hi ado-adonika.” 

“Mata-mata genanga o Yesus wo temo ma Oraha Unanga wa 
dotoko o pu puji ma tau oka o Kapernaum ma bereraka. 


O demo-demo i hi döaka o ngango ma dutu de’ i kakali 


60 YO ihene i boto ai demo-demo o Yesus genanga, manga ngoe 
i wi no ni niki manga hi dogoronaka yo temo, “O do dötoko 
nenanga duru i tubuho holi. O nagona yakunu yo ihene!” 

610) Yesus mahirete wa hi Oriki i wi no ni niki yo kurubungu 
o hali genanga. Ma iinanga wa temo, “Okia ngini nia hininga 
ya däenua karana o demo-demo genanga? @Sarakia i dadi done, 
nako ngini ni wi make o Nyawa manga Ngohaka wo doa wo lio 
ai ngi i hira-hira ile? Ya diai o nyawa yo wango genangala ma 
Jou Madutu ai Womaha. O nyawa manga kuata koiwa ma faida. 
O demo-demo ngohi to hi adonoka nginika ne@nanga, ganga 
ma Jou Madutu ai Womaha ma demo-demo de o demo i hi 
dö döa-döaka o ngango. “Ngaro hoko genanga naga 6 nia hi 
dogoronaka ngini yo ngakua.” (O Yesus wo hi orikoka ma hirahi 
o nagona honanga yoluku yo ngaku, de” o nagona aha i wi hi 
pongono.) “Daha o Yesus wä temo wo hi gali oli, “Hababu 
genanga, ngohi ti ni hi ngahu oka nginika o nyawa ka moi ua 
yakunu yo boa ngohino, nako o Ama ko wa hi gumala ua.” 

66 Mulaenge 6raha gënanga manga ngöe 1 wi no ni niki i wi 
mala iinanga, de’ yolukoka i wi niki iinanga. “Daha o Yesus wa 
leha i wi no ni niki ya ngimoi de ya hinoto ika, “Boteka ngini 6 
ni mau ni hi mala ngohi?” 

8Q Simon Petrus wato unangika, “Jou,” “o nagona ika 
ngomi aha mi oiki? Ani demo Jou i hi ddaka o ngango ma dutu 

de” i kakali. “Ngomi duru mi ngaku oka de mi hi goungu Jou 
ngona o hu huloko i tebi-tebini ma Jou Madutu ino.” 

NO Yesus wo haluhu, “Mode ko i goungua ti ni iriki ngini o 
nyawa i ni ngimoi de ni hinoto nënanga? Ngaro hoko genanga, 
wo ma tengo nla hi dogoronaka ngini naga o womaha ma 
dorou!” "O Yesus ai dumutu ena genanga o Yudas o Simon 
Iskariot ai ngohaka. Hababu ngaro o Yudas o nyawa wo ma 
tengo o Yesus i wi no ni niki ya ngimoi de ya hinoto manga hi 
dogoronaka, Unanga aha wo setia ua o Yesus ika. 


O Yesus de ai roria dodoto 


T I paha de genanga o Yesus woiki okia ika honanga o 

Galilea ma tonakoka. Unanga woluku o Yudea ma daera 
ika hababu o Yahudi ma nyawa yo ko kuaha yo mau i wi toma 
unanga. 

“Oraha genanga i tigi oka o Wange ma Amoko o Tau-tau i hi 
katu o Hoka-hoka. 3O Yesus ai roria dodoto i wi temo o Yesus 
ika, “Na mala, o ngi nenanga de” noiki o Yudea ika, hupaya 1 
ni no ni niki yakunu ya make 6 ani manarama. “Koiwa naga o 
nyawa aha ya 1unu okia iinanga wa diai, nako iinanga wo igo wo 
dadi duru i wi nako. Nako ngona na diai hagala parakara hoko 
genanga, o dunia i ngodumu kiani i hi 6riki!” C Hababu ai roria 
dodoto mahirete 6 iwi ngakua unangika.) 

“O Yesus wato onangika, “Ma draha uahi mangale ngohi,” 
“ma” mangale ngini, 6raha ma hi getongo i yakunu. 'O dunia 
nenanga yakunua i ni dohata ngini. Ma” ngohi i goungu i hi 
dohata o dunia, hababu ngohi hoko genangika to hi daaere 
o dunia ika mangale ma manarama i to torou. “Ni oiki ngini 
mahirete o rameangika genanga. Ngohi toikua hababu ma 6raha 
yadonuahi mangale ngohi.” #Hoko genanga o Yesus wä temo ai 
rorla dodotika, de” unanga ka wo go gogere o Galileaka. 


O Yesus o Tau-tau i hi katu o Hoka-hoka ma Rameangoka 


Ai roria dodoto yo pahaka yoiki o rameangika genanga, o 
Yesus wo ma tengo woiki ka wo ma hihanga o nyawa mai wi 
hi orikua. "O rameanga ma dekana genanga, o Yahudi oka ma 
nyawa yo ko kuaha i wi lingiri inanga de’ yo leha-leha, “Kiaka 
unanga?” 

20 nyawa manga ngöe muläenge i ma ko ku hudu mangale 
unanga. Naga utu yo temo, “Unanga o nyawa ma oa.” Naga 6 

yo temo, “Kowali! Unanga wa hi rehene o nyawa manga ngöe.” 
Ma” o nyawa moi ua yo barani yo ade-ade i hi to tararonika 
mangale iinanga hababu 6nanga ya modongo o Yahudi ma 
nyawa yo ko kuaha ika. 

MO rameanga ma go giriaka, o Yesus wo wohama ma Jou ai 
Tau ma gorona ika, daha muläenge wä dotoko. SO Yahudi oka 
ma nyawa yo ko kuaha yo heranga duru de” yato, “Sarakia o 
nyawa nenanga yakunu wo hi öriki hoko genanga ma ngoe, ena 
hioko tinanga komaiwa wo hakola?” 

169 Yesus wo haluhu, “Ngohi to dotoko nenanga 1 goungua 
to ngohi ahi do dotoko, ma” ai do dotoko linanga wo hi hulo- 
huloko ngohi. ''O nyawa yo igo ya moteke ma Jou Madutu ai 
mau aha i hi öriki okia ino ahi do dotoko i bda ma Jou Madutu 
ino ekola ngohino mahirete. '3O nyawa i hi döaka manga do 
dotoko mahirete yo lingiri o horomati mangale manga diri 
mahirete. Ma” o nyawa yo lingiri o horomati mangale tinanga 
wa hulo-huloko, o nyawa genanga yo rikoto, de o tipu koiwa 
onangoka. “Mode ko i goungua o Musa wo hi döaka ma Jou 
Madutu hagala ai pareta-pareta nginika? Ma” nia hi dogoronaka 
ngini koiwa ya moteke o pareta-pareta genanga. Ya dodoa ho 
ngini ni ato ni hi toma ngohi?” 

00) nyawa yo wöe-wöe genanga yo haluhu, “Ngona i ni 
togohanga! O nagona yo mau i ni toma ngona?” 

210) Yesus wo haluhu, “Duga-duga o manarama moi ngohi ta 
diai o Puji ma wange oka, de” ngini ni hëranga. “O Musa wo 
hi ddakoka nginika o datoro mangale o huna - ngaro o huna 
genanga i moteke ma dial ma ahali o Musa ino ua, ma nia dimo- 
dimono yo hira-hira ino kiaka o Musa ma ko i wiwahi. Karana 
genanga, o Puji ma wange 6 ma ngini ka nia huna o nyawa. 
3 Nako ngini nia diai genanga hupaya uha nia tilakuru o Musa al 
datoro mangale o huna, ya dodoa ho ngini ni hi ngamo ngohino 
hababu ngohi ta hi togumu o nyawa manga röehe mata-mata o 
Puji ma wange oka? “Uha nia hi hakimi o nyawa 1 moteke okia 
nia make, ma” i moteke de ma adili.” 


I tiai o Yesus o Koano Wo hi ho halamati? 


235sMa duru ino naga ya muruono naga o Yerusalem ma nyawa 
yo temo, “Mode ko i goungua ne Unanga ma nyawa ma go giria 
i wi lingiri yato i wi toma? “Ni wi lega nanga wo temo-temo 0 
nyawa yo wöe-wöe manga himangoka, de” ma dagahanga koiwa 

de’ okia-kia ua naga yo temo unangika! Boteka nanga balu 
baluhu ngone i hi 6rikoka iinanga nenanga o Koano Wo hi ho 
halamati? “Ma” nako o Koano Wo hi ho halamati gënanga wo 
boda, o nyawa moi ua 6 i hi briki kia ino ai ahali! Ena hioko 
ngone ho hi öriki o nyawa nënanga ai ahali okia ino.” 

4] paha o Yesus wa dotoko ma go giriaka ma Jou ai Tau 
ma goronaka, tinanga wo temo de ai ilingi ma ago-agomo, “Ho' 
ngini ni hi 6riki o nagona ngohi nenanga, de’ okia ino ahi ahali? 
Ngohi to boa ua i moteke ahi hininga ma huka mahirete. Ngohi 
wo hi huloko mangale iinanga ai haku wo hi huloko ngohi, de’ 
unanga i yakunu i wi ngaku. Ma’ ngini ni wi nako ua nanga. 
2Ngohi ti nako iinanga, hababu ngohi ahi ahali unangino, de’ 
unanga wo hi huloko ngohi.” 

#OQOraha genanga 6nanga yo mau i wi tagoko o Yesus, ma" 
moi ua yo barani i wi sö iinanga, hababu ma 6raha yadonuahi. 
310) nyawa yo wöe-wöe manga hi dogoronaka genanga, manga 
ng6e yo mulaenge i wi ngaku unangika, de’ yo temo, “Nako o 
Koano Wo hi ho halamati genanga wo boa, ünanga wakunu wo 
diai i holoi i woe i hera-heranga ngaro de o nyawa ne linanga?” 


I hi dailako i wi tagoko o Yesus 


20 Farisi oka ma nyawa yo ihene sarakia o nyawa yo 
wöe-wöe genanga i ma ko ku hudu mangale o Yesus. Karana 
genanga, 1 ma ki niki de o imam-imam manga haeke, 6nanga ya 
huloko ya muruono naga ma Jou ai Tau ma go göana yoiki i wi 
tagoko o Yesus. JO Yesus wa temo o nyawa yo wöe-wöe ika ma 
Jou ai Tau ma goronaka, “Duga-duga 6raha ma huhutulokahi 
dika ngohi de de ngini. | paha de gënanga ngohi aha to lio wo 
hi hulo-hulokika ngohi. #Ngini aha ni hi lingiri ngohi, ma’ ni hi 
make ua ngohi; hababu ngini ni yakunua ni adono o ngi kiaka 
ngohi naga.” 

“Daha o Yahudi oka ma nyawa yo ko kuaha i ma ke temo 
moi de moika, “O nyawa n#nanga wo mau okia ika woiki hi 
adono ngone hakunua hi make iinanga? Bote iinanga wo mau 
woiki o Yahudi ma nyawa ika yo go gogere o berera ma poretoka 
o Yunani ma nyawa manga hi dogoronaka, de? wa dotoko o 
Yunani oka ma nyawa? #0Okia ai dungutu g#nanga ho wo temo 
ngone aha hi lingiri iinanga ma’ hakunua hi make de ngone 
hakunua ha 1ka o ngi kiaka tinanga naga?” 

O akere i hi doaka o ngango 


30O wange ma bo baha ma rameanga genanga, ena genanga 
ma wange duru i lamoko, o Yesus wo ma oko ino ma Jou al 
Tau ma goronaka daha wo pöaka, “O nyawa manga kiriti ma 
dudungu ko kiani ya ino ngohino la yokere. #Mangale o nyawa 
i hi ngaku ngohino, i tulihoka o Buku i Tebi-tebinoka, “Manga 
hininga ma gorona ino i uihi i ha hahuru o akere i hi döa-döaka 
o ngango.”” (70O Yesus wo hi ade-ade mangale ma Jou Madutu 
ai Womaha, aha ya tarima o nyawa i wi ngaku-ngaku unangika. 
Hababu o öraha gënanga ma Jou Madutu ai Womaha wo hi 
d8akuahi: hababu o Yesus i wi hi mulia uahi de ai honenge.) 

4O nyawa manga ngöe yo ihene okia wo temo o Yesus, de’ 
manga hi dogoronaka naga yo temo, “O nyawa nenanga marai 
oka o Nabi genanga!” 

“Ma homoa yo temo, “Nenanga o Koano Wo hi ho 
halamati!” 

Ma” naga 6 yo temo, “Se, yakunu o Koano Wo hi ho 
halamati wo boa o Galilea ino? 20 Buku i Tebi-tebini ma 
goronaka i tulihoka o Koano Wo hi ho halamati ganga o Daud 
ai difa uku, de” aha wo boa o Betlehem ino, ena genanga 
o Daud ai kapongo de ai löa.” #Ma bo bahaka o nyawa yo 
mulaenge i ma teke ributu mangale o Yesus. “Naga yo mau i wi 
tagoko iinanga, ma” moi ua o nyawa i wi sö. 


O Yahudi oka ma nyawa yo ko kuaha yo ngakua 


# Ma 6raha ma Jou ai Tau yo göa-göana ya huloko yoiki i wi 
tagoko o Yesus yo lio inoka, o imam-imam manga häeke de’ o 
Farisi oka ma nyawa genanga ya leha onangika, “Ya dodoa ngini 
ni wi ao ua tinanga nenangino?” 

“Yo go gba-gbana genanga yo haluhu, “Uwee, koiwahi naga 
o nyawa yo temo-temo hoka iinanga!” 

4 “Bote ngini 6 wi ni hi rehenoka tinanga?” o Farisi oka ma 
nyawa yo temo genanga. #“Naga i na ko kuaha ngone o Farisi 
oka ma nyawa i wi ngaku unangika? #Ma” o nyawa manga ngde 
nenanga, 6nanga ya nako ua o Musa ai tita, de” sarakia dika 
6nanga ya hi lolai oka.” 

Wo ma tengo manga hi dogoronaka o Farisi oka ma nyawa 
genanga ganga o Nikodemus, naga ma hira woikoka o Yesus ika. 
O Nikodemus wa temo o Farisi ma nyawa ma homoa ika, “1 

moteke o Tita, o nyawa wo ma tengo yakunua i wi hukumu nako 
yo ihenuahi ai parakara de” ai manarama ya tailako uahi.” 

3? Yo haluhu 6nanga, “Ngona 6 o Galilea ino?” “Na tailako 
dika o Buku i Tebi-tebini! Ngona aha na mike koiwa naga o 
nabi al ahali o Galilea ino!” 


O ngoheka mo ma tëngo i mi hi da tagoko mo howono 


[PI boto de genanga, o nyawa mata-mata yo lioka manga tau 
ika. 
Ma” o Yesus woiki o Zaitun ma Doporonoka. ?Yarehino 
ma wange o ngoru-ngorumino ünanga woikoli ma Jou ai 
Tau ika, de o nyawa manga ngöe yo böa unangika. O Yesus 
wo gogeruku, daha wo muläenge wa dotoko önanga. “Oraha 
genanga, o agamaka yo do doto-dotoko de” o Farisi oka ma 
nyawa i mi ao unangika o ngoheka mo ma tengo i mi hi da 
tagoko mo howono. Onanga i mi huloko mo ma oko ile manga 
hi dogoronaka, “daha yo temo o Yesus ika, “Bapa Guru, o 
ngoheka nenanga i mi hi da tagoko ma öraha ma go giriaka 
mo howono. 5O Musa ai Tita ma goronaka naga ma datoro, 
nako o ngoheka hoko nenanga kiani i mi kaweli de o helewo hi 
adono mo honenge. Oraha nenanga sarakia ani da make Bapa?” 
“Onanga yo leha hoko genanga yo mau i wi taili iinanga, hupaya 
6nanga yakunu i wi hi howono. Ma” o Yesus wo ma rukuku 
dika, de” wa tuli-tulihi de ai hagarara o tonakuku. "Ma öraha 
hoko genangika i wi ributu, linanga wa goraka ai häeke de” wa 
temo onangika, “O nyawa nagona koiwa manga baradoha nia 
hi dogoronaka ika, 6nanga ma do di hiraka i mi kaweli de o 
helewo o ngoheka ika gënanga.” “I boto de genanga o Yesus 
wo ma ruku okali de” wa tuliholi o tonakuku. "Ka de yo ihene 
i boto o Yesus wo temo hoko genanga, yoiki 6nanga ya mala 
o ngi genanga, 1 ma tëngo-tëngo mulienge yo balu-baluhoka de 
ya kauku. Ma baha o Yesus wo go gogere wo ma tengokahi 
genangoka de o ngoheka okahi mo ma oko ino ami ngi oka. 
"Daha o Yesus wa goraka ai haeke de” wo temo o ngoheka 
ika genanga, “Kiaka 6nanga mata-mata? Moi ua i ni hukumu 
ngona?” 
I “Kowali, Bapa,” mo haluhu. 

O Zaitun ma Doporono. (8:1) 


“Ya oa,” o Yesus wato, “ngohi 6 to ni hukumua ngona. 
Oraha nënanga noiki, uha no baradohali. ”] 


O Yesus o dunia ma dararono 


20 Yesus wo temoli o nyawa yo wöe-wöe ika, wato, “Ngohi o 
dunia ma dararono. O nyawa 1 hi niki ngohi aha yo tagi ua o hu 
hutu ma goronaka, ma” ya make o dararono ma ngango.” 

13 “Oraha nenanga ngona mahirete no hi döaka o hakihi 
mangale ani diri mahirete,” o Farisi oka ma nyawa yo temo 
genanga unangika, “Ani hakihi i tiai ua.” 

140 Yesus wo haluhu, “Ngaro ngohi to hi döaka o hakihi 
mangale ahi diri mahirete, ngohi ahi hakihi genanga i tiai; 
hababu ngohi to hi öriki kia ino ngohi to boda de” okia ika ngohi 
toiki. Ngini ni hi orikua kia ino ngohi to boda de” kia ika ngohi 
toiki. SNgini nia hi hakimi o nyawa de ma datoro o nyawa; 
ngohi ta hi hakimua o nyawa moi 6 ma. Ma’ nako ngohi ta 
hi hakimi o nyawa, ngohi ahi putuhu genanga i adili, hababu 
ngohi ka to ma tëngo ua, ahi Ama wo hi hulo-huloko ngohi 
naga de de ngohi. "O Musa ai Tita ma hi dogoronaka i tulihi 
hoko nenanga: O hakihi ma diai nako o hakihi naga o nyawa ya 
hinoto. “OO hakihi i hi ddaka mangale ngohi ahi diri naga hinoto 
- ngohi de” ahi Ama wo hi hulo-huloko ngohi.” 

Onanga yato, “Ani Ama genanga kiaka?” 


298 O YOHANIS 8 


O Yesus wo haluhu, “Ngini ni hi nako ua ngohi ka ya oa ahi 
Ama. O demo ho hi ade ngini ni hi nako ngohi, marai ngini ni 
wi nako to ngohi ahi Ama 9.” 

2 Mata-mata genanga o Yesus wo temo ma öraha lUnanga wa 
dotoko ma Jou ai Tau oka o hadaka ma ngi ma datekoka. 
Ma” o nyawa moi ua 6 i wi tagoko iinanga, hababu ma 6raha 
yadonuahi. 


O ngi kiaka ngohi toiki, ngini ni yakunua ni adono 

10 Yesus wa temoli onangika, “Ngohi aha toiki, de” ngini 
aha ni hi lingiri ngohi, ma” ngini aha ni honenge nia baradoha 
ma goronaka. O ngi kiaka ngohi to oiki, ngini ni yakunua ni 
adono.” 

20 Yahudi oka ma nyawa yo ko kuaha yato, “Mudukua 

unanga wo mau wo ma ho honenge, hababu Uunanga wo temo, 
“O ngi to oiki, ngini ni yakunua ni Adono.”” 
_ #Daha o Yesus wa temo onangika, “Ngini ni böa dau de nia 
ile, ma” ngohi to boda daku de ta uku. Ngini o dunia ino, ngohi 
o dunia ino ua. “Mangale genanga to temo nginika, ngini aha 
ni honenge nia baradoha ma goronaka. De” i goungu ngini aha 
ni honenge nia baradoha ma goronaka, nako ni ngakua “ngohi 
nenanga i boto i hi hetongo NGOHI NAGA.” 

Onanga yo leha, “I moteke ma diai ngona o nagona?” 

O Yesus wo haluhu, “Ka okiahi ho temo de de ngini! #Duru 
ma ngöe ohi o hali mangale ngini ni mau ngohi to hi ade-ade de’ 
to hi hakimi. Ma” unanga wo hi hulo-huloko ngohi, yakunu 1 wi 
ngaku. De” ngohi to hi ngahu o dunia ika okia ngohi to ihene 
unangino.” 

7 Onanga i mangarati ua okia tinanga wo temo-temo onangika 
mangale o Ama. #Hababu genanga o Yesus wa temo onangika, 
“Dama nako ngini ni wi tubo ile oka o Nyawa manga Ngohaka, 
ngini aha ni hi öriki ‘ngohi nenangala i boto i hi hetongo 
NGOHI NAGA’, de” ngini aha ni hi driki koiwa moi 6 ngohi ta 
dia; ahi diri ino mahirete. Ngohi duga-duga to hi demo okia wo 
hi dotokoka ahi Ama ngohino. “De” unanga wo hi hulo-huloko 
ngohi naga de de ngohi. Unanga komaiwahi wo hi mala ika to 
ma tEngoka, hababu ngohi hoko genangika ta dial okia ya däene 
ai hininga.” 

WO Yesus wo temoka mata-mata genanga i böto, manga ngöe 
o nyawa yo ngaku unangika. 

Ma Jou Madutu wo to tiai wi ni hi lapahi oka ngini 


3] paha ika o Yesus wa temo o Yahudi oka ma nyawa ika i wi 
ngaku-ngaku oka unangika, “Nako ngini ni wango nia moteke to 
ngohi ahi do dotoko, i gou-goungu ngini ni hi nö ni niki ngohi, 
#ngini aha ni wi nako ma Jou Madutu wo to tiai de karana 
genanga ngini aha i ni hi lapahi.” 

3Onanga yato, “Ngomi nenanga o Abraham ai difa uku.” 
“Komaiwahi ngomi mi dadi o gilaongo o nagona ika dika! Okia 
ani dumutu ho no temo, “Ngini aha i ni lapahi??” 

“4O Yesus wa temo onangika, “I goungu i tiai ahi demo 
nenanga.” “O nyawa yo do diai o baradoha, 6nanga genanga 
o baradoha ma gilaongo. “De o gilaongo wo ma tëngo koiwa 
ai ngi wo ridi o tau ma goronaka, ma o ngohaka ka hi ado- 
adonika ai ngi o tau ma goronaka. #Hababu genanga, nako o 
ngohaka wi ni hi lapahi oka ngini, ngini i gou-goungu ni lapahi. 
YI goungu ngohi to hi öriki ngini nenanga o Abraham ai difa 
uku. Ma” ngini ni mau ni hi toma ngohi, hababu ngini ni oluku 
nia tarima to ngohi ahi do dötoko. 4#Okia ngohi ta make ahi 
Amaka, ge#nanga ngohi to hi ngahu. Ena hioko ngini nia diai 
okia nia ama wi ni dotokoka nginika.” 

3? Onanga yo haluhu, “To ngomi mia ama o Abraham.” 

O Yesus wato, “Ho nako ngini 1 gou-goungu o Abraham 
al ngohaka,” “marai ngini nia diai okia o Abraham wa dia. 
#Ngohi to hi adono nginika o diai ngohi to ihene ma Jou 
Madutu ino, ma” ngini ni mau ni hi toma ngohi. O Abraham wo 
diai ua hoko genanga! #“Ngini ni diai okia wa do diai nia ama 
mahirete.” 

Onanga yo haluhu, “Ngomi o ngohaka ma poretoka ua. Mia 
Ama ngomi duga-duga wo ma tengo, ena ge#nanga ma Jou 
Madutu mahirete.” 

#Daha o Yesus wa temo onangika, “Ho nako ma Jou Madutu 
genanga nia Ama, ngini aha ni hi hininga ngohi, hababu ngohi 
to bsa ma Jou Madutu ino. Ngohi to: böa ua de ahi hininga 
ma huka mahirete, ma’ unanga wo hi hulo-huloko ngohi. “Ma 
hababu okia ngini ni mangarati ua okia ngohi to temo? Hababu 
ngini nia tanua ni ihene to ngohi ahi do dotoko. “O Ibilihi i 
dadi nia ama, de” ngini ni mau nia moteke nia ama ai mau. Ka 
ma hirahi o Ibilihi gënanga wo toma-toma. Unanga komaiwahi 
wo boda o diaino, hababu unangoka o diai koiwa. Nako ünanga 

wo eluku, genanga ma diai, hababu hoko genanga i boto 
Unanga ai biaha. Unanga wo to tengeluku de’ ai ahali hagala 
o tengeluku. “Ma” ngohi to hi demo o diai, de’ hababu genanga 
ngini ni hi ngakua ngohino. #O nagona nia hi dogoronaka ngini 
i yakunu ni hi matoko de ma diai naga o baradoha ngohi oka? 
Nako ngohi to hi demo o diai, ya dodoa ngini ni hi ngakua 
ngohino? “O nyawa manga ahali ma Jou Madutu ino, yo ihene 
ma Jou Madutu ai demo. Ma’ ngini ma Jou Madutu ino ua, 
hababu genanga ngini ni oluku ni ihene.” 


O Yesus de” o Abraham 


480 Yahudi oka ma nyawa i wi baluhu o Yesus, “Mode ko 
i goungua ngomi mi temo, ngona o Samaria ma nyawa i ni 
pootekika o tokata?” 

HO Yesus wo haluhu, “Ngohi i hi pootekua o tokata. Ngohi 
ti horomati to ngohi ahi Ama, ma’ ngini ni hi hi kauku ngohi. 
>> Ngohi to lingirua o horomati mangale ahi diri mahirete. Naga 
wo ma tengo wo hi dailakoka o horomati mangale ngohi, de’ 
unanga aha wa putuhu o nagona i tiai. `I goungu i tiai ahi 
demo nEnanga, o nyawa ya moteke to ngohi ahi demo, aha yo 
honengua ka hi ado-adonika.” 

“Daha o Yahudi oka ma nyawa genanga yo temo o Yesus 
ika, “O 6raha ne@nanga ngomi mi hi 6riki ngona neEnanga i 
gou-goungu i ni pootekika o tokata! O Abraham mahirete wo 
honengoka, hoko genang6 o nabi-nabi mata-mata. Ma’ ngona 
nato, “O nyawa ya moteke ahi demo to ngohi aha yo honengua 
ka hi ado-adonika.” 3 Nako o Abraham mahirete wo honengoka, 
de” o nabi-nabi mata-mata 6 yo honengoka, ngona nenanga o 
nagona? Bote ngona hi i holoi no lamoko de to ngomi mia ama 
0 Abraham!” 

40) Yesus wo haluhu, “Hoka nako ngohi to lingiri o horomati 
mangale ahi diri mahirete, o horomati genanga koiwa ma 
mangarati. Wo hi horomati ngohi ena gënanga to ngohi ahi Ama 
ngini ni ato ti ngini nia Jou Madutu, “ena hioko ngini ni wi 
nako ua inanga. Ma’ ngohi ti nako. Hoka nako ngohi to temo 
ngohi ti niko ua iinanga, ngohi o nyawa moi to elu-eluku, 1 ma 
däene hoka ngini. Ngohi ti nako iinanga, de” ta moteke ai demo. 
“Nia ama o Abraham wo morene duru lUnanga aha wa make to 
ngohi ahi wange. Unanga wa make oka de” unanga wo mörene!” 

5 Daha o Yahudi oka ma nyawa yo temo o Yesus ika, “Ani 
umuru o taongo moritoa uahi, de? ngona ni make oka o 
Abraham?” 

O Yesus wo haluhu, “I goungu ngohi ti ni temo nginika: o 
Abraham wo ma kilauahi, ngohi nagaka.” 

“Daha o Yahudi oka ma nyawa gënanga i ma lé o helewo la i 
wi kaweli, o Yesus wo ma ngiunu ai diri, daha woiki wa mala ma 
Jou ai Tau. 


O Yesus wa diai o nyawa wo pilo-piloko wo ma hi orikokali 


Ma Oraha o Yesus wo tagi unanga wi make o nyawa wo 
pilo-piloko, ka wo ma kilaunohi. 'O Yesus i wi no ni niki 
i wi leha o Yesus ika, “Bapa Guru, ya dodoa o nyawa nënanga 
i wi hi ngohaka wo piloko? Bote karana inanga mahirete wo 
baradoha ekola i dadi karana ngoi ayo de ai ama yo baradoha?” 

3O Yesus wo haluhu, “Unanga wo piloko to unangua ai 
baradoha ekola ai dimono manga baradoha, ma’ hupaya o 
nyawa yakunu ya make ma Jou Madutu ai kuaha i manarama ai 
diri ma goronaka. “Ka o wange ohi, ngone kiani ho manarama 
to iinanga ai manarama wo hi hulo-huloko ngohi. O hu hutu aha 
i boda, de o nyawa moi ua aha yakunu yo manarama. “Hoko 
kia ma dekana ngohi o duniaka nënanga, ngohi o dunia ma 
dararono.” 

6] paha wo temo hoko gënanga, o Yesus wa obiri o tonakuku, 
de” wo hi waro o tonaka de ai kibiri gënanga. Ahao lnanga wo 
hi nauhu o nyawa getnanga ai lako ino, 'daha wo temo unangika, 
“Noiki na mahau ani biono o Siloam ma Lupangika.” (Siloam 
ma mangarati ‘I wi huloko”.) O nyawa genanga woiki wa mahau 
ai biono. Ma 6raha linanga wo lio, nanga wo ma hi orikoka. 

8] ma ko ka dateke de” hagala o nyawa i wi make-make oka 
unanga wo gaho-gahoko, mata-mata yo temo, “Ne lnanga bote 
ma nyawa biaha wo gogeruku wo gaho-gahoko?” 

“Naga yo temo, “I goungu iinanga.” Ma’ nagali yato, 
“Kowali, unanga duga-duga ngadeke i ma tero de o nyawa 
genanga.” 

Ma’ o nyawa genanga mahirete wo temo, “Ngohi nënanga i 
boto.” 

WO)nanga i wi leha unangika, “Sarakia 1 dadi hi ädono ngona 
yakunu no ma hi driki?” 

!Unanga wo haluhu, “O nyawa ai romanga o Yesus gënanga 
wa dia ma huhutulu o peseke, daha wo hi nauhu to ngohi ahi 
lako ika, de” wato, “Noiki no ma mahau ani biono o Siloam ma 
Lupangika.” Daha ngohi toiki. De” ma draha ngohi ta mahau to 
ngohi ahi biono, ngohi takunu to ma hi driki.” 

NOnanga i wi leha, “Kiaka o nyawa genanga?” 

Unanga wo haluhu, “Ti hi 0rikua.” 


O Farisi oka ma nyawa ya tailako de ma diai i do da dadi wi hi 
togumu genanga 

N-4Ma 6raha o Yesus o tonaka wo hi waro de ai kibiri 
mangale wa diai o nyawa wo pilo-piloko gênanga yakunu wo 
ma hi 6riki, o wange gënanga o Yahudi oka manga Puji ma 
wange. Ma o nyawa wo po pilo-piloko gënanga i wi ao o Farisi 
ma nyawa ika. JOnango i wi leha unangika genanga sarakia 
unanga wakunu wo ma hi oriki. Unanga wo haluhu, “Unanga 
wo gelenga o peseke ngohi ahi lakoka, daha ngohi ta mahau de’ 
ngohi yakunu to ma hi driki.” 

“Ya muruono naga o Farisi oka ma nyawa manga hi 
dogoronaka gënanga yo temo, “Ko ha mike ua o nyawa wo do 
diai nënanga ai ahali ma Jou Madutu ino, hababu iinanga wo hi 
baraguna ua o Yahudi oka manga Puji ma wange.” 

Ma’ o nyawa ma homoa yato, “Kiaka ha make o nyawa 
baradoha yo diai i hëra-hëranga hoki nënanga?” Daha i puda o 
ributu o ga mäke önanga manga hi dogoronaka. 

NO Farisi oka ma nyawa gënanga i wi lehali o nyawa ika 
gënanga, “Okia ani da mäke mangale ünanga wa diai ngona no 
ma hi öriki?” 

“Unanga o nabi,” wo haluhu o nyawa gënanga. 

18 Ma’ Yahudi oka ma nyawa manga tutuda gënanga yoluku 
yo ngaku o nyawa gënanga ka ma hirahi wo piloko de’ oraha 
nënanga wakunu wo ma hi öriki. Karana gënanga önanga ya 
ahoko ai dimono, “de' ya leha, “I tiai nënanga nia ngohaka, 
ngini ni ato ka wo ma hi adoninohi de wo piloko? Sarakia 
ünanga yakunu wo ma hi öriki öraha nënanga?” 

2 Ngoi ayo de ai ama o nyawa gënanga yo haluhu, “I goungu 
nënanga to ngomi mia ngohaka; de’ unanga i goungu wo piloko 
ka wo ma hi adoninohi. “!Ma' sarakia ünanga yakunu wo ma 


33 

hi öriki öraha nënanga, ngomi mi hi orikua. De’ o nagona 
ya diai unanga yakunu wo ma hi driki, genango ngomi mi hi 
orikua. Ni wi leha dika unangika, inanga wo baluhoka, unanga 
wakunu wo haluhu mahirete.” “Ngoi ayo de ai ama o nyawa 
genanga yo temo hoko g#nanga, hababu 6nanga ya modongo o 
Yahudi oka ma nyawa manga tutuda ika hababu Onanga i ma 
ke temoka, o nyawa 1 wi ngaku o Yesus hoki ma Koano Wo 
hi ho halamati, yakunoka ua yo wohama o pu puji ma tau ika. 
3 Hababu gënanga ngoi ayo de ai ama o nyawa gtnanga yo temo, 
“Unanga wo baluhoka, ni wi leha dika unangika.” 

4Daha 6nanga i wi ahokoli o nyawa kangano wo pilo-piloko 
genanga, de? 1 wi temo unangika, “No koboto ngona aha no 
temo ma dial. Ngomi mi hi 6riki o nyawa gënanga o baradoha 
ma nyawa.” 

50 nyawa genanga wo haluhu, “Unanga wo baradoha ekola 
kowali,” “ngohi to hi drikua. Ma’ o hali moi ngohi to hi driki: 
ma hira ngohi to piloko, öraha nEnanga ngohi to ma hi driki.” 

“Daha 6nanga yo temoli unangika, “Unanga wo dial okia 
ngona ika? Sarakia ünanga wa diai ngona no ma hi driki?” 

O nyawa genanga wo haluhu, “Ti ni ade-ade oka nginika, 
ma” ngini ni oluku ni ihene. Ya dodoa ngini ni mau ni hi 
gihenoli? Mudukua ngini 6 ni mau ni dadi 1 wi no ni niki?” 

#Onanga i wi döana Unanga de i wi temo, “Ngona ni nd ni 
niki; ngomi kowali! Ngomi o Musa mi wi niki. #Ngomi mi hi 
6riki ma Jou Madutu wo temoka o Musa ika. Ma’ mangale o 
nyawa gënanga, ngomi mi hi örikua kia ino ai ahali.” 

WO nyawa genanga wo haluhu, “I hëranga duru ngini ni 
hi örikua okia ino ai ahali, ma’ unanga wa diai oka ngohi 
yakunu to ma hi öriki. #3 Ngone ho hi 6riki ma Jou Madutu 
wa hi gihenua o nyawa baradoha, duga-duga o nyawa 1 wi 
ho horomati ma Jou Madutu, de? ya moteke ai mau. “Ka 
dunia ma mulaengohi ho gihenuahi naga o nyawa yo diai ka 
i ma hi adoninohi yo piloko yakunu i ma hi driki. “Nako o 
nyawa genanga ma Jou Madutu ino ua, lUnanga aha okia-kia ua 
wakunu wa dial.” 

34Yo haluhu 6nanga, “Okia? Ngona i ni omanga de o 
baradoha ka no ma hi adoninohi, ngona no mau no mi dotoko 
ngomi?” De 6raha gënanga inanga i wi duhunoka wo wohama o 
pu puji ma tau ika. 

O rohani ma piloko 


SO Yesus wo ihene 6nanga i wi duhunoka o nyawa genanga 
O puji ma tau ino. Unanga wi lingiri o nyawa gënanga daha 
wi temo unangika, “Naga ngona ni ngaku o Nyawa manga 
Ngohakika?” 

360) nyawa genanga wo haluhu, “O nagona iinanga, Tuanga? 
Tanu no hi hi ngahu hupaya ngohi ti ngaku unangika.” 

3? “Ngona ni make oka ünanga,” o Yesus wo haluhu. “Unanga 
Oraha nEnanga ni ma ade-ade de ngona.” 

38 “Ngohi to ngaku, Jou,” wo temo o nyawa gënanga, daha wa 
tilabukuku o Yesus ai himangoka. 

WO Yesus wa temo, “Ngohi to böa o duniaka nënanga 
mangale to dadi o hakimi, hupaya o nyawa yo pilo-piloko 
yakunu i ma hi öriki, de? o nyawa i ma hi ori-oriki, yo dadi 
yo piloko.” 

Ya muruono naga o Farisi oka ma nyawa naga genangoka 
yo ihene o Yesus wo temo hoko genanga, daha dnanga i wi leha 
unangika, “Ani dumutu ngomi 6 nënanga mi piloko?” 

410) Yesus wo haluhu, “Hoka nako ngini ni piloko, ngini ni 
baradoha ua. Ma' hababu ngini ni temo, “Ngomi mi ma hi 
Oriki,” gEnanga ma mangarati ngini ka ni baradohahi.” 


O hi totero o duba de’ ma go gbana 


10 “I goungu i tiai ahi” demo n#nanga: O nyawa yo 

wohama o duba ma kurunga ma gorona ika ya nikua 
o ngorana, ma? yo doa ya nonu o ngtkomo ma homoa, o 
nyawa genanga yo tohi-tohiki de” yo ora-ora, “Ma o nyawa yo 
wohama ya niki o ngorana, iinanga o duba ma go gdana. JO 
kurunga ma go gdana wi belenga o ngorana mangale linanga, 
de” o duba-duba ya niki ai ilingi ma 6raha linanga wa ahoko de 
ma romanga Enanga moi-moi de” wa tuda Enanga wo hi hupu. 
4Wo hi hupu i boto o duba-duba genanga, o go gdana gënanga 
wo ma dagi ma himangoka, de” o duba-duba ge#nanga i wi niki 
unanga hababu Enanga ya nako ai ilingi. “Enanga aha 1 oluku 
ya niki o nyawa ma homoa, ma aha i wi do ka oara o nyawa 
genanga, hababu ya nako ua ai ilingi.” 

6O Yesus wo hi ade-ade o hi totero nënanga, ma” onanga i 
mangarati ua okia ai dungutu. 


O Yesus, o go g0ana ma oa 


70 Yesus wo temo wo hi gali oli, “I goungu i tiai ahi demo 
nenanga: Ngohila o ngorana mangale o duba. “Mata-mata yo 
böa-böa i hira de ngohi, ge 6nanga yo tohi-tohiki de” yo ora-ora, 
ma” o duba-duba i hi gihenua to 6nanga manga ilingi. °? Ngohila 
o ngorana. O nagona yo wohama 1 hi nonu ngohi, aha yo 
halamati: iinanga wo hupu wo wohama de’ wa mike o inomo. 
10YO tohi-tohiki yo bsa duga-duga mangale yo tohiki, mangale 
yo toma de” mangale ya kilianga. Ma’ ngohi to boa hupaya o 
nyawa ya make o ngango - o ngango de ma boloi oka. 

IINgohi o go gdana ma oa. Go gdana ma oa wo hi döaka 
ai wo wango mangale ai duba-duba. "O hewa ma nyawa o 
go goanua genanga, de? o duba-duba 6 genanga to una ua, 
aha woara wa mala ika o duba-duba nako Uunanga wa make o 
kaho honganika i bda. Done o duba-duba genanga aha o kaho 
honganika ya kaboto de” ihi ko ka barihika. PO hewa ma nyawa 
gtnanga woara, hababu iinanga wo manarama mangale o hewa. 
Unanga wa haduli ua o duba-duba gënanga. I“ISNgohila o go 
göana ma oa. Hoka o Ama wo hi nako ngohi de’ ngohi ti nako 
o Ama, hoko genangoli ngohi ta niko ahi duba-duba de” enango 
i hi nako ngohi. Ngohi to ma hi lapahi ahi wo wango mangale 
Snanga. ''Nagahi o duba-duba ma homoa 6 ka ngohi ma dutu, 
ma” i wohamua o duba ma tika ma gorona ika nenanga. Onango 
kiani ta ao de” onanga aha i hi gihene ahi ilingi. Onanga mata- 
mata aha yo dadi ka o tika moi de ma go göana ka moi. 

vO Ama wo hi hininga ngohi hababu ngohi to ma hi lapahi 
to ngohi ahi wo wango, mangale ta tarima okali. NO nyawa moi 
ua 6 yakunu ya le ngohi oka. Ngohi to hi lapahi i moteke ahi 
mau mahirete. Ngohi to kuaha to hi lapahi, de? to kuaha ta le 
oli. Genanga to ngohi ahi manarama, ta tarima ahi Ama ino.’ 

Karana o Yesus wo temo hoko genanga, o Yahudi oka ma 
nyawa muliaenge i ma teke ributu. “Yo wöe yo temo, “Unanga 
i wi pootekika o tokata! Unanga i wi togohanga! Mangale okia 
ngini ni wi hi gihene iinanga?” 

21 Ma’ naga 6 yo temo, “O nyawa ya pootekika o tokata, hoko 
genangua yo temo-temo! Yakunu o tokata ya diai o nyawa yo 
piloko yakunu i ma hi öriki?” 

O Yahudi ma nyawa yoluku i wi tarima o Yesus 


220) Yerusalem oka ma go giria o nyawa i hi rame ma Jou ai 
Tau ma Tabisang ma Wange. Oraha gënanga o du ma mata ma 
Oraha. JO Yesus wo ma dagi-dagi o Löa Salomo, ma Jou ai Tau 
ma goronaka, “o 6raha o Yahudi ma nyawa yo bda i ma toomu 
i wi hi gilolitino o Yesus. Onanga yo temo, “Hi ädono hoko kia 
ngona no mau no mi mala ika ngomi mi bingu? No mi hi ngahu 
no hi to tararonino, nako ngona i gou-goungu ma Koano Wo hi 
ho halamati.” 

SO Yesus wo haluhu, “Ngohi to temoka nginika, ma” ngini 
ni ngakua. O manarama-manarama ngohi ta diai de ahi Ama 
ai romanga, i hi ddaka ma nyonyata mangale ngohi. “@Ngini ni 
ngakua hababu ngini i wohamua to ngohi ahi duba-duba. 7 Ahi 
duba-duba 1 hi gihene ahi ilingi. Ngohi ta nako Enanga, de’ 
enanga i hi niki ngohi. Ngohi ta hi ddaka önanga o ngango 
ma dutu de” i kakali, de ka hi ado-adonika 6nanga aha yo 
binaha ua. O nyawa moi ua 6 yakunu ya ora 6nanga to ngohi 
ahi giamoka. ”Ahi Ama, wo hi hi ddaka 6nanga ngohino, ya 
tilakuru hagala mata-mata. De” o nyawa moi ua 6 yakunu yä ora 
Onanga ahi Ama ai giamoka. #Ngohi de” o Ama naga ka moi.” 

“Daha o Yahudi oka ma nyawa i ma Ie oli o helewo yato i 
wi kaweli o Yesus. ?#Ma”, o Yesus wa temo onangika, “Ngini nia 
make oka ngohi ta diai o manarama ma oa-0a ma ngöe, wo hi 
hi ddakoka o Ama ngohino. O manaramino mata-mata g#nanga, 
kiaka i dadi hababu, ngini ni mau ni hi kaweli ngohi?” 

3O Yahudi oka ma nyawa genanga yo haluhu, “I goungua 
karana ani manarama-manarama ma. oa-0a gënanga ngomi mi 
mau mi ni kaweli ngona de o helewo, ma” hababu ngona ni hi 
kauku ma Jou Madutu. Ngona o nyawa moi, no mau no ma diai 
ani diri ma Jou Madutu.” 

“Daha o Yesus wo haluhu, “Mode ko i goungua nia Tita ma 
Buku ma goronaka i tulihi: ma Jou Madutu wo temo, “Ngini 
naga o gikiri?? #Ngone ho hi briki okia i tulihi o Buku i Tebi- 
tebini ma goronaka i dadi mangale ka hi ado-adonika. Ho”, nako 
ma Jou Madutu wa hetongo “o gikiri” hagala o nyawa ika ya to 
tarima ai demo, *ya dodoa ngini ni temo ngohi ti hi kauku ma 
Jou Madutu hababu to temo ngohi ma Jou Madutu ai Ngohaka? 
Ena hioko ngohi wo hi iriki o Ama de” wo hi huloko o dunia 
uku. # Nako ngohi ta diai ua o manarama wo hi hi ddakoka 

o Ama, uha ni hi ngaku ngohino. #Ma” karana ngohi ta diai 
enanga, nia ngaku aha okia ngohi ta diai genanga, ngaro ngini 
ni oluku ni hi ngaku ngohino. De hoko gënanga ngini ni hi öriki 
de” ni mangarati o Ama tatapu ka moi de ngohi, de? ngohi i 
tatapu ka moi de o Ama.” 

3ỌOnanga i hi dailakoli 1 wi tagoko o Yesus, ma” unanga wo 
lapahi 6nanga manga giamoka. 

WO Yesus wo lio o Yordan ma Ngairi ma hononga ika, o ngi o 
Yohanis ma hira wa ohiki de wo gogere dokengoka. “Manga 
ng6e o nyawa yo boda unangika. Onanga yato, “O Yohanis 
wo diai ua i he@ra-heranga, ma” mata-mata wo hi do demoka 
mangale o nyawa nënanga i tiai.” “Daha o nyawa manga ngöe 
dokengoka yo ngaku o Yesus ika. 


O Lazarus wo honenge 


1 Wo ma tëngo o nyawa ai romanga o Lazarus wo gogere 
o Betania ma bereraka de ai bira-biranga o ngo Maria 
de’ o ngo Marta. 2O ngo Maria ma ngoheka ne münanga mo hi 
tuagi de o minya ma bounu ma hëmo-hëmoro ma Jou ai louku, 
de” mo hi ehe de ami tadauru. Oraha moi uku o Lazarus wo 
panyake. 3Ngoi hiranga ya hinoto i hi abari o Yesus ika, “Jou, 
to ngomi mia iranga Jou ni ho hininga gënanga wo panyake.” 
4Ma 6raha o Yesus wo ihene o abari genanga, Unanga wo 
temo, “Panyake ne@nanga aha ko idadi ua o hababu wo 
honenge. Nenanga i dadi hupaya ma Jou Madutu i wi hi mulia, 
de” hupaya hababu genanga ma Jou Madutu ai Ngohako i wi hi 
mulia.” 

SO Yesus wa hininga o ngo Marta, o ngo Maria de’ o 
Lazarus. ‘Ma’ ma öraha o Yesus wa make o abari o Lazarus 
wo panyake, linanga wo hangaja wo ma go gogere o wange 
hinotohi. 7I paha de gënanga aha iinanga wa temo i wi no ni 
nikika, “Nia ino ngone ho ma idulu o Yudea ika.” 

8Onanga yo haluhu, “Bapa Guru, aha i paha ino o Yahudi ma 
nyawa yo mau i ni kaweli Bapa de o helewo, de” oraha nenanga 
Bapa no mau ho ma iduloli dokengika?” 

90 Yesus wato, “Mode ko i goungua o wange oka ma dekana 
o jam ngimoi de hinoto?” “O nyawa i ma dagi o wange oka, yo 
pelekua hababu 6nanga ya make o dunia ma dararono nenanga. 
l0Ma’ o nyawa yo tagi ma 6raha o hutu-hutu aha yo peleke, 
hababu koiwa 0 dararono onangoka.” 'Hoko genanga o Yesus 

wo temo. | paha linanga wo temoli, “To ngone nanga dodiawo 
o Lazarus wo ma idu oka, ma’ ngohi aha toiki ti tomanga 
unanga.” 

N] wi no ni niki o Yesus yo temo, “Jou, nako o Lazarus wo 
ma idu oka, done iinanga aha wo togumu.” 

BO Yesus ai dungutu, ena genanga o Lazarus wo honengoka. 
Ma’ onanga yato bote o Yesus wo temo genanga naga o Lazarus 
wo ma idu biaha. “Karana genanga o Yesus wo temo onangika 
wo hi to tararonika, “O Lazarus wo honengoka. Ma” ngohi ka 
to sanangi dika, ngohi koihiwa naga dokengoka, hababu i holoi 
ya oa mangale ngini, hupaya yakunu ni ngaku. Nia ino ngone 
hoiki 6raha nënanga o Lazarus ika.” 

160) Tomas, i wi aho-ahoko “O Hago” wa temo ai dodiawo 
ika i wi nö ni niki o Yesus, “Nia ino ngone hi niki, mala ika la 
ngone 6 ho honenge de de tinanga!” 


Wo hi wango okali de” wo hi d6aka o ngango 


Ma öraha o Yesus wo ma hi ädono o ngi gënanga, o 
Lazarus o wange iata i bdto ma dekana o lungunoka. Betania 
ya datekuku o Yerusalem done ho kilo hange ma gurutika i ma 
tingaka. “Manga ngöe o Yahudi oka ma nyawa yo böa inoka 
ya lega o ngo Marta de? o ngo Maria mangale ya laru önanga 
hababu wo honenge manga iranga. 

2Ma öraha o ngo Marta mo ihene o Yesus wo böa, münanga 
mo hupu mi buhuku o Yesus, ma o ngo Maria mo go gogere o 
tau oka. “'O ngo Marta mo temo o Yesus ika, “Jou, hoki nako 
Jou naga nenangoka öraha gënanga marai to ngohi ahiranga 
wo honengua. ?Ngaro hoko genanga ngohi to hi öriki öraha 
nënanga dika ma Jou Madutu aha wo hi döaka okia dika Jou no 
gahoko unangika.” 

3O Yesus wo temo o ngo Marta ika, “Ani iranga aha wo 
wangoli.” 

40 ngo Marta mo haluhu, “Ngohi to hi öriki o Lazarus 
aha wo wangoli nako o nyawa yo hone-honengoka yo momiki o 
Kiamati ma Wange oka.” 

SO Yesus wo mi temo o ngo Marta ika, “Ngohi ta hi ddaka o 
wo wango de” ngohi ta hi momiki o nyawa yo hone-honengoka.” 
“O nyawa i hi ngaku ngohino aha yo wango, ngaro inanga wo 
honengoka. “De” o nyawa yo wango-wango i hi ngaku ngohino, 

ka hi ado-adonika aha yo honengua. No ngaku ngona o hali 
genanga?” 

21“Jou,” o ngo Marta mo haluhu, “ngohi to ngaku Jou ma 
Jou Madutu ai Ngohaka, ma Koano Wo hi ho halamati aha wo 
boa o dunia ino.” 


O Yesus wo ari 


80 ngo Marta mo temo i paha hoko genanga, münanga 
moiki mo mi ahoko o ngo Maria de” mo mi hudu munanglika, 
“Ma Bapa Guru naga nenangoka, iinanga wo ni leha ngona.” 
9Mo ihene genanga, o ngo Maria mo ma tai-taiti mo momiki, 
daha moiki i ma make de o Yesus. #Oraha gEnanga, o Yesus wo 
wohamuahi o kapongika. Unanga ka o ngo Marta ami ngi okahi 
kiaka i ma make de iinanga. ?'O Yahudi oka ma nyawa i mi lo 
laru-laru o ngo Maria ami tau oka, i mi make o ngo Maria mo 
momiki de mo ma tai-taiti mo hupu; ho” onanga yoiki i mi niki 
miinanga, hababu 6nanga yato bote miinanga moiki o lungunika 
la mo ari. 

2Ma öraha o ngo Maria mo ma hi ädono o Yesus ai ngi ika 
de’ mi make iinanga, o ngo Maria ma tilabukuku ai himangoka 
de? mo temo, “Jou, hoki nako Jou naga nenangoka Graha 
genanga, marai ahi iranga wo honengua.” 

3Ma 6raha o Yesus wo mi make o ngo Maria mo ari, de’ 
o Yahudi oka ma nyawa yo böa-böa ino i ma ki niki de o ngo 
Maria genanga onangod yo ari, ai hininga i huha, de” unanga i wi 
make duruhe i wi tora. “De iinanga wa leha onangika, “Kiaka 
ngini ni wi lungunu tinanga?” 

Onanga yo haluhu, “Na ino no lega, Jou.” 

35 Daha o Yesus wo ari. #O Yahudi oka ma nyawa genanga yo 
temo, “Ni wi make, ka o gogule ua ai dora o Lazarus ika!” 

31Ma’ naga manga hi dogoronaka önanga yo temo, “Unanga 
wa diai o nyawa yo pilokoka i ma hi 6riki, ya dodoa ünanga 
wakunua wa tatoko hupaya o Lazarus uha wo honenge?” 


O Lazarus wi hi wangokali 


30O Yesus duruhe i wi torali, daha woiki o lungunika. O 
lungunu genanga naga o aruku moi ihi tamunu de o helewo ko 
ha pako. 

390) Yesus wato, “Ni hi rehene o helewo gtnanga.” 

O ngo Marta, ngoi hiranga o nyawa wo hone-honenge 
genanga, mo haluhu, “Ma”, Jou ünanga o wange jata i boto 
o lungunoka. Marai ai bounu i melaka!” 

PO Yesus wo temo o ngo Marta ika, “Ngohi to temoka ngona 
ika: Nako ngona no ngaku, ngona aha na make hoko kia ma 
amoko ma Jou Madutu ai kuaha!” “De onangd i hi rehene o 
helewo genanga. Dahao o Yesus wo ma mataga o dihangile de’ 
wo temo, “Tarima kasi, Bapa, hababu ngona no hi gihenoka 
ngohi. #Ngohi to hi Oriki ngona hoko genangika no hi gihene 
ngohi, ma” ngohi to temo ne@nanga, mangale o kawaha naga 
nenangoka, hupaya 6nanga yo ngaku ngonala no hi huloko 
ngohi.” SI böto wo temo hoko genanga, o Yesus wo temo de ai 
ilingi i lamoko, “Lazarus, no hupu!” “Daha o Lazarus wo hone- 
honengoka gënanga wo hupu. Ma ai giama de’ ai Jou ka de ma 
ha hawo okahi de o ngöere ma gare-garehe ma ho hailoa de’ ai 
biono ka i tamunukohi de o ngöere o biono ma dadamunu. “Nia 
hohe o ngöere ma gare-garehe gënanga hupaya ünanga wo ma 
dagi wo woro-woro,” o Yesus wa temo o kawaha ika gënanga. 


O hi dailako ma dorou o Yesus ika 
(Mat. 26:1-5; Mrk. 14:1-2; Luk. 22:1-2) 


SO Yahudi oka ma nyawa manga ngöe yo böa-böa ino i mi 
lega o ngo Maria, i wi ngaku o Yesus ika ma öraha önanga ya 
make i do da dadi gënanga. “Ma? ya muruono naga manga hi 
dogoronaka önanga, yoiki o Farisi oka ma nyawa ika de’ yo ade- 
ade okia wa diai oka o Yesus. “Hababu gënanga o Farisi oka 
ma nyawa de’ o imam-imam manga häeke ya diai o doomu de 
o Agama ma Juru Hakimi. Onanga yato, “Ngone kiani ho diai 
okia? O nyawa nenanga wo diai ma ngöe i hera-heranga! #Nako 
ngone hi mala iinanga hoko nënanga o nyawa mata-mata aha i 
wi ngaku unangika. De” ma baha yo ko kuaha o Romaka aha 
yo boa ya wedere ma Jou ai Tau de” mata-mata to ngone nanga 
hoana.” 

“Wo ma tengo onangino ai romanga o Kayafas, imam wo mo 
mulia taongo gënanga, wo temo, “Ngini okia-kia ua ni hi Oriki. 
“Ya dodoa ho ngini nio dibangua mangale o kawaha i holoi ya 
oa o nyawa wo ma tengo wo honenge, la uha o hoana mata-mata 
yo binaha?” SI moteke ma diai o Kayafas wo temo genanga, ai 
dibanga mahirete oka ua de ya ino. Ma” hoki o imam wo mo 
mulia o taongo genanga iinanga wo hi do demoka mangale o 

Yesus aha wo honenge mangale o Yahudi oka ma nyawa. “De 
ka o Yahudi ma nyawa ua dika, ma’ genango mangale ya toomu 
de” ya hi rimoi ma Jou Madutu ai ngoha-ngohaka i ma hi ko ka 
barihika. 

3Mulaenge o wange gënanga o Yahudi oka ma nyawa yo 
ko kuaha i ma katuru mangale i wi toma o Yesus. “Hababu 
genanga o Yesus wa ika oka ua o nyawa yo woe-woe manga 
himangika o Yahudi ma nyawa manga hi dogoronaka. Unanga 
wa mala o Yudea, daha woiki o berera ika ma romanga Efraim 1 
tigi de o tonaka ma ko kakaha. Genangoka nanga wo gogere de 
i wi no ni niki. 

ssOraha genanga o Yahudi oka manga Wange ma Amoko 
o Paskah i tigi oka. Manga ngöe o nyawa o kapo-kapongino 
yoikoka o Yerusalem ika mangale ya diai ma datoro i hi tebini 
manga diri, ko i dadi uahi o rame-rame gënanga. * Onanga i 
wi lingiri o Yesus, de? ma öraha i ma toomu ma Jou ai Tau 
oka, önanga i ma ke temo moi de moika, “Sarakia nia da 
make? Ngaroma tinanga wa ino ua o rame-rame ino nénanga.” 
ST Onanga yo temo gënanga hababu o imam-imam manga häeke 
de’ o Farisi oka ma nyawa i hi hupu oka o pareta, nako o nyawa 
i hi öriki okiaka o Yesus naga, kiani i hi ngahu, hupaya o Yesus 
yakunu i wi tagoko. 


O Yesus i wi gopöa o minya ma bounu ma hëmo-hëmoro 
o Betania ma bereraka 
(Mat. 26:6-13; Mrk. 14:3-9) 


1 O wange butangahi de o Paskah ma Wange ma Amoko 

yadono, o Yesus woiki o Betania ika. O ngi gënanga 
ai gogere o Lazarus, ünanga wo honengoka de o Yesus wi hi 
momikoka. ?Dokengoka ünanga i wi hi olomo önanga, de’ mä 
leleani o ngo Marta. O Lazarus de” i wi ado-adonino yo gogere 
yolomo i ma ki niki de o Yesus. JAhao o ngo Maria ma ino 
mäo done ho litere ngade ya to gorona, o minya ma bou-bounu 
narwastu ma ija duru ko ha hali. Münanga mi hi tuagi o minya 
gënanga o Yesus ai louku, daha ma ehe de ami tadauru. O 
tau ma goronaka gënanga i dadi ma bounu i hëmoro hababu o 
minya ma bou-bounu gënanga. “Ma' o Yudas Iskariot, o nyawa 
wo ma tëngo o Yesus i wi nö ni niki - ma baha ino wi hukunu 
o Yesus - wato, ““Ya dodoa o minya ma bou-bounu gënanga na 
hukunua dika de ma ija o tiwi haäka o ratuhu hange, de’ ma 

tiwi na hi ddaka o nyawa yo mo mihikini ika?” “O Yudas wo 
temo hoko genanga ko i goungua hababu wa hininga o mihikini 
ma nyawa, ma’ hababu Unanga wo tohi-tohiki. Unanga ma moi- 
ma moi wa lé manga doomu ma tiwi ma buku oka i go gogono 
unangoka. 

1M2’ o Yesus wo temo, “Ni mi mala ika o ngoheka gënanga! 
Munanga mo diai nenanga mangale ma wange i hi lungunu 
ngohi. 3O nyawa yo mo mihikini hoko genangika naga nia hi 
dogoronaka ngini, ma” ngohi kowali.” 


O rimoi ma dorou i wi lawani o Lazarus 


39O Yahudi oka ma nyawa manga ngöe yo ihene o Yesus naga 
o Betaniaka, ho” onanga yoiki dokengika. Onanga yoiki ko i 
goungua mangale hababu o Yesus dika, ma” hababu onangb yo 
mau i wi lega o Lazarus wi hi momikoka o honengino. ''Hababu 
genanga o imam-imam manga häeke yo mau wi toma o Lazarus 
ohi; Thababu ünanga i dadi o hababu, o Yahudi oka ma nyawa 
ka manga ngöe yä malaka 6nanga de’ i wi ngaku o Yesus ika. 


O Yesus wo wohama o Yerusalem ika hoka o koano 
(Mat. 21:1-11: Mrk. 11:1-11, Luk. 19:28-40) 


"Yarehino ma wange o nyawa manga ngöe yo böaka mangale 
i hi rame o Paskah yo ihene o Yesus o ngikomo ma hi dogorona 
moka wa meta o Yerusalem. "Onanga ya le o biso ma hoka-hoka 
daha yoiki i wi buhuku lUnanga, de yo poa-pdaka, “Ni wi puji 
ma Jou Madutu! I wi hi barakati oka linanga wo bo böa-böa 
de ma Jou ai romanga. I wi hi barakati oka o Israel oka manga 
Koano!” 

4O Yesus wa make o keledai ma go moi, de’ unanga 
wo barenuku. La i dadi i tulihoka o Buku i Tebi-tebini ma 
goronaka: 

15 “Uha no hawana, Sion ma ma moholehe! 

Ni lega ani Koano wo boda, wo barene o keledai ma go moi!” 

IOraha genanga o Yesus i wi no ni niki i mangarati uahi 
mata-mata ge#nanga. Ma” i paha ika o Yesus i wi hi muliaka 
de to tinanga ai honenge, daha 6nanga i ma hininga, hagala o 
nyawa yo diai oka unangika 1 tulihoka o Buku i Tebi-tebini ma 
goronaka 1 wi korona Unanga. 

VHagala o nyawa yo hima-himangino ma 6raha o Yesus wi 
ahoko o Lazarus wo hupu o lungunino wo honengoka de” wi hi 

momiki, gila-gila i hi ddaka o hakihi mangale o hali genanga. 
8Hababu gënanga o nyawa manga ngöe genanga yoiki o Yesus 
ika hababu 6nanga yo ihene ünanga wo diai oka i hëra-hëranga 
genanga. "O Farisi oka ma nyawa i ma ke temo moi de moika, 
“Kia-kia ua ngone hakunu ho diai! Nia make dika, o dunia i 
ngodumu yoiki 1 wi niki ünanga!” 


Yo muruono naga o Yunani oka ma nyawa i wi lingiri o Yesus 


“Manga hi dogoronaka hagala o nyawa yoi-oiki o Yerusalem 
ika mangale yo hubayanga ma öraha o rameanga gënanga, naga 
6 ya muruono naga o Yunani oka ma nyawa. “'Onanga yoiki o 
Filipus ika de’ yato, “Ria dodoto, nako yakunu, ngomi mio igo 
mi ma ka make de o Yesus.” (O Filipus ai ahali o Betsaida ino o 
Galilea ma tonakoka.) 

220) Filipus woiki wo hi ngahu o hali genanga o Andreas ika, 
de” i paha 6nanga ya hinoto i hi ädono o Yesus ika. 3O Yesus 
wa temo onangika, “Ma öraha i boto o Nyawa manga Ngohaka 
i wi hi mulia. “1 goungu i tiai ahi demo n#nanga: Nako o pine 
o mui mol i datomua o tonakuku de’ 1 honenge, Enanga aha i 
go gogere ka o mui moi dika. Ma” nako o pine ma mui gënanga 
i honenge, ahao Enanga i hi hohoko o pine ko ha amoko. SO 
nyawa yo hininga manga wo wango aha 1 hihanga manga wo 
wango. Ma” o nyawa yo dohata manga wo wango o duniaka 
nenanga, aha ya paliara mangale manga wo wango ma dutu de’ i 
kakali. “O nyawa yo mau i hi leleani ngohi kiani i hi niki ngohi; 
hupaya i hi 16 leleani ngohi yakunu de de ngohi kiaka ngohi 
naga. O nyawa i hi Io leleani ngohi aha ahi Ama wa horomati.” 


O Yesus wo hi ade-ade mangale ai honenge 


27 “Ahi hininga ngohi baliha, okia kiani ngohi to temo @raha 
nenanga? Kiani ngohi to temo, “Bapa, no hi halamati ngohi 
öraha nënanga’? Ma’ hababu gënanga ngohi to b6a mangale ta 
tagongo o hangihara 6raha nenanga. Bapa, to hi mulia ani 
romanga!” To ihene o ilingi o dihanguku i temo, “Ngohi to ni hi 
mu muliaka, de’ ngohi aha to ni hi muliali.” 

30 nyawa manga ngöe naga genangoka yo ihene o ilingi 
genanga. Onanga yato, “Genanga o dotoreke!” Ma’ naga 0 yato, 
“Kowali! O malaekat i wi temo unangika!” 

30 Daha o Yesus wo temo onangika, “O ilingi genanga ni ihene, 
i goungua mangale ngohi ahi hali, ma” mangale ti ngini nia hali. 

“IOraha nënanga ma öraha i boto o dunia ya hukumu; Graha 
nenanga o dunia ma kuaha nënanga ya lulu oka. “Ma” ngohi 
nenanga, nako ngohi i hi tubo ile oka o dunia ma loku oka, 
ngohi aha ta tauru mata-mata o nyawa ngohino.” 4#Unanga wo 
temo hoko gënanga, mangale wo hi dumutu sarakia ma do dagi 
Unanga aha wo honenge. 

340 nyawa yo woe-woe genanga yo temo unangika, “I moteke 
to ngomi mia Tita ma Buku, ma Koano Wo hi ho halamati aha 
wo wango ka hi ado-adonika. Sarakia ngona yakunu no temo 
o Nyawa manga Ngohaka kiani i wi tubo ile, o dunia ma loku 
oka? O nagona o Nyawa manga Ngohaka génanga?” 

NO Yesus wo haluhu, “Duga-duga ka botinokahi dika o 
dararono genanga naga ngini nia hi dogoronaka. Ho”, ni tagi 
hoko kia ma dekana o dararono genanga ka nagahi, hupaya 
ngini uha i ni banga o hu hutu. O nyawa i ma dagi o hu hutu ma 
goronaka, wo hi orikua kia ika Unanga wa ka ika. “Nia ngaku 
o dararonika genanga, hoko kia ma dekana o dararono genanga 
ka nagahi ngini oka, hupaya ngini ni dadi o dararono ma ngoha- 
ngohaka.” 


O Yahudi oka ma nyawa yo ngakua 


O Yesus wo temo 1 boto hoko genanga, Unanga genangoka de 
woiki de” wolukoka wo ma hi matoko ai diri onangika. 3” Ngaro 
ma ngöe oka i hfra-htranga wo diai o Yesus 6nanga manga 
himangoka, 6nanga i wi ngakua unangika. I dadi okia ma Nabi 
Yesaya wo temoka, 

“Jou, o nagona ya ngaku to ngomi mia abarika? 

O nagona ika ani kuaha Jou no hi matoko?” 

#Hababu genanga Onanga yakunua yo ngaku, hababu o 
Yesaya wo temokali, 

“Ma Jou Madutu wo temo, 

40 ‘Ngohi ta pilokoka 6nanga manga lako, 
ta diai 5nanga manga hininga i togowini: 
hupaya manga lako uhai ma hi Oriki, 
de manga dibanga 0nanga uha 1 mangarati. 
Hupaya 0nanga uha yo lio ngohino, 
la ngohi ta hi togumu 6nanga.”” 

410 Yesaya wo temo hoko genanga, hababu iinanga wa make 
oka ai mulia de ai kuaha o Yesus, de” wo hi demo ya korona 
unangika. 

#Ngaro hoko génanga, o nyawa manga ngöe, o Yahudi oka 
ma nyawa yo ko kuaha manga hi dogoronaka mahirete 1 wi 
ngaku o Yesus ika. Ma” onanga yo barani ua i wi ngaku gënanga 
i hi to tararonika, hababu 6nanga yo hawana uha-uha o Farisi 
oka ma nyawa ya hi gumala oka ua 0nanga yo wohama o pu puji 
ma tau ika. “Onanga i holoi yo igo ya make o hi giriri o nyawa 
ino, ngaro de o hi giriri ma Jou Madutu ino. 


O Yesus ai demo aha ya hi hakimi 


4Dahao o Yesus wo ma pöaka, “O nyawa i hi ngaku ngohino, 
ko i goungua ngohino Unanga wo hi ngaku, ma” unangika wo hi 
hulo-huloko ngohi. SDe” o nyawa i hi mike ngohi, i wi make 
inanga wo hi hulo-huloko ngohi. #Ngohi to böa o duniaka 
nenanga hoki o dararono, hupaya mata-mata o nyawa 1 hi 
ngaku-ngaku ngohino uha yo gogere o hu hutu ma goronaka. 
10O nyawa yo ihene to ngohi ahi do dotoko, ma’ ya motekua 
ënanga - ngohi ua ti hukumu lnanga. Hababu ngohi to bba ta 
hakimua o dunia nënanga, ma” mangale to hi halamati Enanga. 
40 nyawa i hi tila ngohi de” yoluku yo ihene ahi demo, naga ya 
hi haki-hakimi. O demo ngohi to hi ado-adono genanga, aha ya 
hi hakimi o Kiamati ma Wange oka. #@Hababu ngohi to temo ua, 
ahi mau ino mahirete: o Ama wo hi huloko ngohi, linanga wo hi 
hi pareta ngohino okia kiani to hi demo de” to hi ädono. #De' 
ngohi to hi 6riki ai pareta gënanga i hi döaka o ngango ma dutu 
de” i kakali. Ho ngohi to hi ädono hoki wo hi dotokoka o Ama 
ngohino.” 


O Yesus wa ihoro manga lou i wi nö ni niki 


13 O wange moi ohi Paskah ma Wange ma Amoko, o 

Yesus wo hi Oriki ma 6raha yadonoka Unanga wa mala 
o dunia nënanga de wo lio ai Ama ika. Unanga wa hininga 
hagala o nyawa yo dadi to lnanga ma dutu o duniaka, de’ 
unanga tatapu wa hininga 6nanga hi ädono ma baha ika. 

20 Yesus de’ i wi no ni niki ma go giria yolomo o hutu-hutu 
ma ngolomo. O Ibilihi i hi ngohamikaka ma dibanga i to torou 
ai hininga ma goronaka o Yudas o Simon Iskariot ai ngohaka, 
mangale wi hi bodito o Yesus. JO Yesus wo hi driki o Ama 
wi hi lapahi oka mata-mata o kuaha unangika. Unanga wo hi 
orikö, ünanga wo boda ma Jou Madutu ino de’ aha wo lio ma 
Jou Madutu ika. “Hababu genanga lnanga wo ma oko, ai juba 

waiki, de” wo hi liko o handoko ai gorona ino. “I boto gënanga 
unanga wo guhe o akere o bokolo moi ma gorona uku, dahao 
wo mulaenge wa ihoro manga lou 1 wi no ni niki de? wo hi 
toraha de o handoko wo hi liko-liko ino ai gorona ino. “Unanga 
wo ma hi ädono o Simon Petrus ika, de wo temo, “Jou, yakunu 
Jou to ngohi ahi lou de na ihoro?” 

70 Yesus wo haluhu, “Oraha nënanga no mangarati ua okia 
ngohi ta diai nenanga, ma” ahao ngona no mangarati.” 

#“Uha, Jou,” wo temo o Petrus o Yesus ika, “Ha kali-kali uha 
Jou, na ihoro to ngohi ahi lou!” 

Ma’ o Yesus wo haluhu, “Nako ngohi to ni ihorua, ngona 
koiwa ani do dohanga de de ngohi.” 

O Simon Petrus wato, “Nako hoko gënanga, Jou, uha duga- 
duga ka to ngohi ahi lou ma’ to ngohi ahi giama de’ ahi haekö!” 

1040) nyawa i ma ohikoka, yo tebinoka mata-mata,” o Yesus 
wi temo o Petrus ika. “Unanga ngaro uha wo ma tebinoli; sowali 
ua al lou. Ngini nënanga ni tebinoka, ma’ mata-mata ua.” (1O 
Yesus wo hi orikoka o nagona aha i wi hi bodito. Gënanga 
mangale ünanga wo temo, “Ngini nënanga ni tebinoka, ma’ 
mata-mata ua.” ) 

20) Yesus wä ihoro 6nanga manga lou i boto, ünanga wo 
ma hi noakali ai juba de” wo gogerokali. Daha iinanga wa temo 
onangika, “Ni mangarati ngini okia aha i paha ino ngohi to diai 
oka nginika? JNgini ni hi ahoko ngohi o Guru de’ o Jou. De’ i 
goungu hoko genanga. “Nako ngohi hoki nia Jou de” nia Guru 
ta ihoro nia lou, ngini 6 kiani ni ma kihoro nia lou. 'SNgohi to 
hi ddaka o dulada nënanga nginika, hupaya ngini 6 nia diai okia 
ngohi ta diai oka nginika. I goungu i tiai ahi demo nënanga: 
wo ma tengo o gilaongo i holoi ua wo lamoko de ai tuanga, de’ 
wo ma tengo o hu huloko i holoi ua de i wi ho hulo-huloko. 
"Nako ngini ni hi orikoka mata-mata nénanga, ni utumu ngini 
nako nia diai. 

Okia to temo nënanga, i goungua i ni daene ngini mata- 
mata. Ngohi to hi öriki o nagona honanga ngohi ta irikoka. Ma” 
okia 1 tulihoko o Buku i Tebi-tebini ma goronaka, kiani i dadi, 
ena genanga “O nyawa yolomo de de ngohi, aha i hi lawani 
ngohi.’ WO hali gënanga to hi adonoka nginika 6raha nënanga, 
ko 1 dadi uahi ma, hupaya nako o hali genanga dama i ma 
dadi, ngini aha ni ngaku ngohila ünanga i hi hetongo, NGOHI 
NAGA. | goungu i tiai ahi demo nEnanga: O nagona ya tarima 

o nyawa ngohi ta hulo-huloko, 6nanga i hi tarima ngohi. De’ o 
nagona i hi tarima ngohi, i wi tarima ünanga wo hi hulo-huloko 
ngohi.” 


O Yesus wo hi demoka i wi hi bodito ai diri 
(Mat. 26:20-25; Mrk. 14:17-21; Luk. 22:21-23) 


210) Yesus wo temo i böto hoko génanga, ünanga duru 1 wi 
tora. Daha ünanga wo temo, “I goungu i tiai ahi demo nënanga: 
O nyawa wo ma tëngo nia hi dogoronaka ngini aha wo hi hi 
bodito ngohi.” 

2] wi nö ni niki ka i ma ku pulono moi de moi de duru yo 
hëranga, karana i hi orikua ai dungutu o nagona ika. PWi no ni 
niki wi ho hininga o Yesus yo gogere i ma datekuku de o Yesus. 
140 Simon Petrus wi kulabete unangika, hupaya ünanga wo leha 
o Yesus ika o nagona ika ma dungutu. 

Wi no ni niki gënanga wo ma hi tigi o Yesus ika, de” wo 
leha, “O nagona ünanga, Jou?” 

40 Yesus wo haluhu, “O nyawa ngohi ti hi döaka o roti, 
ngohi ta tonoka o udo-udomo ma gorona uku, ge ünanga ma 
nyawa.” O Yesus wa Ie o roti o luiti moi, wa tono o udo-udomo 
ma gorona uku; daha wi hi döaka o Yudas ika o Simon Iskariot 
ai ngohaka. De ma da taitoka o Yudas wo dahongo o roti 
gënanga i böto, o Ibilihi i wohama ai hininga ma gorona ika. 
Daha o Yesus wo temo unangika, “Na diai i taiti okia no mau 
na diai.” 30 nyawa moi ua 6 onangino yo gogeruku yolomo 
genangoka i mangarati ya dodoa o Yesus wi temo hoko genanga 
o Yudas ika. “Utu naga yato bote o Yesus wi huloko o Yudas 
wo ija okia naga i paralu mangale o rame genanga, ekola wa 
hi d6aka o tiwi ma huhutulu o huha ma nyawa ika - hababu o 
Yudas naga wa sö to Onanga manga tiwi ma buku. 

300) Yudas wo dahongo i boto o roti gënanga, iinanga gila-gila 
wo hupu. O wange yo hutu oka. 


O pareta ma hungi 


319 Yudas woikoka, o Yesus wa temo, “Oraha nenanga o 
Nyawa manga Ngohaka i wi hi mulia, de ma Jou Madutu i wi 
hi mulia mangale iinanga. Nako ma Jou Madutu i wi hi mulia 
mangale iinanga, unang9 aha i wi hi mulia ma Jou Madutu 
mangale ai diri mahirete. I holoi i dogo ma Jou Madutu aha wi 
hi mulia de ma da taitoka. 3 Ahi ngoha-ngohaka, ngohi aha to 

tedekanoka ua to gogerohi de de ngini. Ngini aha ni hi lingiri 
ngohi, ma? hoka ngohi to temoka o Yahudi oka ya ko kuaha 
ika, hoko genangoli ngohi to temo nginika, o ngi ngohi to oi- 
oikika, ngini niakunua ni adono. “MO pareta ma hungi ngohi ti ni 
hi d6aka nginika: Ni ma teke hininga moi de moi. Hoka ngohi ti 
ni hininga ngini, hoki genango, ngini kiani ni ma teke hininga. 
Nako ngini ni ma teke hininga o nyawa mata-mata aha i ni 
nako ngini, ni hi nd ni niki ngohi.” 


Wo hi do demoka o Petrus aha wi hi pongono o Yesus 
(Mat. 26:31-35, Mrk. 14:27-31, Luk. 22:31-34) 


36 “Jou, Jou no mau kia ika noiki?” o Simon Petrus wi leha 
o Yesus ika. O Yesus wo haluhu, “Kia ika ngohi toiki, ngona 
nakunua no hi niki 9raha nënanga. Ma duru ino ngona aha no 
hi niki ngohi.” 

YO Petrus wo leha okali, “Jou, ya dodoa ngohi takunua to 
ni niki Jou öraha nënanga?” “Ngohi to igo to honenge mangale 
ngona Jou!” 

40 Yesus wi baluhu, “I goungu ngona no igo no honenge 
mangale ngohi? No hi driki, o kuru-kuru i horenuahi, ngona ma 
hange i boto no temo, ngona no hi nako ua ngohi!” 


O Yesus naga o ngekomo o Ama ika 


1 O Yesus wa temo onangika, “Uha nia hininga i baliha.” 

“Ni wi ngaku ma Jou Madutu, de” ni hi ngaku 
ngohino. “To ngohi ahi Ama ai tau oka, naga ka ha ngöe o 
gogere ma ngi. Ngohi toiki genangika, to hi diai ti ngini nia ngi. 
Ngohi aha takunua to temo hoko genanga nginika, hoki nako 
genanga hoko genangua. 3Nako ngohi toikoka to hi diai ti ngini 
nia ngi, ngohi aha to lio de” ti ni ngoho ngini, hupaya kiaka 
ngohi naga, genangoka 6 ngini naga. “O ngi ngohi to oi-oikika, 
ngini ni hi 6riki ma ngekomo.” 

“Daha o Tomas wo temo o Yesus ika, “Jou, ngomi mi 
hi Orikua kia ika Jou noiki, sarakia ngomi mi hi öriki ma 
ngekomo?” 

'O Yesus wi baluhu, “Ngohi o ngëkomo mangale i wi nako 
ma Jou Madutu de” ya make o ngango. O nyawa moi ua yakunu 
ya ika o Ama ika, nako ko de de ngohi ua. 7Hokä nako ngini ni 
hi nako ngohi, marai ngini aha ni wi nako to ngohi ahi Ama 6. 

Oraha nënanga ngini ni wi nako oka ünanga, de’ ni wi make oka 
unanga.” 

80 Filipus wo temo o Yesus ika, “Jou, no mi hi matoka o 
Ama genanga ngomino, hupaya ngomi i holoi mi wi nako.” 

Ma’ o Yesus wi baluhu, “Hoko gënanga ma dekanoka ngohi 
de de ngini, de” ngona ka no hi nako uahi ngohi, Filipus? O 
nyawa i hi make oka ngohi i wi make oka o Ama. Sarakia ngona 
yakunu no temo, “No mi hi matoka o Ama ngomino”? "Filipus! 
Ngona ka no ngaku uahi, ngohi ka moi de o Ama, de’ o Ama 
ka moi de ngohi? Okia ngohi to temoka nginika, ngohi to temo 
ua ahi dirino mahirete. O Ama wo tatapu ka moi de de ngohi, 
inanga wo manarama mata-mata gënanga. " No ngaku ngohino, 
ngohi ka moi de o Ama, de” o Ama ka moi de ngohi. Ekola ma 
kuranguku, no ngaku hababu okia ngohi ta diai oka. ?I goungu 
i tiai ahi demo nEnanga: O nyawa yo ngaku ngohino, aha ya 
diai okia ngohi ta diai oka, - de linanga aha wa diai i holoi 
i lamokoli - hababu ngohi toiki ahi Ama ika. “De” okia dika 
ngini ni gahoko de to ngohi ahi romanga, gënanga aha ngohi 
ta diai mangale ngini, hupaya o Ama i wi hi mulia mangale o 
Ngohaka. "Okia dika ngini ni gahoko de to ngohi ahi romanga, 
aha ngohi ta dial.” 


O Yesus wo hi jaji ma Jou Madutu ai Womaha 

15 “Nako ngini ni hi hininga ngohi, ngini aha ni hi dagi hagala 
ahi pareta to ngohi. Ngohi aha to gahoko o Ama ika, de’ 
unanga aha wi ni hi d6aka nginika o Ro riwo ma homoa, aha 
wo gogere de de ngini ka hi ado-adonika. 'Unanga genanga ma 
Jou Madutu ai Womaha aha i hi matoko ma Jou Madutu ai dial. 
O dunia i wi tarima ua iinanga, hababu i wi make ua ekola 1 
wi nako ua. Ma’ ngini ni wi niko Unanga, hababu Uunanga wo 
gogere de de ngini de” aha ka moi de de ngini. 

'8Ngohi aha ti ni mala ika ua ngini hoka o gohihi. Ngohi aha 
to boda nginika. “Ma hou ka botinokahi dika o dunia aha i hi 
make oka ua ngohi. Ma’ ngini aha ni hi make ngohi. De hababu 
ngohi to wango, ngini 6 aha ni wango. “Nako yadono o wange 
genanga, ngini aha ni hi driki ngohi ka moi de o Ama, ngini ka 
moi de ngohi, de” ngohi ka moi de ngini. 

210) nyawa ya tarima hagala to ngohi ahi pareta de ya diai, 
inanga wo hi hininga ngohi. To ngohi ahi Ama aha wa hininga 

o nyawa 1 hi ho hininga ngohi. Ngohi 6 aha ta hininga o nyawa 
genanga de’ to ma hi matoko ahi diri ngohi unangika.” 

20 Yudas (o Yudas Iskariot ua) wo leha o Yesus ika, “Jou, 
ya dodoa Jou no mau no ma hi matoko ani diri ngomino de” o 
dunia ika kowali?” 

JO Yesus wi baluhu, “O nyawa i hi hininga ngohi, aha 
ya moteke to ngohi ahi do dötoko. Ahi Ama aha wi hininga 
unanga. Ahi Ama de” ngohi aha mi boa unangika de” mi gogere 
de de Unanga. “O nyawa i hi hininga ua ngohi, ya motekua to 
ngohi ahi do dötoko. O do dötoko ngini ni ihe-ihene gënanga, 
ngohi oka ua, ma” ahi Ama ino wo hi hulo-huloko ngohi. 

“Mata-mata gënanga ngohi ta hetongo nginika hoko kia ma 
dekana ngini de de ngohi. “Ma” ma Jou Madutu ai Womaha, 
o Ro riwo aha wa huloko ahi Ama de to ngohi ahi romanga, 
enanga aha i ni dotoko ngini hagala mata-mata, de’ i ni hi ho 
hininga ngini aha mata-mata, ngohi ti ni hi ngahu-ngahu oka 
nginika. 

“O dame ngohi ti ni gumala nginika. Ahi dame ngohi 
mahirete, ngohi ti ni hi d6aka nginika. Ngohi ti ni hi d6aka 
genanga hoka o dunia ua i ni hi d6aka nginika. Uha ni baliha, 
uha ni hawana. #Ngini ni ihenoka ngohi to temo, ‘Ngohi aha 
toiki, ma” ngohi aha to boali nginika”. Nako ngini ni hi hininga 
ngohi, ngini aha ni morene ngohi toiki o Ama ika, hababu ma 
Ama i holoi wo lamoko de de ngohi. ?Oraha nënanga, ngohi to 
hi ngahu nginika, ngaro mata-mata ko i dadi uahi, hupaya nako 
de i ma dadi, ngini aha ni ngaku. Ngohi aha to temo oka ua 
i holoi i woe de de ngini, hababu yadonoka ma 6raha o dunia 
nenanga ma kuaha i böa. Ma’ enanga ya kuaha ua to ngohi ahi 
diri. 3Ngaro mata-mata gënanga kiani i dadi hupaya o dunia ya 
mao ngohi ti hininga o Ama de’ ta diai hagala wo hi hi paretaka 
o Ama ngohino. 

Aa, nia ino, ngone ho ma jobo de o ngi nenanga.” 


O Yesus o angguru ma roehe ma dutu 


1 O Yesus wo temoli, “Ngohi o angguru ma r6ehe ma 

dutu, de” ahi Ama naga o dumule ma dutu. ?Moi-moi 
ma jaga ngohi oka i hohokua, ya oto ya tobiki, de moi-moi 
ma jaga i ho hohoko ya poporo ma hoka de” ya tebini hupaya 
i holoi i woe oli ma hohoko. 3Ngini ni tebinoka karana o do 
dotoko ngohi to hi doaka nginika. “Ni tatapu ni rimoi de de 

ngohi, de” ngohi 6 aha to tatapu to rimoi de de ngini. Ma 
jaga mahirete yakunua i hohoko, ko kiani nako Enanga i tatapu 
ma röehika. Hoko genango ngini duga-duga yakunu ni hohoko, 
nako ni tatapu ni rimoi de de ngohi. 

SNgohi o angguru ma roehe, de’ ngini ma jaga-jaga. O nyawa 
yo tatapu yo rimoi de ngohi, de” ngohi de de 6nanga aha yo 
hohoko i woe, hababu de ko de ngohi ua, okia-kia ua ngini ni 
akunu nia diai. O nyawa yo tatapua yo rimoi de de ngohi, 

O angguru ma roehe ma jaga. (15:5) * 


aha ya umo hoka o jaga, daha i dadi 1 toolenge. Jaga-jaga hoko 
genanga aha ya toomu de” ya umo o uku ma gorona ika, daha 
yo uku. "Nako ngini ni tatapu ni rimoi de de ngohi de” to ngohi 
ahi do dötoko i gogere nia hininga ma goronaka, ni gahoko o 
Ama ika okia dika ngini nia mau, nia go gahoko gënanga aha 
i hi omanga. Nako ngini nia hohoko i wee, ahi Ama i wi hi 
mulia; de” de hoko genanga ngini i gou-goungu ni dadi ni hi no 
ni niki ngohi. "Hoka o Ama wo hi hininga ngohi, hoko genango 
ngohi ti ni hininga ngini. Kiani ngini ni tatapu ni wango hoka o 
nyawa ngohi ta ho hininga. “Nako ngini ni hi dagi ahi pareta- 

pareta, ngini tatapu ni setia to ngohi ahi dora ika, hoka i ma 
tero ngohi tatapu to setia to ngohi ahi Ama ai dora ika hababu 
to hi dagi ai pareta-pareta. 

"Mata-mata nenanga ngohi ti ni hi ngahu nginika, hupaya ahi 
morene naga nia hininga ma goronaka, de” nia mörene i dadi 
i ahumu. "Nenanga to ngohi ahi pareta: ni ma teke hininga 
moi de moi, hoki i ma daene de ngohi ti ni hininga ngini. NO 
nyawa duru ya hininga manga hoba-hobata gangala o nyawa i 
hi daka manga wo wango mangale dnanga. “Ngini ganga to 
ngohi ahi hoba-hobata, nako ngini nia diai okia ngohi ti ni 
hi pareta nginika. “Ngini, ngohi ti ni ahokoka ua o gilaongo, 
hababu o gilaongo wo hi orikua okia wa manarama ai tuanga. 
Ngini ngohi ti ni ahoko hobata, hababu mata-mata ngohi to 
ihene ahi Ama ino, ngohi ti ni hi ngahu oka nginika. “Ngini ua 
ni hi iriki ngohi. Ngohi ti ni iriki ngini, de” ti ni huloko ngini 
ni oiki mangale ni hohoko i woe - o hohoko-hohoko yakunua 
i binaha. Ma Ama aha wi ni hi döaka nginika okia dika ngini 
ni gahoko unangika de to ngohi ahi romanga. ''Nenangala ahi 
pareta nginika: Ni ma teke hininga moi de moika.” 


O dunia i ni dohata ngini 

8 “Nako o dunia i ni dohata ngini, nio hininga ngohi i holoi i 
hiraka i hi dohata dunia. ''Hoka nako ngini to dunia, ngini aha 
i ni hininga o dunia hoki to Enanga. Ma’ ngohi ti ni irikoka o 
dunia ino nénanga, ho” ngini to dunia oka ua. Hababu genanga 
o dunia i ni dohata ngini. #Nio hininga okia ngohi to temoka 
nginika, “O gilaongo i holoi ua wo lamoko de ai tuanga.” Nako 
onanga i hi aniaya oka ngohi, 6nanga aha i ni aniaya ngini 
0. Nako 6nanga ya moteke to ngohi ahi do dötoko, onangö 
aha ya moteke ti ngini 6 nia do dötoko. Mata-mata genanga 
aha Onanga yo diai i ni hi himanga nginika, hababu ngini ni 
hi nö ni niki ngohi, hababu önanga i wi niko ua unanga wo 
hi hö hulo-huloko ngohi. ?Hoka nako ngohi to boda ua de’ to 
hi demo ua mata-mata genanga onangika, önanga yo baradoha 
ua. Ma’ oraha nenanga 6nanga koiwaka manga hababu mangale 
to Onanga manga baradoha. 50 nyawa i hi dohata ngohi, 1 wi 
dohata ahi Ama. “Hoka nako manga hi dogoronaka nanga 
ngohi ta diai ua okia naga komaiwahi ya diai o nyawa ma 
homoa, 6nanga yo baradoha ua. Ma’ oraha nënanga 6nanga ya 
make oka okia ngohi ta diai oka, de” onanga i hi dohata ngohi 

ya oa to ngohi ahi Ama 6. “Ma” kiani hoko genanga i boto 
hupaya 1 dadi okia i tulihoka to 6nanga manga Tita ma Buku 
ma goronaka, ena genanga: 'Onanga 1 hi dohata ngohi koiwa ma 
hababu.” 

“Ngohi aha ti huloko nginika o Ro riwo ma ahali ahi Ama 
ino. Unangala o Womaha aha wo hi matoko o diai mangale ma 
Jou Madutu. De nako tnanga wo boda, iinanga aha wo hi doaka 
o hakihi mangale ngohi. “De” ngini 6 kiani ni hi doaka o hakihi 
mangale ngohi, hababu ngini de de ngohi ho rimoi oka ka ma 
hirahi. 

1 Mata-mata genanga ngohi ti ni hi ngahu oka nginika 

hupaya ngini uha ni setia oka ua. “Ngini aha i ni hi 
hupu o puji ma tau-tau oka. De” aha i bba ma 6raha o nyawa 
i ni toma ngini, Onanga aha yato bote genanga o leleani moi 
ma Jou Madutu ika. “Onanga yo diai gënanga nginika, hababu 
Onanga 1 wi nako uahi o Ama, ya oa ngohi. “Ma” oraha nenanga 
to temo genanga nginika, hupaya nako gënanga i ma dadi aha, 
ngini nio hininga ngohi ti ni hi ngahu oka nginika.” 


Ma Jou Madutu ai Womaha ma manarama 


“Ka ma mulaengohi o hali nënanga ti ni hi ngahua nginika, 
hababu ngohi ka de de ngini ohi. “Ma” oraha nënanga ngohi aha 
toiki unangika wo hi hulo-huloko ngohi; de” moi ua ngini ni leha 
kia ika ngohi toiki. “Oraha nënanga nia hininga i dadi i dogo i 
duka, karana ngohi to temo o hali nënanga nginika. "Ma" ngohi 
to temo nginika de ma diai: I holoi ya oa mangale ngini, nako 
ngohi toiki; hababu nako ngohi toikua, o Ro riwo gënanga aha 
i böa ua nginika. Ma’ nako ngohi toiki ngohi aha ti huloko 
ünanga nginika. “Nako ünanga wo böa, ünanga aha wo hi 
matoko o dunia ika ma mangarati ma diai, mangale o baradoha, 
okia oka ma diai, de? ma Jou Madutu ai hukumanga. °Unanga 
aha wi ni hi matoko i hi ngakua ngohino ganga o baradoha; 
Wngohi i tiai, karana ngohi toiki o Ama ika de’ ngini aha ni hi 
make oka ua ngohi; !!de' ma Jou Madutu wo mulaengoka wa 
hukumu, hababu o dunia ma kuaha nënanga wa hukumoka. 

2Ma ngöe ohi ngohi to mau ti ni hi ngahu nginika, ma’ 
oraha nënanga ngini ni akunuahi nia tarima. Ma” nako o 
Womaha gënanga i böa, ena gënanga ünanga wo hi matoko 
o dia mangale ma Jou Madutu, ngini aha 1 ni tuda mangale 
nia näko mata-mata o diai. Unanga aha wo temo ua ai dirino 

mahirete, ma wo hi demo okia wo ihenoka, de” unanga aha wi ni 
hi ngahu nginika okia aha i dadi o wange ma duru ino. “Unanga 
aha wo hi hi mulia ngohi, hababu okia wo hi ädono nginika, wa 
tarima ngohino. Mata-mata naga ahi Amaka ganga ka to ngohi 
ma dutu. Hababu genanga ngohi to temo okia o Womaha wo hi 
adono nginika, ya tarima ngohino.” 


O huha de’ o morene 


lo “Oraha ma huhutulokahi dika, ngini ni hi mike oka uali 
ngohi, de” oraha ma huhutulokahi oli dika ngini aha ni hi make 
ngohi.” 

"Ya muruono naga i wi nd ni niki o Yesus yo muläenge i 
ma ke leha moi de moika, “Okia ma dungutu linanga wo temo 
ngone ino: “Oraha ma huhutulokahi dika, ngini ni hi make oka 
uali ngohi, de” oraha ma huhutulokahi oli ngini aha ni hi make 
ngohi??? De okiali ai dungutu de: ‘Ngohi toiki o Ama ika?” 
1Onanga yo leha gila-gila, “Okia ma mangarati, “Graha ma 
huhutulu'? Ngone ho mangarati ua linanga wo temo mangale 
okia!” | 

PO Yesus wo hi öriki bnanga yo mau i wi leha unangika. 
Ho” unanga wa temo, “Kangano ngohi to temoka, “Oraha ma 
huhutulokahi dika, ngini aha ni hi make ngohi’. Gënanga ngini 
nia leha nia hi dogoronaka? 

Ni ngaku, ngini aha ni ari de” ni do dora o dunia aha i 
morene. Ngini aha nia hininga i huha, ma” nia huha gënanga aha 
i ngali i dadi o mdrene. “Nako o ngoheka mo ma tengo i tigi 
oka mo ma gilianga, miinanga ami hininga i huha, hababu ma 
Oraha yadonoka munanga mo hangihara. Ma” hoko genanga ami 
ngohaka i i ma kilau oka, o ngoheka genanga aha ma wohangoka 
ami hangihara karana ami morene o nyawa moi o ngohaka i 
ma kilau oka o dunia ino. 2? Hoko genangoli de ngini: Oraha 
nenanga ngini nia hininga i huha, ma” ngohi aha ho ma ka make 
oli de de ngini, nia hininga aha i mörene; de” moi ua o nyawa 
yakunu ya lé nia morene genanga nia hiningaka. 

3O wange gënanga, ngini aha ni leha okia-kiaka ua ngohino. 
Ni ngaku: Okia dika ngini ni gahoko o Ama ika de to ngohi 
ahi romanga, genanga aha wi ni hi ddaka o Ama nginika. “Hi 
adono öraha nënanga ngini ni gahokuahi okia naga de to ngohi 
ahi romanga. Ni gahoko, ngini aha nia tarima, hupaya nia 
morene 1 totomo.” 

Wa utumoka o dunia 


23 “Mata-mata nënanga ngohi to temoka nginika de o hi 
totero. Ma” aha i boa draha, ngohi ta pake oka ua o hi totero, 
ma’ to hi demo to hi tararonuku nginika mangale o Ama. 
“#Qraha genanga ngini aha ni gahoko o Ama ika de to ngohi 
ahi romanga; ni hi öriki, ngohi aha to gahokoka ua o Ama ino 
mangale ngini, “hababu o Ama mahirete wi ni hininga ngini. 
Unanga wi ni hininga ngini hababu ngini ni hi hininga ngohi, de’ 
ni ngaku ngohi to bda ma Jou Madutu ino. I goungu ngohi ahi 
ahali o Ama ino, de” to bdaka o dunia ma goronaka. Ma’ oraha 
nenanga ngohi ta mala o dunia mangale to lio o Ama ika.” 

#DPaha i wi no ni niki o Yesus yo temo unangika, “Oraha 
nenanga Jou no temo no hi to tararonika de” na pake ua o hi 
totero, #de” ngomi mi hi öriki Jou no hi öriki hagala mata- 
mata. I paralu ua ka o nyawa moi 6 de i ni leha okia honanga 
ngona ika Jou. Hababu ginanga ngomi mi ngaku Jou no böa ma 
Jou Madutu ino.” 

310 Yesus wa baluhu 6nanga, “Ho” ni ngaku ngini öraha 
nenanga? “Nio ho hininga! Ma draha aha i boda, de i boaka, 
ngini aha ho hi ni hi ko ka barihi. Ngini aha ni lio nia tau 
ika moi-moi de” ni hi do gumala ika ngohi to ma tëngoka. Ma’ 
ngohi to ma tengo oka ua hababu o Ama naga de de ngohi. 
3Mata-mata nenanga ngohi ta hetongoka hupaya ngini nia make 
o dame hababu ngini ka moi de de ngohi. O duniaka ngini aha 
ni hangihara. Ma’ ni hi bitumu nia hininga! Ngohi ta utumoka o 
dunia!” 


O Yesus wa niata i wi no ni niki 


17 I paha wo temo hoko genanga, o Yesus wo ma 

mataga o dihangile de” wo temo, “Ama, raha nênanga 
yadonoka ma braha. Ni hi mulia ani Ngohaka, hupaya ani 
Ngohaké wo ni hi mulia Ama. “Ama no hi hi ddakoka o kuaha 
o umati o nyawa mata-mata o Ngohakika, hupaya tinanga wa hi 
daka o ngango ma dutu de’ i ko kakali o nyawa mata-mata ika, 
Ama ni hi d6a-d6akoka unangika. 3N#nanga o ngango ma dutu 
de' i ko kakali: hupaya o nyawa i ni nako Ama Jou Madutu ma 
diai no ma dinga-dingakoka de’ i wi nako o Yesus Kristus, Ama 
ni hulo-hulokoka. “Ngohi to ni hi muliaka Ama o dunia nenanga 
ma loku oka, de” ta bötoka o manarama, Ama no hi hi döa- 

doakoka ngohino. “Amal! Oraha nënanga ngohi to ni hi mulia 
Ama ika, de o mulia to ngohi ma dutu i ma ki niki de ngona 
Ama ka o dunia nënanga i dadi 6 de kowahi. 

“Ngohi to ni hi nakoka Ama hagala o nyawa ika o dunia ino 
nenanga, Ama no hi hi döa-döakoka ngohino. Onanga ganga ka 
to ngona Ama, de? Ama no hi hi dda-ddakoka önanga ngohino. 
Onanga ya motekoka ani demo Ama. 'Oraha ne#nanga dnanga i 
hi öriki mata-mata Ama no hi ddakoka ngohino ma ahali ngona 
ino Ama. Ngohi to hi adonoka onangika ani demo Ama no hi 
döa-döakoka ngohino, de” onanga ya tarimaka. Onanga i hi oriki 
de ma diai ngohi to böa Ama ino de” onanga yo ngaku Ama no 
hi huloko ngohi. 

"Ngohi to ma niata mangale önanga. Ngohi to ma niatua 
mangale o dunia ma” mangale hagala o nyawa Ama no hi hi 
d0a-d6akoka ngohino, hababu önanga ganga ka to ngona Ama. 
Mata-mata ka to ngohi, ganga ka to ngona 6 Ama: de” mata- 
mata to ngona Ama, ganga ka to ngohi 6. Ngohi i hi hi mulia 
onanga manga hi dogoronaka. "Oraha nënanga ngohi to boda 
ngona ika Ama. Ngohi to gogeroka ua o duniaka:, ma” onanga 
naga o duniaka. Ama no tebi-tebini! Na gbana önanga de ani 
romanga ma kuaha Ama, ena génanga ani romanga Ama no 
hi d9akoka ngohino - hupaya 6nanga yo dadi ka moi, hoka 
i ma tero Ama de” ngohi 6 ka moi. “Ma öraha ngohi ka de 
de onangohi, ngohi ta goanoka 6nanga de ani romanga ma 
kuaha Ama - ani romanga no hi hi dda-ddakoka ngohino. 
Ngohi ta goanoka önanga de” ka o nyawa moi 6 de Onanga 
yo hihangua sowali ua iinanga i goungu ko kiani wo hihangoka: 
hupaya de genanga i dadi okia i tulihoka o Buku i Tebi-tebini 
ma goronaka. JOraha nenanga ngohi to böa Ama ika. Mata- 
mata nenanga ngohi to temoka ma öraha ngohi ka o duniakahi: 
hupaya 6nanga ya mio ya omanga de ahi morene. 14Ngohi ta 
hi adonoka onangika ani demo Ama, de” o dunia ya dohata 
Onanga, hababu 6nanga ko to dunia ua hoki i ma tero ngohi 6 
to dunia ua. Ngohi to gahokua hupaya Ama na lé önanga o 
dunia ino nenanga, ma” ngohi to gahoko hupaya Ama na g0ana 
Onanga o Dorou ino. “Ka i ma tero ma hali hoki ngohi to dunia 
ua, onango to dunia ua. "Na hi dadi 6nanga, ka to ngona Ama 
ma dutu no ma dinga-dingakoka o diai, ani demo Ama genanga 
o diai. “Hoki Ama no hi hulokoka o dunia uku, hoko genango 
ngohi ta huloko önanga o dunia ika. "Mangale to 6nanga manga 

wo wango ma hidoku, ngohi to ma hi lapahi ahi diri hoka to 
ngona ma dutu Ama, no ma dinga-dingakoka hupaya onango yo 
dadi ka to ngona ma dutu Ama no ma dinga-dingakoka de ma 
ngekomo o dial. 

2 Mangale ka onangua nënanga dika ngohi to ma niata. Ngohi 
6 to ma niata mangale hagala o nyawa aha i hi ngaku ngohino 
de to önanga manga hakihi nënanga. “'Ngohi to gahoko, Ama 
hupaya önanga mata-mata yo dadi ka moi, hokä Ama ka moi 
de de ngohi, de” ngohi de de ngona Ama. Tanu önanga yo dadi 
moi de de ngone, hupaya o dunia yo ngaku Ama no hi hulokoka 
ngohi. “Ngohi ta hi döakoka onangika o mulia Ama no hi hi 
döa-döakoka ngohino, hupaya önanga yo dadi moi, hokä i ma 
tero ngone 6 ka moi; “ngohi de de önanga, de? Ama de de 
ngohi; hupaya önanga i gou-goungu ka moi. O dunia aha i 
hi öriki ngona Ama no hi huloko ngohi, de? Ama na hininga 
önanga hokä Ama no hi hininga ngohi. 

Ama, ngohi to igo hupaya önanga, Ama no hi hi döaka 
ngohino, naga de de ngohi o ngi kiaka naga ngohi, hupaya 
önanga ya mäke to ngohi ahi mulia; ena gënanga ani mulia Ama 
no hi hi döa-döakoka ngohino, hababu Ama no hi hininga ngohi 
o dunia ka i dadi 6 de kowahi. “Ama no adi-adili! O dunia 
i ni nako ua Ama, ma” ngohi to ni niko Ama, de’ hagala o 
nyawa nenanga i hi 6riki Ama no hi huloko ngohi. “Ngohi ta 
hi matokoka ani romanga Ama onangika, de” ngohi aha gila-gila 
to diai hoko génanga, hupaya ani dora Ama ngohino 1 tatapu 
manga hininga ma goronaka de” ngohi ka moi de de dnanga.” 


O Yesus i wi tagoko 
(Mat. 26:47-56, Mrk. 14:43-50, Luk. 22:47-53) 


1 Hoko gënanga o Yesus wo ma niata i boto, ünanga de 

i wi no ni niki yoiki ya tobongo o Kidron ma Ngairi. 
Genangoka naga o dumule moi, de” o Yesus de i wi no ni niki 
yo wohama o dumule ika g#nanga. “O Yudas wo hininga dorou 
genanga, wo hi driki o ngi genanga, hababu o Yesus ma moi-ma 
moi ima toomu genangoka de i wi nö ni niki. 3O Yudas wotki o 
ngi ika gënanga de wa ao o duduono moi o tentara Romawi de’ 
ya muruono naga ma Jou Madutu ai Tau ma go goana ya mäke 
o hu huloko o imam-imam manga häekino de’ o Farisi oka ma 
nyawa ino. Onanga i ma gao o dae, o lantera de” o oboro. 40 

Yesus wo hi öriki mata-mata aha i dadi ai dirika. Ho” unanga wo 
ma hi tigi hagala o nyawa ika genanga de” wa leha, “Ngini nia 
lingiri o nagona?” 

“Onanga yo haluhu, “O Yesus o Nazaret ma nyawa.” 

O Yesus wato, “Ngohila Unanga.” 

O Yudas wo hininga do dorou wo ma oko ino genangoka 
de de 6nanga. “Ma öraha o Yesus wa temo onangika, “Ngohila 
unanga,” Onanga mata-mata yo dohuku de’ yo ruba o tonakuku. 
'Ma moi oli o Yesus wa leha onangika, “Ngini nia lingiri o 
nagona?” 

Onanga yo haluhu, “O Yesus Nazaret ma nyawa.” 

8O Yesus wato, “Ngohi to temo i boto ngohila ünanga.” “De’ 
nako i goungu ngohi ngini ni hi lingiri, nia mala ika önanga ma 
homoa nënanga yoiki.” (De wo temo hoko gënanga, i ma dadi 
okia o Yesus wo hi do demo i böto ngaro kowahi de gënanga: 
“Ama, o nyawa Ama no hi hi doa-doakoka ngohino, ka o nyawa 
moi 0 de yo hihangua.”) 

O Simon. Petrus wo ma gao ino o oworo moi, wa rahuku 
daha wi oto o imam wo mo mulia ai gilaongo hi ädono 
i pageloka ai ngauku ma nirakoka. O gilaongo gënanga ai 
romanga o Malkus. !!O Yesus wo temo o Petrus ika, “No hi 
ngohamoli ani oworo ma harunguku! Okia ngona na pikiri ngohi 
aha ta okerua o hangihara ma galahi o Ama wo hi hi döakoka 
ngohino?” 


O Yesus i wi ao wi himanga o Hanas 


"Daha o Romawi ma tentara de manga baluhu de’ o Yahudi 
oka ya göa-göana i wi tagoko de” i wi liko o Yesus. “Ma do di 
hiraka önanga i wi ao o Yesus wi himanga o Hanas, o Kayafas ai 
toroa. O Kayafas ganga o imam wo mo mulia o taongo gënanga. 
De” unangala wa nasihatoka o Yahudi ma nyawa yo ko kuaha, 
i holoi ya oa o nyawa wo ma tëngo wo honenge mangale o 
hoana yo ngodumu. 


O Petrus wi hi pongono o Yesus 
(Mat. 26:69-70; Mrk. 14:66-68; Luk. 22:55-57) 


SO Simon Petrus de” wo ma tëngo i wi nö ni niki ma homoa 
i wi niki o Yesus. Wo nö ni niki ma homoa nënanga wi näko ma 
imam wo mo mulia; ho’ unanga wi to moteke wo wohama de de 
o Yesus ma imam wo mo mulia ai tau ma Ida ika, ''ma o Petrus 

wo tama ma poretoka, o ngoranoka. Wi nö ni niki ma homoa 
genanga woitki wo hupu de” wo mi temo o ngoheka mo lö leleani 
o ngorana ma go göana, daha wi ao o Petrus wi hi ngohama ma 
gorona ika. "O ngoheka mo lö leleani o ngorana ma go göana 
genanga mi temo o Petrus ika, “Hei, ko i goungua ngona 6 o 
nyawa ni no ni niki o nyawa genanga?” 

“Kowali,” o Petrus wo haluhu. 

O 6raha genanga o alo ko ha maita, ho” yo lö leleani de’ 
yo go göa-göana i ma dofo ile o uku de” onanga i ma rauku 
genangoka. O Petrus woiki genangika de” wo ma oko ino wo ma 
rauku de de 6nanga. 


O imam wo mo mulia wi leha o Yesus 
(Mat. 26:59-66, Mrk. 14:55-64, Luk. 22:66-71) 


NO imam wo mo mulia wi leha o Yesus mangale i wi no ni 
niki de? mangale ai do dotoko. “O Yesus wo haluhu, “Ngohi 
hoko genangika to temo to hi tararonuku o nyawa yo wöe-wöe 
manga himangoka. Ngohi hoko genangika ta dotoko o puji ma 
tau-tau oka de” ma Jou Madutu ai Tau oka, o ngi Yahudi oka 
ma nyawa biaha i ma to toomu. Komaiwahi ngohi to temo okia 
naga de to ma ngiu-ngiunu. “Ho” ya dodoa Tuanga no hi leha 
ngohi? Na leha 6nanga yo ihe-ihenoka ngohi ta dotoko. Marai 
oka 6nanga i hi 6riki okia ngohi to temoka.” 

2 Ma öraha o Yesus wo temo hoko genanga, wo ma tëngo wo 
go göa-göana genangoka wi poka de? wato, “Duru no barani, 
ngona no temo hoko g#nanga ma imam wo mo mulia ika!” 

30 Yesus wo haluhu, “Nako ngohi to temo okia naga moi 
i howono, na hetongo nenangoka okia ma howono! Ma’ nako 
ngohi to temo gënanga i goungu i tiai, ya dodoa ngona no hi 
poka ngohi?” 

“4Dahao o Hanas wa huloko o nyawa i wi ao o Yesus de ai li 
likoka ma Imam wo mo Mulia ika o Kayafas. 


O Petrus wi hi pongonoli o Yesus 
(Mat. 26:71-75; Mrk. 14:69-72; Luk. 22:58-62) 


50 Simon Petrus ka wo ma oko inohi wo ma rauku 
genangoka. O nyawa yo temo unangika, “Ko i goungua ngona 
6 ni nö ni niki o nyawa gënanga?” Ma’ o Petrus wo ma hi 
pongono wato, “Kowali!” 

40 nyawa wo ma tëngo ma imam wo mo mulia ai gilaongo, 
ena genanga o ria dodoto de o nyawa ai ngauku wa oto-oto o 
Petrus, wato, “Ko 1 goungua ngohi to ni make oka ngona o 
dumule oka genanga de de linanga?” 

“Daha o Petrus wi hi pongonoli, “Kowali,” - de” ma draha 
duru i ma ko korona ika g#nanga o kuru-kuru i horene. 


O Yesus wi himanga o Pilatus 
(Mat. 27:1-2, 11-14: Mrk. 15:1-5, Luk. 23:1-5) 


8 Duru ngoru-ngoruminohi 6nanga i wi ao o Yesus o Kayafas 
ai tau oka de ma gubernur ai kadato ika. O Yahudi oka ma 
nyawa mahirete yo wohamua o kadato ma gorona ika, hupaya 
onanga uha yo dadi yo peseke i moteke o agama ma do dagi, 
hababu onanga yo mau ya niki yolomo o Paskah ma ngolomoka. 
“Karana geEnanga o Pilatus woiki wo hupu onangika de” wa leha, 
“Okia nia galaki o nyawa ne unangika?” 

#Onanga yo haluhu, “Ho hi ade tinanga koiwa ai howono, 
ngomi aha mi wi ao ua ma Bapa Gubernur ika.” 

310) Pilatus wa temo onangika, “Ni wi le tinanga de ni wi 
hakimi unanga i ma moteke nia hukumu mahirete!” 

Ma’ o Yahudi oka ma nyawa genanga yo haluhu, “Ngomi 
yakunua mia hukumu o nyawa yo honenge.” (?Nënanga i dadi 
hupaya i ganapu okia o Yesus wo temoka ya daene ma do dagi 
unanga aha wo honenge.) 

3O Pilatus wo wohamoli ai kadato ika de” wi ahoko o Yesus, 
dahao wi leha, “Boteka ngona o Yahudi oka ma nyawa manga 
koano?” 

“MO Yesus wo haluhu, “Okia ani lo leha nënanga ngona ino 
mahirete ekola naga o nyawa ma homoa i ni hi ngahu oka ngona 
ika mangale ngohi?” 

“0 Pilatus wo haluhu, “Bote ngohi o Yahudi oka ma nyawa? 
I ni hi lo lapahi ngona ngohino ganga ani nyawa mahirete de” o 
imam-imam manga haeke. Okia ngona no diai oka?” 

“O Yesus wo temo, “Ngohi ahi pareta o dunia ino ua 
nenanga. O demo ma ade nako to ngohi ahi pareta o dunia ino 
nenanga, to ngohi ahi nyawa aha ya lawani hupaya ngohi uha 
i hi hi lapahi o Yahudi oka yo ko kuaha ika. Ma” i goungu to 
ngohi ahi pareta o dunia ino ua nenanga!” 

310 Pilatus wi leha unangika, “Nako hoko ginanga, ngona o 
koano?” 

O Roma manga tentara-tentara. (19:2) 


O Yesus wo haluhu, “Ngona no temoka ngohi nënanga o 
koano. Ngohi to ma kilau de’ to bda o duniaka mangale ma 
dumutu moi, ena gënanga to hi döaka o hakihi mangale o diai. 
O nyawa o diaino genanga i hi hi gihene ngohi.” 

330 Pilatus wi leha unangika, “Okia ma mangarati o diai?” 


O Yesus i wi hukumu wo honenge 
(Mat. 27:15-31, Mrk. 15:6-20, Luk. 23:13-25) 


Daha o Pilatus wo hupu oli ai kadato ino de” wa temo o 
Yahudi ma nyawa ika, “Ngohi ta make okia-kia ua ai howono 
unangoka. Ma” i moteke nia biaha, ngohi kiani ti hi lapahi o 
ho howono ma nyawa wo ma tëngo o Paskah ma Wange ma 
Amokoka. Nio igo ngini hupaya ngohi ti hi lapahi o Yahudi oka 
ma nyawa manga koano mangale ngini?” 

“Onanga yo haluhu de i ma poa-pdaka, “Kowali, uha 
inanga, ma” o Barabas!” (O Barabas ganga o nyawa moi wo 
ora-ora.) 

19 I paha de genanga o Pilatus wo wohama de” wa huloko 

o nyawa i wi gohara o Yesus. "O tentara oka yo diai o 
makota moi o gota ma jaga-jaga de ma ho hihikaka, daha i wi 
hi tamunuku o Yesus ai haeke ma loku oka. I boto de genanga 
Snanga i wi hi noa to Unanga ai juba ma goguhurungu, “daha i 

wi go gi lio yo böa unangika de” yo temo, “No wango o Yahudi 
oka ma nyawa manga koano!” Aha ino i wi poka Unanga. 

4] boto de genanga o Pilatus wo hupu wo hi gali oli de” wo 
temo o nyawa yo woe-woe ika genanga, “Ni wi lega! Ngohi ti 
ao Uunanga ti hi hupu nginika, hupaya ngini ni hi öriki ka moi 6 
de ngohi ta make ua o howono unangoka.” 5O Yesus wo hupu 
de i wi hi tamunuku o makota ma ho hihika de ai juba ma 
goguhurungu. O Pilatus wa temo onangika, “Ni wi lega o nyawa 
genanga.” 

“Ma 6raha o imam-imam manga haeke de’ yo go g6a-g6ana 
genanga i wi make o Yesus, 6nanga yo poaka, “Ni wi salib 
unanga! Ni wi salib inanga!” E 

O Pilatus wa temo onangika, “Ni wi lë ünanga, de ni wi 
salib ngini mahirete, ngohi ka moi 6 de ta mäke ua o howono 
unangoka.” 

70 Yahudi oka ma nyawa gënanga yo haluhu, “I moteke to 
ngomi mia hukumu, ünanga kiani i wi hukumu wo honenge 
hababu ünanga wo ma ngaku ai diri ma Jou Madutu ai 
Ngohaka.” 

#Ma öraha o Pilatus wo ihene önanga yo temo hoko gënanga, 
unanga i holoi wo hawanoli. °Unanga wo hi gali oli wo wohama 
ai kadato ma gorona ika, de o Yesus i wi ao i wi hi ngohama, o 
Pilatus wi leha unangika, “Ngona ani ahali okia ino?” 

Ma’ o Yesus wo haluhua. Ho’ o Pilatus wo temoli, “Ngona 
noluku no temo de de ngohi? No hi öriki, to ngohi ahi kuaha to 
ni hi lapahi ngona, de’ to kuaha to ni salib ngona!” 

NO Yesus wo haluhu, “Nako ma Jou Madutu wo ni hi 
doakua o kuaha gënanga ngona ika, ngona ka utu 6 de koiwa 
ani kuaha ngohino. Karana gënanga o nyawa i hi hi lo lapahi 
ngohi ngona ika, i holoi i lamoko manga baradoha ngaro de 
ngona ma.” 

12 Ma öraha o Pilatus wo ihene gënanga, ünanga wo hi dailako 
mangale wi hi lapahi o Yesus. Ma” o Yahudi oka ma nyawa 
yo põa-pöaka, “Nako Tuanga ni hi lapahi ünanga, Tuanga ma 
Kaisarua ai dodiawo! O nyawa i ma ngaku yo koano, ganga ma 
Kaisar ai haturu!” 

BMa öraha o Pilatus wo ihene o demo-demo gënanga, ünanga 
wi ao o Yesus wi hi hupu daha wo gogeruku o kuruhi ma ngi 
ya to tailako o nyawa manga hali ma romanga ma Nanao o 
Helewo. (De o Ibrani oka manga demo ma romanga Gabata.) 


O YOHANIS 19 333 


“Oraha génanga ngade yadono o takoro ngimoi de hinoto 
o wange oka, ma wange yadonuahi o Paskah ma Wange ma 
Amoko. O Pilatus wa temo o nyawa ika gënanga, “Ne#nanga nia 
koano!” 

'“SOnanga i ma poa-podaka, “Ni wi toma unanga! Ni wi toma 
unanga! Ni wi salib iinanga!” 

O Pilatus wa leha, “Kiani ngohi ti salib nia koano?” 

O imam-imam manga haeke yo haluhu, “Duga-duga ma 
Kaisar wo ma tengo-tengo to ngomi mia koano!” 'SDe o Pilatus 
wi hi lapahi o Yesus onangika la i wi salib. Onanga i wi le o 
Yesus daha yoiki i wi ao Unanga. 


O Yesus i wi salib 
(Mat. 27:32-44; Mrk. 15:21-32; Luk. 23:26-43) 


vO Yesus wo hupu de wa moku mahirete ai salib o ngi ika 
ma romanga “O haeke ma Kabelanga ma Ngi.” (De o Ibrani oka 
ma demo i hi romanga Golgota.) !8! Dokengoka ünanga i wi salib. 
Ya hi ki niki de ünanga naga 6 ya hinoto o nyawa ma homoa 
ya salib; wo ma tëngo ai higiloka, wo ma tëngo ai nirakoka 
de’ o Yesus ma hi do dogoronaka. "O Yesus ai salib ma gota 
ika, o Pilatus wa huloko ya tulihi de ma dulihi hoko nënanga: 
“Yesus Nazaret ino, o Yahudi oka ma nyawa manga Koano”. 
20 Yahudi oka ma nyawa manga ngöe ya basa o dulihi gënanga 
hababu o ngi o Yesus 1 wi so salib gënanga i kurutika ua de 
o kota. O dulihi gënanga de o Ibrani oka, o Latin oka de’ o 
Yunani oka manga demo. ?!O imam-imam manga häeke yo temo 
o Pilatus ika, “Uha na tulihi “O Yahudi oka ma nyawa manga 
Koano’, ma’ na tulihi, “O nyawa nënanga wo temo, Ngohi o 
Yahudi oka ma nyawa manga Koano.”” 

2 Ma’ o Pilatus wo haluhu, “Ngohi ta tulihi i boto, tatapu i 
tulihoka.” 

3O tentara-tentara gënanga i wi salib i boto o Yesus, önanga 
ya lë ai pakeanga. Pakeanga gënanga ya regu iata: moi-moi ya 
mäke o hidoku moi. Onanga ya lë o ai juba. Ai juba gënanga 
koiwa ma gu guriti - ka i ma hi paronuku daku de ya uku hi 
adono daukuku. “O tentara-tentara gênanga i ma ke temo moi 
de moika, “Uha ngone ha tobi-tobiki o juba nEnanga. Nia ino 
ngone ho diai o undi la o nagona yakunu ya diene.” O hali 
genanga i dadi hupaya i ganapu okia i tulihi o Buku i Tebi-tebini 
ma goronaka, ena genanga, 

“Onanga i ma hi kodoku ahi pakeanga, 
de’ yo diai o undi mangale ahi juba.” 

De” i goungu o tentara-tentara gënanga ya diai hoko genanga. 

SO Yesus ai salib ma datekoka i ma oko ino o Yesus ngoi 
ayo, de ngo mi ria dodoto o ngoheka, o ngo Maria o Keliopas 
ngoi hekata, de? o ngo Maria Magdalena. “Ma draha o Yesus 
wo mi make ngoi ayo de wi ni niki wi ho hininga i ma oko ino 
genangoka, Unanga wo temo ngoi ayo ika, “Ayo, g#nanga ani 
ngohaka Ayo.” 

“Daha ino o Yesus wo temo wi ni nikika gënanga, “G#nanga 
ngo ni ayo.” Oraha de gënanga wi ni niki gfnanga wo mi ao o 
Yesus ngoi ayo mo gogere ai tau oka. 


O Yesus ai honenge 
(Mat. 27:45-56: Mrk. 15:33-41: Luk. 23:44-49) 


“Oraha nënanga o Yesus wo hi driki mata-mata i tiai oka, de” 
hupaya okia i tulihi o Buku i Tebi-tebini ma goronaka yakunu i 
dadi, unanga wo temo, “Ngohi ahi kiriti ma dudungu.” 

“Genangoka naga o udo-udomo moi i oma-omanga de o 
angguru ma akere ma suka-suka. O bunga karang o gahumu moi 
ya tono uku o angguru ma akeruku genanga, de’ i hi topokika 
de o gota ma jaga o hisop, daha ya tubo hi ädono o Yesus ai uru 
ma kaile. ?O Yesus wa hihihi o angguru ma akere gënanga daha 
wo temo, “I tiai oka!” 

Daha ünanga ai häeke wa ponu de wo honengoka. 


O Yesus i wi tuduku 


3O Yahudi oka ma nyawa yo ko kuaha yoluku o nyawa 
manga mayeti ya so salib oka gënanga hoko gënanga i nune uku 
o salib ma gotaka o Yahudi oka manga Puji ma wange oka, 
okiali nënanga ma moi o Yahudi oka manga Puji ma wange 
genanga, o Wange ma Amoko yo do dingakoka. Hababu ma 
wange o Yesus i wi salib i otaka o Yahudi oka manga Puji 
ma wange oka gënanga, o Yahudi oka ma nyawa yo gahoko o 
Pilatus ika mangale ya tobiki manga lou o nyawa ya so salib 
ika de? i hi guti manga mayeti gënanga o salib ma gotaka. 
“O tentara-tentara gënanga yoiki de’ ya tobiki yo do di hira 
manga lou ya hinoto o nyawa ya so salib de o Yesus. SMa 
Oraha Onanga yadono o Yesus ika, 6nanga i wi make inanga wo 
honengoka. Ho” onanga ya tobikua ai lou. “Ma' ai maheho ika 

o Yesus 1 hi topoko de o tuba wo ma tengo o tentaraka genanga, 
de” ma da taitoka i hupu o awunu de’ o akere. 

330) nyawa wa make mahirete okia i dadi genanga, Unanga wo 
hi ngahu o hali gënanga, hupaya ngini 6 ni ngaku. De’ ai hakihi 
genanga i tiai, de” unanga wo hi öriki gënanga i tiai. #O hali 
genanga i dadi hupaya i ganapu okia i tulihoka o Buku i Tebi- 
tebini ma goronaka, ena gënanga “Ai kobongo ka moi 6 ma aha 
ko ya tobikua”. O Buku i Tebi-tebini ma goronaka 6 i tulihi, 
“Onanga aha ünanga i wi plilono 6nanga i wi topo-topokoka”. 


O Yesus i wi lungunu 
(Mat. 27:57-61: Mrk. 15:42-47: Luk. 23:50-56) 


38] paha de genanga o Yusuf o Arimatea ino wo gahoko wi 
hi gumala o Pilatus la iti wa lë o Yesus ai mayeti. (O Yusuf 
nagala wi nö ni niki o Yesus ma’ ka wo ma ngiu-ngiunu, hababu 
unanga wa modongo o Yahudi oka yo ko kuaha ika.) O Pilatus 
wi hi gumala ünanga, ho” unanga woiki wa le o Yesus ai mayeti. 
390) Nikodemus, ma hira wo bda-bda o Yesus ika ma draha o 
hutu-hutu, unango woiki de o Yusuf. O Nikodemus wo ao o 
mur de” o gaharu - mata-mata done ho o kilo moruange ma 
ngöe. VO nyawa ya hinoto gënanga ya lë o Yesus ai mayeti daha 
ya hawo de o ngöere ma gare-garehe ma ho halloa de o minya 
ma bou-bounu genanga i moteke manga adati o Yahudi oka ma 
nyawa yo lungunu. “'O ngi o Yesus i wi salib naga o dumule 
moi. O dumule ma goronaka gënanga naga o lungunu moi ma 
hungi, komaiwahi ya hi lungunu o nyawa. @Hababu o lungunu 
genanga i tigino, de” o Yahudi oka manga Puji ma wange ngade i 
muläenge, nanga i wi lungunu o Yesus dokengoka. 


O lungunu i homoaka 
(Mat. 28:1-8, Mrk. 16:1-8, Luk. 24:1-12) 


2 O Minggu ma wange o ngoru-ngoruminohi, ma Oraha 

ka i ho hu hutu ohi, o ngo Maria Magdalena moiki 

o lungunika. Munanga ma mike o helewo ma dadamunu yo 

rehenoka o lungunu ma pidahoka genanga. “Miinanga mo ma 

popata mi lingiri o Simon Petrus de” wi nö ni niki wi ho 

hininga o Yesus, de” mo temo onangika, “Ma Jou i wi le oka o 
lungunoka, de’ ngohi to hi orikua okiaka ünanga i wi kelenga.” 

3Daha o Petrus de” wi nö ni niki ma homoa gënanga yoiki 

o lungunika. “Ya hinoto i ma popäta, ma’ wi nö ni niki ma 

homoa genanga i holoi wo taiti de o Petrus, de” unanga wo ma 
hi adono i holoi wo hira o lungunika. 5Unanga wo hi hahere o 
lungunu ma gorona ika de wa make o ngöere ma gare-garehe 
i kelenga uku genangoka, ma” unanga wo wohamua. “O Simon 
Petrus wi hi do duru ino ai poretino, daha gila-gila wo wohama 
o lungunu gënanga ma gorona ika. Unanga wa make o ngöere 
ma gare-garehe 1 kelenga uku genangoka, 'ma” o ngöere i hi 
liko-liko o Yesus ai haekino koiwa ma datekoka ma i lulu ino i 
ma tingakika. “Aha ino wi no ni niki i holoi wo hira wo ma hi 
adono o lungunika, unang9 wo wohama. Unanga wa make de’ 
wo ngaku. (Hi adono öraha genanga 6nanga i mangarati uahi 
okia i tulihi o Buku i Tebi-tebini ma goronaka ünanga kiani wo 
momiki o honengino.) “I paha de genanga i wi no ni niki o 
Yesus genanga yo lio. 


O Yesus wo ma hi matoko ai diri o ngo Maria Magdalena ika 
(Mat. 28:9-10: Mrk. 16:9-11) 


NO ngo Maria Magdalena mo ma oko ino o lungunu ma 
himangoka de mo ari. Mo ari ma go giriaka, miinanga mo hi 
hahere o lungunu ma gorona ika, "daha ma mike o malaekat 
ya hinoto manga pakeanga ma gare-garehe. Onanga yo gogeruku 
o ngi o Yesus ai mayeti ma ri oka, moi ai häekiha i dadu oka 
de ma homoa ai lou oko i dadu oka. JO malaekat-malaekat 
genanga i mi leha, “Ayo, ya dodoa no ari!” ii 

O ngo Maria mo haluhu, “To ngohi ahi Jou i wi le oka, de” 
ngohi to hi orikua ünanga kiaka i wi kelenga.” 

“Mo temo i boto hoko genanga, miinanga mo ma lega ami 
poretoko de’ mi make o Yesus wo ma oko ino genangoka. Ma’ 
munanga mi hi orikua genanga o Yesus. ISO Yesus wo mi leha 
munangika, “Ayo, ya dodoa no ari? Ayo na lingiri o nagona?” 

O ngo Maria mato bote génanga ma dumule ma dutu, ho’ 
munanga mo temo, “Bapa, nako Bapa ni tagali oka linanga 
nenangoka, tanu no hi hi ngahu ngohino okiaka Bapa ni kelenga 
Unanga, hupaya ngohi takunu ti le?” 

19O Yesus wo mi temo munangika, “Maria!” 

O ngo Maria mo ma lega o Yesus ika daha mo temo de o 
Ibrani oka manga demo, “Rabuni!” (Ma mangarati “Guru”.) 

«Uha no hi sö ngohi,” o Yesus wo mi temo munangika, 
“hababu ngohi to doa uahi o Ama ile. Ma’ noiki ahi roria 
dodotika, de” na hi ngahu onangika öraha nenanga ngohi to doa 

ahi Ama ile de’ ani Ama ile, ahi Jou Madutu ile de” ani Jou 
Madutu ile.” 

1 Ho ngo Maria moiki mo hi ngahu i wi no ni nikika o Yesus 
mtinanga mi make oka ma Jou de ma Jou wo temoka mata- 
mata gEnanga munangika. 


O Yesus wo ma hi matoko ai diri i wi no ni nikika 
(Mat. 28:16-20: Mrk. 16:14-18: Luk. 24:36-49) 


Ma Minggu ma wange genangoli dika, ma draha yo hutu 
oka, i wi nö ni niki o Yesus i ma toomu o tau moika de 
manga ngora-ngorana ya kusi oka, hababu 6nanga ya modongo 
o Yahudi oka yo ko kuaha ika. I todokanino o Yesus wo böa de’ 
wo ma oko ino manga hi dogoronaka 6nanga de’ wa temo, “Nia 
tabea de o dame de de ngini.” 

#Wo temo i boto hoko geEnanga, lnanga wa hi matoko 
onangika ai giama de’ ai meheho. Ma draha i wi make ma Jou, 
6nanga duru yo morene. “Gila-gila o Yesus wa temo onangika 
wo hi gali oli, “Nia tabea de o dame de de ngini. Hoka o 
Ama wo hi huloko ngohi, hoko genangoli ngohi ti ni huloko 
ngini.” “Gila-gila inanga wa hi wuwu ai womaha onangika de’ 
wo temo, “Nia tarima ma Jou Madutu ai Womaha. #Nako ngini 
nia hi apongo o nyawa mol manga baradoha, ma Jou Madutu 6 
wo hi apongo. Nako ngini nia hi apongua o nyawa moi manga 
baradoha, ma Jou Madutu 6 wo hi apongua.” 


O Yesus de” o Tomas 


49 Tomas, wo ma tengo o Yesus i wi nö ni niki ya ngimol 
de ya hinoto manga hi dogoronaka, (i wi hetongo o “Hago”) ko 
de de unangua de ai dodiawo ma homoa ma 6raha o Yesus wo 
boa. SI wi no ni niki o Yesus ma homoa i wi temo o Tomas ika, 
“Ngomi mi wi make oka ma Jou!” 

Ma” o Tomas wo haluhu, “Nako ngohi ta make uahi o paku 
ma rio ai giamoka, ngohi to gelenga uahi ahi hagarara ai nabo o 
paku ma rio ika genanga, de” to gelenga uahi to ngohi ahi giama 
ai meheho ika, ngohi tolukohi to ngaku.” 

%0 Minggu moi ya ino, i wi no ni niki o Yesus nagali o 
ngi oka genanga, de’ o Tomas 6 wo boa ino. O ngorana mata- 
mata i kusi oka. Ma’ o Yesus wo boda de” wo ma oko ino manga 
hi dogoronaka, daha wo temo, “Nia tabea de o dame de de 
ngini.” Daha ino o Yesus wi temo, o Tomas ika, “Na kelenga 

ani hagarara nenangoka, de’ no lega to ngohi ahi giama. No 
hi doaka ani giama de’ na kelenga ahi meheho ika. Uha no do 
dodatohi, ma” no ngaku!” 

30 Tomas wo temo o Yesus ika, “Ahi Jou, de? ahi Jou 
Madutu!” 

”O Yesus wi temo unangika, “Ngona no ngaku hababu no 
hi make oka ngohi i goungua? Yo utumoka o nyawa yo ngaku 
ngaro i hi make ua ngohi!” 


Ma dumutu o buku nënanga 


#Duru ko ha ngöe ohi i hëra-hëranga ma homoa wo diai o 
Yesus i wi nö ni niki manga himangoka, ma’ i tulihua buku 
nenanga ma goronaka. 3!'Ma” mata-mata nënanga i tulihi, hupaya 
ngini ni ngaku o Yesus ganga ma Koano Wo hi ho halamati, ma 
Jou Madutu ai Ngohaka, de’ karana i wi ngaku unangika, ngini 
nia make o ngango. 


O Yesus wo ma hi matoko ai diri i wi no ni niki ya tumidika 


2] I paha genanga o Yesus wo ma hi matoko ai diri wo hi 

gali oli o Tiberias ma Taagaka i wi no ni nikika. Hoko 
nenanga i dadi: "O wange moi uku, o Simon Petrus, o Tomas i 
wi ahoko o Hago, o Natanel o Kana ino o Galilea ma tonakoka, 
o Zebedeus ai ngoha-ngohaka, de? ya hinoto i wi nö ni niki o 
Yesus ma homoa 1 ma toomu ino. “Wa temo o Simon Petrus ma 
homoa ika, “Ngohi to mau toiki to tagoko o nawoko.” 

“Ngomi mi niki,” 6nanga yo temo unangika. De nanga yo 
harene o ngotiroko de i ma jobo. Ma’ hutu moi ya haiwatikuku 
genanga 6nanga okia-kia ua ya daene. “Ma draha o wange 
mulaenge 1 potoka, o Yesus wo ma oko ino o dowongi oka, 
ma’ onanga i wi hi orikua o Yesus gënanga. SO Yesus wa temo 
onangika, “Ngoha-ngohaka, naga de nia nawokoka?” 

“Koiwa,” 6nanga yo haluhu. 

“O Yesus wa temo onangika, “Nio do tumo nia homa nia 
ngotiri ma nirakuku, aha ngini nia make o nawoko.” Daha o 
homa genanga 6nanga yo do tumo, ma” yakunua ya tauroli 
hababu hoko genanga ma ngöe o nawoko o homa ma goronaka. 

"Wi no ni niki o Yesus wi ho hininga wi temo o Petrus ika, 
“Genanga ma Jou!” Ma öraha o Simon Petrus wo ihene g#nanga 
ma Jou, Uunanga wo ma hi noa ai baju (hababu inanga wo ma 
bajua) daha wo ma ngumo o akere uku. I wi no ni niki ma 

homoa yo ngotiri i wi niki o dudungiha, de ya tauru manga 
homa i omanga de o nawoko. Onanga yo kurutika ua de o 
dudungu, done ho metere o ratuhu moi dika. "Ma draha önanga 
o ngotiroka de yo uti, 6nanga ya make naga o uku ma ngaboho 
de dokengoka o nawoko i harongika de? o roti. YO Yesus wa 
temo onangika, “Abe ika ni a0 ino o nawoko o ngai muruo naga 
daha nia tago-tagokino.” 

NO Simon Petrus ka wo harene o ngotiroko, daha ya liliara 
manga homa o dudungiha. O homa genanga i omanga de o 
nawoko ma ago-agomo:, mata-mata naga o ngai o ratuhu mol 
de moritoa de hange. De ngaro hoko genanga ma ngöe, manga 
homa i kakihua. "O Yesus wa temo onangika, “Nia ino ni 
olomo.” Ka o nyawa moi 6 de koiwa i wi nö ni niki yo barani 
ua i wi leha, “Bapa o nagona?” Hababu 6nanga i hi öriki 
inanga ma Jou. PAhao o Yesus wo ma hi tigi onangika, wa le 
o roti genanga, de” wa hi daka onangika. Unanga wa diai hoko 
genangoli de o nawoko genanga. 

14Nenangala hara ma hange oka o Yesus wo ma hi matoko 
ai diri i wi nö ni nikika i paha ino Unanga i wi hi wango o 
honengino. 


O Yesus de o Petrus 


15] boto 6nanga yolomo, o Yesus wi temo o Simon Petrus ika, 
“Simon, o Yona ai ngohaka, boteka ngonahi i holoi no hi dora 
ngohi ngaro de 6nanga nënanga i hi dora ngohi?” 

“I tiai, Jou,” o Petrus wo haluhu, “Jou no hi hi öriki ngohi 
to ni to dora Jou.” 

O Yesus wo temo unangika, “Na paliara ahi duba ma ngoha- 
ngohaka.” 

16Ma hinotoka o Yesus wi leha unangika, “Simon, o Yona ai 
ngohaka, boteka ngona no hi dora ngohi?” 

“I tiai, Jou,” o Petrus wo haluhu, “Jou no hi hi öriki ngohi 
to ni dora Jou.” 

O Yesus wi temo unangika, “Na paliara to ngohi ahi duba- 
duba.” 

"Ma hange oka o Yesus wi leha unangika, “Simon o Yona ai 
ngohaka, boteka ngona no hi dora ngohi?” 

O Petrus ai hininga i huha hababu o Yesus wi leha hi adono 
hara ma hange. De o Petrus wo haluhokali, “Jou, Jou no hi 

MA NGONGOTAKA 


O Rasul-rasul Manga Jarita ena ganga ma dohanga o Abari 
ma Oa ma buku o Lukas wa to tuli-tulihi. Ma dungutu ma loku 
oka o Rasul-rasul Manga Jarita nenanga ena genanga ya hohe 
mangale sarakia i wi no ni niki o Yesus - de ma Jou Madutu 
ai Womaha ma tutuda - i hi abari o Abari ma Oa mangale o 
Jou Yesus “O Yerusalem oka, o Yudea i ngodumu, o Samariaka, 
de’ hi adono dunia ma batingika” (Orr. 1:8). O buku nenanga 
nagala o ade-ade mangale o Jou Yesus i wi no ni niki i mulienge 
i ma kelu o Yahudi ma nyawa manga hi dogoronaka daha i hero 
i dadi o agama moi o dunia i ngodumu. Wa to tuli-tulihi o buku 
nenanga wa mäo i paralu oli, wa hi goungu yo bo basa-basa, 
mangale o Harani oka ma nyawa i goungua o bahaya moi o 
duniaka ma meta o Roma ma pareta ika, ma’ mangale o Harani 
oka ma agama ma rupa i hi tiai o Yahudi oka manga agama. 

O Rasul-rasul Manga Jarita yakunu ha regu, o regu hange ma 
goronaka. O regu hange ma hi dogoronaka genanga ha make i 
hero ma daera kiaka o Abari ma Oa mangale o Jou Yesus i hi 
ngahu de o gereja i hi goko: (1) muldenge o Harani i ma kelu 
o Yerusalem oka i paha ino o Jou Yesus wo doa o horoga ile; 
(2) i hero o daera-daera ma homoa ika o Palestina ma tonakoka, 
de” (3) i hero i holoi i lamokoli o berera-o berera o Ngoto i ko 
Korona ma gilolitino hi idono o Roma ika. 

O hali moi ma titi de? duru i holoi o Rasul-rasul Manga 
Jarita ma buku ma goronaka nenanga ganga ma Jou Madutu ai 
Womaha ma manarama i boa de ma kuaha o nyawa yo ngaku- 
ngaku uku o Yerusalem oka o Pentakosta ma wange oka. I do 
da dadi mata-mata ma goronaka i tulihi o buku nenanga ma 
goronaka i nyata ma Jou Madutu ai Womaha genanga koiwa ma 
do dogumu ya tuda de' i hi kuata o gereja i ma ko moteke de 
ma lutuda-tutuda. O abari o Harani oka ma agama i do doto- 

dotoko ma Graha ma do di hiraka nenanga i tipoko ino ma ge 
getongo moi ma goronaka o riwayati. I do da dadi i tulihi o 
buku nenanga ma goronaka i hi dungutu oli hoko kia ma kuaha 
o abari genanga o Harani oka ma nyawa manga wo wango ma 
goronaka de’ o ninikutu o ria dodoto o gereja ma goronaka. 


Ma dola 

I hi diai mangale i hi ngahu 1:1-26 
a. O pareta ma bo baha de' o jaji ma Jou Yesus 
ino 1:1-14 
b. O Yudas ai dagali 1:15-26 

O hi ngahu o Yerusalem oka 2:1-8:3 

O hi ngahu o Yudea de” o Samariaka 8:4-12:25 

O Paulus ai leleani 13:1-28:31 
a. Ai do dagi ma do di hiraka mangale wo hi 
gerewoto o Abari ma Oa 13:1-14:28 
b. Yo diai o doomu o Yerusalem oka 15:1-35 
c. Ai do dagi ma hinoto mangale wo hi gerewoto 
o Abari ma Oa 15:36-18:22 
d. Ai do dagi ma hange mangale wo hi gerewoto 
o Abari ma Oa 18:23-21:16 
e. O Paulus hokä o bui ma nyawa o Yerusalem oka, 
o Kaisaria de’ o Roma 21:17-28:31 


Teofilus no bo barija, 

To ngohi ahi buku ma do di hiraka ma goronaka ngohi to 
hi tararonoka mata-mata wa diai oka de” wo dotökoka o Yesus 
ka de ünanga wo muläenge wa diai ai manarama, "hi adono ma 
wange ünanga i wi goraka o horoga ile. Unanga wo doa uahi 
o horoga ile, de ma Jou Madutu ai Womaha ma kuaha ünanga 
wo hi döaka o hi matoko-o hi matoko o rasul-rasul ika wa o 
iri-irikoka. “Wo wango i paha ino, o wange moruata ma dekana 
ünanga ma moi-ma moi wo ma hi matoko de ma do dagi i 
iunua ai rasul-rasul ika gënanga ünanga i gou-goungu wo wango. 
Onanga i wi mäke ünanga, de’ unanga wa temo de de önanga 
ya däene sarakia ma Jou Madutu wo pareta hokä o Koano. 
“De” ma öraha ünanga i ma toomu de de Onanga, unanga wo hi 
doaka o pareta nenanga onangika, “Uha nia mala o Yerusalem. 
Nio dama genangoka hi ädono o Ama wo hi döaka okia wo 

hi jo jä jaji oka, ena gënanga kahuruono ngohi ti ni hi ngahu 
oka nginika. “Hababu o Yohanis wo ohiki de o akere, ma' o 
wange muruono nagahi ngini aha i ni ohiki de ma Jou Madutu 
ai Womaha.” 


O Yesus i wi goraka o horoga ile 


6Ma oraha o rasul-rasul gënanga i ma toomu de o Yesus, 
önanga i wi leha unangika, “Jou, boteka 6raha nenanga Jou no 
mau no hi gokokali o Israel oka ma nyawa manga Pareta?” 

70 Yesus wo haluhu, “Ahi Ama mahirete wo hi tatapu ma 
wange de” ma öraha. Borota ua gënanga ngini ni hi 6riki, 
hababu gënanga o Ama ai haku. “Ma” ngini aha nia make o 
kuaha, nako ma Jou Madutu ai Womaha i boaka nginika. De’ 
ngini aha ni dadi o hakihi-hakihi mangale ngohi o Yerusalem 
oka, o Yudea i ngodumu, o Samariaka, de” hi Adono o dunia ma 
batingika.” ?O Yesus wo temo i boto hoko genanga, lUnanga i wi 
goraka o horoga ile 6nanga manga lako ma himangoka, de” o 
lobi i wi tamunu Unanga dnanga manga lo legaka. 

1Onanga ka i ma lega-legahi o dihangile, ma öraha o Yesus 
i wi goraka i todokanino o nyawa ya hinoto manga pakeanga 
ma gare-garehe i ma oko ino to 6nanga manga datekoka. " “Hei, 
Galilea ma nyawa, ” o nyawa ya hinoto gënanga yä temo, “ya 
dodoa ngini ni ma oko ile dika genangoka nio lega-lega o 
dihangile? O Yesus ngini ni wi make i wi goraka o horoga 
ile gënanga ngini nia himangoka, aha wo boba oli de ka hoko 
genangoli hoka ngini nia make kangano.” 


O Yudas ai dagali 


12] paha o rasul-rasul gënanga yo lio o Zaitun ma 
Doporonoka o Yerusalem ika. O Doporonoka genanga hi adono 
o Yerusalem ika done ho kilo moi ma gurutika. NO Yerusalem 
oka 6nanga yoiki o tau o ngi Onanga 1 ma hi do dogumu, daha 
yo doa o kamari i loku-loku ile. O rasul-rasul gênanga, ena 
genanga o Petrus de” o Yohanis, o Yakobus de” o Andreas, o 
Filipus de” o Tomas, o Bartolomeus de” o Matius, o Yakobus o 
Alfeus ai ngohaka, o Simon o berera ma Go göana de’ o Yudas 
o Yakobus ai ngohaka: “hoko genangika mata-mata ka o hininga 

moi 1 ma toomu mangale yo hubayanga. Onanga yo hubayanga 
de o ngo ngoheka ya muruono naga de o ngo Maria o Yesus ngoi 
ayo, de” o Yesus ai roria dodoto. 

BO wange moi uku, ma öraha 6nanga i ma todmu ino - naga 
done ho ya ratuhu moi de ya monaoko ma nyawa yo bda ino - 
o Petrus wo ma oko mangale wo temo. Unanga wato, !”“Roria 
dodoto! Okia i tulihoka o Buku i Tebi-tebini ma goronaka, 
genanga kiani 1 dadi. Ma hira de o Daud, ma Jou Madutu ai 
Womaha 1 hi do demoka mangale o Yudas, o nyawa i wi to 
tago-tagoko o Yesus gënanga manga tutuda. "O Yudas ganga 
to ngomi mia dodiawo, de” unangö i wi irikoka mangale mi 
manarama mi ma ki niki de de ngomi.” 

(O Yudas nenanga wo ma make oka ai lungunu ma tonaka 
al manarama i to torou ma hewa ino. Unanga i wi otaka de” wo 
honengoka de ai mamata i repa ika hi adono ai wariki i hupu 
mata-mata ino. "Mata-mata o nyawa yo go gogere o Yerusalem 
oka ya nako mangale o hali genanga. Hababu genanga, 6nanga 
manga bahasa ma goronaka, onanga i hi romanga o tonaka 
genanga o Akeldama, ma mangarati “o Awunu ma Tonaka'.) 

2 “Karana o Mazmur ma Buku ma goronaka i tulihi hoko 
nenanga, 

“Mala ika o ngi wo go gogere i dadi ka i ridika: 

uha o nyawa moi 6 yo gogere ma goronaka.” 
Naga i tulih6 hoko nEnanga, 

“Mala ika ai manarama ma kuruhi ya lé o nyawa ma homoa.’ 

2-2 Hababu genanga, kiani naga wo ma tëngo wo mi dogo 
ngomino mi dadi o hakihi mangale o Yesus wo wangokali o 
honengino. O nyawa gënanga kiani o nyawa wo ma tëngo o 
nyawa yo woe-woe manga hi dogoronaka mi ko ki niki de de 
ngomi hoko genangika ma draha o Yesus woiki okia ika de de 
ngomi, ka o Yohanis mulaenge wo ohiki hi ädono ma draha o 
Yesus i wi g0raka o horoga ile ngomi mia hi dogoronaka.” 

50 nyawa yo boa-bda ino genangoka yo gahoko o nyawa ya 
hinoto, ena genanga o Yusuf i wi hetongd o Barsabas (iinanga 
i wi hetongo o Yustus), de? o Matias. ““SDaha önanga yo 
hubayanga. Onanga yato, “Jou, ngona no hi öriki o nyawa 
mata-mata manga hininga. O Yudas hokä rasul ai manarama 
i tifaka de” wo honengoka. Ho” no hi matoko ngomino, o 
nyawa ya hinoto nEnanga o nagona Jou na iriki la? na hi ddaka 
o manarama genanga i wi tagali o Yudas.” “I boto genanga 

manga romanga ya hinoto genanga yo diai o undi, daha o undi 
i otaka o Matias uku. Ho” unanga i wi goraka wo dadi o rasul i 
ma ki niki de o rasul ya ngimoi de moi ma homoa. 


Ma Jou Madutu ai Womaha i boa 


Ma oraha o Pentakosta ma wange yadonoka, mata-mata 
o nyawa yo ngaku-ngaku i ma toomu o ngi moi oka. “| 
todokanino yo ihene o ilingi o dihanguku hoka o rato 1 wuwu. O 
tau kiaka o nyawa yo woe-woe genanga yo gogerika, mata-mata 
i 6manga de o ilingi gënanga. “Daha 6nanga ya make o akiri-o 
akiri ma tero o uku i tahe okia ika dika de’ i tangi onangika mol- 
moi. “Onanga mata-mata ya kuaha ma Jou Madutu ai Womaha, 
de” yo mulaenge yo temo-temo de 1 rupa-rupa o bahasa ma 
homoa. Onanga yo temo 1 moteke okia 1 hi ddaka o Womaha 
genanga onangika mangale 1 hi demo. 
SOraha genanga o Yahudi oka ma nyawa manga ngöe, hagala 
o berera o dunia ma gilolitino, yo gogere Jjai-ja1 o Yerusalem 
oka. Onanga ganga o nyawa 1 wi hi ngou-ngounu ma Jou 
Madutu. “Ma öraha yo ihene ma ruruhu genanga, o nyawa 
duruhe manga ngöe, yo boda 1 ma toomu. Onanga mata-mata yo 
todokana yo ihene o nyawa yo ngaku-ngaku genanga yo temo 
de to 6nanga moi-moi manga bahasa. “De yo htranga de manga 
hininga ya daene 6nanga yo temo, “Ko 1 goungua o nyawa yo 
temo-temo nënanga mata-mata o Galilea ma nyawa? #Sarakia i 
dadi hi ädono ngone ho ihene önanga yo temo de to ngone 
nanga berera ma bahasa moi-moi? “Ngone o Partia ino ma 
nyawa, o Media, o Elam; o Mesopotamia ino, o Yudea de’ o 
Kapadokia, o Pontus de” o Asia ino, Vo Frigia de? o Pamfilia 
ino, o Mesir ino de? o daera-daera Libia i tigi de o Kirene; 
naga ngone oka o Roma de ya ino, "naga o Yahudi ma nyawa 
de’ naga o hoana de o berera ma homoa yo woha-wohamoka 
o Yahudi oka manga agama ika, naga 6 yo boa o Kreta de” o 
Arab ino. Ngone mata-mata ho ihene 6nanga yo temo-temo de 
to ngone nanga bahasa moi-moi mangale o hali 1 hera-heranga 
wa dia ma Jou Madutu!” ?De yo htranga de? manga hininga ya 
däene 6nanga mata-mata i ma ke leha moi de moika, “Okia ma 
mangarati nenanga?” 

13Ma” naga 6 o nyawa yo hohedu. Onanga yo temo, “See, o 
nyawa genanga ya daluku dika!” 


O Petrus ai riwayati 


“PDaha i paha o Petrus wo ma oko de o rasul ya ngimoi de 
moi ma homoa, de wa temo o nyawa yo wöe-wöe ika genanga. 
De to nanga ai ilingi ma kuata wo temo, “Roria dodoto, 
o Yahudi oka ma nyawa de’ mata-mata ni go go gogere o 
Yerusalem oka! Ni ihene ni hi do diai, hababu o hali ngnanga 1 
paralu ngohi to hi to tararono ngini ika. "O nyawa nënanga ya 
dalukua, hoka ngini nia takihiri, hababu draha nEnanga ahaö o 
takoro hiwo o ngorumino. ''Ma' n#nanga wo hi ngahu oka ma 
Jou Madutu ma Nabi Yoël ika: 

17 Ma Jou Madutu wo temo, “O draha ma bahaka, 
ngohi aha ta do gdpoa ahi Womaha o nyawa mata-mata 

uku. 

Nia ngoha-ngohaka o nau-nauru de’ nia ngoha-ngohaka 
o ngo ngoheka aha i ni hi ngahu nginika o hali-o hali 
ngohi ta hi ngahu onangika. 

Nia nyawa yo go gö aha ya make o hali-o hali 
ngohi ta hi matoko onangika. 

Nia nyawa ya to timo-timono aha yo nanere mangale o 
nanere ngohi ta hi doaka onangika. 

18 Ahi go gilaongika 6 - ya oa o nau-nauru ya oa o ngoheka -, 
aha ta do gopoa ahi Womaha ma wange oka genanga. 
Onanga aha i hi ngahu o hali-o hali ngohi ta hi 

ngahu oka onangika. 
19 Ngohi aha to diai i hera-heranga dakengoka o dihanga 
ma loku oka, 

de” o hali-o hali ka biaha ua nengoka o dunia oka nënanga; 

aha naga o awunu de’ o uku, o haga de’ o nofo. 

20 O wange aha i dadi i hü hutu, 

o mede i dadi i t9kara hoka o awunu 

i hira de ma Jou ai Wange o Wange i lamo-amoko de i 
mo mulia gënanga i böa. 

21 Oraha gënanga, o nyawa i ma hi böaka ma Jou ika 
aha ya hi hälamati.’ 

2 Roria dodoto o Israel oka ma nyawa! Ni ihene okia ngohi 
to temo nEnanga: o Yesus o Nazaret ma nyawa genanga ma Jou 

Madutu wi hi ddakoka o manarama mangale ngini ria dodoto. 
Genanga de ma diai duru i htra-heranga de’ o hali-o hali ka 
biaha ua ma Jou Madutu wo diai nia hi dogoronaka ria dodoto 
de o Yesus gënanga. Mata-mata g#nanga ria dodoto mahirete ni 
hi orikoka. 5I ma moteke wo hi datoroka mahirete, ma Jou 
Madutu wa putihoka mangale wi hi lapahi o Yesus nginika. De’ 
ma Oraha Unanga i wi hi lapahi, ngini ni wi toma Unanga de 
ni wi mala ika o nyawa ma dorou i wi salib iinanga. “Ma” ma 
Jou Madutu wi hi wango okali iinanga o nyawa yo hone-honenge 
manga hi dogoronaka. Unanga i wi lahiroka o hönenge, ma’ 
ma Jou Madutu wi hohe oka de wi hi hupu, hababu ko i dadi 
ua Unanga i wi kuaha o honenge hoko genangika. SMangale o 
Yesus nenanga o Daud wo temoka, 
‘Ngohi ti make ma Jou hoko genangika ahi himangoka, 
unanga wo hi datekuku ngohi, hupaya de okia dika ngohi to 
giwi ua. 
26 Hababu genanga ahi hininga i more-morene, 
ahi uru 1 hi demo o hi giriri: 
de” ahi rdehe nEnanga aha i tama 
i ri ridi o lungunu ma goronaka. 
"7 Hababu ngona na mala ika ua ahi jiwa i gö gogere o nyawa yo 
hone-honenge manga dunia ma goronaka. 
Ngona ni mala ika ua ani gilaongo wo so setia genanga wo 
wedere wo mata-mataka. 
28 Ngona no hi hi matokoka ngohino o ngfEkomo ma meta o 
ngango ma dutu ika. 
Ahi morene duru ko ha giria hababu ngona naga de de 
ngohi.” D 
#Roria dodoto, ni hi hi gumala ngohi to temo to hi to 
tararonika mangale o Daud, to ngone nanga tohora gënanga. 
Unanga wo honengoka de? i wi lungunoka, de ai lungunu ka 
ëna nagahi ngone nanga hi dogoronaka hi ädono öraha nënanga. 
“Ma Jou Madutu wo jaji oka o Daud ika, de ma koboto, wo 
ma tëngo o nyawa o Daud ai difa uku aha wi goraka ma Jou 
Madutu wo dadi o koano. Karana o Daud wo hi öriki mangale 
o jaji gënanga de” hababu unangö o nabi moi, #iinanga wo hi 
örikoli okia aha wa diai ma Jou Madutu. Ho’ unanga wo hi dö 
demoka ngaro i dadi uahi o Koano Wo hi ho halamati ma Jou 
Madutu wo hi jaji oka, aha wo wangokali o honengino. O Daud 
Wo temo, 

“Unanga i wi mala ika ua wo go gogere o nyawa yo 
hone-honenge manga dunia ma goronaka, 
ai rOehe aha i dadi ua i wedere wo mata-mataka.” 
20 Yesus nenangala ma Jou Madutu wi hi wangokali o 
honengoka. Ngomi mahirete mata-mata mia hakihi oka o hali 
genanga. #Unanga i wi goraka wo gogere o pangkati i ko 
kurutile oka de wi hi ddaka o kuaha ma Jou Madutu oka, 
daha wa tarima ma Jou Madutu ai Womaha wo hi ja jaji oka o 
Ama. De” ngini 6raha neEnanga ni ihene de’ nia make, ganga o 
Womaha genanga nanga wo mi do gopoaka ngomino. “O Daud 
mahirete wo doa ua o horoga ile, ma” o Daud wo temo, 
“Ma Jou wo temo ahi Jou ika: 
No gogeruku ahi nirakoka, 
35 hi adono ngohi ta diai ani haturu i ma ponu ngona ika!” 

36 Hababu genanga o Israel oka ma nyawa mata-mata kiani ni 
hi öriki de ma goungu o Yesus ngini ni wi salib oka genanga, o 
Yesus genangala i wi hi dadi oka ma Jou Madutu wo dadi o Jou 
de” o Koano Wo hi ho halamati!” 

“Ma 96raha o nyawa yo wboe-woe yo ihene o hali genanga, 
manga hininga duruhe i ruae. Daha bnanga yo leha o Petrus ika 
de” o rasul-rasul ma homoa ika, “Roria dodoto, ngomi kiani mi 
diai okia?” 

30) Petrus wo haluhu, “Ni ma toba botohi ni diai o 
baradoha. De’ kiani ngini moi-moi i ni ohiki de o Yesus Kristus 
ai romanga, hupaya nia baradoha i hi apongo. Roria dodoto 
aha nia tarima o ngongike ma Jou Madutu ai Womaha, ma Jou 
Madutu ino. “Hababu ma Jou Madutu wo hi jaji oka genanga 
ganga mangale ngini de” nia difa uku de mangale o nyawa naga 
manga ngi ma go gurutika - ena gënanga o nyawa mata-mata 
manga Jou Madutu to ngone nanga Jou wa ahoko mangale yo 
böa unangika.” 

Hoko gënanga o Petrus wa hi ngahu onangika. De’ ka ha 
ngöe ohi ai demo ma homoa ünanga wo hi himanga onangika 
la? onanga i ma hi tingaka o nyawa ma dorou ino nënanga, 
kiaka ma Jou Madutu aha wa hukumu. “O nyawa manga ngöe 
yo ngaku okia o Petrus wo temo daha önanga yä ohiki. Ma 
ge getongo o nyawa yo ngaku-ngaku o wange gënanga i dogoli 
ya ribuhu hange. #O nyawa gënanga de manga hininga ma 
goungu i mä dotoko hoko genangika o rasul-rasul ino, de? hoko 

genangika i ma to todmu. Onanga yolomo ka i ma to todmu de 
yo hubayanga ka 1 ma to todmu. 


O nyawa yo ngaku-ngaku manga wo wango ma do dagi 


#Duru ma ngöe i hëra-hëranga ya dial o rasul-rasul genanga 
hi Adono o nyawa mata-mata yo htranga de’ yo hawana. “O 
nyawa yo ngaku-ngaku gënanga yo rimoi de” okia tö önanga, 
mata-mata 6nanga ya pake. “Manga baranga de' manga arata 
to 6nanga, 6nanga ya hukunu, daha 6nanga i ma hi kodoku ma 
tiwi önanga mata-mata, manga hi dogoronaka i moteke manga 
paralu moi-moi. #O wange hi gëtongo Onanga hoko genangika 
i ma toomu ma Jou ai Tau oka; 6nanga yolomo ka 1 ma to 
to6mu, manga tau-tau ika 6nanga de manga mörene de” manga 
hininga i tipoko uku. “De” onanga hoko genangika 1 wi hi giriri 
ma Jou Madutu de’ ya igo o nyawa mata-mata. O wange ma hi 
g6tongo manga ge gttongo 6nanga i dogo-dogo, hababu ma Jou 
wo hi dd aka onangika hagala o nyawa ya hi ho halamati. 


O nyawa wo lugu-lugu wi hi togumu 


O wange moi uku o Petrus de” o Yohanis yoiki ma Jou 

ai Tau ika o takoro hange o bimaoa, ena genanga o 
hubayanga ma öraha. "Dokengoka o ngorana ma amo-amokoka 
i hi romanga “O Ngorana ma Hohalloa”, naga o nyawa wo ma 
tengo o nauru wo lugu ka wo ma kilau inohi. O wange i hi 
g6tongo o nyawa genanga i wi ao dokengika la wo gahoko o 
hadaka o nyawa ika yo w6 woha-wohama ma Jou ai Tau ika. 
3Ma öraha o nyawa genanga wa make o Petrus de” o Yohanis 
yo wohama ma Jou ai Tau ika, iinanga wo gahoko onangika 
la i wi hi ddaka okia naga moi unangika. “Onanga i wi to 
tailako linanga, aha o Petrus wo temo, “No mi pulono ngomi!” 
SDaha o nyawa genanga ai hininga yo de kekete onangika de wo 
nganono aha wa make okia naga moi onangino. ‘Ma’ o Petrus 
wi temo unangika, “Ngohi duruhe ahi tiwi 6 de koiwa. Ma” okia 
naga ngohi oka, génanga aha ngohi to ni hi doaka ngona ika: De 
o Yesus Kristus ai kuaha o Nazaret ma nyawa genanga, no tagi!” 
"Daha o Petrus wa sö ai giama ma niraka o nyawa wo lugu- 
lugu genanga, de” wi riwo unanga wo momiki. Gila-gila ai lou o 
nyawa genanga de’ ai pupungu i dadi i kuata. “Daha inanga wo 
ma tö tubo wo ma oko ile, de” wo mulaenge wo ma dagi wa ka 
ika wa ka ino. Ahao linanga wo wohama ma Jou ai Tau ika i 

ma ki niki o Petrus de” o Yohanis wo ma dagi de wo ma to tö 
tubo de’ wi hi giriri ma Jou Madutu. “Mata-mata o nyawa i wi 
make linanga wo ma dagi de’ wi hi gö go giriri ma Jou Madutu. 
"Daha önanga i wi nako ünanga wo gaho-gahoko o hadaka, 
biaha wo gogeruku “O Ngorana ma Hohailoa” ma Jou ai Tau 
oka. Onanga yo heranga duru de” yo kiriri ya make okia i dadi 
unangika. 


O Petrus ai riwayati ma Jou ai Tau ma goronaka 


O nyawa genanga ka hoko genangika dika wa ni niki o 
Petrus de? o Yohanis. De’ ma draha 6nanga ya ruange yadono 
o loa ya hetongo “O Léa Salomo”, o nyawa mata-mata yo boda 
i ma toomu onangika hababu yo kiriri. “Ma d6raha o Petrus wa 
make o nyawa yo woe-woe genanga, linanga wa temo onangika, 
“Hei, o Israel oka ma nyawa, ya dodoa Roria dodoto ni héranga 
o hali nenanga? Ya dodoa Roria dodoto ni mi pulono ka 
ngomino? Okia ngini ni ato bote o nyawa nenanga wakunu wo 
ma dagi hababu naga o kuaha ngomi oka ekola hababu ngomi 
mi mote-moteke ma Jou Madutu ika? “Ma Jou Madutu i wi ho 
huba-huba o Abraham, o Ishak, o Yakub to ngone nanga ete de 
nanga tohora manga Jou Madutu, ma Jou Madutu génanga wi 
hi muliaka ai Gilaongo, ena gënanga o Yesus. O Yesus genanga 
ni wi hi lapahi oka yo ko kuaha ika, de’ ngini ni wi lawani o 
Pilatus ai himangoka, ma 6raha o Pilatus wo mau wi hi pidili. 
#Unanga ai debi-debini de” ya oa, ma” ngini ni wi tila unanga 
de” ni wi ributu hupaya o Pilatus wi hi pidili wo ma tengo o 
nyawa wo toma-toma mangale ngini. SNgini ni wi toma Uunanga, 
ena hioko karana iinanga o ngango ma titi mangale o nyawa 
mata-mata. De’ ma Jou Madutu wi hi wango okali iinanga 
o honengino. Ngomi mia hakihi oka mahirete o hali g#nanga. 
“Ngini nia make oka de” nia hakihi okia i dadi de o nyawa 
wo lugu-lugu nenanga. Unanga wo kuatoka de” wo togumokali 
karana Unanga wo ngaku o Yesus ika de” ai kuaha ika. Karana 
wi ngaku o Yesus ika o nyawa nenanga wo dadi wo tumuloa 
okali nia himangoka ngini mata-mata. 

"Roria dodoto! Oraha nenanga ngohi to hi driki okia ngini de 
nia tutuda-tutuda nia diai oka o Yesus ika, gEnanga ngini nia diai 
karana ngini ni hi orikua okia ngini nia diai oka. De? karana 
genanga i dadi oka okia ma Jou Madutu kahuruoninohi wo hi 
ngahu oka i tilakuru ai nabi-nabi mata-mata, o Koano Wo hi ho 

halamati wo hi jaji oka genanga kiani wo hangihara. '"Hababu 
genanga Roria dodoto, ni toba i bötohi ni diai o baradoha de’ 
ni ma ki lioro ma Jou Madutu ika, hupaya iinanga wa Ehe nia 
baradoha. “Ma Jou aha wo böa nginika de” ngini aha nia mao 
o rohani ma parakara ma sanangi. De ma Jou aha wi huloko 
o Yesus wo boa nginika, karana tinanga wi hi tatapu oka ma 
Jou Madutu wo dadi o Koano Wo hi ho halamati mangale 
ngini. “Unanga kiani wo gogere o horogaka hi #dono ma Jou 
Madutu wo hi dadi mata-mata ma hungi hoki ma Jou Madutu 
wo temoka ai nabi-nabi ika ma hira ino. “O Musa wo temoka, 
“Ma Jou Madutu nia Jou aha wi huloko nginika wo ma tëngo 
o nabi nia hoanino mahirete, hoki tinanga wo hi huloko ngohi. 
Ngini kiani ni ihene mata-mata okia o nabi wa hetongo nginika 
genanga. “O nyawa ya gogonua manga hiningaka okia ma nabi 
wo temoka genanga, o nyawa genanga aha ya hi tingaka ma 
Jou Madutu ai umatoka de” ya hi binaha.” “O nabi-nabi nagaö 
i hi adonoka o abari ma Jou Madutu ino, muläenge ma Nabi 
Samuel oka de’ o nabi-nabi ma homoa yo boda ma duru ino, 
mata-mata i hi ngahu mangale öraha nenanga. “O jaji-o jaji ma 
Jou Madutu ino i ni hi ädono o nabi-nabi gënanga mangale ngini 
o Rorta dodoto. O jaji ma Jou Madutu wa do diai de nia ete 
de nia tohora, ma Jou Madutu wi temo o Abraham ika hoko 
nenanga, “Ani difa uku ngohi aha ta hi barakati hagala o nyawa 
o duntaka.” O jaji gënanga naga mangale ngini 6. “Hababu 
genanga ma Jou Madutu wi iriki ai Gilaongo, daha wi huloko 
unanga wo boa nginika 1 holoi i hira, hupaya unanga wi ni hi 
barakati ngini. Ma do dadi iinanga wi ni hi barakati ena genanga 
wa diai Roria dodoto mata-mata ni toba nia wo wango ma do 
dagi i to torou ino.” 


O Petrus de' o Yohanis o Agama ma Juru Hakimi 
ma himangoka 


Ma Oraha o Petrus de” o Yohanis ka yo temo-temohi de 

o nyawa yo woe-woe genanga o imam-imam manga häeke 
de” ma Jou ai Tau ma go gdana manga balu-baluhu de o Saduki 
ma nyawa yo boa o Petrus de” o Yohanis ika. "Onanga yo 
ngamo hababu o Petrus de” o Yohanis i hi ngahu o nyawa yo 
woe-wde ika O Yesus wo honengoka de wo wango okali. De 
genanga 1 nyata i goungu o nyawa yo hone-honengoka aha yo 
wangokali. 3Onanga ya tagoko o rasul ya hinoto genanga daha 

temo, hababu o nyawa i wi hi togu-togumoka genanga, naga wo 
ma oko ino genangoka o Petrus de? o Yohanis to 6nanga manga 
himangoka. SOnanga ya huloko o rasul ya hinoto genanga yo 
hupu ya to tailako ma ngi oka genanga, ahao önanga i ma 
ki tibanga. "Onanga yato, “Ngone kiani okia ho diai o nyawa 
ika nenanga? O nyawa mata-mata yo go gogere o Yerusalem 
oka 1 hi ko ki orikoka i ho htra-heranga ka biaha ua nënanga, 
ya diai oka 6nanga ya hinoto. Ngone hakunua ho hi pongono 
genanga. 'Ma' hupaya o hali nenanga uha yo do gerewoto i 
holoi i kurutikali o nyawa manga hi dogoronaka, nia ino ngone 
ha taaere 6nanga ya hinoto, 6nanga ha kali-kali yakunoka ua ya 
temo o nyawa 1 ma têngo ika 6 de ya pake o romanga o Yesus.” 

180nanga ya ahoko o rasul ya hinoto genanga yo wohamoli, 
de’ ya hi ngahu 6nanga ha kali-kali i yakunoka ua ya hetongo 
ekola yo dotoko de o Yesus ai romanga. 

19Ma’ o Petrus de” o Yohanis yo haluhu, “Nia pikiri mahirete, 
okia i tiai ma Jou Madutu ai himangoka: mia moteke Tua- 
tuanga nia pareta ekola mia moteke ma Jou Madutu ai pareta. 
#Hababu ngomi mi yakunua mi ma togumu mi hi demo mangale 
okia ngomi mia make oka de’ mihenoka mahirete.” ”!Ya to 
tailako genanga ma titi moi 6 de koiwa ya make yakunu ya 
hukumu o Petrus de? o Yohanis. Ho” onanga ya hangihara o 
rasul ya hinoto genanga, aha ya pidili ya hinoto o hababu mata- 
mata o nyawa 1 wi hi giriri ma Jou Madutu, hababu okia 1 dadi 
oka genanga. 20 nyawa wa make o hi togumu i hetra-heranga 
genanga ai umuru o taongo moruata 1 holoi oka. 


O nyawa yo ngaku-ngaku i ma gahoko o barani ma Jou ino 

30 Petrus de” o Yohanis ya pidili oka, 6nanga yoiki manga 
dodiawo ika de” yo ade-ade onangika mata-mata manga demo o 
imam-imam manga häeke de’ o Yahudi oka manga tutuda-tutuda 
genanga. “Ka de yo ihene manga dodiawo 6nanga getnanga, 
6nanga i ma ko moteke de o hininga moi yo hubayanga ma 
Jou Madutu ika. Onanga yato, “Jou, ngonala no pi dadi oka o 
dihanga de’ o dunia de’ o ngdto de ma dola mata-mata. “De ani 
Womaha ngona no temoka mia ete de mia tohora ika, o Daud, 
ena genanga ani gilaongo: ngona no temo, 

“Ya dodoa hagala o nyawa i wi nako-nako ua ma Jou, 

yo ngamo; 


354 O RASUL-RASUL MANGA JARITA 4 


ya dodoa o hoana de o berera yo diai o datoro 1 bo 
baraguna ua? 
26 O dunia ma ko koano i ma hi diai mangale yo kudoti, 
de” o tutuda-tutuda yo rimoi i ni lawani Jou de’ 
o Koano Wo hi ho halamati.” 

“#Hababu i goungu o Herodes de” o Pontius Pilatus yo diai 
oka o ddomu de hagala o nyawa i ni näko-näko ua ma Jou 
de hagala o Israel oka ma nyawa o kotaka nEnanga. Onanga i 
ma ka make mangale i wi lawani o Yesus ani gilaongo wo tebi- 
tebini gfnanga, ngona ni gorakoka wo dadi o Koano Wo hi ho 
halamati. #Onanga yo rimoi mangale yo diai hagala moi-moi, 
ngona no hi tatapu oka i holoi i hira aha i dadi gënanga. De’ 
ngona no hi tatapu gënanga i moteke ani kuaha de” ani mau 
mahirete. #Oraha nenanga, Jou, na make sarakia 6nanga i mi 
hangihara ngomi. De” no mi hi gumala ngomi, ani go gilaongo 
nenanga, mi hi ngahu-ngahu ani demo de mi hawanua. “No mi 
hi ddaka ani ro riwo hupaya o nyawa yo po panyake mia hi 
togumu de” i hëra-hëranga de o hali-o hali ka biaha ua i dadi 
1 moteke ma kuaha de? ma kuata o Yesus ai romangino, ani 
Gilaongo ai do debi-debini genanga.” 

“II boto önanga yo hubayanga, o ngi 6nanga i ma to todmu 
genanga 1 giwi. De önanga mata-mata yä kuaha ma Jou Madutu 
ai Womaha, de” mulaenge yo temo-temo de manga barani oka 
duru, mangale o abari ma Jou Madutu ino. 


Mata-mata yo dadi ka moi 

“Mata-mata o nyawa yo ngaku-ngaku oka ginanga yo wango 
o hininga moi de” o jiwa moi. O nyawa moi 6 de koiwa 
onangino ya tibanga okia ya pake ino ganga to 6nanga mahirete. 
Hagala moi-moi naga onangoka, 6nanga ya pake i ma mata- 
mata. “De o kuaha i lamoko, o rasul-rasul genanga i hi ddaka 
o hakihi, o Yesus wo wangokali. Ma Jou Madutu duru wa hi 
barakati 6nanga. ““Okia-kia ua manga kuranga o nyawa moi 
ö de önanga manga hi dogoronaka. Hababu to önanga manga 
tonaka ekola manga tau, ya hukunu manga tonaka ekola to 
önanga manga tau gënanga; daha ma tiwi ma ija ino gënanga 
önanga yao “de” onanga i hi lapahi o rasul-rasul ika. Ahao o 
tiwi gënanga ya hi kodoku o nyawa moi-nyawa moika yo po 
paralu ënanga. 

36:37 Hoko genangd de o Yusuf. Unang wa hukunoka ai 
tonaka, daha ma tiwi ma ija ino ge@nanga iinanga wao de’ wo 
hi lapahi o rasul-rasul ika. O Yusuf ne@nanga ganga o Lewi 
ai ahaluku o Siprus ino, o rasul-rasul i wi hetongo unango o 
Barnabas (ma mangarati o Lo laru). 


O Ananias de’ o ngo Safira 


Ma” naga o nauru wo ma tengo ai romanga o Ananias. 

Unanga de ngoi hekata ami romanga o ngo Safira, onango 
ya hukunoka manga tonaka utu. “Ma tiwi ma ija ino genanga 
ma hononga ünanga wa tumungu mangale ai diri mahirete de’ 
ma homoa Unanga wo hi lapahi o rasul-rasul ika. Unanga wo 
diai gënanga i ma hi Oriki de ngoi hekata. JO Petrus wi temo 
unangika, “Ananias, ya dodoa ngona no ma hi gumala ika o 
Ibilihi ya kuaha ani hininga, hi adono ngona na eluku ma Jou 
Madutu ai Womaha, de no ma ri ridoka na tumungu ma tiwi 
ma hononga ma ija ino ani tonaka gënanga mangale ani diri 
mahirete? “O tonaka gënanga ngona na hukunuahi ma ka to 
ngona ma dutu. De” o tonaka gënanga na hukunoka 6, ma tiwi 6 
ka to ngonahi dika ma dutu. Ho” ya dodoa naga ani hininga ma 
goronaka o dibanga mangale no diai hoko genanga? O nyawa ika 
ua ngona na eluku ma” ma Jou Madutu ika!” 3Hoko genanga 
wo ihene o Ananias o demo genanga, linanga wo ruba, gila- 
gila wo honenge. O nyawa mata-mata yo ihene okia i dadi oka 
genanga dadi yo hawana duru. “O go goduru yo bda ya hawo o 
Ananias ai mayeti, daha yao i hi hupu yoiki ya lungunu. 

"Done ho jam hange i paha ika ngoi hekata mo wohama. 
Miunanga mo hi orikua okia i paha ino i dadi. “O Petrus wo mi 
temo munangika, “Abe ika no hi hi ngahu ngohino: O tonaka 
ngona de” ani rokata nia huku-hukunoka genanga, nenango ma 
amoko ma ija?” O Ananias ngoi hekata mo haluhu, “I goungu, 
genango ma ija.” 

“Daha o Petrus wo mi temo munangika, “Ya dodoa ngona 
de ani rokata ni ma hininga moi mangale nia taili ma Jou 
ai Womaha? No ihene! O nyawa i wi lo lungu-lungunu ani 
rokata yo böa inoka. Onanga aha i ni ao ngona i ni hi hupu 
oli.” 1Oraha genanga dika o Ananias ngoi hekata gfenanga mo 
ruba de” mo honenge o Petrus ai himangoka. De’ oraha o go 
goduru gënanga yo wohama, Snanga i mi make minanga mo 
honengoka. Daha önanga yao ami mayeti i hi hupu de’ i mi 

lungunu ami rokata ai datekuku. "O nyawa yo ngaku-ngaku 
mata-mata gënanga de’ o nyawa ma homoahi, yo ihene mangale 
okia i dadi genanga, yo dadi yo hawana. 


I ho hera-heranga de’ o hali ka biaha ua 


Karana o rasul-rasul manga leleani, ma ngöe i hëra-hëranga 
de’ o hali ka biaha ua i dadi o kawaha manga hi dogoronaka. O 
nyawa yo ngaku-ngaku mata-mata de o hininga moi i ma töomu 
o Löa Salomo ma Jou ai Tau oka. VDe” o nyawa ma poretino 
koiwa yo barani yo boda i ma töomu de o nyawa yo ngaku- 
ngaku genanga. Ma” o nyawa yo ngaku-ngaku genanga duru ya 
horomati o kawaha ino. “De i holoi i tedekana i holoi i dogo 
manga ngöe o nyawa yo ngaku-ngaku ma Jou ika — ya oa o 
nauru ya oa o ngoheka. “De mangale i ma dadi hoko gënanga 
ma rupa, hi ädono o nyawa yo po panyake ya kelenga manga 
ngidu-ngidu ma ngi ma loku oka ekola o tikara, daha ya ao 
o ngekomika, hupaya önanga iti ma huhutulu yakunu ya däene 
o Petrus ai gurumini, nako o Petrus wa ka ino genangino. !SO 
nyawa manga ngöe, ka yo tuo-tuono yo böa o kota-kota ino 
o Yerusalem ma gilolitino. Onanga ya ao manga nyawa yo po 
panyake de’ ya po pootekika o womaha ma dorou. De’ o nyawa 
yo woe-woe genanga wa hi togumu mata-mata. 


O rasul-rasul ya aniaya 


“Ma baha o imam wo mo mulia de” mata-mata i wi no ni 
niki, ena gfnanga o Saduki oka ma nyawa manga ddomu, yo 
mulaenge yä aniaya, hababu önanga manga hininga yo hiri. "O 
rasul-rasul gfnanga ya tagoko daha ya hi ngohama o nyawa yo 
woe-w0e manga bui ma gorona ika. Ma” yo hutuku, ma Jou ai 
malaekat wo ma tEngo wa helenga o bui ma ngora-ngorana, daha 
o rasul-rasul genanga wa ao wa hi hupu. O malaekat genanga ya 
temo o rasul-rasul ika genanga, “Ni oiki ni ma oko ma Jou ai 
Tau oka de’ nia hi ngahu o nyawa yo wöe-wöe ika mangale o 
ngango ma hungi nënanga.” “O rasul-rasul 6 gënanga ya moteke 
o malaekat ma behehongo genanga. Ka o ngoru-ngoruminohi 
duru, nanga yoiki ma Jou ai Tau ika de mulienge yo dotoko 
genangoka. 

I tedekanua gënanga ma imam wo mo mulia de’ i wi no ni 
niki yo bda, daha yo diai o doomu juru hakimi de o Yahudi 

oka manga tutuda-tutuda. Ahao Onanga ya huloko o nyawa 
yoiki ya le o rasul-rasul genanga o bul ino ya ao ya himanga 
Onanga. “Ma oraha o nyawa ya hulo-huloko gënanga i ma 
hi adono o bui ika, 6nanga ya make ua o rasul-rasul genanga 
dokengoka. Ho” onanga yo lio, daha i hi ngahu o hali genanga 
o juru hakimika. “Ma öraha ngomi mi ma hi ädono o bui 
ika,” 6nanga yato o juru hakimika, “ngomi mia make o bui ma 
ngorana genanga i kusi i hi do dial ino, de” yo go gda-gbana 
manga go giria yo göana o ngoranoka. Ma” ma draha ngomi 
mia helenga o ngorana genanga, o nyawa moi 6 de mia make 
ua ma goronaka.” “Ma öraha ma Jou ai Tau ma go goana 
manga baluhu de” o imam-imam manga haeke yo ihene manga 
hi ngahu genanga, önanga i ma hi orikoka ua mangale o rasul- 
rasul genanga de” yo hawana aha okia yakunu i dadi. “Aha ino 
wo boda wo ma tëngo o nauru wo ao o abari nenanga, “Ni ihene! 
O nyawa Tua-tuanga nia tumu-tumunguku o bui oka genanga, 
Oraha nenanga ma go giria ya dotoko o nyawa yo wöe-wöe ika 
ma Jou ai Tau oka!” “Ma Jou ai Tau ma go göana manga 
baluhu genanga i ma ki niki de yo go göa-göana, yoiki ya lë o 
rasul-rasul gënanga i hi gali oli. Ma” onanga ya lë ka ya hi do 
diai, hababu 6nanga ya modongo o nyawa yo woe-woe ika; uha- 
uha o nyawa yo woe-wde genanga done ya kaweli 6nanga de o 
helewo. 

2710) rasul-rasul genanga ya ao ya hi ngohama ya himanga o 
juru hakimi. Daha ma imam wo mo mulia wa tailako 6nanga. 
#Unanga wa temo, “Ngomi mi ni duhunoka ngini mia gou- 
goungu, hupaya uha ni dotoko mangale o nyawa genanga. Ma’ 
oraha nënanga abe ika nia make okia ngini nia diai oka! Ngini ni 
hi barihoko nia do dötoko genanga o Yerusalem nia modeke, de’ 
ngini i holoi ni mau ni mi kalaki, ngomi mi dadi o hababu wo 
honenge o nyawa genanga.” 

290) Petrus de” o rasul-rasul ma homoa yo haluhu, “Ngomi 
kiani mi wi hi moteke ma Jou Madutu de” mia hi motekua o 
nyawa. 390 Yesus ngini ni wi salib oka, ma nanga ete de nanga 
tohora manga Jou Madutu wi hi wango okali o honengino. * De’ 
ma Jou Madutu wi hi doakoka unangika ai gogere 1 ro rete- 
rete de? ai kuaha i ko kurutile hoka o Tutuda de” Wo hi hö 
ho halamati: hupaya o Israel oka ya hi ddaka öraha mangale i 
ma toba manga baradoha de” ya make o apongo. #Ngomila o 
hakihi-hakihi mangale mata-mata gënanga - ngomi de’ ma Jou 

Madutu ai Womaha 6 ma Jou Madutu wo hi doaka hagala o 
nyawa ika ya mö mote-moteke ai pareta.” 

“Ma öraha o Agama ma Juru Hakimi yo ihene genanga, 
Onanga yo ngamo duru, hi ädono 6nanga i ma katuru mangale 
ya toma o rasul-rasul gënanga. “Ma o juru hakimi manga hi 
dogoronaka gënanga naga o Farisi oka ma nyawa wo ma têngo 
ai romanga o Gamaliel. Unanga wo doto-dotoko o agama, de 
duru 1 wi horomati o nyawa mata-mata. Unanga wo ma oko 
daha wa huloko o nyawa ya ao ya hi hupu o rasul-rasul gënanga 
raha ma huhutulu. 35 Ahao inanga wä temo o Agama ma Juru 
Hakimika genanga, “Roria dodoto o Israel oka ma nyawa! Nia 
tibanga ni hi do diai mangale okia aha Roria dodoto nia diai 
o nyawa ika nënanga. #Hababu ma hira i dadi oka o Teudas, 
wo ma mao al diri o nyawa yo lago-agomo, hi adono ngadeke 
done ho ya ratuhu iata o nyawa i wi niki ünanga. Ma” unanga 
i wi toma de’ mata-mata i wi no ni niki i ma ki tingaka ho 
ha hi bari-barihi, de to inanga 6 ai higaro ma i hihangoka. 
YI boto de genanga, ma öraha naga o ge getongo o nyawa, i 
pudali ena genanga o Yudas, o Galilea ino ma nyawa. Hababu 
ai bo baja, o nyawa manga ngoe i wi niki unanga. Ma” unango 
i wi tomaka de’ mata-mata i wi no ni niki i ma ki tingaka ho 
ha hi bari-barihi. #Ho? oraha nenanga de okia i dadi n#nanga, 
ahi hi daaere ëna hoko nënanga: uha ni diai okia naga o nyawa 
ika nenanga, ha mala ika dika 6nanga. Hababu nako manga 
do dötoko de” manga manarama 6nanga nenanga naga o nyawa 
ino, done manga do dotoko de” manga manarama genanga aha 
i hihanga. ? Ma’ nako genanga ma Jou Madutu ino i boda, done 
Roria dodoto aha ni akunua nia utumu 6nanga. Ma’ mudukua i 
nyata aha Roria dodoto ni wi lawani ma Jou Madutu.” 

Ai hi daaere o Gamaliel gënanga o juru hakimi ya tarima. 
#0 rasul-rasul gënanga yä ahoko, daha ya gohara, aha ino ya 
duhunu yo dotokoli mangale o Yesus. I boto de gënanga, daha 
Onanga ya pidili. “'O rasul-rasul gënanga ka de ya porete o 
Agamaka ma Juru Hakimi genanga de manga mdorene, hababu 
ma Jou Madutu wo hi tatapu i boto önanga kiani ya make o 
hangihara mangale hababu o Yesus. De’ o wange hi getongo 
ma Jou ai Tau oka de’ o nyawa manga tau-tau ika, 6nanga i 
ma togu-togumua yo dotoko de” i hi ade-ade o Abari ma Oa 
mangale o Yesus, iinanga o Koano Wo hi ho halamati i hi jaji 
oka genanga. 

O nyawa ya tumidi ya riwo-riwo 


O Yesus 1 wi no ni niki i holoi i tedekana i holoi yo 

dogo yo woe. Ma draha gënanga yo nö ni niki o Yahudi 
oka ya no nako-nako o Yunani oka ma demo, ya igo ua yo 
nö ni niki o Yahudi ma nyawa ma dutu oka ika. Ya näko-näko 
o Yunani oka ma demo gënanga yo temo, “Mia ngo ngoheka 
ngomi yo fao-faoka ya make ua o ro riwo ma hidoku i ma hi 
baajanga o wange i hi geto-getongo, ma draha ya hi kodoku o 
nyawa yo wöe-wöe ika.” “Hababu genanga, o rasul ya ngimoi de 
ya hinoto genanga ya toomu mata-mata yo ni niki de” ya temo 
onangika, “I torou nako ngomi mi ma togumu mi hi ngahu ma 
Jou Madutu ai demo, hababu kiani mi hi dailakohi mangale o 
momo. 3Ho', koaho Roria dodoto nia iriki nia hi dogoronaka 
roria dodoto o nyawa ya tumidi to 9nanga manga wo wango | 
ya oa de" ya kuaha ma Jou Madutu ai Womaha de yo sawaro, 
ngomi i yakunu mia hi ddaka o manarama i hi dailako o hali 
nenanga, “hababu ngomi mia mau mi ma niata de? mi hi ngahu 
ma Jou Madutu ai demo dika.” 

SO nyawa mata-mata genanga i hi goungu o rasul-rasul manga 
go gahoko genanga. Daha dnangai wi iriki o Stefanus, o nyawa 
wo ma tëngo duru wi ngaku o Yesus ika de’ i wi kuaha ma Jou 
Madutu ai Womaha. Ya hi di irik6; o Filipus, o Prokhorus, o 
Nikanor, o Timon, o Parmenas, de” o Nikolaus o Antiokhia ino, 
unanga o Yahudi oka ua ma nyawa, ma’ unanga wo wohamoka 
o Yahudi oka ma agama ika. “Ya tumidi o nyawa gënanga ya ao 
o rasul-rasul ika, daha o rasul-rasul gënanga i ma niata de’ ya 
gahoko ma Jou ai barakati mangale 6nanga. 

THoko genanga o abari ma Jou Madutu ino i holoi yo do 
gerewoto de” i wi nö ni niki o Yesus o Yerusalem oka 6 i holoi 
i dogo yo woe. De” manga ngöe o imam-imam 9 1 wi ngaku o 
Yesus ika. 


O Stefanus i wi tagoko 


8Ma Jou Madutu duru wi hi barakati o Stefanus ika, hi ädono 
unanga wo diai ma ngoe i hëra-hëranga de’ o hali ka biaha ua o 
kawaha manga hi dogoronaka. “Ma” naga o nyawa i wi dohata 
linanga, 6nanga genanga o puji ma tau ma goronaka yo mo 
manarama ya hi romanga o Nyawa yo Lo lapahi oka manga 
Puji ma Tau. O puji ma tau oka genanga yo mo manarama 

ganga o Yahudi oka ma nyawa o Kirene de? o Aleksandria ino. 
Onanga de o Yahudi oka ma nyawa o Kilikia de o Asia ino i 
ma teke ributu de o Stefanus. ''Ma” onanga yakunua i wi lawani 
okia o Stefanus wo temo, karana ma Jou Madutu ai Womaha 
i wi hi d6akoka unangika o sawaro mangale wo temo-temo. 
NHababu genanga 6nanga ya hewa o nyawa ya muruono naga 
la yo temo, “Ngomi mi ihene o nyawa genanga wa hi kauku 
o Musa de? ma Jou Madutu!” "Hoko genanga 6nanga ya hi 
ngohama o demo o nyawa yo wöe-wöe, de’ o Yahudi oka manga 
tutuda, de o guru-guru agama. Daha 6nanga yoiki i wi tagoko 
o Stefanus, ahao 1 wi ao linanga i wi hi himanga o Agama 
ma Juru Hakimika. "De onanga 6 ya hi himangino o hakihi- 
hakihi i hi doaka o hi tararono i elu-eluku mangale o Stefanus. 
O hakihi-hakihi genanga yato, “O nyawa ne iinanga wo ma togu- 
togumua wa temo 1 to torou ma Jou ai Tau i tebi-tebini, de’ wa 
temo 1 torou ma Jou Madutu ai Tita o Musa wo hi ngo ngahu- 
ngahu. ''Ngomi mihenoka lnanga wo temo, o Yesus o Nazaret 
ino genanga aha wa kilianga ma Jou ai Tau nenanga, daha wa 
tagali mata-mata nanga adati de nanga atoranga o Musa wo hi 
guti-guti oka ngone ino!” SMata-mata o nyawa yo böa-böa ino 
o Agama ma Juru Hakimi ma ddomu ma goronaka genanga ka i 
wi pulono o Stefanus. De” oraha genanga o Stefanus ai biono ya 
make hoka o malaekat ma biono. 


O Stefanus ai pidato 


O imam wo mo mulia wi leha o Stefanus ika, “Bote mata- 

mata i hi ade-ade o nyawa genanga i tiai?” 20 Stefanus wo 
haluhu, “Roria dodoto de” Bapa-bapa! Abe ika ni hi hi gihenohi 
ngohi! O Abraham nanga ete de nanga tohora ngone wo ma 
tururu uahi o Haran ika, ma braha linanga ka wo gogerohi 
o Mesopotamia oka, ma Jou Madutu wo mo mulia wo boa 
unangika 3de’ wi temo, “Na mala ika ani berera de ani roria 
dodoto. Noiki o berera ika aha ngohi to ni hi matoko ngona 
ika. “O Abraham wa mala o Kasdim ma berera, daha wo ma 
tururu o Haran ika. O Abraham ai ama wo honengoka, ma Jou 
Madutu wa diai o Abraham wo ma tururu o berera ino nenanga 
Roria dodoto de Bapa-bapa mata-mata nio go gogere 6raha 
nenanga. SO raha genanga ka o hidoku moi 6 de koiwa o berera 
nenanga ma Jou Madutu wi hi d6aka o Abraham ika mangale 1 
dadi o Abraham ai puhaka, ho lou ma rio moi 6 de koiwa i wi 

hi döaka unangika. Ma’ ma Jou Madutu wo jaji iinanga aha wi 
hi ddaka o Abraham ika mangale i dadi ai puhaka o Abraham de 
ai difa uku. Oraha gënanga o Abraham koiwa ai ngohaka. “Ma” 
hoko nënanga ma Jou Madutu wi temo unangika, “Ani difa uku 
aha yo gogere hoka o nyawa 1 ma hi do dogumika o nyawa 
ma homoa manga bereraka. Ma berera ma nyawa genanga aha 
i ma gilaongo nanga de’ ya aniaya o taongo o ratuhu iata ma 
dekana. "Ma' ngohi aha ta hukumu o nyawa i ma go gilaongo 
Onanga, de” onanga aha yo hupu o berera ino genanga de” aha 
i hi huba ngohi o ngi oka nënanga.’ “Hoko ginanga wo temo i 
boto ai jaji ma ninikutu wo hi kuata de o huna ma datoro. O 
Abraham ai ngohaka, o Ishak wo ma kilau ino, o Abraham wi 
huna unanga ma Oraha unanga ai umuru o wange tufange. Ma 
duru ino o Ishak 6 wi huna ai ngohaka o Yakub. De’ o Yakub 
6 wa hunali ai ngohaka ya ngimoi de ya hinoto, ena gênanga yo 
dadi o Yahudi oka ma nyawa manga ete de manga tohora. 
“Nanga ete de nanga tohora gënanga i wi dohata o Yusuf 
ika, hi adono 6nanga i wi hukunu iinanga wo dadi o gilaongo 
o Mesir oka. Ma” ma Jou Madutu wi to moteke iinanga, "de" 
wi hi pidiloka tinanga hagala huha. Ma Jou Madutu wi hi ddaka 
unangika o hininga ma oa-0a de” o sawaro ma bdraha iinanga 
wi himanga o Firaun o Mesir ma koano, hi adono o Firaun wi 
g0raka iinanga wo gubernur o Mesir ma bereraka de” wa kuaha 
o Firaun ai kadato. "Ma duru ino i dadi ma öraha o habirokata 
ko ha amoko ya kiloliti o Mesir ma berera de’ o Kanaan, hi 
adono o nyawa duru yo hangihara. To ngone nanga ete de nanga 
tohora i ma make oka ua o inomo. "Ma draha o Yakub wo 
ihene naga o pine o Mesir oka iinanga wa huloko ai ngoha- 
ngohaka, nanga ete de nanga tohora, duru ma do di hiraka yoiki 
dokengika. “Ma öraha 6nanga yoiki ma hinotoka, o Yusuf wo 
ma hi ngahu ai roria dodotika tinanga gënanga o Yusuf. Oraha 
genanga daha ma koano Mesir wo hi driki mangale o Yusuf ai 
roria dodoto. “Ma duru ino o Yusuf wo hi dingoto o abari ai 
ama ika, ena genanga o Yakub, mangale wo gahoko tinanga i ma 
kao mata-mata ai ria dodoto i ma tururu o Mesir ika - mata- 
mata naga ma nyawa ya mori tumidi de ya motoa. #O Yakub wo 
ma tururu o Mesir ika, de” genangoka ünanga de nanga ete de 
nanga tohora yo honenge. “Ma duru ino manga mayeti yao i hi 
gi lio o Sikhem ika de” ya lungunu o lungunoka o Abraham wa 
ija-ijaka de o tiwi o hoana i amo-amoko o Hemor o Sikhem oka. 

Ma öraha i tigi oka ma Jou Madutu wo hi totomo ai jaji 
o Abraham ika, nanga höana o Mesir oka yo dogo ka yo woe. 
18 Ma duru ino wo ma tëngo o koano ma homoa wi nako ua o 
Yusuf, wo pareta o Mesir oka. YO koano ge#nanga wo ma hi 
gogule nanga hoana de’ wa aniaya nanga ete de nanga tohora 
ika. Unanga wa pakisa 0nanga ya umo to Onanga manga ngoha- 
ngohaka daha i ma kilau ino, hupaya yo do gumala ika la’ i 
honenge. “Ma raha genanga o Musa wo ma kilau; Unanga o 
ngohaka duru ko ai hailoa. O mede hange ma dekana ünanga 
i wi paliara ai ama ai tau oka, “de” unanga i wi umo ika, o 
Firaun ngoi ora mi lë tinanga, daha mi paliara iinanga hoka ami 
ngohaka mahirete. “ Hagala manga do dötoko o Mesir ma nyawa 
i wi dotoko unangika, de” unanga wo dadi o nyawa duru wo 
kuaha ai demo de” ai manarama ma goronaka. 

“Ma öraha o Musa ai umuru o taongo moruata, i puda o 
ngigo ai hininga ma goronaka mangale woiki wa lega manga 
wo wango de manga manarama sarakia o Israel oka ma nyawa. 
4Daha iinanga wi make wo ma tengo onangino i wi aniaya o 
Mesir oka ma nyawa wo ma tEngo, iinanga wi riwo o nyawa i wi 
o aniaya gënanga, de wi toma o Mesir ma nyawa gënanga. “O 
Musa wato bote ai nyawa aha i mangarati ma Jou Madutu wi 
pake unanga mangale wa hi lapahi 6nanga. Ma’ i nyata 6nanga 
i mangarati ua. “#Yarehino ünanga wa make oli o Israel ma 
nyawa ya hinoto i ma ka ngamo, daha linanga wo hi dailako 
wa hi dame 6nanga. Unanga wa temo, “Ngini nënanga ka o ria 
dodoto. Ya dodoa ngini ni ma ka ngamo?” “'Ma' o nyawa wi 
goha-gohara ai dodiawo genanga wi hitomo o Musa ma datekika 
daha wo temo, “O nagona i ni goraka ngona no dadi mia tutuda 
de’ no mi to tailako ngomi o nagona ya tiai de o nagona ya 
howono? “Bote ngona no mau no hi toma ngohi oli, hoka 
ngona ni toma o Mesir ma nyawa kanugono?” Ma draha o 
Musa wo ihene okia wo temo o nyawa genanga, o Musa wdara 
o Mesir oka daha wo gogere o Midian ma bereraka. Dokengoka 
unanga wo ma make o ngohaka ya hinoto. 

300) taongo moruata i paha, wo ma tëngo o malaekat wo 
boda o Musa ika o tonaka ma ko kakahaka o Sinai ma Loku 
ma datekoka. O malaekat gënanga i böa o uku ma goronaka 
o hongana yo uku ma go giria i tokara. 3O Musa wo htranga 
wa make o hali genanga, hi adono Unanga woiki wo ma hi tigi- 
tigika la” wo hi öriki okia gënanga. Daha unanga wo ihene ma 

Jou ai ilingi wo temo, 4? “Ngohi ani ete de ani tohora manga Jou 
Madutu, ngohi ma Jou Madutu o Abraham ino, o Ishak ino, 
de” o Yakub ino.” O Musa wo hawana wo haharoka hi adono wo 
moroenoka ua wa make o hongana genanga. “Daha ino ma Jou 
wo temoli, “Naikokahi ani sandal no ma hi noa-noa ile gënanga, 
hababu o tonaka o ngi ngona no ma oko ino genanga ganga o 
tonaka ma debi-debini. #Ngohi ta make oka de’ to ho hininga 
manga hangihara ma dubuho ahi umati o Mesir oka. Ngohi to 
ihenoka to 6nanga manga daiana de’ ngohi to uti mangale ta hi 
lapahi önanga. Oraha n#nanga, na ino! Ngohi aha to ni hulokoli 
ngona o Mesir ika.” 

“SO Musa nenangala o Musa i wi ngaku-ngakua o Israel oka 
ma nyawa de’ i wi tila de o demo nënanga, “O nagona i ni 
gorakoka ngona no dadi mia tutuda de” no mi to tailako mia 
hali ngomi?” Ma’ ngaro hoko genanga ma nyawa unanga ma Jou 
Madutu wi huloko mangale wo dadi o tutuda de’ wa hi halamati, 
de o ro riwo o malaekat ino i boda unangika o hongana i to 
toka-tokara genanga. 34O Musa getnanga wa tuda o Israel oka 
ma nyawa yo hupu o Mesir oka de” wo diai i htra-heranga de’ 
o hali ka biaha ua o Mesir oka, o Ngöto ma Doka-dokaroka 
de’ o tonaka ma ko kakahaka o taongo moruatino ma dekana. 
Ma Musa ne unango wa temo o Israel ma nyawa ika, “Ma Jou 
Madutu aha wi ni hi d6aka nginika wo ma tEngo o nabi wi iriki 
nia hi dogorona ino mahirete, i ma tero hoki iinanga wo hi iriki 
ngohi.” 30 Musa o Israel oka ma nyawa manga hi dogoronaka 
o tonaka ma ko kakahaka, wo dadi o do dohanga mangale o 
malaekat i wi temo unangika o Sinai ma Loku oka de to ngone 
nanga ete de nanga tohora. Unanga wa tarima ma Jou Madutu 
ino o abari ma ngango mangale wo hi ädono ngone ino. 

3 Ngaro hoko genanga to ngone nanga ete de nanga tohora 
i wi hi ngounua unangika. Onanga i wi tila iinanga de yo igo 
i ma idulu o Mesir ika. #“Onanga yo temo o Harun ika, “No 
mi diai o gikiri mangale ngomi, hupaya o gikiri gënanga 1 mi 
tuda ngomi. Hababu ngomi mi wi hi orikoka ua okia i dadi de 
o Musa genanga, wo mi ao-ao ngomi mi hupu o Mesir ino!” 
4|Daha öraha genanga önanga yo diai o dulada moi o hapi ma 
ngohaka, dahao önanga i hi huba de o hu huba o dulada ika 
genanga de” yo diai o rameanga mangale ya puji okia naga ya 
do diai 6nanga mahirete. “Ma Jou Madutu wa mala ika önanga 
de” wa pidilika 6nanga ya huba o murumu-murumu o dihangoka. 

Genanga 1 ma moteke okia i tulihi o nabi-nabi manga buku ma 
goronaka. Hoko nenanga: 

“Hei o Israel oka ma nyawa! Mangale ngohi ua, 

ngini nia toaka de’ ni hi huba o aiwani o taongo moruata 
ma dekana o tonaka ma ko kakahaka. 
43 O gikiri Molokh ma tau-tau ni hi do dotao 
de nia gikiri o murumu ma dulada, ena gënanga o Refan; 
genanga ma dulada ngini nia diai mangale nia huba. 
Hababu genanga ngohi aha ti ni umo hi adono ko ha gurutika 
o Babel ma berera ma hononga.” 

“O doomu ma tau-tau o ngi ma Jou Madutu wo böa o nyawa 
ika ha make to ngone nanga ete de nanga tohoraka o tonaka 
ma ko kakahaka. O tau-tau genanga yo diai i moteke ma Jou 
Madutu ai pareta o Musa ika, de” i moteke ma diiuku ma Jou 
Madutu wi hi matoko o Musa ika. “Ma duru ino o tau-tau 
genanga yao gila-gila ngone nanga ete de nanga tohora ma draha 
Onanga de o Yosua yoiki ya ora to ngone nanga berera nenanga 
o nyawa yo ko kuaha ino ma Jou Madutu wa duhu oka to 
Onanga manga himangoka. O tau-tau genanga naga genangoka hi 
adono ma öraha o Daud. #O Daud wa sanangi ma Jou Madutu 
ai hininga de wo gahoko unangika hupaya linanga wi hi gumala 
wo diai o tau moi mangale ma Jou Madutu o Yakub wi huba- 
huba genanga. “Ma” o Salomo wo hi goko o tau mangale ma 
Jou Madutu. 

Ma’ ma Jou Madutu duru wo lamo-amoko wo gogerua o 
tau o nyawa yo do diai ma goronaka, hababu o nabi manga 
buku ma goronaka i tulihi hoko nEnanga, 

4 “O dihanga naga ahi kuruhi i mo mulia, 
de” o dunia ahi lou ma hohole. 
O tau okia ngini ni mau ni hi goko mangale ngohi? 
O ngi kiaka mangale ngohi to ma togumu? 
5 Ko i goungua ngohi mahirete to hi dadi oka hagala moi-moi?” 
hoko genanga ma Jou Madutu wo temo. 

‘Ka o gogule ua nia haeke ma dogowini Roria dodoto, de’ 
hoko génanga ma huha ni wi hi ngounu ma Jou Madutu ika! 
Nia ngauku duru ya topongono ma Jou Madutu ai demo ika! 
Roria dodoto ka ni ma ke tero de nia ete de nia tohora: ni ma 
togu-togumua nia lawani ma Jou Madutu ai Womaha! #Bote 
naga o nabi ya aniaya ua nia ete de nia tohora? Onanga yä toma 
ai hi huloko-hii huloko ma Jou Madutu ino kahuruonikahi wo 

hi ngahu oka ma Jou Madutu ai Gilaongo wo to tiai genanga 
aha wo boda. De” oraha nënanga ngini ni wi motekua de” ni 
wi toma ma Jou Madutu ai Gilaongo genanga. SO malaekat- 
malaekat i hi ngahu oka ma Jou Madutu ai pareta nginika, ma’ 
ngini nia motekua!” 


O Stefanus i wi kaweli deo helewo 


“Hoko gënanga o Agamaka ma Juru Hakimi yo mo 
manarama genanga yo ihene mata-mata o Stefanus wo temo, 
6nanga manga hininga yo hiri de” duru yo ngamo unangika. 
SMa’ o Stefanus i wi kuaha ma Jou Madutu ai Womaha, wa 
pulono o dihangile. Unanga wa make ma Jou Madutu ai mulia 
de’ o Yesus wo ma oko o ngi wo ko kuaha ma Jou Madutu ai 
giama ma hononga ma nirakoka. 3? “Nio lega,” o Stefanus wato, 
“ngohi ta make o horoga i helenga de” o Nyawa manga Ngohaka 
wo ma oko ino ma Jou Madutu ai nirakoka!” 

370) juru hakimoka yo mo manarama gënanga ya tamunu to 
nanga manga ngauku de i ma pöa-pöaka, daha ka ma motka i 
wi kudoti o Stefanus. ““Onanga i wi tauru Unanga i wi hi hupu 
o kota ma poretika, dahao i wi kaweli de o helewo. Hagala o 
nyawa ya ho hakihi okia i dadi gënanga i hi do dogumika to 
nanga manga pakeanga o goduru wo ma tengo ika, ai romanga 
o Saulus. 9#Onanga ma go giriaka i wi kaweli o Stefanus, oO 
Stefanus wo ma hi boaka, “Jou Yesus, na tarima to ngohi ahi 
womaha!” ““Daha linanga wa tilabuku de’ wo ma poaka de ai 
ilingi ko ha kuatile, “Jou, uha manga baradoha nenanga, na hi 
tapalu onanguku!” Wo temo i boto hoko genanga Uunanga wo 
honengoka. 

8 De’ o Saulus 6 wo sanangi mangale o doma genanga. 


O Saulus wa aniaya o jemaat 


O wange genango o jemaat o Yerusalem oka mulaenge ya 
giniki, hi ädono mata-mata o nyawa yo ngaku-ngaku, sowali ua 
o rasul-rasul, ha hi bari-barihi mata-mata o Yudea de” o Samaria 
ma daera ika. "Hagala o nyawa i wi modo-modongo ma Jou 
Madutu ika i wi lungunu o Stefanus de’ i wi gari Unanga de duru 
manga hininga 1 huha. 

3Ma” o Saulus wo hi gila-gila dika wa lingiri wa binaha o 
jemaat. Unanga woiki o tau-tau ika de” wa tauru wa hi hupu o 

Mont o kota o Yudeuka. (8:1) 


nyawa yo ngaku-ngaku, daha wa hi ngohama b6nanga o bui ma 
gorona ika. 


O Abari ma Oa ma Jou Madutu ino i hi abari o Samariaka 

10 nyawa yo ngaku-ngaku i ma hi ko ka barihika genanga 
i hi ngahu o Abari ma Oa ma Jou Madutu ino genanga okia 
ika honanga. SO Filipus woiki o Samaria ma kota ika de’ wo hi 
ngahu hagala o nyawa ika dokengoka, mangale o Koano Wo hi 
ho halamati wi hi jaji oka ma Jou Madutu. “Ma 6raha hagala o 
nyawa yo ihene o Filipus wo temo de” onanga ya make 1 hêra- 
heranga wa diai, manga ngöe onangino i hi gihene okia o Filipus 
wo temo. 'Hababu o womaha ma dorou i hupu oka de i ma poa- 
poaka o nyawa manga ngöe ino ya ngoha-ngohama o hetanga. 
O nyawa yo lugu-lugu de? yo suga-suga 6 manga ngoe wa hi 
togumu. #Hagala o nyawa o Samaria ma kotaka genanga duru yo 
morene. 

O kotaka genanga naga o nauru wo ma tengo al romanga 
o Simon, 6raha muruono naga i boto ma dekana wa dial o 
Samaria ma nyawa yo héranga mangale to linanga ai gumaterika. 

Unanga wa temo hagala o nyawa ika, Uunanga o nyawa ka 
biaha ua. HO nyawa mata-mata o kotaka genanga, mata-mata o 
kawaha duru manga hininga unangika. Onanga yato, “O nyawa 
nenanga naga ma Jou Madutu ai kuata o nyawa ya ko ki nako 
hoka “O Kuata i Amo-amoko” genanga.” '' Duru ko ha dekanoka 
unanga wa htranga hagala o nyawa de ai gumatere ma kuata, hi 
adono 6nanga duru manga hininga unangika. "Ma' o Filipus wo 
hi abari onangika mangale o Abari ma Oa de mangale sarakia 
ma Jou Madutu aha wo pareta hoka o koano de” mangale o 
Yesus Kristus, o Koano Wo hi ho halamati gënanga. Onanga yo 
ngaku o abari o Filipus wo hi ado-adonoka, daha b6nanga ya 
ohiki - ya oa o nyawa o nauru ya oa o nyawa o ngoheka. "O 
Simon mahirete 6 wo ngaku. De’ i wi ohiki i boto, nanga gila- 
gila wi niki o Filipus. I ho hëra-hëranga i dadi o Simon 1 wi dial 
duru wo hetranga. 

40 rasul-rasul o Yerusalem oka yo ihene o Samaria ma nyawa 
ya tarimaka ma Jou Madutu ai demo. Ma hababu genanga 
Onanga ya huloko o Petrus de” o Yohanis dokengika. "Ma 
Oraha o Petrus de? o Yohanis i ma hi ädono, o0nanga i ma 
niata mangale o Samaria ma nyawa genanga hupaya Onanga ya 
make ma Jou Madutu ai Womaha, ''hababu ma Jou Maditu al 
Womaha i boa uahi ya kuaha o nyawa moi 6 Onangino, Onanga 
ya ohiki dahao de ma Jou Yesus ai romanga dika. "Daha o 
Petrus de o Yohanis ya kelenga to 6nanga manga giama o 
Samaria ma nyawa manga loku oka genanga, 0nanga ya tarima 
ma Jou Madutu ai Womaha. 

80O Simon wa make hababu o rasul-rasul ya kelenga manga 
giama hagala o nyawa manga loku oka génanga, ma Jou Madutu 
ai Womaha wa hi doaka onangika ge#nanga. Karana genanga o 
Simon wao o tiwi o Petrus ika de? o Yohanis ika, daha wo 
temo, “Ni hi hi ddaka ngohino o kuaha genang6 hupaya nako to 
ngohi ahi giama ta kelenga o nagona ika dika, o nyawa genanga 
aha ya tarima ma Jou Madutu ai Womaha.” 

#Ma” o Petrus wo haluhu, “No bodito ngona de” ani tiwi! 
Ngona nato bote ma Jou Madutu ai ngongike yakunu na ija de 
o tiwi? ?!Ngona koiwa ani haku mangale no mi niki to ngomi 
mia manarama ma goronaka, hababu ani hininga i tiai ua ma 
Jou Madutu ika. 2Hababu gënanga na mala ani hiningaka i to 
torou genanga, de” no gahoko ma Jou ika hupaya ünanga wo hi 
apongo ani dibanga i to torou gënanga! “#Hababu ngohi to hi 

öriki ngona i ni 6manga de o hininga ma hiri de’ o dorou i ma 
gilaongo.” 

4Daha o Simon wo temo o Petrus de” o Yohanis ika, “Ni hi 
riwo ni gahoko ma Jou ika hupaya ka moi 6 de koiwa i dadi 
ngohino, roria dodoto ni hi demo-demoka genanga.” 

SI] paha önanga i hi döaka o hakihi de’ i hi ngahu ma Jou ai 
demo, o Petrus de” o Yohanis i ma idulu o Yerusalem ika. De’ 
manga do dagi ma goronaka, önanga i hi ngahu o Abari ma Oa 
gënanga o kapongo ma ngöe-ngöe o Samariaka. 


O Filipus de wo ma tëngo o Etiopia ino ai pangkati 
ma gö gurutile 


“Ma Jou ai malaekat wo ma tëngo i wi temo o Filipus ika, 
“Ika no ma goraka! Noiki na meta o korehara ile o ngëkomo 
i ma dohanga o Yerusalem de o Gaza.” O ngëkomo gënanga i 
ridi. 24O Filipus 6 ka wo ma goraka. Oraha gënanga naga o 
nyawa wo ma tëngo o Etiopia ino ai pangkati ko ha gurutile 
ai do dagi ma goronaka ma go giriaka wo lio ai berera ika. O 
nyawa gënanga o nyawa wo ma tëngo ai pangkati ko ha gurutile 
wo göana mata-mata ami da gakunu o ngo Kandake, o koano 
o ngoheka o Etiopia ma kotaka. O nyawa gënanga woikoka o 
Yerusalem ika mangale wo puji ma Jou Madutu ika de’ oraha 
nënanga wo lio ma go giria de ai kureta. Oraha wo gogeruku 
ai kureta ma goronaka gënanga ünanga wa basa o Nabi Yesaya 
ai Buku. “Ma Jou Madutu ai Womaha i wi temo o Filipus ika, 
“Noiki no ma hi tigi-tigika o kureta ika gënanga.” XO Filipus 
woiki wo ma hi tigi-tigika o kureta ika gënanga, daha iinanga wo 
ihene o nyawa genanga wa basa o Yesaya ai Buku. O Filipus wi 
leha unangika, “Bote Tuanga no mangarati Tuanga no bo basa- 
basa genanga?” 

31O nyawa genanga wo haluhu, “Sarakia ngohi to mangarati, 
nako ko moi ua i hi hi tararono ngohi ino?” Daha tinanga 
wi ahoko o Filipus wo doa ai kureta ile de” wo gogere de de 
unanga. “20 ayat-ayat nenangala wa bo basa-basa genanga, 

“Unanga hoka o duba ya tuda mangale ya toaka, 

hoka o duba ma ngohaka i poakua nako ya guti ma gogo, 
hoko genanga unanga ka o demo o db aka moi 6 de koiwa 
wo temo. 
3 Unanga i wi hi kauku de’ i wi hi diai de ma diai ua. 
Ai jiwa ya rahuku o dunia ma himangoka, 

hi adono o nyawa moi 6 de koiwa yakunu i hi ade-ade 
mangale ai difa uku.” 

340) Etiopia ino ai pangkati ma g6 gurutile genanga wo temo 
o Filipus ika, “Abe ika no hi hi ngahu ngohino, o nagona ai 
dumutu o nabi nénanga? Ai diri mahirete, ekola o nyawa ma 
homoa?” “De o Filipus 6 wo mulienge wo ade-ade: ünanga wa 
pake o ayat-ayat genanga hoka ma do di hiraka mangale wo 
hi ngahu o Abari ma Oa mangale o Yesus, ai pangkati ma gö 
gurutile ika genanga. #O do dagi ma hi dogoronaka, 6nanga i 
ma hi adono o ngi moi ika naga o akere. Wo po pangka-pangkati 
genanga wo temo, “No lega genanga naga o akere! Okiahi ma 
kuranga mangale ngohi to ma ohiki?” 

P7O Filipus wo temo, “Nako Tuanga no ngaku de ani hininga 
ma gahumu, Tuanga yakunu no ma ohiki.” 

“Ngohi to ngaku o Yesus Kristus ganga ma Jou Madutu ai 
Ngohaka,” wo temo o pangkati ma g6 gurutile o Etiopia ino 
genanga.] 

Daha lnanga wa huloko ai kureta i ma togumu:, ahao 
Onanga ya hinoto, o Filipus de” wo po pangka-pangkati genanga, 
yo uti o akere ma gorona uku de” o Filipus wi ohiki tinanga. 
“Ma öraha 6nanga yo hupu o akerile, ma Jou Madutu ai 
Womaha 1 wi le o Filipus genangino. Ai pangkati ma g6 gurutile 
o Etiopia ino genanga ko wi make oka uali Unanga gënanga. De 
ai mörene o pangkati ma go gurutile gënanga ai do dagi wo hi 
gila-gila. #I ma todokana o Filipus naga o Asdod oka. De” ma 
Oraha inanga wo hi gila-gila ai do dagi, iinanga wo hi abari 
o Abari ma Oa mangale o Yesus o kota-kotaka mata-mata, hi 
adono Uunanga wadono o Kaisaria ika. 


O Saulus wo ma toba 
(Orr. 22:6-16, 26:12-18) 


Oraha genanga o Saulus ka hoko genangika dika wo igo 

wa aniaya de wa toma ma Jou Yesus i wi no ni niki. 
Unanga woiki ma imam wo mo mulia ika, “de” wo gahoko o 
kuaha ma hurata mangale woiki o Yahudi manga puji manga 
tau ma balu-baluhika o Damsyik oka, hupaya nako Unanga wa 
make dokengoka o nyawa yo ngaku-ngaku o Yesus ika, Unanga 
wakunu wa tAgoko 06nanga de’ wa ao 6nanga o Yerusalem ika. 

“Ma 6raha ai meta o Damsyik ika, öraha wo tigi oka de 
o kota genanga, i todokanino o dararono mol o dihanguku i 
tararono i wi kilolitino o Saulus. “Unanga wo ruba o tonakuku 
daha wo ihene o ilingi moi i temo unangika, “Saulus, Saulus! 
Ma hababu okia ngona no hi aniaya ngohi?” 

5O Saulus wo leha, “Ngona o nagona, Tuanga?” 

O ilingi gënanga i haluhu, “Ngohi o Yesus, ngona no hi o 
aniaya. “Ma” oraha nënanga no momiki de’? no wohama o kota 
ika. Dokengoka aha i ni hi ngahu ngona ika okia kiani ngona na 
diai.” 

70 nyawa i wi nö ni niki o Saulus ya todokana hi adono 
ko yo ilingua; karana önanga yo ihene o ilingi gënanga, ma’ o 
nyawa moi-moi ua 6 ya mike. “Daha o Saulus wo ma oko de’ 
wa helenga ai lako, ma” ai lako okia-kia oka ua 6 yakunu wa 
mäke. Ho’ onanga ya sö ika ai giamika de’ i wi tuda ünanga i wi 
hi ngohama o Damsyik ika. "O wange hange ma dekana ünanga 
wo ma hi orikua de’ ma dekana gënanga ünanga wolomua de 
wokerua mata-mata. 

100 Damsyik oka naga wi nö ni niki ma Jou Yesus ai romanga 
o Ananias. O lo lega moi ma goronaka, ma Jou wi temo 
unangika. Ma Jou wato, “Ananias!” 

O Ananias wo haluhu, “Ngohi, Jou.” 

"Daha ma Jou wi temo, “Ika no ma goraka draha neEnanga. 
Noiki o Yudas ai tau ika o Ngëkomo i Riko-rikotoka. No leha 
dokengoka o nyawa ai romanga o Saulus ai ahali o Tarsus ma 
kota ino. O nyawa ginanga wo ma niata ma go giria, Pde’ o 
lo lega moi ma hi dogoronaka tinanga wi make wo ma tëngo o 
nauru, ai romanga o Ananias, wo boda unangika de” wa kelenga 
ai giama ai lokuku hupaya iinanga wakunu wo ma hi orikokali.” 

BO Ananias wo haluhu, “Jou, ngohi to ihenoka o nyawa 
manga ngöe i ma teke ade-ade mangale o nyawa ne Unanga, 
ma bo boloi mangale o aniaya-o aniaya unanga wa dial oka 
ani umatika o Yerusalem oka. '“De' oraha nenanga Uunanga wo 
bdaka nenangino de o hi gumala o imam-imam manga häekoka 
mangale wa tagoko mata-mata o nyawa 1 ni ngaku-ngaku ngona 
ika.” 

SMa' ma Jou wi temo o Ananias ika, “Noiki dika! Hababu 
ngohi ti irikoka iinanga mangale wo hi leleani ngohi, hupaya 
unanga wo hi abari mangale ngohi o hoana i lago-agomo ma 
homoa ika yo agama uahi de o Yahudi oka manga agama, de’ o 


O RASUL-RASUL MANGA JARITA 9 371 


ko koano ika de o Israel ma umatika 6. De’ ngohi mahirete aha 
to hi matoko unangika mata-mata o hangihara, kiani Unanga wa 
tagongo karana ngohi.” 

"Ma o Ananias 6 woiki o tau ika genanga, de? wa kelenga 
ai giama o Saulus ai lokuku. “Ria dodoto Saulus,” o Ananias 
wato, “o Jou Yesus Ria dodoto ni make o ngëkomo ma 
hi dogoronaka ma draha Ria dodoto ma go giriaka no tagi 
nenangino, lnanga wo hi huloko ngohi to boda hupaya Ria 
dodoto yakunu no ma hi orikoli, de” i ni kuaha ma Jou Madutu 
ai Womaha.” Oraha genanga dika okia naga moi hoka o 
nawoko ma unaha i tiha o Saulus ai lako ino, de” unanga wo 
ma hi orikokali. De unangd wo momiki, daha wi ohiki. "De" 
wolomo i boto, tinanga i dadi wo kuatokali. 


O Saulus wa dotoko o Damsyik oka 


O Saulus wo gogere o Damsyik oka de 1 wi nd ni niki o Yesus 
o wange muruono naga ma dekana. “Unanga gila-gila woiki o 
puji ma tau-tau ika, de” mulaenge wo hi abari o Yesus genanga 
ma Jou Madutu ai Ngohaka. 

Mata-mata o nyawa yo htranga i wi gihene o Saulus. 
Onanga yo temo, “Mode ko 1 goungua Unanga o Yerusalem oka 
wa tomaka o nyawa mata-mata yo ngaku-ngaku o Yesus ika? 
Unanga wo boda nenangino hababu mangale wa tagoko de’ wa ao 
Onanga o imam-imam manga häekika!” 

22Ma’ o Saulus i holoi i kuata wo manarama. Ma nyonyata- 
nyonyata ünanga wo hi himanga mangale o Yesus hoko gënanga 
wi ngaku, o Yesus gënanga o Koano Wo hi ho halamati, hi 
ädono o Yahudi oka ma nyawa yo go gogere o Damsyik oka 
yakunoka ua i wi paluhu. 

30Qraha muruono naga ma dekana i paha ika o Yahudi oka 
ma nyawa i ma hi ka garo mangale i wi toma o Saulus. “Ma” 
manga hininga ma dorou önanga wo hi öriki unangika. O hutu 
de” o wange önanga i wi g6ana o kota ma ngorana ma amo- 
amokoka mangale i wi toma ünanga. “Ma” o hutu moi uku, 1 wi 
nö ni niki o Saulus i wi lë ünanga, daha i wi wora o karaja moi 
ma goronaka i hi dilakuru o kota ma be beno. 


O Saulus o Yerusalem oka 


60 Saulus woiki o Yerusalem ika, de? dokengoka ünanga wo 
hi dailako wo ma hi dogo de i wi ni niki o Yesus. Ma’ onanga 

O Saulus i wi wora moi o karaja ma goronaka. (9:25) 


i wi modongo unangika, hababu önanga yo ngakua ünanga i 
gou-goungu wo dadi oka wi ni niki o Yesus. VMa duru ino 
o Barnabas wa ika unangika daha wi ao o rasul-rasul ika. O 
Barnabas wa hi ade-ade onangika mangale sarakia o Saulus wi 
make ma Jou o ngëkomo ma hi dogoronaka de” sarakia ma Jou 
wi temo unangika. O Barnabas wo hi ngahu 6 mangale sarakia 
ai barani o Saulus wo dotoko o Damsyik oka de o Yesus ai 
romanga. “Ho geinanga o Saulus wo gogere de de önanga, de’ 
wo riwayati de ai barani o Yerusalem i ngodumu de ma Jou ai 
romanga. “Unanga i ma teke ade-ade de” i ma teke ributu 6 de 
o Yahudi oka ma nyawa yo temo yo yo Yunani, ma” onanga i hi 
dailako i wi toma iinanga. “Ma öraha o nyawa yo ngaku-ngaku 
ma homoa i hi öriki mangale o hali gënanga, 6nanga i wi ao 
o Saulus o Kaisaria ika, dahao i wi hi dingoto iinanga o Tarsus 
ika. 

“IO jemaat i ngodumu o Yudea, o Galilea de” o Samariaka i 
dadi i ridi. De de ma Jou Madutu ai Womahino ma ro riwo, o 
jJemaat-jemaat genanga i dogo i kuata de” i dogo i woe, karana 
önanga yo wango de manga modongo ma Jou ika. 

O Petrus o Lidaka de’ o Yope 


20 Petrus woiki wo kiloliti wa tailako o jJemaat-jemaat. O 
wange moi uku Unanga wa tailako ma Jou ai umati yo go 
gogere o Lidaka. #“Dokengoka Uunanga i ma ka make de wo ma 
tengo o nyawa o nauru ai romanga o Eneas, wo lugu de’? wo 
mo momikoka ua ai ngidu-ngidu ma ngi oka o taongo tufange 
ma dekana. 34O Petrus wo temo o Eneas ika, “Eneas, o Yesus 
Kristus wo ni hi togumu ngona. No momiki de” no hi diai ani 
ngidu-ngidu ma ngi.” Oraha genanga dika o Eneas wo momiki. 
35Mata-mata o Lida de? o Saron ma dola i wi make o Eneas, 
daha 6nanga mata-mata i wi ngaku ma Jou ika. 

4Q Yope oka naga o ngoheka mo ma tëngo ami romanga 
o ngo Tabita. Mlinanga o nyawa moi mi ngaku o Yesus ika. 
(Ami romanga de o Yunani oka manga demo o ngo Dorkas ma 
mangarati o maijanga.) Mtinanga hoko genangika dika mo diai 
o hali ma oa-0oa de” ma riwo o mihikini ma nyawa. #Oraha 
genanga miinanga mo panyake daha mo honenge. Ami mayeti 
ya ohiki i boto, #nanga ya kelenga o kamari i loku-loku oka. 
#0 Yope hoko kia ua ma gurutika de o Lida. Ho ma draha 
i wi ni niki o Yesus o Yope oka 1 wi gihene o Petrus naga o 
Lidaka, 6nanga ya huloko o nyawa ya hinoto yoiki o Petrus 
ika de o behehongo nënanga, “Tai-taiti wo boda nenangino.” 
390 Petrus gila-gila wo ma oko de” wa niki Onanga. I ma hi 
adonika dokengoka inanga i wi ao o kamari 1 loku-loku ile. O 
bobao mata-mata genangoka i wi hi doomu ino o Petrus de’ 
yo ari de? i hi matoko unangika o baju-baju de’ manga juba- 
juba o ngo Dorkas mo uriti mangale 5nanga ma draha minanga 
ka mo ma ngango ikahi. #O Petrus wa huloko önanga mata- 
mata yo hupu, daha linanga wa tilabukuku de” wo ma niata. I 
boto genanga Unanga wo himangika o ngo Dorkas ami mayeti 
de” wo temo, “Tabita, no momiki!” O ngo Dorkas ami lako ma 
helenga, de’ ma @raha miinanga mi make o Petrus, münanga 
mo gogeruku. “Daha o Petrus wa sö ami giamika de” wo mi hi 
moteke miinanga mo ma oko. Ahao o Petrus wa ahoko o nyawa 
yo ngaku-ngaku genangoka de o bobao-bobaohi genanga, daha 
wo mi hi lapahi o ngo Dorkas mo wangoka genanga onangika. 
20 abari mangale okia i dadi genanga yo do gerewoto o Yope i 
ngodumu, hi ädono o nyawa manga ngoe yo ngaku o Yesus ika 
hoki to 6nanga manga Koano Wa hi ho halamati. SO Petrus 

wo gogere genangoka o wange muruono nagahi o nyawa wo ma 
tengo o hapi ma kai wo ho hakai ai tau oka ai romanga o 
Simon. 


O Petrus de” o Kornelius 


1 O Kaisariaka naga o nauru wo ma tengo ai romanga o 

Kornelius. Unanga o nyawa moi wo kaputeni “O Italia 
ma tentara ma Duonoka”. “Ma nyawa iinanga wi modongo ma 
Jou Madutu ika de’ ai tau ma nyawa yo ngodumu i wi puji ma 
Jou Madutu ika. Unanga manga ngoe wa riwo o Yahudi oka ma 
nyawa yo mo mihikini, de unanga wo ma togu-togumua wo ma 
niata ma Jou Madutu ika. 3O wange moi uku done ho takoro 
hange o wange oka, linanga wa make de ma do diai o lo lega 
moi ma goronaka, wo ma tengo ma Jou Madutu ai malaekat wo 
boa de” wi ahoko ünanga, “Kornelius!” 

4O Kornelius wa make o malaekat gënanga de wo hawana 
daha wo temo, “Naga okia Tuanga?” 

O malaekat genanga i haluhu, “Ani niata de” ani hininga ma 
ngongike ma Jou Madutu wa tarimaka de ma Jou Madutu wo 
ni hininga ngona ika. “Oraha nenanga na huloko o nyawa o 
Yope ika 1 wi ahoko o Simon ai romanga ma dutu o Simon 
Petrus. “Unanga wo ma hi do dogumikahi o nyawa wo ma tëngo 
o hapi ma kai wa ho hakai ai tau oka ai romanga o Simon, wo 
gogere O dowongi ma datekoka.” ?O malaekat i ma temo-temo 
i boto de o Kornelius gënanga i oikoka, o Kornelius wä ahoko 
o nyawa ya hinoto yo lö leleani ai tau oka de? wo ma tëngo 
o nyawa o tentara ai go göana wo ngaku-ngaku. “O Kornelius 
wa ade-ade onangika okia i dadi oka, daha ünanga wä huloko 
önanga o Yope ika. 

’Yarehino ma wange, önanga ka o do dagi ma hi 
dogoronakahi de” ngade i ma hi ädono o Yope ika, o Petrus 
wo doa o tau ma loku ile mangale wo ma niata. "Daha ünanga 
i wi hahini duru wo mau wolomo. O inomo de i hi diai, ünanga 
wa make o lo lega moi. "Unanga wa make o dihanga i helenga 
de” hoki ngderoka moi ma ngoa-ngoata ya wora o dunia uku, de 
ma didide oka ma libuku iata. "Ma goronaka wa make hagala i 
rupa o aiwani ma lou jata, hagala o aiwani i ma tahe-tahe de’ 
o totaleo i hu huhuku. Daha naga o ilingi i temo unangika, 
“Petrus no momiki! Na toaka de’ nolomo!” 

O tau ma kalu o Palestinaka. (10:9) 


14 Petrus wo haluhu, “Kowali, Jou! Komaiwahi ngohi ta 
olomo okia naga ahi bohono ekola i peseke.” “Ma” o ilingi 
genanga i temo i hi gali oli unangika, “Okia ma Jou Madutu wo 
hi matokoka ani bohonua, uha ngona nato ani bohono.” 1O lo 
lega genanga yo gi lio hi adono ma hange ino, dahao o ngoere 
genanga i goraka o horoga ile. 

110 Petrus wo ma hi orikoka ua wa tibanga okia ma 
mangarati o lo lega genanga. Ka wa tiba-tibangohi o Petrus, 
o nyawa wa hulo-huloko o Kornelius ya make oka o Simon ai 
tau de’ onanga nagaka o ngorana ma himangoka. “Daha onanga 
ya ahoko o nyawa de” ya leha, “Bote nenangoka naga o nyawa 
i ni ado-adonino wo ma hi do dogumu, ai romanga o Simon 
Petrus?” 

190) Petrus ka hoko genangikahi wo hi dibanga wo hi driki ma 
mangarati o lo lega gfnanga, ma Jou Madutu ai Womaha i wi 
temo unangika, “Hei Petrus, naga o nyawa ya ruange manga go 
giria i ni lingiri ngona. Ika i taiti no uti daukuku de’ uha no 
do dodato na niki 6nanga, hababu ngohi ta huloko önanga.” 
210) Petrus wo uti daukuku de” wä temo o nyawa ika genanga, 

huloko o nyawa yoiki 1 ni ahoko Tuanga. De’ Tuanga i goungu 
ani hininga i ya oa mangale no boba nenangino. Oraha nenanga 
ngomi mata-mata mi ma töomu nenangoka ma Jou Madutu ai 
himangoka, mangale mi ihene mata-mata ma Jou Madutu wo ni 
hulokoka Tuanga no mi temo ngomi ino.” 


O Petrus ai pidato 


“Daha o Petrus wo temo, “Oraha nenanga i gou-goungu 
ngohi ta mao ma Jou Madutu wo diai o nyawa mata-mata ika 
ka i ma daene. 5O nyawa de manga modongoka ma Jou Madutu 
ika de yo manarama o diai, o nyawa gEnanga wä tarima ma Jou 
Madutu, tinanga wo haduli ua o hoana okia ino dika. #Roria 
dodoto ni hi orikoka o abari ma dola ma Jou Madutu wo hi 
adonoka o Israel ma nyawa ika. O abari genanga naga i ma 
korona o Abari ma Oa mangale o dame de o Yesus Kristus, 
ena gEnanga o nyawa mata-mata manga Jou. #Roria dodoto ni 
hi öriki okia i dadi oka o Yudea i ngodumu, ena genanga | 
mulaenge o Galilea ino i paha o gohiki o Yohanis wo hi 6 abari. 
38 Ngini ni hi 6riki ma Jou Madutu wi irikoka o Yesus o Nazaret 
ma nyawa genanga de wi hi doaka unangika ma Jou Madutu 
ai Womaha de” ai kuaha. Ngini ni hi orik6 o Yesus gënanga wo 
dagi oka kia ika honanga mangale wo diai o oa, lUnanga wa hi 
togumu mata-mata o nyawa ya ko kuaha o Ibilihi, hababu ma 
Jou Madutu wi to moteke linanga. 7? Ngomi nenanga ma nyawa 
mia make oka mahirete, hagala moi-moi linanga wa dial oka o 
Yahudi ma nyawa manga bereraka de” o Yerusalem oka. Ngaroka 
hoko genanga, 6nanga i wi salib de’ i wi toma linanga. #Ma' o 
wange hange oka ma Jou Madutu wi hi wango okali Uunanga o 
honengino, de’ unanga wo ma hi matoko o nyawa ika, “lo nyawa 
mata-mata ika ua, ma’ duga-duga ngomino ma Jou Madutu wo 
mi irikoka i holoi i hira mangale mi dadi ai hakihi-hakihi: Ngomi 
mi olomo de” mi okere de de iinanga, wo momiki i paha ino. 
De’ unanga wo mi huloko ngomi mi hi ngahu o Abari ma Oa 
genanga hagala o nyawa ika, de” mi hi d6aka o hakihi ma Jou 
Madutu wi goraka linanga wo dadi o Hakimi hagala o nyawa 
yo wango-wangohi de” o nyawa yo hone-honengoka. #Mata-mata 
o nabi yo temo mangale linanga. Onanga yo temo mata-mata o 
nyawa yo ngaku o Yesus ika, aha ya hi apongo manga baradoha 
de o Yesus ino ai kuaha.” 

Hagala o nyawa o Yahudi oka ua ma nyawa ya make ma 
Jou Madutu ai Womaha 


40 Petrus ka wo temo-temohi ma go giriaka, ma Jou Madutu 
ai Womaha i uti de? ya kuaha mata-mata o nyawa yo ihene 
o abari gënanga. SO Yahudi oka ma nyawa i wi ngaku-ngaku 
oka o Yesus ika de? o Petrus i wi ni niki o Yope ino, mata- 
mata yo htranga ya make ma Jou Madutu 6 wa hi döaka ai 
Womaha hagala o nyawa o hoana ma homoa ika o Yahudi oka 
ua. “Hababu önanga yo ihene o nyawa genanga yo temo-temo 
i rupa-rupa o demo de’ i hi giriri ma Jou Madutu ai mulia. 
Daha o Petrus wo temo, “ “Beika nia lega, o nyawa nenanga ya 
make oka ma Jou Madutu ai Womaha hokä ngone. Ho’ yakunu 
o nyawa ya ta tatoko 6nanga, mangale i ma ohiki de o akere?” 
480 Petrus wa huloko 6nanga i ma ohiki de o Yesus Kristus ai 
romanga. | boto gEnanga 6nanga yo gahoko hupaya o Petrus wo 
gogere de de Onanga o wange muruono naga ma dekana. 


O Petrus ai laporan o jemaat ika o Yerusalem oka 


1 O rasul-rasul de? o nyawa yo ngaku-ngaku o Yudea yo 

ngodumu yo ihene hagala o nyawa yo agama ua de o 
Yahudi ma agama 6 ya tarimaka ma Jou Madutu ai demo. “Ma 
duru ino ma 6raha o Petrus woiki o Yerusalem ika, o Yahudi 
oka ma nyawa yo ngaku-ngaku oka genanga, i wi ngelo o Petrus. 
Onanga yato, 3 “Ya dodoa ngona noiki o nyawa i ma huna- 
huna uahi manga tau ika? Ngona koaho nolomoli ni ma ki niki 
de de 6nanga!” “Ma hababu genanga o Petrus wa hi tararono 
onangika mata-mata i do do dadi oka, mulaenge ka ma do do di 
hirakahi. O Petrus wato, 

Ss “Ngohi ma go giriaka to ma niata o Yope ma kotaka, daha 
ngohi ta make o lo lega moi. Ngohi ta make naga okia naga moi 
hoki o ngdere moi ma ngoa-ngoata i hi guti o dihanguku, de ma 
didide oka ma libuku iata, dahao i ma togumu ahi honongaka 
ngohi. “Ma öraha ngohi ta to tailako ma gorona uku, ngohi 
ta make o aiwani-o aiwani ma lou jata, o aiwani-o aiwani i hi 
huhuku, o aiwani-o aiwani i ma tahe-tahe de” o totaleo-totaleo i 
hu huhuku. 'Daha ngohi to ihene o ilingi moi i temo ngohino, 
“Ika no momiki, Petrus! Na toaka gënanga de” na olomo!’ #Ma' 
ngohi to haluhu, “Kowali, Jou! Komaiwahi ngohi ta olomo o 
inomo ahi bohono de i peseke.” “Ma” o ilingi gënanga i temo oli 

o dihanguku, “Okia naga ma Jou Madutu wo hi matokoka ani 
bohonua uha nato ani bohono.” "Ngohi ta make o hali genanga 
hi adono ma hange ino, de” ma baha mata-mata i goraka okali 
o horoga ile. "I ma korona ika 6raha genanga 6 o nyawa ya 
ruange o Kaisaria ino, ya huloko ngohino, i ma hi adono o 
tau o ngi ngohi to ma hi do dogumika. Daha ma Jou Madutu 
ai Womaha i hi huloko ngohi toiki de de 6nanga de koiwa ahi 
dodato. O nyawa ya butanga ria dodoto nenanga 6 mi ma ki niki 
de de ngohi o Kaisaria ika, de” ngomi mata-mata mi wohama 
o Kornelius ai tau ma gorona ika. BAha ino o Kornelius wo 
mi ade-ade ngomino sarakia Unanga wa make o malaekai wo 
ma tengo wo ma oko ai tau oka de wo temo, ‘Nä huloko o 
nyawa o Yope ika i wi ahoko o nyawa wo ma t#ngo o nauru 
ai romanga o Simon Petrus. “Unanga aha wo hi adono o abari 
ngona ika aha i ni hi halamati ngona de” ani tau ma dola.” “De” 
ma 6raha ngohi mulaenge to temo hoko genanga,” hoko ganga 
o Petrus wo hi gila-gila ai ade-ade, “ma Jou Madutu ai Womaha 
1 boda onanguku i ma däene hoki i dadi ngone ino kahuruono 
ma do di hiraka. “Daha ngohi to hininga, ma Jou wo temoka, 
“O Yohanis wo ohiki de o akere, ma” ngini aha i ni ohiki de ma 
Jou Madutu ai Womaha.” '' Ho” de ma diai ma Jou Madutu wo 
hi doakö hagala o nyawa ika yo agama ua de o Yahudi manga 
agama genanga, o ngongike ka i ma daene linanga wo na hi 
daka ngone ino ma öraha ngone hi ngaku ma Jou Yesus Kristus 
ika. Karana génanga, kia ka yakunu ngohi ti dahunu ma Jou 
Madutu!” 

18Yo ihene i boto genanga, 6nanga yo ributu oka ua. Daha 
Onanga 1 wi hi giriri ma Jou Madutu. Onanga yato, “Nako hoko 
genanga, o Yahudi ma nyawa oka ua 6 ma Jou Madutu wa hi 
doaka öraha, mangale i ma toba manga baradohaka de ya mao o 
ngango ma dutu!” 


O jemaat o Antiokhiaka 


NO Stefanus i wi toma i paha ino, hagala o nyawa i wi ngaku- 
ngaku o Yesus ika mulaenge ya giniki, hi adono 6nanga yo do 
gerewoto okia ika honanga. Naga ydara hi ädono o Fenisia ika 
de” nagali hi adono o Siprus ika de” o Antiokhia. Onanga i hi 
ngahu o abari ma Jou Madutu ino, duga-duga o Yahudi oka ma 
nyawa oka ika dika. Ma” o nyawa yo ngaku-ngaku manga hi 
dogorona ino genanga, manga ahali o Siprus de’ o Kirene ino, 

O Antiokhia ma kota o Siria ma daera oka. (11:19) 


naga 6 o nyawa yoiki o Antiokhia ika, de? i hi ngahu o Abari 
ma Oa mangale o Yesus gënanga hagala o nyawa ika yo agama 
ua de o Yahudi oka manga agama 6. "'Ma Jou ai kuaha naga 
onangoka hi ädono o nyawa manga ngöe i dadi yo ngaku de’ i 
ma hi lapahi manga diri ma Jou ika. 

20 ade-ade mangale i da dadi nënanga hi ädono yadono o 
jemaat ika o Yerusalem oka. Onanga i wi huloko o Barnabas 
o Antiokhia ika. “De” ma öraha o Barnabas wo ma hi ädono 
dokengika, de” wa make sarakia ma Jou Madutu wa hi barakati 
o nyawa gënanga, ünanga duru wo mörene. Daha ünanga wo 
gahoko hupaya önanga i gou-goungu yo setia ma Jou ika de 
manga hininga ma gahumu. “O Barnabas nënanga o nyawa ai 
hininga ya oa de” ma Jou Madutu ai Womaha i wi kuaha i ma 
niki duru wi ngaku ma Jou ika, hi Adono o nyawa manga ngöe i 
wi niki ma Jou. 

“Ma duru ino, o Barnabas woiki o Tarsus ika wi lingiri o 
Saulus. #I ma make oka de o Saulus, ünanga wi ao o Saulus 
o Antiokhia ika de” o taongo moi i ahumu 6nanga i ma töomu 
de o jemaat dokengoka, de ya dotoko o nyawa manga ngöe. 
O Antiokhia oka genanga hagala o nyawa yo ngaku-ngaku o 

Yesus ika mangale ma do di hiraka ya hetongo o Harani oka ma 
nyawa. 

“Ma 6raha gënanga naga ya muruono naga o nabi yo boa 
o Yerusalem ino yoiki o Antiokhia ika. “Manga hi dogoronaka 
naga wo ma tëngo ai romanga o Agabus. Mangale ma Jou 
Madutu ai Womaha ma hi hitomo Unanga wo hi demoka, o 
dunia i ngodumu aha i dadi öraha o habirokata ko ha giria. 
(De’ o hali gënanga i goungu i dadi dika ma öraha ma Kaisar 
Klaudius wo pareta.) “Mata-mata i wi nö ni niki o Yesus 
genanga 1 ma katuru mangale ya hi dingoto o ro riwo manga 
roria dodotika yo go gogere o Yudeaka, moi-moi ya hi dingoto 
i moteke manga da gakunu. “Manga rimoi genanga ya diai oka, 
daha o Barnabas de' o Saulus ya huloko mangale yo totaka 
manga ro riwo genanga o jemaat ma tutuda-tutuda ika. 


O aniaya i dogo-dogo 

1 Ma öraha genang9 ma Koano Herodes wo mulienge 

wa tuku o jemaat ma nyawa. ?I moteke ai pareta, o 
Yakobus, o Yohanis ai riaka i wi toma de o oworo. “Ma draha o 
Herodes wa make ai manarama genanga o Yahudi oka ma nyawa 
manga hininga ya daene, lnanga wo diai oli hoko genanga: 
unanga wa huloko o nyawa i wi tagoko o Petrus ohi. O hali 
genanga i dadi ma öraha o Wange ma Amoko o Roti i Ragi- 
ragi Ua. 4I wi tagoko 1 boto, o Petrus i wi hi ngohama o bui 
ma gorona ika. O tentara o regu lata ya huloko la i wi g6ana o 
Petrus genangoka - o regu moi-moil, O tentara ma nyawa ya rua- 
ruata. I paha o Paskah ma rameanga 1 botoka, dahao o Herodes 
wi tailako o Petrus o nyawa yo wöe-wöe manga himangoka. 
“Ho” o Petrus i wi tumunguku o bui oka; ma’ o jemaat i ma 
togu-togumua 1 ma niata de ma goungu ma Jou ika mangale o 
Petrus. 


O Petrus i wi hi lapahi o bui ino 


“Ma hutu o Herodes aha wi hi himanguahi o nyawa yo wöe- 
w9e manga himangoka, o Petrus wo ma idu oka i wi liko ika 
de o rante hinoto o tentara i wi g6a-g6ana ya hinoto manga hi 
dogoronaka. O bui ma ngoranoka, yo go göa-göana ma homoa 
6 yo göana o bui manga go giria. 'I todokanino ma Jou ai 
malaekat 1 ma oko ino genangoka de” ma letongo ya tararono 
o bui ma kamari ma goronaka genanga. O malaekat gënanga 

i Wi giwi-giwi o Petrus hi Adono Unanga wo momiki. Daha o 
malaekat genanga i wi temo, “Hei, taiti no momiki!” Oraha 
genanga dika i tiha o rante o behi o Petrus ai giamoka. ŝI boto 
genanga o malaekat génanga i wi temo, “No ma hi noa ani 
pakeanga de’ na liko ani hapato de ma liliko.” O Petrus 6 wo 
ma hi noa ai pakeanga de’ wo mä liko ai hapato de ma liliko. 
Aha o malaekat genanga i temo oli, “No ma hi noa ani juba 
de no hi niki ngohi.” ?O Petrus wa niki o malaekat gënanga wo 
hupu o bui oka. Ma’ o Petrus wo ma mao ua okia o malaekat 
ma go girlaka i diai gënanga naga okia naga moi i gou-goungu 
1 dadi. O Petrus wato bote génanga duga-duga o lo lega moi. 
WMa öraha 6nanga ya tioka o go g6ana ma ngi ma do di hiraka 
de” ma hinoto, 6nanga yadono o ngorana o behi, ma himanga 
o kota ika. O ngorana genanga Enanga mahirete i helenga, daha 
Onanga yo hupu de’ i ma dagi ya niki o ngfkomo moi ma i 
teteke. I todokanino o malaekat genanga i wi mala ika o Petrus. 

| paha genanga dahao o Petrus aha wa mdo okia i dadi oka 
unangika, daha ünanga wo temo, “Oraha nënanga ngohi to hi 
Öriki i gou-goungu ma Jou wo hi dingotoka ai malaekat mangale 
i hi hi lapahi ngohi o Herodes ai kuaha ino de” hagala moi-moi 
aha yo diai o Yahudi ma nyawa ngohi ino.” 

Wa maoka okia naga i do da dadi oka gënanga, o Petrus 
woiki o ngo Maria ami tau ika, o Yohanis ngoi ayo ika i wi 
hetongo 6 o Markus. Genangoka o nyawa manga ng6e i ma 
toomu inoka de ma go giria i ma niata. BO Petrus wa tolo 
o ngorana ma poretino, daha mo ma téngo o ngoheka mo 16 
leleani ami romanga o ngo Rode, ma ino mangale ma helenga 
o ngorana. '“Gila-gila miinanga ma nako o Petrus ai ilingi. 
Karana ami morene, mtinanga mo ma tai-taiti mo wohamoli 
ko ma helenga ua o ngorana, daha mo hi ngahu hagala o 
nyawa ika genangoka o Petrus naga ma poretoka. 5 “Ngona i ni 
togohanga!” 6nanga yo temo. Ma” o ngo Rode mo ma kuata 
genanga i gou-goungu o Petrus. Onanga yato, “Ge#nanga ai 
malaekat!” 

“Ka hoko gënanga o Petrus wo ma togumua wa tolo o 
ngorana. Ma öraha 6nanga ya helenga o ngorana, de’ i wi make 
o Petrus, 6nanga duru yo hëranga. "O Petrus wa poma de ai 
glama hupaya 6nanga i ma ridi, ahao iinanga wa ade-ade sarakia 
ma Jou wi aoka linanga wo hupu o buino. Daha iinanga wo 
temo, “Ni wi hi ngahu neEnanga o Yakobus ika de” ahi roria 

dodoto ma homoahi.” I boto gënanga o Petrus wa mala o ngi 
genanga, de” woiki o ngi ma homoa ika. 

1Yarehe ma ngorumino i dadi o gigoro o tentara yo göa- 
g0ana manga hi dogoronaka. Onanga i ma hi orikoka ua duru 
mangale okia i dadi oka de o Petrus. Daha o Herodes wa 
huloko o nyawa 1 wi lingiri o Petrus, ma” onanga i wi make ua 
unanga. Ho” o Herodes wa pareta hupaya o tentara-tentara yo 
göa-göana genanga ya leha daha ya toma. 

I paha genanga o Herodes wa mala o Yudea de” wo gogere 
Oraha muruo naga ma dekana o Kaisariaka. 


O Herodes wo honenge 


200) Herodes duru wa ngamo o Tirus de” o Sidon ma nyawa 
ika. Hababu genanga 6nanga yo boda i ma ki niki 1 wi himanga 
unanga. Ma do di hiraka önanga 1 wi baja o Blastus, wo hi 
haeke o Herodes ai kadato, hi adono Unanga wa hi boda 6nanga. 
Ma duru ino Onanga yoiki i wi himanga o Herodes, daha yo 
gahoko i ma ka dame, hababu 6nanga manga berera i ma hi 
gagao o inomo o Herodes ai berera ino. 

210) wange mol uku i hi tatapu oka, o Herodes wo ma hi dero 
o koano ma pakeanga daha wo gogeruku o pareta ma kuruhi 
oka de” wo mulaenge wo pidato o kawaha manga himangoka. 
20 kawaha ma go giriaka yo ihene ge#nanga yo poa-poaka, 
“Nenanga o gomanga ma ilingi, o nyawa ua ma ilingi!” “Oraha 
genanga dika ma Jou ai malaekat i wi poka o Herodes, hababu 
unanga wi horomati ua ma Jou Madutu. O Herodes 1 wi olomo 
o kulubati daha wo honenge. 

4Ma Jou Madutu ai demo i holoi i kerewoto i lamokika de’ i 
holoi i kuata. 

250) Barnabas de? o Saulus ya botoka to önanga manga 
manarama, 6nanga i ma idulu o Yerusalem ino de i wi ao o 
Yohanis Markus i ma ki niki de önanga. 


O Barnabas de’ o Saulus yä iriki de’ yä huloko 


1 O jemaat Antiokhia ma hi dogoronaka naga o nabi- 

nabi de? o guru-guru, ena gënanga o Barnabas, o 
Simeon i wi hi aho-ahoko o Taromo, o Lukius o Kirene ino, 
o Menahem yo hero yo lamoko i ma ki niki de ma Koano 
Herodes, de? o Saulus. “Ma öraha önanga ma go giriaka yo 
puji ma Jou ika de? yo puaha, ma Jou Madutu ai Womaha i 

temo onangika, “Nia iriki o Barnabas de” o Saulus nia tingaka 
mangale ngohi, hupaya 6nanga yo manarama o manarama ngohi 
to hi tatapu oka mangale 6nanga.” 

“Yo puaha de’ i ma niata i boto, 6nanga ya kelenga manga 
giama o Barnabas de” o Saulus manga loku oka, daha ya huloko 
Onanga ya hinoto. 


O Siprus oka 


#Karana ma Jou Madutu ai Womaha yä huloko, o Barnabas 
de” o Saulus i ma goraka o Seleukia ika. Dokengino 6nanga yo 
hidete o Siprus ma nuhika. “Ma draha i ma hi ädono o Salamis 
ika, 6nanga i hi ngahu ma Jou Madutu ai demo o Yahudi oka 
manga puji ma tau-tau oka. O Yohanis Markus wa riwo Onanga 
to nanga manga do dagi ma goronaka. 

éO nihu genanga önanga yo dagi ya kiloliti hi adono o Pafos 
ika. Dokengoka 6nanga i ma ka make de wo ma tengo o Yahudi 
oka ma nyawa, ai romanga o Bar Yesus. Unanga wo go gumatere 
wo ma ngaku ai diri o nabi. 7O Sergius Paulus, ma gubernur o 
nuhu oka genanga nagala ai dodiawo i tigi de wo go gumatere 
genanga. Ma gubernur genanga nagala o nyawa moi wo barija 
de” wo sawaro. Unanga wa ahoko o Barnabas de” o Saulus 
hababu Unanga wo igo wo ihene ma Jou Madutu ai demo. “Ma” 
o Barnabas de’ o Saulus wa lawani o Elimas o gumatere ma siho 
genanga, karana o Elimas (genanga ai romanga de o Yunani oka 
manga demo) wo hi dailako hupaya ma gubernur gënanga uha hi 
adono wi ngaku o Yesus ika. "Ma' o Saulus - i wi hi romango 
o Paulus - i wi kuahaka ma Jou Madutu ai Womaha, hi ädono 
unanga wi pulono o gumatere ma siho génanga, “daha wi temo, 
“Hei o tipu ma loku oka, o dorou ma ngohaka! Ngona hagala 
ma oa-oa ma haturu. Ya dodoa ngona nöluku no ma togumu 
na kilianga ma Jou Madutu ai datoro mangale wo hi halamati o 
nyawa? "Oraha nenanga na make, ma Jou aha wo ni hukumu 
ngona! Ngona aha no dadi no piloko, hi ädono ngona bdraha utu 
nakunoka ua oli na make o wange ma dararono.” 

Oraha genanga dika o Elimas wa mao naga o lobi i taro- 
taromo ya tamunu ai lako, hi adono iinanga wo ma dagi ka 
wo ma hi hö habalanga wä lingiri o nyawa la i wi tuda. "Ma 
Oraha ma gubernur genanga wa make okia i dadi oka, linanga 
wi ngaku o Yesus ika, hababu iinanga duru wo heranga o do 
dotoko mangale o Jou. 

O Antiokhia o Pisidiaka 


30) Pafos de ya ino, o Paulus de? ai dodiawo yo hidete o 
Perga ika o Pamfiliaka. Genangoka o Yohanis Markus wa mala 
önanga, daha wo ma idulu o Yerusalem ika. YO Perga oka, de 
6nanga i hi gila-gila manga do dagi o Antiokhia ika o Pisidiaka, 
o Yahudi oka manga Puji ma wange oka ahao 6nanga yoiki o 
puji ma tau ika de ma goronaka yo gdgeruku. 5O Musa ai Buku 
de” o Nabi-nabi manga Buku ya basa i boto, o tutuda-tutuda o 
puji ma tau oka geEnanga ya huloko o nyawa ya leha o Paulus 
ika de” ai dodiawo, “Roria dodoto nako Ria dodotoka okia naga 
moi o hitiari mangale o nyawa nEnanga, ika ka nia hi ngahu okia 
nia hitiari genanga.” 90 Paulus 6 ka wo ma oko, daha wo hi 
doaka o nonako de ai giama, ahao wo temo, 

“Ahi Roria dodoto o Israel oka ma nyawa, de” mata-mata 
roria dodoto de ma homoahi nenangoka ni to to moteke ma 
Jou Madutu ika! Beika ni ihenohi ngohino: "O Israel oka 
ma nyawa manga Jou Madutu wa irikoka nanga ete de nanga 
tohora, de? wa hi dadi o hoana nenanga o hoana ma amo- 
amoko ma draha 6nanga yo gogere o Mesir oka, hoka o nyawa 
ma poretino. Ma duru ino de ma Jou Madutu ai kuaha i amo- 
amoko, 6nanga wa ao wa hi hupu o Mesir ino. “Unanga wo hi 
sabari to 6nanga manga kalakuanga o tonaka ma ko kakahaka 
o taongo moruatino ma dekana. "O hoana tumidi Unanga wa 
ho hihangoka o Kanaan ma tonakoka mangale wa hi kodoku o 
tonaka genanga o Israel ma nyawa ika hupaya o tonaka genanga 
i dadi ka to 6nanga ma dutu. “Mata-mata genanga i tagi gila- 
gila hi Adono o taongo o ratuhu iata de moritoa ma dekana. 

Wa hi kodoku i boto o Kanaan ma tonaka genanga, ma Jou 
Madutu wa hi döaka onangika o haki-hakimi. O hakimi ma bo 
bahaka ünanga ganga ma Nabi Samuel. Ma duru ino 6nanga 
yo gahoko o koano wo ma tengo. Ma Jou Madutu wa hi doaka 
onangika o Saul o Kis ai ngohaka o Benyamin ai ahaluku, 
mangale wo dadi to önanga manga koano, o taongo moruatino 
ma dekana. “Ma Jou Madutu wi hi rehenoka ünanga ai koano 
ma kuruhi oka, ma Jou Madutu wi gorakoli o Daud, wo dadi to 
önanga manga koano. De’ nenanga ma Jou Madutu wo temoka 
mangale o Daud, “Ngohi ti make oka o Daud o Isai ai ngohaka 
genanga o nyawa moi ahi hininga ya daene. Ma nyawa Unanga 
aha wa diai ahi mau.” 3 De o Daud ai difa uku gënanga ma Jou 


386 O RASUL-RASUL MANGA JARITA 13 


Madutu wa sadiaka o Israel ma nyawa ika wo ma têngo o Koano 
Wo hi ho halamati, hoki i wi hi jaji oka. De” o Yesus ganga o 
Koano Wo hi ho halamati gënanga. “O Yesus wo mulaenguahi 
wo hi dagi ai manarama, o Yohanis wo hi boakoka o Israel ma 
nyawa ika, hupaya 9nanga i ma toba de manga baradoha de’ 
ya ohiki. “De” ngade i paha ai manarama, o Yohanis wa temo 
o nyawa ika, ‘I moteke ngini nia da make, ngohi nënanga o 
nagona? Ngohi ua ma nyawa ngini ni wi do dama. Nio hininga, 
ma nyawa genanga aha wo böa i paha de ngohi; ta huputu dika 
ai hapato ma ngohi to patutua.” 

“'Roria dodoto o Abraham ai difa uku, de” mata-mata Roria 
dodoto ma homoahi nenangoka dau ni to to moteke ma Jou 
Madutu ika! Ma Jou Madutu wo na hi dingotoka ngone ino o 
abari i na hi ho halamati gënanga; “hababu o nyawa yo go 
gogere o Yerusalem oka, de” to 6nanga manga tutuda-tutuda i 
wi nako ua ge linanga wo na hi ho halamati. Onanga i ma 
mangarati ua o nabi-nabi manga do dotoko ngaro ya basa o 
Puji ma wange i hi getongo, hi adono dnanga i wi hukumu o 
Yesus. Ma’ i ma daenika de manga manarama hoko gënanga i 
dadi hi ganapu okia o nabi-nabi i hi ngahu oka ngaro i dadi 
uahi. 4Ngaroka nanga ya make ua ai howono moi 6 unangoka 
kiani i wi hukumu de hukumanga wo honenge, ma” onanga yo 
gahoko o Pilatus ika hupaya ünanga i wi toma. ?De' onanga ya 
botoka ya diai mata-mata o Buku i Tebi-tebini ma goronaka i 
tuli-tulihoka mangale linanga, 6nanga i hi guti ai mayeti o salib 
ma gotaka, daha ya kelenga o lungunu ma goronaka. 3?Ma” ma 
Jou Madutu wi hi wango okali o honengino. “Ma duru ino ka 
de ma wange-wange ma dekana iinanga wa ino wo ma hi matoka 
ai diri o nyawa yo böa-böa ino ika, de de inanga o Galilea de 
ya ino o Yerusalem ika. Onanga genanga öraha ne#nanga yo dadi 
o hakihi-hakihi mangale tinanga o Israel ma nyawa ika. #Ho', 
Oraha nEnanga ngomi mi hi ngahu o Abari ma Oa gënanga ngini 
ika: Okia ma Jou Madutu wo hi jaji oka to ngone nanga ete de 
nanga tohora ika, #g#nanga tinanga wa diai oka ngone ino, de 
wi hi wangokali o Yesus o honengino. Hababu o Mazmur ma 
hidoku hinoto ma goronaka naga i tulihi, 

“Ngonala ahi Ngohaka, 

o wange nënanga ngohi to dadi oka ani Ama.’ 
“Ma Jou Madutu wi hi wangokali ünanga o honengino. Oraha 

nénanga ünanga aha i wi daenoka ua o honenge o lungunu ma 
goronaka. Mangale o hali gënanga ma Jou Madutu wo temo, 
‘Ngohi aha to ni hi ddaka ngona ika o jaji ma debi-debini 
i goungu aha to hi ganapu, 
to hi jä jaji oka o Daud ika." 
35Hoko genangoli o ayat ma homoa ma goronaka i temo, 
“To ngona ani gilaongo wo so setia gEnanga aha ni mala ika ua 
wo mela o lungunu ma goronaka." 
349 Daud wo honengoka de” i wi lungunoka 6 i ma ki niki 
de ai ete de ai tohora, iinanga wa diai i boto okia ma Jou 
Madutu wi huloko unanga wa diai. O Daud ai mayeti 6 ma 
koiwaka i wedere mata-mataka. Ma’ o Yesus, ma Jou Madutu 
wi hi wangokali o honengino, o Yesus gënanga wo wederua hi 
#dono wo mata. 3#?Hababu genanga Roria dodoto, ko kiani 
ngini ni hi öriki de o Yesus nënanga o abari mangale o baradoha 
ma apongo i ni hi ngahu nginika, ngini kiani ni hi 6riki moi- 
moi o nyawa i wi ngaku unangika, ya hi lapahi oka hagala o 
baradohaka yakunua ya ehe de ma Jou Madutu ai pareta-pareta 
o Musa wo hi ngahu-ngahu oka. #Mangale genanga ngini kiani 
nio hininga ni hi do diai, uha hi ädono i dadi nginika okia o 
nabi-nabi yo temoka, 
41 “Nio hininga ni hi do diai, hei ngini o nyawa nio igo nia hi ko 
kauku! 
Ngini aha ni heranga, de ahao ni honenge! 
Hababu 6raha nënanga ngohi ma go giria to diai okia naga 
mol 
ngini mahirete aha nia ngakua, 
ngaroka naga o nyawa ni hi tararono nginika.”” 
#Ma 6raha o Paulus de? o Barnabas ya mala o puji ma tau 
gënanga, o nyawa o puji ma tau oka genanga yo gahoko 0nanga 
yo boali, o Puji ma wange ya ino, mangale i hi tararono i holoi i 
kurutika mangale o hali-hali gënanga. SO nyawa yo ko ki hupu 
oka o puji ma tau oka genanga, o Paulus de” o Barnabas ya niki 
o Yahudi oka ma nyawa manga ngöe de” o nyawa ma homoahi 
yo woha-wohamoka o Yahudi manga agama ika. O rasul-rasul 
genanga ya temo-temo dnanga hupaya 6nanga hoko genangika 1 
ma hi tangono ma Jou Madutu ai rahamatika. 
40) Puji ma wange ya ino, ngadeke mata-mata o nyawa o 
kota genanga yo bda yo ihene ma Jou ai demo. “Ma draha o 
Yahudi oka ma nyawa ya make o nyawa manga ngoe genanga, to 

Onanga manga hininga duruhe yo hiri. Onanga i wi hi kauku o 
Paulus de” ai demo mata-mata yo ngelo. #Ma' i holoi yo barani 
oli o Paulus de” o Barnabas yo temo 1 hi to tararonika. Onanga 
yato, “Ma Jou Madutu ai demo ko kiani 1 hira mi hi ngahu 
nginika. Ma” karana ngini ni oluku nia tarima, ngini mahirete ni 
hi gogeroka ngini i patutua nia tarima o ngango ma dutu de’ i 
kakali. De’ oraha n#nanga ngomi mi ni mala ngini, de” mi oiki 
o nyawa ma homoa ika. “Hababu nénanga ma Jou ai pareta 
ngomino, ma Jou wo temo, 

“Ngohi to hi gogeroka ngini ni dadi o dararono moi o nyawa 

ma homoa ika ko o Yahudi oka ua, 
hupaya ngini ni hi adono o halamati o dunia i ngodumu.”” 

#Ma Oraha o nyawa ma homoa ino ko o Yahudi oka ua yo 
ihene genanga, önanga i ma garago duru, daha i hi giriri ma Jou 
ai demo. De’ o nyawa wa hi gogeroka ma Jou Madutu mangale 
ya make o ngango ma dutu de’ i kakali, o nyawa genanga yo 
ngaku. 

#Ma Jou ai demo yo do gerewoto kia ika honanga ya kiloliti 
o daera genanga. “Ma o nyawa yo lo ago-agomo o kotaka 
genanga de” o ngo ngoheka o nyawa yo ko kurutile manga 
doomu ino i wi modo-modongo ma Jou Madutu ika, o Yahudi 
oka ma nyawa ya hi ngohama o hininga ma dorou. Onanga ya 
puda o haturu o Paulus de” o Barnabas ika, de” ya duhu 6nanga 
ya hinoto o daeraka genanga. “O rasul-rasul gënanga ya parihi o 
kafo manga lou oka o nyawa manga himangoka genanga, hoka 
o ho hininga moi, daha yoiki o Ikonium ika. ? Yo no ni niki o 
Antiokhia oka duru yo mdrene de’ ya kuaha ma Jou Madutu ai 
Womaha. 


O Ikonium oka 


1 O Paulus de? o Barnabas ya ohana ma hali ka i ma 

däene de o Ikonium oka. Onanga ka yoiki dika o 
Yahudi oka manga puji ma tau ika de yo temo-temo genangoka 
hoko gënanga ma rupa hi ädono o Yahudi oka ma nyawa manga 
ngöe de’ o nyawa ma homoa ino o Yahudi oka ua i dadi i wi 
ngaku o Yesus. ?Ma’ o Yahudi oka ma nyawa yo olu-oluku yo 
ngaku, ya hi ngohama o hininga ma dorou o nyawa ma homoa 
ino o Yahudi oka ua, hi ädono i dadi ya dohata o nyawa i 
wi ngaku-ngaku o Yesus ika. “Karana gënanga o Paulus de’ o 
Barnabas yo gogere yo tedekana genangoka. De’ manga barani 

önanga yo temo-temo mangale ma Jou. De ma Jou 6 wo hi 
matoko to 6nanga manga abari oka mangale o dora genanga 
i tiai; iinanga wa hi ddaka onangika o kuaha mangale yo diai 
i hera-heranga de” o hali-o hali ka biaha ua. “Ma o kota ma 
nyawa genanga moi-moi i ma teke ributu, naga ya hi boda o 
Yahudi ma nyawa ino, de” naga ya hi boda o rasul-rasul ino 
genanga. 

SDaha o Yahudi oka ma nyawa de manga tutuda-tutuda de o 
nyawa ma homoa ino i ma hi kagaro mangale ya hangihara de’ 
ya kaweli o rasul-rasul de o helewo. “Ma” o rasul-rasul ya nako 
manga manarama genanga, ho i ma hi rehene o Listra ika de’ o 
Derbe ika, ena gënanga o kota-kota o Likaoniaka, de” ma daera 
ma gilolitino. "Dokengoka 6nanga i hi abari oli o Abari ma Oa 
genanga. 


O Listra de’ o Derbe oka 


O Listra oka naga o nyawa wo ma tengo o nauru ai lou i talo 
ka wo ma kilau inohi, hi Adono nanga wakunua wo ma dagi, 
hababu ai lou duru ko i kuatua. ?O nyawa genanga dokengoka 
wo gogeruku wo hi gihene o Paulus wo temo-temo. O Paulus 
wi make o nyawa genanga wo ngaku de” karana genanga Unanga 
wakunu wi hi togumu. O Paulus wi pulo-pulono nanga ''de” de 
ai ilingi ma kuata o Paulus wo temo, “No ma oko no ma to tiai 
ile!” O nyawa genanga wo ma oko wo ma to tubo ile gila-gila wo 
ma dagi. "Ma raha o nyawa yo wöe-wöe ya make okia wa diai 
oka o Paulus, 6nanga yo p6aka de o Likaonia manga bahasa, “O 
gomanga i uti oka o dunia uku de ma roehe o nyawa.” "Daha 
Snanga ya hi romanga o Barnabas o Zeus, de” o Paulus 0nanga 
i wi hi romanga o Hermes, hababu tinanga wo temo-temo. JO 
gomanga ma tau naga o kota ma himangika, o Gomanga Zeus 
ma imam wo bda wo ao o hapi ma nauru de” o bunga-bunga o 
kota ma ngorana i amo-amokika. Unanga wo mau i ma ki niki 
de o nyawa yo wöe-wöe ginanga, i hi huba o hu huba o rasul- 
rasul ika gEnanga. 

“Ma öraha o Barnabas de” o Paulus yo ihene okia yo mau 
ya diai o nyawa genanga, 6nanga ya ka kakihi manga pakeanga 
de i ma popita o nyawa yo wde-wde manga hi dogorona ika 
genanga, de yo pdaka, “Hei, ya dodoa ngini ni diai hoko 
nenanga? Ngomi nenanga ka o nyawa dika hoki Ria dodotol:! 
Ngomi naga nenangoka mangale mi hi ngahu o Abari ma Oa 

nginika, hupaya ngini nia mala o hali-o hali i fo faida ua 
nenanga de’ ni oiki ma Jou Madutu wo wango-wango ika, wo hi 
da dadi o dihanga de” o dunia de” o ngdto de” ma dola mata- 
mata. Ma öraha i po paha ika ma Jou Madutu wa mala ika 
o nyawa yo wango i moteke to 6nanga manga mau moi-moi. 
"Ma’ unanga wa wdhangua wo hi ddaka ma nyonyata mangale 
ai diri, ena gënanga wo diai o oa-0a. Unanga wi ni hi döaka 
nginika o awana o dihanguku de” o tonaka ma hasili to #nanga 
ma oOrahoka. Unanga wi ni hi ddaka o inomo nginika de” nia 
hininga ya daene.” #Ma' de ai demo-demo genanga 6 ma, kai 
huhahi dika, o rasul-rasul gënanga ya taaere o nyawa genanga ya 
hi huba o hu huba gënanga onangika. 

PO Yahudi oka ma nyawa ya muruono naga yo bsa o Listra 
ika o Antiokhia o Pisidia de ya ino de” o Ikonium ino ya baja 
o nyawa yo woe-woe genanga hi ädono o nyawa yo wöe-wöe 
genanga ya hi böa onangika. Onanga i wi kaweli o Paulus de 
o helewo, ahao i wi tauru iinanga o kota ma poretika. Onanga 
yato bote iinanga wo honengoka, “ma” ma draha o nyawa yo 
ngaku-ngaku genangoka i ma oko i wi hi gilolitino, iinanga wo 
momiki de” wo wohamokali o kota ika. Yarehino iinanga woiki o 
Derbe ika i ma niki de o Barnabas. 


O Paulus de’ o Barnabas i ma idulu o Antiokhia ika 


“TO Derbe oka, o Paulus de? o Barnabas i hi ngahu o Abari 
ma Oa gënanga de” o nyawa manga ngöe i dadi i wi ngaku o 
Yesus ika. I paha gënanga önanga i ma idulu o Listra ika, ahao 
o Ikonium ika daha o Antiokhia ika o Pisidiaka. ?De o kota- 
kota gënanga Gnanga ya hi kuata manga hininga i wi nö ni niki 
o Yesus, de’ ya hi bo behehongo yo no ni nikika gënanga hupaya 
yo tatapu i wi ngaku o Yesus ika. “Ngone kiani i wöe ha tagongo 
o hangihara i hira, dahao ngone hakunu ha mäo o utumu ma 
Jou Madutu ai Dunia ma Hungi oka,” hoko gënanga o rasul- 
rasul ya dotoko o Yesus i wi ni nikika o kota-kotaka gënanga. 
3De’ o jemaat moi-jemaat moi, o Paulus de’? o Barnabas ya 
goraka manga tutuda-tutuda mangale o jemaat-jemaat gënanga. 
Daha i ma niata de’ yo puaha, 6nanga ya hi lapahi o tutuda- 
tutuda gënanga ma Jou ika önanga i wi ngaku gënanga. 

“I boto de gënanga o Paulus de” o Barnabas i hi gila-gila 
manga do dagi önanga ya tilakuru o Pisidia ma daera de’ hi 
ädono o Pamfilia ika. “De” onanga i hi ngahu i boto ma 

paha ika ma Jou Madutu wo hi iriki ngohi nia hi dogoronaka 
ngini mangale to hi abari o Abari ma Oa gënanga o nyawa ma 
homoa ika o Yahudi oka ua, hupaya onango yo ihene de” yo 
ngaku. De’ ma Jou Madutu wa nako o nyawa manga hininga 
wo hi matokoka Unanga wa tarima Onanga; Unanga wo hi 
matoko o hali genanga de wa hi daka onangika ma Jou Madutu 
ai Womaha ka i ma tero dika wo na hi dda-ddakoka ngone ino. 
“Ma Jou Madutu wa tingaka de wa fara ua ngone de 6nanga. 
Unanga wo hi tebini manga hininga 6nanga, karana 6nanga yo 
ngaku. VAa ma hababu okia ngini ni mau ni wi lawani ma Jou 
Madutu Oraha nënanga nia hi döaka o ko kiani moi i tubuho 
yo ni nikika nEnanga, ena hioko nanga ete de nanga tohora de’ 
ngone mahirete dika ma hakunua ha dial? "Ma gi liorino, ngone 
ho ngaku de” ho halamati karana ma Jou Yesus ai dora de ai 
hayangi, hoko genang6 6nanga.” 

1: Mata-mata o nyawa i ma to toomu genanga ka yo ko ki ri 
ridoka. Daha ino 6nanga yo ihene o Barnabas de’ o Paulus yo 
ade-ade i hi gali oli mata-mata i hera-heranga de” o hali-o hali 
ka biaha ua, ma Jou Madutu wo diai oka de de önanga o nyawa 
ma homoa manga hi dogoronaka o Yahudi oka ua ma nyawa. 
BOnanga yo temo-temo i boto, o Yakobus wo temo, “Roria 
dodoto! Beika ni ihenohi ngohino. 14O Simon aha i paha ino wo 
hi tararono sarakia ma Jou Madutu ka ma do di hirakahi wo 
hi matokoka wa hininga o nyawa ma homoa, ngaroko o Yahudi 
oka ua ma nyawa de ai dungutu wa iriki onangino o nyawa ma 
homoa aha yo dadi ai umati. SG#nanga i ma daene de o nabi- 
nabi 1 hi do demoka, ngaro i dadi uahi. Hababu naga i tulihi 
hoko neEnanga, 

16 “| paha genanga ngohi aha to boali,” ma Jou wato, 
“ngohi aha to hi momikokali o Daud ai tau i ruba-rubaka, 
de" to hi diai i ko kiliangoka, daha to hi gokokali: 
17 hupaya o nyawa mata-mata ma hou-hou ohi genanga 
i wi lingiri ma Jou, 
i ma ki niki de mata-mata o nyawa ma homoa o Yahudi oka 
ua ta ahokoka, la yo dadi ka to ngohi.’ 

Hoko gënanga ma Jou wo temo, !kahuruonikahi wo hi ngahu 

oka o hali gënanga.” 

B“Ho” i moteke ahi da mike ngohi,” o Yakobus wato, 
“ngone i yakunua ha hi huha o nyawa ma homoa o Yahudi 
oka ua gënanga i ma hi lapahi oka manga diri ma Jou Madutu 

O gomanga ma dulada-dulada. (15:20) 


ika. Ma” ngone kiani ho tulihi o hurata onangika de’ ha 
hitiari onanga hupaya önanga uha ya olomo o inomo i pese- 
peseke i hi niatoka o gomangika, ekola ya olomo o aiwani 
ma akeme i honenge ka ya hirikiti, ekola o awunu ya olomo. 
De’ hoko gënangoli hupaya önanga i ma hi kurutika manga 
diri de o manarama i so safarune. ?!Hababu o Musa ai tita 
kahuruonikahi ya da basa o Puji ma wange i hi getongo o puji 
ma tau-tau oka, de’ i hi ngahu o kota mata-mata ika.” 


O hurata o nyawa ma homoa ika yo ngaku-ngaku oka 


20 rasul-rasul de? o tutuda-tutuda, de o jemaat ma nyawa 
mata-mata gënanga ya putuhu mangale ya iriki ya muruono naga 
onangino aha ya huloko o Antiokhia ika i ma ki nīki o Paulus 
de’ o Barnabas. Onanga ya iriki o Silas de” o Yudas i wi hetongö 
o Barsabas. O nyawa ya hinoto nënanga yo dadi i hi baluhu o 
nyawa yo ngaku-ngaku manga hi dogoronaka o Yerusalem oka. 
3 Onanga i hi dingoto o hurata moi yao ya hulo-huloko gënanga 
ma demo hoko nënanga, 

“Roria dodoto mata-mata ika nia ahali o nyawa ma homoa 
ino o Yahudi oka ua, ni gogere o Antiokhiaka, o Siriaka de’ 

o Kilikiaka. Mia tabea ngomi oka, o rasul-rasul de o tutuda- 
tutuda, ena genanga nia roria dodoto. “Ngomi mi ihene, naga 
ya muruono naga o nyawa ngomino yoikoka ngini ika, i ni 
kapusaka ni ma hi do dogumoka ua de manga do ddtoko-manga 
do d6toko 6nanga. Ena hioko ngomi mia hulokua b6nanga yo 
diai hoko genanga. #Hababu gënanga ngomi mi ma hi ki 
dibangoka de mata-mata mi rimoi mangale mia iriki o nyawa 
ya muruono naga de mia huloko 6nanga ngini ika. Onanga aha 
yoiki i ma ki niki de o Ria dodoto o Barnabas de o Paulus 
ngomi mia ho hininga. #O nyawa ya hinoto nënanga ganga o 
nyawa i hi tai oka to 6nanga manga nyawa, karana to ngone 
nanga Jou Yesus Kristus. “Ho”, ngomi mia huloko o Yudas de’ 
o Silas Roria dodotika. Onanga mahirete aha i ni hi ngahu yo 
uru ika nginika, o abari i to tuli-tulihoka 6 o hurata nenanga ma 
goronaka. “Ma Jou Madutu ai Womaha i hi goungu - de ngomi 
6, mi hi goungu - hupaya ngini uha i ni hi ddaka o manarama 
1 holoi i tubuho ma i paralu o manarama-o manarama nënanga 
dika: “uha nia olomo o inomo i hi niatoka o gomangika, uha 
nia olomo o awunu, uha nia olomo o aiwani ma akeme i 
honenge ka ya hirikiti, de' ni ma hi kurutika de o manarama 
1 so safarune. Nako ngini ni ma hi kurutika nia diri o hali-hali 
genanga, ngini nia diai oka ma oa-oa. Genanga dika, halamati!” 

| ma hilooa i boto, nanga ya hulo-huloko genanga i 
ma goraka o Antiokhia ika. Dokengoka Onanga yä ahoko o 
jemaat ma nyawa mata-mata i ma toomu daha i hi ngahu o 
hurata genanga. “Ma Graha o jemaat genanga ya basa o hurata 
genanga, 6nanga duru yo morene mangale o hurata ma dola 
genanga ya laru to 6nanga manga hininga. #O Yudas de’ o 
Silas, nagala onang6 naga o nabi, ma dekana ya temo-temo de 
o roria dodoto yo ngaku-ngaku o Antiokhiaka gënanga mangale 
ya hi daka o kuata de o barani onangika. JO Yudas de” o 
Silas yo gogere dokengoka draha muruono naga ma dekana i 
paha, o nyawa yo ngaku-ngaku o Antiokhiaka gënanga ya hi 
dingoto önanga yo lio de” 1 hi behehongo onangika i hi ngahu 
manga tabea o nyawa ya hulo-hulokika 6nanga. [#Ma' o Silas 
wa putuhoka wo tatapu wo gogere o Antiokhiaka.] 

35O Paulus de” o Barnabas 6 yo gogere 6raha muruono naga 
ma dekana o Antiokhiaka. Dokengoka 6nanga ya dotoko de’ i hi 
abari ma Jou ai demo i ma ki niki de o nyawa yo wöe-wöe ma 
homoa. 

O Paulus de” o Barnabas i ma tingaka 


36] tedekanua 1 paha ika o Paulus wi temo o Barnabas ika, 
“Nia ino ngone ho ma idulu ha lega o roria dodoto yo ngaku- 
ngaku oka o Yesus ika o kota mata-mata ika kiaka ngone ho ho 
hi abari oka ma Jou ai demo, hupaya ngone ha make sarakia 
to 9nanga manga hali.” 370 Barnabas wo igo wi ao o Yohanis 
Markus, 4ma” o Paulus wa mao 1 torou i wi ao o Markus, 
woluku yo manarama i ma ki niki de de Onanga de önanga wa 
mala o Pamfiliaka. ”O Paulus de” o Barnabas i ma ributu ko ha 
giria hi Adono ma baha 6nanga i mä tingaka: o Barnabas wi ao 
o Markus de yo hidete de de Unanga o Siprus ika. #O Paulus wi 
iriki o Silas daha i ma goraka de de Uunanga kiaka i paha ino o 
roria dodoto o Antiokhiaka genanga ya hi lapahi 6nanga ma Jou 
ai dora ika. “Onango ya kiloliti o Siria de” o Kilikia; dokengoka 
Onanga ya hi kuata o jemaat-jemaat. 


O Timotius wa niki o Paulus de’ o Silas 


1 O Paulus wo hi gila-gila ai do dagi o Derbe ika, ahao 

o Listra ika. Genangoka naga wi ni niki o Yesus wo ma 
tëngo ai romanga o Timotius. Ngoi ayo o Yahudi oka ma nyawa 
moi, mi ngaku oka o Yesus ika, ma” ai ama o Yunani oka ma 
nyawa. “O nyawa yo ngaku-ngaku manga hi dogoronaka yo go 
gogere o Listra de” o Ikonium oka, o Timotius i wi nako hoka 
o nyawa ma oa-oa. JO Paulus wo igo hupaya o Timotius wi 
niki de de Unanga, karana gënanga Unanga wi huna o Timotius. 
Unanga wo diai génanga, hababu o Yahudi oka ma nyawa ma 
daera gënanga mata-mata i hi driki o Timotius ai ama o Yunani 
oka ma nyawa moi. “O kota i hi geto-getongo 6nanga yo tulu 
ya lega, 6nanga ya hi ngahu o nyawa yo ngaku-ngaku oka ika 
o putu-putuhu i hi tatapu oka o rasul-rasul de? o tutuda o 
Yerusalem oka. Onanga ya temo-temo roria dodoto yo ngaku- 
ngaku oka genanga, hupaya ya moteke o dato-datoro genanga. 
SO jemaat-jemaat genanga i dogo i kuata manga ngongaku, de’ 
o wange i hi getongo ka i holoi i dogo ma ge getongo ma ngöe. 


O Troas oka: o Paulus wa make o lo lega moi 


“Ma Jou Madutu ai Womaha ya hi gumala ua o Paulus de’ 
O Silas i hi gerewoto ma Jou Madutu ai demo o Asia ma 
provinsika. Ho 6nanga manga do dagi i hi gila-gila o Frigia de’ 

o Galatia ma daera ika. "Ma öraha i ma hi ädono o Misia ma 
ri batingika, onanga i hi taili yo wohama o Bitinia ma provinsi 
ika, ma’ o Yesus ai Womaha ya hi gumala ua 6nanga genangika. 
“Ho” onanga ya ka ika o Misia de’ yo gila-gila o Troas ika. 7 Yo 
hutuku, o Troas oka o Paulus wa make o lo lega moi. O lo lega 
ma hi dogoronaka genanga nanga wi mike o Makedonia ma 
nyawa wo ma tengo wo ma oko ino ai himangoka de duruhet wo 
gahoko hupaya Unanga woiki o Makedonia ika mangale wa riwo 
Onanga. WO Paulus wa mike i boto o lo lega g#nanga, gila-gila 
ngomi mi ma hi diai mangale mi oiki o Makedoniaka. Hababu 
ngomi mi hi goungu de mia le ma mangarati, ma Jou Madutu 
wo mi huloko ngomi mi hi ngahu o Abari ma Oa genanga o 
nyawa ika dokengoka. 


O Filipi oka: o ngo Lidia mi ngaku ma Jou Madutu ika 


INgomi mia mala o Troas de’ mi hidete mi gila-gila o 
Samotrake ika, de” i yarehino o Neapolis ika. “Gangoka ngomi 
o Filipika o kota moi ma do di hiraka o Makedonia ma daeraka. 
O Filipi ganga o Roma ma pareta ma kuaha ma timi oka. 
Dokengoka ngomi mi gogere o wange muruono naga. BO Puji 
ma wange oka ngomi mi oiki o ngairi ma datekika o kota ma 
ngorana i amo-amoko ma poretoka, hababu ngomi miato bote 
genangoka naga o Yahudi oka manga hubayanga ma ngi. Daha 
ngomi mi gogeruku de mi ma ko ke temo de o ngo ngoheka i 
ma to toömu inoka o ngi oka genanga. “Mo ma tengo manga 
hi dogoronaka 6nanga, nägala mo ma huku-hukunu o pakeanga 
ma goguhurungu, ami romanga o ngo Lidia, de” ami ahali o 
Tiatira ino. Munanga mi hininga ma Jou Madutu, aha ma Jou 
wa garaki ami hininga hupaya miinanga ma tarima okia o Paulus 
wo dotokoka munangika. 50 ngo Lidia de” ami tau ma dola wa 
ohiki. Wa ohiki i bdto minanga mo mi ahoko ngomi. Miinanga 
mato, “Nako Roria dodoto nia mio ngohi i gou-goungu ti ngaku 
oka o Yesus ika, nia ino ni ma hi do dogumu to ngohi ahi tau 
oka.” Daha miinanga mo mi ributu hupaya ngomi mia moteke 
ami go gahoko. 


O Paulus i wi bui ika o Filipi oka 
O wange moi uku ngomi ma go giriaka mi oiki o niata ma 
ngi ika, ngomi mi ma ka make de o ngoheka mo ma tengo: 
munanga o gilaongo. O ngoheka genanga i mi kuaha o womaha 

O Filipi ma kota. (16:12) 


ma dorou ho makunu mo maihi i do da dadi aha i boa. De mo 
hi do demoka o nyawa manga wo wango ma do dagi, o ngoheka 
genanga ma hi doaka o gutumu ma amoko ami tua-tuangika. "O 
ngoheka genanga ka mi ni niki hoko genangika dika o Paulus 
de’ ngomi daha mo ma poa-pdaka, “O nyawa ne#nanga ma 
Jou Madutu duru wo amo-amoko al gilaongo! Onanga yo boa 
mangale 1 hi ngahu Roria dodotika sarakia ma do dagi yakunu 
ngini ni halamati!” SO wange muruonino naga ma dekana 
o ngoheka gënanga mo ma togu-togumua mo pöaka hoko 
genangika. O Paulus i mataka ai sabari, hi ädono linanga wo ma 
idulu daha wo temo o womahika gënanga, “De o Yesus Kristus 
ai romanga ngohi to ni pareta ngona no hupu o ngoheka ino 
nenanga!” Oraha gënanga dika o womaha ginanga i mi mala ika 
o ngoheka genanga. “Ma öraha ami tua-tuanga ya nako mangale 
Onanga ya make o tiwi ma ngekomo 1 hihangoka, 6nanga ya 
tagoko o Paulus de” o Silas, daha ya ta tauru ya hinoto o 
kadato ma Iba ika ya hi himanga yo ko kuaha ika. Onanga 
ya hi himanga o Paulus de? o Silas o Roma ma po pareta yo 
lago-agomika, ahao yato, “O nyawa nënanga o Yahudi oka ma 
nyawa. Onanga ya ruae to ngone nanga kota oka. “'Onanga yä 
huloko o nyawa ya diai manga biaha ma adati i ma howono 
de to ngone nanga tita, o Roma ma nyawa. Ngone hakunua ha 
tarima ekola ha moteke o biaha ma adati gënanga!” 20 nyawa 

yo woe-woe 6 i ma hi moteke ya lawani o Paulus de” o Silas: 
de” o po pareta yo lago-agomo ya kakihi manga pakeanga manga 
roehoka o rasul ya hinoto génanga daha ya huloko o nyawa ya 
gohara Onanga ya hinoto. “Onanga ya gohara ko ha giria i boto, 
Onanga ya hi ngohama o bui ma gorona ika. O bui ma baluhu i 
wi huloko wä gdana önanga wa ka i goungu. “Karana o pareta 
genanga, o bui ma baluhu gënanga wa tumungu 6nanga o bui 
ma kamari duru ma go gorona ika, de nanga manga lou i hi 
dalara o balakika. 

“SDoneho hutu gorona o Paulus de” o Silas manga go giria 
i ma niata de o puji-puji i hi nyanyi ma Jou Madutu ika. O 
nyawa ma homoa ya tumu-tumunguku 6 ma go giria i hi gihene 
onanga yo nyanyi. “1 todokanino i dadi o ohu duru ko ha giria, 
hi adono o bui ma pondasi gënanga 6 i ma hi di giwi oka. 
Mata-mata o bui ma ngorana i ko ki helenga de o rante-rante 
ya hi lara ika o nyawa ya tumu- tumunguku mata-mata ð i ko ki 
hohe oka. 7O bui ma baluhu gënanga i wi todokana wo hi do 
momikile. Ma öraha ünanga wa mäke o bui ma ngora-ngorana i 
ko ki helengaka, ünanga ka wo ma dauru ai oworo mangale wo 
ma toma ai diri, karana ünanga wato bote o nyawa yä tumu- 
tumunguku mata-mata yo ko ki oaroka. “Ma” o Paulus wo ma 
poaka wa kua-kuatile, “Uha na toma ani diri! Ngomi ka nagahi 
mata-mata nenangoka!” 

O bui ma baluhu genanga wo gahoko o hilo daha wo hi oa- 
oara ma gorona ika, de’ duru wo haharoka inanga wa tilabuku 
o Paulus de” o Silas manga himangoka. #Ahao iinanga wä ao 
Onanga yo hupu de' wo temo, “Tua-tuanga, ngohi kiani to diai 
okia, hupaya ngohi to halamati?” 

NO Paulus de” o Silas yo haluhu, “Ni ngaku ma Jou Yesus 
ika! Ngona aha no halamati - ngona de” mata-mata o nyawa 
ani tau oka!” #Daha o Paulus de” o Silas i hi tararono ma 
Jou ai demo o bui ma baluhu genanga, de” o nyawa mata- 
mata ika naga ai tau oka. PO hutu gorona gënanga dika, o bui 
ma baluhu genanga wä ao 6nanga daha wa tebini manga nabo- 
nabo 6nanga. Unanga de mata-mata o nyawa ai tau oka gila- 
gila ya ohiki. #Ahao Uunanga wa ao o Paulus de” o Silas ai tau 
ika de” ya hi diai o inomo onangika. Unanga de ai tau ma dola 
yo ngodumu yo mörene duru hababu iinanga raha ne#nanga wi 
ngaku ma Jou Madutu ika. 

35] yarehe ma ngorumino, o Roma ma po pareta yo lago- 

agomo ya huloko o polisi o bui ika mangale i hi ngahu o pareta 
hupaya o Paulus de” o Silas ya pidiloka. 

360 bui ma baluhu genanga wa hi ngahu o hali genanga o 
Paulus ika. Unanga wato, “Tua-tuanga o po pareta yo lago- 
agomo i hi ddakoka o pareta mangale i ni pidiloka Tua-tuanga. 
Oraha ne#nanga Tua-tuanga yakunu ni lio. Halamati ni ma 
jobo!” 

“Ma? o Paulus wa temo o polisi yo tugas-tugas ika gënanga, 
“Ngomi o Roma ma negara ma ba. Ni mi tailako uahi, ngomi 
ni mi goharoka o nyawa yo woe-wde manga himangoka de ni mi 
hi ngohamoka o bui ma gorona ika. De’ oraha nenanga Onanga 
i mi huloko ngomi mi oiki de ka mi ma ri ridoka? Ngomi mi 
oluku! Nia huloko o po pareta yo lago-agomo genanga yo boda 
mahirete nenangino i mi hi pidili ngomi.” 

380) polisi yo tugas-tugas genanga i hi ngahu o hali genanga o 
Roma ma po pareta yo lago-agomika. Ma o po pareta yo lago- 
agomo genanga yo ihene o Paulus de” o Silas o Roma ma negara 
ma ba, 6nanga dadi yo hawana. “Daha 9nanga yoiki yo gahoko 
o apongo o Paulus de” o Silas ika, ahao ya ngotaka 6nanga ya 
hinoto yo hupu o bui oka, de yo gahoko hupaya önanga yoiki 
de o kotaka gënanga. #O Paulus de” o Silas ya mala o bui 
genanga, daha yoiki o ngo Lidia ami tau ika. I ma ka make oka 
de o nyawa yo ngaku-ngaku dokengoka, ya hi döaka o hi hitomo 
onangika, o Paulus de” o Silas i ma goraka. 


O Tesalonikaka 


1 O Paulus de” o Silas i hi gila-gila önanga manga do 

dagi, ya tilakuru o Amfipolis de” o Apolonia daha i ma 
hi adono o Tesalonika ika. Dokengoka naga o Yahudi oka ma 
nyawa manga puji ma tau. ?O Paulus 6 woiki o puji ma tau 
ika genanga - hoka ai biaha wa diai nako naga moi o Yahudi 
oka ma nyawa manga puji ma tau - daha i ma hi ko doaka 
o dibanga de o nyawa genangoka mangale o ayat-ayat o Buku 
i Tebi-tebinoka. Unanga wa diai gënanga o Yahudi oka manga 
Puji ma wange, ma hange i ma ko ki nikika. 3I ma moteke o 
ayat-ayat o Buku i Tebi-tebinoka, tinanga wo hi tararono de wo 
hi matoko ma nyonyata o Koano Wo hi ho halamati ma Jou 
Madutu wi hi jä jaji oka kiani wo hangihara de” wo wangokali 
o honengino. “O Yesus ngohi ti ni hi ngahu-ngahu nginika 
genanga, iinanga ganga o Koano Wo hi ho halamati wi hi jaji 

oka,” o Paulus wato. “O nyawa ya muruono naga yo dadi yo 
ngaku daha ya niki o Paulus de” o Silas, hoko genangoli ma ge 
getongo ko ha amoko o Yunani ma nyawa de manga modongo 
ma Jou Madutu ika, de” manga ngöe ohi o ngo ngoheka i hi bo 
balu-baluhu. 

“Ma” o Yahudi oka ma nyawa manga hininga yo hiri. Onanga 
ya ahoko o nyawa ma dorou o ngeko-ngekomika de i hi goko o 
doomu yo ro ruae. Daha 6nanga yo lingiri o titi o kota gefnanga 
ma gilolitino de yo ngika o Yason ai tau ika mangale ya lingiri 
o Paulus de’ o Silas, karana 6nanga yo mau ya ao o Paulus de’ 
o Silas yo hupu ya himanga o nyawa yo woe-wde. “Ma” oraha 
Onanga ya make ua o Paulus de” o Silas, 6nanga i wi ta tauru o 
Yason de” ya muruono naga o nyawa yo ngaku-ngaku ma homoa 
o po pareta yo lago-agomo manga himangika ya ko kuaha o 
kota uku genanga. Onanga i ma pdaka, “O nyawa ne#nanga yo 
ro ruae kiaka dika! Oraha nenanga nanga kota ino 6 ma 6nanga 
yadonoka, 'de” o Yason wa tamangino ai tau oka. Onanga mata- 
mata ya tilakuru ma Kaisar Roma wo hi to tatapu oka, karana 
Onanga yato nagahi o koano ma homoa ai romanga o Yesus.” 
“De manga demo-demo genanga 6nanga yo diai o nyawa yo wöe- 
woe de” yo ko kuaha o kota genanga i dadi yo todokana. “Daha 
yo ko kuaha genanga ya huloko o Yason de” o nyawa yo ngaku- 
ngaku ma homoahi genanga ya fangu o tiwi ya tago-tagongika. I 
paha genanga dahao b6nanga ya pidili. 


O Bereaka 


WO hutu genanga o nyawa yo ngaku-ngaku o kotaka genanga 
ya huloko o Paulus de? o Silas yoiki o Berea ika. I ma hi 
adonika genangoka, o Paulus de” o Silas yoiki o Yahudi oka 
manga puji ma tau ika. "O nyawa o Bereaka i holoi manga 
hininga i helenga ngaro de o Tesalonikaka ma nyawa. De manga 
hininga ma ngigo 6nanga i hi gihene o abari mangale o Yesus, 
de o wange hi getongo önanga ya tailako o Buku i Tebi-tebini 
mangale i hi öriki bote o Paulus ai do dotoko genanga i tiai. 
Manga ngöe manga hi dogoronaka dnanga i wi ngaku o Yesus 
ika, de ka ma huhutulua 6 o Yunani ma nyawa i hi balu-baluhu, 
yo ngaku; ya oa o ngoheka ya oa o nauru. BP Ma draha o Yahudi 
ma nyawa o Tesalonikaka yo ihene o Paulus wo hi abari oka 
0 ma Jou Madutu ai demo o Bereaka, onangö ya ino o Berea 
ino de ya ngohama o nyawa genangoka ya diai manga hininga 

Näko-näko Ua.’ Aa, ma Jou Madutu ngini ni wi huba ma’ ni 
wi nako ua, inanga ganga ngohi ti ni hi ngahu ngini ika. “Ma 
Jou Madutu wo hi dadi oka o dunia nenanga de hagala ma dola, 
unangala o dihanga de” o dunia ma Jou. Unanga wo gogerua o 
gomanga ma tau-tau ma goronaka o nyawa yo do diai. #Unango 
wo paralu ua O ro riwo o nyawa ino, hababu ünanga ganga 
wo hi dda-ddaka o ngango de” o womaha de” hagala moi-moi o 
nyawa ika. “De o nyawa wo ma tengo ino iinanga wa diai hagala 
o hoana ma ago-agomo de” wa huloko 6nanga yo gogere o dunia 
1 ngodumu. Unango wo hi tatapu oka ka ma hirahi, muruonoka 
de” okiaka 6nanga yakunu yo wango. Ma Jou Madutu wo diai 
genanga hupaya Onanga i wi lingiri nanga. Tanu, 6nanga i ma 
ka make de de iinanga ma draha 6nanga i wi lingi-lingiri. Ma’ 
1 moteke ma diai ma Jou Madutu wo kurutika ua de ngone 
moi-moi. #Hoka o nyawa yo temoka, “Ngone ho wango de” ho 
ma kelu de” naga o duniaka nenanga, karana iinanga ai kuaha.’ 
Ka 1 ma daend de yo temoka ya muruono naga nia nyanyi ma 
betongo yo do diai. Onanga yo temo, 

“Ngone mata-mata nagala ai ngoha-ngohaka.” 

9 Aa, karana ngone ma Jou Madutu ai ngoha-ngohaka, i 
yakunua ngone hato ma Jou Madutu ka i ma diene hoka o 
dulada o gurasi ino, ekola o haaka, ekola o helewo, o nyawa ya 
do diai i moteke manga sawaro. “Ma draha nanga bodo ngone 
genanga ma Jou Madutu wa wohangoka, ma’ oraha nenanga 
unanga wa huloko mata-mata o nyawa o dunia i ngodumu i ma 
toba manga baradoha. #Hababu iinanga wo hi tatapu oka, o 
Oraha moi uku mangale wa tailako o dunia i ngodumu nenanga 
de ma adili. O manarama nenanga aha wa diai wo ma tengo 
wi iri-irikoka ma Jou Madutu mangale genanga. De’ hupaya 
o nyawa mata-mata i hi goungu aha o hali génanga, ma Jou 
Madutu wi hi wangokali o nyawa genanga o honengino!” 

4 Ma draha o nyawa genanga yo ihene mangale wo honengoka 
de wo wango okali, naga onangino i wi go giete o Paulus. Naga 
0 yo temo, “Ngomi mio igo mihene Ria dodoto no ade-ade oli 
mangale o hali nenanga.” 3Daha o Paulus wa mala o doomu 
genanga. “Ma” naga manga hi dogoronaka önanga i wi hi böa o 
Paulus ino de’ i wi ngaku-ngaku o Yesus ika, ma hi dogoronaka: 
o Dionisius o Areopagus ma majelis moi, de mo ma tëngo o 
ngoheka ami romanga o ngo Damaris, de” o nyawa ya muruono 
nagahi. 

O Korintus oka 


1 8 I paha de genanga o Paulus wa mala o Atena de woiki 

o Korintus ika. “Genangoka iinanga i ma ka make o 
Yahudi oka ma nyawa wo ma tëngo ai romanga o Akwila, ai 
ahali o Pontus ma berera ino. O Akwila dahao wo böa o Italia 
ino, de ngoi hekata o ngo Priskila. Onanga ya ino o Korintus ino 
hababu ma Kaisar Klaudius wa hulokoka mata-mata o Yahudi 
oka ma nyawa yo hupu o Romaka. O Paulus woiki wa lega 
Snanga ya hinoto, “daha wo gogere genangoka de de önanga de" 
wo manarama de de 6nanga, karana manga lo lingiri ma titi 
Snanga i ma däene de o Paulus ai lo lingiri ma titi, ena genanga 
yo do diai o tau-tau. “Ma” o Yahudi oka manga Puji ma wange 
ma hi getongo, o Paulus woiki i ma teke ade-ade o puji ma tau 
oka, mangale wo diai o Yahudi oka ma nyawa ya oa o Yunani 
oka ma nyawa i wi ngaku o Yesus ika. 

SO Silas dẹ o Timotius i ma hi adonoka o Makedonia de 
ya ino, o Paulus wa pake i ngodu-ngodumu ai Graha mangale 
wo hi abari o abari ma Jou Madutu ino, o Yahudi ma nyawa 
ika o Yesus genangala o Koano Wo hi ho halamati ma Jou 
Madutu wo hi jä jaji oka. “Ma” karana o nyawa ka hoko 
genangika i wi lawani de i wi temo i torou, o Paulus wa hurero 
o kafo ai pakeangika hoki o nonako mangale o ho hininga 
6nanga, mangale manga howono. Unanga wo temo, “Nako ngini 
ni bodito, nia howono mahirete! Ngohi ahi giama ta hohe! 
Mulaenge öraha nënanga ngohi aha toiki o Yahudi ma nyawa 
oka ika ua.” 7Daha o Paulus wa mala önanga de” woiki de wo 
gogere manga puji ma tau ma datekoka. O tau gênanga wo ma 
tengo o Yahudi oka ua ai tau, ma” unanga wi huba ma Jou 
Madutu. O nyawa genanga ai romanga o Titius Yustus. “Ma” o 
Krispus, O puji ma tau ma baluhu genanga de ai tau ma dola 1 
wi ngaku ma Jou Yesus ika. De” ka manga ngöe 6 o Korintus ma 
nyawa ma homoa yo ihene o abari o Paulus wo hi ngahu-ngahu, 
de” onanga i wi ngaku o Yesus ika daha ya ohiki. 

90O hutu moi uku o lo lega moi ma hi dogoronaka, ma Jou wo 
temo o Paulus ika, “Uha no hawana! No temo gila-gila uha no 
ma ridi. ''Hababu ngohi to ni to moteke ngona. O nyawa moi ua 
6 yakunu yo diai i to torou ngona ika, hababu o nyawa manga 
ng6e o kota nenanga nagala ahi nyawa.” "Hababu genanga o 

Paulus wo gogere o Korintus oka, o taongo moi de ma hononga 
ma dekana, de” wa dotoko ma Jou Madutu ai demo onangika. 

Ma öraha o Galio wo dadi gubernur Akhayaka, o Yahudi 
oka ma nyawa i ma teke rimoi i wi lawani o Paulus, de’ i wi ao 
unanga o juru hakimika. Onanga yo ao o galaki hoko ne#nanga, 
“O nyawa ne#nanga wa ngohama o nyawa yo wdoe-woe hupaya i 
wi huba ma Jou Madutu, de ma do dagi 1 ma howono de o 
Musa ai tita!” 

“De hoko genanga o Paulus wo mau wo haluhu, o Galio 
wo temoka o Yahudi oka ma nyawa ika, “Hei Yahudi oka ma 
nyawa! Nako ni kalaki nënanga ya tilakuru i lara-laranga moi 
ekola 1 to torou moi, ko kiani ngohi to tamahi to ihene nia 
galaki nenanga. “Ma” nenanga naga ni ma teke ributu i ma 
korona ka o demo-demo de” o roma-romanga i ma niki nia 
tita mahirete! Ho” ngini kiani nia tiai. Ngohi to kabaratanga 
ta tailako o hali ma rupa nenanga!” “Daha o Galio wa duhu 
Onanga yo hupu. "Ma 6nanga i wi tagoko o Sostenes, o puji ma 
tau ma baluhu geEnanga, de i wi gohara iinanga o meja yo to 
tailako ma himangoka. Ma” o Galio mata-mata wo haduli ua o 
hali genanga. 


O Paulus wo ma ki lioro o Antiokhia ika 


18] paha genanga o Paulus ka wo gogerohi wo tedekana o 
Korintus oka. Ahao linanga wo temo halamati ni go gogere o 
nyawa yo ngaku-ngaku ika genangoka, daha yo hidete de o ngo 
Priskila de” o Akwila o Siria ika. O Kengkreaka, o Paulus wa 
kori ai tadauru wa mala ika ho i dadi oka i kurutu karana ai jaji 
ma Jou ika. “Ma öraha i ma hi ädono o Efesus oka, o Paulus 
wa malaka o ngo Priskila de? o Akwila, daha wo wohama o puji 
ma tau ika de i ma hi ko döaka o dibanga de o Yahudi oka 
ma nyawa genangoka. “Onanga yo gahoko hupaya ünanga wo 
gogere 1 holoi wo tedekana de de önanga, ma’ unanga woluku. 
“INgaro hoko gënanga ma öraha aha wo ma jobo, ünanga wo 
temo, “Nako ma Jou Madutu wo hi hi gumala, ngohi aha to ma 
ki lioroli nengino.” I paha wo temo hoko gënanga, ünanga wo 
ma hi hitomo o Efesus ino. 

"Yo uti oka o Kaisariaka, ünanga woiki o Yerusalem ika wa 
tabea o jemaat ika genangoka, daha wo gila-gila o Antiokhia ika. 
3Wo gogere genangoka ho muruono naga ma dekana, ünanga 
wo ma gorakoli wa tailako o Galatia de o Frigia ma daera, 

mangale wo hi kuata manga ngongaku o nyawa yo ngaku-ngaku 
oka. 


O Apolos o Efesus oka de” o Korintus 


4Qraha genanga, o Efesus ika wo böa o Yahudi oka ma 
nyawa wo ma tengo wo ma kilau o Aleksandria, ai romanga o 
Apolos. Unanga wo sawaro wo temo-temo de” duruhe wa nako 
de wo mangarati mangale o Buku i Tebi-tebini ma dola, Sdaha 
i wi dotokoka mangale wa nako o do dotoko mangale o Yesus. 
De ai samangat i hiru-hiru iinanga wa dotoko wo hi do dial i ma 
korona o Yesus, ngaroka daha o Yohanis ai gohiki dika wa nako. 
6 De ai barani o Apolos wo mulaenge wo temo-temo O puji ma 
tau oka, de? ma draha o ngo Priskila de” o Akwila i hi gihe- 
gihene ai do ddtoko, 6nanga i wi ao manga tau ika. Dokengoka 
Snanga i wi hi tararono unangika, de i holoi i tiai oli 1 ma 
korona de ma Jou Madutu ai datoro mangale wo hi halamati 
o nyawa de o Yesus ai manarama. "Ma duru ino o Apolos ai 
hiningaka woiki o Akhaya ika. O nyawa yo ngaku-ngaku o Yesus 
ika o Efesus oka yo tulihi o hurata o roria dodotika o Akhayaka 
hupaya 6nanga yo modeke i wi tarima o Apolos. De’ ma öraha 
o Apolos wo ma hi ädono o Akhayaka, ai ro riwo i nyata 
duru de ma baraguna o nyawa ika, karana ma Jou Madutu ai 
hininga ma oa i wi ngaku oka o Yesus ika. ““Hababu de duruhe 
ai kumati, 0 Apolos wa utumu o Yahudi oka ma nyawa manga 
ributu-ributu ma hi dogoronaka o nyawa yo wöe-wöe manga 
himangoka. De’ unanga wo hi matoko ma nyonyata de o ayat- 
ayat o Buku i Tebi-tebinino o Yesus ganga o Koano Wo hi ho 
halamati i wi hi jä jaji oka. 


O Paulus o Efesus oka 


1 O Apolos ka nagahi o Korintus oka, o Paulus wo dagi 
ma go giria dina o daera gënanga ma gorona ino, daha 

wo ma hi idono o Efesus oka. Dokengoka ünanga 1 ma ka make 
de o nyawa ya muruono naga yo ngaku- ngaku oka o Yesus ika. 
2Unanga wa leha onangika, “Roria dodoto nia tarimaka ma Jou 
Madutu ai Womaha ma draha ngini ni wi ngaku o Yesus ika?” 

Onanga yo haluhu, “Kowahi. Komaiwahi ngomi mi ihene 
naga ma Jou Madutu naga ai Womaha.” 

30 Paulus wa leha, “Nako hoko genanga, de o gohiki okia 
gini i ni ohiki?” 

Onanga yo haluhu, “De o Yohanis ai gohiki.” “O Paulus 
wo temo, “O Yohanis wa ohiki o nyawa mangale i hi matoko 
o nyawa genanga i ma tobaka manga baradohaka. Ma” oraha 
genanga dika o Yohanis gila-gila wo hi ngahu o Israel ma nyawa 
ika 6nanga kiani i wi ngaku ma nyawa aha wo böa-böa ika wi hi 
duru ino unanga, ena genanga o Yesus.” 

SMa öraha 6nanga yo ihene gënanga, 6nanga yä ohiki de ma 
Jou Yesus ai romanga. ‘De’ ma öraha o Paulus wa kelenga ai 
gilama manga lokuku 6nanga, ma Jou Madutu ai Womaha ya 
kuaha 6nanga, daha önanga yo mulaenge yo temo-temo de o 
demo ho ihe-ihenuahi ma goronaka, de i hi ngahu o abari ma 
Jou Madutu ino. 'Manga ngöe 6nanga mata-mata naga doneho 
ya ngimoi de hinoto ma nyawa. 

8O mede hange ma dekana o Paulus wo ma togu-togumua wo 
temo-temo de ai barani oka o nyawa ika o puji ma tau oka, de’ 
1 ma teke ributu de de 6nanga mangale wa hi goungu önanga 
mangale sarakia ma Jou Madutu wo pareta hoki o Koano. “Ma 
o nyawa ya muruono naga manga hi dogoronaka genanga manga 
haeke 1 togowini, de? yoluku yo ngaku. O nyawa i mata-mata 
i ma to toomu ino genangoka manga himangoka, 6nanga ya 
hohedu o do ddtoko i ma korona de ma Jou Madutu ai datoro, 
mangale wo hi halamati o nyawa de o Yesus ai manarama. Ma 
hababu genanga o Paulus wa mala bnanga, daha woiki de i wi 
ni niki o Yesus o do dotoko ma ngi Tiranus ika. Genangoka 
o wange ma hi getongo linanga de o nyawa 1 ma ko ke leha. 
VUnanga wo diai o hali genanga wo ma togu-togumua o taongo 
moi ma dekana hi ädono o nyawa mata-mata yo go gogere o 
Asia ma provinsi oka, ya oa o Yahudi ma nyawa, ya oa o nyawa 
ma homoa, mata-mata yo ihene ma Jou ai demo. 


O Skewa ai ngoha-ngohaka 


iMa Jou Madutu wo dial i hera-heranga ka biaha ua o Paulus 
ai manaramoka. "Nako ai lenso ekola o ngöere ai gorona ma 
ninikutu wa pake-pake oka o Paulus yao o nyawa yo po panyake 
ika, to 6nanga manga panyake i hihanga de o hetanga ma 
womaho ma i hupu onangoka. Naga ya muruono naga i hi ori- 
oriki o houru o Yahudi oka yoiki okia ika honanga, ya duhu o 
womaha ma dorou o nyawaka. O houru ya nako-nako genanga 
i hi tailo ya pake ma Jou Yesus ai romanga mangale ya duhu 
o hetanga ma woma-womahika ge#nanga. Onanga yo temo o 

hetanga ma woma-womahika gênanga, “De o Yesus al romanga 
wo hi ngahu-ngahu o Paulus genanga, ngohi ti ni duhu ngini!” 
14Naga o imam manga haeke wo ma tëngo, ai romanga o Skewa 
ai ngohaka o nauru ya tumidi, yo dial o hali hoko gënanga. 

SMa’ o hetanga ma womaha genanga i temo Onanglka, 
“Ngohi ti nako o Yesus, de” o Paulus 6 ngohi ti nako, ma” ngini 
nenanga o nagona?” 

Daha o nyawa i wi ngoha-ngohamika o hetanga genanga wo 
ma to tubo ile, de wa kaboto de wa ropu-roputu 6nanga de 
duru ka ai hatera, hi adono 6nanga yoara o tau ino genanga 
ya labo-labo de ka manga hekonoka, karana manga pakeanga 
nanga manga roehoka ya ka kakihi. "Mata-mata o Yahudi 
oka ma nyawa de” o nyawa ma homoa ino yo go gogere oO 
Efesus oka yo ihene mangale i do dadi gënanga, daha 6nanga 
i dadi yo hawana. Ho ma Jou Yesus ai romanga i holoi i hi 
giriri. SO nyawa manga ngöe yo ngaku-ngaku oka o Yesus ika, 
yo bba i ma ngaku o nyawa yo wöe-wöe manga himangoka 
manga manarama-manarama to 9nanga, ma Oraha 1 paha-paha 
ika. De?! onanga manga biaha i hi dagi manga do dotoko o 
hou-houru, 6nanga ya toomu manga buku-buku de’ ya tuhuku 
o nyawa yo wde-wde manga himangoka. Ma ija o buku-buku 
genanga nako ha etongo mata-mata naga doneho ribuhu moritoa 
o tiwi haäka. Y De ma do dagi hoko genanga ma giria, ma Jou al 
demo i holoi yo do gerewoto de” i holoi i kuata ya utumu. 


O huru-hara o Efesus oka 


21] da dadi genanga i paha ino, o Paulus wa putuhu mangale 
woiki o Makedonia ika de” o Akhaya, daha wo gila-gila o 
Yerusalem ika. “Dokengoka ta ikaka,” o Paulus wato, “ngohi 
kiani toiki o Roma ika 6.” #Unanga wa huloko o nyawa ya 
hinoto i wi ro riwo-riwo, ena gënanga o Timotius de” o Erastus 
mangale yoiki o Makedonia ika, ma draha iinanga wo gogerohi 
raha muruono naga ma dekana ohi o Asia ma provinsika. 

3 Mudukua ma draha genanga i dadi o gigoro ma amo-amoko 
o Efesus oka, karana o do dötoko i ma korona mangale o Yesus. 
4Hababu o kotaka genanga naga wo ma tëngo wo do dial o 
haaka ai romanga o Demetrius, wo do diai o gomanga ma tau- 
tau mangale o Gomanga Artemis. Ai manarama genanga ya gao 
ma hasili ko ha amoko, ai nyawa yo mo manaramika. “Ma 
hababu genanga iinanga wa toomu ai nyawa yo mo manarama 


408 O RASUL-RASUL MANGA JARITA 19 


i ma ki niki de yo mo manarama yo diai o haika ma homoa, 
daha wo temo, “Roria dodoto! Ria dodoto ni hi driki ngone 
ha make o hasili o manaramino nënanga. “#Oraha nënanga Ria 
dodoto nia make oka de” ni ihene mahirete okia wa diai o Paulus 
genanga. Unanga wo temo o goma-gomanga o nyawa ya do diai, 
o gomangua mata-mata. De’ unanga wa ngakunoka wa diai o 
nyawa yo wöe-wöe aha ya ngaku ai do dotokika, ka nenangoka 
daua o Efesus oka, ma’ hi adono o Asia ma daera mata-mata 
ika 6. “Ma huha moi ena genanga, nanga lo lingiri to ngone 
nenanga aha ya make o romanga ma dorou. De ka genangua, 
ma’ o Gomanga Artemis ami tau 6 aha yo lega ika ua de ma 
karamata ya doko-doko, ena hioko miinanga o gomanga i mi 
puji O Asia ma nyawa mata-mata de” o dunia i ngodumu!” 

Hoko genanga o nyawa genanga yo ihene 6nanga manga 
hininga i dadi i hauku, daha 6nanga i ma pda-pdaka, “Artemis i 
wango, o Efesus ma nyawa manga gomanga!” ??O ruae genanga 
1 holoi i lamokika hi adono o kota mata-mata ika. Ahao o 
doomu ma dorou yo ro ruae genanga ya tagoko o Gayus de’ o 
Aristarkhus, ena genanga o Makedonia ma nyawa i wi dodiawo 
o Paulus ai do dagi ma goronaka, daha ya ta tauru 6nanga o do 
dogumu ma ngi ika o kotaka genanga. #O Paulus wo wohama 
wa niki 6nanga, ma’ o nyawa i wi ngaku-ngaku o Yesus ika 
genangoka 1 wi duhunu iinanga. “O po pareta yo lago-agomo 
ya muruono naga o Asia ma provinsi oka 6, 1 ma teke dodiawo 
de o Paulus, wa huloko o nyawa i wi hi ngahu o Paulus ika 
hupaya lnanga uha wo ma hi matoko ai diri o do dogumu 
ma ngi oka genanga. #Oraha genanga o nyawa i ma to toomu 
ino o do dogumoka genanga i dadi oka i ruae. Naga yo pdaka 
hoko nënanga, naga yo pöaka hoko gënanga, hababu yo wöe- 
woe onangino 1 hi orikua hababu okia önanga i ma toömu 
genangoka. 30O nyawa o hidoku moi ino yato bote o Aleksander 
wo hi kuata hababu ünanga i wi hitomo ma himangoka o Yahudi 
oka ma nyawa. O Aleksander wo hi doakile ai giama mangale 
wo gahoko 1 wi hi ddaka draha wo demo ai diri o nyawa 
genanga manga himangoka. “Ma' hoko gënanga önanga i wi 
make unanga o Yahudi oka ma nyawa, ka ma molle 6nanga yo 
poaka ya kua-kuatile, “Artemis i wango, o Efesus ma nyawa 
manga gomanga!” 

“Ma baha o kota ma juru tulis wakunu wa ridi o nyawa 
yo woe-woe genanga. Unanga wo temo, “O Efesus oka ni go 

gogere! O nyawa moi-moi i hi öriki o Efesus o kota ya po 
paliara o Gomanga Artemis ma tau de” o helewo i tebi-tebini 
i tifa o dihanguku. #O nyawa moi ua 6 yakunu yö ngelo o 
hali genanga. Karana genanga ni ma ridi de” uha ni diai okia 
naga moi de ma da taitoka. ””O nyawa nenanga, ngini nia ao 
nenangino ko i goungua karana 6nanga ya oraka o gomanga ma 
tau ekola karana 6nanga i hi kauku to ngone nanga gomanga. 
“Nako o Demetrius de i wi ko karajanga genanga to 6nanga 
manga galaki okia naga moi ma himanga o nyawa moi ika, mala 
ikala 6nanga yao manga parakara gënanga yo to tailako ika. Yo 
to tailako i helenga ika mangale genanga de” o po pareta yo 
pangka-pangkati 6 hoko genangika naga. Ma’ nako ka nagahi 
oli ngini nio igo, genanga kiani ni hi tiai o doomu ma diai 
ma goronaka o nyawa yo woe-woe manga himangoka. #@Hababu 
okia 1 dadi o wange nënanga yakunu 1 na bodito ngone. Ngone i 
yakunu i na kalaki ho dial o huru-hara, karana ngone koiwa moi 
6 de, nanga hohole mangale ha tiai o huru-hara nenanga.” “I 
boto wo temo mata-mata genanga, ma juru tulis o kota genanga 
wa huloko o nyawa yo woe-woe genanga yo ko ki lio. 


O Paulus woiki o Makedonia ika de o Yunani 


2 O huru-hara o Efesus oka 1 ridokali 1 paha ino, o 

Paulus wa toomu o jemaat de’ wa hi döaka o hi hitomo 
onangika. Ahao unanga wo temo halamati ni go gogere, daha 
ai do dagi wo hi gila-gila o Makedonia ika. “Unanga wo dulu- 
dulu o Makedonia ma daera de’ wa hi d6aka o hitiari ma ngöe o 
nyawa ika 1 wi ngaku-ngaku o Yesus ika dokengoka mangale wa 
hi d6aka o hi hitomo onangika. Ahao ünanga woiki o Yunanika. 
3O mede hange ma dekana ünanga wo gogere dokengoka. Daha 
ma öraha ünanga wo ma hi diai ma go giriaka mangale wo 
hidete o Siria ika, naga o abari o Yahudi oka ma nyawa i ma hi 
ka garo ma go giria mangale i wi toma. Hababu gënanga ünanga 
wa putuhoka mangale wo ma idulu wa tilakuru o Makedonia. 
4O Sopater o Pirus ai ngohaka ai ahali o Berea ino yoiki i ma 
ki niki de ünanga; hoko genango o Aristarkhus de” o Sekundus 
o Tesalonika ma nyawa, de? o Gayus o Derbe ma nyawa. O 
Timotius ohi, o Tikhikus de’ o Trofimus, o provinsi Asia ino ma 
nyawa. “Onanga i mi hi hira ika ngomi, daha i mi dama ngomi 
o Troas oka. “I paha ika o Roti i Ragi-ragi Ua ma Rameanga, 
ngomi mi hidete mia mala o Filipi. O wange motoa i paha ika 

ngomi mi ma toomu oli de de 6nanga o Troas oka. Dokengoka 
ngomi mi gogere o minggu mol. 


O Paulus ai do dagi ma bo baha o Troas oka 


70 Hapitu ma hutu ngomi mi ma toomu mangale mi ma ko 
ngolomo moi hoka ria dodoto. O Paulus i ma teke ade-ade de 
o nyawa genangoka, karana i yarehino ünanga ai mau wo ma 
jobo. Hi adono o hutu gorona o Paulus ka wo temo-temohi. 
O kamari ma goronaka ma lape i loku-loku, ma ngi ngomi mi 
ma to toomu genanga, naga o hilo ma ngde. "Wo ma tengo o 
goduru ai romanga o Eutikhus wo gogeruku o Jangelaka. Karana 
o Paulus wo ma togu-togumua wo temo-temo, o goduru genanga 
duru wo kadu-kadunu hi Adono iinanga i wi kiokoka o Jjangelaka 
genanga, daha i wi otakuku daukuku o lape hange oka de wa 
uku. Ma öraha 6nanga i wi goraka, iinanga wo honengoka. 
Ma? o Paulus wo uti daukuku, daha wo ma ruba uku ai röehe 
o goduru ai loku oka genanga de wi ko ino. O Paulus wa temo, 
“Uha ni hawatere, tinanga ka wo wangohi!” " Ahao o Paulus wo 
doa okali daku ile, daha wa hi kodoku o roti de yolomo mata- 
mata. I paha ma dekana wo temo-temo de o nyawa hi adono o 
ngorumino, o Paulus wo ma jobo. PO nyawa i wi ao i wi hi 
gi lio o goduru gënanga wo wango-wango ai tau ika. Onanga ya 
mao yo sanang] de’ duru ya laru. 


O Troas de ya ino o Miletus ika 


BNgomi mi oiki o kapa oko daha mi hira mi hidete o Asos 
ika mangale mi wi buhuku o Paulus o kapa oko dokengoka. 
Unanga wa tatoroka hoko genanga karana tinanga aha dokengika 
wa niki o ngekomo o dudungika. “Mi ma Ka make 1 boto o 
Asos oka, o Paulus de ai japati wo doa o kapa ile daha ngomi 
mi hidete o Metilene ika. SDokengino ngomi mi hidetoli, de i 
yarehino mi ma hi ädono o ngi i ma ri himangino de o Khios. 
Midiringi ya ino ngomi mi ma hi Adono o Samos de’ o wange 
moi ya ino o Miletus. 'O Paulus wo hi tatapu oka mangale 
mi tulua o Efesus, hupaya uha mia umo o draha o Asia ma 
daeraka. Nako yakunu ünanga ai mau i tai-taiti i ma hi Adono o 
Yerusalem ika o Pentakosta ma wange ma ago-agomoka. 

O Paulus wo hi demo o gi tingaka ma demo-demo o Efesus oka 


70) Miletus ino o Paulus wo hi dingoto o abari o Efesus 
ika mangale wo gahoko o jemaat ma tutuda-tutuda dokengoka 
yo boda i ma ka make de de iinanga. “Ma öraha 6nanga i ma 
hi adono, o Paulus wa temo onangika, “Roria dodoto ni hi 
6riki sarakia ngohi to wango ma dekana nenangoka ngini nia hi 
dogoronaka mulaenge o wange ma do di hiraka ngohi tadono 
o Asia ino. “De ahi hininga ma boluluku de’ ahi kongo 1 
woe, ngohi to manarama mangale ma Jou o hangihara ma hi 
dogoronaka ngohi ta ohana, karana o Yahudi oka ma nyawa 
manga datoro i to torou. Ria dodoto ni hi driki ngohi to do 
dodato ua ti ni hi ngahu nginika okia de ma baraguna nginika. 
Ngohi ti ni dotoko ngini o nyawa yo wöe-wöe ma ddomu oka de’ 
o tau-tau ika. 'Ya oa o Yahudi ma nyawa ika ya oa o nyawa ma 
homoa ika ngohi i toa-toakua ta hi ddaka o ho hininga hupaya 
6nanga i ma toba 6nanga manga baradoha de yo böa ma Jou 
Madutu ika, de i wi ngaku ma Jou Yesus ika. #Oraha nenanga 
mangale ta moteke ma Jou Madutu ai Womaha ma pareta, ngohi 
toiki o Yerusalem ika. De” ngohi to hi orikua okia aha 1 dadi 
ngohino dokengoka. “Duga-duga ngohi to hi oriki o kota yo 
getongo, ma Jou Madutu ai Womaha i hi to tiai ino i hi ngahu 
ngohi ino, ngohi aha to wohama o bui de” aha to hangihara. 
4Ma” ngohi to haduli ua de ahi ngango ngohi nenanga, iti ngohi 
takunu ta boto o manarama ma Jou Yesus wo hi hi ngongaku 
oka ngohino de” iti ngohi to setia hi adono ngohi ahi ngango ma 
baha, mangale to hi ngahu o Abari ma Oa genanga mangale ma 
Jou Madutu ai dora. 

5Ngohi ti ni dagi oka o Roria dodoto mata-mata de” ti ni hi 
ngahu oka i boto mangale sarakia ma Jou Madutu wo pareta 
hoki o Koano. Oraha nenanga ngohi ta mao aha ho ma ka make 
oka ua de Roria dodoto. “Hababu genanga de to hi to tiaika 
ngohi to temo nginika o wange nënanga, nako naga ngini nia 
hi dogorona aha yo binaha, genanga to ngohi ua ahi howono. 
“7Komaiwahi ngohi töara to ngohi ahi manaramoka mangale ti 
ni hi mangarati ngini ika ma Jou Madutu ai datoro mata-mata. 
#Kiani ngini nio göana nia diri de” nio goanö o jemaat mata- 
mata i ni hi lapahi oka nginika ma Jou Madutu ai Womaha 
mangale nio göana; hababu ngini i ni gorakoka ni dadi o go 
g6ana jemaat genanga. Kiani ngini nio gdana ma Jou Madutu 

ai jemaat genanga hoka o go gdana yo göana o duba, karana 
ma Jou Madutu wo hi dadi oka o jemaat genanga to ünanga 
mahirete, i moteke ai Ngohaka mahirete ai honenge. “Ka de 
ngohi toikoka, i goungu aha 1 böa o kaho honganika i ho hatera 
ngini nia hi do dogoronaka. De’ o nyawa, ngini nia g9a-g9ana 
genanga aha i dadi o kaho honangika ma goli genanga. “Ma nia 
hi dogorona ino o Roria dodoto mahirete 6 aha yo boda o nyawa 
aha i hi ngahu o abari i to tiai ua. Onanga yo diai hoko genanga 
hupaya o nyawa yo ngaku-ngaku oka o Yesus ika yo dadi yo 
hihanga de” ya niki nanga. #Hababu genanga ni ma göa-göana! 
Nio hininga o taongo hange ma dekana de ahi kongo 1 tiha ko 
ha ngöe, o hutu de o wange to ma togu-togumua ti ni dotoko o 
nyawa moi-o nyawa moi ngini ino. 

3Qraha nenanga ngohi ti ni hi lapahi ngini ma Jou Madutu 
ika, hupaya inanga wi ni paliara ngini de” hupaya ngini ni ma 
hi jojo ma Jou Madutu ai dora ma abarika. Ma Jou Madutu to 
unanga ai kuaha mangale wi ni hi kuata ngini de wi ni hi ddaka 
nginika o barakati-o barakati wa sadiaka mangale mata-mata ai 
umati. “Komaiwahi ngohi to nahihu o tiwi ekola o pakeanga 
ka o nyawa i ma tengo ino 6 ma. “O Ria dodoto mahirete 
ni hi 6riki, de ahi glama mahirete ngohi to manarama mangale 
to hi totomo to ngohi ahi paralu de ngohi ahi dodiawo mi 
ma ko ki niki de ngohi. #Hagala parakara ma goronaka ngohi 
ti ni hi doakoka o dulada nginika de ho manarama ho kuata 
hoka nenanga ngone kiani ha riwo o nyawa i ma gaku-gakunua. 
Karana ngone kiani ho hininga aha okia ma Jou Yesus mahirete 
wo temoka, ‘I holoi ho utumu ho hi ddaka de hö dahongo.”” 

%0 Paulus wo temo-temo i boto i paha ino, iinanga wa 
tilabukuku de de 6nanga mata-mata, daha i ma niata. Onanga 
mata-mata yo ari de 1 wi ko o Paulus de yo temo halamati no 
ma jobo. Onanga yo duka duru i holoi, hababu o Paulus wo 
temo 6nanga aha i wi make oka ua linanga. Daha önanga i wi hi 
ngotaka hi Adono o kapa oko. 


O Paulus woiki o Yerusalem ika 


2 Ngomi mi ma ki tingaka de o jemaat ma tutuda-tutuda 

o Efesus ino genanga ahao mia mala 6nanga. Daha 
ngomi mi hidete ka mi hi gila o Kos ma niihika, de” 1 yarehino 
ngomi mi ma hi Adono o Rodos ma niihoka. Genangino ngomi 
mi hidete gila-gila o Patara ma leleotika. “O Pataraka, ngomi 

O Tirus ma kota. (21:3) 


mia make o kapa i mau o Fenisia ika. Ngomi mi harene o kapa 
genanga daha mi ma jobo 3de” mi hidete hi ädono ngomi mia 
make o Siprus ma nühu mia higiloka, ma” ngomi mi hidete mi 
gila-gila mia meta o Siria. Ngomi mi uti o Tirus oka, hababu 
genangoka o kapa ngomi mio bare-barene gënanga aha 1 hi guti 
ma gina. “O ngi genangoka ngomi mi oiki mia tailako o nyawa 
yo ngaku-ngaku o Yesus ika, daha mi gogere de de 6nanga o 
minggu moi ma dekana. I moteke ma Jou Madutu a1 Womaha 
ma hi matoko 6nanga i wi temo o Paulus ika hupaya uha woiki 
o Yerusalem ika. “Ma” i mataka ma Graha mangale ngomi mi 
gogere genangoka, ngomi mia mala 6nanga de” ngomi mi hi gila- 
gila mia do dagi. Onanga mata-mata mi ma ki niki de manga 
hekata de 6nanga manga ngohaka i mi ngotaka ngomi hi adono 
o kota ma poretika. Dokengoka o dowongi ma datekoka, ngomi 
mata-mata mia tilabukuku de? mi ma niata. “I paha genanga 
ngomi mi ma ka dahi, daha ngomi mi doa o kapa ile de” onango 
yo lio manga tau ika. 

"Ngomi mi hidete mi gila-gila o Tirus ino hi ädono o 
Ptolemais. Dokengoka ngomi mi oiki mia lega o roria dodoto 
yo ngaku-ngaku, mangale mi hi ddaka mia tabea onangika, daha 
mi gogere o wange moi de de önanga. “Yarehino ngomi mi ma 
gorakoli daha mi ma hi ädono o Kaisaria ika. Genangoka ngomi 

mi oiki ma penginjil ika ai romanga o Filipus, daha mi gogere 
ya tumidi o Yerusalem oka. "Ai ngohaka ya ruata o moholehe, 
ma Jou Madutu wa hi doakoka o kuata mangale i hi ngahu o 
abari ma Jou Madutu ino. YI paha o wange muruono naga ma 
dekana ngomi dokengoka, wo boda o Yudea ino wo ma tengo o 
nabi ai romanga o Agabus. "Unanga wo boda ngomino daha wa 
lë o Paulus ai gorona ma ninikutu. De o gorona ma ninikutu 
genanga iinanga wo ma hi nikutu ai lou de” ai giama mahirete 
daha wo temo, “Ne#nanga ma Jou Madutu ai Womaha i temoka: 
O gorona ma ninikutu nënanga ma dutu aha i wi nikutu hoko 
nenanga o Yerusalem oka o Yahudi oka ma nyawa, de” i wi hi 
lapahi o Yahudi ma nyawa oka ika ua.” 

2Ma 6raha ngomi mi ihene genanga, ngomi de” mata-mata 
o ria dodoto yo go gogere o Kaisariaka genanga duruhe mi 
gahoko o Paulus ika hupaya lnanga uha woltki o Yerusalem ika. 
3Ma’ unanga wo haluhu, “Okia ma baraguna o Ria dodoto 
ni ari hoko ne@nanga, hi adono nia diai ngohi ahi hininga i 
wedere? Ngohi to ma botoka duga-duga mangale ka i hi tagokua 
dokengoka, ma” mangale ngaroka to honenge dika karana ma 
Jou Yesus.” MO Paulus woluku wo mi hi gihene ngomi, ho 
ngomi ka mi ma togumu mi wi duhunu tinanga. Ngomi mi ato, 
“Mala ika, ma Jou ai mau i dadi dika.” 

ISMi gogere genangoka o wange muruono naga ma dekana, 
ngomi mi ma hi dial to ngomi mia kia honanga, daha mi 
ma goraka o Yerusalem ika. '9O ria dodoto ya muruono naga 
o Kaisaria ino yoikd mi ma ki niki de ngomi, mangale i mi 
ngotaka ngomi o Manason ai tau ika, karana ai tau oka ngomi 
aha mi ma hi do dogumu. (O Manason ganga o Siprus ma 
nyawa moi ma dekanoka wo dadi wi ni niki o Yesus.) 


O Paulus woiki wi lega o Yakobus 


"Ma 6raha ngomi mi ma hi adono o Yerusalem ika, o roria 
dodoto genangoka 1 mi tarima ngomi de manga hininga i more- 
morene. “Yarehino o Paulus woiki mi ma ki niki de ngomi mi 
wi lega o Yakobus; o jemaat ma tutuda mata-mata genangoka 6 
naga. “Wa tabea i boto onangika, o Paulus wa ade-ade onangika 
hagala moi-mo1i ma Jou Madutu wo diai oka to linanga ai 
manaramoka o Yahudi oka ua ma nyawa manga hi dogoronaka. 
WYo ihene i boto o Paulus ai ade-ade genanga, 6nanga mata- 

mata i wi puji ma Jou Madutu. Ahao önanga yo temo o Paulus, 
“O Ria dodoto Paulus! O Ria dodoto kiani no hi driki o Yahudi 
oka ma nyawa de manga ribu-ribuhu i wi ngaku oka o Yesus ika. 
Onanga mata-mata ganga o nyawa yo so setia ya moteke o Musa 
ai tita. ?'De' oraha nënanga Onanga yo ihene o Ria dodoto na 
dotoko mata-mata o Yahudi oka ma nyawa yo gogere o nyawa 
ma homoa manga hi dogoronaka, hupaya ya pidili o Musa al 
tita. O Ria dodoto na hitiari 6nanga, hupaya önanga ngaro uha 
ya huna manga ngoha-ngohaka ekola ya niki manga ada-adati 
o Yahudi oka. ?Oraha neEnanga o Yahudi oka ma nyawa yo 
ngaku-ngaku oka genanga i goungu aha i ni gihene o Ria dodoto 
naga nenangoka. Ho”, sarakia draha nënanga? #Ka ya oa de na 
moteke to ngomi mia hitiari. Naga o nyawa ya ruata nenangoka 
yo diai oka o jaji ma Jou ika. “Aa, koaho o Ria dodoto ndiki 
na diai ma do dagi no ma hi tebini ani diri ni ma ki niki de 
de 6nanga, de” na tagongo to 6nanga manga baajanga hupaya 
önanga manga tadauru yakunu ya kori. De hoko genanga aha 
i nyata o nyawa mata-mata ika okia önanga yo ihene mangale 
ngona o Ria dodoto i tiai ua karana o Ria dodoto mahirete 6 
na moteke o Musa ai tita. “Ma” mangale o Yahudi oka ua ma 
nyawa i wi ngaku oka o Yesus ika, ngomi mia hi dingotoka 
o hurata onangika mangale to ngomi mia putuhu i yakunua 
önanga ya olomo o inomo i hi hubaka o gomangika, i yakunua 
ya olomo o awunu, ekola ya olomo o aiwani i honenge ya hirikiti 
de” i yakunua ya diai o manarama-manarama i so safarune.” 

260) Paulus woiki de o nyawa ya ruata genanga daha ya dial 
ma do dagi i ma hi tebini manga diri i ma ki niki de 6nanga 
yarehino ma wange. Ahao Onanga yo wohama ma Jou ai Tau 
ika mangale i hi ngahu o wange muruono nagahi aha 1 b6to ma 
datoro i ma debini gënanga de’ manga huba mangale 6nanga 
moi-moil 1 hi huba. 


O Paulus i wi tagoko ma Jou ai Tau oka 


27 Ma 6raha ma hoana o wange tumidi ngade i paha, o Yahudi 
oka ma nyawa ya muruono naga o Asia ino 1 wi make o Paulus 
ma Jou ai Tau ma goronaka. Daha 6nanga ya ngohama o nyawa 
yo woe-woe ika, ahao o Paulus i wi sö “de i ma pöa-pöaka, 
“Hei o Israel oka ma nyawa, ni mi riwo! Ne unanga ma nyawa 
woiki okia ika honanga wa dotoko o nyawa mata-mata ika ai do 
dotoko-do dötoko ya lawani o Israel oka ma nyawa, ya lawani 

o Musa ai tita de ya lawani ma Jou ai Tau nEnanga. De” oraha 
nenanga ünanga wa ao o Yahudi oka ua ma nyawa yo wohama 
ma Jou ai Tau ma gorona ika de" ya dial ya peseke o ngi ma 
debi-debini nenanga!” (?Onanga yo temo hoko genanga hababu 
Onanga i wi make oka o Trofimus o Efesus ma nyawa o kotaka i 
ma ko ki niki o Paulus; de” onanga yato bote o Paulus wi aoka 
Uunanga ma Jou ai Tau ma gorona ika.) 

YO kota mata-mata ika i dadi i ruae, de mata-mata o nyawa 
ka yo do do oara 1 ma toomu. Onanga i wi tagoko o Paulus de” 
i wi ta tauru lnanga i wi hi hupu ma Jou ai Tau ma gorona 
ino. Oraha genanga dika ma Jou ai Tau ma ngorana ya beno. 
“Ma draha yo ro ro ruae genanga i hi dailako i wi toma o 
Paulus, o nyawa i hi ngahu o Roma ma tentara manga baluhika 
o Yerusalem mata-mata ika ma go giria i huru-hara. #Gila-gila o 
tentara manga baluhu genanga wa Ie o tentara de” ya muruono 
naga manga baluhu daha 1 ma tai-taiti yoiki de 6nanga, o ngi 
1 ho huru-hara ika genanga. Ma öraha o nyawa yo wdoe-wde 
genanga 1 wi make o tentara manga baluhu de manga duduono 
ai ngoha-ngohaka, 6nanga i ma togumu i wi gohara o Paulus. 
30 tentara manga baluhu gënanga woiki o Paulus ika daha 
wi tagoko, de” wa huloko o nyawa 1 wi rante unanga. Ahao 
O tentara manga baluhu genanga wi leha mangale o nagona o 
Paulus genanga de” okia wa diai oka. “Ma hononga o nyawa yo 
woe-woe ino genanga yo haluhu hoko nënanga de’ ma honongali 
yo haluhu hoko genanga. Mangale hoko genanga o gigoro hi 
adono o tentara manga baluhu genanga wakunua wo hi 6riki 
de ma dial okia 1 dadi oka. Hababu genanga inanga wo pareta 
hupaya o Paulus i wi ao manga go göana ma ngi ika. “Ma draha 
Onanga 1 wi ao ünanga hi Aadono o ngute ika, yo gö gi gigoro 
genanga i ma ku tuhaka hoko genanga ma giria hi adono o 
Paulus kiani i ma teke li goraka o tentara oka. #Onanga ya niki 
manga poretino o doomu yo go gi gigoro genanga yo poa-pdaka, 
“Ni wi toma linanga!” 


O Paulus wo ma demo 


3'Hoko genanga yo mau yo wohama o go göana ma ngi 
ma gorona ika, o Paulus wo temo o tentara manga baluhika 
genanga, “I yakunu ngohi to temo utu de Tuanga?” 

“Okia ngona nakunu de o Yunani oka manga demo?” wo leha 
O tentara oka manga baluhu gënanga. “Nako hoko genanga, 

ngona ua o Mesir ma nyawa genanga kahuruono ma wange yo 
diai o lo lawani daha wa ao yoara o nyawa ya ribuhu iata yo 
ho huru-hara de manga dat oka yo wohama o tonaka ma ko 
kakaha?” 

3O Paulus wo haluhu, “Ngohi o Yahudi oka ma nyawa; ngohi 
o Tarsus ma kota ma kawaha, o kota i lamo-lamoko o Kilikiaka. 
To gahoko no hi hi gumala ngohi to temo o nyawa ika gënanga.” 

#0 Paulus i wi hi gumala i boto wo temo, o Paulus wo ma 
oko o ngute oka, daha wo hi ddaka o nonako de ai giama. Mata- 
mata o nyawa yo ko ki ridoka. Ahao o Paulus wo temo onangika 
de o Ibrani oka ma nyawa manga demo. O Paulus wato, 
22 “Bapa-bapa de o Roria dodoto mata-mata! Ngohi aha 

to hi himanga to ma demo ngohi nginika. Abe ika ni 

hene!” ?Ma öraha önanga yo ihene o Paulus wo temo de o 
Ibrani oka manga demo, önanga i dadi i holoi yo ridoli. O 
Paulus wo hi gila-gila ai hi tararono. 3 “Ngohi o Yahudi oka ma 
nyawa,” o Paulus wato, “ngohi to ma kilau o Tarsus oka o 
Kilikia ma bereraka, ma? ngohi to do gi lamoka nenangoka o 
Yerusalem oka de” 1 hi dotoko de ma diai ma guru wo lamo- 
amoko o Gamaliel o tita ma goronaka o Musa wo hi dba- 
d9akoka to ngone nanga ete de nanga tohora ika. Hoka i ma 
daene o Roria dodoto mata-mata nenangoka o wange nënanga, 
ngohi 6 duru to magawe mangale ma Jou Madutu. “Ngohi ta 
aniaya hi Adono yo honenge ya ni niki o do dötoko ma hungi 
genanga. Onanga mata-mata ya oa o nauru ya oa o ngoheka, 
ngohi ta tagoko de’ ta hi ngohama o bui ika. “Ma imam wo mo 
mulia mahirete de mata-mata o Agama ma Juru Hakimi yakunu 
i hi ddaka o hakihi i goungu ngohi to elukua. Hababu 6nanga 
genanga i hi hi doakoka ngohino o hurata ma hi dongotaka 
ma meta o Yahudi ma nyawa ika o Damsyik oka. De o hurata 
genanga ngohi takunu ta tagoko dokengoka o nyawa yo ngaku- 
ngaku o do dotika genanga de? ta ao 9nanga o Yerusalem ika 
mangale ya hukumu.” 


O Paulus wo hi ade-ade ai do dagi ma goronaka wa 
meta o Damsyik 
(Orr. 9:1-19, 26:12-18) 


6“Ma Graha ngohi o do dagi ma hi dogoronakahi de” ngade 
to ma hi ädono o Damsyik ika, ma Oraha o wange i korona, 
o cahaya moi duru ko ha dararono i todokanino 1 tararono o 

dihanguku i hi kilolitino ngohi. ?Ngohi to ruba o tonakuku daha 
ngohi to ihene o ilingi moi i temo ngohino, “Saulus, Saulus! 
Ya dodoa ngona no hi aniaya ngohi?” #Daha ngohi to leha, “O 
nagona ngona, Tuanga?’ I haluhu, “Ngohila o Yesus o Nazaret 
ma nyawa genanga ngona no hi o aniaya ngohi.’ “O nyawa naga 
genangoka mi ma ko ki niki de ngohi ya make o cahaya genanga, 
ma’ onanga yo ihenua o ilingi i temo ngohi ino. "Daha ngohi 
to lehali, ‘Ngohi kiani ta diai okia Jou?” Ma Jou wo haluhu, 
“No momiki de” no wohama o Damsyik ika. Dokengoka ngona 
aha i ni hi ngahu mangale mata-mata ma Jou Madutu wo mau 
ngona na diai.” !INgohi to dadi to piloko karana o cahaya yo 
do leletongo gënanga. Ho’, ahi dodiawo i hi tuda ngohi i hi hi 
ngohama o Damsyik ika. 

N'Genangoka naga o nyawa wo ma tëngo ai romanga o 
Ananias. Unanga o nyawa moi wo hininga ai agama de wa 
moteke de ma diai o Musa ai tita. O Yahudi oka ma nyawa 
mata-mata yo go gogere o Damsyik oka duruhe i wi horomati 
unanga. "Unanga wo böa wo hi lega ngohi, daha wo ma oko 
ngohi ahi honongaka de’ wo temo, “O Ria dodoto Saulus, tanu 
ngona no ma hi make okali!' Oraha gënanga dika ngohi ta 
goraka to ngohi ahi biono daha ti make ünanga. “Ahao ünanga 
wo temo ngohino, ‘Nanga ete de nanga tohora manga Jou 
Madutu wo ni irikoka ngona hupaya ngona no hi öriki ai mau, 
de’ ni make o Yesus, ma Jou Madutu ai Gilaongo wa diai oka 
ma Jou Madutu ai mau de no ihene o Yesus ai ilingi mahirete. 
SNgona aha no dadi o hakihi mangale no hi abari o nyawa 
mata-mata ika, okia ngona na make oka de’ no ihene. !“Oraha 
nënanga uhali no tamä no ma to tedekana. No momiki, de’ no 
hi döaka ani diri ya ohiki. No ma hi böaka ma Jou ika hupaya 
ngona no lapahi ani baradoha.’ ” 


Ma Jou Madutu wi huloko o Paulus wo riwayati o nyawa ma 
homoa ika o Yahudi oka ua 


1«“Ngohi to ma ki lioro o Yerusalem ika, de” ma öraha ngohi 
to ma niata ma go giriaka ma Jou ai Tau oka, ngohi i hi kuaha 
ma Jou Madutu ai Womaha. 'Ngohi ti make ma Jou; ünanga 
wo temo ngohi ino, ‘Taiti na mala o Yerusalem, hababu o nyawa 
nenangoka aha ya tarima ua ani hakihi mangale ngohi.’ Ngohi 
to temo, ‘Jou, önanga i hi 6riki de ma diai, ngohi to ngohamoka 
O puji ma tau-ma tau mangale ta tagoko 6nanga de’ ta gohara 

o nyawa i ni ngaku-ngaku ngona. #Hoko genangoli ma öÖraha 
ani hakihi o Stefanus wo honenge i wi toma, ngohi mahirete 
naga genangoka de” to hi goungu i wi toma genanga. De ngohi 
tö gbana to 6nanga manga pakeanga o nyawa i wi toma-toma 
unanga.” Ma? ma Jou wo temoli ngohino, “Noiki dika, hababu 
ngohi aha to ni huloko ngona o ngi ma go gurutika o Yahudi 
oka ua ma nyawa ika.’ ” 

220) nyawa ka i hi gihenohi o Paulus wo temo-temo, ma’ ai 
demo ma bo bahaka genanga Onanga i ma poaka 1 ma kua- 
kuatile, “Ni wi toma dika o nyawa hoko genanga. Unanga 1 
patutua wo wango!” 4De i ma poaka, 6nanga ya hurero manga 
juba, de’ ma kafo i doa i ko kapupu. “O tentara manga baluhu 
o Roma ino gënanga wa huloko o Paulus i wi ao manga ngi 
ika hupaya ünanga i wi tailako genangoka de ma buturungoka 
mangale i hi öriki okia ma hababu o Yahudi oka ma nyawa i 
ma poaka hoko gënanga ya himanga unangika. “Ma' ma 6raha 
o Paulus i wi likoka mangale i wi gohara, o Paulus wo temo o 
tentara manga baluhika wo ma oko ino genangoka, “Nagaka i 
yakunu ni wi gohara o nyawa moi o Roma ma pareta ma ba, 
nako Uunanga ni wi tailako uahi?” 

16 Wo ihene genanga, o tentara manga baluhu gënanga woiki o 
tentara duru manga baluhika de” wo temo, “Okia nënanga aha 
Bapa na diai? O nyawa nenanga o Roma ma pareta ma ba!” 

"Duru manga baluhu gënanga woiki o Paulus ika de’ wo leha, 
“Abe ika no hi ngahu, naga ngona o Roma ma pareta ma ba!” 

O Paulus wo haluhu, “I goungu,” “ngohi o Roma ma pareta 
ma ba.” “O tentara duru manga baluhu genanga wo temokali, 
“Ngohi to dadi o Roma ma pareta ma ba de to fangu duru ko 
ha amoko!” E 

O Paulus wo haluhu, “Ma” ngohi to ma kilau hoka o Roma 
ma pareta ma ba.” #Oraha genanga dika o tentara ma nyawa yo 
mau i wi tailako o Paulus gënanga, i ma dohuku de” duru manga 
baluhu genango i dadi wo hawana karana Unanga i wi rante oka 
o Paulus, ena hioko o Paulus o Roma ma pareta ma ba. 


O Paulus o Agama ma Juru Hakimi manga himangoka 


300) tentara ma duduono ma baluhu o Roma gênanga wo igo 
duru wo hi öriki i gou-goungu okia i dadi hababu o Yahudi 
ma nyawa i wi hi howono o Paulus. Hababu genanga yarehino 
unanga wa ähoko o imam-imam manga häeke de’ o Agamaka 

manga Juru Hakimi hupaya i ma toomu. Daha o Paulus i wi 
hohe ai rante, ahao i wi ao i wi hi himanga onangika mata-mata. 
2 O Paulus wa pulo-pulono o juru hakimi ma nyawa 
genanga daha wo temo, “O Roria dodoto! Hi adono o 
wange nenanga ngohi to ma mao ta howonua ma Jou Madutu 
ika ahi hininga doka ma goronaka i ma korona de to ngohi ahi 
wo wango.” “Ma öraha o Paulus wo temo hoko gënanga, ma 
Imam wo mo Mulia o Ananias wi huloko o nyawa wo ma oko 
o Paulus ai honongaka wa poka o Paulus ai uru. 3O Paulus wo 
temo ma imam wo mo mulia ika génanga, “Ma Jou Madutu 
marai oka wo ni poka ngona, o nyawa no to ta lawani, de no 
elu-eluku no tebini! Ngona no gogeruku genangoka no hi tailako 
ngohi i moteke o Musa ai tita, ena hioko ngona mahirete na 
tilakuru o tita gënanga de na huloko o nyawa i hi poka ngohi!” 

“O nyawa ai honongaka o Paulus wo temo o Paulus ika, 
“Ngona ni hi kauku ma Jou Madutu ai imam wo mo mulia!” 
SO Paulus wo haluhu, “Eë, ngohi to hi orikua o Roria dodoto, 
unanga ma imam wo mo mulia. I goungu o Buku i Tebi-tebini 
ma goronaka naga i tulihoka, “Uha ngona na hi kauku ani hoana 
ma tutuda.”” 

“O Paulus wa make utu o juru hakimino genanga, o Saduki 
ma nyawa ino de’ utu oli o Farisi ma nyawa ino. Karana genanga 
unanga wa temo o juru hakimika genanga, “O Roria dodoto! 
Ngohi o Farisi oka ma nyawa moi, o Farisi oka manga difa 
uku. Ngohi ni hi tailako nenangoka ma hababu ngohi to ngaku 
o nyawa yo hone-honengoka aha yo wangokali.” 7Ma oraha 
unanga wo temo hoko genanga, o Farisi oka ma nyawa de’ o 
Saduki ma nyawa gënanga muläenge i ma teke ributu, hi ädono 
o doomu gënanga i dadi i regu o doomu hinoto. (“Hababu o 
Saduki ma nyawa manga ga mäke o nyawa yo honengoka aha 
yo wango oka ua, o malaekat koiwa, de’ o womaha-o womaha 
ö koiwa; ma’ o Farisi ma nyawa yo ngaku aha naga mata-mata 
gënanga.) 71 puda o gigoro ko ha giria. O Farisi oka ma nyawa 
ya muruono naga yo dadi guru agama i ma oko de’ ya lawani 
ya gou-goungu. Onanga yato, “I moteke ngomi o nyawa nënanga 
ka ma huhutulö de koiwa ai howono! Mudukua i goungu naga o 
womaha ekola o malaekat i wi temo unangika!” 

WI ma teke ributu gënanga i dadi hoko gënanga ma hiri hi 
ädono o tentara duru manga baluhu gënanga wo hawana uha- 
uha o Paulus aha i wi guruhe önanga. Ho’ unanga wa huloko 

o tentara de manga duduonoka yoiki i wi lé o Paulus o nyawa 
genanga manga hi dogoronaka de’ 1 wi ao Unanga manga ngi ika. 

"Ma hutu ya ino ma Jou Yesus wo ma oko o Paulus ai 
datekoka de” wo temo, “Ani hininga na puturungu! Ngona no 
hi doakoka ani hakihi ya korona ngohi o Yerusalem oka. Ngona 
aha kiani no hi döaka o hakihi genanga o Romaka 9.” 


O doomu ma dorou mangale i wi toma o Paulus 


2 Yarehino ma wange ka o ngoru-ngoruminohi, o Yahudi oka 
ma nyawa mulaenge yo dial o doomu ma dorou. Onanga yo 
koboto aha yolomua ekola yokere nako 6nanga i wi toma uahi o 
Paulus. “Naga o nyawa ya moruata 1 holoi yo diai o doomu ma 
dorou genanga. '“Onanga yoiki o imam-imam manga ha#ekika, 
de” o Yahudi oka manga tutuda de yo temo, “Ngomi mi ko 
ki kobotoka, aha mi olomua ekola mi okerua okia naga nako 
ngomi mi wi toma uahi o Paulus. “Aa, 6raha nënanga o Roria 
dodoto de o Agama ma Juru Hakimi kiani ni hi dingoto o 
hurata o tentara duru manga baluhika o Roma ino genanga 
mangale ni gahoko ünanga wi aoli o Paulus wi ni himanga ngini, 
tanu hoka ngini ni mau ni wi tallakoli ai parakara de 1 holoi 
ma diai. De’ ngomi aha mi ma hi diai oka mangale mi wi toma 
unanga wo ma hi adonuahi ünanga nenangino.” 

6Ma' o Paulus ngoi hiranga ami ngohaka wo hi gihe-gihene 
i ma ka tatoro yo diai genanga. Unanga woiki o tentara manga 
ngi ika de wo hi ngahu o hali gënanga o Paulus ika. "Daha 
o Paulus wi ahoko wo ma tengo o tentara manga baluhu de’ 
wo temo unangika, “Ni ao o ngohaka o goduru nenanga o 
tentara nia baluhika, linanga wo mau wo hi ngahu okia naga utu 
unangika.” O tentara manga baluhu genanga wi ao o ngohaka 
o goduru genanga o tentara duru manga baluhika de’ wo temo, 
“O Paulus, hi tumu-tumunguku genanga, wo hi ahoko ngohi de’ 
wo gahoko ngohi ti ao o ngohaka o goduru nenanga ngona ika 
Bapa; iinanga wo mau wo hi ngahu okia naga utu.” 

NO tentara duru manga baluhu ge#nanga wa sö ai giama o 
ngohaka o goduru genanga, daha wi ao linanga wo ma tëngo 
dika ma datekika de” wi leha, “Ngona no mau no hi hi ngahu 
okia ngohi ino?” 

WO ngohaka o goduru genanga wo haluhu, “O Yahudi oka 
ma nyawa i ma ka tatoro mangale yo gahoko Tuanga ni ao o 
Paulus wa himanga o Agama ma Juru Hakimi yarehino, hoka 

tanu Onanga yo mau 1 wi tailakoli ai parakara de i holoi ma diai. 
Ma’ uhu Tuanga na moteke 6nanga manga go gahoko genanga, 
hababu naga o nyawa ya moruata yo holoi i ma ngiunika 
mangale 1 wi tatoko inanga o ngekomoka. Onanga mata-mata 
yo kobotoka aha yolomua de” yokerua nako dnanga i wi toma 
uahi o Paulus. Oraha nEnanga 6 önanga i ma hi diai oka; ma 
hou yo dama dika ani bo baluhu Tuanga.” 20 tentara duru 
manga baluhu genanga wo temo, “Uha no hi ngahu ka moi ika 6 
de okia ngona no hi ngahu oka nënanga ngohino.” Daha iinanga 
wi huloko o ngohaka o goduru genanga wo lio. 


O Paulus i wi hi dingoto o Feliks ika 


33 Aha ino o tentara duru manga baluhu wa ahoko o nyawa ya 
hinoto 1 hi balu-baluhu, daha iinanga wa temo onangika, “Nia 
sadia o tentara ya ratuhu hinoto 1 ma ki niki de ya mori tumidi 
o tentara yo kuda de” ya ratuhu hinoto o tentara de manga 
tuba mangale 1 ma goraka o takoro hiwo o hutu nënanga dika 
o Kaisaria ika. “De nia sadia 6 o kuda mangale o Paulus wo 
doa de” ni wi ao linanga de ma halamati hi adono ma Gubernur 
Feliks ika.” “Daha o tentara duru manga baluhu gënanga wo 
tulihi o hurata ma demo hoko nenanga, 

% “No Mo Mulia Gubernur Feliks. Ani tabea o Klaudius Lisias 
ino! 70 nyawa ne ünanga i wi tagokoka o Yahudi oka ma 
nyawa de” ngadekohi önanga 1 wi toma, nako ngohi to boa ua 
de ahi ngoha-ngohaka de manga duduono mi wi hi halamati 
ünanga; hababu ngohi to ihene ünanga o Roma ma pareta ma 
ba. Karana ngohi to igo to hi öriki i moteke ma dial okia ai 
howono ho bnanga i wi hi howono unangika, ma ngohi ti ao to 
onanga manga Agama ma Juru Hakimika. “Ma i nyata iinanga 
wa diai ua okia naga moi 6 i patutu wa make o hukumanga de o 
hukumanga wo honenge ekola wo bui. To 6nanga manga galaki 
unangika duga-duga i ma dohanga de manga tita-tita agama 
Onanga mahirete. “Aha ino i hi ngahu ngohi okia naga moi ya 
diai i to torou o Yahudi ma nyawa ino i hi himanga unangika. 
Ho”, gila-gila ngohi ti hi dingoto iinanga Tuanga Gubernur ika. 
De’ ngohi ta hulokoka i wi lo lawa-lawani unanga yo ao o galaki 
ngona ika Tuanga.” 

NO tentara-tentara gënanga ya diai manga manarama 6nanga. 
Onanga i wi lë o Paulus daha i wi ao ünanga o hutu genanga 
hi Adono o Antipatris ika. ? Yarehino 6nanga ya mala ika manga 

duono yo ko kuda-kuda manga do dagi i hi gila-gila de o 
Paulus, de” onanga mahirete i ma idulu manga ngi ika. “Ma 
Sraha manga duono yo ko kuda-kuda gënanga i ma hi adono 
o Kaisariaka, 6nanga i hi ddaka o hurata genanga ma gubernur 
ika, daha o Paulus wi hi lapahi unangika. “Ma gubernur wa 
basa i boto o hurata genanga, lnanga wi leha o Paulus ika okia 
ino ai ahali. Ma 6raha iinanga wo hi driki o Paulus ai ahali 
o Kilikia ino, Siinanga wato, “Ka ya oa! Ngohi aha ta tailako 
ani parakara, ma öraha okia o nyawa i ni kö kalaki ngona yo 
böaka nenangino.” Daha iinanga wa pareta hupaya o Paulus i wi 
tumungu o Herodes ai kadato ma goronaka. 


O Paulus i wi kalaki o Yahudi oka ma nyawa 


2 O wange motoa i paha, ma Imam wo mo Mulia o 

Ananias de” o Yahudi oka manga tutuda-tutuda yoiki o 
Kaisaria ika i ma ki niki wo ma têngo o juru kuaha ai romanga 
o Tertulus. Onanga i wi himanga ma Gubernur Feliks de? i hi 
ngahu to 6nanga manga galaki ma meta o Paulus ika. “Ma Graha 
o Tertulus i wi ahoko ma himangika, iinanga wi kalaki o Paulus 
hoka hoko nenanga, 

“Tuanga Gubernur No Mo Mulia! Ani tutuda ma timi oka 
Tuanga to ngomi mia berera i ridi. De’ ani barija 6 Tuanga 
ma ngöe ya hungi okali ya diai mia hoana ngomi. “Mata-mata 
genanga ngomi mid dahongo de i togu-togumua mia tarima kasi 
de mi ni horomati ko ha gurutile kiaka 6 dika. “Ma' hupaya 
Tuanga uha na umo ani draha i lamoka, ngohi to gahoko tanu 
no modeke Tuanga no hi gihene to ngomi mia galaki ma do 
dipoko n@nanga. 5Ngomi mi wi make o nyawa nenanga wo ruae 
ko ha dorou. Kiaka honanga iinanga wo hi puda o gigoro o 
Yahudi oka ma nyawa manga hi dogoronaka de Unanga wo 
dadi wo hi baluhu o Nazaret ma nyawa manga manaramoka. 
Ma iinanga wo hi tailoka wa diai wa pesekoka ma Jou ai Tau 
ma” ngomi mi wi tagokoka tinanga. [Ngomi mia dungutu mi wi 
tailako i moteke to ngomi mia agama ma tita mahirete. "Ma" o 
tentara duru manga baluhu o Lisias wi ora linanga ngomi oka, 
“de” wa pareta hupaya i wi ko ko kalaki i ni himanga Tuanga.] 
Nako Tuanga ni tailako o nyawa nënanga, Tuanga mahirete aha 
no ihene unangino ma diai ngomino mata-mata mi wi lawani 
nenanga unangika.” ?O Yahudi oka ma nyawa genangoka 9 i ma 

hi moteke i wi kalaki o Paulus de’ i hi goungu mata-mata wo 
temo o Tertulus. 


O Paulus wo ma demo o Feliks ai himangoka 


Daha ma gubernur gënanga wi hi döaka o nonako o Paulus 
ika la ünanga wo temo. O Paulus wo temo, “Ngohi to hi öriki 
Tuanga no dadi oka o hakimi o berera nënanga de ma tao- 
taongo ma dekana. Hababu gënanga ngohi ta mäo to sanangi ta 
ao ngohi to ma demo nënanga ani himangoka Tuanga. "Tuanga 
mahirete yakunu no hi tailako de ma diai o wange ngimoi de 
hinoto i holoi uahi i paha ika, ngohi toiki o Yerusalem ika 
mangale to hubayanga. “De? komaiwahi o Yahudi oka ma nyawa 
gënanga i hi mäke ngohi mi ma teke ributu o nyawa moi ö ma, 
ekola ta toomu o nyawa mangale to diai o huru-hara ya oa ma 
Jou ai Tau oka ya oa o puji ma tau-tau oka ekola okiaka dika o 
kota ma gorona uku. JOnango ya mike ua ma nyonyata manga 
galaki-galaki önanga yaoka ngona ika Tuanga ma dungutu ngohi. 
MI goungu ngohi kiani to ma ngaku ngona ika Tuanga ngohi 
ti huba mia ete de mia tohora manga Jou Madutu i moteke o 
Yesus ai do dötoko ngaro önanga yato i howono. Ma’ ngohi 
ka to ngaku ohi mata-mata i to tuli-tulihi o Musa ai Buku ma 
goronaka de” o Nabi-nabi manga Buku oka. SHoka mi ma ka 
däene de önanga, ngohi ö de ma ënanga ahi ngo nganono ma 
Jou Madutu ika mata-mata o nyawa yo honengoka ma aha yo 
wangokali - o nyawa ma oa-oa, ya oa o nyawa ma dorou! Ma 
hababu gënanga ngohi hoko genangika to hi dailako to hi do 
diai, hupaya to ngohi ahi hininga ma dobote de i tebini ma Jou 
Madutu ika de’ i tebini ma dungutu o nyawa ika. 

WO taongo muruono naga koihiwa o Yerusalem oka, ngohi to 
ma idulu dokengika mangale tao ahi ro riwo o tiwi to ngohi ahi 
hoanika de’ mangale to hi huba ahi hu huba ma Jou Madutu 
ika. “Ma öraha ngohi ma go giriaka ta diai gënanga, önanga i 
hi mäke ngohi ma Jou ai Tau oka, i paha ino ngohi ta diai ma 
do dagi ta tebini ahi diri. Koiwa naga o nyawa yo wöe-wöe mi 
ma ki nīki de ngohi, de’ koiwa naga ö o gigoro genangoka öraha 
gënanga. © Duga-duga naga o Yahudi oka ma nyawa ya muruono 
naga dokengoka o Asia ma provinsi ino. Onanga ko kiani naga 
nenangoka mangale önanga yo ao o galaki ngona ika Tuanga, 
nako önanga naga okia naga manga galaki ma dungutu ngohino. 
Ekola ha mala ika o nyawa nënanga mahirete i hi ngahu o 

dorou okia 6nanga ya make ngohi oka ma draha ngohi i hi hi 
himanga o Agama ma Juru Hakimika. "'Onanga ya make duga- 
duga o demo moi nënanga dika ngohi to temoka 6nanga manga 
himangoka, ena genanga o demo nënanga: Ngohi ni hi tailako o 
wange nenanga hababu ngohi to ngaku o nyawa yo honengoka 
aha yo wango okali.” 

2 Daha o Feliks wo hi orikoka ma ngöe o Yesus ai do dotoko, 
wo hi bo baha o parakara ma doomu genanga. “Ngohi aha ta 
putuhu o parakara nenanga,” wato, “nako o tentara duru manga 
baluhu o Lisias wo boa inoka.” “Daha iinanga wi pareta o 
tentara manga baluhu wi göa-göana o Paulus gënanga hupaya 
tatapu wi tumungu o Paulus, ma” wi hi ddaka ma huhutulu 
i uwini unangika de ya hi gumala ai dodiawo 1 wi hi doaka 
unangika okia wo paralu. 


O Paulus o Feliks de” o ngo Drusila manga himangoka 


4O wange muruono naga i paha ika, o Feliks wo boda ngoi 
hekata mi dodiawo ami romanga o ngo Drusila, münanga o 
Yahudi oka ma nyawa moi. Daha o Feliks wa huloko o nyawa 1 
wi le o Paulus aha o Feliks wo hi gihe-gihene o Paulus wo temo- 
temo mangale o ngongaku o Kristus Yesus ika. Ma’ ma 6raha 
o Paulus wo hi gila-gila ai demo-demo mangale o diai de” ha 
tumungu nanga nahihu de” mangale o hukumanga o Kiamati ma 
Wange oka, o Feliks i dadi wo hawana daha wo temo, “Ngona i 
yakunu noiki öraha nënanga. Ngohi aha to ni ahokoli nako naga 
öraha.” ?“Oraha gënanga o Feliks wo nganono aha wa make o 
tiwi o Paulus ino. Hababu gënanga wo hi gali-gali wä huloko o 
nyawa i wi ngoho o Paulus mangale i ma ade-ade de de ünanga. 

2710) taongo hinoto i paha, o Perkius Festus wi tagali o Feliks 
hokä o gubernur. De’ karana o Feliks wo mau wo lë o hininga o 
Yahudi ma nyawa ika, ünanga i wi mala ika o Paulus o bui ma 
goronaka. 


O Paulus wo hi doa ai parakara ma Kaisar ile 


? O wange hange i paha o Festus wo ma hi ädono o 

daeraka gënanga, ünanga woiki o Kaisaria de wa ino 
o Yerusalem ika. ?Dokengoka o imam-imam manga häeke de’ o 
Yahudi oka manga tutuda-tutuda yao unangika to Onanga manga 
galaki ma dungutu o Paulus ika. Onanga ka hoko genangika 
dika 1 wi baja o Festus, “hupaya de ai hininga ma oa onangika, 

unanga wo modeke wa huloko o nyawa i wi ao o Paulus o 
Yerusalem ika, hababu 6nanga i ma ke temoka mangale i wi 
toma Unanga o ngekomo ma hi dogoronaka. “Ma” o Festus wo 
haluhu, “O Paulus i wi tumunguku o Kaisaria oka; de” ngohi 
mahirete 6 to tedekanoka uali aha to ma iduli dokengika. “Ho”, 
koaho o nyawa 1 ni hi balu-baluhu ngini nia hi dogoronaka yoiki 
mi ma ki niki de ngohi o Kaisaria ika de” i wi kalaki dokengoka, 
nako 1 goungu Unanga wa dial oka okia naga moi i howono.” 

Wo gogere o Yerusalem oka i paha doneho o wange tufange 
ekola o wange ngimoi ohi, o Festus wo ma iduli o Kaisaria ika. 
Yarehino Unanga wo dial o parakara ma doomu de” wa pareta 
hupaya o Paulus i wi ao wo himanga. “Ma öraha o Paulus wo 
boa, o Yahudi oka ma nyawa yo böa-böa inoka o Yerusalem ino 
i ma oko i wi hi gilolitino, de? yo mulaenge i hi ngahu manga 
galaki-galaki i to tubuho unangika. Ma” onanga yakunua i hi 
ngahu manga galaki-galaki gfenanga ma nyonyata. “Wo ma demo 
ma hi dogoronaka, o Paulus wo temo, “Ngohi ta diai ua okia 
naga mol 6 1 howono ma dungutu o Musa ai tita ika ekola ma 
Jou ai Tau ika ekola ma Kaisar Roma ika.” 

Ma’ o Festus wo mau o hininga wo le o Yahudi ma nyawa 
ika. Ho Uunanga wi leha o Paulus ika, “Ka no modeke ngona 
noiki o Yerusalem ika mangale i ni tailako dokengoka to ngohi 
ahi himangoka o galaki-galaki genanga?” 

tO Paulus wo haluhu, “Ngohi to ma oko ino ma Kaisar 
Roma al juru hakimi ma himangoka, de o ngi genangala ngohi 
kiani i hi tailako. Tuanga mahirete no hi öriki ngohi ta howonua 
o Yahudi ma nyawa ika. "Nako ngohi ta tilakuroka o tita de” 
ta dial okia naga moi ko kiani 1 hi hukumu de o hukumanga 
o honenge, ngohi to igo to honenge. Ma” nako manga galaki- 
galaki 6nanga i tiai ua, o nyawa ka i ma tengo 6 yakunuai hi hi 
lapahi ngohi onangika. Ngohi to gahoko ni hi tailako ma Kaisar 
ai pengadilanoka!” 

2] ma hi ki dibanga i boto de yo no nasihati, o Festus 
wo temo, “Ngona no gahoko i ni tailako ma Kaisar ai 
pengadilanoka, ho” ngona kiani notki ni himanga ma Kaisar.” 


O Paulus o Agripa de” o ngo Bernike manga himangoka 


13 Hoko kia ua ma dekana i paha ino ma Koano Agripa de’ o 
ngo Bernike yo boda o Kaisaria ino mangale yo temo halamati o 
Festus ika. ''Onanga o wange muruono naga i paha genangoka, 

o Festus wo hi tararono o Paulus ai parakara ma Koano Agripa 
ika. O Festus wato, “Naga nenangoka o nyawa wo ma tengo 1 
wi tumunguku wi mala ika o Feliks. “Ma d6raha ngohi naga o 
Yerusalem oka, o imam-imam manga haeke de” o Yahudi oka 
manga tutuda-tutuda yaoka 9nanga manga galaki o nyawa ge 
unangika genanga, de” yo gahoko ngohi ti hi dero o hukumanga 
unangika. ''Ma” ngohi to haluhu o Roma ma nyawa yakunua 
ya hi lapahi ka hoko genanga dika wo ma tëngo i wi ko kalaki 
mangale i wi hukumu, nako i wi ko kalaki genanga i ma teke ri 
himanguahi de yo ko ko kalaki de i wi hi doakuahi ai diri wo 
demo. 'Ho', ma öraha 6nanga yo boa nengino, ngohi to dama 
ua ma deka-dekana. Yarehino ngohi gila-gila to diai o pengadilan 
ma doomu de’ ta hi pareta hupaya o nyawa genanga 1 wi ao wo 
himanga. “Ma 6raha 1 wi ko ko kalaki i ma oko de i hi ngahu 
to 6nanga manga galaki, önanga 1 hi ngahua o howono moi 
6 ma, hoka ngohi tato bote 6nanga aha i hi ngahu. Onanga 
duga-duga i ma ka daenua manga ga make de de iinanga i ma 
korona to 6nanga manga agama mahirete de i ma korona wo 
ma tengo ai romanga o Yesus. O nyawa genanga wo honengoka, 
ma’ o Paulus wo ributu wa gou-goungu o nyawa genanga wo 
wango. “Karana ngohi to ma hi orikoka ua i ma daene sarakia 
ngohi yakunu ta make o hi tararono 1 ma korona o parakara 
genanga, ngohi ti leha o Paulus ika boteka tinanga wo mau woiki 
o Yerusalem ika de’ 1 wi tailako dokengoka mangale o parakara 
genanga. ^ Ma’ o Paulus wo gahoko i wi tailako wo hi doa 
holoi 1 kurutile, unanga wo gahoko 'hupaya unanga wo tatapu 
wo gogere 1 wi tumungu hi adono ai parakara ma Kaisar wa 
putuhu. Ma hababu genanga ngohi ta pareta hupaya lUnanga i 
wi tumungu gila-gila, hi ädono ngohi ta make o 6raha mangale 
ti hi dingoto ünanga ma Kaisar ika.” #Daha o Agripa wo temo 
o Festus ika, “Ngohi mahirete 6 ma to igo ti gihene o nyawa 
genanga ai demo.” “Yarehino Tuanga, yakunu no gihene,” o 
Festus wo haluhu. 

3 Yarehino o Agripa de” o ngo Bernike yo boda 1 ma hi dero 
ika o ko koano manga nonako. Onanga ye wohama o doomu 
ma ngi ika i ma ki niki de o tentara yo ko kudoti manga baluhu 
yo lago-agomo de o nyawa yo balu-baluhu o kotaka genanga. I 
moteke o Festus ai pareta o Paulus i wi ao i wi hi ngohama. 
“Daha o Festus wo temo, “Jou Koano Agripa de” mata-mata 
ni böa-böa ino! O nyawa nenanga 1 wi kalaki oka ngohino o 

Yahudi oka ma nyawa mata-mata, ya oa o Yerusalem oka ya oa 
nenangoka. Onanga yo gahoko i ma p6a-poaka linanga i patutua 
ni wi mala ika wo wango. “Ma?” ngohi ta make ua moi 6 wa diai 
oka yakunu hi hukumu de o hukumanga o honenge. De” hababu 
unanga mahirete wo gahokoka ai parakara ya tailako ma Kaisar 
al pengadilanoka, ngohi ta putuhoka mangale ti hi dingoto 
unanga ma Kaisar ika. “Ma” ngohi oka koiwa okia naga moi 
o hi tararono de ma dial i ma korona ai diri mangale ta tulihi to 
ngohi ahi hurata ma goronaka ma Kaisar ika. Hababu genanga 
ngohi ti hi himanga ünanga nginika Tua-tuanga mata-mata, ma 
loku oka duru ngona ika No Mo Mulia Jou Koano Agripa! Ahi 
dungutu ngohi ganga hupaya ni wi tailako i paha nenanga, naga 
o hohole ngohi oka mangale to tulihi. ? Hababu i moteke ahi ma 
mao ngohi, ma ngi ua ha hi dingoto o nyawa ha tumunguku de 
ho hi matokua manga howo-howono ya kalaki oka onangika.” 


O Paulus wo demo ai diri o Agripa ai himangoka 


2 O Agripa wo temo o Paulus ika, “Ngona mi ni hi 

gumala no ade-ade no ma demo mangale ani diri.” O 
Paulus wa goraka ai giama daha wo hi adono wo ma demo hoka 
hoko nenanga, 

? “No Mo Mulia Jou Koano Agripa! Ngohi to ma mao duru 
to utumu takunu to hi d6aka to ma demo ahi diri ngohi ngaro 
ma Jou Koano ani himangoka 1 ma korona mata-mata manga 
galaki o Yahudi oka ma nyawa ngohi ino, 3duru ma loku oka 
hababu Jou Koano no hi driki de ma diai ada-adati de manga 
hali-hali o Yahudi oka ma nyawa. Ma hababu genanga, ngohi to 
gahoko tanu Jou Koano no ihene ahi hi tararono ngohi de ani 
sabari. 

“O Yahudi oka ma nyawa mata-mata 1 hi öriki sarakia ngohi 
to wango ka to ma g6 ikahi. Onanga i hi 6riki ngohi ka to 
dadi ohi o nyawa ma go, ngohi to wangoka ahi nyawa to ngohi 
mahirete manga hi dogoronaka o Yerusalem oka. “Ma dekanoka 
Onanga i hi öriki mangale ngohi. De nako 6nanga yo modeke, 
6nanga yakunu i hi döaka o hakihi ma hirahi ngohi to wangoka 
hoka o Farisi oka ma nyawa ta moteke hagala o datoro duru i 
kekete to ngomi mia agama ma goronaka. “De” oraha nenanga 
ngohi to ma oko nenangoka mangale ni hi tailako karana ngohi 
to ngaku o jaji ka ma Jou Madutu wa do dial oka to ngomi mia 
ete de mia tohora ika. 'O jaji genanga doka yo ngano-nganono 

o Israel oka o hoana ngimoi de hinoto, hi adono 6nanga yo puji 
ma Jou Madutu ika o hutu de o wange. De’ ngaro karana ngohi 
to ngaku aha o jaji genanga, Jou Koano no mo mulia, ngohi i hi 
hi howono o Yahudi oka ma nyawa. “Ya dodoa o roria dodoto o 
Yahudi oka ma nyawa yakunua yo ngaku ma Jou Madutu wa hi 
wangokali o nyawa yo hone-honengoka? 

9Kahuruono ngohi mahirete 6 ahi ga make ngohi kiani ta dial 
hagala okia honanga mangale ti lawani o Yesus o Nazaret ino 
genanga. De” i goungu ngohi ta diai oka genanga o Yerusalem 
oka. De o kuaha ma hurata o imam-imam manga haekino, ngohi 
ta hi ngohamoka o bui ika ma ngöe o nyawa yo so setia ma 
Jou Madutu ika. De” ngohi 6 ma to rimoi nako ya gelenga 
o hukumanga yo honenge. "Hara ma ngöe ngohi ta hangihara 
Onanga o puji ma tau-tau oka, hupaya ta pakisa 6nanga yo 
porete okia nanga ya ngaku oka. Hoko gënanga ma hauku ahi 
hininga ngohi onangika, hi ädono o kota-kota ma homoa ika 6 
ngohi toiki mangale ta giniki önanga dokengoka.” 


O Paulus wo hi ade-ade ai toba de wa make o go gahoko 
(Orr. 9:1-19, 22:6-16) 


n “Pe ahi dungutu genanga 6 ngohi to ma gao o kuaha ma 
hurata o imam-imam manga häekoka de’ toiki o Damsyik ika. 
8De ma 6raha ngohi o ngekomo ma hi dogoronaka, ma Oraha 
o wange i korona, Jou Koano no mo mulia, ngohi ta make o 
dararono moi o dihanguku i holoi i tararono de de o wange. O 
dararono genanga i tararono i hi hi gilolitino ngohi de’ ya hi 
giloliti o nyawa mi ma teke do dagi moi de de ngohi. Ngomi 
mata-mata mi ruba o tonakuku. '“Daha ngohi to ihene o ilingi 
i temo ngohino de o Ibrani oka manga demo ma goronaka, 
“Saulus, Saulus! Ya dodoa ngona hoko genangika dika no hi 
aniaya ngohi? Ngona mahirete aha na mao ma hiri, nako ngona 
hoko genangika dika na lawani to iinanga ai tutuda wo dadi ani 
tuanga.’ “Ngohi to leha, ʻO nagona ngona, Tuanga? De’ ma 
Jou wo haluhu, ‘Ngohi o Yesus ngona no hi o aniaya. "Nọ 
momiki de no ma oko! Ngohi to ma hi matoko ahi diri ngona 
ika de ma dungutu mangale to ni goraka ngona no dadi no hi lö 
leleani. Ngona kiani no hi ngahu o nyawa ma homoa ika, okia 
ngona na mike o wange nënanga mangale ngohi de? mangale 
okia ngohi aha to ni hi dumutu ngona ika aha ma 6raha aha 
i böa. "Ngohi aha to ni hi pidili ngona o Israel ma nyawa ino 

de' o nyawa ma homoa ino o Yahudi oka ma nyawa ua. Ngohi 
aha to ni huloko ngona noiki onangika, “mangale na helenga 
Onanga manga lako, hupaya 6nanga yo hupu o hu hutu ino de’ 
yo wohama o dararono ma gorona ika, hupaya 6nanga ya pidili 
o Ibilihi ma kuaha ino, daha ma Jou Madutu wa kuaha. De 
yo ngaku ngohino, manga baradoha önanga aha i apongo de’ 
onanga aha yo dadi ma Jou Madutu ai umati wa iri-irikoka.”” 


O Paulus wo hi tararono ai manarama 


“Karana genanga, Jou Koano Agripa, ngohi hoko genangika 
to ma hiaha ta moteke ahi lo lega ika ngohi ta to tarimaka ma 
Jou Madutu ino genanga. “De to hi to tararonuku ngohi ta hi 
ngahu o nyawa ika 6nanga kiani i ma toba manga baradohaka 
Onanga de” i ma hi lapahi manga diri ma Jou Madutu ika dei 
hi dumutu 6nanga manga wo wango ma goronaka 6nanga i ma 
tobaka to 6nanga manga baradohaka. Ngohi to hi ngahu o hali 
genanga ma do di hiraka o Damsyik oka, aha ino o Yerusalem 
oka de” o Yudea i ngodumu de” o Yahudi oka ua ma nyawa 
manga hi dogoronaka. Ma hababu genangala o Yahudi oka ma 
nyawa i hi tagoko ngohi ma Jou ai Tau oka de’ i hi dailako i 
hi toma ngohi. 2Ma hi adono draha nenanga ma Jou Madutu 
wo hi hohongino, hi adono ngohi takunu to ma oko nenangoka 
mangale to hi d6aka to ngohi ahi hakihi o nyawa mata-mata ika 
- yo pako ekola yo eteke. Okia ngohi to hi demoka nënanga ma 
homoa ua de okia i hi bobita o nabi-nabi de’ o Musa, Xena 
genanga o Koano Wo hi ho halamati wi jaji oka ma Jou Madutu 
genanga kiani wo hangihara, de” wo dadi o nyawa ma do di 
hiraka wo momikokali o honengino: hupaya de genanga tinanga 
wakunu wo hi ngahu o dararono - ena genanga o halamati - ya 
oa o Yahudi ma nyawa ika ya oa o Yahudi ma nyawa ua ika.” 

40 Paulus ka wo temo-temohi wo hi himanga mangale wo 
ma demo genanga, o Festus wo ma poaka, “Ngona i ni 
togohangoka Paulus! Ani do dotoko ma ngöe genanga ngona 
i ni diai oka i ni togohanga!” “Ma” o Paulus wo haluhu, 
“Ngohi i hi togohangua, No Mo Mulia. O demo-demo ngohi 
to hi demoka genanga i tiai de i hupu ahi dibanga i to tumuloa 
ino. #Jou Koano Agripa mahirete no hi driki i goungu aha o 
hali-hali gEnanga. Hababu genanga ngohi to barani to temo ani 
himangoka Jou Koano de to hi to tararonika. Ngohi to ngaku 
koiwa moi 6 o hali-hali genanga ko no hi orikuahi Jou Koano, 

hababu mata-mata genanga i dadi ua o ngi-o ngi i iu-iunoka. 
"No Mo Mulia Jou Koano Agripa, bote Jou Koano no ngaku 
aha okia yo temo-temoka o nabi-nabi? Ngohi ta mao Jou Koano 
no ngaku!” 

#Daha o Agripa wo temo o Paulus ika, “Ngona nato bote 1 
gapanga no hi diai ngohi to dadi o Harani oka ma nyawa 0raha 
ma dipoko ma goronaka nenanga?” ? “Ma draha ma dipoko ma 
goronaka ekola ma öraha ma gurutu ma goronaka,” o Paulus 
wo haluhu, “ngohi to ma niata ma Jou Madutu ika hupaya Jou 
Koano de” Tua-tuanga mata-mata nio ihe-ihene ngohi to temo 0 
wange nenanga yakunu ni dadi hoki ngohi - sowali ua o rante 
nenanga 1 tantu oka!” 

#Ma bahaka ma jou koano, ma gubernur de” o ngo Bernike, 
de mata-mata ma homoahi i ma oko. “Ma poretoka ya ikaka, 
önanga i ma ke temo moi de moika, “O nyawa nenanga wo dial 
ua okia naga moi 6 kiani hi hukumu de o hukumanga o honenge 
ekola hi bui.” #Daha o Agripa wi temo o Festus ika, “O nyawa 
nenanga yakunu hi hi lapahi, ho hi ade tinanga wa lingirua ai 
parakara ya tailako ma Kaisar ai pengadilanoka.” 


O Paulus wo hidete o Roma ika 


27 I putuhoka ngomi kiani mi hidete o Italia ika, o Paulus 

de” ya muruono naga o nyawa ma homoa ya tumu- 
tumunguku ya hi lapahi o Yulius ika, o tentara Roma manga 
baluhu i hi romanga “Ma Kaisar ai tentara yo woe-woe manga 
baluhu”. “Ngomi mi doa o kapa ile o Adramitium de ya ino, 
ahao mi ma goraka de o kapa genanga i ma hi dial oka i hidete 
o hohana-o hohana o Asia ma provinsi oka. O Aristarkhus, o 
nyawa wo ma tengo o Makedonia ino o Tesalonika de wa Ino 
mi hidete mi ma ki niki de de ngomi. 3Yarehino ngomi mi ma 
hi Adono o Sidon oka. O Yulius wi ao duru i rahai o Paulus. 
Unanga wi hi gumala wa lega ai dodiawo hupaya önanga yakunu 
i wi hi ddaka unangika okia wo paralu. “Genangino ngomi mi 
hidete mi gila-gila. Hababu o hidaloko ya tomo ika o kapa ma di 
hira, ngomi mi hidete gila-gila mi ma higoro o Siprus ma nuhu 
ma dowongino la? mi ma hi du tuluku de o hidaloko. “Ahao 
ngomi mia toaka o ngdto i ma ri himanga de o Kilikia de’ o 
Pamfilia daha mi ma hi ädono o Miraka o Likia ma bereraka. 
“Genangoka o tentara manga baluhu gënanga wa make o kapa 

O Leleoto ma Hailoa. (27:8) 


moi o Aleksandria ino i mau i hidete o Italia ika. Unanga wo mi 
tururu o kapa ika genanga. 

TO wange muruono naga ma dekana ngomi mi hidete ko mia 
dekana duru, de’ ma huha de ma kangela ma baha ngomi mi 
ma hi ädono ma hoana ho o Knidus ma berera ma gurutika. 
Ahao ma hidaloko ka i torou ohi, ngomi mi akunua mi hidete 
mi gila-gila mia meta ma do di hiraka. Ma ngomi mi hidete mia 
korehara o Kreta ma nühika mia tilakuru o Salmone ma Doto 
hupaya dokengoka ngomi mi ma hi du tuluku de o hidaloko. 3 De 
ma huha de ma kangela ngomi mi hidete mi ma higoro o niihu 
ma hohanino gënanga, hi ädono ma baha ngomi mi ma hi adono 
O ngi moi ma romanga o Leleoto ma Hailoa, hoko kia ua ma 
gurutika de o Lasea ma kota. 

"Oraha genanga o Yahudi oka ma nyawa manga Wange ma 
Ago-agomo o Lola i pahaka. Ngomi mi hihangoka o oraha ko 
ha amoko, hi ädono ma drahoka ua oli mangale mi hidete de 
i 0g0-0goro. Hababu genanga o Paulus wa hi daka o nasihati 
nënanga onangika, “O Roria dodoto, i moteke ahi ga mäke 
ngohi, naga duru ko ha huha nako ngone ho hidete ho hi gila- 
gila. Ngone aha ha mäke o rugi ko ha amoko ka to ngone 
nanga gina ua de” nanga kapa ua, ma” to ngone nanga jiwa 6 
yakunu i hihanga.” Ma? o tentara oka manga baluhu gënanga i 
holoi wi ngaku wo hi jö juru mudi ika de’ o kapa ma kaputeni 
ika ngaro o Paulus wo temo ka ma. 20 leleoto genangoka i 
goungu i ya oa ua o kapa-o kapa i gogere nako ma öraha o 
du ma mata. Hababu gënanga o kapa ma ngoha-ngohaka yo 

woe yo rimoi mangale yo hidetoli ya mala o leleoto gënanga 
karana 6nanga yo mau ya ributu hi Adono yadono o Feniks de” 
yo gogere dokengoka hi adono i paha o du ma mata. O Feniks 
nagala o leleoto o Kretaka yo himangiha o wange ma dumunu i 
hi korehara ile de o wange ma dumunu i hi koremie uku. 


O rato de ma lulu o0 ng6toka 


NOraha genanga o hidaloko o korehara i wuwu ya bole- 
bole. O kapa ma ngoha-ngohaka 6nanga yato bote yakunoka mi 
hidetoli. Ho” onanga ya tauru ma tapu daha mi hidete o Kreta 
ma nihu ma hohanino mi ma higo-igoro. “Ma i tedekanua aha 
ino o hidaloko i rato - ena genanga o hidaloko ya hetongo 
o Ngöto o wange ma Hiwariha ma hidaloko - ma lulu o 
dudungoko, Sde? yo do botoka mia kapa ino. Hababu o kapa 
yakunua i hidete i gila-gila ya tomo o hidaloko, ngomi ka mi ma 
hi lapahi dika de mia mala ika o kapa i lahini yao o hidaloko. 
19 Ngomi1 mi ma hi du tuluku utu, ma öraha ngomi mia tilakuru 
o Kauda ma niihu ma i teteke gënanga o korehara uku 1 böaka. 
Genangoka de ma huha de ma kangela ngomi mi yakunu mi hi 
diai to ngomi mia kapa ma sikusi. TO sikusi genanga mi hi doa 
1 boto o kapa ile, O kapa genanga mahirete mia kuata de mio lë 
o gumini mi hi liko mi hi deho-dehorino o kapa genanga. Karana 
mid modongo i hi paka o Sirtis ma dowongi ma gogowahiha, ma 
hidete i hi guti daha ma kapa ya mala ika ya niki o hidaloko. 80 
hidaloko i togumua i rato, hi ädono yarehino ma wange o kapa 
ma gina mulaenge ya umo o ngöto ma gorona uku. ”O wange 
ya inoli o kapa ma ngoha-ngohaka genanga de manga glama 
mahirete ya umoli o kapa ma pakakaha-pakakaha o ngdtuku. 
Ka de ma wange ma dekana ngomi mia make ua o wange de o 
murumu, de” o hidaloko 6 1 togu-togumua 1 rato. Ma baha mia 
ngo nganono i hihangoka mangale ngomi mi halamati. 

4Qraha muruono naga ma dekana o nyawa genanga yolomua. 
O Paulus woiki wo ma oko ile 6nanga manga hi dogoronaka 
daha wo temo, “O Roria dodoto! Nako ngini ni hi moteke to 
ngohi ahi do daaere de” ho hidetua o Kreta de ha ino, ngone 
ha make ua mata-mata o gilianga .de' o rugi nënanga. 2Ma 
oraha nenango ngohi to gahoko duruhe hupaya ngini nia hininga 
i amoko. O nyawa mol ua 6 Ria dodotino aha i honenge, ngone 
aha i hihanga duga-duga o kapa ne@nanga dika. “Hababu ka 
hutu o malaekat ma Jou Madutu ino ti huba-huba, ena genanga 

ma Jou Madutu ngohi to lnanga ma dutu, i boda ngohino. 
40 malaekat gënanga i temo, ‘Uha no hawana Paulus! Hababu 
ngona aha ni himanga ma Kaisar. De ma Jou Madutu ai hininga 
ma oa ngona ika, o nyawa mata-mata ni hidete de de ngona aha 
yo halamati karana ngona.” “Hababu genanga, o Roria dodoto, 
ko kiani o Roria dodoto nia amoko nia hininga! Hababu ngohi 
ti ngaku ma Jou Madutu ika mata-mata aha i dadi hoka wo 
temoka ngohi ino. #Ma' dama ngone aha i na hi paka o nuhu 
moi ma hohanoka.” 

“Ma hutu ngimoi de iatoka ngomi ka mi puda-puda o Adria 
ma Ngotoka. Done ho hutu gorona o kapa ma ngoha-ngohaka 
ya mao o kapa ë ya tigi o dudungu. “Ho”, 6nanga ya wora 
o gumini de o helewo mangale ya tuga o ngöto ma luku. De 
i nyata o ngi genanga ma luku ngadeke o metere moruata. I 
tedekanua aha 6nanga ya tugali, daha ya make o ngi gënanga o 
ngoto ma luku ngadeke yadono o metere moruange.. ?Onanga yo 
modongo o kapa aha i tiri o helewo ile, ho” onanga i hi guti o 
tapu o gahumu iata o kapa ma duruku, de yo nganono nako i 
yakunu tai-taiti i tebini. #I ma hi bongonika o kapa ma ngoha- 
ngohaka i hi taili yo oara o kapaka genanga. Onanga i hi guti 
o sikusi o gahi uku de yo diai hoki yo mau i hi guti o tapu o 
kapa ma di hira uku. “Ma o Paulus wi temo o tentara manga 
baluhika de” o tentara oka o kapaka genanga, “Nako o kapa 
ma ngoha-ngohaka genanga yo go gogerua o kapaka nenanga, o 
Roria dodoto mata-mata nia make ua o halamati.” “Ma hababu 
genanga o tentara-tentara gënanga ya oto o sikusi ma liliko 
genanga, hi adono o sikusi genanga i lahini. 

“Ma öraha i batinguahi, o Paulus wa huloko hupaya 6nanga 
mata-mata yolomo. O Paulus wa temo, “O wange ngimoi de iata 
i boto ma dekana o Ria dodoto mata-mata duga-duga ho do 
dama de ka ho ma teke ributu de okia-kia ua holomo. ““Ngohi 
ti ni huloko, ni olomo ma huhutulu. G#nanga i ya oa mangale 
ngini, hupaya ngini ni kuatoli. Hababu o Ria dodoto mata-mata 
aha ni halamati de okia-kia ua nia kuranga.” 3 Wo temo i boto 
hoko genanga o Paulus wa Ie o roti daha wo temo tarima kasi 
ma Jou ika manga himangoka 6nanga mata-mata. Ahao ünanga 
wa hi kodoku o roti gënanga, daha yolomo. #Onanga mata- 
mata yo kuatokali de” ka yolomohi dika. “Mata-mata o kapaka 
genanga naga o nyawa ya ratuhu hinoto de ya mori tumidi de 
ya butanga. #Mata-mata yolomoka ya ko ki punuhoka, 6nanga 

ya umo manga gina o pine o ngötuku hupaya o kapa 1 dadi ya 
UWINI. 


O kapa i tiri 

3Ma öraha o wange i tararonoka, o kapa ma ngoha-ngohaka 
ya make o dudungu, ma’ onanga i hi orikua o dudungu okia 
genanga. Onanga ya make o jiko moi de ma hohanoka. Ho' 
onanga manga dungutu nako yakunu i hi tangono o kapa 
dokengoka. “Ma tapu ma gumi-gumini ya toaka daha ma tapu- 
tapu genanga ya mala ika ya lutu o ngdtuku. I ma moteke de 
genanga 6 nanga ya hohe ma ri ririmi ma liliko. Ahao Onanga 
i hi doa ma hidete o kapa ma di hiraka hupaya o hidaloko ya 
wuwu o kapa genanga i tagi ya meta o hohaniha. “Ma” o kapa 
genanga ya ohana o dowongika. Ma di hira i tiri ile de” i kelu 
oka ua, ma duru ya wederoka yo do botoka o moku-moku de ma 
kuata. 

20) tentara-tentara o kapaka genanga manga mau ya toma 
mata-mata o nyawa ya tumu-tumunguku, karana bOnanga yo 
hawana uha-uha aha naga yo tiboko o dudungiha de’ yoara. 
3Ma’ o tentara manga baluhu gënanga wo hi gumala ua to 
nanga manga mau genanga karana Unanga ai mau wi hi 
halamati o Paulus. Unanga wa huloko mata-mata o nyawa yaku- 
akunu yo tiboko i ma ngumo yo hira de” yo tiboko o dudungiha, 
“ma homoa kiani yo turu iha de i ma hi jojo o ao-aotika ekola o 
kapa ma bela-belakika genanga. De ma ngëkomo hoko genanga 
ngomi mata-mata mi halamati mi ma hi ädono o dudungiha. 


O Malta oka 
2 Mi ma hi adonoka o dudungiha de mia halamati, daha 
ngomi mi hi öriki o nihu ne@nanga ma romanga o 


Malta. 2O nühu ma nyawa genangoka duru de manga hininga i 
rahai ngomi ino. Onanga i mi tarima ngomi mata-mata de ma 
hailoa de yo tofo o uku mangale ngomi karana i mulaengoka o 
awana i uti de” ma alo 6 i mata. JO Paulus wa toomu o gota, 
de? wo gelenga o gota-gota genanga o uku ma lokuku. Unanga 
ka wo diai ohi ge#nanga, o dodiha moi i hupu, karana o uku 
ma hauku genanga, daha ya goli ai giama. “Ma 6raha o nuhu 
ma nyawa genanga ya make o dodiha genanga i nune uku o 
Paulus ai giamoka, 6nanga i ma ke temo moi de moika, “O 
nyawa nenanga i goungu wo toma-toma, hababu ngaroka unanga 


436 O RASUL-RASUL MANGA JARITA 28 


wo lapahi oka o huha o ngötoka, ma Gomanga i Adi-adili i wi 
mala ika ua iinanga wo wango.” 5Ma” o Paulus wo do hurero 
o dodiha gënanga o uku ma gorona uku de wa mao ua ma hiri 
ka ma huhutulo ma. S“Onanga ya tibanga botino dika o Paulus ai 
giama aha i loboho ekola i todokanino iinanga aha wo ruba de 
wo honenge. Ma’ yo tama draha muruono naga ma dekana de’ 
okia ua naga moi i dadi ka biaha ua unangika, manga dibanga 
Onanga i ngali daha yo temo o Paulus ganga o gomanga. 

7I kurutika ua de o ngi genanga naga o Publius ai tonaka, ai 
pangkati ma gö gurutile o niihoka genanga. De ai hininga ma 
oa-0a unanga wo mi tarima ngomi hoki o nyawa i wi adonino 
o wange hange ma dekana. “Oraha genanga ai ama ma go giria 
wo panyake, i wi daene o gogama de” wo ma loloko o awunu. 
O Paulus woiki wi lega ai ama wo po panyake genanga daha wo 
ma niata de wa kelenga ai giama ai loku oka hi adono tinanga 
wo togumu. “Karana i dadi gënanga mata-mata o nyawa yo po 
panyake o niihoka genanga yo bda o Paulus ika, de” onanga 
wa hi togumu. “Onanga i mi hi ddaka ngomi ino ma ngöe o 
ngongike, de’ ma öraha ngomi mi mau mi hidete, önanga yo ao 
o kapa oko mata-mata ngomi mia paralu mangale to ngomi mia 
do dagi oka. 


O Malta de mi oiki o Roma ika 


"O mede hange i paha dokengoka, ngomi mi ma goraka o 
nuhino genanga mi harene o kapa moi o Aleksandria ino ma 
Oraha o du ma mata de i ma tapu uku o nihoka genanga. O 
kapa genanga ma gambar “O Gomanga i Hago o Kastor de? 
o Poluks”. PNgomi mi ma tapu o Sirakusa ma kotaka de’ mi 
gogere genangoka o wange hange. JGenangino ngomi mi hidetoli 
mi ma higoro o hohana hi ädono o Regium ma kotaka. Yarehino 
o hidaloko i mulaenge i wuwu o korehara uku, hi ädono o 
wange hinoto ma goronaka ngomi mi ma hi adono o Putioli 
ma kotaka. '“Genangoka ngomi mi ma ka mike de o nyawa 
ya muruono naga i wi ngaku-ngaku o Yesus ika, de” manga 
go gahoko 6nanga ngomi mi gogere de de dnanga o minggu 
moi ma dekana. Daha ngomi mi ma goraka o Roma ika. SO 
Roria dodoto o Romaka i wi ngaku-ngaku o Yesus ika yo gihene 
mangale to ngomi mia abari, hi ädono 6nanga yo boa yadono 
o Apius ma Paharika de o Pasanggrahan Tiga mangale i mi 
buhuku ngomi. Ma öraha o Paulus i ma ka make de de 6nanga, 


O RASUL-RASUL MANGA JARITA 28 437 


unanga wo temo tarima kasi ma Jou Madutu ika de ai hininga 1 
dadi i bitumu. 


O Romaka 


lbMa Oraha mi ma hi adono o Romaka, o Paulus i wi hi 
gumala wo gogere wo wo ma tengoka de wi göana o tentara wo 
ma tengo. 

170 wange hange i paha, o Paulus wä ahoko o Yahudi oka ma 
nyawa manga baluhu i ma todmu. De” onanga i ma todmu ino | 
boto, iinanga wa temo onangika, “O Roria dodoto! Ngohi okia- 
kia ua ta howono nanga hoanika ngone, ekola ta tilakuru nanga 
adati de nanga biaha ngone ha to tarima nanga ete de nanga 
tohora ino ngone. Ngaroka hoko genanga ngohi i hi tagoko o 
Yerusalem oka de’ i hi lapahi o Roma ma nyawa ika. ! Ahi 
parakara ngohi ya tailako i böto, nanga yo mau i hi hi lapahi 
ngohi, hababu i nyata ngohi ta diai ua o howono moi ö ko kiani 
i hi hukumu de o hukumanga o honenge. " Ma” karana o Yahudi 
oka ma nyawa i hi lawani, ngohi pakisa ta lingiri to ngohi ahi 
parakara ya tailako ma Kaisar Roma ai pengadilanoka. Ngohi to 
diai genanga ko i goungua karana ngohi oka okia naga moi ta 
kalaki ahi hoanika ngohi mahirete. ?#De' hababu genanga ngohi 
to gahoko ho ma ka make de de ngini mangale ho ma teke ade- 
ade de de ngini, hababu ngohi i hi rante, hababu karana Wo hi 
ho halamati i wi ngano-nganono o Israel oka ma nyawa.” 

2 Daha O6nanga yo temo unangika, “Ngomi mia tarima uahi o 
hurata moi 6 o Yudea ino mangale ngona. De” o ria dodoto ma 
nyawa moi ua 6 doka ino yo boda yo ao o abari mangale ngona 
ekola yo temo i torou mangale ngona. #Ma” ngomi mio igo 6 mi 
ihene mangale ani ngongaku Ria dodoto, hababu ngomi mata- 
mata mi ihenoka o nyawa yo ngelo o do ddtoko Ria dodoto na 
mote-moteke genanga.” 

30Onanga de” o Paulus i hi gogere o wange moi uku mangale 
i ma ka make oli. O wange genanga o nyawa manga ngöe yo 
boa o ngi o Paulus wo ma hi do do dogumika. Ka o ngorumino 
hi adono o bimaoa o Paulus wa hi tararono de” wa hi ngahu 
onangika o abari mangale sarakia ma Jou Madutu wo pareta 
hoka o Koano. De wa pake o ayat-ayat o Musa ai Buku de” o 
Nabi-nabi manga Buku ino, o Paulus wo hi dailako wa diai la 
onanga yo ngaku mangale o Yesus. “Naga yo ngaku okia aha 
o Paulus wo temo, ma’ naga 6 yo ngakua. “De manga jako 

önanga i ma ka lawani ya mala o ngi gënanga, o Paulus wo 
temo hoko nënanga i boto onangika, “I goungu duru i tiai okia i 
temoka ma Jou Madutu ai Womaha de o Nabi Yesaya nia ete de 
nia tohora ika ngini! #Ma Jou Madutu wo temo, 
‘Noiki na hi ngahu o hoanika nënanga: 
Ngini aha gila-gila ni ihene, ma’ ni mangarati ua; 
ngini aha gila-gila nio ho hininga ma’ ni hi 
orikua okia i dadi. 
27 Hababu o hoana nënanga manga dibanga i dadi oka i 
bongono, 
to önanga manga ngauku i dadi oka ya topongono, 
de’ to önanga manga lako i ruhutoka. 
Nënanga i dadi hupaya önanga manga lako uha i ma hi öriki, 
Onanga manga ngauku uha i ma hihene, 
önanga manga dibanga uha i mangarati, 
de’ uha yo lio ngohi ino, 
daha ngohi ta hi togumu 6nanga.”” 
Ma bahaka o Paulus wo temo, “O Roria dodoto kiani ni hi 
Sriki o abari mangale o halamati ma Jou Madutu ino 6raha 
nenanga i hi abari oka o nyawa ma homoa ika o Yahudi oka ua 
ma nyawa. Onanga aha ya moteke!” [P?O Paulus wo temo hoko 
genanga i böto, o Yahudi oka ma nyawa gënanga ya mala o ngi 
gënanga de i ma teke ro ributu moi de moi ika.] 
300 taongo hinoto ma dekana o Paulus wo gögere o Romaka, 
o tau oka wo ma hewa mahirete. Unanga wo sanangi wa tarima 
mata-mata o nyawa yo böa i wi lega. 3!De’ ai barani oka ünanga 
wo hi ngahu onangika mangale sarakia ma Jou Madutu wọ 
pareta hokä o Koano de’ mangale ma Jou Yesus Kristus. O 
Paulus wo diai gënanga i woro-woro koiwa ma da datoko-da 
datoko. 


O PAULUS AI HURATA 
O JEMAAT IKA 
O ROMA MA BERERAKA 


MA NGONGOTAKA 


O Paulus ai hurata o jemaat ika o Roma ma bereraka wa 
tulihi la 6nanga wä sadia mangale iinanga wd adono Onanga. 
I moteke wa tatoroka, o Paulus aha wo manarama jai-jai 
dokengoka o Harani oka manga hi dogoronaka, i paha de to 
ona manga ro riwo, iinanga wo igo woiki o Spanyol ma berera 
ika. O Paulus wo tulihi o hurata nenanga la wo hi tararono 1 
tiai mangale o agama Harani ma mangarati de” okia to ena ma 
mau-mau i gapa-gapanga de i so sanangi mangale o Harani oka 
manga wo wango. 

De i boto wo hi ädono ai tabea o jemaat ika o Roma ma 
nyawa, de’ wo hi ngahu onangika ai hubayanga mangale onanga, 
o Paulus wo hi hi hira ai hurata nenanga ma hiieke: “De o Abari 
ma Oa genanga ma Jou Madutu wo hi matoko sarakia ma do 
dagi o nyawa nanga hi dohanga de ma Jou Madutu i dadi oli ya 
oa; genangala ma do dagi i wi ngaku ma Jou Madutu ika, ma do 
di hirakahi hi didono ma baha” (1:17). 

I paha de genanga o Paulus wo ade-ade wo hi tararono o 
hurata ma haeke genanga. Mata-mata o nyawa - ka ya oa 0 
Yahudi oka ka ya oali o Yahudi oka ua, - paralu manga hi 
dohanga de ma Jou Madutu ya diai ya oa oli, hababu mata- 
mata ka ma moi naga o baradoha ma kuaha ma goronaka. O hi 
dohanga o nyawa de ma Jou Madutu i dadi ya oa oli nako o 
nyawa i wi ngaku o Yesus Kristus. I paha o Paulus wo hi ade-ade 
wo hi tararono mangale o ngango ma hungi o nyawa ya mdo- 
mdo nako yo rimoi de o Kristus. O ngango ma hungi genanga | 
wango karana naga o hi dohanga ma hungi de ma Jou Madutu. 

O nyawa i wi ngaku-ngaku oka o Yesus ika yo wango de manga 
dame de ma Jou Madutu, de ma Jou Madutu ai Womaha o 
baradoha de o honenge ma kuaha, Onanga yo lapahi oka. Ma 
hidoku 5-8 ma goronaka o Paulus wo hi tararono i tiai oli ma 
Jou Madutu ai Tita ma dumutu, de ma Jou ai Womaha ma 
kuaha o nyawa yo ngaku-ngaku manga ngango ma goronaka. I 
paha o Paulus wo hi tararono i tiai o Yahudi oka ma nyawa de 
o Yahudi oka ua yo ngohama ma Jou Madutu wa tä tatoroka 
mangale o nyawa. O Paulus wa tipoko ino ai da mäke, o Yahudi 
oka i wi oluku o Yesus yo ngohamoka ma Jou Madutu wa 
tatoro la wd riwo o nyawa ma titi o Yesus Kristus ai dora de 
ai ngongike. O Paulus wo ngaku i goungu o Yahudi ma nyawa 
salalua i wi oluku o Yesus. Ma baha o Paulus wo tulihi mangale 
sarakia o nyawa ko kiani yo wango hokd o Harani oka, ma bo 
boloi duru mangale ma do dagi yo diai i hi matoko o dora o do 
dohanga ma goronaka de’ o nyawa ma homoa. Mangale gënanga 
o Paulus wa iriki o ade-ade ma titi hokä hoko nënanga: ma Jou 
Madutu i wi leleani, o Harani oka okia ko kiani yo diai o negara 
ika de i ma hi teke ho Harani oka ika, de? o lo leha-lo leha i 
ma däene o nyawa nanga hininga ma dola. O Paulus wo hi do 
dogumu ai hurata nënanga de o behehongo unangoka de’ o hi 
giriri ma Jou Madutu ika. 


Ma dola 
Ma do di hira de? o hurata ma häeke 1:1-17 
O nyawa manga paralu mangale o halamati 1:18-3:20 
O halamati ma ngëkomo ma Jou Madutu oka de 
ya ino 3:21-4:25 
O wo wango ma hungi karana o rimoi de 
o Kristus 5:1-8:39 
O Israel ma nyawa ma Jou Madutu ai datoro 
ma goronaka 9:1-11:36 
O Harani ma kalakuanga  12:1-15:13 
Ma bo baha de’ o Paulus ai tabea 15:14-16:27 


1 Roria dodoto mata-mata o Roma ma bereraka wi ni dora- 
dora ma Jou Madutu de’ wi ni ahokoka ma Jou Madutu la 
ni dadi ai umati. 
Ma Jou Madutu wo hi irikoka de’ wo hi gorakoka duga-duga 

O ngekomo ma amoko o Roma ma kota oka. (1:6) 


ka to hi ngahu o Abari ma Oa ma Jou Madutu ino. "O Abari 
ma Oa genanga ma Jou Madutu wo hi jaji oka kahuruoninohi ai 
nabi-nabi ika de” ya tulihoka o Buku i Tebi-tebini ma goronaka. 
30 Abari ma Oa genanga ya korona ma Jou Madutu ai Ngohaka 
nanga Jou Yesus Kristus. I moteke hoka o nyawa, Uunanga ganga 
ma Koano Daud ai difa uku, “ma” hoki ma Jou ino i nyata 
unanga ganga ma Jou Madutu ai Ngohaka. Gënanga i nyata i 
goungu de o kuaha biaha ua ihi gi niki de o Yesus wo honenge 
de wo momikokali. 5I hi gi niki de iinanga ma Jou Madutu 9 wo 
hi hi doaka ngohi ino, o ngongike to dadi o rasul, hupaya ngohi 
- mangale o Kristus i wi horomati - ta tuda hagala o hoana de 
o berera ma nyawa hupaya yo ngaku de” i hi ngounu. “O hoana 
de o berera ma nyawa ma dungutu ganga ngini 6 ni go gogere o 
Roma ma bereraka: ngini ma ini ahokoka la ni dadi o Yesus al 
umati. “Ma hababu genanga ngohi to tulihi o hurata ngini ika. 

Tanu ma Jou Madutu nanga Ama de' ma Jou Yesus Kristus 
wo hi doaka ai barakati de” ai lola ngini ika. 


O sukur ma niata 


8Ma do di hiraka de ma do dagi o Yesus Kristus, ngohi to 
tarima kasi ma Jou Madutu ika karana o Rorla dodoto mata- 

mata, hababu o dunia mata-mata ika yo ihenoka ngini duru ni 
wi ngaku o Kristus ika. “Ngohi salalu ti ni ho hininga ngini 
nako ngohi to ma niata. Ma Jou Madutu wa hakihi okia ngohi 
to temo genanga i tiai. Unanga ma Jou Madutu ngohi ti lo 
leleani de ahi hininga ma gahumu de to hi ngahu o Abari ma 
Oa mangale ai Ngohaka. ®Ngohi de ma giria to gahoko ma 
Jou Madutu ika, tanu unanga wo mau wo hi hi gumala Oraha 
nenanga ti ni ädono ngini. "Hababu ngohi duru tö igo ho ma 
ka make de de ngini hupaya ngohi takunu to na hi kodoku de 
de ngini ma Jou Madutu ai Womaha ma ngongike la ngini i ni 
hi kuata. ? Ngohi ahi dungutu genangala karana ngini ka ma moi 
ni ngaku oka o Yesus Kristus ika, ho ngone yakunu ho ma hi ku 
kuata. 

JRoria dodoto! Ngohi tö igo hupaya ngini ni hi driki hara 
ma ngoe oka ahi dungutu ti ni ädono ma” salalu naga dika 
ma dagahanga. Ngohi tö igo hupaya nia hi dogoronaka 6 ahi 
manarama i hasiloka hoka to ngohi ahi manarama o Yahudi 
oka ua ma nyawa manga hi dogoronaka o ngi ma homoaka i 
hasiloka. ''Hababu ngohi ko kiani de ahi manarama hagala o 
hoana de o berera ma nyawa ika, ya nakoka o atoranga de o 
adati de” ya nako-nako ua o atoranga de o adati, yo ho hakola 
ekola yo ho hakola owahi. “Ma hababu ginanga ngohi duru tö 
igo o Abari ma Oa gënanga to hi ngahu ngini ika ni gö gogere o 
Roma ma bereraka 6. 


O Abari ma Oa genanga ma kuaha 


Ngohi duru ta ngaku o Abari ma Oa genanga, karana o 
abari genanga ganga ma Jou Madutu ai kuata wa hi halamati 
mata-mata o nyawa yo ngaku-ngaku, ma do di hiraka o Yahudi 
ma nyawa de” o hoana de o berera ma homoa 6 ma nyawa. 
"Hababu de o Abari ma Oa genanga ma Jou Madutu wo hi 
dumutu sarakia ma do dagi o nyawa de ma Jou Madutu manga 
do dohanga i dadi ya oa oli, ganga ma do dagi i wi ngaku ma 
Jou Madutu ika, ma do di hiraka hi adono ma baha. Genanga 
| ma tero hoka i tulihi o Buku i Tebi-tebini ma goronaka, 
“O nyawa yo ngaku ma Jou Madutu ika hi ädono manga do 
dohanga de ma Jou Madutu i dadi ya oa oli, o nyawa gënanga 
aha yo wango!” 

O nyawa manga howono 


ISO horoga uku ma Jou Madutu wo hi matoko ai dohata o 
baradoha ika mata-mata de’ o nyawa manga dorou ika, hababu 
o dorou yä tatoko o nyawa mangale ya nako o do dotoko ma 
diai mangale ma Jou Madutu. Okia naga yakunu o nyawa i 
hi oriki mangale ma Jou Madutu 1 nyata 1 tararonoka o nyawa 
manga hininga ma goronaka, hababu ma Jou Madutu mahirete 
wo hi nyata oka genanga o nyawa ika. “Ka de ma dero ma Jou 
Madutu wo hi dadi o dunia, ma Jou Madutu ai sifat-sifati ya 
mo mäke-mäke ua, ena genanga al goko de ai gogere hoka ma 
Jou Madutu de’ ai kuaha i ko kakali, yakunoka o nyawa yo 
mangarati i hi gi niki de mata-mata wo hi dä dadi oka. Ho’ 
o nyawa duru koiwa manga hababu la manga diri i hi tiai. YO 
nyawa i wi nako ma Jou Madutu, ma’ o nyawa i wi horomati ua 
hoka ma Jou Madutu, de’ yo tarima kasi ua unangika. I idulu ya 
ino o nyawa ya pikiri hi ho homoa; manga hininga 1 dadi i hu 
hutu. 2Onanga manga diri ya mao yo sawaro, ena hioko Onanga 
yo bodo. “Ma Jou Madutu wo ko kakali una ua önanga i wi 
huba, duga-duga o dulada-dulada ma rupa o do dadi yakunu 
i honenge: ena genanga o nyawa, o totaleo, o aiwani ma lou 
latoka, de” o aiwani 1 ma tahe-tahe. E 

“Ma hababu gënanga ma Jou Madutu wä mala ika Onanga 
manga hininga ma nahihu yä kuaha Onanga la yo dial i to torou, 
hi Adono 0nanga yo diai o hali i pese-peseke i ma hi ko ko ona 
ika. “Ma Jou Madutu ma diai, 6nanga ya tururu de okia naga 
i elu-eluku. Wo hi do da dadi ua duga-duga wo hi da dadi uku 
genanga doka önanga ya huba de" yo leleani. Ena hioko wo hi 
do da dadi genangala ko kiani i wi hi giriri ka hi ado-adonika! 
Amin. 

2% Karana o nyawa yo dial hoko genanga, ma Jou Madutu 
wa hi gumala onanga ya moteke manga nahihu de ma male- 
malekoka. Manga ngo ngoheka manga hininga oka ua o nau- 
naurika hoka ma biaha o nyawa, duga-duga manga hininga ka 
i ma hi teke ngo ngoheka ika. “Hoko genangoli ma nau-nauro, 
Onanga ya motekoka ua ma diai i ma ka ganu de o ngo ngoheka, 
duga-duga manga nahihu i ma hi ko ka naurika. O nau-nauru 
yo diai o manarama de male-malekoka i ma hi ko ka naurika, 
hi adono ya tarima ma balaha 1 ma tero de to ona manga 
manarama 1 to torou genanga. 

“Ma hababu o nyawa ya mdo ua i paralu ma Jou Madutu 
i wi näko, ho ma Jou Madutu wa mala ika manga dibanga i 
bodito, hi adono önanga ya diai o hali-o hali moteke ma diai i 
dadi ua Snanga yo diai. “Manga hininga i dmanga de o dorou 
mata-mata, i to tiai ua, i 6manga de o kalilu, o mela de o 
dohata ma ma mao, i ömanga de o nahihu la yo toma, i ma ka 
ngamo, yo tipu de” o hininga ya gogono, Onanga yö igo ya hi 
ade-ade o nyawa ma homoa, yö igo o nyawa ma homoa ya diai 
O romanga ma dorou, 6nanga manga hininga i kurutile de” yo 
edenge o do dötoko yo ihenua, i wi dohata ma Jou Madutu, de’ 
yo igo yo temo i hi ho homoa. Onanga yo sawaro yo lingiri o 
ngekomo ma hungi la yo diai o dorou. Onanga ya lawani manga 
dimono, #'6nanga yoluku yä nako o nyawa ma homoa; 6nanga 
yo setia ua de” manga hayanga koiwa o nyawa ika. Onanga 
i hi Oriki, i moteke ma Jou Madutu ai tita, o nyawa ya do 
diai mata-mata genanga 1 patutu ya hukumu de o honenge ma 
hukumanga. Ngarok6 hoko genanga önanga ka yo diai oli o hali- 
o hali genanga, de” inoli ka i hi motekoli o nyawa ma homoa ya 
do diai Enanga. 


Ma Jou Madutu ai hukumanga 


Mangale karana genanga, o Roria dodoto, o nagona ngona 

Ria dodoto hi ädono no mau na hi howono o nyawa ma 
homoa? Ngona Ria dodoto ko ani kia-kia ua la no riwo ani 
diri! Hababu nako ngona Ria dodoto na hi howono o nyawa ma 
homoa, ena hioko ngona mahirete na diai o manarama i ma tero 
hoka Onanga, ho Ria dodoto nö gelenga o hukumanga ani diri 
mahirete uku 6. “Ngone ho hi driki nako ma Jou Madutu wä 
gelenga o hukumanga o nyawa uku ya do do diai o manarama- 
manarama hoka hoko genanga, ma Jou Madutu ai putuhu 
genanga i tiai. “Ma” ngini, Roria dodoto, ngini 6 mahirete nia 
diai o hali-o hali kiaka ngini nia hi dumutu ma howono o nyawa 
ma homoa ika! De’ ngini nia pikiri ngini yakunu ni lapahi o 
hukumanga ma Jou Madutu ino? “Ekola ngini ni hi tubuho ua 
ma Jou Madutu ai hininga ma oa de’ ai hininga ma sanangi 
inoli ai sabari hoko génanga ma amoko? Marai oka ngini ni hi 
oriki ma Jou Madutu wo hi dumutu ai hininga ma oa karana 

unanga wo mau hupaya ngini ni toba ni diai oka ua o baradoha. 
5Ma” ngini nia haeke i togowini de” ni oluku ni mä gali. Mangale 
hababu genanga ngini mahirete nia diai nia hukumanga i holoi 
i tubuho o Kiamati ma Wange oka, ma 6raha ma Jou Madutu 
wo hi nyata ai dohata de” wo gelenga o hukumanga i adi-adili. 
“Hababu ma Jou Madutu aha wa balahi o nyawa moi-mol i ma 
daene de manga manarama. "Manga hininga de ma goungu yo 
do diai o oa-0a la ya make i mo mulia, de ma horomati de’ 
i ko kakali, onangika ma Jou Madutu wa hi döaka o ngango 
ma dutu de” i kakali. “Ma” o nyawa i hi aku-akunu manga diri 
mahirete de” yoluku i wi hi ngounu ma Jou Madutu, duga-duga 
ya niki i to torou, o nyawa ge 6nanga aha ma Jou Madutu duru 
wa dohata. 70 nyawa moi-moi yo igo yo diai o dorou aha yo 
hangihara de” ya tagongo o huha, ma do di hiraka o Yahudi ma 
nyawa, de” o hoana de o berera ma homoa 6 ma nyawa. Ma’ 
mata-mata o nyawa yo igo ya do diai o oa ma Jou Madutu aha 
wa hi döaka o mulia de” o horomati inoli o lola; ma do di hiraka 
o Yahudi ma nyawa ika, ko genangoli o hoana de o berera ma 
homoa ma nyawa. !!Hababu ma Jou Madutu wa hi diai o nyawa 
mata-mata i ma ke tero. 

20 hoana de o berera ma homoa ma nyawa yo baradoha ma 
hi orikua o agama Yahudi ma tita. Ho' onanga ya hukumu 
i motekua de o tita ge@nanga. Ma’ o Yahudi ma nyawa yo 
baradoha i hi orikoka o tita genanga; hababu genanga 6nanga 
ahad ya hukumu i ma moteke de o tita genanga. “Hababu o 
nyawa i ma teke oa-oa oli de ma Jou Madutu, ko i goungua 
karana o nyawa genanga i hi orikoka o agama Yahudi ma tita, 
duga-duga karana ünanga wa diai okia i tuli-tulihoka o tita 
genanga ma goronaka. O hoana de o berera ma homoa ma 
nyawa ya nako ua o agama Yahudi ma tita. Ma” nako Onanga 
de manga mau mahirete ya diai okia naga i hi po pareta o tita 
genanga, manga hininga mahirete 1 dadi o tita mangale 6nanga, 
ngarok6 6nanga ya nako ua o agama Yahudi ma tita. “To 
nanga manga kalakuanga i hi dumutu okia naga i hi po pareta 
o tita gënanga i tulihi to 5nanga manga hiningaka. To onango 
manga hininga ma dola i hi nyata 1 goungu o hali genanga, 
hababu nanga mahirete to önanga manga dibanga ma moi-ma 
moi ya hi howono de? ma moi-ma moi i hi goungu. “Hoko 
genangala aha i dadi dama ma wange i hi gogeroka genanga. 
Ma wange oka genanga - i moteke o Abari ma Oa ngohi to hi 

ngahu-ngahu - ma Jou Madutu i hi gi niki de o Yesus Kristus, 
aha wo dadi o hakimi hagala o hininga ma rahasia de” o nyawa 
mata-mata manga dibanga. 


O Yahudi ma nyawa de’ o Yahudi oka manga agama ma tita 


Ma’ oraha nënanga sarakia de Roria dodoto mahirete? Ria 
dodoto no ma ngaku ani diri o Yahudi ma nyawa. Ria dodoto 
no ma hi gagao o Yahudi oka manga agama ma tita ika de 
ngona Ria dodoto ani hininga i amoko mangale ani hi dohanga 
ngona de ma Jou Madutu. “O agama ma tita ino gënanga Ria 
dodoto ngona na make o hi dumutu-hi dumutu, hi ädono Ria 
dodoto ngona no hi öriki ma Jou Madutu ai mau de’ no hi driki 
no hi tatapu kiaka ma oa. "Ria dodoto ngona no hi driki i gou- 
goungu Ria dodoto ngona ganga o nyawa yo pilo-piloko manga 
tutuda de? o dararono onangika yo gö gogere o hu hutu ma 
goronaka, “Ria dodoto ngona na dotoko o nyawa manga biaha 
i to torou, de” o nyawa yo bodo-bodo manga guru, Ria dodoto 
ngona no ngaku 1 gou-goungu o agama Yahudi ma tita ma 
goronaka, Ria dodoto ngona no hi driki hagala o sawaro de” o 
do dotoko ma diai. Ria dodoto na dotoko o nyawa ma homoa; 
aa ya dodoa ho Ria dodoto nö dotokua ani diri mahirete? Ria 
dodoto na dotoko o nyawa hupaya uha yo tohiki, ena hioko 
Ria dodoto mahirete no tohiki. Ria dodoto nä dotoko o nyawa 
hupaya uha yo howono, ena hioko Ria dodoto ngona mahirete 
no howono! Ria dodoto ngona no dohata o gomangika, ena 
hioko Ria dodoto ngona mahirete no ma le o bara-baranga, o 
gomanga ma tau oka. “Ria dodoto no ma hi amo-amoko o 
Musa ai tita ngona oka, ena hioko Ria dodoto ni hi kauku ma 
Jou Madutu de na motekua ai tita. “O Buku i Tebi-tebini ma 
goronaka ya tulihi hoko nënanga, “Karana ngini, o Yahudi ma 
nyawa, ho ma Jou Madutu ai romanga i peseke o hoana de o 
berera ma homoa ma nyawa manga hi dogoronaka.” 

“Nako Ria dodoto ngona no hi ngounu o agama Yahudi 
ma tita, done Ria dodoto ani huna naga de ma faida 6. Ma’ 
nako Ria dodoto ngona na biaha ua na moteke o hali-o hali i 
hi po pareta o tita gënanga ma goronaka, done ani huna Ria 
dodoto i dadi ua ha kali-kali. “Nako wo ma tengo o Yahudi 
oka ua i wi huna ua, ma wa moteke o agama Yahudi ma tita, 

mode ko i goungua ma Jou Madutu wi pulono hoki o nyawa 
wo ma huna oka? “De o nyawa wo ma huna-huna ua genanga 
aha wo ni hi howono ngona Ria dodoto o Yahudi ma nyawa, 
hababu Ria dodoto ngona oka de ma énanga o agama Yahudi 
ma tita de Ria dodoto ngona no ma huna, ma’ Ria dodoto 
ngona na tilakuru o tita genanga. Onanga i ma huna ua, ma i 
tiai duru önanga i hi ngounu o agama Yahudi ma tita. Karana 
o Yahudi ma nyawa ma dutu uha ua o nyawa duga-duga ka 
manga romanga dika o Yahudi ma nyawa; de’? o nyawa i gou- 
goungu i ma huna uha ua o nyawa, i ma huna ma poretino 
dika. ?I idulu ya ino, wo ma tengo o Yahudi oka ma dutu ganga 
o nyawa ai hininga o Yahudi ma jiwa; de? o huna ma dutu 
ganga o huna o hiningaka ya mo manarama ma Jou Madutu ai 
Womaha, Ena ua ya tuli-tulihi o buku ma goronaka. O nyawa 
ma rupa hoko genanga ya tarima o hi giriri ma Jou Madutu ino, 
o nyawa ino ua. 

Nako hoko genanga, okia ma utumu ho dadi o Yahudi ma 

nyawa? De” okia ma faida ha moteke o huna ma datoro? 
Marai oka ma faida i woe! Ma do di hiraka, karana o Yahudi 
ma nyawa ika ma Jou Madutu wo hi ddakoka mata-mata ma 
Jou Madutu ai demo. “Ma?” sarakia nako o Yahudi ma nyawa o 
hidoku moi yo setia ua? Boteka karana gEnanga ma Jou Madutu 
i dadi wo setia ua? “Marai kowali! Hababu i tararono i tiai ma 
Jou Madutu salalu wo tiai, ngarokö o nyawa moi-moi yo eluku. 
O Buku i Tebi-tebini ma goronaka ya tulihi, 

“Ko kiani i nyata i goungu ngona no tiai okia ani demo ma 
goronaka, 
de” ngona no utumu ma draha ngona i ni hi hakimi.” 

SMa’ nako ma Jou Madutu ai adili i dadi i dogo-dogo i nyata, 
mangale karana ngone ho diai i howo-howono, okia ko kiani 
ngone ho temo? Ma Jou Madutu wo adilua nako Unanga wo 
na hukumu ngone? (I goungu o lo leha nenanga ma dial Cara o 
nyawa.) “Ha kali-kali kowali! Hababu nako ma Jou Madutu wo 
adilua, sarakia iinanga wakunu wo hi hakimi o dunia nenanga? 

7M2’ nako karana o manarama ma diai ua, okia naga ma diai 
mangale ma Jou Madutu i dogo-dogo i ma hi matoko hi adono 
unanga i wi hi giriri, ya dodoa ho o nyawa o dorou yo do dial 
genanga ka ya hi howonohi hoki o baradoha ma nyawa? “De” ya 
dodoa ho hakunua ngone ho temo, “Ka ya oa de ngone ho diai 
o dorou hupaya o oa-0a i puda?” I goungu naga o nyawa i hi hi 

kauku ngohi de” ya hetongo bari ngohi to temoka hoko genanga. 
O nyawa hoki önanga genanga i patutu ma Jou Madutu wa 
hukumu. 


Ka moi 6 de moi ua ya do diai ma Jou Madutu ai mau 


? Aa, boteka nanga gogere hoki o Yahudi ma nyawa i holoi ya 
oa de o hoana de o berera ma homoa ma nyawa manga gogere? 
Ha kali-kali kowali! To hi ngahu oka nia himangika ka ya oa o 
Yahudi ma nyawa, ka ya oa o hoana de o berera ma homoa ma 
nyawa, mata-mata o baradoha yä kuaha oka. VHoka ya tulihi o 
Buku 1 Tebi-tebini ma goronaka, 

“O nyawa moi 9 de koiwa yo tiai, 

11 O nyawa moi 9 de koiwa i mangarati, de” o nyawa moi 6 de 
koiwa i wi huba ma Jou Madutu. 
2 O nyawa mata-mata manga diri i ma hi kurutika oka de ma 
Jou Madutu; 
mata-mata ya hongohu oka o diai. 
O nyawa moi 6 de koiwa ya diai i to tiai: koiwa o nyawa 
moi 6 de! 
3 To Onanga manga goodongo hoki o lungunu i helenga ika. 
O tengeluku ma demo i hahuru manga akiriha, 
de” to ona manga uru ma kai i hi opuru o fitana, hoki o 
dodiha ma biha. 
14 To 6nanga manga uru i 5manga de o lolai de” o ngo ngelo. 
15 To Gnanga manga aguru i taiti nako yo mau ya hangihara de’ 
ya toma o nyawa. 
16 O binaha de” o huha, önanga i hi barihi kiaka dika. 
17 Onanga yo piloko o dame ma ngekomika, 
18 de' ma Jou Madutu i wi horomati ua.” 

BOraha nenanga ngone ho hi driki mata-mata i tuli-tulihi -o 
agama Yahudi ma tita ma goronaka, ganga manga hidoku o 
nyawa yo go gogere o tita genanga ma pareta ma timi uku. De 
hoko gënanga moi ua o nyawa yakunu i hi döaka o hababu 
nenanga de genanga, de” o dunia mata-mata ika ma Jou Madutu 
yakunu wa do ta gahoko. @Hababu moi ua o nyawa yakunu 
ya dadi i ma teke oa-0a de ma Jou Madutu, mangale karana o 
nyawa genanga yo diai o hali-o hali ya mäke-mäke o agama ma 
tita ma goronaka. I idulu ya ino o agama ma tita gënanga duga- 
duga ka hi matoko o nyawa ika i goungu o nyawa yo baradoha. 

Unanga ganga wo hi gumala o Yahudi oka ma nyawa i ma 
teke oa-0a oli de ma Jou Madutu karana Onanga yo ngaku. 
De” unangoli wo hi gumala o hoana de o berera ma homoa ma 
nyawa i ma teke oa-0a oli de ma Jou Madutu: genango karana 
Onanga yo ngaku. #Boteka nenanga ma mangarati karana ngone 
hi ngaku o Kristus ika, ho ngone ha umo o agama Yahudi ma 
tita? Ha kali-kali kowali! Duga-duga ya diene de to ngone nanga 
ngongaku genanga, ngone ho hi lamoko o tita gënanga. 


O Abraham hoka o dulada 


4 Nako hoko genanga, okia yakunu ngone ho temo mangale 

0 Abraham nanga ete de nanga tohora? Sarakia wa make 
i da dadi oka? "Nako o hali-o hali wa do diai oka i dadi o 
hababu ma Jou Madutu wi tarima iinanga hoka o nyawa ya so 
sanangi ma Jou Madutu ai hininga, done naga 6 i dadi o titi 
unangika la wo ma hi amo-amoko. Ma” unanga wakunua wo 
ma hi amoko ma Jou Madutu ai himangoka. 3O Buku i Tebi- 
tebini ma goronaka ya tulihi, “O Abraham wi ngaku ma Jou 
Madutu ika, de” karana ai ngongaku nënanga inanga ma Jou 
Madutu wi tarima hoka o nyawa ya so sanangi ma Jou Madutu 
ai hininga.” “O nyawa yo mo manarama ya tarima manga hewa, 
de” ai hewa wa pulonua hoki o ngongike moi, hababu Enanga 
ganga ai haku. “Ma” naga o nyawa i ma hi gagao ua manga 
usaha mahirete ika, iinanga wo hi döaka ai diri ma Jou Madutu 
ika kiaka wo hi nyonyata-nyata o baradoha ma nyawa yo lapahi 
oka de o howono. Ma titi de ai ngongaku gënanga ma Jou 
Madutu wi tarima o nyawa génanga hoki o nyawa ya so sanangi 
ma Jou Madutu ai hininga. ‘Hoko genanga ma Koano Daud 6 
ai da make, ma hababu genanga iinanga wo temo o nyawa ika 
halamati yo utumu kiaka ma Jou Madutu wa tarimaka hoki o 
nyawa ya so sanangi ai hininga, ma Jou Madutu wa tailako ua 
o nyawa genanga ai manarama. Ma Koano Daud wo temo hoko 
nenanga, 
7 “Halamati wo utumu o nyawa ai howo-howono ya apongoka 

de” ai baradoha-baradoha ma Jou Madutu wa lungunoka! 
8 Halamati wo utumu o nyawa ai baradoha ma Jou Madutu wé 
leha oka ua!” 

"Boteka o demo halamati yo utumu nënanga duga-duga ya hi 
dumutu o nyawa ya mote-moteke o huna ma datoro dika? Ekola 
o nyawa ya mote-motekua 6 o huna ma datoro? Ma di hirahi 

ngomi mia hetongoka, ma Jou Madutu wi tarima o Abraham 
hoki o nyawa ya so sanangi ai hininga, karana o Abraham wi 
ngaku ma Jou Madutu ika. “Aa, kahuruono de ma Jou Madutu 
wo hi nyata o hali gënanga? O Abraham wo ma huna owahi 
ekola wo ma huna oka? I goungu iinanga wo ma huna uwahi, 
i paha ino ua. "Unanga i wi huna i turu, de” ai huna gênanga 
duga-duga hoka o nonako ma Jou Madutu wi tarimaka hoka 
o nyawa ya so sanangi ma Jou Madutu ai hininga, karana wi 
ngaku ma Jou Madutu ika. Unanga ma Jou Madutu wi tarima 
ma Oraha iinanga wa nikowahi o huna ma datoro. De’? o nyawa 
mata-mata yo ngaku-ngaku ma Jou Madutu ika, o Abraham wo 
dadi manga ama mangale o ngongaku, de? karana unanga ma 
Jou Madutu wa tarimaka önanga hoki o nyawa ya so sanangi 
ai hininga, ngarokd nanga ya nikua o huna ma datoro. "O 
Abraham 6 wo dadi manga ama mangale o ngongaku mangale 
o nyawa ya mote-moteke o huna ma datoro. Unanga to nanga 
manga ama mangale o ngongaku ko i goungua duga-duga karana 
önanga ya moteke o huna ma datoro, ma” karana 6 Onanga yo 
wango de i wi ngaku ma Jou Madutu ika, 1 ma tero hoka o 
Abraham ma 0raha linanga wa motekowahi o huna ma datoro. 


Ma Jou Madutu ai jaji wa tarima karana wi ngaku ma 
Jou Madutu ika 


13Ma Jou Madutu wi jaji o Abraham ika de” ai difa uku o 
dunia nenanga aha i dadi ma dutu to Abraham. Ma Jou Madutu 
wi jaji hoko gënanga hababu ua o Abraham wo hi ngounu wa 
moteke o agama Yahudi ma tita, ma” karana iinanga wi ngaku 
ma Jou Madutu ika, hi ädono ma Jou Madutu wi tarima Uunanga 
hoki o nyawa ya so sanangi ai hininga. “Hababu nako duga- 
duga o nyawa i hi ngou-ngounu ya moteke o agama Yahudi dika 
aha ya tarima okia ma Jou Madutu wo ja jaji oka, done ho 
ngaku ma Jou Madutu ika ha kali-kali koiwa ma baraguna, de” 
ma Jou Madutu ai jaji 6 duru o homoa. SO agama Yahudi ma 
tita i nA gao ma Jou Madutu ai hukumanga. Ma’ nako o tita 
koiwa, o do dilakuru ma’ koiwa. 

6Ho' ma Jou Madutu ai jaji gënanga ma hohole o nyawa 
i wi ngaku ma Jou Madutu ika. Genanga i dadi o ngongike 
moi o Abraham ai difa uku ika mata-mata, ho o jaji genanga 
ya hi döaka onangika hoka o ngongike moi karana o dora 
ma Jou Madutu ino: ka onangika ua dika ya mote-moteke o 

agama Yahudi ma tita, ma” onangika 6 yo ngaku-ngaku ma Jou 
Madutu ika, 1 ma tero hoki o Abraham wo ngaku unangika. 
Hababu o Abraham gangala mata-mata to ngone nanga ama 
cara rohani. 'Hababu ma Jou Madutu wi temo o Abraham ika 
hoko nenanga, “Ngohi to ni hi dadi oka ngona o hoana de o 
berera ma ngöe manga ama.” Hoko genanga ma Jou Madutu 
wo hi döaka o jaji genanga o Abraham ika. De’ o Abraham wi 
ngaku unangika. Unanga ma Jou Madutu wa hi wango-wango o 
nyawa yo hone-honengoka, unang9 ma Jou Madutu ka de wo 
temo dika wa dial okia komalwa naga i dadi de ma Enanga. "O 
Abraham ka gila-gila dika wo nganono de? wo ngaku ngaroko 
koiwaka ai ngo nganono. Karana genanga iinanga wo dadi o 
hoana de o berera ma ngde manga ama. Hoka i tulihi o Buku 
i Tebi-tebini ma goronaka, “Ani difa uku aha yo dadi duru ka 
manga ngöe.” PO Abraham o 6raha genanga wo hi öriki Unanga 
1 dadi oka ua de ai difa uku, hababu ai r6ehe ya pereki oka holi 
de” ai umuru yo da ngade oka o taongo ratuhu moi, inoli o ngo 
Sarah, ngoi hekata genanga ko mo ngohakua. Ma’ o Abraham 
al ngongaku i kurangua. “Unanga ka hirahi wo ngaku de” wo 
dodato ua mangale ma Jou Madutu ai jaji. Gënanga hongoli ai 
ngongaku ya diai ünanga i dogo wo kuata, hi adono inanga 
wi hi go giriri ma Jou Madutu. “'Unanga duru wo ngaku ma 
Jou Madutu wakunu wa dial okia naga wo hi ja jaji oka. “Ma 
hababu genanga o Abraham, ma Jou Madutu wi tarima hoki o 
nyawa ya so sanangi ma Jou Madutu ai hininga. JO demo “wi 
tarima hoka o nyawa ya so sanangi ma Jou Madutu ai hininga” i 
tulihi duga-duga ka o Abraham ua dika mahirete, “ma” mangale 
ngone 6. Ngone 6 aha i na tarima hoka o nyawa ya so sanangi 
oka ma Jou Madutu al hininga, karana ngone ho ngaku ma Jou 
Madutu ika wi hi wo wango-wango o Yesus, to ngone nanga 
Jou, o honenge ma hi dogoronaka. “O Yesus genanga i wi hi 
lapahi oka ai diri la i wi toma karana nanga baradoha, daha 
unanga ma Jou Madutu wi hi wango okali la ngone yakunu ho 
ma teke oa-oa okali de ma Jou Madutu. 


Ho ma teke oa-0a okali de ma Jou Madutu 


O b6raha nenanga ngone ho ma teke oa-0a okali de ma Jou 
Madutu karana ngone ho ngaku. De” ma hababu genanga 
nanga Jou Yesus Kristus de de ünanga ngone ho wango o dame 
ma goronaka de ma Jou Madutu. “Ma hababu ngone ho ngaku 

o Yesus ika, ho unanga wo na hi akunu ngone ha mao ma Jou 
Madutu ai dora, de” de o dora genanga o draha nenanga ngone 
ho wango. Karana genanga ngone ho morene karana ngone de 
nanga ngo nganono ngone aha ha mao ma utumu ma Jou 
Madutu wo hi d6a-d6aka! 3De' i holoi de genanga, ngone ma ho 
ma garago o huha ma goronaka, hababu ho hi driki o huha ya 
diai o nyawa manga hininga i kuata, “de” o hininga ma kuata 
ya diai o nyawa yo tongohono o co coba; nenangala ya puda o 
ngo nganono. 35O ngo nganono hoko nenanga aha nanga hininga 
ya huha ua, hababu ma Jou Madutu wo noaka nanga hininga 
de ai dora. Ma Jou Madutu wa diai nenanga de ai Womaha ma 
manarama, i na hi dda-ddakoka ngone ino. 

“Ma öraha ngone ho ma gakunoka ua, o Kristus wo honenge 
mangale ngone ma draha ya ko korona uku ma Jou Madutu wo 
dato-datoroka: ena hioko ngone o nyawa ka nanga gurutika de 
ma Jou Madutu. 'Mangale iti wo adi-adili wo ma tengo ma 1 
huha o nyawa yo mau yo honenge. Mudukua iti mangale wo ma 
tëngo o nyawa ma oa, naga 6 o nyawa yo barani yo honenge. 
8Ma' ma Jou Madutu ai dora wo hi nyata ngone ino ma draha 
o Kristus wo honenge iti mangale ngone, ma orahoka ngone 
ka o nyawa baradoha ohi. ?O draha nenanga de ma do dagi 
o Yesus Kristus ai honenge ngone ho ma teke oa-o0a okali de 
ma Jou Madutu, karana gênanga marai oka mangale o Kristus, 
ngone aha i na hi halamati ma Jou Madutu ai dohata i na 
däenua. “Nako ma orahuku ngone ho ma teke haturii de ma 
Jou Madutu, ngone i na hi dame de de una de ai Ngohaka ai 
honenge ma do dagi, okiahi oli öraha nEnanga nanga rimol de 
ma Jou Madutu ya oa okali, marai ngone aha i na hi halamatoli 
de o Kristus ai ngango ma do dagi. "De' i holoi de gënanga, 
ngone 6 ka ho mörene mangaie de ma Jou Madutu ai oa de 
ma do dagi nanga Jou Yesus Kristus. Hababu de ma do dagi o 
Kristus, öraha nenanga ngone ha mao i hailoa nanga rimol ma 
oa-oa genanga de ma Jou Madutu. 


O Adam de' o Kristus 


I!Mangale ma do dagi o nyawa wo ma tengo, o baradoha i 
wohama o dunia ino, de” o baradoha ino gënanga o honenge 1 
puda. Ma baha, o honenge i tahe i hora o nyawa mata-mata ika, 
hababu o nyawa mata-mata ho baradohaka. PI hira de o agama 
Yahudi ma tita i hi ddaka, o baradoha naga i bdaka o dunia ma 

goronaka. Ma” o baradoha génanga ya tuntutua i balahi, karana 
koiwa o tita yakunu ya tilakuru. “Ma” o Adam ai orahoka hi 
adono o Musa ai orahoka, o honenge ya kuaha o nyawa mata- 
mata. Inoli o nyawa ya do diai ua o do dilakuru hoki o Adam 
wa do dial, o nyawa ge onango o honenge yä kuaha. 

O Adam ganga aha wo bda-bda ma duru ino ai dulada. 'SMa' 
ya hinoto genanga i ma tero ua; hababu ma Jou Madutu ai 
ngongike i holoi i lamoko nako ho hi totero de o do dilakuru o 
Adam wa do diai. O nyawa wo ma tëngo ai do dilakuru i dadi 
hababu o nyawa manga ngöe yo honenge. Hoko kia i holoi i 
lamokoli ma Jou Madutu ai hayanga de ai dora de” o ngongike 
halamati ya hi dda-ddaka o nyawa ika hoko genanga manga 
ngoe, mangale ma do dagi o nyawa wo ma tengo ai hininga ma 
oa, ena genanga o Yesus Kristus. “Ma Jou Madutu ai hadia 6 i 
holoi 1 lamoko de o nyawa wo ma tëngo gënanga ai baradoha. 
Hababu 1 paha o nyawa wo ma têngo wo diai oka o do dilakuru, 
i hupu o putuhu “wa howono”. Ma’ de o nyawa manga ngöe yo 
diai oka o baradoha, i böa o hadia ma Jou Madutu ino kiaka i 
hi nyata “Ya howonua”. "Karana o nyawa wo ma tengo ai do 
dilakuru, o honenge i tahe i hora kia ika honanga mangale de 
ma ngëkomo o nyawa wo ma tëngo genanga. Hoko kia i holoi 
oli ma amoko ma hasili okia naga wo ma tëngo o nyawa ma 
homoa wa do dial, ena g#nanga o Yesus Kristus. Mangale de ma 
ngekomo tinanga, ma Jou Madutu wa hi doaka de ma boloi ai 
hininga ma oa o nyawa ika duru ka manga ngoe, de” de ma bo 
bangu koiwa wa hi gumala önanga i ma teke oa-0a oli de ma 
Jou Madutu, mangale de ma ngëkomo o Kristus 5nanga aha yo 
kuaha o duniaka neEnanga. 

I8Ho”, hoka sarakia o nyawa wo ma tëngo ai do dilakuru 
de ma baha o nyawa mata-mata ka ma moi yi hukumu, hoko 
genangoli o nyawa wo ma tëngo wa mote-moteke ma Jou 
Madutu ai mau to una ai manarama, de ma baha o nyawa mata- 
mata manga howono ya etongoka ua de’ ya hi ddaka o ngango. 
#De' hoka sarakia o nyawa manga ngöe yo dadi o baradoha 
ma nyawa karana o nyawa wo ma tengo wo to motekua, hoko 
genangoli o nyawa manga ngöe ya hi akunu i ma teke oa-0a oli 
de ma Jou Madutu karana o nyawa wo ma tëngo wo to moteke 
ma Jou Madutu ika. 

W1 hi döa-döaka o agama Yahudi ma tita ganga ma Jou 
Madutu mahirete. Ma” o nyawa i holoi i hi dailako ya moteke o 

datoro genanga, 6nanga i holoi oli ya tilakuru de” yo baradoha 
ma Jou Madutu ika. Ma’ inoli i holoi o nyawa yo dial o 
baradoha, ma Jou Madutu i holoi oli wä dora 6nanga. “Aa, 
ngone ko kiani ho honenge karana ho diai o baradoha. Ma’ ma 
Jou Madutu wo na dora ngone de” wo na hi döaka o ngekomo 
ngone ino mangale iti ho ma teke oa-0a oli de de una. De 
karana nanga rimoi de ma Jou Madutu ya oa okali, unanga wo 
na hi doako o ngango ma dutu de’ i kakali ngone ino mangale de 
ma ngekomo o Yesus Kristus, to ngone nanga Jou. 


Ho honenge mangale o baradoha de” ho wango ho rimoi 
de o Kristus 


6 Nako hoko gënanga, okia hakunu ngone ho temo? Ko 

kiani ka hoko genangika dika ngone ho diai o baradoha 
hupaya ma Jou Madutu wo nä dora ngone? “Marai kowali! O 
baradoha i na kuaha oka ua ngone, ho’, ka yakunu ka hoko 
genangika ho wango de ho diai o baradoha? 3Roria dodoto ni 
hi orikoka ma öraha ngone ha tarima o gohiki ma debi-debini, 
ngone i na hi rimoi de o Kristus Yesus? Nënanga ma mangarati 
ngone i na hi rimoi de ai honenge. “De o gohiki ma debi-debini 
genanga, ngone i na hi du lungunu de o Kristus de” ho ma ko 
moteke ho honenge de de iinanga, hupaya hoka sarakia o Kristus 
o honenge ma hi goronaka de i wi hi wango de mangale o Ama 
ai kuaha i mo mulia, hoko genangoli ngone hakunu ho tagi ha 
nonu moi o ngango ma hungi. 

5 Nako ngone ho dadi oka ka moi de o Kristus hababu ngone 
ho ma ko motekoka ho honenge de de iinanga, ngone aha ho 
dadi ka moi de de unangoli karana ngone ho ma ko moteke 
i na hi wangokali hoka linanga. “Ngone ho hi öriki nanga 
biaha i hira-hira hoki o nyawa ya ho honengoka ka ma moi 
de o Kristus o salib ma gotaka hupaya o nyawa nanga biaha 
ma kuaha i bo baradoha genanga ya wedere, de hoko genanga 
ngone ho gilaongoka ua mangale o baradoha. "Karana nako wo 
ma tëngo wo honenge, o nyawa genanga o baradoha ma kuaha 
i wi pareta oka ua. “Nako ngone ho honengoka ka ma moi de o 
Kristus, ngone ho ngaku ngone 6 aha ho wango ka ma moi de 
de iinanga. "Hababu ngone ho hi öriki o Kristus i wi hi wangoka 
o honenge ma hi goronaka de’ unanga aha oli wo honengoka 
ua; ai diri o honenge ya kuaha oka ua. YO honenge o Kristus 
wa mao-mao genanga ganga o honenge mangale o baradoha. 

O salib ma gota o doporono ma loku oka. (6:6) 


Genanga i dadi ma moi dika de ka hi ado-adonika. De” o ngango 
wa no nonu o Oraha nenanga ganga o ngango mangale ma Jou 
Madutu. “Ngini mata-mata ko kiani oli nia nako nia diri i 
honenge mangale o baradoha, ma” i wango o rimoi i kë kekete 
ma goronaka de ma Jou Madutu, mangale de ma do dagi o 
Kristus Yesus. E 

2 Bötohi ni hi gumala o baradoha ya kuaha nia wo wango i ko 
kakali ua la Ria dodoto uha nia moteke nia nahihu ma dorou. 
“Uha oli Ria dodoto ni hi daka nia rdehe o baradoha ma 
kuaha ika la ihi pake ma dungutu i to torou. Mæ’ ni hi daka 
nia diri ma Jou Madutu ika hoki o nyawa i ma to tururu oka 
o honenge ma goronaka de o ngango ika. Ni hi ddaka nia diri i 
ngodu-ngodumu ma Jou Madutu ika la ya pake mangale i hi diai 
ma Jou Madutu ai mau. “O baradoha yakunoka ua i ni kuaha 
ngini, karana ngini ni wango oka ua o agama Yahudi ma tita ma 
timi uku ma” ma Jou Madutu ai hininga ma oa ma timi uku. 


Ho gilaongo mangale ma Jou Madutu ai mau 


NO öraha nënanga, okia ma demo ma ho honenge? Ka i 
yakunu ngone ho baradoha, hababu ngone o agama Yahudi ma 

tita ma kuaha ma timi uku oka ua, duga-duga ma Jou Madutu 
ai hayanga de ai dora ma kuaha ma timi uku? Ha kali-kah 
kowali! 'Ngini ni hi orikoka nako ngini ni hi döaka nia diri 
wo ma tengo ika la nia diai ai mau done ngini ganga o nyawa 
ni wi hi mote-moteke genanga ai gilaongo - bote o baradoha 
ma gilaongo i ni a0-a0 ngini o honengika, ekola o gilaongo ni 
mote-moteke ma Jou Madutu ika, de” de hoko ge#nanga ni ma 
teke oa-0ali de ma Jou Madutu. "Ma’ sukur ma Jou Madutu 
ika! Hababu kahuruono ngini ni dadi o baradoha ma gilaongo, 
ma” oraha nenanga ngini de nia hininga ma gahumu nia moteke 
o do dotoko ma diai i ni hi dda-d9akoka ngini ika. “Ngini o 
baradoha i ni pareta oka ua, de” oraha nanga ni dadi o gilaongo 
mangale ma Jou Madutu ai mau. “Karana o ade-ade ni tagoko 
ni akunowahi, ngohi ta pake ma nonako o gilaongo hupaya ngini 
i holoi i gapanga ni mangarati. Ma hira ino ngini nia diri mata- 
mata ni hi ddakoka hoki o gilaongo o hali i pese-pesekika de” i 
to torou de ma dungutu i to torou. Ko genangoli draha nanga, 
ko kiani ngini nia diri mata-mata ni hi ddaka hoka o gilaongo 
mangale ma Jou Madutu ai mau de mangale ma Jou Madutu al 
dungutu 1 tebi-tebini. 

Ma 6raha ngini o baradoha i ma gilaongo, ngini i ni kuaha 
ua ma Jou Madutu ai mau. “'O hali-o hali i ni male-maleke 
ni diai o 6raha nënanga o utumu okia nia tarima enangino o 
öraha genanga? O manarama-manarama genanga duga-duga i a0 
o honenge! ?Ma' oraha nanga o baradoha 1 ni pareta oka ua, 
de” ni dadi ma Jou Madutu ai gilaongo. Nia utumu ganga Ria 
dodoto ni wango ni tebini mangale ma Jou Madutu de’ o hali 
genanga ma hasili o ngango ma dutu de” i kakali. #Hababu o 
honenge ganga o baradoha ma hewa, ma” o wo wango ma dutu 
de” i kakali de o Kristus Yesus nanga Jou ganga o ngongike ma 
Jou Madutu oka wo hi ddaka po parahaja. 


O kawingi ma tita hoka o dulada 


Ahi Roria dodoto! Ria dodoto mata-mata nia nakoka o 

tita. Ho”, ngini ni hi 6riki o tita ma kuaha o nyawa moi 
ika, i ma dadi duga-duga ma dekana o nyawa genanga ka wo 
wango-wangohi. "Ho hi tero, o ngoheka mo ma tengo de ami 
rokatoka, o tita i mi hi di nikutu ami rokatika duga-duga ma 
dekana ami rokata wo wango-wangohi. Nako ami rokata wo 
honenge, ngoi hekata genanga o tita i mi hi do di liko ika de ami 

rokata mo lapahi oka. 3Nako o ngoheka gënanga mo wango de o 
nauru ma homoa ma 6raha ami rokata ka wo wango-wangohi, o 
ngoheka genanga ya hetongo mo howono. Ma’ nako ami rokata 
wo honenge, o tita ma datoro i mi daenoka ua. De” nako muna 
mo kawingoli de o nauru ma homoa miinanga mo howonua. 
“Ahi Roria dodoto, hoko genangoli ma hali de ngini. Mangale o 
agama Yahudi ma tita ngini ni honengoka, karana ngini i ni hi 
rimoi oka de o Kristus ai rdehe de” ni dadi to ünanga kiaka wi hi 
wangokali o honenge ma hi dogoronaka. Unanga wi hi wangokali 
o honenge ma hi dogoronaka hupaya ngone ho dadi baraguna 
ma Jou Madutu ika nanga wo wango ma goronaka. 5Hababu, 
ma hira ino ngone ho wango ha moteke o nyawa nanga rupa de 
nanga biaha. O draha genanga o nahihu i bo baradoha, i puda 
karana naga o agama ma tita, i na hi to titila nanga diri ma 
goronaka. Ma hababu gënanga ngone ha diai o hali ma hasili o 
honenge. “Ma” oraha nanga i na hi di nikutoka ua de o agama 
Yahudi ma tita. Ngone ho honengoka mangale o tita ma hira 
ino i na ko kuaha ngone. Ngone ho ma gilaongoka ua de i 
moteke 1 hira-hira, i moteke o tita i tö tuli-tulihi. Oraha nanga 
ho gilaongo i moteke ma do dagi ma duru ma Jou Madutu ai 
Womaha 1 hi do dumu-dumutu ngone ino. 


O tita de’ o baradoha 


"Nako hoko genanga, okia yakunu ngone ho temo? O agama 
Yahudi ma tita i torou? Marai kowali! Ma’ o tita genanga i hi 
dotoko ngohi mangale o baradoha. Ngohi to hi orikua o kalilu 
genanga okia, nako o agama ma tita ya hetongua, “Uha ni 
kalilu.” #Mangale de ma do dagi o agama ma tita, o baradoha 
ya make o ngëkomo la ya puda hagala rupa o nahihu i ko kalilu 
ahi hininga ma goronaka, hababu nako o agama ma tita koiwa, 
o baradoha ma i honenge. "Ngohi ma hira ino to wango de o 
agama ma tita koiwa. Ma’ ma öraha o agama ma tita i boa, o 
baradoha i mulaenge i wango de’ ngohi to honenge. O agama 
ma tita gfnanga, ma dungutu ma do di hiraka mangale i hi 
doaka o ngango, ino de i ao o honenge ngohi ino. "Karana 
mangale de ma do dagi o agama ma tita gEnanga, o baradoha ya 
le o ngekomo i hi tipu de’ i hi toma ngohi. 

NO agama ma tita ma ahali ma Jou Madutu ino, de” moi- 
moi o pareta o tita gEnanga ma goronaka ma Jou Madutu ino, 
ho” 1 adili de” ya oa. Aa, boteka nenanga ma mangarati ma 

oa-0a gënanga i hi gao o honenge ngohi ino? Marai kowali! O 
baradoha i hï gao o honenge genanga. De ta pake ma oa-oa, o 
baradoha i hi gao o honenge ngohi ino, hupaya ma biaha de ma 
rupa o baradoha i ma hi matoko ma do diai. Mangale de ma do 
dagi ma Jou Madutu ai pareta, i ma hi nyata i goungu hoko kia 
o baradoha ma mo dorou. 


O ributu o nyawa nanga diri ma goronaka 


14Ngone ho hi driki o agama Yahudi ma tita ma ahali ma 
Jou Madutu ai Womahino, ma” ngohi nënanga o nyawa to 
bole-bole. Ngohi i hi hukunoka la to dadi o baradoha ma 
gilaongo. "Hababu ngohi mahirete to mangarati ua to ngohi ahi 
manarama. O hali-o hali ngohi tö nahihu ta diai, gEnanga ngohi 
ta diai ua, ma’ o hali-o hali ngohi tö doha-dohata, genanga i 
holoi ngohi ta diai. “Aa, nako ngohi ta diai o hali-o hali i ma ro 
ributu de ahi nahihu, génanga ma mangarati ngohi to hi goungu 
o agama Yahudi ma tita gënanga ya oa. "Hoọo’, i moteke ma 
diai genanga ngohi oka ua ta diai, duga-duga o baradoha ya ko 
kuaha ahi diri. “Ngohi to hi öriki ma oa ka moi 6 de koiwa ahi 
diri ma goronaka: ena genanga ahi biaha ma goronaka hoki o 
nyawa. Hababu naga o nahihu ngohi oka mangale o oa to diai, 
ma” ngohi takunua to hi dagi. " Ngohi takunua to diai ma oa- 
oa kiaka ngohi tö nahihu ta do diai, i idulu ya ino ngohi to dial 
o hali ma do dorou, kiaka ngohi toluku ta diai. “Nako ngohi to 
diai o hali kiaka ngohi toluku ta diai, gënanga ngohi ua ta dial o 
hali-o hali genanga, duga-duga o baradoha ya ko kuaha ahi diri. 

“Ho”, ngohi ta lé ma demo ma ho honenge, o tita nënanga 
i hi titila: ena genanga nako ngohi to mau to diai ma oa-oa, 
ma duga-duga ma do dorou dika i puda ngohi oka. “Doka ahi 
hiningaka yo igo ma Jou Madutu ai tita, “ma” ngohi to ma nako 
ahi diri ma goronaka naga oli o tita ma homoa i hi to titila - 
ena genanga o tita i ma ro ributu de o tita kiaka ahi dibanga ma 
ro rahai i hi moteke. Ma hababu genanga ngohi hi hi di nikutu 
o baradoha ma tita kiaka i hi to titila ahi diri ma goronaka. 
24-25 Aa, hoko nenanga ahi biaha de ahi rupa; ngohi ta moteke ma 
Jou Madutu ai tita de to ngohi ahi dibanga i ro rahai, ma” de 
ahi biaha o nyawa, ngohi to ma hi moteke o baradoha ika. Hoko 
kia ahi bodito ngohi nënanga! O röehe nënanga ma goronaka 
ihi ao ngohi o honengika, o nagona yo modeke i hi halamati 

ngohi? Sukur ma Jou Madutu ika! Unanga wo modeke wo hi hi 
halamati mangale de ma do dagi o Yesus Kristus. 


O wo wango i moteke ma Jou Madutu ai Womaha 


Onanga yo wo wango-wango yo rimoi de o Kristus Yesus 
Oraha nanga koiwaka o hukumanga onangika. ?Hababu 
ma Jou Madutu ai Womaha ma tita ya do diai ngone ho wango 
ho rimoi de o Kristus Yesus i hi hi lapahi oka ngohi de o datoro 
i dä dadi o hababu o baradoha de’ o honenge. 3Okia naga o 
agama ma tita yakunua ya diai, karana ngone o nyawa ho bole, 
genanga ma Jou Madutu wa diai oka. O nyawa nanga biaha ma 
goronaka ma Jou Madutu wa ho hihanga o baradoha ma kuaha 
de ai Ngohaka mahirete wi hi dingoto wo bda-bda ai rupa de 
ai biaha hoki o nyawa yo bö baradoha la mangale wa ehe o 
baradoha. “Ma Jou Madutu wo diai gënanga hupaya ai mau i 
nyata o agama Yahudi ma tita ma goronaka genanga yakunu ha 
diai nanga diri ma goronaka i wo wango-wango i moteke ma 
Jou Madutu ai Womaha de” ha motekua o nyawa nanga biaha. 
SO nyawa yo wo wango-wango i moteke o nyawa nanga biaha, 
hoko genangika ya pikiri okia yo igo-igo o nyawa manga biaha. 
Ma’ hagala o nyawa yo wango i moteke ma Jou Madutu ai 
Womaha, gila-gila ya pikiri okia yo igo-igo ma Jou Madutu ai 
Womaha. “Nako o nyawa nanga biaha ya kuaha ani dibanga, 
done ma baha o honenge. Ma’ nako ma Jou Madutu ai Womaha 
ya kuaha ani dibanga, done ma baha o ngango de” o dame de 
ma Jou Madutu. 'O nyawa manga dibanga ya ko kuaha o nyawa 
nanga biaha o nyawa ge 6nanga i ma teke haturii de ma Jou 
Madutu, karana o nyawa ge önanga i ma hi motekua ma Jou 
Madutu ai tita ika, de’ i goungu iinanga wakunua wa moteke ma 
Jou Madutu ai tita. SO nyawa yo wo wango-wango i moteke o 
nyawa nanga biaha, yakunua i wi hi sanangi ma Jou Madutu. 
"Ma" ngini ni wango ua i moteke o nyawa nanga biaha. Ngini 
ni wango i moteke ma Jou Madutu ai Womaha - nako, marai 
oka, ma Jou Madutu ai Womaha i gou-goungu i ni hi to titila 
nia diri ma goronaka. O nagona onangoka koiwa o Kristus ai 
Womaha, 6nanga genanga to Kristus ua. “Ma nako o Kristus 
wo wango nia diri ma goronaka, done ngaroko nia röehe i 
honenge karana o baradoha, ma” ma Jou Madutu ai Womaha 
i hi döaka o ngango ngini ika hababu nia rimoi de ma Jou 
Madutu 1 rahai oka. "Nako ma Jou Madutu ai Womaha, wi 

hi wango-wango o Kristus o honenge ma hi goronaka, i wango 
nia diri ma goronaka, ünanga wi hi wango-wango o Kristus o 
honenge ma hi goronaka genanga, done ahao i hi wango nia 
roehe yakunu i hone-honenge genanga. Unanga wa diai genanga 
de ai Womaha i wango-wango ngini oka. 

Ma hababu genanga, Roria dodoto to ngone naga de nanga 
mo moku; ma’ nanga mo moku genanga o nyawa nanga biaha 
ika ua, ngone i paralu ua ho wango ha moteke to ëna ma 
nahihu. Karana nako ngini ni wango i moteke o nyawa nanga 
biaha, done ngini aha ni honenge, ma” nako de ma Jou Madutu 
ai Womaha ma kuaha, ngini ka hoko genangika dika nia ho 
honenge nia manarama i bo baradoha, done ngini aha ni wango. 
40) nyawa ya tuda-tuda ma Jou Madutu ai Womaha ganga ma 
Jou Madutu ai ngoha-ngohaka. SHababu o Womaha, ma Jou 
Madutu wi ni hi doa-ddaka ngini ika, i ni diai ua ngini ni dadi 
o gilaongo hi adono ngini ni wango o modongo ma goronaka. 
I idulu ya ino ma Jou Madutu ai Womaha genanga i ni hi dadi 
ngini ma Jou Madutu ai ngoha-ngohaka. De” de ma Jou Madutu 
ai Womaha ma kuaha gënanga ngone hi ahoko ma Jou Madutu 
genanga “Ama, ya ahi Ama!” Ma Jou Madutu ai Womaha i 
ma ko moteke de nanga womaha i hi nyata ngone ganga ma Jou 
Madutu ai ngoha-ngohaka. "Aa, nako ngone ganga ai ngoha- 
ngohaka, done ngone 6 ganga de nanga haku ha tarima ai 
puhaka kiaka aha ha tarima o barakati wa so sadiaka ma Jou 
Madutu mangale iti ai ngoha-ngohaka. Ngone aha ha tarima ho 
ma ko moteke de o Kristus okia ma Jou Madutu wa sö sadiaka 
mangale unanga, hababu nako ngone ha tagongo o hangihara de 
o Kristus, ngone 6 aha i na hi mulia de o Kristus. 


O mulia i ko kakali 


1Mata-mata o hangihara ha tago-tagongo öraha nanga, i 
moteke ngohi ahi da make, yakunua ha kali-kali ho hi tero de o 
mulia aha i hi nyata-nyata ngone ino. ?O alami mata-mata ika 
yo nahihu de yo nganono i tama ma 6raha ma Jou Madutu wa 
hi nyata ai ngoha-ngohaka. #@Hababu o alami wa mala ikaka la i 
babiti, karana to ena ua ma mau mahirete, ma’ karana ma Jou 
Madutu wa mala ika hoko genanga. Ngaroko hoko genanga ka 
naga ohi o ngo nganono nenanga: “'draha moi uku aha o kuaha 

i hi wede-wedere ya pareta oka ua o alami de” aha o alami i ma 
oko mahirete de” i hi mulia ihi ku tuono de ma Jou Madutu ai 
ngoha-ngohaka. #Ngone ho hi driki hi adono o draha nenanga 
o alami mata-mata ika 1 taiana karana ya tagongo o huha de 
o hangihara hoka o ayo mo ma tëngo mo hangihara ma öraha 
ami ngohaka i ma kilau. “De” ka o alami mata-mata ika ua 
dika 1 taiana; ngone mahirete ma ho taiana nanga hininga ma 
dolaka. Ngone ha tarimaka ma Jou Madutu ai Womaha hoka 
ma Jou Madutu ai ngongike ma do di hiraka, ma? ngone ka 
ho tama ohi oli ma Jou Madutu wo hi lapahi nanga diri mata- 
mata ika de” wo na hi dadi ngone ai ngoha-ngohaka. “Karana de 
hö nganono ngone aha i na hi halamati. Ma’ nako okia ngone 
hö ngano-nganono genanga ngone ha make oka, done genanga 
o ngo nganonoka ua. Hababu o nagona ka yo nganonohi okia 
naga moi ya mö make-make oka? “Ma” nako ngone ho nganono 
okia naga moi ha mo make-make owahi, done gënanga ho dama 
de nanga sabari. 

“Hoko genangoli ma Jou Madutu ai Womaha ya ino 1 na 
riwo ngone nako ngone ho bole. Hababu ngone ho hi orikua 
sarakia ko kiani ngone ho ma niata, o Womaha genanga 
mahirete wi himanga ma Jou Madutu la i gahoko mangale ngone 
de ma nahihu de ma nganono duru i luku hi adono yakunua 1 
hi demo. ” Done ma Jou Madutu, wo hi ori-oriki o nyawa nanga 
hininga ma dola, wo mangarati o Womaha genanga ma mau, 
hababu o Womaha genanga i gahoko ma Jou Madutu ika la iti 
ma Jou Madutu ai umati, de” i ma daene de ma Jou Madutu ai 
mau. 

#Ngone ho hi öriki ma Jou Madutu wa tatoro hagala o 
hali, hi adono ma hasili ma oa-0a la iti o nyawa i wi dora- 
dora iinanga de” wa aho-ahoko i ma diene de to una ai datoro. 
90nanga ma Jou Madutu wä iri-irikoka, ka de ma hirahi 6 
wa hi tantu oka la yo dadi ka o rupa moi de ai Ngohaka ena 
genanga o Yesus Kristus. De hoko genanga o Ngohaka genanga 
wo dadi ma do di hiraka o roria dodoto yo wöe-wöe manga 
hi dogoronaka. #Hoko genanga ma Jou Madutu wa aho-ahoko 
6nanga ka de ma hirahi wo hi tantu oka; de” onanga wa aho- 
ahoko genanga, wa hi gumala i ma teke oa-0a oli de de iinanga. 
De’ onanga wa hi gumala i ma teke oa-0a oli de ma Jou 
Madutu, ya lë o hidoku ma Jou Madutu ai wo wango mahirete 
ma goronaka. 

Ma Jou Madutu ai dora o Yesus Kristus oka de ya ino 


31Okia yakunu ho temo öraha nanga mangale mata-mata 
genanga? Nako ma Jou Madutu wo na hi boa ngone, o 
nagona yakunu i na lawani ngone? 7 Ai ngohaka mahirete ko wi 
hayangua, duga-duga wo hi ddaka mangale to ngone mata-mata 
nanga paralu, de o nagona yato Unanga aha wo na hi doakua 
ngone ino hagala moi-moi ma homoa ohi? 30O nagona yakunu 
i na kalaki ngone o umati ma Jou Madutu wo na iri-irikoka, 
nako ma Jou Madutu mahirete wo hi nyata ngone ha howonua? 
4Boteka naga o nyawa yo mau i na hi howono ngone? O Kristus 
Yesus ahao wo na hi boda ngone! Ge linanga wo honengoka, 
ekola ge unangala i wi hi wango okali o honenge ma hi goronaka 
de” una naga ma Jou Madutu oka o ngi i ko kuaha oka. #Boteka 
naga yakunu i wi tatoko o Kristus wo na dora ngone? Yakunu 
o huha i wi tatoko, ekola o hukaranga, ekola o aniaya, ekola o 
habirokata, ekola o mihikini, ekola o bahaya, ekola o honenge? 
#9 Buku i Tebi-tebini ma goronaka 1 tulihoka hoko nenanga, 

“O wange ma gurutu ngomi mi wango o honenge ma bahaya 

ma goronaka karana ngona. 
Ngomi i mi diai hoka o duba i mau ya t0aka.” 

3'Kowali! Mata-mata genanga ma goronaka i holoi ngone ha 
make o utumu i tö totomo mangale Uunanga wo na dora ngone! 
3#Hababu ngohi duru to ngaku o duniaka mata-mata ika, ka ya 
oa o honenge ika oli o wo wango, ka ya oa o malaekat ika oli o 
po pareta, ka ya oa okia naga i na hi bo bodito 6raha nenanga 
de o 6raha aha i boa-boa, ekola o kuata ma homoa ohi, “ka 
ya oa o hali okia naga o dihangoka, ika oli o hali okia naga o 
dunia ma goronaka ekola okia dika ma homoa, mata-mata ganga 
yakunua i wi tatoko ma Jou Madutu wo na dora ngone, hoka 
wo hi dumutoka ma ngekomo de ma do dagi de o Kristus Yesus 
to ngone nanga Jou. 


Ma Jou Madutu de ai umati ya iri-iriki 


Okia aha ngohi ta hetongo nënanga ganga i tiai karana 
ngohi Kristus ma dutu. Ngohi ko to elukua. To ngohi ahi 
hininga ma dola ya tö tuda-tuda ma Jou Madutu ai Womaha, 
i hi hi goungu ngohi ö ahi demo nënanga i tiai. ?Ngohi duru 
ahi hininga i huha de’ to ngohi ahi hininga i hangihara “karana 
to ngohi ahi roria dodoto o hoana de o berera moi de de 

ngohi. Hababu mangale iti önanga, ngohi mahirete tö modeke 
ma Jou Madutu wo hi lolai, de i hi hi tingaka de o Kristus. 
“Onanga ganga o umati yä iri-irikoka de ma Jou Madutu wa 
hi dadi 6nanga ai ngoha-ngohaka mahirete, de wo hi nyata ai 
kuaha onangika. Unanga wo dial 0 jaji de de 6nanga de” wo 
hi döaka onangika o agama ma tita. Ma Jou Madutu wa hi 
ngahu onangika sarakia ko kiani 6nanga yo puji de? onanga ya 
tarima okali ai jaji. 3Onanga ganga nanga ete de nanga tohora 
manga difa uku, ma do dagi o nyawa o Kristus ai ahali to ona 
manga hoana de manga berera ino. Mata-mata tinanga i holoi 
wo kurutile. Ma Jou Madutu i wi puji ka hi ado-adonika! Amin. 

éNgohi ahi dungutua ta hetongo ma Jou Madutu al jaji i dadi 
gila-gila oka ua, ma” mata-mata ua o Israel ma nyawa ganga o 
ai difa uku ganga ma Jou Madutu ai ngoha-ngohaka. Hababu 
ma Jou Madutu wi temo o0 Abraham ika, “Duga-duga o Ishak 
dika ai difa uku aha ya hetongo ani difa uku.” #Génanga ma 
mangarati o Abraham ai difa uku yo dadi ma Jou Madutu ai 
ngoha-ngohaka, ganga duga-duga ai difa uku yo da dadi karana 
ma Jou Madutu ai jaji; de? mata-mata ua ai difa uku. "Hababu 
ma Jou Madutu ai jaji ganga hoka hoko nenanga, “O bdraha hi 
tatapu oka, ngohi aha ta ino oli, de? o ngo Sarah aha de ami 
ngohaka o nauru wo ma tengo.” 

"De nenangoli: o ngo Ribka ami ngohaka o nauru ya hinoto 
manga ama ka wo ma tëngo ena genanga o Ishak nanga ete de 
nanga tohora. TI hira de o ngohaka yä hinoto genanga i ma 
kilau, ma Jou Madutu wo hi tantu oka ai ngo ngiriki 6raha 
nanga de hi ka ika. Ma Jou Madutu ai ngo ngiriki genanga wo hi 
gagao ua de okia o nyawa yakunu ya do diai, ma” wo hi gagao 
de ma Jou Madutu ai go gahoko mahirete. Hababu ma draha o 
ngo Ribka ami ngohaka o nauru ya hinoto ge@nanga yakunuahi 
yo dial okia naga moi ma oa-0a ekola ma do dorou, "ma Jou 
Madutu wa hetongoka o ngo Ribka ika, “Ma riaka aha wi leleani 
ma dodoto.” BO Buku 1 Tebi-tebini ma goronaka i tulihi ma Jou 
Madutu wo temo hoko nënanga, “O Yakub ngohi ti dora, ma’ o 
Esau ngohi ti dohata.” 

#Oraha nanga okia nanga demo ma ho honenge? Ma Jou 
Madutu genanga wo adilua? Marai oka ma Jou Madutu wo 
adili! SHababu ma Jou Madutu wi temo o Musa ika, “Ngohi 
aha to hi dumutu ahi hininga ma oa o nyawa ika ngohi to mau 

to hi dumutu ahi hininga ma oa, de ngohi aha to hi dumutu o 
hayanga de o dora o nyawa ika ngohi to mau to hi dumutu o 
hayanga de o dora.” !SHo', ma Jou Madutu ai putuhu genanga 
i ma hi gagao ua de o nyawa manga hininga ma oa ekola o 
nyawa manga usaha, duga-duga i ma hi gagao ma Jou Madutu 
ai hininga ma oa-0a ika dika, ge onangika o nyawa wa iri-iriki 
genanga. ''Hababu o Buku i Tebi-tebini ma goronaka i tulihi, 
“Ma Jou Madutu wi temo o Mesir ma Koano ika, “Ngohi to ni 
hi dadi ngona no koano mangale ma dungutu nënanga moi dika, 
ena genanga hupaya de de ngona, ngohi to hi dumutu ahi kuaha 
de” ta diai ahi romanga yo do gilianga o dunia mata-mata ika.”” 
18Ho', ma Jou Madutu wä dora de wa hayangi o nyawa 1 ma 
tengo-tengo ika, nako ma Jou Madutu wo mau hoko genanga. 
De ma Jou Madutu wo dadi o hababu wo ma tëngo i dadi al 
häeke i togowini, nako ma Jou Madutu wo mau hoko genangoli. 


Ma Jou Madutu ai dohata de” ai hininga ma 0a-0a 


Aa, o Ria dodoto aha ni temo ngohi ino, “Nako hoko 
genanga ya dodoa ho ma Jou Madutu ka wo mau ohi wo na hi 
howono o nyawa? Ko i goungua ka o nyawa moi 6 de yakunua 
ya tatoko ma Jou Madutu ai mau?” #@Ma” Ria dodoto! Ria 
dodoto duga-duga ka o nyawa dika. De” Ria dodoto yakunua 
de nia barani ni wi paluhu ma Jou Madutu ika! Ka i yakunu o 
bunga-bunga ma ngi i leha o nyawa ya do diai ika, “Ya dodoa 
ho ngohi no hi diai hoko nënanga?” “'Ko i goungua o nyawa 
wo do diai o bunga ma ngi genanga de ai haku wa karajanga o 
tonaka ma tau-taulu genanga ai hininga ma huka? O tonaka ma 
tau-taulu o bolulu moi o nyawa genanga de ai haku wo dial o 
bunga ma ngi o rupa hinoto: moi i rahai, de moi ma homoa i 
kuranga i rahal. 

22 Hoko genangoli de okia ma Jou Madutu wa do diai. Unanga 
de ai dungutu la ai dohata wo hi aiki de? wo hi matoko ai 
kuaha. Ma önanga ko kiani yä hukumu karana ya do diai 
ünanga i wi tohata, ma wa hi sabari önanga. “Ma Jou Madutu 0 
ai dungutu la wo hi dumutu ngone ino o utumu de ma bo boloi 
oka wo nä do buraraha ngone ino wo nä dö dora-dora. Ngone 
i na sadia oka la ha tarima o utumu gënanga. #Ngone 6 wo na 
ahokoka ka o Yahudi ma nyawa ino ua, ma” de o hoana de o 
berera ma homoa ino 6. #Hababu ma Nabi Hosea ai buku ma 
goronaka ma Jou Madutu wo temo, 

“O nyawa ahi umatua, 
aha ta hetongo “ahi Umati’. 
O hoana de o berera ta dora-dora ua, 
aha ta hetongo ‘Tä haya-hayangi". 
2% De” o ngi kiaka ya hi ngahu o nyawa ika, “Ngini ahi umatua,” 
genangoka o nyawa ge 6nanga aha ya hetongo ma Jou 
Madutu ai ngoha-ngohaka yo wango-wango.” 
“Ma Nabi Yesaya wo temo wo hi to tiaika mangale o Israel ma 
nyawa, “I goungu ngaro o Israel ma nyawa manga ngöe hoka 
o dowongi o ngdtoka, ma duga-duga manga huhutulu dika aha 
yo halamati, “hababu ma Jou aha de ma da taitoka wo gelenga 
o hukumanga o dunia ma dola mata-mata ika.” "O Yesaya wo 
temoli hoko nenanga, “O demo ma ade ma Jou Madutu wo ko 
Kuaha wo na gumala ua o difa uku, marai ngone mata-mata ho 
dadi oka hoka o Sodom de” o Gomora.” 


O rimoi ma Jou Madutu ai umati de o Abari ma Oa ma 
Jou Madutu ino ma hi dogorona 


#Ho”, ma demo ma dipoko ganga hoko nenanga: O hoana de 
o berera ma homoa o Yahudi oka ua önanga i ma hi dailako ua 
hupaya manga rimoi de ma Jou Madutu i dadi ya oa oli. M2’ 
karana Onanga i wi ngaku ho ma Jou Madutu wa diai manga 
rimol de de ünanga i dadi ya oa oli. 3I idulu ya ino, o Yahudi 
ma nyawa salalu i ma hi dailako ya moteke o tita hupaya manga 
rimoi de ma Jou Madutu i dadi ya oa oli. Ma? i tiai bnanga yo 
hasilua. “Ya dodoa ho önanga yo hasilua? Hababu önanga yo 
diai gEnanga ma ngëkomo de ma do dagi ua i wi ngaku ma Jou 
Madutu ika, duga-duga ma ngëkomo de ma do dagi manga hi 
dailako mahirete. Onanga yo ruba yo peleke “O Helewo i Bo be 
belekika”. #Mangale o helewo genanga o Buku i Tebi-tebini ma 
goronaka i tulihi hoko nenanga, 
“Nio ho hininga nenanga: O Sion ma Doporonoka ta kelenga 
uku oka o helewo gahumu moi 
aha hi Adono o nyawa yo peleke; 
ena genanga o helewo moi ma pako-pako aha hi adono 
O nyawa ya ruba. 
Ma’ o nyawa ya ngaku enangika 
aha manga hininga i huha ua.” 

1 Roria dodoto! Ngohi duru tö nahihu de tö nganono 

ahi hoana de ahi berera ma nyawa ya hi halamati. De’ 
ngohi ta gou-goungu to mä niata ma Jou Madutu ika mangale 
önanga. ?Ngohi to barani ta hetongo önanga duru ya magawe i 
ma gilaongo ma Jou Madutu ika. Ma’ manga magawe gënanga 
i hi hole ua de o sawaro ma Jou Madutu ino. 3Onanga i hi 
orikua ma do dagi sarakia ma Jou Madutu wo diai o nyawa de 
de ünanga manga rimoi ya oa okali. De’ karana önanga yo mau 
ya niki to önanga manga hi dailako mahirete, ho önanga yo do 
motekua o hi dailako ma Jou Madutu wo hi dumu-dumutu. “O 
agama ma tita o Kristus i totomoka wa diai. Ho” moi-mol o 
nyawa i wi ngaku o Kristus ika, manga rimoi de ma Jou Madutu 
ya oa okall. 


O halamati ganga mangale o nyawa mata-mata 


5O Musa wa tulihi o nyawa i ma teke oa-oa de ma Jou 
Madutu i hi hole de o agama ma tita, o nyawa genanga aha yo 
wango karana ya moteke o agama ma tita ika. ‘Ma’ o nyawa 
i ma teke oa-0a de ma Jou Madutu mangale de ma do dagi i 
hi hole wi ngaku ma Jou Madutu ika, o Buku i Tebi-tebinoka 
ya hetongo hoko nënanga, “Ngaro uha ngona no temo ani 
hininga ma goronaka, “O nagona aha yo dba o horoga ile?” (ma 
mangarati o Kristus i wi ao i wi hi guti), 'ekola “O nagona 
aha yo uti o nyawa yo hone-honenge manga dunia uku?” (ma 
mangarati o Kristus i wi gdraka o honenge ma hi goronaka de 
i wi hi dda).” ¿Ganga ma dungutu hoko nenanga, “O abari ma 
Jou Madutu ino genanga duru i ma hi tigi-tigi ika ngona ika, ani 
uru oka de” ani hininga ma goronaka.” G#nanga doka o abari 
ngomi mi hi ngahu-ngahu, o abari ko kiani o nyawa ya ngaku. 
9Hababu nako Ria dodoto no ma ngaku de ani uru “O Yesus 
genanga ma Jou”, de” Ria dodoto no ngaku ani hininga ma 
goronaka ma Jou Madutu wi hi wangoka o Yesus o honenge ma 
hi goronaka, done Ria dodoto aha no halamati. Karana de ai 
hininga iinanga wo ngaku, hi adono ma Jou Madutu wi tarima 
iinanga hoki o nyawa i ma teke oa-oa de ma Jou Madutu. De’ 
ai uru Uunanga wo ma ngaku, hi adono linanga i wi hi halamati. 
110) Buku 1 Tebi-tebini ma goronaka i tulihi, “O nyawa yo ngaku- 

ngaku aha manga nganono i hihangua.” '?Genanga i dadi itike o 
nyawa mata-mata, hababu o Yahudi oka ma nyawa de o hoana 
de o berera ma homoa ma nyawa koiwa i ma ko howono. Ma 
Jou Madutu wo ma tengo-tengo genanga ganga itike o nyawa 
mata-mata manga Jou. Unanga wa hi doaka ai barakati de ma 
bo boloi o nyawa mata-mata ika yo g6 gaho-gahoko o ro riwo 
unangika. NO Buku i Tebi-tebini ma goronaka i tulihi, “O nyawa 
mata-mata i ma hi böaka ma Jou ika, aha yo halamati.” 

“Ma' sarakia o nyawa yakunu i ma hi böaka ma Jou ika 
nako Onanga i wi ngaku owahi? De” sarakia nanga yakunu i wi 
ngaku ma Jou ika nako 6nanga yo ihenowahi mangale tinanga? 
Inoli, sarakia 6nanga yakunu yo ihene mangale ma Jou, nako 
mol ua naga i hi ngahu? “De” sarakia yakunu o nyawa yo ao 
o abari genanga nako moi ua ya huloko? O Buku i Tebi-tebini 
ma goronaka i tulihi hoko nënanga, “Hoko kia ma hailoa manga 
boa o nyawa yo ao-a0 o Abari ma Oa ma Jou Madutu ino!” 
Ma” o nyawa mata-mata ua ya tarima o Abari ma Oa genanga. 
Hababu ma Nabi Yesaya wo temo, “Jou, o nagona yo ngaku 
to ngomi mia abari?” "Ma hababu genanga o nyawa i dadi yo 
ngaku karana Onanga yo ihene o abari, de” o abari yo ihene 
karana naga o nyawa i hi ngahu mangale o Kristus. 

Ma” ngohi to leha: Boteka i goungu dnanga yo ihenowahi o 
abari gEnanga? Marai oka i boto! Hababu o Buku i Tebi-tebini 
ma goronaka ya tulihi hoko nEnanga, 

“Manga ilingi i giloanga yo do giliangoka o dunia 

mata-mata ika, 
manga demo-demo yadonoka o dunia ma baha ika.” 
PNgohi to leha oli: Boteka o Israel ma nyawa i hi orikowahi? 
Mala ikala o lo leha nénanga ma do di hiraka o Musa wo 
baluhu. O Musa wo temo, “Hoko ne#nanga ma Jou Madutu wo 
temo, 
“Moi o hoana de o berera ma nyawa 
ahi umatua ngohi aha ta diai nia sanangi ua onangika 
de’ o hoana de o berera ma nyawa yo bodo-bodo 
ngohi aha ta diai nia ngamo onangika.”” 
“Ma Nabi Yesaya i holoi oli wo barani. Unanga wo temo, 
“Hoko nënanga ma Jou Madutu wato, 
'O nyawa i hi lingi-lingirua ngohi, i hi make oka ngohi; 
de’ o nyawa i hi leha-leha ua ngohi ngohi to hi matoko 
ahi diri onangika.’ ” 

2IMa” mangale o Israel oka ma Nabi Yesaya wo temo, “Hoko 
nenanga ma Jou Madutu wato, “Moi o hoana de o berera ma 
nyawa manga haeke i to togowini de” yo to to motekua onangika 
o wange ma gurutu ahi giama 1 toakika.”” 


Ma Jou Madutu ai hininga ma oa-0a o Israel ma nyawa ika 


1 Ngohi to leha: Boteka ma Jou Madutu wa umo oka 
ai umati mahirete? Marai kowali! Ngohi mahirete o 
Israel ma nyawa moi o Abraham ai difa uku o Benyamin ai 
ahalino. ?Kowali! Ma Jou Madutu wa umo ua ai umati ka ma 
hirahi de wo ma ngiri-ngirikoka. Roria dodoto ni hi öriki okia 
ya tulihi o Buku i Tebi-tebini ma goronaka mangale o Elia, ma 
raha Unanga wo hi ngahu o Israel oka manga hali ma Jou 
Madutu ika. Ma Nabi Elia wo temo, 3“Jou, o nyawa manga 
ngoe ya tomaka ani nabi-nabi de” ya wede-wederuku ma ngöe 
o ngi i hi huba-huba o huba ngona ika. Ma hou ngohi to 
ma tengo okahi de? onanga yo mau i hi toma ngohi.” “Okia 
ma Jou Madutu ai bo baluhu o Elia ika? Ma Jou Madutu wi 
baluhu, “Ngohi ta tingakikaka ya ribuhu tumidi iti mangale ahi 
diri mahirete. Onanga komaiwahi ya huba o Gomanga o Baal.” 
SHoko genangoli o öraha nënanga: Naga o hidoku ma huhutulu 
o nyawa ma Jou Madutu wa iri-irikoka karana ai hayanga de ai 
dora. “Unanga wä iriki Onanga ma titi ai hayanga de ai dora 
de ma titi o nyawa ua manga manarama. Hababu nako ma 
Jou Madutu ai ngo ngiriki genanga ma titi de o nyawa manga 
manarama, done ma Jou Madutu al hayanga de ai dora genanga 
o hayanga de o dora ma dutu oka ua. 
7Ho”, sarakia? O Israel ma nyawa ya make ua okia 6nanga 
ya lingi-lingiri. Ya mö mäke-mäke duga-duga o nyawa o doomu 
mata i dadi oka manga häeke i togowini ma Jou Madutu ai go 
gahokika. #Hababu o Buku i Tebi-tebini ma goronaka ya tulihi 
hoko nenanga, “Ma Jou Madutu wa dial i dadi to dnanga manga 
hininga de” manga dibanga i huha i mangarati, de” hi adono o 
Oraha nënanga to önanga manga lako yakunua i ma hi make, de’ 
to 5nanga manga ngauku yakunua i ma hi ihene.” ?Ma Koano 
Daud wo temoli, 
“Mala ikala to ona manga rame-rame i dadi o modoi 
onangika mahirete, 

de’ i dadi o baiti, o ngi 6nanga yä otaka de’ yo wedere! 

10 Mala ikala to ona manga lo lega i dadi i hu hutu hupaya 
önanga i ma hi mäke ua; 

de’ mala ikala 6nanga i dadi yo hugu ka hi ado-adonika.” 
"Ngohi to leha oli: Ma öraha o Yahudi ma nyawa yä otaka, bote 
gënanga i dadi hupaya önanga yo wedere? Ha kali-kali kowali! 
Ma’ karana önanga yo baradoha, ho o hoana de o berera ma 
homoa ma nyawa i holoi oli ya hi halamati, hi adono i dadi 
o hababu o Yahudi ma nyawa yä sanangi ua o hoana de o 
berera ma homoa ma nyawa gënanga. Karana o Yahudi oka ya 
howono de” ya motekua ma Jou Madutu ai mau, ho o hoana de 
o berera ma homoa ma nyawa ma Jou Madutu wa hi barakati. 
Yo mo holoi oli nako o Yahudi oka de ma Jou Madutu manga 
rimoi ya oa okali, marai i holoi oli i lamoko ma barakati aha ma 
Jou Madutu wo hi döaka! 


O hoana de o berera ma nyawa ma homoa o Yahudi oka ua 
manga halamati 


Ma” oraha nanga ka ya oa de ngohi to temo-temo o roria 
dodotika o Yahudi ma nyawa ua! Ma dëkana nanga, hokä o 
Yahudi ma nyawa ua manga rasul, ngohi duru ahi mumukoka 
ta tamile to ngohi ahi manarama. "Ngohi to nganono ngohi 
takunu ahi nyawa mahirete, manga hininga ta sanangi ua, 
hupaya de o ngëkomo gënanga ngohi takunu ta hi halamati 
önanga o hidoku moi. !“Karana 6nanga ma Jou Madutu wä tila, 
ho o dunia de ma Jou Madutu ma rimoi ya oa okali; okia 
hongoli nako ma Jou Madutu wä tarima! Marai gënanga ka i ma 
tero dika hokä o nyawa yo honengoka de yo wango oli! 

lêNako o roti o dobiki moi ma do di hiraka i hi d6akoka ma 
Jou Madutu ika, gënanga ma mangarati ma roti ma gahumu i 
hi döakoli ma Jou Madutu ika. De’ nako ma gota ma ngutuku 
ganga to ma Jou Madutu, gënanga ma mangarati ma jaga-jaga 6 
ganga ka to ünanga. "O hidoku moi o zaitun ma gota ma jaga- 
jaga - ena gënanga o Yahudi ma nyawa — ya oto ya tobikoka. 
De’ ya oto-oto ma rio ika gënanga i hi ta taulika o zaitun ma 
gota o honganino ma jaga, ena genangala o Roria dodoto o 
Yahudi ma nyawa ua. Ria dodoto i ni hi ta taulika genangika 
hupaya Ria dodoto nia mao hagala ma oa-oa o Yahudi ma 
nyawa manga wo wango cara rohani. “Mangale karana genanga 

uha ngini nia hi uwini nanga yä tobi-tobikoka hoka o jaga 
genanga. Ngini ko kiani ni ma hininga ngini duga-duga ka ma 
jaga. De” ko i goungua ma jaga ihi olomo ma ngutukika, duga- 
duga ma ngutuku i hi olomo ma jaga. 

Ma’ Ria dodoto aha no temo, “la, ma’ o jaga-jaga genanga 
ya tobiki hupaya ngohi yakunu i hi hi ta taulu ma roehika!” 
#Ge#nanga i goungu i tiai. Ma” onanga ya umo karana Onanga 
yo ngaku ua, ena hioko Ria dodoto i ni tarima karana Ria 
dodoto no ngaku. Ho” Ria dodoto uha no ma edenge karana 
ganga; i idulu ya ino Ria dodoto ko kiani na mao no hawana. 
2 Hababu nako ma Jou Madutu wa dora ua wä umo o Yahudi 
ma nyawa hoki o jaga-jaga ma dutu gënanga, uha nato bote 
inanga aha wo ni dora mangale wo ni umo ngona Ria dodoto! 
2Ho' nenangoka ngone ha make hoko kia ma Jou Maditu ai 
oa-oa de’ hoko kia ai dogowini Unanga. Unanga wo diai wa ka i 
goungu yo bo baradoha ika, ma?’ unanga ai hininga ya oa ngona 
ika Ria dodoto - iti yakunu Ria dodoto no tatapu no wango 
de ai oa. Nako kowali, done Ria dodoto ngona 9 aha wo ni 
umo. 4De” mangale o Yahudi ma nyawa genanga, nako Onanga 
ya mala manga manarama de manga da make yo ngakua, done 
Snanga aha wa tarima oli, hababu ma Jou Madutu wo kuaha 
mangale wa tarima oli önanga. “Ria dodoto nia ahali o Yahudi 
ma nyawa oka ua ganga hoka o zaitun ma gota o honganika 
ma jaga-jaga. Aa, Ria dodoto nako i ma lawani de ani biaha, 
yakunu i ni hi ta taulu o zaitun ma gota ma dutu ika, okia oli 
hagala o Yahudi ma nyawa ya hi totero de o zaitun ma gota 
ma dutu gEnanga ma jaga-jaga. Marai mangale ma Jou Madutu 
i holoi oli i gapanga mangale wa hi gi lioli 6nanga to Onanga 
manga zaitun ma gota ma dutu ika. 


Ma Jou Madutu ai dora de ai hayanga mangale o nyawa ika 
mata-mata 


250) Roria dodoto! Ngohi to nganono uha ngini nia mao 
hagala mata-mata ni hi orikoka. Hababu naga o hali moi ma 
Jou Madutu wo mau, ma’ o nyawa i hi orikowahi. De’ ngohi 
to mau ngini ni hi driki ganga; ena gena nenanga: O Yahudi 
ma nyawa o hidoku moi manga häeke ya togowini, ma” manga 
manarama de manga da make genanga aha i gila-gila duga- 

duga hi ädono o Yahudi oka ua ma nyawa yo ngodumoka yo 
böa ma Jou Madutu ika. #Hoko gënanga o Yahudi ma nyawa 
aha yo halamati. Hababu o Buku i Tebi-tebinoka ya tulihi hoko 
nenanga, 
“Ma Koano Wa hi ho halamati aha wo böa o Sion de wa ino: 
unanga aha wa Ehe o Yakub ai difa uku manga dorou 
mata-mata. 
2? Ngohi aha ta diai ahi jaji nënanga de de 6nanga 
ma öraha ngohi ta hi apongo to 6nanga manga baradoha 
mata-mata.” 
#Karana o Yahudi ma nyawa yoluku ya tarima o Abari ma Oa 
ma Jou Madutu ino, 6nanga yo dadi ma Jou Madutu ai haturi: 
de” genanga i ma teke korona i dadi manga utumu o Roria 
dodoto o Yahudi ma nyawa ua. Ma” karana ma Jou Madutu ai 
ngo ngiriki, ho o Yahudi ma nyawa genanga i tatapu ma Jou 
Madutu wa dora ma titi manga ete de manga tohora. #Hababu 
nako ma Jou Madutu wa iriki o nyawa de” wa hi barakati o 
nyawa ge Onanga, ma Jou Madutu komaiwa wa tauru wa ki lio 
okia wa do diai oka. “Ma hira ngini ni to motekua ma Jou 
Madutu ika. Ma? oraha nanga ma Jou Madutu wo hi nyata oka 
ngini ni lapahi de o howono, karana o Yahudi ma nyawa yo 
to motekua. ##Hoko genangoli de o Yahudi ma nyawa genanga. 
O oraha nenanga Onanga yo to motekua ma Jou Madutu ika, 
hupaya ngini i hi nyata ni lapahi de o howono. Ma” ahao onango 
aha i hi nyata yo lapahi de o howono. #Hababu ma Jou Madutu 
wa mala ika o nyawa mata-mata o to motekua ya kuaha, hupaya 
unanga yakunu wo hi matoko ai dora de ai hayanga onangika 
mata-mata. 


O hi giriri ma Jou Madutu ika 


31 goungu duru-duru ka ha giria ma Jou Madutu ai kaya! 
1 goungu 1 amoko ai sawaro de ai ganako! O nagona yakunu 
ya tailako de ma diai wa putu-putuhoka? O nagona yakunu i 
mangarati ma do dagi iinanga wo karajanga? #O Buku i Tebi- 
tebinoka ya tulihi hoko nEnanga, 
“O nagona ihi 6riki ma Jou ai dibanga? 
O nagona yakunu i hi döaka o do daaere unangika? 
35 O nagona i wi hi ddaka okia naga ma Jou ika 
hi adono yakunu yo gahoko ma balahi?” 

36Ma Jou Madutu wo hi do da dadi oka hagala moi-moi. Mata- 
mata ma ahali ma Jou Madutu ino de' ganga iti mangale ma Jou 
Madutu. Ma Jou Madutu i wi hi giriri ka hi ado-adonika! Amin. 


O wo wango mangale ma Jou Madutu 


1 O Roria dodoto! Ma Jou Madutu duru ya oa ngone 

ino. Ma hababu genanga ngohi to gahoko de ma giria 
hupaya ni hi huba nia diri hoka o huba ma ngango nio dingaka 
iti mangale ma Jou Madutu de” ai hininga ya sanangi. Nia pu 
puji ma Jou Madutu ika ko kiani hoko genanga. “Uha nio do 
moteke o dunia nenanga ma to tukuna. Ni hi gumala ma Jou 
Madutu wa diai nia diri i ma têngo-têngo 1 dadi ma hungi, 
hupaya ngini ni ngali hara moi oli. De hoko gënanga ngini ni 
akunu ni hi 6riki ma Jou Madutu ai mau - ena genanga okia 
naga ma oa-0a de’ ya so sanang] al hininga de’ 1 tö totomo. 

“Ma Jou Madutu wo hi döakoka o ngongike ngohi ino. Ma 
hababu gënanga ngohi ti ni hi ddaka o ho hi dumutu o Roria 
dodotika mata-mata: Uha nia mao nia diri 1 holoi i kurutile de 
okia naga ma diai. Ko kiani ngini nia etongo nia diri de nia 
hininga ma bo boluluku, moi-moi wa etongo al diri 1 moteke o 
da gakunu ma Jou Madutu wo hi döa-döaka unangika, mangale 
karana una wi ngaku o Yesus ika. “Nanga roehe ma hidoku ma 
ngoe. Moi-moi ma hidoku naga de to ëna ma manarama i tinga- 
tingaka. “Hoko genangoli de de ngone. Ngarok6 ngone nanga 
ngoe, ma” ngone ho dadi ma rupa o röehe moi, karana ngone 
ho rimoi de o Kristus. De’ ngone moi-moi ho ma ko dohanga 
moi oka de ma homoa ika hoka o r6ehe moi de ma hidoku-ma 
hidoku. “Ngone moi-moi de to ngone nanga ngongike-ngongike 
la ho leleani de i ma ko ko howono. O ngongike-ngongike 
genanga ma Jou Madutu wo na hi döaka i moteke ai hayanga 
de ai dora. Hababu genanga ko kiani ngone ha pake o ngongike- 
ngongike genanga. O nyawa de to ona manga ngongike mangale 
i hi abari o abari ma Jou Madutu ino, ko kiani i hi abari o 
abari ma Jou Madutu ino genanga i moteke de to ona manga 
da gakunu naga onangoka. 'O nyawa de to ona manga ngongike 
mangale ya riwo o nyawa ma homoa, ko kiani 1 gou-goungu ya 
riwo O nyawa ma homoa. O nyawa de to ona manga ngongike 
la yo dotoko, ko kiani i gou-goungu yo dotoko. “O nyawa de 

to ona manga ngongike la i hi garo dei hi to titila, ko kiani i 
gou-goungu i hi garo de ya hi to titila o nyawa ma homoa. O 
nyawa de to ona manga ngongike mangale ya hi ddaka o nyawa 
ma homoa ika to ona manga kia naga, ko kiani ya dial gënanga 
de manga hininga i mura 1 moteke to ena ma biaha. O nyawa de 
to ona manga ngongike mangale yo tuda-tuda, ko kiani 1 gou- 
goungu yo tuda-tuda. O nyawa de to ona manga ngongike la 1 hi 
matoko o dora de o hayanga o nyawa ma homoa ika, ko kiani ya 
diai de manga hininga i so sanangi. 

9 Nia dora de nia hininga i tebini. Nio dohata i to torou, de’ 
nla s6 ma oa-oa ika. ''Ko kiani o Roria dodoto moi de moi ni 
ma ko dora de ni rimoi hoka o nyawa o roria dodoto o tau moi, 
de ngini ni ho hi hira ni ma teke horomati. "Ni karajanga de 
nia magawe. Uhai ni tebeturu. Ni karajanga mangale ma Jou de 
o ro riwo ma Jou Madutu ai Womahino. "Ko kiani Ria dodoto 
no ma hi nganono ma Jou ika de ani mdrene, no sabari o huha 
ma goronaka, de’ na ka i goungu no mä niata. BNä riwo na hi 
wedono okia naga yo po paralu o Harani oka ma homoa de’ na 
ahokino ani tau ino de ani hininga i so sanangi o Rorla dodoto 
ni ma teke ngongaku moi na nako-nako ua. 

“No gahoko ma Jou Madutu ika hupaya iinanga wa hi 
barakati o nyawa yo igo-igo 1 ni aniaya ngona ika. la, no gahoko 
ma Jou Madutu ika wa hi barakati 6nanga, uha na hi lai. “Na 
hi moteke no morene de o nyawa yo more-morene, de’ no ari de 
Onanga yo ari-ari. 'SNi wango ni ma hi teke do diai moi de mai. 
Uha ni ma diai nia hininga i kurutile, ma? ni hi tero-tero nia diri 
de o nyawa 1 to tipoko uku manga gogere. I moteke ma diai uha 
ni ma pulono 1 holoi ni sawaro. 

I'Nako o nyawa i ni diai o dorou ngona ika, uha na balahi 
de o dorou. No dial okia o nyawa mata-mata ya mao ya oa. 
18Ngona ino, hoko kia yakunu no hi dailako la no wango de o 
dame o nyawa ika mata-mata. " Ahi Roria dodoto! Uha ha kali- 
kali na balahi o dorou no diai, mala ikala ma Jou Madutu wa 
hukumu. Hababu o Buku i Tebi-tebini ma goronaka ya tulihi, 
“Ngohi ta bo bala-balahi. Ngohi aha tä hukumu, ma Jou wato.” 
21 idulu ya ino, nako ani haturii i wi hahini, ni hi ddaka inanga 
wolomo; de” nako tinanga ai kiriti ma dudungu, ni hi döaka 
iunanga wokere. Karana de no diai hoko genanga, Ria dodoto 
aha na diai iinanga i wi maleke. “'Uha no hi gumala ani diri ya 

lawani yakunua o dorou, ma’ Ria dodoto ko kiani ani oa-o0a ya 
lawani va ho hihanga o dorou. 


Okia naga ha do diai o po pareta ika 


1 O nyawa moi-o nyawa moi ko kiani nia hi gihene o po 

pareta ika, hababu koiwa naga o po pareta ya make 
ua manga kuaha ma Jou Madutu ino. De’ o po pareta o draha 
nenanga naga, i hi dagi manga kuaha 1 moteke o pareta ma Jou 
Madutu ino. “Ma hababu genanga o nyawa ya lawa-lawani o po 
pareta i ma tero dika de ya lawani okia naga ma Jou Madutu 
wo hi tantu oka. De’ o nyawa yo do diai hoko genanga aha ya 
tarima o hukumanga. 3Hababu o nyawa yo do diai o oa ngaro 
uha ya modongo o po pareta ika. Duga-duga o nyawa yo do 
diai o dorou dika ko kiani yo hawana. Nako Ria dodoto no igo 
hupaya Ria dodoto no hawanua o po pareta ika, Ria dodoto 
ko kiani no diai ma oa-oa, done Ria dodoto aha i ni hi giriri. 
#Hababu o po pareta ganga ma Jou Madutu ai gilaongo yo 
manarama mangale ani oa. Ma” nako Ria dodoto o dorou no 
diai, marai Ria dodoto ko kiani nA modongo onangika, hababu 
ka parahaja ua dika 6nanga yo kuaha la ya hukumu o nyawa. 
Onanga ganga ma Jou Madutu ai gilaongo, yo go gelenga ma 
Jou Madutu ai hukumanga o nyawa ika yo do diai o dorou. “Ma 
hababu genanga Ria dodoto ko kiani na hi gihene o po pareta 
ika - uha duga-duga karana Ria dodoto noluku i ni hukumu, 
ma” karana 6 ani hininga ma dobote 1 temo-temo. 

“Genango i dadi o titi ya dodoa ho ko kiani o soungu no 
fangu, hababu o po pareta ma Jou Madutu al pegawe 1 hi dagi 
manga manarama biaha ua nenanga. 'Ho' no fangu o po pareta 
ika okia ko kiani Ria dodoto no fangu onangika. No fangu o 
soungu nako ko kiani Ria dodoto no fangu o soungu, de” no 
fangu o ngasi nako ko kiani Ria dodoto no fangu o ngasi. YA do 
dodato ko kiani önanga nä dodato de” ya ho horomati ko kiani 
Onanga na horomati. 


Okia naga ha do diai ho ma hi ko ko ngone 


Ka o nagona ika naga 6 de uha ni ma ka nagimi okia naga, 
sowali ua ni ma ka nagimi o dora moi de mol ika. Hababu o 
nyawa ya dora-dora manga dodiawo o nyawa, ya totomoka o 
Musa ai tita. "Hababu o agama Yahudi ma tita ena genanga: 
Uha no howono, uha no toma, uha no tohiki, uha nö nahihu 

o nyawa ma homoa manga kia naga, mata-mata gënanga ka ma 
moi de o tita ma homoa, ya tipoko ino i dadi o tita moi dika, 
ena genanga, “Nä dora ani dodiawo o nyawa hoki ngona no 
dora ani diri mahirete.” WO nyawa yä dora-dora o nyawa ma 
homoa, aha yo diai ua o dorou o nyawa ika genanga. Ho” o 
nyawa ya dora-dora manga dodiawo o nyawa ganga o nyawa ya 
to totomoka mata-mata o agama ma tita ma do dagi. 

"Ma homoa de mata-mata genanga ngini ni hi driki o draha 
nenanga ganga ti ngini nia 6raha la ni momiki nia ngidu ma 
goronaka. Hababu ma braha la ngone i na hi halamati o draha 
nanga i holoi i tigi de ma draha genanga dahas ngone ho 
mulaenge ho ngaku. ?0 hutu ngade-ngade i tilakuroka, de’ ma 
hutu ohi aha i tebini. Ho’, ka ya oa de ngone ho ma togumu 
ho diai o manarama o hu hutu ma manarama. Ngone ko kiani 
ho ma hi dero nanga diri de o dararono ma dat. "Ngone ko 
kiani ho diai o hali ya hö horomati hoki biaha o nyawa ya do 
diai o wange-wange, uha ho rame-rame ma duduga ya tilakuru, 
ekola i na daluku. Uha ho diai okia naga i sö safarune, uha 
nanga kalakuanga i torou. Uha ho ma ka ngamo ekola ho ma ko 
dohata. “Tanu ma Jou Yesus Kristus wo hi tantu okia ngini ko 
kiani nia diai. De” uha nio do moteke o nyawa yo bo baradoha 
manga biaha la i hi aiki manga nahihu ma dorou. 


Uha na hi howono ani ria dodoto 


1 O nyawa wo mö mangarati i tiai ua mangale okia wa 

ngo ngaku-ngaku ko kiani ni wi tarima ni hi do diai 
Roria dodoto nia hi dogoronaka. Uha ni ma teke ributu de de 
unanga mangale to una ai da make. "Naga o nyawa manga da 
make okia dika unanga yakunu wa olomo. Ma” naga ma homoa 
o nyawa ai ngongaku i bole, iinanga wa mao iinanga duga-duga 
wakunu wolomo o gau-gauku dika. 3O nyawa okia dika ma ka 
wa olomo uha wi pulono okia ua i wi diene o nyawa wolomo 
o momo wo iri-iriki, de” o nyawa wolomo o inomo wo iri-iriki, 
uhali wi hi howono o nyawa ka wa olomo mata-mata, hababu 
ma Jou Madutu wi tarimaka ünanga. “O nagona ngona Ria 
dodoto hi adono Ria dodoto ko kiani na hi dero o adili o nyawa 
ma homoa manga gilaongo? Mudukua o gilaongo wo ruba iha 
ekola wo ma oko ino ganga genangb ai tuanga ai hi dailako. De’ 
marai oka o gilaongo gënanga aha wo ma oko i to tiaile karana 
ma Jou wakunu wa diai wo ma oko i to tiaile. 

SNaga o nyawa ya mao moi o wange ya iri-iriki i holoi 1 
amoko de o wange ma homoa, inoli ma homoali o nyawa ya 
mio mata-mata o wange ka i ma ke tero dika. Mala ikala o 
nyawa moi-moi i ma ngiriki manga da make mahirete. “O nyawa 
wo hi amo-amoko o wange wa iri-iriki, o nyawa genanga wo 
diai hoko gënanga mangale wi horomati ma Jou. O nyawa wa 
olo-olomo hagala mata-mata, wo diai hoko gënanga mangale wi 
horomati ma Jou, karana tnanga wo sukur ma Jou Madutu ika 
de o inomo genanga. Hoko genangoli de o nyawa wolo-olomo 
o inomo wa iri-irikoka dika, o nyawa genango wi horomati ma 
Jou de” wo sukur ma Jou Madutu ika. 'O nyawa moi ua ngone 
oka wo wango mangale ai diri mahirete, de? o nyawa moi ua 
ngone oka wo honenge mangale ai diri mahirete. “Nako ngone 
ho wango, ngone ho wango mangale ma Jou. De” nako ngone 
ho honenge ho honengod de ma Jou. Ho” ho wango ekola ho 
honenge, ngone ganga to ma Jou. ?O Kristus wo honengoka 
de” wo wango okali. Ma hababu genanga ünanga wo dadi o 
nyawa yo wango-wangohi de? o nyawa yo hone-honengoka 0 
manga Jou. ''Ho', Roria dodoto! Mangale okia ni hi howono 
ani ria dodoto o ngongaku moi? De” mangale okia Ria dodoto 
ni pulono inanga okia ua i wi daene? Ngone mata-mata aha hi 
himanga ma Jou Madutu la wo na hi dero o adili. "O Buku i 
Tebi-tebini ma goronaka ya tulihi, 

“I goungu,” ma Jou wato, 

“o nyawa moi-o nyawa moi aha yo huba i ma rukuku 

ahi himangoka, 
de” o nyawa moi-o nyawa moi aha i ma ngaku ngohi nanga 
ma Jou Madutu.” 
2Ho' ngone moi-moi ko kiani ho ma hi tagongo ho haluhu ma 
Jou Madutu ika, hagala to ngone nanga manarama. 


Uha ho dadi o hababu nanga ria dodoto yo hihanga 


13Mangale karana genanga uha ngone ho ma teke hi ko 
howono. | idulu ya ino ho hi dailako hupaya ngone okia naga 
moi 6 de ho diai ua i dadi o hababu nanga ria dodoto wo ma 
tengo wa ohana o bo baja de” wo baradoha. “Karana ngohi to 
rimoi de ma Jou Yesus, done ngohi duru to ngaku, ka moi 9 de 
koiwa naga ma titi oka i peseke, ma” o hali genanga i peseke o 
nyawa moi ika, nako o nyawa gënanga wato i peseke. "Ma" nako 
de okia ngini Ria dodoto nia olomo, de wo ma tengo nanga 

ria dodoto o ngongaku moi ai hininga yo hiri, done ngini Ria 
dodoto ni diai genanga i ma hi hole oka ua o dora. Nako o 
Kristus wo honengoka mangale o nyawa moi ika, uha ni wi mala 
ika o nyawa gënanga i wi bodito mangale okia ngona Ria dodoto 
na olomo. “Ma hababu gënanga uha nia mala ika okia naga ma 
oa-oa mangale ngini, de o nyawa ma homoa yato ganga i torou. 
"Hababu nako ma Jou Madutu wa pareta o nyawa wo ma tengo 
ai wo wango, okia ilnanga yakunu wa olomo ekola wa okere, ho 
hi amokoka ua. Ho hi amoko genangala o nyawa gënanga wa 
moteke ma Jou Madutu ai mau, wa mio o hininga ma ridi de” 
wa tarima o mêrene i hi d6a-d6aka ma Jou Madutu ai Womaha. 
BO nyawa i wi lö leleani o Kristus ma do dagi hoko genanga, 
o nyawa genanga i hi sanangi ma Jou Madutu ai hininga de o 
nyawa ma homoa ya etongo. 

“Hababu genanga to ngone nanga dumutu ko kiani salalu 
mangale o hali-o hali ya diai ho ma kao ya oa de ho ma hi ko 
momiki. “Uha karana mangale o inomo Ria dodoto na kilianga 
okia naga ma Jou Madutu wa ko karajangoka. Hagala o inomo 
marai oka i halali mangale ha olomo, ma” nako okia naga Ria 
dodoto na olomo de i dadi o hababu o nyawa ma homoa yo 
baradoha, done Ria dodoto na howono. 'I holoi ya oa ngaro 
uha nia olomo o hiode ekola o angguru ni okere ekola ni diai 
okia dika nako o hali gënanga i dadi o hababu o ria dodoto WO 
ma tengo ho ma teke ngongaku moi i dadi wo baradoha. “Mala 
ikala okia Ria dodoto no ngaku-ngaku genanga Ria dodoto, na 
diai ma Jou Madutu ai himangoka dika la iti mangale ngona 
Ria dodoto mahirete. O nyawa onangoka koiwa i dadi o titi 
mangale ya mao ya howono okia 6nanga ya mao genanga 1 tiai, 
o nyawa ge Onanga yo utumu. “Ma” o nyawa ya mao yo taka- 
taka mangale ya olomo okia naga moi, i paha de ka ya olomo 
o momo gënanga, o nyawa ge önanga ma Jou Madutu wa hi 
howono, hababu o nyawa ge 6nanga yo diai ua i moteke to 
ona manga mangarati ma goungu mangale okia ma diai de' i 
howo-howono. De” okia dika yo diai de o mangarati ma goungua 
ganga o baradoha. 


Nia hi sanangi o nyawa ma homoa uha nia diri mahirete 
1 ka Ngone 1 gou-goungu ho hi goungu mangale okia ngone 
ha ngaku-ngaku, ko kiani ngone ho sabari o nyawa 
manga ngongaku 1 bo bole-bole manga kabaratangi. Uha ngone 

“O Isai ai difa uku, aha wo böa wo ma têngo-têngo 
aha wa pareta mata-mata o hoana de o berera ma nyawa; 
unangika o hoana de o berera ma nyawa genanga aha i ma 
hi nganono.” 
13Ma Jou Madutu ganga ma ngi ngini ni ma hi nganono. Tanu 
iinanga wa dola nia hininga de hagala o mdrene de” o dame 
karana ngini ni wi ngaku unangika, hupaya de ma Jou Madutu 
ai Womaha ma kuaha ngini i dogo-dogo ni ma hi nganono ma 
Jou Madutu ika. 


Ma ho hababu o Paulus wo tulihi wo hi to tiaika 


“Ahi Roria dodoto! Ngohi to hi goungu naga duru ka ha 
ngöe ma oa-oa ngini oka. Ngini 6 ma ni hi 6riki hagala mata- 
mata de? yakunu ni ma ko dotoko moi de ma homoa ika 6. 
ISMa” mangale o hali-o hali ya ta tatoroka ma gogere, ngohi to 
hi döaka o ho hininga ngini ika to hi to tiaika o hurata nenanga 
ma goronaka, karana ma Jou Madutu wo hi hi döakoka ngohi 
ino o manarama gënanga. “Unanga wo hi gorakoka ngohi ti 
lö leleani o Kristus Yesus la i hi huloko o hoana de o berera 
ma nyawa ika o Yahudi oka ua. De” ngohi to ma diai hoka 
ma imam, to hi abari o Abari ma Oa ma Jou Madutu ino, 
hupaya o nyawa o Yahudi oka ua yo dadi o hu huba moi ma 
Jou Madutu ika de yakunu iinanga wä tarima. Tanu ma Jou 
Madutu ai Womaha wa diai 6nanga i ma dadi o hu huba moi ya 
tinga-tingakoka mangale ma Jou Madutu. ''Ho', karana ngohi 
to rimoi oka de o Kristus Yesus, ho ngohi yakunu to ma mio 
to amoko ahi manaramoka mangale ma Jou Madutu. #Ngohi to 
barani to temo hoko genanga duga-duga ya ko korona okia o 
Kristus wo diai oka de ma ngekomo ngohi la o nyawa o Yahudi 
oka ua ta diai 6nanga i wi hi moteke ma Jou Madutu ika. Ngohi 
to diai gEnanga de ahi demo-demo de ma manarama Vi hi ki 
niki de o nonako i hera-heranga de” o hali-o hali biaha-biaha 
ua, mata-mata genanga mangale ma Jou Madutu ai Womaha ma 
kuaha. O Abari ma Oa mangale o Kristus ngohi to hi ngahu 
oka o nyawa ika mata-mata, muläenge o Yerusalem ma bereraka 
hi adono o Ilirikum ika. “To ngohi ahi mau de ahi nganono 
genangala to hi ngahu o Abari ma Oa ma Jou Madutu ino o ngi- 
o ngi kiaka o nyawa yo ihenowahi mangale o Kristus. Hababu 
ngohi toluku to hi goko o manarama de to gelenga o nyawa ma 

homoa manga pondasi ma loku oka. “O Buku i Tebi-tebini ma 
goronaka ya tulihi, 
“Hagala o nyawa komaiwahi yo ihene o abari mangale una 
aha i wi mäke; 
de’ onanga komaiwahi yo ihene, aha i mangarati.” 


O Paulus ai datoro mangale woiki o Roma ika 


“Ma hababu gënanga ka ha manaroka ngohi ta make o 
dudukoro mangale ti ni adono ngini. “Ma” oraha nanga to ngohi 
ahi manarama daera-daera oka gënanga i bötoka. Ma dekana de 
ma tao-taongo ngohi to mau ti ni adono ngini. “Dama nako 
ngohi ahi do dagi ma goronaka o Spanyol ika de ta tio nia 
berera, ngohi tö nganono yakunu ho ma ka make de de ngini 
de’ ho ma hi ko mbrene jai-jai de de ngini. I boto de gënanga 
ngohi tö nganono ngini yakunu ni hi riwo ngohi mangale to 
ngohi ahi do dagi o Spanyol ika. “Ma” o öraha nenanga ngohi 
to mau toiki o Yerusalem ika la tao o ro riwo mangale ma 
Jou Madutu ai umati dokenangoka. “Hababu o jemaat-jemaat o 
Makedonia de? Akhaya ma berera oka yö modekoka mangale i 
hi ddaka manga ro riwo nanga roria dodoto yo hu huha ika ma 
Jou Madutu ai umati ma hi goronaka o Yerusalem ma berera 
oka. “De manga hininga 1 so sanangi 6nanga ya putuhu la yo 
diai genanga. | goungu 1 moteke ma dial 1 patutu 6nanga ya riwo 
manga roria dodoto yo mo mihikini o Yerusalem ma berera oka 
genanga, hababu o Yahudi ma nyawa oka de ya ino hagala o 
nyawa o Yahudi oka ua genanga ya tarima oka hagala o barakati 
ma Jou Madutu ino. Ho”, hagala o nyawa o Yahudi oka ua 
genanga i patutoli ya riwo hagala o Yahudi ma nyawa de o 
barakati ma rupa o baranga. “Nako ngohi ta botoka to ngohi 
ahi manarama neEnanga, de? to hi döaka onangika o Yerusalem 
ma bereraka genanga o ro riwo ya to toomu oka genanga, done 
ngohi aha toiki o Spanyol ma berera ika ta tio nia berera. 
4 Nako ngohi to boa ngini ika, marai ngohi to boda de o barakati 
ma ngöe o Kristus ino mangale ngini. 

#De to ngone nanga Jou o Yesus Kristus, de de o dora 
ma Jou Madutu ai Womaha i hi dda-ddaka, ngohi to gahoko 
de ma giria ngini ika, tanu ngini ni hi moteke ni ma niata 
nia gou-goungu ho ro rimoi de de ngohi ma Jou Madutu ika 
mangale ngohi. 3'Ni hubayanga hupaya ma Jou Madutu wo hi 
hi rehene ngohi hagala o nyawa yo ngaku-ngakua manga giama 

ma hoatino o Yudea ma bereraka, de” hupaya ahi manarama 
mangale tao o ro riwo o Yerusalem ma berera ika de ma Jou 
Madutu ai umati dokenangoka ya tarima de manga hininga i so 
sanangi. ? De hoko genanga nako ma Jou Madutu wo hi moteke, 
ngohi yakunu to boa ngini ika de ahi hininga i so sanangi. De’ 
ngohi aha ta mao o lo laru nia hi dogoronaka. “Tanu ma Jou 
Madutu, wa hi döa-döaka o dame o nyawa ika, naga de de ngini 
mata-mata. Amin. 


O Paulus ai tabea 


1 Ngohi tö igo ti ni hi ka nako o ngo Febe nanga biranga. 

Munanga ma batumu o jemaat o Kengkrea ma berera 
oka. "Ni mi tarima miinanga hoki ma Jou al umati mo ma 
tengo. Ko kiani hoko genanga hagala o nyawa yo ngaku-ngaku 
ma Jou Madutu ika ko kiani i ma teke tarima. Ni mi riwo 
munanga, nako mlinanga mo paralu o ro riwo ngini ino, karana 
munanga mahirete ma batumoka o nyawa manga ngoe - de 
ngohi 6. 

3Ni hi ngahu ahi tabea o ngo Priskila de o Akwila ika, ahi 
dodiawo mi ma ko ki niki mi manarama mangale o Kristus 
Yesus. “Onanga ngade-ngade yo honenge karana yo mau hi hi 
halamati ngohi. Ngohi to tarima kasi onangika - de ka ngohi 
ua, ma’ mata-mata o jemaat o Yahudi oka ua 6 yo tarima kasi 
onangika. “Nia hi ngahu 6 ahi tabea o jemaat ika 1 ma to toomu 
to 6nanga manga tau oka. 

Ahi tabea o Epenetus ika ngohi ti dora-dora. Unanga o 
nyawa ma do di hiraka yo ngaku o Kristus ika o Asia ma 
daera oka. “Ahi tabea ngohi 6 o ngo Maria ika. Miunanga mo 
karajangoka ka ha giria mangale ngini. ' Ni hi ngahu 6 ahi tabea 
o Andronikus de” o Yunias ika. Onanga o ahali moi de de ngohi 
de’ ma moi i boto ngohi de de 6nanga mi wohama o bui ika. 
I hira de ngohi ti ngaku o Kristus ika nanga i hira oka 1 wi 
ngaku. Onanga duru ya nako o rasul-rasul manga hi goronaka. 

8 Ahi tabea o Ampliatus ika, ngohi ti dora-dora karana ünanga 
de de ngohi mi rimoi oka de ma Jou. "Ni hi ngahu to ngohi 
ahi horomati o Urbanus ika, nanga dodiawo wo mo manarama 
ho ma ko ki niki de de ngone mangale o Kristus. To ngohi 
ahi horomati o ngo Stakhis ika to mi dora-dora. YAhi tabea o 
Apeles ika. Ai setia o Kristus ika i nyata oka i goungu. Ahi tabea 
6 o Aristobulus ika de ai tau ma dola, !!de? o Herodion ika. 

Unanga o ahali moi de de ngohi. Ahi tabea 6 roria dodotika ho 
ma teke ngongaku moi o Narkisus ai tau ma goronaka. 

12? Ahi tabea o ngo Trifena de? o ngo Trifosa ika yo manarama 
ya ka i goungu i wi leleani ma Jou, de” o ngo Persis ika to mi 
dora-dora. Munang9 mo manaramoka ma ka i goungu mangale 
ma Jou. PAhi tabea o Rufus de’ ngoi ayo ika, hoka ngohi ayo 
mahirete. O Rufus ganga ma Jou ai ngo ngiriki ma nyawa 1 wi 
hi go go giriri. “Ni hi ngahu ahi tabea na o Asinkritus ika, o 
Flegon, o Hermes, o Patrobas, o Hermas, de? o ria dodoto o 
ngongaku moi mata-mata i ma ko ki niki de de Onanga. ! Ahi 
tabea o Filologus de? o ngo Yulia ika, o Nereus ika de’ ngoi 
hirangika, o Olimpas ika de” mata-mata o nyawa yo ngaku- 
ngaku ika i ma ko ki niki de de 6nanga. 

16 Ni ma teke tabea de ni ma hi teke do dial hoka o ria dodoto 
o Harani oka. O Kristus ai jemaat mata-mata 1 hi dingoto manga 
tabea ngini ika Roria dodoto. 


O nasihati ma bo baha 


vO Roria dodoto! Ngohi to gahoko de ma giria: Hagala o 
nyawa yo do diai o gi tingaka de ya ro ruae o nyawa manga 
ngongaku ma Jou ika, ge onangika ni ma hi do diai. O hali 
genanga i ma howono de okia i ni doto-dotokoka ngini ika. 
Ni ma hi tingaka nia ko kurutika de o nyawa hoko genanga. 
18 Hababu hagala o nyawa yo do diai hoko genanga ko 1 goungua 
yo manarama mangale o Kristus to ngone nanga Jou, duga-duga 
mangale i hi aiki manga hininga ma nahihu mahirete. De manga 
bo baja de” o demo ma muti-mutiti, 6nanga ya tipu hagala o 
nyawa ya nd näko-näko owahi okia naga. Mata-mata o nyawa 
i hi orikoka ngini ni setia o do dotokika mangale o Abari ma 
Oa ma Jou Madutu ino. I ma korona ngini ngohi to sanangi 
mangale o hali genanga. Ngohi tö igo hupaya ngini ni sawaro 
mangale o hali ma oa-0a, de” ni bodo mangale o hali i to torou. 
“Ma Jou Madutu wo hi döa-döaka o lola o nyawa ika, aha i taiti 
wa kelenga o Ibilihi nia kuaha ma timi uku de’ wa wedere. 

Tanu Roria dodoto salalu o Yesus Kristus to ngone nanga Jou 
wi ni hi barakati! 

210) Timotius, to ngohi ahi dodiawo, wo hi dingoto al tabea 
ngini ika. Hoko genangoti o Lukius, o Yason de’ o Sosipater, 
6nanga mi ma ka ahali moi de ngohi. 

“Yo to tuli-tulihi o hurata nënanga ganga ngohi, o Tertius. 
Ngohi to temo ngini ika nia tabea roria dodoto. 

3O Gayus wo hi dingoto ai tabea ngini ika. Ngohi to ma 
hi do dogumu ai tau oka de’ to ngomi 6 mia jemaat yo puji 
genangoka dau. O Erastus, o berera ma tiwi ma joj6 ma häeke, 
wo hi dingoto ai tabea ngini ika. Hoko genangb to ngone nanga 
ria dodoto o Kwartus. 

[#Tanu o Yesus Kristus to ngone nanga Jou wi ni hi barakati 
Ria dodoto mata-mata. Amin.] 


O hurata ma hi bo baha 


Ma Jou Madutu i wi hi go giriri! Unanga wo kuaha wo hi 
kuata Ria dodoto nia ngongaku i ma moteke de o Abari ma 
Oa ma Jou Madutu ino ngohi to hi ngahu-ngahu mangale o 
Yesus Kristus. Ngohi to hi ngahu o abari genanga i ma moteke 
de okia ma Jou Madutu wo hi nyata; ena genanga mangale ma 
Jou Madutu ai datoro wo hi dailako ma dekana o taongo de ma 
ratu-ratuhu o nyawa i hi orikua. #Ma” oraha nanga de ma Jou 
Madutu ai pareta i ko kakali, o datoro de o hi dailako genanga 
i hi nyata oka de” i hi ngahu mata-mata o hoana de o berera 
ma nyawa ika ma ngekomo de ma do dagi o nabi-nabi manga 
dulihi, hupaya 6nanga mata-mata yo ngaku de i wi hi moteke ma 
Jou Madutu ika. “Unanga ma Jou Madutu wo ma tengo-tengo, 
unanga duru wo sawaro. k 

Tanu ünanga ka ha gurutile i wi tëde ka hi ado-adonika ma 
ngëkomo de ma do dagi o Yesus Kristus! Amin. 


To ngomi mia horomati, 
o Paulus, o Kristus Yesus ai gilaongo 

O hali o nahihu de” o tau ma dolaka ma 
wo wango  5:1-7:40 

O Harani oka ma nyawa de” o nyawa iwi huba-huba ua ma 
Jou Madutu  8:1-11:1 

O jemaat ma wo wango de' o puji 11:2-14:40 

Mangale o hali manga momiki o Kristus de" o Harani oka ma 
nyawa o honengino 15:1-58 

O ro riwo mangale o Harani oka ma nyawa 
o Yudeaka 16:1-4 

O hali-o hali mangate ai diri de? ma bo baha 16:5-24 


1 30O Rorla dodoto ma Jou Madutu ai jemaat o Korintus 

oka! Roria dodoto ma Jou Madutu wi ni ahokoka mangale 
ni dadi ai umati karana Roria dodoto ni dadi to Kristus Yesus, 
i ma ki niki mata-mata o nyawa kiaka dika 1 wi huba-huba to 
ngone nanga Jou Yesus Kristus, ena genanga to Onanga manga 
Jou de” to ngone 6 nanga Jou. Ngohi, o Paulus, de? to ngone 
nanga ria dodoto o Sostenes, mi nganono tanu ma Jou Madutu 
to ngone nanga Ama de” o Jou Yesus Kristus wi ni hi döaka o 
barakati de” o lola ngini ika. Ngohi to tulihi o hurata nenanga 
hoka o Kristus Yesus ai rasul ma Jou Madutu mahirete wo hi 
goraka de” to unango ai mau. 


O barakati ma Jou Madutu ino i ma moteke o Yesus Kristus 


#Ngohi ka hoko genangika to tarima kasi ma Jou Madutu ika 
mangale ngini, hababu ngini nia tarimaka o hayang] de o dora i 
oma-omanga ma Jou Madutu ino 1 ma moteke o Yesus Kristus. 
“Karana ngini ni dadi oka ma dutu to Kristus, de nia wo wango i 
kaya de hagala o hali ma goronaka. Nia ga nako mangale hagala 
moi-moi duru i luku, de” ngini ni sawaro ni dotoko o ga nako 
genanga. “Genanga 1 hi dumutu abari mangale o Kristus hoko 
genanga ya womoka nia hininga ma goronaka ika, "hi adono ka 
moi 6 de ngini ni kurangua o barakati, ma 6raha ngini ni wi 
dama to ngone nanga Jou Yesus Kristus wo boda de” i wi make 
mata-mata o nyawa. “O Kristus mahirete aha wi ni tagongo ngini 
hi adono ma baha ika, hupaya ma öraha Unanga wo boa oli, 
ngini wi ni make ino, koiwa nia kuranga. “Ma Jou Madutu 
yakunu ni wi ngaku de ma goungu. Unangala ma Jou Madutu 

wi ni ahokoka ngini mangale ni dadi ka moi de ai Ngohaka, ena 
genanga o Yesus Kristus, to ngone nanga Jou. 


Yo regu-regu oka o jemaat ma goronaka 


[Roria dodoto! De nanga Jou Yesus Kristus ai romanga, 
ngohi to gahoko hupaya ngini mata-mata ni ia de o demo moi, 
hupaya uha naga ni regu-regu nia hi dogoronaka. Ko kiani ngini 
ka moi, ni hininga moi de o dibanga moi. 'Hababu o Kloe 
ai tau ma nyawa i hi ngahu ngohi ino naga ni ma teke ributu 
nia hi dogoronaka. Ngohi ahi dungutu ena gênanga naga nia 
hi dogoronaka yo temo, “Ngohi ti niki o Paulus,” naga 6 yo 
temo, “Ngohi ti niki o Apolos,” ma homoa yo temo, “Ngohi 
ti niki o Petrus,” ma de ma homoa oli yo temo, “Ngohi ti 
niki o Kristus.” "Nagaka o Kristus wo regu-regu? O Paulus wo 
honengua o salib oka mangale ngini. Ngini 6 i ni ohikua mangale 
ni dadi ni wi ni niki o Paulus, ko i goungua? 

“Ngohi to sukur ti ni ohikua o nyawa mol 0 nia hi 
dogoronaka, sowali ua de o Krispus de” o Gayus. “Uha hi adono 
o nyawa moi 6 yo temo ngohi ti ohikoka iinanga mangale wo 
dadi wo hi ni niki ngohi. (Aa, i goungu, o Stefanus de” ai 
tau ma dola, i goungu ngohi ta ohiki 6nanga. Ma” ma homoa 
genangoka de ya ino, ka to hiningahi ngohi, moi oka ua o nyawa 
ma homoa ngohi ta ohiki.) "O Kristus wo hi hulokua ngohi 
mangale ta ohiki o nyawa, ma” mangale to hi ngahu o Abari 
ma Oa ma Jou Madutu ino; de genango ngohi ko kiani ta diai 
ta pake ua ahi sawaro to temo-temo hoka o nyawa, hupaya o 
kuaha o Kristus ai honengino o salib oka i dadi ua ka parahaja. 


Ma Jou Madutu ai kuaha de? ai barija i gogere o Kristus oka 


18Hababu hagala o nyawa manga meta o binaha ika, o abari 
mangale o Kristus ai honenge o salib oka ma rupa hoka o demo 
i hi ho homoa. Ma” mangale ngone wo na hi ho halamatoka 
ma Jou Madutu, o abari genanga ma rupa ma do dagi ma Jou 
Madutu wo hi matoko ai kuaha. "Hababu o Buku i Tebi-tebini 
ma goronaka, ma Jou Madutu wo temo, 
“Manga barija o nyawa yo so sawaro aha ta ruae, 
de” manga mangarati o nyawa de manga do dotokoka aha ta 
ho hihanga.” 
2 Aa, okia ma faida o nyawa yo so sawaro genanga? Okia ma 
faida 6nanga de manga do do dotokoka? Okia ma faida duru 

yo bo barija ya takihiri o dunia nenanga? Ma Jou Madutu wo 
hi dumutoka o dunia nënanga ma barija mata-mata ganga ka o 
demo 1 hi ho homoa! 

"Karana sarakia dika o nyawa manga sawaro, 6nanga 
yakunua i wi nako ma Jou Madutu i ma moteke manga sawaro 
mahirete. Ma” hababu karana ma Jou Madutu wo barija, wo igo 
wa hi halamati o nyawa i wi ngaku-ngaku unangika i moteke 
o abari ngomi mi hi ngahu, ngaro o dunia yato o demo i hi 
ho homoa. 20 Yahudi oka ma nyawa yo gahoko i hëra-hëranga 
hoki ma nyonyata, de” o Yunani oka ma nyawa i hi lamoko o 
barija o duniaka nënanga. “Ma?” ngone nënanga duga-duga ho hi 
ngahu o Kristus wo honenge o salib oka. O abari nenanga yato 
hoko manga hininga o Yahudi oka ma nyawa de” o Yahudi oka 
ua ma nyawa yato o demo i hi ho homoa. De’ o Yahudi oka 
ua ma nyawa yato genanga o bodo moi. “Ma” o nyawa wa aho- 
ahokoka ma Jou Madutu - ya oa o Yahudi oka ma nyawa ya 
oa o Yahudi oka ua ma nyawa - o abari genanga ma rupa ma 
do dagi ma Jou Madutu wo hi matoko ai kuaha de ai barija. 
#Hababu ya pulo-pulono yo bodo ma Jou Madutu oka, ganga 
i holoi yo barija ngaro de o nyawa manga bo barija; de” ya 
pulono yo bole ma Jou Madutu oka, ganga i holoi yo kuata 
ngaro de o nyawa yo kua-kuata. 


Ma Jou Madutu ai kuaha de’ o nyawa manga bole-bole 


#O Roria dodoto! Abe ika nio hininga sarakia nia rupa 
ma oraha ma Jou Madutu wi ni ahoko ngini. Duga-duga ma 
huhutulu dika nia hi dogoronaka yo bo barija, ekola yo ko 
kuaha, ekola manga pangkati ma go gurutile i moteke o nyawa 
ma lo legaka. “'Hababu hoko genanga ma Jou Madutu hangaja 
wa iriki o dunia nenanga ya pulono yo bodo, hupaya o nyawa 
yo so sawaro i dadi ya maleke. De ma Jou Madutu wa iriko 
o dunia nënanga ya pulono yo bole, hupaya o nyawa yo po 
puturungu de” yo nau-nauru i dadi ya maleke. “Ma Jou Madutu 
wa iriki ya pulono yo tipoko uku, de i ma hi ko kauku, de’ o 
dunia nenanga ya pulono koiwa ma baraguna, hupaya ma Jou 
Madutu wa wedere kiaka o dunia ya pulono duru ma loku oka. 
“De hoko gënanga o nyawa moi 6 de yakunua manga diri i ma 
hi kurutile ma Jou Madutu ai himangoka. “Ma Jou Madutu 
mahirete wa diai hi adono Roria dodoto ni rimoi de o Kristus 
Yesus. I tilakuru o Kristus, ngone i na diai ho barija. De' i 

moteke iinanga dika ma Jou Madutu wo na diai ngone ho ma 
teke oa-0akali de ai diri, i na hi dadi ngone ai umati wo ma 
dinga-dingakoka, de? wo na hi lapahi oka ngone. “Ho”, hoka i 
tulihi o Buku i Tebi-tebini ma goronaka, “O nyawa yo mau 1 ma 
hi amo-amoko kiani i ma hi amoko de okia ma Jou wa do dial 
oka.” 


O abari mangale o Kristus ai honenge o salib oka 


O Roria dodoto! Ma öraha ngohi to boa ngini ika de’ ti 

ni hi ngahu ngini ika mangale ma Jou Madutu ai datoro 
o dunia ya nako-nako owahi, ngohi ta pake ua o dunia nenanga 
ma barija ekola to temo-temo de o demo i ko kurutile. ” Hababu 
ngohi to mau oka hoko kia ma dekana naga ngohi de de ngini, 
ngohi aha okia-kia ua to hi himanga, sowali ua 1 ma korona o 
Yesus Kristus, ma bo boloi iinanga wo honengoka o salib oka. 
3Ma 6raha ngohi naga de de ngini, ngohi i hi bole de” to hawana 
to haharoka. “O abari ngohi to hi ado-adono nginika ngohi to 
hi adonua de o demo-demo nia hininga ya dae-daene 1 moteke o 
nyawa ma barija. Ngohi to hi Adono gënanga de ma do dagi i 
hi nyata i goungu ma Jou Madutu ai Womaha i kuaha. ‘Ngohi 
to diai hoko gënanga, hupaya nia ngongaku o Kristus ika ni hi 
hole ua o nyawa ma barija, ma’ ni hi hole de ma Jou Madutu ai 
kuaha. 


Ma Jou Madutu ai barija 


6Ngaro hoko genanga, o nyawa manga rohani ma wo wango 
i oha-ohakoka ma hi dogoronaka, i goungu ngohi to ade-ade i 
ma korona de o barija. Ma” o barija nënanga o dunia ua ma 
barija, ekola yo ko kuaha manga barija öraha nënanga, manga 
kuaha gënanga aha i hihanga. 7O barija ngohi to hi ngahu-ngahu 
gënanga ganga o barija ma Jou Madutu ino. O barija gënanga o 
dunia i hi örikua, o dunia nënanga ka i dadi 6 de kowahi ma Jou 
Madutu wa sadiaka mangale ngone nanga utumu. SO nyawa moi 
ua 6 yo ko kuaha ino 6raha nënanga i hi öriki mangale o barija 
gënanga. Hababu ho hi ade önanga i hi orikoka, marai önanga 
aha i wi salib ua ma Jou wo mo mulia gënanga. "1 idulu ya ino 
o hali gënanga nagala hokä i tulihoka o Buku i Tebi-tebini ma 
goronaka, 

“Okia komaiwahi ya mäke ekola yo ihene o nyawa, 





490 O KORINTUS MA DO DI HIRAKA 2, 3 


de komailwahi 6 1 puda o nyawa manga hininga ma 
goronaka, 

genangala wa sadia ma Jou Madutu 

mangale o nyawa 1 wi ho hininga.” 
Ma?” ma Jou Madutu wo hi matokoka ngone ino de ma do 
dohanga ai Womaha. Ma Jou Madutu ai Womaha genanga ya 
tailako hagala moi-moi, hi adono ma Jou Madutu ai datorika 
ngaro duruhe i o ju-iunu. UHababu i hi öriki o nyawa moi-moil 
manga hininga ma dola ganga o nyawa genanga manga womaha 
mahirete, mode ko 1 goungua? Hoko genangoli mangale ma Jou 
Madutu. Ha nako ma Jou Madutu ai hininga ma dola duga- 
duga ma Jou Madutu ai Womaha mahirete! "De ngone i na 
hi döakua o dunia nënanga ma womaha, ma o Womaha ma 
Jou Madutu ino, hupaya ngone ho hi öriki mata-mata ma Jou 
Madutu wo na hi ddakoka ngone ino. 

PHababu genanga, nako ngomi mi hi tararono o hali-o hali 
ya korona ma Jou Madutu hagala o nyawa ika onangoka ma 
Jou Madutu ai Womaha, ngomi mi hi ngahua i moteke o nyawa 
ma barija, ma? i moteke ma Jou Madutu ai Womaha ma do 
dotoko. “O nyawa onangoka koiwa ma Jou Madutu ai Womaha, 
yakunua ya tarima okia 1 hi matoko o Womaha genanga. 
Hababu o nyawa oka genanga o hali-o hali 1 heto-hetongo hoka 
bodo moi dika. O nyawa genanga yakunua i mangarati, hababu 
o hali-o hali genanga duga-duga yakunu ya takihiri hoka o 
rohani ma parakara. SO nyawa onangoka naga ma Jou Madutu 
al Womaha yakunu ya takihiri hagala moi-moi, ma” o nyawa moi 
0 de koiwa manga haku i wi takihiri unanga. '9O Buku i Tebi- 
tebini ma goronaka i tulihi, 

“O nagona 1 hi öriki ma Jou ai dibanga? 

De” o nagona i wi hi daaere?” 
Ngonela nanga dibanga ka i ma daene de o Kristus. 


Ma Jou Madutu i wi 10 leleani 


3 Roria dodoto, de ma diai ngohi takunua to temo-temo de 

de ngini, hoki o nyawa onangoka naga ma Jou Madutu 
ai Womaha. Ngohi duga-duga takunu to temo-temo de de ngini 
hoka o nyawa yo wangohi i moteke o dunia ma nahihu, hoka 
o nyawa o ngoha-ngohakohi manga ngongaku o Kristus ika. 
Kahuruonika ngohi takunu ti ni hi ddaka duga-duga o ngohaka 
manga inomo, o nyawa yo balu-baluhoka ua manga inomo, 

hababu ngini i ni mu kuatuahi mangale o ngongaku. Ma’ oraha 
nenang6 ngini ka ni kuatuahi mangale o ngongaku, “karana ngini 
ka ni wangohi i moteke hoki o nyawahi ma biaha. Hababu nako 
ngini o hininga ni ma teke rahai ua de ka ni ma ko ka ngamohi 
moi de moika, mode ko i goungua genanga ni hi matoko ngini 
ka ni wangohi i moteke o nyawa ma biaha, hoki o nyawa i wi 
näko-näko ua ma Jou Madutu? “Nako naga yo temo, “Ngomi 
mi wi niki o Paulus,” de” ma homoali yo temo, “Ngohi ti niki o 
Apolos,” mode ko i goungua genanga i hi matoko Roria dodoto 
nia kalakuangoka hoka o dunia ma nyawa? 

5] moteke ma diai o naguna genanga o Apolos? De’ o naguna 
o Paulus? Ngomi duga-duga ma Jou Madutu mi wi lö leleani, 
mi ni tudaka ngini mangale ni wi ngaku o Kristus. Ngomi ka mi 
hi dagi dika o manarama ma Jou wo mi hulo-hulokoka ngomino 
moi-moi. Ngohi to datomo de” o Apolos wo to tuagi ma” ma 
Jou Madutu mahirete wa diai ma wo wango i dato-datomo. "Ho" 
ho hi amo-amoko ganga ma Jou Madutu, hababu iinanga wo hi 
wango. Yo dato-datomo de” yo to tuagi ho hi amokua, “hinoto 
6 ka i ma diene. Moi-moi aha ya tarima manga hewa i moteke 
manga kangela. °Ngomi ganga ma nyawa mi ma ki niki mi 
manarama mangale ma Jou Madutu, de’ ngini ganga hoka ma 
Jou Madutu ai dumule. 

O Roria dodoto ganga hoki ma Jou Madutu ai tau dika. “De 
o sawaro ma Jou Madutu wo hi d6aka, ngohi hoka o tau yo 
do diai duru ya näko-näko ta kelengaka ma pondasi mangale o 
tau genanga, de” o nyawa ma homoa i hi goko o tau o pondasi 
ma loku oka genanga. O nyawa moi-moi kiani yo hininga i hi 
do diai sarakia linanga wo hi goko o pondasi ma loku oka 
genanga. "Hababu ma Jou Madutu mahirete wi hi gogeroka o 
Yesus Kristus hoki o pondasi genango moi dika mangale o tau 
genanga, koiwa naga o pondasi ma homoa. "Naga i hi goko o 
pondasi ma Toku oka genanga de ya pake o gurasi, naga ya pake 
o haäka, naga ya pake o helewo i go garade, naga oli ya pake o 
gota, o momo ma doolenge ekola o pine ma roehe ma doolenge. 
BO nyawa moi-moi aha ya make manga manarama, dama ma 
öraha o Kristus wo boda ma hinotoka. Hababu o wange genanga 
o uku aha ya diai la ya make manga manarama moi-mol. O uku 
aha ya uji de” i hi matoko ma rupa manga manarama genanga. 
“Nako o nyawa i hi goko o pondasi i to tongohono ya tuhuku 
de o uku ma loku oka genanga, o nyawa genanga aha wa tarima 

o hu hutu ma goronaka. Unanga aha wa kilianga mata-mata o 
dungutu i hi dukumuku o nyawa manga hininga ma goronaka. 
Ma o6raha genanga dahao o nyawa moi-mol ya tarima ma Jou 
Madutu ino o hi giriri i pod patu-patutu. 

6O Roria dodoto! Mangale ti ngini nia paralu, ngohi to mi 
hi koronaka mata-mata genanga o Apolos ika de ahi diri ino 
mahirete. Ma dungutu hupaya to ngomi mia dulada ino genanga 
ngini yakunu ni ma dotoko okia mangarati o demo, “Ni ma hi 
jojo nanga naga ma datorika.” De hoko genanga koiwa o nyawa 
moi 6 ngini ino yakunu ni wi hi amo-amoko wo ma tengo, daha 
nia hi kauku ma homoa. 70 nagona i ni diai o Roria dodoto no 
holoi de o nyawa ma homoa? Mode ko i goungua hagala moi- 
moi o Roria dodoto nia tarima ma Jou Madutu ino? Ho’, ya 
dodoa ho ni mau ni ma hi lamoko nia diri, ma tero-tero okia 
naga Roria dodotoka genanga ko i goungua okia naga moi i ni 
hi döakino? ?1 goungua ngini okia-kiaka ua nio paralu! Ngini 
ni kayaka! Ngini ni dadi oka o koano! De’ ngomi kowali. Hoko 
kia ma rahai nako i gou-goungu ngini ni dadi oka o koano, 
hupaya ngomi yakunu mi pareta de de ngini. “Karana i moteke 
ahi da mike, ngomi o rasul-rasul, ma Jou Madutu wo mi hi 
dadi oka hoki ya wuni-wuningi o nyawa manga himangoka de’ 
o malaekat-malaekat. Ngomi hoki o nyawa mi baraguna ua i 
mi gelenga o hukumanga i mi ho honenge o nyawa yo woe- 
woe manga himangoka, de” i mi hi uli-ulili o dunia. “Karana o 
Kristus, ngomi ganga o nyawa bodo, de’ ngini o Harani oka ma 
nyawa yo so sawaro! Ngomi mi bole, ngini ni kuata! Ngomi i mi 
hohedu, de” ngini i ni tubo ile! "Hi ädono draha nenanga ngomi 
mia ohana o habirokata de” o kiriti ma dudungu, to ngomi mia 
pakeanga i go gogere ka mia roehokahi dika, o nyawa 1 mi 
hangihara ngomi, to ngomi mia ngi koiwa mangale mi ma ridi; 
'!ngomi mia kobongo i dofae oka, mangale mi hi lingiri mia wo 
wango o wange ile. Ma öraha okia ngomi i mi hi lai, ngomi mia 
balahi de o barakati; nako ngomi i mi aniaya, ngomi mi sabari; 
Bnako o nyawa i mi diai o romanga ma dorou, ngomi mi hi 
balahi de mia demo i muti-mutiti. Ngomi mi holoi ua de o wale 
o duniaka nënanga; hi 4dono draha nënanga i mi pulono ngomi 
hoki o dunia ma peseke. 

“Ngohi to tulihi nenanga nginika to diai ua la ngini i ni 
maleke, ma” mangale ti ni hitiari ngini hoki, ahi ngoha- ngohaka 
mahirete. SHababu ngohila i dadi ti ngini nia ama, ngaroka i 

yakunu 1 dadi hoki o Harani oka ma nyawa, ti ngini nia guru 
ya ribuhu ngimoi i boto. Nia wo wango ma goronaka hoka 
o nyawa ka moi de o Kristus, ngohi to dadi o ama nginika, 
karana ngohi to a0 o Abari ma Oa mangale o Kristus nginika. 
'8Hababu gënanga ngohi to gahoko ta goungu, hupaya ngini nia 
niki to ngohi ahi dulada. !'Mangale genanga ngohi ti hulokoka o 
Timotius ngini ika. Hoka o Kristus wi ni niki, iinanga ka i ma 
daene hoka to ngohi ahi ngohaka mahirete ti ho hininga. Unanga 
o ngohaka yakunu hi ngaku. Dama tnanga aha wi ni hi ngahu 
mangale o wo wango ma do dagi ngohi ta ni nikoka o Kristus ti 
ngaku i paha ino, ena genanga o wo wango ma do dagi ngohi tä 
dotokoka o jemaat yo getongo kiaka 6 dika. 

30) nyawa ya muruono naga nia hi dogoronaka yo dadi oka 
manga hininga i kurutile, hababu önanga yato bote ngohi aha 
to boa ua ngini ika. "Ma nako ma Jou wo hi hi gumala 
ngohi, ahao to böa dika nginika i tedekanoka ua de. Dama 
ma orahoka genanga ngohi ahao ta make okia yakunu yo diai 
o nyawa manga hininga i ko kurutile genanga; ko i goungua 
önanga duga-duga ka manga demo dika. #@Karana nako ma Jou 
Madutu wa pareta o nyawa moi-moi manga wo wango, o hali 
genanga i hi nyata o nyawa genanga manga wo wango ma kuata, 
i goungua mangale manga demo-demo. “Ho” nia iriki dika okia 
ngini i holoi nio igo! Bote ngini nio mau ngohi to bda mangale 
ti ni dotoko ngini de ma buturungoka, ekola ngohi to böa ti ni 
dotoko de ma bole oka de o dora de o hayanga? 


O manarama i to torou o jemaat ma goronaka 


A I moteke ma diai ngohi ta tarimaka o hi ngahu naga nia hi 

dogoronaka o manarama-o manarama i hö howo-howono i 
kiriaka holi: Naga o Roria dodoto nia hi dogoronaka yo howono 
de manga ayo bau. O nyawa i wi näko-näko ua ö ma Jou, ma 
yo diai ua hoko gënanga! ?Ngaro hoko gënanga ma, o Roria 
dodoto nia hininga ka i kurutile ohi. I lio ya ino o Roria dodoto 
ko kiani nia hininga i huha de’ nia hi hupu o Roria dodoto nia 
hi dogoronaka o nyawa yo do diai o hali gënanga. ““Mangale 
ma poretino ngohi to kurutika de ngini, ma? ma gorona ika 
ngohi naga nia hi dogoronaka ngini. Ho’, ngohi to mau ta diai 
ma tero-tero ngohi naga nia hi dogoronaka, “De ma Jou Yesus 

Kristus ai romanga, ngohi to hi nyata o nyawa yo do diai oka 
o manarama hoko genanga ma peseke, ko kiani ya hukumu!” 
Nako ngini ni ma toomu nia pulono hoka ngohi naga nia hi 
dogoronaka, de’ de nanga Jou Yesus ai kuaha, “ngini ko kiani 
nia hi lapahi o nyawa genanga o Ibilihi ika, hupaya o nyawa 
genanga manga roehe i binaha de’ de hoko genanga manga 
womaha i hi halamati ma 0raha ma Jou wo boa oli ma hinotoka. 

6] patutua ngini ni ma mao nia hininga i kurutile. Mudukua 
ngini nia nakoka o demo ma hi ade nënanga, “O ragi ma 
huhutulu ya dial ya hero o tarigu ma ganu mata-mata!” "Nia 
umo 1 hira o ragi ma deka-dekanuku genanga, ena gënanga o 
ragi baradoha, hupaya ngini ni dadi hoka o tarigu ma ganu ma 
hungi, 1 tebini de o ragi baradoha ma deka-dekanuku, de" ngohi 
to hi Oriki ngini i goungu hoko genanga. Hababu, to ngone 
nanga Paskah ma rameanga i tiai oka, karana o Kristus wo dadi 
hoki to ngone nanga Paskah ma duba, wo hi hubaka. “Ho', nia 
ino ngone ho hi rame to ngone nanga rameanga genanga de o 
roti ko i ragi-ragi ua, ena ge#nanga o roti i hi nonako ma debi- 
debini de” mata-mata ma Jou Madutu ai hininga ika ya daene. 
Uha ngone ho hi rame o Paskah ma rameanga gënanga de o roti 
ma ganu o ragi ma deka-dekanuku, ena gënanga o baradoha ma 
ragi de” o dorou. 

9To ngohi ahi hurata i paha-paha ma goronaka, ngohi ti ni hi 
ngahu oka ngini ika hupaya uha ni ma teke dodiawo de o nyawa 
yo do diai o dorou. Ngohi ahi dungutua o nyawa o dorou yo 
do diai ekola yo ko kalilu, ekola yo tipu- tipu, ekola ya huba- 
huba o gomanga, ka utu 6 de koiwa i wi nako ma Jou Madutu. 
Ko i goungua! Ngohi ahi dungutua nanga, hababu nako ngini 
kiani ni ma hi kurutika de dnanga, done i tantu oka ngini kiani 
i paralu ni hupu ka ma moi o dunia ino nënanga. !!Ahi dungutu 
ngohi ena genanga, ngini uha ni ma teke dodiawo de o nyawa i 
ma ngaku manga diri yo Harani, ma’ o nyawa genanga yo howo- 
howono, ekola yo ko kalilu, ekola ya huba-huba o gomanga, 
ekola yo igo ya diai o romanga ma dorou o nyawa ma homoa 
ika, ekola yo toba daluku, ekola yo tohi-tohiki. Ni gogere ni 
olomo de o nyawa genanga ma uha! 

12-133] goungu ya tailako o Harani oka ua ma nyawa, ya 
howono ekola ya tiai to ngohi ua ahi datoro. Ma Jou Madutu 
mahirete aha wa tailako önanga. Ma’ mangale nia jemaat ma 
nyawa, ko ngini ua mahirete kiani nia tailako? O Buku i Tebi- 

tebini ma goronaka i tulihi, “Nia duhu o nyawa ma dorou nia hi 
dogoronaka!” 


Nia kalaki nia ria dodoto yo to tailakoka 


Ya dodoa naga nia hi dogoronaka ngini yo barani yoiki 

o hakimika i wi nako-nako ua ma Jou Madutu, mangale 
ya kalaki manga ria dodoto o ngongaku moi, nako linanga 
1 ma teke ributu de ai ria dodoto genanga? Ya dodoa ho 
unanga wo gahokua ma Jou Madutu ai umati ya tiai o parakara 
genanga? "Okia ho ngini ni hi orikua ma Jou Madutu ai umati 
aha ya tailako o dunia nenanga? Ho”, nako i goungu ngini 
aha nia tailako o dunia ne@nanga, boteka ngini ni akunua nia 
tiai o doomu yo to tailako ma parakara-parakara okia ua ya 
dae-daene? 3Boteka ngini ni hi orikua ngone aha ha tailako 
malaekat-malaekat? I holoi oli o parakara-parakara o wo wango 
o wange hi geto-getongo! “Ma nako i puda o parakara-parakara 
hoko genanga, boteka ngini nia aoka o nyawa ika ka utu 6 de 
koiwa manga pangkati o jemaat ma goronaka? SI goungu i na hi 
maleke! Marai naga nia hi dogoronaka o nyawa a mo moi i ya 
oaka manga barija mangale ya tiai o ributu o roria dodoto nia 
hi dogoronaka ni ma hi teke ho Harani! “Ma” i idulu ya ino, 
o Harani oka ma nyawa moi yoiki o Harani ma nyawa ika ua 
mangale ya kalaki manga ria dodotika yo ho Harani! 

TUha ni oiki ni ma teke kalaki o nyawa yo ho Harani oka ika 
ua, de naga o ributu-ributu nia hi dogoronaka 6 ma rupa o rugi 
moi nginika. I holoi ya oa ngini 1 ni diai i adilua ekola i ni hi 
rugi! “Ma? ngini mahirete ka nio dogo nia diai i adilua o nyawa 
ma homoa ika. Ngini 6 mahirete nia hi rugi o nyawa ma homoa. 
De” genanga ngini ni diai karana ka o roria dodotika o ngongaku 
moi! Ni hi orikoka ngini, o nyawa ya mote-motekua ma Jou 
Madutu ai mau aha yo dadi ua ma Jou Madutu ai umati? Uha 
1 ni tipu! O nyawa yo do diai o safarune, o nyawa ya huba- 
huba o gomanga, yo howo-howono, yo diai o manarama i male- 
maleke 1 ma hi teke ngo ngoheka de i ma hi ko ka nauru, 
1yo tohi-tohiki, yo ko kalilu, yo toba daluku, yo igo ya diai o 
romanga ma dorou o nyawa ma homoa ika, ya hi hihihi o nyawa 
ma homoa - mata-mata o nyawa hoko gënanga aha yakunua yo 
dadi ma Jou Madutu ai umati. 'Kahuruono ya muruono naga 
nia hi dogoronaka manga manarama hoko genanga. Ma” oraha 
nenanga ngini 1 hi matoko ni tebini o baradohaka. Ngini ni dadi 


O KORINTUS MA DO DI HIRAKA 6 497 


oka to ma Jou Madutu wo ma dinga-dingakoka. Ngini ni ma 
teke oa-oakali de ma Jou Madutu, karana ngini ni wi ngaku ma 
Jou Yesus Kristus ika de” karana o Womaha ma kuaha to ngone 
nanga Jou Madutu ino. 


Nia r6ehe nia pake mangale ni wi hi mulia ma Jou Madutu 


I9 Naga yo temo o nyawa moi-mol yakunu yo diai hagala mol- 
moi. Ma” mangale ngohi mata-mata ua i baraguna. Ho” ngaroka 
ngohi yakunu ta diai okia dika, ma” ngohi toluku ta mala ika 
ahi diri ya kuaha okia dika. "Naga 6 yo temo o momo ganga 
mangale o mämata, de” o mAmata ya sadiaka mangale o inomo. 
Ma hinoto ma Jou Madutu aha wa ho hihanga. O nyawa ma 
roehe yakunua ya pake mangale ya diai o rimol de i so safarune, 
ma” duga-duga mangale i wi leleani ma Jou. De” ma Jou aha wa 
paliara o röehe genanga. “Ma Jou Madutu wi hi wangoka ma 
Jou Yesus o honengino, hoko genang6 ma Jou Madutu aha wo 
na hi wango ngone de ai kuaha. 

5O Roria dodoto ni hi driki nia rdehe ganga o Kristus ai 
roehe ma hidoku-hidoku. Ho” boteka yakunu ngohi ta lë o 
Kristus ai lou de ai giama de ta diai yo so safarune manga lou de 
manga giama? Ha kali-kali kowali! Ekola mudukua ngini ni hi 
orikuahi o nyawa i ma ka ganu de o nyawa moi yo ho habaraka, 
yo dadi moi de yo ho habaraka genanga! Hababu o Buku i Tebi- 
tebini ma goronaka i tulihi, “Hinoto i dadi ka moi.” VMa' o 
nyawa i hi rimoi oka manga diri de ma Jou, ma Jou ai Womaha 
de o nyawa genanga manga womaha i dadi moi. 

Ni ma hi kurutika o manarama-o manarama i so safarune. 
Hababu mata-mata o baradoha ma homoa yo do diai o nyawa, 1 
dadi o nyawa gënanga manga röehe ma poretoka. Ma’ o nyawa 
yo do diai i so safarune, ma mangarati yo diai o baradoha 
manga röehe ika mahirete. “Ngini kiani ni hi 6riki nia roehe 
ganga ma Jou Madutu ai Womaha ma ngi i gogere. O Womaha 
genanga 1 gogere ngini nia dolaka. De ma Jou Madutu mahirete 
wi ni hi döaka ai Womaha genanga ngini ika. Nia diri Roria 
dodoto ko ti ngini ua. G#nanga ka to ma Jou Madutu. “Ma Jou 
Madutu wi ni ijaka ngini de wo fangu oka wa mata-mata oka. 
Hababu genanga, nia pake nia rdehe hoko gênanga ma rupa hi 
adono i wi hi mulia ma Jou Madutu. 

O lo leha-lo leha mangale o kawingi 


Oraha nënanga ngohi to mau to ade-ade i ma korona o 
hali ngini nia hetongo nia hurata ma goronaka. Nako o 

nauru wo ma tengo wo kawingua, genanga ya oa. "Ma" hupaya i 
ni daenua o co coba mangale ni diai o hali-o hali i patu-patutua, 
i holoi ya oa o nau-nauru moi-moi de manga hekata mahirete de” 
o ngo ngoheka moi-moi de manga rokata mahirete. JO rokata 
kiani wo hi ganapu ai leleani hoka o rokata ngoi hekatika, de” 
o hekata kiani mo hi ganapu ami leleani hoki o hekata ami 
rokatika, moi-moi i hi ganapu manga leleani moi de moika. “O 
hekata mo ma kuaha ua ami roehe mahirete: ma wa kuaha ami 
roehe ganga ami rokata. Hoko genangoli o rokata wo ma kuaha 
ua ai röehe mahirete, ma kuaha ai roehe ganga ngoi hekata. 
SHoka o hekata de o rokata moi de moi uha i ma ki tingaka i 
kurutika. Iti o 9raha ma huhutulu ka i yakunu, iti ahali ya ho 
hinoto yo rimoi oka. De hoko génanga moi-moi yakunu i ma 
niata de koiwa ma dagahanga. Ma’ ma duru ino, kiani ngini ni 
ma iduloli de ni rimoi okali hoka o hekata de o rokata. Nako 
hoko genangua, ngini aha yakunu nia niki o womaha ma dorou 
ma bo baja, karana ngini ni kuatua nia tumungu nia nahihu. 

“Ngohi to temo nenanga i goungua hoka o pareta, ma” hoki 
o hitiari. 7I moteke ma diai ngohi i holoi to igo, nako mata- 
mata o nyawa yo dadi hokä ngohi. Ma” moi-moi ha tarimaka o 
ngongike ma Jou Madutu ino yo dinga-dingakoka. Wo ma tengo 
to unanga ai ngongike nënanga, ma homoa manga ngongike 
genanga. 

sO nyawa yo kawi-kawinguahi de” o ngoheka yo fäo-fäo oka 
ika, nënanga to ngohi ahi hitiari: I holoi ya oa Ria dodoto 
ni tatapu ni wango ni ma te#ngoka hoka ngohi. “Ma? nako o 
Roria dodoto ni yakunua nia tumungu nia nahihu Roria dodoto 
ko aho ni kawingi. Hababu de nia nahihu i rama, i holoi ya 
oa o Roria dodoto ni kawingi. "Ma himanga önanga yo kawi- 
kawingoka ika, nenanga to ngohi ahi pareta: (I moteke ma diai 
ngohi ua to hi daka o pareta nenanga, ma” ma Jou.) O ngoheka 
mo ma tëngo mo kawingoka uha mi mala ami rokata. Ma’ 
nako miinanga mi malaka, miinanga kiani mo tatapu koiwa ami 
rokata, ekola mi gi lio ami rokatika. De” o rokata wo ma tëngo 
yakunua wo mi oluku ngoi hekata. 

“De ma ho homoa ika, to ngohi ahi hitiari ena genanga: 

- nenanga to ngohi mahirete ahi hitiari, ma Jou ua - nako 
o Harani oka ma nyawa moi wo ma hekata o ngoheka mo 
ma tëngo mi ngakua o Kristus ika, de’ ngoi hekata genanga 
mo rimoi mangale mo wango de de iinanga, o nyawa genanga 
yakunua wo mi oluku ngoi hekata. "De nako o Harani oka 
ma nyawa ma ngoheka mo ma tengo mo ma rokata o nyawa 
wo ma tëngo wi ngakua o Kristus ika, de” ami rokata wo rimol 
mangale wo wango de de miinanga, o hekata gênanga yakunua 
mi oluku ami rokata. “Hababu o rokata wo ngaku-ngaku ua 
i wi hi gumala mangale wo dadi ma Jou Madutu ai umati 
ma nyawa, karana wo kawingi de o hekata mo dadi oka to 
ma Jou Madutu ai umati. Hoko genangö o hekata mo ngaku- 
ngaku ua i mi hi gumala mangale mo dadi ma Jou Madutu ai 
umati, karana mo kawi-kawingi de o rokata wo dadi oka ma Jou 
Madutu ai umati. Nako hoko genangua, marai oka to Onanga 
manga ngoha-ngohaka hoka o kafir oka ma ngoha-ngohaka, ena 
hioko o ngoha-ngohaka genanga ya etongo hoka ma Jou Madutu 
ai umati. ! Ma’ nako o nyawa yo ngaku-ngaku ua genanga ya 
mala manga hekata ekola manga rokata yo ho Harani, uha nia 
tumungu 6nanga. O hali nënanga ma goronaka Roria dodoto 
o ngoheka ekola o Roria dodoto o nauru gënanga ni lapahi 
oka, hababu ma Jou Madutu wo mau hupaya o Rorla dodoto 
ni wango de ni dame-dame. '“Karana o Roria dodoto hoka o 
hekata - no ngaku oka ma Jou ika - sarakia o Rorla dodoto 
yakunu no hi driki de ma diai o Roria dodoto nakunua ni hi 
halamati ani rokata? Hoko genanga oli o Roria dodoto hoka o 
rokata o Harani oka, sarakia o Roria dodoto yakunu no hi briki 
de ma diai o Roria dodoto nakunua no mi hi halamati ngo ni 
hekata? 


Ni wango hoki sarakia o Roria dodoto wi ni tuda ma Jou 


"Ko kiani moi-moi ya tatoro manga wo wango i ma moteke 
ma Jou ai tutuda hoki wo hi tantu oka ma Jou Madutu 
onangika ma öraha ma Jou Madutu wä ahoko mangale i wi 
ngaku unangika. Genanga o datoro ngohi to dotokoka o jemaat 
yo getongo. “Ho hi ade, nako o nyawa moi 1 ma hunaka ma 
draha iinanga wa tarima ma Jou Madutu ai go gahoko, ma 
uhali o nyawa genanga wo hi dailako wa ehe o huna genanga 
ma nonako-nonako. Hoko genango nako o nyawa mol 1 wi 
huna uahi ma (raha iinanga wa tarima ma Jou Madutu al 

go gahoko, uhali o nyawa genanga wo gahoko la i wi huna. 
BHababu i niki o huna ma datoro ekola i nikikua, hinoto i ma 
tero okia-kia ua ma mangarati. Ka duruhe i holoi ena gënanga 
ha moteke ma Jou Madutu ai pareta. “Ko kiani o nyawa moi- 
moi yo tatapu yo wango i moteke hoki ma draha iinanga wa 
tarima ma Jou Madutu ai go gahoko. “Nako ma draha o Roria 
dodoto i ni ahoko, o Roria dodoto ganga o nyawa o gilaongo 
moi, ngaro uha o Roria dodoto ni ma huha-huha nia tibanga o 
hali genanga. Ma” dama nako o Roria dodoto nia mike draha 
mangale i dadi ni lapahi, nia pake öraha genanga. #Hababu o 
gilaongo moi wo ngaku oka ma Jou ika, ganga ma Jou ai nyawa 
yo lo lapahi oka. De” o nyawa moi wo lo lapahi oka wo ngaku 
oka ma Jou ika, ganga o Kristus ai gilaongo. “Ma Jou Madutu 
wo ni ijaka Ria dodoto de” wo hi da fangu oka ka ma moi. 
Karana genanga uha Ria dodoto no hi lapahi ani diri mangale i 
dadi o nyawa i ma gilaongo. ““Ho”, o Roria dodoto, sarakia 6 
nla rupa ma 6raha i ni ahoko, ko kiani Ria dodoto ni tatapu ni 
wango hoko genanga ka moi de ma Jou Madutu. 


Mangale o nyawa yo kawi-kawinguahi de’ o bo bobao 


#Oraha nenanga i ma korona o nyawa yo kawi-kawinguahi. I 
ma korona o hali gënanga, okia-kia ua ngohi to tarima o pareta 
ma Jou ino. Ma’ hoka o nyawa karana ma Jou ai dora i oma- 
omanga 1 patutu nia ngaku, ngohi to mau ti ni hi d6aka to ngohi 
ahi hitiari. 

“Ho ma hininga hagala o huha ya tapalu draha nenanga, 
ngohi ta mao i holoi ya oa nako o nyawa yo tatapu ya nonu 
o ngango, hoka ma do dagi 6raha nenanga. “Nako Ria dodoto 
de ngo ni hekatoka, uha no hi dailako no ma hi pi pidili de 
ngo ni hekatoka genanga. Nako Ria dodoto koiwahi ngo ni 
hekata, ngaro uha no lingiri o hekata. #Ma” nako Ria dodoto no 
kawingi, genanga o baradoha ua. Hoko genangoli nako o nyawa 
mo ma tengo o moholehe mo kawingi, koiwa ma mangarati 
munanga mo baradoha. Duga-duga, 6nanga yo kawi-kawingoka 
genanga aha yo ri himanga o huha ma ngöe. De” ngohi to mau 
Ria dodoto i ni hi tingaka o huha-huha genanga. 

# Ahi dungutu ngohi hoko nenanga, Roria dodoto: To ngone 
nanga Oraha i woe oka ua oli. Mulaenge de draha nenanga, o 
nyawa moi-moi de manga heka-hekatoka ko kiani yo wango ma 
tero-tero unanga ngoi hekata koiwa, #o nyawa yo ari, wo wango 

ma tero-tero lnanga ai hininga i huha ua, o nyawa yo lete, ma 
tero-tero linanga wo morenua, O nyawa 1 ma ija inoka, ma tero- 
tero okia-kia ua unangoka, “de” o nyawa i ma hi ngero uku o 
dunia ma hali-hali ma goronaka, ko kiani ma tero-tero Unanga i 
wi ruae ua o hali-o hali g@nanga. Hababu i tedekanoka ua oli o 
dunia nEnanga, to ënanga ma do dagi hoki öraha nEnanga, aha 1 
hihanga! 

2 Ngohi to igo hupaya Ria dodoto ni huha ua. O nyawa 
koiwa manga hekata aha ya toömu oka manga dibanga o hali- 
o hali i ma korona ma Jou ika, karana iinanga wo igo ma Jou 
wo sanangi. “Ma' o nyawa de manga hekatoka aha ma ngoe 
ya tibanga o hali-hali o duniaka nënanga, hababu ünanga wo 
mau ngoi hekata ami hininga wa sanangi, “ma hasili ai hininga 
i regu-regu oka. O ngoheka mo ma têngo koiwa ami rokata, 
ekola o nyawa mo ma tëngo o ngohaka o moholehe, aha ma 
ng6e ma tibanga o hali-o hali i ma korona o Jou, hababu 
miinanga mo igo hupaya ami jiwa de ami r6ehe 1 dadi to ma Jou 
Madutu. Ma” o nyawa o ngoheka mo ma tengo de ami rokatoka, 
ami dibanga ma toomu oka o dunia ma hali-hali ika nEnanga, 
hababu miinanga mo igo ami rokata ai hininga ma sanangi. 

35Ngohi to tulihi mata-mata nenanga mangale ngini mahirete 
nia oa. I goungua de ahi dungutu ti ni duhunu nënanga de’ ti ni 
duhunu genanga. Ke ngohi to igo duga-duga hupaya Ria dodoto 
nia diai ma diai de i patutu, de” hupaya Ria dodoto yakunu nia 
toomu oka nia dibanga ma Jou ika. 

3 Nako o nyawa mo moi ya mao yakunua ya dial 1 patu-patutu 
ngoi mamane ika, de nako wakunua wa tumungu ai nahihu, de’ 
unanga wa mao kiani wo kawingi de o moholehe genanga, mala 
ika iinanga wo diai okia wa milo ya oa. Unanga wo baradoha 
ua, nako 6nanga yo kawingi. “Ma nako o nyawa mo mol ya 
putuhoka, manga hininga ma goronaka mangale wo kawingi ua 
de ngoi mamane de ai putuhu gënanga i wi pakisa ua, wo dial 
genanga i ya oa, iti inanga wo puturungu wa dial. #Ma diai, o 
nyawa yo kawi-kawingi manga manarama 1 ya oa, de o nyawa yo 
kawi-kawingua i holoi ya oa oh manga manarama. 

3O ngoheka mo ma tengo mo kawingoka, i ma likutu de 
ami rokata ma 6raha ma dekana ami rokata ka wo wangohi. 
Ma nako ami rokata wo honengoka, o ngoheka gEnanga koiwaka 
ma dagahanga ngaro mo kawingoli ma, o nyawa nagona mi igo, 
iti ahali mo kawingi o Harani oka ma kawingi. #Ma” munanga 

aha i holoi mo utumu, nako mo kawingoka ua oli. Genanga to 
ngohi ahi da make mahirete, ma’ ngohi ta mao ngohi to hi demo 
genanga ganga de ma Jou Madutu ai Womaha ma kuaha. 


Mangale o inomo i hi nia-niatoka o gomangika 


Oraha nënanga i ma korona de o inomo i hi niatoka hoki 

o hu huba o gomangika. | goungu i tiai hoki o nyawa 
manga demo, “Ngone mata-mata ho sawaroka.” Ma’ o sawaro, 
o nyawa ya dial yo dadi yo edenge, ma o dora ya momiki o 
nyawa manga diri. “O nyawa yato bote 6nanga i hi 6riki ma 
ngöe, 1 moteke ma diai i hi orikuahi i 16 luku-lukuku. 3Ma' 
o nyawa ya gou-goungu i wi hininga ma Jou Madutu, ma Jou 
Madutu 6 wa nako önanga. 





O Yunani ma nyawa manga gikiri. (8:5) 


#Mangale o hali o ngolomo o inomo i hi nia-niatoka o 
gomangika, ngone ho hi öriki o gomanga okia naga moi i ma 
hi tuladaka i moteke ma diai koiwa. De’ ngone o ho hi 6riki 
ma Jou Madutu duga-duga wo ma tengo: koiwa ma homoa. 
“1 goungu ma ngoe 6 i hi roma-romanga o gikiri de” o jou; 
ya oa naga o dihangoka ya oa naga o dunia ma loku oka. 
“Ma' mangale ngone, ma Jou Madutu duga-duga wo ma tengo. 
Unanga o Ama wo hi dadi oka hagala moi-moi. Mangale iinanga 
ngone ho wango. De” ma Jou duga-duga ka wo ma tengo, ena 

genanga o Yesus Kristus. De de ünanga hagala mata-mata wa 
diai oka, de” karana iinanga ngone ho wango. 

1Ngaro hoko genanga, o nyawa mata-mata ua i hi 6riki o hali 
genanga. Kahuruonika naga manga biaha ya huba o gomanga. 
Ho”, karana genanga hi ädono draha nënanga 0 önanga ka ya 
mohi o inomo, i hi nia-niatoka o gomangika, ganga o gomanga 
ma inomo. Ma nako önanga ya olomo o inomo genanga, Onanga 
ya mao yo baradoha, karana to 9nanga manga ngongaku i 
kuatuahi. “SI moteke ma diai o inomo mahirete i diai ua o do 
dohanga ngone de ma Jou Madutu i dadi i holoi 1 kekete. Nako 
ngone ha olomo o inomo genanga, okia-kia ua ngone ha make 
ma utumu. I ki lioro ya ino nako ngone ha olomua o inomo 
genanga, ngone 6 ma, okia-kia ua ho rugi. 

9Ma', ni ma hi do diai! Uha hi ädono i ma dadi o nyawa 
ma homoa i dadi yo baradoha - karana manga ngongaku 1 
kuatuahi - ma hababu Ria dodoto nia hininga ma huka ni dial 
okia dika. Ahi dungutu ngohi hoko nënanga: Ho hi ade Ria 
dodoto, to ngona ani ngongaku i kuata, ma go giria nolomo 
no gogeruku o gomanga ma tau oka. Ahao wo ma tengo wo 
ni make Ria dodoto no gogeruku no olomo genangoka. Nako 
o nyawa genanga ai ngongaku i kuatua, ko 1 goungua genanga 
aha ni diai o nyawa gënanga wo barani wa olomo o inomo i 
hi ddakoka o gomangika genanga? ''De' karana gënanga, ani 
ngongaku Ria dodoto ya diai o nyawa manga ngongaku 1 kuatua 
genanga i dadi yo rehene. Ena hioko o Kristus wo honenge 
mangale o nyawa ge onango. “De nako Ria dodoto no dial o 
howono hoki hoko genanga o roria dodoto o Harani oka ika 
- ena genanga Ria dodoto na dadi dorou to Onanga manga 
ngongaku i bole-bole - Ria dodoto no baradoha o Kristus ika. 
Ma hababu genanga, nako o inomo i dadi hababu to ngohi ahi 
ria dodoto yo baradoha, done ngohi aha ha kali-kali ta olomoka 
ua o hiode ma akemo. Hababu uha-uha to ngohi ahi ria dodoto 
yo baradoha karana ngohi. 


Manga haku de’ manga manarama o rasul 


Ko i goungua ngohi o nyawa yo lo lapahi? Ko 1 goungua 
ngohi o rasul? Bote ngohi komaiwahi ti make o Yesus, 
to ngone nanga Jou? Bote ngini ko i goungua to ngohi ahi 
manarama ma hasili mangale ma Jou? “Nako o nyawa ma 
homoa 6 yoluku yo ngaku ngohi hoka o rasul, duruke 1 hutulu 

ngini ni ma ngaku gënanga! Hababu nia wo wango hoka o 
Harani oka ma nyawa ganga ma nyonyata ngohi o rasul moi. 

3Nako o nyawa i hi ngelo ngohi, ngohi aha to haluhu hoko 
nenanga: “Bote ngohi ahi haku ua ta tarima o ngolomo de’ o 
ngokere karana to ngohi ahi manarama? “Bote ngohi ahi haku 
ua to ma gao o hekata mo ma tëngo o Harani oka mi ma niki 
de ngohi ahi do dagi ma goronaka, hoki ya diai oka ma Jou 
Yesus ai roria dodoto de” o rasul-rasul ma homoa, i wohama o 
Petrus? ‘Ekola duga-duga o Barnabas de’ ngohi dika mahirete i 
mi hi patutu mi ma hi lingiri mia inomo o wange ma hi getongo? 
"Koiwa o tentara ma nyawa ya balajanga manga diri mahirete yo 
ko kudoti manga hi dogoronaka! Koiwa yo to tumule yo datomo 
o angguru manga dumule oka daha ya olomua o angguru ma 
hasili o dumule ino genanga. Koiwa o go göana yo po paliara 
o duba, daha ya okerua ma huhu ma teongo o duba-duba ino 
genanga! 

‘Ngohi to hi ngahu genanga i goungua duga-duga i moteke 
biaha i da dadi oka, i mäke-mäke o wange ma hi getongo, ma’ 
hababu Buku 1 Tebi-tebini i hi ngahu oka o hali genangö. 70 
Musa ai Buku ma goronaka i tulihi, “O hapi ma go giria ya 
doko-doko o pine mangale ya rero o pine ma mui ma gobe 
oka, uha ya rawiti ma uru.” O hapi i holoi wo hininga ma 
Jou Madutu? WEkola gënanga ma dungutu mangale ngone? 
I goungu gënanga i tulihi mangale ngone. Hababu o nyawa 
yo mo manarama o dumule de’? o nyawa ya tebi-tebini manga 
pine yakunoka yo manarama de manga nganono mangale ya 
tarima o hidoku moi manga manarama, ma hasilino. "Ngomi mi 
datomoka o rohani ma gihihi nia ngango ma goronaka. Ma nako 
ngomi mia utuku o barakati-barakati ma hasili o duniaka ngini 
ino, boteka gënanga ma mangarati ngomi mi ni do ta gahoko i 
woe holi ngini ino? "Nako o nyawa ma homoa manga haku yo 
nganono nenanga ngini ino, ko i goungua ngomi i holoi oli mia 
haku ngaro de 6nanga? 

Ma" ngohi ta pake uahi o haku genanga. I idulu ya ino nako i 
puda o hali moi ya tatoko o hi ngahu o Abari ma Oa mangale o 
Kristus, i holoi ngohi to igo ta tagongo hagala mata-mata. "Ria 
dodoto marai ni hi 6riki o nyawa yo manarama ma Jou Madutu 
ai Tau ma goronaka, to 6nanga manga inomo ya tarima ma Jou 
Madutu ai Tau ino. De o nyawa ya 16 leleani o hu huba ihi ho 
huba-huba ma ngi oka, ya make o hidoku moi o hu huba inoi hi 

O hapi ma go giria ya hidoro o pine. (9:9) 


ho huba-huba genangoka. '“Hoko genangoli ma Jou wo hi tantu 
oka o nyawa i hi o abari o Abari ma Oa gënanga kiani ya make 
manga ngolomo o wange hi getongo o abari ino genanga. 

I5Ma” o haku-haku genanga ka moi 6 de komaiwahi ngohi 
ta pake. De” ngohi to tulihi o hurata nënanga ahi dungutua 6 
hupaya o hali-hali genanga nia diai o 6raha nënanga ngohi ino. 
Nako i hihanga o hali kiaka ngohi to hi amo-amoko 1 holoi ya 
oa ngohi to honenge. ''Hababu, nako gënanga duga-duga o hali 
to hi ngahu o Abari ma Oa ma Jou Madutu ino, done ngohi 
ahi haku ua to ma hi amo-amoko, hababu ma Jou Madutu wo 
hi hi paretaka ngohi mangale Enanga ta diai. To bodito ngohi, 
nako ngohi to hi ngahua o Abari ma Oa genanga! "Ho hi ade 
ngohi to hi dagi o manarama genanga i moteke to ngohi ahi 
mau mahirete, done ngohi yakunu to nganono mangale ta make 
o hewa. Ma’ ngohi to hi ngahu o Abari ma Oa genanga hababu 
karana i hi huloko. Ngohi ma Jou Madutu wo hi hi manarama 
mangale ta diai gënanga. “Nako hoko genanga, to ngohi ahi 
hewa okia? Nenanga ma hewa: ngohi yakunu to hi ngahu o 
Abari ma Oa genanga ta hi tubuho ua o nyawa moi 6 mangale i 
hi hi balajanga ngohi, karana ngohi to do ta gahokua ahi haku- 
haku hoki to hi ngahu-ngahu o Abari ma Oa genanga. 

Ngohi nenanga moi ua manga gilaongo, ngohi to lapahi 
oka. Ngaroka hoko genanga, ngohi to hi dadi oka ahi diri 
ngohi nenanga o gilaongo o nyawa mata-mata ika. Ngohi ta 
diai genanga hupaya ngohi i yakunu ta utumu hoko kia yakunu 
manga ngöe o nyawa mangale o Kristus. YO Yahudi ma nyawa 
ika, ngohi to ma diai hoka o Yahudi oka ma nyawa hupaya 
ngohi i yakunu ta utumu o Yahudi oka mangale o Kristus. O 
nyawa yo wango ya mote-moteke o Musa al tita ika, ngohi to 
ma diai ma tero-tero ngohi i hi liko de o tita ika gënanga, ngaro 
ngohi de ma dial i hi liko ua enangika. Ngohi to diai gënanga 
hupaya ngohi i yakunu ta tauru 6nanga yo dadi o Kristus i wi 
ni niki. YO Yahudi ma nyawa ika ua, ngohi to ma diai hoka 
o nyawa mol o Yahudi oka ua, yo wango o Musa ai tita ma 
poretoka. Ngohi to diai gënanga hupaya ngohi yakunu tä tauru 
Onanga yo dadi o Kristus i wi ni niki. Ma” genanga kolwa 
mangarati ngohi to hi ngounua ma Jou Madutu ai pareta-pareta 
ika, ma ngohi i goungu i hi kuaha ai pareta-pareta o Kristus. 20 
nyawa manga ngongaku 1 kuat-kuatua manga hi dogoronaka, 
ngohi 6 to ma diai hoki o nyawa moi manga ngongaku i kuat- 
kuatua hupaya ngohi yakunu tä tauru 6nanga yo dadi o Kristus 
1 wi ni niki. De ma dipoko, ngohi to dadi hagala okia dika 
mangale mata-mata o nyawa hupaya de ma ngekomo sarakia 6 
dika, ngohi yakunu ta hi halamati o hidoku moi onangino. 

Mata-mata gënanga ngohi ta diai mangale o Abari ma Oa 
ma Jou Madutu ino genanga, hupaya ngohi 6 i hi hi barakati. 
“Ria dodoto marai ni hi öriki o rorebe ma goronaka mata-mata 
yo no ni niki, i ma ko ki popäta, ma” duga-duga o nyawa moi ya 
tarima o hadia. Ma hababu gënanga ni ma popata hoko genanga 
ma rupa, hi adono Ria dodoto nia tarima ai hadia. PO nyawa 
mol-moi ma go giria i ma hi biaha ma goronaka, ya tumungu 
manga diri hagala o hali ma goronaka. Unanga wa diai gënanga 
karana unanga wo igo 1 wi hi gule de o bunga i po poromu 
oka hababu wo hi hira, ena genanga o bunga de ma da taitoka 
aha i maai. Ma’ ngone nënanga ha tumungu nanga diri hagala 
o hah ma goronaka, karana ngone ho nahihu i na hi gule de O 
bunga 1 po poromu aha i maai ua. “Hababu gënanga ngohi to 
ma popata de ahi meta ma do diaika. Hoka o rorebe i ma ko 
ku dubu ma goronaka, ngohi to tidingi to habarangua. 7 Ngohi 
to hi gumala ika ahi röehe i hi hi biaha de ma kuata, hi ädono 
ngohi takunu ta kuaha. Ngohi to diai g#nanga, hababu ngohi 

toluku hi Adono 1 dadi ngohi ta ahokoka o nyawa ma homoa yo 
niki o rorebe gënanga ma goronaka, ngohi mahirete i hi tila. 


O hitiari mangale o gomanga 


10 O Roria dodoto! Ria dodoto kiani nio hininga okia i 

dadi to ngone nanga ete de nanga tohora ika ma öraha 
Onanga i wi niki o Musa. Onanga mata-mata yä hohongino o 
lobi, de” de manga halamati ya toaka o Ngöto ma Doka-dokara. 
“Mangale yo dadi o Musa i wi ni niki, 6nanga mata-mata yä 
ohiki o lobi ma goronaka de” o ngöto ma goronaka geinanga. 
3Onanga mata-mata yolomo de o rohani ma inomo ka i ma 
ke tero, “de” yokere de” o rohani ma akere ka i ma ke tero. 
Onanga mata-mata ya okere o rohani o loku ma helewo ino ya 
to to moteke Onanga, o loku o helewo genanga ünanga o Kristus 
mahirete. 3Ngaroka hoko gënanga manga ngöe ma Jou Madutu 
wo sanangi ua onangika de hababu gënanga manga mayeti ka i 
li lulu ika o tonaka ma ko kakahaka. 

“Mata-mata gEnanga i dadi o dulada ngone ino mangale o 
ho hininga ngone ino, hupaya uha ho nahihu o hali-o hali i 
to torou hoka 6nanga. 'Genang6 hupaya ngone uha ha huba 
o gomanga, hoka onangino utu yo do diai. O Buku i Tebi- 
tebini ma goronaka i tulihi, “O hoana ma nyawa genanga yo 
mulaenge yolomo de’ yokere, yo hola de” yo selo mangale ya 
huba o gomanga.” #Ngone yakunua ha diai o hali-o hali i so 
safarune hoka 6nanga ya do dial utu. Hababu, 6nanga ya ribuhu 
monaoko de hange yo honenge o wange moi ma goronaka, 
karana yo diai genanga. “Ngone yakunua hi tai-taili ma Jou 
hoka 6nanga ya diai oka utu kahuruono, hi ädono önanga yo 
honenge ya tuduku o dodiha i biha-biha. ''Ngone yakunua 6 ho 
ma liwolu, hoki 6nanga utu ya diai oka kahuruono, hi adono 
Onanga o Honenge ma Malaekat ya toma. 

NO hali gënanga mata-mata i dadi onangika mangale i dadi o 
dulada o nyawa ma homoa ika. De” mata-mata gênanga i tuliho 
mangale i dadi o ho hininga ngone ino. Hababu ngone d6raha 
nenanga ho wango 0raha ma bo bo bahaka. 

20) nyawa wa mao wato ai diri i ma oko i bitumoka, kiani 
wo ma hi do diai; uha hi adono ünanga wo tifa. BO co coba 
ma hi getongo ria dodoto nia ohana, ganga o co coba biaha ya 
oha-ohanoka o nyawa. Ma” ma Jou Madutu wo setia ai jaji ika. 
Unanga aha wi'ni mala ika ua Ria dodoto i ni coba i holoi de 

nia kuata. Ma 6raha Ria dodoto i ni tapalu o co coba, iinanga 
aha wi ni hi ddaka o ngëkomo nginika mangale i dadi ni kuata 
hupaya Ria dodoto yakunu ni tana. 

“Ma hababu genanga, Roria dodoto ngohi ti ni ho hininga 
kiani ngini nio dohata o gomangika ma huba. "SNgohi ti ni 
temo nginika hoki o nyawa yo so sawaro ika. Kiani ngini nia 
tibanga mahirete to ngohi ahi demo nenanga. “Ma öraha hokere 
o angguru de ho temo tarima kasi ma Jou Madutu ika, koi 
goungua genanga 1 hi matoko ngone ka moi de o Kristus ai 
honenge ma goronaka? De ma braha ngone ho ma ko ke regu 
o roti mangale ha olomo mata-mata, ko i goungua gënanga i hi 
matoko ngone ka moi de o Kristus ai rdehe? "Karana duga-duga 
naga moi o roti, de” ngone mata-mata ha olomo ka gënanga moi 
ma roti, ho ngone ho wöe-wöe nenanga i ma hi rupa o roehe 
moi. 

“Abe ika ni ma hininga o Yahudi oka ma nyawa. Onanga 
yolomo o inomo i hi hubaka o hu huba ma ngi ma loku oka, 
naga o nyawa ka moi de o ngi gënanga. Okia ahi dungutu 
ngohi de gënanga? O gomanga ekola o inomo i hi niatoka o 
gomangika gënanga ka utu ö de koiwa to ëna ma mangarati. 
#Okia i hi niatoka o hu huba ma ngi oka o gomangika yakunua 
i hi huba ma Jou Madutu ika, duga-duga o womaha ma dorou 
ika. De’ ngohi toluku ngini ni rimoi de o womaha ma dorou. 
“INgini i yakunua nia okere ma Jou ai angguru ma galahi, de’ ka 
ma moi o womaha ma dorou 6 ma angguru ma galahi. Ngini i 
yakunua ni olomo ma Jou ai mejaka, de’ o womaha ma dorou 6 
ma mejaka. ? Ekola ngone ho mau ha diai ma Jou ai hininga ya 
tohata? Bote ngone i holoi ho kuata de ma Jou? 

3O nyawa yato, “Okia dika ngone ho mau ngone i yakunu 
ho diai.” I tiai! Ma’ mata-mata ua ngone ho mau gënanga i 
baraguna. “Ngone i yakunu ho diai okia dika ngone ho mau” 
- ma’ mata-mata ua ngone ho mau gënanga, ya momiki to 
ngone nanga wo wango. “O nyawa moi 6 de uha yo manarama 
mangale manga diri mahirete ma utumu. O nyawa moi-moi kiani 
yo manarama mangale o nyawa ma homoa manga utumu. 

25Ngini i yakunu nia olomo okia dika ya huku-hukunu o hiode 
ma akeme ma paharoka. Borota ua nia tailako i hira, ngaro 
naga yo dubuho nia hininga ma dobote ma goronaka. “Hababu 
o Buku i Tebi-tebini ma goronaka i tulihi, “O dunia nenanga de 
ma dola mata-mata ganga to ma Jou.” 

Nako ngini i ni ahoko ni olomo o nyawa moi o Harani oka 
ua, de” ngini nia tarima manga go gahoko genanga, ni olomo 
okia i ni hi ddaka nginika. Borota ua nia tailako okia ino i böa o 
inomo genanga, hupaya borota ua naga 1 yo dubuho nia hininga 
ma dobote ma goronaka. #Ma” nako naga i ni temo nginika, “O 
inomo nënanga i hi nia-niatoka o gomangika,” uha nia olomo 
o inomo genanga, karana nio hininga manga paralu o nyawa 
genanga de” karana manga hininga ma dobote. ? Ahi dungutu 
ngohi ti ngini ua nia hininga ma dobote, ma’ o nyawa genanga 
manga hininga ma dobote. 

Marai oka naga yo leha, “Uwee, ya dodoa ngohi to lapahi 
kiani to hi batingi o nyawa ma homoa manga hininga ma 
dobote? Nako ngohi tolomo o inomo de ahi tarima kasi ma 
Jou Madutu ika, ya dodoa o nyawa kiani 1 hi hohedu ngohi de 
o inomo genanga, ena ganga ngohi to tarima kasi oka mangale o 
inomo genanga ma Jou Madutu ika?” 

NOkia dika Ria dodoto nia diai - Ria dodoto ni olomo ekola 
Ria dodoto ni okere - nia diai mata-mata gEnanga mangale ni wi 
hi mulia ma Jou Madutu. Ni wango hoko genanga ma rupa hi 
adono Ria dodoto ni diai ua o hababu o nyawa ma homoa yo 
diai o baradoha: boteka 6nanga o Yahudi oka ma nyawa ekola 
o Yahudi oka ua ma nyawa, ekola ma Jou Madutu ai jemaat. 
33Ni wango hoka ngohi. Ngohi to hi dallako ta sanangi o nyawa 
mata-mata manga hininga hagala moi-moi ma goronaka, koiwa 
ma dungutu ahi diri ma paralu mahirete. Ahi dungutu ngohi 
ganga duga-duga hupaya önanga mata-mata yakunu yo halamati. 
1 Nia niki to ngohi ahi dulada, hoka ngohi 6 ta niki o 

Kristus ai dulada. 


Mangale ya pake o hieke ma kokudu ma draha yo puji 

2 Ngohi ti ni hi giriri ngini, hababu ngini hoko genangika ni hi 
hininga ngohi de” nia moteke o do dotoko ngohi ti ni hi ddaka 
ngini ika. 3Ma” ngohi to igo ngini ni hi öriki o hali moi oli, ena 
genanga yo dadi o haeke o nau-naurika ganga o Kristus; yo dadi 
o haeke o hekatika ganga o rokata, de” i dadi o häeke o Kristus 
ika ganga ma Jou Madutu. “Nako o nauru wo ma tengo ma 
Sraha wo ma niata ekola ma draha wo hi ngahu o abari ma Jou 
Madutu ino o nyawa yo wöe-wöe manga himangoka, ai häeke 
wa kokuduku, o nyawa genanga wi hi kauku o Kristus. “De 

nako o ngoheka mo ma tëngo ma 6raha mo ma niata ekola ma 
oraha mo hi ngahu o abari ma Jou Madutu ino o nyawa yo wöe- 
woe manga himangoka, de ma pake ua ami häeke ma kokudu, 
o ngoheka genanga mi hi kauku ami rokata wo dadi o hieke 
ami diri ika. Genanga ka i ma daene ma tero-tero o ngoheka 
genanga ami haeke ma kori oka. “Hababu nako o ngoheka mo 
ma tengo moluku ma pake ami haeke ma kokudu i holoi ya oa 
ami tadauru i guti oka. Ma’ nako o ngoheka mo ma tengo ya 
kori ami häeke ekola ya guti ami tadauru, munangika gënanga o 
hi kauku moi. Hababu genanga i holoi ya oa miinanga ma pake 
o haeke mo kokudu. 'O nau-nauru paralu ua ya pake o hieke 
ma kokudu, hababu tinanga o kahina ma Jou Madutu ai dulada 
de’ ai mulia. Ma? o ngoheka dadi kahina o nau-nauru manga 
mulia, “hababu o nau-nauru ya hi dadi ua o ngoheka ino, ma’ 
o ngoheka ya hi dadi o naurino. 70 nau-nauru ko ya hi dadi 
ua mangale o ngoheka manga paralu, ma o ngoheka ya hi dadi 
mangale o nau-nauru manga paralu. ''Hababu g#nanga, mangale 
ya hi sanangi o malaekat-malaekat, o ngoheka mo ma tëngo 
kiani ma pake ami häeke ma kokudu hoka o nonako miinanga 
ami rokata ai kuaha ma timi oka. "Ngaro hoko genanga ngone 
nanga wo wango ma goronaka hoki o Harani oka ma nyawa, o 
ngoheka mo ma oko mahirete ua, mo ma tingaka de o nauru, 
de” o nau-nauru 6 wo ma oko mahirete ua, wo ma tingaka de o 
ngoheka. Karana ngaroka o ngoheka ma do di hiraka i mi hi 
dadi o naurino, ma” i paha de gënanga o nau-nauru i ma kilau o 
ngoheka ino, de” hagala moi-moi ma Jou Madutu ino ma ahali. 

B Abe ika Roria dodoto mahirete nia tibanga o hali nenanga: 
Boteka ya oa o ngoheka mo ma têngo mo ma niata ma Jou 
Madutu ika o nyawa yo wöe-wöe manga himangoka, de ma 
pake ua ami häeke ma kokudu? “YO nyawa yo woe-wbe ino 
manga ga nako, ngini 1 ni dotokoka nako o nau-nauru manga 
tadauru 1 kurutu, genanga okia naga moi i kuranga i patutu. 
SMa” mangale o ngoheka, o tadauru i mi hi ddakoka munangika 
mangale mo hi kokudu ami häeke de” ami tadauru i kurutu 
ganga ami mulia. “Aa, nako naga yo mau i ma teke ributu 
mangale o hali nënanga, ka moi dika ngohi yakunu to temo 
genangala ya oa ngone, ya oa ma Jou Madutu ai jemaat- 
jemaat ma homoahi, ma ngöe-ngöe genanga duga-duga ka moi 
to 6nanga manga biaha o jemaat ma goronaka ge@nanga, ma 
homoa de genanga koiwa. 

Ma Jou wo hi tita o ngolomo de o ngokere i tebi-tebini 
ma doomu 

"Mangale nenangohi, ngohi ti ni hi giriri ua ngini. Nia puji 
ma doomu ma hasili ma oa-0a ua, ma” ka i to torou. Ma do 
di hiraka ngohi to ihene, nia doomu-doomu ma goronaka naga 
ni regu-regu oka daha ni ma teke ributu. De” ngohi ta takihiri i 
hutulu de i lamoko o abari genanga i tiai. PI goungu kiani hoko 
genanga i puda o gi tingaka nia hi dogoronaka, hupaya aha ha 
mike o nagona o Harani oka ma dutu. “Ma' ma braha ngini ni 
ma toomu, ngini nia diai gênanga ma Jou ua ai Ngolomo ma 
Debi-debini. “'Hababu ma 6raha ni olomo, ngini moi-moi ni ma 
teke jai-jai ni ma lé nia inomo mahirete, hi ädono utu naga okia- 
kia ua i ma make, ma” ma homoa yä daluku. # Ya dodoa hoko 
genanga? Tato bote Ria dodoto de nia tau? Ria dodoto yakunu 
ni olomo de” ni okere genangoka! Ekola Ria dodoto ni mau ni hi 
kauku ma Jou Madutu ai jemaat de’ nia hi maleke o nyawa yo 
mo mihikini? Okia ngohi kiani to temo nginika? Kiani ngohi ti 
ni hi giriri ngini? Kowali! Ha kali-kali ngohi aha ti ni hi giriri ua 
ngin. 

3Hababu ngohi ti ni dotokoka ngini ika, gënanga ngohi ta 
tarima ma Jou ino mahirete: ma hutu genanga ma Graha o 
Yesus, to ngone nanga Jou i wi diai o dorou, tinanga wa le 
o roti, “de” unanga wo temo wo tarima kasi i boto ma Jou 
Madutu ika mangale o roti genanga, tinanga wa bëla-bëlaka o 
roti genanga de ai giama, daha wo temo, “Nenanga ahi röehe 
i hi lapahi oka mangale ngini. Nia diai nënanga mangale ni hi 
hininga ngohi.” #Hoko genanga oli yolomo ka de i boto, unanga 
wa Je o angguru ma galahi daha wo temo, “O angguru nenanga 
ganga ma Jou Madutu ai jaji ma hungi, i hi tatapu oka de 
ahi awunu. Ni hi geto-getongo ngini nia okere nenanga, nia dial 
nenanga mangale ni hi hininga ngohi.” #1 goungu ni hi geto- 
getongo ngini nia olomo o roti de” nia okere o angguru nenanga, 
ngini ni hi abari ma Jou ai honenge, hi ädono tinanga wo boa. 

“Karana genanga, o nyawa ya olomo ma Jou ai roti ekola 
ya okere ma Jou ai angguru de ma do dagi i patutua, o nyawa 
genanga yo baradoha ma Jou ika wo hi huba oka ai roehe de’ 
ai awunu. #Ho”, o nyawa moi-moi kiani i hira ya tailako okahi 
manga diri, daha 6nanga yakunu yolomo o roti de” yokere o 
angguru genanga. “Hababu nako o nyawa yolomo o roti de” 

yokere o angguru de ko i hi baraguna ika ua o ngolomo i tebi- 
tebini genanga ma dulada de ma Jou ai rdehe, o nyawa ginanga 
ya olomo de ya okere mangale ya tarima ma Jou Madutu ai 
hukumanga manga diri uku mahirete. #Hababu gënanga manga 
ngoe nia hi dogoronaka ngini yo panyake de?’ ko i ma sika 
ua, de’ naga 6 yo honenge. “Ma nako ngone i holoi i hira 
ha tailako to ngone nanga diri, ma Jou Madutu aha wo na 
hukumua ngone. “Ma” nako ma Jou Madutu wo na hukumu 
ngone, unanga aha wo na gohara ngone, hupaya ngone uha i na 
daene o hukumanga ho ma ki niki de o dunia nënanga. 

“Ma hababu genanga, ahi Roria dodoto nako ngini ni ma 
toomu mangale ni olomo ma Jou ai ngolomo ma debi-debinoka, 
ngini kiani ni ma teke dama. “Nako naga ya hahini, ünanga 
kiani wolomo i hira ai tau oka. Nako ngini ni hi baraguna 
o hali nenanga, nia puji ma doomu-ma doomu aha i ni gao 
ua o hukumanga ma Jou Madutu ino nia diri ika mahirete. I 
ma korona o hali-o hali ma homoa, ngohi aha to hi tararono 
nginika, nako dama ngohi to bba. 


Ma Jou Madutu ai Womaha ino ma ngongike 


1 Oraha nenanga i ma korona de o ngongike-o ngongike 

ma Jou Madutu ai Womaha i hi döaka. I ma korona 
genanga, ngohi to mau Ria dodoto ni hi 6riki de ma diai oka. 
“Nio hininga ma 6raha ngini ni wi nako uahi ma Jou, ngini i ni 
tauru mangale nia niki o gomanga i mou-mou. 3Ngini kiani ni 
hi 6riki o nyawa ya tuda ma Jou Madutu ai Womaha yo temo 
ua, “O Yesus wa make o lolai!” Hoko genango o nyawa moi ua 
0 yakunu yo temo, “O Yesus o Jou!” nako o nyawa geinanga yä 
tuda ua ma Jou Madutu ai Womaha. 

“Naga i rupa-rupa o ngongike ma Jou Madutu ai Womaha 
ino, ma? mata-mata i ni hi dbaka o Womaha ka moi. “Naga i 
rupa-rupa o manarama mangale i wi leleani ma Jou, ma’ o Jou i 
wi lö leleani gënanga, o Jou ka wo ma tengo dika! “Naga i rupa- 
rupa ma datoro yo manarama ma Jou ai manarama, ma’ wo hi 
doaka o buturungu mangale gënanga o nyawa moi ika ganga ma 
Jou Madutu wo ma tengo dika. 'Mangale nanga oa ngone mata- 
mata, ma Jou Madutu ai Womaha i manarama o nyawa a mo 
moi ika de ma datoro hara moi-hara moi. “O nyawa moi ika, o 
Womaha genanga ya hi d6aka yakunu mangale yo temo-temo de 
ma kuaha. Ma homoa ika o Womaha ka i ma däene genanga ya 

hi ddaka yakunu i hi tararono mangale i hi ngahu mangale ma 
Jou Madutu. "O Womaha ka moi genanga dika ya hi döaka o 
nyawa moi ika yakunu ka biaha ua mangale i wi ngaku o Kristus 
ika: de ma homoa ika o Womaha gënanga ya hi döaka o kuaha 
mangale ya hi togumu o nyawa. YO nyawa wo ma tengo ika i wi 
hi ddaka o kuaha mangale wo diai i hera-heranga de” ma homoa 
ika ya hi ddaka o ngongike mangale i hi ngahu ma Jou Madutu 
ai datoro-ai datoro. Ma homoa ika oli o Womaha genanga ya hi 
döaka yakunu mangale ya tingaka de” ya fara kiaka o ngongike 
ma Jou Madutu ai Womahino de’ kiaka o Womahino ua. Naga 
ya hi ddaka yakunu mangale yo temo-temo i rupa-rupa o demo 
i hera-heranga, de” naga oli ya hi döaka yakunu mangale i hi 
tararono o demo ma mangarati gënanga. 'Mata-mata genanga 
ya manarama o Womaha ka moi dika gënanga; moi-moi o nyawa 
ya hi döaka o ngongike i tingaka i moteke o Womaha mahirete 
ma mau genanga. 


O r6ehe ma hidoku ma ngöe ma” o roehe moi dika 


2O Kristus ganga hoki o nyawa nanga röehe; o roehe 
genanga moi, ma” ma hidoku-hidoku i woe. Mata-mata o hidoku 
genanga, ngaroka i woe, ma rupa ka o röehe moi. “Hoko 
genanga 6 ngone mata-mata, ya oa o Yahudi oka ma nyawa ya 
oa o Yahudi oka ua ma nyawa, o go gilaongo ya oa o nyawa yo 
lo lapahi oka, ngone mata-mata i na ohikoka de o Womaha ka 
i ma däene genanga, hupaya ngone i na hi dadi moi o Kristus 
ai r6ehe genanga. Ngone mata-mata 6 ha mao i na hi omanga o 
Womaha moi genanga. 

#Hababu o roehe gënanga mahirete i ma oko ua o hidoku 
moi oka dika ma’ i woe o hidoku-hidoku. "Nako o lou i temo, 
“Ngohi ko o giamua, karana gënanga ngohi o roehino ua ma 
hidoku,” genanga koiwa ma mangarati o lou genanga o roehino 
ua ma hidoku. “De” nako o ngauku i temo, “Hababu ngohi 
o lako ua, ho ngohi o röehino ua ma hidoku,” genanga koiwa 
ma mangarati o ngauku genanga o röehino ua ma hidoku. "Ho 
hi ade o röehe i ngodumu genanga i dadi o lako dika, sarakia 
o röehe genanga yakunu i ma hihene? Ekola nako o röehe i 
ngodumu genanga i dadi o ngauku dika, sarakia o röehe gënanga 
i ame? ''Ngone ha make ma Jou Madutu wo hi gogere o hidoku- 
hidoku nanga ro6ehika genanga. Moi-moi ma Jou Madutu wo hi 
gogere ma ngi oka i moteke ai mau. "Nako mata-mata duga- 

duga o roehe ma hidoku moi dika, kiaka ya hetongo o röehe? 
#Ho” i goungu naga o r6ehe ma hidoku ma ngöe, ma” o röehe 
duga-duga moi. 

“Ma hababu genanga, o lako yakunua i temo o giamika, 
“Ngohi to ni paralu ua ngona!” ekola o hieke i temo o lou 
ika, “Ngohi to ni paralu ua ngona!” ?Ha idulu ha ino nanga 
roehe ma hidoku-hidoku ha pulono i bole gënanga, ngone duru 
ho paralu, “de” nanga rdehe ma hidoku-hidoku ngone ha pulono 
hoko kia ua ma baraguna, ge#nanga doka o röehe ma hidoku- 
hidoku ngone ho hi döaka i holoi i lamoko ho hi baraguna. O 
roehe ma hidoku-hidoku ha make i karamatua, ko kiani ngone 
i holoi ho ho hininga. “O röehe ma hidoku-hidoku ha make i 
rahal i boto, i paralu ua ngone hö ho hininga. Ma Jou Madutu 
wa tatoroka to ngone nanga röehe hoko genanga ma rupa hi 
adono nanga r6ehe ma hidoku-hidoku i kuranga i ragane wo hi 
doaka i holoi i woe ho hi baraguna. De hoko genanga o roehe 
genanga i regu-regu ua, moi-moi o röehe ma hidoku i ma teke 
hininga moi de moi. “Nako o roehe o hidoku moi i hangihara, 
mata-mata o roehe ma hidoku ma homoa i hangihara dika: nako 
o roehe o hidoku moi i hi giriri, mata-mata o rdehe ma hidoku 
ma homoa i ma ki niki i morene. 

“Ria dodoto mata-mata ka ma moi ganga o Kristus ai roehe 
de” ngini 5 moi-moi ganga o rodehino ma hidoku. Hoko 
genangoli o jemaat ma goronaka, ma Jou Madutu wo hi 
gogeroka o ngi mangale i rupa-rupa o nyawa: Ma do di hiraka o 
rasul-rasul, ma hinoto, o nabi-nabi, ma hange o guru-guru, daha 
Onanga yo do diai i hera-heranga, aha ino önanga ya hi döaka o 
ngongike mangale ya hi togumu o nyawa, ekola mangale ya riwo 
o nyawa ma homoa, ekola mangale yo tuda-tuda, ekola mangale 
yo temo-temo de rupa-rupa o demo i ho hëra-hëranga. 2 Onanga 
mata-mata ua o rasul, ekola o nabi ekola o guru. Mata-mata ua 
to Onanga manga kuaha mangale yo diai i hëra-hëranga, #ekola 
ya hi togumu o nyawa, ekola mangale yo temo de i rupa-rupa o 
demo i hëra-hëranga, ekola mangale i hi guti mangale o demo- 
demo genanga. “Karana genanga, kiani ngini ni hi dailako nia 
gou-goungu mangale nia make o ngongike-ngongike duru ma 
loku oka. 

Ma’ i paha nenanga ngohi ti ni hi matoko ngini ika o 
ngekomo duru i rahai. 

Mangale o dora 


1 Ngaroka ngohi takunu to temo-temo de o nyawa ma 

demo i rupa-rupa, de ngaro oli de o malaekat ma 
demo, ma’ ngohi tä dora ua o nyawa ma homoa, ahi demo- 
demo genanga duga-duga ka ma ilingi i kuatile ma okia-kia ua 
ma mangarati. “Ngaroka ngohi to sawaro to hi ngahu o abari 
ma Jou Madutu ino, de” to mangarati mata-mata o hali i lö 
luku-luku, de” to hi driki hagala moi-moi de duru ti ngaku ma 
Jou Madutu ika hi ädono takunu ta diai o loku i ma tururu, 
ma” ngohi ta dora ua o nyawa ma homoa, ngohi ko kia-kia ua 
ma mangarati! 3Ngaroka mata-mata to ngohi ahi arata, ta hi 
döakoka o mihikini ma nyawa ika, de” ngohi to hi lapahi ahi diri 
la ya harongo, ma” ngohi ta dora ua o nyawa ma homoa, mata- 
mata gEnanga ka utu 6 de koiwa ma baraguna. 

10 nyawa ya dora-dora o nyawa ma homoa, yo sabari de’ 
manga hininga i rahai. Unanga o hininga wa gogonua, wo ma hi 
ngaro-ngarokua, wo edengua. “Unanga al hininga i kurutile ua, 

wo tingkai ua, tinanga wa ributu ua o nyawa ma homoa mangale 
ya niki ai mau mahirete, ka de ma da taiti ua wo ngamo, de” wa 
gogonika ua o nyawa manga howono. SO nyawa ya dora-dora o 
nyawa ma homoa, yo sanangua de o dorou, iinanga duga-duga 
wo sanangi de o oa-oa. "Unanga wo tina wo himanga hagala 
moi-moi, de wo mau wo ngaku aha duru ma oa-oa o nyawa moji- 
moi ika: sarakia dika ma rupa ma goronaka o nyawa de manga 
doraka genanga komaiwahi i hihanga manga nganono de" manga 
sabari yö dama hagala moi-moi. 

#Komaiwahi aha naga ma öraha kiaka o nyawa i paralu ua 
i ma teke hininga. Oraha nënanga naga o nyawa yo sawaro i 
hi ngahu o abari ma Jou Madutu ino, ma” dama tinanga aha 
wo ma togumu wo hi ngahu o abari genanga. Oraha nenanga 
naga yo sawaro yo temo-temo i rupa-rupa o demo ma goronaka 
i ho hëra-hëranga, ma’ dama Unanga aha wo ma togumu wo 
temo o demo-demo genanga ma goronaka. Oraha nenanga naga 
o nyawa i hi 6riki o hali ma ngöe, ma” dama okia önanga i hi 
Oriki gEnanga aha ya wohangoka. "Hababu, nanga sawaro ngone 
de’ nanga buturungu ngone mangale ho hi ngahu o abari ma 
Jou Madutu ino, ka i ngodumuahi. “Dama aha i b6a ma öraha 
ma Jou Madutu wa diai mata-mata i ngodumu, de’ i ngodu- 
ngodumua genanga aha i hihanga. 

"Ma 6raha ngohi ka o ngohaka ma i tetekohi, ngohi to 
temo-temo hoka ngohaka ma i teteke, ngohi ahi ma mio hoki 
o ngohaka ma 1 teteke, de” ngohi ta tibanga hoki o ngohaka 
ma i teteke. Oraha nënanga ngohi to baluhoka, to ngohi ahi 
manarama o ngoha-ngohaka, ngohi ta umoka. “Okia ngone ha 
make öraha nënanga ganga hoki o gurumini i ho ha nänere o 
kahinAaka. Ma” dama ngone aha ha make gila-gila de ma diai. 
Oraha nënanga ngohi to hi orikuahi hagala mata-mata, ma” 
dama ngohi aha to hi driki hagala mata-mata hoki i ma diene 
ma Jou Madutu wo hi driki hagala mata-mata ya korona to 
ngohi ahi diri. 

BHo”, mangale draha nënanga naga o hali hange ngone kiani 
tatapu ha diai: o ngongaku, o nganono de” ho ma ko dora. Duru 
ma loku oka o gahumu hange genanga, ganga ha dora o nyawa 
ma homoa. 


O hi tararono muruono naga mangale ma Jou Madutu ai 
Womaha ma ngongike 


1 Ko kiani ngini ni hi dailako mangale nia dora o nyawa 

ma homoa. De’ ni hi dailako oli, mangale nia tarima o 
ngongike-ngongike i ni hi d6aka ma Jou Madutu ai Womaha, i 
holoi hongoli o da gakunu mangale ni hi ngahu ma Jou Madutu 
al dato-datoro o nyawa ika. 2O nyawa yo temo-temo o demo 
i hera-heranga ma goronaka, o nyawa gënanga yo temo ua o 
nyawa ika; linanga wo temo ma Jou Madutu ika. Ko moi ua 
naga o nyawa i mangarati okia iinanga wo temoka, hababu ma 
Jou Madutu ai Womaha i dadi hababu iinanga wo hi demo o 
hali-o hali duga-duga ma Jou Madutu wo hi driki. JI ki lioro ya 
ino o nyawa i hi ngahu-ngahu o abari ma Jou Madutu ino, i hi 
ngahu okali o nyawa ika, mangale ya hi kuata 6nanga, mangale 
ya hi döaka ya ha nauru onangika, de” mangale ya laru 6nanga. 
“O nyawa yo temo-temo o demo i hëra-hëranga ma goronaka 
duga-duga i hi kuata manga diri mahirete dika, ma o nyawai hi 
ngahu-ngahu o abari ma Jou Madutu ino ya riwo o jemaat yo 
dadi yo tagi manga himangoka. 

“Hoko kia ma rahai nako Ria dodoto mata-mata ni akunu ni 
temo-temo de i rupa-rupa o demo i hëra-hëranga. Ma” duruhe 
i rahal ganga nako Ria dodoto ni akunu ni hi ngahu ma Jou 
Madutu okia naga moi aha wa diai. Hababu o nyawa i hi ngahu- 
ngahu o abari ma Jou Madutu ino, i holoi yo amoko ngaro de 

o nyawa yo temo-temo de o demo i hëra-hëranga; ma homoa de 
o hali genanga nako o nyawa yo temo-temo i rupa-rupa o demo 
i hera-heranga ma goronaka genanga, yakunu i hi tararono okia 
i hi demoka genanga, hupaya o jemaat mata-mata ya make ma 
faida. “Ho hi ade nako ngohi ta ika nginika de” ngohi to temo- 
temo i rupa-rupa o demo i hëra-hëranga ma goronaka, okia ma 
utumu genanga mangale ngini? Ka ma huhutulo de koiwa ma 
utumu! Ma homoa o hali de genanga, nako ngohi to hi matoko 
o demo moi ma Jou Madutu ino, ekola ngohi to hi tararono 
okia naga moi mangale ma Jou Madutu, ekola ngohi to hi ngahu 
o abari ma Jou Madutu ino, ekola ngohi to dotoko. 

70 musik ma pakakaha ka ma huhutulod de koiwa ma jiwa, 
hoka o sulingi de” o hitar, nako ma not-not ho dubukua ho hi 
gogule de ma diai, sarakia o nyawa i hi 6riki ma lugo okia 1 
hi gogule? #Moi ohi ma nonako ma homoa: Nako o trompet 
ya wuwu yo habaranga, o nagona aha 1 ma hi diai mangale yo 
kudoti? ?Hoko genangoli de nia da gakunu mangale ni temo- 
temo de o demo i rupa-rupa i hö hera-heranga. Nako Ria dodoto 
ni akunu ni hi demo o demo-demo genanga de ko ma dial ua, 
ko moi ua 6 o nyawa yakunu i mangarati okia Ria dodoto 
no temoka. Ani demo-demo genanga aha i hihanga kolwwa ma 
dö dogumu. O duniaka nenanga naga hoko genanga ma ngoe 
o bahasa, ma” ka moi 6 de koiwa o demo-demo genanga yo 
ngohamua o mangarati. !Ma' nako ngohi to ma mangarati ua 
bahasa o nyawa wo ma tengo wo hi demo, o nyawa wo hi demo- 
demo bahasa genanga ma rupa o nyawa ma poretino ngohino, 
hoko genango ngohi unangika. ?Mangale ngini mahirete, ngohi 
to hi 6riki ngini nio nahihu duru nia make o ngongike-ngongike 
ma Jou Madutu ai Womahino. Ma’ duru ma loku oka, kiani 
ngini ni ma hiaha mangale nia pake o kuata nia riwo o jemaat 
yo dadi yo tagi manga himangika. 

13Hababu genanga o nyawa yo temo-temo o demo i hëra- 
heranga ma goronaka, kiani yo gahoko ma Jou Madutu ika 
hupaya unangino 6 wa hi döaka mangale yakunu i hi tararono 
okia i hi demoka genanga. ''Hababu nako ngohi to ma niata 
de o demo i hera-heranga, to ngohi ahi womaha i goungu i 
ma niata, ma” ahi dibanga ngohi i manaramua. Ho’, ngohi 
ko kiani okia to diai? Nenanga ngohi aha ta diai: Ngohi aha 
to ma niata de to ngohi ahi womaha, ma’ ngohi aha to ma 
niato de to ngohi ahi dibanga. Ngohi aha to nyanyi de to ngohi 

ahi womaha, ma” ngohi to mau to nyanyi 6 de to ngohi ahi 
dibanga. “Hababu nako Ria dodoto ni temo tarima kasi ma 
Jou Madutu ika de nia womaha dika, de' naga o nyawa ma 
homoa i mangarati ua o demo i hëra-hëranga ma Jou Madutu 
ai Womahino genanga, o nyawa gënanga wakunua wo temo, 
“Ngohi to hi goungu” ani niata sukur gënanga; karana tinanga 
wo hi Orikua okia Ria dodoto no temoka. "Ngaroka nia niata 
tarima kasi ma Jou ika gënanga duru ko ha rahai, ma’ o niata 
genanga ka utu 6 de koiwa ma baraguna o nyawa ma homoa ika. 
“Ngohi to tarima kasi ma Jou Madutu ika, hababu ngohi 
mahirete takunu to temo-temo i rupa-rupa o demo i hera- 
heranga ma goronaka, to holoi ngaro de Ria dodoto mata-mata. 
Ma’, o doomu-doomu ma hi dogoronaka mangale i wi huba 
ma Jou, ngohi i holoi to igo ta pake o demo motoa yakunu 
o nyawa i mangarati, de ta pake o demo i ribu-ribuhu i hera- 
heranga ma goronaka de o nyawa i mangarati ua. Ngohi i holoi 
to igo hoko genanga hupaya ngohi takunu ta dotoko o nyawa. 
#@Roria dodoto! Uha nia tibanga hoki o ngoha-ngohaka. O 
hali ma dorou ma goronaka, kiani ngini tatapu hoki o ngohaka 
ma i teteke. Ma” nia dibanga ma goronaka, kiani ngini ni dadi o 
nyawa yo baluhoka. 210 Buku i Tebi-tebini ma goronaka i tulihi 
hoko neEnanga, 
“O Jou wo temo, “De o do dohanga o nyawa yo temo 
de o bahasa ma homoa ino, 
ngohi aha ta temo ahi umatika nënanga. 
1 goungu de o do dohanga o nyawa ma homoa ino, ngohi aha 
ta temo ahi umatika, 
ngaro hoko genanga, 6nanga yoluku yo ihene ahi demo.” ” 
#Ho” o ngongike mangale yo temo-temo de i rupa-rupa o demo i 
hera-heranga ganga hoka o nonako mangale o nyawa yo ngaku- 
ngakua, i goungua o nyawa yo ngaku-ngaku. De” o ngongike 
mangale i hi ngahu ma Jou Madutu ai datoro o nyawa ika ganga 
o nonako mangale o nyawa yo ngaku-ngaku, ko i goungua o 
nyawa yo ngaku-ngaku ua. Karana genanga, nako ho hi ade 
o jemaat manga doomu ma goronaka, o jemaat mata-mata yo 
temo-temo i rupa-rupa o demo i hëra-hëranga ma goronaka, 
daha yo böa o nyawa ya muruono naga ma poretino, ekola o 
Harani oka ua ma nyawa, done o nyawa genanga aha yato bote 
ngini i ni togohangoka mata-mata! “Ma” nako Ria dodoto mata- 
mata ni hi ngahu o abari ma Jou Madutu ino, daha wo böa 

toomu. Onanga yakunua yo temo-temo. Onanga yakunua ya sö 
o tutuda, genanga i ma moteke de o agama ma tita. #Nako 
Onanga yo mau i hi öriki okia naga moi, 6nanga kiani yo leha 
gënanga manga rokatika o tau oka. Duru o maleke nako o 
ngoheka mo ma tëngo mo temo-temo o jemaat ma doomu ma 
goronaka. 

%Boteka ma Jou Madutu ai demo i böa ngini ino? Ekola 
duga-duga nginika dika o demo gënanga i hi ngahu? 3 Nako naga 
o nyawa i mäo to önanga manga ngongike mangale i hi ngahu o 
abari ma Jou Madutu ino, ekola ünanga ai ngongike ma homoa 
ma Jou Madutu ai Womahino o nyawa gënanga kiani wo hi öriki 
okia ngohi to tulihi nënanga ganga o pareta ma Jou ino. #Ma' 
nako naga ya tarima ua nënanga, uha nia lega ika önanga. 

4Hababu gënanga, o Roria dodoto, ni ma hiaha mangale ni 
hi ngahu o abari ma Jou Madutu ino, ma’ uha nia duhunu o 
nyawa yo mau yo temo-temo i rupa-rupa o demo i ho hëra- 
hëranga ma goronaka. “Ma? mata-mata kiani nia diai de ma 
datoro, de ya oa. 


Mangale o Kristus i wi hi wango oka oli o honengino 


1 A De” oraha nënanga, Roria dodoto, ngohi to mau ngini 
nio hininga oli o Abari ma Oa ma Jou Madutu ino 
ngohi ti ni hi ngahu oka nginika kahuruonika. Ngini nia tarima, 
de mi wi ngaku o Kristus ika karana o Abari ma Oa getnanga. 
“Nako ngini nia so sö i bitumu okia ngohi to hi ngahu oka 
genanga, done o Abari ma Oa genanga i ni hi halamati ngini: 
sowall ua nako ria dodoto ni ngaku de koiwa ma mangarati. 
JOkia ngohi ti ni hi ngahu o Roria dodotika nagala ngohi 
0 ta tarimaka. Duruhe ma loku oka, hoki i tulihi o Buku i 
Tebi-tebini ma goronaka, ngohi ti ni hi ngahu nginika o Kristus 
wo honenge karana to ngone nanga baradoha, “de tinanga i wi 
lungunoka, ma” o wange hange i paha i wi hi wango okali. 
Genangö i tulihi o Buku i Tebi-tebini ma goronaka. “Ngohi 6 ti 
ni hi ngahu nginika o Kristus i wi hi wango okali genanga wo ma 
hi matoko 6 ai diri o Petrus ika, daha ino o rasul ya ngimoi de 
ya hinoto ika. “I paha gënanga ünanga wo ma hi matoko oli ai 
diri ka ma moi i wi ni nika ya ratuhu motoa i holoi ika. Yo wöe- 
woe o nyawa genanga ka yo wangohi öraha nenanga, duga-duga 
o nyawa ya muruono naga yo honengoka. 'I paha genanga, o 


O KORINTUS MA DO DI HIRAKA 15 521 


Kristus wo ma hi matokoli ai diri o Yakobus ika de” aha o rasul 
ika mata-mata. 

8Duru ma bo bo bahaka, iinanga wo ma hi matoko ai diri 
ngohi ino 6 - ngohi hoki o ngohaka i ma kilau ma öraha 
uahi! #Ngohi nagala ma Jou ai rasul duru to poluluku. Ngohi i 
patutua i hi hetongo o rasul, hababu ngohi ta aniayaka ma Jou 
Madutu ai jemaat. “Ma” karana ai dora ma Jou Madutu ngohi 
to dadi hoka 6raha nënanga naga. De’ ka parahaja ua ma Jou 
Madutu wo hi hi apongo ngohi. De ka ngohila to manarama 
i holoi to hauku de ngaro o rasul mata-mata ma homoa. Ma’ 
genanga to ngohi ua ahi manarama, gënanga ma Jou Madutu 
ai dora ma manarama de” i ma ki niki wo manarama de ngohi. 
Ho”, o nagona ino 6 ngini nia tarima o Abari ma Oa genanga 
- bote genanga ngohi ino, ekola o rasul-rasul ma homoa ino - 
genanga i dadi ua o hababu. Duruhe ma loku oka ganga, ngomi 
mi hi ngahu o Abari ma Oa ge nanga, de” Ria dodoto nia ngaku. 


Mangale o nyawa yo honengoka de yo wangokali 


Nako ngomi mi hi ngahu ge@nanga o Kristus ganga wo 
honengoka de wo momikoli, ya dodoa naga nia hi dogoronaka 
yo temo o nyawa yo hone-honenge aha yo wango oka ua oli? 
Nako i tiai o nyawa yo hone-honenge aha yo wango oka ua 
oli, gënanga ma mangarati o Kristus 6 wo honengoka de wo 
momikoka ua. “De' nako ho hi ade o Kristus wo honenge de wo 
wangoka ua, okia-kia ua naga ma baraguna okia naga ngomi mi 
hi ngahu, de” koiwali naga ma baraguna ti ngini nia ngongaku, 
hababu nia ngongaku genanga okia-kia ua to ënanga ma hohole. 
15] holoi de genanga i nyata ngomi mi elu-eluku mangale ma Jou 
Madutu, hababu ngomi mi hi ngahu o Kristus wo honengoka ma 
ma Jou Madutu wi hi momikokali, ena hioko ma Jou Madutu 
wi hi wangoka ua iinanga - nako i goungu i tiai o nyawa yo 
honengoka de yo wangoka ua! ''Hababu nako o nyawa yo hone- 
honenge ya hi wango oka ua, o Kristus 6 wo honengoka de 
i wi hi wangoka ua. !De' nako o Kristus i wi hi wango oka 
ua done nia ngongaku duga-duga o hayali ma rë re, genanga 
ma mangarati ngini ka o baradoha ma goronakahi de’ ka utu 
6 de koiwa nia nganono. '#G#nanga ma mangarati oli o Harani 
oka ma nyawa yo hone-honengoka, to 6nanga 6 koiwa manga 
ngo nganono. Nako to ngone nanga nganono o Kristus ika ma 
batingi ka to ngone nanga wo wango o duniaka nenanga dika, 

done o umati o nyawa o duniaka nënanga mata-mata, ngonela 
duru ho bodito! 

“Ma” i nyata o Kristus wo honenge de wo wangokali. 
Nenangala i dadi o ro riwo o nyawa yo hone-honengoka aha 
ya hi wango okali. ?'Hababu o honenge i wohama o dunia ma 
goronaka wa diai o nyawa wo ma tengo, hoko genango yo 
honengoka de yo wangokali ya hi d6aka o nyawa ika de wa diai 
o nyawa wo ma tengo oli. #Hoka sarakia o nyawa mata-mata 
yo honenge karana o rimoi de o Adam, hoko genango mata- 
mata aha ya hi wango karana o rimoi de o Kristus. 3Ma’ moi- 
moi aha ya hi wango i moteke o hidoku: ma do di hiraka o 
Kristus; dama ma duru ino ma braha iinanga wo böa oli, ya niki 
o hidoku o nyawa i wohama to ma Kristus ai nyawa ma dutu. 241 
paha genanga i dadi o kiamati. Ma öraha genanga o Kristus wa 
pareta hagala o po pareta, hagala o kuaha de’ hagala o kuata; 
daha Uunanga ahao wo hi lapahi ai kuaha hoki o koano, ma 
Jou Madutu ika, to ngone nanga Ama. “O Kristus kiani gila- 
gila wo pareta hi adono ma Jou Madutu wa diai o Kristus ai 
haturu mata-mata i wi hi gihene o Kristus ika. #O haturu duru 
ma bo baha aha wa utumu ganga o honenge. ¥O Buku i Tebi- 
tebini ma goronaka i tulihi hoko nenanga, “Ma Jou Madutu wa 
diai oka hagala moi-moi i wi hi gihene unangika.” De ma diai 
ma dungutu de “hagala moi-moi” gënanga yo ngohamua ma Jou 
Madutu mahirete, wa diai hagala moi-moi gënanga i wi hi gihene 
o Kristus ika. “Ma” i paha mata-mata wa utumoka o Kristus ai 
pareta ma timi oka, ma lUnanga mahirete ena gënanga ma Jou 
Madutu ai Ngohaka, aha wo ma hi kauku ai diri ma Jou Madutu 
ika, wa diai oka hagala mata-mata i wi hi gihene unangika. Ma 
Jou Madutu mahirete 5 aha wa pareta mata-mata. 

“Nako o nyawa yo hone-honenge ya hi wango oka ua oli, 
ya dodoa naga o nyawa ya ohiki mangale o nyawa yo hone- 
honenge? Okia mangale 6nanga yo diai o hali genanga? Nako 
i goungu o nyawa yo hone-honenge ka utu 6 de koiwa aha ya 
hi wango okali, mangale okia 6nanga yo diai o hali genanga? 
#De” mi dodoali ngomi mi mau mio himanga o huha 6raha ma 
hi getongo? 3'O Roria dodoto! O wange ma hi getongo ngohi 
ta tana o hangihara karana ngohi ahi hininga i lamoko mangale 
nia wo wango hababu ngini ni ngaku oka o Kristus Yesus ika, 
to ngone nanga Jou. #Nako genanga duga-duga o nyawaka de 
ya ino dika, okia ma utumu ngohi ino mangale to manarama 

ma hauku ma tero-tero ta lawani o aiwani i ho hatera, o Efesus 
ma bereraka nenanga? Nako i goungu o nyawa yo honengoka yo 
momikoka ua, aa, i holoi ya oa ngone ha niki o demo hiade 
nenanga: “Nia ino ngone holomo de hokere de” ho ma hi so 
sanangi, hababu yarehe ngone aha 6 ho honenge.” 

#Uha i ni tipu! O dodiawo i to torou ya dadi dorou, O 
hininga ma biaha ma oa-0a. “Ni ma mao bdraha nenanga, de’ 
uhali ni diai o baradoha. Duru de ma diai ngini kiani 1 ni 
maleke, hababu nia hi dogoronaka naga i wi nako uahi ma Jou 
Madutu. 


O nyawa yo honengoka de yo wangoli manga roehe 


35Marai naga yo leha, “Sarakia ë, o nyawa yo hone-honenge 
ya hi wango okali? O röehe sarakia ë ya hi döaka onangika, 
ya hi wangoka oli 6nanga i paha ino?” #Duru ka nia bodo! 
Nako Ria dodoto ni datomo o gihihi o tonaka ma goronaka, o 
gihihi genanga aha i wango ua, nako o gihihi gënanga i hira i 
honengua. De’ o gihihi Ria dodoto na datomo o tonaka ma 
goronaka genanga — marai o pine ma gihihi ekola o gihihi ma 
homoa - genanga ganga o gihihi ma mui dika, i do dato-datomo 
ko mata-mata ua dama aha i wango. #Ma Jou Madutu mahirete 
aha wo hi doaka o gihihi ka genanga ma rupa, i moteke ai lo 
legaka ya oa mangale i dato-datomo genanga. Mangale moi-moi 
ma rupa o gihihi, ma Jou Madutu wo hi ddaka ma rupa i dato- 
datomo moi-mol. 

390) do dadi-do dadi ma roehe de ma jiwaka mata-mata ua i 
ma ka däene. O nyawa to énanga ma roehe hara moi, o aiwani- 
aiwani to enango ma röehe hara moi oli, o totaleo-o totaleo ma 
r6ehe hara moi okali, de” o nawoko-o nawoko hara moi okali ma 
roehe. 

Hoko genanga oli de o do dadi-do dadi o dihangoka de’ 
o do dadi o duniaka. O do dadi-do dadi o dihangoka moi- 
moi to ënanga ma karamata mahirete, de? o do dadi-do dadi o 
duniaka 6 hoko genanga oli. “O wange ma hailoa i ma howono 
de o mede ma halloa. O murumu-o murumu 6 to Enanga ma 
mulia mahirete. O murumu dika genanga moi-moi 6 i ma ko ko 
howono ma mulia. 

Dama hoko genanga ma hali de o nyawa yo hone-honengoka 
ya hi wango oka oli. O roehe o lungunoka genanga ganga o 
roehe yakunu i mela, ma” o roehe i hi wango oka oli, ganga 

O röehe 1 yakunua i wedere. “Ma öraha o roehe genanga ya 
lungunoka, o roehe genanga i torou de i bole, ma’ ma 6raha 
enanga i hi wango oka oli, @nanga ganga o röehe i rahai de’ i 
kuata. “Ma” oraha ya lungunoka, o röehe genanga o röehe o 
dunia ino, ma” i paha i wango oka oli, o röehe gënanga o röehe 
ma Jou Madutu ai Womaha i hi döaka. Naga o roehe o dunia 
ino, naga 6 o röehe ma Jou Madutu ino. SO Buku i Tebi-tebini 
ma goronaka i tulihi hoko nenanga, “O nyawa ma do di hiraka, 
ena gEnanga o Adam, wo dadi o do dadi i wango-wango,” ma’ 
o Adam ma bo bahaka ganga o Womaha i hi d6aka o ngango. 
#1] boa i holoi i hira ganga o r6ehe, o rohani ua. O rohani i boda 
1 turu ino. “O Adam wo hira-hira i wi hi dadi o tonakino, ma’ 
o Adam ma hinotoka ai ahali o horoga uku. #O nyawa o dunia 
ino nenanga ganga hoka o Adam wo hira-hira, i wi hi dadi o 
tonakino, ma" o horoga ma nyawa ganga hoka iinanga wo boa- 
böa o horoga uku. @Hoka sarakia ngone öraha nënanga ganga 
hoki o Adam i wi hi da dadi o tonakino, ma dama ngone aha 
ho dadi hoki ünanga o horoga uku gënanga. 

5 Ahi dungutu ngohi, o Roria dodoto, ena genanga: o roehe 
i hi dadi o awunu de” o akemino, yakunua i wohama ma Jou 
Madutu ai Dunia ma Hung) ika, de” o rdehe yakunu i honenge i 
yakunua 1 dadi i kakali. 

SINio ho hininga o rahasia nënanga: Mata-mata ua ngone 
aha ho honenge, ma” ngone mata-mata aha i na ngali. 20 hali 
genanga aha i todokanino i dadi ho lako dadawi, ma öraha o 
trompet ya wuwu duruhe ma bo bahaka. Hababu ma braha yo 
ihene o trompet ma ilingi gënanga, o nyawa yo honengoka aha 
ya hi wango oka oli de o r6ehe i ko kakali, de ngone mata- 
mata aha i na ngali. “To ngone nanga roehe yakunu i honenge 
nenanga, kiani i tagali de o röehe i yakunua i honenge, de’ o 
röehe o dunia ino kiani ya tagali de o röehe o horoga uku. 
““Nako o röehe yakunu i honenge ya tagali oka de o röehe 
yakunua i honenge, de” o röehe o dunia ino ya tagali oka de o 
röehe o horoga uku, öraha gënanga dahao i dadi okia i tulihoka 
o Buku i Tebi-tebini ma goronaka, “O honenge i ho hihangoka; 
o utumu yadonoka!” 

5 “Hei, honenge, kiaka ani utumu? 

Hei honenge, kiaka ani biha?” 

50O honenge ma biha ena gënanga o baradoha, de? o baradoha 
ma kuaha i hi dagi ya niki o agama ma tita. 5 Ma’ sukur ma Jou 

Madutu ika: ünanga wo na hi ddakoka ngone ino o utumu 1 ma 
niki o Yesus Kristus to ngone nanga Jou! 

#8Hababu genanga, o Roria dodoto ti ni ho hininga, kiani 
ngini ni kuata de' ni bitumu. Ni manarama hoko genangika 
mangale ma Jou de nia gou-goungu, hababu ngini ni hi briki 
mata-mata ngini nia mo manaramoka mangale ma Jou, aha ka 
parahaja ua. 


O ro riwo mangale i ma hi ko ka Harani oka ma nyawa 


1 Oraha nenanga mangale o tiwi ngini ni mau nia hi 

riwo ni ma hi ko ka Harani oka ika, ngohi ti ni hi 
behehongo hupaya ngini nia diai i ma moteke o hi dumutu ngohi 
to hi ddakoka o jemaat-jemaat ika o Galatia ma daera oka. 20 
wange ma hira o minggu ma hi getongo, kiani Ria dodoto mata- 
mata nia tingaka o tiwi, moi-moi i moteke de nia ma make. Nia 
gogono o tiwi genanga hi adono ngohi to böa, hupaya ma öraha 
genanga i paralu oka ua nia toomu. “Damai nako ngohi to boa, 
ngohi aha ta huloko o nyawa ngini ni rimoi oka. Ngohi aha ta hi 
d6aka onangika o hurata ma ngongotaka, hupaya 6nanga yao o 
ro riwo ma tiwi genanga o Yerusalem ika. “De” nako nia pulono 
ka ya oa ngohi 6 toiki de de 6nanga, de ngohi aha toiki mi ma 
ki niki de 6nanga. 


O Paulus ai mau wa tailako o jemaat-jemaat 


SNgohi aha ti ni tailako ngini nako ta tilakuroka 0 
Makedonia, hababu ngohi ahi mau ta tilakuru dokengika. ʻI 
yakunu i dadi ngohi aha to gogerohi jai-jai de de ngini, done ho 
du ma mäta ma 6raha ma dekana. | paha gënanga ngini yakunu 
ni hi riwo ngohi to hi gila-gila ahi do dagi o ngi moi ikali. 
"Ngohi toluku ti ni tailako ngini iti to tulu ika dika. Nako ma 
Jou wo hi hi gumala, ngohi to igo to gogere utu i tedekana de de 
ngini. 

8Qraha genanga ngohi aha to gogere nenangoka o Efesus 
ma bereraka, hi ädono o Pentakosta ma wange. ?Oraha ma 

ngoe nenangoka dau mangale o manarama-manarama i fo faidi, 
ngaroka o nyawa manga ngöe 6 ya lawani. 

Nako o Timotius wa ika, ni wi tarima tinanga ni hi do diai 
hupaya tinanga wa milo wo sanangi nia hi dogoronaka, hababu 
unanga hokä ngohi oli wo manarama mangale ma Jou. "Uha hi 
adono naga i wi hi kauku tinanga. Ni wi riwo tinanga hupaya 
unanga wakunu wo hi gila-gila ai do dagi wo ma ki lioro ngohi 
ino de ai halamati, hababu ngohi ti dama ai boa de o roria 
dodoto ma homoa. 

"RMangale to ngone nanga ria dodoto o Apolos, ma muruono 
naga i boto ngohi ti temoka unanga, hupaya linanga i ma ki niki 
de o roria dodoto ma homoa yoiki i ni tailako ngini. Ma? unanga 
wa mao wo ngaku uahi ünanga kiani woiki 6raha nënanga. Ma” 
dama nako naga o draha, marai tinanga aha wa ika. 


O hurata ma hi bo baha 

Kiani ngini ni ma hi do diai de ni bitumu nia ngango ma 
goronaka, hoka o Harani oka ma nyawa. Ni diai okia naga ni 
barani de” i dadi ni kuata. “Mata-mata ngini nia diai, nia diai de 
o dora. 

BRia dodoto marai ni wi nako o Stefanus de ai tau ma dola; 
Onanga ma do di hiraka yo dadi Harani o Akhaya ma bereraka. 
Onanga de manga hininga ma gahumu yo manarama i hi lamoko 
mangale ya leleani ma Jou Madutu ai umati. “Ngohi ti ni hi 
titila de ta gou-goungu hupaya ngini nia niki o nyawa hoka hoko 
genanga manga tutuda, de ika o nyawa ma homoahi i ma teke 
manarama moi de yo leleani i ma ki niki 6nanga. 

"Ngohi to sanangi mangale manga boa o Stefanus, o 
Fortunatus de” o Akhaikus. Onanga ma tero-tero ngini nia dagali 
ngohi ino. "Onanga ya diai oka to ngohi ahi hininga i dadi i 
morene, hoko genangö önanga ya mörene nia hininga. O nyawa 
hoko genanga kiani nia horomati. 

PO jemaat-jemaat o Asia ma daera oka i hi dingoto to 
onanga manga tabea ngini ika. O Akwila de” o ngo Priskila 
de o jemaat i ma to toomu to önanga manga tau oka onangd i 
hi dingoto o Harani oka ma tabea ko ha giria. “Mata-mata ria 
dodoto nenangoka i hi dingoto manga tabea nginika. 

Ni ma teke tabea hoka o ria dodoto o Harani oka. 

2 Nenangoka ngohi to dogo ahi tabea ngohi mahirete ta tulihi: 
Ahi tabea ngohi oka, o Paulus. $ 

20) nyawa i wi hininga ua ma Jou, mala ika ünanga wa make 
o lolai! 

Maranatha - to ngomi mia Jou, wo böa! 

3Tanu ma Jou Yesus wi ni hi barakati Ria dodoto. 

40) dora i ni to moteke Ria dodotika mata-mata ika ni ro 
rimoi de o Kristus Yesus. 


To ngomi mia horomati, 
o Paulus 





O PAULUS AI HURATA MA HINOTOKA 
O JEMAAT IKA 
O KORINTUS MA BERERAKA 


MA NGONGOTAKA 


O Paulus ai hurata ma hinotoka o Korintus ma jemaat ika 
i lulihi ma Graha i huha manga do dohanga ma goronaka o 
Paulus de o jemaat genanga. Naga o jemaat ino ma nyawa 
genanga ma rupa i wi lawani de ma kuata o Paulus, ma’ o 
Paulus wa hi dumutu ünanga duru wo igo i ma teke oa-oa. 
Unanga wa hi matoko ai morene ma öraha o hali genanga 1 dadi. 

O hidoku ma hira o hurata nënanga ma goronaka, o Paulus 
wa hohe mangale manga do dohanga de o jemaat Korintus. 
Unanga wa hi tararono genangoka ya dodoa ho ünanga wa hi 
daaere de ma kuata manga lo lawani de? manga hohedu ai 
dirika ya diai oka o jemaat genanga. Wo hi ngahu i boto o hali 
gënanga, tinanga gila-gila wo hi matoko ai mörene ai hi daaere 
ma buturungu gënanga i hi hasiloka o toba de’ yo hininga moi. 
Ahao unanga wa hi garo la jemaat gënanga yo toomu o ro 
riwo mangale yä riwo o Harani oka ma nyawa yo wango de ma 
kuranga o Yudea ma bereraka. Ma hidoku-hidoku ma bo baha 
o Paulus wo hi himanga wo ma demo ai diri mangale pangkati 
hokä o rasul o nyawa ya muruono naga ika o Korintus oka i ma 
mao manga diri mahirete o rasul ma dutu, de’ i wi pulono o 
Paulus hokä o rasul ma dutua. 


Ma dola 
Ma do di hira 1:1-11 
O Paulus de” jemaat o Korintus ma bereraka 1:12-7:16 
O ro riwo mangale o Harani oka ma nyawa 
o Yudeaka 8:1-9:15 

O Paulus wo ma demo mangale ai kuaha hoka 
o rasul 10:1-13:10 
Ma bo baha 13:11-14 


Roria dodoto ma Jou Madutu ai jemaat o Korintus oka 
de’ mata-mata ma Jou Madutu ai umati o Akhaya ma 
daera mata-mata ika. 

Ngohi, o Paulus, o Yesus Kristus ai rasul wo hi goraka i 
moteke ai mau ma Jou Madutu, mi ma niki de to ngone nanga 
ria dodoto o Timotius, “to nganono tanu ma Jou Madutu to 
ngone nanga Ama de o Jou Yesus Kristus wi ni hi döaka o 
barakati de’ o lolä ngini ika. 


O Paulus wo sukur ma Jou Madutu ika 


30O puji ma Jou Madutu, o Ama to ngone nanga Jou Yesus 
Kristus ino. Unanga o Ama ai hininga duru ma oa-oa de’ 
unanga ma Jou Madutu wo hi döa-döaka o hininga ma kuata 
o nyawa ika. “Unanga wo hi kuata to ngomi mia hininga o huha 
ma hi geto-getongo ma goronaka ngomi mia ohana, la de o 
kuata ngomi mia tarima ma Jou Madutu ino gënanga, ngomi 6 
yakunu mia hi kuata manga hininga o nyawa mata-mata o huha 
ma goronaka. 5O hangihara-o hangihara wa oha-ohana o Kristus 
ma ngöe oka ngomi ö mia ohana. De’ mangale o Kristus oli, to 
ngomi mia hininga duru i hi kuata. “Nako ngomi mia ohana o 
huha, ganga gënanga mangale ya kuata nia hininga, karana nia 
halamati. Nako to ngomi mia hininga i kuatoka, ti ngini ö ma 
i moteke i kuata hi ädono ngini ni dadi ni barani o huha ma 
goronaka hoka ngomi 6 mia tagongoka. 'Ngomi mi ngaku hoko 
genangika de’ mi dodato ua mangale Ria dodoto, hababu ngomi 
mi hi öriki ngini ö nia tagongo o hangihara de de ngomi. De’ 
karana gënanga ngini 6 i ni hi kuata ho ma ki niki de de ngomi. 

ŝRoria dodoto! Ngomi mi mau ngini ni hi öriki mangale o 
huha ngomi mia 6hana o Asia ma daeraka. O hangihara ngomi 
mia tagongo genanga, i tubuho holi ngomi i mi banga, hi adono 
koiwaka mia ngo nganono ngomi aha mi wangoli, "mia mao ma 
tero-tero i mi hukumanga o honenge i putuhoka. Ma” o hali 
genanga i dadi hupaya uha ngomi mi ma hi tangono mia diri 
ma kuatika mahirete, ma' kiani ma Jou Madutu ika o nyawa 

yo honengoka de wa hi wo wango-wango. @Unanga wo mi hi 
halamatoka ngomi o huha o honenge i lamo-amoko ino gënanga. 
De” unang6 aha wo mi hi halamati ngomi dama, o wange nanga 
hima-himangika, hababu ka unangika dika ngomi mi ma hi 
nganono. !!Ngomi mi ngaku de nia niata mangale ngomi, ma 
Jou Madutu aha wo mi hi halamatoli ngomi o huha ino. Ma Jou 
Madutu wo igo wo mi hi barakati ngomi hoka ma bo baluhu 
mangale ma mata ma ngde mangale ngomi, de” karana genanga 
o nyawa manga ngöe aha yo temo tarima kasi ma Jou Madutu 
ika. 


O Paulus wa tagali ai datoro 


#Ngomi mia hininga i lamoko, hababu de mia hininga i bo 
berehi ngomi mia ngaku mahirete mangale to ngomi mia ngango 
o duniaka ne@nanga - duru ma loku oka nanga do dohanga 
ngomi de de ngini Ria dodoto - ngomi mi hi dagi oka de 
mia hininga rikoto de” i tebini. Ngomi mia diai gënanga, ko i 
goungua de nyawa ma barija, ma” de o kuata ma Jou Madutu 
wo mi hi do6aka. ''Ngomi mi tulihi ngini ika ganga duga- 
duga mangale o hali-o hali ngini yakunu nia basa de” ni ma 
mangarati. Oraha nënanga ngini ni mangarati ua de ma diai 
mangale ngomi, ma” ngohi to nganono dama ngini aha i gou- 
goungu ni mangarati mangale ngomi. De hoko ge#nanga, dama 
ma öraha ma Jou Yesus wo boda, ngini aha nia hininga i lamoko 
mangale ngomi, hoka sarakia de ngomi 6 mia hininga i lamoko 
mangale ngini. 

'SKarana o ngongaku genanga ngohi ka ma hirahi ta tatoroka 
mangale ti ni lega ngini la ngini nia make o barakati o lape 
hinoto. “Ngohi ahi dungutu ti ni lega ngini ahi do dagi ma 
goronaka o Makedonia ika, de? to ma ki lioro ahi do dagi ma 
goronaka, ngohi ti ni dulu oli ngini ika, hupaya ngini yakunu ni 
hi riwo to ngohi ahi do dagi to hi gila-gila o Yudea ika. ! Ma’ 
ngohi ta tagali oka ahi dungutu genanga, aa, boteka g#nanga 
i hi matoko to ngohi ahi hininga i tatapua? Ma 6raha to diai 
o datoro, boteka ngohi to diai o datoro i moteke to ngohi 
ahi mau mahirete, botino to temo, “la”, de” botino “Kowali”? 
“De ma Jou Madutu yakunu hi ngaku, to ngohi ahi jaji Ria 
dodotika ko i goungua “Ia” de” “Kowali”. ''Hababu o Yesus 
Kristus, ma Jou Madutu ai Ngohaka, i ni hi ngahu oka nginika 
o Silas, o Timotius, de” ngohi mahirete i goungua o nyawa 

“Ia” de? “Kowali”. Ma de linanga hoka o bo baluhu “la” ma 
Jou Madutu ino. @Hababu de ma do dagi ma Jou Madutu wo 
temoka “la” ai jajika mata-mata. De ma titi genanga, ngone 
ho temo “Amin” ma Jou Madutu ika karana o Yesus Kristus. 
Ngomi mi diai hoko gënanga hupaya ma Jou Madutu i wi hi 
mulia. Ma Jou Madutu mahirete wa diai ngomi de Ria dodoto 
ho bitumu ho rimol de o Kristus; unango wo na irikoka ngone 
mangale to linanga ai diri wo ma dingakoka. “?Mangale genanga 
ma Jou Madutu wo hi goungoka, ngone nënanga to ünanga ma 
dutu, de” wo na hi ddaka ai Womaha to ngone nanga hininga ma 
goronaka, hoki o ro riwo Enanga aha i na hi döaka ngone ino 
mata-mata i na hi jä jaji oka. 

“Ma Jou Madutu to ngohi ahi hakihi - hababu iinanga wo 
hi öriki to ngohi ahi hininga ma dola - ngohi ta dadi ua toiki 
o Korintus ika, karana ngohi t6luku ta diai nia hininga ta huha. 
24 Ngohi ti ni ributu ua ngini mangale okia kiani ngini nia ngaku, 
hababu ngini duru ni wi ngaku oka o Kristus ika. Ngohi duga- 
duga ho ma teke manarama moi la ngini i holoi ni utumu. 

Ma hababu genanga ngohi ta putuhoka mangale ta ika 

oka ua oli nginika, ti ni ädono de ya diai nia hininga 
i huha. "“Hababu nako ngohi ta huha ti ngini nia hininga, o 
nagonahi yakunu i hi laru ngohi, nako ma nyawa genangua 
ngohi ta huhaka manga hininga? “Hababu genanga ngohi to 
tulihi o hurata nginika. Ngohi toluku ti ni lega ngini, daha to hi 
huha ti ngini nia hininga ena hioko ko kiani ngini nia mörene 
to ngohi ahi hininga. Hababu ngohi to ngaku nako ngohi to 
morene, done Ria dodoto mata-mata 6 ni morene. “Ngohi to 
tulihi nginika de ahi hininga i huha de” i tubuho de’ ko ha 
amoko ahi kongo 1 tifa. Ngohi ahi dungutu i goungua la ngini i 
dadi nia hininga i huha, ma” hupaya ngini ni hi 6riki ngohi duru 
ti ni hininga ngini. 


O hi apongo mangale ya howo-howono 


“Nako naga o nyawa yo diai o hininga ma huha, o hali 
genanga linanga wa diai ngohi ino ua, ma’ Ria dodotika mata- 
mata ekola duru ho koiwa ya muruono naga ika Ria dodoto nia 
hi dogoronaka. Ngohi toluku i holoi kuata ma meta unangika. 
SMangale o nyawa ma rupa genanga, ya oaka o Ria dodoto 
manga ngöe 1 wi gelenga o hukumanga unangika. 'Oraha 
nenanga ngini kiani ni wi hi apongo ünanga de’ ni wi hi d6akoli 

o hi hitomo unangika la uha Unanga kali oli ai hininga i huha hi 
adono ai nganono i toaka. #Hababu gënanga ngohi to gahoko, 
hupaya ngini ni hi matokoli unangika i gou-goungu ngini ni wi 
hininga. “Ngohi ti ni dulihi o hurata gënanga nginika de ahi 
dungutu mangale ti ni taili ngini, boteka ngini hoko genangika 
ni mau nia moteke o hi matoko-o hi matoko ngohi oka. "Nako 
ngini nia hi apongo o nyawa yo diai oka o howono nginika done 
ngohi 6 ta hi apongo o nyawa gefnanga. Hababu okia ngohi ta hi 
apongoka - nako i goungu naga i paralu ta hi apongo - gënanga 
ngohi ta hi apongo o Kristus ai himangoka mangale ti ngini nia 
oa. "Ngohi to diai gEnanga hupaya o Ibilihi uha i ma lë öraha 
mangale i na kuaha ngone; hababu ngone ho hi 6riki to ënanga 
ma datoro. 


O Paulus wo hawatere o Troas ma bereraka 


NMa öraha ngohi to ma hi ädono o Troas ma berera ika 
de ahi dungutu mangale to hi ngahu o Abari ma Oa mangale 
o Kristus, ma Jou wo hi do belengaka o ngêkomo ngohi 
Ino mangale to manarama o ngi genangoka. “Ma” ngohi to 
sanangua, hababu mi ma make ua dokengoka de o Titus, to 
ngone nanga ria dodoto. Ho ngohi to ma hi demo o nyawa ika o 
ngi genangoka, daha toiki o Makedonia ika. 


O utumu karana o Kristus 


4Ma” sukur ma Jou Madutu ika! Unanga wo mi tuda ngomi 
hoko genangika mangale mia niki mi hi dagi mi hi giloliti o 
Kristus ai utumu, karana ngomi mi wango ka moi de de ünanga. 
Ma Jou Madutu wo mi pake ngomi la o abari mangale o Kristus 
yo do gerewoio hoka o bounu i hemo-hEmoro ya parono okia 
ika honanga. #IHababu ngomi ganga hoki o manyanyi ma 
bounu 1 hemo-hefmoro, wa tuhuku o Kristus mangale ma Jou 
Madutu. O nyawa manga dumutu yo himangikaka o binaha, 
ngomi nenanga hoka o honenge ma bounu i toma-toma: ma’ 
o nyawa ya hi ho halamati oka, ngomi hoka o bounu i hemo- 
hemoro 1 a0 o wo wango. Aa, o nagona yakunu ya ngodumu 
o manarama nenanga? "Ngomi hoka o nyawa yo wöe-wöe ua 
o abari ma Jou Madutu ino ya diai hoki o bubukunu dika. 
Mia dungutu-mia dungutu ngomi ganga i tebini, hababu ma Jou 
Madutu wo mi hulokoka ngomi. De ma Jou Madutu mahirete 

wa make ngomi mi hi ngahu o abari genanga hoka o Kristus al 
go gilaongo. 


Yo lo leleani o jaji ma hungi 

Bote nenanga nia pulono ma tero-tero ngomi mi hi go 

giriri oli to ngomi mia diri? Ekola mudukua ngomi mio 
paralu o hi giriri ma hurata mangale ngini, ekola ngini ino, 
hoka o nyawa ma homoa yo paralu? "Ria dodoto mahirete to 
ngomi mia hi giriri ma hurata, i tulihi to ngomi mia hininga ma 
goronaka de” o nyawa moi-moi yakunu i hi 6riki de ya basa. 
3Onanga mahirete yakunu ya make Ria dodoto ma tero-tero o 
hurata o Kristus wa tulihi, wo hi dingoto ngomi mi ao. O hurata 
genanga i tulihua de o tinta, ma’ de ma Jou Madutu ai Womaha 
1 wango-wango, ko i goungua 6 o karatahi ma loku oka, ma' o 
nyawa manga hiningaka. 

“Ngomi mi temo hoko genanga karana ngomi mi ngaku ma 
Jou Madutu ika mangale de o Kristus. 5O hohole ka moi 6 
de koiwa ngomi oka mangale mi hi matoko ngomi mi akunu 
mia diai o manarama neEnanga, ma’ ma Jou Madutu wo mi hi 
d6aka o kuata gënanga ngomino. “Unanga wo mi diai ngomi mia 
akunu mi dadi o leleani mangale o jaji moi ma hungi; o jaji i ma 
hi gagao ma Jou Madutu ai Womahika, i goungua o tita i tuli- 
tulihika. Hababu i to tuli-tulihi gënanga i ao o honenge, ma’ ma 
Jou Madutu ai Womaha genanga i hi ddaka o ngango. 

"Ma 6raha o jaji i ao o honenge genanga i dial de i nguki o 
helewo ika, ma Jou Madutu ai cahaya ma letongo yo dararono 
o Musa ai bionika. Ma cahaya hoko gënanga ma letongo hi 
Adono o Israel oka ma nyawa yakunua yö lega o Musa ai biono, 
ngaroka ma cahaya ai bionoka gênanga mulaengoka 1 hihanga 
Oraha genanga. Aa, nako o jaji ma manarama i ao o honenge 
genanga i hi tatapu oka hoko gënanga ma amoko ma mulia, 
#marai o jaji ya do diai i hi dda-ddaka ma Jou Madutu ai 
Womaha, i hi tatapu de i holoi oli ma mulia. "Nako o jaji i na 
go gelenga o hukumanga o nyawa genanga, hoko genanga ma 
mulia, marai i holoi oli ma mulia, o jaji yakunu i na hi gumala o 
nyawa ho ma teke oa-oa de ma Jou Madutu. “Ho temo hakunu 
ho temo okia ma hira i mulia, i mulia oka ua oli karana de ma 
mulia 6raha nenanga. "Nako okia naga moi i tana duga-duga 
6raha ma huhutulu, hoko genanga ma mulia, marai i holoi oli i 
mulia okia naga moi i ko kakali. 

"Karana to ngomi mia ngo nganono hoko genanga, ngomi 
mi temo mi barani hoko genanga. "Ngomi hoki o Musa ua wa 
tamunu ai biono de o kukudu la o Israel oka ma nyawa yakunua 
ya make ma Jou ai cahaya ma go giria i tararonoka ua dei 
hihanga ai bionoka. “To 6nanga manga dibanga i tamunoka. 
De” hi ädono ma wange nenango to 6nanga manga dibanga ka 
i tamunohi de o kukudu ma öraha önanga yo basa o buku- 
buku mangale o jaji ma hira genanga. O kukudu genanga duga- 
duga yakunu i paa nako o nyawa ka moi de o Kristus. SOraha 
nenango, nako 6nanga yo basa o Musa ai buku-buku, o kukudu 
genanga ka ya tamunuku ohi to 6nanga manga dibanga. Ma’ 
nako o nyawa moi-mol yo boda i wi himanga ma Jou, o kukudu 
genango ya helenga o nyawa manga bionoka genanga. "Aa, ma 
Jou ai dungutu nenangoka ganga o Womaha. De” kiaka naga ma 
Jou ai Womaha, genangoka 6 naga o lapahi. “Oraha nënanga 
to ngone nanga biono mata-mata i tamunua de o kukudu, de” 
ngone ho ma hi kahina de ma Jou Yesus ai mulia. De? hababu 
genanga ngone i togu-togumua i na ngali ho dadi hoki iinanga: 
1 holoi i tedekana ngone ho dadi i holoi ho mulia. O mulia 
genanga o Womahino, de” o Womaha genanga ganga ma Jou. 


O arata o horoga uku o bohoko tonaka ma goronaka 


Ngomi mia diai o manarama nënanga karana ma Jou 

Madutu ai hininga ma dora. Hababu genanga ngomi mia 
nganono i toakua. “Ngomi mia pake ua ma do dagi i ho hu 
hutu i na hi dadi maleke. Ngomi mi oluku mi manarama de mia 
sawaro mi tipu ekola mia taka idulu ma Jou Madutu ai demo. 
Ngomi mi wi leleani ma Jou Madutu de mia hininga i tebi-tebini 
1 moteke ai mau. Hababu genanga, ngomi mi nganono o nyawa 
mata-mata 1 mi takihiri ngomi ka ya oa-oa manga hininga doka 
ma goronaka. “Nako o Abari ma Oa ngomi mi hi ngahu-ngahu 
genanga ka i mangarati uahi dika, duga-duga o nyawa ma go 
giria manga meta o binaha dika la i mangarati ua. “O gikiri ma 
dorou ya ko kuaha o dunia nenanga ya tamunu manga dibanga 
o nyawa yo ngaku-ngakua genanga. Enanga yä ta tatoko 6nanga 
la önanga uha ya make o Abari ma Oa ino ma dararono genanga 
mangale o Kristus ai mulia, ma rupa ma Jou Madutu ai dulada. 
SO abari ngomi mi hi ngahu-ngahu genanga i goungua mangale 
ngomi mahirete. O abari gênanga ganga o abari mangale o Yesus 
Kristus; iinanga ganga o Jou; de” ngomi nanga nia go gilaongo 


O KORINTUS MA HINOTOKA 4 535 


karana inanga. “Ma Jou Madutu wo temo, “Ko kiani o hu hutu 
ma gorona ino i puda o dararono,” ma Jou Madutu genangala 
wo hi puda 6 o dararono genanga to ngone nanga hininga 
ma goronaka, hupaya to ngone nanga dibanga 1 dadi tararono 
mangale ho mangarati ma Jou Madutu ai mulia ya tararono o 
Kristus ai bionika. 

7Ma' o rohani ma arata i ho hailoa gënanga ngomi mi ao 
to ngomi mia diri oka i bo baraguna ua nënanga ya do diai o 
tonakino. De hoko gënanga i nyata o mulia de o kuaha i kelenga 
ma Jou Madutu oka de” i goungua ngomi oka. “Ngomi i mi 
kudoti hagala o ngi ino, ma” ngomi i mi hi dobilatua. Ngomi mi 
ma hi Orikoka ua, ma” hi Adono mia nganono i toakua. "Ngomi 
manga ngöe i mi haturu, ma?’ komaiwahi i mi mala ika o nyawa 
o diri mi ma tëngoka. De” ngaroka ma moi-ma moi ngoml i 
mi gohara hi Adono mi ruba, ma” ngomi mi honengua. “Hoko 
genangika ngomi mia mao o Yesus ai honenge to ngomi mla 
roehoka, la ai wo wango 6 i dadi i nyata to ngomi mia roehika. 
"To ngomi mia ngango ma dekana, hoko genangika ngomi i mi 
tapalu o honenge karana o Yesus, hupaya de hoko genanga o 
Yesus ai wo wango yakunu i hi matoko to ngomi mia roehino 1 
ho hi hihanga nënanga. "Ne#nanga ma mangarati to ngomi mla 
diri ma goronaka o honenge hoko genanga ma giria 1 hi dagi 
ma kuaha, ma” ngomi mi mörene o wo wango ma go giria i 
manarama nla diri ma goronaka. 

30 Buku i Tebi-tebini ma goronaka ha make o demo 
nenanga, “Ngohi to ngaku, hababu gënanga ngohi to temo.” 
Aa, de o ngongaku ma kuata hoka hoko genango, ngomi 
mi temo hababu ngomi mi ngaku. “Ngomi mi ngaku ma 
Jou Madutu wi hi wango okali o Jou Yesus, aha wo mi hi 
wango ngomi 6 de o Yesus, de” i na ao ngini de ngomi ai 
himangika. “Mata-mata genanga, ganga mangale ti ngini nia 
paralu. Hababu i holoi yo wöe o nyawa ya tarima ma Jou 
Madutu ai dora, i holoi i woe oli o niata o sukur 1 hi adono ma 
Jou Madutu ika: de hoko gënanga ma Jou Madutui wi hi mulia. 


O ngango de ma ngongaku 


##Hababu genanga ngomi mia nganono i toakua. Ngaroka 
ngomi ha mö mäke-mäke i holoi i dogo i torou, ma” ha mo 

make-make ua ngomi i mi hi dadi ma hungi o wange i hi 
getongo. ''De” o huha hoko kia ua neEnanga, kiaka ngomi mia 
mao i tedekanua aha ma hasili ngomino o utumu moi ka biaha 
ua de” i kakali. O utumu genanga i holoi i kurutika i lamoko 
nako ho hi totero de o huha gënanga mahirete. #Hababu ngomi 
duru mio hininga ua o hali-o hali ha mo make-make, ma’ duga- 
duga ha mo make-make ua. Ha mo make-make i tana duga-duga 
Oraha ma huhutulu, ma” ha make-make ua genanga 1 kakali ka hi 
ado-adontka. 

Hababu ngomi mi hi 6riki nako o tau - ena gënanga o 

roehe - ngone ho go gogere o duniaka nënanga i kilianga, 
ma Jou Madutu aha wa sadia o tau moi mangale ngone o 
horogaka, ma Jou Madutu mahirete wa do diai de’ i tina ka 
hi ado-adonika. “O tau öraha nënanga ma goronaka, ngone 
ho taiana hababu ngone duru hö nahihu hö gogere to ngone 
nanga tau ma goronaka o horogaka genanga. JO tau gënanga 
to ngone nanga roehe ma hungi. “Hoko kia ma dekana ngone 
ho gogere o tau ma goronaka o dunia ino nënanga, ngone ho 
talana karana to ngone nanga mo moku i tubuho. Ko i goungua 
karana ngone ho nahihu ho ma huputu nanga röehino o dunia 
ino nEnanga, ma” karana ngone ho nahihu ho ma hi noa o 
roehe o horoga ino genanga, la to ngone nanga roehe yakunu 1 
hone-honenge nenanga ya kuaha o ngango. “I na hi diai ngone 
mangale gënanga, ganga ma Jou Madutu mahrrete, de” hoka wo 
na tagongo Uunanga wo na hi ddaka ai Womaha ngone ino. 

“Karana genanga to ngomi mia hininga ka hoko genangika 

mla mao i kuata. Ngomi mi hi 6riki hoko kia ma dekana ngomi 
mio gogerohi to ngomi mia rdehe ma goronaka nënanga, ngomi 
mi kurutika de o tau ngomi aha mio go gogere de ma Jou. 
THababu ngomi mi wango i moteke mia ngongaku o Kristus ika, 
1 motekua okia mia make-make, #hababu gënanga to ngomi mia 
hininga i tatapu i kuata. Ngomi i holoi mio igo mi ma tingaka 
de to ngomi mia r6ehe nenanga, hupaya yakunu mi gogere de 
ma Jou. “Karana genanga ngomi mi hi dailako mia gou-goungu 
mangale ai hininga mia daene, ya oa ma d6raha ngomi ka nagahi 
to ngomi mia tau oka nenangoka ekola dokengoka. ''Hababu de 
ma dial ngone mata-mata aha i na ao i na hi himanga o Kristus 
wo hi haki-hakimika, de” moi-moi aha ha make ma balahi i ma 
moteke de nanga manarama o duniaka nënanga - manarama ya 
oa ekola i torou. 

Ho ma teke oa-0a de ma Jou Madutu ma do dagi de o Kristus 


UNgomi mi hi 6riki ma mangarati okia, o modongo ma Jou 
Madutu ika, hababu genanga ngomi mi hi dailako o nyawa 
ya ngaku mangale to ngomi mia diri. Ma Jou Madutu wo mi 
nako ngomi ko ha lukuku, de’ ngohi to nganono ngini 6 ni 
mi nako ngomi nia hininga ma goronaka. "De nënanga ngomi 
mi gahokua hupaya ngini ni mi hi giriri to ngomi mia diri. 
Ngomi duga-duga mi mau mi hi d0aka o hohole moi ma oa- 
oa nginika mangale i dadi nia hininga i lamoko ngomi ino, la 
ngini ni hi 6riki sarakia ngini kiani nia haluhu o nyawa i hi 
lamoko o nyawa manga rupa de’ ko i goungua manga biaha. 
BNako i goungu ngomi ni mi make 1 mi togohangoka, ganga 
genanga doka mangale ma Jou Madutu ai paralu. De’ nako 
ngomi ni mi make mia hininga i to tumuloa, gEnanga mangale 
ti ngini nia paralu. “O Kristus ai dora i mi kuaha ngomi, de’ 
ngomi mi hi 6riki nako o nyawa wo ma tengo wo honengoka 
mangale o nyawa mata-mata, gënanga ma mangarati o nyawa 
mata-mata yo honengoka. JO Kristus wo honenge mangale o 
nyawa mata-mata, hupaya o nyawa yo wango-wango, yo wango 
oka ua mangale manga diri mahirete, ma” mangale o Kristus wo 
honengoka de’ i wi hi wango okali mangale to önanga manga 
paralu. 

16Karana genanga, ngomi mia takihiri oka ua o nyawa, i 
moteke o nyawa ma duduga. I goungu ngomi mi wi takihiri oka 
o Kristus de o nyawa ino ma lo lega, ma?’ oraha nënanga kowali 
oka. ''O nyawa yo rimoi oka de o Kristus, yo dadi mata-mata 
o nyawa ma hungi. I hira-hira koiwaka - mata-mata i dadi oka 
ma hungi. Mata-mata genanga ma Jou Madutu wa manarama. 
Ma do dagi de o Kristus ma Jou Madutu wo mi diai ngone ho 
ma teke oa-oa kali de de iinanga, daha wo mi huloko ngone la o 
nyawa ma homoa 6 yakunu i ma teke oa-0a de ma Jou Madutu. 

9Ngomi mi hi ngahu de mia do dohanga o Kristus, ma Jou 
Madutu wo diai o nyawa i ma teke oa-oa okali de ai diri. Ma 
Jou Madutu wo manarama genanga wa tuntut ua o howono-o 
howono, o nyawa ya mo manaramoko manga dirika. De’ ngomi 
ma Jou Madutu wo mi hulokoka mangale mi hi ngahu o abari 
genanga. 

@Ho” ngomi ganga o Kristus ai hu huloko-hu huloko. Ma 
do dagi de ngomi ma Jou Madutu mahirete wo hi ngahu ai 


538 O KORINTUS MA HINOTOKA 5, 6 


behehongo. De o Kristus ai romanga, de ma girla ngomi mi 
gahoko, nia tarima ma Jou Madutu ai giama ma ngongike i 
yakunu ngini ni ma teke oa-oa de de iinanga. YO Kristus wo 
baradoha ua, ma” ma Jou Madutu wi diai iinanga wi hi tagongo 
to ngone nanga baradoha, la ngone ho ma teke oa-oa okali de 
ma Jou Madutu karana ka moi de o Kristus. 
Karana ngomi mi manarama mi ma kao de ma Jou 
Madutu, de ma giria ngomi mi gahoko uha ngini ni hi 

parahaja ma Jou Madutu ai hininga ma oa gënanga. ?O Buku i 
Tebi-tebini ma goronaka, ma Jou Madutu wo temo, 

“Ma draha ka i na hi gumalahi, 

ngohi to ni gihenoka ngona, 
de” ma wange o halamati, 
ngohi to ni riwo oka ngona.” 

Nio hininga ni hi do diai, 6raha nënanga braha ka i na hi 
gumalahi gfnanga. Oraha nenangala o wange mangale 1 na hi 
halamati! 

3Ngomi mi oluku to ngomi mia leleani ni hi howono. Karana 
genanga ngomi mi hi dailako mi hi ddakua o hohole ka o nyawa 
moika 6 mangale ya diai o hali genanga. 41 idulu ya ino, hagala 
o hali ma goronaka, ngomi mi hi matoko ngomi nënanga ma 
Jou Madutu ai go gilaongo. Hababu, hagala o huha 1 rupa 
ngomi mia tagongoka de mia sabari: “ngomi 1 mi hangihara, 1 
mi bui ika, de” i mi guruhe, ngomi mi manarama mia goungu, 
ma mol-ma mol mi mä idu ua de ma moi-ma moi 6 koiwa mia 
momo. “De i dadi mia hininga ma riko-rikoto, mi barija, mi 
sabari de mia hininga ma oa-0a, ngomi mi hi matoko ngomi 
nenanga ma Jou Madutu al gilaongo. De mi ma hi gagao ma 
Jou Madutu ai Womaha ma ro riwo ika, de” mia dora 1 tebi- 
tebini, 'mi hi ki niki de mi hi, ngahu o abari ma Jou Madutu 
ino de ai kuaha ma Jou Madutu, ngomi mi hi dumutu ngomi 
nenanga ganga ma Jou Madutu ai go gilaongo. Ngomi mi ma 
hi jojo ma Jou Madutu ai mau ika, hoka to ngomi mia daet 
mangale mi kudoti ekola mangale mio datoko mia diri. 3Ngomi 
1 mi horomati, ma’ i mi hi kauku dika, 1 mi hi giriri, de” i 
mi diai 6 o romanga ma dorou. Ngaroka ngomi mia hininga 
i rikoto, ngomi i mi temo mi elu-eluku. "Ngomi i mi pulono 
hoka i mi nako ua, ma’ ngomi i mi nako o nyawa mata-mata. 
Yato bote ngomi mi honenge, ma” i nyata ngomi ka mi wangohi. 
Ngaroka ngomi i mi aniaya, ngomi mi honengua. “Ngaroka to 

ngomi mia hininga ya huha, ma” ngomi ka hoko genangika dika 
mi morene. Ngomi i mi pulono mi mihikini, ma” ngomi mia diai 
oka o nyawa manga ngöe yo dadi kaya. Ngomi i mi pulono ko 
mia kia-kia ua, ma” de ma diai ngomi mia pareta ino hagala kia 
honanga. 

NRoria dodoto ti ni ho hininga o Korintus ma bereraka! 
Ngomi mi hi to tararonika i boto nginika. To ngomi mia 
hininga ma dola mata-mata ngomi mi hi ngahu oka. "Ngomi 
mia tamunua mia hininga mangale ngini, duga-duga ngini nia 
tamunu nia hininga ngomi ino. "Oraha ne@nanga, mala ika 
ngohi to temo hoki to ngohi ahi ngoha-ngohakika mahirete. Nia 
helenga 6 nia hininga ngomi ino. 


O hitiari mangale o nyawa yo ngaku-ngakua manga bo baja 
“Uha ngini ni mau ni dadi ni rimoi de o nyawa i wi ngaku- 
ngakua o Yesus ika, gEnanga i ma dienua. Kiaka yakunu o oa-oa 
1 ma ganu 1 dadi ka moi de o dorou! Yakunua o dararono i ma 
toomu ka moi de o hu hutu. “Yakunua o Kristus i ma hininga 
moi de o Ibilihi. Bote ka i ma däene o Harani oka ma nyawa 
de o Harani oka ua ma nyawa? "Bote i ma dohanga ma hi 
dogoronaka o Jou ai Tau de o gomanga ma tau? Ngone nenanga 
o Jou ai Tau, ena ginanga ma Jou Madutu wo wango-wango. 
Ma Jou Madutu mahirete wo temo, 
“Ngohi aha to gogere to 6nanga manga hi dogoronaka, 
de” to wango de de 0nanga. 
Ngohi aha to dadi to 6nanga manga Jou Madutu, 
de” onanga aha yo dadi ahi umati. 
17 Hababu genanga, 
nia mala ika o nyawa i wi näko-näko ua ma 
Jou Madutu genanga, 
de” ni ma hi tingaka nia diri de de 6nanga. 
Uha ha kali-kali ni ma hi dohanga de i pese-peseke, 
done ngohi aha ti ni tarima ngini. 
18 Ngohi aha to dadi nia Ama, 
de” ngini aha ni dadi ahi ngoha-ngohaka, 
hoko genanga ma Jou wo ko ko Kuaha wo temo.” 
Roria dodoto ti ni ho hininga! O jaji mata-mata gënanga i 
na hi meta ngone ino. Ma hababu gënanga ko kiani ngone 
ho ma debini nanga din de hagala i pese-peseke nanga jiwa de 





540 O KORINTUS MA HINOTOKA 7 


nanga roehe. Ko kiani ngone hi modongo ma Jou Madutu ika, la 
ngone hakunu ho wango mangale Unanga de i tö totomo. 


O Paulus ai morene 

2Ni mi tarima ngomi nia hininga ma goronaka. Ngomi mia 
howonua ka o nyawa moika 6, de ngomi komaiwahi naga o 
nyawa mia hi rugi. Ngomi ka utu 6 de kowali mi lingiri o utumu 
6 nagona ino dika. 3Ngohi to temo hoko genanga, i goungua 
mangale ti ni hi howonua ngini. Hababu, kahuruono hoki 
ngohi to temoka, ngomi duru mi ni hininga ngini, de” ngone 
ganga o dodiawo ho honenge de ho wango. “Ngohi ta kelenga 
ahi ngongaku nginika i oma-omanga. I holoi i dogo ngohi ahi 
hininga i lamoko nginika! Ngaroka ngomi mia ohana o huha ma 
ngoe, to ngohi ahi hininga duru ya laru karana ngini. To ngohi 
ahi hininga i goungu duru i mörene! 

“Ma öraha ngomi mi ma hi ädono o Makedoniaka 6, öraha 
ka utu ö de koiwa ngomi mi hi aiki mia bole-bole. Okia ino 
honanga ngomi mia mäke o huha: ma homoa ino o ributu, mia 
hininga ma gorona ino mahirete o hawana. “Ma” sukur ma Jou 
Madutu hoko genangika wo hi amoko manga hininga o nyawa i 
toa-toaka manga nganono; ünanga wa laru to ngomi mia hininga 
de o Titus ai böa. ?To ngomi mia hininga ya laru karana ka o 
Titus ua dika wo böaka, ma’ karana unango wo hi ngahu oka 
sarakia ai hininga ya laru karana ngini. Unanga wo hi ngahu oka 
ngomino ngini duru niö nahihu ho ma ka mäke de de ngohi; 
ngini aha ni ma toduba nia manarama kahuruono de öraha 
nënanga nio igo ni hi hi böa ngohi. O hali gënanga ngohi i hi 
diai i holoi to morenoli. 

8Ngaroka to ngohi ahi hurata ya diai nia hininga i dadi i 
huha, ngohi to ma toduba ua to tulihi o hurata gënanga. I 
goungu ma öraha ngohi ta mäke to ngohi ahi hurata ya diai nia 
hininga ya huha - ngaroka nia hininga ma huha gënanga duga- 
duga öraha ma huhutulu - ma rupa ngohi 6 to ma toduba. °? Ma’ 
oraha nënanga ngohi to sanangi - i goungua karana nia hininga 
i dadi i huha, ma’ karana nia hininga ma huha gënanga ya diai 
nia manarama ya ngali. I goungu nia hininga ma huha gënanga 
i ma ngekomo moi de ma Jou Madutu ai mau. Ho’, ngomi mi 
ni hi rugi ua ngini. “Hababu o hininga ma huha hoki hoko 

genanga i hi hupu o hininga ma doduba i yao o halamati. De’ 
o nyawa aha i ma toduba ua mangale o hali genanga. I idulu 
ya ino, o hininga ma huha duga-duga i ma ngekomo moi de 
o nyawa ma mau i hi hupu o honenge. "Abe ika ngini nio ho 
hininga, okia ma hasili nginika mangale nia hininga ma huha i 
ma ngekomo moi de ma Jou Madutu ai mau! Ma hasili @nanga 
ngini ni hi dailako nia gou-goungu, mangale i g6 gawa-gawa 
nia dodono! Ngini i dadi nio dohata o baradoha ika, ngini ni 
hawana, ngini nio igo, ngini nia hininga i lamoko, ngini nio igo 
nia hukumu ya howo-howono! O hali mata-mata ma goronaka 
nEenanga ngini ni hi dumutoka ngini nia howonua. 

NHo”, ngaroka ngohi to tulihoka o hurata gënanga, ngohi 
to tulihi i goungua karana o nyawa ya howo-howono genanga. 
I goungua 6 karana o nyawa yo hangihara karana o howono 
genanga. Ngohi to tulihi o hurata gënanga la ma Jou Madutu ai 
himangoka, ngini nia mao mahirete hoko kia ma amoko ni mi 
hininga ngomino. "Ma hababu genanga ya laru to ngomi mia 
hininga. De ma homoa i mi laru, i holoi oli ngomi mi mdorene 
karana mia make o Titus ai hininga ma mbrene, ai hininga ya 
laru mangale Ria dodoto mata-mata. “Ngohi i goungu ti ni hi 
amo-amokoka ngini unangika. Sukur, ngini ni hi hi malekua 
ngohi. Mata-mata ngomi mi temo-temoka nginika ganga i tial. 
Hoko genango okia ngomi mi hi amo-amoko mangale ngini o 
Titus ika i nyata i tiai oli. “Oraha nënanga Unanga duru ka i 
holoi wi ni hininga ngini, hababu ünanga wo hininga sarakia Ria 
dodoto mata-mata ni mau nia moteke ai tutuda de’ sarakia ngini 
ni wi tarima Unanga de nia horomati de’ nia hi ngounu. 1 Ngohi 
duru to sanangi, hababu ngini yakunu i ni ngaku hagala o hali 
ma goronaka. 


Manga ro riwo o tiwi o Harani oka ma nyawa ino 
Roria dodoto, ngomi mio igo ngini 6 ni hi öriki mangale 
sarakia ma Jou Madutu ai oa o jemaat-jemaat ika o 
Makedoniaka. ?Onanga ya uji oka de o huha-huha i to tubuho. 
Ma’ o huha-huha ma hi do dogoronaka gënanga, Onanga ka 
yo more-morene de’ duru manga hininga ma ngigo i hi döaka 
manga ngongike ma goronaka mangale yä riwo o nyawa ma 
homoa, ngaroka önanga duru yo mihikini. 3Ngohi yakunu to hi 
tatapu önanga i hi döaka de to önanga manga kuata, de ka i 

holoi. Moi ua ya huloko, “6nanga duruht yo gahoko ngomino 
nako yakunu de de 0nanga ihi döaka o ro riwo ma Jou Madutu 
al umatika o Yudea ma daera oka. “Onanga i hi döaka duru i 
holoi de ngomi mio ngano-nganono. Ma do di hiraka 6nanga i 
ma hi lapahi manga diri ma Jou ika, dahao ngomino 6, i ma 
moteke de ma Jou Madutu ai mau. “Hababu genanga ngomi 
duru mi wi hi hitomo o Titus - wo muläenge o manarama 
nenanga - hupaya tinanga wo hi gila-gila o manarama ma oa- 
oa nënanga ngini 6 nia hi dogoronaka. "Ngini i holoi i kurutile 
hagala mata-mata ma goronaka: Ngini i holoi i kurutile o hali 
o ngongaku ma goronaka, o hali ni hi matoko nia da mäke ma 
goronaka, o hali nia ga näko ma goronaka, hagala o hi dailako 
ma rupa ma goronaka, de” nia dora ma goronaka ngomino. 
Hababu genanga, kiani ngini 6 i holoi i kurutile nia hi dailako 
ma oa-0a nenanga ma goronaka. 

8Ngohi ti ni hi garo ua genanga hoki o pareta moi. Ma” de o 
hi matoko hoko kia manga magawe o nyawa ma homoa ya riwo 
i ma hi ko ko önanga, ngohi 6 to igo to hi driki hoko kia ya ika 
nia dora. “Hababu ngini ni hi 6riki de ma diai o Yesus Kristus to 
ngone nanga Jou, duru wo na hininga ngone. Unanga wo kaya, 
ma' unanga wo ma dial ai diri wo dadi wo mihikini mangale ti 
ngini nia paralu, hupaya de ai mihikini genanga, ngini ni dadi ni 
kaya. 

WI moteke ahi da make, ma ngi i boto ngini ni hi diai 
okia ngini ni mulaengoka o taongo i paha-paha. Hababu nginila 
ma do di hiraka nia tibangoka de’ nia mulaenge o hi dailako 
nenanga. !! Aa, öraha nenanga ko kiani ngini ni hi gila-gila i ma 
moteke nia kuata. Kiani ngini de nia hininga i lamoko ni hi tiai o 
manarama genanga, hoka sarakia kahuruono ngini 6 nia hininga 
i lamoko ni hi datoroka. PNako ngini de nia igo ni hi d6aka, ma 
Jou Madutu aha wa tarima nia ngongike gënanga i moteke okia 
naga ngini oka, i goungua i moteke okia koiwa naga ngini oka. 

B-U4Ngohi ka utu 6 de koiwa ahi dungutu mangale ta hi pidili 
o nyawa ma homoa manga mo moku, de’ ti ni hi tubuho ngini. 
Ma” karana ngini 9raha nënanga ma goronaka mata-mata ka de 
ma enangoka, i ya oa i boto ngini nia hi döaka to 6nanga manga 
kuranga ma goronaka. Dama nako ngini ni kuranga, de” onanga 
naga mata-mata de ma enangoka, 6nanga aha i ni riwo ngini. De 
hoko gEnanga ho hinoto 6 ni ma teke leleani. 50 Buku i Tebi- 
tebini ma goronaka i tulihi, 

“O nyawa manga hasili i lamoko, 
yo holoi ua, 

de” o nyawa manga hasili ma huhutulu, 
yo kurangua.” 


O Titus de” ai dodiawo ya huloko i ma ki niki 


16)Hoko kia ngomi mi sukur ma Jou Madutu ika hababu 
iinanga wi diai oka o Titus de ai magawe o manarama moi de 
ngomi mangale wi ni riwo ngini! 'Hababu o Titus i goungua 
dika wo igo wo hi totomo to ngomi mia go gahoko, ma’ unango 
hoko genanga ai magawe wo manarama wo mau wi ni riwo 
ngini hi Adono i moteke ai mau mahirete iinanga wa putuhoka 
mangale woiki ngini ika. I ma ki niki de de iinanga ngomi 6 mi 
wi hi dingoto wo ma tëngo o ria dodoto duru i wi horomati o 
jemaat mata-mata ika karana ai manarama wo hi ngahu o Abari 
ma Oa ma Jou Madutu ino. “Ma datekoka gënanga, o nyawa i 
wi heto-hetongo i wi irikoka de ihi tatapu oka o jemaat-jemaat 
mangale wo mi dodiawo ngomi mia do dagi ma goronaka. 
Hababu ngomi aha mi diai mia do dagi mangale mi totaka o 
ro riwo genanga, hupaya ma Jou i wi hi mulia de” hupaya ngini 
nia make ngomi mio igo mi ni riwo. 

WNgomi duru mi ma hi do diai hupaya uha naga o nyawa 
i mi hi howono ngomi o hali mi totaka o ro riwo ma amo- 
amoko nenanga ma goronaka. “Ngomi mi mau mi dial 1 rikoto 
i goungua duga-duga ma Jou ai himangoka, ma” o nyawa 0 
manga himangoka. 

2] ma ki niki de o Titus de” o ria dodoto genanga, ngomi 
6 mi wi hi dingoto wo ma tengo ria dodoto ma homoa. Ngomi 
mi wi uji oka iinanga mi hi gali-gali de” i nyata unanga hoko 
genangika wo igo wi ni riwo. De” oraha nenanga, ünanga i holoi 
wo mau wi ni riwo ngini hababu iinanga wi ni nganono ko ha 
amoko ngini ika. “Mangale o Titus, iinanga ganga to ngohi ahi 
dodiawo, mi manarama de de ngohi mangale mi ni riwo ngini. 
De” mangale o ria dodoto ya hinoto genanga, yoiki i ma ki niki 
de iinanga, 6nanga ganga o nyawa ya hulo-huloko o jemaat de’ 
yo dadi o nyawa ya hi amo-amoko mangale o Kristus. “Ngomi 
mi ni nganono ngini ni hi matoko nia dora onangika, hupaya o 
jemaat mata-mata i hi driki ngini nid hininga 6nanga, de okia 
ngomi mi hi amo-amoko mangale ngini ganga i tiai. 

O ro riwo mangale i ma hi teke ho Harani 


De ma dial i paralu oka ua oli ngohi ti ni hurata nginika, 

mangale nia ro riwo ma go giria ni hi dingoto ma Jou 
Madutu ai umatika o Yudeaka. "Ngohi to hi 6riki ngini nio 
igo nia riwo, de? ngohi ahi hininga i lamoko mangale ngini 
o Makedonia ma nyawa ika. Ngohi to temoka onangika, ka o 
taongo i paha-pahahi roria dodoto o Akhayaka i ma hi dial oka 
mangale i hi döaka o ro riwo. De nia morene ya haukoka 0 
manga morene o hidoku moi ma amo-amoko onangino. 3Oraha 
nenanga ngohi ti huloko o Titus de? o ria dodoto ya hinoto 
genanga nginika, hupaya okia ngomi mia hininga 1 lamoko 
mangale ngini uha ma rupa ka o demo ma homoa mata-mata. 
Ho”, ngini kiani ni ma hi diai oka, hababu ngohi to hi ngahu 
oka onangika ngini ni ma hi diai oka mangale genanga. “Ngohi 
to hawatere nako naga o Makedonia ma nyawa yo niki de de 
ngohi, dama ma öraha ngohi toiki nginika. De’ nako Onanga 
i ni make ni ma hi diai uahi, uwee, ka o gogule ua ngomi 
mia maleke, karana ngomi mia hetongoka ngomi duru mi ni 
ngaku nginika! De” ngini mahirete 6 aha i ni malekoli. 5Hababu 
genanga ngohi ta mao i paralu i holoi 1 hira ta huloko Onanga 
genanga nginika, mangale 1 hi dailako ti ngini nia ngongike ni 
hi jä jaji oka gënanga. Ngohi to dial genanga hupaya dama 
nako ngohi to boa, nia ngongike ngini gënanga i ngodumoka. De 
hoko genanga, i nyata nia ngongike genanga ni hi döaka de nia 
hininga i more-morene, de” karana ka de ma pakisa ua. 

“Nio hininga! O nyawa yo datomo o gihihi ya hutu-hutulu, 
aha ya utuku ma hohoko ma huhutulu oli. Ma? o nyawa yo 
datomo o gihihi ya amo-amoko, aha ya utuku ma hohoko ko 
ha amokoli. "O nyawa moi-moi kiani i hi ddaka 1 ma moteke 
manga hininga ma ngigo. Uha 0nanga i hi ddaka yo do dodato 
ekola karana ka i ma pakisa, hababu ma Jou Madutu wa hininga 
o nyawa i hi daka de manga hininga i more-morene. “Ma Jou 
Madutu wo ko kuaha wi ni hi d6aka nginika o barakati duru de 
ma boloi oka, hupaya hoko genangika ngini oka okia ngini nio 
paralu, de ngini aha de ma boloi oka mangale ni diai o oa de’ ni 
manarama ma oa-0a. "O Buku i Tebi-tebini ma goronaka i tulihi 
hoko nEnanga mangale ma Jou Madutu, 

“Unanga wo hi gerewoto o mihikini ma nyawa ika; 

ai hininga ma oa i kakali ka hi ado-adonika.” 

WMa Jou Madutu wa sadiaka o gihihi mangale yo dato-datomo 
de” o inomo mangale ngone. Unango aha wa sadia de wo hi woe 
okia ngini ni datomo, hupaya nia hininga ma dora ma hohoko 1 
dogo oli. "De hoko genanga ngini aha de ma enangoka hagala 
o hali ma goronaka hi ädono ngini hoko genangika yakunu ni hi 
daka de nia hininga ma dora. De’ nia ngongike-ngongike ngomi 
mi hi ko kodoku oka, dadi hababu o nyawa manga ngoe yo temo 
tarima kasi ma Jou Madutu ika. "Hababu o manarama ma oa- 
oa ngini nia do diai oka nënanga i goungua duga-duga aha i hi 
totomo ma Jou Madutu ai umati manga kuranga dika, ma” ahao 
i dadi hababu o nyawa yo woe yo tarima kasi ma Jou Madutu 
ika. 3De' nia manarama ma oa-oa ino ngini ni hi matokoka 
genanga, o Harani oka ma nyawa manga ngbe o Yudeaka aha 
i wi hi giriri ma Jou Madutu karana 6nanga ya make nia setia 
o Abari ma Oa ika, mangale o Kristus ngini ni wi ni nikoka 
genanga. Ikali, 6nanga i wi hi giriri ma Jou Madutu, karana 
ngini nia hininga duru de ma dora mangale nia hi kodoku 
onangika de o nyawa ma homoa ika mata-mata okia naga ngini 
oka. “Ma önanga aha i ni niata ngini de manga ma mao o dora, 
karana ma Jou Madutu duru ai hininga ma oa nginika. “Ko 
kiani ngone ho sukur ma Jou Madutu ika mangale ai ngongike 
ka biaha ua genanga! 


O Paulus wo riwo ai leleani 


1 Oraha nenanga ngohi, o Paulus, to mau to hi hi 

himanga kia naga utu nginika. Ngohi nEnanga, i moteke 
o nyawa manga demo, to kebko nako ho ma teke ri himangino 
de ngini, ma’ to nauru nako ho ma ki tingaka i kurutika. Aa, 
karana o Kristus ai hininga ma bole-bole de” ai hininga ma oa, 
:ngohi to gahoko de ma goungu, uha ni hi diai ngohi hi adono 
to diai i puturungu nginika dama nako ngohi to b6a. Hababu 
ngohi ahi dungutu mangale to temo to hi to tiaika o nyawa ika 
yo temo ngomi mi manarama de mia dumutu i do dunia. 3] 
goungu ngomi ka mi wangohi o dunia ma goronaka, ma' ngomi 
mi kudoti ua mi hi hole o dunia ma dumutu. “O daë-o daet 
ngomi mia pake to ngomi mia kudoti ma goronaka o dunia ino 
ua nenanga ma dae, ma’ ma Jou Madutu ai dat ma kuaha. De 
o dat-o dae genanga ngomi mia wederoka manga da datoko-da 
datoko: ngomi mi mä barihi o ributu-ributu, “de” mia kilianga 
o be beno o mehele o hininga ma gurutile i hi goko mangale ya 

lawani okia naga ya näko-näko mangale ma Jou Madutu. Ngomi 
mia utumu o nyawa manga dibanga de mia diai 6nanga i ma 
ponu o Kristus ika. “De” nako ngini nia hi ngounoka mata-mata, 
ngomi mi ma hi diai oka mangale mia hukumu o nyawa mata- 
mata manga hi ngounu koiwa-iwa. 

"Ko kiani ngini nia mao nia wo wango de ma diai oka. Nako 
o nyawa moi-moi i ma ngaku 6nanga to Kristus, ko kiani iinanga 
wo hi daaere ai diri mahirete de wa mao ngomi 6 to Kristus 
hoki iinanga. Ngohi i hi malekua nako ngohi kiani i holoi i 
woe ahi hininga i lamoko o kuaha ma Jou wo hi döa-döakoka 
ngomino, hababu i mi hi döaka o kuaha gënanga mangale i ni 
hi momiki ngini, i goungua mangale mia kilianga. “Ngohi toluku 
ngini nia mäo ngohi ti nihikoka modongo ngini de to ngohi ahi 
hura-hurata. WO nyawa yato, “O Paulus ai hura-hurata gënanga 
wo hi to tararonino de? ma kumati, ma’ nako ünanga mahirete 
naga nanga hi dogoronaka wo ma bole uku, de” ai demo-demo 
okia-kia ua ma mangarati!” !!O nyawa hoko genanga ko kiani i 
ma mao nako ngomi naga nia hi dogoronaka, ngomi mi diai i 
tiai hoka okia ngomi mi tulihi mia hura-hurata ma goronaka. 

PMarai oka dika ngomi mi barani ua mi hi totero ekola mi 
hi gogere mia diri mi ma ke tero de o nyawa i ma pulono 
manga diri i kurutile. Hoko kia önanga manga bodo! Onanga i 
ma diai o duduga mahirete de’ ya takihiri manga diri mahirete 
de o duduga gënanga. "Ngomi hoko genangua. Nako ngomi 
mia hininga mi hi lamoko, ngomi mia tilakurua ma batingi. 
Ngomi mi gogere mia manarama ma daera ma bati-batingi ma 
goronaka ma Jou Madutu wo hi to tatapu oka mangale ngomi. 
De’ ngini i wohama o daera gënanga ma goronaka. “Ho”, ma 
oraha ngomi mi ni lega ngini de” mi ao o Abari ma Oa mangale 
o Kristus nginika, i goungu ngomi mi hupu ua de to ngomi mia 
manarama ma daera ma bati-batingino. !5Ngomi mi hi giriri ua 
mia diri mangale o nyawa ma homoa manga manarama naga 
o batingi ma poretoka wo hi to tatapu oka ma Jou Madutu 
mangale ngomi. I ki liorino ngomi mi tatapu ma batingi-batingi 
ma goronaka ma Jou Madutu wo hi tatapu oka mangale ngomi 
de” mi nganono ngini i holoi ni wi ngaku o Kristus ika, hupaya 
ngomi yakunu mia diai o manarama i holoi i lamoko nia hi 
dogoronaka. !śDe hoko gënanga ngomi 6 yakunu mi hi abari o 
Abari ma Oa gënanga o berera-berera ma homoa ika, de koiwa 

kiani mi ma hi lamoko mia diri mangale o manarama mia do 
diai oka o nyawa ma homoa manga leleani ma daera oka. 

NO Buku i Tebi-tebini ma goronaka i tulihi, “O nyawa yo 
mau manga hininga i hi lamoko okia naga moi, ko kiani manga 
hininga i hi lamoko, okia ma Jou Madutu wa do dial oka.” 
1 Hababu o nyawa duru ya hi giriri o nyawa ganga ma Jou wa hi 
giriri, i goungua o nyawa ihi go giriri manga diri mahirete. 


O Paulus de’ o rasul-rasul ma dutua 


1 Ni hi hi gumala, ngohi to ma diai ma rupa to bodo ma 
huhutulu. Ko i goungua i yakunu? "Ngohi duru ti ni 
hininga nginika, hoki ma Jou Madutu mahirete ma duru wi ni 
hininga nginika. Ngini ganga hoki o moholehe ma boro mo ma 
tengo ka mo tebinohi, kiaka ngohi to jaji oka la i ni hi kawingi 
de o rokata wo ma tëngo ena genanga o Kristus. “Ma” ngohi to 
hawatere nia dibanga aha ya coba mangale ni setia oka ua oli o 
Kristus ika, ma tero hoki o ngo Hawa 6 kahuruono i mi coba 
de o dodiha ma akali i to torou. “Hababu ma rupahi ngini ni 
sanangi dika nia tarima o nyawa yo boa nginika de’ i ni dotoko 
mangale o Yesus ma homoa - O Yesus gangua ngomi mi ni hi 
näko-näko nginika. De” ngini 6 ni mau nia tarima o womaha de’ 
“o abari ma oa” duruhe i ma howono de ma Jou Madutu ai 
Womaha de’ o Abari ma Oa ngini nia to tarimaka ngomino. 
5Ngohi ka utu 6 de koiwa ta mdo i holoi to ëteke de “rasul- 
rasul” ka biaha ua genanga! “Mudukua ngohi to sawaro ua to 
temo-temo, ma” mangale o hi 6riki, ngohi o nyawa yo bodo- 
bodo ua. Genanga ngomi mi hi nyataka nginika hagala o hali ma 
goronaka. 

"Ma 6raha ngohi ti ni hi ngahu o Abari ma Oa ma Jou 
Madutu ino nginika, ka utu 6 de ngohi to gahoko ua ngini ni 
hi hi döaka o tiwi; de” de hoko genanga ta diai ahi diri ngohi 
to dadi to poluluku. Ngohi to diai gënanga mangale ti ni hi 
kurutile ngini. Bote genanga to ngohi ahi howono moi nginika? 
8Ma 6raha ngohi ti ni leleani ngini, ngohi i hi hi döaka o tiwi o 
jemaat-jemaat ma homoa. I yakunu ho temo ta hi rugi o jemaat- 
jemaat genanga hupaya i yakunu i ni riwo ngini. "Nako öraha 
genanga ngohi ahi kia-kia ua, ngohi komaiwahi ka o nyawa 

moi 6 de ti ni diai o huha. Mata-mata ngohi to po paralu ya 
ngodumoka o roria dodoto yo böa-böa o Makedonia ino. Ngohi 
to ma goana to hi do diai hupaya ngohi ti ni hi huha ua ngini 
o hah okia dika ma goronaka, de” ngohi aha gila-gila to gdana 
hupaya genanga i tatapu hoko genanga. “To ngohi ahi hininga 
ma amoko neEnanga i yakunua ya ehe kiaka dika o Akhaya ma 
daera ma gilolitino, karana o Kristus ai do dötoko ma diai naga 
ngohi oka. “Ya dodoa ho ngohi to temo hoko gënanga? Bote 
hababu ngohi ti ni dora ua ngini? Ma Jou Madutu wo hi hi öriki 
ngohi ti ni dora! 

2Oraha nënanga okia ngohi ta diai de ngohi aha gila-gila 
ta diai hupaya “rasul-rasul” ma homoa gënanga koiwa manga 
hohole mangale i ma hi lamo-amoko manga diri de’ yo temo 
Onanga yo manarama hoki ngomi. BO nyawa hoko gënanga 
ganga o rasul-rasul ma dutua. Onanga yo mo manarama i hi 
tatoko o nyawa manga lo legaka de i ma hi rupa hokä o Kristus 
ai rasul-rasul. “Ho hërangua önanga yo diai hoko gënanga, 
hababu o Ibilihi ö mahirete i ma hi rupa hokä o malaekat i to 
tararono! Ho’, i herangoka ua 6 nako yo lö leleani o Ibilihi 
i ma hi rupa hokä yo lö leleani ya do diai ma Jou Madutu ai 
mau. Ma bahaka onangö aha ya tarima ma balahi i ma däene de 
hagala to önanga manga manarama. 


O Paulus ai hangihara hokä rasul 
'eNgohi to gi lio to hi gali oli: Uha hi ädono naga i hi pulono 
ngohi to bodo. Ma’ nako ngini ö ma, ni hi pulono ngohi hoko 
gënanga, ni hi hi gumala ngohi to bodo-bodo nënanga to ma hi 
amoko 6 ma huhutulu. "I paha nënanga ngohi aha ta hetongo 
mangale ngohi to ma amoko, ma’ i goungua ma Jou wo hi 
huloko ngohi to temo gënanga. O hali nënanga ma goronaka 
ngohi ta gou-goungu to temo hoki o nyawa bodo. 31 goungu 
naga o nyawa manga ngöe i ma hi amoko o dunia ma hali-hali, 
ho ngohi 6 to mau to ma amoko. “Ngini de nia hininga ma 
sanangi ni sabari o nyawa bodo ika, karana ngini nia mäo nia 
diri hoko gënanga nia sawaro! “@Ngini nia mala ika dika nako o 
nyawa i ma gilaongo ngini, ekola i ni ted de’ ya le o utumu ngini 
ino, ekola i ma mio manga diri i holoi i kurutile de ngini de yo 
barani i ni poka ngini. ?'Ngohi i hi maleke to ma ngaku ngomi 

ka i kiriali mi bole mangale mi diai hoko gënanga. 

Ma” okia o nyawa ma homoa yo barani i ma amoko, ngohi 6 
to barani! (Ngohi to temo-temo hoki o nyawa bodo). 20 Ibrani 
oka ma nyawa b6nanga? Ngohi 6 hoko genanga! O Israel oka ma 
nyawa 6nanga? Ngohi 6 o Israel oka ma nyawa. O Abraham al 
difa uku 6nanga? Ngohi 6 hoko genanga! JO Kristus 1 wi lo 
leleani bnanga? Ho ihene hoka ngohi ahi akali i hihangoka, ma’ 
ngohi i goungu o leleani i holoi ya oa de 6nanga mata-mata! 
Ngohi to manarama i holoi i kiria, ngohi i holoi ma moi-ma mol 
i hi hi ngohama o bui ma gorona ika, ngohi i holoi i woe ihi 
hangihara de” ma moi-ma moi ngadeke to honenge. “Ma motoa 
i boto ngohi i hi hangihara o Yahudi oka ma nyawa, de o go 
gohara i hi hi gohara ma moruange de ma hiwo. “Ma hange 
ngohi i hi gohara o Roma ma nyawa; i dadi oka 6 ngohi i hi 
kaweli de o helewo. Ma hange ngohi ta ohana o kapa i wöro o 
ng6toka, de” ma moi ngohi ka to puda-puda o ngotoka o jam 
monaoko de iata ma dekana. “Hara ma ngöe ngohi ahi do dagi 
oka o bahaya; i hi banga o bahaya o nguihi, bahaya yo ora- 
ora, o bahaya o Yahudi oka ino, ekola o Yahudi oka ua ino, 
o bahaya o kotaka, o bahaya o kota ma poretoka, o bahaya o 
ngotoka, de” o bahaya o nyawa ino i ma hetongo manga diri 
hoki o ria dodoto o Harani oka, ena hioko kowali. ? Ngohi ahi 
kobongo i dofae oka de” to manarama yatoka to honenge, ma 
moi-ma moi to ma idu ua, tolomua, tokerua, hara ma ngoe to 
bitikangile o hahini ma goronaka, o du ma mata karana 1 woe ua 
ahi pakeanga, de koiwa o ngi ahi gogere. “Ma datekoka mata- 
mata genanga, o wange ma hi getongo ngohi 6 aha ahi hininga 
i huha dika, mata-mata o jemaat manga wo wango. “Ma 6raha 
naga yo bole ngohi 6 ta niki ta mio to bole oli. Ma öraha naga 
ya otaka o baradoha ma gorona uku, to ngohi ahi hininga ma 1 
wedere. 

#Aa, nako ngohi ko kiani to ma hi amoko okia naga moi, 
done ngohi to hi amoko o hali-o hali i hi matoko to ngohi ahi 
bole-bole. Ma Jou Madutu o Ama o Jou Yesus ino wo hi öriki 
ngohi to elukua. I wi hi giriri ai romanga ka hi ado-adonika. 
32Ma öraha ngohi naga o Damsyik oka, ma gubernur wo ko 
kuaha genangoka ma Koano Aretas ai kuaha ma timi oka, wa 
huloko o tentara yö göana o kota ma ngoranoka genanga la 1 
hi tagoko ngohi. #Ma” de o karaja o gahumu moi, i hi wora 
daukuku o bebeno ma pidahuku. Hoko gënanga ngohi to lapahi 
ma gubernur genanga ai giamoka. 

O hi matoko de’ o lo lega wi hi ddaka ma Jou Madutu 
0 Paulus ika 


12 1 goungu koiwa naga ma utumu mangale ho ma hi 
amoko. Ma” ngohi 6 to mau to ma hi amoko o hali-o 
hali ma Jou Madutu wo hi hi mato-matokoka ngohino ma Jou 
ai hi matoko ma goronaka ekola o lo lega ma goronaka. 2 Ngohi 
ti näko o Harani oka ma nyawa wo ma tëngo o taongo ngimoi 
de iata i paha ika i wi goraka o ngï ma gö gurutile o horogaka. 
(Ngohi to hi örikua boteka i gou-goungu ai röehe i goraka ekola 
gënanga duga-duga o lo lega moi - ma Jou Madutu dika wo 
hi öriki.) *4Ngohi to gi lio to hi gali oli: Ngohi to hi öriki o 
nyawa nënanga i wi goraka wo wohama o Firdaus ika. (Ngohi to 
hi örikua boteka i gou-goungu ai röehe i goraka ekola gënanga 
duga-duga o lo lega moi - ma Jou Madutu dika wo hi öriki.) 
Dokengoka o nyawa gënanga wo ihene o hali-o hali o nyawa 
yakunua i hi demo de’ ya hi gumala ua ö o nyawa ika mangale i 
hi demo. “Mangale o nyawa gënanga wo mau ngohi ti hi amoko, 
i goungua mangale to ngohi ahi diri mahirete. I ma korona to 
ngohi ahi diri, duga-duga i hi dumutu o hali-o hali gënanga to 
ngohi ahi bole-bole, i mau ngohi to hi lamoko. “Ho hi ade okia 
naga moi ngohi ka to igo dika to ma amoko, ngohi toluku to 
dadi ka to te temo de o demo ma dola koiwa; ngohi aha to temo 
ma diai. Ma’ ngohi ta tumungu ahi diri, hupaya moi ua naga o 
nyawa i hi pulono ngohi i holoi de okia ünanga wa mäke oka 
ngohi ta diai ekola ünanga wo ihenoka ngohi to temo-temoka. 
'Ma” hupaya uha ngohi kali oli to ma hi lamoko karana o 
lo lega-o lo lega ka biaha ua gënanga, i hi hi döaka ngohi ma 
rupa o panyake ahi röehoko ma rupa o Ibilihi ma pakakaha. 
O panyake gënanga i hi hi döaka la i hi gohara ngohi, hupaya 
ngohi i dadi ua to ma hi lamoko. “Hara ma hange ngohi to 
ma niata ma Jou ika hupaya o panyake gënanga wa goraka 
ngohi oka. “Ma o Jou wo haluhu, “Ngohi to ni dora ngona 
de mangale ngona gënanga i ya oaka; hababu ahi kuaha duru 
i kuata nako ma öraha ngona no bole ma goronaka.” Hababu 
gënanga ngohi i holoi to sanangi to hi amoko to ngohi ahi bole- 
bole, hababu öraha okia ngohi to bole, ma öraha genangala 
ngohi ta mäo o Kristus wo hi hohongino ngohi de ai kuata. 
Ho’ to mörene de to ngohi ahi bole-bole. Ngohi 6 to mörene 
nako karana o Kristus ngohi i hi diai o romanga ma dorou, 

ngohi ta chana o huha, i hi go gi niki de” ngohi ta ohana 
o hangihara. Hababu nako ngohi to bole, ma draha genangala 
ngohi to kuata. 


O Paulus wo hawatere mangale o Korintus ma nyawa 


NI] goungu ngohi to ma diai oka hoki o nyawa bodo ma’ 
nginila ni hi diai ngohi to dadi hoko genanga. De ma diai ngini 
kiani ni hi hi giriri ngohi. Hababu ngaroka ngohi okia-kia ua ahi 
baraguna, ngohi ka utu 6 de to kuranga ua “o rasul-rasul” ika 
ka biaha ua genanga! PI ho hera-heranga de” o hali-o hali ka 
biaha ua i ma niki o manarama-manarama i lago-agomo to hi 
matokoka de ahi sabari nginika mangale to hi matoko ngohi o 
rasul moi. PO hali okia ma goronaka ngini nio hininga ika ua, 
ho hi totero de o jemaat-jemaat ma homoa? Ke ma loku oka 
duga-duga o hali nënanga ma goronaka: ngohi ti ni hi huha ua 
ngini mangale ni hi döaka o tiwi. Ni hi apongo ngohi, mangale o 
howono genanga! 

4Oraha nenanga mangale ma hange i boto, ngohi to ma hi 
diai la ngohi ti ni lega ngini. De” ngohi toluku ti ni hi huha 
ngini, hababu ngohi to igo-igo koiwa naga ngini oka, ma” nia 
diri. Karana ko ngohakua kiani i hi lingiri mangale o dimono 
manga ngolomo o wange ile, ma' o dimono kiani i hi lingiri 
mangale o ngoha-ngohaka manga ngolomo o wange ile. Karana 
genanga, de ahi hininga i so sanangi ngohi to igo to hi huba okia 
dika mangale ngini de ahi diri mahirete 6. Nako hoko genanga 
ngohi ti ni hininga ngini, boteka i patutu ngini 1 kuranga ni hi 
hininga ngohi? 

16 Aa, ngini ni hi hi moteke ngohi komaiwahi ti ni hi huha 
ngini. Ma” naga yo temo ngohi nEnanga to tipu to sawaro, ngohi 
ta make o utumu ngohi ino karana ahi tipu. 'Kiaka de yakunu! 
Boteka i tilakuru o nyawa ngohi ta hulo-huloko nginika genanga 
ngohi to lé utumu nginino? IS Ngohi ti hulokoka o Titus woiki wi 
ni lega ngini, de” ngohi ta huloko o ria dodoto o Harani oko ma 
homoa genanga yoiki i ma ki niki de de unanga. Boteka o Titus 
wo lë o utumu nginino? Ma’ ngomi i mi hinoto mi manarama de 
mia dungutu 1 ma diene de okia naga mi diai de ma ngëkomo i 
ma daene! 

NYakunu i dadi ngini ni ato bote ngomi ma dekana nEnanga 
mi hi dailako ma go giria mi ma hi tatoko mia diri nginika? 
Ngini duru nia howono! Ma Jou Madutu wo hi 6riki mata-mata 

ngomi mi temoka genanga ganga doka i ma moteke o Kristus ai 
mau. De” mata-mata mia do diai ngomi, ganga mangale mi hi 
momiki ma rohani ma wo wango. “Ngohi to hawatere dama ma 
Oraha ngohi ti ni lega ngini, ti ni make ika ua ngini hoka okia 
ngohi t6 ngano-nganono, de” ngini 6 aha ni hi make ua ngohi 
hoka ngini nio ngano-nganono. Uha-uha dami naga ni ma ka 
ngamo, nia hininga i sanangi ua nia dodiawo ika, nia hininga 
1 hauku, ni hi amoko duga-duga nia diri mahirete, ni ma teke 
dial o romanga ma dorou ni do diai o ga ngamo, ni edenge 
de ni ro ruae. “Ngohi to modongo dami nako ma orahoka 
ngohi ta ika ma Jou Madutu aha wo hi hi kauku ngohi ti ngini 
nia himangoka de” ngohi aha to ari karana nia ng6e nia hi 
dogoronaka ngini i hira yo baradoha, yoluku i ma ngali yoluku i 
ma togumu ya dial to 9nanga manga manarama i so safarune, i 
peseke de” i patu-patutua. 


O ho hininga-o ho hininga ma bo baha de? o tabea 


1 Nenanga ganga mangale hara ma hange oka ngohi ta 

ika ti ni Adono ngini. O Buku i Tebi-tebini ma goronaka 
i tulihi, “O parakara ma getongo kiani yö goko ya hinoto ekola 
ya ruange o nyawa ya hakihi, daha o parakara gënanga ma 
diai.” “O nyawa ma öraha i paha-paha yo diai oka o baradoha 
de” o nyawa mata-mata ma homoahi, ngohi ta hi d6akoka o ho 
hininga i holoi i hira ma öraha ngohi ti ni ädono ngini hara 
ma hinotoka. Oraha nenanga, ma 6raha ngohi ho ma ki tingaka 
i kurutikahi de de ngini, ngohi ti ni hi ddakoli o ho hininga 
nako ngohi ta ikali, ka o nyawa moi 6 de moi ua onangino aha 
yo lapahi de o hukumanga. 3Ma ngini aha nia make mata-mata 
ma nyonyata ngini nio igo-igo i gou-goungu o Kristus wo temo 
1 tilakuru ngohi. Nako o Kristus wo diai nginika, iinanga wo 
diai wa bole-bole ua, ma” unanga wo hi matoko ai kuaha nia 
hi dogoronaka. “I1 goungu ma 6raha iinanga i wi salib, iinanga 
wo bole, ma” oraha nënanga iinanga wo wango karana ma Jou 
Madutu ai kuaha. Ngomi 6 mi bole mia ngango ma goronaka ka 
moi de o Kristus, ma” oraha mi ni himanga ngini, ngomi 6 mi 
kuata de o Kristus, karana ma Jou Madutu ai kuaha. 

S Abe ika nia uji ti ngini nia diri mahirete boteka i gou-goungu 
ngini ni wango i moteke nia ngongaku o Kristus ika! Marai oka 
ngini ni ma nako o Kristus Yesus naga ngini oka! - hara moi 
oli nako ngini nia gou-goungua ni ngaku. “Ngohi to nganono 

ngini ni hi öriki ko i goungua ngomi ma nyawa mi tänua o co 
coba. 'Ngomi mi ma niata ma Jou Madutu ika tanu nanga wo 
mau wi ni riwo ngini la ni diai oka ua o howono. Ko i goungua 
mangale mi hi matoko ngomi nënanga i goungu mi sawaro mi 
hi dagi mia manarama, ma’ hupaya ngini nia dial okia ma Jou 
Madutu ai mau - mala ika ni mi pulono ngomi mia dadi ua, ya 
dodoa ua! 8Hababu ngomi ka moi 6 de mia dial ua 1 ma howono 
de o diai, ngomi kiani mia moteke o dia1. "Ngomi mi sanangi 
nako ngomi mi bole, de” ngini ni kuata. Ngomi mi ma niato 
hupaya ngini ni dadi i tiai. “Hababu geEnanga ngohi to tulihi o 
hurata nEnanga ma b9raha ngohi koihiwahi nia hi dogoronaka. 
De hoko genanga dama nako ngohi ta ika, ngaro uha ngohi to 
diai i puturungu nginika de ta pake o kuaha o Jou wo hi hi döa- 
doakoka ngohino. O kuaha genanga 1 hi daka mangale ti ni hi 
momiki ngini, i goungua mangale 1 ni hi binaha. 

"Ma bo bahaka, Roria dodoto, kiani ngini ni ma morene, de’ 
ni hi dailako ni dadi ni tiai. Nia tarima hagala ahi do daaere. 
Ko kiani ngini ni hininga moi de? ni wango ni rimoi. Ma Jou 
Madutu ai Dora i Lamo-amoko de” wo igo o dame genanga aha 
wi ni to moteke ngin. 

12Ni ma hi ko döaka o horomati mol de moi de ma ngëkomo 
ya oa-oa hoka ria dodoto o Harani oka. 

Mata-mata ma Jou Madutu ai umati 1 hi dingoto manga tabea 
ngini ika. 

BO Jou Yesus Kristus wi ni hi barakati ngini, ma Jou Madutu 
wi ni hininga ngini, de ma Jou Madutu ai Womaha i ni to 
moteke ngini mata-mata! 


To ngomi mia horomati, 
o Paulus 


O PAULUS AI HURATA 
O JEMAAT-JEMAAT IKA 
O GALATIA MA DAERA OKA 


MA NGONGOTAKA 


O Abari ma Oa mangale o Yesus i mulaengoka i hi ngahu de’ 
ya tarima ko o Yahudi oka ua ma nyawa manga hi dogoronaka, 
i puda o lo leha boteka mangale i ma lengo o nyawa yo dadi o 
Harani oka ma dutu ko kiani o nyawa ya moteke de ya diai o 
agama Yahudi ma tita. O Paulus wo hi ade-ade de wo hi ngahu o 
hali genanga i paralu ua - ho i gou-goungu i ma tö lengo-tengo 
o hohole ma oa-oa mangale o Harani oka ma wo wango ganga i 
wi ngaku o Kristus ika. De o ngongaku genanga o nyawa manga 
hi dohanga de ma Jou Madutu i dadi ya oa okali. Ma’ hagala o 
nyawa i wi lawa-lawani o Paulus yo böaka o jemaat-jemaat ika 
o Galatia ma daera oka, ena genanga o Roma ma provinsi moi 
o Asia ma Iti oka. Onanga manga da mdke mangale ho ma teke 
oa-0a oli de ma Jou Madutu, o nyawa ko kiani ya moteke de ya 
diai o agama Yahudi ma lita. 

O Paulus ai hurata o jemaat-jemaat ika o Galatia ma daera 
oka nenanga wo tulihi la wd riwo hagala o nyawa ya hi 
hihangoka o ngekomo ma diai mangale o do dotoko i howo- 
howono genanga, hupaya 6nanga i ma idulu ya moteke o do 
dotoko ma diai ika. O Paulus wo muläenge de wa hetongo 
iinanga de ai haku i wi hetongo o Yesus Kristus ai rasul. Wo hi 
to tiaika o Paulus wa hetongo i wi ahoko mangale wo dadi o 
rasul ma ahali ma Jou Madutu ino o nyawa oka ua de ya ino. 
De inoli ai manarama ma dumutu duru ma gi lamoko o Yahudi 
ma nyawa ika ua (1:2). I pahaka de genanga o Paulus wo hi 
ade-ade wo hi tararono ai da mdke ma goungu o nyawa nanga 
hi dohanga de ma Jou Madutu i dadi ya oa oli duga-duga ma 

ngëkomo de ma do dagi ho ngaku ma Jou Madutu ika (3-4). 
Ma hidoku i hi bo bo baha o buku nënanga ma goronaka (5-6), 
o Paulus wo hi matoko o hayanga de o dora i po puda-puda 
o Harani ma nyawa manga diri oka karana önanga yo ngaku 
o Kristus ika, aha ëna mahirete i dadi o hababu o nyawa ge 
önanga ya diai o Harani ma manarama. 


Ma dola 

Ma do di hira 1:1-10 

O Paulus ai haku hokä o rasul 1:11-2:21 

O Abari ma Oa mangale ma Jou Madutu ai hininga 
ma oa 3:11-4:31 

Ha do diai oka ua de’ okia naga o Harani oka ko kiani 
ha diai 5:1-6:10 

Ma bo baha 6:11-18 


1 '3O Roria dodoto o jemaat-jemaat o Galatia ma daera 

oka. Ngohi, o Paulus, de” o ria dodoto Harani oka mata- 
mata mi ma ko moteke de ngohi, mi nganono tanu ma Jou 
Madutu to ngone nanga Ama de ma Jou Yesus Kristus wo hi 
döaka o barakati de’ o lolä ngini ika. 

Ngohi to dadi o rasul de o nyawa ua ma hu huloko ekola 
karana o nyawa i hi göraka, duga-duga de o Yesus Kristus 
de ma Jou Madutu nanga Ama wi hi wango okali ünanga 
o honenge ma hi goronaka. “Wa moteke de wa diai ma Jou 
Madutu to ngone nanga Ama ai mau, o Kristus wo hi dbaka ai 
diri i dadi o hu huba mangale hagala to ngone nanga baradoha, 
hupaya ngone i na hi halamati o Oraha i to torou ino neEnanga. 
“Ma Jou Madutui wi hi go giriri ka hi ado-adonika! Amin. 


O Abari ma Oa ka genango moi 


$Ngohi ti ni heranga Roria dodoto! Ngini ma Jou Madutu wi 
ni ahoko mangale karana o Kristus ai hayanga de ai dora, ma' 
o 6raha nanga ngini hoko génanga ma japati ni wi porete ma 
Jou Madutu de” nia moteke “o abari ma oa” hara moi oli de o 
Abari ma Oa ma Jou Madutu ino. 'I moteke ma diai koiwa naga 
“o abari ma oa ma homoa”. Duga-duga naga o nyawai ni hi 
ngahu ngini ika “o abari ma oa” mangale o Kristus ma Onanga 
ya taka idulu hi Adono i ni ruae ngini. $O nyawa i hi ngahu- 

ngahu “o abari ma oa” hara moi oli de o Abari ma Oa ngomi 
mi hi ngahu-ngahu oka, mala ikala ünanga ma Jou Madutu wï 
hukumu - ngarokö o nyawa gënanga ngomi mahirete ekola o 
malaekat o horoga ino! “Ma hira ngomi mi hi ngahu oka ganga, 
Oraha nanga ngohi to hi ngahu ma moi oli: O nyawa i hi ngahu- 
ngahu ngini ika “o abari ma oa” hara moi oli de o Abari ma Oa 
ngini nia to tarima oka ngomi ino, o nyawa ge önanga ko kiani 
ma Jou Madutu wä hukumu! 

WBoteka de gënanga ni hi mäke ngohi hoka tö nganono 
o nyawa i hi igo? Ha kali-kali kowali! Ngohi duga-duga tö 
nganono o ma ngaku ma Jou Madutu ino. Boteka ngohi to 
hi do dailako ta Ië o nyawa manga hininga hupaya o nyawa i 
hi sanangi? Nako ngohi ka to diai ohi hoko gënanga, ngohi o 
Kristus ai gilaongua. 


Sarakia o Paulus wo dadi o rasul 


NRoria dodoto ko kiani ni hi öriki o Abari ma Oa ngohi 
to hi ngahu-ngahu gënanga ma ahali o nyawa ino ua. INgohi 
ta tarima o abari gënanga o nyawa ino ua, de? moi ua i hi hi 
dotoko ngohi ino. O Yesus Kristus mahirete wo hi demo o Abari 
ma Oa ma dola gënanga, ngohi ino. 

BMarai ngini ni ihenoka mangale to ngohi ahi wo wango ma 
hira hoki o agama Yahudi ta mote-moteke. Ngini ni hi öriki 
sarakia ngohi tä hi diai de ma hayanga koiwa ma Jou Madutu 
ai jemaat de’ sarakia ta ka i goungu to hi dailako ta kilianga. 
l4Mangale to diai o agama Yahudi ma mau-mau ngaro de o 
Yahudi ma nyawa biaha mi ma ku umuru moi de de ngohi ma 
ngohi to ma hi holoi. Ngohi duru tö igo ta diai mangale mia ete 
de mia tohora manga adati de manga biaha. 

Ma karana ma Jou Madutu ai hininga ma oa, ünanga wo 
hi iriki ngohi i hira de ngohi to ma kilau de’ wo hi ahoko 
ngohi la ti leleani ünanga. Ma Jou Madutu wi hi nyata al 
Ngohaka ngohi ino hupaya o Abari ma Oa mangale ai Ngohaka 
yakunu ngohi to hi ngahu o Yahudi ma nyawa ika ua. O öraha 
gënanga ngohi ko toikua ka o nyawa moika 6 de la to gahoko 
o nasihati. INgohi 6 toikua o Yerusalem ma nyawa ika kiaka 1 
hiraka önanga yo dadi rasul de ngohi. Ma’ ngohi toiki o Arab 
ma berera ika, dahaö genangoka de to ma ki lioro o Damsyik ika 
oli. BO taongo hange i paha, ngohi toiki o Yerusalem ma berera 

ika la mi ma nako de o Petrus. Ngohi to gogere de de iinanga 
duga-duga o wange ngimoi de motoa ma dekana. “Ngohi mi ma 
ka make ua de o rasul-rasul ma homoa, sowali ua o Yakobus ma 
Jou ai dodoto. 

#Okia ngohi to tuli-tulihi nënanga i tiai. Ma Jou Madutu wo 
hi 6riki ngohi ko to elukua! 

211 boto de genanga ngohi toiki o Siria de’ o Kilikia ma daera- 
daera ika. “Hi ädono o draha genanga o Harani ma jemaat- 
jemaat o Yudea ma daera oka i hi nako owahi ma rupa mi ma 
teke ri himangino. Onanga duga-duga yo ihene o nyawa ya 
hetongo, “Ma nyawa ma hira wo na aniaya ngone, 6raha nanga 
wo hi ngahu okia naga ha ngaku-ngaku, kiaka ma hira wo mau 
wa ho ho hihanga.” “Ho 6nanga i wi hi giriri ma Jou Madutu 
karana ngohi. 


O Paulus de o rasul-rasul ma homoa 


O taongo ngimoi de iata i paha ika, ngohi to ma idulu 
o Yerusalem ika mi ma niki de o Barnabas, de o Titus o 
ma ti ao. “Ngohi toiki o Yerusalem ika hababu ma Jou Madutu 
wo hi nyata oka ngohi ino, ngohi ko kiani toiki. De moi o 
ga make biaha ua ma goronaka de o tutuda-tutuda dokengoka, 
ngohi to hi ade-ade de to hi tararono o Abari ma Oa ngohi to hi 
ngahu-ngahu hagala o Yahudi ma nyawa ika ua. Hababu ngohi 
toluku ahi hi dailako ma hira, ka ya oa öraha nanga, duga-duga 
parahaja. 3O Titus, wo hi dö dodiawo ngohi, ganga o Yunani 
ma nyawa ma’ unanga mi wi pakisa ua wa moteke o huna ma 
datoro, “ngarok6 naga o nyawa i wi hi gegoto o hali genanga. 
Onanga ganga o nyawa i ma hö huru-huruku nanga doomu ma 
gorona ino, de” manga diri i ma hi rupa hoki o ria dodoto. 
Onanga ma demo koiwa de ka yo wohama la ya tailako ngone 
ho gilaongoka ua karana ngone ho rimoi de o Kristus Yesus. 
Onanga yo mau i na hi gi lio ngone okia naga ma hira ika 
hoka o gilaongo, “ma” ngomi ka ma huhutulo de mi ma ike ua 
onangika, karana ngomi mi mau mio gana hupaya o Abari ma 
Oa genanga ka hirahi i tebini mangale ngini. 
“Ma hoko genanga hagala o nyawa, yä do dodato o nyawa 
koiwa naga o hali ma hungi i hi gahoko ngohi ino - mangale 
ngohi koiwa naga ma howono, nako önanga o nyawa ya do 

dodato ekola kowali, hababu ma Jou Madutu wo irikua o biono. 
7] idulu ya ino hagala o nyawa ya pulono o nyawa ya do dodato 
genanga i hi goungu ma Jou Madutu wo hi hi manaramoka 
ngohi mangale to hi ngahu o Abari ma Oa gënanga o Yahudi 
ma nyawa ika ua, hoka i ma tero ünanga wi hi manaramoka o 
Petrus mangale wo hi ngahu o Abari ma Oa gënanga o Yahudi 
oka ma nyawa ika. #Hababu ma Jou Madutu wi hi döaka o da 
gakunu o Petrus ika la wo dadi o Yahudi ma nyawa manga rasul, 
wo hi döakö ngohi ino o da gakunu la to dadi o Yahudi oka ua 
manga rasul. 70 Yakobus, o Petrus, de? o Yohanis, ya make yo 
dadi o jemaat-jemaat manga tutuda, i hi goungu ma Jou Madutu 
wo hi döakoka ngohi ino o manarama biaha ua nënanga. De 
6nanga manga giama i ma ko sö de o Barnabas de’ ngohi hoka 
ma nonako mi ma teke rimoi. Daha 6nanga de ngomi mi ma 
teke fakati ngomi aha mi manarama o Yahudi oka ua manga hi 
goronaka, de” onanga o Yahudi oka manga hi goronaka. Duga- 
duga nanga moi manga go gahoko ganga hupaya ngomi mia hi 
dailako o mihikini ma nyawa. De” ngohi ahi hininga ya daene ta 
diai o hali genanga. 


O Paulus wi hi daaere o Petrus o Antiokhia ma bereraka 


“Ma 6raha o Petrus wo boda o Antiokhia ma berera ino, 
ngohi ti lawani iinanga ti hi to tiaika, hababu okia wa do diai 
i howono. "Ma do di hiraka lnanga wolomo wo gogere ka ma 
moi de o roria dodoto o Yahudi oka ua. Ma” de o Yakobus 
ai nyawa wa hulo-huloko i ma hi adonino, ünanga ai diri wo 
hi tingaka de o roria dodoto o Yahudi oka ua de” wolukoka 
wolomo de de 6nanga, hababu wa modongo o nyawa yo mau- 
mau ika la ya huna, mata-mata. "Roria dodoto o Yahudi oka 
ma homoa 6 i ma hi moteke yo elu-eluku hoki o Petrus, hi 
#dono o Barnabas ma i wi hora wo ma diai hoka önanga. 
4Hoko genanga ngohi tä make önanga manga diiku i ma tero 
ua de o Abari ma Oa ma diai, ngohi ti temo o Petrus ika o 
nyawa yo bda-bda ino genangoka dau manga himangoka, “Nako 
Ria dodoto hoki o Yahudi ma nyawa, no wango oka hoka o 
Yahudi ma nyawa ua, ya dodoa ho Ria dodoto draha nanga no 
mau nä pakisa o nyawa ma homoa yo wango hoka o Yahudi ma 
nyawa?” 

O Yahudi ma nyawa de” o Yahudi oka ua i na hi halamati karana 
ho ngaku o Kristus ika 


SI] goungu i moteke o ahali, ngomi nanga o Yahudi ma 
nyawa, de” i goungua “o Yahudi ma nyawa ua yo bo baradoha”. 
19 Ngaro hoko genanga ngomi mi hi driki o nyawa ho ma teke oa- 
oa oli de ma Jou Madutu duga-duga karana hi ngaku o Yesus 
Kristus ika, de” i goungua karana ha diai o agama ma tita. 
Ngomi 6 mahirete mi ngaku o Yesus Kristus ika, hupaya ngomi 
mi ma teke oa-oa de ma Jou Madutu de ma do dagi to ngomi 
mia ngongaku genanga, ko i goungua karana ngomi mia diai o 
agama ma tita. Hababu de ho dia o agama ma tita moi ua o 
nyawa yakunu i ma teke oa-oa oli de ma Jou Madutu. | Ngomi 
mi hi dailako mi ma teke oa-0a oli de ma Jou Madutu de ma do 
dagi mi wango mi rimoi de o Kristus. Ma” nako i boto mi diai 
genanga, i nyata ngomi ka “o nyawa yo bo baradoha ohi” inoli 
hoka o nyawa o Yahudi oka ua, boteka nenanga ma mangarati 
o Kristus wo dadi o hababu ngomi mi baradoha? Marai oka 
dika kowali! “Nako ngohi to mulienge to hi goko oli o agama 
ma tita ma pahitaka ngohi ta ko kiliangoka, done ngohi to hi 
dumutu ngohi nënanga o tita ta to tilakuru. "Ma" ngohi to 
honengoka o agama ma tita ika - o tita gênanga mahirete i hi 
ho honenge - hupaya ngohi yakunu to wango mangale ma Jou 
Madutu. Ngohi i hi salib oka de o Kristus. @Oraha nanga ngohi 
oka ua to wango, ma’ o Kristus wo wango ahi diri ma goronaka. 
O wo wango ngohi ta mäo-mäo Oraha nanga ganga o wo wango 
mangale o ngongaku ma Jou Madutu ai Ngohakika wo hi dora- 
dora ngohi de” wo hi huba oka ai diri mangale ngohi. “'Ngohi 
to hi kauku ua ma Jou Madutu ai hayangi de ai dora. Nako o 
nyawa manga do dohanga de ma Jou Madutu i dadi ya oa oli 
karana ya diai o agama ma tita, gEnanga ma mangarati o Kristus 
ai honenge koiwa ma faida! 


O agama ma tita ekola o ngongaku o Kristus ika 
O Roria dodoto o Galatia ma nyawa mata-mata! Ngini i 
goungu ni bodo! Boteka ngini 1 ni korona oka o nagona 
naga manga bo baja? O Kristus ai honenge o salib oka ngohi 
to hi tararonoka ngini ika to hi to tiaika. “Beika ni hi hi ngahu 

ngohi ino o hali moi nenanga: Boteka ngini nia tarima oka ma 
Jou Madutu ai Womaha karana nia diai o agama ma tita, ekola 
karana ngini ni ihene o Abari ma Oa ma Jou Madutu ino de’ ni 
wi ngaku o Kristus ika? 3Ya dodoa ho ngini hoko gënanga nia 
bodo! Ngini ni mulaengoka o wo wango ma hungi de ma Jou 
Madutu ai Womaha, sarakia öraha nanga ngini ni mau nia make 
i tö totomo de ti ngini nia kuata mahirete? “Parahaja dika mata- 
mata ngini nia mäo-mäo oka genanga? O nagona yato parahaja! 
5Ma Jou Madutu wo hi döaka ai Womaha ngini ika de’ naga i 
dadi o nonako i hera-heranga ngini nia hi goronaka. Boteka ma 
Jou Madutu wo diai gënanga karana ngini nia diai o agama ma 
tita ekola karana ngini-ni ihene o Abari ma Oa genanga de’ ni 
ngaku o Kristus ika? 

“Genanga i ma tero hoki ya tuli-tulihi o Buku i Tebi-tebini ma 
goronaka ya korona o Abraham - hoko nënanga, “O Abraham 
wo ngaku ma Jou Madiutu ika de” karana ai ngongaku genanga 
itinanga ma Jou Madutu wi tarima hoki o nyawa ya so sanangi 
ma Jou Madutu ai hininga.” 'Ho” ko kiani ngini ni ma mao 
i gou-goungu o nyawa o Abraham ai difa uku ganga o nyawa 
yo ngaku-ngaku ma Jou Madutu ika. “O Buku i Tebi-tebini ya 
mike oka i hira ma Jou Madutu wa hi gumala hagala o nyawa 
o Yahudi oka ua i ma teke oa-oa oli de ma Jou Maditu, 
nako 6nanga i wi ngaku ma Jou Madutu ika. O Abari ma Oa 
genanga i hi ngahu i hira o Abraham ika o jaji nënanga ma 
goronaka, “De ma ng#komo ngona, ma Jou Madutu aha wa hi 
barakati mata-mata o hoana de o berera ma nyawa o dunia ma 
loku oka.” 70 Abraham wo ngaku, ho iinanga i wi hi barakati. 
Hoko genangoli mata-mata o nyawa yo ngaku-ngaku, aha wa hi 
barakati ka ma moi de o Abraham. 

WHagala o nyawa i ma hi go gagao o agama ma tita ika, 
mata-mata yo wango o lolai ma timi uku. Hababu o Buku i 
Tebi-tebini ma goronaka i tulihi, “O nyawa yo so setia ua ya 
diai mata-mata ya tuli-tulihoka o Agama ma Tita ma Buku ma 
goronaka, ma Jou Madutu wa hi lolai!” "Ka moi 6 de moi ua 
o nyawa i ma teke oa-oa de ma Jou Madutu de karana ya dial 
o agama ma tita. O hali gënanga i hi nyata oka o Buku i Tebi- 
tebini ma goronaka, “Duga-duga o nyawa yo ngaku-ngaku ma 
Jou Madutu ika hi ädono manga do dohanga de ma Jou Madutu 
ya oa oli, aha yo wango!” Ma” o agama ma tita i hi hole ua 
o ngongaku ma loku oka. O Buku i Tebi-tebini ma goronaka ya 

tulihi o nyawa ya do diai o agama ma tita, aha yo wango karana 
o tita genanga. 

3Ma' o Kristus wo na hi lapahi ngone de o agama ma tita 
ma lolai. Unanga wo diai genanga de wo hi gumala ai diri ya 
lolai karana ngone. Hababu o Buku 1 Tebi-tebini ma goronaka 
i tulihi, “YA däene o lolai o nyawa yo honenge yo nune uku O 
liate ma gota oka.” "O Kristus wo diai hoko genanga hupaya 
o barakati ma Jou Madutu wi hi jä jaji o Abraham ika ya hi 
doakoli hagala o nyawa ika o Yahudi ma nyawa ua. De hoko 
genanga ngone 6 ho ngaku-ngaku ma Jou Madutu ika, yakunu 
ha tarima o Womaha ma Jou Madutu wo hi jä jaji gënanga. 


O agama ma tita ekola ma Jou Madutu ai jaji 


ISRoria dodoto! I rahai ngohi ta pake o hi totero o wange hi 
getongo ha do diai. Nako o nyawa ya diai o jaji moi de o jaji 
genanga ya putuhoka, done ka o nyawa moi 6 de yakunua ya 
töaka o jaji gfnanga, ekola yö dogo okia naga moi enangika. 
l6Ma Jou Madutu ai jaji-jaji gënanga ma Jou Madutu wo dial 
mangale o Abraham de’ mangale o nyawa o Abraham ai difa 
uku. O Buku i Tebi-tebini ma goronaka i tulihua “de” mangale 
hagala o nyawa o Abraham ai difa uku”, ma mangarati ka 
manga ngöe. Ya tulihi genangoka dau ganga “de' mangale o 
nyawa ani difa uku”, ma mangarati wo ma tengo dika una 
genanga o Kristus. "Ngohi to mau to hi hi hira nenangoka 
genangala nenanga doka: ma Jou Madutu ai jaji i hira ya diai 
oka de” ya putuhoka. O agama ma tita i hi döa-döaka o taongo 
o ratuhu jata de moruange i paha ika, yakunua ya töaka ma 
putuhu de ya ehe ma Jou Madutu ai jaji gënanga. “Hababu 
nako ma Jou Madutu ai ngongike i ma hi gagao o agama ma tita 
ika, done gënanga i goungoka ua o ngongike wo hi jä jaji. | ma 
korona karana ma Jou Madutu wi hi jaji oka o Abraham ika, ho 
ma Jou Madutu wi hi ddaka gënanga unangtka. 

19Nako hoko gënanga, mangale okia o agama ma tita i hi 
daka? Ma bo baluhu ena genangala o tita gënanga i hi dogo la 
i nyata o nyawa nanga do dilakuru. O agama ma tita genanga 
i laku duga-duga hi adono wo boa wo ma tengo o Abraham 
ai difa uku, kiaka ya hëto-hëtongo ma Jou Madutu ai jaji ma 

goronaka o Abraham ika. O agama ma tita genanga o malaekat- 
malaekat i hi adono de i wi pake wo ma tengo o nyawa. “Aa, ko 
kiani naga o regu hinoto, dahao i paralu o hu huloko. Ma” ma 
Jou Madutu wo paralua o hu huloko, hababu tinanga mahirete 
wo hi jobo. 


O agama ma tita ma loku oka 


“Boteka gënanga ma mangarati o agama ma tita i ma lawani 
de ma Jou Madutu ai jaji? Marai oka kowali! Hababu nako o 
agama ma tita i hi ddaka mangale i na hi ddaka o wo wango 
o nyawa ika, done o nyawa yakunu ho ma teke oa-oa de ma 
Jou Madutu de ma do dagi o agama ma tita. ?#Ma' o Buku i 
Tebi-tebini ma goronaka i tulihi mata-mata o hoana de o berera 
ma nyawa naga o baradoha ma kuaha ma timi uku. Karana 
genanga, o ngongike 1 hi ja jaji de ma titi o ngongaku o Yesus 
Kristus ya hi ddaka onangika yo ngo ngaku-ngaku. 

BI hira de i böa ma draha mangale hi ngaku o Kristus ika, 
ngone i na gbana o agama ma tita i hi do diai, ngone hoki i 
na kurunga ino hi Adono o ngongaku genanga i hi nyata. “De 
hoko gënanga, o agama ma tita i ma dadi hoka to ngone nanga 
go go0ana hi adono o Kristus wo boa la wo na diai ngone ho 
ma teke oa-0a oli de ma Jou Madutu karana ngone hi ngaku o 
Kristus. “Oraha nanga, karana ma orahoka o nyawa yakunu hi 
ngaku o Kristus ika, ho ngone o agama ma tita i na g6anoka ua. 

#Karana ngini ni ngaku o Kristus Yesus ika, ho ngini ni rimoi 
de de iinanga, de” mangale karana genanga ngini ni dadi ma Jou 
Madutu ai ngoha-ngohaka. ?'Ngini mata-mata i ni ohikoka de o 
gohiki i tebi-tebini de o Kristus ai romanga, ho’ ngini nia tarima 
nia diri oka o Kristus mahirete ai wo wango ma biaha. “O hali 
nenanga ma goronaka koiwaka naga ma howono o Yahudi ma 
nyawa de' o Yahudi ma nyawa ua, o gilaongo de” o gilaongua, 
o nauru de” o ngoheka. Ria dodoto mata-mata ka moi karana 
o Kristus Yesus. “Nako ngini t6 Kristus, done ngini ganga o 
Abraham ai difa uku. De’ ngini aha nia tarima okia ma Jou 
Madutu wo hi jä jaji. 

Ma i paralu ngohi to hi ade-ade to hi to tiai ika, ma 
dekana wo ma tëngo o puhaka ma jojo ka o ngohakohi, 
naga o nyawa i wi goana ünanga de’ i hi dailako okia wo po 

paralu hi adono tinanga ai umuru yadono ai ama wo hi tö tantu. 
Unanga i wi hi diai hoki o gilaongo wo ma tengo, ngaroko i 
moteke ma diai mata-mata o arata génanga tinanga ma dutu. 
3Hoko genango de ngone: Ma dekana de ma gurutu ngone ho 
baluhuwahi, hagala o womaha ya ko kuaha o dunia nënanga 
i ma gilaongo ngone. “Ma” ma é6raha ya ko korona uku, ma 
Jou Madutu wi huloko ai Ngohaka o dunia uku. O ngohaka 
genanga o ngoheka mo ma tengo mi hi ngohakuku de” wo wango 
o agama ma tita ma kuaha ma timi uku. “De hoko genanga 
unanga wa hi lapahi hagala o nyawa yo wango-wango o agama 
ma tita ma timi uku, hupaya ngone 6 yakunu ho dadi ma Jou 
Madutu ai ngoha-ngohaka. 

“Karana ngini ganga ma Jou Madutu ai ngoha-ngohaka, ma 
Jou Madutu wi huloko ai Ngohaka ai Womaha i wohama nia 
hininga ika Ria dodoto de” ahi hininga ika, ena genanga o 
Womaha i hi böaka, “Ama, ya ahi Ama.” 'Ho', ngini o 
gilaongoka ua, duga-duga o ngohaka. De” karana ngini ma Jou 
Madutu ai ngohaka, ho ma Jou Madutu aha wi ni hi doaka ngini 
ika hagala okia naga wa so sadia mangale ai ngoha-ngohaka. 


O Paulus ai hininga ma huha hagala o Galatia ma nyawa ika 


8Ma hira ngini ni wi nako ua ma Jou Madutu, ma hababu 
genanga o kuaha-kuaha nia pulono hoka o gikiri ni dadi ma 
gilaongo ma’ i moteke ma diai ha kali-kali ma Jou Maadutu ua. 
“Ma? oraha nanga ngini ni wi nako ma Jou Madutu, ekola i 
holoi ya daene ma Jou Madutu wi ni nako ngini. Aa, ya dodoa 
ho ngini ni mau ni ma iduloli o dunia nenanga ma womaha 
ma dorou ika? Ya dodoa ho ngini ni mau ni ma gilaongoli o 
womaha ma dorou ika genanga? !'Ngini ni hi amoko hagala o 
wange 1 hi tö tantu, o mede-o mede i hi tö tantu, de” o taongo- 
o taongo i hi tö tantu. "Ngohi tö modongo, uha-uha la to ngohi 
ahi kangela mangale ngini ka parahaja dika. 

PRoria dodoto! Ngohi to gahoko de ma giria hupaya ngini ni 
ma dadi hoka ngohi. Karana ngohi 6 to ma dadi oka hoka ngini. 
Ngini okia naga i howo-howono ka moi 6 de ni dial ua ngohi 
ino. Marai ngini ka nio hininga ohi okia i dadi o hababu ho 
ngohi ma do di hirakahi to hi ngahu o Abari ma Oa genanga 
ngini ika. Ma hababu ena genanga karana ngohi to panyake 

uku. TO öraha genanga ngini ni hi emonua ngohi, ngarokö ma 
do dagi to ngohi ahi röehe ma rupa o co coba i lamo-amoko 
ngini ika. Ka i dogo ngini ni hi tarima ngohi hoka nia tarima 
ma Jou Madutu ai malaekat ekola hoka ni wi tarima o Kristus 
Yesus mahirete. SNgini duru ni utumu o 6raha genanga. Ma’ 
oraha nanga, kiaka ya ika nia utumu ge@nanga? Ngohi to hi 
Oriki o Oraha genanga ngini nio modeke nia tubalenge nia lako 
mahirete la ni hi hi ddaka ngohi ino, nako genanga yakunu nia 
diai. “Boteka draha nanga ngini ni hi pulonoka ngohi hoki nia 
haturi, karana ngohi to hi nyata o diai ngini ika? 

UHagala o nyawa ma homoa genanga de manga garago i ni 
lingiri ngini, ma' to 6nanga manga dungutu i torou. Onanga 
duga-duga yo igo ya töaka nia hi dohanga de de ngomi, hupaya 
ngini nia niki 6nanga de nia garago. I goungu ya oa mangale 
de nia garago o hali ma oa-0a ma goronaka, iti yakunu salalu 
hoko genanga de’ uha duga-duga nako ngohi naga de de ngini. 
9 Ahi ngoha-ngohaka ti ni haya-hayangi! Ngohi o draha nenanga 
ta tagongoli o hangihara karana ngini. Ngohi ta tagongo o 
hangihara hoka ayo mo ma tengo ma tagongo o hangihara ma 
Sraha ami ngohaka i ma kilau. Ngohi aha i gila-gila ta tagongo o 
hangihara, nako o Kristus ai wo wango ma biaha i datomowahi 
nia diri oka! # Ngohi duru tö hininga de tö igo ngohi naga öraha 
nanga ti ngini nia hi dogoronaka, hupaya ngohi ti ni temo ngini 
ika de o ilingi hara moi oli, karana ngohi to hi orikoka ua okia 
oli to mau to diai de de ngini! 


O ngo Hagar de” o ngo Sarah hoka o hi totero 


2 Roria dodoto nio mau ni wango o agama ma tita-ma tita ma 
kuaha ma timi uku, abe ika ni ihene ngohi ino! Ngohi aha ti ni 
hi ngahu ngini ika i moteke ma dial okia ya tulihi o Musa ai Tita 
ma Buku ma goronaka. “#Genangoka dau ya tulihi o Abraham ai 
ngohaka ya hinoto: Wo ma tengo ganga ngoi ayo mo gilaongo, 
de” wo ma tengo oli ngoi ayo mo lapahi. “O ngohaka ngoi ayo 
mo go gilaongo wo ma kilau biaha karana o nyawa manga mau. 
Ma” o ngohaka ngoi ayo mo lo lapahi, wo ma kilau karana ma 
Jou Madutu wi hi jä jaji oka. “Nenanga yakunu ha pake hoka 
o hi totero. O ngoheka ya hinoto genanga ganga ho hi totero de 
o jaji hinoto, moi ma ahali o Sinai ma Loku ino - genangala 
o ngo Hagar; ami ngoha-ngohaka i ma kilau hoki o gilaongo. 

“Ho”, o ngo Hagar genangala o Sinai ma Loku, o Arab ma 
bereraka. Minanga mo hi nonako o Yerusalem ma berera de 
mata-mata yo gö gogere genangoka dau kiaka o draha nenanga 
i dadi oka o gilaongo. “Ma” o Yerusalem o horogaka genanga 
ganga o Yerusalem i lo lapahi, de” enanga ganga to ngone nanga 
ayo. “Hababu o Buku i Tebi-tebini ma goronaka ya tulihi, 

“No morene hei ngoheka no fa fitua, de komaiwahi no 

ngohaka! 
No morene de” no ulili de no hagaga hei ngona komaiwahi 
na mao no ngohaka no hangihara! E 
Hababu o ngoheka manga rokata yä mala-mala ika aha 
ya make o ngohaka i holoi 1 woe 
de o ngoheka yo wango-wango de manga rokata.” 

BRoria dodoto! Ngini mahirete ganga ma Jou Madutu al 
ngoha-ngohaka ni ma kilau karana ma Jou Madutu ai jaji; ngini 
ni ma ke tero hokä o Ishak. “O öraha gënanga o ngohaka 
wo ma ko kilau i moteke o nyawa manga mau, wï aniaya ma 
ngohaka wo ma ko kilau karana ma Jou Madutu ai Womaha 
ma mau. Hoko genangö 6raha nanga. “Ma okia ya tulihi 
o Buku i Tebi-tebini ma goronaka? Genangoka dau ya tulihi 
hoko nënanga: “Ni mi duhu ma gilaongo o ngoheka gënanga ka 
ma moi de ami ngohaka, hababu ma gilaongo o ngoheka ami 
ngohaka gënanga aha wo dadi ua o puhaka ma jojo ka ma moi 
de o ngoheka mo lo lapahi ami ngohaka.” “Ho, Roria dodoto, 
ngone nenanga ko 1 goungua ma gilaongo o ngoheka ami ngoha- 
ngohaka, ngone ganga o ngoheka mo lo lapahi ami ngoha- 
ngohaka. 


Nia soso nia lapahi ma do dagi 


A Ngone 6raha nanga ho lapahi, hababu o Kristus wo na hi 
lapahi oka ngone! Hababu gënanga nia soso nia lo lapahi, 
de’ uha ni mau i nï gilaongoli. 

“Nio ho hininga, nako yo gahoko ngini 1 ni huna, gënanga ma 
mangarati o Kristus ai faida koiwa ngini ika. Ya htto-httongo 
nenanga ganga ngohi mahirete, o Paulus. 3Ma moi ohi ngohi 
to hi ddaka o ho hininga o nyawa yo gaho-gahokika ya huna, 
Onanga i patutu ya diai mata-mata o agama ma tita! “Nako ngini 
ni ma hi dailako ni ma teke oa-oa de ma Jou Madutu de ma 

do dagi o agama ma tita, genanga ma mangarati nia hi dohanga 
de o Kristus i t9akoka. De hoko genanga ngini ni wango ma 
Jou Madutu ai hayanga de ai dora ma daera ma poretoka. 5Ma' 
mangale ngomi, ngomi mi ma hi nganono de ma Jou Madutu ai 
Womaha ma ro riwo de” de ma titi mia ngongaku o Kristus ika, 
ma Jou Madutu wo mi hi akunu ngomi mi ma teke oa-oa de de 
unanga. “Hababu nako ngone ho rimoi oka de o Kristus Yesus, 
o hali ha moteke ekola ha motekua o huna ma datoro i dadi oka 
ua o lo leha oli. Ke ho hi amoko duga-duga ho ngaku o Kristus 
ika, de” genanga i nyata nanga dora ma goronaka o nyawa ma 
homoa ika. 

'Ma hira ngini ni rorebe ka ya oa! Oraha nanga ya dodoa 
ho ngini ni hi ngounoka uali ma Jou Madutu ai mau ika? O 
nagona i ni baja oka ngini? “Marai ya do diai gënanga ma Jou 
Madutu ua wi ni aho-ahokoka ngini! ?“O ragi ma huhutulu aha 
ya hero mata-mata o tarigu ya peha-pfhakoka,” o nyawa yato. 
WNgarok6 hoko genanga ngohi ka to ngaku ohi ngini aha nia 
motekua o da mike okia naga ma homoa, hababu ngone ho 
rimoi oka de o Kristus. De” ngohi to hi goungu o nagona dika ya 
ruae nia dibanga aha ma Jou Madutu wa hukumu. 

UMangale ngohi, Roria dodoto ya dodoa ho ngohi hoko 
genangika dika i hi haturii nako ngohi ka to hi ngahu ohi o 
huna ma datoro genanga i paralu? Nako ngohi i goungu to hi 
ngahu hoko genanga, done to hi ngahu-ngahu mangale o Kristus 
ai salib ya puda ua o lo leha. "I holoi ya oa hagala o nyawa ya 
ro ruae nia dibanga genanga gila-gila dika yo hupu ka ma moi o 
jemaat oka! 

“Ria dodoto ngona i ni ahokoka la no dadi o nyawa yo lo 
lapahi. Ma” uhali nia pake nia lapahi ma do dagi genanga la ka 
hoko genangika nia diai okia dika ngini nio nö nahihu nia diai. I 
idulu ya ino, ngini ko kiani ni ma ko dora de’ ni ma teke leleani. 
Mata-mata o agama ma tita ya tipoko ino o tita moi nenanga 
ma goronaka, “Ko kiani ngona na dora ani dodiawo o nyawa 
hoka ngona nö dora ani diri mahirete.” “Ma” nako ngini ni ma 
ko ko roputu, ni ma hi do diai, done ngini ka ma moi ni wedere. 


Ma Jou Madutu ai Womaha ma ngigo de” o nyawa ma nahihu 
'6Ngohi ahi dungutu hoko nena: Mala ikala ma Jou Madutu 
ai Womaha i ni tuda ngini de” uhali ni wango i moteke o nyawa 
nanga biaha ma nahihu. ''Hababu o nyawa nanga nahihu i ma 

ro ributu de ma Jou Madutu ai Womaha ma ngigo, de” ma Jou 
Madutu ai Womaha ma ngigo i ma ro ributu de o nyawa nanga 
nahihu. Hinotö i ma ro ributu, hi #dono ngini ni akunua nia dial 
okia ngini nio igo-igo. Ma” nako ma Jou Madutu ai Womaha i 
ni tuda ngini, done ngini i ni kuaha ua o agama ma tita. 

190) nyawa nanga biaha ma nahihu i nyata o manarama i so 
safarune ma goronaka, i pese-peseke, de” i patutua, Wo gomanga 
ya huba-huba ma goronaka, o guna-guna; 1 ma teke ho haturu 
ma goronaka, i ma ko ka ngamo, i ma ka ngaku ua, 1 taiti 
ya tohata, de” i hi akunu manga diri mahirete, o gi tingaka, 
de i ma ko ka fara, "'o hininga i mä ko gogono, ka yä dalu- 
dalukika, ka yo rame-rame de” ma ngöe ohi ma homoa. Gënanga 
dau honangika mata-mata 6raha nanga ngohi ti ni hi d6aka o ho 
hininga ngini ika hoka sarakia ma hira 6 ngohi ti ni hi ddaka o 
ho hininga ngini ika, hagala o nyawa yo do diai o hali-hali hoka 
hoko genanga aha yo dadi ua o ge getongo ma Jou Madutu ai 
umati. 

221] idulu ya ino, nako o nyawa ya tuda-tuda ma Jou Madutu 
ai Womaha, ma hasili genangala: Onanga i ma ko dora, 6nanga 
yo garago, 6nanga manga hininga i ridi, 6nanga yo sabari de’ 
manga hininga i hailoa, 6nanga ya oa o nyawa ma homoa ika, 
Onanga yo setia, #6nanga manga hininga i tipoko uku, de” salalu 
yakunu ya kuaha manga diri. Koiwa naga o agama ma tita yo 
duhunu o hali-hali hoki hoko genanga. “Hagala o nyawa yo da 
dadi oka to Kristus Yesus, o nyawa ge 6nanga ya ho honengoka 
o nyawa ma biaha de hagala o hininga i to torou de’ to ëna ma 
nahihu. “Ma Jou Madutu ai Womaha 1 na hi d6akoka ngone 
ino o wo wango ma hungi, mangale hababu genanga enango 
ko kiani ya kuaha nanga wo wango. “Yakunua ngone ho dadi 
nanga hininga i kurutile, de” manga hininga ha hiri, de o hininga 
ho ma ko gogono mol de mai. 


Ho ma ko ka batumu 


Roria dodoto! Nako o nyawa wo ma tengo ni wi make 
o baradoha moi wo diai, ko kiani ni wo wango-wango 
nia moteke ma Jou Madutu ai Womaha, ni wi tuda o nyawa 
genanga wo ma ki lioro o ngëkomo ma diai ika. Ma’ ko kiani 
ngini nia diai genanga ni wi bole-bole, de? ni ma göana uha hi 

adono ngini mahirete 1 ni daene o bo baja. “Ko kiani ngini ni 
ma ko ka batumu nia tagongo o nyawa manga gina, hupaya de 
hoko genanga ngini nia motekoka o Kristus ai pareta. 3Nako o 
nyawa wo ma tëngo wato bote ai diri duru i baraguna, ena hioko 
kowali, o nyawa genanga wa eluku ai diri mahirete. “O nyawa a 
mo moi ko kiani ya tailako manga diri boteka ai kalakuanga ya 
oa ekola kowali. Nako ya oa, tinanga yakunu wa mao ai hininga 
i lamoko de o hali gënanga. Ma” ngaro uha ünanga wo hi tero- 
tero de okia o nyawa ma homoa ya do diai. “Hababu moi-mol 
o nyawa ko kiani ya moku mahirete i ma hi tagongo ma bo 
baluhu. 

éO nyawa ya to tarima o Kristus ai do dotoko, ko kiani i ma 
hidoku de ai guru okia naga unangoka ma oa-0a, mata-mata. 

'Uha i ni tipu. Ma Jou Madutu i dadi ua 1 ma hi gogule! 
Okia ya datomo, genangala ya utuku. “Nako o nyawa yo datomo 
i moteke o nyawa ma biaha, iinanga aha wa utuku o honenge 
ma biaha ino genanga. Ma’ nako linanga wo datomo i moteke 
ma Jou Madutu ai Womaha ma tutuda, ünanga aha wa utuku 
o ngango ma dutu de’ i kakali ma Jou Madutu ai Womahino. 
3Hababu genanga, uha ngone hö gihounu ho diai o hali ma oa- 
oa, hababu nako ngone ho ma togumua ho dial o hali gënanga 
ma moi uku ngone ahab ha utuku ma hasili. ''Ho” ma dekana de 
ma gurutu naga o öraha ngone oka, ko kiani ngone ho diai o oa- 
oa o nyawa mata-mata ika, ma bo boloi nanga roria dodotika ho 
ma teke o ngongaku moi. 


O ho hininga de” o tabea 


"Nia tailako ni hi do diai o hidoku nënanga ngohi mahirete 
to tulihi de ma dulihi ma pako-pako. "Hagala o nyawa yo mau- 
mau i hi ho hi hira manga diri de o hali ha mo make-make, ge 
önanga i hi do dailako i ni pakisa ngini nia moteke o huna ma 
datoro. Ma’ onanga ya diai g#nanga duga-duga hupaya 6nanga 
ya aniaya ua o Yahudi ma nyawa mangale karana o Kristus ai 
salib. "Hagala o nyawa ya no ni niki o huna ma datord ma i hi 
dagi ua o agama ma tita. Ma” onanga yo mau ngini i ni huna, 
hupaya 6nanga yakunu i ma hi amoko bari ngini nia moteke o 
datoro genanga. “Ma” ngohi ma homoa de to ngone nanga Jou 
Yesus Kristus wo hone-honengoka o salib oka, ha kali-kali ka 
okia naga moi 6 de toluku to hi amoko. Hababu i tiai karana 
unanga wo honengoka o salib oka, ho o dunia okiaka ua ma 

mangarati ngohi ino. De’ o dunia ika nënanga, ngohi 6 ma hoki 
to honengoka. 5I ma huna ekola i ma huna ua, gënanga ho 
hi amokua. Ho hi amo-amoko genangala ho dadi o nyawa ma 
hungi. ''Hagala o nyawa ika yo w0 wango-wango de manga da 
make genanga de’ hoko genangoli mata-mata ma Jou Madutu ai 
umatika, ngohi to nganono ma Jou Madutu aha wa hi döaka o 
lola de’ ai hayangi de ai dora. 

"De ika oli, ka o nyawa moi 6 de uhali o huha ni hi diai oli, 
hababu to ngohi ahi rdehoka naga ma nyonyata i goungu ngohi 
o Yesus ti no ni niki. 

Tanu o Yesus Kristus to ngone nanga Jou salalu wi ni hi 
barakati Roria dodoto. Amin. 


To ngomi mia horomati, 
o Paulus 


O PAULUS AI HURATA 
O JEMAAT IKA 
O EFESUS MA BERERAKA 


MA NGONGOTAKA 


O Paulus ai hurata ma goronaka o jemaat ika o Efesus oka, 
wa to tuli-tulihi wo hi duku ma Jou Madutu ai Datoro hupaya 
“O alami i ngodumu, ya oa o horogaka ya oa o duniaka, i dadi 
ka moi de o Kristus hokd wo hi haeke” (1:10). O hurata nenango 
ma rupa o hi boaka ma Jou Madutu ai umatika hupaya Onanga 
ya ngaku o datoro i mo mulia ma Jou Madutu ino genanga 
mangale wa hi rimoi o umati o nyawa yo ngodumu i tilakuru o 
Yesus Kristus. 

O hidoku ma do di hiraka o Efesus ma hurata ma goronaka 
nenanga wo hi hi hira sarakia o rimoi genanga i dadi. Mangale 
wo hi tararono o hali genanga linanga wo hi ade-ade sarakia 
ma Jou Madutu o Ama wa irikoka ai umati, sarakia ma Jou 
Madutu i tilakuru o Yesus Kristus, ai Ngohaka, wa hi apongo 
de” wa hi lapahi ai umati manga baradoha ino de’ sarakia ma 
Jou Madutu ai jaji genanga ya tagongo ma Jou Madutu ai 
Woinaha. O hidoku hinoto ma goronaka i hi boaka yo bo basa- 
basa ika hupaya 0nanga yo wango i ma hi teke do diai la to 
Onanga manga rimoi hokä o umati 6 yo ngaku-ngaku o Kristus 
ika yakunu i dadi. 

Mangale wo hi dumutu ma Jou Madutu ai umati yo dadi oka 
moi karana yo rimoi de o Kristus, wo to tuli-tulihi wa pake 
o hi totero muruono naga. O jemaat ganga hoka o roehe de 
o Kristus hokd ma haeke, ekola hoka tau moi de ma helewo 
ma hohole ena genanga o Kristus, ekola hoka o hekata mo ma 
tengo de o Kristus hokd ami rokata. Wo to tuli-tulihi duru wo 
duka ma öraha wo hininga ma Jou Madutu ai hininga ma oa i 

tilakuru o Kristus, hi ädono o demo-o demo wa päke ai hurata 
ma goronaka i hi dumutu ai hininga i holoi i omanga de o ma 
mäo o sukur de o hi giriri o Jou ika. Hagala moi-moi wa pulono 
o Kristus ai dora ino, ai huba ino, ai apongo, ai hininga ma oa, 
de’ ai debi-debini. 
Ma dola 

Ma do di hira 1:1-2 

O Kristus de ai gereja 1:3-3:21 

O wo wango ma hungi hokä o Harani oka 

ma nyawa 4:l-6:20 
Ma bo baha 6:21-24 





Ma Jou Madutu ai umati o Efesus ma berera oka, ni so 
setia o Kristus Yesus ika! 

“Ngohi, o Paulus, o Kristus Yesus ai rasul mangale de ma Jou 
Madutu ai mau, to nganono tanu to ngone nanga Ama ma Jou 
Madutu de? o Jou Yesus Kristus wi ni hi döaka ai barakati de o 
lolä ngini ika. 


O rohani ma barakati de o do dohanga o Kristus 


JO hi giriri ma Jou Madutu, to ngone nanga Jou Yesus 
Kristus ai Ama! 

Unanga wo na hi barakati ngone de hagala o barakati o 
rohani ma barakati o horoga ma goronaka, karana ngone ho 
rimoi de o Kristus. “O dunia nënanga wo hi dadi uwahi, ma 
Jou Madutu wo na irikoka ngone i tilakuru o Kristus de ma 
dungutu hupaya ngone ho dadi to ünanga ma dutu wo ma dinga- 
dingakoka de’ ma kuranga koiwa ai himangoka. Karana ma Jou 
Madutu ai dora, “unanga wo hi tantu oka i holoi i hira i tilakuru 
o Yesus Kristus, aha ünanga wo nä goraka ngone ho dadi ai 
ngoha-ngohaka mahirete. De’ i goungu wo igo wa diai gënanga. 
SO hi giriri ma Jou Madutu wo mo mulia, karana i tilakuru ai 
Ngohaka wi igo-igo ünanga duru wo na dora ngone. 

"Hababu, de o Kristus ai honenge, ma Jou Madutu wo na hi 
lapahi oka ngone, ma mangarati ünanga wo na hi apongoka to 
ngone nanga baradoha. “Unanga wo diai gënanga karana ünanga 
duru wo na dora ngone, de” ai dora gënanga de ma boloi oka 
ngone ino de i t6 totomo ai barija de” ai mangarati. 71 moteke 

ai mau mahirete, ma Jou Madutu wo hi ngahu oka ngone ino ai 
datoro ma rahasia; linanga wa putuhoka ai datoro genanga aha 
wo hi tiai i tilakuru o Kristus. YO datoro genanga ganga hupaya 
hagala moi-moi, ya oa o duniaka ya oa o horogaka i dadi ka 
moi de o Kristus hoka wo hi häeke. De” o hali gënanga ma Jou 
Madutu aha wo hi tiai nako ma öraha yadonoka. 

"Ma Jou Madutu wo manarama hagala moi-moi i moteke 
ai ngigo de” ai putuhu mahirete. Ka ma hirahi ünanga wo na 
irikoka ngone hababu ünanga wo igo hupaya ngone ho dadi ai 
umati karana ho rimoi de o Kristus. "Mala ika ngone, ma do di 
hiraka hi nganono o Kristus ika, hi giriri ma Jou Madutu karana 
ai mulia! 

BNgini 6 ni dadi oka ma Jou Madutu ai umati ma 6raha ngini 
ni ihene ma Jou Madutu ai behehongo, ena gënanga o Abari 
ma Oa 1 ni hi d6aka o halamati ngini ika. Ngini ni ngaku o 
Yesus Kristus ika, karana gënanga ma Jou Madutu wo hi d9aka 
o nonako ngini ika to ünanga ma dutu, ena gënanga ai Womaha 
wo hi jä jaji oka. “O Womaha genanga i na tagongo, ngone aha 
ha tarima okia ma Jou Madutu wo hi ja jaji oka ai umatika. 
Nénanga i hi d6aka o ngongaku ngone ino ma Jou Madutu aha 
wo na hi lapahi ai umati. O hi giriri ma Jou Madutu ika karana 
ai mulia! 


O Paulus ai niata 


SHababu genanga, ma öraha ngohi to ihene ngini ni wi ngaku 
ma Jou Yesus ika, de” ngini nia hininga ma Jou Madutu ai 
umati mata-mata, ''i toa-toakua ngohi to tarima kasi ma Jou 
Madutu ika mangale ngini. Salalu ngohi ta hëtongo nia römanga 
ma öraha ngohi to mä niata. "Ngohi to gahoko la” nanga Jou 
Madutu to ngone nanga Jou Yesus Kristus, o Ama wo mo mulia, 
wi ni hi ddaka ai Womaha ngini ika. O Womaha genanga aha 
ngini i ni diai ni barija, de” aha i hi matoko ma Jou Madutu 
ngini ika hi adono ngini ni wi nako tnanga. 'Ngohi to gahoko 
hupaya ma Jou Madutu wa helenga nia dibanga hi ädono i dadi 
1 tararono, la ngini ni mangarati okia ngini yakunu nio nganono 
ma Jou Madutu ino ngini wi ni ahoko. Hoko genango la ngini 
ni hi 6riki hoko kia de ma boloi oka o barakati-o barakati i ho 
hailoa ma Jou Madutu wo hi diai uku oka mangale ai umati: 
Nde” hoko kia ma giria ma Jou Madutu wo manarama de ai 
kuaha i t0tomo ngone oka ho ngaku-ngaku. Ma Jou Madutu ai 

kuaha genanga hoka i ma tero o kuaha ka biaha ua, “wo pake- 
pake ma öraha wi hi wango okali o Kristus o honengino de” wi 
hi daka unangika ai pangkati ma gö gurutile i ma ki niki de ma 
Jou Madutu o horogaka. ii 

10) Kristus ai pangkati gënanga i holoi i kurutile de hagala o 
po pareta manga pangkati, hagala yo ko kuaha, hagala o tutuda, 
hagala o tua-tuanga de" o nagona 6 dika ya hi döaka o pangkati 
ma gö gurutile, ya oa yo wango Oraha nenanga, ya oa yo 
wango öraha aha i boda. “Ma Jou Madutu wa pareta mata-mata 
o Kristus ai kuaha ma timi oka, de? wa hi döaka o Kristus o 
jemaat ika hoka wo hi häeke hagala moi-moi. “JO jemaat ganga 
o Kristus ai röehe, wo hi totomoka mangale ünanga hagala moi- 
moi kiaka 6 dika. 


O honengino ma dumutu o wo wango ika 


Ngini ma hira ni honenge hokä rohani, karana ngini ni 
baradoha de nia tilakuru ma Jou Madutu ai pareta-pareta. 
'Oraha genanga ngini nia niki o dunia nënanga ma biaha; ma 
mangarati ngini ni hi ngounu o gitawa ma amo-amoko ma 
kuaha ika, ena gënanga o womaha 6raha nënanga ya kuaha o 
nyawa manga hininga i wi hi ngou-ngounua ma Jou Madutu ika. 
“Ngone ma hira mata-mata ka ho ma ke tero dika de de önanga; 
ngone ho wango ha moteke to ngone o nyawa nanga biaha de’ 
ha diai okia ya sanangi nanga röehe de’ nanga dibanga. Oraha 
gënanga ngone ne ganga ma nyawa i na korona ma Jou Madutu 
ai dohata, hokä i ma tero o nyawa ma homoa. 
4Ma’ hoko kia ma amoko ma Jou Madutu ai hininga ma oa! 
Hoko gënanga ünanga wo na hininga ngone, “hi ädono ma öraha 
ngone ka ho honengohi de ma do dagi o rohani karana nanga 
do dilakuru ngone, ünanga wo na hi wango okali ngone ho ma 
ki nïki de o Kristus. Ho, duga-duga karana ma Jou Madutu ai 
hininga ma oa de gënanga ngini i ni hi hälamatoka. “Karana 
ngone ho rimoi de o Kristus Yesus, ma Jou Madutu wo na hi 
wango okali ngone ho ma ki niki de de ünanga, hupaya ngone 
6 ho pareta ho ma ki niki de de ünanga o horoga ma goronaka. 
"Ma Jou Madutu wo diai gênanga hupaya ma öraha aha 1 boda, o 
nyawa yakunu ya mäke, hoko kia ma amoko ma Jou Madutu ai 
dora. O dora gënanga ma Jou Madutu wo hi matoko i tilakuru 
ai hininga ma oa ngone ino, de ma do dagi o Kristus Yesus. 
“Ma Jou Madutu wi ni hininga ngini, hababu gënanga ünanga 

wi ni hi halamati ngini karana ngini ni wi ngaku o Yesus ika. 
Nia halamati genanga nia manaramua mahirete ma hohoko. Ena 
genanga ma Jou Madutu ai ngongike. Ho, o nyawa moi ua 6 
de koiwa yakunu i ma hile manga diri mangale o hali genanga. 
WNgone nenanga ma Jou Madutu ai do dadi, de” i tilakuru o 
Kristus Yesus, ma Jou Madutu wo na tiai ngone hupaya ngone 
ha diai o hali ma oa-0a wa tiai uku oka mangale ngone. 


Ka moi karana o Kristus 


NRoria dodoto o Yahudi oka ua ma nyawa! Nio hininga nia 
wo wango Oraha ma hira: Ngini i ni hetongo “o nyawa i ma 
huna ua”, o Yahudi oka ma nyawa i ma ngaku manga diri i ma 
huna (ma dungutu 6nanga ya make oka o nonako o nyawa ya do 
diai manga röehoka b6nanga). “Ma öraha genanga ngini ni rimoi 
ua de o Kristus, ngini ganga o nyawa ma poretino 1 wohamua 
umati ma Jou Madutu ai ngo ngiriki. Ngini i wohamua o jaji 
ma liliko ma goronaka ma Jou Madutu wa do diai de ai umati. 
Ngini ni wango o dunia ma goronaka nënanga nia nganono 
koiwa, nia Jou Madutu ma koiwa. ?Ma' oraha neEnanga, karana 
ngini ni rimol oka de o Kristus Yesus, ngini ma hira ni kurutika, 
mangale o Kristus ai honenge i ni hi tigi oka. '“Hababu o Kristus 
mahirete ganga wo na hi d6 dame-dame ngone. Unanga wa 
hi rimoi oka o Yahudi oka ma nyawa de’ Yahudi oka ua ma 
nyawa yo dadi o hoana moi. O be beno ya hi ko ki tingaka to 
Onanga manga hi dogoronaka, ena genanga i ma teke haturu, 
o Kristus wa wederoka de ai diri mahirete wo hi huba. 50 
Yahudi oka manga agama ma tita de ma pareta-pareta de ma 
datoro-ma datoro wa ehe oka o Kristus hupaya o hoana hinoto 
genanga yo dadi o nyawa ka o hoana moi o nyawa ma hungi, 
ka moi de de iinanga. De ma do dagi genanga o Kristus wo 
diai oka o dame. '“Mangale ai honenge o salib oka, o Kristus 
wa hi rimoi oka o hoana hinoto genanga, de” wa hi ka dame 
oka Onanga de ma Jou Madutu, hi adono o haturu genanga i 
hihangoka. "Hababu genanga o Kristus wo boda mangale wo hi 
ngahu o Abari ma Oa mangale o dame genanga ngini ika: ya 
oa ngini ika o Yahudi oka ua ma nyawa, kahuruono ni kurutika 
de ma Jou Madutu, ya oa o Yahudi ma nyawa yo tigi ma 
Jou Madutu ika. “De ma do dagi o Kristus, ngone mata-mata 
- ya oa o Yahudi ma nyawa ya oa o Yahudi ua ma nyawa 

- mangale ma Jou Madutu ai Womaha ka moi, yakunu hi tigika 
o Ama wo mo mulia. 

19 Hababu gënanga, ngini i wohamoka ua oli o nyawa o berera 
ma dutua ekola o nyawa ma poretino. Oraha nënanga ngini 
ganga ma Jou Madutu ai umati ma nyawa mata-mata. Ngini 
ganga ma Jou Madutu ai tau ma dola ma nyawa. #@Ngini Oi hi 
gokoka o hohole ma loku oka ya kelengaka o rasul-rasul de’ o 
nabi-nabi, de o Kristus Yesus hoka o helewo duru ma loku oka. 
“lUnanga wa tatoro wo hi goko mata-mata gënanga, 1 dadi ma 
Jou Madutu ai Tau wa tinga-tingakoka mangale o Jou. ? Karana 
o ngango 1 rimoi de o Kristus, ngini ö i ni hi goko ma go giria 
ni ma ki niki de o nyawa ma homoa ni dadi o tau moi mangale 
ma Jou Madutu; genangoko ma Jou Madutu wo gogere de ai 
Womaha. 


O Paulus ai manarama mangale o Yahudi oka ua ma nyawa 


Hababu gënanga ngohi, o Paulus, i hi buika karana o 
Kristus Yesus mangale ti ngini o Yahudi oka ua nia oa. 
“Marai ngini ni ihenoka ma Jou Madutu, karana ai hininga ma 
oa, wo hi hi döakoka ngohino o manarama nënanga mangale nia 
oa. “Ma Jou Madutu wo hi demoka ai datoro i ro rahasia de’ 
wo hi ngahu oka ngohi ino. (I ma korona o hali nënanga de ma 
dipoko ngohi ta tulihoka däkena, “de” nako ngini nia basa, ngini 
aha ni mangarati o rahasia 1 ma korona o Kristus hokä ngohi to 
mangarati.) “Ma hira o rahasia gënanga komaiwahi ya hi ngahu 
o nyawa ika, ma? oraha nënanga ma Jou Madutu ai Womaha 
i hi matokoka o rasul-rasul de” ai nabi-nabi ika. “O rahasia 
gënanga ganga nënanga: I tilakuru o Abari ma Oa gënanga, o 
Yahudi oka ua ma nyawa i ma ki niki ya mao ma Jou Madutu al 
barakati-barakati ma hira wa diai duga-duga mangale o Yahudi 
oka ma nyawa. O Yahudi oka ua ma nyawa yo dadi oka o röehe 
moi ma hidoku, de? i ma ki niki ya tarima okia ma Jou Madutu 
wo hi jä jaji oka i tilakuru o Kristus Yesus. 
1Ma Jou Madutu wo hi hi d6aka ngohino o ngongike - ena 
gënanga o manarama - mangale to hi gerewoto o Abari ma 
Oa gënanga. Ngohi ta tarima o ngongike gënanga i tilakuru ma 
Jou Madutu ai kuaha i manarama ahi diri ma goronaka. ¿Ma 
Jou Madutu ai umati yo ngodumu manga hi dogoronaka ngohi 
duru to patutua. Ma” ma Jou Madutu wo hi hi doaka ngohino 

o ngongike nenanga: o manarama mangale to hi abari o Abari 
ma Oa o Yahudi ma nyawa ika ua mangale o Kristus ai kaya 
ko i mata-mata ua, °de’ i tilakuru ngohi 6 hupaya mata-mata 
o nyawa i hi Oriki sarakia ma Jou Madutu wo hi da dadi o 
dunia ma gilolitino nenanga, wa dial oka ai datoro ka öraha ma 
hirahi wa rahasiahi o dunia ika. “Ma Jou Madutu ai dungutu 
ena genanga hupaya öraha nënanga, i tilakuru o jemaat, mata- 
mata ya soso o kuaha o gitawaka i hi öriki ma Jou Madutu 
ai barija hagala ma rupa ma goronaka. "Ma Jou Madutu wo 
diai genanga i ma daene de ai datoro i ko kakali, wa diai oka 
de ma do do dagi o Kristus Yesus to ngone nanga Jou. "De 
nanga ngongaku o Kristus ika de karana ho rimoi de ünanga, 
ngone i na hi gumala mangale ho ma hi tigi ma Jou Madutu 
de nanga ngongaku i to totomo. "Hababu geEnanga, to ngohi 
ahi go gahoko ena genanga: uha ni hawatere mangale okia ngohi 
ta chana o hangihara karana ngini, hababu mata-mata gënanga 
ganga mangale nia oa. 


O Kristus ai dora 


#Hababu genanga ngohi ta tilabuku o Ama ai himangoka. 
I5Unangino moi-moi o tau ma dola o horogaka de” o duniaka 
ya tarima manga rupa i mo mulia. Ngohi to ma niata tanu 
ma Jou Madutu wo mo mulia mangale wo igo wo hi kuata nia 
hininga de ai Womaha. "Tanu karana ngini ni ngaku o Kristus 
ika, o Kristus wo gogere nia hininga ma goronaka, de’ nia 
ngango ni hi hole de ya kuaha de o dora. “Ngohi to ma niata 
tanu ni ma ki niki de ma Jou Madutu ai umati mata-mata, ngini 
yakunu nio dumunu hoko kia ma amokika de’ ma gurutu de’ ma 
gurutile de” ma lukuku o Kristus ai dora, "de o nyawa ma akali 
hakunua ho mangarati hi adono i lo luku-lukuku. Tanu ngini nia 
nako o Kristus ai dora gënanga, hi adono ngini i ni 6manga de 
ma Jou Madutu al diri 1 to totomo. 

#De ma Jou Madutu ai kuaha i manarama ma giria to ngone 
nanga diri ma goronaka, ma Jou Madutu wakunu wa diai i holoi 
i kurutika i woe de okia ngone hakunu ho gahoko ekola ha 
tibanga. ?'Ko kiani ni wi hi mulia ma Jou Madutu nia ngohaka 
de nia danonguku o jemaat ma goronaka, i tilakuru o Kristus 
Yesus. Ni wi hi giriri ma Jou Madutu ka hi ado-adonika! Amin. 

O roehe ma rimoi 


Hababu genanga ngohi - o bui ma nyawa moi, i hi bui 
karana ti leleani o Jou - ko ha giria to gahoko nginika: ni 
wango i ma moteke nia pangkati hoki o nyawa ma Jou Madutu 
wi ni aho-ahokoka. ?Ko kiani ngini hoko genangika nia hininga 
i tipoko uku, nia hininga ya bole, de” ni sabari. Ni hi dumutu 
nia dora de ni ma ki riwo moi de moi. 3Ni hi dailako nia gou- 
goungu mangale ni wango de o dame hupaya nia rimoi ma Jou 
Madutu ai Womaha ya do diai tatapu i paliara. “Duga-duga naga 
o rdehe moi, de” o Womaha moi. Hoko genango ngini i ni ahoko 
mangale ka o ngo nganono moi. “Duga-duga naga o Jou moi, 
o ngongaku moi, o gohiki ma debi-debini moi, “de” ma Jou 
Madutu moi wo dadi o nyawa mata-mata manga Ama. Unanga 
o Jou o dunia ma gilolitino, wo manarama 1 tilakuru mata-mata, 
de” wa kuaha ma goronaka mata-mata. 
7Ngone moi-moi ha tarima o ngongike moi i moteke okia o 
Kristus wo hi doaka. £O Buku i Tebi-tebini ma goronaka i tulihi, 
“Ma öraha iinanga wo doa o ngi ma go gurutile, 
unanga wä ao manga ng6e yo bui-buika, 
de” unanga wa hi döaka o ngongike-ngongike o nyawa ika.” 
9 Aa, nako ma demo “iinanga wo doa” ma mangarati inanga ma 
do di hiraka wo uti oka hi ädono o ngi duru ko ha ma dipoko 
uku o duniaka ne#nanga. De” unanga wo uti-uti oka genanga, 
unango wo döaka hi ädono o ngi duru ko ha gurutile de hagala 
o dihanga hi A4dono o dunia ma gilolitino mata-mata yo dola 
genangoka de de ünanga. "Unanga “wo hi d6aka o ngongike- 
ngongike o nyawa ika”, utu ya goraka yo dadi o rasul, ma 
homoa yo dadi 0 nabi, ma homoali yo dadi i hi ngahu-ngahu 
o Abari ma Oa genanga, de’ ma homoali ya goraka yo dadi o 
guru-guru de’ yo po paliara o jemaat. '?Wa dial nenanga hupaya 
ma Jou Madutu ai umati ya hi diai i ngodumu hupaya yakunu 
i wi leleani ma Jou de’ i hi goko o Kristus ai rdehe. "De hoko 
gënanga ngone mata-mata ho dadi ka moi mangale o ngongaku 
ka i ma diene de” o mangarati ka i ma däene mangale ma Jou 
Madutu ai Ngohaka. De’ ngone ho dadi o nyawa o baluhu i 
holoi i tedekana i holoi i dogo i tiai hoki o Kristus. “Ma ngone 
ho dadi oka ua o ngoha-ngohakohi, ka ho puda-puda de’ i na 
ao ya ka ika ya ka ino mangale o do dötoko ma bauhu i rupa- 
rupa o nyawa ino i wöe-wöe manga akali ma dorou. Onanga ya 

hi rehene o nyawa de manga akali ma dorou. Kowali! I ki lioro 
ya ino ngone kiani ho hi matoko o hali-o hali ma diai de nanga 
hininga 1 omanga o dora, hi Adono hagala o hali ma goronaka 
ngone 1 holoi 1 tedekana i holoi i dadi ho tiai hoka o Kristus, 
wo dadi wo na hi häeke ngone. “Ai tutuda ma timi oka, o röehe 
ma hidoku genanga mata-mata i tatoro i rahai, de” i hi ko ko 
dohanga mangale o kobongo ma ngafoko moi-moi. De’ nako o 
roehe ma hidoku moi-moi genanga i manarama hoki hoko kiani, 
done o r6ehe i ngodumu genanga aha i hero i dadi i baluhu de’ i 
kuata ya tilakuru o dora. 


O ngango ma hungi o Kristus oka 


"Hababu genanga de o Jou ai romanga, nënanga ngohi aha 
to temo de to hi to tiaika: uhali ni wango hoka o nyawa i wi 
nako-nako ua ma Jou Madutu, de” ya tibanga i po parahaja. 
To 6nanga manga dibanga i hu hutu oka. Onanga ya nako ua o 
wo wango ma Jou Madutu wa hi dda-ddaka, hababu nanga ka 
utu 6 de koiwa okia to 6nanga manga ga nako mangale ma Jou 
Madutu. Hoko genanga 0nanga, karana manga haeke i togowini. 
To 6nanga manga maleko6 ma koiwa, hi ädono 6nanga ya 
moteke hagala manga nahihu ma dorou, yo wango howono de 
manga hininga ma huka. 

#Ma” o Kristus Yesus ngini ni wi näko-näko hoko genangua! 
“INgini ni ihenoka mangale tinanga! De’ hoki ni wi ni niki, 
ngini 1 ni dotokoka 6 mangale ma Jou Madutu unangoka naga ai 
biaha! #Hababu genanga nia mala o nyawa i hira-hira de o wo 
wango ma dulada 1 hira-hira ma go gina ya dadi dorou mangale 
o nahihu-o nahihu i ni hi rehene. “Ko kiani nia hininga de’ nia 
dibanga nia hungi mata-mata. “Ko kiani ngini ni wango hoka 
o nyawa ma hungi ni hi dadi oka i moteke ma Jou Madutu al 
dulada, ena genanga de nia biaha ma diaji, i rikoto de” i tebini. 

SKarana genanga Roria dodoto mata-mata, uhali ni eluku. Ni 
diai nia hininga i rikoto moi de moika, hababu ngone mata-mata 
ganga o Kristus ai rdehe ma hidoku mata-mata. Nako ngini 
ni ngamo, uha nia mala ika nia ga ngamo genanga, ngini i ni 
diai hababu ni baradoha. Uha ni ngamo o wange moi i ahumu, 
“hupaya o Ibilihi i ma mike ua o öraha. #O nyawa manga 
biaha yo tohi-tohiki kiani i ma togumu yo tohiki. I idulu ya ino 
Onanga yo manarama hupaya ya make manga inomo o wange 
ile de manga hininga i riko-rikoto de” yakunu ya riwo o nyawa 

yo kura-kuranga. “Nako ngini ni temo-temo uha ni hi demo, 0 
demo i pese-peseke. Nia pake dika o demo-demo ya hi momiki 
de’ ya hi ddaka o ro riwo o nyawa ma homoa ika. O demo-demo 
hoko genanga aha ya gao o oa o nyawa yo ihe-ihenika. #Uha nia 
huha ma Jou Madutu ai Womaha ma hininga. Ngini i ni sapu 
oka de o Womaha, ni dadi to Jou Madutu. O Womaha genango 
hoki o ro riwo o Lapahi ma Wange aha i boa nginika. “INia 
hihanga hagala o ma mdo o hininga ma hiri, ni ma ko gogono o 
hininga ma dohata de” o ga ngamo. Uhali ni ma pöa-pöaka de’ 
ni doa-doana. Uhali naga o ma mdo o dohata ekola o ma mao 
ma homoa ma rupa hoko genanga. 21 idulu ya ino, ngini kiani 
nia hininga ma oa, de” ni ma ko dora moi de moika, de ni ma 
hi ka apongo hokä ma Jou Madutu 6 wi ni hi apongo ngini 1 
tilakuru o Kristus. 


Nio ngango o dararono ma goronaka 


A Ngini ganga ma Jou Madutu ai ngoha-ngohaka wi ni ho 

hininga, hababu gënanga ngini kiani ni ma hiaha nia niki 
ma Jou Madutu ai dulada. ?Nia ngango kiani yo dola de o dora, 
hokä o Kristus ö wo na hininga ngone. Unanga wo ma hi hubaka 
ai diri mangale ngone hokä o hu huba moi ma bounu i hëmo- 
hëmoro, de’ ya sanangi ma Jou Madutu ai hininga. 

3Ngini ganga ma Jou Madutu ai umati. Hababu gënanga, o 
manarama-o manarama i so safarune de” patu-patutua ekola o 
kalilu, i patutua naga ngini nia hi dogoronaka. Uha hi Adono o 
nyawa ma homoa i ma le o hababu mangale yo temo ngini ni 
diai o hali-o hali hoko genanga. #Ngini 6 i patutua ni hi demo 
o demo i pese-peseke, i so safarune de’ i patu-patutua. Ma ko 
kiani ngini ni temo sukur ma Jou Madutu ika. “Nio hininga ni hi 
do diai, o nyawa manga manarama i so safarune, ekola 1 patu- 
patutua, ekola yo ko kalilu (o manarama hoko genanga ka i ma 
diene dika de ya huba o gomanga), o nyawa genanga yakunua 
yo dadi o umati wa po pareta o Kristus de ma Jou Madutu. 

‘Uha ngini i ni tipu o demo-demo ma homoa. Hababu o hali- 
o hali nenanga i hi puda ma Jou Madutu ai ga ngamo o nyawa 
ika i wi hi ngou-ngounua unangika. 'Ho', uha ha kali-kali ni 
ma ko dohanga de o nyawa manga rupa hoko genanga. #Ngini 
mahirete ma hira naga o hu hutu ma goronaka. Oraha nenanga 
ngini ni dadi oka ma Jou ai umati, ho ngini naga o dararono ma 
goronaka. Karana genanga ngini kiani ni wango o dararono ma 

goronaka. “Hababu o dararonino genanga i puda hagala rupa o 
manarama ma oa2a-0a, o adili de” o hininga ma rikoto ma Jou 
Madutu ai bu bulonoka. !?Ni hi dailako nia nako okia ya sanangi 
ma Jou ai hininga. !!Uha nia diai o manarama-o manarama ma 
baraguna koiwa-iwa ya do diai o nyawa yo wango o hu hutu ma 
goronaka. Ma ko kiani ngini nia hekono o hali-o hali ma rupa 
hoko genanga. (?Hababu o hali-o hali dnanga ya diai de i ma 
ngiu-ngiunu gënanga, mangale i hi demo 6 ma ya malekoka.) 
BHagala moi-moi yo da cahaya o dararono ma goronaka, aha ya 
make ma do diai. “Hababu mata-mata yakunu ha make de ma 
do diai, ganga doka o dararono. Hababu genanga i temoka: 

“No momiki, hei ngona no ma idu-idu oka, 

de” no momiki o honengino! 

O Kristus aha wo ni tararono ngona ika.” 

ISHababu genanga, no hininga no hi do diai ani ngango ma 
do dagi. Uha no wango hoki o bodo ma nyawa; ma no wango 
hoka o nyawa yo so sawaro. !?Nia pake ni hi do diai 0raha ma 
hi getongo naga ngini oka, karana öraha nenanga naga öraha ma 
dorou. "Uha ni bodo, ma’ nia tailako okia ma Jou wé igo. 

Uha ngini ni hi daluku o angguru, hababu genanga aha 
1 ni hi dadi dorou ngini. Ma ko kiani, ngini i ni kuaha ma 
Jou Madutu ai Womaha. “Nia pake o mazmur ino ma demo- 
demo, o puji ma nyanyi de” ma lugo o rohani, nia ade-ade ma 
goronaka. Ko kiani ngini de nia hininga i more-morene o puji ni 
hi nyanyi ma Jou ika. “Ka hoko genangika de” mangale okia 6 
dika, kiani ngini ni temo tarima kasi ma Jou Madutu o Ama ika, 
de o Yesus Kristus to ngone nanga Jou ai romanga. 


O hekata de’ o rokata 


“IMangale ni wi horomati o Kristus, kiani ngini ni ma hi ki 
gihene moi de moi. 

2 Hekata, ni hi gihene ani rokatika hoki o Jou ika. #“Hababu 
o rokata ganga o häeke mangale ngoi hekata, hoki i ma tero 
o Kristus 6 wo dadi o hiaeke mangale o jemaat de” unanga 
mahirete 6 o Koano Wo hi ho halamati mangale o jemaat 1 dadi 
ai röehe. “Hoka 1 ma tero jemaat ö 1 wi hi gihene o Kristus ika, 
hoko genanga hagala o hah ma goronaka o hekata kian mi hi 
gihene ami rokatika. 

SRokata, no mi hininga ngo ni hekata, hokä i ma tero o 
Kristus wo hininga ai jemaat de wo hi huba ai diri mangale 

o jemaat genanga. “O Kristus wo dial genanga hupaya unanga 
wakunu wo hi tebini o jemaat gënanga de ai do dötoko de’ 
i tilakuru o gohiki ma debi-debini ma akere, la ma duru ino 
inanga wakunu wo hi lapahi ma Jou Madutu ika. “De hoko 
genanga o Kristus wa diai o jemaat ginanga i ma oko de ma 
mulia de” i tebini ai himangoka, koiwa naga ma bodito ekola 
ya torou okia 6. “Hoko genango o rokata kiani wo mi hininga 
ngoi hekata hoki ünanga wo hininga ai diri mahirete. O nyawa 
i mi hininga manga hekata ma mangarati önanga yo hininga 
manga diri mahirete. (Komaiwahi naga o nyawa yo dohata 
manga r6ehe mahirete. Ma ko kiani, iinanga wa paliara de” wo 
göana hoki o Kristus 6 wo göana ai jemaat. #Ngone ho hi öriki 
genanga, karana ngone ganga o Kristus ai rdehe ma hidoku- 
hidoku.) 31O Buku i Tebi-tebini ma goronaka i tulihi, “Hababu 
genanga o nyawa o nauru wo ma tengo aha wa mala ai ama de 
ngoi ayo mangale i ma rimoi de ngoi hekata, de” ya hinoto aha 
yo dadi ka moi.” 32O hidoku gënanga i wohama ma mangarati i 
luku. De’ ngohi to hi lakete gënanga de o do dohanga o Kristus 
de” jemaat ma hi dogoronaka. “Ma' o hidoku gênanga naga 0 
ma dohanga de ngini: Ko kiani moi-moi rokata i mi hininga 
manga hekata hoki 6nanga yo hininga manga diri mahirete de’ 
kiani moi-moi o hekata i hi dailako mangale ya horomati manga 
rokata. 


O ngoha-ngohaka de manga ama de manga ayo 


Ngoha-ngohaka! Hoka i wi ni niki o Kristus, ma hi 
ngounu nia dimono karana genanga i patutu nia dial. 
2 “Nia horomati nia ayo de’ nia ama” ganga o pareta ma do di 
hiraka de ma jaji ma Jou Madutu ino, “ena gënanga: “Hupaya 
ngona no utumu de’ ani umuru i kurutu o duniaka nenanga.” 
4#Roria dodoto ni da dadi o ama! Uha nia diai hoko genanga 
ma rupa nia ngoha-ngohakika, hi 4dono i dadi 9nanga yo 
ngamo. Ma ko kiani, nia hi da lamoko bnanga de o datoro ma 
oa-oa de’ o Jou ai do dotoko. 


O gilaongo de o tuanga 


SRoria dodoto ni dadi o gilaongo! Nia moteke nia tuanga al 
pareta o duniaka nënanga. Nia diai gënanga de nia ma mao de 
ma horomati de” nia hi ngounu de ma gou-goungu, ma tero-tero 
ngini nia diai o Kristus ika mahirete. “Uha ni diai hoko genanga 

duga-duga ma braha ngini i ni gdana, duga-duga mangale nia 
make o nyawa ma hi giriri. Ma’ ko kiani ngini nia diai hoka 
o Kristus ai gilaongo ma go giria nia moteke ma Jou Madutu 
ai mau, de nia hininga i to totomo. 7O manarama ngini nia do 
diai hoki o gilaongo genanga, kiani ngini ni manarama de nia 
hininga i more-morene, ma tero-tero ngini ni wi leleani o Jou de” 
duga-duga o nyawa ika ua. “Nio hininga o nyawa moi-moi, ya oa 
o gilaongo ya oa o gilaongua, aha ya tarima ma balahi o Jou ino 
mangale o hali ma oa-0a ya do diaji. 

“Roria dodoto ni dadi o tuanga! Ko kiani ngini ni diai hoko 
genangoli nia go gilaongika. I botohi nia diai o huha. Nio 
hininga ngini de” nia go gilaongo ge@nanga mata-mata ka nia 
tuanga wo ma tengo, ena genanga o Jou o horogaka. Unanga wa 
pulonua o biono. 


Ma Jou Madutu ai dae i ngodu-ngodumu 


WMa baha, kiani ngini ni dadi ni kuata de o kuata ngini nia 
make o Jou ai kuaha ino, karana ngini ni rimoi de ünanga. "Nia 
pake o kudoti ma daet i ngodu-ngodumu wi ni hi ddakoka ma 
Jou Madutu nginika, hupaya ngini ni yakunu ni ma tumungu nia 
lawani ma akali ma do dagi i so sawaro o Ibilihino. "Hababu 
ngone ha kudoti o nyawa ua ha lawani, ma’ ha lawani hagala 
hetanga ma kuata ya kuaha öraha i to torou nenanga. Ngone ha 
lawani o womaha ma dorou ma kuata ya kuaha o gitawa ino. 
#Hababu genanga, 6raha nënanga nia pake i ngodumu ma Jou 
Madutu ai kudoti ma dat, hupaya ma wange i to torou ngini ni 
yakunu nia lawani nia haturu ma kudoti. De” hupaya ti ngini nia 
kudoti hi adono ma baha i paha, ngini ka ni kua-kuatohi. 

“Kiani ngini ni ma hi do diai ni ma göana. Nia pake o setia 
ma Jou Madutu ika hoka o gorona ma ninikutu, de’ nia hininga 
ma debi-debini hoka nia baju o behi. Kiani de nia igo mangale 
ni hi ngahu o Abari ma Oa i yao o lola, i dadi nia hapato. 
“Oraha ma hi getongo nia pake o ngongaku ma Jou ika hoki 
o da datoko, de o ngongaku genanga ngini yakunu nia honenge 
mata-mata o toimi ma doto o uku i wi to torou ino. "Nia le o 
halamati hoka sapeo o waja, de ma Jou Madutu ai demo hoki 
o oworo ma Jou Madutu ai Womahino. “Nia diai mata-mata 
genanga de ni ma niata mangale ni gahoko o ro riwo ma Jou 
Madutu ino. Oraha ma hi getongo, ni ma niata hoka sarakia ma 
Jou Madutu ai Womaha i ni tuda ngini. Kiani hoko genangika 

ngini ni ma göana de” uha ni ma ike. Hoko genangika ni ma 
niata mangale mata-mata ma Jou Madutu ai umati. “De' ni ma 
niat6 mangale ngohi, hupaya ma öraha ngohi to temo-temo, ma 
Jou Madutu wo hi hi daka ngohino o demo-demo ma diai. De’ 
hupaya ngohi de ahi barani takunu to hi ngahu o Abari ma Oa 
ma rahasia genanga. “Karana o Abari ma Oa gënanga, ngohi to 
dadi o hu huloko, de” oraha nénanga naga o bui ma goronaka. 
Ni ma niata hupaya ngohi to barani to temo-temo mangale o 
Abari ma Oa genanga, hoka sarakia ko kiani ngohi to temo- 
temo. 


O tabea ma bo baha 


210) Tikhikus, to ngone nanga ria dodoto de? wo leleani wo 
so setia o Jou ai manarama ma goronaka, aha wi ni hi ngahu 
nginika hagala moi-moi mangale ngohi, hupaya ngini ni hi 6riki 
to ngohi ahi wo wango de’ to ngohi ahi manarama. 7? Hababu 
gënanga ngohi ti huloko ünanga nginika mangale wi ni hi ngahu 
nginika mangale to ngomi mia wo wango mata-mata, hupaya ni 
hi kuata nia hininga. 

23 Tanu o Ama ma Jou Madutu, de? o Jou Yesus Kristus wo 
hi gumala o jemaat yo ngodumu mangale yo rimoi de” i ma teke 
hininga inoli i tatapu i wi ngaku o Kristus ika. “Tanu ma Jou 
Madutu wi ni hi barakati Ria dodoto mata-mata ni wi ho hininga 
to ngone nanga Jou Yesus Kristus de o dora i hone-honengua. 


To ngomi mia horomati, 
o Paulus 


O PAULUS AI HURATA 
O JEMAAT IKA 
O FILIPI MA BERERAKA 


MA NGONGOTAKA 


O jemaat o Filipi ma berera oka ganga o jemaat ma do di 
hiraka wo hi goko o Paulus o Eropa ma tonakoka. O Filipi ma 
gogere 0 Makedonia ma daera oka, o provinsi moi o Roma ma 
po parela oka. O Paulus ai hurata o jemaat ika o Filipi ma 
berera oka nenanga wa tulihi ma öraha o Paulus naga O bui ma 
goronaka. O @raha genanga ai hininga i sanangi ua karana naga 
yo mo mo manarama o Harani oka i wi lawani. Inoli karana 
o jemaat ma goronaka o Filipi ma berera oka genanga naga o 
nyawa yo dotoko hagala o do dotoko i howo-howono. Ngaroko 
hoko genanga o Paulus ai hurata nenanga ma ilingi ka o morene 
de” o ngo nganono i oma-omanga. Ma hababu okia ho hoko 
genanga? Ma homoa ua duga-duga karana o Paulus duru wi 
ngaku o Kristus ika. 

O Paulus wo tulihi o hurata nenanga karana ma do di hiraka 
unanga wo mau wo temo tarima kasi o jemaat ika o Filipi ma 
bereraka de mangale o ngongike wa to tarima oka onangino 
ma Oraha iinanga o hukaranga ma goronaka. De' o ngekomo 
nenanga ma goronaka iinanga wo igo oli wo hi doaka o hi 
titila onangika hupaya 6nanga yo barani de” yo tongohono o 
hukaranga yo himanga ma goronaka. Unanga wo gahoko duru 
de ma giria hupaya 6nanga manga hininga i tipoko uku hoki o 
Yesus, de” onanga yii kuaha ua o ma miio i ma hi lamoko de? 
i hi to ti hira manga diri mahirete. Unanga wa hi ho hininga 
onanga duga-duga karana ma Jou Madutu ai hininga ma dora 
dika, ma Jou Madutu wa diai nanga yo rimoi de o Kristus ma 
titi to Onanga manga ngongaku unangika, ko i goungua karana 

Onanga yo to moteke ya diai o agama ma mau-mau i hi tantu 
Oka o agama Yahudi ma tita ma goronaka. Ikali o Paulus wo 
lulih6 mangale o morene de o lold ma Jou Madutu wo hi döa- 
do aka hagala o nyawa ika yo wango yo rimoi de o Kristus. 

Ma nonako ma dutu o hurata nenanga gangala wo hi duku 
o morenika, o hininga ma bitumu, o rimoi de’ o Harani oka 
manga dongohono ya soso manga ngongaku ma goronaka o 
Kristus ika de’ yo wango ma goronaka hoka o Harani oka ma 
nyawa. O hurata nenanga i hi dumutoli hoko kia o Paulus ai 
hayangi o jemaat ika o Filipi ma bereraka genanga. 


Ma dola 

Ma do di hira 1:1-11 
Okia naga i dd dadi o Paulus oka 1:12-26 
O Harani oka ma nyawa manga wo wango 1:27-2:18 
O datoro mangale o Timotius de’ o Epafroditus 2:19-30 
O ho hininga o ho haturü ika ma poretino de’ 

ma goronaka 3:1-4:9 
O Paulus de’ ai dodiawo o Filipi ma bereraka 4:10-20 
Ma bo baha 4:21-23 


Roria dodoto ma Jou Madutu ai umati ni go go gogere o 
Filipi ma bereraka de?’ ni ro rimoi oka de o Kristus Yesus. 
Inoli Roria dodoto o tutuda de o jemaat ma ro riwo! 








O Filipi ma kota. (1:1) 


Ngohi, o Paulus ka ma moi de o Timotius o Kristus Yesus ai 
go gilaongo, "mi nganono tanu ma Jou Madutu to ngone nanga 

Ama, de” ma Jou Yesus Kristus wi ni hi döaka ai barakati de’ o 
lola ngini ika. 


O Paulus ai ni niata mangale o jemaat 

3Ma moi-ma moi ngohi to ma hininga ngini ika, ngohi to 
temo tarima kasi ma Jou Madutu ika. “De ma moi-ma mol 
ngohi ti ni niata Ria dodoto mata-mata, ngohi to ma mata de 
ahi hininga i so sanangi. 5Ngohi to tarima kasi ma Jou Madutu 
ika karana ka ma wange ma do di hirakahi hi adono öraha 
nanga, ngini ni hi batumoka ngohi ni hi barihi o Abari ma Oa 
ma Jou Madutu ino. “Ma Jou Madutu mahirete wa mulaenge o 
manarama ma oa-0a genanga ngini oka, de” ngohi tö nganono de 
to hi goungu ünanga aha wo hi gila-gila o manarama genanga hi 
ädono i böto ma Wange o Kristus Yesus wo boa oli. 'I goungu 
to éna ma ngi de to ngohi ahi ma mdo hoka hoko genanga ngini 
ika, hababu Ria dodoto mata-mata salalu ni tigi ahi hininga ika. 
Inoli hababu ngini ho ma ko moteke de de ngohi ha tarima o 
ngongike ma Jou Madutu wo hi hi döa-döaka ngohi ino, ka ya 
oa o öraha nënanga i tai-taitino ngohi o bui ma goronaka ka ya 
oali ma b6raha ngohi naga ma poretoka mangale tö riwo de tö 
rigao o Abari ma Oa genanga. “Ma Jou Madutu wo hi hi driki i 
goungu ngohi duru ti ni hininga de ti ni nganono ngini ika de O 
ma mao o dora i bitu-bitumu o Kristus Yesus ino mahirete. 

/Nenanga doka to ngohi ahi ni niata mangale ngini, tanu 
ngini ka i dogo-dogo ni wi dora ma Jou Madutu de nia dodiawo 
o nyawa de’ i gila-gila i dogo i luku o ga nako ma diai ma 
goronaka de’ o lo lega i so sawaro. ''De hoko gënanga ngini ni 
hi öriki ni mä ngiriki okia duru ma oa-oa, de” nia wo wango 
aha i tebini de o howono, ekola o galaki okia dika ma wange o 
Kristus wo boda oli. "Nia wo wango aha de ma bo boloi de o 
manarama i gou-goungu ma oa kiaka duga-duga yakunu o Yesus 
Kristus mahirete wo hi döaka ma hasili; done ma Jou Madutu 
aha i wi hi mulia de’ i wi hi go giriri. 


Ho wango mangale o Kristus 
Ngohi to mau ngini ni hi 6riki, hagala o hali i dä dadi oka 
ngohi oka ka i dogo i dadi o hababu i holoi yo wöe o nyawa 
yo ihene de yo ngaku o Abari ma Oa gënanga. “Ma baha, 
mata-mata o kadato ma go göana de’ o nyawa ma homoa ohi 
o bereraka nënanga i hi öriki ngohi i hi bui karana ngohi tï 

leleani o Kristus. “De' ngohi i hi bui i dadi oka o hababu manga 
ngöe o Harani oka ma nyawa ino o bereraka nënanga i holoi 
i hi goungoli mangale ma Jou, hi adono önanga 1 dogo-dogo 
yo barani i hi abari ma Jou Madutu ai behehongo de yo hawa- 
hawanua. 

Is] tiai naga ya muruono to 6nanga manga hi goronaka i hi 
ngahu o Kristus karana o hininga i mä ko gogono de” yo mau i 
ma teke ributu, ma” ma homoa oli i hi ngahu o Kristus karana 
manga dungutu ma debi-debini. 1O nyawa ne 6nanga yo diai 
karana 6nanga i wi dora ma Jou Madutu de” ngohi, hababu 
6nanga i hi 6riki ma Jou Madutu wo hi hulokoka ngohi mangale 
to hi dumutu o Abari ma Oa genanga i tiai. ' Ma” ma homoa 
o nyawa i hi ngahu o Kristus de ma dungutu i torou, 6nanga i 
hi ngahu mangale i ma tEngo-tfngo manga paralu. De genanga 
Onanga yo nganono yakunu ya diai ngohi i holoi to huha o bui 
ma goronaka. 

Ma” ya dodoa ua! Hababu ngaro sarakia naga oli, ka ya oa 
genanga yo diai de ma dungutu i tebini, ka ya oa oli de manga 
dungutu i howono, ka o Kristus dika 1 hi ngahu oli, ho ngohi to 
sanangi. De” ngohi aha i tatapu ta mao hoko genanga. #Hababu 
ngohi to hi öriki de hagala ti ngini nia ni niata de” de o bo 
batumu o Yesus Kristus ai Womaha, ngohi aha 1 hi hi lapahi. 
2Ngohi duru tö igo-igo de” tö ngano-nganono ena genangala 
uha ha kali-kali ngohi to hasilua to ngohi ahi manarama ma 
goronaka. I idulu ya ino ngohi tö nganono hupaya o draha hi 
geto-gftongo, ma bo boloi oli raha nanga, ngohi takunu to 
ma sadia to barani hi Adono de to ngohi ahi jiwa de ahi röehe 
ma gahumu - ka ya oa ngohi to wango ekola to honenge - 
iti o Kristus i wi hi mulia. Karana mangale ngohi, to ngohi 
ahi wo wango ma dumutu duga-duga o Kristus! De” o honenge 
ma mangarati o utumu. ? Ma’ nako de o wo wango o dunlaka 
nenanga, ngohi takunu ta diai o manarama i holoi 1 fo faida, 
done ngohi to hi orikua kiaka ko kiani ngohi ta iriki. Ngohi 
i hi tauru ari ho hononga. Ngohi duru t6 igo ta mala o dunia 
nenanga la toiki to gogere de o Kristus, hababu genanga doka 
duru ya oa, “ma” mangale ti ngini nia paralu, ganga 1 holoi ya 
oa nako ngohi i tatapu to gogere o dunia oka nEnanga. ?5 Ngohi 
i goungu to ngaku mangale o hali gënanga. Ma hababu gënanga 
ngohi to hi öriki ngohi aha i tatapu to go gogere de de ngini Ria 
dodoto mata-mata, hupaya takunu ti ni riwo ngini i dadi 1 holoi 

ni kuata de’ i dogo-dogo ni sanangi nia ngongaku ma goronaka 
ma Jou ika. #Hababu genanga, nako ngohi dahab to ma iduloli 
ngini ino, ngini ni ro rimoi oka de o Kristus Yesus aha 1 holoi 1 
woe oli nia hababu la ni ma mao ni lamoko de to ngohi ahi diri. 

“Aa, duru ho hi amoko 6raha nanga ena genangala ngini ni 
wango 1 ma tero de okia i gaho-gahoko o Abari ma Oa mangale 
o Yesus Kristus gEnanga. De hoko gënanga boteka ngohi yakunu 
ho ma ka make de de ngini ekola kowali, ngohi aha to ihene 
ngini i kuata ni rimol de’ ni ma teke rorebe ni ma ko ku tuono 
mangale duga-duga o dungutu moi de” ka moi nla ngigo, ena 
genanga mangale o ngongaku i ma tero de o Abari ma Oa ma 
Jou Madutu ino genanga. “Ko kiani ngini salalu ni barani, uha 
nia modongo nia haturii-haturii ika. De hoko genanga ngini ni 
hi dumutu marai oka 6nanga aha yo hihanga, de’ ngini aha 
ni utumu, karana ma Jou Madutu mahirete wi ni hi d6aka o 
utumu ngini ika. ?Hababu ma Jou Madutu wi ni hi döakoka o 
ngongike ngini ika ko 1 goungua duga-duga ka ni wi ngaku o 
Kristus ika, ma” inoli la nia tagongo o hangihara de o Kristus. 
#Oraha nanga ngini 6 ho ma ko ko moteke de de ngohi o kudoti 
ma goronaka, ena genangala ngini nia make oka ngohi ma hira 
to kudoti, de’ ka hirahi ohi to kudoti hi adono öraha nanga, 
hoka 6raha nanga ngini ni ihenoka. 


O Kristus ai huha de’ ai mulia 


Ngini ni kuata, karana ngini ni rimoi de o Kristus. De’ 

ngini 1 ni laru karana o Kristus wi ni dora. Ngini i ni tuda 
ma Jou Madutu ai Womaha, de’ ngini 6 ni mä ko dora de ni 
ma ka hayangi moi de moi. "Aa, abe ika ngini nia gou-goungu 
to ngohi ahi hininga nia sanangi de o hali-o hali nënanga: Ni 
wango o hininga moi de o dora i ma ko ke tero, de o dibanga i 
ma ko ke tero de’ o dumutu i ma ko ke tero. “Uhali ni diai okia 
naga moi karana i ni hi titila nia diri mahirete ma paralu, ekola 
mangale ni hi kurutile nia diri. I idulu ya ino ko kiani ngini moji- 
moi de nia hininga ma do dipoko uku niä pulono o nyawa ma 
homoa i holoi ya oa de nia diri mahirete. “Nia tailako nia gou- 
goungu o nyawa ma homoa manga paralu; uha duga-duga nia 
diri mahirete ma paralu. “Ko kiani ngini nia jiwa hokä o Yesus 
Kristus: 
6 Ka de ma hira ohi ünanga 1 ma tero de ma Jou Madutu, 

ma’ unanga wo ma mao ua ai hali okia naga hoka o jou 
genanga ko kiani wa sosb. 
7 I idulu ya ino, Unanga wa pidili mata-mata 
daha wo ma dadi hoka o gilaongo moi. 
Unanga wo ma dadi hoka o nyawa, 
de” hi make wo wango hoki o nyawa. 
8 Unanga wo hi tipoko uku ai diri, de” wo wango de ai mo 
moteke ma Jou Madutu ika hi adono wo honenge - 
ena genanga wo honenge o salib oka. 
9 Hababu genanga ma Jou Madutu wi goraka iinanga wa ko 
kurutile, 
de wi hi döaka unangika o ko kuaha i holoi i lamoko de 
hagala o ko kuaha ma homoa. 
t0 Ho mangale i wi horomati o Yesus, 
mata-mata o do dadi o horoga oka, de” o dunia oka, de o 
dunia ma timi uku aha i wi huba iinanga. 
1 Onanga mata-mata aha yo ma ngaku o Yesus Kristus ma Jou; 
de hoko gënanga ma Jou Madutu o Ama i wi hi mulia. 


Ni hiwara hoki o cahaya ya to tararono o dunia 


UHababu gënanga, Roria dodoto ti ni ho hininga, hoka 
sarakia ngini salalu ni to moteke ngohi ino ma 6raha ngohi naga 
ti ngini nia hi dogoronaka, ho ma bo boloi raha nanga ma 
Graha ho ma ki tingaka ma gurutika, ko kiani ngini i tatapu ni 
to moteke ngohi ino. Ngini ma Jou Madutu wi ni hi halamatoka, 
ho” ni hi dailako ni hi gila-gila hupaya nia ngango i so sanangi 
1 dadi i totomo. Nia diai gënanga de ma horomati de” nio igo 
ni to moteke ma Jou Madutu ika, “karana ma Jou Madutu 
mahirete wo manarama nia diri ma goronaka la ya diai ngini de 
nia hininga ma ngigo de” sadia aha nia sanangi ma Jou Madutu 
ai hininga. 

1#Nia manarama hagala moi-moi de uha ni to taiana ekola ni 
ma teke ro ributu. De hoko gënanga ngini ni hi dumutu ngini 
ganga ma Jou Madutu ai ngoha-ngohaka koiwa nia kuranga ni 
wango de nia hininga i tebini de i tiai o nyawa ma dorou de’ 
yo bo baradoha manga hi dogoronaka. De” ma öraha ngini ni hi 
ngahu onangika o abari i hi döa-döaka o ngango, ko kiani ngini 
ni ma dadi onangika hoki o cahaya i hiwa-hiwara ya to tararono 
o dunia. Nako ngini ni wango hoki hoko genanga, dahab naga 
o titi ngohi ino mangale to ma mao to lamoko mangale ngini 

ma 6raha o Yesus Kristus wo boa oli. Genanga ma nyonyata 
i goungu to ngohi ahi kudoti parahaja ua de” to ngohi ahi hi 
dailako naga de ma hasili. 

I' Yakunu i dadi ngohi aha i hi toma de” ahi awunu i ma dadi 
hoka o hu huba ya ko kopoa okia ngini ni hi huba-huba ma Jou 
Madutu ika to E@nanga ma loku oka hokä o nonako ngini ni wi 
ngaku unangika. Nako i goungu genanga ko kiani hoko genanga, 
ngohi to sukur de o hali gënanga de” to mdrene de de ngini. 
18Hoko genangoli ko kiani ngini 6 nia mao ni sanangi de” ni 
morene de de ngohi. 


O Timotius de’ o Epafroditus 


'SNgohi to ngaku de ma Jou Yesus ai ro riwo, de ma japati 
ngohi yakunu ti huloko o Timotius ngini ika, hupaya ngohi 
ta make o lo laru de o abari mangale ngini. “Duga-duga o 
Timotius wo ma tëngo-tëngo o nyawa mi ma jiwa moi de de 
ngohi, de” i gou-goungu wo dibanga ti ngini nia utumu. Ma 
homoa mata-mata duga-duga i hi dailako manga diri mahirete 
ma paralu, ma o Yesus Kristus ua ai paralu. #Ngini mahirete nia 
make oka ma nyonyata i goungu o Timotius de ai faida. Unanga 
wo manaramoka wa ka i goungu mi ma niki de de ngohi mangale 
mi hi hi barihi o Abari ma Oa ma Jou Madutu ino. Ngomi 
i mi hinoto hoki o ama de o ngohaka dika. “De ma hababu 
genanga, nako i taiti to hi orikoka sarakia to ngohi ahi parakara 
i paha dahas, ngohi aha ti huloko tinanga ngini ika. ““Ngohi to 
ngaku de ma Jou ai ro riwo, ngohi mahirete ma 1 tedekanoka ua 
aha ti ni Adono ngini 6. 

#SMangale to ngone nanga ria dodoto o Fpafroditus ngini 
ni wi huloko wo hi batumu ngohi, ngohi ta mao 1 paralu ho 
ti huloko ünanga wo ma ki lioro ngini ika. Unanga wo hi 
dodiawoka ngohi to ngohi ahi manarama de” ahi kudoti ma 
goronaka. #Unanga duru wi ni igo de wi ni nganono ngini ika 
Ria dodoto mata-mata, de” unanga ai hininga i huha karana 
ngini ni ihenoka o abari iinanga wo panyake. "'I tiai i goungu 
unanga wo panyake ngade-ngadeke wo honenge. Ma” ma Jou 
Madutu wi dora unangika, de” ka duga-duga ua unangika dika, 
ma” ngohi ino 6, hupaya uha ngohi i holoi ahi hininga 1 huha 
oli. #Ma hababu genanga i dogo oli i lamoko to ngohi ahi ngigo 
mangale ti huloko ünanga ngini ika, hupaya ngini ni morenoli 
nako ngini ni ma ka make de de una, de” to ngohi ahi hininga 

ma i ridi. ?Ho”, ni wi tarima ünanga de hagala nia hininga i 
so sanangi hoki o ria dodoto wo ma tengo o ngongaku moi. 
Nia horomati mata-mata o nyawa hoka una. #Mangale o Kristus 
ai manarama ma paralu, iinanga ngade-ngadeke de wo honenge: 
unanga wo hi döaka ai nyawa mangale wo hi döaka o ro riwo 
ngohi ino de ti ngini nia romanga. 


O diai ma dutu 


Ma bo baha, ahi Ria dodoto, ko kiani ngini ni morene 

karana ngini ni rimoi oka de ma Jou. Ngohi ta mio ua 
ma dubuho mangale to gi lioli ma hira to tuli-tulihoka ngini ika: 
hababu o hali genanga ya oa mangale ti ngini nia halamati. ?Ni 
ma hi do diai hagala o nyawa ika yo do do diai o hali i to 
torou hagala o nyawa ma patutu ya hetongo “o kaho’. Onanga 
yo gegoto hupaya o nyawa mata-mata i ma huna. “Ena hioko 
ngone nanga hagala o nyawa ha to tarima oka o huna ma dutu, 
ko onangua. Ngone hi huba ma Jou Madutu de ma Jou Madutu 
ai Womaha mahirete ma tutuda, de” ngone ho sukur karana 
ngone ho wango ho rimoi oka de o Kristus Yesus. Ngone ho ma 
hi gagao ua ya do diai o agama ma mau-mau ika ha mö maAke- 
make. “I moteke ma diai ngohi yakunu to ma hi gagao okia 
o agama ma mau-mau yo do dia; genanga. Hababu nako naga 
i ma tengo ani wa mao linanga naga i wi hi kuata la wo ma 
hi gagao o agama ma mau-mau ya do diai ika ha mö make- 
make, ngohi yo mo holoi oli. “Ngohi i hi huna ahi umuru o 
wange tufange. Ngohi to ma kilau hoka wo ma tëngo o Israel 
ma nyawa, o Benyamin ai ahaluku, ngohi o Ibrani ma nyawa 
ma dutu. O mo moteke ma goronaka o agama Yahudi ma tita 
ika, ngohi nanga o ge getongo o Farisi ma doomu oka. “Ngohi 
hoko genanga ahi hininga ma hauku hi adono ngohi tä aniaya 
o jemaat. Nako ya etongo o agama Yahudi ma tita oka, ngohi 
o nyawa ma oa moi, koiwa ta howono. 'Ma” karana o Kristus, 
mata-mata ma hira ta pulono hokä okia naga moi i hi hi utumu, 
Oraha nanga i ma dadi okia naga moi i hi hi rugi. “Ko i goungua 
ka o hali ya hëto-hëtongo dika; ma’ i ma dogo hagala moi-moi 
ngohi ta pulono hokä o hali i hi hi rugi-rugi dika. Naga ngohi 
oka öraha nanga ganga i holoi i ragane: ena gënanga ti näko o 
Kristus Yesus ahi Jou. Karana o Kristus, ho ngohi ta pidiloka 
hagala mata-mata. Ngohi ta pulono mata-mata gënanga hokä o 
wale dika, hupaya ngohi yakunu ti make o Kristus, ?de' i gou- 

goungu to rimol de de tinanga. O hi dohanga ma oa-0a de ma 
Jou Madutu ngohi to hi dailako oka ua mahirete de ma do 
dagi to hi ngounu o agama ma tita ika. Oraha nanga ngohi de 
ahi rimoi ma oa-0a de ma Jou Madutu, karana ngohi ti ngaku 
o Kristus ika. Ho', o hi dohanga ma oa gënanga i bda ma 
Jou Madutu ino, de’ i ma hi hole o ngongaku o Yesus Kristus 
ika. 'Genang6 moi ngohi tö igo ena genanga hupaya ngohi ti 
nako o Kristus, de” ta mao o kuaha i wi hi w6 wango-wango 
unanga o honenge ma hi goronaka. Ngohi tö igo ta tagongo o 
hangihara de de ünanga de” to ma dadi hoka unanga ai honenge 
ma goronaka. De” ngohi tö nganono ngohi mahirete aha 1 hi hi 
wango oli o honenge ma hi dogoronaka. 


Ho ma popita ha adono ma dumutu 


NNgohi ko to temo ua ngohi to hasiloka, ekola to totomoka. 
Ma” ngohi gila-gila dika to hi dailako ta lé o ngongike o Kristus 
Yesus wa sö sadia oka. Mangale genanga doka iinanga wo hi 
le oka ngohi de" ngohi to dadi to unangoka. “Mara oka Roria 
dodoto, i gou-goungu ngohi ta mio ua ngohi to hasiloka ta lë 
o ngongike g#nanga. Ma” naga o hali moi ngohi to diai, ena 
genanga ngohi ta wohanga okia naga to ngohi ahi poretoka de’ 
to hi dailako ta goungu ta adono okia naga ahi himangoka. “Ma 
hababu gënanga ngohi to ma popata gila-gila tö dumu-dumutu 
ma bo baha ika la ta make o utumu, ena gënanga o ngango o 
horogaka, mangale gënanga doka ma Jou Madutu wo hi ahoko 
ngohi de ma do dagi o Kristus Yesus. 

SNgone mata-mata ho balu-baluhoka cara rohani, ko kiani 
nanga jako hoko gEnanga. Ma’ nako nia hi goronaka naga hara 
moi oli manga da make, done ma Jou Madutu aha wo hi ngahu 
oli i tararono ngini ika. “Ma inoli o hali nenanga ko kiani nia 
tailako ni hi do diai: Ngone ko kiani ho wango 1 tatapu ha 
moteke o datoro ha ni nikoka ngone hi adono draha nënanga. 

WRoria dodoto mata-mata! Nia niki ahi dulada. Ngomi mi 
hi ddakoka o dulada i to tiai, hababu gënanga nia tailako ni 
hi do diai hagala o nyawa yo nö ni niki to ngomi mia dulada 
genanga. “Ngohi ka ha manaroka ti ni hi ngahu nginl ika, de’ 
oraha nanga ngohi to gi lio oli de to ari, naga manga ngbe o 
nyawa manga wo wango ya kilianga o Kristus al honenge o salib 
oka ma mangarati. “Hagala o nyawa manga wo wango hoki 
hoko genanga aha ma baha i kilianga i wede-wederuku, hababu 

to nanga manga jou ganga to ona manga röehe mahirete ma 
nahihu. O hali de ma male-malekoka, genanga doka Onanga i 
hi lamo-amoko, hababu 6nanga ya tibanga duga-duga o hali 
ya ko korona de o dunia neEnanga dika. “Ma” ngone ganga 
o ge gitongo o horoga ma kawaha. Genangoka de wa ino oli 
nanga Koano Wo hi ho halamati, ma Jou Yesus Kristus aha 
wo boa. Unanga ganga ngone hi do dama de nanga ngigo de 
nanga nganono. “Nanga röehe ya bole-bole de” yakunu i wedere 
nenanga, o Kristus aha wa tururu 1 ma dadi hoki to unanga 
ai roehe mahirete i mo mulia. Unanga wakunu wa diai genanga 
karana inanga de ai kuaha oka mangale wa pareta hagala moi- 
MOI. 


O hi dumutu-hi dumutu 


Genanga ma hababu, ahi Roria dodoto ti ni ho hininga, 

ko kiani hoko genanga ngini ni wango nia gou-goungu ni 
wi ngaku ma Jou ika. To ngohi ahi hininga ti ni ho hininga de 
ti ni ngano-nganono ngini ika! Ngini h6 ahi hininga to hi lamo- 
amoko de ya diai ngohi to morene. 

“Ngohi hiranga o ngo Euodia de” ngohi hiranga o ngo Sintike! 
Ngohi to gahoko de ma giria hupaya ngohi hiranga ni ma 
hininga moi hoka o nyawa yo ngaku-ngaku o ngongaku moi. 
3To ngohi ahi dodiawo ika yo so setia, ngohi to gahokoli hupaya 
Ria dodoto nia batumu o ngoheka ya hinoto genanga. Onanga 
yo manaramoka ya ka i goungu mi ma ko ki niki de de ngohi, 
mangale mi hi ngahu o Abari ma Oa ma Jou Madutu mo; 1 
ma tero hoka o Klemen de’ mata-mata o nyawa ma homoahi yo 
mo manarama mi ma ko ki niki de de ngohi. To 6nanga manga 
roma-romanga naga O Nyawa yo Wango-wango manga Buku ma 
goronaka. 

4Tanu ngini salalu ni mörene karana ngini ni wango oka ni 
rimoi de ma Jou. Ma moi ohi ngohi ti ni temo: ka ni more- 
morene! 

“Ko kiani mata-mata o nyawa yakunu ya make nia jako o 
hininga ma oa-0a. Hababu i tedekanoka ua ma Jou aha wo böa. 
6Mangale okia dika ma ngaro uha ni hawatere. Hagala o hali 
ma goronaka, ni ma niata de” ni ao nia go gahoko ma Jou 
Madutu ika. Okia ngini ni paralu, salalu ni hi ngahu gënanga ma 
Jou Madutu ika de ni temo tarima kasi. "Done o lola ma Jou 
Madutu ino i dä dadi ua o :yawa yakunu i mangarati, aha yo 

goana nia hininga de nia dibanga ni ro rimoi oka de o Kristus 
Yesus. 

“Ma bo baha, Roria dodoto, nio noa nia dibangika, de o hali 
de ma ija-ija oka, i patutu i hi go giriri, ena genanga hagala o 
hali 1 to tiai, de ma horomati, i adi-adili, i tebi-tebini, i muti- 
mutiti, de? ma oa-oa. "Nia diai okia ngini ni ma doto-dotokoka 
de” nia tarima oka ngohi ino; ka ya oa ahi demo-demo oka ka 
ya oa to ngohi ahi manaramoka. Ma Jou Madutu o lola ma titi, 
aha wi ni to moteke ngini. 


O tarima kasi ma demo 


To ngohi ahi wo wango o rimoi de ma Jou ma goronaka 
ngohi ta mao duru to utumu, hababu hoko ge#nanga ma dekana 
i paha ika, 6raha nanga ngini ni akunoli nio dibanga naga i 
da dadi ngohi oka. Ngohi ahi dungutu ko i goungua ngini ni 
hi wohangoka ngohi, ngini i tiai ni hi hininga ngohi, ma” ngini 
nia make ua o ngëkomo la ni hi dumutu. "Ngohi ta hetongo 
nenanga ko i goungua karana ngohi to kuranguku, hababu ngohi 
to ma dotokoka ta mdo ya oaka okia de ma Enanga naga. 
"Ngohi ta biaha oka to wango i hi hi du kuranguku, de” jinoli 
to wango de ma bo boloi oka. Ngohi to hi orikoka ma rahasia 
mangale t6 himanga ngaro sarakiali naga i dadi: ka ya oa naga 
ahi hasili i woe ka ya oa naga to mihikini, ka ya oa naga de ma 
boloi ka ya oa naga to kuranguku. "De o kuaha o Kristus wo 
hi hi döa-döaka ngohi ino, ngohi naga de ahi kuata mangale tö 
himanga hagala rupa naga i dä dadi. 

#Ma” nako ngini ni hi riwo oka to ngohi ahi huha ma 
goronaka, de” okia nia diai oka genanga i tiai ya oa. "Roria 
dodoto o Filipi ma nyawa! Ngini mahirete ni hi Griki i tiai, ma 
Graha ngohi ma hira ta mala o Makedonia, ma öraha o Abari 
ma Oa genanga ngohi to hi barihi ma do di hiraka, ka ngini 
o jemaat ni ma tengo-tengoka ni hi batumu ngohi; ngini ni ma 
to tengo-tengo ni ma hi moteke nia mio ma rugi de ma utumu 
de de ngohi. “Ma öraha ngohi o Tesalonika ma bereraka de” tö 
paralu o bo batumu, i holoi de ma moi ngini ni hi dingoto o ba 
batumu ngohi ika. !Génanga ma mangarati ua ngohi duga-duga 
to igo ta tarima o ngongike. Ngohi tö igo-igo ena genangala 
hupaya ngohi yakunu ta make hagala ma hasili yö dogo nia 
utumu. "VNgohi ta tarima oka mata-mata - inoli ka de ma boloi 
oli! Nia ngongike mata-mata ngini ni hi d6 dingo-dingoto, ngohi 

ta tarima oka o Epafroditus ino. Oraha nanga mata-mata ngohi 
to po paralu mata-mata to ngohi de ma Enanga. Nia ngongike- 
ngongike ngini oka gënanga ganga hoki o hu huba ma bounu 
ma he#mo-he#moro i hi huba-huba ma Jou Madutu ika de” wa 
tarima ma Jou Madutu de ai hininga i so sanangi. “Ma Jou 
Madutu ngohi ti huba-huba, ai kaya de ma bo boloi o Kristus 
Yesus oka, aha wo hi totomo hagala nia paralu. YI wi hi go 
giriri ma Jou Madutu to ngone nanga Ama ka hi ado-adontka! 
Amin. 


O tabea ma bo baha 


NNi hi ngahu ahi tabea yo ngodumu ma Jou Madutu al 
umatika yo ro rimoi de o Kristus Yesus. De” nia tarima oli o 
tabea o roria dodotoka naga de de ngohi mi ma ko ki niki 
nenangoka dau. ? Yo ngodumu ma Jou Madutu ai umati o kota 
ma goronaka ne#nanga, ma bo boloi 6nanga ma Kaisar ai kadato 
oka yo gö gogere, i hi dingoto manga tabea ngini ika. 

3 Tanu ma Jou Yesus Kristus wi ni hi barakati ngini Ria 
dodoto mata-mata. 


To ngomi mia horomati, 
o Paulus de” o Timotius 


O PAULUS AI HURATA 
O JEMAAT IKA 
O KOLOSE MA BERERAKA 


MA NGONGOTAKA 


O Kolose ganga o kota moi o Asia ma Iti oka, o wange 
ma hiwaroko o Efesus ma kota. O Paulus ua wo hi goko o 
Kolose ma jemaat nenanga, ma” ma Oraha iinanga wa huloko 
yo mo manarama o Efesus ino, o Roma ma provinsi ma kota 
moi o Asia ma Iti oka, linanga wa mdo kiani wa leleani o 
jemaat Kolose genanga. O Paulus wa tarima o abari o jemaat 
gënanga ma goronaka naga o guru-guru yo dotoko o do dötoko- 
do dötoko i howo-howono. O guru-guru gënanga i ma togowini 
mangale i wi näko ma Jou Madutu de’ ya hi halamati i to 
totomo, o nyawa kiani ya huba “o womaha-o womaha ya ko 
kuaha de” ya po pareta o alami ma gilolitino”. Ma datekoka 
gënanga, o guru-guru gënanga yato, o nyawa kiani yo setiali 
i hi dagi o huna ma datoro-ma datoro, o hi bohono de? ma 
homoahi. 

O Paulus ai hurata o jemaat Kolose ma Harani oka ika 
nënanga, wo tulihi mangale wo hi to ti hira o Harani oka ma do 
dotoko ma diai, de” wa lawani o do dötoko-do dötoko i howo- 
howono yo do doto-dotoko o guru-guru ma dutua gënanga. O 
hurata nënanga ma dola duru ke ma loku oka ena gënanga o 
Yesus Kristus wakunu wa hi döaka o halamati i to totomo, de’ 
o do dötoko-do dötoko ma homoa gënanga duga-duga ya hi 
kurutika o nyawa de o Kristus. I tilakuru o Kristus, ma Jou 
Madutu wo hi dadi oka dunia nënanga, de’ i tilakuroli o Kristus 
ma Jou Madutu wo hi halamati. Duga-duga i tilakuru o rimoi 
de o Kristus, o dunia de to ënanga ma ngo nganono mangale ı 
hi halamati. Gila-gila o Paulus wa hohe ma hi dogoronaka o do 

dohanga o do dotoko i mo mulia genanga de o Harani oka ma 
nyawa manga wo wango. 

Paralu wo hi to ti hira nenangoka dau o Tikhikus - wo a0-a0 
o hurata nenanga o Kolose ika mangale o Paulus - wi dodiawo 
o Onesimus, o gilaongo wi ho hulo-huloko o Paulus mangale wo 
lio ai tuangika, ena genanga o Filemon, o nyawa wo ma lengo o 
Kolose ma jemaat oka. 


Ma dola 
Ma do di hira 1:1-8 
Ai biaha de' ai tutuda o Kristus duru ma 
loku oka 1:9-2:19 
O ngango ma hungi ya tarima o Harani oka 
ma nyawa 2:20-4:6 
Ma bo baha 4:7-18 


1 120 Roria dodoto ma Jou Madutu ai umati o Kolose oka 
ni setia ni rimoi de o Kristus! 

Hoka o Kristus Yesus ai rasul, - mangale ma Jou Madutu wo 
hi goraka - ngohi, o Paulus mi ma ki niki de to ngone nanga ria 
dodoto o Timotius, mi nganono tanu ma Jou Madutu to ngone 
nanga Ama wi ni hi doaka o barakati de o lola ngini ika. 


O niata tarima kasi 


34Ngomi mi ihenoka ngini ni wi ngaku o Yesus Kristus ika de 
ngini nia hininga ma Jou Madutu al umati mata-mata. Hababu 
genanga ma 9raha ngomi mi ma niata mangale ngini, hoko 
genangika ngomi mi temo tarima kasi ma Jou Madutu ika, to 
ngone nanga Jou Yesus Kristus al Ama. “Ngini ni wi ngaku de’ 
ngini ni wi hininga, hababu ngini nio nganono ma Jou Madutu 
okia aha wa sadia o horogaka mangale ngini. Ngini ni ihenoka 
mangale o hali gënanga ma öraha o Abari ma Oa ma diai i 
hi Adono nginika. O abari ma Jou Madutu ino genanga yo 
do gerewoto o dunia i ngodumu, de? o nyawa manga ngango 
gila-gila ya hi barakati de o abari gënanga, hoka i ma tero 
nia ngango i hi barakati ka de ni ihene ngini mangale ma Jou 
Madutu ai hayanga de ai dora 1 gou-goungu nia ngaku. 'O hali 
genanga wo hi adonoka Ria dodotika o Epafras, mia dodiawo 
ngomi mi wi h6 hininga. Unanga ganga o Kristus wi mo 

Wo ma niata. (1:9) 


mänarama wo setia wo manarama mangale to ngone nanga oa. 
ŝsUnangino ngomi mi ihene de ma Jou Madutu ino ai Womaha 
ma kuaha ngini yakunu ni ma teke hininga. 

?Hababu genanga ngomi hoko genangika mi ma niata mangale 
ngini, ngomi ka de mi ihene mangale ngini. Ngomi mi gahoko 
ma Jou Madutu ika la ma Jou Madutu ai Womaha wi ni hi 
doaka nginika o barija de o mangarati, hi adono ngini ni hi 
oriki de ma diai okia ma Jou Madutu ai mau. “De genanga 
ngini yakunu ni wango i ma moteke ma Jou Madutu ai mau, 
de” hoko genangika ai hininga nia sanangi, hi 4dono hagala moi- 
moi ma goronaka ngini yakunu ni hi hupu o hali ma oa-0a. De’ 
ti ngini nia ga nako mangale ma Jou Madutu 6 aha i dogo oli. 
"Tanu de ma Jou Madutu ino ai kuaha i mo mulia, i ni hi kuata 
ngini hi adono ngini yakunu nia tagongo o hali moi-moi de nia 
sabari de” nia hininga i so sanangi, "de mia demo tarima kasi 
o Ama ika. Hababu o Ama geinanga wi ni diai ngini i baraguna 
nia tarima okia wa sadiaka ma Jou Madutu mangale ai umati, 

ai pareta i to tararono ma goronaka. "Unanga wo na hi lapahi 
oka ngone o hu hutu ma kuaha ino, de” wo na tururu oka ngone 
ai Ngohaka wi ho hininga ai pareta ma gorona ika. “Mangale 
ai Ngohaka genanga ngone i na hi lapahi oka, ma mangarati to 
ngone nanga baradoha 1 apongoka. 


O Kristus de’ ai manarama 


150) Kristus ganga ma Jou Madutu ai diri mo ma dulada 
ma nyata ha mo mäke-mäke ua, o Kristus ganga o ngohaka o 
riaka, i holoi ma loku oka de hagala i da dadi oka. “Hababu 
i tilakuru tinanga ma Jou Madutu wo hi dadi oka hagala moi- 
moi o horogaka de” o dunia ma loku oka, hagala moi-moi ha 
mäke-mäke de’ ha mäke-mäke ua, yo ngohamb hagala o womaha 
i ku kuaha de? i pareta. O dunia nënanga i ngodumu wo hi 
dadi i tilakuru o Kristus de mangale o Kristus. ''Hagala moi- 
moi koiwahi, o Kristus i holoi i hira nagaka. De’ karana ünanga 
dika hagala mata-mata naga ma ngi oka moi-moi. '#Unanga ai 
röehe ma häeke, ena gënanga o jemaat, karana ünanga gënanga 
o jemaat ma wo wango ma titi. Unanga o ngohaka o riaka, 
ma do di hiraka i wi hi wangokali o honengino, hupaya ünanga 
mahirete dika wo dadi duru ma loku oka de ngaro hagala mata- 
mata. “Ma Jou Madutu mahirete wo mau hupaya hagala mata- 
mata ha mäke-mäke ma Jou Madutu ai diri oka, ha make 6 de 
ma ngodumu ai Ngohaka ai diri oka. #De' i tilakuru o Ngohaka 
ö gënanga, ma Jou Madutu wa putuhoka mangale hagala mata- 
mata wa diai i ma teke oa-oakali de de ünanga - ya oa hagala 
mata-mata o duniaka, ya oa o horogaka ma Jou Madutu wa dial 
genanga i tilakuru ai Ngohaka ai honenge o salib ma gotaka. 

"Ma hira ngini ni kurutika de ma Jou Madutu. Ngini ni wi 
haturu karana nia manarama de’ nia dibanga i to torou. 2Ma 
oraha nenanga, de ai Ngohaka ai honenge, ma Jou Madutu wo 
diai o do dohanga ngini de de ünanga i dadi ya oa okali. De 
ma do dagi ge#nanga yakunu ngini i ni ao ni wi himanga ma 
Jou Madutu ai debi-debini ma goronaka, i tebini de koiwa ma 
kuranga. #Ma” marai ngini kiani tatapu ni setia ni ngaku de’ ni 
ma oko ni bitumu nia ngongaku oka. Uha hi ädono ngini nia 
pidili nia nganono i ni hi d6a-d6akoka nginika ma Graha ngini 
nia tarima o Abari ma Oa ma Jou Madutu ino. O abari gênanga 
i hi ngahu oka o nyawa moi-moika o dunia i ngodumu. De’ 
mangale genango ngohi, o Paulus to dadi oka yo leleani. 

O Paulus ai leleani o jemaat ika 


“Oraha nenanga ngohi to sanangi ta tagongo o hangihara 
mangale ti ngini nia oa. Hababu de to ngohi ahi r6ehe ma 
hangihara, ngohi ta ngodumu okia ko kiani o Kristus wa 
tagongo o hangihara mangale ai jemaat, ena gënanga ai roehe. 
“Ma Jou Madutu wo hi huloko ngohi to dadi ai jemaat ma 
leleani mangale ti ngini nia oa. Ngohi to hi ngahu kiani o 
abari ma Jou Madutu ino, i ngodu-ngodumu, “ena genanga 
o abari o taongo i ratu-ratuhu ma dekana i paha ika, ma 
Jou Madutu wa rahasiahi o nyawa mata-mata ika, ma” oraha 
nenanga wo hi matoko ai umatika. ? Ma Jou Madutu wo mau 
wo hi matoko ai umatika gënanga, hoko kia ma rahai de? ma 
mulia ai rahasia genanga mangale o umati o nyawa yo ngodumu. 
O rahasia ganga genanga: O Kristus naga nia diri ma goronaka, 
ma mangarati ngini aha nia moteke nia mao ma Jou Madutu ai 
mulia. “O Kristus genangala ngomi mi hi ngahu o nyawa moi- 
moika. Ngomi mi hi döaka o ho hininga de” miä dotoko 6nanga 
mata-mata de hagala o barija. To ngomi mia dungutu ena ganga 
hupaya o nyawa moi-moi yakunu yi ao ma Jou Madutu ika, 
hoki o nyawa yo baluhoka o rohani ma hali ma goronaka, 
karana yo rimoi oka de o Kristus. PMangale tadono o hali 
genanga, ngohi to hauku to manarama. Ngohi to manarama ta 
gou-goungu de ahi kuata i ngodumu wo hi hi d6akoka o Kristus 
ngohino, de” wo manarama to ngohi ahi diri ma goronaka i 
Omanga de o kuaha. 

Ngohi to igo ngini ni hi 6riki sarakia ma giria ngohi 

to manarama ta gou-goungu mangale ngini de” mangale 
onanga o Laodikiaka de mata-mata i hi näko-näko ua to ngohi 
ahi diri. “Ngohi ta diai mata-mata nënanga la to 6nanga manga 
hininga i dadi i kuata de” onanga i ma teke hininga hi ädono 
Onanga manga rimoi i kekete. De hoko gënanga önanga i gou- 
goungu i mangarati de” yo ngaku de ya nako ma Jou Madutu 
ai rahasia, ena gënanga o Kristus mahirete. 3O Kristus wa 
helengaka hagala ma Jou Madutu ai barija, de’ ai sawaro ma 
hira 1 iu-iunu. 

4Ngohi ti ni hi ngahu nënanga la uha ngini i ni baja o nagona 
O dika de manga uru ma mutiti nginika. “Karana ngaroka ngohi 
to kurutika de ngini, nia pulono ngohi naga nia hi dogoronaka 

ngini. De” ngohi to mörene ti ni make ngini ni hininga moi de’ 
nia ngongaku i bitumu o Kristus ika. 


O wo wango i to tiai 


“Roria dodoto ni wi to tarimaka o Kristus Yesus hoka o Jou. 
Hababu genanga kiani ngini ni wango ni rimoi de de unanga, 
7de? ni ma hi ngutuku unangoka. Kiani ngini ni ma hi ko 
momiki nia wo wango de o Kristus hoka ma hohole. Kiani ngini 
duru ni ngaku o Kristus ika, i moteke okia i ni dotokoka nginika. 
De’ kiani nia hininga i hebu-hebulu de ma demo tarima kasi. 

#Kiani ngini ni ma hi do diai, uha hi ädono naga i ni liko 
ngini de o nyawa ma sawaro i luku-luku koiwa ma baraguna, 
ma” duga-duga i ni hi rehene. Manga sawaro 1 luku-luku genanga 
o Kristus ino ua, ma” o nyawa ino dika manga da make de’ o 
womahino o dunia ya ko ko kuaha. "Hababu ma Jou Madutu ai 
rupa i ngodumu i gogere o Kristus oka, ena genanga o hidoku o 
nyawaka. De’ karana o ngango ka moi de o Kristus, ngini 0 i 
ni hi ddaka o ngango i ngodu-ngodumu. Hababu o Kristus ganga 
wo hi häeke mangale moi-moi o womaha i ko kuaha de’ i po 
pareta. 

Karana ka moi de o Kristus, ngini i ni huna oka, de o huna 
o nyawa ua ya do diai, ma’ de o huna o Kristus wa do diai, 
i ni hi lapahi oka ngini o biaha ma kuaha i bo baradoha ino. 
2Hababu ma 6raha ngini i ni ohiki de o gohiki ma debi-debini 
ngini i ni hi du lungunoka de o Kristus; de” o gohiki ma debi- 
debini dika genanga, ngini 6 i ni hi wangokali ni ma ki niki 
de o Kristus karana ngini ni ngaku ma Jou Madutu ai kuaha 
i wi hi wango oka o Kristus o honengino. “Ma hira, ngini ni 
honengoka hoki o rohani karana ngini ni baradoha, de” karana 
ngini i ni huna ua hoki o r6ehe ma hidoku. Ma” oraha nenanga 
ma Jou Madutu wi ni hi wango oka ngini ni ma ki niki de o 
Kristus. Ma Jou Madutu wo na hi apongoka hagala to ngone 
nanga baradoha, “de' nanga nagimi ma hurata ngone ino wa 
hihangoka, de ma do dagi-ma do dagi i to tubuho i na tapalu 
ngone. De wa salib oka o hurata genanga o salib ma gotaka, ma 
Jou Madutu wa hihangoka mata-mata i na ko kalaki ngone ino. 
150) salib oka o Kristus wa diai hagala o womaha-womaha 1 po 
pareta, de” i ko kuaha i dadi i ma ngakunoka ua oli. Onanga yä 
diai o kumedi o nyawa yo wöe-wöe manga himangoka ma öraha 

o Kristus wa li liara 6nanga hoka o dagokino wa hi duono ai 
gutumu ma goronaka. 

“#Hababu genanga uha nia mala ika o nyawa i ni hi howono 
ngini mangale o ngolomo de o ngokere, ekola mangale o agama 
ma wange ma ago-agomo, ekola o mede ma gilau ma rameanga, 
ekola i ma korona o Yahudi oka manga Puji ma wange. "Mata- 
mata genanga duga- duga ma gurumini dika o hali-o hali aha i 
bo boa-bba, ma’ ma nyonyata o hali-o hali genanga ganga o 
Kristus! Uha ni hi gumala ika ti ngini nia diri i hi rugi o nyawa 
po parahaja i ma hi tipoko uku manga diri de” ya huba-huba o 
malaekat. O nyawa genanga yo ëdenge de ya tiba-tibanga o dunia 
de” i hi lamo-amoko manga lo lega-lo lega mahirete, "hi adono 
i ma hi jojo oka ua oli o Kristus ika wo dadi wo hi häeke. O 
Kristus ai tutuda ma timi oka, o röehe i ahumu ya paliara de’ i 
hi rimoi mangale ma donga-donga, de i hero i moteke ma Jou 
Madutu ai mau. 


O honenge de” o ngango i ma ki niki de o Kristus 
@Ngini ni honengoka ni ma ki niki de o Kristus, de” wi ni 
hi lapahi oka o womaha-o womaha ino ya ko kuaha o alami 
nenanga. Aa, ya dodoa ngini ni wango hoki o nyawa ka ya 
kuahahi o dunia nénanga? Ya dodoa ngini ni hi moteke o 
datoro-o datoro hoki hoko nenanga, “Uha nia sö nenanga”, 
“Uha nia taili gënanga”, “Uha nia tigi nenanga”? 20 datoro 
mata-mata genanga ganga i ma korona o hali-o hali ya pake 
hoko genanga koiwaka ma baraguna. G#nanga duga-duga o 
datoro-o datoro de” o do dötoko-o do dbtoko mangale o nyawa 
ya do diai. 51 goungu ha pulo-pulono o hali genanga i sawaro de 
ma hi garo la o nyawa ya huba o malaekat, i ma hi tipoko uku 
manga diri de’ manga diri ya hangihara, ma” mata-mata gënanga 
koiwa ma baraguna mangale ya tumungu o nyawa ma nahihu. 
Ngini i ni hi wangokali ni ma ki niki de o Kristus. Hababu 
genanga ngini kiani ni hi dailako mangale nia make o hali- 
o hali o horogaka, kiaka o Kristus wo pareta i ma niki de ma 
Jou Madutu. “Nia dibanga ni hi meta o hali-o hali genangika, 
uha o hali-o hali o duniaka. 3Hababu ngini ni honengoka de’ 
nia ngango i iunika de o Kristus ma Jou Madutu oka. “Aa, nia 
ngango ma dutu ma titi ganga o Kristus de” dama nako tinanga 
wi ni make, ngini 6 aha ni ma hi walimi ma himangiha ni ma ki 
niki de de ünanga ai mulia ma goronaka! 

O ngango i hira-hira de” o ngango ma hungi 

5Hababu genanga, nia ho honengoka o dunia ma nahihu i hi 
hi huha nia diri, hoka o howono, o hali-o hali 1 patu-patutua 
ya moteke manga hininga ma nahihu, o nahihu i to torou, de’ 
o kallu (karana o kalilu ganga ka i ma däene de ya huba o 
gomanga). SO hali-o hali ma rupa hoko genanga ya momiki ma 
Jou Madutu ai muruka o nyawa i wi hi ngou-ngounika ua. "Ma 
hira ngini 6 mahirete nia moteke o nahihu-o nahihu genanga, ma 
6raha ngini i ni kuaha Enanga. 

8Ma' oraha nenanga kiani ngini nia umo o hali-o hali i to 
torou nia diri ino, i botohi ni ngamo, ekola ni to dohata, ekola 
nia igo ua nia hiningaka o nyawa ma homoa ika. Uha ha kali- 
kali i hupu nia uru iha o doa-doana ma demo ekola o demo 
i pese-peseke. "Uha ni ma ko keluku moi de moi, hababu nia 
ngango i hira-hira de hagala ma biaha ngini nia malaka. “Oraha 
nenanga ngini i ni hi ddakoka o ngango ma hungi. Ngini ganga 
o nyawa ma hungi, ma go giria de ma do dogumu koiwa wa 
hungi mangale wo hi do da dadi, ena gënanga ma Jou Madutu, 
i moteke ai rupa mahirete. Ma dungutu ena genanga la ngini ni 
wi nako de ma diai ma Jou Madutu. 'Hoka ma hasili genangino 
ya hihanga hagala i tingaka de fara o Yahudi oka ma nyawa de' 
o Yahudi oka ua manga hi dogoronaka, o nyawa 1 ma huna- 
huna de o nyawa i ma huna-huna ua, koiwaka naga 1 tingaka 
de’ i fara o nyawa ma homoa ino de o adati ya nako-nako ua 
manga hi dogoronaka, o gilaongo de’ o nyawa yo lo lapahi oka 
manga hi dogoronaka, hababu o Kristus ganga halaga okia dika 
de” unanga wo rimoi de 6nanga mata-mata! 

2Ria dodoto ganga ma Jou Madutu ai umati. Ma Jou 
Madutu wi ni hininga ngini de” wi ni iriki ngini mangale ni dadi 
to nanga wo ma dinga-dingakoka. Hababu genanga ngini kiani 
ni hi matoko nia dora de nia hayanga, ngini kiani nia hininga 
ya oa, nia hininga i tipoko uku, nia hininga i bole-bole, de” ni 
tana o hangihara. "3Ngini kiani ni sabari moi de moika, de’ ni 
ma hi ka apongo nako naga o hininga nia gogono ma homoa 
ika. O Jou de ai hininga i so sanangi wi ni hi apongo ngini, 
ho ngini 6 kiani ni mau ni ma hi ka apongo moi de moi. “De” 
duru ma loku oka, ena genanga: Ngini kiani ni ma ko dora 
hababu o dora genanga i ni hi dadi moi oka Rorla dodoto mata- 
mata hi Adono ni dadi i tiai. “Ko kiani nia putuhu-putuhu 1 hi 

tatapu o dame o Kristus wi ni hi döa-döakoka nia hininga ma 
goronaka. Hababu ma Jou Madutu wi ni ahoko ngini mangale 
ni dadi o rdehe moi ma hidoku, hupaya ngini ni wango o dame 
ma goronaka o Kristus ino genanga. Ko kiani ngini ni tarima 
kasi. “Ko kiani o Kristus ai do dötoko i omanga o barakati 
ya womo nia hininga ma goronaka. De kiani duru ni ma so 
sawaro ni ma ko dotoko de” ni ma hi ko d6aka mangale. Ni hi 
nyanyi o mazmur de” ni puji de o rohani ma nyanyi, ni nyanyi 
mangale ma Jou Madutu de nia ma mao o sukur nia hininga ma 
goronaka. "Hagala okia ngini nia diai ekola ni hi demo, kiani 
nia diai de’ ni hi demo genanga de ma Jou Yesus ai romanga. Ni 
sukur o Ama ma Jou Madutu ika mangale o Yesus okia wa diai 
ngini ika. 


O nyawa manga diri i ma dohanga o ngango ma hungi 
ma goronaka 


#Roria dodoto ni dadi o hekata! Nia hi ngounu nia rokatika, 
hababu ko kiani hoko genanga nia manarama hoki o Harani 
oka ma nyawa. 

PRoria dodoto ni dadi o rokata! Nia dora nia hekatika. Uha 
nia do do buturungu onangika. 

#Ngoha-ngohaka! Ganga ti ngini nia mo moteke hoki o 
Harani oka ma nyawa mangale hoko genangika nia hi ngounu 
nia ayo de nia ama ika, karana genangala ya so sanangi ma Jou 
Madutu ai hininga. 

“Roria dodoto ni dadi o ama! Nia ngoha-ngohaka uha manga 
hininga nia hiri hi adono to 6nanga manga ngo nganono i toaka. 

“Roria dodoto ni dadi o gilaongo! Hagala o hali ma 
goronaka, kiani ngini nia hi ngounu nia tuangika o duniaka 
nenanga. Uha nia hi ngounu onangika duga-duga ma öraha 
onanga ma go giria i ni lega-lega ngini, karana ngini nio igo i ni 
hi giriri. Nia hi ngounu 6nanga de nia hininga ma riko-rikoto, 
karana ngini ni wi horomati ma Jou. 50 manarama okia dika i 
ni hi d6aka ngini ika, kiani ngini nia manarama de nia hininga 
ma gahumu, ma tero-tero ngini ni wi leleani ma Jou, de duga- 
duga ko o nyawa ika ua. “Ni o hininga ti ngini nia hewa aha nia 
tarima ma Jou ino. Okia ma Jou wa tiai oka mangale ai umati, 
genanga aha i ni hi d6aka nginika. Hababu nia baluhu ma diai 
ma go giria ni wi leleani ngini ganga o Kristus mahirete. “De” 

o nagona 6 yo diai o howono, aha ya tagongo manga howo- 
howono génanga; karana ma Jou wa pulonua o biono. 
Roria dodoto ni dadi o tuanga! Kiani ngini ni dial nia go 
gilaongika de ma diai de’ i adili. Nio hininga ti ngini 6 wo 
ma tEngo nia baluhu o horogaka. 


O hi dumutu-hi dumutu 

“Kiani ngini ni ma niata de nia hininga ma gou-goungu de’ ni 
ma goa-gbana, de ni temo sukur ma Jou Madutu ika. “NI ma 
niato mangale ngomi la ma Jou Madutu wo mi hi ddaka ngomi 
ino 6raha ma oa mangale mi hi gerewoto o abari mangale o 
Kristus ai rahasia. Karana o hali genanga 6raha nënanga ngohi 
naga o bui ma goronaka. “Ni ma niata la ngohi takunu to 
hi tararono o rahasia genanga duru i tararono hoka sarakia i 
goungu. 

SNgini nia do dohanga ma goronaka de o nyawa yo ngaku- 
ngaku ua, kiani ngini ni wango ni sawaro de nia pake 0raha ma 
hi getongo ni hi do diai. “Kiani ngini o hali-o hali ni hi demo 
salalu ya sanangi de” ya tauru manga hininga. Kiani ngini ni hi 
Oriki sarakia ngini kiani nio baluhu o nyawa manga lo leha-lo 
leha. 


O hurata ma bo baha de’ o tabea 


71O Tikhikus, to ngone nanga ria dodoto hi ho hininga, aha 
wi ni hi ngahu ngini ika hagala moi-moi mangale ngohi. Unanga 
wo manarama wo setia mi ma ki niki de ngomi mangale ma Jou. 
#Ngohi ti huloko ünanga ngini ika de ma titi, hupaya ngini ni hi 
öriki to ngomi mia wo wango de” ngini nia make o lo laru. 70 
Onesimus aha woiki i ma niki de o Tikhikus; ünanga o nyawa 
wo ma téngo ngini ino. Unanga o nyawa wo so setia, de” ngomi 
mi wi ho hininga. Unanga de” o Tikhikus aha i ni hi ngahu ngini 
ika hagala okia honanga i dadi to ngohi ahi ngi oka nenanga. 

wO Aristarkhus, naga o bui ma goronaka de de ngohi, mi 
hi dingoto mia tabea ngini ika. Hoko genang6 o Markus, ria 
dodoto o ahali moi de o Barnabas. (Ngini ni hi dingotoka o 
abari mangale ni wi buhuku iinanga nako iinanga wo böa ngini 
ika.) "Ai tabeali o Yesus ino ai romangö o Yustus. O Yahudi 
oka ma nyawa ino yo ngaku oka ma Jou Yesus ika, duga-duga 
önanga ya ruange dika 6raha nenanga yo manarama mi ma ki 

niki de de ngohi mangale mi hi dagi mia manarama ma Jou 
Madutu ino. Onanga duru ya gou-goungu ihi riwo ngohi. 

2Ai tabea o Epafras oka. Unango ngini ino. Unanga o 
Kristus Yesus al gilaongo, hoko genangika wo ma niati wa gou- 
goungu mangale ngini. Unanga duru wo gahoko ma Jou Madutu 
ika la ngini nia ngongaku i dadi i kuata de” ngini i gou-goungu 
ni baluhu, hupaya ngini de ma diai ni hi ngounu ma Jou Madutu 
ai mau ika. “Ngohi mahirete ta hakihi iinanga wo manaramoka 
ko ha giria mangale ngini de mangale o Laodikia ma nyawa de’ 
o Hierapolis. “Ma dotere o Lukas, ngone hi ho hininga, de’ o 
Demas 1 hi dingoto manga tabea ngini ika. 

ENI hi adonikahi to ngomi mia tabea o roria dodoto ika o 
Harani oka o Laodikiaka, o Nimfa ika 6, de’? o jemaat ika yo 
po puji-puji ai tau oka. YO hurata nënanga ni ma teke da basa 
1 boto ngini ika, ni hi dailako la genanga nia basa 6 o Laodikia 
ma Jemaat ika. Hoko genangoli ngini mahirete kiani o hurata nia 
basa aha i hi dingoto o Laodikia de ya ino ngini ika. 7 De’ ni wi 
hi ngahu o Arkhipus, “No hi tiai ani manarama i ni hi ddakoka 
ngona ika mangale ni leleani ma Jou.” 

8 Ahi tabea ngohi oka, o Paulus. Ngohi mahirete to tulihi o 
hidoku nënanga. Uha nia wohanga ngohi ka nagahi o bui ma 
goronaka! 

Tanu ma Jou wi ni hi barakati ngini! 


To ngomi mia horomati, 
o Paulus 


O PAULUS AI HURATA MA DO DI HIRAKA 
O JEMAAT IKA 
O TESALONIKA MA BERERAKA 


MA NGONGOTAKA 


O Tesalonika ganga o Makedonia ma kota ma do di hiraka, 
o provinsi moi o Roma ma po pareta ma goronaka. O jemaat o 
Tesalonika ma bereraka o Paulus wo hi goko i paha de iinanga 
wa mala o Filipi ma. berera. Ma’ i boto de genanga i tedekanua, 
hagala o Yahudi ma nyawa manga hininga i wi gogono o Paulus 
ika de yo muldenge ya lawani o Paulus ai usaha mangale wo hi 
ngahu o Harani ma do dotoko o Yahudi ma nyawa ika ua kiaka 
Onanga i hi dumutoka manga ngigo o agama Yahudi ika. Pakisa 
o Paulus wa mala o Tesalonika de” woiki o Berea ma berera ika. 
I paha iinanga wo ma hi adonoka o Korintus ma berera ika, 
iizanga wa tarima o hurata o Timotius oka ai dodiawo de’ i ma 
manarama moi, mangale okia naga i dd dadi oka o Tesalonika 
ma berera oka. 

Ho’, o Paulus ai hurata ma do di hiraka nenanga o jemaat 
Tesalonika ika wo tulihi mangale wa hi titila de” wa hi kuata 
onangika. O Paulus wo sukur de o abari wa to tarima mangale 
to 6nanga manga ngongaku de manga dora. Unanga wo hi 
doaka o ho hininga onangika mangale to una ai wo wango 
mahirete ma 0raha iinanga ka naga ohi to nanga manga hi 
dogoronaka. I paha de wa ti hira wo hi ngahu oka mata-mata 
genanga, o Paulus wo baluhu to dnanga manga lo leha mata- 
mata mangale o Kristus ai bba ma hinoto oka. Nako moi o 
Harani oka yo honenge i hira de o Kristus wo boa oli, ka yakunu 
o nyawa genanga wa tarima o wo wango ma dutu de’ i kakali 
o Kristus oka? Muruonoka o Kristus aha wo böa? O Paulus wä 

nasihati hupaya önanga gila-gila yo manarama de yo ridi inoli yo 
damä o Kristus ai böa de o ngo nganono i ömanga. 


Ma dola 
Ma do di hira 1:1 
O sukur de” o hi giriri 1:2-3:13 
O nasihati mangale sarakia ko kiani o Harani oka 
ma nyawa nanga kalakuanga 4:1-12 
O hi tararono mangale o Kristus ai boa 
ma hinotoka 4:13-5:11 
O nasihati-o nasihati ma bo baha 5:12-22 
Ma bo baha 5:23-28 





Roria dodoto jemaat o Tesalonika ma bereraka, ni dä dadi 
ma Jou Madutu o Ama ai umati de” ma Jou Yesus Kristus. 
Ngomi, ena genanga o Paulus, o Silas de? o Timotius mi 


nganono tanu ma Jou Madutu wo hi dbaka ai barakati de” ai 
lola ngini ika. 





O Tesalonika ma kota. (1:1) 


O Tesalonika ma nyawa manga wo wango de” manga ngongaku 


23Ngomi salalu mi sukur ma Jou Madutu ika karana Ria 
dodoto mata-mata. Mi hi ëto-ëtongo ngomi mi mä niata ma Jou 

Madutu wo mi hi d6akoka o barani la mi hi ngahu o Abari ma 
Oa ngini ika ma ahali unangino. 3Ngomi mi gegoto mi gahoko 
ngini ika ganga mia howonua, inoli mia dungutua i tö tebi- 
tebinua ekola la mi tipu. “Kowali! Ngomi mi ade-ade ua la? mia 
sanangi o nyawa manga hininga, duga-duga la mia sanangi ma 
Jou Madutu ai hininga, wa uji to ngomi mia hininga. Hababu 
ngomi ma Jou Madutu wo mi pulono ka i patutu mi hi barihi 
o Abari ma Oa genanga. “Ngini mahirete ni hi 6riki komaiwa 
ngomi mia uru de ma mutiti ekola nia lako mia tamunu la 
mia gogono o kalilu ma dungutu. Ma Jou Madutu wo hakihi! 
5Ngomi 6 mi hi dailako ua la mia make o hi giriri o nyawa ino 
- ka ya oa ngini ino ka ya oa o nyawa ma homoa ino. I moteke 
ma diai hoka o Kristus ai rasul, ngomi yakunu dika mi gahoko 
okia naga ngini ino. “Ma ngomi de mia jako i bole-bole ma 
Oraha naga ngini nia hi dogoronaka, hoki mo ma tengo o ayo 
ma paliara de mb göana ami ngoha-ngohaka. “Karana to ngomi 
mia dora de mia hayanga, ngomi mi ma sadia mi ni hi döaka 
ngini ika ko i goungua ka o Abari ma Oa dika ma Jou Madutu 
ino genanga ma’ to ngomi mia ngango 6. Hababu ngomi duru 
mi ni dora ngini! “Marai ngini ka nio hininga ohi sarakia mia 
ka 1 goungu ngomi mi hi dailako de mi kudoti. O hutu de o 
wange ngomi mi manarama hupaya ka o nyawa moi 6 de nia hi 
goronaka ngomi mi ni dial ua o huha, ma öraha ngomi mi hi 
barihi o Abari ma Oa ma Jou Madutu ino genanga nginika. 

IWNgomi mi wango i tebini, i tiai de ma howono koiwa ngini 
ika ni ngaku-ngaku oka o Kristus ika. Ka ngini to ngomi mia 
hakihi, ko genangoli ma Jou Madutu. UNgini ni hi 6riki ngomi 
mi ni hi diai ngini moi-moi hoki wo ma tengo o ama wa hi 
diai ai ngoha-ngohaka. #Ngomi mi ni nasihati ngini, ngomi mi 
ni hi titila ngini de ngomi mi ni gegoto hupaya ngini ni wango 
hoko genanga ma rupa hi adono ma Jou Madutu ai hininga nia 
sanangi. Karana ma Jou Madutu wi ni ahoko ngini la ni dadi ma 
Jou Madutu ai Dunia ma Hungi ma kawaha de’ nia mao to Ena 
ma mulia. 

BNaga ohi o hali moi ma homoa ya diai ngomi salalu mi 
temo tarima kasi ma Jou Madutu ika. O hali genanga ena ganga 
ma orahoka ngomi mi hi ngahu o abari ma Jou Madutu ino 
ngini ika, ngini ni ihene de” nia tarima o abari génanga, hoka 
o abari o nyawa ino ua, ma’ hoki o abari i gou-goungu ma 
Jou Madutu ino. Una ganga ma go giria wo manarama nia diri 

ma goronaka ni.ng6 ngaku-ngaku o Kristus ika. “Roria dodoto, 
o hali kiaka ngini nia chana ya ohanokali ma Jou Madutu ai 
jemaat o Yudea ma daera oka, yo da dadi oka to Kristus Yesus. 
Ngini nia ohana o huha de o hangihara nia hoana ma nyawa 
ino mahirete, 1 ma tero hoka ya oha-ohana ma Jou Madutu 
al Jemaat o Yudea ma daera oka genanga hagala o Yahudi ma 
nyawa ino. SHagala o nyawa genanga i wi toma ma Jou Yesus 
de” o nabi-nabi, inoli ngomi i mi aniaya. Onanga ya haturii o 
nyawa mata-mata, de ma Jou Madutu ka utu 6 de wa sanangi 
ua onangika. '$1 goungu 6nanga 1 mi ta tatoko ngomi mangale 
mi hi ngahu o Yahudi ma nyawa ika ua, o abari yakunu ya 
hi halamati o hoana de o berera ma nyawa genanga. De hoko 
genanga hagala o Yahudi ma nyawa gënanga yo dogo gila-gila to 
6nanga manga baradoha hi adono yadono ma ge getongo 1 tiai. 
De 6raha nanga ma bo baha 6nanga ya tapalu ma Jou Madutu 
ai muruka! 


O Paulus ai ngigo wa adono o Tesalonika ma nyawa 
wo hi gali oli 


17 Ma’ Roria dodoto, ka de ma dero ngomi mi ma tingaka jai- 
jai de de ngini - ho ma ki tingaka nanga lako oka ma nanga 
hininga oka kowali - ngomi ka 1 dogo mi ni igo de mi ni 
nganono ngini ika de? mi hi dailako mia gou-goungu la ho ma 
ka make oli de de ngini! “Ngomi mia niati mi ni Adono ngini, 
de” ngohi to hi tailoka ma moi ma hinoto, ma” o Ibilihi i mi 
tatoko ngomi. VI goungu ka ngini to ngomi mia ngo nganono 
de” mia mdrene. Hababu nako dahaö ma Jou Yesus wo boba oli, 
de’ ngone hi himangika, done ka ngini aha nia dadi to ngomi 
mia hininga i amoko! “I tiai ka ngini de mia hininga i amoko 
de” to ngomi mia morene! 

Ma bo baha to ngomi mia ngigo de mia nganono mia 
tumungu mi akunoka ua. Hababu genanga ngomi mi ma 
pikiri i holoi ya oa ngomi i mi mala ika mi ma tëngoka o Atena 
ma bereraka, "mi hi jai-jai ngomi mi wi huloko nanga ria dodoto 
o Timotius. Unanga o nyawa moi wi lö leleani ma Jou Madutu 
wo manarama mi ma ko ko moteke de de ngomi mangale mi hi 

ngahu o Abari ma Oa mangale o Kristus. Ngomi mi wi huloko 
o Timotius ngini ika hupaya nanga wi ni hi kuata ngini de wi 
ni hi titila ngini la i holoi ni wi ngaku o Kristus ika. 3De hoko 
genanga ka moi 6 de mol ua ngini ino ni ma dohuku karana 
nanga huha de nanga hangihara nenanga. Ngini mahirete ni hi 
Oriki o huha de o hangihara genanga i wohama ma Jou Madutu 
al datoro ma goronaka mangale ngone. “Ma 6raha ngomi ka de 
de ngini ohi, 1 hiraka ngomi mi ni hi ngahu oka ngini ika ngone 
aha ha tagongo o huha de o hangihara. De’ i tiai genanga i gou- 
goungu i dadi oka, ngini mahirete ni hi orikoka. “Ma hababu 
genanga ngohi ti huloko o Timotius, karana ngohi tö igo duru to 
hi Oriki sarakia nia do dagi ma himangika mangale nia ngongaku 
ma goronaka o Kristus ika. Ngohi to hawatere o Ibilihi i hasili i 
ni baja ngini hi ädono mata-mata to ngomi mia kangela i dadi ka 
parahaja. 

“Oraha nanga o Timotius wo ma ki lioroka de” wo hi ngahu 
oka ngomi ino o morene ma abari mangale sarakia ngini ni wi 
ngaku o Kristus ika de’ ni ma ko dora moi de moi. Unanga wo 
hi ngahu ngomi ino ngini salalu de nia ho hininga ma oa-oa nia 
hiningaka mangale ngomi. De’ ngini nio nahihu ho ma ka make 
de de ngomi, 1 ma tero hoki ngomi 6 mio nahihu ho ma ka 
make de de ngini. “Ma hababu genanga, Roria dodoto, hagala 
to ngomi mia huha de mia hangihara ma goronaka, ngomi i mi 
laru de o abari mangale ngini. Nia ngongaku o Kristus ika ya 
amoko to ngomi mia hininga, Shi ädono 6raha nanga ngomi mia 
mao 1 gou-goungu mi wango, iti yakunu ngini ni tatapu ni ma 
oko ino ni bitumu, ni rimoi de ma Jou. "Hoko kia ma amoko o 
ma mao to ngomi mia tarima kasi ma Jou Madutu ika mangale 
o mörene mata-mata mia make-make ai himangoka karana ngini. 
NO hutu de o wange ngomi mi gahoko unangika de mia hininga 
ma gahumu, hupaya ngomi mi akunu ho ma ka make de de ngini 
mahirete la mia ngodumu okia ngini ni po paralu, mangale nia 
ngongaku o Kristus ika hoka sarakia ko kiani. 

"Tanu ma Jou Madutu to ngone nanga Ama mahirete, de to 
ngone nanga Jou Yesus wo hi diai o ngfekomo mangale ngomi 
la ho ma ka make de de ngini! "Tanu ma Jou wa diai ngini i 
dogo-dogo ni ma ko dora moi de moi, de i dogo-dogo nia dora 
o nyawa mata-mata hi ädono nia dora genanga ka i dogo-dogo, 
1 ma tero hoka to ngomi mia dora ngini ika. “De hoko genanga 
ma Jou aha wo hi kuata nia hininga, hi adono ngini ni tebini 

de” koiwa nia howono ma Jou Madutu to ngone nanga Ama al 
himangoka ma orahoka to ngone nanga Jou Yesus wo böa i ma 
ko moteke de o nyawa mata-mata yo dä dadi to una ai nyawa. 


O wo wango ya so sanangi ma Jou Madutu ai hininga 


Ma bo baha Roria dodoto, ngomi mi hi döakoka o dulada 

ngini ika i ma korona de sarakia ko kiani ngini ni wango 
la nia sanangi ma Jou Madutu ai hininga. I tiai ngini ni wango 
oka hoko genanga. Ma’ oraha nanga de ma Jou Yesus ai kuaha 
ngomi mi gahoko de ma giria ngini ika de” mi ni gegoto hupaya 
ngini i holoi ni ma hiaha oli o hali gênanga ma goronaka! 
2Hababu ngini ni hi orikoka o hi dumutu-hi dumutu ngomi mi ni 
hi döa-döakoka ngini ika de ma Jou Yesus ai kuaha. 3Nenanga 
doka ma Jou Madutu ai mau: Hupaya ngini ni wango ni ma 
dingakika mangale una, ni tebini, ni ma hi tingaka 1 kurutika 
de o manarama i sö safarune. “O nau-nauru nia hi dogoronaka 
ko kiani i hi 6riki sarakia yo wango yo rimol de manga hekata 
de ma do dagi ya sanangi ma Jou Madutu ai hininga de o 
nyawa manga hininga. “Uha ni wango nia moteke nia nahihu nia 
hekatika, hoka ya do diai o nyawa 1 wi nako-nako ua ma Jou 
Madutu. “O hali hoko genanga ma goronaka ka o nyawa moi 
6 de uhali ni diai o howono nia dodiawo ika, ekola nia tipu. 
Ma hira ngomi mi hi döakoka o ho hininga de ma kuata ngini 
ika, ma Jou wa hukumu hagala o nyawa yo do diai o howono 
hoka hoko genanga. "Ma Jou Madutu wo na ahoko ngone, 
ko i goungua hupaya ngone ho wango i safarune, duga-duga 
hupaya ngone ho wango de ma do dagi ai hininga ha sanangi. 
SO nyawa ya olu-oluku o do dotoko nénanga ko o nyawa ua ya 
oluku, duga-duga i wi oluku ma Jou Madutu wo hi doa-dbaka ai 
Womaha i tebi-tebini ngini ika. 

9] paralu oka ua ngomi mi tulihi ngini ika, mangale sarakia 
ko kiani ngini nia dora nia roria dodoto o ngongaku moi. Ngini 
mahirete ma Jou Madutu wi ni dotokoka la ni ma ko dora. 
De’ o hali ne@nanga ngini ni hi matokoka o roria dodotika 
o ngongaku moi, o Makedonia ma daera mata-mata ika. Ma 
Roria dodoto ngomi mi gahoko de ma giria, hupaya nia wango i 
holoi oli ya oa. "Ni hi dailako ni wango de nia hininga i ridi de’ 
nia ganu-ganu ua o nyawa ma homoa manga hali. Ko kiani ngini 

O nyawa ya hinoto ma go giria yo manarama. (4:11) 


ni manarama ni ma lingiri mahirete nia ngolomo de nia ngokere, 
hoka sarakia ma hira ngomi mi hi pareta oka ngini ika. "Nako 
ngini ni wango hoko genanga, ngini ka moi ika 6 de ni ma hi 
gagao ua, de” hagala o nyawa yo ngaku-ngaku ua o Kristus ika 
aha 1 ni horomati ngini. 


Ma Jou ai boa 

BRoria dodoto, ngomi mio igo hupaya ngini ni hi öriki de 
ma diai mangale hagala o nyawa yo hone-honengoka, hupaya 
ngini nia hininga i huha ua hoki o nyawa ma homoa manga ngo 
nganono koiwa-iwa. “Ngone ho ngaku o Yesus wo honengoka de 
wo wango okali. Ma hababu genanga ngomi mi ngaku 6 ma Jou 
Madutu aha wa hi wango okali mata-mata o nyawa yo ngaku- 
ngaku o Yesus ika de” yo honengoka, hupaya 6nanga yo wango 
de de ünanga. 





O TESALONIKA MA DO DI HIRAKA 4,5 615 


“Ya korona o hali genanga, nenanga doka ma Jou ai do 
dotoko ngomi mi mau mi ni hi ngahu ngini ika: Ma Jou Yesus 
wo boda ma orahoka, ngone ka ho wango-wango ohi aha ho 
hi hira ua de o nyawa yo hone-honengoka i hira. “Dama o 
malaekat wo mo mulia aha wo poaka de’ ma Jou Madutu ai 
trompet aha ya wuwu hoka o nonako o pareta 1 ma sadia. Daha 
ma Jou Yesus mahirete aha wo uti o horoga uku, de o Harani 
oka ma nyawa yo hone-honengoka aha iti hira wa hi wango. 
17] boto de genanga, ngone ka ho wango-wango ohi o Graha 
genanga aha ka ma moi i nä goraka de de 6nanga o lobi-lobi ma 
gorona ika la ho ma ka make de ma Jou o gitawa oka. Daha 
ngone aha ho gogere de ma Jou ka hi ado-adonika. ''Hababu 
genanga, ko kiani ngini ni ma hi ku kuata nia hininga de nia 
pake o demo-demo nenanga. 


Ni ma sadia mangale ma Jou ai boa 


Roria dodoto, i paralu ua ngomi mi tulihi ngini ika 

muruonoka ma b9raha ya ko korona uku o hali-o hali 
genanga aha i dadi. “Hababu ngini mahirete ni hi öriki de ma 
diai ma Jou ai böa ma Wange genanga aha i ma hi adono hoka 
yo tohi-tohiki ya ino o hutu-hutu. 3Nako o nyawa yo temo yato, 
“Mata-mata ka i ro rahat de” ka i ri ridi,” done ma orahoka 
genanga i todokanino b6nanga aha yä tapalu o binaha, de’ ka o 
nyawa moi 6 de yakunua yo otana. O hali genanga aha i dadi 
i todokanino, hoka o ngoheka mo ma tengo aha mo ngohaka 
ma mao ma hiri mo ma gilianga. “Ma” ngini ko i goungua o 
nyawa ni w6 wango-wango o hu hutu ma goronaka, hi adono o 
wange genanga ngini i ni todokana hoki o nyawa yo tohi-tohiki 
ya ino. SRia dodoto mata-mata ganga o nyawa ni wo wango- 
wango o dararono ma goronaka, ngini ni wohama o ginitara 
ma do dararonika. Ngone ko i goungua o nyawa yo wo wango- 
wango o hu hutu ma goronaka ekola ho wohama o hutu ma ho 
hu hutu ika. “Hababu genanga ngone yakunua ka ho mä idu-idu 
dika hoka o nyawa ma homoa. Ngone ko kiani ho ma hi do diai 
ho ma göana de” to ngone nanga dibanga ko kiani i tararono. 
70 hutu-hutu o nyawa i mä idu, de” o hutu-hutu 6 o nyawa i 
dadi ya daluku. “Ma ngone nënanga i nä etongo o ginitaroka 
ma nyawa; hababu genanga nanga dibanga ko kiani 1 tararono. 

Ngone ko kiani i tatapu hi ngaku ma Jou ika de” hä dora o 
nyawa ma homoa inoli hö nganono ha goungu ma Jou Madutu 
aha wo na hi halamati ngone. Ge#nanga doka o dae i na göa- 
g0ana ngone o kudoti ma goronaka ha lawani o hu hutu. "Ma 
Jou Madutu wo na iriki ngone ko 1 goungua la 1 na hukumu, 
ma” mangale i na hi halamati de ma do dagi to ngone nanga Jou 
Yesus Kristus. "Unanga wo honenge mangale ngone hupaya ma 
orahoka ünanga aha wo böa - bote ngone ka ho wango-wango 
ohi, bote ngone ho honengoka - ngone yakunu ho wango de de 
unanga. "Hababu genanga, ko kiani ngini i tatapu ni ma hi ki 
liara de ni ma hi ku kuata, i ma tero hoki ngini nia go giria nia 
diai o raha nenanga. 


O hi dumutu-hi dumutu ma bo baha de’ o tabea 

NRoria dodoto, ngomi mi gahoko de ma giria hupaya ngini 
nia horomati o nyawa yo mo manarama nia hi dogoronaka, ena 
nasihati. “Nia hi diai önanga duru de ma horomati de” de nia 
hayangi de nia dora karana ho ma hininga okia 6nanga yo diai 
oka. Ni wango salalu ni ma hi teke do dial. 

4Roria dodoto, ngomi mi gahokoli, nia hi daaere ni hi do diai 
o nyawa yo olu-oluku yo manarama, ni hi bitumu manga hininga 
o nyawa yo hö hawa-hawana, nia riwo o nyawa i po paralu 
nia riwo, de” nia hi sabari o nyawa ika mata-mata. “Nio göana 
hupaya uha naga ya balahi o dorou de o dorou. Ni hi dailako 
salalu mangale o oa ni diai, o nyawa moi de moi ika de” o nyawa 
mata-mata ika. 

KO kiani ngini salalu ni morene, 'de' ni ma niata ka hoko 
genangika. #Hagala okia naga i dä dadi ma goronaka ko kiani 
ngini ni sukur, hababu genanga doka ma Jou Madutu wé igo-igo 
ngini ino hoka o nyawa yo wango yo rimoi de o Kristus Yesus. 

PUha nia tä tatoko ma Jou Madutu ai Womaha. “Uhali nia 
pulono okia ua ya däene o abari i hi döa-döaka ma Jou Madutu 
ai Womaha. “Hagala moi-moi ko kiani nia uji, de? ma oa-0a ko 
kiani nia moteke. “Ni ma hi tingaka nia ko kurutika hagala rupa 
o dorou. 

3 Tanu ma Jou Madutu mahirete wo na hi döa-döaka o lola, 
wi ni hi dadi ngini o nyawa ya gou-goungu ni wango ni hi 
tingaka mangale ma Jou Madutu. Tanu ma Jou Madutu wo 
g0 ana nia diri i ngodumu, ka ya oa nia womaha, nia jiwa ka ya 

oa nia r6ehe, hi ädono koiwa naga i totomua ma orahoka nanga 
Jou Yesus Kristus wo boa oli. “Ma Jou Madutu wi ni ahokoka 
ngini la nia diai o hali genanga hababu iinanga wo setia. 

“Roria dodoto, ni mi hi hubayanga ngomi! 

2, Ni ma teke tabea ni ma hi teke do diai, hoka o roria dodoto 
Harani oka. 

“De ma Jou ai kuaha, ngohi to gahoko de ma giria hupaya 
ngini nia basa o hurata nenanga mata-mata o roria dodotika o 
ngongaku moi. 

Tanu nanga Jou Yesus Kristus wi ni hi barakati ngini. 


To ngomi mia horomati, 
o Paulus 





O PAULUS AI HURATA MA HINOTOKA 
O JEMAAT IKA 
O TESALONIKA MA BERERAKA 


MA NGONGOTAKA 


Mangale i hi do dogumua o Kristus ai boa ma hinotoka ka i 
puda ohi o lo leha-lo leha o jemaat ma goronaka o Tesalonika 
ma bereraka. O Paulus ai hurata ma hinotoka o jemaat ika o 
Tesalonika ma bereraka wo tulihi la wo hi tiai o lo leha genanga. 
Onanga manga da mike o Kristus ai boda ma hinotoka ma öraha 
i ma hi adonoka. O da mike genanga i howono, o Paulus wato. 
Hababu i hira de o Kristus wo boali o dunia ino o hininga ma 
hayanga koiwa-iwa de” o dorou o duniaka aha i loku-loku ohi de 
wo ma tengo i wi no ndko-niko hoki “O Nyawa ma Dorou” ge 
unanga wo dadi o tutuda, de’ aha i wi lawani o Kristus. 

O Paulus wo hi duku ya bo basa-basa o hurata nenanga 
onanga duru i paralu i ma tumungu to önanga manga ngongaku 
ma goronaka o Kristus ika ngaroko to 6nanga manga wo wango 
i huha de Onanga ko kiani ya tagongo o huha de o hangihara. 
O Paulus wd nasihati hupaya 6nanga moi-moi i mä manarama 
mangale to Onanga manga ngolomo de manga ngokere, i ma 
tero hokd o Paulus de” ai dodiawo. Inoli hupaya 6nanga manga 
hininga de ma goungu yo diai o oa-oa. 


Ma dola 
Ma do di hira 1:1-2 
O hi giriri de’ o hi garo 1:3-12 
O hi tararono mangale o Kristus ai boa ma hinotoka 
o dunia ino 2:1-17 

O nasihati ya korona sarakia ko kiani o Harani ma nyawa 
manga kalakuanga 3:1-15 
Ma bo baha 3:16-18 


Roria dodoto jemaat o Tesalonika ma bereraka, ni da dadi 

ma Jou Madutu ai umati to ngone nanga Ama de” nanga 
Jou Yesus Kristus! Ngomi, ena genanga o Paulus, o Silas de o 
Timotius, “mi nganono tanu ma Jou Madutu nanga Ama de’ 
nanga Jou Yesus Kristus wi ni hi döaka o barakati de” o lola 
ngini ika. 


O hukumanga ma putuhu yo go gelenga o Kristus ai b6a oka 


3Roria dodoto, ngomi salalu ko kiani mi temo tarima kasi ma 
Jou Madutu ika karana ngini. De i tiai ma patutu ngomi mi 
diai hoko genanga, hababu ngini ka i dogo-dogo ni wi ngaku o 
Kristus ika, de’ ngini ka 1 dogo-dogo ni mä ko dora moi de moi. 
4Ma hababu genanga ya dodoa ho ngomi mi temo-temo mangale 
ngini mi hi geto-gftongo ngomi mia adono ma Jou Madutu ai 
jJemaat-jemaat. De mia hininga i amoko ngomi mi hi ade-ade 
sarakia ngini i tatapu i bitumu nia ngongaku o Kristus ika o 
aniaya ma goronaka de” o huha de o hangihara ngini nia oha- 
ohana. 

SDe” nenangoka dau i nyata hoko kia ma Jou Madutu ai adili 
hoki o hakimi: Ngini nia tagongoka o huha de o hangihara 
karana ma Jou Madutu ai Dunia ma Hungi, de” karana genanga 
ngini aha 1 ni etongo ni patutu ni wohama o Dunia ma Hungi 
ika. Unanga aha wo diai okia i adi-adili, de” aha wa balahi de 
o huha de o hangihara o nyawa ika yo do do dia: ngini nia 
tagongo o huha de o hangthara. De” ngini ika o öraha nenanga 
nia tago-tagongo o huha de o hangihara - hoko genangoli ngomi 
ino - ma Jou Madutu aha wo na hi d6aka o hininga ma sanangi 
ma Jou Yesus ai wange oka wo uti o horoga uku de wo ma 
hi matoko al diri de to una ai mo malaekat yo nö nau-nauru 
8de” o uku i toka-tokara. Unanga wo uti la wä hukumu hagala 
o nyawa i wi ho haduli ua ma Jou Madutu de” yo olu-oluku 
yo wango hoka i moteke de o Abari ma Oa mangale o Yesus 
to ngone nanga Jou. ?"Hagala o nyawa genanga aha ya tarima 
o hukumanga o bo binaha ka hi ado-adonika, ya umo yo hupu 

de ma Jou ai bo bareta de’ ai kuaha i ko kurutile; ''mata-mata 
genanga aha i dadi ma wange tinanga ai boa oka la ai umati i wi 
hi mulia de” mangale i wi horomati hagala o nyawa i wi ngaku- 
ngaku. Ngini 6 ma aha naga ma Jou Madutu ai umati manga hi 
dogoronaka genanga, hababu ngini ni ngaku oka o abari mi ni hi 
ngahu-ngahu oka ngini ika. 

"Ma hababu genanga ngomi salalu mi ni hi hubayanga ngini. 
Ngomi mi ma njata hupaya ma Jou Madutu wi ni hi dadi ngini 
i patutu mangale ni wango i moteke ai mau, mangale gënanga 
doka ünanga wi ni ahoko ngini. Tanu ma Jou Madutu de ai 
kuaha, wo hi 6manga nia ngigo mangale o oa ni diai, de” wo 
hi totomo o manarama mata-mata ngini nia do diai karana ni 
wi ngaku o Kristus ika. "De hoko genanga ngini ni wi hi mulia 
nanga Jou Yesus, de” ngini ma o Yesus wi ni hi mulia karana ma 
Jou Madutu de” ma Jou Yesus Kristus manga hininga ma oa. 


O nyawa ma Dorou 


Mangale nanga Jou Yesus Kristus ai bda, de mangale aha 
ngone 1 na toomu ka ma moi de de iinanga, ngnanga doka 
ngohi to gahoko de ma giria ngini ino: “Uhali i tai-taiti ni ngaku 
ekola nia hininga i huha karana naga o abari, bari yadonoka ma 
wange ma Jou Yesus wo boa okali. Mudukua o abari nenanga 
ma ahali moi o nubuat ino, ekola moi o do dotokino, ekola 
yakunoli 1 dadi naga yo temo bari ngomi ma moi i boto mi tulihi 
mia hurata moi ani ma goronaka. 3 Ngaro sarakiali ma uha ni ma 
hi gumala ngini o nyawa i ni tipu. Hababu i hira de o Wange 
genanga 1 boa, ko kiani o hali nenanga i hira i dadi: O nyawa 
manga ngoe aha yo setia oka ua o agama ika, i wi hi pongono 
o Kristus, de” o Nyawa ma Dorou ma hirahi de hi tantu oka la 
wo wohama o naraka ika, aha ai diri wo hi matoko. “De wo ma 
hile unanga aha wo lawani de? ai diri wo hi kurutile ma loku 
oka hagala mata-mata o nyawa ya huba-huba, ekola mata-mata 
o gikiri o nyawa ya do diai manga Jou Madutu. De i goungu 
unanga aha wo gogeruku ma Jou Madutu ai Tau ma goronaka 
de” wo hi ngahu wo hi kawaha oko una ganga ma Jou Madutu. 
SNio ho hininga ma moi i boto ngohi ti ni hi ngahu oka 
mata-mata genanga ma 6raha ngohi naga de de ngini ohi. “De” 
ngini ni hi 6riki okia 6raha nanga ka ya ta tatokohi la mata- 
mata genanga i dadi. Dama ma 6raha ma Jou Madutu wo hi 
to tantu oka, o Nyawa ma Dorou genanga aha wo hupu wo 

ma hi matoko. 'O kuata i mo manarama o dorou gënanga i 
mulaengoka i manarama ka ya ro rahasia, ma? ka ya tumu- 
tumungohi. Dama nako ya tumu-tumungu i hi rehenoka, “dahab 
o Nyawa ma Dorou genanga i wi make. Ho ma öraha ma Jou 
Yesus wo boa, de to una ai womaha ai uru iha, ünanga aha wa 
toma o Nyawa ma Dorou genanga de” wa binaha de to una al 
böa ma leletongo. "O Nyawa ma Dorou genanga aha wo hupu 
wo ma hi matoko de o kuaha ma lamo-amoko moi o Ibilihi 
ino. Unanga aha wo diai hagala rupa i hera-heranga de’ o hali- 
o hali i bo biaha ua i 6manga de o tipu. “Unanga aha wa 
pake hagala rupa o tipu ma usaha i to torou la hagala o nyawa 
aha yo bo binaha yo rehene o ngekomo i to torou ika. Onanga 
aha yo binaha hababu ya tila de yo igo ua o abari ma diai ma 
Jou Madutu ino yakunu ya hi halamati 6nanga. "Ma hababu 
genanga ma Jou Madutu wa do ta gao onangika moi o kuaha la 
yo rehene o ngëkomo i to torou ika, hi adono 6nanga ya ngaku 
okia naga ma diai ua. “Ma baha o nyawa mata-mata yo igo o 
baradoha de” yo ngaku ua o dial ika genanga, aha ya hukumu. 


Ngini i ni iriki la i ni hi halamati 

1Roria dodoto ma Jou wi ni dora-dora! Ko kiani ngomi 
salalu mi temo tarima kasi ma Jou Madutu ika mangale ngini, 
hababu ka de ma hira ohi ma Jou Madutu wi ni irikoka ngini la 
i ni hi halamati. O hali genanga i dadi de okia ya mo manarama 
ma Jou Madutu ai Womaha ngini ika la wi ni hi dadi ngini ma 
Jou Madutu ai umati i tebi-tebini de” ma karana ngini ni ngaku 
o abari ma diai ika ma Jou Madutu ino. '“Mangale genanga 
doka ma Jou Madutu wi ni ahoko ngini de ma do dagi o Abari 
ma Oa ngomi mi hi ngahu-ngahu ngini ika. Ma Jou Madutu wi 
ni ahoko ngini, karana tinanga wo mau hupaya de de ngini nia 
mio nanga Jou Yesus Kristus ai mulia. "De ma hababu genanga 
Roria dodoto, ni ma oko ni ma to tiaile de” ni ma hi jojo gila- 
gila o do dotoko-do dotokika ngomi mi ni hi döa-döakoka ngini 
ika, ka ya oa mio uru ika ka ya oa de mia dulihi. 

l617Tanu nanga Jou Yesus Kristus mahirete, de ma Jou 
Madutu to ngone nanga Ama wi ni laru de? wo hi kuata nia 
hininga, hupaya ngini yakunu nia manarama de’ ni hi ngahu 
okia naga ma oa-oa. Hababu ma Jou Madutu wo nä dora 
ngone, de’ karana ai hininga ma oa ünanga wa dial ngone i 
tatapu nanga hininga i kuata, inoli hö nganono ma oa-oa. 

Ni ma niata mangale ngomi 


Ma bo baha, Roria dodoto ni mi niata mangale ngomi. 

Ni mä niata hupaya o abari ma Jou ino yakunu i gila-gila 
i kerewoto de ma japati de” ya tarima ka i ro rahai, i ma tero 
hoka ma hira i dadi oka ngini oka. “Ni mä niat6 hupaya ma 
Jou Madutu wo mi hi halamati ngomi de hagala o nyawa ino yo 
no naka-nakali de” manga hininga i to torou. Hababu o nyawa 
mata-mata ua yo ngaku o abari ma Jou ino genanga. 

“Ma ma Jou wo setia. Unanga aha wi ni hi kuata ngini de’ wi 
ni g0ana ngini la ni halamati o Dorou ino. “De” ngomi mi ngaku 
1 Omanga ma Jou ika mangale ngini, ma go giria ngini ni diai de” 
aha i gila-gila ni diai okia naga ngomi mi ni hi garo-garo ngini 
ika. 

“Tanu ma Jou wi ni tuda ngini la i holoi ni mangarati ma Jou 
Madutu wi ni dora ngini de” o Kristus wi ni hi d6aka o hininga 
ma kuata ngini ika. 


Okia naga i patu-patutu nia manarama 


“Roria dodoto, de ma Jou Yesus Kristus ai kuaha, ngomi mi 
ni hi pareta hupaya ngini nia tingaka i ko kurutika o ria dodoto 
mata-mata, yo wango 1 ma to tebeturu de” yoluku ya moteke 
hagala o do dotoko ngomi mia hi döa-döaka onangika. "Ngini 
mahirete ni hi öriki ngini ko kiani ni ma duru ngomi mia do 
dial. Ngomi mi ma to tebeturua ma öraha ngomi naga ti ngini 
nia hi dogoronaka. #“Ngomi mia olomua o nyawa manga inomo 
de ko mi fangu ua. I lio ya ino o hutu de o wange ngomi 
mi ma karajanga mi ma ho honenguku hupaya ka o nagona 
6 de nia hi dogoronaka mia diai ua o huha. "Ngomi mi diai 
genanga ko i goungua karana ngomi mia haku koiwa hupaya 
mi gahoko ngini ni mi riwo ngomi, ma” karana ngomi mi mau 
mi dadi o dulada ngini ika. "Ma Graha ngomi naga ka nia hi 
dogoronakahi, ngomi mi hi ddaka o datoro nenanga, “O nyawa 
yoluku i ma karajanga, yakunua yolomo.” 

UNgomi mi temo nënanga hababu ngomi mi ihene naga o 
nyawa nia hi goronaka yo wango i ma to tebeturu. Ka okia naga 
moi 6 de önanga ya diai ua, sowali ua yo tasibu yo sapuru 
o nyawa ma homoa manga hali. De ma Jou Yesus Kristus ai 
kuaha ngomi mia pareta o nyawa ge dnanga de’ mia hi döaka o 

ho hininga, hupaya 6nanga i ma manarama i hi do diai de” i ma 
lingiri manga ngolomo de manga ngokere mahirete. 

BMa” ngini uha nio gihounu ni diai o oa-0a. “Mudukua 
dahao naga o nyawa yoluku ya moteke okia ngomi mia heto- 
hetongo o hurata nenanga ma goronaka. O nyawa hoko genanga 
ni ma g6ana ni ma hi do diai, de” uha ni ma teke dodiawo de de 
inanga hupaya i wi maleke. 5 Ma” uhali ni wi diai tinanga hoki 
nia haturii, duga-duga ünanga ni wi nasihati hoki o ria dodoto. 


O demo-demo ma bo baha 


I6Ma Jou ganga nanga lola ma titi. Tanu tnanga salalu wi ni 
hi döaka ngini ika o lola hagala o hali ma goronaka. Tanu ma 
Jou wi ni to moteke ngini Ria dodoto mata-mata. 

ITO tabea ngohi oka, o Paulus. Ngohi mahirete to tulihi o 
hidoku nenanga. Nenanga doka ma nonako tö go gelenga to 
ngohi ahi huratoka mata-mata. 

1 Tanu to ngone nanga Jou Yesus Kristus wi ni hi barakati 
ngini Ria dodoto mata-mata. 


To ngomi mia horomati, 
o Paulus 





O PAULUS AI HURATA MA DO DI HIRAKA 


O TIMOTIUS IKA 


MA NGONGOTAKA 


O Timotius nagala o Harani oka ma nyawa moi ka wo ma go 
ikahi o Asia ma Iti oka, wo dadi oka ai dodiawo de’ ai ro riwo o 
Paulus ai manarama ma goronaka. O Timotius ai ama o Yunani 
oka ma nyawa moi de” ngoi ayo o Yahudi oka. O hurata ma 
do di hiraka ma goronaka o Timotius ika, wa helenga ika o hali 
hange naga i ma ki liko moi de moi. 

Ma do di hiraka ena genanga o ho hininga o Timotius ika 
mangale o do dotoko i howo-howono i do da dadi o jemaat 
ma goronaka. O do dotoko genanga ma rupa i ma ka ganu o 
Yahudi oka de” o Yahudi oka ua manga mangarati i ma moteke 
manga ngongaku ma titi o dunia ma gilolitino i torou oka, de’ 
o halamati ha mdke duga-duga nako o nyawa to nanga de 
manga sawaroka mangale i hi tatapu oka i ro rahasia, de' i hi 
ngounu o datoro-o datoro hokd ho hi totero o datoro yakunua 
yo kawingi, i ma hi bohono o inomo-o inomo i hi tatapu oka de” 
ma homoahi. 

Ma hinoto, ena genanga o hi dumutu-o hi dumutu o Timotius 
ika i ma korona o jemaat ma datoro de’ i ma korona o puji. Wi 
hi tararono unangika manga wo wango o nyawa yakunu yo dadi 
yo to tailako de ya riwo-riwo o jemaat. Ma bo baha wi dotoko 
o Timotius i ma korona sarakia iinanga wakunu wo dadi o Yesus 
Kristus ai gilaongo moi ma oa-0a, de” i ma korona wo göana ai 
manarama o nyawa manga doomu-doomu ika yo dadi o jemaat 
ma nyawa. 

Ma dola 
Ma do di hira 1:1-2 
O hi dumutu-o hi dumutu i ma korona o jemaat de’ i hi do 
dato-datoro. 1:3-3:16 
O hi dumutu-o hi dumutu o Timotius ika i ma korona ai 
manarama 4:1-6:21 


1 Timotius, ahi ngohaka ma dutu mangale ma Jou! O 

hurata nenanga ngohi oka de ya ika, o Paulus, o Kristus 
Yesus al rasul 1 moteke ma Jou Madutu ai pareta, Wo na hi ho 
halamati ngone, de” i moteke o Kristus Yesus ai pareta, to ngone 
nanga ngo nganono. 

Tanu ma Jou Madutu o Ama de” o Kristus Yesus to ngone 
nanga Jou wo ni hi döaka o barakati, ai hayanga de ai dora de’ 
o lola ngona ika. 


O hitiari mangale o do dotoko i ro rehe-rehene 


3Ngohi to igo hupaya ngona no gogere no ridi o Efesus oka, 
hoka ngohi to ni hi ributu oka ngona ika ma 6raha ngohi 
toiki o Makedonia ika. Hababu, o Efesus oka naga o nyawa ya 
muruono naga i hi gerewoto o do dötoko i to tiai ua, de” ngona 
kiani na hi bareti 6nanga. “Na temo onangika la’ i botohi i hi 
gihenika o demo i to to tiai ua de” o ade-ade ka i hira-hira 
ikahi ko i toa-toakua. Mata-mata genanga, duga-duga i hi puda 
o ributu dika, de” ko i tagi ua ma Jou Madutu ai datoro duga- 
duga hakunu ha nako de ma do dagi o ngongaku unangika. “To 
ngohi ahi hitiari genanga ma dungutu ganga, hupaya o nyawa 
yakunu ya pake o hininga i do dodono de’ manga hininga ma 
goronaka ma debi-debini, de 1 gou-goungu i wi ngaku ma Jou 
ika, de? de hoko genanga 6nanga yakunu ya hininga manga 
dodiawo o nyawa. “Naga o nyawa o hidoku moi yo wango 
oka ua hoka hoko genangoli, de” yo rehene o ributu-ributu ma 
goronaka ma baraguna koiwa-iwa. "Onanga yo mau yo dadi o 
agama ma guru-guru, ena hioko 6nanga mahirete i mangarati ua 
o demo ya po pake-pake 6nanga, ekola o hali-hali i hi himanga 
önanga de hoko genanga i hi goungu. 

#Ngone ho hi 6riki o agama ma tita ganga ya oa, nako hoka 
sarakia ya pake de ma diai. “Marai oka kiani no hininga o tita 1 
diai o nyawa ma oa ika ua, ma” o nyawa o tita ya to tilakurika, 
yo do diai o dorou, o nyawa yo ro ruae, o nyawa baradoha ika, 
O nyawa yo o agama ua, o dunia ma nyawa, o nyawa ya toma- 
toma manga ayo de manga ama ika, yo to toma-toma mata-mata 
ika, Yo nyawa manga wo wango i sö safarune ika, yo diai o 
howono i ma hi ko ka nauru, yo tohi-tohiki o nyawa, yo elu- 
eluku: o hakihi i elu-eluku, de” o nagona dika yo diai o hali- 
o hali 1 ma däenua de o do dbtoko ma diai. !!O do dotoko 
genanga ha make o Abari ma Oa ma goronaka de i hi ngaku oka 
ngohi ino la” to hi barihi, ena gënanga o Abari ma Oa ma Jou 
Madutu ino wo mo mulia de’ kiani hi hi giriri. 


O ma mao ma sukur karana ma Jou Madutu ai hayanga 
de ai dora 


2Ngohi to temo tarima kasi o Kristus Yesus ika to ngone 
nanga Jou. Unanga wo hi hi döakoka o kuata ngohino mangale 
ti leleani tinanga, de” unanga wo hi pulono ngohi to patutu 
mangale o manarama genanga, “ngaro ma hira ngohi ti diai o 
romanga ma dorou, de’ ti aniaya, de ti hi kauku ünanga. Ma’ 
ma Jou Madutu wo hi hininga ngohi, karana 6raha genanga 
ngohi to ngaku uahi, ho” ngohi to hi drikua okia ngohi ta 
diai. “De” ngohi ka i holoi ai hininga ma hayanga de ma dora 
to ngone nanga Jou. Unanga wo hi hi döaka o kuata ngohino 
mangale ti ngaku unangika de” ta hininga ahi dodiawo o nyawa. 
O kuata genanga wo na hi döakoka ngone ino mata-mata, ho 
rimoi Oka de o Kristus Yesus. PI goungu i tiai o demo nenanga 
- hababu genanga i patutu nia tarima de’ nia ngaku i to totomo 
- : “O Kristus Yesus wo boa o duniaka nenanga mangale wa hi 
halamati o nyawa yo bo baradoha.” De” ngohila o baradoha ma 
nyawa duru i tö to torou. “Ma mangale hababu genanga ma 
Jou Madutu wo hi hininga ngohi, la” o Kristus Yesus yakunu wo 
hi dumutu ai sabari i ngodumu ngohi ino, o nyawa duru to bo 
baradoha nenanga. De” nenanga i dadi o dulada moi mangale 
o nyawa mata-mata, dama aha yo ngaku unangika de’ ya make 
o ngango ma dutu de’ i kakali. “Ma Jou Madutu, hagala o 
Sraha ma Koano, i patutu hi horomati de’ hi hi giriri ka hoko 
genangika, hababu iinanga wo kakali, hi make-make ua de” wo 
ma tengo-tengoka! Amin. 

Timotlus, ahi ngohaka! O manarama nenanga ngohi to ni 
hi go goanoka ngona ika, ho hininga aha ma Jou Madutu 
ai behehongika i hi ado-adonoka o nabi-nabi o jemaat ma 
goronaka i ma korona ani diri. O behehongo genanga kiani i 
dadi o bilaono ngona ika ani manarama ma oa-0a ma goronaka. 
19No manarama de no ma hi jojo o ngongaku ma diaika, de” ani 
hininga ma goronaka i tebi-tebini. Naga o nyawa yo haduli ua 
manga hininga ma dobote ma goronaka, hi adono i wedere to 
Onanga manga ngongaku. “Ma hi dogoronaka o Himeneus de’ o 
Aleksander. O nyawa ya hinoto genanga ngohi ta hukumoka de 
ta hi lapahi o Ibilihika, la? onanga i ma dotoko mangale i ma 
togumu 1 Wi hi kauku ma Jou Madutu. 


O jemaat ma puji 
Ma hira-hiraka, ngohi to gahoko de ma giria la” nia go 
gahoko, nia hubayanga, de’ nia niata o do dohanga de o 
demo tarima kasi ni hi adono ma Jou Madutu ika mangale o 
nyawa mata-mata; “mangale o ko koano de” mangale o nyawa 
mata-mata ya so sö o kuaha. Ho gahoko la” ngone yakunu ho 
wango ho ogoro de ho ridi mangale ma Jou Madutu de nanga 
manarama i patu-patutu. 3Ge#nanga ya oa de ma Jou Madutu 
ai hininga ya sanangi, ngone Wo na hi ho halamati. #“Unanga 
wo mau la” mata-mata o nyawa wa hi halamati de i hi 6riki o 
diai. “Hababu, duga-duga naga ma Jou Madutu wo ma tengo, 
de” duga-duga wo ma tengo wo ma hi to gorona uku ma Jou 
Madutu de o nyawa nanga hi dogoronaka, ena genanga Kristus 
Yesus. “Unanga o nyawa wo ma tengo wo hi doakoka ai diri 
mangale wa hi lapahi o nyawa mata-mata to 6nanga manga 
baradohaka. De genanga ma Jou Madutu wo hi dumutu ma 
Graha ya ko ko korona, ünanga wo igo la o nyawa mata-mata 
wa hi halamati. (De hababu genanga ngohi i hi huloko toiki 
o Yahudi ma nyawa oka ika ua mangale to hi abari onangika 
o abari mangale o ngongaku ma diai. Ngohi to hi himanga 
nenanga ganga i tiai, ngohi to #lukua. 
8Ngohi to mau la” kiaka 6 dika o nyawa o nau-nauru i ma 
niata de manga hininga i tebi-tebini, koiwa o ga ngamo ekola o 
ributu. 
“Ko kiani o nyawa o ngoheka i ma pake manga diri de biaha 
dika de? 1 ma hi pake o pakeanga de ma ada-adatoka. Uha i ma 
pake manga tadauru i ma dobikoka ya torou o lo legaka ekola 

i ma hi poromu o gurasi de o muhutika ekola o pakeanga i 
hali-hali. “Ma', ko kiani o ngoheka i ma pake manga diri de o 
manarama ma oa-oa hoki sarakia i patutu mangale o ngoheka i 
wi puji-puji ma Jou Madutu ika. !!O ngoheka kiani i ma dotoko 
de i ma ri ridi manga diri, de manga hi ngounu. "Ngohi to 
hi goungua o ngoheka yä dotoko ekola yä pareta o nau-nauru, 
Onanga kiani i ma ri ridi. #Hababu ma do di hiraka i wi hi dadi 
ganga o Adam de” daha i turu o ngo Hawa. “#De' ko o Adamua, 
ma” o ngoheka i mi taili hi Adono ma tilakuru ma Jou Madutu 
ai pareta. "Ngaroka hoko genanga, o ngoheka aha mo halamati 
de mo hi dadi o ngohaka, iti minanga de ami hininga ma dipoko 
uku tatapu mi ngaku o Kristus ika, de” tatapu ma hininga o 
nyawa ma homoa de ami wo wango mo hi tai oka mangale ma 
Jou Madutu. 


O jemaat yo to tailako 


3 I goungu i tiai o demo nënanga, “O nyawa yö igo yo dadi 

o jemaat yo to tailako, yö igo o manarama moi duru de 
ma ragane oka.” ?O nyawa moi wo to tailako o jemaat, o nyawa 
kiani koiwa ai kuranga, ngoi hekata duga-duga mo ma tengo, 
wa nako wa tumungu ai diri, wo barija, de” ai datoro i rahai, 
unanga wo igo wa tarima o nyawa ai tau oka; de” wakunu wa 
dotoko o nyawa; Suha o nyawa wo toba daluku, ekola wo igo 
i ma ka ngamo. I idulu ya ino, ko kiani ünanga ai hininga ma 
bole-bole de” aha wo igo o dame. Unanga yakunua wo kalilu 
o tiwi. #“Unanga kiani wo hi 6riki wa tatoro de ma diai ai tau 
ma dola, de? wa dotoko ai ngoha-ngohaka mangale manga hi 
ngounu de” manga horomati unangika. “Hababu nako o nyawa 
i hi 6rikua ya tatoro manga tau ma dolaka mahirete, sarakia 
unanga wakunu wa tatoro ma Jou Madutu ai jemaat? 5O nyawa 
wo ma tëngo wo to tailako o jemaat yakunua dahaö wo Harani 
ino, hababu done iinanga i dadi ai hininga i kurutile daha wa 
make o lolai hoka o Ibilihi ma hira. "Unanga kiani o nyawa al 
romanga ma oa-oa kawaha manga hi dogoronaka, hababu nako 
hoko genangua, done o nyawa aha i wi hi kauku tinanga, hi 
adono wo otaka o Ibilihi ma da dagoko ma gorona ika. 


O jemaat ya riwo-riwo 


8O jemaat oka ya riwo-riwo kiani 6 o nyawa ya oa de” manga 
hininga i rikoto; wo kalilua o tiwi de” wo igo ua wokere o 

angguru duru ko ha amoko. "Onanga kiani ya sö i bitumu 
de manga hininga ma dobote i dö dodono, o Harani oka 
manga ngongaku ma do dotokika wo hi mato-matokoka ma Jou 
Madutu. “Kiani 6nanga yä tailako okahi i hira, de” nako i nyata 
6nanga koiwa manga kuranga, daha 6nanga yakunu ya riwo o 
jemaat ma goronaka. !!To 6nanga manga hekata 6 kiani o nyawa 
ma oa-0a, i goungua o nyawa yo igo i hi ade-ade o demo i to 
tiai ua. Onanga kiani i hi 6riki ya tumungu manga diri, de yo 
rikoto hagala o hali ma goronaka. "Ya riwo-riwo o jemaat oka 
kiani manga hekata mo ma tengo dika. Unanga kiani wo hi öriki 
wa tatoro al ngoha-ngohaka de” ai tau ma dola de ka ya oa-oa. 
BO nyawa ya riwo-riwo i rahai o jemaat ma goronaka, aha ya 
horomati de” i dadi i holoi yo barani yo temo-temo i ma korona 
to Onanga manga ngongaku o Kristus ika. 


To ngone nanga agama ma rahasia 


“Ngohi to nganono i tedekanoka ua oli ngohi aha to ni lega. 
Ngaro hoko genanga, ngohi to tulihi dika o hurata nënanga 
ngona ika, “la” nako ngohi to tedekanika, ngona no hi 6rikoka 
sarakia ngone kiani ho wango hoka ma Jou Madutu ai tau ma 
dola ma nyawa, ena genanga ma Jou Madutu ai jemaat i wango- 
wango. O jemaat nënanga ma tero-tero o liate ma di diki de ma 
ro riwo o do dotoko ma diai ma Jou Madutu ino. ''O nyawa 
mol ua 6 yakunu 1 hi pongono, hoko kia ma amoko to ngone 
nanga agama ma rahasia: 

Unanga wo ma hi matoko ai diri o nyawa ma rupa ma 

goronaka, 
de’ i hi matoko o diai ma Jou Madutu ai Womaha, 
de ya make o malaekat-malaekat. 

Ma abari i hi boakoka o hoana i ago-agomo ma hi 

dogoronaka, 
de” unanga i wi ngaku o dunia i ngodumu de’ i wi goraka o 
horoga ile. 


O guru-guru ma dutua 


Ma Jou Madutu ai Womaha i temo 1 hi to tararonuku ma 
Oraha aha i boda, o nyawa utu aha yo dohuku, dei wi hi 
pongono o Kristus. Onanga aha i hi ngounu o womaha ya hi rö 
rehe-rehenika, de” ya niki o womaha ma dorou ma do dotoko, 2i 
hi ngahu de ma do dagi o nyawa ma dorou de yo to tengeluku. 

Manga hininga ma dararono o nyawa genanga, i hu hutu oka. 
3Onanga ya dotoko o nyawa, mangale uha yo kawingi, de” ya 
olomua o inomo i hi to tatapu oka. Ena hioko o inomo gënanga 
ma Jou Madutu wo hi dadi oka mangale ya olomo de yo temo 
tarima kasi unangika mangale o nyawa i wi ngaku oka o Kristus 
ika, de” ya nakoka o do dotoko ma diai ma Jou Madutu ino. 
#Hagala moi-moi ma Jou Madutu wo hi dadi oka genanga ya 
oa, de” ka moi 6 de koiwa kiani ha pulono ma haramu nako ha 
tarimaka de ho temo tarima kasi ma Jou Madutu ika. 5Hababu 
o barakati ma Jou Madutu ino de’ o niata ya diai o inomo 
genanga 1 dadi i halali. 


O Kristus Yesus i wi lö leleani yo manarama ya 0a-0a 


Nako ngona na dotoko mata-mata genanga o roria dodotika 
o ngongaku moi, ngona aha no dadi o Kristus Yesus ai leleani 
de no manarama ya oa. De” ngona aha gila-gila na burere 
ani hininga de ma Jou Madutu ai demo ngone ha ngongaku- 
ngaku, de” o do dotoko-do dotoko ma diai ngona na nikoka ma 
dekanino nEnanga. "No ma hi kurutika o ade-ade o ngongaku i 
po parahaja de ma baraguna ko 6 iwa-iwa. Kiani no ma hi biaha 
ani diri mangale o puji ma wo wango. “O hi biaha o rdehe ma 
hidoku ma huhutulu dika ma faida, ma’ o hi biaha o rohani ma 
faida hagala o hali ma goronaka, hababu yo ngohamika o jaji 
mangale o ngango ma 6raha nënanga de’ oraha aha i bo boa- 
boa. 'O hali genanga i tiai de” kiani hä tarima de hä ngaku i to 
totomo. ''Hababu gënanga ngone ho kudoti de ho manarama ho 
hauku, hababu ngone ho nganono i tö totomo ma Jou Madutu 
ika wo wo wango-wango ika, ünanga Wo hi hö ho halamati o 
nyawa mata-mata, duru ma loku oka o nyawa yo ng6 ngaku- 
ngaku. 

"Na dotoko mata-mata genanga de” na huloko o nyawa ya 
moteke. "Uha na mala ika o nyawa moi 6 i ni pulono ngona 
okia ua i ni daene karana ngona ka no ma gö ikahi. I idulu 
ya ino, ko kiani ngona no dadi o dulada mangale o nyawa yo 
ngaku-ngaku ani ade-ade de’ ani kalakuanga ma goronaka, ma 
do dagi ma goronaka ngona na hininga ani dodiawo o nyawa ma 
hi dogoronaka de” ani ngongaku o Yesus Kristus ika, de’ ani wo 
wango na debi-debini. JOraha genanga, dama ngohi hi Adono to 
boa, ngona kiani na gou-goungu na da basa o Buku i Tebi-tebini 
o nyawa ika, de” na hitomo de na dotoko 6nanga. “Uha ngona 

na wohanga na pake o ngongike ma Jou Madutu ai Womahino, 
i ni hi ddakoka ngona ika ma 6raha o jemaat ma tutuda-tutuda 
to onanga manga giama yo gelengaka ani haeke ma loku oka, 
de” o nabi-nabi i hi adonoka ma Jou Madutu ai behehongo i ma 
korona ani diri. “Na manarama mata-mata gënanga de ma gou- 
goungu la” ani manarama ma hasili ya make o nyawa mata-mata. 
No lega no hi do diai ani diri, de” no lega no hi do diai 6 
ani do d6toko. Kiani ngona no setia na diai mata-mata genanga, 
hababu de hoko genanga ngona aha no hi halamati, ya oa ani 
diri mahirete ya oa o nyawa i ni hi gö gihe-gihene. 


Ko kiani nia diai o nyawa o ngongaku moika 


Uha ngona na ngamo i kiria o nyawa i holoi yo baluhu de 

ngona, ma” ni hi garo tinanga wo hi gihene ani demo-demo 
ma tero-tero Unanga ani ama. Na diai o go goduru hokä ani ria 
dodoto, “de” o ngo ngoheka yo balu-baluhu hoka ngo ni ayo. O 
mo moholehe kiani ngona na diai hoka ani biranga, de ani jako i 
dö dodono. 

“Na horomati o bobao-bobao i gou-goungu yo wango o diri i 
ma tengokahi. “Ma” nako o bobao mo ma tengo de to mtinanga 
ami ngoha-ngohaka ekola ami dano-danongo, 6nanga gënanga 
ma do di hiraka kiani na hi döaka o mangarati, 6nanga kiani 
ya ho hininga to 6nanga manga ria dodoto, de? ya balahi manga 
gogao to 6nanga manga dimono de’ manga ele. Hababu o hali 
genanga ya sanangi ma Jou Madutu ai hininga. 5O bobao i gou- 
goungu o diri mo ma tëngoka, de moi ua münanga yakunu 
i mi paliara, duga-duga mi nganono ma Jou Madutu ika. O 
hutu de o wange miinanga mo ma togu-togumua mo ma niata 
ma Jou Madutu ika mangale mo gahoko ai ro riwo. “Ma o 
bobao mo igo mo wango mo ma hi so sanangi, mo honengoka 
ngaroka mlinanga ka mo wangohi. "Na hi ädono o hi dumutu- 
o hi dumutu ne#nanga onangika, la” onanga yo wango de koiwa 
manga kuranga. 3Ma” nako naga o nyawa yä paliara ua manga 
roria dodoto, ma bo boloi manga ria dodoto mahirete, o nyawa 
genanga i hi pongono manga ngongaku, 6nanga i holoi i torou 
ngaro de o nyawa yo ngaku-ngakua. 

'Duga-duga o bobao i totomo ma do dagi hokä hoko nenanga 
yakunu i hi ngohama o bobao-bobao ma buku ma gorona ika: 
manga umuru kiani 1 kurangua de taongo mori butanga, ma hira 
duga-duga ma moi mo kawingi, Vi mi nako hoki o ngoheka mo 

diai o hali ma oa-0a, hoka ho hi totero: ami ngoha-ngohaka 
ma amokoka de ma oa-0a, mo sanangi ma tarima o nyawa i mi 
adonino de i ma hi do dogumu ami tau oka, ma leleani o nyawa 
yo ngaku-ngaku, ma riwo o nyawa yo hu huha, de” ma dial de 
ma gou-goungu hagala ma rupa o manarama ma oa-oa. 

"Uha no hi ngohama o buku ma gorona ika genanga o 
bobao-bobao ka ya gö gö ohi. Hababu nako 6nanga ya mao 
manga nahihu i dadi duru ko ha kuata, 6nanga yo mau yo 
kawingoli, de? i wi malaka o Kristus. "Ma bnanga ya howono 
hababu ya tiai ua manga jaji ya hi döa-döakoka onangika. 
BHoko genangoli 6nanga ya umo-umo öraha de yo hupu yo 
wohama o nyawa manga tau. De' i holoi 1 torou oli, ena genanga 
önanga i ma dotoko ya dadi dorou o nyawa ma homoa manga 
romanga de” ya ganu-ganu o nyawa manga hali de i hi ade-ade 
o hali-o hali i po patu-patutua i hi ade-ade. “Hababu genanga 
ngohi to mau hupaya o bobao-bobao ma gö yo kawingoli, ya 
make o ngohaka de’ ya tatoro manga tau ma dola, la” nanga 
haturu i mi make ua 6raha mangale ya dadi dorou to ngone 
nanga romanga. SHababu naga o bobao-bobao yo rehenoka ya 
niki o womaha ma dorou. “Ma” nako o ngoheka o Harani 
oka mo ma tëngo to miinanga ami tau ma dolaka yo dadi oka 
yo fao, miinanga kiani ma riwo o bobao-bobao genanga, uha 
ma mala ika o jemaat ya tagongo bnanga. De hoko genanga o 
jemaat yakunu ya riwo o bobao-bobao nako manga dutu duru 
ko mol oka ua. 

170) jemaat ma tutuda ya diai manga manarama de ma diai, 
kiani ya hi ddaka o horomati o lape hinoto, de duru ma loku 
oka 6nanga ya mo magawe yo riwayati de” yo dotoko. "Hababu 
o Buku i Tebi-tebini ma goronaka i tulihi, “O hapi ma go giria 
ya doko-doko o pine mangale ya rero o pine ma mui ma gobe 
oka, ma uru uha ni aro-aro”, hoko genangoli, “O nyawa yo 
manarama, yakunu ya tarima manga hewa”. “Uha nia tarima o 
galaki o jemaat ma tutuda wo ma tengo ika, sowali ua nako i hi 
kuata mangale o nyawa yo ho hakihi ya hinoto ekola i holoi. YO 
nyawa yo diai o baradoha, ko kiani nia hi daatre o jemaat yo 
ngodumu manga himangoka, la” ma homoa i dadi yo hawana. 

Ma Jou Madutu, o Kristus Yesus manga himangoka, de” o 
malaekat-malaekat ya iri-irikoka, ngohi to gahoko de ma giria la' 
ngona na moteke o hi dumutu-o hi dumutu nenanga koiwa ani 
takihiri o nagona ika 6, de” koiwa na tingaka de na fara. #Uha 

nako naga o inomo de” o pakeanga, genanga i ya oaka. “Ma o 
nyawa yo mau yo dadi yo kaya, ya make o co coba de” o modoi 
mangale 1 rupa-rupa o nahihu i bodo-bodo de” ya ko kilianga. O 
nahihu-o nahihu genanga ya diai o nyawa yo dadi yo wedere de’ 
yo bodito. “Hababu o kalilu o tiwi ika, i puda hagala rupa o 
dorou. Naga utu o nyawa ya niki o tiwi, hi adono ya motekoka 
ua oli o Harani oka ma do détoko, daha 6nanga ya tapalu o 
hangihara ko ha ngöe ya wedere to 6nanga manga hininga. 


O hi matoko-0 hi matoko mangale o diri 


Ma” ngona ganga to ma Jou Madutu ai nyawa ma dutu, 
ho” ngona kiani no ma hi kurutika mata-mata genanga. No hi 
dailako no dadi o nyawa ma diai ma Jou Madutu ai lakoka, no 
gilaongo ma Jou Madutu ika, no ngaku o Kristus ika, na hininga 
ani dodiawo o nyawa, de no tatapu o hangihara ma goronaka, 
de” ani jako ma bole-bole. "No kudoti na gou-goungu mangale 
no wango hoka o Harani oka ma nyawa, la? ngona na ora o 
ngongike 1 wango-wango ma dutu de” i kakali. Hababu mangale 
genanga ma Jou Madutu wo ni ahoko ngona no ma ngaku o 
nyawa yo woe-woe manga himangoka ngona ni ngaku o Kristus 
ika. De” oraha nenanga, ma Jou Madutu ai himangoka wo hi 
döa-döaka o jiwa hagala moi-moi ika, de” o Kristus Yesus ai 
himangoka wo hi döa-döaka o hakihi ma diai o Pontius Pilatus 
ika, ngohi to gahoko nénanga ngona ino: “No hi ngounu mata- 
mata o pareta genanga de ma do dagi i do dodono de” koiwa ma 
kuranga hi adono to ngone nanga Jou Yesus Kristus ai bba ma 
hinotoka. Ai boda, ma Jou Madutu mahirete aha wo hi tatapu 
ma Oraha ya ko korona. Unanga ka wo ma tëngo-tëngo wo ko 
Kuaha; unanga wo mulia, o Koano hagala koano, de? o Jou 
hagala tuanga. “Unanga dika i wi kuaha ua o honenge, tinanga 
wo wango O dararono ma goronaka o nagona 6 dika yakunua 1 
ma hi tigi. Koiwa o nyawa moi 9 i wi make oka, ekola yakunu i 
wi make. Unangika o horomati de” o kuaha mangale ka hi ado- 
adonika! Amin. 

70 nyawa yo kaya-kaya ika o duniaka neEnanga, ngona ko 
kiani no gahoko la” uha 6nanga i ma edenge de” uha yo nganono 
okia honangika i to tatapua - hoka o hali de o kaya. Onanga 
kiani wi nganono ma Jou Madutu ika, wo hi döa-döaka hagala 
moi-moi ngone ino de ma boloi oka hupaya ngone ha mao 
ma jame. "No gahoko onangika mangale i hi dumutu o oa- 

oa, mangale yo diai i woe o hali-o hali ma oa, manga hininga 
i mura, de” yo igo i hi ddaka. “De hoko genanga bnanga ya 
toomu O arata i dadi manga dai ma titi ma oa-0a, mangale ma 
Oraha aha i böa-böa. De” de gënanga 6nanga aha ya make o 
ngango 1 ko kakali, ena gënanga o ngango ma dutu. 

. #Okia i ni hi go göana ngona ika, no gdana genanga no 
hi do diai, Timotius! No ma hi kurutika o ade-ade koiwa-iwa 
ma baraguna de’ o ributu-ributu i ma korona o hali-o hali ma 
do dagi i howono ya hetongo “O sawaro”. “'Hababu naga o 
nyawa yo temo onangoka naga o sawaro genanga, hi adono yo 
rehenoka o Harani oka ino ma do dotoko ma hira 6nanga ya 
ngo ngaku-ngaku. 

Tanu ma Jou wi ni hi barakati Roria dodoto. 


To ngomi mia horomati, 
o Paulus 





O PAULUS AI HURATA MA HINOTOKA 
O TIMOTIUS IKA 


MA NGONGOTAKA 


O Paulus ai hurata ma hinoto o Timotius ika o hidoku ma 
amoko ma dola o hitiari-hitiari ai diri mahirete o Timotius ika 
hokd ai dodiawo o manarama moi de ai ro riwo ka wo ma go 
ikahi. Ke ma titi ai hitiari ena genanga hupaya o Timotius ai 
hininga i kuata. Unanga wi hitiari de wi hi kuata hupaya gila- 
gila wo setia wo hi gerewoto o abari mangale o Jou Yesus Kristus 
de wa so so o Jaji ma Hira ika de o do dotoko mangale o Abari 
ma Oa ma Jou Madutu ino, hoko genangoli la” o Timotius wo 
tatapu wo manarama hokd o guru de wo hi ngo ngahu-ngahu 
0 Abari ma Oa ma Jou Madutu ino, ngaroka wo himanga o 
hangihara de o ributu. 

Ma bo boloi o Timotius wi hi doaka o ho hininga hupaya 
uha wo ma hi ganu o ributu-o ributu ma gorona ika i bo bodo- 
bodo de koiwa ma ragane. O ributu-o ributu hoko genanga okia- 
kia ua ma hasili, sowali ya kilianga o nyawa yo ihe-ihene manga 
dibanga. 

Mata-mata ika genanga o Timotius wi hi doaka o ho hininga 
hupaya wo ma lê o dulada o Paulus ai wo wango ino - ena 
genanga ai ngongaku o Kristus ika, ai sabari, ai dora ai hininga 
ma kuata de o hangihara wa ohana o aniaya ma goronaka. 


Ma dola 
Ma do di hira 1:1-2 
O puji de’ o hi kuata  1:3-2:13 
O hitiari de? o ho hininga 2:14-4:5 
O hi tararono mangale o Paulus ai wo wango 4:6-18 
Ma bo baha 4:19-22 


O TIMOTIUS MA HINOTOKA 1 637 


1 12 Timotius, ahi ngohaka to ni ho hininga! Ngohi, o Paulus 

to tulihi o hurata nënanga ngona ika, de’ tö nganono tanu 
ma Jou Madutu o Ama to ngone nanga Jou Kristus Yesus wo ni 
hi döaka ai barakati, ai hayanga de ai dora de’ ai lolä ngona ika. 

Mangale de ma Jou Madutu ai mau, ngohi wo hi gorakoka 
to dadi o Kristus Yesus ai rasul de? wo hi huloko mangale to hi 
ngahu mangale o ngango ma Jou Madutu wo hi jä jaji oka. O 
ngango gënanga ngone ha tarima karana ho rimoi de o Kristus 
Yesus. 


O sukur ma demo de’ o higaro 


“Ngohi to temo tarima kasi ma Jou Madutu ika ngohi ti 
leleani de ahi hininga ma dobote 1 to tararono de i tebi-tebini, 
hokä ma hira ya diai to ngohi ahi ete de ahi tohora. Ngohi 
hoko genangika to temo tarima kasi ma Jou Madutu ika, öraha 
ma hi getongo to ni hininga ngona ahi niata ma goronaka, ya 
oa o wange ya oa 0 o hutu. 4Ngohi to hininga ani hininga ma 
huha. Hababu gënanga ngohi duru to igo ho ma mäke de de 
ngona la” ngohi yakunu i dadi i gou-goungu to mörene. “Ngohi 
to hininga ani ngongaku ma gou-goungu o Kristus ika, hokä i 
ma tero manga ngongaku ngo ni ele o ngo Lois de’ ngo ni ayo 
o ngo Eunike. De’ ngohi to ngaku ngona ö ani ngongaku hokä 
hoko gënanga. “Hababu gënanga ngohi to ni hi döaka ngona o 
ho hininga mangale no hi wango o ngongike ma Jou Madutu 
wo ni hi döa-döakoka ngona ika ma öraha ngohi to gelenga ahi 
giama ani loku oka. "Hababu ma Jou Madutu ai Womaha wo na 
hi döaka ngone ino, i goungua o Womaha i na diai ngone i dadi 
ho hawana. I lio ya ino ma Jou Madutu ai Womaha gënanga i 
na diai ngone i dadi ho kuata, i omanga de o dora de’ hakunu 
nanga diri ha tumungu. E 

#Hababu gënanga uha i ni maleke no hi döaka o hakihi 
mangale to ngone nanga Jou, de’ uha ö i ni maleke i ma korona 
ngohi, i hi buika karana ünanga. I lio ya ino, kiani ngona de 
ma Jou Madutu ino ai kuata, no moteke no hangihara mangale 
o Abari ma Oa gënanga. “Ma Jou Madutu wo na hi halamati 
de” wo na ahoko ngone la? ngone ho dadi ai umati mahirete. 
Unanga wo dial genanga i goungua ma titi okia ngone ha mo 
manaramoka, ma” ma titi ai datoro mahirete de” ai hayanga 
de ai dora 1 t0 totomo. Unanga wo na hi d6aka ngone ino ai 
hayanga de ai dora i tilakuru o Kristus Yesus, o dunia nenanga 

ka 1 dadi 6 de kowahi. “De” oraha nenanga, ma Jou Madutu wo 
hi dumutu ai hayanga de ai dora i tö totomo genanga ngone ino, 
de ai böa to ngone nanga Koano Wo hi ho halamati o Kristus 
Yesus. O Kristus wa utumoka o honenge ma kuaha de’ wo ao o 
ngango 1 ko kakali i tilakuru o Abari ma Oa genanga. 

"Mangale to hi ngahu o Abari ma Oa genanga ma Jou 
Madutu wo hi goraka ngohi to dadi o rasul de” o guru. "Hababu 
genanga ngohi ta tagongo mata-mata nenanga, ma” ngohi tatapu 
to ngaku, hababu ngohi to hi öriki de ma diai o nagona ngohi 
ta ngaku. Ngohi to ngaku okia ünanga wo hi hi ngongaku oka 
ngohino, unang6 wakunu w6 göana hi ädono o Kiamati ma 
Wange. Na niki de ma gou-goungu o do dotoko ma diai ngohi 
to ni hi dda-d6akoka ngona ika. De” ko kiani ngona tatapu ni sö 
o ngongaku ika de’ o dora i dadi to ngone ma dutu, karana ho 
rimoi de o Kristus Yesus. “De ma Jou Madutu ai Womaha ma 
ro rwo i wango ngone oka, kiani ngona no g6ana no hi do diai 
o hali-o hali ma ro ragane oka, i ni hi ngongaku oka ngona ika. 

BNgona no hi Oriki o nyawa mata-mata o Asia ma daeraka 
i hi malaka ngohi, yo dogo ika 6 o Figelus de’ o Hermogenes. 
'6Ma' o Onesiforus ai tau ma dola i hi gali muruono naga i 
boto ya mörene to ngohi ahi hininga. Tanu ma Jou wo igo wo 
hi dumutu ai dora de ai hayangi onangika. Ngaroka ngohi o bui 
ma goronaka, o Onesiforus aha i wi malekua to ngohi ahi hali 
genanga. "Ka de wo ma hi ädono o Romaka, gila-gila tinanga 
wo hi dailako wo hi lingiri ngohi, hi adono tinanga mi ma make 
de de ngohi. De’ ngona no hi öriki o Efesus oka hara ma ngöe 
unanga wo hi riwo ngohi. Tanu ma Jou wo hi dumutu ai dora 
de ai hayangi unangika, ma wange o Jou wa tailako o nyawa o 
umati yo ngodumu. 


O Kristus ai tentara wo so setia 


Timotius, ahi ngohaka! Kiani ngona no kuaha de o dora 
de o hayangi i totomo i na hi dda-d6aka ngone ino, karana 
ngone ho rimol de o Kristus Yesus. ?O do d6toko ma hira ngona 
no ihenoka ngohino o nyawa yo wöe-wöe manga himangoka, 
kiani ngona na hi ngongaku o nyawa ika yakunu ya ngaku de” yo 
sawaro ya dotoko o nyawa ma homoa. 
3Ngona kiani no niki na tagongo o hangihara hoka o Kristus 
Yesus ai tentara wo so setia. “O tentara oka wo ma tëngo ma go 

girlaka wo manarama, aha wo tasibu ua ai diri de wo hi dailako 
ai diri mahirete, hababu ünanga wo igo ai kapita ai hininga wa 
sanangi. “Wo ma tëngo wo igo wo hi biaha ai roehe i kuata 
aha wo dadi ua ma himangoka o rorebe moi ma goronaka, nako 
unanga wa motekua ma datoro-ma datoro. “Yo to tumule yo 
manarama i ma hi ko kangelaka, 6nanga manga haku ma do di 
hiraka ya make yo dato-datomo ma hasili. "Na tibanga na luku- 
luku okia ngohi to hi himangoka genanga, hababu ma Jou aha 
wo ni hi doaka ngona ika mangale nakunu no mangarati mata- 
mata. 
8No hininga nenanga: O Abari ma Oa ngohi to hi ngahu- 
ngahu genanga ganga o abari mangale o Yesus Kristus, o Daud 
ai difa uku; Unanga o Kristus wo wangokali o honengino. 
“Karana to hi ngahu o Abari ma Oa genanga, ngohi ta tagongo 
o hangihara, i holoi i dogo hi ädono i hi rante hoki o nyawa 
ma dorou moi. Ma” ma Jou Madutu ai demo yakunua ya liko 
de o rante. ''Hababu gënanga ngohi to tongohono ta tagongo 
o hangihara mata-mata genanga mangale manga paralu o nyawa 
wa iri-irikoka ma Jou Madutu, la? onanga ya make o halamati 
wa hi doaka 1 tilakuru o Kristus Yesus, de” 1 ma niki o mulia 1 ko 
kakali. UI goungu i tiai o demo nEnanga, 
“Nako ngone ho honengoka ho ma ki niki de de iinanga, 
ngone aha ho wango ho ma ki niki de de iinanga. 
12 Nako ngone ho tatapu ho tongohono, 
ngone 6 aha ho pareta ho ma ki niki de de nanga. 
Nako ngone hi hi pongono unanga, 
unang6 aha wo na hi pongono ngone. 
13 Nako ngone ho setia ua, 
unanga tatapu wo setia, 
hababu iinanga wakunua wa lawani ai diri mahirete.” 


Yo mo manarama ya make-make o hi giriri 


14Kiani ngona na hi döaka o ho hininga o nyawa mangale 
mata-mata ne@nanga. Ma Jou Madutu ai himangoka, na hitiari 
önanga la” uha i ma teke ributu mangale o demo-o demo ka 
biaha ua. Genanga koiwa ma baraguna, ma 1 holoi i dogo duga- 
duga ya ruae o nyawa manga go gihene. “Kiani ngona no hi 
dailako na gou-goungu la” wo ni nako ma Jou Madutu hoki o 
nyawa i patu-patutu yo manarama unangika. No hi dallako la” 

ngona ko i ni malekua i ma korona ani manarama, ma’ duga- 
duga na dotoko de ma diai o do detoko-o do dötoko ma dial 
ma Jou Madutu ino. ''No ma hi kurutika o ade-ade koiwa-iwa 
ma baraguna de’ i wi hi kauku ma Jou Madutu. O ade-ade hoka 
hoko genanga duga-duga ya diai o nyawa i holoi i torou. "O 
nyawa manga do dötoko i tahe hokä o panyake o to te ngedere 
i biha-biha. To önanga manga hi dogoronaka yo dogo ika o 
Himeneus de’ o Filetus. “Onanga yo rehenoka de o do dötoko 
ma diai, de” ya ruae o nyawa utu manga ngongaku. Onanga yo 
temo, o momiki o honengino i dadi oka. “Ma' o hohole i po 
puturungu ma Jou Madutu wa do diai yakunua ya giwi. Ma loku 
oka i tulihi nënanga, “Ma Jou wä nako to ünanga ai nyawa”, 
de “O nyawa yo temo önanga to ma Jou, o nyawa gënanga 
kiani i ma togumu yo diai o manarama i howo-howono”. 

200) tau ma amoko ma goronaka ha make i rupa-rupa ma 
pakakaha. Naga ya diai o haäka ino ekola o gurasi, ma” naga 
6 o gota ino ekola o tonaka. Naga i hi pake mangale i paralu i 
ro rahai ika, de? naga 6 ya pake mangale ma paralu biaha. ?!O 
nyawa i ma tebini manga diri mata-mata 1 to torou ino, o nyawa 
gënanga aha ya pake mangale i ro rahai ika. Unanga wo dadi 
ma dutu wo ma dinga-dingakoka de' wo baraguna mangale ai 
tuangika. Unanga i wi hi diai oka mangale i wi pake moi-moi o 
manarama ma oa-0a. 2No ma hi kurutika o nyawa yo go goduru 
manga sanangi. No hi dailako mangale no wango 1 ma moteke 
ma Jou Madutu ai mau, no setia ai do dotokika de” na hininga 
ani dodiawo, de i ma niki to ngona ani hininga i ri ridi. Hoko 
genanga no wango de de 6nanga i ma hi boaka yo gahoko o ro 
riwo ma Jou ika de manga hininga i dodono. Uha na niki o 
nyawa bodo manga ributu ma goronaka, ko kia-kia ua i hi öriki. 
Ngona no hi öriki mata-mata genanga i hi puda duga-duga o 
ga ngamo. 24O nyawa yo manarama mangale ma Jou i patutua 
i ma ko ka ngamo; ünanga kiani wo igo wo dodiawo o nyawa 
mata-mata ika, de? wakunu wa dotoko o nyawa i ya oa de’ ai 
sabari. #Unanga kiani de ai hininga ma bole-bole wa dotoko o 
nyawa yo igo yo toba lawani; tanu ma Jou Madutu wa hi doaka 
o 6raha o nyawa ika genanga mangale 6nanga i bötohi yo dial o 
baradoha de” ya nako o do dotoko ma dial. “De hoko genanga 
önanga i dadi i ma todokanokali, de” yo lapahi oka o Ibilihi ma 
da dagokoka ya utumoka 6nanga de’ ya pakisa önanga ya niki 
ma mau. 

I rupa-rupa o tau ma goronaka ma pakakaha ya diai o tonaka ma tau- 
tau lino. (2:20) 


O wange ma bo baha 


3 No hininga nenanga: O wange ma bo bahaka aha naga o 

huha ko ha ngöe. ?O nyawa aha yo hininga manga diri 
mahirete, yo kalilu o tiwi, i ma hile, de” yo igo yo temo-temo 
koiwa ma goungu. Onanga yo igo ya hi kauku o nyawa, yo ta 
lawani manga dimonika, ya nako ua yo tarima kasi, de” yo lega 
ika ua o rohani. 3Onanga ya hininga ua manga dodiawo, yoluku 
ya hi apongo, nanga yo igo ya dadi o dorou o nyawa ma 
homoa manga romanga, yo igo ya pake o pakisa, kolwa manga 
hayangi, de” yo igo ua o oa-oa. “Onanga yo setia ua, yo edenge, 
de” ya tibanga i kurutua. Onanga yo igo 1 holoi, o dunia ma 
karamata de ngaro 1 wi moteke ma Jou Madutu. “Ngaroka ma 
do dagi ma poretino, 6nanga 1 hi ngounu 1 hi dagi o agama ma 
mau-mau, ma’ ya tila o agama ino ma titi mahirete genanga. No 
ma hi tingaka o nyawa hoka hoko genanga. “Naga to önanga 
manga hi dogoronaka yo wohama o tau-tau ika, daha manga 
hininga ya daene o ngo ngoheka i ma so sika ua manga baradoha 

duruhe ko ha amoko de’ ya kuaha i rupa-rupa o nahihu. 7O ngo 
ngoheka gEnanga i ma togu-togumua yo gahoko ya dotoko, ma” 
komaiwahi yakunu ya nako o do dötoko ma diai ma Jou Madutu 
ino. #Hoka sarakia ma hira o Yanes de’ o Yambres i wi lawani o 
Musa, hoko genango o nyawa ge 6nanga ya lawani o do dotoko 
ma Jou Madutu ino. To 6nanga manga dibanga i torou oka, de’ 
to 6nanga manga ngongaku i tiri oka. “Ma? onanga aha okia-kia 
ua ya make, hababu to 6nanga manga bodo aha i hi öriki mata- 
mata o nyawa, hoka ya make 6 o Yanes de” o Yambres. 


O hitiari-hitiari 

Ma” ngona na nikoka ahi do dötoko-do dotoko, to ngohi 
ahi kalakuanga, de” ahi ngango ma dumutu. Ngona mahirete na 
make oka sarakia ngohi ta gou-goungu ti ngaku o Yesus Kristus 
ika, de” ta hininga ahi dodiawo o nyawa. Ngona 6 no hi driki 
ahi sabari de ahi dongohono. !''Ngona na make oka ngohi i 
hi aniaya de” ngohi ta tagongo. Ngona no hi driki mata-mata 
i dadi oka ngohi ino o Antiokhia ma daera oka, o Ikonium 
oka, de” o Listraka, de” ngona no hi 6riki mata-mata ngohi 
ta tagongo! Ma” ma Jou wo hi hi halamati oka ngohi mata- 
mata ino genanga. ?I goungu o nyawa mata-mata yo mau yo 
wango yo puji de? yo wango yo rimol de o Kristus Yesus aha 
ya aniaya, ma’ o nyawa ma dorou de? o nyawa yo tipu-tipu 
aha i holoi manga dorou. Onanga ya tipu o nyawa ma homoa 
ena hioko 6nanga mahirete 6 ma ya tipu dika. “Ma' mangale 
ngona, Timotius, ngona kiani no ma hi jöjö i kekete o do 
dotoko-o do dotoko ma diai ika i ni doto-dotokoka ngona ika, 
de’ ngona na ngaku i ngodumu, hababu ngona no hi öriki o 
nagona ani guru-guru. “Ngona kiani no hininga ka ni ete-etekohi 
ngona na nakoka o Buku i Tebi-tebini. O Buku i Tebi-tebini 
genanga yakunu i ni hi d6aka o mangarati ngona ika, mangale 
na make o halamati i tilakuru nia ngongaku o Kristus Yesus ika. 
leMata-mata i tulihi o Buku i Tebi-tebini ma goronaka, de ma 
Jou Madutu ai tutuda, de ma baraguna mangale ya dotoko o 
diai, mangale ya hi daaere, de” ya tiai i hö howo-howono, de’ 
mangale ya dotoko o nyawa hupaya yo wango i ma moteke ma 
Jou Madutu ai mau. "De o Buku 1 Tebi-tebini genanga o nyawa 
i wi leleani ma Jou Madutu yakunu ya do ngodumu 1 tö totomo, 
mangale hagala ma rupa o manarama ma oa-oa. 


O TIMOTIUS MA HINOTOKA 4 643 


YA 


ao 





| iy 
h, Mi 


H IN 


Hita 


Kahuruonino o buku ma go gogono. (3:15) 


O Kristus Yesus aha wo boali o dunia ino nenanga, 

mangale wa tailako o nyawa yo wango-wango de” yo hone- 
honenge: de’ unanga aha wo boda mangale wo pareta hoka o 
Koano. Hababu genanga ngohi to gahoko ko ha giria ngona ika 
ma Jou Madutu ai himangoka de o Kristus Yesus: "Ko kiani 
ngona no hi abari o abari ma Jou Madutu ino ge nanga, de” gila- 
gila na hi ributu hupaya o nyawa yo ihene, boteka 6nanga yo 
modeke ekola kowali. Ko kiani ngona na hi ngaku o nyawa no hi 
matoko manga howono, de” na hi doaka o hi hitomo onangika. 
Na dotoko o nyawa de duru de ani sabaroka. 3Hababu ma öraha 
aha i boa, o nyawa yolukoka ya tarima o do dötoko ma dial. I 
idulu ya ino, 6nanga aha ya niki manga nahihu mahirete, de” ya 
toomu o guru-guru ko manga ngöe la” ya dotoko o hali-o hali 
6nanga ya rahai manga ngauku ma go gihenoka. “Onanga aha 
manga ngauku ya tamunu o diai ika, ma” manga ngauku aha i 
hi dakunu o ade-ade ma homoa ika. “Ngaroko hoko genanga, 
ngona kiani no g6ana ani diri sarakia 6 dika ma rupa ma 
goronaka. No tongohono na tagongo o hangihara ma goronaka, 

na diai ani manarama hoka i hi ngahu-ngahu o Abari ma Oa 
genanga de no hi dagi no hi do diai ani manarama hoka ma Jou 
Madutu 1 wi lë leleani. 

5] ma korona to ngohi ahi diri, yadonoka ma 6raha ngohi aha 
to honenge hoki o huba ma Jou Madutu ika. Ka botino okahi 
ngohi aha ta mala o dunia nënanga. "Ngohi ta nikoka o rorebe 
to hi do diai, de” tadonoka ma batingi ma baha ika. Ngohi 
tatapu to setia o Kristus ika hi adono ma baha. “De” oraha 
nenanga o utumu ma ngongike i hi dama oka ngohi. O Kiamati 
ma Wange oka, ma Jou, o Hakimi wo adi-adili gënanga aha wo 
hi ddaka o ngongike genanga ngohino, karana ngohi to wango 
ya oa de ma Jou Madutu. De” ka ngohi ua dika aha ta tarima o 
ngongike genanga, ma” o nyawa mata-mata 6 ma Jou ai böa yo 
do dama de duru manga ngigoka. 


O hi dumutu-hi dumutu ma bo baha 


No hi dailako duru de ma da taitoka na ino ngohino, 
Vhababu o Demas wo hi malaka ngohi, karana wo hininga o 
dunia nenanga. Unanga woikoka o Tesalonika ika. O Kreskes 
woikoka o Galatia ika, de” o Titus o Dalmatia ika. 'Duga-duga 
o Lukas wo go gogere de de ngohi. Ni ngoho o Markus, de’ ni 
ao unanga ni ma niki, hababu tinanga wakunu wo hi riwo ahi 
manarama ma goronaka. Ngohi ti hulokoka o Tikhikus woiki o 
Efesus ika. "Nako ngona na ino, nao ahi mantele, ngohi ta mala 
ika o Troas oka o Karpus ai tau oka. De no hi dotao to ngohi 
ahi buku-buku, duru ma loku oka ahi buku-buku ya do diai o 
karatahi o aiwani ma kaino. 

MO Aleksander, o tabaga wo do diai gënanga wo diai oka o 
hali duru 1 to torou ngohino. Ma Jou aha wä balahi unangika i 
moteke ai manarama. “Ngona mahirete kiani no ma hi do dial 
unangika, hababu unanga duru wa lawani to ngone nanga abari. 

lbMa 6raha ma do di hiraka ngohi to hi ngahu to ma demo 
ahi diri, ka o nyawa moi de koiwa ihi datekuku, mata-mata i hi 
malaka ngohi. Tanu ma Jou Madutu wa hi howonua 6nanga, o 
hali nenanga ma goronaka! !''Ma” ma Jou wo hi datekuku ngohi. 
Unanga wo hi hi döaka o kuata hi ädono ngohi takunu to hi 
ngahu o Abari ma Oa genanga i ngodu-ngodumu, la” yo ihene 
mata-mata o Yahudi oka ua ma nyawa. De” ngohi to lapahi o 
honenge ma hangihara ino. I goungu, ma Jou aha wo hi hi 
lapahi ngohi moi-moi i to torou ma manarama ngohino. Unanga 

aha wo hi ao ngohi de ma halamatoka o horoga ai Pareta ma 
gorona ika. Ko kiani ünanga hi hi mulia ka hi ado-adonika! 
Amin. 


O tabea ma bo baha 


BTo ngohi ahi tabea o ngo Priskila de o Akwila ika de” 
o Onesiforus ai tau ma dola ika. YO Erastus wo go gogere o 
Korintus oka, de” o Trofimus o panyake ma goronaka ti mala ika 
o Miletus oka. “No hi dailako hoko genanga ma rupa mangale 
na ino o du ma mäta ma draha uahi. 

O Ebulus, o Pudes, o Linus, de” o ngo Klaudia i hi dingoto to 
onanga manga tabea ngona ika hoko genang6 mata-mata o roria 
dodoto ma homoa o ngongaku moi. 

Tanu ma Jou wo ni datekuku ngona. 

Tanu ma Jou wi ni hi barakati Roria dodoto! 


To ngomi mia horomati, 
o Paulus 


O PAULUS AI HURATA 
O TITUS IKA 


MA NGONGOTAKA 


O Titus ganga o nyawa moi o Yahudi oka ua wo wohamoka 
o agama Harani daha wo dadi o Paulus ai dodiawo o manarama 
moi de” wi riwo-riwo ai manarama ma goronaka. O hurata 
nenanga wo hi dumutu o Titus ika 6raha genanga naga o Kreta 
ma bereraka karana o Paulus wi mala ika dokengoka la wa hi 
dailako o jemaat dokengoka. Naga o hali hange wo hi matoko o 
hurata nenanga ma goronaka. 

Ma do di hiraka, o Titus iwi hi doaka o ho hininga ya korona 
manga biaha yo wango o nyawa yakunu yo dadi o jemaat ma 
tutuda. O hali genanga wo hi matoko ma bo boloi karana hagala 
o nyawa o Kreta ma bereraka manga kalakuanga yo woe i torou. 
Ma hinoto, o Titus wi nasihati mangale sarakia ko kiani wa 
dotoko moi-moi o doomu o nyawa yo do da dadi o ge getongo 
o jemaat genanga, ena genanga o nau-nauru manga doomu de’ 
o ngo ngoheka ya po pereki oka (ko kiani ya dotokoli o nyawa 
i holoi yo go gö de” onanga manga doomu), o nyawa yo go gö 
manga doomu, de” o go gilaongo manga doomu. Ma bo baha o 
Titus i wi dotoko mangale sarakia ko kiani o Harani oka manga 
kalakuanga. Duru ho hi amo-amoko ena genangala o Harani oka 
ma nyawa ko kiani yo igo yo dodiawo de” yo igo o dame, uha ya 
dohata o nyawa, uha yo igo i ma teke ributu ekola yo do diai o 
gi tingaka. 


Ma dola 
Ma do di hira 1:1-4 
O jemaat manga tutuda 1:5-16 
Okia naga ya do diai o nyawa ma do doomu i rupa 
o jemaat ma goronaka 2:1-15 


O TITUS 1 647 


O nasihati de’ o ho hininga 3:1-11 
Ma bo baha 3:12-15 


Titus ahi ngohaka! Ngohi, o Paulus, to tulihi o hurata 

nënanga hoka ma Jou Madutu ai gilaongo de’ o Yesus 
Kristus ai rasul. Ngohi i hi iriki de? i hi huloko la tä riwo ma 
Jou Madutu ai ngo ngiriki ma nyawa hupaya yo dadi yo kuata to 
önanga manga ngongaku ma goronaka. Ngohi ö ko kiani tä tuda 
önanga hupaya i hi öriki o do dötoko ma diai to ngone nanga 
agama ya doto-dotoko. 320 do dötoko gënanga i ma hi hole o 
ngo nganono ngone aha ha tarima o wo wango ma dutu de’ i ko 
kakali. Ma Jou Madutu wo hi jaji oka o ngango gënanga i hira 
de o öraha ma do di hiraka - de’ ma Jou Madutu i dadi ua wo 
eluku. “Ma öraha ya ko korona, ma Jou Madutu wo hi nyata ai 
jaji gënanga ai behehongo ma goronaka. O behehongo gënanga 
wo hi hi go göanoka ngohi ino, de’ ngohi ënanga to hi ngahu de 
ma Jou Madutu ai pareta Wo na hi ho halamati ngone. 

“Titus, ngona ganga i gou-goungu to ngohi ahi ngohaka, 
hababu ngona de de ngohi ho ma mote-moteke hi ngaku oka o 
Kristus ika. 

Ngohi to nganono tanu ma Jou Madutu o Ama de’ o Kristus 
Yesus nanga Koano Wo na hi ho halamati, wi ni hi döaka o 
barakati de’ o lolä ngini ika. 


O Titus ai manarama o Kreta ma bereraka 


“Ngohi to ni mala ika ngona o Kreta ma berera oka hupaya 
ngona yakunu no hi dailako o hali-o hali ka i po paralu ohi 
na tatoro. Inoli hupaya ngona nä göraka o jemaat-jemaat ma 
tutuda o kota yö gëtongo. De’ nö ho hininga to ngohi ahi hi 
dumutu-hi dumutu nënanga: fO jemaat ma tutuda wo ma tëngo 
ko kiani wo ma tëngo koiwa ai howono; ünanga ko kiani ngoi 
hekata duga-duga mo ma tëngo; ai ngoha-ngohaka ko kiani i 
wi ngaku oka o Kristus ika de? ko i goungua ya hi öriki hokä 
o ngoha-ngohaka yo ora-ora de” yakunua yä tatoro. 7O jemaat 
yo tö tailako ganga o nyawa i hi dö dailako ma Jou Madutu ai 
manarama, ünanga yakunua de ai howono. Unanga yakunua wo 
ma hile ekola wo toba ngamo, ekola wo toba daluku, ekola wö 
igo i ma ka ngamo, ekola yo kalilu o tiwi. #Unanga ko kiani wo 

sanangi wa tarima o nyawa ai tau Oka, wo igo o hali ma oa-oa, 
yakunu wa tumungu ai diri, wo lä lalimua, wo tebini, o atoranga 
wa nako. "Unanga ko kiani wa so sö i kekete o do dotoko 
yakunu ya ngo ngaku-ngaku ika, hoka i wi dotokoka unangika. 
De hoko genanga tinanga wakunu wä nasihati o nyawa 1 ma hi 
hole o do dotoko ma diai de wo hi matoko hagala o nyawa 1 wi 
lawa-lawani manga howono. 

WHababu o nyawa manga ngöe yo igo yo ma lawani, ma bo 
boloi hagala o nyawa hoko kangano manga agama o Yahudi 
oka manga agama, 6nanga yä tipu o nyawa ma homoa de to 
Snanga manga demo i hi ho homoa. ''Hagala o nyawa hoko 
genanga ko kiani ha tamunu manga uru, hababu Onanga ya ruae 
manga ngöe o roria dodoto de manga tau ma dola, de o do 
dotoko-do dötoko ma goungua. Onanga ya diai gënanga duga- 
duga karana yo mau yo lingiri o utumu i patu-patutua! “Ma moi 
i boto to 6nanga mahirete manga nabi wo ma tengo, al ahali 
o Kreta ma berera inoli, wo temo, “Hagala o Kreta ma nyawa 
salalu yo elu-eluku, de hoki o aiwani ma dorou i ko kalilu de 
yä tebeturu.” Okia wa heto-hetongo ma nabi genanga i goungu 
i tiai. Ma hababu genanga ko kiani ngona na taaere Onanga na 
hi to tiai ika, hupaya 6nanga i tatapu i ma hi jojo o do dötoko 
ma diai ika, “de i ma hi joj6 oka ua o Yahudi oka manga 
jo jarita i hira-hira ika ekola o datoro-datoro ya do diai hagala 
o nyawa ya olu-oluku o do dötoko ma diai gënanga. SHagala 
moi-moi ganga i tebini o nyawa yo tebi-tebinika. Ma” hagala 
o nyawa manga dibanga i pese-pesekika de manga ngongaku 
koiwa-iwa okia naga moi 6 de koiwa naga i tebini, hababu to 
önanga manga dibanga de manga hininga mä dobote i tebi- 
tebini i pesekoka! ''Onanga yo temo bari önanga i wi nako 
ma Jou Madutu, ena hioko to 6nanga manga manarama i wi 
hi pongono. Onanga ka ha emono, de” onanga yoluku yo to 
moteke, 6nanga ganga o nyawa ya aku-akunua yo dial okia naga 
moi ma oa-oa. 


O do ditoko ma diai ma ho hole 


Ma” ngona, Titus, ko kiani ngona no dotoko o do dötoko 
ma dumutu i tiai. ?Na nasihati o bo bereki o nau-nauru, 
hupaya 6nanga manga diri ya tumungu, yo barija de” yo wango 
hoki o nyawa yo patu-patutu ya horomati. Onangö ko kiani 
i ma hi jojo o do dotoko ma diai ika ma Jou Madutu ino, 

manga dora i totomo de’ yo tongohono ya tagongo o huha 
de o hangihara. 3Hoko genangoli ko kiani ngona na nasihati o 
bo bereki o ngo ngoheka hupaya to önanga manga kalakuanga 
1 ma däene de okia i patu-patutu mangale o nyawa yo wo 
wango-wango i mä dingakika mangale ma Jou Madutu. Onanga 
yakunua o nyawa ya hi ade-ade i torou, de? yakunua ya biaha 
yoke-okere o daluku i biha-biha. Onanga ko kiani yo dotoko o 
hali ma oa-oa, “hupaya de gënanga önanga yakunu ya hi biaha 
yä dotoko o ngo ngoheka yo gö gö la yä dora manga rokata de’ 
manga ngoha-ngohaka, “i dadi yo barija, yo wango i tebini, de” 
yo dadi o ayo ma oa o tau ma goronaka yo to moteke manga 
rokatika. De hoko genanga mol ua naga o nyawa yakunu ya 
hohedu o abari ma Jou Madutu ino. 

“Hoko genango, na nasihati hagala o nyawa yo go go hupaya 
Onanga i dadi yo barija. 'Hagala o hali ma goronaka, ko kiani 
ngona no dadi o dulada o kalakuanga ma oa-oa. Nako ngona 
no dotoko, ko kiani ngona ani hininga i rikoto de” na ka i 
goungu. “Na pake o demo-demo i bo barija, o nyawa yakunua 
ya hohedu, hupaya hagala ani lawani ya maleke karana koiwa 
naga o hali-o hali ma do dorou 6nanga yakunu ya hetongo 
mangale ngone. 

O go gilaongo ko kiani yo to moteke manga tuangika, de’ 
ya sanangi manga hininga hagala o hali ma goronaka. Onanga 
yakunua yo ro ributu, '@ekola yo tohiki. Ko kiani 6nanga i hi 
matoko salalu 6nanga manga jako ya oa de’ yo setia, hupaya 
de to ona manga jako genanga o nyawa i hi giriri o do dotoko 
mangale ma Jou Madutu, Wo na hi ho halamati ngone. 

NHababu ma Jou Madutu wo hi dumutoka ai hayanga de ai 
dora la wa hi halamati hagala o nyawa mata-mata. "Ma Jou 
Madutu ai hayanga de ai dora genanga i na hi biaha i na dotoko 
ngone hupaya yakunoka ua ho wango 1 ma lawa-lawani de ma 
Jou Madutu ai mau, de” ha motekua o dunia ma nahihu. Ngone 
i na hi biaha i na dotoko la ho wango o dunia nënanga ma 
goronaka de ha nako nanga diri ha tumungu, nanga hininga 
i tiai de? ho setia ma Jou Madutu ika. JOraha nanga ma go 
giria ngone ho do dama ma Wange ngone hö ngano-nganono 
genanga, ma Wange oka genanga o dunia aha ya make o Yesus 
Kristus ai mulia, ena genanga ma Jou Madutu Duru wo Lamo- 
amoko de” nanga Koano Wo na hi ho halamati. “Unanga wo 
hi huba oka ai diri mangale ngone la wo na hi lapahi ngone de 

hagala o dorou, de” wo na hi dadi ngone o umati moi ho lo 
lapahi de o baradoha de” ho dadi ma dutu Unanga dika, inoli i 
na magawe o oa ho dia. 

SNä dotoko mata-mata genanga, de” nä nasihati ika oli na 
taaere 1 ni hi gö gihe-gihene de i ni 6manga de o kumati. Ka o 
nyawa moi 6 de uha na mala ika i ni hi kauku ngona. 


O Harani oka ma nyawa manga kalakuanga 


Na hi döaka o ho hininga ani jemaat-jemaat ma ngoha- 

ngohaka hupaya 6nanga yo to moteke o tutuda-tutuda ika 
de” ya ko kuaha o negara, de” i hi ngounu de’ i ma sadia yo 
diai moi-moi o hali ma oa-0a. “Na temo onangika hupaya uha 
hi ade-ade i to torou ekola 1 ma teke ro ributu de o nagona 6 
dika, duga-duga hupaya 6nanga manga jako yo ngamo-ngamo 
ua. Ko kiani Onanga salalu manga jako manga hininga i bole- 
bole o nyawa ika mata-mata. 3 Hababu ma hira ngone 6 mahirete 
ho bodo, ha niki o ngëkomo i howo-howono de” ho hi ngounua. 
Ngone i ma gilaongo hagala rupa o hininga i to torou de’ o 
nahihu, de’ ngone ho wango de nanga niati 1 to torou de" o 
hininga ho ma ko gogono, de ka ho ma ko ko dohatika. “Ma 
ma Jou Madutu, Wo na hi ho halamati ngone wo hi matoko 
ngone ino ai dora de? ai hininga ma oa. “Unanga wo na hi 
halamati ngone, ko i goungua karana ngone ho diai oka okia 
naga moi ma oa-0a, duga-duga karana iinanga mahirete wo na 
dora ngone. Unanga wo na hi halamati ngone ma do dagi de 
ma Jou Madutu ai Womaha, i na hi ddaka ngone ino o do dadi 
ma hungi de” o ngango ma hungi de ma ngëkomo 1 na ihoro 
ngone. “Ma Jou Madutu wo na do buraraha ai Womaha ngone 
uku de ma ngekomo o Yesus Kristus, nanga Koano Wo na hi ho 
halamati, "hupaya de o Yesus ai hayanga de al dora, ngone ho 
ma teke oa-0a okali de ma Jou Madutu de” ngone ha make o 
ngango ma dutu de” i ko kakali ganga ngone ho ngano-nganono. 
8O demo nenanga i goungu i tiai. 

Ngohi to mau ngona no hi duku o hali-o hali nenanga, 
hupaya hagala o nyawa i wi ngaku-ngaku ma Jou Madutu ika i 
gou-goungu yo usaha mangale yo diai o manarama ma oa-oa de’ 
i fö faida mangale o nyawa mata-mata. “Ma no ma hi rehene 
i ma teke ro ributu o demo ma fö faida ua, o Jarita kia ino 
nanga ahali, o ributu de” o ga ngamo mangale o agama ma tita. 
Mata-mata gënanga koiwa ma faida de” koiwa ma utumu. O 


O PAULUS AI HURATA 
O FILEMON IKA 


MA NGONGOTAKA 


O Filemon ganga o Harani oka o nyawa moi duru i wi nako 
o nyawa mudukua wo dadi o jemaat ma nyawa o Kolose oka. 
To iinanga ai gilaongo wo ma tengo ai romanga o Onesimus. 
O gilaongo genanga wo piringanoka ai tuangoka, o Filemon 
senanga, ma duru ino done sarakia i ma nako oka de o Paulus 
ma Oraha o Paulus naga o bui ma goronaka. De o Paulus ai 
tutuda, o Onesimus wo dadi o Harani oka ma nyawa. 

O Paulus ai hurata nenanga o Filemon ika ma rupa o Paulus 
ai go gahoko la” o Filemon wo modeke i ma dame de o 
Onesimus, ai gilaongo genanga, o Paulus ma go giria wi huloko 
wo lio. O Paulus wo gahoko hupaya o Filemon wo igo wi tarima 
okali o Onesimus, i goungua duga-duga hokä ai gilaongo wi 
ngamo oka ua, ma’ hokä ai dodiawo ö i ma hi ho Harani ma 
nyawad. 


Ma dola 
Ma do di hira 1-3 
O Filemon ai dora de’ ai ngongaku 4-7 
O go gahoko mangale o Onesimus 8-22 
Ma bo baha 23-25 





'Ria dodoto Filemon, mia dodiawo de’ ngomi ho ma teke 
manarama moi! Ngohi o Paulus, o bui ma nyawa moi karana 
o Kristus Yesus, mi ma niki de o Timotius to ngone nanga ria 
dodoto, to tulihi o hurata nënanga ngona ika ?de' o jemaat ika i 
ma to toomu ani tau oka; ko genangö to ngone nanga birangika, 
o ngo Apfia de nanga doomu o manarama moi o Arkhipus. 

3Ngomi mi nganono tanu ma Jou Madutu o Ama de' ma Jou 
Yesus Kristus wo ni hi doaka o barakati de’ o lola ngona ika. 


O Filemon ai dora de’ ai ngongaku 


4To mä niata ma hi getongo, ngohi ta hetongo Ria dodoto ani 
romanga de” to temo tarima kasi ma Jou Madutu ika. “Hababu 
ngohi to ihene i gou-goungu Ria dodoto ni ngaku ma Jou Yesus 
ika de na hininga ma Jou Madutu al umati mata-mata. “Ngohi 
to ma niata tanu ho ria dodoto hoka o nyawa yo ngaku-ngaku i 
hi hasili o mangarati i holoi i lamoko mangale hagala o barakati 
ngone oka karana ho ma teke rimoi de o Kristus. "Ria dodoto 
Filemon, ani dora ma Jou Madutu al umatika mata-mata 1 hi 
hi mörene ngohi, de” i hi döaka o hi hitomo ngohino! Ma Jou 
Madutu ai umati mata-mata ya diai oka yo morene karana ngona 
Ria dodoto. 


O go gahoko mangale o Onesimus 


8Ma hababu genanga, hoka o nyawa o ria dodoto o ngongaku 
moi, ngohi ka i yakunu dika to ni pareta Ria dodoto mangale 
okia Ria dodoto kiani na diai. “Ma” karana ngohi to ni hininga 
Ria dodoto, duga-duga ngohi. ka to gahoko dika. Ngohi nenanga 
o dimono moi de” oraha nënanga ma go giria i hi tumunguku 
o bui ma goronaka karana o Kristus Yesus. "Ngohi, o Paulus 
la” no hi 6riki o go gahoko moi to hi adono ngona ika mangale 
o Onesimus, ahi ngohaka mangale o Kristus. Hababu o bui ma 
goronaka nënanga ngohi to dadi oka ai ama o rohani oka. "Ma 
hira unanga wo baraguna ua mangale ngona, ma” oraha nEnanga 
unanga wo baraguna, ka ngona ua dika, ma” mangale ngohi 6. 

120raha nenanga o nyawa ti ho hininga genanga ti hi dingotoli 
ngona ika. PI moteke ma diai ngohi to mau ti tumungu Unanga 
wo gogere de de ngohi hoka ani dagali, la? unanga yakunu wo 
hi riwo-riwo ngohi, hoko kia ma dekana ngohi i hi tumunguku o 
bui nenanga ma goronaka karana to hi ngahu o Abari ma Oa ma 
Jou Madutu ino. “Ma' ngohi toluku okia naga to diai nako Ria 
dodoto no modekuahi. Ngohi 1 holoi to igo nako Ria dodoto no 
diai de ani hininga ma ngigo mahirete: ngohi toluku to ni pakisa. 

ISMarai o Onesimus wo ma tingaka draha ma huhutulu, la” 
Ria dodoto mangale ni make okali ünanga ka hi ado-adontka. 
6Oraha ne@nanga nanga i goungua duga-duga o nyawa o 
gilaongo moi mangale Ria dodoto, ünanga i holoi de genanga. 

Unanga ganga nanga dodiawo o Harani oka ma nyawa duru 
hi ho hininga. Unanga duru wo baraguna mangale ngohi okia 
hongoli mangale ngona! Marai tinanga duru wo baraguna ya oa 
hoka o gilaongo ya oa hoki o nyawa moi o ria dodoto mangale 
ma Jou! 

Ma hababu genanga, karana Ria dodoto no hi pulono ngohi 
ani dodiawo ho ma hi ho Harani, ni tarimali o Onesimus hoka 
i ma tero Ria dodoto no hi tarima ngohi. “Nako iinanga wa 
howono ekola wo nagimi ngona ika, mala ika la” ngohi ta 
tagongo mata-mata genanga. “Aa, ya oa ngohi mahirete to 
tulihi nenangoka dau: Ngohi, o Paulus aha ta fangu ta mata- 
mata. (Marai i paralu oka ua ngohi to ni hi to ihene Ria dodoto 
mahirete de ani nagimi ngohino, ena gënanga ani wo wango ma 
hungi hokä o Harani oka ma nyawa.) #@Hababu genanga, de ma 
Jou abe ika no hi riwo ngohi, na mörene ahi hininga hoki o ria 
dodoto o Kristus oka. 

“To tulihi o hurata nenanga karana to ngaku Ria dodoto aha 
na dial okia ngohi to gahoko. I goungu ngohi to hi öriki Ria 
dodoto aha na dial i holoi de gënanga. ?Oraha ma huhutulu 
genanga, të gahoko na sadia ani tau oka o kamari mangale 
ngohi, hababu ngohi to nganono ma Jou Madutu wa tarima o 
Ria dodoto mata-mata nia niata, de” wo hi aokali ngohi nginika. 


O tabea ma bo baha 
3Q Epafras, naga de de ngohi o bui ma goronaka karana 
o Kristus Yesus, wo hi dingoto ai tabea ngona ika. “Na 
tarima 6 manga tabea ahi dodiawo-ahi dodiawo: o Markus, o 
Aristarkhus, o Demas de” o Lukas. 
“Tanu ma Jou Yesus Kristus wi ni hi barakati ngini. 


To ngomi mia horomati, 
o Paulus 


O HURATA O IBRANI MA NYAWA IKA 


MA NGONGOTAKA 


O hurata o Ibrani ma nyawa ika nenanga ma dumutu o 
doomu moi ika o Harani oka ma nyawa, karana ka i taurika 
ya mdo ya tuku, yakunu i dadi aha yo setia oka ua to önanga 
manga ngongaku o Kristus ika. Wo tuli-tulihi o hurata nenanga 
wo hi dailako wa hi ti tila önanga hupaya i tatapu yo ngaku. 
Mangale genanga iinanga wa hi dumutu o Yesus Kristus ganga 
ma Jou Madutu ai nyonyata i tö totomo. O hurata wo tuli- 
tulihi nenanga o parakara hange wo hi ho hi hira. Ma do di 
hiraka, o Yesus ganga ma Jou Madutu ai Ngohaka - o Ngohaka 
wo ko kakali. Ma Jou Madutu ai Ngohaka genanga wo hi 
dumutu ai to moteke o Ama ika de ma do dagi wo tongohono 
wa tagongo o huha de o hangihara. Hokd ma Jou Madutu ai 
Ngohaka, o Yesus i holoi wo kurutile de o nabi-nabi o Jaji ma 
Hiraka. Unango i holoi wo kurutile de o malaekat ekola o Musa 
mahirete. Ma hinoto, ma Jou Madutu wo hi nyata oka o Yesus 
hokii o imam wo ko kakali i holoi wo kurutile de o imam-imam 
o Jaji ma Hira ma goronaka. Ma hange i ma dohanga de o 
Yesus o nyawa i wi ngaku-ngaku unangika yo lapahi oka de o 
baradoha de’ o modongo de’ de o honenge. Hoka o Imam wo 
mo Mulia, o Yesus wa hi ddaka o nyawa ika o halamati ma dutu, 
ma” okia naga yo do diai o agama o huba i hi huba-huba, de ya 
do diai ma homoa ohi o agama Yahudi ma goronaka, yakunua i 
hi doaka o halamati ma dutu. O agama ya do do diai genanga 
yakunu i hi doaka o halamati ma dutu ka ma dulada dika, ma 
homoa koiwa. 

De wo hi hi hira o ngongaku ma conto-conto o nyawa yo so 
sawaro de yii heto-hetongo o Israel manga jarita ma goronaka 
yma hidoku 11), o hurata nenanga wo luli-tulihi wa hi garo 
ya bo basa-basa hupaya i tatapu yo setia. O hidoku ngimoi de 
hinoto ma goronaka iinanga wa hi ti tila 6nanga hupaya ka hoko 

genangika yo setia hi adono ma bo baha, de duga-duga i wi 
pulono o Yesus ika. Unanga wa hi ti tila oli 6nanga hupaya yo 
tongohono ya tagongo o huha de o hangihara de’ yo tongohono 
ya tagongo ya hi do doko uku de? o aniaya manga diri ika 
mahirete. O hurata nenanga i hi bo baha de o hitiari de” o ho 
hininga. 


Ma dola 
Ma do di hira: O Kristus ganga ma Jou Madutu ai 
nyonyata i tö totomo 1:1-3 
O Kristus i holoi wo kurutile de o malaekat 1:4-2:18 
O Kristus i holoi wo kurutile de o Musa de’ 
o Yosua 3:1-4:13 
Ma jako biaha ua o Kristus ai manarama hokä 
o imam 4:14-7:28 
Ma jako biaha ua o Kristus ai jaji 8:1-9:28 
Ma jako biaha ua o Kristus ai huba 10:1-39 
Duru-duru i paralu o ngongaku 11:1-12:29 
O hitiari de’? ma bo baha 13:1-25 


Ma Jou Madutu wo temo-temo i ma dohanga de ai Ngohaka 


Ma hira ino hara ma ngöe ma Jou Madutu wo temo-temo 

nanga ete de nanga tohora ika wa pake o nabi-nabi de 
wa pake i rupa-rupa ma do dagi. ?Ma' o draha ma bo baha 
oka nenanga Uunanga wo temo-temo ngone ino i ma dohanga ai 
Ngohaka. De ma do dagi ai Ngohaka nenanga ma Jou Madutu 
wo hi dadi o alami de ma dola. De ma Jou Madutu wo hi 
tantu oka ai Ngohako genanga wa haku hagala mata-mata ka 
unanga ma dutu. 3Unangino i hupu ma Jou Madutu ai mulia i lö 
leto-letongo, iinanga ganga ma Jou Madutu ai diri mahirete ma 
dulada i nyata-nyata. Unangoli ganga wa paliara o alami mata- 
mata ika ka ma gahu-gahumu de to ünanga ai demo duru i ko 
kuaha. I paha ika unanga wo hi gumala o nyawa yo lapahi de to 
ona manga baradoha, unanga wo gogere ai kuruhi i mo mulia o 
horoga oka 1 ma tuonino de ma Jou Madutu, Wo ko kuaha wo 
ko kurutile. 

Ma Jou Madutu ai Ngohaka ai mulia 


4O ngohaka genanga wa make ai gogere i holoi i kurutile de 
o malaekat, de? o romanga i wi hi doa-doaka ma Jou Madutu 1 
holoi i kurutika ma horomati de o romanga ya hi döa-döaka o 
malaekat ika. 5O malaekat ika ka moika 6 ma ma Jou Madutu 
komaiwa wo temo hoko neEnanga, 
“Ngona ahi Ngohaka, 
o wange nénanga ngohi to dadi ani Ama.” 
Ya korona o malaekat okia dika, komaiwa ma Jou Madutu wo 
temo hoko neEnanga, 
“Ngohi aha to dadi ai Ama, 
de’ unanga aha wo dadi ahi Ngohaka.” 
6Ma' ma öraha ma Jou Madutu wi huloko ai Ngohaka o riaka o 
dunia uku nënanga, ma Jou Madutu wo temo hoko nënanga, 
“Mata-mata ma Jou Madutu ai malaekat ma patutu i wi huba 
ma Ngohaka gënanga.” 
"Ya korona hagala o malaekat, ma Jou Madutu wo temo hoko 
nenanga, 
“Ma Jou Madutu wa diai hagala ai malaekat yo dadi o 
hidaloko, 
de’ hagala i wi lo leleani yo dadi o uku ma dokara.” 
“Ma ma Ngohakika genanga, ma Jou Madutu wi temo, 
“Ani kuruhi i mo mulia ya Jou Madutu, aha i kakali ka hi 
ado-adonika! 
Ani po pareta ganga o po pareta i adi-adili. 
9 Ngona no igo o adili de” nö dohata o lalimi, ma hababu 
genanga ma Jou Madutu, 
ani Jou Madutu ngona wo ni iriki de” ngona ika wo ni hi 
doaka o horomati ya ao-ao o morene, 
no holoi de ani dodiawo.” 
Ma Jou Madutu wo temo oli, 
“Ngona ma Jou, ma do di hirakahi o dunia no hi dadi, 
de” ngona mahirete no diaji o dihanga. 
u Mata-mata genanga aha i hihanga, 
de” i dadi ma dorou hoka o pakeanga, 
ma” ngona no ngali ua. 
12 O alami mata-mata ika nenanga aha na 
tupukoro hoka o baju, 

de’ aha ma homoa oli no hi tururu. 
Ma’ ngona komaiwa aha no ngali, 
de” ani ngango aha koiwa ma bo baha.” 
YO malaekat ka moi ika 6 ma komaiwahi ma Jou Madutu wo 
temo hoko nenanga, 
“No gogeruku ahi nirakoka, E 
hi ädono hagala ani haturü ta hi do doko uku ani lou ma 
timi oka.” 

“Nako hoko genanga, i moteke ma diai hagala o malaekat 
gënanga okia? Onanga ganga hagala o womaha i wï lö lö leleani 
ma Jou Madutu, de? ma Jou Madutu wa hulo-huloko la ya riwo 
hagala o nyawa aha ya to tarima o halamati. 


O halamati i kö kua-kuata 


Ma hababu gënanga ko kiani ngone i holoi ha gou-goungu 

ho ma hi jöjö o do dötoko-do dötokika ngone ho ihe- 
ihenoka, hupaya uha ngone ho do gumala ika'to ngone nanga 
ngongaku. “Hagala o behehongo i hi ngö ngahu-ngahu oka o 
mö malaekat nanga ete de nanga tohora ika i nyata i tiai, de’ 
o nyawa i hi mote-motekua ekola i hi ngounua ya tarima o 
hukumanga 1 ma tero de manga manarama. Okia hongoli de 
o halamati i holoi i kö kua-kuata o behehongo-behehongino 
genanga! Nako ngone ha tailako ho hi do diai ua o halamatika 
genanga, ngone marai oka aha ho lapahi ua de o hukumanga. 
Hababu ma Jou mahirete ma do di hiraka wo hi ngahu oka o 
halamati genanga, de? hagala o nyawa yo ihe-ihene ma do di 
hiraka i goungu i hi nyata oka to Enanga ma diai ngone ino. “I 
ma ko moteke de genanga, ma Jou Madutu wo ma hi moteke 
wo hi kuata hagala o nyawa genanga manga hakihi de wo diai 
hagala i rupa i hera-heranga de? hagala o hali ma biaha ua, 
inoli wo hi ko kodoku o ngongike-ngongike ma Jou Madutu ai 
Womahino 1 moteke to linanga ai mau mahirete. 


O ngikomo ma bo belenga mangale o nyawa la ya hi halamati 


SHagala o malaekat ya make ua o kuaha ma Jou Madutu ino 
la ya pareta o dunia ma hungi aha i bo böa-böa, ënanga ganga o 


O IBRANI 2 659 


dunia ma go giria ngone ho hi ade-ade nënanga. “1 idulu ya ino, 
ma hidoku moi oka o Buku 1 Tebi-tebini ma goronaka i tulihi 
hoko nenanga, 

“Okia genanga o nyawa, ya Jou Madutu, hi adono ngona no 

mau na hininga? 

O nyawa duga-duga ka o nyawa dika, ma’ ngona 

ka na to tailako! 
7 O 6raha ma do dipoko ino ngona ni hi dadi oka ünanga ma 

huhutulu i holoi wo tipoko uku de o malaekat. 

Ngona ni hi ddaka unangika o ngi i mo mulia de? duru de 

ma horomati, 
8 inoli ni hi dadi tinanga wa ko kuaha hagala moi-mol.” 
Aa, nako ha hetongo ma Jou Madutu wa hi dadi o nyawa “ya 
ko kuaha hagala moi-moi”, genanga ma mangarati ka moi 6 de 
koiwa naga o nyawa manga kuaha ma timi uku ua. Ma ngaro 
hoko genanga, ngone ha make ua braha nanga o nyawa ya 
kuaha hagala moi-moi. “Ma ngone ha make oka öraha nanga 
o Yesus wo kuaha! Unanga i wi dial ma huhutulu i holoi wo 
tipoko uku de o malaekat o Graha ma do dipoko ino, hupaya de 
ma Jou Madutu ai hininga ma oa inanga yakunu wo honenge 
mangale o umati mata-mata. Ngone ha make oka öraha nanga i 
wi hi ddaka unangika o ngi i mo mulia de” duru de ma horomati, 
karana iinanga wa tagongoka o huha de o hangithara hi Adono 
wo honenge. “I goungu ma patutu ma Jou Madutu - wo hi dö 
da dadi hagala moi-moi mangale ai dungutu mahirete - wa diai 
o Yesus wo hi ho halamati 1 tö totomo de ma ngekomo o huha 
de o hangihara. De genanga ma Jou Madutu yakunu wa higaro 
o nyawa manga ngöe mangale i ma ko moteke de o Yesus ya hi 
mulia. Hababu unanga o ngëkomo ma bo belenga onangika la 
yakunu ya hi halamati. 

110) Yesus wa tebini o nyawa manga baradoha, de’ unanga 
wa hi tebi-tebini, de inoli önanga wa hi tö tebi-tebinoka gënanga 
mata-mata manga Ama ka moi. Ma hababu gënanga o Yesus i 
wi malekua wo ma ngaku 6nanga ganga hoka ai ria dodoto. 20 
Yesus wi temo ma Jou Madutu ika, 

“Ngohi aha to hi ngahu ahi roria dodotika mangale ngona. 

Ngohi aha to ni hi giriri ngona to 6nanga manga doomu ma 
goronaka.” 

30) Yesus wo temo oli, “Ngohi aha ta kelenga ahi nganono ma 

Jou Madutu ika.” De’ unanga wo temo oli, “Nenanga ngohi, 

ka ma moi de o ngoha-ngohaka ma Jou Madutu wo hi hi dba- 
doakoka ngohi ino.” 

#Mangale ma hababu hagala o nyawa ünanga wä hetongo o 
ngohaka genanga, ganga o nyawa o do dadi yakunu i honenge, 
ho o Yesus mahirete wo dadi i ma ke tero de de 6nanga de’ 
wo wango ma rupa o nyawa ma goronaka. Unanga wo dial 
hoko genanga, hupaya de to una ai honenge ünanga wakunu 
wa wedere o Ibilihi ya ko kuaha o honenge. “De ma do dagi 
hoko genanga ünanga wa hi lapahi o nyawa manga umuru ma 
gurutu yo gilaongo karana yö modongo o honengika. '5I nyata 
o malaekat ua ünanga wé riwo, duga-duga o Abraham ai difa 
uku. ''Nenanga ma mangarati ko kiani iinanga i ma ke tero de ai 
roria dodoto hagala o hali ma goronaka. De” de genanga tinanga 
wakunu wo dadi o Imam wo mo Mulia de wo so setia de” de 
ai dora de ai hayanga. De ai leleani gënanga o nyawa manga 
baradoha yakunu i apongo. “De” mangale genanga iinanga 
mahirete ma moi i boto wa tagongo o huha de o hangihara de’ i 
wi taili, inanga wakunu wa riwo hagala o nyawa ya ko korona o 
bo baja, hababu tinanga mahirete ma moi i boto i wi taili de” wa 
tagongo o huha de o hangihara. 


O Yesus i holoi wo lamoko de 0 Musa 


Roria dodoto ho ma hi teke ho Harani oka, ma Jou 

Madutu 6 wi ni ahokoka. Abe ika nia tibanga nia luku- 
luku uku mangale o Yesus nenanga! Ma Jou Madutu wi huloko 
unanga ma dungutu ma gi lamoko la wo dadi o Imam wo mo 
Mulia to ngone nanga agama ma goronaka. "Unanga wo setia 
ma Jou Madutu ika wi iri-irikoka iinanga mangale o manarama 
genanga, hoka o Musa 6 ma hira ino wo setia wa göraka ai 
manarama ma Jou Madutu ai tau oka. “Ma o Yesus i patutu 
wa make o horomati i holoi i lamoko de o Musa. Hababu o 
nyawa hi goko-goko o tau ko kiani ya make o horomati i holoi 
i lamoko de o tau genanga mahirete. “I tiai moi-moi o tau naga 
i hi gö goko-goko, ma” i hi g6 goko-goko moi-moi ganga ma 
Jou Madutu mahirete. 5O Musa wo setia hokä wo lö leleani ma 
Jou Madutu ai tau ma goronaka de” wo hi ädono hagala o hali 
aha ma Jou Madutu wo hi ngahu ma 6raha nanga himangika i 
bo böa-böa. “Ma” o Kristus wo setia hoki o Ngohaka wo ma 
hi moku ma bo baluhu mangale ma Jou Madutu ai tau. De 
ngone nenanga ma Jou Madutu ai tau, nako ngone i tatapu i na 

magawe de” 1 tatapu ho ngaku la ha make okia ngone hö ngano- 
nganono. 


Ma Jou Madutu ai umati manga do dogumu 


'Genanga ma hababu, hoka ma Jou Madutu ai Womaha yato, 
“Nako o wange nënanga ni ihene ma Jou Madutu ai ilingi, 
8 uha ngini nia häeke nia togowini, hoki nia ete de nia 
tohora, 
ma 6raha 6nanga yo lawani ma Jou Madutu ika de” ma Jou 
Madutu i wi uji o tonaka i kö ko kakaha oka. 
9 “Dokengoka nia ete de nia tohora i hi taili ngohi, de’ i hi uji 
ngohi,’ ma Jou Madutu wato, 
“ena hioko önanga ya make oka ahi manarama ma dëkana o 
taongo moruata.’ 
10 Ma hababu gënanga ngohi tä ngamo onangika de ngohi to 
temo, 
‘Onanga salalu yo setia ua, de” yö igo ua i hi ngounu hagala 
ahi pareta.’ 
11 Ngohi to ngamo de’ to koboto, 
‘Onanga aha ko yö ngohamua o berera gënanga la ya mäke 
o do dogumu de de ngohi.’ ” 

2 Roria dodoto, ni ma hi do diai uha hi ädono naga nia hi 
dogoronaka wo ma tëngo ai hininga hoko gënanga ma mo dorou 
de” koiwa ai ngongaku, hi ädono ünanga wo ma idulu de’ wi 
tingaka ma Jou Madutu wo wango-wango! Ho’, hupaya ka o 
nyawa mol 6 ma koiwa naga nia hi dogoronaka o baradoha yä 
tipu hi ädono i wi lawani ma Jou Madutu, ko kiani ngini ni ma 
teke nasihati o wange hi getongo hoko kia ma dëkana ngone ka 
ho wango ohi o öraha ma goronaka ya hëto-hëtongo “O Wange 
Nënanga” o Buku i Tebi-tebini ma goronaka. '“Ngone mata- 
mata ganga ho ma teke dodiawo o kudoti oka de o Kristus, iti 
ngone hi ädono ma bo baha ha so sö 1 bitumu o ngongaku ma 
goungu ka de ma hirahi naga ngone oka. 

ISNEenanga doka ya tö tuli-tulihi o Buku i Tebi-tebini ma 
goronaka, 

“Nako o wange nënanga ngini ni ihene ma Jou Madutu ai 

ilingi, 
uhali ngini nia häeke nia togowini, hokä nia ete de nia 
tohora, ma öraha önanga yo lawani ma Jou Madutu ika.” 

16 Aa, O nyawa nagona yo ihe-ihene ma Jou Madutu ai ilingi 
de yo lawani unangika? Genanga mata-mata o nyawa wa tö tuda- 
tuda o Musa, yo hupu o Mesir ma berera ino, ko i goungua? 
"De o nagona ika ma Jou Madutu wä ngamo ma dekana o 
taongo moruatino? Onanga yo bo baradoha ika, yo hö hone- 
honenge o tonaka i kö ko kakaha oka, ko i goungua? “Ma 
oraha ma Jou Madutu wo koboto hoko nénanga, “Onanga aha 
ko yo ngohamua o berera genanga la ya make o do dogumu 
de de ngohi” - o nagona oli ma Jou Madutu wa dungutu? 
Wa dungutu ganga hagala o nyawa yo lo lawa-lawani ma Jou 
Madutu ika, ko i goungua? "Oraha nanga ngone ho mangarati 
onanga yakunua yo wohama karana 6nanga yo ngaku ua ma Jou 
Madutu ika. 

Aa, ma Jou Madutu ai jaji ka i pake ohi, de’ ngone aha i 

na hi d6aka o do dogumu wo na hi ja jaji. Ho”, ko kiani 
ngone hö göana hupaya ka o nyawa moi 6 ma uha naga nia 
hi dogoronaka i nyata ya jame ua o do dogumu i na hi ja jaji 
genanga. “Hababu o Abari ma Oa genanga i hi ngahu oka ngone 
ino i ma tero hoki onangika. Ma” onangika, o abari genanga 
koiwa ma faida. Hababu ma draha b6nanga yo ihene, 6nanga 
yo ngaku ua. “Ma ngone ha ngo ngaku-ngaku ha tarima o do 
dogumu ma Jou Madutu wo na hi jä jaji genanga. Gënanga i ma 
däene de okia ma Jou Madutu wa hëto-hëtongo, hoko nënanga, 

“Ngohi to ngamo de’ to koboto, 

‘Onanga aha ko yo wohamua la ya mäke o do dogumu de 
de ngohi.’ ” 
Ma Jou Madutu wo temo hoko gënanga ngarokö ai manarama 
i bötoka ka de ma dero ünanga wo hi dadi o dunia nënanga. 
4Hababu mangale o wange ma tumidi, naga i tulihi o Buku i 
Tebi-tebini ma goronaka hoko nënanga, “O wange ma tumidoka 
ma Jou Madutu wo ma hi batongo de to una ai manarama 
mata-mata.” “Ya korona o hali gënanga i tuliholi hoko nënanga, 
“Onanga aha yo wohamua o berera ika gënanga la ya mäke o 
do dogumu de de ngohi.” $Ho', önanga ma do di hiraka yo 
ihe-ihene o abari mangale o Abari ma Oa gënanga, yd tarima 
ua o do dogumu gënanga karana önanga yo ngaku ua. Nako 
hoko gënanga i tararonoka naga o nyawa ma homoa yakunu ya 
tarima o do dogumu gënanga. ?Hababu ma Jou Madutu wo hi 
tantu oka moi o wange ma homoa oli, ya hëtongo “O Wange 
Nënanga”. I paha ika de ma tao-taongo ma Jou Madutu wo 

temo-temo ya korona o hali gënanga de ma do dagi ma Koano 
Daud, ma ayat ya heto-hetongo kangano ma goronaka, 

“Nako o wange nénanga ngini ni ihene ma Jou Madutu ai 

ilingi, 
uhali ngini nia togowini nia haeke.” 

8 Ade-ade nako o Yosua wa hi doakoka o nyawa ge 9nanga 
o do dogumu ma Jou Madutu wo hi jä jaji oka, done ma Jou 
Madutu aha wo hi ade-ade oka ua mangale o wange ma homoa. 
Ho’, mangale ma Jou Madutu ai umati kanaga ohi o jaji la 
i ma hi batongo hoka ma Jou Madutu wo ma hi batongo o 
wange ma tumidoka genanga. “Karana o nyawa ya to tarima 
o do dogumu ma Jou Madutu wa hi ja jaji oka onangika 
genanga, aha i ma hi batongoli de to ona manga manarama 
mata-mata, i ma tero hoka ma Jou Madutu. 'Mangale genanga, 
nia ino ngone ho ma hi dailako ha gou-goungu la ha tarima 
o do dogumu ma Jou Madutu wo hi ja jaji oka genanga. Uha 
hi adono nanga hi dogoronaka wo ma tengo wo dadi ua hoka 
6nanga ma hira ino, karana yo ngaku ua ma Jou Madutu ika. 

Ma Jou Madutu ai demo ganga o demo ma ngango de’ 
i kuata; i holoi i doto de o oworo ma doto ma himanga de 
ma porete ka i doto. O demo genanga ya tohoko hi ädono ma 
batingi o jiwa de” o womaha ma hi gorona, yadono ma batingi 
nanga donga-donga de nanga kobongo ma niara ma batingi, hi 
adono i hi 6riki o nyawa ma dibanga i luku-uku uku de’ o 
nyawa ma hininga ma mau. JO do dadi moi 6 ma koiwa naga 
yakunu i iunu ma Jou Madutu ai lo lega oka. Hagala moi-moi i 
talajanga de” i helenga ika ai himangoka. De” ngone ko kiani ho 
hi ddaka nanga bo baluhu unangika. 


O Yesus o Imam wo mo Mulia wo lamo-amoko 


14Ma hababu genanga ko kiani ngone ho ma hi joj6 ha ke 
kekete to ngone nanga ngongaku ika ho hi mato-matokoka. 
Hababu ngone de ma Enanga nanga Imam wo mo Mulia 
wo lamo-amoko, wo wohamoka hi adono ma Jou Madutu 
ai himangika - ge ünanga doka o Yesus ma Jou Madutu ai 
Ngohaka. “To ngone nanga Imam wo mo Mulia genanga ko i 
goungua o imam wakunua wa moteke wa mao to ngone nanga 
bole-bole. I idulu ya ino, ünanga i wi tailoka hagala o hali ma 
goronaka, i ma ke tero hoki ngone mahirete, duga-duga nanga 

wo diai ua o baradoha! “Hababu genanga, nia ino la ngone ho 
go gomangile de ho ma nau-nauru hi himanga ma Jou Madutu, 
wo po pareta de ai hininga ma oa. Ma Jou Madutu aha wo na 
dora ngone de? wo na hi barakati ngone hupaya ngone ha make 
o ro riwo ma 6raha ya ko korona. 

Moi-moi o imam yo mo mulia ya iriki o umati manga hi 

goronaka, de” ya goraka la 1 wi leleani ma Jou Madutu 
hoka to 6nanga manga dururu. Ai manarama genanga la wo hi 
huba ma Jou Madutu ika o ngongike-ngongike de” o hu huba-hu 
huba mangale o baradoha ma apongo. ?O imam wo mo mulia 
genanga una mahirete wo bole o hali ma ng6e ma goronaka, de’ 
karana genanga tnanga yakunu wa diai wä bole-bole hagala o 
nyawa ika okia-kia ua ya nako de” o ngekomo ma diai ya ho 
hongohu. “De karana genanga tinanga mahirete wo bole, done 
unanga ko kiani wo hi huba o hu huba, karana ka o umatua 
dika hagala manga baradoha, ma' karana 6 hagala ai baradoha 
mahirete. “Ka o nyawa moi 6 ma kolwa naga ya göraka manga 
diri mahirete yo dadi o imam wo mo mulia. O nyawa yo dadi o 
imam wo mo mulia nako mangale genanga ma Jou Madutu wi 
ahoko - i ma tero hoka o Harun. 

‘Hoko genango o Kristus. Unanga wo ma gorakua ai diri 
mahirete wo dadi o Imam wo mo Mulia. Ma Jou Madutu 
mahirete wi goraka Unanga. Ma Jou Madutu wi temo unangika, 

“Ngona ahi Ngohaka, 

o wange nënanga ngohi to dadi ani Ama.” 
6O ngi ma homoaka ma Jou Madutu wo temo oli, 
“Ngona ganga o imam ka hi ado-adonika, 

hoka ma Imam Melkisedek.” 

"Ma draha o Yesus wo wango o duniaka neEnanga, ünanga wo 
ma niata de? wo gahoko de ai böaka de wi gari ma Jou Madutu 
ika, wa aku-akunu wi hi halamati o honengino. De” karana 
unanga wo ma hi moteke ma Jou Madutu ika de ai horomati i 
oma-omanga, ho ünanga wi hi gihene. “O Yesus ganga ma Jou 
Madutu ai Ngohaka, ma” ngarokö hoko genanga ünanga wo mä 
dotoko wo hi ngounu de ma do dagi ai huha de ai hangihara. 
“Ho i boto linanga wo dadi oka wo hi ho halamati i tö totomo, 
unanga wo dadi o halamati ma titi 1 ko kakali mangale o nyawa 
mata-mata yo mote-moteke unangika, "de ma Jou Madutu ma 
wo hi nyata ünanga hoka o Imam wo mo Mulia, hoka ma Imam 
Melkisedek! 

O ho hininga 

1 Ya korona o Yesus al pangkati hoka o Imam wo mo Mulia, 
ma ngoe naga 1 paralu ngomi mi hi ngahu ngini ika, ma” i huha 
mangale ho hi tararono hababu ngini i taitua holi ni mangarati. 
2] moteke ma diai ngini ma orahoka la ngini ni dadi o guru, 
ma’ ma nyonyata ngini ka i paralu ohi ni ma dotoko o nyawa 
ma homoa ika mangale ma hohole ma do di hiraka ma Jou 
Madutu ai do dotoko. Ngini yakunowahi nia tarima o inomo ma 
do dogowini, ngini ko kiani ni okere ka o huhu ohi dika. "O 
nyawa ka yo huhu ohi, ma mangarati ünanga ka o ngohaka ma 
gilau ohi, iinanga koiwa ohi wo dibanga i kurutika mangale okia 
1 tiai de okia i howono. “O inomo i to togowini ganga mangale 
o nyawa yo balu-baluhoka karana ya mö mäke-mäke de ya do 
diai, yakunoka i hi li howono kiaka ma oa de” kiaka ma dorou. 

Hababu genanga, nia ino ngone ho tagi nanga himangika 
o do dotoko-do dotokika i holoi i kurutika ho gila-gila 

mangale o baluhu o Harani ma wo wango, de” uha duga-duga hö 
ho hininga to ngone nanga agama ma do dotoko ma hohole ma 
do di hiraka. Uha ngone hö gi lioli o do ddtoko ma hohole ma 
do di hiraka o nyawa ko kiani i ma togumu yo diai hagala o hali 
ma fo faida ua de’ ko kiani hi ngaku ma Jou Madutu ika, “ekola 
o do dotoko ma do di hiraka ya korona o gohiki ma debi-debini 
ekola ya korona o giama ya go gelenga o nyawa uku, ekola ya 
korona yo honengoka de yo wango oli ekola o hukumanga i ko 
kakali. “Nia ino ngone, nako ma Jou Madutu wo na hi gumala, 
ho tagi nanga himangika o do dotoko-do dotokika i holoi i 
kurutika j gila-gila! 

4Hababu hagala o nyawa yo setia oka ua o agama ika, i dadi 
ua yä tuda yä ki lio. Onanga ma hira naga ma Jou Madutu ino 
ai dararono ma goronaka, de” onanga ya jame oka ai ngongike. 
Onango ma Jou Madutu ai Womaha yä kuaha oka. “De okia 
naga ya mäke-mäke de ya do diai önanga i hi öriki ma Jou 
Madutu ai demo gënanga ya oa, de? onanga ya mao oka o 
ngongike-ngongike yä omanga de o kuaha o öraha aha i bö böa- 
boaka de ya ino. “Ma i boto de gënanga önanga yo setia oka ua 
o agama ika! Kiaka yakunu önanga yä tuda yä ki lio la yo toba 
oli o baradoha yo diai oka ua. Hababu önanga ma go giria i wi 
salib oli ma Jou Madutu ai Ngohaka de’ ya diai ünanga i wi hi 
kauku o kawaha manga himangoka. 

70 tonaka ma moi-moi yö do tawana enanguku ya hihihi o 
awana ma akere, done 1 hi hasili hagala o joro de ma fo faida 
oka ma tonaka ya mo manaramika, o tonaka genanga ma Jou 
Madutu wo hi barakati. “Ma” nako o tonaka genanga i hi hasili 
o nguhumu de” o momo ma ho hihika, done o tonaka genanga 
koiwa ma faida de” done aha ma Jou Madutu wa lolai de” ma bo 
bahaka ya mata ya tuhuku. 

“Ma” o Roria dodoto ti ni ho hininga, ngaroko6 ngomi mi 
temo hoko genanga, ma” ngomi mi ngaku i goungu mangale 
ngini. Ngomi mi ngaku 1 goungu ngini nia tarima oka hagala o 
hali i holoi ya oa, ena genanga hagala o barakati ma rupa nia 
halamatino ma hidoku. “Ma Jou Madutu ko i goungua ma Jou 
Madutu wo adi-adilua. Unanga ko wa wohangua okia ngini ni 
manarama unangika, de” o dora ni hi mato-matokoka unangika 
ma Oraha nia riwo o roria dodoto o ngongaku moi, 6raha 
nenanga de ma hira. 'Ngomi duru mio igo hupaya ngini moi- 
moi gila-gila i ni magawe hi Adono ma bo baha, hi adono ngini 
nia tarima okia ngini nio ngano-nganono genanga. "Ngomi mi 
oluku ngini i dadi i ni tebeturu. Ma” ngomi mio igo hupaya ngini 
ni wango hoka o nyawa ya to tarima okia ma Jou Madutu wo hi 
ja jaji, karana ngomi mi wi ngaku unangika de” karana mi tama 
de mia sabari. 


Ma Jou Madutu ai jaji yakunua i ngali 


Ma öraha ma Jou Madutu wi jaji o Abraham ika, unanga 
wo koboto Unanga aha wa dial okia wo hi jo ja jaji oka. De’ 
karana koiwa naga i holoi yo kurutile de ma Jou Madutu ho 
unanga wo koboto de to una al romanga mahirete. “Unanga wo 
temo, “Ngohi to jaji aha to ni hi barakati ngona de’ ta diai ani 
difa uku i dadi yo woe.” 15O Abraham wo tama de ai sabari, 
ho unanga wa tarima okia wi hi j6 ja jaji oka ma Jou Madutu 
unangika. ''Nako o nyawa yo koboto, iinanga wo koboto de o 
nyawa ma homoa manga romanga i holoi yo kurutile de iinanga, 
ho o koboto genanga ya mata-mataka hagala o ributu. "Ma 
Jou Madutu wo mau wo hi to tiaika hagala o nyawa ika ya to 
tarima ai jaji, unanga aha ko wa ngali ua to una ai datoro. Ma 
hababu genanga unanga wo dogo o koboto o jaji ika genanga. 
130) hali hinoto genanga yakunua i ngali: Ma Jou Madutu i dadi 
ua wo Eluku ya korona ai jaji de? ai koboto. Hababu geEnanga, 
ngone ho ma hö hohongoka ma Jou Madutu ika, i hi ddaka o 

hi ti tila i kua-kuata la ho ma hi jojo 1 kekete o ngo nganonika 
nanga himangoka i ma hohe ika. “To ngone nanga ngo nganono 
genanga hoka o tapu i ma hi baiti duru ka ha luku uku de i 
ma hi rupa o joj6 i kua-kuata de” koiwa o hawana nanga ngango 
ika. O ngo nganono genanga ya totara o Ngi Duru 1 Tebi-tebini 
ma guba ma Jou ai Tau oka o horoga ma goronaka. “O Yesus 
wa helenga oka o ngekomo o ngi ika genanga mangale ngone, 
de” wo wohamoka dokengika wo dadi to ngone nanga Imam wo 
mo Mulia ka hi ado-adonika, hoka ma Imam Melkisedek. 


Ma Imam Melkisedek 


O Melkisedek nenanga ganga o koano o Salem ma berera 
ino de” ma Jou Madutu ai imam Duru wo ko Kurutile. 
Ma 0raha o Abraham o kudoti ino de wo ma ki lioro wa ho 
hihanga o ko koano, o Melkisedek wo boa wi buhuku unanga 
de” wi hi barakati. “Ho o Abraham wi hi doaka o Melkisedek 
ika ma regu ngimoi de hagala okia una wa ora-ora ino. (O 
romanga Melkisedek ma mangarati, ma do di hiraka, “O Adili 
ma Koano”: de? karana unanga o koano o Salem ma berera 
ino, ho ai romanga ma mangarati oli “O Lola ma Koano”.) ? Ya 
korona o Melkisedek nenanga kiaka dika ma koiwa naga i hi 
tararono ünanga de ai ama oka ekola ngoi ayo ekola ai ete de al 
tohora: koiwa oli naga i hi tararono mangale wo ma kilau ekola 
ai honenge. Unanga i ma tero hoka ma Jou Madutu ai Ngohaka, 
unanga ganga o imam wo ko kakali. 
1Họ’, ngone ha make nenangoka dau hoko kia ai lamoko o 
Melkisedek nenanga, ünanga hoko genanga ai lamoko hi adono 
o Abraham, nanga ete de nanga tohora manga ama, wi hi d6aka 
unangika ma regu ngimol de hagala moi-mo1 wa mo make-make 
o kudoti oka genanga. 5O agama Yahudi ma tita ma goronaka 
ha make hagala o imam o Lewi ai difa uku ko kiani ya toomu 
ma regu ngimol o Israel oka manga hasilino, ena genanga to 
Onanga manga ria dodoto mahirete, ngarokd önanga i ma ko 
ke tero o Abraham ai difa uku. “O Melkisedek o Lewi ai difa 
uku ua, ma” unanga wa tarima oli ma regu ngimoi de hagala 
0 Abraham wa ora-ora ino, de” wi hi barakati oli o Abraham 
1 ma teke korona wa tarima oka hagala o jaji ma Jou Madutu 
ino. 'I tiai yakunua ho hi pongono, o nyawa 1 wi hi bo barakati 
ganga i holoi wo poluluku de o nyawa wo hi bo barakati. SO 
imam-imam ya to tarima ma regu ngimoi ganga o nyawa ka yo 

honenge. Ma’ i moteke o Buku i Tebi-tebini, o Melkisedek wo 
to tarima o ngongike ma regu ngimoi genanga ganga o nyawa i 
tatapu wo wango. °? Yakunu ho temo, o Lewi - ai difa uku ya lë 
ma regu ngimoi o Israel ma nyawa ino - yo fangu oli o hidoku 
genanga ma do dagi de o Abraham, ma öraha o Abraham wo 
fangu o Melkisedek ika. ''Ngaroko o Lewi wo ma kilau owahi, 
ma’ yakunu ho temo linanga naga wo gogeroka o Abraham ai 
ete de ai tohora ai rdehe ma goronaka, ma draha o Melkisedek i 
ma make de o Abraham. 

10) imam-imam Lewi manga tutuda ma timi uku, agama 
Yahudi ma tita ihi ddaka o Israel ma nyawa ika. Karana o 
imam-imam Lewi ma hira ino ge@nanga yakunua ya diai i tö 
totomo okia ko kiani ya mo manarama, ho ko kiani naga o 
imam ma homoa, ena genanga hoka ma Imam Melkisedek, de” 
ko i goungua ma Imam Harun ai doomu ino oli! Aa, nako o 
imam-imam manga gogere i ngali, o agama Yahudi ma tita ma 
ko kiani i ngali oli. "Ma dungutu nengoka dau ganga to ngone 
nanga Jou: Unanga o ahali ma homoa ino, de' ka o nyawa 
moi 6 de komaiwahi ai ahalino yo manarama hoka o imam. 
140 nyawa mata-mata i hi 6riki to ngone nanga Jou ai ahali o 
Yehuda ma ahalino, de” o Musa komaiwa wa hetongo o ahali 
genanga ma öraha Unanga wo ade-ade mangale o imam-imam. 


Wo ma tengo o imam ma homoa hoki o Melkisedek 


ISO hali ho hi o ade-ade nenanga i dadi i holoi oli i tararono, 
de ai böa wo ma tengo ma imam ma homoa hoki o Melkisedek. 
“Unanga i wi göraka wo dadi o imam, ko i goungua i ma hi 
hole de o nyawa manga datoro, duga-duga i ma hi hole de ai 
wo wango i ko kuaha de” koiwa ma bo baha. 'Hababu ma Jou 
ai Buku i Tebi-tebini ma goronaka ya hetongo, “Ngona ganga 
o imam ka hi ado-adonika, hoki ma Imam Melkisedek.” #Ho', 
Oraha nanga o datoro i hira-hira ya tingakoka, hababu i kuatoka 
ua de’ i baraguna oka ua. '!O agama Yahudi ma tita okia naga 
moi ma yakunua ya diai i dadi i totomo. Ma hababu genanga 
ngone Oraha nanga i na hi döaka o nganono moi i holoi ya oa, 
de genanga ngone hakunu ho ma hi tigi ma Jou Madutu ika. 

“Ino oli, mata-mata gënanga i hi do moteke de o koboto ma 
Jou Madutu ino. Ma öraha o imam-imam ma homoa ya göraka 
koiwa naga o koboto hoko genanga. “'Ma' o Yesus i wi göraka 

Wo ma tengo ma Imam wo mo Mula o Lewi ai hoanino. (7:11) 


wo dadi o imam wa pake o koboto, ma öraha ma Jou Madutu 
wi temo unangika, 

“Ma Jou wo kobotoka, 

de” unanga aha wa ngali ua ai da make, 

“Ngona ganga o imam ka hi ado-adonika.” ” 
2 De nenangoli o Yesus wo ma hi tagongo mangale moi o jaji i 
holoi ya oa. 

3Naga oli moi o hali: o imam-imam ma homoa génanga 
naga manga ngöe, hababu 6nanga moi-moi yo honenge hi adono 
Onanga yakunua i hi gila-gila manga manarama. “Ma” o Yesus 
wo wango ka hi ado-adonika, ho ai manarama hoka imam i ma 

tagali ua ma homoa ika. “Mangale karana genanga ka hi ado- 
adonika o Yesus wakunu wa hi halamati hagala o nyawa ya ino- 
ino ma Jou Madutu ika de ma do dagi iinanga, hababu ünanga 
wo wango ka hi ado-adonika la wo hi adono hagala o nyawa 
manga go gahoko genanga ma Jou Madutu ika. 

“Ho”, o Yesus ganga ma Imam wo mo Mulia ngone hi po 
paralu. Unanga wo tebini, unangoka ha make ua o howono 
ekola o baradoha okia naga. Unanga 1 wi hi tingaka de o nyawa 
yo bo baradoha, de i wi hi doa hi ädono i holoi i kurutile 
de hagala o dihanga. "“Unanga hoka o imam wo mo mulia ma 
homoa ua, o wange hi getongo ko kiani wo hi huba o hu huba 
karana hagala ai baradoha mahrrete 1 hira, dahaö karana o umati 
manga baradoha. O Yesus wo hi huba o hu huba ka ma moi dika 
mangale ka hi ado-adonika, ma 6raha ünanga wo hi huba ai diri 
mahirete hoki o hu huba. “O agama Yahudi ma tita ya goraka o 
nyawa yo tö totomua yo dadi o imam wo mo mulia. Ma’ i paha 
de o tita genanga, ma Jou Madutu wo dial o jaji de ma koboto 
unanga wi göraka hoka o Imam wo mo Mulia, ai Ngohaka wo 
da dadi oka Wo hi ho halamati i tö totomo mangale ka hi ado- 
adonika. 


O Yesus nanga Imam wo mo Mulia 


Nanga ade-ade mata-mata nënanga ma titi ena genangala: 
To ngone de ma ënanga o Imam wo mo Mulia hoka hoko 
genanga, wo gogeruku wo pareta de ma Jou Madutu Duru wo 
Lamo-amoko o horogaka. “Unanga wa goraka o manarama hoka 
o Imam wo mo Mulia o Ngi Duru i Tebi-tebinoka, ena gEnanga 
ma Jou al tau-tau ma dutu ma goronaka, ma Jou wo hi goko, 
ko o nyawa ua. 
3Moi-moi o inam wo mo mulia ya goraka la i hi huba o hu 
huba ekola i hi huba ma Jou Madutu ika. Hoko genangoli nanga 
Imam wo mo Mulia; ünanga ko kiani de to una al kia naga moi 
ani la wo hi huba. “O demo ma ade Uunanga naga o duniaka 
nenanga, unanga aha wo dadi ua o imam, hababu naga i boto 
o imam wo hi huba-huba o hu huba ya gaho-gahoko o agama 
Yahudi ma tita oka. 5O manarama 6nanga ya do diai hoki o 
imam genanga i moteke ma diai ganga duga-duga o dulada moi 
de okia naga o horogaka ma gurumini. Genanga ma hira ma Jou 
Madutu wo hi ngahu oka o Musa ika, ma 6raha o Musa wo mau 

wo hi goko ma Jou ai Tau-tau. Ma Jou Madutu wi temo o Musa 
ika hoko nenanga, “No ho hininga! Mata-mata genanga ko kiani 
ngona na diai i moteke i ni hi mato-matokoka ma pahitaka o 
loku ma loku oka.” “Ma” oraha nanga o Yesus wa make o imam 
ma manarama i holoi i kurutika ma mulia de ya mo manarama o 
imam-imam ge#nanga. Hababu o jaji ya do diai ma Jou Madutu 
de” o nyawa ma hi goronaka, ganga o jaji i holoi ya oa karana i 
ma hi hole de o jaji mangale o hali-o hali 1 holoi ya oa. 

70 demo ma ade koiwa naga ma kuranga o jaji ma do di 
hiraka oka, done i paralu ua ya diai o jaji ma hinoto oka. “Ma 
ma Jou Madutu wa make oka ma howono ai umatoka, hi adono 
ma Jou Madutu wo temo, 

“Nio ho hininga, aha i bda ma draha, 

ngohi aha ta diai o jaji ma hungi de o Israel oka de” de o 


Yehuda oka. 
9 Ko i goungua hoka o jaji ta do diai de manga ete de manga 
tohora 
ma 6raha ngohi tä tuda 6nanga ta hi hupu o Mesir ma 
berera ino. 


Onanga yo setia ua o jaji ika ngohi ta do diai de de önanga; 
ma hababu genanga ngohi ta haduli oka ua önanga. 
10 Ma” oraha nanga, nënanga doka o jaji aha ngohi to do diai de 
ahi umati o Israel oka 
ma wange oka aha i bö böa-böa, ma Jou wato: 
Ngohi aha tö gelenga ahi tita to önanga manga dibanga ma 
goronaka, 
de ta tulihi to 9nanga manga hiningaka. 
Ngohi aha to dadi to ona manga Jou Madutu, 
de” onanga aha yo dadi ahi umati. 
1! Onanga i paralu ua i ma ko dotoko i ma hi ko ko 6nanga, 
ekola i hi ngahu manga ria dodotika, 
“Ni wi nako ma Jou.” 
Hababu mata-mata nanga, yo eteke de yo pako, 
aha i hi nako ngohi. 
12 Ngohi aha ta hi apongo to 6nanga manga howono, 
de” to hininga oka ua to önanga manga baradoha.” 
De i hi hi hira moi o jaji ma hungi, ma Jou Madutu wa diai o 
jaji ma do di hiraka genanga i dadi oka ma deka-dekanuku de” 
ho ka biaha oka ua ya pake: de” okia ma deka-dekanuku, aha i 
taitoli i hihanga. 

Ha huba-huba o duniaka ma do dagi de” ha huba-huba 
o horogaka ma do dagi 


O jaji ma do di hiraka to Enanga de ma pu puji ma datoro 

de to ena 6 de ma pu puji ma ngi o nyawa ya do dial. 
'Gahumu moi o tau-tau i hi goko, ma hidoku ma himangoka i 
hi romanga o Ngi 1 Tebi-tebini. Genangoka naga o hilo ma to 
todenge de ma di diki, de” naga oli o meja de ma roti i hi huba- 
huba ma Jou Madutu ika. “Ma goronaka, ena genanga o guba 
ma hinotoka ma poretoko naga o ngi i hi romanga o Ngi Duru i 
Tebi-tebini. “O ngi ma goronaka genanga naga o hu huba ma ngi 
o gurasi la o dupa yo tuhuku, de’ naga oli o Jaji ma Peti mata- 
mata ika 1 hi lape de o gurasi. O Peti genanga ma goronaka ya 
make o bohoko gurasi ma dola o manna, o Harun ai diki-diki i 
to tori-tori oka, de” o belaka hinoto o helewo ma loku uku ya 
tulihi o tita ngimoi ma Jou Madutu ino. SO Peti ma loku oka 
genanga naga o Malaekat hinoto, ena gënanga o do dadi de ma 
go gahuhu oka i hi no nako genangoka dau ma Jou Madutu wo 
himangika. O do dadi hinoto génanga ma gahuhu yo de refe ika 
o Peti ma dadamunu ma loku uku, ena genanga o baradoha ma 
apongo ma ngi. Ma” mata-mata g#nanga yakunua ho hi tararono 
ha tengo-tengo. 

“Hoko genanga mata-mata ya tatoro. O wange i hi geto- 
getongo o imam-imam yo wohama ma hidoku ma himangino 
o tau-tau ma gorona ika genanga la i hi dagi to ona manga 
manarama. 'YO ngohama ma hidoku duru ma go gorona ika o 
tau-tau genanga duga-duga ma imam wo mo mulia dika. Unanga 
wo dial gënanga duga-duga o taongo moi ma moi. Ge#nanga wo 
dia de wao o awunu la wo hi huba ma Jou Madutu ika karana 
ai diri mahirete de' karana hagala o baradoha ai umati ya do 
diai i ma nAako-nAako ua. “De o datoro ya hö heto-hetongo, ma 
Jou Madutu ai Womaha i hi matoko de ma do diai, ma dékana 
de ma giirutu o tau-tau ma hidoku ma himangoka genanga ka 
1 ma oko ino ohi, o ngekomo yo ngohama o Ngi Duru 1 Tebi- 
tebini ma gorona ika i helenga owahi. "Nenanga i hi nonako o 
öraha nanga, ma mangarati o hu huba-hu huba de’ o hu huba- 
hu huba o aiwani ihi huba-huba ma Jou Madutu ika, yakunua 
i hi totomo manga hininga ma dobote o nyawa yo ao-ao manga 
hu huba. ''Hababu o agama ma do diai-ma do diai gënanga 
duga-duga i ma teke korona de o inomo, ha oke-okere, de’ i 

rupa-rupa o de debini ma do diai. Mata-mata ganga duga-duga 
o datoro ha mo make-make i laku hi adono ma öraha ma Jou 
Madutu wa hungi. 

Ma” o Kristus wo bdaka hoka o Imam wo mo Mulia o hali 
ma oa-0a ino i bo botoka naga. Ma Jou ai Tau-tau kiaka una wa 
goraka ai manarama hoki o Imam wo mo Mulia ganga o tau- 
tau i holoi i mulia de? i holoi i totomo. Genanga o nyawa ua 
yo diai, ma mangarati ma ahali o dunia ino ua i hi do dä dadi 
nenanga. PO Kristus wo wohama o Ngi Duru i Tebi-tebini o tau- 
tau ma gorona ika gënanga duga-duga ka ma moi dika de ka hi 
ado-adonika. Oraha ganga ünanga wao ua o kabingi ma nauru 
ma awunu ekola o hapi ma ngohaka ma awunu la i hi huba; 
ünanga wo ao ai awunu mahirete, de” de genanga ünanga wo 
na hi lapahi ngone mangale ka hi ado-adonika. BO kabingi ma 
awunu de’ o hapi ma nauru ma awunu inoli o hapi ma ngohaka i 
hi huba-huba ma kafo, ya päke la yä do hurero hagala o nyawa 
yo pese-pesekika i moteke o agama ma datoro hupaya önanga i 
dadi yo tebini. “Aa, nako o awunu de’ o kafo genanga yakunu 
ya tebini hagala o nyawa gënanga manga peseke, okia hongoli 
o Kristus ai awunu! De ma do dagi o Womaha i ko kakali, o 
Kristus wo hi huba ai diri mahirete ma Jou Madutu ika, hoka o 
hu huba i tö totomo. Ai awunu ya tebini to ngone nanga hininga 
ma dobote de o agama ma do diai ma fo faida ua, hupaya ngone 
hakunu hi leleani ma Jou Madutu wo wango-wango. 

I5Ma hababu genanga o Kristus wo dadi o Do dohanga 
mangale moi o jaji ma hungi, hupaya o nyawa wa aho-ahokoka 
ma Jou Madutu yakunu ya tarima o barakati i ko kakali wo hi 
ja jaji oka ma Jou Madutu. Mata-mata genanga yakunu i dadi 
karana naga i boto yo honengoka, ena genanga o Kristus; de” ai 
honenge genanga wa hi lapahi o nyawa de hagala manga howono 
Onanga ya do diai ma öraha o jaji ma do di hiraka ka i laku ohi. 

IbNako naga o puhaka ma hurata, ko kiani naga oli ma 
nyonyata i goungu o nyawa yo do diai o hurata genanga yo 
honengoka. "Hababu o puhaka ma hurata i laku ua ma dekana 
de ma gurutu o nyawa wa do diai ka wo wango ohi. O hurata 
genanga 1 laku duga-duga o nyawa genanga wo honengoka. 
Karana genanga o jaji ma do di hiraka genanga ma ko kiani i 
hi goungu de o awunu. Ma do di hiraka o Musa wa hi adono 
O pareta mata-mata ma Jou Madutu ai tita o Israel ma nyawa 
ika. Genanga i boto o Musa wa Ie o hapi ma ngohaka ma awunu 

de’ o kabingi ma nauru ma awunu daha wo hi ka ganu ino de 
o akere, i paha yo do hurero o Tita-tita ma Buku ika ma Jou 
Madutu ino de” mata-mata o Israel ma nyawa ika de ya pake o 
hisop ma hoka de” o duba ma gö gö duru ma do doka-dokara. 
#Ma go giriaka wo diai genanga o Musa wo temo, “Nenanga 
doka o awunu i hi gö gou-goungu o jaji ma Jou Madutu ino 
ko kiani ngini ni hi ngounu.” ?!I paha de ma do dagi ka 1 ma 
tero, o Musa wo do hurero o awunu genangoli ma Jou ai Tau- 
tau ika de’ mata-mata o pu puji ma pakakahika. 71 tiai 1 moteke 
o agama Yahudi ma tita, ngadeke hagala moi-moi i hi tebini de o 
awunu, de” o baradoha yakunu i apongo duga-duga nako naga o 
awunu 1 kopoa. 


O Kristus ai hu huba ya ehe o baradoha 


3De ma do dagi hoko genanga dika o bara-baranga i hi no 
nonako hagala o hali o horogaka, ko kiani i hi tebini: Ma’ 
mangale o hali-o hali o horogaka gënanga mahirete i paralu o 
hu huba i holoi ya oa. “#Hababu o Kristus wo wohamua o Ngi 
i Tebi-tebini o nyawa ya do diai, duga-duga i hi nonako o Ngi 
i Tebi-tebini ma dutu. O Kristus wo wohama o horoga ika wo 
ma tengo: dokengoka 6raha nanga Unanga wi himanga ma Jou 
Madutu mangale to ngone nanga paralu. #O Yahudi oka manga 
imam wo mo mulia o taongo i hi geto-gtftongo wo wohama o 
Ngi Duru i Tebi-tebinika ma Jou ai Tau ma goronaka de wo ao 
o aiwani o dutu moi ma awunu. Ma o Kristus wo wohamua 
mangale wo hi huba ai diri w6 go gi lio. “Hababu nako hoko 
genanga, genanga ma mangarati lnanga wo go gi lioka wa 

tagongo o huha de o hangihara ka de ma dero o dunia nenanga 
i hi dadi. Ma” ma nyonyata, 6raha nanga o 6raha ma bo bahaka 
nenanga, linanga wo bdaka ma moi dika la wa ehe o baradoha 
de wo hi huba ai diri mahirete. 7 Ma Jou Madutu wo hi tatapu 
oka o nyawa ka ma moi dika yo honenge de” i paha de gënanga 
ma Jou Madutu wa hi dero o adili. “Hoko genangoli o Kristus 
ka ma moi dika wo honenge wi hi huba hoka o hu huba la ya 
ehe o nyawa manga ngöe manga baradoha. Unanga aha wo boa 
oli ma hinotoka, ko i goungua mangale wo hi tiai o baradoha ma 
hali, ma” mangale wa hi halamati hagala o nyawa yo do dama ai 
boa. 
1 O agama Yahudi ma tita duga-duga 1 hi döaka o dulada 
i ho ha nanere mangale o hali-o hali ma oa aha i bo 
böa-böa, de” ko i goungua o hali-o hali genanga o dulada ma 
diai. I dadi ua o tita gënanga yakunu ya hi totomo o nyawa ya 
ino i wi huba-huba ma Jou Madutu de yo ao o hu huba ngaroko 
o taongo hi getongo i gila-gila i hi huba o hu huba-o hu huba i 
ma ko ke tero. “O demo ma ade hagala o nyawa i wi hö huba- 
huba ma Jou Madutu duru i tia manga baradoha i tebinoka, to 
Onanga manga ma mao yo baradoha aha kowali oka, de” o hu 
huba aha i hi huba oka ua. “Ma ma nyonyata o hu huba-hu 
huba i hi hö huba-huba o taongo i hi getongo genanga duru ya 
ko korona ka i hi döaka o ho hininga mangale to 6nanga manga 
baradoha, “hababu i tiai o hapi ma awunu de” o kabingi ma 
nauru ma awunu yakunua ya ehe o baradoha. 
“Ma hababu genanga ma 6raha o Kristus wo wohama o dunia 
ino, unanga wo temo ma Jou Madutu ika, 
“Ngona no mau ua o hu huba de” o ngongike i hi huba-huba, 
i idulu ya ino ngona na sadiaka o rdehe mangale ngohi. 
6 Ngona ani hininga ya daenua mangale o hu huba i 
haro-harongo 
ekola o hu huba mangale o baradoha ma apongo. 
7 De ino ngohi to temo, ‘Ngohi nEnanga, ya Jou Madutu! 
Ngohi to boa la ta diai ani mau, hoka i hi tulihoka mangale 
ahi diri o Buku i Tebi-tebini ma goronaka.”” 
8Ma do di hiraka o Kristus wo temo, “Ngona nö mau ua o hu 
huba de’ o ngongike i hi huba-huba, ngona nd mau ua mangale 
o hu huba o aiwani i haro-harongo hoki o ngongike i hi huba- 
huba de’ o hu huba mangale o baradoha ma apongo.” O Kristus 
wo temo hoko genanga, ngarok6 hagala o hu huba genanga i 

mangale ngone, ena genanga o ngekomo i na hi d6a-d6aka o wo 
wango. O ngëkomo genanga ha tilakuru o guba, ena genanga 
o Yesus ai rdehe mahirete. “De” ngone öraha nanga de nanga 
imam wo mo mulia wo ma tengo, wo ma hi tago-tagongo ma bo 
baluhu ma Jou Madutu ai tau oka. #Hababu genanga, nia ino 
ngone ho ma hi tigika ma Jou Madutu ika de nanga hininga ma 
debi-debini de? nanga ngongaku i bitu-bitumu: de nanga hininga 
i hi tebinoka de o ma mao i hö howo-howono de” de o röehe hi 
tebi-tebinoka de o akere ma do dodono. #Ko kiani ngone ho ma 
hi jojö ha bitu-bitumu o ngo nganonika ngone ho mo ma ngaku 
oka, hababu ma Jou Madutu yakunu hi ngaku de” unanga aha 
wo hi ganapu ai jaji. “De” ko kiani ngone ho ma teke tailako, 
hupaya ngone yakunu ho ma hi ko d6aka o hi ti tila la ha dora 
nanga dodiawo de” ho diai hagala o hali ma oa-oa. “Ko kiani 
ngone i tatapu ho ma toomu ho ma ko ko moteke, de? uhali 
ho alipa hoka o nyawa ma homoa. Ngone i goungu ko kiani i 
holoi ho setia ho ma hi ku kuata, hababu ngone ho hi driki i 
tedekanoka ua ma Jou aha wo boba. 

2 Hababu nako o abari ma diai ma Jou Madutu ino i hi 
adonoka ngone ino, ma’ ngone ka gila-gila dika ho hangaja o 
baradoha ho diai, done koiwaka naga o hu huba la ya ehe 
to ngone nanga baradoha. 7I ma tö tëngo-tëngo nanga naga 
mangale ngone ena genangala ho himanga ma Jou Madutu ai 
adili de ai dohata ma uku de’ aha ya tuhuku ya mata-mata 
hagala o nyawa i wi lawa-lawani Uunanga! 3O nyawa i hi ngou- 
ngounua o tita o Musa wo hi döa-döaka, ya hukumu ya ho 
honenge ma apongo koiwa, nako de o hakihi ya hinoto ekola ya 
ruange, ünanga i nyata i goungu wa howono. “Hoko kia i holoi 
ma dubuho ma hukumanga ya go gelenga o nyawa uku i wi dö 
doko-doko ma Jou Madutu ai Ngohaka. O nyawa genanga ya 
pulono okia ua ya daene ma Jou Madutu ai jaji ma awunu, ena 
genanga o Kristus ai honenge ya t6 tebi-tebini manga baradoha. 
Unanga wo hi kauku o Womaha i hi dö doa-ddaka o hayanga 
de o dora. #Ngone ho hi driki o naguna ge ünanga wo tö temo- 
temo, “Ngohi aha ta balahi! Ngohi aha ta hukumu!” de’ yo to 
temo-temo, “Ma Jou aha wa hi hakimi ai umati.” #Hoko kia 
duru ma borohono nako ho tifa ma Jou Madutu Wo Wango- 
wango ai giamika! 

32? Nio ho hininga sarakia ngini naga Roria dodoto ma öraha 
i po paha-paha. Oraha genanga, i paha de ma Jou Madutu ai 

“Karana de ai ngongaku, ho o Henokh wo honengua, duga- 
duga i wi göraka de i wi ao ma Jou Madutu ika. Ka o nyawa 
moi 6 de yakunua i wi make iinanga, hababu ünanga ma Jou 
Madutu wi gorakoka. O Buku 1 Tebi-tebini ma goronaka ya 
tulihi i hira de o Henokh i wi goraka, ünanga ma Jou Madutu 
ai hininga wa daene. “De o ngongaku ua, ka o nyawa moi 6 de 
yakunua ma Jou Madutu ai hininga ya daene. Hababu o nyawa 
yo bo bda-bda ma Jou Madutu ika ko kiani yo ngaku ma Jou 
Madutu naga, de” ma Jou Madutu wo hi döaka ma balahi o 
nyawa i wi lingi-lingirika. 

'Karana de ai ngongaku, ho o Nuh ma Jou Madutu wi hi 
ngahu mangale o hali-o hali aha i dö dä dadi ma duru ino, 
kiaka ünanga wa mö mäke-mäke ua. O Nuh wi hi ngounu ma 
Jou Madutu hi Adono Unanga wo diai o kapa o gahumu moi i 
nyata ma duru ino i wi hi halamati ai diri ka ma moi de ai tau 
ma dola. De hoko genanga o dunia ya hukumu, ho de o Nuh 
mahirete karana ai ngongaku ma Jou Madutu wo hi nyata hoka 
o nyawa ma oa moi. 

8Karana de ai ngongaku, ho o Abraham wi hi ngounu ma Jou 
Madutu ma öraha ma Jou Madutu wi ahoko de” wi huloko woiki 
o berera ika ma Jou Madutu wi hi jä jaji unangika. Done o 
Abraham wo ma göraka de wo hi orikua okia ika aha woiki. "De 
ai ngongaku o Abraham wo gogere ma berera ma Jou Madutu 
wi hi jä jaji oka unangika genanga hoki o nyawa ma homoa ino. 
O Abraham wo gogere genangoka o tau-tau ma goronaka. Hoko 
genangoli o Ishak de? o Yakub, i ma ke tero ya tarima o jaji ma 
Jou Madutu ino. @Hababu o Abraham ma go giria wo do dama 
o kota ma Jou Madutu wo hi do dailako de wo hi gö goko-goko 
de ma pondasi i k6 kua-kuata. 

HKarana de ai ngongaku, o Abraham yakunu wa make o difa 
uku o ngo Sarah ino, ngarokd o Abraham duru i wi pereki 
oka, de” o ngo Sarah mahirete mo fatua. O Abraham wo hi 
goungu ma Jou Madutu aha wo hi ganapu ai jaji. "Ngaroko 
raha ganga o Abraham hoka o nyawa ai roche i honengoka, 
ma” unanga wa make o difa uku ka manga ngöe, manga ngbe 
hakunua ha Etongo, - manga ngöe hoka o murumu o dihangoka 
de” o dowongi o hohana ma datekino. 

13 Mata-mata o nyawa ge 9nanga i tatapu de manga ngongaku 
hi Adono yo honenge. Onanga ya tarima ua o hali-o hali ma Jou 
Madutu wa hi j5 ja jaji oka, ma' duga-duga ka ma gurutoka 

de ya make de’ yo dahongo. De” de genanga önanga i ma hi 
nyata önanga duga-duga o nyawa ma homoa ino de o dagi-dagi 
ino o duniaka nenanga. 4O nyawa i ma hetongo hoko genanga 
1 hi dumutu de ma diai 6nanga ma go giria ya lingiri o berera 
aha 1 da dadi to ona manga berera ma dutu. “Ko i goungua 
o berera kiaka 6nanga ya mala-malaka genanga 6nanga ya tiba- 
tibanga. Hababu nako hoko genanga, done 6nanga ya make oka 
o ngekomo ma ngöe la i ma ki lioroli o berera ika genanga. 
l6eMa” ma nyonyata, 6nanga yo igo de yö nganono moi o berera 
1 holoi ya oa, ena genanga o berera o horoga oka. Ma hababu 
genanga ma Jou Madutu i wi malekua nako 6nanga i wi hetongo 
unanga to 6nanga manga Jou Madutu, hababu ma Jou Madutu 
wa sadiaka o kota o gahumu moi mangale ona. 

Karana de ai ngongaku oli, ho o Abraham wi hi huba o 
Ishak hoki o hu huba ma bdraha nanga ma Jou Madutu wi uji. 
O Abraham ika dika ma Jou Madutu wo hi doaka ai jaji, ma” 
o Abraham wo modeke wo hi döaka ai ngohaka wo ma tengo- 
tengo oka genanga. Ma Jou Madutu wi temo oka o Abraham 
ika, “De ma ngekomo o Ishak nënanga ngona aha na mike o 
difa uku to ni hi jö ja jaji oka ngona ika.” "O Abraham wo 
hi 6riki i goungu ma Jou Madutu wakunu wi hi wango okali o 
Ishak o honenge ma hi goronaka - ho”, yakunu ha hetongo o 
Abraham wi tarima okali o Ishak o honengino. 

“Karana de ai ngongaku ho o Ishak wa hi jaji hagala o 
barakati o Yakub de” o Esau ika mangale 6raha manga hima- 
himangika. 

“Karana de ai ngongaku, ho i hira de o Yakub wo honenge, 
unanga wa hi dbaka ai barakati o Yusuf ai ngoha-ngohakika - 
de wo ma hi ake ai diki-diki ma häekika de’ wi huba ma Jou 
Madutu. 

“Karana de ai ngongaku, ho o Yusuf - ma öraha i tigi-tigi 
o dunia wa mala - wo temo-temo mangale o Israel oka o Mesir 
de yo hupu, de’ wa mala o behehongo mangale okia ko kiani yo 
diai ai mayeti ika. 

“Karana de manga ngongaku, ho o Musa ai dimono i wi iunu 
o mede hange ma dekana wo ma kilau i paha ika. Onanga i wi 
make unanga o ngohaka moi ka i hailoa, de” onanga yo hawanua 
ya lawani ma koano ai pareta. 

“Karana de ai ngongaku, ho o Musa de wo lamokoka, 
woluku 1 wi hëtongo ma koano Mesir ngoi ora ami ngohaka. 

“De o wo wango i bo baradoha ma sanangi wa jame ka jai-jaino 
dika, iinanga i holoi wo igo wa tagongo o huha de o hangthara 1 
ma ko ki niki de ma Jou Madutu ai umati. “De wa make hagala 
o Mesir ma berera ma arata, o Musa wa mao 1 holoi i kurutile 
ma ragane o hidoku wa make o hi kauku karana ma Koano Wo 
hi ho halamati ma Jou Madutu wo hi jö jä jaji genanga, hababu 
o Musa wo nganono o hewa o wange ma duru ino. 

“'Karana de ai ngongaku, ho o Musa wa mala o Mesir de ko 
wa mao ua ma koano ai dohatika. O Musa wo tagi ai himangika 
wé dumutu to una ai dungutu hoka inanga wi make oka ma Jou 
Madutu hi mö make-make ua genanga. “Karana de ai ngongaku 
ho o Musa wa diai o Paskah de” wa hi pareta hupaya i hi ehe 
ika o awunu o Israel oka manga tau ma ngoranika hupaya o 
Honenge ma Malaekat uha wä toma to önanga manga ngoha- 
ngohaka o riaka. 

Karana de manga ngongaku ho o Israel ma nyawa yakunu 
ya tobongo o Ngöto ma Doka-dokara, 6nanga i ma dagi hoka o 
tonaka ma du dudungu ma loku ika, ho de o Mesir ma nyawa o 
gahi genanga ya lahiri, ma 6raha 6nanga i hi taili ya tobongoll. 

#Karana de manga ngongaku o Israel ma nyawa yakunu ya 
ruba o Yerikho ma kota ma be beno o mehele 1 paha ino 
Onanga yö giloliti o wange tumidino ma dekana. “Karana de ami 
ngongaku dika, ho o ngo Rahab, o ngoheka ami r6ehe ma huku- 
hukunu geEnanga, 1 mi hi do toma ua de o nyawa i wi lawa- 
lawani ma Jou Madutu, hababu miinanga ka ma hi do diai ma 
tarima o Israel ma nyawa yo tö tailako. 

32 Aa, ngohi ka takunu dika to hi gila-gila to temo-temo, 
ma ahi 6raha ya wedonua. Hababu ngohi ta he#tongowahi na 
o Gideon, o Barak, o Simson, o Yefta, o Daud, o Samuel, 
de” o nabi-nabi. “Karana de manga ngongaku, 9nanga ya ho 
hihangoka o ko koano manga po pareta. Onanga yo dial oka 
okia naga ma diai, hi adono ya tarima okia naga ma Jou 
Madutu wo hi ja jaji oka. Onanga ya tamunu hagala o singa 
ma uru, “ya ho honenge o uku i ho hiru-hiru ma dokara, ya 
hi rehene de o oworo ma doto. Onanga yo bole, ma” yo dadi 
yo kuata; 6nanga yo nauru o kudoti ma goronaka hi adono ya 
ho hihanga o hoana de o berera ma homoa ino manga tentara. 
“Karana de manga ngongaku, ho o ngo ngoheka yakunu ya 
make okali manga nyawa yo hone-honengoka. 

Naga oli yö modeke ya hangihara hi adono yo honenge, de’ 

yoluku ya hi bebasi, karana yo mau ya hi wango oli mangale moi 
o wo wango i holoi ya oa. #Naga yä hohedu, ya gohara ya liko 
de o rante, de” ya hi ngohama o bui ma gorona ika. Onanga 
ya kaweli de o helewo hi adono yo honenge, naga ya tobiki de 
O garagaji, de ya toma de o oworo. Onanga yo nö niarara de 
manga pakeanga o duba ma kai ekola o kabingi ma kai, 6nanga 
yo mihikini, yä aniaya de’ ya hangihara. #O dunia nenanga to 
Onanga manga ngi ma dutu ua. Onanga yo no niarara o tonaka 
i kö kakahaka de” o do doporonika, inoli yo gögere hagala o 
aruku ma goronaka de’ o tonaka i pida-pidaha ma goronaka. 

#Hoko kia ma amoko o utumu ya make o nyawa mata-mata 
genanga karana to 6nanga manga ngongaku! Ma” onanga ya 
tarima ua okia naga ma Jou Madutu wo hi jä jaji, #hababu ma 
Jou Madutu de ai datoro i holoi ya oa mangale ngone. Ai datoro 
ena genangala duga-duga ka ma moi de de ngone, 6nanga aha i 
dadi yo totomo. 


Ma Jou Madutu to ngone nanga Ama 


1 Aa, ya korona ngone mahirete, 1 na kilolitino ngone 
naga duru ka manga ngöe o hakihi! Hababu genanga, 
nia ino ngone ha umo mata-mata i na hi to tubuho ngone de’ o 
baradoha ka hoko genangika i ma hi to ta taulu ngone oka. De’ 
nia ino ngone ha ka i goungu ha niki o rorebe naga to ngone 
nanga himangoka. “Ko kiani to ngone nanga lo lega ma dumutu 
o Yesus ika, hababu iinanga dika wa mo momiki to ngone nanga 
ngongaku de” wa paliara ma do di hirakahi hi 4dono ma bo 
baha. O Yesus wo tongohono wa tagongo o huha de o hangihara 
o salib ma gotaka! Unanga wo haduli ua wo honenge o salib ma 
gotaka genanga ganga o hali moi i wi hi maleke. Unanga duga- 
duga wo hininga mangale o mborene kiaka tinanga aha wa mao 
ma duru ino. Oraha nanga inanga wo gogeruku o kuruhi i mo 
mulia ma Jou Madutu ai nirakoka de” wo pareta de de ünanga. 
3 Abe ika nia pikiri sarakia o Yesus ai hangihara wa himanga 
o nyawa yo bö baradoha i wi lawani hoko genanga ma mo giria! 
Hababu gënanga uha oli nia hininga i ëteke de’ nia nganono i 
töaka. “Hababu nia kudoti ma goronaka nia lawani o baradoha, 
ngini komaiwahi ni kudoti hi adono nia awunu i kopoa. 5De’ 
uha oli nia wohanga ma Jou Madutu ai nasihati nënanga i ni hi 
döaka ngini ika hoki ai ngoha-ngohaka: 
“Ahi ngohaka, no hininga no hi do diai ma Jou ai do dötoko, 

de” uha oli ani hininga i ëteke nako ünanga wo ni ngamo. 
6 Hababu ma Jou wa dotoko moi-moi o nyawa wa dora-dora, 
de” unanga wa gohara moi-mol o nyawa wo mo ma 
ngaku hoka ai ngoha-ngohaka.” 

"Ko kiani ngini nia tarima o go gohara ma Jou Madutu ino hoka 
o do dotoko moi o ama ino. Hababu boteka o ngohaka wo ma 
tengo ai ama ko wi hukumua? “Nako ngini i ni hukumua hoka 
mata-mata ai ngohaka ma homoa nënanga ma mangarati ngini 
ai ngohaka ma dutu ua, ma” o ngohaka ma dutu ua. “Ngone de 
nanga ama o duniaka. Unanga wo na dotoko ngone, de” ngone 
hi horomati. Aa, okia hongoli to ngone nanga Ama rohani ika 
o horogaka, marai ko kiani ngone yo mo holoi ho ma ponu 
unangika hupaya ngone ho wango. “To ngone nanga dimono o 
duniaka i na dötoko ngone duga-duga ma öraha ma do dipoko, 
i m6teke okia 6nanga ya mao ya oa. Ma” ma Jou Madutu wo 
na dotoko ngone mangale to ngone nanga oa mahirete, hupaya 
ngone yakunu i dadi ho tebini ho ma ko ko moteke de de 
iinanga. "I tiai ma 6raha ngone i na dötoko, o hukumanga 
genanga nanga hininga ya sanangi ua, duga-duga ka ya huha 
dika. Ma” duru ino de génanga, ngone i na doto-dotokoka, o 
hukumanga genanga i dadi o hababu ngone ho wango 1 möteke 
ma Jou Madutu ai mau, de’ ma hasili o lola ma ma mao ngone 
ino. 


O hi dumutu de’ o ho hininga 


I2Hababu genanga, na kuata ani giama ya bo bole-bole de’ 
ani buku i ha hahara genanga! BSalalu no ma dagi o ngëkomo i 
rata-rata ika, hupaya ani lou i suga-suga gënanga i kelebongua, 
ma’ ka i dogo i tögumu. 

14No hi dailako la no wango ni ma hi teke do diai de o nyawa 
mata-mata. No hi dailako oli la no wango i tebini, ma bo boloi 
mangale ma Jou. Hababu ka moi ö de i wi mäke ua ma Jou 
nako iinanga wo wango ua hokä hoko gënanga. Nio göana uha 
hi ädono naga wo ma tëngo ani wo hupu de ma Jou Madutu ai 
hininga ma oa, hupaya uha naga ti ngini nia hi dogoronaka i ma 
dadi hokä ha dato-datomo de ma rasongoka hi ädono i hi puda 
o huha de’ ya bodito o nyawa manga ngöe de manga rasongo. 
16Nio göana hupaya uha naga yo wango i safarune ekola yö lega 
ika ua o rohani ma hali, hokä o Esau wa do diai. Unanga wa 
hukunu ai haku hokä o ngohaka o riaka, duga-duga mangale o 

Inomo o udo-udomo moi. "Ngini ni hi öriki de i paha ika o 
Esau wo nahihu wa make o barakati genanga ai ama ino, ma’ 
unanga 1 wi tila. Hababu ngaroko de ai gari iinanga wo lingiri 
o ngekomo la wa tiai oli ai howono, ma o ngëkomo mangale 
genanga koiwaka. 

#Roria dodoto nia ino ua nio himanga okia naga moi hoki o 
Israel ma nyawa yo himanga ma hira ino. Onanga yo himanga 
okia naga moi yakunu ha palanga, ena genanga o Sinai ma 
Loku de ma uku i toka-tokara, 6nanga yö himanga o hu hutu, i 
kuranga i tararono, de” o rato; "nanga yo himanga o trompet 
ma ilingi, de o ilingi ma ilingi duru ko ha kua-kuatile. Ma draha 
o Israel ma nyawa yo ihene o ilingi gfnanga, 6nanga duru? yo 
gahoko hupaya o ilingi gënanga botohi ya temo-temo onangika. 
@Hababu önanga ya tinua yo ihene o pareta o ilingi i hi ado- 
adono gënanga. Karana o ilingi gënanga i temo, “Mata-mata ya 
tö tigi-tigi o loku nënanga, haduli ua gënanga o aiwani ekola 
o nagona dika, ko kiani ya kaweli de o helewo hi ädono yo 
honenge.” 1Okia ya mö make-make o Israel ma nyawa gënanga 
hoko genanga ma giria hi adono o Musa wo temo, “Ngohi to 
hawana de” to hahara!” 

21 idulu ya ino, ngini ni böaka o Sion ma Doporono de? 
ma Jou Madutu ai kota i wango-wango ino, ena genanga o 
Yerusalem o horogaka de to Ena ma malaekat de ma ribu-ribuhu. 
3Ngini nia nikoka moi o ga make i rame-rame - ma Jou Madutu 
ai ngoha-ngohaka yo ro ria-riaka manga ga make, manga roma- 
romanga ya tuli-tulihoka o horoga ma goronaka. Ngini ni boda 
ni wi himanga ma Jou Madutu, o nyawa de o umati mata- 
mata manga Hakimi. Ngini nio himanga o nyawa ma oa manga 
womaha ya hi dadi oka yo totomo. “Ngini ni boda ni wi himanga 
o Yesus, o Do dohanga mangale o jaji ma hungi genanga, ngini 
nio himanga o awunu yo do do hurero i ma hi tago-tagongo 
hagala o hali i ho holoi ya oa, de o Habel ai awunu i ma hi 
tago-tagongo. 

“Hababu genanga ni ma hi do diai uha hi adono ngini ni 
oluku ni wi hi gihene tinanga wo tö temo-temo genanga. Onanga 
yolu-oluku i wi hi gihene ünanga wo bo böa-böa o dunia ino de? 
wo hi ado-adono o abari ma Jou Madutu ino, yakunua manga 
diri i hi oara. Okia oli ngone nenanga ho hi gihe-gihene tinanga 
wo temo-temo o horoga ino! Nako ngone holuku hi hi gihene, 
kiaka la yakunu ngone ho otana! 260 draha genanga ai ilingi 

ya burakiti o dunia. Ma’ oraha nanga ünanga wo jaji, “Ma 
moi ohi, ngohi aha ta burakiti ka o dunia ua dika ma’ de o 
dihang6.” “Ma demo “ma moi ohi” i hi matoko o dunia mata- 
mata ika wo hi dä dadi oka aha i giwi de’ i hi rehene, hupaya ya 
mala-mala ika duga-duga i yaku-akunua i giwi. 

28 Hababu genanga, ko kiani ngone ho temo tarima kasi ma 
Jou Madutu ika, karana ngone ha tarima unangino o koano ma 
po pareta moi i yaku-akunua i giwi. Ko kiani ngone ho tarima 
kasi de’ ho puji-puji ma Jou Madutu ika de ma horomati de’ 
ma modongo, i moteke ma do dagi una mahirete wö igo-igo. 
2Hababu to ngone nanga Jou Madutu hoka o uku i hi tö tuhu- 
tuhuku hi ädono yö uku. 


Sarakia ho hi sanangi ma Jou Madutu ai hininga 


1 Ko kiani ngini i tatapu ni mä ko dora moi de moi 

hokä o roria dodoto o Harani oka ma nyawa. ?Uha ni 
dodato nia tarima nia tau oka o nyawa niä näko-näko owahi. 
Hababu de ni diai hoko gënanga, ma moi i böto o nyawa, ya 
näko-näko ua, yä tarima oka o malaekat manga tau oka. “Nia 
hininga hagala o nyawa o bui ma goronaka, hokä ngini 6 naga 
de de önanga o bui ma goronaka. De’ hagala o nyawa ya hi 
dapara i sabarangika, ko kiani ngini ni ma hininga onangika 
hokä ngini ö i ni hi dapara hoko gënanga. 

4O nyawa mata-mata ko kiani i hi matoko manga jako de 
ma horomati o go gilakika, ma hababu gënanga o hekata de o 
rokata kiani yo setia moi de moi. O nyawa manga wo wango i sö 
safarune de” o nyawa yo howo-howono aha ma Jou Madutu wa 
hi dero o adili. 

sUha ani wo wango ya kuaha yö nahihu o tiwika, ma” ko 
kiani ngini nia mao ya oaka de okia ngini oka naga de ma 
@nanga. Hababu ma Jou Madutu wo temo oka, “Ngohi aha to ni 
hi gumala ua ekola aha to ni mala ika ngona.” “Hababu genanga 
ngone ho barani ho temo, 

“Ma Jou ganga ahi Ro riwo, 

ngohi to hawanua. 

Okia yakunu o nyawa yo diai ngohi ino?” 

7Uha oli nia wohanga i ni tö tuda-tuda ika i hi ngo ngahu- 
ngahu ma Jou Madutu ai behehongo ngini ika. Nia tailako 
sarakia 6nanga yo wango de” sarakia 6nanga yo honenge, de’ ni 
ma duru to ona manga ngongaku. “O Yesus Kristus i tatapu 1 

ma tero, ya oa i hira ino, 6raha nanga, de hi adono ka hi ado- 
adonika. "Uha oli ni hi gumala hagala o rupa o do dötoko i 
hera-heranga done ngini nia nonu ua o ngekomo ma diai. Nanga 
hininga ko kiani i hi kuata de ma Jou Madutu ai hininga ma 
oa, genanga doka ya oa-oa; uha mangale o inomo ma datoro. 
Hagala o nyawa ma hira 1 hi ngou-ngounu hagala o datoro 
genanga ko ya make ua ma faida. 

To ngone naga de nanga hu huba ma ngi o gahumu moi 
la ho hi huba o hu huba ma Jou Madutu ika. De’ o imam- 
imam yo 16 leleani ma Jou ai Tau-tau ma gorona oka, manga 
haku koiwa ya olomo o hu huba naga o hu huba ma ngi ma 
loku oka. "O aiwani ma awunu i hi huba-huba hoka o hu huba 
mangale o baradoha ma apongo, ma imam wo mo mulia wad 
o Ngi Duru i Tebi-tebinika, ma” o aiwani ma hönenge mahirete 
genanga ya tuhuku o tau-tau ma poretoka. “Ma hababu genanga 
doka o Yesus 6 wo honenge o kota ma ngorana ma poretoka 
la wa tebini al umati manga baradoha de to una ai awunu 
mahirete. “Karana genanga, nia ino ngone hoiki unangika o 
tau-tau ma poretika de” ngone de de una ka ma moi i na hi 
kauku. “Hababu o duniaka koiwa naga o ngi ho gogere i kakali 
mangale ngone; ngone ha lingiri o ngi ho gogere aha i bo boa- 
böa. SHababu genanga, ho ma hi do moteke o Yesus, ko kiani 
ngone hi hi go giriri ma Jou Madutu, gënanga ma rupa to ngone 
nanga hu huba sukur unangika, kiaka ngone de nanga demo- 
demo nanga uru iha mangale ho hi mulia ai romanga. '“Uha nia 
wo0hanga ni diai o oa de” ni ma ko ki riwo, hababu nënanga 
doka o hu huba-hu huba ma Jou Madutu ai hininga ya dae- 
daene. 

UNia moteke nia tutuda-tutuda manga pareta, de” ni ma ponu 
onangika. Hababu bnanga salalu i hi dailako nia jiwa, de’ 
onanga ko kiani:i ma hi tagongo yo haluhu ma Jou Madutu 
ika. Nako ngini nia hi ngounu onangika, 6nanga yakunu yo 
manarama de manga hininga i sanangi, nako kowali, done 
Onanga aha yo manarama de manga hininga ma huha, de’ 
genanga koiwa ma utumu ngini ika. 

Ka hoko genangika ni ma niata mangale ngomi. Ngomi mi 
hi goungu de mia hininga ma dobote i dö dodono, hababu 
hagala o hali ma goronaka ngomi salalu mi mau mia diai okia 
naga i to tiai. "Ma bo boloi ngohi to gahoko de ma giria, 

hupaya ngini ni hi hubayanga ngohi hupaya ma Jou Madutu de 
ma da taiti wo hi ao ngohi to ma idulu ngini ika. 


O hubayanga ma bo baha 


#Ma Jou Madutu wi hi wango oka o Yesus to ngone nanga 
Jou, o honenge ma hi goronaka. Karana ai honenge genanga 
unanga 6raha nanga wo dadi o Go gdana wo mo Mulia mangale 
ngone, ena genanga ai duba-duba. Ai honengo genanga i hi 
goungu o jaji i ko kakali de de ngone ma Jou Madutu wa do 
do diai. “Tanu ma Jou Madutu o lola ma titi genanga wo dogo 
okia naga i kura-kuranga ngini oka de hagala ma oa-oa ngini 
ni po paralu la nia diai ai mau. Tanu hi do moteke de o Yesus 
Kristus, ma Jou Madutu wo manarama ngone oka, okia wb igo- 
igo. Ko kiani o Kristus i wi hi giriri ka hi ado-adonika! Amin. 


O hurata ma bo baha 

2Ngohi to gahoko hupaya ngini nia tailako ni hi do diai 
hagala ahi nasihati nenanga de nia sabari, hababu ahi hurata 
nenanga hoko kia ua ma gurutu. “Ko kiani ngini ni hi 6riki 
to ngone nanga ria dodoto o Timotius wo hupu oka o bui ino. 
Nako tunanga wa inoka ahi ngi ino nEnanga, ngohi aha ti ao ma 
Oraha ngohi ti ni Adono ngini. 

4Ni hi ngahu mia tabea mata-mata nia tutuda ika, de? mata- 
mata ma Jou Madutu ai umatika. Nia tarima oli manga tabea 
nanga roria dodotoka o Italia ma bereraka. 

23 Tanu ma Jou Madutu wi ni hi barakati ngini ria dodoto 
mata-mata. 





O HURATA O YAKOBUS OKA 


MA NGONGOTAKA 


O Yakobus ino ai hurata ma dumutu “ma Jou Madutu ai 
umatika mata-mata yo do gilianga o dunia i ngodumu”. De wa 
pake i rupa-rupa o demo ma hi totero, o Yakobus wo hi döaka 
ai hurata ma goronaka nenanga muruono naga o hi dumutu 
de o do daaere i gapanga de i sanangi mangale o Harani oka 
ma nyawa, i ma korona o Harani oka ma kalakuanga de? ma 
manarama. O Harani oka ino ma lo lega i rupa-rupa ma titi 
unanga wa hohe hokd wo hi totero o kaya de’ o mihikini, o bo 
baja, o kalakuanga ma oa-oa, yo toba tae, o ngongaku de’ o 
manarama, O uru ma demo-demo, o barija, o ributu, o hininga 
ma gurutile de” o hininga ma dipoko uku, ya hi howono o nyawa 
ma homoa, o demo ma goungua, o sabari, de’ o niata. 

O hurata nenanga i hi duku o Harani oka ma agama i hi dagi 
ma goronaka, o ngongaku kiani i ma niki de ma manarama. 


Ma dola 


Ma do di hira 1:1 

O ngongaku de” o barija 1:2-8 

O mihikini de’ o kaya 1:9-11 

O co coba de’ o bo baja 1:12-18 

Ho ihene de' ha diai 1:19-27 

O ngongaku de' ma manarama 2:14-26 

O Harani oka ma nyawa de” manga uru ma 
demo-demo 3:1-18 

O Harani oka ma nyawa de’ o dunia 4:1-5:6 

I rupa-rupa o hi dumutu 5:7-20 

1 Roria dodoto ma Jou Madutu ai umati mata-mata yo 

do gilianga o dunia i ngodumu! Ahi tabea ngohi oka, o 
Yakobus, ma Jou Madutu ai gilaongo de” ma Jou Yesus Kristus 
ai gilaongo. 


O ngongaku de’ o barija 


“Roria dodoto! Nako ngini nia ohana o co coba i rupa-rupa, 
kiani ngini nia mao ni utumu. “Hababu ngini ni hi öriki, nako 
ngini ni tatapu ni ngaku ma Jou ika ma öraha nia ohana o co 
coba, ma hasili ena gënanga: ngini i dadi ni tongohono. “Nio 
göana la nia hininga ma dongohono gënanga gila-gila i hero hi 
adono ngini 1 gou-goungu ni dadi ni totomo de’ ni kurangua o 
hali okia 6 ma goronaka. “Nako naga o nyawa i ma tëngo nia 
hi dogoronaka i kuranga yo barija, kiani önanga i mä gahoko 
ma Jou Madutu ika, ma Jou Madutu aha wa hi döaka o barija 
onangika; hababu o nyawa moi-moika, ma Jou Madutu wa hi 
döaka de ai hininga ma mura de’ ai ma mao o dora de ai 
hayanga. “Ma o nyawa yo go gaho-gahoko, kiani yo ngaku; 
unanga yakunua wo bibanga. Hababu o nyawa yo bo bi bibanga 
ganga ma tero-tero o lulu o ngötoka o hidaloko ya wuwu ya 
ka ika ya ka ino. TO nyawa hoko gënanga manga dibanga i 
tatäpua; ünanga wakunua wa lé okia naga ma putuhu hagala 
mol-mol wa do diai ma goronaka. Karana gënanga, ngaro uha 6 
ünanga wo nganono mangale okia naga wa make ma Jou ino. 


O mihikini de o kaya 

90O Harani oka ma nyawa ni mo mihikini ko kiani nia mao ni 
mörene, nako ma Jou Madutu wi ni hi kurutile. “De o Harani 
oka ma nyawa ni ko kaya-kaya, ko kiani 6 ni mao ni mborene, 
nako ma Jou Madutu wi ni hi tipoko uku. Hababu o nyawa yo 
ko kaya-kaya aha yo hihanga hoka o momo ma huri i rero. "Ma 
Oraha o wange i boda de yo di hiwara duru ko ha hauku, done o 
momo genanga aha i dadi i maai hi Adono i rero ma huri, de ma 
karamatö ma i hihanga. Hoko genangoli de o nyawa yo ko kaya- 
kaya, nanga aha wo wedere ma 6raha Unanga wo hi dagi ma go 
giria ai hi dailako. 


O co coba de” o bo baja 


2Yo utumu o nyawa yo to tongohono ma 6raha linanga wa 
ohana o co coba. Hababu Uunanga wo hasiloka wa tana o co 

de” ya dial o tita-o tita gënanga, de” ka yo ihenua dika daha 
ya wohangoka, o nyawa genanga ma Jou Madutu aha wa hi 
barakati o hali moi-moi ma goronaka ya do dial. 

2% Nako naga wo ma tëngo wo ma mao al diri o nyawa moi 
wo hi ngounu o agama, ma” unanga wo goanua al akiri, Unanga 
wa tipu ai diri mahirete, de ai puji koiwa ma baraguna. 7O do 
moteke ma dutu i dö dodono o agamaka, 1 ma moteke ma Jou 
Madutu nanga Ama ai lo legaka ena genanga: ya riwo o ngoha- 
ngohaka o gohihi ma dutu de o bobao-bobao yo ho hangihara 
de’ yo göana manga diri mahirete la” uha o dunia nënanga ya 
kilianga. 


O do daaere o da make i to torou ika 


Roria dodoto! Hoka o nyawa yo ngaku-ngaku ma Jou 

Yesus Kristus ika, o Jou Wo Mo Mo Mulia, uha ngini ni 
iri-iriki o nyawa, ni hi hababu de o hali-o hali nia pulono ma 
poretino. “Hababu nako naga o kaya ma nyawa moi wo ma hi 
noa oko o ali-ali gurasi de” ai pakeanga ma ro rahai wo böa 
ani doomu ika, daha wo boali o mihikini ma nyawa moi, wo 
ma hi noa uku ai pakeanga ma ka kakihi, 3ma ngini i holoi ni 
wi horomati o nyawa wo ma pakeanga ma ro rahal genanga. 
Ngini ni temo unangika, “De ma horomati Tuanga no gogere 
o kuruhi nenanga duru ma ro rahai uku.” Ma” o mihikini ma 
nyawa ika ngini ni temo, “No ma oko ino dokengoka,” ekola 
“No gogeruku nenangoka dau o meheloka.” “De ni dial hoko 


to torou. 

“Nio hininga Roria dodoto ti ni ho hininga! O mihikini ma 
nyawa o duniaka nenanga, ma Jou Madutu wa iriki mangale yo 
dadi o nyawa yo kaya-kaya o ngongaku ma goronaka. O nyawa 
genanga aha yo dadi o ge getongo ma Jou Madutu ai umati, 
hoka ma Jou Madutu wo hi jä jaji oka o nyawa 1 wi ho ho 
hininga ika. Ma’ ngini i holoi oli nia hi kauku o mihikini ma 
nyawa, ena hioko o kaya ma nyawa 1 ni tuku ngini de' 1 ni 
tauru ngini o hakimika! "Onanga i hi kauku nia romanga i ho 
horomati nia to tarima ma Jou Madutu ino. 

8Ngini nia manarama ma diai, nako ngini nia diai o pareta 
ma tita i mo make-make o Buku i to Tebi-tebini ma goronaka 
nenanga, “Nia hininga nia dodiawo hoka ngini nio hininga nia 

o hali-o hali ma poretino, ngini ni diai o baradoha, de’ ma Jou 
Madutu ai tita i hi matoko ngini ganga o tita nia to tilakuru. 
100) nyawa ya tilakuru ma Jou Madutu ai tita ngaroka moi, ma 
mangarati ya tilakuru ka ma moi uku. “Hababu i temo, “Uha 
ni howono,” enang6 i temo, “Uha ni toma.” Ho”, nako ngini ni 
howonua ma’ ni toma, ma ngini 6 ganga o tita nia to tilakuru. 
Ni temo de” ni manarama hoka o nyawa aha ya tailako i ma 
moteke ma Jou Maadutu ai tita ya hi lo lapahi oka o nyawa. 
13Hababu ma Jou'Madutu aha wo hi matokua ai dora de ai 
hayanga o nyawa ya nako-nako ika ua o dora de o hayanga. Ma’ 
o dora de o hayanga 1 holoi i kuata ngaro de o hukumanga! 


O ngongaku de o manarama 


#Roria dodoto! Okia ma baraguna o nyawa yo temo, “Ngohi 
o nyawa to ngaku-ngaku”, nako ünanga wo hi matokua de 
ai manarama? Yakunu o ngongaku ma rupa genanga i wi hi 
halamati? "Ho hi ade o ria dodoto wo ma tengo ekola mo ma 
tengo yo paralu o pakeanga, de” to 6nanga manga inomo ya 
wedonua mangale o wange ma hi getongo. Okia ma baraguna 
ngini ni wi temo unangika, “Halamati no ma hi noa ani 
pakeanga hatoli ma hau-hauku de? halamati nolomo!” - nako 
ngini ni hi ddakua unangika okia wa paralu mangale wo wango? 
"Hoko genangoli de o ngongaku, nako i hi matokua de ma 
manarama, o ngongaku genanga koiwa ma baraguna. 

18 Marai naga yo temo, “Naga o nyawa i ma hi ake manga 
ngongaku ika de” nagali i ma hi ake manga manarama ika.” 
Ngohi to haluhu, “Ni hi matoko ngohino sarakia o nyawa 
yakunu manga ngongaku de koiwa ma manarama, de” ngohi aha 
to hi dumutu de ma manarama, ngohi de ahi ngongaku oka.” 
9Ngini ni ngaku ma Jou Madutu duga-duga wo ma tengo, ko 
1 goungua? Aa, o womaha ma dorou 6 i ngaku de” onanga yo 
hawana yo haharoka! #@Ngini ka ni bodoholi! Bote i paralu ho 
hi matoko de ma diai ngini ika o ngongaku to énanga koiwa 
ma baraguna nako koiwa ma manarama? ”'Nia make dika o 
Abraham nanga ete de nanga tohora. Ma Jou Madutu wi tarima 
unanga ka ya oa-o0a, karana ai manarama, ena genanga ma 
Oraha iinanga wi hi huba ai ngohaka, o Ishak, ma Jou Madutu 
ika o hu huba ma ngi ma ma loku oka. #Nenangoka i nyata o 
ngongaku kiani i hi matoko de ma manarama, hupaya i dadi i 

totomo. “#Genanga i ma däene de o Buku i Tebi-tebini ma ayat 
oka neEnanga, “O Abraham wi ngaku ma Jou Madutu ika, de’ 
karana ai ngongaku genanga, ma Jou Madutu wi hi daka hoka 
o nyawa ya do diai ma Jou Madutu ai mau.” Hababu genanga 
o Abraham i wi hetongo, “Ma Jou Madutu ai Hobata”. “Oraha 
nenanga 1 tararono o nyawa ma Jou Madutu wa tarima ya oa 
genanga, karana okia o nyawa genanga ya diai de ko i goungua 
duga-duga karana de manga ngongakua dika. 

“Nia make dika o ngo Rahab oka, o ngoheka o hu hutu ma 
ni niki genanga. Ma Jou Madutu wo mi tarima miinanga ya 
oa, karana ami manarama, ena genanga ma 6raha miinanga ma 
tarima ami tau ma goronaka o Israel oka manga nyawa yo to 
tailako de’ ma riwo 0nanga ma hi oara manga diri ma hi nonu o 
ngekomo ma homoa. 

6 Aa, hoka sarakia o r6ehe koiwa ma womaha ganga o r6ehe 
ma honenge, hoko genango6 o ngongaku koiwa ma manarama 
ganga o ngongaku ma honenge. 


O nyawa ma akiri 


Rorla dodoto! Uha nia hi dogorona ino ni ma wöe-wöe 

ni mau ni dadi ni guru. Ngini ni hi 6riki ngone ho dadi 
o guru aha 1 na adili de 1 holoi i kiria ngaro de o nyawa ma 
homoa. “Mata-mata ngone ma moi-ma moi ho diai o howono. 
Ma’ o nyawa komaiwahi yo diai o howono de manga demo- 
demo, 6nanga o nyawa yo tö totomo yakunu ya kuaha manga 
diri i ngodumu. 3Nako ngone ho hi pake o kuda ma dudumungu 
ma uru oka la? enanga ya moteke to ngone nanga mau, ngone 
hakunu ha leboto o kuda ma röehe mata-mata genanga. 4Ha lé 
o hoka o kapa ma nonako. Ngaroka o kapa moi ganga hoko 
genanga ma amoko de’ i hi haili o hidaloko i kua-kuata, ma 
enanga ya leboto de ma ririmi duru ko ha me ngeteke, i ma 
moteke wo hi do duru-duru ai mau. “Hoko genango de to ngone 
nanga akiri; ngaroka to ngone nanga akiri gënanga ma me 
ngeteke, ma” enanga yakunu 1 ma hile ma diri, mangale o hali-o 
hali ma ago-agomo. 

Ha tibanga, o hongana hoko kia ma amoko yakunu ya 
tuhuku de o uku duru ma i teteke! SO akiri ka i ma diene de 
o uku. To ngone nanga r6ehoka, #@nanga ma rupa o dorou ma 
titi, 1 hi gerewoto o dorou to ngone nanga diri ika i ngodumu. 
De o uku ma ahali o naraka ino, Enanga ya tuhukoka to ngone 

O aro-aro o kuda ma uru ino. (3:3) 


nanga ngango i ngodumu. 'Hagala rupa o aiwanl i ho hatera, o 
totaleo, o aiwani i ma tahe-tahe de” o nawoko yakunu ya dana, 
de” ya dana 6 i boto mangale o nyawa. “Ma o nyawa ma akiri 
ka i ma tengo ma yakunua ya dana. O akiri genanga i torou de’ 
hakunua ha kuaha, i omanga de o rasongo ya hi hone-honenge. 
?Ngone ha pake mangale ho hi demo tarima kasi ma Jou ika de’ 
to ngone nanga Ama, ma’ mangale ha hi lai 6 nanga dodiawo o 
nyawa, ma Jou Madutu wa hi da dadi oka i moteke al rupa de 
ai dulada. "De o uru genanginoli i hupu o demo-demo tarima 
kasi de” o demo-demo o lolai 6. Ko kiani uha hoko genanga! 
NBoteka naga o jobubu ma akere ma ake-akere de” ma akere ma 
mali-mali ma titi ka i ma daene? ? Ahi roria dodoto, o ara ma 
utu yakunua i hi hohoko o zaitun ma hohoko, de” o angguru ma 
utu yakunua i hi hohoko o ara ma hohoko. O jobubu-o jobubu 
ma gahi-gahi yakunua 09i hi hupu o akere ma ake-akere. 


O barija i böa-böa dakuku 
BNako nia hi dogoronaka naga o nyawa yo so sawaro de’ 
yo bo barija, kiani nanga wo hi dumutu de ai ngango ma oa- 
oa de” wo dial o hali-o hali ma oa-0a, 1 ma niki o hininga ma 

boluluku de” o sawaro. '“Ma' nako ngini ni ma ka ngakua, ni 
ma teke hininga hiri, de? ni hi akunu ka nia diri mahirete, nia 
sawaro genanga uha ni hi lamoko, karana de genanga ngini nia 
taka idulu o abari ma diai ma Jou Madutu ino. JO barija ma 
rupa hoko genanga o horoga ino ua ma ahali. Enanga ma ahali 
o dunia ino, o nyawa ma nahihu ino de” o hetangino! !“Kiaka 
naga ma ka ngakua de’ o biaha i hi akunu manga diri mahrrete, 
genangoka 6 ha make o ruae de” hagala 1 rupa o manarama ma 
dorou. 'Ma' o nyawa to 6nanga manga barija ma ahali dakuku, 
duru ma do di hiraka Unanga wo dodono, i paha wo igo 1 ma 
ka dame, ai demo-demo i rahai, de? wo to moteke. Unanga i 
wi omanga o dora de o hayanga, de” 1 hi hasili o manarama- 
manarama ma oa-0a. Unanga wo iri-irikua de wo ma do diai 
ua. 8I goungu o oa-oa ganga o dame ma gihihi, ma hasili yo 
datomo o nyawa yo igo-igo o dame! 


Ma teke dodiawo de o dunia 


4 Kia ino ma ahali hagala o ga ngamo de’ o ributu nia hi 

dogoronaka? Ko i goungua gënanga ma ahali nia nahihu- 
nahihu ino hoko genangika dika i kudoti nia diri ma goronaka 
mangale nia make o dunia ma sanangi! ?Ngini nio nahihu, ma’ 
nia make ua, ho ngini ni mau ni toma! Ngini ni ma kua-kuata, 
ma” ni adonika ua okia ngini nia lingi-lingiri, ma ngini ni ma 
teke ributu de” ni ma ka ngamo. Ngini okia-kia ua nia make, 
hababu ngini ni gahokua ma Jou Madutu ika. 3De' ngaroka 
ngini 6 ni gahokoka, ma ngini nia make ua, hababu nia go 
gahoko ma dumutu i howono, okia ngini ni gahoko ganga 
mangale nia diri mahirete ma sanangi. “Ngini ganga o nyawa 
yo so setia ua! Ngini ma ni hi 6riki nako ngini nia ma teke 
dodiawo de o dunia, ngini ni dadi ma Jou Madutu ai haturu? 
Ho ona gona honanga yo mau yo dadi i ma teke dodiawo o 
dunia nënanga, ünanga wo hi dadi ai diri ma Jou Madutu al 
haturu. ‘Uha ni ato bote o Buku i Tebi-tebini koiwa ma hohole 
i temo, “Ma Jou Madutu wo hi ngi nanga diri ma goronaka o 
womaha ma nahihu ko ha giria.” “Ngaroka hoko genanga, ma 
Jou Madutu wo na hi doaka ai dora duru i lo amo-amoko ngone 
ino, i holoi i kuata ngaro de to ngone nanga womaha ma nahihu 
genanga. Hababu genanga, o Buku i Tebi-tebini ma goronaka 01 
tulihi, “Ma Jou Madutu wa lawani o nyawa manga hininga 1 ko 

kurutile, ma’ i ki lioro ya ino tinanga wa hininga o nyawa manga 
hininga 1 po poluluku.” 

THababu genanga, ni ma hi lapahi ma Jou Madutu ika de’ nia 
lawani o Ibilihi, done o Ibilihi aha i oara ngini oka. Ni wi tigika 
ma Jou Madutu, de” ma Jou Madutu 6 aha wi ni tigika ngini. 
Nia tebini nia giama, ngini ni bo baradoha! De’ nia dodono nia 
hininga ngini, nia hininga i ho hago-hago! "Ko kiani ngini nia 
gou-goungu ni ma toduba de” ni ari 1 ma niki ni do dora, kiani 
nia giete 1 dadi nia gorehe de” nia mörene i dadi nia hininga 
ma huha! Kiani ngini ni ma hi tipoko uku nia diri ma Jou al 
himangoka, done ma Jou aha ngini wi ni hi kurutile. 


O ho hininga la” uha ya hohedu o nyawa 


NRoria dodoto, uha ni ma teke hohedu ekola ni ma hi ko 
howono. O nyawa ya hohedu ekola ya hi howono manga ria 
dodoto i ma hi ko ka Harani oka, ünanga wa hohedu de” wo hi 
howono ma Jou Madutu ai tita. De” nako ngini ni hi howono ma 
Jou Madutu ai tita, gënanga ma mangarati ngini nia motekua o 
tita-o tita gEnanga, ma’ ni dadi ma hakimi. "Ena hioko duga- 
duga wo ma tengo ai haku wo hi döaka o tita o nyawa ika, de 
wa tailako o nyawa. Unanga ma Jou Madutu wo kuaha, wo hi 
halamati de” wo hi binaha. Ho”, o nagona ngini, hi Adono ngini 
ni mau nia hi howono nia dodiawo o nyawa? 


O ho hininga la” uha yo temo-temo ma diai ua 


BRoria dodoto ni temo, “O wange nënanga ekola i yarehe 
ngomi aha mi ma goraka o berera moika de’ mi gogere 
dokengoka o taongo moi ma dekana mangale mi ma hukunu 
de’ mi ma lingiri o tiwi,” - ni ihene ahi hitiari nenanga. “IT 
yarehe okia aha i dadi de nia wo wango, ngini 6 mahirete ma 
ni hi orikua! Ngini duga-duga hoka uku ma nofo jai-jai dika 
ha make, i paha i hihanga. “Ko kiani ngini ni temo hoko 
nenanga, “Nako ma Jou wo igo, ngomi aha mi wango de mia 
diai nenanga ekola gënanga.” “Ma” oraha nënanga ngini nia 
hininga i kurutile de” ni temo ma diai ua. O demo ma diai ua 
mata-mata hoko genanga i howono. 

"'Hababu gënanga, o nyawa i hi öriki okia ma oa-oa kiani ya 
diai, ma’ ya diai ua, o nyawa gënanga yo baradoha. 

O ho hininga o kaya ma nyawa ika 


O Roria dodoto, o kaya ma nyawa! Ni hi gihe-gihene to 

ngohi ahi hitiari. Kiani ngini ni ari de” ni do dora karana 
ngini aha nia tagongo o hangihara! “Nia kaya i melaka. Nia 
pakeanga ya olomoko o buteteke. 3Nia gurasi de? nia haäka 
ya tamunoka o pariama, ma pariama aha i dadi hakthi i ni 
lawani ngini de” aha ya olomo nia röehe ya mata hoki o uku. 
Ngini nia toporonoka o arata ma 6raha yo do dagika o wange 
ma bo baha. “Ngini ni fangua manga hewa, o nyawa yo mo 
manarama nia dumule oka. Oraha neEnanga ni ihene to 6nanga 
manga liwolu! O nyawa ya to toomu nia dumule ma hasili, yo 
poa-pbdaka yo gahoko o ro riwo de” to önanga manga boaka 
yadonoka ma Jou Madutu ai ngaukile, ma Jou wo ko Kuaha. 
SNgini ni wango mata-mata de ma Enanga, de’? nia maoka ma 
sanangi o duniaka nënanga. Ngini ma tero-tero ma go giria 
nia diri ni hi burere mangale ma wange o aiwani yo toaka. 
5Nsini nia hukumu de” nia toma o nyawa ya howo-howonua, de’ 
onanga i ni lawanua ngini. 


O sabari de’ o niata 


1Hababu gënanga, Roria dodoto ni sabari hi adono ma Jou 
wo böa. Nio lega wo ma tëngo wo to tumule sarakia ai sabari wo 
damä hi ädono ai tonaka i hi döaka ma hasili ma bo baraguna 
unangika. De ai sabari ünanga wo damä o awana ma öraha i tiha 
de” o awana ma 6raha i huri. “Kiani ngini 6 ni sabari de” nia 
hininga i lamoko, hababu ma Jou ai wange wo böa i tigi oka. 

91Jha ni taiana de? ni ma hi ko howono, la” ngini ma Jou 
Madutu wi ni hukumua. Nio hininga! Ma hakimi wo tigi oka, 
sadia mangale wo bsa. ""Roria dodoto, nio hininga o nabi-nabi 
yo temoka de ma Jou ai romanga. Onanga yo sabari de” yo 
tongohono ya tagongo o hangihara. Ho’, nia le nanga hoka 
ma dulada. 'Onanga ya hetongo yo utumu hababu b6nanga yo 
tongohono. Ngini ni ihenoka mangale o Ayub ai sabari, de” ngini 
ni hi 6riki sarakia ma bo bahaka ma Jou wi hi barakati Uunanga. 
Hababu ma Jou duru wo to to dora de” ai hininga ya oa. 

Duru ma loku oka, ena genanga: Uha ni koboto, ya oa de 
o dihanga, ya oa de o dunia, ekola de okia dika. Ni temo dika 
“| goungu” nako nia dungutu i goungu, de” “Kowali” nako nia 

dungutu kowali, la ma Jou Madutu ai hukumanga uha i ni do 
otaka ngini uku. 

BNako naga nia hi dogoronaka ma go giria yo huha, kiani 
unanga wo ma niata. Nako naga yo more-morene, kiani iinanga 
Wo nyanyi wi puji ma Jou Madutu. “Nako naga yo panyake, 
kiani unanga wa ahoko o jemaat ma tutuda-tutuda. De’ o 
tutuda-tutuda genanga kiani ya niata o nyawa yo po panyake 
genanga de’ ya hi nauhu o minya de ma Jou ai romanga. “Nako 
to Onanga manga niata hi adono de ya gou-goungu ma Jou 
aha wa hi togumu o nyawa yo po panyake genanga, de” wa hi 
apongo manga baradoha ya do do diai. 'Hababu genanga, kiani 
ngini ni ma teke ma ngaku nia howono de’ ni ma ki niata, la” 
ngini 1 ni hi togumu. O nyawa manga niata i ma moteke ma Jou 
Madutu ai mau, to Enanga ma kuaha i lamoko. YO Elia ho ma 
hi ko ka nyawa hoka ngone. Unanga wo ma niata de ma gou- 
goungu la” o awana uha i uti, o awand i uti ua.0 taongo hange 
de ma hononga ma dekana. ?1 paha ünanga wo ma niatoli, daha 
o dihanga i hi guti o awana hi adono o tonaka i hi döakoli ma 
hasili. 

Ahi roria dodoto! Nako nia hi dogoronaka naga a mo moi 
o nyawa ya nikoka ua oli ma Jou Madutu ino ai do dotoko, 
daha wo ma tengo ma homoa wi diai o nyawa genanga wo ma 
1duli ma Jou Madutu ika, “nio hininga o ayat nenanga: O nyawa 
ya diai o nyawa yo bo baradoha i ma idulu manga ngëkomo i 
howo-howonino, o nyawa genanga wa hi halamatoka o nyawa yo 
bo baradoha manga jiwa genanga o honengino de’ i dadi hababu 
o baradoha ma ngöe i hi apongo. 


To ngomi mia horomati, 
o Yakobus 


O HURATA O PETRUS OKA 
MA DO DI HIRAKA 


MA NGONGOTAKA 


O Petrus ai hurata ma do di hiraka nenanga ma dumutu o 
Harani oka ma nyawa ika naga i ma hi ko ka barihika o Asia ma 
Iti mata-mata ika o koremie uku i dadu oka. Onanga ya hetongo 
“ma Jou Madutu ai umati wo ma ngiri-ngirikoka”. Ma dungutu 
ma gi lamoko o hurata nenanga ena genanga la i hi kuata manga 
ngongaku ya bo basa-basa o hurata nenanga, naga ma go giriaka 
ya hi do do doko uku de’ ya aniaya karana yo ngaku o Kristus 
ika. O Petrus wa hi doaka o ho hininga ya bo basa-basa 0 
hurata nenanga mangale o Abari ma Oa mangale o Yesus Kristus 
ma rupa wa tagongo to Onanga manga ngo nganono. Hababu o 
Yesus Kristus wo honengoka, de” wo wango oli de” wo jaji aha 
wo boa oli. De ma titi genanga Onanga ko kiani yo modeke de’ 
yo tongohono ya tagongo o huha de o hangihara, inoli i ma mao 
to 6nanga manga huha de manga hangihara ma rupa o ujian 
moi mudukua i gou-goungu 6nanga yo ngaku o Kristus ika. Inoli 
onanga ko kiani i hi goungu 6nanga aha ma Jou wa balahi ma 
orahoka o Yesus Kristus wo böa oli. 

I ma dogo wa hi kuata manga ngongaku ya bo basa-basa naga 
ma go giria o hukaranga ma goronaka genanga, o Petrus wo 
gahoko hupaya 0nanga yo wango hokä o Kristus i wi no ni niki. 


Ma dola 
Ma do di hira 1:1-2 
O nasihati hupaya yo hininga ma Jou Madutu wa hi 
halamati o nyawa 1:3-12 
O nasihati hupaya yo wango ma bo boloi mangale ma 
Jou Madutu 1:13-2:10 

Ko kiani ya do diai o Harani oka o huha de o hangihara ma 
orahoka 2:11-4:19 

O hininga i po poluluku de’ o Harani oka manga 
leleani 5:1-11 

Ma bo baha 5:12-14 


1 120 Roria dodoto ma Jou Madutu ai umati wo mä ngiri- 

ngirikoka, naga ni ma hi ko ka barihika nid dagi-dagi o 
Pontus, o Galatia, o Kapadokia, o Asia de” o Bitinia ma daera 
oka! Ngohi o Petrus, o Yesus Kristus ai rasul, to nganono tanu 
ma Jou Madutu wi ni hi daka o barakati de” o lola ngini ika de 
ma bo boloi. 

Ngini i ni iriki ni dadi ma Jou Madutu ai umati 1 ma daene 
de ma Jou Madutu o Ama ai datoro. De ma Jou Madutu ai 
Womaha i ni hi dadi oka ngini o umati i tebi-tebini, ma bo boloi 
mangale ma Jou Madutu, hupaya ngini ni hi ngounu o Yesus 
Kristus ika de” i ni tebini de ai awunu. 


O ngo nganono i bitu-bitumu 


3Nia ino ngone ho sukur ma Jou Madutu ika, nanga Jou 
Yesus Kristus ai Ama! Una duruhe wo na dora ngone, ma 
hababu genanga iinanga wo na hi döaka o wo wango ma hungi 
ngone ino, de wi hi wango okali o Yesus Kristus o honenge ma 
hi dogoronaka. Nenanga i na hi döaka ngone ino o ngo nganono 
i bitu-bitumu. “Ngone hö nganono la ha Ie i dadi to ngone 
hagala o barakati ma Jou Madutu wa sö sadiaka ai umatika, ena 
genanga hagala o barakati i gö gogono o horogaka, hi ädono 
yakunua i bodito, ekola i dadi i mela ekola i aiki. “Mata-mata 
genanga mangale ngini, karana ngini ni ngaku ma Jou Madutu 
ika. Ho ngini i ni g6ana de ma Jou Madutu ai kuaha hupaya 
ngini nia tarima o halamati ya so sadia dama i hi nyata o 6raha 
ma bo bahaka. 

“Karana genanga ko kiani ngini nia hininga i morene, ngaroko 
öraha nanga ma öraha ma do dipoko ngini ko kiani nia hininga i 
huha karana ngini nia dhana i rupa-rupa o co coba. "Ma dumutu 
ena gangala i hi nyata i goungu boteka ngini i gou-goungu ni 
wi ngaku ma Jou ika ekola kowali. O gurasi naga yakunu ka 
i bodito, ya taili de o uku. Aa, ti ngini nia ngongaku i holoi 

naga i ragane de o gurasi, ho” ko kiani ya tailoli hupaya 1 dadi 
i bitumu. De’ de hoko genanga ngini aha i ni hi giriri de i ni 
horomati inoli i ni tede ile o Yesus Kristus ai bda ma wange oka. 
8Ngini ni wi dora, ngarok6 ma hira ino ngini ni wi make ua. 
De” ngini ni wi ngaku unangika ngarokö öraha nënanga ngini ni 
wi make ua. Ma hababu genanga ngini ni mdrene, de” nia mao 
o mörene i mo mulia de’ ho hi demo hakunua. ?Hababu ani 
ngongaku ma dumutu na make oka, ena gënanga ani jiwa ma 
halamati. 

100) halamati nenanga doka ganga o nabi-nabi ya tailako de’ 
ya tailako i hi do diai, de” onanga ya make owahi i hi ngahu 
oka mangale o barakati ma Jou Madutu wo hi döa-döaka ngini 
ika. Onanga ya tailako i hi do diai sarakia de muruonoka o 
hali génanga aha i dadi, ganga o Kristus ai Womaha ma dungutu 
naga manga diri ma goronaka. O öraha genanga ai Womaha ka 
de ma hirahi de hi ngahu oka onangika mangale hagala o huha 
de o hangihara ganga ko kiani o Kristus wa ohana de’ mangale 
ai mulia aha i wi hi duru i paha ika de genanga. "O nabi-nabi 
ika gEnanga ma Jou Madutu wa hi ngahu okia 6nanga yo dial ko 
i goungua mangale 6nanga i ma hi akunu, duga-duga mangale 
ngini, ena genanga hagala o hali draha nënanga ngini ni ihene de 
ma do diai o Abari ma Oa ihi ngo ngahu-ngahu ino mangale 
o Yesus Kristus. Onanga i hi ngahu hagala o hali gEnanga ngini 
ika de ma Jou Madutu ai Womaha ma kuaha i hi dingo-dingoto 
o horoga ino. I goungu hagala o malaekat ma yö nahihu oli i hi 
öriki o abari önanga i hi ngo ngahu-ngahu genanga. 


O go gahoko mangale o ngango i tebi-tebini 


13 Hababu genanga, ko kiani ngini ni ma bo botoka. Ni ma hi 
do diai ni ma gdana de” nio nganono i omanga o barakati ika 
aha i ni hi ddaka ngini ika ma draha o Yesus Kristus dahaö wo 
boa. 4Ni wi hi ngounu ma Jou Madutu ika, de” uha ni wango 
nia moteke nia nahihu i hira-hira, ma öraha ngini ni wi nako 
uwahi ma Jou Madutu. “I idulu ya ino, ko kiani ngini ni tebini 
hagala moi-moi ma goronaka naga ngini nia do diai, i ma tero 
hoka ma Jou Madutu wi ni aho-ahoko ngini gënanga wo tebini. 
60) Buku i Tebi-tebini ma goronaka i tulihi, “Ko kiani ngini ni 
tebini, hababu ngohi to tebini.” 

WNgini ni wi hetongo ma Jou Madutu génanga o Ama ma 
Sraha ngini ni mä niata unangika. Aa, ma Jou Madutu genanga 

wa hi hakimi o nyawa i ma daene de moi-moi manga manarama 
de wo iri-irikua o nyawa. Hababu genanga ma dekana de ma 
gurutu ngini ka naga ohi o dunia oka nénanga, ko kiani ngini ni 
wi hi mulia ma Jou Madutu nia wo wango ma goronaka. '“Ngini 
ni hi öriki okia i hi fangu oka mangale i ni lapahi ngini de o 
wo wango 1 po parahaja i ni hi puhakaka nia ete de nia tohora. 
Ma bo bangu ko i goungua okia naga moi i bo bodito hoki o 
haaka ekola o gurasi, duga-duga okia naga moi duruhe de ma 
ija oka; ena gënanga o Kristus ai diri mahirete, wo ma dadi hokä 
o duba i hi huba-huba ma Jou Madutu ika koiwa ma nabo ekola 
1 torou. “Ma Jou Madutu wi iriki o Kristus i hira de o dunia 
nenanga i hi dadi. De” ma wange yo do dagi ika o draha o dunia 
ma bo baha, iinanga wo bda o dunia ino hupaya ngini wi ni 
hi halamati. “Ma do dagi de iinanga ngini ni wi ngaku ma Jou 
Madutu ika wi hi wango okali o honenge ma hi goronaka de’ wi 
hi mulia. Ho” ma Jou Madutu ngini ni wi ngaku de’ ma Jou 
Madutu 1ka oli ngini ni ma hi nganono. 

“Karana ngini ni hi ngounu o do dotokika ma Jou Madutu 
Ino, ho ngini nia tebini nia diri de” ngini nia dora hagala o 
nyawa o ngongaku moi de nia hininga i tebini. Hababu genanga, 
ko kiani ngini ni ma ko dora moi de moi de nia hininga i 
omanga-omanga. #Hababu ma do dagi de ma Jou Madiutu ai 
demo i wé wango-wango de’ i ko kakali ge#nanga, ngini i ni hi 
dadi oka o nyawa ma hungi ko o nyawa ua i ni hi ngohaka, 
duga-duga o Ama wo ko kakali ino. “O Buku i Tebi-tebini ma 
goronaka i tulihi hoko nenanga, 

“Mata-mata ika o umati hoki o momo, 

de” hagala ma horomati hoki o momo ma huri. 
O momo i maai, ma huri ma i rero; 
235 ma ma Jou ai demo ka hi ado-adonika i kakali.” 
O demo gënanga o Abari ma Oa i hi ngahu-ngahu oka ngini ika. 


O helewo i wö wango-wango de’ o hoana de o berera ma nyawa 
yo tebi-tebini 


Hababu gënanga, nia umo nia diri oka hagala i to torou; 
uha oli ni elu-eluku, de” uha ni ma do diai. Uha o hininga 
ni mä ko gogono, de” uha nia hi kauku o nyawa ma homoa. 
“Ko kiani ngini ni dadi hoki o ngohaka gënanga dahaö i ma 
kilau ino, hoko genangika nio kiriti ma dudungu o huhu rohani 

ma dutu. De hoko gënanga ngini aha ni wango ni hero de’ i ni 
hi halamati. 3O Buku i Tebi-tebini ma goronaka ya tulihi hoko 
nenanga, “Ngini nia mao oka mahirete hoko kia ai oa ma Jou.” 

4Hababu genanga ni bda ma Jou ika. Unanga hoka o helewo i 
wango-wango, o helewo ya Umo-iimo o nyawa karana ya pulono 
koiwa ma faida; ma” ma Jou Madutu wa irikoka hoka o helewo 
de ma ija oka. 3Ngini hoka o helewo-helewo i w6 wango-wango. 
Hababu genanga ko kiani ngini nio modeke i ni pake mangale 
ni hi goko ma Jou Madutu ai tau 1 ro rohani. De hoko genanga 
ngini ni dadi o imam-imam ni wango mangale ka to ma Jou 
Madutu, de” ma ngëkomo de o Yesus Kristus ni hi huba ma Jou 
Madutu ika o hu huba rohani ma Jou Madutu ai hininga ya dö 
dae-daene. “Karana o Buku i Tebi-tebini ma goronaka ya tulihi 
hoko neEnanga, 

“Ngohi ta irikoka o helewo gahumu moi de ma ija oka, 

ta kelengaka o Sion oka hoka o helewo duru ma oa-oa; 
de” o nyawa yo ngaku-ngaku enangika 9nanga aha 
manga hininga 1 huha ua.” 
TO helewo genanga duru de ma ija oka mangale ngini ni ngo 
ngaku-ngaku. Ma” o nyawa yo ngaku-ngaku ua, 1 ma dadi o 
Buku i Tebi-tebini ma regu nenanga, 
“O helewo ya po pake-pake ua o tau yo do diai genanga 
i nyata i ma dadi o helewo duru ma oa-oa,” 
sde’ 
“Gënanga doka ma helewo ya diai o nyawa yo peleke, 
o helewo i do diai önanga yo ruba.” 
Onanga yo peleke hababu önanga ya ngaku ua ma Jou Madutu 
ai demo. Hoko gënanga ma Jou Madutu wo hi tantu oka yä 
korona önanga. 

“Ma ngini naga o hoana de o berera ma nyawa yä iri-iriki, o 
imam-imam ni wi lö leleani ma koano, o hoana de o berera ma 
nyawa yo tebi-tebini, ma Jou Madutu wo mä dinga-dingakoka, 
ma Jou Madutu ai umati mahirete. Ma Jou Madutu wi nï iriki 
ngini de” wi nï ahoko ngini o hu hutu ino ni hupu la ni wohama 
ai dararono i to tararono ma gorona ika, de ma dungutu hupaya 
ngini ni hi barihi o abari mangale hagala ai manarama ka biaha 
ua. @Ma hira ngini ma Jou Madutu ai umatua, ma” oraha 
nenanga ngini nagala ma Jou Madutu al umati. Ma hira ngini 
ma Jou Madutu wi ni dora ua, ma’ oraha nE@nanga ngini nia 
tarima ai dora de ai hayanga. 

Ma Jou Madutu ai go gilaongo 

"O Roria dodoto ti ni ho hininga! Ngini naga o nyawa 
ma homoa ino de” o dagi-dagino o duniaka n#nanga. Hababu 
genanga ngohi to gahoko de ma giria hupaya ngini uha nio 
do moteke o nyawa ma hininga ma nahihu hoko genangika ya 
kudoti ya lawani o jiwa. PO nyawa i wi nAako-nako ua ma Jou 
manga hi goronaka nia kalakuanga ko kiani duruhe ya oa, hi 
adono ma öraha okia önanga i ni diai o romanga ma dorou 
ngini hoki o nyawa ma dorou, önanga marai ko kiani i hi 
goungu nia manarama ma oa-oa, hi ädono önanga aha i wi hi 
giriri ma Jou Madutu ai bda ma wange oka. 

"Karana ma Jou, ko kiani ngini ni ma ponu moi-moi o nyawa 
yo ko kuaha ika: ya oa ma Kaisar ika wo dadi yo ko kuaha i ko 
kurutile, “ino oli ma gubernur ika ma Kaisar wi tumutu la wa 
hukumu o nyawa yo do diai o dorou de” mangale ya horomati o 
nyawa yo do dia ma oa-0a. “Hababu ma Jou Madutu wo mau 
de hagala nia manarama ma oa-oa ngini nia tamunu o nyawa 
manga uru yo temo-temo i bö bodo-bodo. !“Ko kiani ngini ni 
wango hoka o nyawa yo lo lapahi, ma uha oli nia pake nia 
lapahi génanga la nia tamunu o dorou, duga-duga ni wango 
hoka ma Jou Madutu ai gilaongo. "Nia horomati o nyawa mata- 
mata, nia dora nia roria dodoto ni ma hi teke ho Harani oka. 
Ma Jou Madutu ika ni wi modongo de ma Kaisar ika ni wi 
horomati. 


O Kristus ai huha de ai hangihara hoki o dulada 


BO Roria dodoto ni dö dä dadi yo lö leleani, ni ma ponu 
nia lö leleani ika duruht de ma horomati: ko i goungua duga- 
duga manga hininga ya oa-oa de” i ni dodiawo i ro rahaika, 
ma” onanga yo ho hatera ika 6. "Ma Jou Maditu aha wi ni hi 
barakati ngini, nako ngini karana ni ma mio mangale ma Jou 
Madutu ai mau, ni sabari nia tagongo i ni hi diai i adi-adilua. 
WHababu okia ma hi giriri nako ngini ni sabari nia moku o 
hukumanga ko kiani ngini nia tagongo karana nia howono? Ma’ 
nako ngini de nia sabari nia tagongo o huha de o hangihara i ni 
to tapalu karana nia diai o diai, done ma Jou Madutu aha wi 
ni hi barakati. ?'Mangale genanga ma Jou Madutu wi ni ahoko. 
Hababu o Kristus mahirete wa tagongoka o huha de o hangihara 
mangale ngini, de? de gënanga tinanga wi ni hi ddaka ngini ika 

moi o dulada, hupaya ngini nia niki ai lou ma aguru ma rio. 
[nanga komaiwa o baradoha wo diai, de” komaiwa o nyawa 
moi 6 de yo ihene iinanga wo eluku. “Ma draha iinanga i wi 
döa-döana, iinanga ko wa balahua de o döa-döana. Ma öraha 
inanga wa tagongo o huha de o hangihara, iinanga wo mä riwo 
ua, iinanga duga-duga wo hi lapahi ai parakara ma Jou Madutu 
ika o Hakimi wo adi-adili gënanga. 0O Kristus mahirete wa 
moku to ngone nanga baradoha ai diri oka o salib ma gota oka, 
hupaya ngone ho lapahi de o baradoha ma kuaha, de” ho wango 
i moteke ma Jou Madutu ai mau. O Kristus ai nabo-nabo ganga 
i na hi togumu ngone. “Ma hira ngini hoki o duba ya make oka 
ua o ngekomo, ma” oraha nanga ngini i ni hi gi liokali la ni wi 
niki o Go gdana de nia jiwa wa PO paliara. 


O hekata de o rokata 

Hoko genango ngini, o heka-hekata, ko kiani ngini nia 
hi moteke nia rokata manga pareta hupaya nako to ona 
manga hi goronaka naga yo ngaku ua o abari ma Jou Madutu 
ino, nia kalakuanga yakunu ya diai 6nanga i dadi yo ngaku. De’ 
i paralu ua ngini ni hi demo-demo okia naga onangika, “hababu 
6nanga ya make nia kalakuanga naga i tebini de” o agama ika ni 
to moteke. ¿Uha nia hailoa duga-duga o hailoa ka ma poretino, 
hoka ho hi ade nia tadauru ni hi diai, ekola nia pake o pake- 
pake, ekola ni ma hi pakeanga i hö hali-hali. “I idulu ya ino, 
ko kiani nia hailoa i puda nia hininga ma gorona ile, nia jako 1 
bo bole-bole de” ni ridi; gënanga doka o hailoa i ko kakali duru 
de ma ragane oka i moteke ma Jou Madutu ai lo lega oka. “De 
ma do dagi hoko ne#nanga o draha ma hira ino o ngo ngoheka 
de manga agama oka naga i ma hi ngo ngano-nganono ma 
Jou Madutu ika ya hailoa manga diri de ya moteke to 6nanga 
manga rokata manga pareta. “O ngo Sarah ma hoko genangol:, 
minanga mi hi ngounu o Abraham ika de’ mi hëtongo ünanga 
ami tuanga. Ria dodoto draha nanga ganga o ngo Sarah ami 
ngoha-ngohaka, nako ngini nia diai o hali ma oa-oa de” okia 

naga 6 ma nio modongua. 
7De' ngini 6, o roka-rokata, ko kiani ni wango de nia 
mangarati i oma-omanga nia hekatika, de de ma ma mao 
6nanga ganga o doomu yo bö bole-bole. Nia hi diai önanga 
de ma horomati, hababu 6nanga ni ma ko moteke de de ngini, 
aha nia tarima o ngongike o ngango ma dutu, ma Jou Madutu 

ino. Nia diai nënanga, hupaya koiwa naga ya ta tatoko nia 
hubayanga. 


Ha tagongo o huha de o hangihara karana ho diai ma diai 


8Ha tipoko ino ena genangala: ko kiani Roria dodoto ka o 
demo moi de o hi garo moi de” o ma mao moi. Ko kiani ngini 
ni ma ko ka hayangi hoka o nyawa ni roria dodoto. De’ ko 
kiani ngini ni ma ko ka hayangi de ni ma ko dora de” nia jako 
nia hininga i po poluluku. Uha nia balahi o dorou de o dorou, 
ekola o dda-ddana de o döa-döana; i idulu ya ino nia balahi 
de nia gahoko o barakati ma Jou Madutu ino. Hababu ma Jou 
Madutu wi ni ahoko ngini i moteke ma diai hupaya ngini nia 
tarima o barakati unangino. "O Buku i Tebi-tebini ma goronaka 
ya tulihi hoko nEnanga, 

“O nyawa yo mau ya jame o ngango 

de yo mau ya mao o wange ma oa-oa, 
ko kiani yö göana manga uru hupaya i hi ade-ade ua 
o hali i to torou 
de o hali i elu-eluku i hi demo ua. 
1! Onanga ko kiani i ma hi tingaka i to torou de ya dial o oa-oa; 
ko kiani 6nanga yo manarama ya gou-goungu la ya make 
o dame. 
2 Hababu ma Jou wai to tailako hoko genangika o nyawa ai mau 
ya mo mote-moteke, 
de” ma Jou hoko genangika wo hi gihene to 9nanga manga 
hubayanga: ma” ma Jou wä lawani o nyawa o dorou ya 
do diai.” 

BO nagona yo mau yo diai o dorou ngini ika, nako ngini 
ni sanangi o oa-0a ni diai? '“Ma” ngaroko ngini ko kiani nia 
tagongo o huha de o hangihara karana ni diai o hali ma oa-0a, 
ngini ni utumu! O nagona ika naga ma uha nia modongo de? 
uha ni hawatere. 5 Ma” nia hininga ma goronaka ko kiani ngini 
ni hi doaka o Kristus ika o horomati duru ka genango naga i 
ma daene de to una ai gogere hoka ma Jou. De ko kiani ngini 
salalu ni ma so sadia la ni hi ddaka o bo baluhu moi-moi o 
nyawa ika yo lö leha-leha mangale ya korona o ngo nganono 
naga ngini oka. '9Ma” nia diai gënanga de nia hininga i bole- 
bole de ma horomati. De” ko kiani nia hininga ma dobote i 
tebini, hupaya nako ngini o romanga ma dorou i ni diai karana 
ngini ni wango ya oa hoka o Kristus i wi nö ni niki, done o 

nyawa o romanga ma dorou i ni do diai g@nanga aha i dadi 
Snanga mahirete ya maleke. "I holoi ya oa nia tagongo o huha 
de o hangihara karana ni diai o oa - nako genanga nagala 
ma Jou Madutu ai mau - i ma howono nia tagongo o huha 
de o hangihara karana ni diai i to torou. “Hababu o Kristus 
mahirete wo honenge duga-duga ka ma moi dika, mangale ka 
hi ado-adonika karana o nyawa manga baradoha - o nyawa 
wo ma tengo wa howonua, wo honenge mangale o nyawa ya 
howo-howono. O Kristus wo diai hoko genanga hupaya inanga 
wakunu wi ni tuda ngini ma Jou Madutu ika. Unanga i wi toma 
cara o röehe, ma” wo wango okali cara rohani. "O womaha 
ma do dagi ma goronaka iinanga woiki wo hi abari o abari ma 
Jou Madutu ino hagala o womahika i bui-bui ika: Vena g#nanga 
hagala o nyawa ma womaha i hi ngou-ngounua ma Jou Madutu 
ika, o Nuh ai orahoka. O draha genanga ma Jou Madutu wo 
tama de ai sabari ma dekana de ma gurutu o Nuh wo dial ai 
kapa. Duga-duga o nyawa naga o kapa oka dika - mata-mata ya 
tufange - ya hi halamati de o nguihi ma amo-amoko genanga. 
“Aa, i dö dä dadi genanga ma rupa o hitero o gohiki i tebi- 
tebini naga 6raha nEnanga i ni hi halamati ngini. O gohiki i tebi- 
tebini nenanga ko i goungua moi o agama ya do diai ya tebini 
o roehe de o peseke mata-mata, duga-duga ma rupa nia jaji ma 
Jou Madutu ika nia hininga ma dobote ma oa-0a ino. O gohiki i 
tebi-tebini genanga i ni hi halamati ngini karana o Yesus Kristus 
wo wango okali o honengino, “de” wo ddaka o horoga ile. 
Oraha nénanga iinanga wo kuaha i ma niki de ma Jou Maditu, 
de’ wa pareta o malaekat mata-mata, yo ko kuaha mata-mata 
inoli de o kuata mata-mata. 


O ngango ma hungi 


Karana o Kristus wa tagongoka o huha de o hangihara 

cara o roehe, ngini 6, ko kiani nia diri nia kuata de o 
jako hoka hoko genanga. Hababu o nyawa ya tago-tagongo o 
huha de o hangihara cara o r6ehe, yo diai oka ua o baradoha. 
“Hababu genanga, ko kiani ngini ni wango nënanga de hi ka 
ika o duniaka nénanga, i moteke ma Jou Madutu ai mau, de' 
ko i motekua o nyawa ma nahihu. JO draha i po paha-paha, 
ngini ya oaka ma dekana ni diai okia naga yö igo-igo ya do dial 
o nyawa i wi nako-nako ua ma Jou. Ngini ni wango 1 torou. 
Ngini nia moteke nia nahihu, i ni dalu-daluku ka ni rame-rame, 

ka ni oke-okere de” o gomanga nia huba de ma cara ha emo- 
emono. “Oraha nënanga o nyawa i wi nako-nako ua ma Jou, yo 
heranga ngini nia motekua o wo wango hoki b6nanga, ya jame o 
baradoha ma batingi koiwa. Ma hababu genanga önanga i ni hi 
kauku ngini. “Ma” onanga ko kiani daha i hi ddaka o bo baluhu 
ma Jou Madutu ika wo ma so sadia oka la wa hi dero o adili o 
nyawa ka yo wango-wangohi ika de” yo hone-honengoka ika. “Ma 
hababu genanga o Abari ma Oa i hi ngahu 6 o nyawa yo hone- 
honengika. Ma dungutu hupaya 6nanga, ya hi dero-dero oka o 
adili cara o röehe - hoka ma hali o nyawa mata-mata aha ya hi 
dero o adili - ya make o ngango cara rohani, i moteke ma Jou 
Madutu ai mau. 


I hi do dailako o ngongike ma Jou Madutu ino 


THagala moi-moi i tigi oka ma bo baha ika, hababu genanga 
ko kiani ngini nia diri nia kuaha de” ni hi do diai ni ma gdana, 
hupaya ngini yakunu ni ma mata. “I holoi de hagala mata- 
mata, ko kiani ngini i gou-goungu ni ma ko dora moi de moi, 
hababu de ni ma ko dora ngini aha nio modekoli ni ma hi ka 
apongo. "Ko kiani ngini ni ma teke tarima moi de moi nia tau 
oka moi-moi, de ni taianua. ''Ngini moi-moi nia tarima oka o 
ngongike-ngongike i ma ko ko howono ma Jou Madutu ino. 
Hababu genanga hoki i hi do dailako ma oa ma Jou Madutu 
ai ngongike-ngongike ino, ko kiani ngini nia pake o da gakunu 
genanga mangale nia paralu ka ma moi ni ma mata-mata. "O 
nyawa 1 hi ado-adono o abari ko kiani i hi adono o abari ma Jou 
Madutu ino, o nyawa ya 16 leleani o nyawa ma homoa, ko kiani 
yo leleani de o kuata ma Jou Madutu ino, hupaya hagala o hali 
ma goronaka, ma Jou Madutu yakunu i wi hi mulia de ma do 
dagi o Yesus Kristus. Unanga dika wo ko kuaha de’ i patutu i wi 
hi mulia ka hi ado-adonika. Amin. 


Ha tagongo o huha de o hangihara hokä o Harani oka 
ma nyawa 


20 Roria dodoto ti ni ho hininga! Oraha nënanga ngini duru 
ko nia hangihara karana 1 ni uji ma go giria. Ma” uha nia mao 
ni heranga, hoki naga okia naga moi ka biaha ua i dadi ngini 
ika. VKa i dogo, ko kiani ngini nia mio ni sanangi karana nia 
tagongo o huha de o hangihara ka ma moi ni ma ko moteke 
de o Kristus. Ho dama nako o Kristus ai mulia i hi matoko, 

ngini aha ni morene. “Ngini ni utumu nako ngini i ni hi kauku 
hababu ngini o Kristus ni wi no ni niki. Gënanga ma mangarati 
o Womaha i mo mulia, ena gfenanga ma Jou Madutu ai Womaha 
naga ngini oka. SNgini nia hi dogoronaka ka moi 6 de uha ya 
tagongo o huha de o hangihara karana tinanga wo toma ekola 
wo tohiki, ekola o nyawa ma dorou, ekola karana iinanga wo 
sapuru o nyawa ma homoa manga hali. Ma” nako ngini 1 ni 
hi huha de ni hangihara hababu ngini o Harani oka ma nyawa, 
uha i ni maleke karana o hali genanga. Ni tarima kasi ma Jou 
Madutu ika ngini ni ao o Kristus ai romanga. 

17] yadonoka ma draha o dunia nënanga ma Jou Madutu wo 
hi dero o adili. De” ma Jou Madutu ai umati mahirete aha ya ti 
hira ya hi dero o adili. Aa, nako ma Jou Madutu aha wo na ti 
hira ngone, sarakia done aha i dadi de o nyawa yo ngaku-ngakua 
o Abari ma Oa ika ma Jou Madutu ino ge#nanga? BO Buku i 
Tebi-tebini ma goronaka ya tulihi hoko nEnanga, 

“Nako o nyawa ma oa ma i huha oka ya hi halamati, 

okia hongoli aha i dadi de o nyawa yo bö baradoha i wi 
nako-nako ua ma Jou!” 
19Hababu genanga, nako naga o nyawa yo huha de yo hangihara 
karana ma Jou Madutu wo mau hoko genanga, ko kiani o nyawa 
ge 6nanga yo wango de ma diai de” manga diri i hi ddaka wa hi 
Da dadi ika. Unanga aha hoko genangika wa ganapu al jaji. 


Ma Jou Madutu ai duba ma tika 


Ngohi to gahoko nia to tailako nia jemaat ma tutuda. 

Ngohi to tulihi nenanga hoki o tutuda manga dodiawo de’ 
hoka o nyawa ya hé hakihi oka mahirete o Kristus ai huha de 
ai hangihara, de” aha to motekö i hi hi mulia, ma draha okia 
o Kristus ai mulia i hi matoko o nyawa ika. Ngohi to gahoko 
de ma giria ?hupaya ngini nio gdana o duba ma tika ma Jou 
Madutu wi ni hi döa-döaka ngini ika. Nia gdana bnanga de 
nia hininga i so sanangi hoka sarakia ma Jou Madutu wo igo- 
igo, de” uha de nia hininga ma dubuho. Uha oli nia diai nia 
manarama ma faida nia make o utumu, duga-duga karana 1 gou- 
goungu ngini nio igo ni leleani. JI ni hi go go gdana ngini ika, 
uha ni ma diai onangika hoka yo ko kuaha, ma kiani ni dadi 
o dulada onangika. “De” ma draha o Go gdana wo mo Mulia 

O duba ma go goana wo goana wo goana o duba. (5:2) 


genanga dama wo böa ngini aha nia tarima o makota i leto- 
letongo, aha ko i hihangua ma letongo. 

SHoko genango Ria dodoto ngini o gikiri ma gö gö. Nia 
moteke o balu-baluhu manga pareta. Ria dodoto mata-mata 
ko kiani nia diri ni hi tipoko uku de’ ni ma teke leleani de’ 
nia hininga i to tipoko uku. Hababu o Buku i Tebi-tebini ma 
goronaka ya tulihi hoko nënanga, “Ma Jou Madutu wa lawani o 
nyawa manga hininga i kö kurutile, ma wä dora o nyawa manga 
hininga i to tipoko uku.” “Hababu genanga, nia diri ni hi tipoko 
uku ma Jou Madutu ai giama i kö kua-kuata ma timi uku, 
hupaya nako ma orahoka tinanga wi ni hi kurutile ngini. "Ni hi 
lapahi hagala nia hawatere ma Jou Madutu ika, hababu iinanga 
wi ni haduli. 

“Ko kiani ngini ni ma hi do diai ni ma gdana de” ni ma 
bö bötoka! Hababu o Ibilihi ganga nia haturii. Enanga hoki o 
singa i ma dagi ya ka ika ya ka ino de i pöa-pöaka i mä lingiri 
ma inomo. “Enanga nia lawani de nia ngongaku i bitu-bitumu, 
hababu ngini ni hi driki o roria dodoto ma homoa ho ma teke 
ho Harani o dunia mata-mata ika 6 yo huha de yo hangihara 
hoki ngini. Ma” de i boto nia mao o huha de o hangiharai hi 
jai-jai, ma Jou Madutu mahirete aha wi ni diai ngini i dadi ni 
totomo. Unanga aha wi ni hi goko de” wi ni hi kuata ngini de 
inoli wi ni bitumu ngini. Hababu iinanga ganga ma Jou Madutu 
duruhe ai hininga ya oa, wi ni ahokoka la nia mao ai mulia i 
ko kakali ma do dagi de o Kristus. "Unanga wo ko kuaha ka hi 
ado-adonika! Amin. 

O tabea o hurata ma bo baha 


12 To ngohi ahi hurata ma do dipoko nenanga ngohi to tulihi 
ngini ika de o Silas ai ro riwo, naga ngohi ti pulono o ria dodoto 
o Harani oka wo ma tengo wo so setia. Ngohi tö igo ti ni hi 
doaka o hi ti tila ngini ika de” ngini ti ni hi nako i goungu okia 
naga ngohi to tulihi nenanga o abari ma diai ya korona ma Jou 
Madutu ai hayanga de ai dora. Ko kiani ngini ni ma hi jojo i 
kekete o hayanga de o dora ika genanga. 

13 Ahi dodiawo o jemaat moi o Babilon ma daera oka, ma Jou 
Madutu wa irikoli, i hi dingoto manga tabea ngini ika, hoko 
genangö o Markus ahi ngohaka ti ho hininga. “Ni ma teke tabea 
moi de moi de nia dora i oma-omanga hoka ria dodoto o Harani 
oka. 

Tanu ma Jou wi ni hi d6aka o lola ngini ika Ria dodoto mata- 
mata ni dadi ma dutu o Kristus. 


To ngomi mia horomati, 
o Petrus 


O HURATA O PETRUS OKA 
MA HINOTOKA 


MA NGONGOTAKA 


O Petrus ai hurata ma hinotoka nenanga ya hi dumutu o 
Harani oka ika yo hö hira-hira mata-mata. O hurata nenanga 
ya tulihi ma bo boloi mangale ya lawani manga manarama o 
guru-guru naga yo dotoko o hali i howo-howono, de inoli la 
ya ho hihanga hagala o manarama i patu-patutua o guru-guru 
genanga manga do dotoko ma hasili. Hupaya ya kuaha ua o do 
dotoko-do dotoko genanga, o Harani oka ma nyawa ko kiani i 
ma hi jojo o do dotoko ma diai ika mangale ma Jou Madutu 
de” mangale o Yesus Kristus, ena genanga o do dötoko i hi ngo 
ngahu-ngahu o nyawa ya ho hakihi oka mahirete de” yo ihenoka 
mahirete o Yesus wo dotoko. 

Duru ma loku oka i hininga huha o hurata nenanga ma 
goronaka ganga o nyawa naga yo dotoko o Kristus aha wo boa 
oka ua ma hinotoka. O hurata nenanga i hi tararono o Kristus 
ai boa genanga ho lega-lega i taitua karana ma Jou Madutu “ka 
o nyawa moi 0 de woluku yo binaha. Unanga wo igo o nyawa 
mata-mata yo toba o baradoha yo diai oka ua”. 


Ma dola 
Ma do di hira 1:1-2 
Ma Jou Madutu ai go gahoko o Harani oka ma 
nyawa ika 1:3-21 
O guru-guru ma dutua 2:1-22 
O Kristus ai boda ma hinotoka 3:1-18 


O Roria dodoto i gö gou-goungu ni ngaku hoki ngomi! 
O Yesus Kristus, ena genanga ma Jou Madutu de’ nanga 

Koano Wo hi ho halamati, wo na hi gumala ngone hi ngaku 
unangika, karana iinanga o dial wa do dial. 

O hurata nënanga o Simon Petrus oka, o gilaongo wo ma 
tengo de” o Yesus Kristus ai rasul. “Tanu ma Jou Madutu wi ni 
hi ddaka o barakati de” o lola ngini ika de ma bo boloi oka, 
hababu ngini ni wi nako ma Jou Madutu de’ o Yesus, to ngone 
nanga Jou. 


Ma Jou ai go gahoko de” ai ngo ngiriki 

3Ma Jou Madutu wa pake oka o gikiri moi ma kuaha la wo 
na hi ddaka ngone ino hagala moi-moi okia naga ho po paralu 
mangale ho wango de ho puji. Unanga wa diai nenanga de ma 
do dagi okia naga ngone ho hi öriki mangale o Yesus Kristus 
wo na ahokoka ngone la ha mao ai mulia de” ai oa. “De ma 
do dagi hoko gënanga ma Jou Madutu wo na hi döaka ngone 
ino hagala o barakati ka biaha ua de? i rö ro ragane naga 
wo na hi jö jä jaji oka. De hagala o barakati genanga ngini 
yakunu ni lapahi de o nahihu i to torou ya kö ko kilianga o 
dunia nenanga, de’ ngini nia tarima o gikiri moi ma biaha. “Ma 
hababu genanga ni hi dailako nia gou-goungu hupaya ngini i 
tatapu ni wi ngaku o Kristus ika de” nia ngongaku genanga i hi 
tiki de o wo wango ma oa-oa. Ma datekoka o wo wango ma oa- 
oa, ngini i paralu ni dadi o nyawa yo so sawaro, "o sawaro ma 
datekoka, ko kiani ngini 6 yakunu nia diri nia kuaha. De' ma 
homoahi yakunu nia diri nia kuaha ko kiani ngini ni hi biaha 
nia diri la ni tongohono nio himanga hagala moi-moi okia naga. 
Ni tongohono ma datekoka nio himanga hagala moi-moi, ngini 
ko kiani 6 ni wango nia moteke ma Jou Madutu ai mau. “De 
ni wango i moteke ma Jou Madutu ai mau ko kiani 6 ni hi 
totomo de o dora de o hayanga o roria dodotika o ngongaku 
moi. Ika oli ko kiani nia dora de nia hayanga nia roria dodotika 
o ngongaku moi ni hi dogo de o dora o nyawa mata-mata ika. 
8Mata-mata genanga o biaha-o biaha ngini ni po paralu. Nako 
hagala o biaha genanga naga ngini oka de ma bo boloi oka, 
ngini aha i dadi i ni magawe de” ni hasili de” ni wi nako o Yesus 
Kristus to ngone nanga Jou i holoi oli ya oa. “Ma o nyawa 
koiwa-iwa manga biaha-biaha genanga, manga lo lega i tehehoto, 
6nanga yakunua ya make de” onanga ya wohanga hagala manga 
baradoha i po paha-paha ya tebinoka. 

WHababu gënanga o Roria dodoto ni ma hi dailako i holoi 
i kiria hupaya ma Jou Madutu ai go gahoko de’ ai ngo ngiriki 
nia diri ika gënanga i dadi i holoi i bitumu. Nako ngini nia diai 
genanga, ngini aha nia umo ua nia agama. "De hoko genanga 
ngini aha i ni hi ddaka o haku i omanga la ni wohama o 
Po pareta 1 ko kakali ma Jou ino de nanga Koano Wo hi ho 
halamati o Yesus Kristus. 

2Hababu genanga, ngohi hoko genangika ti ni hi ddaka o ho 
hininga mangale o hali i hö heto-hetongo, ngarokö ngini ni hi 
orikoka de” duru nia ngaku o do ddtoko ma Jou Madutu ino 
naga ngini nia tarima oka genanga. "Ma dekana de ma gurutu 
ngohi ka to wango ohi, ngohi ta mäo ko kiani ti ni hi döaka 
ngini o hohininga o hali i hö heto-hetongo. “Hababu ngohi to 
hi öriki i tedekanoka ua ngohi aha ta mala o dunia nënanga, 
karana to ngone nanga Jou Yesus Kristus wo hi hi ngahu oka wo 
hi to tiaino ngohi ino. Ho ngohi aha to hi dailako hupaya to 
honenge i paha ika mä ngini hoko genangika nio hininga okali o 
hali-o hali nënanga. 


O Kristus ai mulia ya hakihi de manga lako 


“Ma öraha ngomi mi ni hi ngahu ngini ika hoko kia ma mulia 
to ngone nanga Jou Yesus Kristus ai b6a, ngomi mi ma hi gagao 
ua o totowade ika o nyawa yo dö do diai. O Kristus ai mulia 
gënanga ngomi mia make oka de mia lako mahirete. !Ngomi 
naga dokengoka ma öraha o Ama ma Jou Madutu wi horomati 
de wi hi mulia ünanga. O öraha gënanga mi ihene o ilingi 
Naga Duru wo mo mulia oka, wo temo unangika, “Nénanga ahi 
Ngohaka ti dora-dora. Unanga ahi hininga wa daene!” !8Ngomi 
mahirete mi ihene o ilingi genanga i bda o horoga ino ma draha 
ngomi naga de de iinanga o loku i tebi-tebini génanga ma loku 
oka. 

Ma hababu genanga ngomi i holoi mi hi goungoli ma Jou 
Madutu ai behehongo naga i hi o abari hagala o nabi. Ka ya 
oa de ngini nio ho hininga o behehongo genanga, hababu o 
behehongo genanga hoki o hilo naga ya tararono o ngi ma ho 
hu hutu hi adono danengino 1 batingi, de o koruku o wange 
ma hiwaroko ma dararono ya tararono nia hininga ma goronaka. 
Duru ma loku oka ko kiani ngini nio hininga nenanga: Ma 
Jou Madutu ai behehongo naga i hi o ado-adono o nabi-nabi 
yakunua ni hi guti to éna ma mangarati i moteke nia da make 

mahirete. “Hababu, komaiwa o behehongo ma Jou Madutu 
ino 1 hi abari duga-duga de o nyawa manga mau. Ma” ma 
Jou Madutu ai Womaha ya kuaha o nyawa la i hi ddono o 
behehongo ma Jou Madutu ino mahirete. 


O guru-guru ma dutua 


O öraha i paha-paha ma Jou Madutu ai umati manga hi 

dogoronaka i ma hi matokoka o nabi-nabi ma dutu ua. 
Hoko genangd nia hi dogoronaka aha i ma hi matoko o guru- 
guru ma dutu ua. Onanga aha i hi ngohama o do dodtoko-do 
dotoko i to tiai ua, ya hi bo binaha o nyawa. De’ onanga aha 
i wi hi pongono wo ko Kuaha wa lo lapahi oka 6nanga. De 
hoko genanga önanga yö gao o binaha manga diri ika mahirete, 
aha ya tapalu 6nanga de ma japati. ?Ngarokö hoko genanga, o 
nyawa manga ngöe aha ya niki o guru-guru ma dutua gënanga 
manga wo wango ma do dagi naga yä kuaha to 9nanga manga 
nahihu. De” o guru-guru gënanga aha ya diai o nyawa manga 
ngöe i hi kauku o Diai ma Ngekomo naga ma dumutu ma Jou 
Madutu ika. “Karana 6nanga yo kalilu, ho o guru-guru ma dutu 
ua genanga aha i hi ade-ade ngini ika hagala o Jjarita önanga 
mahirete yo diai la o utumu ya make ngini ino. Ma’ i hi dö dero- 
dero o adili la ya gelenga o hukumanga onanguku ma dekanoka 
ya bo botuku oka, de” o binaha i hi tö tantu oka onangika ka ya 
do dama b6nanga. 

4O malaekat-malaekat i bö baradoha ma Jou Madutu wa mala 
ika ua yo lapahi de o hukumanga, duga-duga ya umo o naraka 
ma gorona ika. Onanga ya hi ngohama o wai ma ho hu hutu 
ma gorona uku la ya tumunguku dokengoka hi adono o Juru 
Hakimi ma Wange oka. S5Hoko genangoli de o dunia ma hira 
ino, ma Jou Madutu wo hi gumala ua i lapahi de o hukumanga. 
Ma Jou Madutu wo hi dingoto o nguihi ma amoko o nyawa ma 
dorou manga dunia ika o raha genanga. Duga-duga o Nuh i 
ma ki niki de o nyawa ma homoa ya tumidi dika yo halamati, 
karana o Nuh wo hi nga ngahu o abari 1 ma korona de o wo 
wango ma Jou Madiutu ai hininga ya däe-däene. ‘I ma tero dika 
ma hali o Sodom de o Gomora ma kota: ma Jou Madutu wa 
binaha wa ho hihanga o kota-kota g#nanga de o uku hupaya i 
ma dadi o conto mangale okia aha i dadi de hagala o nyawa ma 
dorou. 'Ma' o Lot i wi hi halamati, karana tinanga wa moteke 
ma Jou Madutu ai mau, ünanga duru wa mao wo hangihara 

karana o nyawa manga wo wango 1 to torou oka to önanga 
manga kalakuanga i patu-patutua. “Hagala o nyawa ma rupa 
hoko genanga manga hi dogoronaka o Lot ai wo wango ya 
oa-0a genanga wo wango de ai hininga i hangihara, karana o 
wange 1 hi getongo iinanga wa make de wo ihene to ona manga 
manarama i to torou. ?Ho”, ma Jou wo hi oriki sarakia wa 
hi halamati o nyawa ya mote-moteke ai mau ma draha 9nanga 
yo himanga hagala ò co coba. De” ma Jou wo hi driki sarakia 
wa gogono hagala o nyawa ma dorou la ya hangihara, o Juru 
Hakimi ma Wange oka, ''ma bo boloi hagala o nyawa ya mote- 
moteke to 6nanga manga nahihu i pese-peseke de” i hi ko kauku 
ma Jou Madutu ai kuaha. ii 
Hoko génanga manga barani de manga hininga ma gurutile o 
guru-guru ma dutu ua gënanga hi adono dnanga yo do dodato 
ua yä hi kauku o do dadi i mo mulia o horogaka 6! !!Barikua 
o malaekat-malaekat naga duru i holoi yo kuata de” yo kuaha 
de o guru-guru ma dutua gënanga, ya kalaki ua o do dadi i 
mo mulia gënanga de o hi kauku ma demo-demo ma Jou ai 
himangoka. Ma” o guru-guru gënanga ka o gogule ua! Onanga 
hokä o aiwani i ma kilau ino mangale ya tagoko de ya toma 
dika. Onanga i ma pikirua, ma’ duga-duga yo diai ya moteke 
manga hininga ma jojobo dika, hi ädono önanga yö ngelo o 
hali yo mö mangarati ua de o hi kauku ma demo-demo. Hababu 
gënanga de to ona manga manarama mahirete, önanga aha yo 
binaha hoki o aiwani i to tualono. BHoka ma balaha o huha 
de o hangihara önanga yo do diai ma hababu, önanga aha ya 
möku o hangihara. Mangale onangö o hali manga hininga ya 
so sanangi ganga okia dika ya do diai o wange oka la i hi aiki 
to ona manga röehe ma nahihu. Nako önanga yo gogeruku de 
de ngini o rame ma ngolomo ma goronaka, to önanga manga 
jako ha emono karana manga nahihu ma dorou i hi daluku. 
I#Onanga ya ki hounua o baradoha yo diai, de? to önanga manga 
ngigo ganga yä pulo-pulono o ngoheka manga kalakuanga 1 to 
torou. De” o nyawa gënanga dahaö yo ngaku, de” i mangarati i 
kiria owahi, önanga ya tauru manga hininga. To önanga manga 
hininga i hi biaha de o kalilu. Onanga ganga o nyawa o lolai ya 
make-make oka. !5Karana önanga yoluku ya niki o ngëkomo i 
riko-rikoto, ho önanga ya hihangoka o ngëkomo. Onanga ya niki 
o ngëkomo o Bileam o Beor ai ngohaka wa nö nonu ma hira. O 
Bileam nënanga duru wö nahihu o tiwi wa mäke de to ünanga ai 

manarama i to torou ino. Ma’ unanga wa make o do daaere ka 
ha hiri, ai dorow ika gënanga ma öraha ai keledai i temo-temo 
de o nyawa manga ilingi. Ho ma nabi genanga i wi pakisa la wa 
mala ai manarama ya to togohanga genanga. 

NO guru-guru ma dutua genanga ganga hoka o akere ma 
lako ma dii dudungu de” hoka o lobi o rato ya wuwu. Ma Jou 
Madutu wa sadiaka onangika o ngi moi duru? ma ho hu hutu. 
10Onanga yo diai o demo-demo i ko kurutile de o homoa; o 
nahihu 1 pese-peseke 6nanga ya pake la ya hi bodito hagala o 
nyawa naga genanga dahaö yo mulaenge yo lapahi de o nyawa 
yo wango yo hi hihanga manga daera ino. PO guru-guru ma 
dutua genanga ya hi jaji hagala o nyawa ika genanga aha yo 
lapahi, ena hioko 6nanga mahirete hagala o biaha o nyawa ya 
hi bo bodito 1 ma gilaongo. Hababu nako o nyawa okia naga 
moi ya hihanga, done ünanga wo gilaongo i wi hi hihangika 
genanga. XO nyawa i wi näko-näko ma Jou de” Wo na hi ho 
halamati o Yesus Kristus yo lapahi oka de o dunia ma kuaha o 
nyawa ya pese-peseke. Ma nako i paha ünanga i wi hi daenoli 
i wi eluku hi Adono o kuaha-kuaha genanga i wi hihanga, done 
o nyawa gënanga ai rupa ma baha i holoi i torou de i hira-hira. 
210) nyawa manga rupa hoko gënanga i holoi ya oa komaiwa i 
hi öriki o ngëkomo ma diai ma Jou Madutu ino, de nako i hi 
orikoka, ma de i paha yolukoka ya niki hagala o pareta wa hi 
döa-döaka ma Jou Madutu onangika. ? Okia naga önanga ya do 
diai i hi nyata i goungu i tiai o dola bololo nënanga, “O kaho 
aha ya olomoli okia i hi wuna-wunangoka,” de” “O ode ya ohi- 
ohikoka, aha i ma lü lulu oli o pesekika.” 


O jaji mangale ma Jou ai böa 

Ahi Roria dodoto ti nï ho hininga! Nënanga to ngohi ahi 

hurata ma hinoto oka ngini ika. O hurata hinoto nënanga 
ma goronaka ngohi to hi dailako ta momiki o dibanga i tebi- 
tebini ngini oka. ?Ngohi ti ni hi garo hupaya ngini nio hininga o 
demo-demo ma hira ma Jou Madutu ai nabi-nabi i hi dö demo- 
demo, de” o pareta ma Jou ino, ma Koano Wo hi ho halamati, 
naga i hi ädono ngini ika de ma do dagi o rasul-rasul. “Ma 
do di hiraka, ngini ko kiani ni hi öriki ma wange ma bö bo 
bahaka, aha yo böa o nyawa manga wo wango yä ko kuaha to 
önanga manga nahihu mahirete. Onanga aha i nï hohedu ngini, 
+de’? yo temo hoko nënanga, “Ma demo ma Jou wo jaji aha wo 

bua! Oraha nënanga tinanga kiaka? O balu-baluhu nanga ete de 
nanga tohora yo honengoka ma” hagala mata-mata ka i ma ke 
terohi dika, hoki ma dero o dunia nënanga i dadi!” 5Onanga 
yo hangaja yoluku yo ngaku kahuruonino ma Jou Madutu wo 
hi dadi o dihanga de” o dunia de to una ai demo. O dunia i hi 
dadi o akerino, de” de o akere, “de” de o aker6 - ena gënanga 
o nguihi ma amokino - o dunia ma hira ino gënanga ya binaha. 
'Ma” o dihanga de” o dunia naga o draha ne#nanga, ya paliara 
de ma Jou Madutu oli ai demo genanga la dahas ya binaha de 
o uku. Oraha nënanga o dihanga de’ o dunia ya paliara ohi hi 
adono ma wange hagala o nyawa ma dorou yä hukumu de” yä 
binaha. 

8Ma” ahi roria dodoto, o hali moi nénanga ngini uha nia 
wohanga ma Jou ai lo lega ma goronaka, o wange moi ka i ma 
tero de o taongo o ribuhu moi - unangika hinotö ka i ma tero 
dika. “Ma Jou wo tanana ua wo hi ddaka okia wo hi ja jaji oka 
ngarok6 naga ya takihiri hoko genanga. I idulu ya ino, iinanga 
wo sabari ngini ika, hababu ka o nyawa moi o de iinanga woluku 
yo binaha. Unanga wé igo hupaya o nyawa mata-mata yo toba o 
baradoha yo dial oka ua. 

Ma’ ma Jou ai b6a ma Wange aha i böa hoki yo tohi- 
tohik1. O Wange genanga, o dihanga i hihanga de ma ilingi i 
ruruhu, de” hagala okia naga o dihangoka aha yö uku, de o 
. dunia de hagala okia naga ma goronaka aha i hihanga. 'Karana 
mata-mata genanga aha ya wedere de ma do dagi hoko genanga, 
ko kiani sarakia ngini ni wango? Ngini ko kiani ni wango i 
tebini ma bo boloi mangale ma Jou Madutu, Ima dekana de ma 
gurutu ngini nio do dama de” nio nahihu de nio nganono i boda 
ma Jou Madutu ai Wange. O Wange genanga o dihanga mata- 
mataka yo uku, de” karana ma hauku, ho okia naga o dihangoka 
aha i waro. Ma’ ngone ho do dama okia ma Jou Madutu wo 
na hi jö jä jaji oka, ena genanga o dihanga ma hungi de” o dunia 
ma hungi, kiaka genangoka ya make o adili. 

#Hababu genanga, o Roria dodoto ti ni ho hininga ma go 
giriaka ngini nio do dama ma Wange genanga, ni ma hi dailako 
nia gou-goungu la ni wango i tebini de koiwa ma howono ma 
Jou Madutu ai himangoka. De” nia paliara nia rimoi ya oa-0a 
de ma Jou Madutu. “Nia pulono nanga Jou ai sabari hoki o 
ngekomo moi i ni hi daka ngini ika hupaya yakunu ni halamati. 
O Paulus nanga ria dodoto hi ho hininga, wo tulihoka ka hoko 

genangoli ngini ika. Unanga wo tulihi genanga de o sawaro ma 
Jou Madutu wi hi dda-ddaka unangika. ! Ai hurata mata-mata 
ma goronaka, o Paulus salalu wo tulihi o hali genanga. I tiai 
naga o hali muruono naga 1 huha ho mangarati ai hura-hurata 
genanga ma goronaka. De’ o nyawa okia-kia ua i hi öriki de 
manga ngongaku i bitumua o hidoku genanga ya idulu. O hali 
genanga ho herangua, karana o Buku i Tebi-tebini ma hidoku 
ma homoa 6nanga ya diai oli hoko gënanga. Okia dnanga naga 
ya diai genanga duga-duga ma baha ka to ona mahirete manga 
bodito. 

Ma’ ngini, o Roria dodoto ti ni ho hininga, ni hi orikoka 
mangale o hali génanga. Hababu genanga ni mä göana ni hi 
do diai, uha hi ädono ngini ni ma hi mote-moteke o nyawa 
manga kalakuanga i to torou manga ngëkomo i howo-howonika 
hi Adono o hi dodoko i bo bitu-bitumu ma ngi oka de ngini i ni 
otaka. “Ko kiani ngini i dogo-dogo nia mao o Yesus Kristus ai 
hayanga de ai dora, nanga Jou de” nanga Koano Wo na hi ho 
halamati, de” ko kiani ngini o 1 dogo-dogo ni wi nako iinanga. 
Unanga i wi hi giriri, 6raha nanga de” hi adono ka hi ado- 
adonika! Amin. 


To ngomi mia horomati, 
o Petrus 


O HURATA O YOHANIS OKA 
MA DO DI HIRAKA 


MA NGONGOTAKA 


O Yohanis ai hurata ma do di hiraka wa tulihi de ma dungutu 
hinoto. Ma do di hiraka, mangale i hi döaka o hi hitomo yo bo 
basa-basa ika la” onanga yo wango yo rimoi de ma Jou Madutu 
de ai Ngohaka o Yesus Kristus. Ma hinoto, mangale o ho 
hininga onanga la” uha ya moteke o do dötoko i howo-howono 
yakunu ya kilianga to 6nanga manga rimoi de ma Jou Madutu 
de' o Yesus Kristus. O do dotoko i howo-howono genanga ke 
ma loku oka i hi hole o ngongaku okia dika i ma ke peleke de 
o dunia, i hi dadi i to torou, ho’, o Yesus ma Jou Madutu ai 
Ngohaka ko i dadi ua wo ma dadi oka o nyawa. O guru-guru 
yo dotoko o do dotoko i howo-howono genanga yo temo i na 
hi halamati oka ma mangarati ha pidili o wo wango ino ma hi 
dailako o duniaka nenanga, onango yo dotoko o halamati koiwa 
ma dohanga de o hali-o hali i ma korona o adati ma oa-oa ekola 
o dora nanga dodiawo o nyawa ika. 

I ma daenua de o do dotoko-o do dotoko genanga, o hurata 
nenanga wo to luli-tulihi wo hi himanga de ma diai o Yesus 
Kristus i gou-goungu wo dadi oka o nyawa ma dutu. Unanga wo 
hi duku 6 o nyawa mata-mata yo ngaku-ngaku o Yesus ika de i 
ma niki i wi hininga ma Jou Madutu kiani i ma teke hininga 6 
moi de moi. 


Ma dola 
Ma do di hira 1:1-4 
O dararono de’ o hu hutu  1:5-2:29 
Ma Jou Madutu ai ngoha-ngohaka de' o Ibilihi 
ma ngoha-ngohaka 3:1-24 
I tiai de’ i howo-howono 4:1-6 

O manarama mangale ha hininga 4:7-2] 
O ngongaku i na gao o utumu 5:1-2] 


O demo ma ngango 


O hurata nënanga ma dola ya korona o Demo i hi ddaka 

o ngango, ena gënanga o Demo nagaka ka o dunia ma 
hirahi. Ngomi mi ihenoka, de” mia make oka de to ngomi mia 
lako mahirete. Ngomi mia pulonoka, de” mia sö oka de to ngomi 
mia giama. “Ma draha o ngango genanga i hi matoko, ngomi 
mia make. Hababu gënanga i ma korona Enanga ngomi mi hi 
doaka o hakihi. Ngomi mi hi ngahu ngini ika mangale o ngango 
ma dutu de” 1 kakali, naga de o Ama, de” wo hi matokoka ngomi 
ino. “Okia ngomi mia make oka de” mi ihene, ngomi 6 mi hi 
ngahu genanga ngini ika, la” ngini de ngomi ha make o ngango 
ka moi de o Ama de ai Ngohaka o Yesus Kristus. “Ngomi 
mi tulihi nenanga la” to ngone nanga hininga i gou-goungu i 
morene. 


Ma Jou Madutu ganga o dararono 


SO abari nenanga ngomi mi ihenoka ai Ngohakino de” ngomi 
mi hi adonoka ngini ika: ma Jou Madutu ge#nanga o dararono, 
de” unangoka ha kali-kali koiwa o hu hutu. “Nako ngone ho 
temo ngone ho wango ka moi de de tinanga, ena hioko ngone 
ho wango o hu hutu ma goronaka, ma ngone ho eluku ya oa 
de nanga demo-demo ya oa de nanga manarama. 'Ma” nako 
ngone ho wango o dararono ma goronaka hoka sarakia ma 
Jou Madutu naga o dararono ma goronaka, ngone ho wango i 
kekete, ho ma kao ya oa moi de moi, de” o Yesus, ai Ngohaka, 
ai awunu i hi tebini hagala to ngone nanga baradoha. 

8 Nako ngone ho temo ngone ho baradoha ua, ngone ha tipu 
nanga diri mahirete, de” ma Jou Madutu ko i wiwa to ngone 
nanga hininga ma goronaka. “Ma nako ngone ho ma ngaku 
hagala nanga baradoha ma Jou Madutu ika, iinanga aha wo hi 
ganapu al jaji de okia wo dial 1 adili. Unanga aha wo hi apongo 
hagala nanga baradoha de wo na hi tebini ngone hagala nanga 
manarama i howo-howonino. “Ma nako ngone ho temo ngone 
ho baradoha ua, ngone ha pulono ma tero-tero ma Jou Madutu 

wo elu-eluku de ngone ha gogonua ma Jou Madutu ai demo 
nanga hiningaka. 


O Kristus to ngone nanga ro riwo 
Ahi ngoha-ngohaka! Ngohi to tulihi nEnanga ngini ika la’ 
ngini uha ni diai o baradoha. Ma’ nako naga yo diai o 
baradoha, to ngone nanga ro riwo wo ma tEngo, ena genanga o 
Yesus Kristus wo adi-adili gfnanga, iinanga aha wo na gahoko 
mangale ngone o Ama ai himangoka. “De o do dohanga o Yesus 
Kristus genanga to ngone nanga baradoha i apongo. De ka to 
ngone ua dika nanga baradoha, ma’ o nyawa i ngodumu manga 
baradoha. 
3Nako ngone ho hi ngounu ma Jou Madutu ai pareta-pareta 
ika genanga ma nonako ngone hi nako ma Jou Madutu. “O 
nyawa yo temo, “Ngohi ti nako ma Jou Madutu,” ma' 1 hi 
ngounua ai pareta-pareta ika, o nyawa gënanga yo elu-eluku, de” 
ma Jou Madutu ko i wiwa manga hininga ma goronaka. “Ma 
o nyawa i hi ngounu ma Jou Madutu ai demo ika, o nyawa 
genanga i wi hininga ma Jou Madutu i to totomo. Gënanga ma 
nonako ngone ho wango ka moi de ma Jou Madutu. fO nagona 
ho 6nanga yo temo yo rimoi de ma Jou Madutu, 6nanga kiani 
yo wango ya niki o Kristus ai aguru ma rio. 


O pareta ma hungi 


'TRoria dodoto ti ni ho hininga! Ngohi to tulihi nënanga o 
pareta moi ma hungi ua. Nenanga o pareta ma deka-dekanuku i 
ni hi adonoka ngini ika ma draha ngini ni mulaenge ni wi ngaku 
o Kristus ika, ena gënanga o abari ma Jou Madutu ino, kowahi 
ohi de ngini ni ihenoka. #“Ngaro hoko genanga, o pareta ngohi ta 
to tuli-tulihi nenang6 ma hungi; karana ai diai yakunu ha make 
o Kristus ai diri oka de” ti ngini nia diri oka. Hababu o hu hutu i 
holoi i hihanga de” o dararono ma diai 1 mulaengoka i hiwara. 

90O nyawa yo temo dnanga naga o dararono ma goronaka ma’ 
o nyawa genanga ka ya dohatohi manga ria dodotika, o nyawa 
genanga ka nagahi o hu hutu ma goronaka hi ädono draha 
nenanga. VO nyawa ya hininga manga ria dodoto, yo wango o 
dararono ma goronaka hi adono kia naga moi 9 koiwa onangoka 

aha 1 dadi o hababu o nyawa ma homoa yo otaka o baradoha 
ma gorona uku. !!Ma’ o nyawa ya dohata manga ria dodoto, 
naga o hu hutu ma goronaka. Unanga wo tagi o hu hutu ma 
goronaka, de wo hi orikua kia ika iinanga wa ka ika, hababu o 
hu hutu gEnanga 1 wi dial tinanga wo ma hi orikoka ua. 

12 Ngohi to tulihi ngini ika, Ngoha-ngohaka, hababu karana o 
Kristus nia baradoha i apongoka. Ngohi to tulihi ngini ika, o 
Ama-ama, hababu ngini ni wi nako inanga naga ka ma draha 
ma mulaengohi. Ngohi to tulihi ngini ika, O nyawa o gö gö, 
hababu ngini ni wi hihangoka i Wi to Torou. 

14Ngohi to tulihi ngini ika, Ngoha-ngohaka, hababu ngini ni 
wi nako ma Jou Madutu o Ama. Ngohi to tulihi ngini ika, 
O Ama-ama, hababu ngini nia nako o Demo nagaka ka ma 
6raha ma mulaengohi. Ngohi to tulihi ngini ika, O nyawa o go 
gö, hababu ngini ni kuata. Ma Jou Madutu ai demo naga nia 
hininga ma goronaka, de” ngini ni wi hihangoka i Wi to Torou. 

ISUha nio hininga o dunia nénanga, ekola okia dika naga o 
dunia ma goronaka ne#nanga. Nako ngini nio hininga o dunia, 
ngini ni wi hininga ua o Ama. ''Hagala moi-moi o dunia ma 
goronaka neEnanga - o nyawa ma biaha 1 bo baradoha yo no 
nahihu, ya make daha yo nahihu de 1 hi amo-amoko - o hali- 
o hali mata-mata ganga ma ahali o Ama ino ua, ma” o dunia 
ino. "O dunia de? hagala moi-moi ma goronaka yo no nahihu o 
nyawa, ma go giria i hihanga. Ma’ o nyawa ya mote-moteke ma 
Jou Madutu ai mau, tatapu yo wango ka hi ado-adontka. 


O Kristus ai haturu 


I8 Ahi ngoha-ngohaka, öraha ma baha i tigi oka! Koiwahi ma 
ti ni hi ngahu oka nginika o Kristus ai haturu aha i boda, de’ 
oraha nenanga i pudaka o nyawa manga ngöe i wi haturu o 
Kristus. Genanga ma nonako o draha ma baha i tigi oka. ?O 
Kristus ai haturu gënanga ganga hagala o nyawa i na mala- 
malaka ngone, karana i goungu de ma diai, 6nanga to ngone 
ua nanga nyawa. Nako önanga to ngone nanga nyawa, marai 
Snanga tatapu ho ma ki niki de de ngone. Ma” onanga i na mala 
ngone, hupaya i tararono o nyawa mol ua 6 onangino i gou- 
goungu yo dogo to ngone nanga doomu. 

“Ma” ngini nia tarimaka ma Jou Madutu ai Womaha wi ni 
do gopoaka o Yesus Kristus de” hababu genanga ngini mata-mata 

nia nako o do dotoko ma diai. “'Ho ngohi to tulihi nënanga 
ngini ika i goungua karana ngini nia nako ua o do ddtoko ma 
diai, ma” i holoi karana ngini nia nakoka, de” ngini 6 ni hi öriki 
koiwa naga i eluku o do ddtoko ma diai ma goronaka genanga. 

2 Yo elu-eluku ganga o nyawa yo temo o Yesus o Koano 
Wo hi ho halamatua wi hi jaji oka ma Jou Madutu. O nyawa 
genanga o Kristus ai Haturu, 6nanga i wi hi goungua o Ama 
ekola o Ngohaka. JO nyawa i wi hi goungua o Ngohaka, ma 
mangarati i wi tarima ua o Ama 9. De’ o nyawa 1 wi hi goungu 
o Ngohaka ma mangarati 1 wi tarima o Ama 6. 

4Hababu genanga, o abari ngini ni ihe-ihenoka ma 6raha 
ngini mulaenge ni ngaku ngini kiani nio gdana ni hi do diai nia 
hininga ma goronaka. Nako o abari g#nanga ngini nio hininga 
ni hi do diai, ngini aha hoko genangika ni wango ni rimoi de o 
Ngohaka de” de o Ama. “De” nenangala o Kristus mahirete wo 
hi jaji oka ngone ino: o ngango ma dutu de’ 1 ko kakali. 

“Ngohi to tulihi nenanga ngini ika i ma korona hagala o 
nyawa manga go giria 1 hi dailako i ni tipu ngini. “Ma” i ma 
korona ngini mahirete, o Kristus wi ni do gopoaka a1 Womaha 
ngini ika. De” hoko kia ma dekana o Womaha naga ngini oka, i 
paralu ua naga o nyawa ma homoa 1 ni dotoko ngini. Hababu al 
Womaha i ni dotoko ngini mangale hagala moi-moi; de” okia i 
ni dotoko genanga i tiai, i elukua. Hababu genanga, ngini kiani 
ni hi ngounu okia o Womaha i ni dotokoka gënanga, de” ngini 
kiani tatapu ni wango ni rimoi de o Kristus. 

2 Ho’, ahi ngoha-ngohaka, ni tatapu ni wango ni rimoi de o 
Kristus, la dama ma draha ünanga wo bda, ngone hi himanga 
inanga de ho gogo ma ngile nanga barani, de ko ho ma ngiu- 
ngiunua karana i na maleke. #@Ngini ni hi drikoka o Kristus wo 
wango i ma moteke ma Jou Madutu ai mau. Hababu genanga 
ngini kiani ni hi orikoli o nyawa moi-moi yo wango 1 ma 
moteke ma Jou Madutu ai mau ganga ma Jou Madutu ai ngoha- 
ngohaka. 


Ma Jou Madutu ai ngoha-ngohaka 


Nio lega hoko kia ma Jou Madutu wo na hininga ngone, 
hi Adono wo na hi goungu ngone hoki ai ngoha-ngohaka. 
De” i goungu ngone ganga ma Jou Madutu ai ngoha-ngohaka. 
Hababu genanga o dunia 1 to torou nënanga 1 na nako ua ngone, 
hababu o dunia i wi nako ua ma Jou Madutu. "Roria dodoto ti 

ni ho hininga! Ngone öraha nenanga ganga ma Jou Madutu ai 
ngoha-ngohaka, ma” nanga rupa ngone dama i tararonuahi. Ma’ 
ngone ho hi driki nako o Kristus wo boda, ngone aha ho dadi 
hoka iinanga, hababu ngone aha hi make iinanga ai rupa ma 
goronaka de ma diai. 3Mata-mata o nyawa de manga nganono 
nenanga o Kristus ika, yo gdana manga diri la” i gou-goungu yo 
tebini, yo tebini o baradoha ino hoka o Kristus 6 wo tebini. 

10 nyawa yo diai o baradoha, ya tilakuru ma Jou Madutu ai 
tita, hababu o baradoha ganga ya to tilakuru ma Jou ai tita. 
SNgini ni hi öriki o Kristus wo böa mangale wa ehe o nyawa 
ma baradoha, de? koiwa naga o baradoha ai diri ma goronaka. 
“Mata-mata o nyawa yo wango yo rimoi de o Kristus, ka hoko 
genangika ua yo diai o baradoha. O nyawa ka hoko genangika yo 
diai o baradoha, komaiwahi i wi make o Kristus ekola i wi nako. 

TAhi ngoha-ngohaka, uha nia hi gumala ika o nagona 6 dika 
i ni hi rehene ngini. O nyawa ya do diai ma Jou Madutu ai 
mau ganga ma Jou Madutu ai ngoha-ngohaka hoka sarakia o 
Kristus ganga ma Jou Madutu ai Ngohaka. “Ma” o nyawa ka 
hoko genangika yo diai o baradoha ganga o Ibilihi ma ngoha- 
ngohaka, hababu ka öraha ma hirahi o Ibilihi i baradoha. 
Mangale nenanga ma Jou Madutu ai Ngohaka wo boa, ena 
genanga mangale wa wedere o Ibilihi ma manarama. 

?O nyawa yo dadi oka ma Jou Madutu ai Ngohaka, ka 
hoko genangika ua yo diai o baradoha, hababu ma Jou Madutu 
mahirete ai biaha naga onangoka. De’ karana ma Jou Madutu 
genanga ai Ama, ünanga wakunua hoko genangika wo diai o 
baradoha. "Ma hi dogoronaka nenangala i ma howono ma Jou 
Madutu ai ngoha-ngohaka de o Ibilihi ma ngoha-ngohaka: o 
nagona honanga ya diai ua ma Jou Madutu ai mau, ekola ya 
hininga ua manga ria dodoto, ünanga ma Jou Madiutu ua ai 
ngohaka. 


Ma teke hininga moi de moika 


NOraha ka ma do di hirakahi i ni hi adonoka o abari nenanga 
ngini ika: Ngone kiani ho ma teke hininga moi de moika. "Uha 
ngone hoka o Kain, wo dadi o Ibilihi ma ngohaka de” wi toma 
ai dodoto mahirete. Ma hababu okia o Kain wi toma ai dodoto? 
Hababu o hali-o hali wa do diai ganga i howono, ma” o hali-o 
hali wa do diai ai dodoto ganga i tiai. 

BHababu genanga, ahi Roria dodoto, uha ni hëranga nako o 
dunia ma nyawa nënanga i ni dohata ngini. '“Ngone ho hi 6riki 
ngone ho hupu oka o honengino, de” ho ma tagali oka o ngango 
ika. Ngone ho hi driki genanga, hababu ngone ha hininga nanga 
ria dodoto. O nyawa manga dora koiwa, ma mangarati ka ya 
kuahahi o honenge. “O nyawa ya dohata manga ria dodoto 
ganga yo toma-toma, de” ngini ni hi driki o nyawa i ma tengo yo 
toma-toma koiwa to 6nanga manga ngango ma dutu de” i kakali. 
“De ma ngekomo nenangala ngone ho hi driki ma do dagi ha 
hininga nanga dodiawo. o nyawa: O Kristus wo ma hi lapahi oka 
ai ngango mangale ngone. Hababu genanga, ngone 6 kiani ho 
hi lapahi nanga ngango mangale to ngone nanga roria dodoto! 
"Nako o nyawa wo ma tengo ai kia honanga de ma enangoka, 
wa make ai ria dodoto manga kia-kia ua, ma” woluku wa riwo ai 
ria dodoto genanga, sarakia o nyawa genanga yakunu wo temo 
unanga wi hininga ma Jou Madutu? #Ahi ngoha-ngohaka! Uha 
ngone ho ma teke hininga duga-duga ka nanga uru oka ekola 
duga-duga ka nanga demo dika. Kiani ngone ho ma teke hininga 
de o dora ma dutu, ho hi matoko de to ngone nanga manarama. 


Nanga barani ma Jou Madutu ai himangoka 


Hoko genanga ma do dagi ngone ho hi driki i wohama 
ma Jou Madutu ai ngoha-ngohaka ma diai, de” to ngone nanga 
hininga yakunu i ridi ma Jou Madutu ai himangoka. 2?Ngone 
ho hi driki, nako nanga hininga i na hi howono ngone, ma Jou 
Madutu i holoi i lamoko wo hi driki de to ngone nanga hininga 
ma hi 6riki, de” unanga wo hi öriki hagala mata-mata. “'Ho', 
ahi Roria dodoto ti ni ho hininga, nako nanga hininga i na hi 
howonua ngone, ngone hakunu hi himanga ma Jou Madutu de 
nanga barani oka. ? De’ okia ngone ho gahoko unangino, ngone 
ha make, karana ngone ho hi ngounu ai pareta-pareta ika de” 
ha diai okia ai hininga ya daene. “Unanga wo na hi pareta 
ngone ino ena genanga: Ngone kiani hi ngaku ai Ngohakika ena 
genanga o Yesus Kristus, de” ngone kiani ho ma teke hininga, 
hoka o Kristus wo na hi paretaka ngone ino. 2“O nyawa mata- 
mata i hi ngou-ngounu ma Jou Madutu ai pareta-pareta ika, yo 
wango ka moi de ma Jou Madutu de” ma Jou Madutu ka moi de 
Onanga. De’ ngone ho hi driki ma Jou Madutu wo wango ka moi 
de ngone, karana iinanga wo na hi d6akoka ai Womaha ngone 
ino. 

O womaha ma oa de’ o womaha ma dorou 


Roria dodoto ti ni ho hininga! Uha nia ngaku o nyawa 
mata-mata ika i ma ngaku onangoka de ma Jou Madutu ai 
Womaha, ma’ nia uji i hira önanga mangale ni hi öriki boteka o 
womaha naga onangoka gënanga ma ahali rna Jou Madutu ino 
ekola kowali. Hababu o nabi ma dutua ko manga ngöe i ma 
hi ka barihoka okia ika honanga. “Hoko nënanga ma do dagi 
ngini ni hi Oriki bote gënanga ma Jou Madutu ai Womaha ekola 
kowali: O nyawa i hi goungu o Yesus Kristus wo böa o dunia 
ino hoka o nyawa, o nyawa genanga manga Womaha ma Jou 
Madutu ino i boda. “Ma' o nyawa i hi goungua o hali nenanga 
i ma korona o Yesus, koiwa manga Womaha ma Jou Madutu 
ino. O nyawa genanga manga womaha o Kristus ai Haturu ino. 
Ria dodoto ni ihenoka o womaha genanga aha i boda, de” oraha 
nenanga Enanga nagaka o dunia nënanga ma goronaka. 
4Ma” ahi Ngoha-ngohaka, ngini to ma Jou Madutu. Ngini nia 
hihangoka o nabi-nabi ma dutua, hababu o Womaha naga ngini 
oka holoi i kuaha de o womaha naga o dunia ma nyawa oka 
nenanga. 5O nabi-nabi ma dutua gënanga yo temo mangale o 
hali-o hali o dunia, de” o dunia i hi gihene to 6nanga manga 
demo, hababu nanga to dunia. ‘Ma’ ngone ganga ma Jou 
Madutu ai ngoha-ngohaka, de” o nyawa i wi nako ma Jou 
Madutu, i hi gihene to ngone nanga demo. O nyawa to Jou 
Madutua i hi gihenua to ngone nanga demo. Hoko genanga ma 
do dagi ngone ho hi driki i ma howono o Womaha i na hi d6aka 
o do dotoko ma diai, de o womaha i na hi ro rehe-rehene. 


Ma Jou Madutu genanga o dora 


TRoria dodoto ti ni ho hininga! Nia ino ngone ho ma ko dora 
moi de moi, hababu o dora genanga ma ahali ma Jou Madutu 
ino. O nyawa de manga doraka, ganga ma Jou Madiutu ai 
ngohaka de’ onanga i wi nako ma Jou Madutu. SO nyawa koiwa 
manga dora, i wi nako ua ma Jou Madutu, hababu ma Jou 
Madutu ganga o dora. “Ma Jou Madutu wo hi matoko iinanga 
wo na dora ngone de wi huloko ai Ngohaka wo ma tengo- 
tengoka o dunia uku la” ngone ha make o ngango i tilakuru ai 
Ngohaka genanga. ''Nenanga o dora: Ngone ua i hira hi hininga 
ma Jou Madutu, ma” ma Jou Madutu wo na hininga ngone de’ 

wi huloko ai Ngohaka la” i tilakuru iinanga ha make to ngone 
nanga baradoha ma apongo. 

URoria dodoto ti ni ho hininga, nako ma Jou Madutu hoko 
genanga wo na dora ngone, ngone 6 kiani ho ma ko dora moi 
de moi. "Ko moi uahi naga o nyawa i wi make oka ma Jou 
Madutu, ma’ nako ngone ho ma teke hininga, ma Jou Madutu 
wo rimol de ngone de’ al dora i dadi i totomo to ngone nanga 
diri ma goronaka. 

Karana ma Jou Madutu wo na hi doakoka ai Womaha 
ngone ino, ngone ho hi driki ho wangoka ka moi de ma Jou 
Madutu, de” ma Jou Madutu wo wango ka moi de de ngone. 
14Ngomi mahirete mi wi make oka ma Jou Madutu ai Ngohaka, 
de” ngomi mi hi abari iinanga wi hulokoka o Ama mangale 
wo dadi o Koano Wo hi ho halamati o dunia ne#nanga. JO 
nagona honanga i hi goungu o Yesus genanga ma Jou Madutu 
ai Ngohaka, ma Jou Madutu wo wango ka moi de o nyawa 
genanga, de” o nyawa genanga yo wango ka moi de ma Jou 
Madutu. '“Ngone mahirete ho hi 6riki de ho ngaku ma Jou 
Madutu ai dora ika ngone ino. 

Ma Jou Madutu genanga o dora. O nyawa yo wango ya kuaha 
o dora, o nyawa genanga yo rimoi de ma Jou Madutu, de” ma 
Jou Madutu wo rimoi de de tinanga. "O dora i dadi i hi totomo 
nanga diri ma goronaka, la” i yakunu de nanga barani oka o 
Juru Hakimi ma Wange oka. Ngone aha de nanga barani oka, 
hababu to ngone nanga ngango o duniaka nënanga ka i ma tero 
o Kristus ai ngango. SO nyawa ya tarimaka ma Jou Madutu ai 
dora ya nako ua ya mao yo hawana, hababu o dora ma diai ya 
ho hihanga o ma mio i ho hawa-hawana. Ho' i nyata o nyawa 
ya tarima uahi ma Jou Madutu ai dora de 1 to totomo nako 
o nyawa genanga yo hawana yo himanga o Juru Hakimi ma 
Wange. 

19 Ngone ho ma teke hininga, hababu ma Jou Madutu i holoi i 
hiraka wo na hininga ngone. “Nako o nyawa wo ma tengo wato, 
“Ngohi ti hininga ma Jou Madutu,” ma” unanga wa dora ua 
ai ria dodoto, o nyawa genanga wo ëluku. Hababu o nyawa ya 
hininga ua manga ria dodoto ya make-make, ko i yakunua i wi 
hininga ma Jou Madutu i wi make-make ua. “'Hababu genanga, 
o pareta nenanga o Kristus wo na hi ddaka ngone ino: O nagona 
honanga i wi hininga ma Jou Madutu kiani ya hininga manga ria 
dodoto 6. 

Ngone ha utumu mangale o dunia 


O nyawa yo ngaku o Yesus ganga o Koano Wo hi ho 

halamati ma Jou Madutu wo hi ja jaji oka, o nyawa 
ganga ma Jou Madutu ai ngohaka. O nyawa i wi hininga wo 
ma tengo o ama, wi hininga ai ngohakd. “De ma ngekomo 
nenangala ngone ho hi driki, ngone ha hininga ma Jou Madutu 
ai ngoha-ngohaka: Ngone hi hininga ma Jou Madutu de’ ho hi 
ngounu ai pareta-pareta ika. 3Hababu hi hininga ma Jou Madutu 
ma mangarati ho hi ngounu ai pareta-pareta ika. De” ai pareta- 
pareta i tubuho ua mangale ngone, “hababu ma Jou Maditu ai 
ngohaka moi-moi yakunu ya hihanga o dunia i to torou nénanga. 
De” ngone ha hihanga dunia de to ngone nanga ngongaku. “O 
nagona yakunu ya hihanga o dunia? Duga-duga o nyawa yo 
ngaku o Yesus ganga ma Jou Madutu ai Ngohaka. 


O hakihi mangale o Yesus Kristus 


6O Yesus Kristus wo bda o dunia uku de o gohiki ma debi- 
debini ma akere de” ai honenge ma awunu. Unanga wo böa 
ua duga-duga de o akere dika, ma? de o akere de” o awunu. 
De” ma Jou Madutu ai Womaha mahirete i hi ddaka o hakihi 
genanga i tiai, hababu o Womaha komaiwahi i eluku. "Naga 
o hakihi hange: “Ma Jou Madutu ai Womaha, o akere de” o 
awunu - hange 6 i hi döaka o hakihi ka i ma tero. “Ngone 
ha ngaku o nyawa manga hakihi ika, ma” ma Jou Madutu ai 
hakihi i holoi i kuatoli. De? o hakihi gënanga ma Jou Madutu 
wo hi doakoka mangale ai Ngohaka. ''Hababu genanga, o nyawa 
yo ngaku ma Jou Madutu ai Ngohakika, ya tarimaka o hakihi 
genanga manga hininga ma goronaka, ma” o nyawa i wi ngakua 
ma Jou Madutu, i wi pulonoka ma tero-tero ma Jou Madutu wo 
elu-eluku, hababu inanga wo ngakua okia ma Jou Madutu wo 
temo mangale ai Ngohaka. "Nenangala o hakihi genanga: ma 
Jou Madutu wo na hi doakoka ngone ino o ngango ma dutu de’ 
i kakali, de” ai Ngohaka genanga o ngango ma titi. PO nyawa 
to ma Jou Madutu ai Ngohaka to 6nanga, o ngango geEnanga to 
6nanga, de” o nyawa to onangua inanga, o ngango gënanga to 
Onangua. 

O ngango ma dutu de’ i kakali 


BNgohi to tulihi ngini ika ni wi ngaku-ngaku ma Jou Madutu 
ai Ngohakika, la” ngini ni hi Oriki ti ngini de ma enangoka nia 
ngango ma dutu de’ i kakali. De’ ngone ho barani hi himanga 
ma Jou Madutu, karana ngone ho ngaku ünanga wo ihene to 
ngone nanga niata, nako ngone ho gahoko okia dika i ma däene 
de ai mau. “Karana ngone ho hi öriki ünanga wo na gihene 
ngone, nako ngone ho ma gahoko unangika, ma ngone 6 ho hi 
Oriki ünanga wo na hi döaka okia ngone ho gahoko unangino. 

Nako ngini nia make o nyawa i ma tëngo ni ma hi teke ho 
Harani oka yo diai o baradoha ma bahaka o nyawa gënanga ya 
hihangua manga ngango ma dutu de’ i ko kakali, ngini kiani nia 
niata ma Jou Madutu ika, de ma Jou Madutu aha wa hi döaka 
o ngango gënanga onangika. Nënanga i ma däene de to önanga 
manga baradoha ma baha ya hihangua to önanga manga ngango 
gënanga. Ma’ naga o baradoha ma baha ya hihanga o nyawa 
gënanga manga ngango. Mangale o hali gënanga ngohi to temo 
ua ngini kiani ni ma niata ma Jou Madutu ika. "Mata-mata o 
manarama i ho howo-howono ganga o baradoha, ma’ naga o 
baradoha koiwa ma bahaka i hihanga o nyawa manga ngango 
ma dutu de’ i kakali gënanga. 

BNgone ho hi öriki o nyawa mata-mata yo dadi oka ma 
Jou Madutu ai ngoha-ngohaka, ka hoko genangika ua yo diai o 
baradoha, hababu ma Jou Madutu ai Ngohaka wa hohongino, 
de I Wi to Torou okia-kia ua yakunu i diai onangika. 

PNgone ho hi öriki ngone to ma Jou Madutu mahirete, 
ngaroka o dunia nënanga i Wi to Torou ai kuaha ma timi oka. 

“Ngone ho hi öriki ma Jou Madutu ai Ngohaka wo böaka 
de” wo na hi doakoka o mangarati ngone ino, la” ngone hi nako 
ma Jou Madutu wo tiai. Ngone ho wango ka moi de ma Jou 
Madutu wo to tiai, de” ho wango ka moi de ai Ngohaka o Yesus 
Kristus. Nenangala ma Jou Madutu wo to to tiai, de” nenangala 
o ngango ma dutu de” i kakali. 

“L Ahi ngoha-ngohaka, ni ma hi kurutika nia diri de o goma- 
gomanga! 


O HURATA O YOHANIS OKA 
MA HINOTOKA 


MA NGONGOTAKA 


O Yohanis ai hurata ma hinotoka nenanga wa tulihi “o jemaat 
ma tutuda” “o ngo Ayo ika ma Jou Madutu wo mi iri-iri 
de” ami ngoha-ngohaka ma ho hininga. Mudukua ma dungutu 
“o ngo Ayo de ami ngoha-ngohaka” ena genanga o jemaat moi 
de’ to Enanga ma nyawa. 

Ai hurata ma do dipoko nenanga ma goronaka wo tö tuli- 
tulihi o hurata nenanga wo gahoko o hali hinoto yo bo basa-basa 
ika. Ma do di hiraka, hupaya 0nanga i ma teke hininga moi de 
moi. Ma hinoto, hupaya 0nanga i ma hi do diai o guru-guru ma 
dutu ua ika de’ o guru-guru genanga manga do dotoko. 


Ma dola 
Ma do di hira 1-3 
Duru i kiria o dora 4-6 
O hitiari o do dötoko i howo-howonika 7-11 
Ma bo baha 12-13 


IO ngo Ayo ika ma Jou Madutu wo mi iri-irikoka, de o 
ngo Ayo ami ngoha-ngohakika. O hurata nenanga ngohi oka, o 
jemaat ma tutuda i gou-goungu ti ni hininga ngini. Ka ngohi ua 
dika, ma” mata-mata o nyawa i wi nako-nako ma Jou Madutu 
wo to tiai, i ni hininga ngini 6. “Hababu ma Jou Madutu wo 
gogere to ngone nanga hininga ma goronaka, de” aha hoko 
genangika naga de de ngone ka hi ado-adonika. 

“Tanu wo na hi döaka ai barakati, ai hayanga de ai dora 
de” o lola ma Jou Madutu o Ama, de” o Yesus Kristus o Ama 
ai Ngohaka genanga. Tanu mata-mata genanga ka to ngone de 
nanga hininga i riko-rikoto de” o dora. 


O HURATA O YOHANIS OKA 
MA HANGE OKA 


MA NGONGOTAKA 


O Yohanis ai hurata ma hange oka nenanga wa tulihi “o 
jemaat ma tutuda wo ma tengo” o jemaat manga baluhika ai 
romanga o Gayus. Wa to tuli-tulihi o hurata nënanga wi hi giriri 
o Gayus karana ai ro riwo o Harani oka ma nyawa ma homoa 
ika. Unango wi hi döaka o ho hininga o Gayus wo ma lengo o 
naurika ai romanga o Diotrefes. 


Ma dola 
Ma do di hira 1-4 
I wi hi giririo Gayus 5-8 
I wi hi howono o Diotrefes 9-10 
I wi puji o Demetrius 11-12 
Ma bo baha 13-15 





'Ria dodoto Gayus to ni ho hininga! 

Ngohi, o jemaat ma tutuda, i gou-goungu to ni dora, ?to ma 
niata tanu Ria dodoto ka no to tumuloa de mata-mata ka ya 
oa-oa de de ngona, ma tero hoka ani jiwa ka ya oa-oa dika. 
“Ngohi duru to sanangi ma öraha o ria dodoto o Harani oka 
ya muruono naga yo boda de” i hi hi ngahu ngohino hoko kia 
ani setia Ria dodoto ma Jou Madutu wo to tiai ika, hababu i 
goungu Ria dodoto hoko genangika no wango i ma moteke ma 
Jou Madutu ai do dotoko. “Koiwa naga yakunu i hi diai ngohi 
i holoi to mdrene, de to ihene to ngohi ahi ngoha-ngohaka yo 
wango i ma moteke ma Jou Madutu ai do datoko. 

I wi hi giriri o Gayus 

“Ahi Ria dodoto! Ria dodoto hoko gënanga ani setia ani 
manarama ma goronaka Ria dodoto na diai oka ani dodiawo ni 
ma hi teke ho Harani oka ika, ngaroka o Harani oka ma nyawa 
Ria dodoto na nako uahi, Ria dodoto na leleani. ‘Onanga i hi 
ngahu oka o jemaat ika to ngomi mia ngi oka i ma korona 
ani dora. Na riwo onanga la” yakunu to onanga manga do dagi 
i hi gila-gila de? de hoko genanga ma Jou Madutu ai hininga 
ya sanangi, 'hababu manga do dagi ma goronaka mangale i wi 
leleani o Kristus, nanga ya make ua o ro riwo okia dika o 
nyawa i wi nako-nako ua ma Jou Madutu. #“Hababu genanga, 
ngone o Harani oka ma nyawa kiani ha riwo nanga dodiawo ho 
ma hi teke ho Harani hoko génanga, la” ngone hakunu ha niki to 
Onanga manga hi dailako ma goronaka mangale i hi gerewoto o 
do dotoko ma diai ma Jou Madutu ino. 


O Diotrefes de” o Demetrius 


"“Ngohi to tulihoka o hurata ma do dipoko o jemaat ika, 
ma’ o Diotrefes wo nahihu wo dadi o tutuda o jemaat ma 
goronaka, woluku wo hi hi moteke ngohi. “Dama nako ngohi 
to boa, ngohi aha ta kilianga hagala moi-moi wa do diai oka, 
ena genanga mangale o hali-o hali i to torou de” o tengeluku 
unanga wo hi demoka mangale ngomi! Ma” mata-mata gënanga i 
ngodumuahi mangale tinanga. Ma braha tinanga ai dodiawo i ma 
hi teke ho Harani gënanga yo boa, iinanga wä tarima ua 6nanga. 
Ka i dogoli iinanga wa duhunu o nyawa yo mau ya tarima o 
roria dodoto gënanga, de” unanga wa huloko o nyawa ginanga 
yo hupu o jemaat ino! 

NRoria dodoto ti ni ho hininga, uha ni ma duru okia i to 
torou. Nio duru okia ma oa-0a. O nyawa yo diai ma oa-oa 
ganga to ma Jou Madutu. De” o nyawa yo do diai o dorou i wi 
nako uahi ma Jou Madutu. 

"Mata-mata o nyawa i wi hi giriri o Demetrius. I goungu ma 
Jou Madutu 6 i wi hi giriri. Ngomi 6 mi wi hi giriri, de” Ria 
dodoto ni hi öriki okia ngomi mi hi adono yakunu nia ngaku. 


O hurata ma bo baha ma tabea 


“Ka ha ngöe ohi i paralu ngohi to temo ngini ika, ma’ 
ngohi ta mao i holoi i rahai ngaro uha de o hurata. “Ngohi to 

nganono i tedekanoka ua aha ho ma ka make de de ngini, de' 
ngone aha gila-gila ho ma teke ade-ade. 

ISTanu ma Jou wi ni hi barakati o Roria dodoto. 

Nia dodiawo to ngohi ahi ngi oka nënanga i hi dingoto manga 
tabea ngini ika. Ni hi adonikahi ahi tabea to ngone nanga 
dodiawo ika mata-mata moi de moi. 





O HURATA O YUDAS OKA 


MA NGONGOTAKA 


O Yudas ai hurata nenanga i tulihi mangale wa hi doaka o 
ho hininga yo bo basa-basa hupaya i ma hi do diai o guru- 
guru ma dutua ika naga manga diri ya hetongo o Harani oka. O 
hurata ma do dipoko ma goronaka nenanga, ma dola ngade i ma 
tero de o Petrus ai hurata ma hinotoka, wa tö tuli-tulihi wo hi 
doaka o hi hitomo yo bö basa-basa ika hupaya hoko genangika 
yo manarama mangale o ngongaku. 


Ma dola 
Ma do di hira 1-2 
O biaha, o do dotoko, de” okia aha i dadi de o guru-guru ma 
dutua 3-16 
O hitiari hupaya tatapu ho ngaku 17-23 
O hi giriri ma niata 24-25 


IO Roria dodoto ma Jou Madutu o Ama wi ni ahokoka 
de” duru wi ni dora-dora de inoli i ni g6ana mangale o Yesus 
Kristus. Hokä o Yesus Kristus ai gilaongo, ngohi - o Yudas - o 
Yakobus ai dodoto, "to nganono: 

Tanu ma Jou Madutu wi ni hi döaka o barakati, de ai 
hayanga de ai dora de’ o lola de ma boloi oka nginika. 


O guru-guru ma dutua 
3O Roria dodoto ti ni ho hininga! Ngohi i gou-goungu ahi 
dungutu to tulihi o hurata nginika, i ma korona o halamati 
ngone ho ma ko moteke ha mäo-mäoka. Ma” oraha nënanga 
ngohi ta mao o hi titila mangale ti ni nasihati ngini de o hurata 
nenanga hupaya hoko genangika ngini ni manarama nia gou- 
goungu mangale o ngongaku ma Jou Madutu wo hi ddaka ma 

moi i boto ai umatika mangale ka hi ado-adonika. “Hababu 
ngone ko ha mao-mao ua, naga o nyawa-o nyawa ya tumu- 
tumutoka ka i ma ngiu-ngiunu yo wohama to ngone nanga hi 
dogorona ika. Onanga o nyawa ma dorou ya tö taka idulu o 
abari mangale to ngone nanga Jou Madutu ai hayanga de ai 
dora, la i ma make draha i hi aiki to 6nanga manga nahihu. 
De’ onanga i wi tila o Yesus Kristus, wo ma tëngo-tëngo wo 
ko Kuaha de” to ngone nanga Jou. Kahuruoninohi mangale to 
Onanga manga hukumanga i hi ngahu oka o Buku i Tebi-tebini 
ma goronaka. 

“Mata-mata genanga ngini ni hi orikoka. Ma” ngohi to igo ti 
ni hi ddakoli ngini o ho hininga, mangale sarakia ma Jou wa 
hi halamati o Israel oka ma umati o Mesir ma bereraka, ma’ 
i paha ino wa hi binaha o nyawa yo ngaku-ngakua to 6nanga 
manga hi dogoronaka. “Nio hininga oli o malaekat-malaekat ya 
to tilakuru ma batingi-batingi to önanga manga kuaha, hi ädono 
yoiki ya mala to 6nanga manga ngi yo gö gogere. Ma Jou 
Madutu wa lara o malaekat-malaekat genanga de o rante i ko 
kakali, o ngi ma ho hu hutu ma goronaka o dunia ma timi 
oka. Dokengoka 9nanga ya tumunguku hoko genangika hi ädono 
ya gelenga o hukumanga onanguku dama ma Wange ma amo- 
amokoka genanga. 'Nio hininga 6 o Sodom de” o Gomora ma 
berera de inoli o berera-o berera ma date-datekino, ma berera 
ma nyawa ya diai oka o hali-o hali hoka ya diai oka o malaekat- 
malaekat g@nanga. Onanga ya diai o hali-o hali i howo-howono 
de” i to torou, hi adono 6nanga ya hangihara de o hukumanga o 
uku i ko kakali, la i dadi o ho hininga o nyawa mata-mata ika. 

#Hoko genangö o nyawa-o nyawa genanga yo ho hayali hi 
adono 6nanga yo diai o baradoha to nanga manga reehika 
mahirete. Onanga ya pulono i tipoko uku ma Jou Madutu 
al kuaha de” i hi kauku o do dadi-o do dadi i mo mulia 
o horogaka. “O Mikhael mahirete, wa hi bo balu-baluhu 
o malaekat, komaiwahi wo diai hoki hoko genanga. Oraha 
genanga Unanga i ma teke ributu de o Ibilihi i ma ka lawani 
ma goronaka mangale o nagona aha ya mike o Musa ai mayeti, 
o Mikhael wo barani ua o Ibilihi wo hi hakimi de o hi kauku 
ma demo-demo. Duga-duga o Mikhael wato, “Ma Jou aha wo 
ni banarata ngona!” !?Ma” de o hi kauku-o hi kauku, o nyawa 
genanga ya lawani hagala moi-moi önanga i ma md mangarati 
ua. Onanga i ma tero hoka o aiwani-aiwani koiwa-iwa ma akali, 

i hi Oriki o hali-o hali de ma hininga ma nahihu. Ma’ de 
hababu o hali-o hali genangala i dadi hababu bnanga yo wedere. 
NOnanga yo bodito! Onanga ya nikoka o ngtkomo o Kain wa 
bo böa-böaka. Hupaya ya make o tiwi, 6nanga 1 ma otakoka 
manga diri o howono ma wal ma gorona uku, 1 ma daene hoka 
o Bileam. De’ onangö ya wedere karana 1 ma lawani hoka o 
Korah. "Ma braha ngini ni diai o ngolomo ma rameanga, o 
nyawa ge Onanga manga jako ha emono nia hi dogoronaka. 
Hababu Onanga yolomo de manga kallu i ma male-malekua, de’ 
duga-duga 1 hi akunu manga diri mahirete. Onanga hoka o lobi 
ya wuwu o hidaloko, ma” i uti ua o awana. Onango hoka o 
gota i hi ddakua ma hohoko ngaroko i hö hohoko ma draha i 
hohoko; o gota-o gota ma utu ya rahukoka ma ngutuku de” ka 
ma moi uku i honengoka. VI ma tero hoki o moku-moku i faë- 
faë o ngötoka ya puda ma abo, hoko genangoli önanga ya abo, 
manga manarama-manarama ya hi mö male-maleke. Onanga 
ganga hoka o murumu-o murumu 1 yoiki okia ika honanga de 
ma Jou Madutu wa sadiaka ma ngi durut ma ho hu hutu ma 
goronaka mangale ka hi ado-adonika. 

140 Henokh, o Adam ai difa uku ma tumiduku, ma hira 
wo hi do demoka mangale hagala o nyawa genanga. O Henokh 
wato, “Nio lega, ma Jou aha wo bda de ai malaekat yo tebi- 
tebini manga ribu-ribuhu, “la wa hi hakimi o nyawa mata-mata. 
Ma Jou aha wa hukumu hagala o nyawa ma dorou karana to 
6nanga manga manarama-manarama i to torou. De” unanga aha 
wa hukumu o baradoha ma nyawa de” manga lo lawani karana o 
hi kauku ma demo mata-mata 1 hi dd demo-demoka.” 

l6Hagala o nyawa genanga ka hoko genangika dika yo 
kurubungu de ya hi howono o nyawa ma homoa. Onanga 
yo wango ya moteke to 9nanga manga nahihu-nahihu 1 bo 
baradoha. Onanga i ma hi ngarokö mangale manga diri 
mahirete, de” ya hi go giriri o nyawa hupaya i ma make o 
utumu. 


O ho hininga de’ o hitiari 
Ma’ ahi Roria dodoto ti ni ho hininga, nio hininga to ngone 
nanga Jou Yesus Kristus ai rasul-rasul naga okia yo temoka. !I 
holoi 1 hira 6nanga i hi ngahu oka nginika yo do dagika öraha 
ma baha aha yo böa hagala o nyawa aha i ni hohedu ngini, 
ena genanga o nyawa yo wango i ma moteke to 9nanga manga 

nahihu-nahihu i bö baradoha. "O nyawa ne onangala ya po 
puda-puda o gi tingaka. Onanga ya kuaha ua ma Jou Madutu 
ai Womaha, ma” o dunia ma biaha ma nahihu-ma nahihu. #Ma'? 
ngini, ahi Roria dodoto, nia paliara ni hi gila-gila nia wo wango 
ni hi hole nia ngongaku o Yesus Kristus ika. Nia ngongaku 
genanga duru i tebini. Ma orahoka gënanga ni mä niata de 
ma Jou Madutu ai Womaha ma kuaha, “de” ni wango hoko 
genangika ma Jou Madutu ai dora ma hohongo ma goronaka 
hoko kia ma dekana ngini nio dama to ngone nanga Jou Yesus 
Kristus ai hayanga de ai dora aha wi ni hi ddaka nginika o 
ngango ma dutu de’ i kakali. 

2Hagala o nyawa manga hininga i ma hi orikoka ua, 
onangika ko kiani ngini ni hi dumutu nia hayangi. “Nia tauru o 
nyawa yo hupu o uku ma gorona ino, mangale nia hi halamati 
6nanga. Hagala o nyawa ma homoa ika ko kiani ngini ni hi 
dumutu nia hayangi, i ma niki nia ma mio de ma modongo, 
ma” nio dohata nia goungu de to onangd manga pakeanga ya po 
pese-pesekoka de to 9nanga manga nahihu i bo baradoha. 


O hi giriri ma niata 

4Ma Jou Madutu, wakunu wi ni gdana hupaya ngini i ni 
otakua, de wakunu wi ni ao ai himanga i mo mulia ika de nia 
morene de” koiwa nia kuranga, “unangala ma Jou Madutu wo 
ma tengo-tengoka, ngone Wo na hi halamati mangale o Yesus 
Kristus to ngone nanga Jou. Unangala ma Jou Madutu wo mo 
mulia, wo kö kurutile, wo kö ko kuaha de’ wo ko kumati ka o 
6raha kahuruoninohi hi adono draha nénanga de mangale ka hi 
ado-adonika! Amin. 

Ma rupa ma ngoe o lo lega 14:1-15:8 

Ma Jou Madutu ai ga ngamo ma ngi tumidi 16:1-21 

1 wedere o Babel, i hihanga o aiwani, o nabi ma dutua de’ o 
Ibilihi. 17:1-20:10 

O hukumanga ma bo bahaka 20:11-15 

O horoga ma hungi, o dunia ma hungi, o Yerusalem 
ma hungi 21:1-22:5 

Ma bo baha 22:6-21 


O buku nenanga ma dola ya korona okia wo hi matoko 

o Yesus Kristus mangale i do da dadi aha i dadi. Ma 
Jou Madutu wo hi ngahu oka o Kristus ika la unanga wo hi 
dumutu ma Jou Madutu ai go gilaongika okia kiani de ma da 
taitoka i dadi. O Kristus wa huloko ai malaekat ai gilaongika o 
Yohanis, mangale wo hi ngahu i do da dadi g#nanga unangika. 
20 Yohanis 6 wo hi ade-ade mata-mata wa mo make-make oka 
genanga, de” nenangala ai hi ngahu i ma korona ma Jou Madutu 
ino ai behehongo i hi kuata de o Yesus Kristus ai hakihi. “Yo 
utumu o nyawa ya basa de” o nyawa yo ihe-ihene o abari nubuat 
o buku neEnanga i ma niki i hi ngounu okia i tuli-tulihi ma 
goronaka. Hababu ko i tedekanoka ua oli mata-mata nënanga 
aha i dadi. 


O jemaat tumidika manga tabea 


4Roria dodoto naga o jemaat tumidi o Asia ma daera oka! 
Ngohi, o Yohanis tö nganono ma Jou Madutu ino wi ni hi ddaka 
o barakati de” o lola - ena gEnanga inanga naga, de nagaka, de’ 
hoko genangika naga - de’ hoko genangö o womaha tumidino 
ma Jou Madutu ai kuruhi i mo mulia ma himangoka, 5de’ o 
Yesus Kristus ino, o hakihi wo so setia. Unangala ma do di 
hiraka 1 wi hi wangokali o honengino de” unangala wi kuaha o 
ko koano o duniaka. 

O Yesus wo na dora ngone, de” de ai honenge iinanga wo 
na hi lapahi oka to ngone nanga baradoha, “de” wo na hi dadi 
ngone o imam-imam manga hoana de o berera moi wo ma 
dinga-dingakoka, i wi leleani ma Jou Madutu, ai Ama. O Yesus 
Kristus gënanga wo mulia de” wo kuaha ka hi ado-adonika. 
Amin! 

O Patmos ma nuhu. (1:9) 


"Ni wi lega, iinanga wo boda i wi hawo ino o lobi! O nyawa 
mata-mata aha i wi make iinanga, yo dogo ika onangohi i wi tö 
tudu-tuduku. Hagala o hoana o duniaka aha yo dodora karana 
unanga. la, 1 goungu! Amin! 

8Ma Jou Madutu wato, “Ngohi ma do di hiraka de” ma bo 
bahaka,” na naga, nagaka, de” naga ka hoko genangika Duru wo 
ko Kuaha. 


O lo lega mangale o Kristus 


9Ngohi o Yohanis, nia ria dodoto o ma mao moi ho ro rimoi 
de de ngini o hangihara ma goronaka de ha ohana moi-moi hi 
ni niki o Kristus. Ngone ho tongohono ha tagongo o hangihara 
hoka o umati to iinanga ma dutu. Ngohi i hi umo o Patmos 
ma nuhika karana ngohi to hi gerewoto o behehongo ma Jou 
Madutu ino, wo hi kuata o Yesus de to iinanga ai hakihi. “Ma 
Jou ai wange oka, ngohi i hi kuaha ma Jou Madutu ai Womaha, 
daha ngohi to ihene o ilingi ko ha kuatile - hoki o trompet 
ma ilingi - i temo to ngohi ahi poretoko. HO ilingi genanga i 
temo, “Na tulihi okia na mäke-mäke oka, de” no hi dingoto o 

buku genanga o jemaat tumidika neEnanga: O Efesus, o Smirna, 
o Pergamus, o Tiatira, o Sardis, o Filadelfia, de” o Laodikia.” 

12Ngohi to ma lega ahi poretoko mangale ta tailako o nagona 
genanga i hi temo ngohino. Daha ngohi ta make o hilo ma 
totodenge o gahumu tumidi o gurasi. JO hilo ma totodenge ma 
hi dogoronaka genanga wo ma oko ino wo ma tëngo hi pulo- 
pulono hoka o nyawa. Unanga wo ma hi noa uku ai juba ma go 
gurutuku hi Adono ai louku. Ai alu oka iinanga wo hi tamunoko 
o alu ma dadamunu o gurasi. “Ai tadauru ma ma garehe hoka 
o duba ma gogo, ma ma garehe hoka o kapas. Ai lako ma 
majanga hoka o uku; “ai lou i cahaya-cahaya hoka o tabaga 
ha harongoka. Ai ilingi hoka giwe ma amo-amoko ma akere ma 
ruruhu. 1 Aj giama ma nirakoka wa sö ika o murumu o gahumu 
tumidi, de” ai uru iha i hupu o oworo mol ka ha doto ma doto 
hinotoka. Ai biono ma me letongo hoka o wange, o wange i 
korona i to tiai uku. "Ma draha ngohi ti make, ngohi to ma 
hi tudukuku ai himangoka hoki o nyawa yo honengoka. Ma’ 
unanga wa kelenga ai giama ma niraka ngohi uku daha wo temo, 
“Uha no hawana! Ngohi ma do di hiraka de ma bo bahaka. 
18 Ngohi ne tinanga wo wo wango-wango! Ngohi to honengoka, 
ma” no lega, ngohi to wango mangale ka hi ado-adonika. Ngohi 
ta kuaha o honenge, de” o nyawa yo hone-honenge manga dunia. 
19 Hababu genanga, na tulihi o hali-o hali na mö make-make ena 
genanga o hali-o hali 6raha nenanga naga, de’ o hali-o hali dama 
aha i dadi. @Nenanga o murumu tumidi ma rahasia na make- 
make ahi giama ma nirakoka de” o hilo o gurasi ma totodenge 
tumidi gënanga: O murumu tumidi genanga ena geEnanga o 
malaekat-malaekat o jemaat tumidi, de” o hilo ma totodenge 
tumidi gënanga ganga o jemaat tumidi genanga.” 


O behehongo mangale o Efesus 


2 “O jemaat Efesus ma malaekat ika, no tulihi hoko 

nenanga: Nenanga o behehongo unangino wa so so ika o 
murumu tumidi ai giama ma nirakoka, de wo ma dagi o hilo o 
gurasi ma totodenge tumidi ma hi dogoronaka genanga. “Ngohi 
to hi öriki okia ngini nia dial: Ngini ni manarama ka ha giria de’ 
ngini duru ni tongohono. Ngohi to hi driki ngini ni hi doakua 
nia hininga o nyawa ma dorou ika. De’ hagala o nyawa i hi 
goungu manga diri o rasul ena hioko kowali, ngini nia uji oka, 
de” ngini nia make 6nanga o nyawa yo to tengeluku. 3Ngini 

O hilo o gurasi ma totodenge tumidi. (2:1) 


ni sabari de” ngini nia tagongo o hangihara karana ngohi, de’ 
ti ngini nia nganono i toakua. “Ma' nenanga ahi kabaratanga 
nginika: Ngini ni hi hininga oka ua oli hoki ma hira. 5Hababu 
genanga, nio hininga hoko kia ma gurutuku i ni otakoka ngini! 
I botohi ni diai o baradoha, de’ nia diai okia ma hira ngini nia 
do diai. Nako kowali, aha ngohi to boa nginika de” ta rahuku 
nia hilo ma totodenge ma ngi oka genanga. “Ma” naga okia naga 
moi ma oa ngini oka, ena genanga: Ngini nio dohata o Nikolaus 
i wi no ni niki manga manarama, ngohi 6 ma to dohata. 

TO nagona honanga yakunu yo ihene, ko kiani yo ho hininga 
okia i temoka ma Jou Madutu ai Womaha o jemaat-jemaat ika! 

Onanga yo 6 utu-utumu aha ta hi gumala ya olomo o hohoko 
o ngango ma gota ino i wo wango-wango ma Jou Madutu ai 
Dumule oka.” 


O behehongo mangale o Smirna 


8 “O jemaat Smirna ma malaekat ika, no tulihi hoko nEnanga: 
Nenanga o behehongo unangino ma do di hiraka de ma bo 
bahaka - wo honengoka de” wo wango okali. "Ngohi to hi öriki 
hagala ti ngini nia huha; ngohi to hi driki ngini ni mihikini - 

ma” i moteke ma diai ngini ni kaya! Ngohi to hi driki o romanga 
ma dorou i ni do tumo nginika, hagala o nyawa 1 hi goungu 
manga diri'o Yahudi oka, ena hioko kowali; onanga ganga o 
Ibilihi ai umati! ''Uha ni hawana aha nia tagongo o hangihara, 
ko i tedekanoka ua oli ngini kiani nia mao. Nio hininga, o Ibilihi 
aha wa hi ngohama o hidoku moi ngini oka o bui ma gorona 
ika mangale i ni taili ngini. Ngini aha nia tagongo o hangihara o 
wange ngimoi ino ma dekana. Ko kiani ngini ni setia ngohino hi 
adono ni honenge, ngohi aha ti ni hi döaka ngini ika o ngango 
ma dutu de’ i kakali hoki nia utumu ma ngongike. 

110) nagona honanga yakunu yo ihene, ko kiani yo ho hininga 
okia ma Jou Madutu ai Womaha i temoka o jemaat-jemaat ika! 

Onanga yo 6 utu-utumu, aha ka utu 6 de koiwa ya tagongo 
okia naga mangale o honenge ma hinotoka.” 


O behehongo mangale o Pergamus 


2“0 jemaat Pergamus ma malaekat ika, no tulihi hoko 
nenanga: Nenanga o behehongo unangino wo ma jo ika o oworo 
ka ha doto, ma himanga de ma porete ka ma doto. Ngohi to hi 
6riki kiaka ngini ni gogere, ena genanga o ngi o Ibilihi i ma ko 
kadatoka. Ngini ni setia ngohino. I dogoli ma draha o Antipas, 
ahi hakihi wo so setia genanga, i wi toma nia himangoka o 
Ibilihi ma ngi oka, ma ngini ni ma hi pongonua, ngini ni hi 
ngaku ngohino. 'Ngaro hoko genanga naga o hali muruono 
naga ngini oka ngohi t6 sanangi ua: Naga o nyawa o hidoku mol 
nia hi dogoronaka ya niki okia o Bileam wo do doto-dotokoka. 
O Bileam wi dotoko o Balak sarakia wa hi otaka o umati Israel o 
baradoha ma gorona uku; de wä baja önanga ya olomo o inomo 
i hi nia-niatoka o gomangika de” ya diai o hali-o hali i to torou. 
15Hoko genango naga nia hi dogoronaka i ma hi Jojo o Nikolaus 
i wi ni niki manga do dotokika. ''Hababu genanga i botohi ni 
diai o baradoha! Nako kowali, ka botino okahi ngohi aha to bda 
nginika de” ta kudoti o nyawa genanga de o oworo naga ahi uru 
oka. 

170) nagona honanga yakunu yo ihene, ko kiani yo ho hininga 
okia ma Jou Madutu ai Womaha i temoka o jemaat-jemaat ika! 

Onanga yo o utu-utumu, aha ta hi gumala ya olomo o manna 
i o iu-iunu, de” moi-moi aha ya tarima ngohi oka o helewo mol 
ma gare-garehe. O helewo ika genanga 1 tulihi o romanga ma 

hungi moi, o nagona 6 dika i hi örikua, ma homoa de o nyawa 
ya to tarima.” 


O behehongo mangate o Tiatira 


18 “O jemaat Tiatira ma malaekat ika, no tulihi hoko nenanga: 

Nenanga o behehongo ma Jou Madutu ai Ngohakoka ai lako 
ma cahaya hoka o uku, de ai 10u ma cahaya hoki o tabaga 
ha harongika. “Ngohi to hi 6riki mata-mata ngini nia diai - 
ngohi to hi 6riki ngini nia dora nia dodiawo o nyawa, ngini ni 
setia, ngini ni manarama, de” ngini ni tongohono nia tagongo o 
hangihara. Ngohi to hi öriki 6raha nenanga ngini ni manarama 
i holoi i woe ngaro de ma hira. “Ma?” nenanga ahi kabaratanga 
nginika: Ngini ni hi doaka nia hininga o ngo Izebel ika, o 
ngoheka mo ma ngaku ami diri ma Jou Madutu ai hu huloko 
genanga. Ko manga ngoe oka ahi go gilaongo ma tipu de? ma 
dotoko mangale yo diai i to torou de” mangale ya olomo o 
inomo 1 hi no niatoka o gomangika. To mi hi ddakoka öraha 
munangika mangale i botohi mo diai o baradoha, ma” munanga 
moluku mo ma togumu mo diai o hali-o hali i t6 to torou 
genanga. ? Nio hininga! Ngohi aha to mi hi paka miinanga 
hi adono ka mi hiri ami ngidu-ngidu ma ngi oka. Genangoka 
munanga de o nyawa i ma ko kö howono de de miinanga aha 
duru yo hangihara. Oraha nenanga mata-mata genanga aha ta 
diai - sowali ua nako 6nanga i ma togumu yo diai o hali-o hali 
i to torou i ma ki niki de de miinanga. PI mi no ni niki ahao 
ta toma la mata-mata o jemaat ya mio ngohi ne iinanga to 
dumunu o nyawa manga dibanga de” manga hininga ika. Aha ta 
balahi 1 moteke ti ngini nia manarama moi-moi. 

“Ma” ngini ma homoa o Tiatiraka nia nikua o do dotoko 
ma dorou genanga, de” ni ma dotokua o Ibilihi ma do dötoko. 
Ngohi to temo, ngohi aha to dogo ua nginika i ni hi tubuho 
nia mo moku. “Ma” dama hi ädono ma draha ngohi to bda, 
ko kiani ngini ni tatapu nia niki okia ngini nia pake inoka. 
627Onanga yo 6 utu-utumu, de” hi ädono ma baha gila-gila ya 
diai okia to igo-igo, aha ta hi döaka o kuaha hoka i ma tero 
ta to tarima ahi Ama ino. Onanga aha ya tarima o kuaha ngohi 
oka mangale ya pareta o hoana de o berera de o diki-diki o behi, 
de? mangale ya wedere o hoana de o berera genanga hoki o 
bohoko o tonaka. #Onanga aha ya tarima o koruku ngohi oka. 

20 nagona honanga yakunu yo ihene, ko kiani yo ho hininga 
okia ma Jou Madutu ai Womaha 1 temoka o jemaat-jemaat ika.” 


O behehongo mangale o Sardis 


3 “O jemaat Sardis ma malaekat ika, no tulihi hoko 

nenanga: Nenanga o behehongo unangino ai womaha 
tumidi ma Jou Madutu ino de ai murumu tumidi gënanga. 
Ngohi to hi öriki okia ngini nia diai. Yato bari ngini ni wango, 
ena hioko ngini ni honenge! “Hababu gE#nanga, ni momiki, de’ 
nia kuata okia ka nagahi ngini oka, ko i honenguahi mata-mata 
genanga. Hababu ngohi ta make okia ngini nia diai ka moi 0 de 
i totomuahi ma Jou Madutu ai himangoka. 3Ho”, nio hiningali 
okia kahuruono i ni dotokoka nginika de” okia ngini nio ihe- 
ihenoka. Ni hi dagi genanga de’ 1 botohi ni diai o baradoha. 
Nako ngini ni momikua, ngohi aha to boa nginika hoka yo tohi- 
tohiki, de” ngini aha ni hi orikua ma draha muruonoka ngohi 
to boda. “Ma” ngini nia hi dogoronaka o Sardis oka ka nagahi o 
nyawa i ma gdana la” manga pakeanga i tatapu 1 tebini. Onanga 
genanga aha 1 ma dagi mi ma ki niki de ngohi de manga 
pakeanga ma gare-garehe, hababu önanga 1 patutu mangale 
genanga. “Onanga yo 6 utu-utumika aha ya hi noa o juba ma 
gare-garehe. To 6nanga manga romanga aha ta ehe ua o Nyawa 
yo Wango-wango ma Buku oka. De” ahi Ama ai himangoka de’ 
ai malaekat-malaekat, ngohi aha to hi goungu 6nanga ganga to 
ngohi ma dutu. 

éO nagona honanga yakunu yo ihene, ko kiani yo ho hininga 
okia ma Jou Madutu ai Womaha i temoka o jemaat-jemaat ika!” 


O behehongo mangale o Filadelfia 


1“O jemaat Filadelfia ma malaekat ika, na tulihi hoko 
nenanga: 

Nenanga o behehongo unangino wo tebi-tebini de duru ma 
dutu. Unanga to Daud ai kusi ma jojo: nako tinanga wa helenga, 
o nyawa moi ua o yakunu ya tamunu, de? nako tinanga wa 
tamunu, o nyawa moi ua o yakunu ya helenga. 8Ngohi to hi 
Griki okia ngini nia diai. Ngohi to hi öriki ngini hoko kia ua 
nia buturungu, ma ngini nia motekoka ahi do dotoko de” ni 
setia ngohino. Mangale ngini ti ni do belengaka o ngorana mai, 
ka o nagona 6 dika yakunu ya tamunu. “Nio hininga neEnanga: 

O nyawa yo dadi o Ibilihi ai umati gënanga, yo elu-eluku i 
hi goungu manga diri o Yahudi oka ena hioko kowali, aha ta 
diai hi ädono 6nanga yo bba ya tilabuku nia himangoka. De” 
onanga aha i hi öriki ngohi ti ni dora-dora. ''Hababu ngini nia 
motekoka ahi pareta la” ni tana, ngohi 6 aha ti ni hohongino 
ma 6raha o huha aha ya tapalu o dunia i ngodumu. O hali 
genanga aha 1 dadi mangale ya coba o nyawa o duniaka mata- 
mata. "Ngohi to boda de ma hi apotoka! Nio gdana ni hi do diaji 
okia naga ngini oka, la? o nyawa moi ua 6 ya ora nia utumu 
ma ngongike ino. PO nyawa yo utu-utumu, aha ta hi dadi hoki 
o hate ahi Jou Madutu ai tau i tebi-tebini ma goronaka, de” 
unanga aha wo gogere o ngi gënanga ka hi ado-adonika. Ahi Jou 
Madutu ai romanga, de” ahi Jou Madutu ai kota ma romanga - 
ena genanga o Yerusalem ma hungi aha i uti o horoga uku, ahi 
Jou Madutuku - aha ta tulihi o nyawa manga dirika g#nanga. 
Hoko genango ahi romanga ma hungi aha ta tulihi manga dirika. 

BO nagona honanga yakunu yo ihene, ko kiani yo ho hininga 
okia ma Jou Madutu ai Womaha i temoka o jemaat-jemaat ika!” 


O behehongo mangale o Laodikia 


440) jemaat Laodikia ma malaekat ika, no tulihi hoko 
nenanga: 

Nenanga o behehongo o Amin wo mo Muliaka, o hakihi wo 
so setia de” ma diai, hagala moi-moi ma titi ma Jou Madutu wo 
hi do da dadi. SNgohi to hi driki okia ngini nia diai; ngohi to hi 
öriki ngini ni mätua de” ni haukua 6. Ngini ko kiani iti moi, ni 
mata ekola ni hauku! “Ma” ngini ka ni biki hau; ni haukua, ni 
mata 6 ma kowali. Hababu genanga ngohi aha ti ni hi ngunanga 
ngini ni hupu ahi uru ma gorona iha. ''Ngini ni ato, “Ngomi 
mi kaya de” i rupa-rupa i ya oaka; okia-kiaka ua to ngomi mia 
kuranga.” Ma” ngini ni hi drikua hoko kia nia hangihara de” 
hoko kia ya huha nia rupa! Ngini ni mihikini, ni ma hekono de” 
ni piloko. Hababu genanga ngohi ti ni hitiari ngini la” ni ma ija 
ngohino o gurasi, ena gënanga o gurasi ma dutu, hupaya ngini ni 
dadi ni kaya. Ni ma ija 6 o pakeanga ma gare-garehe ngohino, 
hupaya ngini de nia pakeangoka de” ni hi tamunu ti ngini nia 
roehe i ma heko-hekonoka de” i ni hi mö male-maleke. De’ ni 
ma ijali o houru mangale ni hi nauhu nia lako ino la’ ngini 
yakunu ni ma hi öriki. 9O nyawa ta dora-dora 6nanga ta taaere 
de” ta gohara. Karana genanga ko kiani ngini nia hininga nia 

puturungu, de” i botohi ni diai o baradoha. @Nio lega! Ngohi 
to ma oko ino o ngorana ma himangoka de’ tö tolo. Nako naga 
o nyawa ahi ilingi yo ihene, de' ya helenga o ngorana, ngohi 
aha to wohama mi ma make de unanga, ngohi aha tolomo de 
de iinanga de’ unanga wolomo de de ngohi. ™ Onanga yo utu- 
utumu, aha ta hi gumala yo gogere ai kuruhi i mo muliaka de 
de ngohi, hoka i ma tero ngohi mahirete 6 to utumoka de” oraha 
nenanga to gogere de ahi Ama ai kuruhi i mo muliaka. 

20 nagona honanga yakunu yo ihene, ko kiani yo ho hininga 
okia ma Jou Madutu ai Womaha 1 temoka o Jemaat-jemaat ika!” 


O horogaka yo huba 


4 I paha ika genanga ngohi ta make oli o lo lega. Ngohi 

ta make o horogaka o ngorana mol 1 helenga ika. I paha 
to ihenoli o ilingi ka ma mulaengohi i temoka ngohino hoka o 
trompet ma ilingi. O ilingi gënanga i temo, “Na ino no doa 
nengile. Ngohi aha to ni hi matoko ngona ika dama okia aha 
i dadi.” ?Gila-gila dika ngohi i hi kuaha ma Jou Madutu ai 
Womaha. Daha ngohi ta make o horogaka naga moi o kuruhi i 
mo mulia, de” naga wo ma tëngo o nyawa wo gogeruku o kuruhi 
i mo muliaka ge@nanga. JO nyawa genanga ai biono ma me 
letongo hoka o helewo baiduri pandan, de” o delima ma helewo. 
O ngawatoro moi yo gö uku o kuruhi i mo mulia genanga ma 
rupa ma goguhurungu. “De ma diiku i hu lulunino o kuruhi 
i mo mulia ma goronaka ya kiloliti gënanga, naga o kuruhi i 
mo mulia monaoko de iata ma homoa. Genangoka yo gogeruku 
o tutuda ya monaoko de ya ruata manga pakeanga ma gare- 
garehe, de” i ma hi tamunuku o makota o gurasi. SO kuruhi i mo 
mulia ino genanga i tararono o leletongo ma cahaya de’ i hupu 
o dotoreke i dilo-dilongo ma ilingi. De? o kuruhi 1 mo mulia 
genanga ma himangoka naga o oboro o gahumu tumidi i toka- 
tokara, gënanga ma Jou Madutu ai Womaha o gahumu tumidi. 
6Ta make oli o kuruhi 1 mo mulia genanga ma himangoka okia 
naga moi ha pulo-pulono hokä o ngöto o kahina ma mo dodono 
hoka o kahina ma leto-letongo. 

O kuruhi i mo mulia ya kilolitino, ma datekino yo getongo, 
naga o do dadi iata, ma himangoka de” ma poretoka i omanga 
de ma lako. 'O do dadi ma hira ho lega-lega hoka o singa. Ma 
hinotoko, hoka o hapi ma nauru. Ma hange oka to ënanga ma 

biono hoka o nyawa ma biono. Ma iatoka, ho lega-lega hoka o 
totaleo rajawali ma go giria i hoho. $O do dadi jata gënanga, 
moi-moi to #nanga ma gahuhu butanga, de” ya kilolitino de’ 
doka ma goronaka 1 omanga de ma lako. O hutu de o wange o 
do dadi-do dadi génanga i ma togu-togumua i nyanyi, 

“No tebini, no tebini, no tebini Jou, ma Jou Madutu no ko 

Kuaha; 
na naga, nagaka, de” naga hoko genangika.” 

O do dadi iata gënanga i hi nyanyi o puji de ma lugo-lugoka, 
horomati de? o sukur unangika wo gö gogeruku o kuruhi i mo 
muliaka gënanga, ena gënanga mangale ünanga wo wango ka hi 
ado-adonika. De’ ma öraha o do dadi-do dadi gënanga i nyanyi, 
Wo tutuda ya monaoko de ya ruata gënanga i ma hi tudukuku 
ai himangoka o nyawa wo gö gogeruku o kuruhi i mo mulia 
genanga, daha i wi huba iinanga wo wango ka hi ado-adonika. 
I paha önanga i hi kaweli manga makota-makota o kuruhi i mo 
mulia ma himangika gënanga de yo temo, 

1 “Ya Jou, ya mia Jou Madutu! 
Ngona dika i patutu na tarima o hi giriri, o horomati de’ o 
kuaha. 

Hababu ngona la hagala moi-moi ma do dadi, 

de’ to ngona ani mau 6 hagala moi-moi gënanga i dadi 
oka de’ i wango.” 


O buku i lulu ino de’ o Duba ma Ngohaka 


A I paha ngohi ta mäke o buku moi i lulu ino to ünanga 

ai anaha wo go gogeruku o kuruhi i mo mulia gënanga. 
O buku gënanga i ömanga de o dulihi a ri ho hononga de’ 
i hi sapu de segel o gahumu tumidi. ?Daha ngohi ti mäke o 
malaekat wo ma tëngo wo nau-nauru wo poa-poaka de ai ilingi 
ma amokile, “O nagona i patutu ya wedere o segel-segel nenanga 
de’ ya helenga o buku nénanga?” 3Mä ya oa o horogaka, ya 
oa o duniaka, ekola ngaroka o dunia ma timi oka ha make 
ua o nyawa mol 6 yakunu ya helenga o buku genanga, de” yo 
lega ma gorona ika. “Ma ngohi to ari hadango i hi hö howo- 
howo hababu o nyawa moi 6 de koiwa i patutu ya helenga o 
buku genanga, de” yo lega ma gorona ika. “Daha wo ma tengo 
o tutuda-o tutuda manga hi dogoronaka genanga wo hi temo 
ngohino, “Uha no ari! No lega! O singa o ahali de o hoana o 

Yehuda ino, o Daud wo lamo-amoko ai difa uku, wo utumoka. 
Unanga wakunu wa pooteke o segel tumidi de? wa helenga o 
buku genanga.” 

6] paha ngohi ta make o Duba ma Ngohaka moi i ma' oko 
ino o kuruhi i mo mulia genanga ma hi do dogoronaka, i hi 
gilolitino o do dadi iata de” o tutuda mata-mata genanga. O 
Duba ma Ngohaka genanga ha pulo-pulono hoka ha luitoka ma 
ngohamino. To #@nanga ma tataduku tumidi de” ma lako tumidi: 
ena genanga o womaha tumidi ma Jou Madutu ino ya hulokoka 
o dunia ika i ngodumu. 'I paha o Duba ma Ngohaka genanga 
i tagi ya ika de” ya lë o buku i lulu ino genanga o nyawa ai 
giama ma nirakoka wo go gogeruku o kuruhi i mo mulia ma 
loku oka. $O Duba ma Ngohaka genanga i diai hoko gënanga 
ma go giriaka, ya tilabukuku ma himangoka o do dadi iata de’ 
o tutuda-o tutuda ya monaoko de ya ruata. Onanga moi-moi ya 
sö ika o kecapi de” o belu-belu o gurasi ma dola o manyanyi, 
ena genanga ma Jou Madutu ai umati manga niata. "Onanga yo 
nyanyi o lugo ma hungi moi: 

“Ngona i patutu na le o buku genanga 

de” na pooteke ma segel-segel. 
Hababu ngona i ni tomaka, de’ de ani honenge, 
o nyawa hagala o hoanino, o bahasa, o negara de" o hoana 
de o berera i ni ijaka mangale ma Jou Madutu. 
10 Ngona na hi dadi oka 6nanga o hoana moi o imam-imam 
no ma dinga-dingakoka, 
hupaya 6nanga i wi leleani to ngone nanga Jou Madutu, 
de” yo pareta o dunia ma loku oka.” 

u] paha ngohi ta make oli. Ngohi to ihene o malaekat 
ma ilingi ma ribu-ribuhu de” ma sina i ribu-ribuhu ma ngöe. 
Onanga i ma oko ya kiloliti o kuruhi i mo mulia de” o do dadi 
iata de o tutuda-o tutuda gënanga. “De” onanga yo nyanyi de 
manga ilingi ma kuatile, 

“O Duba ma Ngohaka ya lui-luitoka ma ngohamino geEnanga, i 

patutu mangale ya tarima o kuaha, 
o kaya, o barija de” o kuata; 
unanga i patutu i wi horomati, i wi hi mulia de? i wi hi go 
go giriri!” 
13Daha ngohi to ihene hagala o do dadi o dihangoka, o duniaka, 
o dunia ma timi oka de” o ngöto ma goronaka - de ma dipoko, 
hagala o do dadi o alami ma dola nënanga - i nyanyi, 

“Unanga wo gogere o kuruhi i mo mulia ma loku oka, de’ o 
Duba ma Ngohaka i ko kurutile gënanga, 
ganga i wi hi go go giriri de” i wi ho horomati de wo mulia 
de’ wo kuaha mangale ka hi ado-adonika!” 
40) do dadi iata gënanga yo haluhu, “Amin!” De’ o tutuda-o 
tutuda genango ya tilabuku de’ i wi huba. 


O segel-segel 


6 I paha genanga ngohi ta make o Duba ma Ngohaka 

genanga ya pooteke o segel ma do di hiraka o segel tumidi 
ma hi dogoronaka genanga. Daha ngohi to ihene o do dadi iata 
ma hi dogoronaka gënanga moi i temo, “Na ino!” Ma ilingi 
genanga hoki o dotoreke ma ilingi. “Ngohi tö mä lega, daha 
ta make moi o kuda ma gare-garehe. Wo bare-barenuku wo ma 
jo ika moi o toimi ma Jeha, de” unangika i wi hi ddaka moi o 
makota. Unanga wo hi hira hoki wo ma te#ngo wo 6 utu-utumu 
woiki Wa ora o utumu. 

3] paha o Duba ma Ngohaka genanga ya pooteke o segel ma 
hinotoka, de’ ngohi to ihene o do dadi ma hinotoka i temo, “Na 
ino!” “Daha o kuda ma homoa moi i hupu oli. O kuda gënanga 
ma rupa ma doka-dokara. Wo bare-barenuku i wi hi döaka o 
kuaha mangale wa hihanga o dame o dunia ma himangoka, la’ o 
nyawa 1 ma ko toma. Unanga i wi hi ddaka moi o oworo ko ha 
amoko. 

“Daha o Duba ma Ngohaka genanga wa pooteke o segel ma 
hange oka. De” ngohi to ihene o do dadi ma hange oka i temo, 
“Na ino!” Ngohi to ma lega, ta make o kuda ma daro-daromo 
moi. Wo bare-barenuku ai giamoka wa s6 ino o di dibanga 
o habi moi. ‘De’ ngohi to ihene okia naga moi ho hi gihe- 
gihene hoka o ilingi i pdaka o do dadi iata ma hi dogorona ino 
genanga. O ilingi ginanga i temo, “O pine ma oa-oa o litere moi 
ma ija o hewa o wange moi, de” o pine ma rupa ma homoa o 
litere hange ma ija o hewa 6 o wange moi. Ma” uha nia bodito o 
zaitun ma utu-ma utu de o angguru ma dumule!” 

1] paha o Duba ma Ngohaka genanga ya pooteke o segel ma 
iatoka. De” ngohi to ihene o do dadi ma iatoka i temo, “Na 
ino!” #Ngohi to ma lega, daha ta make o kuda moi ka ma mule- 
mule. Wo bare-barenuku ai romanga o Honenge. Ai poretino, 
unanga i wi nikino i ma hi tigi-tigiha o Honenge ma Alami. O 
dunia regu iata ma kuaha nënanga ya hi lapahi onangika, la” 

onanga yakunu yo toma i tilakuru o kudoti, i tilakuru ma d6raha 
o habirokata, i tilakuru o panyake i tagi de’ i tilakuru o aiwani i 
ho hatera, 

9] paha gënanga o Duba ma Ngohaka genanga ya pooteke o 
segel ma motoaka. Ngohi ta make o hu huba ma ngi ma timi 
oka naga o nyawa yo hone-honenge manga jiwa ya toma karana 
Onanga 1 hi kuata ma Jou Madutu ino ai behehongo i tilakuru to 
Onanga manga hakihi. ''Onanga i ma pdaka de manga ilingi ko 
ha kuatile, “Ya Jou no ko Kuaha, no tebini de” no tiai! Hoko 
kia ohi ma dekana daha ngona na tailako o dunia ma nyawa de” 
na hukumu oOnanga karana ngomi i mi tomaka?” "Onanga ya hi 
doaka o juba ma gare-garehe i ma teke mo meleko. Daha 6nanga 
ya huloko i ma hi batongo öraha ma huhutulohi, hi adono ma ge 
getongo i tiai oka manga dodiawo o kudoti moi de” manga roria 
dodoto aha ya toma hoka 6nanga. 

Daha ngohi ta make o Duba ma Ngohaka genanga ya 
pooteke o segel ma butangaka. I dadi o ohu ko ha kuata. O 
wange 1 dadi i taromo hoki ngdere ma daro-daromo ma do 
dorou, de” o mede 1 dadi i tokara hoki o awunu. BO murumu-o 
murumu i otaka o dihanguku o dunia ma lokuku, hokä o ara ma 
hohoko i omukuahi i otaka ma utu oka, ma öraha o hidaloko 
1 kua-kuata ya giwi. 4O dihanga i ma hihanga hokä o karatahi 
ya lulu, de’ mata-mata o loku de” o nühu i hi tingaka ma ngi 
oka. Daha o dunia ma ko koano, yo lago-agomo, o ko kapita, 
o nyawa yo kaya-kaya de’ o nyawa yo ko kuaha de’ o nyawa ma 
homoahi, i ya oa o gilaongo i ya oa o nyawa yo lo lapahi oka, 
mata-mata manga diri ya iunu o aruku-o aruku ma goronaka 
de” o loku ma helewo ma donga-donga ika. 16 Onanga yo pöaka 

o loku-o loku ika de o helewo-o helewo ika gënanga, “No mi 
bänga ngomi! No mi ngiunoka ngomi ünanga ai lo legaka wo 
go gogeruku o kuruhi i mo mulia ma loku oka, de’ ai dohata o 
Duba ma Ngohakino gënanga! "Ma Jou ai ga ngamo ma wange 
i amo-amoko i böaka, öraha nënanga önanga ya kopoa manga 
ga ngamo, de” o nyawa moi ua 6 yakunu i ma tumungu to 
önanga manga himangoka!” 


O umati o Israel oka ya ribuhu o ratuhu moi de moruata de iata 


1 I paha génanga, ngohi ta make o malaekat ya ruata i 
ma oko o dunia ma libuku iata. Onanga ya tumungu 
o hidaloko iata o duniaka la? uha naga o hidaloko i wuwu 

o dudungoka ekola o ngotoka, ekola o gota-gota ika. “Daha 
ngohi ti make o malaekat wo ma tfngo ma homoa o wange ma 
hiwaroka de wa iha. Unanga wo ao o segel ma Jou Madutu wo 
wango-wangoka. De ai ilingi ma kuata o malaekat genanga wä 
ahoko o malaekat ya ruata gënanga ya make oka o kuaha ma 
Jou Madutu ino mangale ya kilianga o dudungu de” o ngöto. JO 
malaekat gEnanga 1 temo, “Wahi ohi nia kilianga o dudungu de’ 
o ngöto, ekola o gota-gota 6 nako ngomi mi hi doakuahi o segel 
ma nonako manga bimaoa oko to ngone nanga Jou Madutu al 
go gilaongo.” “Daha i hi hi ngahu ngohi naga o ge getongo ya 
ribuhu o ratuhu moi de moruata de iata ma nyawa ya hi döaka 
o segel ma nonako ma Jou Madutu ino manga bimaoa oko. O 
nyawa genanga ya lë o Israel oka manga hoana ngimoi de hinoto 
ino, 50 hoana moi-moino ya ribuhu ngimoi de hinoto ma nyawa. 
Ena genanga: O Yehuda ino ma hoana, o Ruben, o Gad, “o 
Asyer, o Naftali, o Manasye, 7o Simeon, o Lewi, o Isakhar, “o 
Zebulon, o Yusuf, de” o Benyamin. 


O nyawa ma ngoto ka biaha ua manga ngoe 


9] paha genanga ngohi to ma legali, daha ta make ma ngöto 
o nyawa ka biaha ua manga ngöe - koiwa naga o nyawa moi 
yakunu ya etongo ma ge getongo! Onanga ma nyawa ganga moi- 
moi o hoana de o berera, o hoana, o negara, de’ o bahasa. De 
i ma hi noa uku o juba ma gare-garehe de” i ma hi jö ika o 
biso ma gota ma tage-tage manga giamoka, o nyawa yo wde-wde 
genanga i ma oko ino yo himangika o kuruhi i mo mulia de” i wi 
himangika o Duba ma Ngohaka genanga. “Daha de manga ilingi 
ma kuatile 5nanga yo pdaka, “To ngone nanga halamati i boda 
nanga Jou Madutu ino, wo gogeruku o kuruhi i mo mulia ma 
loku oka, de” o Duba ma Ngohakino genanga!” "O malaekat 
mata-mata 1 ma oko ya kiloliti o kuruhi i mo mulia de” o tutuda- 
tutuda de o do dadi iata gënanga. O malaekat-malaekat genanga 
ya tilabuku o kuruhi i mo mulia ma himangoka daha 1 wi huba 
ma Jou Madutu. "Onanga yo pdaka, “Amin! Hi hi giriri to 
ngone nanga Jou Madutu wo mulia de” wo barija. Unangika 
kiani ha wöe-wöe ho temo sukur de” o horomati. Unanga wo 
kuaha de’ wo kuata ka hi ado-adonika! Amin.” 

Wo ma tengo o tutuda-tutuda ino ge@nanga wo hi leha 
ngohino, “O nyawa manga juba ma gare-garehe neEnanga, 
Onanga o nagona de’ onanga kiaka de ya ino?” 

“Ngohi to haluhu, “Ngohi to hi orikua, Tuanga. Tuanga 
mahirete no hi öriki.” 

Unanga wo hi temo ngohino, “O nyawa nenanga yo 
halamatoka ma öraha ya tilakuru o aniaya ko ha giria. Onanga 
ya fokaka manga juba de ya diai i dadi i arehe de o Duba ma 
Ngohaka ma awunu genanga. “Hababu genanga önanga i ma 
oko ma Jou Madutu ai kuruhi 1 mo mulia ma himangoka, de’ i 
wi puji unangika o hutu de o wange ma Jou Madutu ai Tau ma 
goronaka. De” unanga wo gö gogere ai kuruhi i mo mulia ma 
loku oka genanga aha wo böa de de önanga la wa hohongino 
Onanga. Onanga aha ya mao oka ua o hahini ekola o kiriti ma 
dudungu, o wange ekola ma haukö i ko kiria aha ya da haukoka 
ua Onanga, Thababu o Duba ma Ngohaka i gö gogeruku o 
kuruhi i mo mulia ma hi do dogoronaka genanga aha i dadi 
to Onanga manga go gdana. Unanga aha wa tuda önanga o 
akere ma jobubu ika ya hi döa-döaka o wo wango. De” ma Jou 
Madutu aha wa ehe hagala o köngo to 6nanga manga lako ino.” 


O segel ma tumidoka 


Ma oraha o Duba ma Ngohaka genanga ya pooteke o 
segel ma tumidoka, o horoga i dadi i ridi doneho jam ma 
hononga ma dekana. “Daha ngohi ta make o malaekat ya tumidi 
i ma oko ino ma Jou Madutu ai himangoka, de” onanga ya hi 
döaka o trompet o gahumu tumidi. 
3O malaekat wo ma tengo ma homoa wao ino o dupa ma ngi 
o gurasi o gahumu moi, wa ino de” wo ma oko ino o hu huba 
ma ngi ma himangoka. I wi hi ddaka unangika o manyanyi duru 
ko ha ngöe la wo gelenga ma Jou Madutu ai umati mata-mata 
manga niatika de’ mangale i hi huba o hu huba ma ngi o gurasi 
oka wa mo make-make o kuruhi i mo mulia ma himangoka. 41 
ma ki niki de ma Jou Madutu ai umati manga niata, o dupa 
genanga ma go giria i wango ma nofo i doa i ko kapupu o 
malaekat ai giamoka wo ma oko-oko ino ma Jou Madutu ai 
himangoka genanga. 5I paha o malaekat ya lë o dupa genanga, 
de’ yo noa de o uku o hu huba ma ngi ino oka, daha ihi kaweli 
o dunia ma lokuku. O dotoreke i potoka de” o leletongo i sawi i 
lo li liara, de” i dadi o ohu. 

O trompet. (8:7) 


O trompet-o trompet 


“I paha genanga, o malaekat ya tumidi i ma hi jo ika o 
trompet tumidi gënanga i ma hi diai oka la ya wuwu. 

7O malaekat ma do di hiraka ai trompet wa wuwu, o awana 
o es de? o uku i ma ganu o awunu i tiha o dunia uku ka ha 
giria. O dunia regu hange yo uku i mata-mataka: hoko genangé 
o gota-gota regu hange, de” moi-moi o momo ma ijo-ijo. 

“Daha o malaekat ma hinotoka ai trompet wa WUWU, okia 
naga moi duru ko ha amoko ho lega-lega hokä o loku i toka- 
tokara i hi kaweli o ngöto ma gorona uku. O ngadto o regu hange 
i ngali i ma dadi o awunu, de” hagala o do dadi o ngdtoka 
o regu hange i honenge, hoko genangoli o kapa-o kapa o regu 
hange 1 binaha. 

WI paha o malaekat ma hange oka al trompet wa wuwu, 
o murumu moi ko ha amoko, i toka-tokara hoki o oboro, o 
dihangoka de i tifa, daha ya tapalu o regu hange o ngairi- 
o ngairi de o akere ma lako-o akere ma lako. (JO murumu 
genanga ma romanga ma “Mali”.) O akere o regu hange i dadii 
mali, de’ o nyawa ka manga ngöe yo honenge karana ya okere o 
akere i dadi oka i mali-mali gënanga. 

Daha o malaekat ma iatoka ai trompet wa wuwu. O wange i 
regu hange, ya poka o regu moi, o mede i regu hange ya poka o 

regu mol, o murumu-o murumu i regu hange ya poka o regu moi 
hi adono ma kuata i regu hange o regu moi ma cahaya ma kuata 
i hihanga. O wange-wange 6 i regu hange o regu moi i tararonua 
de” hoko genangö o hutu-hutu 1 regu hange o regu moi hoko 
genangoli. 
BDaha ngohi ta make moi o totaleo rajawali ma go giria 
i hoho ko ha gurutile o gitawa ino, ngohi to ihene i pöaka, 
“Bodito! Bodito! Bodito o nyawa mata-mata o duniaka damä 
ma öraha okia o malaekat ya ruange ma homoa manga trompet 
ya wuwu!” 
Daha o malaekat ma motoaka ai trompet wa wuwu, de’ 
ngohi ta mäke o murumu moi i tiha o dihangoka de ya 
uku o dunia uku. O murumu gënanga i hi döaka o honenge 
ma wai ma kusi. “O murumu gënanga ya helenga o honenge 
ma wai gënanga, daha i hupu o nofo ma gorona ile hokä o 
rikana ma ago-agomino 1 nofo. O wange de’ o gitawa i dadi i 
hu hutu mangale o waile gënanga ma nofo. “Daha o nofo ma 
gorona ino gënanga i hupu o kahoho-o kähoho i uti o dunia 
uku. O kahoho-o kähoho gënanga i hi döaka o kuaha i ma tero 
hokä i hi döaka o kokakatamika. “Yo duhunu ënanga ya binaha 
o momo, ekola o gota-gota, ekola o da datomo-o da datomo 
ma homoa. Enanga duga-duga yakunu ya kudoti o nyawa manga 
bimaoa oko koiwa o segel ma nonako ma Jou Madutu ino. 5O 
kähoho-o kähoho gënanga i hi gumala ua ya toma o nyawa ge 
önanga, ma’ duga-duga yä hangihara önanga o mede motoa ino 
ma dekana. Ma hiri, 1 dadi hababu mangale o kahoho-o kähoho 
gënanga ya hangihara, hokä 1 ma tero ma hiri 1 dadi hababu 
mangale o kokakatama ma biha. “O mede motoa ma dekana 
gënanga, o nyawa gënanga i hi dailako la? yo honenge, ma’ 
onanga yakunua yo honenge; onangö yo igo yo honenge, ma” o 
honenge 1 kurutika de de 6nanga. 
7O kahoho genanga ma rupa hoki o kuda i ma hi diai la? 
i kudoti. To @nanga ma häekoka okia naga moi ho lega-lega 
hoka o makota o gurasi. To ënanga ma biono hoki o nyawa ma 
biono. “To Enanga ma tadauru hoka o ngoheka manga tadauru 
de” to Enanga ma ingiri hoki o singa ma ingiri. “To #nanga ma 
alu 1 hi tamunu de okia naga moi yo da ngade ika o baju o behi. 
To ënanga ma gahuhu ma ruruhu hoki o kuda de ma kureta o 
doomu moi ma amo-amoko ma ilingi ma go giria yo ngohama o 

kudoti ma gorona ika. To Enanga ma bikini de” ma biha hoka 
o kokakatama. De’ to ënanga ma bikini ma goronaka gënanga 
i gogere to Enanga ma kuata la ya hangihara o nyawa o mede 
motoa ino ma dekana. "To Enanga de manga koano ya pareta 
enanga, de” o koano genanga ena genanga o malaekat wo goa- 
goana o honenge ma wai. Ma romanga de o Ibrani oka manga 
demo ena genanga o Abadon; de” o Yunani oka manga demo o 
Apolion (ma mangarati “Ya ko kilianga”). 

20) bodito ma hira i pahaka. I paha genanga naga o bodito 
hinotoli kiani i boda. 

BI paha o malaekat ma butangaka ai trompet wa wuwu. 
Ngohi to ihene o ilingi i böa o hu huba ma ngi o gurasi 
ma libuku iatoka de ya ino kiaka naga ma Jou Madutu ai 
himangoka. “O ilingi genanga i temo o malaekat ma butanga ika 
genanga, “NA hohe o malaekat iata ya liko-liko ika gënanga o 
Efrat ma Ngairoka!” ISO malaekat iatö gënanga i hohe. Onanga 
ya hi diai oka yo dingakika mangale o jam, o wange, o mede 
de o taongo gënanga la o nyawa o regu hange o umati o nyawa 
yo ngodumu, ya toma o regu moi. Ngohi i hi hi ngahu ma 
ge getongo manga duduono yo ko kuda-kuda gënanga ganga ya 
juta o ratuhu hinoto manga ngöe. !De o lo lega ma goronaka, 
ngohi ta mäke o kuda-o kuda gënanga de yö bare-barenuku. Yo 
bare-barene i ma hi noa uku o baju o behi ma rupa ma mo 
dokara hokä o uku, ma mi bihi hokä o nilam ma helewo de’ 
ma mo gurati hokä o walira. Ma häeke o kuda-o kuda gënanga 
hokä o singa ma häeke, de” ma uruhi i hupu o uku, o nofo de’ 
o walira. “Umati o nyawa o regu hange ya toma o regu moi de 
o huha gënanga, ena gënanga o uku, o nofo, de o walira i hupu- 
hupu o kuda ma uru iha gënanga. "O kuda-o kuda gënanga 
ma kuata i gogere ma uru oka de ma bikinoka 6. Ma bikini- 
ma bikini hokä o dodiha de ma häekoka. O kuda-o kuda de ma 
bikini gënanga, yä hangihara o nyawa. 

#Ma” umati o nyawa ma hou yä toma ua de o huha-huha 6 
gënanga, ya mala ika ua oli to önanga mahirete manga giama 
ma manarama. Onanga i ma togumua ya huba o womaha-o 
womaha ma dorou de” o gomanga-o gomanga o gurasi, o haäka, 
o tabaga, o helewo de” o gota yakunua i ma hi driki ekola i 
ma hihene, ekola i ma dagi 6. “'Onanga ya mala ua to 5nanga 
manga manarama i to torou, ena genanga, o doma i ma po pi 
pidoro, o howono, de” o dohiki. 

O malaekat de’ o buku ma i teteke i lu lulu ino 


1 Daha ngohi ti make o malaekat ma homoa wo nau- 

nauru wo ma tEngo wo uti o horoga uku. Unanga i wi 
hawo ino o lobi, de? moi o ngawatoro i hi gduku ai haekuku. 
Ai biono ma me letongo hoki o wange, de” ai lou hoki o uku 
o liate. “Ai giamoka naga moi o buku ma lulu ma i teteke i ho 
helenga ika. Ai lou ma niraka wo ma hi doko o ngdtuku, de’ ai 
lou ma higili wo ma hi doko o dudunguku. 3Daha iinanga wo 
poaka de ai ilingi ma kuata hoka o singa i pdaka. O malaekat 
genanga wo poaka i beto, o dotoreke tumidi i haluhu de ma 
ilingi i po potoka. “O dotoreke tumidi g#nanga ma ilingi hoko 
genanga, ngohi to mau ta tulihi, ma” ngohi to ihene o ilingi o 
horoga uku yato, “Na rahasia okia o dotoreke tumidi i temoka 
genanga, uha na tulihi!” 

“Daha o malaekat ngohi ta mö mäke-mäke i ma hi doko 
o ngotuku de’ o dudunguku genanga ya goraka ma giama ma 
niraka o dihangile. #Unanga wo koboto de ma Jou Maditu ai 
romanga wo wango-wango ka hi ado-adonika wo hi dadi oka o 
dihanga, o dunia de? o ngöto de hagala okia honanga naga ma 
goronaka. O malaekat gënanga i temo, “Ma raha aha i tuda 
oka ua oli! “Ma ma draha okia o malaekat ma tumidoka ai 
trompet wa wuwu, ma Jou Madutu aha wa manarama ai datoro 
i ro rahasia, hoki ünanga wo hi ngahu oka ai go gilaongika, ena 
genanga o nabi-nabi.” 

SI paha ika o ilingi ngohi to 6 ihe-ihene o horoga uku 
genanga, i temoli ngohino. Enanga yato, “Noiki na lé o buku 
ma lulu i ho helenga ika o malaekat ma giamoka i ma hi do 
doko-doko o ngotuku de” o dudunguku geEnanga.” 

9Ngohi 6 toiki o malaekat ika gënanga de” tö gahoko la’ 
unanga wo hi hi d6aka ngohino i lulu ino ma i teteke genanga. 
Unanga wato, “Na lë de” na olomo ne#nanga. Ani mAmata ma 
goronaka Enanga aha i dadi i mali, ma? ani uru ma goronaka 
énanga ma mutiti hoka o ohungu ma gula.” 

IWNgohi ta lë ai giamoka ma lulu ma i teteke gënanga daha 
ta olomo. Ahi uru oka ta mao hoki o ohungu ma gula, ma’ 
ngohi ta lahiri i böto, ahi mAmata ma goronaka i dadi ma mali. 
U] paha i hi pareta ngohi, “No hi gerewoto ma moi oli ma 
Jou Madutu ai abari mangale o hoana-o hoana de o berera, 

o negara-o negara, o bahasa-o bahasa, de o ko koano-o ko 
koano.” 


Yo ho hakihi ya hinoto 

11 I paha genanga i hi hi döaka ngohi o gota o dobiki mol 

tanu hoka o diki-diki o duduga o ngahiri moi, daha 1 
hi pareta, “Noiki na tuga ma Jou Madutu ai Tau de’ o hu huba 
ma ngi. Na etongo hoko kia manga ngöe o nyawa ma goronaka 
yo puji. “Ma” uha na tuga ma Jou Madutu ai Tau ma löa ma 
poretoka genanga, hababu o hidoku genanga ya hi lapahi oka o 
nyawa i wi näko-näko ua ma Jou ika. Onanga aha ya doko-doko 
o kota i tebi-tebini gënanga o mede moruata de hinoto ino ma 
dekana. 3Ngohi aha ta huloko o nyawa ya hinoto ahi hakihi 1 ma 
hi noa o duka ma pakeanga, de” onanga aha i hi bobita ma Jou 
Madutu ai abari o wange o ribuhu mol o ratuhu hinoto de mori 
butanga ino ma dekana.” 

40 hakihi ya hinoto genanga ganga o zaitun ma utu ma roehe 
hinoto de” o hilo ma totodenge hinoto i ko kelenga o alami ma 
gilolitino ma Jou ai himangoka. “Nako o nyawa i hi taili yo dial 
okia naga moi ya oa-oa ua onangika, to 9nanga manga uru iha 
i hupu o uku ya hi binaha manga haturu-haturu. De ma do dagi 
hoko genanga, mata-mata o nyawa yo mau ya hangihara onanga, 
aha ya toma. “To 6nanga manga kuaha mangale ya tamunu o 
dihanga la” uha i uti o awana hoko kia ma dekana önanga i hi 
bobita o abari ma Jou Madutu ino. To onang6 manga kuaha o 
akere mata-mata ika, la ya ngali o akere i dadi o awunu. De’ to 
önanga manga kuahali la” ya gohara o dunia de hagala i rupa o 
huha, ma b6raha okia dika Onanga yo mau ya dial. 

"To önanga manga abari i hi ngahu i paha i boto, o aiwani 
i hupu o honenge ma wai ile aha ya lawani nanga. “De” to 
Snanga manga mayeti aha i bitikangika o kota ma ago-agomo 
ma ngëkomo ma lago-agomoka, kiaka to önanga manga Jou i wi 
so salib. I hi totero o kota gënanga ma romanga ena genanga 
o Sodom ekola o Mesir. "O nyawa mata-mata o negara ino, O 
hoana, o bahasa, o hoana de o berera aha ya make to önanga 
manga mayeti o wange hange de ma hononga ino ma dekanino, 
de’ ya hi gumala ua o mayeti genanga ya lungunu. YO dunia 
ma nyawa aha yo mörene mangale o hakihi ya hinoto genanga 
manga honenge. Onanga aha i hi lamoko de” i ma hi ki dingoto 
o ngongike, karana o nabi ya hinoto genanga i hi boaka o 

hangihara ma ngoe o nyawa mata-mata ika o duniaka. "I paha 
o wange hange de ma hononga, 1 boda o ngango ma womaha 
ma Jou Madutu ino de? i wohamoli o nabi ya hinoto manga 
gorona ika gfnanga. Onango yo momiki i ma oko ile, hi ädono 
o nyawa mata-mata ya make 6nanga i dadi duru yo hawana. ZI 
paha o nabi ya hinoto genanga yo ihene o ilingi ko ha kuatile ya 
ahoko 6nanga o horoga uku, “Nia ino ni doa nenangile!” Daha 
to 6nanga manga haturu manga lako ma himangoka, onango yo 
doa o horoga ile, ya hawo ino o lobi. JO raha gënanga o ohu ko 
ha giria. O hidoku moi o regu ngimoi o kota genanga i wedere, 
de’ o nyawa ya ribuhu tumidi yo honenge karana o ohu genanga. 
O nyawa ma homoa i dadi duru yo hawana, daha dnanga i hi 
giriri ma Jou Madutu ai mulia o horogaka. 

140 bodito ma hinoto i pahaka. Ma’ nio lega! Botinoli o 
bodito ma hange aha ya nikino. 


O trompet ma tumidoka 


I5Daha o malaekat ma tumidoka ai trompet wa wuwu, o 
horogaka to ihene o ilingi-o ilingi duru ko ha kuatile i temo, “O 
kuaha mangale wa pareta o dunia öraha nEnanga naga to ngone 
nanga Jou al giama ma hoatoka de’ o Koano Wo hi ho halamati 
wi hi JA jaji oka. Unanga aha wo pareta mangale ka hi ado- 
adonika!” '9O tutuda ya monaoko de ya ruata yo gö gogeruku 
to 6nanga manga kuruhi i mo mulia oka ma Jou Madutu ai 
himangoka, ya tilabuku de i wi huba ma Jou Madutu. "Onanga 
yo temo, 

“Jou, Jou Madutu no ko Kuaha, na naga, de’ nagaka! 

Ngomi mi tarima kasi ngona ika hababu ngona na pake oka 

ani kuaha 1 lamo-amoko, 
de” mulaengoka no pareta! 

18 O nyawa i ni nako-nako ua Jou, yo kiniki yo ngamo 
hababu ma öraha i boto ngona ani ga ngamo na kopoa, 
de’ ma öraha yadonokali ngona na tailako o nyawa yo 

hone-honenge. 

Nenanga ma 6raha mangale na hi ddaka manga hewa ani go 

gilaongika, o nabi-nabi, 

de’ mata-mata ani umatika, ena gënanga mata-mata 
o nyawa yo puji-puji ngona ika, 

yo lamoko ekola yo tteke. 

Nenanga ma öraha mangale na wedere o nyawa ya 

wede-wedere o dunia!” 

NI helenga ma Jou Madutu ai Tau o horogaka, de ma 
goronaka ta make o Jaji ma Peti. Daha 1 dadi o leletongo 1 sawi 
i lo liliara de” o dotoreke ma ilingi i dilongo ma tiihu de i po 
potoka, de o ohu de” o awana o es ko ha rikimi. 


O ngoheka de o naga 


12 Daha ya make o dihangoka okia naga mol i hëra- 

heranga de” ko biaha ua. O ngoheka mo ma tëngo ma 
pake o wange ma lako hoka ami pakeanga, mo ma oko ino o 
mede ma loku oka. Ami haekoka ya make o makota o gahumu 
moi ma murumu ngimoi de hinoto oka. "O ngoheka gënanga de 
ami r6ehoka, de” karana ami 6raha yadonoka ami ngohaka i ma 
kilau ho miinanga mo poaka ma hiri. 

“Daha ya make oli o dihangoka okia naga moi 1 hëra-hëranga. 
Naga moi o dodiha o naga ma doka-dokara duruhet ka ha pako 
ma häeke o gahumu tumidoka de” ma tataduku ngimoi. Ma 
haeke yo getongo ya pake o makota o gahumu moi. “De to 
#@nanga ma bikini #@nanga ya ta tauru o murumu o dihangoka 
ma regu hange de” i hi kaweli o dunia uku. Ma dodiha o naga 
genanga i ma oko ino ma ngoheka ami himangoka naga mo 
mau ami ngohaka i ma kilau gënanga de ma dungutu ya lahiri 
ami ngohaka, ka de i ma kilau o ngohaka genanga. “Daha o 
ngoheka ge#nanga ami ngohaka o nauru wo ma tëngo aha wa 
pareta mata-mata o hoana de o berera ma nyawa de o diki-diki 
o behi. Ma” o ngohaka genanga ma ngoheka oka genanga de ya 
öra, daha i wi ao ma Jou Madutu ika de” ai kuruhi i mo mulia 
ma himangoka. “Ho ma ngoheka gënanga mo piringana o tonaka 
i kö ko kakaha ika, ami ngi ika ma Jou Madutu wa sö sadia 
oka mangale miinanga. Ma ngi oka gënanga miinanga aha i mi 
paliara ma dekana o wange o ribuhu moi de o ratuhu hinoto de 
mori butanga. 

'TDaha o horogaka i dadi o kudoti. O Mikhael de ai malaekat- 
malaekat i ma teke kudoti ya lawani o dodiha o naga genanga. 
De” o dodiha o naga ai malaekat-malaekat i wi riwo, 1 wi lawani 
o Mikhael. #Ma” o dodiha o naga gënanga i hihanga. Enanga de 
ma malaekat-malaekat i hi gumala oka ua i gogere o horogaka. 
O dodiha o naga ma pako-pako genanga ya timo ma poretika! 
Enanga ganga o dodiha ma bereki ma romanga o Ibilihi ekola 

o Womaha ma Dorou, naga ya tipu-tipu o dunia mata-mata ika. 
Enanga ya umo o dunia uku de hagala to éna ma malaekat. 

"Daha ngohi to ihene o ilingi ka ha kuatile o horogaka i 
temo, “Oraha nEnanga ma draha ma Jou Madutu wa hi halamati 
ai umati! Oraha nanga ma Jou Madutu wo hi dumutu ai kuaha 
hoka o Koano! Oraha nenanga ma Koano Wo hi ho halamati 
i na hi jö jä jaji oka gënanga unango wo hi dumutu ai kuaha! 
Hababu wa ko kalaki nanga ria dodoto o hutu de o wange ma 
Jou Madutu ai himangoka, i wi hi hupu oka o horogaka. !!To 
ngone nanga roria dodoto ya ho hihangoka Enanga, de o Duba 
ma Ngohaka ma awunu genanga, de” de o abari ma diai ma Jou 
Madutu ino naga 6nanga i hi ngahu-ngahu. Onanga yö mddeke 
manga nyawa i hi tai hi ädono yo honenge. ?Hababu genanga 
ko kiani o horoga de” mata-mata yo g6 go gogere ma goronaka, 
yo morene! Ma’ 1 bodito o dunia de o ngdto, hababu o Ibilihi i 
uti oka ngini uku de ma dohata ka hä amoko, karana ënanga i hi 
öriki ma öraha ma hou ma huhutulokahi.” 

BMa öraha o dodiha o naga genanga i ma mdo, ënanga ya 
imo oka o dunia uku, ënanga i mulaenge i mi giniki ma ngoheka 
ami ngohaka o nauru i ma ko kilau oka genanga. “Ma” ma 
ngoheka genanga i mi hi döaka o totaleo rajawali ma pako- 
pako ma gahuhu o gahumu hinoto, hupaya miinanga mo hoho 
ami ngi ika o tonaka i kö ko kakaha ika, kiaka miinanga aha 
i mi palara ma dekana o taongo hange de ma hononga, i mi 
hi rehene de o dodiha o naga ma go giniki. "Done o dodiha 
o naga genanga ma uru iha i hi opuru o akere ka hä amoko i 
mi meta ma ngoheka gënanga la i mi hi nahini. Ma’ o dunia 
i mi riwo ma ngoheka genanga, o dunia ma uru ya helenga de” 
ya lahiri o akere i hö hupu-hupu o dodiha o naga to #na ma 
uru iha genanga. "O dodiha o naga genanga duru i mi ngamo 
ma ngoheka ika genanga, hi ädono Enanga i oiki ya giniki ma 
ngoheka génanga ami difa uku ma homoahi, ena génanga o 
nyawa mata-mata i hi ngou-ngounu ma Jou Madutu ai pareta, 
de’ i hi dda-ddaka o hakihi mangale o Yesus de” to una ai 
kuaha. I#Daha o naga genanga i ma oko ino o hohanoka. 


O aiwani hinoto 
13 I paha ika ngohi ta make o aiwani o gahumu moi i 
puda o ngatile. Enanga ma tataduku ngimoi de” ma 
haeke tumidi. Ma tataduku yö gëto-gëtongo naga o makota o 

gahumu moi, de” ma häeke yo gëto-gëtongo yo dulihika moi o 
romanga 1 wi hi ko kauku ma Jou Madutu ika. ?O aiwani ngohi 
ta mo make-make genanga ma rupa hokä o harimau, de” ma 
lou hoki o beruang ma lou, de” ma uru hoka o singa ma uru. 
Daha o aiwani gënanga o dodiha o naga genanga i hi döaka 
to ena mahirete ma kuata, de” to ëna ma kuruhi i mo mulia 
de” to Ena ma kuaha i lamo-amoko. 3O aiwani ma häeke o 
gahumu tumidi gënanga ma hi goronaka moi hö lega-lega hokä 
ma nabo duru ka hä amoko, ma’ ma nabo genanga i togumoka. 
O dunia mata-mata ika ya moteke o aiwani gënanga de manga 
ma mao yo heranga. “De” onanga i hi go giriri ya horomati o 
dodiha o naga gënanga hababu Enanga i hi ddakoka to #nanga 
ma kuaha o aiwani ika gënanga. De’ onanga i hi go giriri 6 ma 
aiwani gënanga. Onanga yo temo, “Koiwa naga i ma ke tero 
de o aiwani nenanga! Koiwa naga yakunu yo kudoti ya lawani 
enanga!” 

SO aiwani genanga i hi gumala i hi demo hagala o hali duru 
i ëde-ëdenge de” i wi hi ko kauku ma Jou Madutu. Enanga i hi 
gumala 1 pareta o mede moruata de hinoto ma dekana. “Daha 
enanga 1 mulaenge i wi hi kauku ma Jou Madutu de’ ma Jou 
Madutu ai romanga. Hoko genangoli ma Jou Madutu ai gogere 
ma ngi, de? mata-mata yo gö go gogere o horogaka mä yä hi 
kauku. 'Enanga i hi gumala oli ya lawani ma Jou Maditu ai 
umati inoli ya hihanga 6nanga. De’ ya ko kuaha mata-mata o 
ahali, o negara, o bahasa, de” o hoana de o berera i hi döaka 
enangika. 30 nyawa mata-mata yo wö wango-wango o dunia ma 
loku oka aha ya huba o aiwani genanga, sowali ua o nyawa 
manga romanga i hi tuli-tulihoka i hira de o dunia nënanga i 
dadi o nyawa yo wango-wango manga buku ma goronaka ma 
dutu to Duba ma Ngohaka ya toa-toakoka. 

“Hababu genanga, nako ngini ka ni akunu ni ihene, ni ihene 
o abari nenanga: “O nyawa naga ko kiani ya tagoko, marai 
aha ya tagoko. De” o nyawa naga ko kiani ya toma de o oworo, 
marai aha ya toma de o oworo. Ma hababu genanga ma Jou 
Madutu ai umati ko kiani yo tongohono de’ yo setia.” 

"Daha ngohi ta make o aiwani ma homoa o gahumu moi 
1 puda o dunia ile. Enanga ma tataduku hinoto hoki o duba 
ma ngohaka ma tataduku. Ma ilingi hoka o dodiha o naga ma 
ihngi. "O aiwani ma do di hiraka genanga to ena ma himangoka 
enanga ya pake o kuaha ma ago-agomo ya mö mäke-mäke ma 

aiwani ino genanga. O dunia mata-mata ika de” mata-mata yo gö 
go gogere ma loku oka, ya pakisa ya huba o aiwani ma do di 
hiraka genanga, naga ma nabo i lö lago-agomo i togumoka. 50 
aiwani ma hinotoka gënanga ya diai i hö hera-heranga i lö lago- 
agomo. O nyawa mata-mata manga himangoka Enanga ya diai o 
uku o dihangoka i uti o dunia uku. “De” o nyawa mata-mata 
yo wo wango-wango o dunlaka ya tipu de i hö hera-heranga 
yakunu ya do dial o aiwani ma do di hiraka genanga to ëna ma 
himangoka. De” mata-mata 6nanga ya huloko i hi goko o aiwani 
ya labo-labo oka de o oworo ma i tatapu i wango genanga ma 
dulada o gahumu moi. NO aiwani ma hinotoka genanga i hi 
gumala ma nyawa i hi ddaka o dulada ika genanga, hi ädono 
o dulada genanga yakunu 1 temo-temo de” yä toma o nyawa 
mata-mata yolu-oluku ya huba. YO nyawa mata-mata, yo aluhu 
de” yo lago-agomo, yo mihikini de’? yo kaya, o gilaongo de” o 
gilaongua, o aiwani gënanga ya pakisa la ya tarima o nonako 
to 6nanga manga giama ma nirakika ekola to 6nanga manga 
bionoko. "Ka o nyawa moi 6 de koiwa yakunu yo ija ekola 
yo hukunu okia naga moi, nako O0nanga koiwa manga nonako 
genanga, ena genanga o aiwani genanga mahirete ma romanga, 
ekola o ge getongo i hi ny6nyata-nyata o romanga genanga. 

18Nenangoka i paralu naga o barija. O nyawa yo so sawaro 
yakunu ya etongo ma mangarati o aiwani génanga ma ge 
getongo, hababu o ge getongo genanga ganga wo ma tengo o 
nyawa al romanga. Ma ge getongo ganga 666 (o ratuhu butanga 
de mori butanga de butanga). 


O Duba ma Ngohaka de’ ai umati 


1 4 I paha ika ngohi ta make, daha ma Duba ma Ngohaka 

genanga wo ma oko ino o Sion ma Doporonoka. De de 
unanga naga o nyawa 144.000 (ya ribuhu ratuhu moi de moruata 
de lata) moi-moi manga bionoko ya tulihika ai romanga de’ ai 
Ama ai romanga. “Daha ngohi to ihene o ilingi o dihangino 
ma ruruhu hoka o akere yo hahuru i giwe ma ago-agomuku de’ 
hoka o dotoreke i ko kua-kuatile ma ruruhu. O ilingi gënanga 
hoka o musik ma ilingi o kecapi i hi go gogule naga ma go 
girlaka i hi gogule manga kecapi. 3O kuruhi i mo mulia ma 
himangoka de” o do dadi gahumu iato inoli o tutuda-tutuda o 
kuruhi i mo mulia i hi gilolitino gënanga, o nyawa 144.000 (ya 
ribuhu ratuhu moi de moruata de iata) ge 6nanga i hi nyanyi 

moi o nyanyi ma hungi. O nyanyi genanga ka o nyawa moi 6 de 
yakunua 1 ma dotoko ma homoa de ya 144.000 (ya ribuhu ratuhu 
moi de moruata de iata) o nyawa ge 6nanga yo lo lapahi oka 
o dunia ino. “Onanga genanga o nyawa i tatapu yo tebini hoka 
o goduru ma boro, karana i ma hi ganu ua de o ngo ngoheka. 
Onanga 1 wi niki ma Duba ma Ngohaka genanga kia ika dika 
unanga woiki. O nyawa mata-mata ika manga hi goronaka, 
onanga ya hi lapahi oka hoka o hu huba ma do di hiraka ma 
Jou Madutu ika de” ma Duba ma Ngohakika. 5Komaiwa 6nanga 
yo Eluku, de” ka ma huhutulo ma koiwa ma bodito onangoka. 


O malaekat hange 


“Daha ngohi ta make o malaekat ma homoa i ma tengo i hoho 
ka ha gurutile o dihangoka. O malaekat gënanga i ao o abari 
mangale o Abari ma Oa i ko kakali la i hi adono o nyawa ika o 
duniaka ena gënanga mata-mata o hoana de o berera, o bahasa 
de” o negara. 7O malaekat genanga i pöaka de ma ilingi ka hä 
kuatile, “Ni wi modongo ma Jou Madutu ika, de? ni hi giriri 
ai mulia! Hababu ma orahoka ma Jou Madutu wa hi hakimi o 
nyawa. Ni wi huba iinanga wo hi do da dadi o dihanga, o dunia, 
o ngoto de” o akere ma lako mata-mata!” 

SO malaekat ma hinotoka ya niki o malaekat ma do di hiraka 
de 1 podaka, “I tifa oka! O Babel ma Kota i lö lago-agomo i tifa 
oka! Enanga ya diai oka hagala o hoana de o berera ya daluku 
de o angguru ma akere, - ena genanga o nahihu i to torou ma 
angguru!” 

9] ma tengo o malaekat ma hange oka ya niki o malaekat 
hinoto genanga, de i pbdaka de ma ilingi ka ha kuatile, “O nyawa 
ya ho horomati o aiwani genanga de to ënanga ma dulada, 
de” de manga nonako o aiwani genanga manga bionoko ekola 
manga giamika, Wo nyawa genanga aha ya okere ma Jou Madutu 
al angguru, ena genanga ai dohata ma angguru yö guhe-guke 
oka to Ena ma ngi uku, ka ma huhutulo de ko ya kurangua! 
O nyawa mata-mata genanga aha ya hangihara o uku de’ o 
walira ma goronaka o malaekat-malaekat yo t6 tebi-tebini manga 
himangoka de’ ma Duba ma Ngohaka ai himangoka. JO uku ya 
ho hangihara o nyawa genanga to éna ma nofo i kuhuhulu ka 
hoko genangika de ka hi ado-adonika. O hutu de o wange ma 
do dogumu koiwa 6nanga yo hangihara, ena genanga 6nanga ya 

hö huba-huba o aiwani gënanga de’ to ëna ma dulada, o nyawa 
mata-mata de manga nonako o aiwani genanga ma romanga.” 

20) hali nenanga ma goronaka ma Jou Madutu ai umati i hi 
ngou-ngounu ma Jou Madutu ai pareta de” yo setia o Yesus ika, 
i paralu yo tongohono. 

13 Daha ngohi to ihene o ilingi o horoga ino i temo, “Na tulihi 
nenanga: Mulidenge öraha nenanga, yo utumu hagala o nyawa ka 
i wi leleani ohi ma Jou de yo honenge!” 

“| tiai!” ma Jou Madutu ai Womaha i haluhu. “Onanga aha 
i ma togumu de o manarama i to tubuho, karana to Onanga 
manga leleani ma hasili hoko genangika aha ya to moteke 
6nanga.” 


O dunia ya utuku 


14] paha ika ngohi ta make, ho i ma hi matoko moi o lobi 
ma gare-garehe. O lobi ma loku oka génanga wo gogeruku 
wo ma tengo ho lega-lega hoka o nyawa. Ai haekoka naga o 
makota gurasi o gahumu moi, de” ai giamoka naga o gakana o 
gugutuku ma do doto-doto o gahumu moi. I paha ika i ma 
tengo o malaekat ma homoa i hupu ma Jou Madutu ai Tau 
ino. De ma ilingi ka ha kuatile, iinanga wo ma poaka unangika 
wo go gogeruku o lobi ma loku oka génanga, “No hi wawe 
ani gugutuku genanga de” no utuku braha nenanga, hababu ma 
orahoka i utuku; o dunia i ohakoka ya oaka ya utuku!” “Daha 
iinanga wo go gogeruku o lobi ma loku oka gënanga wo hi wawe 
ai gugutuku o dunia uku, ho o dunia ma ya utuku. 

17] paha ika ngohi ta make i ma tengo o malaekat ma homoa 
oli i hupu ma Jou Madutu ai Tau ino o horogaka. Enango i ma 
hi jo ino o gakana o gugutuku ma do doto-doto o gahumu mai. 

18] boto gënanga, i ma tëngo o malaekat ma homoa, ya ko 
kuaha o uku, o hu huba ma ngi oka de wa ino. De ai ilingi ka ha 
kuata iinanga wo ma pöaka o malaekat ika wo ma hi jojo ino o 
gugutuku ma do doto-doto gënanga, “No hi wawe ani gugutuku 
genanga de’ na luiti o angguru ma hohoko o duniaka, karana 
ma hohoko i omukoka!” Ho o malaekat gênanga wo hi wawe 
ai gugutuku o dunia uku de” wa utuku ma angguru ma hohoko 
ma roehoka, daha i hi kaweli ma Jou Madutu ai dohata i hebu- 
hebulu ma angguru ma de deo uku. YO angguru ma hohoko 
genanga ya teo o kota ma poretoka, de” o angguru ma de deo 

ino genanga o awunu i hahuru hoka o ngairi ma gurutika o kilo 
ratuhu hange ika de’ ma luku ngade o metere hinoto. 


O malaekat de o bala ma bo baha 


1 A I paha ika ngohi ta make o dihangoka okia naga 

mol 1 hera-heranga de ka biaha ua ma kuata. Naga o 
malaekat tumidi de” o bala ma bo baha tumidi. Nenanga wo hi 
bo baha ma Jou Madutu wa kopoa ai dohata. 

2] boto de genanga ngohi ta make okia naga moi ha pulo- 
pulono hoka o ngöto o kahina i ma ganu o uku. Ngohi ta 
make oli hagala o nyawa ya utu-utumoka o aiwani de to ena ma 
dulada, de ya utumu o nyawa manga romanga ya no nonako 
ika de o ge getongo. Hagala o nyawa yo utu-utumu genanga i 
ma oko ino o ngöto o kahina ma datekoka inoli i ma hi jö 
ino o kecapi ma Jou Madutu wa hi dö döa-döaka onangika. 
“De onanga i hi nyanyi o Musa ai nyanyi ma Jou Madutu ai 
gilaongo, de? ma Duba ma Ngohaka ai nyanyi. Hoko nënanga 
ma betongo, 

“Jou, Jou Madutu no ko Kuaha, 

hoko kia ma amoko de’ i heranga hagala to ngona ani 
manarama! 

Hagala o h6ana de o berera ma Koano, 

hoko kia ma adili de” ma diai hagala to ngona ani jojobo! 
4 O nagona i ni modongua ngona ika, Jou? 

O nagona yoluku i hi abari ani mulia? 

Ngona dika naga no tebi-tebini. 

Hagala o höana de o berera aha yo boa i ni huba ngona 

karana ani jojobo i adili o nyawa mata-mata ya make oka.” 

“I boto de gënanga ngohi ta make ma Jou Madutu ai Tau 
o horogaka i helenga ika, de” ma Jou ai Tau-tau naga ma 
goronaka. “Daha o malaekat tumidi de o bala tumidi genanga i 
hupu ma Jou Madutu ai Tau ino. To 6nanga manga pakeanga 
ma ngöere o lenan ma debi-debini de’ ma leto-letongo. De’ 
onanga ya pake ma ale ma ngunungu ma da damunu o gurasi. 'I 
paha ika o do dadi iata ma hi goronaka gënanga mol i hi doaka 
o malaekat tumidika genanga o gahumu tumidi o ngi gurasi naga 
i 6manga de ma Jou Madutu ai dohata, - ma Jou Madutu wo 
wango ka hi ado-adonika. “Done ma Jou Madutu ai Tau genanga 
i 6manga de o nofo ma Jou Madutu ai mulia ino de’ ai kuaha. 

De’ hoko kia ma dekana o bala genanga naga yao-ao o malaekat 
tumidi genanga i hi bo baha uwahi, ka o nyawa moi 6 de koiwa 
naga yakunu yo wohama ma Jou Madutu ai Tau ma gorona ika. 


Ma ngi-ma ngi ma Jou Madutu ai dohata 


16 Daha ngohi to ihene o ilingi ma lago-agomo ma Jou 

Madutu ai Tau ma gorona ino yä temo o malaekat 
tumidika gfnanga, “Ni oiki de’ nia puraraha ma dola ma Jou 
Madutu ai dohata ma ngi tumido gënanga o dunia ma loku 
uku!” 

2O malaekat ma do di hiraka, i oiki de wa puraraha ai ngi 
ma dola o dunia uku. Done i puda o boroho-o boroho ma lago- 
agomo de” duru ka ha hiri mata-mata o nyawa oka naga de 
manga nonako o aiwanl genanga, de" hagala o nyawa oka ya ho 
huba-huba ma dulada. 

`I boto de gënanga o malaekat ma hinotoka wa puraraha ai 
ngi ma dola o ngotuku. Done o ngdto ma i dadi hoka o nyawa 
ma honenge manga awunu, de” i honenge hagala o do dadi naga 
1 WO wango-wango o ngöto ma goronaka. 

4] paha ika o malaekat ma hange oka wa puraraha ai ngi ma 
dola hagala o ngairuku de” o akere ma lako uku, ho ma akere 
mata-mata 1 ma dadi o awunu. SNgohi to ihene o malaekat wa 
ko kuaha o akere wo temo, “O hukumanga ngona no gelengaka 
ganga i adili, ya nö Tebi-tebini, Jou Madutu naga, de’ naga oka! 
“Onanga ya kopoaka ma Jou Madutu ai umati manga awunu de’ 
o nabi-nabi manga awunu, 6raha nënanga ngona na diai 6nanga 
o awunu ya okere. | tiai i patutu gfnanga mangale onangika!” 
"Daha ngohi to ihene o ilingi o hu huba ma ngi ino yo temo, 
“Jou, Jou Madutu no ko Kuaha, i tiai de? i adili hagala o 
hukumanga naga ngona na go gelenga oka!” 

8] boto de gënanga o malaekat ma iatoka wa puraraha ai ngi 
ma dola o wange ma lako ika, ho o wange ma lako mai hi 
gumala ya tuhuku o nyawa de to ena ma hauku i ho hau-hauku 
genanga. "O nyawa ya tuhuku de to ena ma hauku duru i ho 
hau-hauku, de” onanga ya lolai ma Jou Madutu ai romanga, 
wa ko kuaha hagala o bala i ho heto-hetongo. Ngaroka hoko 
genanga, Onanga yoluku yo toba de to 6nanga manga baradoha 
de” yoluku 1 hi giriri ma Jou Madutu ai mulia. 

WDaha o malaekat ma motoa oka wa puraraha ai ngi ma 

dola o aiwani g#nanga ma kuruhi i mo mulia uku. Ho o aiwani 
genanga ma po pareta mata-mata ika i dadi 1 hu hutu de? o 
nyawa ya goli manga akiri karana manga hiri. "Daha 6nanga 1 
wi lolai ma Jou Madutu o horogaka karana 6nanga ka manga 
hiri de” karana to 6nanga manga boro-boroho. Ma’ onanga 
yoluku yo toba de to ona manga manarama 1 to torou. 

2] boto de gënanga o malaekat ma butangaka wa puraraha 
ai ngi ma dola o Efrat ma Ngairi ma amo-amokuku genanga. 
Done o ngairi gënanga i dudungu hi ädono o ko koano o wange 
ma hiwariha yakunu ya tilakuru i ma dagi. "Daha ngohi ta 
make o womaha ma dorou gahumu hange ma rupa hoka o koro- 
koro. Moi-mo1 o koro-koro genanga i hupu o dodiha o naga 
ma uru iha, o aiwani ma uru iha, de” o nabi ma dutua al uru 
iha. Onanga ganga o womaha ma dorou i do dial i ho hera- 
heranga. O womaha hange 6 genanga i oiki o ko koano ika 
mata-mata o dunia mata-mata ika de” ya toomu 6nanga la i ma 
teke kudoti o Wange ma amokoka, ena génanga o Wange ma 
Jou Madutu wo ko Kuaha ino. 

I5 “Ni ihene! Ngohi to boa hoka yo tohi-tohiki! Yo utumu o 
nyawa yo tatapu i ma göana ya bo boto de’ yo goana manga 
pakeanga, hi ädono 6nanga yo tagi ua de manga hekonoka de’ i 
dadi ya maleke o kawaha manga himangoka!” 

16] paha ika o womaha-o womaha genanga yä toomu o ko 
koano genanga o ngi moi oka de o Ibrani manga demo i hi 
romanga Harmagedon. 

VI boto de gënanga o malaekat ma tumidoka wa puraraha 
ai ngi ma dola o gitawa ile. Ho yo ihene o ilingi i ko kua- 
kuatile o kuruhi i mo mulia ma Jou Madutu ai Tau ino, naga 
yo temo, “Ya diai i bötoka!” Daha i dadi o leletongo i ma ko 
ke peleke de o dotoreke ma ilingi i ruruhu, de i potoka, inoli o 
ohu duru hö modongo. Ma draha o nyawa ya hi dadi komaiwahi 
i dadi o ohu hoko genanga. O ohu n#nanga duru hö modongo! 
190 kota ma lamo-amoko genanga i belaka i dadi o regu hange, 
de” i wederoli o negara mata-mata ma kota o dunlaka. Daha 
ma Jou Madutu wo ma hininga mangale o Babel ma lamo- 
amoko genanga. Ho ma Jou Madutu wa diai #nanga i okere o 
angguru ma Jou Madutu ai angguru ma ngi ino - ena genanga 
ai dohata ma angguru i hebu-hebulu. “O nühu mata-mata i ma 
hihanga, de” o loku ma mata-mata i hihanga. ?'O awana o es ma 
ago-agomo, moi-moi ma dubuho o kilo moritoa, o dihangoka 

de i tifa ya tapalu hagala o nyawa. Ho önanga i wi lolai ma 
Jou Madutu karana o bodito o awana o es ho modo-modongo 
genanga. 


O hudali ma amoko 


17 I boto de genanga o malaekat tumido i ma hi jöjö ino 

o ngi genanga manga hi goronaka i ma tengo ya ino 
ngohi ino de” i temo, “Na ino, ngohi aha to ni hi dumutu ngona 
ika sarakia o hudali ma amoko genanga aha ya hukumu, ena 
genanga o kota ma lago-agomo genanga naga i hi goko o ngairi- 
o ngairi ma datekino. “O ko koano o duniaka yo diai i pese- 
peseke de i to torou de Enanga, de” o duniaka yo go gogere 
ya daluku karana ya okere to ëna ma peseke de ma dorou ma 
angguru.” 

“Daha ma Jou Madutu ai Womaha i hi kuaha ngohi, de? 
o malaekat genanga i hi ao ngohi o tonaka i kö ko kakaha 
ika. Dokengoka ngohi to mi mäke o ngoheka mo ma tëngo 
mo gogeruku o aiwani duru ma dö doka-dokara ma Iloku oka, 
de? i omanga i tuli-tulihika de o roma-romanga o hi kauku 
ma Jou Madutu ika. O aiwani gënanga ma häeke tumidoka de’ 
ma tataduku ngimoi. “O ngoheka gënanga ma pake o baju ma 
goguhurungu de’ duru ma dö doka-dokara, inoli i hi poromu ika 
de o päke-päke o gurasi, de o intan de o folori de o muhutika. 
Ami giamoka mo ma hi jö ino o udo-udomo o gurasi o gahumu 
moi i 6manga de o hali duru i to torou de” i peseke, ami 
manarama 1 tö to torou ma hasilino. “Ami bionoko yo dulihika 
mol O romanga naga de to éna ma mangarati i ro rahasia. O 
romanga genanga ganga “O Babel Ma Lamo-amoko, o ayo de 
hagala o hudali de” o nyawa manga kalakuanga i to torou o 
duniaka.” “Daha ngohi to mi make o ngoheka genanga i mi 
daluku de ma Jou Madutu ai umati manga awunu, de” manga 
awunu hagala o nyawa ya toma-toma karana yo setia o Yesus 
ika. 

Ma öraha ngohi to mi make o ngoheka genanga, ngohi ka 
to hera-herangika. “Daha o malaekat genanga i hi temo ngohi 
ino, “Ma hababu okia ngona ka no hera-herangika! Ka ya oa 
de ngohi to ni hi ngahu o ngoheka genanga ami rahasia de” o 
awani mo bare-barenuku ma rahasia, ena genanga o aiwani ma 
haeke tumidoka de” ma tataduku ngimoi. 8O aiwani genanga ma 
hira ino i wango, ma” oraha nenangi i wango oka uali. Enanga 

ma hutu ohi aha i hupu o honenge ma wai ile de” aha i oiki yö 
dumutu o binaha ika. O nyawa yo wo wango-wango o duniaka, 
manga romanga ya tuli-tulihua o Nyawa yo Wango-wango ma 
Buku ma goronaka i hira de o dunia nënanga i dadi aha yo 
heranga nako ya make o aiwani genanga. Hababu o aiwani 
genanga ma hira ino i wango. Oraha nanga ënanga i wango oka 
uali, ma” enanga aha i boa okali. 

9O hali nenanga ma goronaka i paralu naga o sawaro de’ o 
mangarati. Ma häeke tumidi genanga ganga o doporono gahumu 
tumidi; ena gënanga o doporono-o doporono ami ngi o ngoheka 
genanga mo gö gogeruku. De” ma häeke tumidi gënanga gango 
o koano ya tumidi: “manga hi goronaka ya motoa yo tifa oka, 
wo ma tengo ka wo pareta ohi de’ wo ma tëngo ohi wo bba 
owahi. !!De' o aiwani ma hira ino i wango, ma’ oraha nanga i 
wango oka uali, ganga o koano ma tufange oka. Unanga ganga 
ma koano ya tumidi ho linanga ganga wo ma tengo, 6raha nanga 
woiki ma go giria wo dumutu o binaha. 

120 tataduku ngimoi na mö make-make genanga ganga o 
koano ya ngimoi yo mulaengowahi yo pareta. Ma” onanga aha 
ya hi döaka o kuaha la yo pareta hoka o koano i ma ki niki de 
o aiwani genanga ma dekana o jam moi. PO koano ya ngimoi 6 
nenanga mata-mata de manga dungutu i ma ko ke tero; onanga 
mata-mata i hi döaka to 6nanga manga kuata de” manga kuaha 
o aiwani ika gënanga. '“Onanga aha yo parangi i wi lawani ma 
Duba ma Ngohaka genanga. Ma’ ma Duba ma Ngohaka E nanea 
gënanga aha yä hihanga o ko Loano gënanga, hababu ünanga 
hagala o tuanga manga Jou, de’ hagala o ko koano manga 
Koano.” 

150 malaekat gënanga i temo oli, “O akere naga ngona na 
make g#nanga, mo huda-hudali gënanga ami ngi mo gogere, 
ganga hagala o hoana de o berera, hagala o rayati, hagala o 
negara de” hagala o bahasa. '9O tataduku ngimoi ngona na po 
pulo-pulono de” o aiwani genanga aha i mi dohata mo huda- 
hudali genanga. Onanga aha ya ora hagala moi-mol to minanga 
ma dutu, de' i mi diai miinanga mo hekono. Onanga aha ya 
olomo ami akeme de’ i mi binaha de o uku. "Hababu ma Jou 
Madutu wa garaki oka to 6nanga manga hininga la i hi dagi ma 
Jou Madutu ai datoro. Ma Jou Madutu wa diai 6nanga o fakati 
moi la ihi ddaka to önanga manga kuaha o aiwani ika genanga, 

hupaya o aiwani genanga i pareta hi adono i dadi okia ma Jou 
Madutu wo hi do demo oka. 

O ngoheka no mi make-make genanga ena ganga o kota ma 
lago-agomo, ya po pareta o ko koano o dunia oka.” 


O Babel i tifa 


1 8 I boto de gënanga ngohi ta make o malaekat ma homoa 
i ma tengo i uti o horoga uku. Enanga de ma kuaha i 
amoko, de” to Ena ma letongo ya diai o dunia mata-mata ika i 
dadi i tararono. “De ma ilingi ka ha amokile, #nanga i pöaka, “I 
tifa oka! O Babel ma amoko i tifa oka! Oraha nanga i ma dadi 
hagala o hetanga de” hagala o womaha ma dorou ma ngi. To ena 
ma goronaka hagala rupa o totaleo ma dorou de” o nyawa yö 
doha-dohata. “Hababu hagala o hoana de o berera ma nyawa ya 
okeroka to Ena ma nahihu i to torou ma angguru. O ko koano 
o duniaka yo diai i pese-peseke de de ënanga, de’ o pedagang- 
pedagang o duniaka i dadi yo kaya mangale to ëna ma nahihu 
yakunua ya tumungu genanga.” 
“Daha ngohi to ihene o ilingi ma homoa o horoga ino yo 
temo, 
“Ni hupu, ahi umati! Ma goronaka ni hupu! 
Uha ngini nia niki to éna ma baradoha 
de” ma hukumanga ni ma hi tagongo! 
5 Hababu ma baradoha i to toporono hi adono daku o 
dihangile, 
de” ma Jou Madutu aha wo hininga ma dorou. 
6 Ni hi dapara Enanga hoka sarakia ënanga i ni hi dapara ngini: 
nia balahi enangika ni hi gali ma hinoto mangale mata-mata 
ya do diai oka. 
Nio guhe ma udo-udomo de o daluku i bo biha-biha hi gali 
ma hinoto ma biha i 6 oke-okere 
enanga ya so sadia mangale ngini. 
7 Ni hi döaka enangika o huha de o hangihara de’ o duka de o 
baliha 
i ma ke tero ma ngöe de o mulia de’ o da gakunui hi 
doa-doaka ami diri ika mahirete. 
Hababu miinanga hoko genangika dika ma temo ami diri ika, 
‘Ngohi nenanga o koano o ngoheka to po pareta! 
Ngohi o ngoheka bobao ua; 
ngohi aha ta milo ua o hininga ma huha!’ 

8 Karana o hali genanga, ho ka o wange moi oka dika münanga 
aha i mi tapalu o bodito 
- o panyake, o hininga ma huha, de” o habirokata. 
De” munanga aha i mi tuhuku de o uku, 
hababu ma Jou Madutu wo kuaha wo mi hi haki-hakimi 
genanga.” 

SO ko koano o duniaka ya mote-moteke hagala ami 
manarama 1 pese-peseke ma goronaka de” o ngoheka genanga 
ami nahihu aha yo gari de” yo dodora o kota genanga ma 
Oraha okia 6nanga ya make o uku i hi tuhu-tuhuku ma nofo 
i kuhuhulu. Onanga aha ka ma gurutoka de i ma oko ino 
hababu 6nanga yö modongo ya korona to ëna ma huha de ma 
hangihara. Onanga yo temo, “Amao, gogule ua ma bodito o 
kota nenanga ma romanga kiaka dika yö gihene - o Babel o kota 
i kö kua-kuata! O jam moi ma goronaka dika ani hukumanga ya 
diai oka!” 





O bu bukunu (ya huku-hukunu). (18:11) 


NO po pedagang o duniaka yo ari de” i ma nonako ika yo 
duka karana o ngoheka genanga, hababu ka o nyawa moi 6 de 

yo ija oka ua to önanga manga kia honanga ya hö huku-hukunu. 
12Moi oka ua yo ija o gurasi, o haäka, o intan de o folori, 
de’ to önanga manga muhutika; o ngöere o lenan, o ngöere ma 
goguhurungu, o hutara, de’ o ngöere duru ma dö doka-dokara; 
hagala ma rupa o gota i gapa-gapangua ha mäke, okia honanga 
ya do diai de o gaja ma hihipata, de? ya do diai de o gota ma 
hö hali-hali ma ija, ya do diai de o tabaga, de o behi, de” de 
o marmar; Po kayu manis ma kai, o rampa-rampa, o dupa, o 
mur, de’ o manyanyi; o angguru de” o minya, o gopuno de’ o 
pine; o hapi de? o duba, o kuda de’ o kureta, o go gilaongo, ma 
bo boloi o nyawa manga jiwa 6. “O po pedagang i mi temo ma 
ngoheka ika gënanga, “Mata-mata ngona no nö nahihu no ma 
hi to ngona koiwaka, de’ hagala no wango no ma hi so sanangi 
de’ ani hailoa i hihangoka. Ngona aha ko na make oka ua!” 50 
po pedagang yo kaya-kaya oka karana i ma daganga o kota oka 
gënanga aha ka ma gurutoka de i ma oko ino, hababu önanga 
yö modongo yä korona ma huha de ma hangihara. Onanga aha 
yo ari de” 1 ma nonako ika yo duka, daha yo temo, “Amao 
o gogule ua ma bodito o kota nënanga ma romanga kiaka dika 
yo gihene! Ma biaha ënanga ya pake o ngöere o lenan, o ngöere 
ma goguhurungu, de o ngöere duru ma dö doka-dokara; ma 
biaha i ni ömanga de o päke-päke gurasi, o intan de o folori de 
o muhutika! 'Ma” o jam moi dika ma goronaka, i hihangoka 
hagala to Ena ma kaya gEnanga!” 

Mata-mata o kapa ma kaputeni, o kapa yo bö bare-barene, 
de’ o kapa oka ma nyawa, inoli o nyawa i ma lö lingi-lingiri 
o ngötoka, ka ma gurutoka de i ma oko ino. “De” yo pdaka 
ma öraha ya make ma nofo i kuhuhulu o uku ya tuhu-tuhuku 
ma kota gënanga. Onanga yo pdaka, “Komaiwa naga o kota ma 
homoa hoka o kota ma lago-agomo ne#nanga!” “Done dnanga i 
hi barihi o kafo manga mumukuku hoki ma nonako yo duka, 
daha yo ari de” yo pda-pdaka, “Amao, o gogule ua ma bodito 
o kota ma lago-agomo nënanga. To ena ma kaya ya diai oka o 
nyawa mata-mata de manga kapa-kapa oka o ngötoka i dadi yo 
kaya! Ma’ o jam moi dika ma goronaka, #nanga de ma hagala 
mata-mata 1 ma hi di hihangoka!” 

#Hei horoga, ni indrene mangale o kota gënanga i wedere! 
Hei ma Jou Madutu ai umati, rasul-rasul, de” o nabi-nabi, ni 
morene! Hababu ma Jou Madutu wa hukumoka Enanga hoka 
ma balaha okia naga ya do diai oka ngini ika! 

21] boto g#nanga, o malaekat i ma tëngo i ko kua-kuata ya 
göraka o helewo gahumu moi - ma amoko ho o gulinga ma 
helewo ma lago-agomo - daha wo hi kaweli o ngöto ma gorona 
uku de i temo, “Hoko nënanga ma do dagi o Babel ma kota i hi 
gö go giriri gënanga aha i hi kaweli ka hä kuata hi ädono aha ko 
ya make oka ua. 20 musik ma ilingi o kecapi i hi go gogule, yo 
nyö nya nyanyi ino, o suling i hi gö go gogule ino, de” o trompet 
yo wo wu wuwu ino, aha yo ihenoka ua ani hi dogoronaka! Aha 
ka wo ma teng6 ma i wi make ua okia naga wo do dial wo 
so sawaro genangoka dau, de” o helewo o gulinga ma ilingi ma 
aha yo gihenoka ua. “Aha o nyawa ya make oka ua o hilo ma 
dararono ani hi goronaka, de” aha yo ihenoka uali o kawingi ma 
rameanga ma rame genangoka dau. Ani po pedagang ganga o 
nyawa yo lö lago-agomo o duniaka, de” de ani do dotoko i ro 
rahasia ngona na tipu hagala o hoana de o berera o duniaka!” 

40 Babel ya hukumu hababu o kota genanga ma gorona 
oka ya mike oka o nabi-nabi manga awunu, ma Jou Madutu 
ai umati manga awunu - de ma dipoko o nyawa mata-mata ya 
toma-toma oka o dunia ma loku oka to ona manga awunu. 
19 I boto de genanga ngohi to ihene okia naga moi hoka 

O nyawa yo woe-woe manga ilingi o horoga ino yo poa- 
pöaka, “Ni wi hi giriri ma Jou Madutu! To ngone nanga Jou 
Madutu ganga ma Jou Madutu wo hi ho halamati, ünanga ma 
Jou Madutu wo mo mulia de” wo ko kuaha! ?Wo hi dero o adili 
hoka o hakimi wo adili de’ wo barija! Unanga wo mi gelengaka 
o hukumanga o hudali ma amokika, ma ko kilianga o dunia de 
to muna ami manarama i pese-peseke. Ma Jou Madutu wo mi 
hukumoka mo hö huda-hudali genanga, hababu ma toma oka 
ma Jou Madutu ai go gilaongo.” “Daha o nyawa yo wöe-wöe 
manga ilingi genanga i p6akoli, “Ni wi hi giriri ma Jou Madutu! 
O uku ma nofo ya tö tuhu-tuhuku o kota ma amoko genanga 
aha i kuhuhulu i togu-togumua!” “Ho o tutuda ya monaoko de 
ya ruata gënanga de’ o do dadi iata ya ko kilolitino de o kuruhi 
i mo mulia genanga i ma hi tudukuku de’ i wi huba ma Jou 
Madutu naga wo go gogeruku o kuruhi i mo mulia oka. Onanga 
yo temo, “I goungu! Hi hi giriri ma Jou Madutu!” 


Ma Duba ma Ngohaka ai kawingi ma rameanga 


SDaha o kuruhi i mo mulia ino gënanga to ihene o ilingi i 
temo, “Ni wi hi giriri ma Jou Madutu, hei mata-mata ma Jou 

Madutu ai gilaongo, de’ o nyawa mata-mata - yo lago-agomo 
de yo ho hu mujuru - 1 wi hö huba-huba ma Jou Madutu!” ʻI 
boto de genanga ngohi to ihene okia naga moi hoki o nyawa o 
doomu moi duruht ka manga ngöe manga ilingi, ma ilingi hoka 
o moku-moku ma lulu de’ hoka o dotoreke ma ruruhu. Ngohi to 
ihene 6nanga yo temo, “Ni wi hi giriri ma Jou Madutu! Hababu 
ma Jou, to ngone nanga Jou Madutu Duru wo ko Kuaha 
genanga Oraha nenanga wo pareta! "Njia ino ngone ho morene 
de ho ma garago, nia ino ngone ho hi giriri ai mulia! Hababu 
yadonoka ai kawingi ma wange wa sö so o romanga o Duba ma 
Ngohaka genanga, de” ma ngoheka wo mi kawi-kawingi mo ma 
bo botoka la yo kawingi. 3Ami pake o ngöere o lenan ma lö leto- 
letongo i mi hi ddakoka munangika la ma pake.” (O pakeanga 
ma ngoere o lenan genanga ganga hagala o manarama ma oa-0a 
ya do do diai ma Jou Madutu ai umati.) 

“Daha o malaekat genang6 wo hi temo ngohi ino, “Na 
tulihi neEnanga: “Yo utumu o nyawa ya aho-ahoko ma Duba 
ma Ngohaka genanga ai kawingi ma rameangino.” ” I paha o 
malaekat genanga wo dogo oli, “Nenanga o abari ma diai ma 
Jou Madutu ino.” 

WNgohi to ma hi tudukuku o malaekat genanga ma 
himangoka to mau ti huba, ma” unanga wo hi temo ngohi ino, 
“Uha! Uha no hi huba ngohi, ni huba ma Jou Madutu! Hababu 
ngohi 6 ma ka o gilaongo i ma tero hoki ngona de’ hoki mata- 
mata ani roria dodoto i ma hi jo jojo i kekete o Yesus ai hakihi 
ika!” 

Hababu o Yesus ai hakihi genanga ya hi ddaka o hi dumutu 
hagala o nyawa yo hi ngahu-ngahu okia naga i do da dadi uahi. 


Wo bare-barenuku o kuda ma go gare-garehe 


N] paha ika ngohi ta make o horoga i helenga, daha ta make 
o kuda ma go gare-garehe moi. WO bare-barenuku ai romanga 
Wo So setia de Wo To tiai. O hukumanga wo putuhu ma 
goronaka de? o kudoti wa do diai ünanga wo adili. PAi lako 
hoka o uku ma dokara de? ai haekoka wa pake o makota ma 
ngöe. Ai diri oka ya tulihika moi o romanga; de” duga-duga 
unanga mahirete wo hi öriki o romanga genanga. PO juba wa 
po pake-pake ya tono oka o awunuku. De' unanga i wi hetongo 
“Ma Jou Madutu ai Demo”. 'O horogaka ma tentara i wi to 
moteke unanga de yö barenuku o kuda ma gö gare-garehe, de’ 

manga pakeanga ma ngoere o lenan ma gare-garehe de i tebini. 
BAi uru iha i hupu iha o oworo moi ma do doto-doto de’ de 
o oworo genanga ünanga aha wa hihanga hagala o hoana de o 
berera, de” unanga aha wa pareta 6nanga de o diki-diki o behi. 
Unanga aha wo deo o angguru ma Jou Madutu Duru wo ko 
Kuaha ai dohata ma angguru ma de deo ma gorona uku. ! Ai 
juba ika de” ai ugurika yö dulihika o romanga nenanga, “O 
koano de hagala o koano, de’ o Jou de hagala o tuanga.” 

"Daha ngohi ta make i ma tengo o malaekat i ma oko ino o 
wange ma lakoka. De ai ilingi ka ha kuatile iinanga wo pdaka o 
totaleo ika mata-mata i hö ho hoho o gitawaka, “Nia ino ni ma 
toomu la nio himanga o rameanga ma amoko wo hi r9 rame- 
rame ma Jou Madutu! Nia ino ni olomo o ko koano manga 
akeme, o ko kapita manga akeme de’ yo no nau-nauru manga 
akeme: nia ino nia olomo o kuda yo bö bare-barene manga 
akeme de manga kuda ma akeme de’ o nyawa o umati mata- 
mata ika manga akeme yo lago-agomo de” yo ho hu mujuru, o 
gilaongo de’ yo go gilaongua!” 

WI paha ngohi ta make o aiwani genanga, de? o ko koano o 
duniaka de to ona manga tentara, i ma toomu la yo parangi i 
wi lawani unanga wo bo bare-barenuku o kuda ma gare-garehe 
genanga de’ ai tentara. “Done o aiwani gënanga ya tagoko ka 
ma moi de o nabi ma dutua ya do do diat oka 1 hö hera-heranga 
o aiwani genanga ma himangoka. (De i hö hera-heranga genanga 
o aiwani genanga ya tipu hagala o nyawa de manga nonako oka 
o aiwani genanga ma nonako, de’ hagala o nyawa ya huba-huba 
O aiwani genanga ma dulada.) Daha o aiwani genanga de’ o nabi 
ma dutua genanga ka manga ngango ya umo o uku i toka-tokara 
de o walira ma ngdtuku. “= De’ to ona manga tentara ya toma de 
o oworo i hö hupu-hupu ai uru iha wo bo bare-barene o kuda 
ma go gare-garehe gënanga. Ho hagala o totaleo ma i böa de’ 
va olomo i sabaranga to 6nanga manga akeme ya toma-toma oka 
genanga. 


Mangale o oraha o taongo o ribuhu moi 


20 I boto de gënanga ngohi ta make o malaekat i ma tëngo 

i uti o horoga uku. Ai giamoka ünanga wo ma hi jö 
ino o honenge ma wai ma kusi de o rante o behi ma pako- 
pako gahumu moi. “Daha unanga wa tagoko o dodiha o naga 
genanga, o dodiha ma bereki - ena genanga o Ibilihi ekola o 

Womaha ma Dorou gënanga - de’ wa liko de ai rante o behi o 
taongo o ribuhu moi ma deEkana. 3I paha o malaekat gënanga wa 
umo ma dodiha o naga gënanga o honenge ma wai uku, daha 
wa kusi o wai genanga de’ wa segel, hupaya o dodiha o naga 
genanga yakunoka ua ya tipu hagala o hoana de o berera ma 
nyawa 1 hira de o taongo o ribuhu mori mata. | boto de genanga 
ko kiani Enanga ya pidili ma ma Oraha i tipoko. 

#“Daha ngohi ta make o kuruhi i mo mulia, de’? hagala o 
nyawa yo go gogeruku o kuruhi i mo mulia oka gënanga ya 
hi ddaka o kuaha la ya putuhu o hukumanga. Ngohi ta make 
0 hagala o nyawa manga haeke ya tobi-tobikoka manga jiwa 
karana 6nanga i hi ddaka o hakihi mangale o Yesus, de? i hi 
barihi o behehongo ma Jou Madutu ino. O nyawa ge önanga 
ya huba ua o aiwani, ekola ma dulada. Onango komaiwa ya 
tarima o aiwani genanga ma nonako manga bionoko ekola to 
ona manga giamika. Ho Onanga yo wango okali de” yo pareta 
hoka o koano de o Kristus o taongo o ribuhu moi ma dekana. 
SNenangala ma do di hiraka o nyawa yo hone-honengoka yo 
momikokali. (Ma' o nyawa yo hone-honenge ma homoa yo 
wango oka ua ma dekana ma Oraha o taongo o ribuhu moi 
genanga.) “Yo utumu hagala o nyawa 1 ma ko moteke ya hi 
momikokali ma do di hiraka ge#nanga. Onanga yo patutu yo dadi 
ma dutu to ma Jou Madutu. O honenge ma hinotoka ya kuaha 
ua 6nanga. Onanga aha yo dadi ma Jou Madutu ai imam-imam 
de” o Kristus ai imam-imam; de’ onanga aha yo pareta de de 
unanga o taongo o ribuhu moi ma dekana. 


O Ibilihi i hihanga 

"Ma öraha o taongo o ribuhu moi genanga 1 paha, o Ibilihi 
o bui oka aha ya pidili, “de” enanga aha 1 o1ki ya tipu hagala 
o hoana de o berera ma nyawa naga 1 ma hi ko ka barihika 
o dunia mata-mata ika ena gênanga o Gog de” o Magog. O 
Ibilihi ya toomu onanga la i ma teke kudoti, o doomu moi 
ma lago-agomo duru, manga ngoe hoka o dowongi o ngbtoka. 
9Ho onango ma i ma hi gerewoto o dunia mata-mata ika, daha 
ya kiloliti ma Jou Madutu ai umati manga tau-tau de’ o kota 
ma Jou Madutu wo dora-dora. Ma’ o uku 1 uti o dihanguku 
de’ ya binaha 6nanga. “I paha o Ibilihi ya tö tipu-tipu Onanga 
genanga, i hi kawel o uku de’ o walira ma ngdtuku. Genangoka 
dau ma ngi o aiwani de” o nabi ma dutua genanga ya umo i 

hiraka. Onanga aha ya hangihara o hutu de o wange de ka hi 
ado-adonika. 


O hukumanga ma bo baha 


| paha de genanga ngohi ta make o gahumu moi o kuruhi 
i mo mulia ma gare-garehe ma lamo-amoko de’ unanga wo gö 
gogeruku ma Toku oka. O dihanga de” o dunia i hihanga ai 
himangoka, hi ädono ya mike oka ua. “De ngohi ta make o 
nyawa yo hone-honenge, yo lago-agomo de yo ho hu mujuru, i 
ma oko ino o kuruhi i mo mulia gënanga ma himangoka. Ho o 
buku-buku ö ya helenga. Daha o gahumu moi o buku ma homoa 
ya helenga ena gënanga o Nyawa yo Wango-wango ma Buku. I 
paha o hukumanga yä gelenga o nyawa yo hone-honenguku, i 
ma tero de to önanga manga manarama i moteke ya tuli-tulihuku 
o buku-buku gënanga ma goronaka. “Daha o ngöto i hi döaka o 
nyawa yo hö hone-honenge o ngöto ma goronaka. O Honenge de 
o Honenge ma Alamö i hi döaka o nyawa yo hone-honenge naga 
enangoka. De’ o nyawa yo hone-honenge gënanga mata-mata yä 
gelenga o hukumanga i ma tero de to önanga manga manarama. 
14] paha o Honenge de o Honenge ma Alami i hi kaweli o 
uku ma ngötuku. (O uku ma ngöto nënanga ganga o honenge 
ma hinotoka.) “Hagala o nyawa i tuli-tulihua manga romanga o 
Nyawa yo Wango-wango ma Buku ma goronaka, yä umo o uku 
ma ngötuku. 


O dihanga ma hungi de’ o dunia ma hungi 


2 Daha ngohi ta make o dihanga ma hungi de” o dunia 

ma hungi. O dihanga ma do di hiraka de” o dunia 
ma do di hiraka ma i hihanga, inoli o ngdto ma i hihanga. 
“Ho ngohi ta make o kota i tebi-tebini gEnanga, ena genanga o 
Yerusalem ma hungi, i uti o horoga uku ma Jou Madutu ino. 
O kota genanga i hi diai oka hoki mo ma tengo o ngoheka mo 
kawi-kawingi i mi pake ika la i ma make de ma nauru wo kawi- 
kawingi. 3Daha ngohi to ihene o ilingi o kuruhi i mo mulia ino 
gënanga i pöaka ka hä kuatile, “Oraha nanga ma Jou Madutu 
ai gogere ma ngi ganga ka ma moi de o nyawa! Unanga aha 
wo wango de de dnanga, de” onanga aha yo dadi ai umati. Ma 
Jou Madutu mahirete aha naga de de dnanga de” wo dadi to 
Snanga manga Jou Madutu. “Unanga aha wa ehe hagala manga 
kongo to 9nanga manga lako oka. O honenge aha kowali oka; o 

hininga ma huha, o gari, ekola o hiri ma koiwaka oli. O hali i hö 
hira-hira i hihangoka.” 

“Daha iinanga wo go gogeruku o kuruhi i mo mulia oka 
genanga wo temo, “Oraha nënanga ngohi ta diai mata-mata ma 
hungi!” Unanga wo hi temo oli ngohi ino, “Na tulihi nenanga, 
hababu hagala o demo-demo nefnanga i tiai de” yakunu ha 
ngaku.” “Daha unanga wo temo, “I dadi oka! Ngohi nanga 
ma do di hiraka de” ma bo bahaka, ngohi nanga ma Jou 
Mamulaengohi hi adono i hi Bobaha. O nyawa moi-moi manga 
kiriti ma dudungu, aha ta hi okere de koiwa ma bo bangu o 
akere ma titi ino i hi dö döa-döaka o ngango. 'Hagala o nyawa 
yo utu-utumu aha ya tarima hagala o hali nënanga ngohi ino. 
Ngohi aha to dadi manga Jou Madutu, de” onanga aha yo 
dadi ahi ngohaka. #Ma” o nyawa yo këo-këoko, yo so setia ua, 
manga kalakuanga i to torou, yo toma-toma, manga manarama 
i pese-peseke, de o nyawa ya pake-pake o gumatere de o maihi, 
o gomanga ya huba-huba, de” mata-mata yo 6 elu-eluku aha 
ya umo o uku ma ngöto de” o walira i tö toka-tokarika, ena 
genanga o honenge ma hinotoka.” 


O Yerusalem ma hungi 


'O malaekat tumidi manga hi dogoronaka i ma tëngo wa so 
so inoka o ngi-o ngi i 9 oma-omanga de o bodito tumidi ma 
bo baha genanga wa ino ngohi ino de” wo hi temo, “Na ino! 
Ngohi aha to ni hi dumutu ngona ika o Ngoheka mo Kawi- 
kawingi, ena gënanga ma Duba ma Ngohaka ngoi hekata.” "Ho 
ma Jou Madutu ai Womaha i hi kuaha ino ngohi, de” o malaekat 
genanga i hi ao ngohi o loku duru ma go gurutile ma tubu ile. 
Enanga i hi hi dumutu ngohi ino o Yerusalem, o kota i tebi- 
tebini gEnanga, o kota ginanga i uti o horoga uku ma Jou 
Madutu ino, 'de ma letongo de” ma Jou Madutu ai mulia. O 
kota genanga i leto-letongo hoka o intan de o folori, hoka o 
helewo baiduri pandan ma dö dodono hoka o kahina ma leto- 
letongo. “Ma be beno o mehele ma gilolitino ma gurutile de ma 
lamoko, de ma ngorana ngimoi de hinoto, de” o malaekat ngimoi 
de hinoto yö gdana. Ma ngora-ngoranika yö dulihika o Israel 
oka manga hoana de manga ahali ngimoi de hinoto manga roma- 
romanga. “Naga o ngorana hange yö himanga yö geto-getongo 
ma dumutu: hange o wange ma hiwaroko, hange o korehara ile, 
hange o koremie uku, de? hange o wange ma dumuniha. YO 

kota genanga ma be beno o mehele i hi goko o pondasi ma 
helewo ngimoi de hinoto ma loku oka. O pondasi ma helewoka 
genanga yo dulihika ma Duba ma Ngohaka ai rasul ya ngimoi de 
ya hinoto genanga manga roma-romanga. 

50) malaekat mi ma temo-temo de de ngohi genanga de ai 
duduga o gurasi, la wa tuga o kota genanga, ma ngora-ngorana 
de’ ma be beno o mehele. tO kota genanga i tiku pahagi iata 
i to tiai - ma gurutu i ma tero de ma ngöata. Ho o malaekat 
genanga wa tuga o kota ge#nanga de to una ai duduga; 1 nyata 
ma gurutu o metere o kilo 2400 (o ribuhu hinoto de o ratuhu 
iata); ma ngdata de” ma gurutile i ma tero hoka ma gurutu. 
"Ma 6raha o malaekat genanga wa tuga ma be beno o mehele, 
i nyata ma be beno o mehele gënanga ma gurutile o metere 
mori butanga. O duduga ya po pake-pake o malaekat ganga o 
duduga ya po pake-pake o nyawa. 'O kota genanga ma be beno 
o mehele i hi diai de o helewo baiduri pandan, ho dë ma kota 
mahirete de o gurasi ma dutu, ma mo dodono hokä o kahina. 
NO kota gënanga ma pondasi ma helewo ya poromu de hagala 
rupa o intan de o folori. Ma pondasi ma do di hiraka ma helewo 
i hi diai de o helewo baiduri pandan, ma hinotoka de o helewo 
nilam, ma hange oka de o helewo yakut, ma iatoka de o helewo 
zamrud, “ma motoaka de o helewo baiduri sepah, ma butangaka 
de o helewo delima, ma tumidoka de o helewo ratna cempaka, 
ma tufange oka de o helewo pirus, ma hiwoka de o helewo 
topas, ma ngimoi oka de o helewo krisopras, ma ngimoi de 
moi oka de o helewo lazuardi, de” ma ngimoi de hinotoka de o 
helewo kecubung. ?!Ngimoi de hinoto ma ngorana ganga ngimoi 
de hinoto o muhutika, o ngorana moi-o ngorana moi i hi diai de 
o muhutika moi. Ma ngëkomo o kota oka gënanga i hi diai de o 
gurasi ma dutu, ma mo dodono hokä o kahinä i lö leto-letongo. 

2 Ngohi ta make ua ma Jou Madutu ai Tau o kota ma 
goronaka gënanga, hababu ma Jou Madutu ai Tau ganga ma 
Jou mahirete, ma Jou Madutu Duru wo ko Kuaha, de’ ma Duba 
ma Ngohaka gënanga. 3O kota gënanga i paralu ua o wange 
ma lako ekola o mede yo di hiwara, hababu ma Jou Madutu 
ai mulia ya tararono, de? ma Duba ma Ngohaka gënanga ganga 
to ëna ma hilo. *O hoana de o berera ma nyawa o duniaka 
aha yo tagi ai dararono ma goronaka, de? o ko koano ma aha 
yao to önanga manga kaya o kota gënanga ma gorona ika. “Ma 
ngorana-ma ngorana o kota genanga aha i helenga ika o wange 

ma gurutu, aha ko ya beno ua, hababu genangoka yo hutu 
oka ua. #O hoana de’ o berera ma nyawa manga horomati de’ 
manga kaya aha yao o kota genanga ma gorona ika. “'Ma' o 
nyawa ya do do diai hagala o hali ha emo-emono, ekola o nyawa 
yo elu-eluku - ma dipoko okia dika ma po pese-peseke, ha kali- 
kali aha yo wohamua ma gorona ika. Aha yo wohama duga- 
duga o nyawa naga manga romanga ya tuli-tulihoka o Nyawa yo 
Wango-wango ma Buku ma goronaka, ma Duba ma Ngohaka 
genanga ai buku. 
2 O malaekat genangoli wo hi hi matoko ngohi ino o 
ngairi ma akere i hi dda-ddaka o wo wango. O ngairi 
genanga 1 leletongo hoka o kahina ma leto-letongo de” i hahuru 
ma Jou Madutu de ma Duba ma Ngohaka manga kuruhi i mo 
mulia ino, 20 kota genanga ma ngekomo ma hi do dogorona 
oko. O ngairi genanga ma datekino, yo a ri ho hononga naga 
0 gota ma utu o ngango ma titi, o taongo moi, i hohoko ma 
ngimoi de ma hinoto, ena genanga o mede moi ma moi. To 
ena ma hoka ya pake la ya hi togumu o hoana de o berera ma 
nyawa. 3O kota genanga ma goronaka ka moi 6 de ya make ua 
ma Jou Madutu ai lolai ya korona. 

Ma Jou Madutu de’ ma Duba ma Ngohaka manga kuruhi i 
mo mulia aha naga o kota genanga ma goronaka. Ai go gilaongo 
aha yo puji unangika, tde’ ya make ai biono. Ai romanga aha 
yo dulihi to ona manga bionoko. “Onanga aha yo paralu ua o 
hilo ekola o wange ma lako ma dararono, hababu yo hutu oka 
ua, de’ ma Jou Madutu mahirete aha wa tararono önanga. Ho 
Onanga aha yo pareta hoka o koano ka hi ado-adonika. 


O Yesus ai boa 


“Daha o malaekat genanga i hi temo ngohi ino, “O demo- 
demo nenanga i tiai de” yakunu ha ngaku. Ma Jou Madutu wa 
hi do dda-ddaka ai Womaha o nabi-nabi ika, wa hulokoka ai 
malaekat la wa hi dumutu ai go gilaongika okia naga de ma da 
taiti ko kiani 1 dadi.” 

“Naa tailako ni hi do diai nenanga!” o Yesus wato, “Ngohi 
aha 1 taiti to boa. Yo utumu o nyawa i hi ngou-ngounu o nubuat 
ma demo-demo o buku nënanga ma goronaka!” 

8Ngohi, o Yohanis, to ihenoka de? ta make oka mata-mata 
nenanga. I paha ngohi to ihene de” ta make i boto ngohi to 
ma hi tudukuku o malaekat wo hi hi mato-matokoka mata-mata 

gënanga ngohi ino ma himangoka, de” ngohi to mau ti huba 
inanga, ma’ ena i hi temo ngohi ino, “Uha! Uha no hi huba 
ngohi! Ni huba ma Jou Madutu! Hababu ngohi 6 ma ka o 
gilaongo hoki ngona, de” hokä ani roria dodoto o nabi-nabi de’ 
o nyawa mata-mata i hi ngö ngou-ngounu hagala o behehongo 
o buku nënanga ma goronaka!” "Daha ënanga i hi temo oli, 
“Uha na rahasia o nubuat ma demo-demo o buku nënanga ma 
goronaka, hababu ma öraha i tigi oka mata-mata nënanga aha i 
dadi. "O nyawa ma dorou, mala ikala gila-gila o dorou yo diai, 
o nyawa yo pö pese-peseke, mala ikala manga diri ya peseke; o 
nyawa ya mö mote-moteke ma Jou Madutu ai mau mala ikala 
gila-gila ya moteke ma Jou Madutu ai mau, de o nyawa yo 
wango duga-duga mangale ma Jou Madutu, mala ikala gila-gila 
yo wango duga-duga mangale ma Jou Madutu.” 

2«“Nia tailako ni hi do diai nénanga!” o Yesus wato, “I 
tedekanoka ua ngohi aha to böa de’ to ao o hewa la ta balaha 
moi-moi o nyawa i moteke okia naga ya do diai oka. Ngohi 
nanga ma do di hiraka de” ma bo bahaka; ngohi nanga ma Jou 
Mamulaengohi hi ädono i hi Bobaha.” 

14YO utumu o nyawa ya foka manga juba hi ädono i tebini hi 
ädono önanga de manga haku ya olomo o wo wango ma gota 
ma utu ma hohoko de? yo wohama o kota gënanga ma gorona 
ika ya nonu to ëna ma ngorana. “Ma' o nyawa ya do diai 
hagala o hali duru i to torou, yo go gumatere de? yo mai-maihi, 
hagala o nyawa yo do diai i po pese-peseke, yo toma-toma, 0 
gomanga ya huba-huba, de? hagala o nyawa yo elu-eluku, ka 
ya oa de manga demo-demo ka ya oa de manga manarama, o 
nyawa ge nanga mata-mata manga ngi o kota gënanga to Ena 
ma poretoka. 

l6 “Noohi o Yesus, to hi dingotoka ahi malaekat ngini ika 
hupaya Enanga i ni hi ngahu o hali-o hali nënanga mangale 
o jemaat-jemaat manga paralu. Ngohi nënanga o Daud ai difa 
uku; ngohi nanga o koruku o wange ma hiwaroko i to tararono 
genanga.” 

Ma Jou Madutu ai Womaha de ma Ngoheka mo Kawi- 
kawingi yo temo, “Nia ino!” Moi-moi o nyawa yo ihe-ihene 
nenanga ko kiani yo temoli, “Nia ino!” O nagona manga kiriti 
ma dudungu ko kiani 6nanga ya ino! De” o nagona yo igo, ko 
kiani 6nanga i ma lë o akere i hi döa-döaka o ngango gënanga 
de koiwa ma bo bangu. 

Ma bo baha 


#Moi-moi o nyawa yo ihe-ihene o nubuat ma demo-demo o 
buku nénanga ma goronaka, ngohi, o Yohanis, onangika to hi 
doaka o ho hininga nenanga: nako o nyawa yo dogo okia naga 
moi 0 nubuat ma demo-demo ika nenanga, done ma Jou Madutu 
aha wo dogo o nyawa ge önanga manga hukumanga de” hagala 
o. bala i hi 6 ade-ade oka o buku nenanga ma goronaka. "De? 
nako o nyawa ya kuranga okia naga moi o nubuat nénanga ma 
demo-demo, done ma Jou Madutu o aha wa kuranga manga 
hidoku naga i hi o ade-ade oka o buku nenanga ma goronaka - 
ena genanga o wo wango ma gota ma utu ino ma hidoku de’ o 
kota i tebi-tebinino g#nanga. 

#Unanga wo hi 6 ado-adono o abari mata-mata nEnanga wo 
temo, “I tiai, ngohi aha i taiti to bda!” Amin! 

Na ino, ya Jou Yesus! 

“Tanu ma Jou Yesus wa hi ddaka ai barakati ma Jou Madutu 
ai umatika mata-mata! 


